
Lenorai, 

paskutinei sugrįžusiai, 

kurios bendravardė 

pasirodo šiuose puslapiuose, 

ir Micbaeliui, 

kuris nekantriai jos laukė. 

Taip pat Dustinui Joyce ui ir Wendy, 


su meile. 


PADĖKOS 


Kiekviena iš šešių „Žemės vaikų“ serijos knygų kėlė savus iššūkius, 
tačiau rašant ketvirtąją - „Kelionę per lygumas“ - ieškoti informacijos 
buvo ir sunkiausia, ir įdomiausia. Teko dar kartą grįžti į Čekoslovakiją, 
vykti į Vengriją, Austriją ir Vokietiją, keliauti palei Dunojų (Didžiąją 
Motiną Upę). Taip pat ieškant informacijos apie ledynmečio atmosferą 
daug laiko praleidau bibliotekose. 

Jaučiuosi skolinga šviesios atminties Brno antropologijos instituto 
Čekoslovakijoje garbės direktoriui daktarui Janui Jelinekui už nuolati- 
nę geranorišką pagalbą ir įžvalgas bei pastabas apie gausius to regiono 
vėlyvojo paleolito artefaktus. 

Esu dėkinga daktarui Bohuslavui Klimai iš Arcbeologicky Ustav 
CSAV už nuostabias vyno iš jo vynuogynų netoli Dolny Vestonicų de- 
gustacijas, bet dar labiau už tai, kad jis negailėdamas dalijosi viso gyve- 
nimo žiniomis ir informacija apie pačią svarbiausią pirmykščių žmonių 
gyvenvietę. 

Norėčiau padėkoti daktarui Jiriui Svobodai iš Arcbeologicky Ustav 
CSAV už naujausias žinias apie šiuolaikinių žmonių ankstyvuosius 
protėvius, gyvenusius daugiau nei prieš dvidešimt penkis tūkstančius 


metų, kai ledas dengė ketvirtį pasaulio. 

Daktarė Olga Soffer yra viena geriausių Amerikos eksperčių, tyrinė- 
jančių žmonių gyvenimą vėlyvajame paleolite Centrinėje ir Rytų Eu- 
ropoje. Jaučiuosi be galo dėkinga už tai, kad ji pateikė man naujausių 
mokslinių darbų rezultatus, įskaitant tyrimus apie keramiką, seniausią 
žmonijos istorijoje meną. 

Noriu padėkoti daktarui Milfordui Wolpofžui iš Mičigano univer- 
siteto už įžvalgas apie žmonių populiacijos išsidėstymą šiauriniuose 
žemynuose per paskutinį ledynmetį. Tada šiuolaikinių žmonių protė- 
viai susitelkė tam tikrose teritorijose, o didesnė dalis sausumos, nors ir 
turtinga gyvūnų, liko neapgyvendinta. 

Kuriant išgalvotą priešistorinį pasaulį rasti būtinas dėlionės detales 
buvo vienas iššūkis, o jas tinkamai sudėti — visai kas kita. Ištyrinėjus 
visą prieinamą medžiagą apie ledynus ir juos supančią aplinką nepa- 
vyko susidaryti aiškaus vaizdo šiaurės krašto, per kurį turėjo keliauti 
mano veikėjai. Viena teorija prieštaravo kitai, kai kurios neatrodė gerai 
apgalvotos, neatitiko informacijos detalės. 

Man smarkiai palengvėjo aptikus vieną aiškų ir apgalvotą mokslinį 
darbą apie ledynmečio pasaulį. Jame radau atsakymus į man kilusius 
klausimus. Sujungus iš kitų šaltinių gautą informaciją bei mano pačios 
spėliones pavyko sukurti vientisą veiksmo aplinką. Būsiu amžinai dė- 
kinga R. Dale'ui Guthrie'ui už jo straipsnį „Mamutų stepių žinduoliai 
kaip paleontologinės aplinkos indikatoriai“ (psl. 307-326, publikuo- 
ta žurnale Pa/evecology of Beringia, red. Y. David M. Hopkins, Jobn V. 
Matthews, Jr, Charles E., Schweger ir Steven B. Young, Academic Press, 
1982). Šitas straipsnis daugiausiai prisidėjo prie knygos vientisumo, vi- 
sapusiškumo ir suprantamumo. 

Kadangi gauruotieji mamutai simbolizuoja ledynmetį, teko įdėti 
nemažai pastangų, kad šie priešistoriniai storaodžiai atgytų. Ieškojau 
visko, ką tik įmanoma rasti apie mamutus. Kadangi jie artimai susiję 
su šiuolaikiniais drambliais, vienu pagrindinių šaltinių tapo daktarės 
Cynthia Moss parašyti „Dramblių prisiminimai: trylika metų dram- 
blių šeimoje“ (Elephant Memories: Thirteen Years in the Life of an 
Elepbant Family, William Morrow amp; Co., Inc, 1988). Esu skolinga 

dakrarei Moss už jos daugybės metų triūsą — išsamią, įdomią ir lengvai 
skaitomą knygą. 

Rašytojas ne tik renka informaciją, reikia rūpintis ir rašymo stiliu- 
mi, ir bendra darbo kokybe. Būsiu amžinai dėkinga Crown Publishing 
Group vykdomajai vadybininkei Laurie Stark, kuri pasirūpino, kad už- 
baigtas rankraštis taptų geros kokybės knyga. Ji buvo atsakinga už visas 
keturias mano knygas. Šiame besikeičiančiame pasaulyje aš džiaugiuosi 
pastovia kokybe, kurią toms knygoms suteikė ši moteris. 

Dar esu dėkinga vyriausiajai redaktorei ir viceprezidentei Betty 
A. Prashker. Ji yra viena geriausių redaktorių, kuri griežtai, o gal moti- 
niškai padeda rankraštį paversti galutine knygos versija. 

Nuoširdžiausiai dėkoju pasaulinio lygio agentei Jean V. Naggar, 
kuri literatūros olimpiadoje susišluotų visus aukso medalius. 

Galiausiai, negaliu žodžiais išsakyti meilės ir dėkingumo Ray'ui 


Auelui. 


STILIZUOTA MOTERS FIGŪRĖLĖ. Graviruota mamuto iltis. 
Aukštis - 15,5 cm. Predmostai, Moravija, Čekija 

Rasta Laugerie Haute. 
Saugoma Les Euyzie muziejųje, 
Dordogne, Prancūzijoje 


LIŪTĖS GALVUTĖ. 
Degtas molio lipdinys. Aukštis - 4,5 cm. 
Dolni Vestonicai, Moravija, Čekija 


MOTERS GALVUTĖ 
Mamuto ilties skulptūrėlė. Aukštis - 4,£ cm 
Dolni Vestonicai, Moravija, Čekija 

Pro priekyje tvyrojusį dulkių rūką moteris pastebėjo kažką judant ir 
susidomėjo, ar tik ne vilką pamatė liuoksint. Sunerimusi, suraukusi anta- 
kius ji dirstelėjo į palydovą, paskui vėl ėmė dairytis vilko, stengdamasi ką 
įžiūrėti pro pustomas dulkes. 

— Jondalarai! Žiūrėk! - parodė ji į priekį. Kairėje pusėje jau buvo ga- 
lima įžiūrėti blyškius kelių kūgiškų palapinių kontūrus, vos ryškėjančius 
pro sausą smėlėtą vėją. Vilkas sėlino prie kažkokių dvikojų būtybių, kurios 
vos pradėjo ryškėti dulkėse ir laikė tiesiai į juos nukreiptas ietis. 

— Man regis, upę pasiekėme, tačiau nesame vieninteliai, panorę čia įsi- 
rengti stovyklą, Aila, - tarstelėjo vyras ir truktelėjęs pavadį sustabdė arklį. 

Moteris savo arkliui davė ženklą sustoti įrempdama šlaunų raumenis — 
šis vos juntamas spaudimas buvo toks nevalingas, kad ji nė nemanydavo 
valdanti gyvulį. 

Aila išgirdo iš Vilko gerklės sklindant grėsmingą urzgimą ir pastebėjo, 
kad jo poza iš gynybinės stovėsenos pasikeitė į agresyvią. Žvėris buvo pa- 
siruošęs pulti! Moteris sušvilpė aštriu, išskirtiniu švilpesiu, primenančiu 
"paukščio riksmą, tačiau tokio paukščio, kurio klykiant niekas nėra girdė- 
jęs. Žvėris, pamiršęs pasalūnišką persekiojimą, šoko prie moters, sėdinčios 
ant arklio. 

— Vilke, greta! — tarė ji, kartu duodama komandą ranka. Vilkas nubi- 
dzeno greta pelėkos kumelės, o vyras ir moteris raiti ant arklių lėtai artino- 
si prie žmonių, stovinčių tarp jų ir palapinių. 

Aršus, šuoringas vėjas, nuo žemės pakėlęs smulkias lioso dirvos dul- 
keles, sūkuriavo aplink trukdydamas geriau įžiūrėti ietis laikančius žmo- 
nes. Aila perkėlusi koją nušoko nuo arklio ir, atsiklaupusi prie Vilko, viena 

ranka apkabino jį per keterą, kita — per krūtinę, kad žvėrį nuramintų ir 
prireikus sulaikytų. Moteris juto, kaip burzga jo gerklė, užčiuopė nekan- 
trią įtampą raumenyse, išduodančią pasiruošimą šokti. Ji dirstelėjo į Jon- 
dalarą. Plonas dulkių sluoksnis buvo nugulęs aukštaūgio pečius bei ilgus 
linų spalvos plaukus, o tamsrudį jo ristūno kailį nudažė kiek įprastesne 
gelsva, šiai arklio rūšiai būdingesne spalva. Jiedvi su Yhaha atrodė pana- 
šiai. Nors buvo pati vasaros pradžia, stiprūs vėjai, atūžę nuo ledyno šiaurė- 
je, jau išdžiovino platų stepių ruožą pietuose. 

Aila pajuto, kaip jos laikomas vilkas įsitempia, paskui pamatė, kaip iš 
už ietis laikančių žmonių išlenda būtybė, apsirengusi taip, kaip svarbiai ce- 
remonijai apsirengtų mamuta: kaukėta, su tauro ragais, o apdarai ištapyti 
ir papuošti paslaptingais simboliais. Mamuta jų pusėn nuožmiai papurtė 
lazdą ir suriko: 

— Nešdinkitės, blogio dvasios! Palikit šią vietą! 

Ailai pasidingojo, kad pro kaukę girdi moters balsą, tačiau nebuvo tuo 
visiškai tikra; vis dėlto reikalavimas buvo išrėktas mamutojų kalba. Ma- 
muta vėl metėsi jų link purtydamas lazdą, o Aila bandė suturėti Vilką. 
Tada kostiumuota būtybė pradėjo progiesmiu skanduoti ir šokti, purty- 
dama lazdą ir aukštai keldama kojas spėriai paėjėdavo jų link, paskui atsi- 
traukdavo atgal, tarsi mėgintų juos įbauginti ir nuginti šalin. Vis dėlto jai 
pavyko išgąsdinti bent jau arklius. 

Aila nustebo, kad Vilkas buvo pasiruošęs pulti, - vilkai retai grasina 
žmonėms. Prisimindama anksčiau stebėtą gyvūno elgesį Aila pagalvojo, 
jog supranta, kodėl jis toks įsitempęs. Mokydamasi medžioti ji ilgai ste- 
bėjo vilkus, žinojo, kad jie prieraišūs, švelnūs ir ištikimi savo gaujai, tačiau 
visada gindavo iš savo teritorijos svetimuosius, pasitaikydavo, kad nugala- 
bydavo kitus vilkus, kad apgintų tai, kas, jų manymu, priklausė gaujai. 

Pūkuotam vilko jaunikliui, kurį Aila surado ir parsinešė į mamutojų 
žeminę, gauja tapo Liūto stovykla; kiti žmonės jam atrodė svetimi vilkai. 
Vos ūgtelėjęs jis jau urgzdavo ant paviešėti užsukusių žmonių. Dabar, ne- 
pažįstamoje teritorijoje, tikriausiai kitos gaujos plotuose, visiškai natūralu 
pasiruošti gintis vos pamačius svetimus žmones, ypač priešiškai nusiteiku- 
sius ir dar su ietimis. Kodėl šios stovyklos gyventojai išsitraukė ietis? 

Ailai skanduotė pasirodė lyg girdėta, paskui moteris suprato kodėl. 


Giedama buvo šventa senovine kalba, kurią mokėjo tik mamutos. Aila 

suprato ne viską, prieš jai išeinant Mamuta buvo tik pradėjęs ją mokyti 
tos kalbos, tačiau susigaudė, kad garsaus skandavimo prasmė iš esmės ta 
pati kaip ir žodžių, išrėktų anksčiau, nors ir labiau įtikinamų. Tai buvo 
tarsi prašymas keistam vilkui ir arkliažmogių dvasioms pasitraukti ir pa- 
„likti žmones ramybėje. Tai raginimas grįžti į dvasių pasaulį, kur jiems ir 
priklauso būti. 

Zelandoniškai, kad stovyklos žmonės nesuprastų, Aila papasakojo 
Jondalarui, ką kalba mamuta. 

— Jie mano, kad mes dvasios? Na taip, žinoma! - atrėžė tas. - Turėjau 
susiprasti. Jie mūsų bijo. Štai kodėl grasina ietimis. Aila, tikriausiai mums 
tai nutiks kaskart pakeliui sutikus žmonių. Mes pripratę prie gyvūnų, ta- 
čiau daugumai niekada nė netoptelėjo, kad arkliai ar vilkai gali būti kas 
daugiau nei maistas ir kailiai. 

— Ir mamutojai vasaros susirinkime iš pradžių buvo sutrikę. Jiems pri- 
reikė laiko priprasti prie minties, kad galima prijaukinti arklius ir vilką, 
tačiau jie priprato, - atsakė Aila. 

— Kai pirmąkart atsimerkiau tavo urve slėnyje ir pamačiau, kaip tu pa- 
dedi Yhaha atsivesti Lenktynininką, pamaniau, kad liūtas mane nudėjo ir 
pabudau dvasių pasaulyje, - prisipažino Jondalaras. - Tikriausiai ir man 
derėtų nulipti nuo arklio ir parodyti jiems, kad aš žmogus ir nesu prisitvir- 
tinęs prie Lenktynininko kaip kokia arkliažmogio dvasia. 

Jondalaras nulipo, tačiau laikė pavadį, pritvirtintą prie savadarbių 
pakinktų. Lenktynininkas kragino galvą ir stengėsi atsitraukti nuo besi- 
artinančio mamutos, kuris vis dar purtė lazdą ir garsiai skandavo. Yhaha 
nuleidusi galvą stovėjo už klūpančios moters, lietė ją savo snukiu. Arkliui 
valdyti Ailai nei pakinktų, nei virvių nereikėjo. Kumelei nukreipti pakako 
spustelėjimo kojomis ir kūno judesių. 

Nugirdęs kelis keistos kalbos, kuria kalbėjo dvasios, garsus ir matyda- 
mas Jondalarą lipant nuo arklio, šamanas pradėjo skanduoti garsiau, mel- 
dė dvasias atsitraukti, žadėjo jų garbei atlikti specialias apeigas. Žmogus 
mėgino jas nuraminti ir palankiai nuteikti siūlydamas dovanas. 

— Man regis, derėtų jiems pasakyti, kas mes esame, — tarė Aila. - Tas 
mamuta vis labiau nerimsta. 

Jondalaras suėmė virvę arčiau eržiliuko galvos. Lenktynininkas buvo 


išsigandęs ir mėgino stotis piestu, o šūkaujantis mamuta su savo lazda 

padėtį tik blogino. Netgi Yhaha, regis, pabūgo pamėklės, nors paprastai 
būdavo kur kas ramesnė nei jos lengvai sujaudinama atžala. 

— Mes nesame dvasios, - šūktelėjo Jondalaras, kai mamuta sustojo no- 
rėdamas atsikvėpti. - Aš svečias, keliautojas, esu kelionėje, o ji, - jis parodė 
į Ailą, - ji mamuta, iš mamuto židinio. 

Žmonės klausiamai susižvalgė, mamuta liovėsi šūkauti ir šokti, tačiau 
nužiūrinėdamas atvykėlius kartkartėmis vis papurtydavo lazdą. Gal jie 
kokios pokštus krečiančios dvasios, tačiau bent jau gali kalbėti visiems su- 
prantama kalba. Galiausiai mamuta prabilo: 

— Kodėl turėtume jumis tikėti? Kaip mums žinoti, kad neketinate 
mūsų apgauti? Sakai, kad ji iš mamuto židinio, tačiau kur jos žymė? Ji ne- 
turi tatuiruotės ant veido. 

Dabar prabilo Aila. 

— Jis nesakė, kad aš mamuta. Tik pasakė, kad aš iš mamuto židinio. 
Prieš išvykstant mane mokė senasis Liūto stovyklos Mamuta, tačiau aš 
nesu visiškai išmokyta. 

Mamuta pasitarė su vyru ir moterimi, tada vėl atsisuko. 

- Šitas, — tarė jis, linkteldamas link Jondalaro, — ir yra toks, kaip 
sako, - svečias. Nors jis kalba pakankamai gerai, jo balse girdėti svetimos 
kalbos tonai. Tu sakai, kad esi mamutojė, tačiau kažkas tavo kalboje nėra 
mamutojiška. 

Jondalaras laukė sulaikęs kvapą. Aila tikrai kalbėjo ganėtinai neįpras- 
tai. Buvo tam tikrų garsų, kurių ji negalėjo ištarti, tad tardavo keistai, savi- 
tai. Būdavo visiškai aišku, ką ji nori pasakyti, ir kalbėsena nerėžė ausies, o 
Jondalarui netgi patiko, tačiau tai buvo pastebima. Tie garsai visiškai ne- 
buvo panašūs į kitos kalbos akcentą; buvo šis tas daugiau ir visiškai kitokio 
pobūdžio. Vis dėlto tai buvo būtent akcentas, tačiau tokios kalbos, kurios 
dauguma žmonių niekada negirdėjo ir nė nebūtų palaikę kalba. Aila kal- 
bėjo su akcentu sudėtingos, gomurinės, vokališkai ribotos kalbos žmonių, 
kurie priėmė ir užaugino našlaitę. 

— Aš gimiau ne mamutojams, - atsakė Aila, tebelaikydama Vilką, nors 
jis liovėsi urgzti. - Buvau įdukrinta prie mamuto židinio, paties Mamutos. 

Tarp žmonių pratrūko kalbos, mamuta vėl pasitarė su vyru ir moterimi. 

- Jei jūs ne iš dvasių pasaulio, kaip tada suvaldai tą vilką ir priverti ar- 


klius nešti jus ant nugaros? — atvirai rėžė mamuta. 

— Ne taip ir sunku, jei surandi juos mažus, - aiškino Aila. 

— Skamba taip paprastai. Turi būti kažkas daugiau, - nesileido moters 
apkvailinamas mamuta, kuris taip pat buvo iš mamuto židinio. 

- Savo akimis mačiau, kaip ji vilkiuką parsinešė į žeminę, - mėgino 
paaiškinti Jondalaras. — Jis buvo toks mažytis, dar žinduklis, neabejojau, 
kad neišgyvens. O ji maitino jį kapota mėsa ir sultiniu, žadindavo vidury 
nakties, visai kaip jūs darot augindami kūdikius. Kai jis išgyveno ir pradė- 
jo augti, visi nustebo, tačiau tai buvo tik pradžia. Vėliau ji išmokė jį daryti 
tai, ką ji nori, - nesišlapinti, kur papuola, neteršti žeminėje, negrybštelėti 
vaikui, netgi jei tas skaudina. Jei nebūčiau buvęs šalia, nebūčiau patikėjęs, 
kad vilkus galima šitiek išmokyti, kad jie daug ką supranta. Tiesa, reikia šio 
to daugiau nei tik surasti juos mažus. Ji rūpinosi juo kaip vaiku. Ji yra to 
žvėries motina, štai kodėl jis daro viską, ko ji nori. 

- O arkliai? — nenustygo greta šamano stovintis vyras, įsmeigęs akis į 
energingą eržiliuką ir greta jo stovintį aukštaūgį vyrą, kurio arklys klausė. 

— Tas pars ir su arkliais. Galima juos daug ko išmokyti, jei surandi ma- 
žus ir jais pasirūpini. Reikia laiko ir kantrybės, tačiau jie išmoksta. 

Žmonės nuleido ietis ir susidomėję klausėsi. Nebuvo girdėta, kad dva- 
sios kalbėtų paprasta kalba, nors visi tie postringavimai apie gyvūnų augi- 
nimą buvo kaip tik tos keistos šnekos, kuriomis ir garsėjo dvasios. Žodžiai 
vis dar buvo kažkokie kitoniški. 

"Tada prabilo stovyklos moteris. 

— Nieko nenutuokiu apie gyvūnų auginimą, tačiau puikiai žinau, kad 
mamuto židinys neįdukrina svetimų ir nepadaro jų mamutojais. Tai nepa- 
prastas židinys. Jis skirtas tiems, kurie tarnauja Motinai. Žmonės pasirenka 
mamuto židinį arba yra jo pasirenkami. Turiu giminaitį Liūto stovykloje. 
Mamuta yra labai senas, tikriausiai seniausias gyvas žmogus. Kam jam no- 
rėti ką įsidukrinti? Nemanau, kad Lutija būtų tai leidusi. Labai sunku pa- 
tikėti tuo, ką sakote, ir nematau priežasties, kodėl turėtume tai daryti. 

Aila juto kažkokią dviprasmybę, neaiškumą moters kalbos manieroje 
arba greičiau vos pastebimame įprotyje, kuris lydėjo jos žodžius: tiesi nu- 
gara, įtampa pečiuose, neramiai suraukta kakta. Tarsi ji tikėtųsi ko nęma- 
lonaus. Tada Aila suvokė, kad tai nėra paprasta kalbos klaida: moteris tiks- 
lingai sumelavo kalbėdama; tai buvo klausime paslėpta subtili apgavystė. 
Dėl savo unikalios kilmės Ailą šitą suktybę permarė kiaurai. 

Žmonės, kurie užaugino Ailą, buvo žinomi kaip plokščiagalviai, tačiau 
patys vadino save „gentimi“; jie bendravo giliai ir tiksliai, nors pirmiausia 
ne žodžiais. Nedaugelis suprato, kad jie apskritai kalba. Jų gebėjimas ar- 
tikuliuoti buvo ribotas, todėl jie neretai būdavo užgauliojami kaip men- 
kesni už žmones, vadinami negalinčiais kalbėti gyvuliais. Jie vartojo labai 
sudėtingą gestų ir ženklų kalbą. 

Palyginti nedidelis kiekis vartojamų žodžių - kuriuos Jondalaras sun- 
kiai galėjo ištarti, lygiai taip pat kaip Ailai sunkiai sekėsi susidoroti su tam 
tikrais zelandoniečių ir mamutojų kalbos garsais - buvo ypatingu būdu 
vokalizuojami ir paprastai naudoti tik kirčiui pabrėžti arba žmonių bei 
gyvūnų vardams. Subtiliausi kalbos atspalviai ir niuansai buvo išreiškiami 
laikysena, poza, veido išraiška — visa tai kalbai pridėdavo gylio ir įvairovės, 
lygiai kaip tonas ir moduliacija paveikia verbalinę kalbą. Su šitokia atvira 
ir akivaizdžia komunikavimo priemone praktiškai neįmanoma neišsiduo- 
dant sakyti netiesą: genties žmonės negalėjo meluoti. 

Mokydamasi kalbėti ženklais Aila išmoko pastebėti ir suprasti subti- 
liausias kūno judesių ir veido išraiškos reikšmes: tai buvo būtina visiškam 
supratimui. Aila, su Jondalaru iš naujo pradėjusi mokytis kalbėti žodžiais 
ir ėmusi sklandžiai bendrauti mamutojiškai, susivokė, kad pastebi netyči- 
nius signalus, slypinčius menkiausiuose veido ar kūno judesiuose netgi tų 
žmonių; kurie kalba žodžiais, nors tokie gestai nebuvo laikomi tikslinga 
kalbos dalimi. 

Moteriai paaiškėjo, kad ji supranta daugiau negu žodžius, nors iš pra- 
džių tai ją trikdė — tariami žodžiai ne visada sutapo su skleidžiamais signa- 
lais, o Aila nieko nenutuokė apie melą. Arčiausia, kiek ji buvo priartėjusi 
prie netiesos, buvo susilaikymas nuo kalbėjimo. 

Pamažu ji sužinojo, kad tam tikros nedidelio melo apraiškos laikomos 
mandagumu. Tik pradėjusi suprasti humorą, kuris paprastai ir pasireiškė 
vieno dalyko sakymu turint omenyje visai ką kita, ji staiga suvokė žodinės 
kalbos ir ja kalbančių žmonių prigimtį. Tada gebėjimas interpretuoti ne- 
sąmoningus kūno signalus jos besivystantiems kalbos įgūdžiams suteikė 
netikėtą aspektą: kone slėpiningą įžvalgą to, ką žmonės iš tikrųjų nori pa- 
sakyti. Šitaip Aila įgavo neįprastą pranašumą. Nors pati meluoti ji nege- 
bėjo, nebent tik per klaidą, paprastai suprasdavo, kai netiesą sakydavo kas 


nors kitas. 

— Liūto stovykloje nebuvo moters tokiu vardu, - Aila nusprendė kal- 
bėti atvirai. - Vadė yra Tulija, o vadas - jos brolis Talutas. 

Moteris nepastebimai linktelėjo, o Aila kalbėjo toliau. 

- Žinau, kad žmogus paprastai priskiriamas mamuto židiniui, ne įdu- 
krinamas. Mane kvietė Talutas su Neze, Talutas netgi padidino žeminę ir 
pastatė specialią žiemos pastogę arkliams, tačiau senasis Mamuta visus nu- 
stebino. Jis įsidukrino mane per apeigas. Pasakė, jog aš priklausau mamuto 
židiniui, kad aš prie jo gimusi. 

— Jei atsivedei tuos arklius į Liūto stovyklą, suprantu, kodėl senasis Ma- 
muta šitaip pasakė, — tarė vyras. 

Moteris apmaudžiai į jį dėbtelėjo ir panosėje sumurmėjo kelis žodžius. 
Tada visi trys vėl ėmė kalbėtis. Vyras nusprendė, kad nepažįstamieji ti- 
kriausiai yra žmonės, o ne apgaudinėjančios dvasios - o jeigu ir dvasios, 
tai nepiktavalės, — tačiau jis netikėjo, kad jie yra tikrai tie, kas tvirtina 
esą. Ilgšio paaiškinimas apie keistą gyvūnų elgesį buvo per paprastas, ta- 
čiau dominantis. Arkliai ir vilkas kėlė smalsumą. Moteriai dingojosi, kad 
atvykėliai pernelyg lengvai bendrauja, per daug pasakoja ir yra neįprastai 
geranoriški, tad ji buvo tikra, jog abudu pasakė toli gražu ne viską. Ji nepa- 
sitikėjo atvykėliais ir nenorėjo turėti su jais nieko bendra. Šamanė pajėgė 
juos laikyti žmonėmis todėl, kad žinojo, kas galėtų tinkamiau paaiškinti 
ypatingą gyvūnų elgesį, ir tik todėl, kad suprato tokius dalykus. Ji buvo 
įsitikinusi, kad šviesiaplaukė moteris yra galinga kvieslė. Senasis Mamuta 
tikriausiai suvokė, kad ji gimusi su slėpininga galia valdyti žvėris. Galbūt 
ir vyras turi kvieslio galių? Vėliau, kai pagaliau nueis į vasaros susirinkimą, 
"bus įdomu šnektelti su Liūto stovyklos žmonėmis, ir kiti mamutos tikrai 
turės ką pasakyti apie šiuodu atvykėlius. Buvo lengviau patikėti stebuklais 
nei absurdiška mintimi, kad gyvūnus galima prijaukinti. 

Pasitarimo metu kilo nesutarimų. Moteris jautėsi nemaloniai, nepa- 
žįstamieji ją trikdė. Jei būtų geriau pagalvojusi, tektų pripažinusi, jog ji 
paprasčiausiai bijo. Jai nepatiko būti greta tokio atviro paslaptingų galių 
demonstravimo, tačiau jautėsi nugalėta. Prabilo vyras. 

- Ši vieta, kur susilieja upės, yra gera vieta stovyklai. Mums puikiai 
pasisekė medžioklė, be to, link paupio traukia didžiųjų elnių kaimenė. 
Turėtų po kelių dienų pasirodyti. Mes neprieštarausime, jei jūs įkursite 


stovyklą netoliese ir prisijungsite prie mūsų medžioklėje. 

— Vertiname jūsų pasiūlymą, - atsakė Jondalaras. - Mes apsistosime 
netoliese nakčiai, tačiau iš ryto turėsime iškeliauti. 

Tai buvo atsargus pasiūlymas, ne toks širdingas, kokių jiedu su broliu 
dažnai sulaukdavo iš nepažįstamųjų, kai keliavo pėsčiomis. Formalus pa- 
sveikinimas Motinos vardu pasiūlydavo daugiau nei svetingumą. Būdavo 
renkamasi tarp kvietimo prisidėti, pasilikti, kurį laiką kartu pagyventi. 
Kur kas ribotesnis vyro kvietimas rodė mamutojų neryžtingumą, tačiau 
jie bent jau nebegrasino ietimis. 

— Tada, Mutos vardu, bent jau su mumis pavakarieniaukite ir papus- 
ryčiaukite, — tiek svetingumo vadas turėjo pasiūlyti, o Jondalaras nujautė, 
kad jis būtų pasiūlęs kur kas daugiau. 

- Didžiosios Motinos Žemės vardu, mielai pavakarieniausime su ju- 
mis šį vakarą, kai įsirengsime stovyklą, - sutiko Jondalaras, - tačiau išvykti 
privalėsime anksti. 

— Kurgi taip skubinatės? 

Tiesumas, toks būdingas mamutojams, Jondalarą vis dar užklupdavo 
netikėtai net ir šitiek laiko tarp jų pragyvenus, ypač kai nuskambėdavo iš 
nepažįstamojo lūpų. Tarp Jondalaro žmonių toks vado klausimas būtų pa- 
laikytas kiek nemandagiu; ne rimtu išsišokimu, tiesiog nebrandumo po- 
žymiu, tai yra supratimo apie subtilesnę ir ne tokią tiesmuką suaugusiųjų 
vartojamą šneką stoka. Dabar Jondalaras jau žinojo, kad tarp mamutojų 
tiesumas ir atvirumas laikomi visiškai deramais, o įtartina yra atvirumo 
stoka, nors jų papročiai nebuvo tokie visiškai atviri, kaip kad atrodė. Sub- 
tilumas egzistavo. Svarbu, kaip išreikši tiesumą, kaip tai priimsi ir kas liks 
nepasakyta. Toks atviras smalsumas, kurį pademonstravo šios stovyklos 
vadas, tarp mamutojų buvo visiškai priimtinas. 

— Aš vykstu namo, - atsakė Jondalaras, - ir kartu veduosi šią moterį. 

— Koks skirtumas - diena ten, diena šen? 

— Mano namai toli vakaruose. Nebuvau... - Jondalaras stabtelėjo pa- 
mąstyti, - ketverius metus, o dar visus metus užtruks, kol grįšiu, jei pasi- 
seks. Pakeliui teks kirsti keletą pavojingų upių ir ledyną, tad nenoriu tas 
vietas pasiekti netinkamu metų laiku. 

— Vakaruose? Atrodo, jūs keliaujate į pietus. 

— Taip. Mes traukiame prie Berano jūros ir Didžiosios Motinos Upės. 


Paskui keliausime į aukštupį. 


oo 


KELIONĖ PER LYGUMAS 


— Prieš kelerius metus mano pusbrolis keliavo tenai norėdamas mainy- 
tis daiktais. Jis pasakojo, kad žmonės, gyvenantys prie upės, taip pat vadi- 
na ją Didžiąja Motina, - ėmė pasakoti vyras. - Pusbrolis manė, jog tai ta 
pati upė. Nuo čia jis ėjo į vakarus. Nežinia, kaip toli į aukštupį norite nu- 

„keliauti, tačiau yra praėjimas į pietus nuo didžiojo ledo, į šiaurę nuo kalnų 
vakaruose. Jei pasuktumėte tuo keliu, kelionė gerokai sutrrumpėtų. 

— Talutas užsiminė apie šiaurinį kelią, tačiau nė vienas nebuvo tikras, 
jog upė tikrai ta pati. Jei ne, kur kas ilgiau užtruksime mėgindami surasti 
tikrąją. Pats atėjau pietiniu keliu, tą kelią žinau. Be to, tarp upės žmonių 
turiu giminaičių. Mano brolis buvo susituokęs su šaramudojų moterimi, 
gyvenau su jais. Norėčiau dar kartą juos pamatyti, mažai tikėtina, jog pro- 
ga dar kada pasitaikys. 

— Mes prekiaujame su upės žmonėmis. Man dingojasi, kad kažką gir- 
dėjau apie du svetimšalius, prieš metus ar porą gyvenusius su tais žmonė- 
mis, prie kurių prisijungė ir mamutojų moteris. Dabar prisimenu, tai buvo 
du broliai. Šaramudojų jungtuvių papročiai kitokie, tačiau, kiek pamenu, 
ji ir jos vyras turėjo susijungti su kita pora — man regis, tai buvo savotiškas 
įvaikinimas. Jie išsiuntė kvietimus atvykti visiems giminaičiams mamuto- 
jams. Keletas išėjo, o vieno ar poros nuo tada ir nebematėme. 

— Tai buvo mano brolis Tonolanas, - tarė Jondalaras patenkintas, kad 
pasakojimas patvirtina jo istoriją, nors vis dar negalėjo ištarti brolio vardo 
nejausdamas skausmo. - Tai jis tuokėsi. Jis susituokė su Jetamija, jiems gi- 
mininga ramudojų pora buvo Markenas ir Tolija. Tolija pirmoji pramokė 
mane kalbėti mamutojiškai. 

- Tolija yra tolima mano pusseserė, o tu esi vieno iš jos vyrų brolis? 
vyras atsisuko į seserį. - Turija, šitas žmogus yra giminaitis. Man regis, tu- 
rime juos pasveikinti, — ir, nelaukdamas atsakymo, tarė: - Aš Rutanas, Sa- 
kalo stovyklos vadas. Mutos, Didžiosios Motinos, vardu, sveikiname jus. 

Moteris nebeturėjo pasirinkimo. Ji nebūtų trikdžiusi brolio atsisaky- 
dama kartu su juo parodyti svetingumą, nors pagalvojo, kad vėliau tars 
jam žodelį kitą. 

— Aš esu Turija, Sakalo stovyklos vadė. Motinos vardu, sveikiname jus 
čia atvykus. Vasarą vadinamės Ašuočių stovykla. 

Tai nebuvo šilčiausias atvykėlių kada gautas pasveikinimas. Jondalaras 


pastebėjo aiškų žmonių santūrumą ir atsiribojimą. Vadė mielai pasveikino 

jį „čia“, konkrečiai šioje vietoje, tačiau tai buvo laikina buveinė. Jis žinojo, 
kad Ašuočių stovykla reiškia bet kurią vasaros medžioklės stovyklą. Ma- 
mutojai sėsliai gyveno žiemą, o ši grupė, kaip ir visos kitos, gyveno nuo- 
latinėje stovykloje arba bendruomenėje, sudarytoje iš vienos dviejų dides- 
nių ar kelių mažų pusiau požeminių būstų ir vadino juos Sakalo stovykla. 
Į ją moteris svečių nepakvietė. 

- Esu Jondalaras iš Zelandonijos. Sveikinu jus Didžiosios Motinos Že- 
mės, kurią mes vadiname Doni, vardu. 

— Mamutos palapinėje turime keletą laisvų miego vietų, - tęsė Turi- 
ja, - tik nežinau, ką daryti su gyvuliais. 

— Jei neprieštarausite, — tarė Jondalaras, kad ir tik dėl mandagumo, - 
bus lengviau, jei savo stovyklą įkursime netoliese, užuot apsistoję pas jus. 
Labai vertiname jūsų svetingumą, tačiau arkliams reikia ganytis, mūsų pa- 
lapinę jie pažįsta ir prie jos sugrįžta. Jiems gali būti nelengva ateiti į jūsų 
stovyklą. 

- Žinoma, - su palengvėjimu tarė Turija. Jai taip pat būtų buvę ne- 
lengva. 

Aila suvokė, kad jai taip pat reikia atsakyti į vadų pasveikinimą. Vil- 
kas atrodė kur kas mažiau įsitempęs, tad Aila atsargiai paleido jį iš glėbio. 
„Negaliu visą laiką tupėti čia žvėrį apsikabinusi“, - pamanė ji. Moteriai 
atsistojus, jis norėjo ant jos krūtinės uždėti savo letenas, tačiau ji judesiu 
parodė liautis. 

Netiesdamas rankų nei siūlydamas prieiti arčiau Rutanas pasveikino 
Ailą atvykusią į jo stovyklą. Panašiai į pasveikinimą atsakė ir viešnia. 

— Aš esu Aila iš mamutojų, - pasakė ji ir pridūrė: - Iš mamuto židinio. 
Sveikinu jus Mutos vardu. 

Savo sveikinimą pridėjo ir Turija: kalbėjo ji išsisukinėdama, kvietimą 
apsistoti apribojo tik šia vieta, taip kaip ir kviesdama Jondalarą. Aila atsa- 
kė mandagiai. Ji būtų norėjusi sulaukti daugiau draugiškumo, tačiau spėjo, 
kad negali tų žmonių kaltinti. Suvokimas, kad gyvūnai savo noru keliau- 
ja su žmonėmis, gali bauginti. Ne kiekvienas pajėgia taip mielai priimti 
keistas naujoves kaip Talutas, suvokė Aila ir skausmingai pajuto, kaip jai 
trūksta mylimų Liūto stovyklos žmonių. 


Aila atsisuko į Jondalarą. 

- Vilkas nebesijaučia toks įsitempęs. Manau, jis manęs klausys, ta- 
čiau reikėtų ko nors jam pririšti, kol esame netoli šios stovyklos, be to, ir 
ateičiai, kad galėčiau jį sulaikyti, jei sutiktume žmonių, — tarė ji zelando- 
niškai, nes nesijautė galinti laisvai kalbėti šioje mamutojų stovykloje. — 
Gal ko nors kaip tas pavadėlis, kurį padarei Lenktynininkui, Jondalarai. 
Vieno mano krepšių dugne yra pakankamai atliekamos virvės ir juostų. 
Ketinu jį mokyti šitaip nereaguoti į svetimus, jis turi išmokti pasilikti ten, 
kur noriu aš. 

Vilkas turėjo suprasti, kad pakeltos ietys reiškia grasinimą. Aila vargiai 
galėjo kaltinti plėšrūną, kad šoko ginti žmonių ir arklių, kurie buvo keistos 
jo gaujos nariai. Jo požiūriu, tai buvo visiškai suprantama, tačiau nereiškė, 
jog yra priimtina. Jis negali prie visų žmonių, kuriuos pasitaikys sutikti 
kelionėje, artintis taip, lyg jie būtų svetimi vilkai. Ji turi jį išmokyti keisti 
savo elgesį, santūriau sutikti nepažįstamus žmones. Netgi šitai sugalvojusi 
ji ėmė svarstyti, ar atsiras kitų žmonių, pajėgsiančių suprasti, kad vilkas re- 
aguos į moters norus arba kad arkliai leis žmonėms apsižergti jų nugaras. 

- "Tu pasilik su juo, o aš atnešiu virvių, — tarė Jondalaras. 

Vis dar laikydamas Lenktynininko pavadį, nors eržiliukas nusiramino, 
Jondalaras ant Yhaha nugaros pritvirtintame krepšyje paieškojo virvių. 
Stovyklos priešiškumas kiek sumažėjo, žmonės kiek atsipalaidavo. Iš to, 
kaip jie stebėjo atvykėlius, atrodė, kad baimę pakeitė smalsumas. Yhaha 
taip pat nusiramino. Kuisdamasis krepšiuose Jondalaras ją pakasė, paglos- 
tė, švelniai pakalbino. Jis labai mylėjo šitą tvirtą kumelę, ir nors jam patiko 
Lenktyniriinko linksmumas, vyras žavėjosi ramia Yhaha kantrybe. Jaunąjį 
eržiliuką kumelė veikė raminamai. Vyras Lenktynininko pavadžio virvę 
pririšo prie juostos, kuria buvo pritvirtinti kumelės nešulių krepšiai. Jon- 
dalaras dažnai pasvajodavo, kad galėtų valdyti Lenktynininką taip, kaip 
Aila valdo Yhaha, be jokių pavadžių ir apynasrių. Vis dėlto jodinėdamas 
eržiliuku jis pajuto stulbinamą arklio odos jautrumą, išsiugdė tinkamą sė- 
dėseną ir pradėjo vadovauti Lenktynininkui kojų spaudimu ir sėdėjimo 
pozomis. 

Aila su Vilku apėjo kumelę iš kitos pusės. Tiesdamas virvę Jondalaras 
tyliai pasakė: 

— Neprivalome čia pasilikti, Aila. Juk dar ne naktis. Galim susirasti kitą 


vietą prie šios ar kitos upės. 

— Manau, bus neblogai, jei Vilkas pradės pratintis prie žmonių, ypač 
nepažįstamų ir ne itin draugingai nusiteikusių. Aš sutinku pasisvečiuoti. 
Jie mamutojai, Jondalarai, mano žmonės. Gal čia paskutiniai mamutojai, 
kuriuos matau? Smalsu, ar jie keliauja į vasaros susirinkimą? Gal galėtų 


nunešti žinią Liūto stovyklai? 


Aila su Jondalaru savo palapinę pasistatė netoli Ašuočių stovyklos, 
kiek aukštėliau palei didelį upės intaką. Jie nuo nešulių išlaisvino arklius 
ir paleido juos ganytis. Stebėdama, kaip gyvuliai pradingsta vėjo sukelto- 
je dulkių migloje, Aila akimirką pajuto nerimą, kad jie nenuklystų toliau 
nuo stovyklos. 

Moteris ir vyras atkeliavo dešiniuoju didelės upės krantu, tačiau kiek 
atokiau vandentakio. Upė tekėjo į pietus, vingiavo lyguma, raitėsi ir sukio- 
josi žemėje išskobdama gilų griovį. Laikydamiesi stepių aukštėliau upės 
slėnio keliautojai galėjo traukti tiesiau, tačiau atvirose lygumose teko kęsti 
nesilpnėjantį vėją, piktesnę saulę, įkyresnį lietų. 

— Ar čia ta upė, apie kurią pasakojo Talutas? — pasiteiravo Aila, vy- 
niodama miego kailius. Vyras įkišo ranką į vieną kuprinių ir ištraukė di- 
delį plokščią mamuto ilties gabalą su įrėžtais ženklais. Jis dirstelėjo į tarsi 
aprūkusį dangų, kuris švytėjo nepakeliamai ryškia, tačiau išsisklaidžiusia 
šviesa, paskui į dulsvą nežinomą kraštovaizdį. Buvo vėlyva popietė, tik tiek 
jis galėjo pasakyti. 

— Nėra kaip išsiaiškinti, Aila, - tarė Jondalaras, dėdamas žemėlapį at- 
gal. - Nematau jokių orientyrų, o apie atstumą įpratau spręsti keliauda- 
mas pėsčiomis. Lenktynininkas juda visai kitokiu greičiu. 

— Nejaugi iš tikrųjų užtruksime visus metus, kol pasieksime tavo na- 
mus? — paklausė moteris. 

— Sunku pasakyti. Priklauso nuo to, ką rasime pakeliui, su kokiais sun- 
kumais susidursime, kaip dažnai teks sustoti. Jei grįšime į Zelandoniją 
tokiu laiku kitąmet, manykime, kad mums pasisekė. Dar nė nepasiekėm 
Berano jūros, kur baigiasi Didžioji Motina Upė, o teks įveikti visą kelią 
iki jos ištakų ledyne ir dar toliau, - kalbėjo Jondalaras. Jo akys, ryškios, 


1 24 


KELIONĖ PER LYGUMAS 


neįprasto atspalvio mėlynumo, atrodė sunerimusios, o kaktoje susimetė 
Ailai gerai pažįstamos nerimo raukšlės. 

— Teks kirsti keletą didelių upių, tačiau labiausiai mane gąsdina ledy- 
nas, Aila. Jį reikia įveikti tada, kai ledas kietai sušalęs, vadinasi, turime jį 
pasiekti dar neatėjus pavasariui, o jis visada nenuspėjamas. Toje pusėje 
pučia stiprūs pietų vėjai, kurie giliausią įšalą gali per dieną atšildyti iki 
tirpsmo. Tada sniegas ir ledas viršuje aptirpsta ir ima lūžinėti kaip supuvęs 
medis. Atsiveria plačios griovos, virš jų sulūžta sniego tiltai. Ledu pasrūva 
tirpsmo upokšniai, netgi upės, kartais pranykstančios giliose skylėse. Tada 
labai pavojinga, o šitaip nutikti gali staiga. Dabar vasara, ir nors žiema at- 
rodo kažin kur, mums teks keliauti toliau nei manome. 

Moteris linktelėjo. Nebuvo prasmės net galvoti, kaip ilgai truks ke- 
lionė ar kas nutiks sutikus Jondalaro gentį. Geriau galvoti apie kiekvieną 
prasidėjusią dieną ir planuoti tik dieną, dvi į priekį. Dabar nereikia jaudin- 
tis dėl Jondalaro žmonių, svarstyti, ar jie priims ją kaip saviškę, taip, kaip 
mamutojai. 

— Norėčiau, kad vėjas liautųsi pūtęs, - mestelėjo ji. 

— Man irgi pabodo ryti žvyrą, - atsiliepė Jondalaras. - Kodėl mums 
neaplankius mūsų kaimynų, pažiūrėkim, gal gausim ko geriau pavalgyti. 

Eidami į Ašuočių stovyklą jie pasiėmė Vilką, tačiau Aila jo nė per pėdą 
nepaleido. Jie prisijungė prie netoli ugnies susirinkusių žmonių. Virš lau- 
žo ant iešmo buvo pamautas didelis kumpis. Kalba mezgėsi lėtai, tačiau 
neilgtrukus smalsumas tapo šiltu susidomėjimu, baimingas santūrumas 
užleido vietą gyvam pokalbiui. Nedaugeliui žmonių, gyvenančių tose 
prieledyninėse stepėse, pasitaikydavo proga išvysti ką nors nauja, tad jau- 
dulys dėl šito atsitiktinio susitikimo Sakalo stovykloje dar ilgai kurstys 
diskusijas ir skatins kurti pasakojimus. Aila susibičiuliavo su keletu žmo- 
nių, ypač su jauna moterimi, neseniai pagimdžiusia mergytę. Mažoji jau 
sėdėjo be motinos pagalbos ir garsiai juokėsi, tuo žavėdama visus, o labiau- 
siai Vilką. Jaunoji motina iš pradžių labai sunerimo, kai žvėris nusižiūrėjo 
jos vaiką ir ėmė dėmesingai juo rūpintis, tačiau kai energingai lyžčiojama 
mergytė ėmė džiaugsmingai kikenti, o žvėris buvo švelnus ir santūrus, net- 
gi kai mažoji saujomis sugriebė žvėries kailį ir truktelėjo, visi nustebo. Kiti 
vaikai taip pat nekantravo paliesti laukinį žvėrį, tad greitai Vilkas jau žaidė 

ir tikriausiai jų pasiilgo. Jis visada buvo itin švelnus su pačiais mažiausiai- 
siais ar silpniausiaisiais ir, atrodė, supranta skirtumą tarp netyčinio ką tik 
pradėjusio krapinėti kūdikėlio pernelyg karšto apkabinimo ir tikslingo 
truktelėjimo už uodegos ar ausies. Pirmuosius veiksmus žvėris kantriai 
pakentė, o už antruosius atsimokėdavo įspėjamai urgzdamas arba švelniai 
grybšteldamas. Skriaudiko odos žvėris dantimis nepažeisdavo, tačiau leis- 
davo suprasti, kad galėtų. 

Jondalarui užsiminus, kad jie neseniai išvyko iš vasaros susirinkimo, 
Turija ir Rutanas pasisakė, kad juos užlaikė būtinybė taisyti žeminę; ki- 
taip ir patys jau seniai būtų stovykloje. Vadas kamantinėjo Jondalarą apie 
keliones ir Lenktynininką, o daugybė žmonių klausėsi. Atrodė, jie nelabai 
trokšta kamantinėti Ailą, tad moteris per daug ir nesisiūlė. Mamuta būtų 
norėjęs pasivedėti Ailą nuošaliau ir pasišnekučiuoti apie paslaptingesnius 
dalykus, tačiau Aila mieliau liko stovykloje. Jiems išeinant, netgi vadė 
buvo draugiškesnė ir labiau arsipalaidavusi, tad Aila paprašė jos, kad, kai 
galiausiai pasieks vasaros susirinkimą, perduotų Liūto stovyklos žmonėms 
jos meilę ir linkėjimus. Tą naktį Aila gulėjo nemiegodama, daug galvojo. 
Ji džiaugėsi, kad įveikė kilusias dvejones ir prisijungė prie stovyklos, nors 
jos nariai nebuvo ypač svetingi. Atsiradus progai įveikti kažko keisto ir ne- 
žinomo baimę, žmonės susidomėjo ir troško sužinoti kuo daugiau naujie- 
nų. Ir ji pati suprato, kad keliaujant tokioje neįprastoje draugijoje galima 
sulaukti nepalankios visų pakeliui sutiktųjų reakcijos. Aila nežinojo, ko 
tikėtis, tačiau jau nebeabejojo, kad ši kelionė bus kur kas didesnis iššūkis 


nei ji įsivaizdavo. 


Kitą rytą Jondalaras nekantravo išvykti kuo anksčiau, tačiau Aila 
prieš iškeliaudama norėjo dar kartą pamatyti naujus bičiulius, kuriuos 
susirado Ašuočių stovykloje, tad, Jondalarui vis labiau nekantraujant, 
moteris gerokai užtruko atsisveikindama. Kai jie pagaliau pajudėjo, 
buvo jau kone vidudienis. 

Atvirų pievų, švelniai banguojančių kalvų ir tolimų horizontų kraš- 
tas, kuriuo jie keliavo palikę vasaros susirinkimą, po truputį kilo aukštyn. 
Greitas intakas, srūvantis iš aukštumos, energingesnis nei vingiuojanti 
didžioji upė, vėjo išsijotoje lioso dirvoje išsigraužė gilią vagą stačiais kran- 
tais. Nors Jondalaras norėjo keliauti į pietus, ieškodami patogios vietos 
persikelti jie buvo priversti sukti į vakarus, paskui - į šiaurės vakarus. 

Kuo labiau teko nukrypti nuo kelio, tuo irzlesnis ir nekantresnis da- 
rėsi Jondalaras. Mintyse jis vis abejojo, ar teisingai pasirinko ilgesnį marš- 
rutą į pietūs, užuot leidęsis jau daugiau nei kartą svarstytu keliu į šiaurės 
vakarus, juo labiau kad tą kryptį rinktis siūlė ir upė. Tiesa, šitos upės jis 
nežinojo, tačiau jei kelias daug trumpesnis, tikriausiai derėjo juo ir eiti. Jei 
tik jis būtų garantuotas, kad tuo keliu tikrai iki pavasario pasieks ledyną 
vakaruose, prie Didžiosios Motinos Upės ištakų, būtų jį ir pasirinkęs. 

Tai būtų reiškę atsisakyti galimybės pamatyti šaramudojus, tačiau 
argi tai svarbu? Teko pripažinti, kad jis tikrai nori juos pamatyti. Jis to 
laukia. Jondalaras netgi nebuvo tikras, ar jo sprendimą keliauti į pietus 
tikrai lėmė noras grįžti pažįstamu, todėl saugesniu keliu, ar troškimas pa- 
matyti žmones, kurie tapo jam šeima. Vyras nerimavo galvodamas apie 
pasekmes, kurias gali turėti netinkamas pasirinkimas. Jo savigraužą nu- 

— Jondalarai, man regis, galime keltis čia, — tarė ji. - Atrodo, į krantą 
kitapus nebus sunku užlipti. 

Jie buvo atsidūrę prie upės vingio ir sustojo įvertinti padėties. Lanku 
sukanti, sūkuriuojanti, greita srovė buvo giliai įsirėžusi į kalvos kraštą, ir 
toje vietoje atsirado aukštas, status skardis. Vidinėje posūkio pusėje, prie- 
šingame krante, žemė iš vandens kilo pamažu, atsivėrė siauras kietai su- 
plūktos pilkai rudos dirvos paplūdimys, pakraščiuose apaugęs krūmais. 

— Manai, arkliams pavyks nusileisti šiuo skardžiu? 

— Manau, jiems pavyks. Giliausia upės vieta turėtų būti šitoje pusėje, 
kur ji įsirėžusi į krantą. Sunku pasakyti, koks čia gylis, ar arkliams reikės 
plaukti. Būtų geriau, jei ir mes nuo jų nuliptume ir plauktume, - atsakė 
Aila, o tada, pastebėjusi, kad Jondalaras atrodo nepatenkintas, pridūrė: - 
Jei ne per gilu, galime persikelti raiti. Nemėgstu, kai mano drabužiai su- 
šlampa, tačiau visai nenoriu nusirengti. 

Jie paragino arklius žengti žemyn labai stačiu kraštu. Gyvuliai klupo, 
kanopos slydo smulkia grūdėta dirva, ir jie tiesiog pliūkštelėjo į vande- 
nį, kur juos pagriebė ir nunešė greita srovė. Buvo giliau, nei Aila manė. 
Arklius akimirką apėmė panika, tačiau jie apsiprato su nauja aplinka ir 
pradėjo kapanotis prieš srovę link nuožulnaus kito kranto. Jiems ėmus 
kilti krantu, Aila pasidairė vilko. Atsigręžusi pamatė jį vis dar ant aukšto 
skardžio, inkščiantį ir amčiojantį, bėgiojantį pirmyn ir atgal. 

- Jis bijo šokti į vandenį, - tarė Jondalaras. 

— Nagi, Vilke! Pirmyn, - kvietė Aila. - Tu moki plaukti, — tačiau jau- 
nasis vilkiukas graudžiai inkštė ir bėgiojo pabrukęs uodegą. 

— Ko jis nerimauja? Juk anksčiau kėlėsi per upes, - pastebėjo Jondala- 
ras, nusivylęs dar viena gaišatimi. Tą dieną jis tikėjosi įveikti nemažą atstu- 
mą, tačiau, atrodė, visos aplinkybės jį tik stabdė. Jie vėlai iškeliavo, paskui 
teko sukinėtis, daryti lankstą į šiaurę ir vakarus, ta kryptimi, kuria jis neno- 
rėjo eiti, o dabar Vilkas išsigando upės. Drauge Jondalaras žinojo, kad po 
šitokio pasiplaukiojimo privalu sustoti ir patikrinti kuprinių turinį, nors 
jos buvo itin tankiai suaustos ir vandens praleisti neturėjo. Dar erzino ir 
tai, jog jie sušlapo, artėjo vakaras. Vyras juto, kaip vėsta vėjas, ir žinojo, kad 
reikia pasikeisti drabužis, o dabar dėvimus būtina išdžiovinti. Vasaros die- 
nos buvo gana šiltos, tačiau naktį ošiantis vėjas vis dar nešė stingdantį ledo 

prislėgė šiaurines žemes, buvo juntamas visame žemės rutulyje, tačiau šal- 
tose stepėse tai pasireiškė itin stipriai. Jei dar būtų diena, jie galėtų keliauti 
šlapiais drabužiais; bejojant vėjas ir saulė būtų juos išdžiovinę. Jondalaras 
vis tiek gundėsi traukti į pietus, vien tam, kad įveiktų numatytą atstumą. 

 - Ši upė greitesnė nei ankstesnės, be to, jis negali prie jos prieiti. Reiktų 
šokti, o to jis niekad anksčiau nėra daręs, - paaiškino Aila. 

— Ką ketini daryti? 

- Jei nepavyks padrąsinti jo šokti, turėsiu grįžti jo pasiimti, — atsakė 
moteris. 

- Aila, esu tikras, jei kiek pajojėtume, jis šoktų ir mus pasivytų. Jei aps- 
kritai ketinam šiandien nors kiek pasistūmėti, reikia eiti. 

Pamatęs Ailos veide deginančią nuostabos ir pykčio miną Jondalaras 
panoro susigrąžinti savo žodžius. 

— Ar tu norėtum būti paliktas tik todėl, kad ko nors bijai? Jis nenori 
šokti į upę, nes anksčiau nieko panašaus nėra daręs. Ko iš jo tikėjaisi? 

— Aš tik turėjau omeny... juk jis vilkas, Aila. Vilkai nuolat kerta upes. 
Jam tereikia priežasties įšokti. Jei jis mūsų nepasivys, grįši. Nė negalvojau 
siūlyti jį palikti kitame krante. 

— Tau nereikės nerimauti, jog teks grįžti Vilko vėliau. Aš pasiimsiu jį da- 
bar, - atkirto Aila ir nusisukusi nuo vyro paragino Yhaha bristi į vandenį. 

Vilkiukas vis dar inkštė, uostinėjo nuo arklių kanopų aplūžusią žemę 
ir žvalgėsi į arklius bei žmones kitoje vandens pilno griovio pusėje. Kai 
arklys įbrido į srovę, Aila vėl pašaukė vilką. Maždaug pusiaukelėje Yhaha 
pajuto, kaip žemė dingsta iš po kojų. Ji išsigandusi sužvengė, mėgino rasti 
tvirtesnę atsparą. 

- Vilke, ateik. Vilke! Nagi, čia tik vanduo. Šok! - ragino Aila, mė- 
gindama baikštų žvėrį įvilioti į sūkuriuojančią upę. Ji nuslydo Yhaha nuo 
nugaros nusprendusi, kad nuplauks link stataus kranto. Vilkas pagaliau 
sukaupė drąsą ir šoko. Jis pūkštelėjo į vandenį sukeldamas purslus ir pra- 
dėjo plaukti moters link. 

— Štai taip! Šaunuolis, Vilke! 

Yhaha traukėsi atgal, stengėsi rasti kelią, o Aila, ranka apkabinusi Vil- 
ką, mėgino ją pasiekti. Jondalaras taip pat jau buvo čia par, iki krūtinės 
įbridęs į vandenį ramino kumelę ir traukė link Ailos. Visi kartu jie laimin- 


gai pasiekė kitą krantą. 

— Geriau paskubėkim, jei šiandien ketinam dar kiek nueiti, - pasakė 
Aila vis dar pykčiu blyksinčiomis akimis, vėl besistengdama užlipti ant 
kumelės. 

— Ne, - sulaikė ją Jondalaras. - Niekur neisim, kol tu nepasikeisi tų 
šlapių drabužių. Be to, manau, derėtų nušluostyti arklius, o gal ir Vilką. 
Šiandien pakankamai toli nukeliavom. Galime nakčiai apsistoti čia. Ket- 
verius metus užtrukau, galiu ir dar ketverius užtrukti, kol grįšiu namo, 
svarbu tik, kad saugiai parsivesčiau tave. 

Moteris pakėlė galvą, ir mėlynose Jondalaro akyse nušvitusi meilė ir 
susirūpinimas ištirpdė paskutinius jos pykčio likučius. Ištiesusi rankas ji 
palenkė prie savęs jo galvą ir pajuto tą pačią nuostabą, kurią juto pirmą 
kartą jam priglaudus savo lūpas prie jos lūpų. Tuomet vyras parodė, kas 
yra bučinys. Aila pajuto nenusakomą džiaugsmą žinojimo, kad ji iš tikrų- 
jų keliauja kartu su juo, į jo gentį, jo namus. Ji mylėjo labiau nei mokėjo 
išsakyti, ypač dabar, po ilgos žiemos, kai jau manė, kad vyras jos nemyli ir 
iškeliaus vienas. | 

Jondalaras taip išsigando dėl Ailos vėl jai įšokus į upę, kad dabar spaus- 
te spaudė ją prie savęs. Jis mylėjo ją labiau nei manė, kad iš viso įmanoma 
mylėti. Iki Ailos Jondalaras nė negalvojo, kad pajėgia šitaip branginti kitą 
žmogų. Kartą jos vos neprarado. Tada vyras buvo įsitikinęs, kad Aila ke- 
tina pasilikti su juodaodžiu besijuokiančiomis akimis, ir negalėjo ištverti 
minties, kad dar kartą gali ją prarasti. Dviejų arklių ir vilko draugijoje, pa- 
saulyje, kuris iki tol nenutuokė, kad gyvūnus galima prijaukinti, vyras su. 
mylima moterimi glėbyje stovėjo viduryje bekraščių šaltų ganyklų, kurio- 
se veisėsi didžiulė gyvūnų įvairovė, tačiau retai pasitaikydavo žmonių, ir 
svarstė apie kelionę, kuri ves per visą žemyną. Būdavo, kad vien nuo min- 
ties apie kokią nors skriaudą moteriai jį užvaldydavo tokia baimė, kad kva- 
pą užimdavo. Tokiomis akimirkomis jis troško, kad galėtų amžinai laikyti 
apkabinęs Ailą. Jondalas juto jos kūno šilumą, jos godžią burną prie savo 
lūpų, juto, kaip kyla geismas. Tik šitai turės palaukti. Moteris buvo sušalu- 
si ir šlapia; jai reikia sausų drabužių ir šilumos. Šitos upės krantas yra tokia 
pat gera vieta apsistoti kaip ir bet kuri kita, o jei kurtis dar per anksti, ką gi, 


jie turės laiko išsidžiovinti šlapius drabužius ir rytoj į kelią leisis anksti. 

— Vilke, padėk! - sušuko Aila ir metėsi prie jaunojo žvėries norėdama 
atimti į odą susuktą ryšulį. - Maniau, jau išmokai nelįsti prie odos. 

Jai pamėginus atimti daiktą, vilkas žaismingai įsikibo į jį dantimis ir 
urgzdamas ėmė sukioti galvą. Moteris paleido kitą ryšulio galą ir žaidimą 
sustabdė. 

— Padėk! - griežtai sudraudė ji. 

Ji mostelėjo ranka, tarsi norėdama suduoti jam per snukį, tačiau pu- 
siaukelėje sustojo. Pamatęs ženklą ir išgirdęs komandą vilkas pabruko 
uodegą, nusižeminęs žengtelėjo link moters ir numetė ryšulį jai prie kojų 
inkšdamas, lyg prašydamas susitaikyti. 

- Jis jau antrą kartą į juos įninka, — pasiskundė Aila, keldama ryšulį ir 
kitus vilko apkramsnotus daiktus. - Jis puikiai žino, kad tai draudžiama, 
bet, rodos, tiesiog negali atsitraukti nuo odos. 

Jondalaras atėjo jai padėti. 

— Nežinau, ką pasakyti. Kai liepi, jis numeta, tačiau kai tavęs nėra, pa- 
liepti negaliu, o visą laiką jį stebėti taip pat negaliu... Kas čia? Neprisime- 
nu, kad būčiau tai matęs, - tarė jis pašaipiai ir atlaidžiai pažvelgęs į ryšulė- 
lį, kuris buvo rūpestingai įsuktas į minkštą odą ir saugiai apvyniotas. 

Truputį išraudusi Aila ryšulį greitai paėmė iš vyro rankų. 

— Čia tiesiog niekutis, kurį pasiėmiau... toks... iš Liūto stovyklos, - pa- 
sakė ji ir įdėjo ryšulėlį į vienos savo kuprinių dugną. 

Jos elgesys Jondalarą nustebino ir sutrikdė. Jie abu labai apribojo savo 
poreikius ir kelionės mantą, mažai ėmė net tokių daiktų, be kurių negalėtų 
apsieiti. Paketėlis nebuvo didelis, tačiau nebuvo ir mažas. Tikriausiai vie- 
toj jo galima buvo paimti kitų reikmenų ar drabužių. Ką gi ji gabenasi? 

- Vilke! Liaukis! 

Stebint, kaip Aila vėl traukia link žvėries, Jondalarui beliko nusišypso- 
ti. Jam atrodė, kad Vilkas tyčia netinkamai elgiasi, erzina, nori, kad Aila 
prieitų prie jo, žaidžia su ja. Jis surado jos stovyklavietės batus, minkštus 
mokasinus primenantį apavą, kuriais ji kartais dėl patogumo apsiaudavo 
įsirengtoje stovyklavietėje, ypač jei žemė būdavo įšalusi, šlapia ar drėgna, o 


moteris norėdavo išvėdinti ar išdžiovinti įprastą, kietesnį savo apavą. 

— Nebežinau, ką su juo daryti! - įpykusi šūktelėjo Aila, grįždama prie 
zelandoniečio. Ji rankoje laikė paskutinį padaužiškos Vilko išdaigos įrody- 
mą ir rūsčiai žvelgė į niekdarį. Vilkas slinkosi artyn, iš pažiūros atrodė at- 
gailaujantis, inkštė ir dėjosi suprantąs, kad nuliūdino savo šeimininkę. Vis 
dėlto galima buvo įžvelgti, kad išdaigininkas tik apsimeta esąs susikrimtęs. 
Jis žinojo, kad moteris jį myli, ir tą akimirką, kai jos širdis suminkštės, jis 
vėl prie jos prislinks ir džiaugsmingai šokčiodamas kvies žaisti. Vilkas, 
nors jau suaugusio vilko ūgio, tik ne toks stambus, buvo dar visai jaunas. Jis 
gimė žiemą, per anksti. Jo motina buvo vieniša vilkė, kurios patinas žuvo. 
Paprastai vilko kailis būna melsvai pilko atspalvio - jį sukuria kiekvieno 
plaukelio baltos, rusvos, rudos ir juodos juostos, suformuojančios neryškų 
raštą, leidžiantį vilkams neregimai išnykti natūraliame krūmų, žolės, že- 
mės, akmenų ir sniego fone, tačiau šito vilkiuko motina buvo juoda. Dėl 
neįprastos spalvos kitos įprastinės spalvos kailio patelės negailestingai ją 
engė, gaujoje suteikė jai žemiausią statusą ir pamažu iš jos išgujo. Vilko 
motina klajojo vieniša, kiaurus metus stengėsi išgyventi tarp kitų gaujų 
teritorijų, kol galiausiai rado kitą vienišių, seną patiną, turėjusį palikti savo 
gaują, nes jau nebespėjo medžioti ir keliauti kartu su ja. Kurį laiką jiems 
puikiai sekėsi. Vilkė buvo stipresnė medžiotoja, tačiau vilkas buvo labiau 
patyręs, jie net pažymėjo ir gynė nedidukę savo teritoriją. Gal geresnis 
maistas, kurio sutartinai medžiodami jie galėjo pasirūpinti, gal draugingo 
patino meilumas ir artumas, gal genetiniai polinkiai paskatino vilkę rujo- 
ti ne sezono metu, tačiau jos nusenęs bendras nenusiminė: neturėdamas 
varžovų jis noriai atsiliepė į patelės šauksmą. 

Kad ir kaip liūdna, jo sustirę seni kaulai nebepajėgė pasipriešinti dar 
vienai atšiauriai prieledyninių stepių žiemai. Žvėris neilgai tetvėrė šaltąjį 
sezoną. Tai buvo sukrečianti netektis juodajai patelei, kuriai teko vienai 
žiemą atsivesti palikuonių. Natūrali aplinka nėra itin palanki nuo normų 
nukrypusiems gyvūnams. Juodoji medžiotoja gelsvai rudos žolės, gelsva- 
rudės žemės ir vėjo gainiojamo ar pustomo sniego fone buvo pernelyg gerai 
matoma apdairioms, žiemą retai pasitaikančioms potencialioms aukoms. 
Neturėdama poros nė jokių draugiškų tetų, dėdžių, pusbrolių ir vyresnių 
broliukų bei sesučių, kurie padėtų išmaitinti ir prižiūrėti žindančią moti- 
ną ir jos jauniklius, juodoji vilkė vis silpo, o mažyliai vienas po kito gaišo, 
kol liko vienintelis. Aila pažinojo vilkus. Nuo tada, kai pradėjo medžioti 

savarankiškai, ji juos stebėjo ir tyrinėjo, tačiau nežinojo, kad ta juoda vilkė, 
bandžiusi pavogti moters svaidykle nugalabytą šermuonėlį, badauja, kad 
yra žindoma patelė: tuomet nebuvo tinkamas sezonas vilkiukams atsives- 
ti. Ailai pamėginus atsiimti šermuonėlį vilkė netikėtai puolė, tad moteris 
gindamasi ją nudėjo. Tada ir pastebėjo žvėries būklę, suvokė, jog ji neseniai 
atsivedė jauniklių. Pajutusi keistą artumą tai vilkei, kuri, kaip Aila suvokė, 
buvo išvaryta iš gaujos, moteris nusprendė surasti be motinos likusius vil- 
kiukus - juk jie neturėjo juos priimti galinčios šeimos. Pasekusi vilkės pėd- 
sakais ji rado irštvą, įropojo jos vidun ir aptiko paskutinį mažylį, dar nenu- 
junkytą, neseniai prasimerkusį. Aila pasiėmė žvėrelį į Liūto stovyklą. 

Visiems buvo didžiulė staigmena, kai Aila iš užančio ištraukė vilkiūkš- 
tį, tačiau patį pirmą kartą stovykloje ji pasirodė su arkliais, kurie jos klausė. 
Žmonės vis labiau pratinosi prie arklių ir prie moters, galinčios valdyti 
gyvūnus, todėl jiems vilkas kėlė smalsumą. Stovyklos gyventojai spėliojo, 
ką Aila su juo darys. Tai, kad ji žvėrį užaugino ir išmokė paklusti, privertė 
stebėtis ne vieną. Jondalarą vis dar stebindavo žvėries saumanumas, kone 
žmogiškas supratingumas. 

— Aila, man regis, jis su tavimi žaidžia, - pastebėjo vyras. 

Ji dirstelėjo į vilką ir nepajėgė sulaikyti šypsenos, kurią pamatęs žvėrelis 
viauktelėjo ir nekantraudamas pradėjo uodega plakti žemę. 

— Atrodo, taip ir yra, tačiau tai nepadės man atpratinti jį viską grauž- 
ti, — tarė Aila stebeilydama į apkramtytą batą. - Galiu ramiausiai jam jį 
atiduoti. Vis tiek jau sugadintas, gal kurį laiką Vilkas nebesidomės kitais 
mūsų daiktais. 

Moteris sviedė vilkiukui barą, tas liuoktelėjęs sugavo jį ore - Jondalaras 
kone neabejojo - vilkiškai šypsodamasis. 

— Geriau susikraukim daiktus, — pasiūlė Jondalaras prisiminęs, kad 
praėjusią dieną jie ne itin toli pasistūmėjo į pietus. 

Aila apsidairė, prisidengusi akis nuo ryškios saulės, ką tik pradėjusios 
ropštis dangumi rytuose. Pastebėjusi Yhaha su Lenktynininku žalioje 
pievoje už krūmais ir medžiais apaugusio žemės plotelio, kurį gaubė upės 
linkis, ji savitai sušvilpė juos kviesdama; panašiu, bet kiek kitokiu švilpesiu: 
moteris kviesdavo ir Vilką. Tamsiai geltona kumelė pakėlė galvą, sužvengė 


ir nušuoliavo link moters. Paskui ją bėgo jaunasis eržilas. 


JEAN M. AUEL 


Žmonės išardė stovyklą, ant arklių sukrovė nešulius ir jau beveik su- 
siruošė eiti, kai Jondalaras nusprendė pataisyti palapinės baslius viename 
krepšyje ir savo ietis kitame, kad krovinys geriau išlaikytų pusiausvyrą. 
Laukdama Aila prisišliejo prie Yhaha. Ta poza buvo abiem pažįstama ir 
jauki, šis susilietimas atsirado tuomet, kai jauna kumelaitė buvo vienin- 
telė jos draugė turtingame, tačiau vienišame slėnyje. Yhaha motiną taip 
pat nudėjo Aila. Iki tol ji irgi medžiojo, tačiau tik svaidykle. Aila puikiai 
išmoko valdyti lengvai paslepiamą medžioklės ginklą ir jai netgi pavyko 
sulaužyti genties tabu. Iš pradžių ji medžiojo tik plėšrūnus, kurie varžėsi 
dėl to paties maisto ir netgi kartais gvelbdavo jį iš žmonių. Arklys buvo 
pirmas jos nudobtas stambus, mėsa ilgam aprūpinantis gyvūnas, ir pirmą 
kartą šiai medžioklei užbaigti ji panaudojo ietį. Gentyje tai būtų įskaityta 
kaip pirmasis grobis, jei ji būtų berniukas ir turėtų leidimą medžioti ieti- 
mi; moteris, panaudojusi ietį, nebūtų likusi gyva. Vis dėlto nudobti arklį 
Aila privalėjo tam, kad išgyventų, nors tikrai nenorėjo, kad į spąstų duobę 
įkristų žindoma kumelė. Vos pastebėjus kumelaitę Ailai jos pagailo. Mo- 
teris suprato, kad be motinos ji mirs, tačiau mintis ją auginti netoptelėjo. 
Nebuvo jokio pagrindo: niekas anksčiau to nebuvo daręs. 

Kai įbaugintam mažam arkleliui pradėjo grasinti hienos, Aila prisi- 
minė tą, kuri bandė nusitempti Ogos kūdikį. Aila nekentė hienų, gal dėl 
išbandymo, su kuriuo teko susidurti, kai prireikus vieną nudėti buvo at- 
skleista jos paslaptis. Hienos nebuvo blogesnės už bet kuriuos kitus plėš- 
rūnus ar maitėdas, tačiau Ailai jos atstovavo viskam, kas yra žiauru, sukta 
ar neteisinga. Jos reakcija anuomet buvo tokia pati, kaip ir ankstesniais 
kartais, o akmenys, staigiai sviesti svaidykle, tokie pat taiklūs. Vieną hieną 
moteris nudobė, kitas nuvijo ir išgelbėjo bejėgį gyvuliuką, tačiau šį kartą 
vietoj išbandymo ji susirado draugiją savo vienišumui palengvinti. Taip 
užsimezgė ypatingas ryšys. Ji stipriai ir švelniai mylėjo jaunąjį vilką, tačiau 
jausmas, kurį juto kumelei, buvo visai kitoks. Yhaha dalijosi jos izoliacija 
nuo kitų žmonių: jos suaugo taip artimai, kaip tik gali dvi tokios pana- 
šios būtybės. Jos viena kitą pažinojo, suprato ir pasitikėjo. Geltonoji ku- 
melė nebuvo paprasčiausiai naudinga bičiulė, naminis gyvūnėlis ar netgi 
mylimas vaikas. Yhaha kelerius metus buvo vienintelė jos kompanionė, 
todėl tapo drauge. Pirmąjį kartą Aila užsiropštė jai ant nugaros ir nulėkė 


kaip vėjas visiškai spontaniškai, nieko negalvodama. Patirtas jaudulys ir 


- 


aa 


KELIONĖ PER LYGUMAS 


džiaugsmas paskatino jodinėti ir toliau. Iš pradžių Aila nebandė tikslingai 
valdyti arklio, tačiau jos buvo tokios artimos, jog sulig kiekvienu pasijodi- 
nėjimu vis geriau viena kitą suprato. 

Laukdama, kol Jondalaras baigs tvarkyti kuprines, Aila stebėjo, kaip 
vilkas žaismingai graužia jos stovyklavietės batus, ir galvojo, kaip atpratin- 
ti jį nuo šito žalingo įpročio. Akimis ji klajojo po kasdieniškai atrodančią 
augmeniją. Krantas kitapus upės, kuri darė staigų vingį, buvo itin aukštas, 
tad žemuma šiapus kasmet užtvindavo. Vandeniui nuslūgus likdavo der- 
lingas priemolis, puikiai tinkamas įvairiausiems krūmams, žolėms, netgi 
nedideliems medeliams ir sodriai ganyklai vešėti. Aila visada pastebėdavo 
aplinkinius augalus. Tai buvo antroji jos prigimtis - žinoti viską, kas auga, 
ir su išmanymu, kuris buvo taip įsišaknijęs, kad tapo kone instinktyvus, 
stebėti, įsiminti ir vertinti aplinką. | 

Ji pastebėjo meškauogių krūmelį, žemaūgį visžalį dykynių augalą nedi- 
dukais tamsžaliais odiškais lapais, aplipusį mažutėmis apvaliomis rausvo 
atspalvio baltomis gėlytėmis, kurios žadėjo gausų raudonų uogų derlių. 
Nors rūgščios, tiesiog sutraukiančios burnos gleivinę, jos suteikdavo pui- 
kų skonį verdamos kartu su kitais produktais, tačiau tai buvo daugiau nei 
maistas. Aila žinojo, kad šių uogų sultys itin palengvina deginantį skaus- 
mą šlapinantis, ypač jei šlapimas rausvas nuo kraujo. 

Netoliese augo krienai su mažų baltų žiedelių kekėmis, kybojusiomis 
ant stiebų mažiais siaurais lapeliais; apatiniai lapai buvo pūkuoti, ilgi, 
smailėjančiais galais ir augo iš žemės. Šaknis būtų stora ir greičiausiai ilga, 
aitraus kvapo, aštraus, deginančio skonio. Labai nedideliais kiekiais krie- 
nai įdomiai derėjo su mėsa, tačiau Ailą labiau domino vaistinis krienų 
panaudojimas: jie gerino virškinimą, varė šlapimą, kaip kompresai buvo 
naudojami žaizdoms ir patinusiems sąnariams gydyti. Moteriai dingtelė- 
jo, gal vertėtų stabtelti ir krienų kiek išsikasti, tačiau paskui ji nusprendė, 
jog neverta gaišti laiko. 

Aila nedvejodama pasiėmė kasimo lazdelę pamačiusi šalavijų. Jų ša- 
knys buvo viena iš sudedamųjų dalių ypatingos rytinės arbatos, kurią ji 
gėrė mėnulio metu, kai kraujuodavo. Kitu metu į arbatą ji maišė kitų žo- 
lių - auksuotųjų kopčių, kurie visada augo ant kitų augalų ir neretai juos 
pražudydavo. Prieš daugelį metų Iza papasakojo Ailai apie magiškus au- 
galus, kurie tiek sustiprina jos totemo dvasią, kad apsigintų nuo bet kurio 

vyro totemo dvasios ir jos viduje nepradėtų augti kūdikis. Iza vis įspėdavo 
niekam apie tai neprasitarti, ypač vyrams. 

Aila nebuvo įsitikinusi, kad kūdikius pradeda dvasios. Ji manė, kad 
daugiau bendro su tuo turi vyrai, tačiau slaptieji augalai, šiaip ar taip, veikė. 
Kol ji gėrė ypatingąsias arbatas, joje neprasidėjo nauja gyvybė, nesvarbu, 
ar būdavo su vyru, ar ne. Jei įsikurtų vienoje vietoje, Ailai tai nebūtų itin 
rūpėję, tačiau Jondalaras aiškiai leido suprasti, kad tokioje ilgoje kelionėje 
pastoti būtų rizikinga. 

Kasdama šalavijų šaknis ir purtydama nuo jų žemes Aila pastebėjo šir- 
dies formos lapelius ir ilgius geltonus vamzdiškus žiedelius ageratinų, pa- 
dedančių išvengti persileidimo. Moteris prisiminė, kaip Iza ėjo to augalo 
ieškoti jai. Aila atsistojo ir nuėjo šviežiai surinktų šaknų sudėti į specialią 
pintinę, pritvirtintą prie vienos kuprinės viršaus. Staiga moteris pamatė, 
kaip Yhaha nugnyba kai kurias laukinių avižų viršūnėles. „Išvirti šitie grū- 
dai patinka ir man“, - pagalvojo Aila, o automatiškai vaistinius augalus rū- 
šiuojantis jos protas pridūrė, kad augalo žiedai ir stiebai gerina virškinimą. 

Arkliai pridrėbė mėšlo, ir Aila pastebėjo aplink zvimbiančias muses. 
„Tam tikru metų laiku vabzdžiai tampa baisiai įkyrūs“, - pamanė ji ir nu- 
sprendė, kad vertėtų pasidairyti vabzdžius atbaidančių augalų. Kas žino, 
kokiomis vietovėmis gali tekti keliauti toliau? 

Apžiūrinėdama aplinkinę augmeniją Aila pastebėjo dygliuotą krūmą, 
kuris, žinojo, yra pelyno atmaina, tik kartesnio skonio ir stipraus kamparo 
kvapo; nors vabzdžių jis neatbaido, tačiau yra kur panaudoti. Netoliese 
augo snapučiai dantytais lapeliais ir rausvais penkių žiedlapių žiedeliais, 
kurie sunokindavo gervių snapus primenančius vaisius; sausi sutrinti lapai 
stabdė kraujavimą ir gydė žaizdas; jų arbata gydė burnos opeles ir bėri- 
mus; šaknys puikiai tiko viduriuojant ir nuo kitų žarnyno bėdų. Jos buvo 
aštraus, kartaus skonio, tačiau veikė gana švelniai, tad tiko vaikams ir pa- 
gyvenusiems Žmonėms. 

Dirstelėjusi Jondalaro link Aila vėl pastebėjo Vilką, tebegraužiantį jos 
batą. Staiga ji pertraukė savo apmąstymus ir vėl susitelkė į ką tik pastebė- 
tus augalus. Kodėl jie prikaustė jos dėmesį? Kažkas juose atrodė svarbu. 
Tada ir suprato. Ji greitai stvėrė kasimo lazdelę ir pradėjo trupinti žemę 
aplink kartaus skonio pelyną, skleidžiantį stiprų kamparo kvapą, o pas- 
kui — aštrų, tačiau palyginti nežalingą snaputį. 


Iae 


KELIONĖ PER LYGUMAS 


Jondalaras jau sėdėjo Lenktynininkui ant nugaros ir buvo pasiruošęs 
joti. Jis atsisuko: 

— Aila, kam renki tuos augalus? Jau reikia joti. Ar tau būtinai dabar jų 
reikia? 

— Taip, - atsakė ji. - Ilgai netruksiu, - šūktelėjo Aila eidama prie ilgos, 
storos deginančio skonio krieno šaknies. - Man regis, sugalvojau būdą, 
kaip atpratinti žvėrį nuo mūsų daiktų, — tarė ji, rodydama į vilkiūkštį, žais- 
mingai graužiantį tai, kas liko iš odinio bato. - Ketinu pagaminti vilkus 


atbaidančiųjų... 


Jie pajudėjo į pietryčius nuo stovyklos, link kelrodės upės. Vėjo sukeltos 
dulkės per naktį nusėdo, ir gryname, aiškiame ore bekraštis dangus plytėjo 
iki tolimo horizonto, kuris anksčiau buvo miglotas. Aplinkui, kur tik pa- 
žvelgsi, nuo vieno žemės krašto iki kito, iš šiaurės į pietus, iš rytų į vakarus, 
bangavo, vilnijo, niekad nerimo žolės; keliautojus supo viena didžiulė pieva, 
bekraštė ganykla. Vienas kitas medis arčiau vandenviečių tik pabrėžė domi- 
nuojančią augmeniją, tačiau žole apaugusi lyguma buvo labai didinga. 

Didžiulės dviejų, trijų, netgi kokių penkių mylių storio ledo plokštės 
dengė žemės pakraščius ir buvo užgulusios šiaurines žemes; ledas trupino 
akmeninį žemyno luobą ir savo neįsivaizduojamu svoriu slėgė pamatines 
uolienas. Į- pietus nuo ledo plytėjo stepės - šaltos, sausos pievos, bekraš- 
tės, besidriekiančios nuo vandenyno vakaruose iki jūros rytuose. Visa su 
ledynu besiribojanti teritorija buvo didžiulė žole apaugusi lyguma. Viską, 
visą kraštą, nuo žemumų slėnių iki vėjo perpučiamų kalvų, buvo užlieju- 
sios žolės. Kalnai, upės, ežerai ir jūros, kurie tiekė pakankamai drėgmės 
medžiams, ledynmečiu buvo vieninteliai intarpai šiuose pievų nuklotuose 


šiauriniuose žemės plotuose. 


Aila su Jondalaru pajuto, kaip lygus pagrindas pradėjo žemėti pasu- 


kus link didelės upės slėnio, nors jie vis dar buvo tolokai nuo vandens. 
Netrukus žmones apsupo aukštos žolės. Pro aštuonių pėdų aukščio au- 
gmeniją, tarp plunksnas primenančių viršūnėlių ir linguojančių mažutė- 


lių, auksinių su blyškiai raudonu atspalviu žiedynų ant plonyčių melsvai 

žalių stiebų netgi nuo Yhaha nugaros Aila matė ne ką daugiau nei Jonda- 
laro galvą ir pečius. Kartkartėmis pastebėdavo tamsiai rudą keterą, tačiau 
Lenktynininką atpažino tik todėl, kad žinojo jį ten esant. Aila džiaugėsi 
keliavimo pranašumu, kurį suteikė arklių ūgis. Jei būtų tekę drožti pėsčio- 
mis, kelionė per vėjyje banguojančias aukštas žalias žoles būtų priminusi 
brovimąsi per tankų mišką. 

Keliauti aukšta žolė nekliudė, ji lengvai skyrėsi prieš raitelius, tačiau 
matyti jie galėjo tik pro artimiausius stiebus, o už nugarų žolės susiskliaus- 
davo, nelikdavo nė pėdsakų jų įveikto kelio. Šitoks ribotas vaizdas kėlė 
įspūdį, tarsi žmonės būtų gabenęsi savą mažytę erdvę. Stebint vien tik ryš- 
kaus karšto šviesulio įprastą kelią per vaiskų, gilų mėlį virš galvų ir links- 
tančius žolių stiebelius, rodančius vėjo kryptį, buvo sudėtingiau rasti kelią 
ir labai lengva pasiklysti. 

Jodama Aila girdėjo šlamantį vėją ir spigų uodų zvimbimą palei ausis. 
"Tankios augmenijos apsuptyje buvo karšta ir tvanku. Nors aukšta žolė siū- 
bavo, vėjo dvelksmas vargiai buvo juntamas. Musių zvimbimas ir šviežio 
mėšlo kvapas išdavė, kad Lenktynininkas ką tik išsituštino. Net jėi arklys 
nebūtų kinkavęs vos keliais žingsniais priekyje, Aila būtų supratusi, jog 
šiuo keliu praėjo jaunasis eržilas. Lenktynininko kvapą moteris pažinojo 
taip pat aiškiai kaip ir kumelės, kuria jojo pati, bei savo pačios kvapą. Visur 
aplink tvyrojo sodrus puveningas dirvos ir žalias klestinčios augmenijos 
aromatas. Aila neskirstė kvapų į gerus ir blogus; nosimi ji naudojosi lygiai 
taip pat kaip akimis ir ausimis, nes puikiai išmanė, kaip uoslė gali padėti 
tirti ir analizuoti aplinkinį pasaulį. 

Po kurio laiko nuo vienodo peizažo, nesikeičiančio ilgų žalių stiebų 
vaizdo, ritmiškos arklių žinginės ir karštos saulės, plieskiančios kone tiesiai 
virš galvos, Aila ėmė snūduriuoti; ji nemiegojo, tačiau nebuvo ir visiškai ą- 
moninga. Aukšti, liauni linguojantys stiebai susiliejo į vieną paveikslą, tapo 
tik fonu. Tada Aila pradėjo pastebėti visą kitą augmeniją. Čia augo kur kas 
daugiau nei tik žolės ir, kaip paprastai, moteris visiškai nesąmoningai ėmė 
mintimis ją fiksuoti. Tiesiog tokiu būdu ji matė supančią aplinką. 

„Ien, toje atviroje vietoje, tikriausiai kokio gyvūno išvoliotoje, - svars- 
tė Aila, - auga balandos, Nezė jas taip vadino, panašios augo ir prie genties 
urvo. Derėtų jų kiek pasirinkti, - mintijo ji, tačiau kol kas jokių veiksmų 
nesiėmė. - Ana tas augalas su geltonais žiedeliais ir lapeliais, apsivynioju- 

siais aplink stiebą, yra laukinis kopūstas. Būtų neblogai vakarienei, - Aila 
irgi prajojo pro šalį. - Tos mėlynai violetinės gėlytės — tai pieniniai vikiai, 
ir šitiek daug anksčių. Smalsu, ar jau subrendusios? Tikriausiai ne. Ten, 
priekyje, tie platūs balti žiedynai, apvalaini, kiek rausvi pačiame viduryje, 
tai laukinės morkos. Atrodo, Lenktynininkas jas kiek apmindė. Turėčiau 
pasiimti kasimo lazdelę, tačiau... na, ten matyti jų daugiau. Regis, čia jų 
daugybė. Galiu luktelti, be to, šitaip karšta, — Aila pabandė nuginti porą 
musių, kurios zvimbė palei nuo prakaito drėgnus plaukus. - Jau kurį laiką 
nematyti vilko. Įdomu, kur jis?“ 

Ji atsigręžė pasidairyti ir pastebėjo žvėrį sekantį įkandin kumelės ir 
uostinėjantį žemę. Jis stabtelėjo, pakėlė galvą, kad užuostų dar vieną kva- 
pą, tada pragaišo žolėje kairėje. Aila pastebėjo vilko šuolio pro tankų gyvą 
ekraną išbaidytą didelį melsvą laumžirgį taškuotais sparneliais, plazde- 
nantį vienoje vietoje, tarsi ją žymėtų. Neilgtrukus pasigirdo klyksmas ir 
sparnų plakimas, ore staigiai pasirodė didysis einis. Aila siekė svaidyklės, 
apvyniotos aplink kaktą. Tai buvo paranki vieta greitai ją pasiekti, be to, 
prilaikė plaukus, kad netrukdytų. 

Kol Aila iš kapšelio išsitraukė akmenuką, didysis einis — dvidešimt 
penkių svarų sunkiausias stepių paukštis, žvitrus skrajūnas — jau buvo ne- 
pasiekiamas. Ji stebėjo, kaip raibas paukštis baltais tamsių sparnų galiukais 
didina greitį ir, ištiesęs galvą į priekį, kojas ištempęs atgal, nuskrenda. „O, 
kad būčiau žinojusi, ką užuodė Vilkas. Einis visiems trims būtų puikus 
patiekalas, ir dar nemažai mėsos liktų“, - pamanė Atila. 

— Blogai, kad nebuvom greitesni, - tarstelėjo Jondalaras. 

Aila pastebėjo, kaip jis lengvą ietį ir mėtyklę deda atgal į kuprinę. Link- 
telėjusi ji vėl apsivyniojo svaidyklę aplink galvą. 

— Norėčiau būti išmokusi naudotis Bresijos metimo lazdele. Su ja kur 
kas greičiau. Kai pakeliui į mamutų medžioklę stovėjome prie tos pelkės, 
kur visi paukščiai suka lizdus, buvo sunku patikėti, kaip mikliai ji darbuo- 
jasi ta lazdele. Vienu metu galėdavo numušti daugiau nei vieną paukštį. 

- Ji puiki. Tikriausiai Bresija treniravosi su metimo lazdele ne trumpiau 
nei tu su svaidykle. Nemanau, kad tokia patirtis įgyjama per vieną sezoną. 

- Jei žolė nebūtų tokia aukšta, būčiau pastebėjusi, ką nusivijo Vilkas, 
ir laiku išsitraukusi svaidyklę bei akmenukų. Pamaniau, kad tikriausiai bus 

— Turėtume atidžiau stebėti, ką Vilkas išbaido, - pastebėjo Jondalaras. 

— Atrodo, atidžiai stebiu. Tiesiog nieko nematau! - pasiskundė Atila. 
Ji dirstelėjo į dangų, kad nustatytų saulės padėtį, o paskui pasistiebė 
norėdama nors ką pamatyti pro žolę. - Tu teisus. Nepakenktų pagalvoti, 
kaip vakarienei prasimanyti šviežios mėsos. Mačiau įvairiausių tinkamų 
valgyti augalų. Jau norėjau nulipti nuo Yhaba ir kiek prisirinkti, tačiau 
atrodo, kad jie auga visur, tad geriau kiek palauksiu, kad būtų kuo švie- 
žesni ir neapvystų saulės kaitroje. Dar turime bizonienos kepsnio likučių 
iš Ašuočių stovyklos, tačiau pakaks tik vienam kartui pavalgyti, o tokiu 
metų laiku, kai aplinkui taip apstu šviežio maisto, nėra prasmės valgyti 
džiovintą kelioninę mėsą. Kada sustosime? 

— Nemanau, kad esame toli nuo upės, - darosi vėsiau, o tokio aukš- 
čio žolė paprastai želia žemumose prie vandens. Kai ją pasieksim, galėsim 
pasidairyti vietos stovyklai, ir pamažu trauksime žemupio link, - atsakė 
Jondalaras. 

Aukštažolių sąžalynas tęsėsi visą kelią iki upės kranto, nors ties drėgna 
pakrante buvo prisimaišę medžių. Keliautojai stabtelėję pagirdė arklius, 
nulipę numalšino ir savo troškulį, kaip samtį ir puodelį panaudodami 
nedidelį tankiai suaustą krepšelį. Netrukus iš žolių išnėręs vilkas taip pat 
pradėjo triukšmingai lakti, o paskui išsipliekė vandenyje ir, iškišęs liežuvį, 
sunkiai šnopuodamas įsmeigė akis į Ailą. 

Aila nusišypsojo. 

- Vilkui irgi karšta. Jis vis šniukštinėja, - tarė ji. - Norėčiau žinoti, ką 
suranda. Jis kur kas daugiau nei mes įžiūri šitoje aukštoje žolėje. 

— Baisiai norėčiau, kad ji pasibaigtų prieš įkuriant stovyklą. Esu įpratęs 
matyti toliau, todėl čia jaučiuosi lyg įkalintas. Nenumanau, kas kur yra, o 
norėtųsi žinoti, kas mane supa, - atsakė Jondalaras ir pasiruošė joti toliau. 

Įsitvėręs Lenktynininko kiek žemiau jo tvirtų stačių karčių, vyras aukš- 
tai pasišokėjo, permetė koją ir prisilaikydamas rankomis lengvai apsižergė 
tvirtą eržilą. Jis arklį nuo minkšto kranto nukreipė link tvirtesnės žemės, 
o paskui pasileido pasroviui. 

Didžiulėse stepėse, be abejonių, augo ne vien išstypę, vienodi grakščiai 
siūruojantys žolių stiebai. Aukšta žolė žėlė tik tose vietose, kuriose apstu 

kių pėdų aukščio žolės, tačiau kai kurios siekė ir dvylika pėdų - tai dideli 
svogūniniai sorgai, ašuotės, kuokštais želiantys eraičinai. Spalvingai pievai 
įvairovės pridėjo žydinčios ir plačialapės žolės: astrai ir šalpusniai, geltoni 
pilnaviduriai debesylai, stambūs balti durnaropių ragai, žemės riešutai ir 
laukinės morkos, griežčiai ir kopūstai, krienai, garstyčios ir nedideli svo- 
gūnėliai, vilkdalgiai, lelijos ir vėdrynai, serbentai ir braškės, raudonosios ir 
juodosios avietės. 

Pusdykumių regionuose, kur nedaug palyja, buvo paplitusios žemos 
žolės, mažiau nei pusantros pėdos aukščio. Jos stiebėsi arti žemės, sparčiai 
šaknijosi ir niršiai leido naujus ūglius, ypač sausromečiu. Jos dalijosi žeme 
su krūmais, ypač kietiniais, tokiais kaip pelynai bei šalavijai. 

Tarp dviejų šių kraštutinumų augo vidutinio aukščio žolės, užpildžiu- 
sios per daug šaltas žemai ar pernelyg sausas aukštai žolei teritorijas. Tas 
vidutinio drėgnumo pievas taip pat spalvino daugybė žydinčių augalų, 
įsimaišiusių tarp laukinių avižų, pasišiaušėlių miežių ir, ypač šlaituose bei 
aukštumose, mažųjų sorgų. Kur žemė buvo drėgnesnė, augo žolės plates- 
niais, o kur vėsiau, labiau žvyringoje dirvoje, - siauresniais lapais. Čia taip 
pat žėlė daug viksvų — tvirtais stiebeliais, su bambliu toje vietoje, kur iš 
stiebo augo lapai. Galėjai matyti ir švylių, pirmiausia tundroje ir drėgnes- 


niuose plotuose. Pelkėse buvo gausu nendrių, meldų ir švendrų. 


Prie upės buvo vėsiau, o popietei slenkant į vakarą Aila pasijuto plė- 
šoma į dvi puses. Viena vertus, norėjo paskubėti ir išsivaduoti iš troškių, 
slopinančių aukštažolių, kita vertus, norėjo sustoti ir vakarienei pasirinkti 
daržovių. Galvoje vis mušantis rirmas dar labiau didino įtampą: reikia su- 
stoti... ne, nereikia... reikia... nereikia... 

Netrukus šis kartojimasis nuslopino bet kokius žodžius ir ištrynė jų 
prasmę, ėmė tvinkčioti pati tyla. Dingojosi, tarsi ji būtų sklidina kažkokių 
paslapčių. Trikdė pojūtis gilaus garso, kurio Aila negalėjo girdėti. Nepasi- 
tenkinimą stiprino visur želiančios aukštos žolės, pro kurias ji galėjo maty- 

perspektyvą, norėjo įžvelgti mažų mažiausiai tai, kas laukia už žolių už- 
sklandos. Jojant toliau vis aštrėjo nuojauta, lyg kažkas artėtų arba jie patys 
artintųsi prie to tylaus garso šaltinio. 

Aila pastebėjo, kad žemė keliose vietose atrodo šviežiai sutrempta, su- 
raukusi nosį ji užuodė stiprų, aitrų muskuso kvapą ir mėgino nustatyti, iš 
kur jis sklinda. Tada išgirdo žemą Vilko urzgimą. 

- Jondalarai! - šūktelėjo ji, o tada pamatė, kad ir jis sustojo ir laiko pa- 
kėlęs ranką, taip duodamas jai ženklą sustoti. Priešaky akivaizdžiai kažkas 
vyko. O tada orą perrėžė didingas, garsus, tylą susprogdinęs riksmas. 


— Vilke! Stok! - sukomandavo Aila jaunajam žvėriui, kuris smalsumo 
vedamas pamažu slinko pirmyn. Ji nuslydo nuo Yhaha nugaros ir pabėgėjo 
vydamasi Jondalarą, kuris taip pat nulipo nuo arklio ir per retėjančią žolę 
atsargiai slinko link šaižių riksmų ir garsaus dundesio. Jondalaras sustojo, 
Aila priėjo prie jo ir abu praskyrė žolių stiebus. Aila priklaupė ant vieno 
kelio, kad prilaikytų vilką, tačiau negalėjo atitraukti akių nuo proskynoje 
atsivėrusio reginio. 

Po laukymę netvarkingai judėjo susijaudinusių gauruotųjų mamutų 
banda - proskyna aukštažolių plote atsirado dėl jų mitybos ypatumų; su- 
augusiam mamutui per dieną reikėjo daugiau nei šešių šimtų svarų maisto, 
o visa banda gana greitai gebėjo plikai nuskusti nemažą augmenijos plotą. 
Gyvūnai buvo įvairaus amžiaus ir dydžio, įskaitant tokius, kuriems iš pažiū- 
ros nebuvo nė kelių savaičių. Tai reiškė, jog tai daugiausia giminingų pate- 
lių - motinų, dukterų, seserų, tetų ir jų atžalų - banda; visiems vadovavo iš- 
mintinga ir gudri sena matriarchė, kitas pateles pastebimai pranokusi ūgiu. 

Iš pirmo žvilgsnio gauruotieji mamutai buvo rausvai rudo plauko, kai 
kuriė linkę į gelsvą ar auksinį, o nedaugelis iš toli atrodė kone juodi. Kū- 
nus nuo didelių straublių ir itin mažų ausų iki trumpų ir storų uodegų, 
besibaigiančių tamsių plaukų kuokštu, bei trumpų, storų kojų ir plačių 
pėdų visiškai dengė storas dvigubas kailis. Toks kailis lėmė ir įvairias plau- 
kų spalvas. 

Nors diduma mamutų šiltos, tankios, stebinančio šilko minkštumo 
pavilnės nusišėrė vasaros pradžioje, jau augo nauja vilnelė. Pavilnė buvo 
šviesesnė nei pūkuotas, šiurkštesnis nuo vėjo saugantis viršutinis kailio 

kai kurie iki keturiasdešimties colių, viršutiniai plaukai kaip sijonai kabėjo 
nuo gyvulių šonų, gana tankiai krito nuo pilvo ir pagurklio - laisvos ka- 
klo ir krūtinės odos - ir pasitarnavo kaip paklotas, kai gyvūnams tekdavo 
sugulti ant įšalusios žemės. 

Ailą pakerėjo porelė jauniklių - dvynukai, švytintys dailiu rausvai auk- 
siniu kailiu, kurį dar paryškino dygūs juodi apsauginiai plaukeliai. Mažy- 
liai kaišiojo straublius iš po didžiulių slankiojančios motinos kojų ir ilgų 
ochros spalvos kailio sijonų. Tamsiai rudas senosios matriarchės plaukas 
buvo išvagotas žilės. Aila taip pat pastebėjo nuolatinius mamutų palydo- 
vus - baltus paukščius, kuriuos didieji gyvūnai ir toleruodavo, ir kurių 
nepaisydavo: tie skrajūnai tupėdavo ant mamutų gauruotų viršugalvių ar 
meistriškai išvengdavo masyvių pėdų, nes mito vabzdžiais, varginančiais 
didžiuosius žvėris. 

Vilkas inkštė nekantraudamas iš arčiau patyrinėti įdomius gyvūnus, 
tačiau Aila jį prilaikė, kol Jondalaras iš Yhaha krepšio ištraukė pavadėlį. 
Žilstelėjusi matriarchė atsisuko ir ilgokai žvelgė į juos - žmonės pastebėjo, 
kad viena jos ilgųjų ilčių nulūžusi, - paskui nukreipė dėmesį kitur. 

Su patelėmis pasilikdavo tik labai jauni patinėliai, paprastai nuo gim- 
tosios bandos jie atsiskirdavo vos sulaukę lytinės brandos, maždaug dvyli- 
kos metų, tačiau šioje grupėje laikėsi keletas jauniklių ir netgi keletas vy- 
resnių patinų. Juos priviliojo tamsaus kaštoninio plauko patelė. Mamutei 
buvo prasidėjusi ruja, tai ir lėmė bruzdesį ir sujudimą, kurį girdėjo Aila 
su Jondalaru. Rujojančios patelės reprodukcinio laikotarpio metu lytiškai 
traukia visus patinus, kartais netgi daugiau nei pačios norėtų. 

Kaštoninė mamutė ką tik sugrįžo į bandą aplenkusi tris ją persekioju- 
sius jaunus, trečios dešimties sulaukusius patinus. Mamutai stovėjo atokiau 
nuo susispietusios bandos, kol patelė ieškojo atokvėpio tarp kitų jaudulio 
apimtų bandos narių. Prie patinų dėmesio objekto atskubėjęs dvimetis 
mažylis buvo sutiktas švelniu straublio niuktelėjimu; tada jis tarp prieki- 
nių motinos kojų susirado vieną iš dviejų spenių ir pradėjo žįsti. Patelė tuo 
metu straubliu siekė žolės. Kiaurą dieną patinai ją persekiojo ir vargino, 
nedaug buvo progų pamaitinti mažylį ar paėsti ir atsigerti pačiai. 

Prie bandos prisiartinęs vidutinio dydžio patinas ėmė straubliu lytėti 
kitas pateles, uodė joms gerokai žemiau uodegos tarp užpakalinių kojų, 

visą gyvenimą, šito patino ūgis rodė, kad jis vyresnis nei trijulė, besivaikiu- 
si kaštoninę patelę. Vyresniajam patinui prisiartinus prie jau nugainiotos 
mamutės, ji spėriai nudrožė tolyn. Akimirksniu pamiršęs kitas mamutes, 
atkaklusis patinas pasileido paskui kaštoninę. Aila aiktelėjo išvydusi, kai 
„iš makščių išlindo milžiniškas gyvūno lytinis organas - išbrinkęs jis buvo 
ilgas ir lenktas, S formos. 

Greta stovėjęs Jondalaras išgirdo, kaip ji staigiai įtraukė oro, ir dirs- 
telėjo į moterį. Ji atsisukusi pažvelgė į jį, ir jų akys, vienodai apstulbusios 
ir kupinos nuostabos, akimirką susitiko. Nors abudu medžiojo mamutus, 
nė vienam neteko stebėti didžiulių gauruotų žvėrių iš taip arti, nė vienas 
nebuvo matęs jų poruojantis. Jondalaras pajuto, kaip stebint Ailą kažkas 
krusteli jo paties slėpsnose. Moteris buvo susijaudinusi, išraudusi, stovė- 
jo kiek pravėrusi lūpas, tankiai alsavo, o plačiai atmerktose akyse žėrėjo 
smalsumo kibirkštėlės. Pakerėti stulbinančios galimybės išvysti, kaip du 
didžiuliai padarai tuoj pagerbs Didžiąją Žemę Motiną, kaip ji to reikalau- 
ja iš visų savo vaikų, jie greitai atsisuko į gyvūnų pusę. 

Patelė nubėgo plačiu lanku, kiek pralenkdama patiną, o po to vėl grįžo 
į savo gimtąją bandą. Deja, veltui - netrukus mamutas vėl pradėjo ją vai- 
kytis. Vienas patinas jau buvo prisivijęs bėglę ir pabandė ją apžergti, tačiau 
ji nesileido ir išsprūdusi nudūlino šalin. Mažylis kelis kartus bandė sekti 
motiną, sprunkančią nuo jaunų patinų, bet galiausiai nusprendė pasilikti 
su kitomis patelėmis. Jondalarui buvo smalsu, kodėl mamutė taip stengiasi 
išvengti patinų. Argi Motina nesitiki, kad ir mamutų patelės ją pagerbs? 

Tarsi gyvūnai visi kartu būtų nusprendę nurimti ir pasisotinti, kurį lai- 
ką buvo ramu, mamutai aukšta žole lėtai judėjo į pietus, pastoviu ritmu 
straubliais ją raudami kuokštais. Retą atokvėpio nuo įkyrių patinų aki- 
mirką kaštoninė mamutė stovėjo nuleidusi galvą, atrodė labai pavargusi 
ir mėgino paėsti. 

Ėsdami mamutai praleidžia didumą dienos ir nakties. Maistas gali būti 
pats grubiausias, pats varganiausias — nusiplėšę straubliu jie gali šlamšti 
netgi žievę, nors ja dažniau minta žiemą, bet, kad išgyventų, mamutams 
reikia milžiniško kiekio skaidulinio maisto. Prie kelių šimtų svarų kasdien 
suvartojamo rupaus maisto, kurį jų organizmas pasisavina per dvylika va- 
landų, reikėjo nedaug, bet būtino kiekio sultingų, plačialapių, maistinges- 
nių augalų arba kartkartėmis paėsti karklų, beržų ar alksnių lapų, kurių 

maistinė vertė didesnė nei šiurkščios žolės ar viksvų. Vis dėlto dideliais 
kiekiais tie papildomi skanėstai mamutams buvo nuodingi. 

Kai didžiuliai gauruoti žvėrys kiek nutolo, Aila užrišo pavadėlį jauna- 
jam vilkui, kuris reginiu susidomėjo gerokai smarkiau nei žmonės. Jis vis 
stengėsi prieiti arčiau didžiųjų gyvūnų, tačiau Aila nenorėjo, kad Vilkas 
sutrukdytų ar supykdytų bandą. Ji juto, kad matriarchė leidžia jiems pa- 
silikti, tačiau tik tol, kol laikysis atokiai. Arkliais, kurie taip pat šiek tiek 
nervinos, vedini žmonės apsuko ratą per aukštažoles ir nusekė bandą. Nei 
Aila, nei Jondalaras, nors jau kurį laiką stebėjo gyvūnus, dar nebuvo linkę 
pasitraukti. Jie vis dar juto aplink mamutus tvyrantį laukimą. Kažkas turė- 
jo nutikti. Galbūt tai bus tik poravimasis, kurį stebėti jie gavo privilegiją, 
tačiau atrodė, jog turi nutikti kažkas daugiau. 

Lėtai sekdami paskui bandą jie iš arti apžiūrinėjo didžiulius žvėris, ta- 
čiau kiekvienas juos vertino savitai. Aila nuo mažumės medžiojo ir dažnai 
stebėdavo gyvūnus, tačiau jos laimikis dažniausiai būdavo daug mažesnis. 
Mamutų paprastai niekas nemedžiojo po vieną; juos medžiodavo didelė- 
mis, organizuotomis ir gerai koordinuotomis grupėmis. Kartu su mamu- 
tojais iškeliavusi jų medžioti Aila buvo dar arčiau šitų didingų žvėrių. Deja, 
medžiojant nedaug būna laiko stebėti ir mokytis, ir moteris nežinojo, kada 
dar pasitaikys proga šitaip įsižiūrėti į mamutus - tiek pateles, tiek patinus. 

Norsji puikiai pažino jų išskirtinį profilį, šį kartą ypatingai jį įsidėmėjo. 
Mamutų galvos buvo masyvios, aukštomis kaktomis, su didelėmis sinusų 
angomis, kurios padėdavo sušildyti įkvepiamą sausą, šaltą žiemos orą, su 
aiškiai matomu riebalų gumbu ir ryškiai išsiskiriančiu kietų, tamsių plau- 
kų kuokštu. Vos žemiau masyvios galvos trumpame kakle buvo sprando 
įlinkis, vedantis prie antros riebalų kupros, susimetusios ant keteros virš 
pečių. Nuo čia nugara staigiai žemėjo iki nedidelio pilvo ir kone elegan- 
tiškų šlaunų. Iš mamutienos mėsinėjimo ir valgymo patirties Aila žinojo, 
kad antrosios kupros riebalai buvo kitokie nei trijų colių storio varvelis, 
gulintis po diržia colio storio oda. Jie buvo švelnesni, skanesni. 

Nors patys mamutai dideli, jų kojos palyginti trumpos, todėl jiems 
buvo šiek tiek lengviau pasiekti maistą, nes pirmiausia jie mito žole, o ne 
aukštai kabančiais medžių lapeliais, kaip šiltesnio klimato plotuose besi- 
ganantys jų giminaičiai; stepėse medžių nedaug tesurasi. Kaip ir pietinių 
gentainių, mamutų galvos, iškilusios aukštai virš žemės, buvo pernelyg 

didelės ir sunkios, ypač su milžiniškomis iltimis, kad būtų paremtos ilgu 
kaklu ir jie galėtų lengvai, kaip arkliai ar elniai, pasiekti maistą ir vandenį. 
Tam puikiai pasitarnavo straublys. 

Kailiu apaugęs, lenktas gauruotojo mamuto straublys buvo toks sti- 
„prus, kad juo gyvūnas galėjo išrauti medį arba pagriebti sunkų ledo luitą ir 
tėkšti jį į žemę, kad jis sutrupėtų į mažesnius, labiau tinkamus suėsti vietoj 
vandens žiemos metu, ir pakankamai miklus, kad išrinktų ir nuraškytų vie- 
nintelį lapelį. Jis taip pat buvo stebuklingai pritaikytas žolei rauti. Straublio 
gale buvo dvi iškyšos. Pirštą primenanti atauga viršutinėje dalyje, kurią gy- 
vūnas galėjo puikiai valdyti, ir platesnė, plokščia, labai lanksti išauga apati- 
nėje dalyje, beveik kaip plaštaka, tačiau be kaulų ir atskirų pirštų. 

Jondalarą stulbino mamuto straublio miklumas ir jėga stebint, kaip 
gyvūnas raumeninga apatine iškyša apvynioja tankų aukštažolių guotą, jį 
prilaiko, paskui viršutine atauga į puokštę surenka daugiau greta augančių 
stiebelių ir susuka nemažą pėdą. Sugriebęs visą kuokštą tarsi plaštaka ir 
nykščiu, mamutas gauruotu straubliu trukteli žolę ir išrauna su visomis 
šaknimis. Nukratęs dalį purvo gyvūnas viską susigrūda į gerklę ir žiauta- 
rodamas siekia daugiau. 

Stepėmis migruojanti banda palikdavo gerokai nuniokotas teritori- 
jas. Bent jau taip atrodė. Vis dėlto ir žolės rovimas su šaknimis, ir žievės 
lupimas nuo medžių buvo naudingas stepėms ir jų gyvūnams. Išraudami 
aukštažoles sumedėjusiais stiebais ir mažus medelius mamutai padarydavo 
vietos turtingesnėms pievoms ir naujai žolei - maistui, kuris buvo būtinas 
kitiems stepių gyventojams. 

Aila staiga sudrebėjo ir kažkur giliai, lyg pačiuose kauluose, pajuto 
keistą jausmą. Tada pastebėjo, kad mamutai liovėsi ganytis. Keletas pakėlė 
galvas ir atsisuko į pietus, pastatę gauruotas ausis kinkavo galvas. Jonda- 
laras matė, kaip pasikeitė tamsiai rauda patelė, kurią vaikėsi visi patinai. 
Nuovargis pradingo; atvirkščiai, atrodė, ji kažko laukia, tikisi. Staiga ji 
suriaumojo giliu, vibruojančiu balsu. Aila pajuto galvą spaudžiantį rezo- 
nansą, o paskui oda nuėjo pagaugais iš pietvakarių tarsi tolimo griaustinio 
grumėjimui pasigirdus atsakymui. 

— Jondalarai, - tarstelėjo Aila, - pažvelk štai ten! 

Jis dirstelėjo ten, kur rodė moteris. Link jų keldamas dulkių debesis, 

formos galva ir pečiai - lėkė didžiulis šviesus gelsvai rudas mamutas su tie- 
siog nuostabiomis, didžiulėmis, į viršų užsirietusiomis iltimis. Milžiniškos 
puošmenos styrojo viena šalia kitos viršutiniame žandikaulyje, augdamos 
žemyn išplatėjo, paskui rietėsi į viršų ir spirale į vidų, pamažu siaurėjo iki 
nudėvėtų galiukų. Pamažu, jei patinas jų nenusilauš, jos suformuos di- 
džiulį ratą, o kūgiški galiukai priešakyje susikryžiuos. 

Storakailiai ledynmečio drambliai nebuvo itin aukšti, jų ūgis retai 
viršydavo vienuolika pėdų ties ketera, tačiau jų iltys išaugdavo baisingo 
dydžio. Vidutiniam mamuto patinui pasiekus septyniasdešimtųjų metų 
pabaigą, jo didžiulės lenktos kaulinės ataugos galėjo siekti šešiolika pėdų 
ir kiekviena sverti du šimtus šešiasdešimt svarų. 

Stiprus, gailus muskuso kvapas atsklido gerokai anksčiau nei pasirodė 
gelsvai rudas žvėris. Tarp patelių nuvilnijo pamišėliško jaudulio banga. 
Mamutui pasiekus proskyną, jos visos kaip viena pasileido jo link, šlapi- 
mo pliūpsniais siųsdamos jam savo kvapą, klykdamos, trypdamos žemę 
ir riaumodamos lyg sveikintųsi. Atlėkusio patino sužavėtos ir jausmų už- 
valdytos patelės jį apsupo, sukiojosi aplink ir prie jo šliejosi mėgindamos 
paliesti jį savo straubliais. Bandos patinai pasitraukė į grupės galą. 

Kai šviesusis patinas atsidūrė pakankamai arti, kad Aila su Jondalaru 
galėtų gerai įsižiūrėti, jie taip pat pajuto baimingą pagarbą. Mamutas laikė 
aukštai iškėlęs savo masyvią kupolo formos galvą lyg norėdamas kuo įspū- 
dingiau pademonstruoti pasigėrėjimo vertas kaulines spirales. Didelių 
patinų iltys, ilgiu ir skersmeniu gerokai pranokstančios mažesnes ir tieses- 
nes patelių iltis, šio atvykėlio įspūdingų ilčių fone būtų atrodžiusios gana 
kukliai. Stačios nedidelės, tankiai gauruotos ausys, tamsus, kietas styrantis 
plaukų kuokštas ir šviesus rausvai rudas kailis, ilgi vėjyje besiplaikstantys 
kailio plaukai pridėjo kuplumo ir taip dideliam mamuto ūgiui. Jis kone 
per dvi pėdas buvo iškilęs virš didžiausių patinų, svoriu dvigubai pranoko 
pateles — tai buvo didžiausias Ailos ir Jondalaro kada matytas žvėris. At- 
rodė išgyvenęs sunkius laikus ir gerokai daugiau nei keturiasdešimt pen- 
kerius metus, bet geriausias dominuojantis mamutų patinas pačiame jėgų 
žydėjime. Jis atrodė didingas. 

Vis dėlto ne vien natūralus atvykėlio pranašumas dėl dydžio kitus pa- 
tinus privertė atsitraukti. Aila pastebėjo, kad jo smilkiniai, kakta ir tar- 

ruožuotas nuo vis besisunkiančio tąsaus muskusinio skysčio. Taip pat jis 
nuolat seilėjosi ir kartkartėmis purkšteldavo rūgštaus, stipraus kvapo šla- 
pimo, nuo kurio kojų kailis ir lytinio organo makštis pasidengė žalsvomis 
gleivėmis. Ailai pasidarė smalsu, ar tik padaras neserga. 

Patinusios kaktos liaukos ir kiti simptomai nebuvo liga. Ruja prasidė- 
davo ne tik gauruotųjų mamutų patelėms. Kasmet visiškai suaugusiems 
patinams sukildavo geismas, prasidėdavo didesnio lytinio aktyvumo lai- 
kotarpis, vadinamas ruja. Nors mamuto patinas lytinę brandą pasiekda- 
vo maždaug dvyliktaisiais gyvenimo metais, ruja neprasidėdavo maždaug 
iki trisdešimties, o ir trukdavo tik kokią savaitę. O ketvirtą dešimtmetį 
įpusėjusio ir pačiame jėgų žydėjime esančio patino ruja galėdavo trukti 
tris keturis mėnesius. Nors bet kuris lytinę brandą pasiekęs patinas galėjo 
poruotis su rujojančia patele, patinams kur kas geriau sekdavosi jų pačių 
rujos metu. 

Didysis mamutas buvo ne tik dominuojantis - jis rujojo ir atlėkė atsi- 
liepęs į rujojančios patelės kvietimą. 

Esant nedideliam atstumui tai, kada patelė gali pastoti, mamutų pati- 
nai, kaip ir dauguma kitų keturkojų, suprasdavo pagal kvapą. Tik mamu- 
tai klajojo tokioje didelėje teritorijoje, kad turėjo išsivystyti ir kiras būdas 
perduoti žiniai, jog jie yra pasiruošę poruotis. Tokiam gyvūnui pažemė- 
davo balso tonas. Labai žemo tono garsai pasklinda ilgesnį atstumą nei 
aukštesni, todėl gilus, griausmingas kvietimas poruotis bekraštėmis lygu- 
momis nuaidi mylių mylias. 

Jondalaras su Aila gana aiškiai girdėjo žemą rujojančios patelės urzgi- 
mą, tačiau patino skleidžiami garsai buvo tokie tylūs, jog vos tesigirdėjo. 
Netgi įprastomis aplinkybėmis mamutai per atstumą neretai bendrauja 
žemais niurnesiais, apie kuriuos žmonės nė nenutuokia. Vis dėlto rujojan- 
čio mamuto patino riksmas yra ypač garsus ir gilus. O poruotis pasirengu- 
sios patelės riksmas dar garsesnis. Nors nedaugelis žmonių gali užfiksuoti 
gilesnių tonų garso vibracijas, dauguma mamuto skleidžiamo garso ele- 
mentų buvo tokio žemo dažnio, kad liko už žmogaus girdimumo ribų. 

Kaštoninė patelė atstūmė būrį jaunesnių patinų, kuriuos taip pat atvi- 
liojo patrauklūs jos kvapai ir skardus, bet žemas kviečiantis maurojimas, 
kurį kiti mamutai girdėjo labai toli. Vis dėlto ši jauna patelė norėjo, kad ją 

metai jau įrodė sveikatą ir išgyvenimo instinktus, toks, kuris, kaip ji nujau- 
tė, bus pakankamai energingas ir pajėgs apsėklinti, kitaip tariant, rujojan- 
tis patinas. Mamutės tikslus diktavo jos įsiaudrinęs kūnas. 

Dabar, kai tinkamas patinas jau trypinėjo šalia, ji buvo pasiruošusi. II- 
giems kailio kutams siūbuojant sulig kiekvienu žingsniu, kaštonų spalvos 
patelė pasileido link stambiojo patino skardžiai maurodama, karpydama 
mažomis gauruotomis ausimis. Ji stipria čiurkšle nusišlapino, tada, ištie- 
susi straublį link ilgo S formos patino lytinio organo, jį apuostė, paragavo 
jo šlapimo. Griausmingai suaimanavusi ji apsigręžė ir atsisuko į jį nugara, 
stovėjo aukštai iškėlusi galvą. 

Didžiulis patinas ištiesė straublį per jos nugarą tarsi glostydamas ir ra- 
mindamas; didžiulis jo organas kone lietė žemę. Paskui jis atsistojo piestu ir 
apžergė patelę, priekines kojas užkėlė kuo toliau jai ant nugaros. Mamutas 
buvo kone dvigubai didesnis už patelę, dingojosi, jog ją sutraiškys, tačiau di- 
džioji svorio dalis teko jo užpakalinėms kojoms. Dvigubai lenktu nuostabiai 
judriu lytiniu organu jis surado žemai esančią patelės ertmę, pats kilstelėjo 
aukštyn ir giliai įsismelkė į jaunąją mamutę. Tada išsižiojo ir suriaumojo. 

Gilus gausmas, kurį išgirdo Jondalaras, buvo prislopintas ir tolimas, ta- 
čiau vyras pajuto tvinksėjimą. Aila maurojimą išgirdo vos garsiau, tačiau 
visa stipriai sudrebėjo, tarsi galinga vibracija ją plėštų pusiau. Kaštoninė 
mamutė ir rausvai rudas patinas taip stovėjo ilgai. Rausvrudžiai jo storo 
kailio plaukai virpėjo nuo įtampos, nors mamutas judėjo nedaug. Tada 
nusiropštė nuo patelės, jam atsitraukiant ištryško sėkla. Ji pajudėjo į priekį 
ir žemu balsu pratisai, pulsuojamai sumaurojo. Ailai nugara nubėgo šaltas 
virpulys, oda pašiurpo. 

Visa kaimenė trypdama ir maurodama bėgte pasileido prie kaštoni- 
nės patelės, mamutai straubliais lietė jos nasrus ir drėgną lyties angą, iš 
susijaudinimo čia pat tuštinosi ir šlapinosi. Rausvai rudas patinas, regis, 
nieko nenutuokdamas apie džiaugsmingą suirutę stovėjo nuleidęs galvą. 
Galiausiai žvėrys nusiramino ir nuklydo ganytis. Tiktai mamutės mažylis 
stovėjo netoliese. Kaštoninė patelė vėl giliai saumaurojo, tada patrynė galvą 
į rausvai rudą petį. 

Nė vienas iš kitų patinų nesiartino prie bandos, kol šalia buvo didysis 

ne tik suteikdavo ypatingo žavesio, tokiu metu jie dominuodavo tarp kitų 
patinų, tapdavo labai agresyvūs, nesibaimindavo netgi gerokai stambes- 
nių gentainių, nebent tie irgi būtų tokio paties natūralaus jaudulio apimti. 
Kiti patinai nuspūdino šalin žinodami, kad rausvarudį lengva suerzinti. 
- Su juo susidurti būtų drįsęs tik kitas rujojantis mamutas ir tik panašaus 
dydžio. Tuomer, jei abu patrauktų ta pati patelė ir jei atsidurtų šalia vienas 
kito, jie neišvengiamai susikautų, o galimas kovos rezultatas — keletas su- 
žeidimų ar net vieno iš patinų žūtis. 

Taigi mamutai, lyg nujausdami pasekmes, itin stengdavosi išvengti 
vieni kitų ir šitokių kautynių. Gilūs rujojančio patino riksmai ir aitrus 
šlapimo pėdsakas ne tik nekantraujančioms patelėms pranešė apie jo pasi- 
rengimą poruotis, bet ir nurodė jo buvimo vietą kitiems patinams. Per tą 
šešių septynių mėnesių laikotarpį, kai patelės rujodavo, tiktai trys ar keturi 
patinai taip pat būdavo apimti troškimo poruotis. Vis dėlto buvo mažai 
tikėtina, kad kuris nors iš jų keltų iššūkį didžiajam rausvrudžiui mamutui. 
Ir per rują, ir ne jos metu jis buvo dominuojantis populiacijos patinas, ir 
banda puikiai žinojo, kur jis yra. 

Aila pastebėjo, kad kaštoninė patelė ir kiek šviesesnio plauko patinas 
net pradėję ganytis laikėsi arti vienas kito. Vienu metu patelė nuklydo ke- 
lias pėdas į šalį, siekdama ypatingai sultingo žolės kuokšto. Vienas jaunas 
patinas, vargiai daugiau nei paauglys, pajudėjo per colį link jos, tačiau ji 
pasuko atgal prie savo palydovo, o rausvrudis grasinamai suriaumojo ir 
šoko link jauniklio. Aštrus, aitrus kvapas ir išskirtinai gilus riksmas išgąsdi- 
no jaunąjį gyvūną. Tas greitai nubėgo šalin, tada nuolankiai nuleido galvą 
ir laikėsi atokiai. Kaštoninė pacelė tol, kol buvo šalia rujojančio mamuto, 
galėjo pasilsėti ir pasiganyti niekieno nevaikoma. 

Aila ir Jondalaras sunkiai prisivertė nueiti šalin, nors žinojo, kad viskas 
baigta. Jondalaras vėl ėmė nėrimauti ir norėjo keliauti savo keliu. Jie jautė- 
si pagerbti tapę mamutų poravimosi liudytojais ir juto baimingą pagarbą 
šiam didingam pačios gamtos diriguojamam procesui. Tai buvo daugiau 
nei paprasčiausias stebėjimas - jie pasijuto vyksmo dalimi, tarsi būtų daly- 
vavę jaudinančiose ir svarbiose apeigose. Aila troško pribėgti prie gražio- 
sios mamutės ir šviesrudžio patino, juos paliesti, išreikšti savo susižavėjimą 

Prieš nueidama savo keliu Aila pastebėjo, kad dauguma augalų, kuriuos 
matė pakeliui, auga ir netoliese, tad nusprendė jų kiek pasirinkti: šaknims 
išsikasti ji naudojo kasimo lazdelę, o stiebams ir lapams pjauti - specialų 
peilį, ganėtinai storą, bet stiprų. Jondalaras šoko padėti, nors jam teko pra- 
šyti, kad Aila kone pirštu parodytų kiekvieną reikalingą augalą. 

Tai vis dar ją stebino. Gyvendama Liūto stovykloje Aila išmoko ma- 
mutojų papročių ir darbo metodų, kurie skyrėsi nuo jos genties įpročių. 
Ji dažnai dirbdavo drauge su Digija ar Neze, kartais darbuodavosi daug 
žmonių, ir ji pamiršo Jondalaro užsidegimą imtis veiklos, kurią genties vy- 
rai laikė moteriška. Vis dėto nuo pačių pirmų bendro gyvenimo slėnyje 
dienų Jondalaras nė karto nesudvejojo ir ėmėsi to paties darbo kaip ir ji. Jis 
stebėjosi matydamas Ailos nuostabą jam pasisiūlius nudirbti dalį darbų. 
Likę dviese jie vėl tapo puikiais partneriais visose bendro būvio srityse. 

Kai pagaliau pajudėjo, vyras ir moteris kurį laiką jojo tylėdami. Aila 
nepaliovė galvojusi apie mamutus, negalėjo išvyti jų iš galvos. Taip pat ji 
prisiminė ir mamutojus, kurie suteikė jai, nieko neturinčiai, namus ir vietą 
gyventi. Jie vadino save mamutų medžiotojais, nors medžiojo ir daugybę 
kitų gyvūnų, o didiesiems gauruotiems padarams rodė unikalią pagarbą, 
nors medžiojo ir juos. Mamutų medžioklė, žmones aprūpindavusi daugy- 
be gyvenimui reikalingų dalykų — mėsa, riebalais, kailiais, vilna audiniams 
ir virvėms, kaulais įrankiams ir raižiniams, būstui ręsti ir netgi kurui, — 
jiems turėjo gilią dvasinę reikšmę. 

Dabar, jau palikusi Liūto stovyklos žmones, Aila jautėsi netgi labiau 
mamutojė. Ji suprato, jog neatsitiktinai būtent tokiu metu užklupo šią ma- 
mutų bandą. Ji buvo tikra, jog tam yra priežastis, ir svarstė, ar Muta, Motina 
Žemė, o galbūt jos totemas, mėgina kažką jai pasakyti. Pastaruoju metu ji 
dažnai pasijusdavo galvojanti apie didžiojo urvinio liūto dvasią, Krebo jai 
suteiktą totemą, svarstė, ar jis ir toliau ją gina, kai ji nebepriklauso genčiai, 
ir kaip genties totemo dvasia įsilies į jos naująjį gyvenimą su Jondalaru. 

Aukštažolės galiausiai pradėjo retėti, ir keliautojai pasuko arčiau upės 

čią saulę ir nusprendė, jog jau per vėlu šį vakarą mėginti ką sumedžioti. 
Jis nesigailėjo, kad jie pasiliko stebėti mamutų, tačiau tikėjosi prasimanyti 
mėsos ne tik vakarienei, bet ir kelioms kitoms dienoms. Vyras nenorėjo 
valgyti turimo džiovinto kelionės maisto, kol tikrai neprireiks. 

Slėnis su vešlia užliejama žemuma netoli upės pasikeitė, kitokia buvo ir 
augmenija. Kylant sraunaus vandentakio krantams keitėsi ir žolių pobūdis, 
jos, Jondalaro palengvėjimui, darėsi žemesnės, dabar vargiai siekė arklių pa- 
pilves. Vyrui labiau patiko keliauti aiškiai matant, kur eina. Kai žemė greta 
šlaito viršūnės pradėjo lygėti, kraštovaizdis pasirodė pažįstamas. Žinoma, 
jie anksčiau nesilankė būtent šioje vietovėje, tačiau ji buvo panaši į Liūto 
stovyklos apylinkes su aukštais upės vagos krantais ir išėstomis griovomis, 
vedančiomis prie vandens. Jie užkopė nedidele kalva, ir Jondalaras paste- 
bėjo, kad upė suka į kairę, į rytus. Atėjo laikas palikti šią gyvybę teikiančio 
vandens gyslą, lėtai vingiuojančią į pietus, ir į vakarus keliauti lygumomis. 
Jis stabtelėjo norėdamas kelią pasitikslinti žemėlapyje, kurį jam mamuto 
ilties atplaišoje nubraižė Talutas. Pakėlęs galvą pastebėjo, kad Aila nulipo 
nuo arklio ir sustojusi ant skardžio krašto žvelgia kitapus upės. Kažkas jos 
stovėsenoje išdavė, jog moteris yra nusiminusi arba nelaiminga. 

Jondalaras nulipo nuo arklio ir priėjo prie moters. Kitapus upės jis ir 
pamatė tai, kas atviliojo Ailą. Šlaito aikštelėje kitapus upės buvo matyti di- 
delis, ilgas pylimas, šonuose apaugęs žolių kuokštais. Atrodė, jog tai upės 
kranto dalis, tačiau arkos formos įėjimas, uždengtas sunkia mamuto odos 
užuolaida, rodė tikrąją paskirtį. Tai buvo žeminė, panaši į tą, kokią namais 
vadino Liūto stovykla ir kurioje jie gyveno visą praėjusią žiemą. 

Žiūrėdama į tokį pažįstamą statinį Aila gyvai prisiminė Liūto stovy- 
klos žeminės vidų. Erdvi pusiau požeminė buveinė buvo stipri, pastatyta 
taip, kad tarnautų ne vienerius metus. Grindys, išskaptuotos smulkioje 
upės kranto lioso dirvoje, buvo žemiau žemės lygio. Sienas ir suapvalintą 
velėnos stogą, dengtą moliu, tvirtai laikė karkasas iš daugiau nei toną sve- 
riančių mamutų kaulų, perpintų ir ties lubomis suraišiotų su elnių ragais, 
storais pintiniais žolių ir nendrių dembliais, išdėliotais tarp kaulų ir velė- 
nos. Iš žemių suformuoti suoleliai palei sienas buvo virtę šiltais guoliais, 
o maisto saugyklos įkastos giliai, iki pat amžinojo įšalo. Arkas žmonės 
darydavo iš dviejų didelių lenktų mamutų ilčių, jų drūtgalius įkasdavo į 

žemę, o galiukus nukreipdavo vienas į kitą ir sujungdavo. Tai buvo ne lai- 
kinas statinys, o nuolatinė gyvenvietė po stogu, pakankamai didelė keletui 
gausių šeimų priglausti. Dabar Aila buvo tikra, kad ką tik pamatytos žemi- 
nės statytojai tikėjosi čia grįžti, kaip kad kiekvieną žiemą į savo nuolatinius 
namus grįždavo Liūto stovykla. 

- Tikriausiai jie vasaros susirinkime, - pastebėjo Aila. - Smalsu, kurios 
stovyklos čia namai? 

— Gal ji priklauso Ašuočių stovyklai? - spėjo Jondalaras. 

— Galbūt, - atsakė Aila, o paskui tylomis stebeilijosi kitapus srūvančio 
vandens. - Atrodo tokia apleista, - pridūrė ji parylėjusi. - Kai išėjome, ti- 
krai nemaniau, kad niekada nebepamatysiu Liūto stovyklos. Pamenu, kai 
dėliojau daiktus svarstydama, ką pasiimti į susirinkimą, šį tą palikau. Jei 
būčiau žinojusi, kad negrįšiu, tikriausiai būčiau pasiėmusi viską. 

— Ar gailiesi, kad išėjai, Aila? - Jondalaro susirūpinimą kaip visada iš- 
davė nerimo raukšlės kaktoje. - Juk sakiau, būčiau likęs sa mamutojais, jei 
būtum to norėjusi. Žinau, kad pas juos tu radai namus ir buvai laiminga. 
Dar ne per vėlu. Vis dar galime grįžti. 

- Ne. Liūdna, kad išėjau, bet nesigailiu. Noriu būti su tavimi. Šito no- 
rėjau nuo pat pradžių. Ir žinau, kad tu nori grįžti namo, Jondalarai. Nuo 
tada, kai tave pažinau, tu norėjai grįžti namo. Gal ir įprastum čia gyventi, 
tačiau niekada nebūtum iš tikrųjų laimingas. Tau visą laiką trūktų tavo 
žmonių, tavo šeimos, tų, kuriems tu gimei. Man tai ne taip svarbu. Taip ir 
nesužinosiu, kam esu gimusi. Gentis buvo mano žmonės. 

Aila mintimis nugrimzdo į save, ir Jondalaras stebėjo, kaip švelni šyp-. 
sena suminkštino jos bruožus. 

- Iza būtų tokia laiminga, jei sužinotų, kad aš keliauju su tavimi. Tu 
jai būtum patikęs. Dar gerokai prieš man išeinant ji pasakė, kad aš nesu 
jų genties, nors nepamenu nė vieno kito žmogaus ir nieko, išskyrus gyve- 
nimą su jais. Iza buvo mano motina, vienintelė, kurią pažinojau, tačiau ji 
norėjo, kad išeičiau iš genties. Ji baiminosi dėl manęs. Prieš mirtį pasakė: 
„Susirask savo žmones, susirask sau porą“ Ne genties vyrą, o tokį žmogų 
kaip aš. Tokį, kurį galėčiau mylėti, kuris mylėtų mane. Tik taip ilgai gy- 
venau slėnyje viena, jog nemaniau, kad kada nors ką nors surasiu. O tada 
pasirodei tu. Iza buvo teisi. Kad ir kaip sunku išeiti, man reikėjo surasti 
savo žmones. Išskyrus tai, kad teko palikti Durką, galiu kone padėkoti 

Braudui, kad privertė mane atsiskirti. Niekada nebūčiau radusi mane my- 
linčio vyro, jei nebūčiau pasitraukusi iš genties, arba tokio, kurį pati taip 
stipriai mylėčiau. 

— Nedaug mudu skiriamės, Aila. Aš taip pat nemaniau, kad kada su- 
rasiu ir taip smarkiai pamilsiu vieną moterį, nors ir pažinojau nemažai jų 
Zelandonijoje, dar daugiau sutikau keliaudamas. Tonolanas lengvai susi- 
rasdavo draugų, netgi tarp nepažįstamųjų, ir man būdavo lengviau, - jis 
užmerkė akis, nes atmintyje iškilo kankinanti praeities akimirka, ir gilus 
sielvartas palietė jo veidą. Skausmas vis dar buvo aštrus. Aila matė jį visada, 
kai tik Jondalaras prabildavo apie savo brolį. 

Ji pažvelgė į Jondalarą, į jo tokį aukštą, raumeningą kūną, ilgus, tiesius 
gelsvus plaukus, ties sprandu surištus virvele, į jo subtilius, dailiai išskap- 
tuotus veido bruožus. Srebėdama jį vasaros susirinkime ji abejojo, kad jam 
reikėjo brolio pagalbos susirandant draugų, ypač tarp moterų, ir ji žinojo 
kodėl. Netgi labiau nei jo stotas ar dailus veidas viliojo akys, stulbinamai 
gyvos ir išraiškingos, regis, atskleidžiančios vidinę šio labai uždaro žmo- 
gaus esmę ir suteikiančios jam ypatingo žavesio ir paslaptingumo, tokio 
prikaustančio, kad jam kone neįmanoma atsispirti. 

Jondalaro akys, su didele meile žvelgiančios į Ailą, prisipildė šilumos ir 
geismo. Moteris juto, jog jos kūnas reaguoja vien tik į vyro akių išraišką. Ji 
pagalvojo apie kaštoninę mamutę, kuri atsisakė visų kitų patinų laukdama 
pasirodant didelio rausvrudžio patino, o paskui jau nebesivaržė. Vis dėlto 
malonumo laukimas taip pat yra saldus. 

Ji mėgo žiūrėti į Jondalarą, savo siela jausti jo emocijas. Pirmą kartą 
pamačiusi vyrą ji pagalvojo, kad jis dailus, nors ir neturėjo su kuo palygin- 
ti. Vėliau Aila patyrė, kad ir kitos moterys mėgsta į jį žiūrėti, aiškiai laiko 
jį netgi itin patraukliu, ir kad jį trikdo, kai apie tai kalbama. Jo išskirtinai 
puiki išvaizda suteikė jam ne tik malonumo, bet ir skausmo, o tam tikros 
savybės, su kuriomis širdis neturi nieko bendra, neteikė jam pasitenkini- 
mo. Tai buvo Motinos dovana, o ne.paties žmogaus pastangų rezultatas. 

O Didžioji Motina Žemė nepasitenkino vien apdovanodama šį vyrą 
puikia išvaizda. Ji gausiai apdovanojo jį gyvu protu, kuris labiau krypo link 
juslumo ir fizinių pasaulio aspektų suvokimo, ir prigimtiniais gebėjimais. 
Išmokytas vyro, su kuriuo jo motina gyveno, kai jis gimė, ir kuris buvo 


pripažintas geriausiu savo srityje, Jondalaras tapo patyrusiu akmeninių 

įrankių meistru ir ištobulino savo amatą kelionėje besimokydamas iš kitų 
titnago apdirbėjų. 

Ailai jis buvo gražus ne vien dėl to, kad buvo išskirtinai patrauklus, pa- 
lyginti su kitais žmonėmis, o todėl, kad jis buvo pirmas, kiek ji galėjo prisi- 
minti, asmuo, panašus į ją pačią. Jis buvo kitų, ne genties vyras. Jondalarui 
atsiradus slėnyje, ji kruopščiai tyrinėjo jo bruožus, tegu ir paslapčia, netgi 
jam miegant. Buvo taip įstabu matyti veidą, panašų į jos pačios, - ji dau- 
gybę metų buvo vienintelė, atrodanti kitaip nei genties žmonės, vienintelė 
neturėjo sunkių antakių keterų ir nusklembtos kaktos, didelės, aukšta ku- 
prele, aštrios nosies veide su atsikišusiais žandikauliais, bet be smakro. 

Kaip ir jos, Jondalaro kakta kilo lygiai ir stačiai, buvo be sunkių antakių 
gūbrių. Jo nosis, netgi dantys, buvo palyginti maži, po burna jis turėjo kau- 
linę iškyšą, smakrą, visai kaip ir ji. Jį pamačiusi Aila ėmė suprasti, kodėl gen- 
tainiai vadino jos veidą plokščiu, o kaktą - atsikišusia. Moteris buvo mačiusi 
savo atspindį ramiame vandenyje ir tikėjo tuo, ką jai sakė kiti žmonės. Ne- 
paisant to, kad Jondalaras buvo daug aukštesnis už ją, kaip kad ji ūgiu pra- 
noko genties žmones, ir kad nuo to laiko ji girdėjo daugiau nei vieną žmogų 
sakant, jog yra graži, giliai viduje Aila vis dar manė, kad yra didelė ir bjauri. 

Dėl to, kad Jondalaras buvo griežtesnių, kampuotesnių bruožų vyras, 
Ailai jis labiau priminė genties žmones. Su tais žmonėmis ji užaugo, jie 
buvo jos kirų žmonių vertinimo matas ir, kitaip nei daugelis, ji manė, jog 
jie gana dailūs. Gražus Jondalaro veidas buvo panašus į jos ir dar panašes- 
nis į genties žmonių. 

Aukšta vyro kakta išsilygino jam nusišypsojus. | 

— Džiaugiuosi, kad manai, jog ji būtų mane pripažinusi. Norėčiau, kad 
būčiau susipažinęs su tavąja Iza, - atsakė jis, — ir su kitais gentainiais. Tik 
pirma privalėjau sucikti tave, kitaip nieku gyvu nebūčiau supratęs, jog jie 
yra žmonės ir kad aš.galiu su jais susipažinti. Sprendžiant iš to, kaip apie 
juos kalbi, jie turėtų būti geri. Norėčiau kada su keliais susipažinti. 

— Dauguma žmonių yra geri. Gentis priėmė mane po žemės drebėji- 
mo, kai buvau mažytė. Po to, kai Braudas mane išvijo, nieko neturėjau. 
Buvau Aila be žmonių, kol mane priėmė Liūto stovykla, suteikė man vietą, 
kuriai galiu priklausyti, pavertė mane Aila iš mamutojų. 

— Mamutojai ir zelandoniečiai ne itin skiriasi. Manau, mano žmonės 

— Ne visada buvai tuo toks tikras, - pastebėjo Aila. - Pamenu, bijojai, 
kad jie manęs nenorės, nes užaugau gentyje, ir dar dėl Durko. 

Jondalaras sumišo. 

- Jie vadintų mano sūnų išsigimėliu, vaiką, gimusį maišytų dvasių, pu- 
„siau gyvulį, taip tu jį vieną kartą pavadinai. Dėl to, kad jį pagimdžiau, apie 
mane jie dar blogiau galvotų. 

— Aila, prieš išeinant iš vasaros susirinkimo tu privertei mane pažadėti 
sakyti tau tiesą, nelaikyti visko savyje. Tiesa ta, kad iš pradžių aš nerima- 
vau. Norėjau, kad keliautum su manim, tačiau nenorėjau, kad apie save 
pasakotum žmonėms. Norėjau, kad slėptum savo vaikystę, meluotum apie 
tai, nors ir nekenčiu melo, o tu taip ir neišmokai meluoti. Bijojau, kad jie 
tave atstums. Žinau, koks tai jausmas, nenorėjau, kad būtum šitaip įskau- 
dinta. Ir dėl savęs bijojau. Nerimavau, kad jie nepriims manęs, nes atsive- 
džiau tave, o aš nenorėjau dar kartą to patirti. Vis dėlto negalėjau pakelti 
minties, jog išeisiu be tavęs. Nežinojau, ką daryti. 

Aila pernelyg gerai prisiminė jo sutrikimą, neviltį, neryžtingumo ago- 
niją. Kad ir kokia buvo laiminga su mamutojais, kartu ji jautėsi apgailėti- 
nai nelaiminga dėl Jondalaro. 

— Dabar jau suprantu, nors vos tavęs nepraradau, kad tai suvokčiau, — 
toliau kalbėjo Jondalaras. - Nė vienas nėra man toks svarbus kaip tu, Aila. 
Noriu, kad būtum savimi, kalbėtum ar elgtumeisi taip, kaip manai esant 
tinkama, nes būtent tokią tave myliu. Dabar tikiu, kad dauguma žmonių 
tave mielai priims. Jau mačiau taip nutinkant. Mamutojų Liūto stovykloje 
išmokau šio to svarbaus. Ne visi žmonės galvoja vienodai, o nuomonės 
gali keistis. Kai kurie žmonės tave parems, kartais netgi tie, iš kurių ma- 
žiausiai to tikiesi, atsiras tokių, kurie turės pakankamai užuojautos mylėti 
ir užauginti vaiką, kurį kiti vadina išsigimėliu. 

— Man nepatiko, kaip su Raidagu buvo elgiamasi vasaros susirinki- 
me, - pastebėjo Aila. - Atsirado tokių, kurie nenorėjo, kad jis net tinka- 
mai būtų palaidotas, - Jondalaras girdėjo pyktį moters balse, tačiau matė 
už pykčio besikaupiančias ašaras. 

— Ir man nepatiko. Kai kurie žmonės nesikeičia. Jie nenori atmerkti 
akių ir pamatyti tai, kas aiškiai regėti. Ir man prireikė nemažai laiko tam 
suprasti. Negaliu pažadėti, kad zelandoniečiai priims tave, Aila, tačiau jei 

grįžti pas savo Žmones, noriu pamatyti savo šeimą, draugus. Noriu papasa- 
koti mamai apie Tonolaną ir paprašyti Zelandonės paieškoti jo dvasios, jei 
kartais jis dar nebūtų suradęs kelio į kitą pasaulį. Viliuosi, kad ten mums 
atsiras vietelė. Jei ne, man tai jau nebėra ypač svarbu. Tai antras dalykas, 
kurį sužinojau. Štai kodėl tau pasakiau, kad noriai būčiau pasilikęs, jei tu 
būtum to norėjusi. Neapsimetinėjau. 

Jis abiem rankom laikė ją suėmęs už pečių, su nuožmiu ryžtu žvelgė į 
akis norėdamas įsitikinti, kad yra suprastas. Aila matė jo tikrumą ir meilę, 
tačiau dabar pati pradėjo abejoti, ar jiems vertėjo iškeliauti. 

— Jei tavo žmonės mūsų nenorės, kur tada eisim? 

Jis nusišypsojo. 

— Susirasime kitą vietą, Aila, jei prireiks, tačiau nemanau, kad taip nu- 
tiks. Sakau tau, zelandoniečiai ne itin skiriasi nuo mamutojų. Jie pamils 
tave lygiai kaip ir aš. Dėl to visai nebesijaudinu. Nesuprantu, kodėl aps- 
kritai jaudinausi. 

Aila nusišypsojo. Ji buvo patenkinta matydama Jondalaro tikėjimą, 
kad jo žmonės ją priims. Tik norėjo ir pati jausti tokį tvirtą pasitikėjimą 
zelandoniečiais. Gal jis pamiršo, o gal nė neįsivaizdavo, kokį stiprų ir il- 
galaikį įspūdį jai padarė jo pirmoji reakcija sužinojus apie jos sūnų ir jos 
kilmę. Jis atšoko ir nužvelgė ją su tokiu pasibjaurėjimu, kurio ji niekada 
nepamirš. Atrodė, tarsi ji būtų kokia purvina, susitepusi hiena. 

Jiems vėl pajudėjus Aila nepaliovė galvoti apie tai, kas jos laukia kelio- 
nės pabaigoje. Tikra tiesa, kad žmonės keičiasi. Jondalaras visiškai pasikei- 
tė. Ji žinojo, kad jame nebeliko nė mažiausio trupinėlio pasibjaurėjimo, 
tačiau kaip sureaguos žmonės, iš kurių jis mokėsi? Jei Jondalaro reakcija 
buvo tokia staigi ir stipri, tikriausiai augdamas to išmoko iš savo žmonių. 
Kodėl jie turėtų reaguoti į ją kaip nors kitaip? Kad ir kaip smarkiai ji troš- 
ko būti su Jondalaru, kad ir kaip džiaugėsi jo noru parsivesti ją namo, kar- 


tu ji visai nelaukė pažinties su zelandoniečiais. 


Keliaudami toliau jie stengėsi nenutolti nuo upės. Jondalaras buvo 
kone tikras, kad upės vaga suka į rytus, tačiau baiminosi, jog tai tik didelis 
vingis. Jei vandentakis tikrai keičia kryptį, tai būtent čia yra ta vieta, ku- 
rioje jie turės nuo jo pasitraukti ir nebeteks saugumo keliaudami aiškiai 
apibrėžtu maršrutu. Teks kraštą kirsti skersai, tad vyras norėjo įsitikinti, 
kad jie atidūrė reikiamoje vietoje. 

Buvo keletas vietų, tinkamų apsistoti nakčiai, tačiau dažnai tikrinda- 
masis pagal žemėlapį Jondalaras ieškojo Taluto nurodytos stovyklavietės. 
Tai buvo orientyras, kurio jam reikėjo kelionės maršruto teisingumui pa- 
tvirtinti. Vieta buvo nuolat naudojama žmonių, ir jis tikėjosi, jog neklysta 
manydamas, kad ji kažkur netoliese. Deja, žemėlapis rodė tiktai bendras 
kryptis bei nuorodas ir buvo, švelniai tariant, netikslus. Paskubomis išrai- 
žytas ant ilties atplaišos, kad primintų žodinius paaiškinimus, jis ir netu- 
rėjo tiksliai nurodyti maršruto. 

Krantui vis kylant keliautojai laikėsi aukštumos, kad matytų kuo toliau, 
nors dėl to teko šiek tiek atsitraukti nuo upės. Apačioje, artėliau tekančio 
vandens, telkšojo užpelkėjęs užutėkis. Jis prasidėjo kaip šoninė kilpa upės, 
kuri vingiavo pirmyn ir atgal, - paprastai šitaip tekantis vanduo raižo atvi- 
rą lygumą. Kilpa pamažu savaime užsidarė, o paskui prisipildė vandens iš 
nedidelio ežeriuko, kuris upei pakeitus kursą tapo izoliuotas. Netekęs van- 
dens šaltinio jis pradėjo džiūti. Ši žemuma dabar tapo drėgna pieva, kurios 
giliuose pakraščiuose vešėjo nendrės, švendrai ir kiti vandenmėgiai pelkių 
augalai. Bėgant laikui žalias liūnas taps žolėta pieva, pilna žemumų viksvų. 

Jondalaras jau beveik siekė ieties pamatęs, kaip pralaužęs medžių už- 
dangą netoli kranto į vandenį įbrenda briedis, tačiau didžiulis žvėris buvo 

nepasiekiamas netgi sviedžiant ietį mėtykle, be to, būtų sunku jį ištraukti 
iš pelkės. Aila stebėjo, kaip iš pažiūros nerangus gyvūnas su nukarusia no- 
simi ir dideliais plaštakos formos ragais, vis dar padengtais aksomo pūku, 
žengia į pelkę. Jis aukštai kėlė savo ilgas kojas, pliumpsėjo plačiomis pėdo- 
mis, kurios neleido jam grimzti į klampų dugną, brido į vandenį, kol jis ap- 
sėmė šonus. Tada briedis panėrė galvą, o kai vėl ją iškėlė, nasrai buvo pilni 
drimbančių plūdenų ir gyvatžolių. Vandens paukščiai, nendrėse susisukę 
lizdus, briedžio visiškai nepaisė. 

Už pelkės greitai sausėjantys šlaitai su giliomis daubomis ir įrėžtais kran- 
tais teikė saugią prieglaudą tokiai augmenijai kaip balandos ir dilgėlės bei 
paklotui iš žliūgių su plaukuotais kaip pelių ausytės lapeliais ir smulkiais 
baltais žiedeliais. Aila atlaisvino svaidyklę ir išėmusi iš kapšelio pasiruošė 
keletą apskritų akmenų. Tolimajame jos slėnio gale buvo panaši vieta, ku- 
rioje ji dažnai pastebėdavo išskirtinai didelius stepių starus ir juos medžio- 
davo. Sumedžiojęs vieną ar du tokius žvėrelius gana gerai pavalgytum. 

Ten, kur grumstuotas šlaitas vedė į atviras pievas, buvo mėgstamiausios 
gyvūnėlių gyvenvietės. Iš gretimų pievų žolynų suneštų sėklų, saugiai su- 
piltų urveliuose, kuriuose starai žiemodavo, gausa pavasarį juos skatindavo 
veistis, tad jaunikliai pasirodydavo vos ėmus želti naujai augmenijai. Balty- 
mų gausūs žolynai buvo būtini, kad jaunikliai iki žiemos pasiektų brandą. 
Deja, starai nieku gyvu nesirodė, kol pro šalį ėjo žmonės, o Vilkas, regis, 
negebėjo arba nenorėjo jų baidyti. 

Toliau traukiant į pietus didžioji granito plokštė po plačia lyguma, 
kuri driekėsi toli į rytus, krypo link banguojančių kalvų. Kažkada, seniai 
seniai, tolimais praėjusiais amžiais žemė, kuria keliavo Aila su Jondalaru, 
buvo kalnai, kurie ilgainiui susidėvėjo. Tik jų liekanos - sunkiai įveikia- 
mos akmens plokštės - atsispyrė galingam spaudimui, iškilnojusiam žemę 
naujais kalnais, ir nuožmioms vidinėms jėgoms, kurios purtė ir draskė ma- 
žiau stabilią žemę. Ant senojo masyvo taip ir nesusiformavo uolos, tačiau 
pradinių kalnų liekanos vis dar skrodė nuosėdinę plutą. 

Tuo pat metu, kai stepėse ganėsi mamutai, viksvos ir žolės, kaip ir tos 
senovinės žemės gyvūnija, tarpo ne tik labai gausiai, bet ir stebino savo 
įvairove ir netikėtais derinais. Kitaip nei vėliau susiformavusios pievos, 
šios stepės nebuvo išsidėsčiusios plačiomis tik tam tikrų rūšių augmenijos 

tinga mozaika visokiausių augalų, tarp kurių buvo įvairių viksvų, vislių 
žolių ir krūmų. 

Daug drėgmės gaunantys slėniai, aukštumų pievos, kalvų viršūnės 
ar nedidelės kalvų įdubos puikavosi savitomis augmenijos bendruome- 
nėmis, kurios tankiai žėlė nepaisant viso aplinkos sudėtingumo. Šlaite, 
atsisukusiame į saulę, galėjo tarpti šiltojo klimato augmenija, stebėtinai 
besiskirianti nuo prie šalčio prisitaikiusių žemaūgių augalų šiaurinėje tos 
pačios kalvos pusėje. 

Raižytos aukštumos, kurią kirto Aila su Jondalaru, dirva buvo skurdi, 
žolės paklotas retas ir žemas. Vėjas išgraužė gilesnes lomas, o viršutinia- 
me slėnyje ankstesnio pavasarinio tirpsmo srauto vaga visiškai išdžiūvo ir, 
stingant augmenijos, susiformavo smėlio kopos. 

Pilkieji pelėnai ir kiškėnai, kurių sutikti galėjai tik aukštai kalnuose, šioje 
grubioje žemėje netoli upių žemumų skubėjo rinkti žolę, tinkamą džiovinti 
ir saugoti. Užuot žiemą miegoję po pusnimis, kurios susikaupdavo daubose 
ir tuštumose pavėjinėje uolų pusėje, gyvūnėliai statė tunelius, suko lizdus ir 
misdavo tuo susineštu šienu. Vilkas susekė mažuosius graužikus ir leidosi 
paskui juos, tačiau Aila nesirengė naudotis svaidykle - jie buvo per maži, 
kad tiktų valgyti žmonėms, nebent sumedžiotum jų labai daug. 

Arktinės žolės, kurios puikiai augo drėgnesnėse šiaurinėse žemėse, pel- 
kėse ir liūnuose, pavasarį iš tirpstančių pusnių gaudavo daug vandens ir 
atvirose atodangose bei vėjo košiamose kalvose augo neįprastai derėda- 
mos su mažais tvirtais alpiniais krūmeliais. Arktinės sidabražolės mažais 
gelsvais žiedeliais apsaugą nuo vėjo rado tose pačiose saugiose kišenėse ir 
nišose, kurias mėgo kiškėnai, o atvirose vietose samaninių gaisrenų pur- 
puriniais ar rausvais žiedeliais lapuotų stiebelių pagalvėlės pačios buvo lyg 
nuo šaltų džiovinančių vėjų saugančios kalvelės. Greta jų, tarp šitų grums- 
tų, lygiai taip pat kaip kalnų atšlaitėse, į uolų atodangas ir kalvas ropštėsi 
kalninės žiognagės, jų ilgos visžalės šakelės su mažučiais lapeliais ir vieni- 
šais geltonais žiedeliais per daugelį metų susipynė į tankų kilimą. 

Aila pajuto kvapnų ką tik pradėjusių skleistis rausvųjų naktižiedžių 
aromatą. Tai privertė ją suvokti, kad darosi vėlu, ir ji dirstelėjo į vakarų pu- 
sėje žemėjančią saulę norėdama pasitikrinti, ar nosis nemeluoja. Lipnūs šių 
augalų žiedeliai išsiskleisdavo naktį ir mainais už žiedadulkių paskleidimą 
siūlydavo prieglobstį vabzdžiams - drugiams ir musytėms. Naktižiedžių 

maistinė ar gydomoji vertė nebuvo didelė, tačiau maloniai kvepiančios 
gėlės malonino nosį, ir Aila staiga panoro jas nors kelias nusiskinti. Deja, 
buvo jau vėlu, ir moteris nenorėjo stabčioti. „Netrukus reiktų ruošti stovy- 
klą“, - galvojo ji, ypač jei ketina vakarienę pagaminti prieš sutemstant. 

Pamačius mėlynai violetines šilagėles, dailias ir tiesias, kiekvieną kylan- 
čią iš išsiskleidusių lapelių, padengtų smulkiais plaukeliais, Ailą vėl užplū- 
do medicininės asociacijos - džiovinti augalai padeda nuo galvos skaus- 
mo ir moteriškų ligų keliamų pilvo dieglių, tačiau Aila žavėjosi ir šių gėlių 
grožiu. Kai jos akį pagavo alpiniai astrai ilgais siaurais geltonai violetiniais 
žiedlapiais, augantys iš šilkinių plaukuotų lapelių rozečių, akimirkos troš- 
kimas tapo sąmoningu noru nusiskinti kelias šias ir kitas gėles tiesiog šiaip 
sau, vien jomis pasigrožėti. Tik kur jas dėti vėliau? „Vis tiek nuvys“, - pa- 
manė Aila. 

Jondalaras jau pradėjo svarstyti, ar tik jie nebus pražiopsoję pažymėtos 
stovyklos. O gal ji yra toliau nei manė? Jis taip pat nusprendė, kad netru- 
kus reiktų įsirengti stovyklą, o pažymėtos stovyklavietės teks pasidairyti 
rytoj. Dar reiks ir pamedžioti, taigi jie sugaiš visą dieną - negalima iššvais- 
tyti šitiek laiko. Jondalaras, paskendęs mintyse, vis dar nerimaudamas dėl 
to, ar teisingai nusprendė toliau keliauti į pietus, ir įsivaizduodamas bai- 
sias pasekmes, pernelyg nekreipė dėmesio į sambrūzdį ant kalvos dešinėje, 
tik pastebėjo, kad, regis, būrys hienų sugavo grobį. 

Nors iš prigimties hienos yra maitėdos ir išalkusios pasitenkina pa- 
čiomis bjauriausiomis, labiausiai apipuvusiomis maitomis, jos su savo ga- 
lingais, kaulus traiškančiais nasrais buvo ir efektyvios medžiotojos. Joms 
pavyko parblokšti metinuką bizoną, kone visiškai suaugusį, tačiau dar ne-' 
visiškai subrendusį. Į pražūtį jį atvedė patirties stoka ir plėšrūnų įpročiai. 
Netoliese stoviniavo keletas kitų bizonų - bendrui žuvus kiti akivaizdžiai 
jautėsi saugūs, o vienas stebėdamas hienas neramiai mūkė sujaudintas 
šviežio kraujo kvapo. 

Kitaip nei mamutai ir stepių arkliai, kurie nebuvo išskirtinai dideli at- 
sižvelgiant į jų rūšį, bizonai buvo tikri milžinai. Vienas netoliese stovinia- 
vusiųjų buvo kone septynių pėdų ties sprandu, tvirto sudėjimo ties krūti- 
ne ir pečiais, nors jo šonai buvo kone grakštūs. Jo kanopos buvo mažutės, 
pritaikytos greitai lėkti tvirta, sausa dirva. Bizonai vengė pelkių, nes jose 

pėdų pločio, lenkti į šoną ir užriesti į viršų. Tamsiai rudas plaukuotas kailis 
buvo sunkus, ypač ties krūtine ir pečiais. Bizonai linkę snukiu atsigręžti į 
stingdantį vėją, todėl ir kailio geriau apsaugoti buvo iš priekio, kur gaurai 
krito iki trisdešimties colių ilgio kuokštais. Netgi trumputės šių gyvūnų 
uodegos buvo plaukuotos. 

Įvairūs žolėdžiai ėdė ne tokius pačius augalus. Jų virškinimo sistemos 
skyrėsi. Nevienodi buvo ir įpročiai, tad kiekvienas subtiliai prisiraikyda- 
vo prie aplinkos. Itin daug skaidulų turinčių stiebų, kuriais mito arkliai ir 
mamutai, bizonams ir kitiems atrajotojams nepakako. Jiems reikėjo žolės 
ir lapų, kuriuose daugiau baltymų, todėl bizonai labiau mėgo žemesnę, 
maistingesnę sausesnių regionų žolę. Į vidutinio aukščio ir aukštažolių ste- 
pių regionus jie atklysdavo tiktai ieškodami naujų augimviečių, paprastai 
pavasarį, kai visa žemė gausiai žaliuodavo šviežiomis viksvomis ir žolėmis. 
Taip pat tai buvo vienintelis metų laikas, kai augdavo gyvulių kaulai ir 
ragai. Ilgas, šlapias, žalias prieledyninių pievų pavasaris bizonams bei kai 
kuriems kitiems gyvūnams buvo puikus, ilgai trunkantis augimo sezonas, 
tad jie ir pasižymėjo tokiomis išskirtinėmis proporcijomis. 

Niūriai nusiteikusiam, į savistabą linkusiam Jondalarui prireikė kelių 
akimirkų atsivėrusioms galimybėms įvertinti. Tuo metu, kai jis siekė savo 
iečių mėtyklės pagalvojęs, kad, kaip ir hienos, galėtų paguldyti bizoną, 
Aila jau buvo apsvarsčiusi padėtį, tačiau nusprendė imtis kiek kitokių 
veiksmų. 

- Ei! Ei! Nešdinkitės iš ten! Dinkit, jūs purvinos baidyklės! Nešdinki- 
tės! — suriko ji, šuoliais ragindama Yhaha ir svaidykle laidydama akmenis. 

Vilkas, patenkintas savimi, šuoliavo greta, urzgimu ir jauniklišku loji- 
mu lydėdamas nubėgančią gaują. Iš kelių skausmingų viauktelėjimų tapo 
aišku, kad Ailos akmenys pasiekė tikslą, nors ginklo jėgą moteris stengėsi 
suvaldyti ir taikėsi ne į gyvybiškai svarbias hienų kūno dalis. Jei ji būtų 
norėjusi, šūviai būtų buvę mirtini - ji jau ne kartą buvo nugalabijusi hieną, 
tačiau ne toks buvo jos ketinimas. 

— Ką sugalvojai, Aila? — pasiteiravo Jondalaras, jodamas link moters, 
kuri lėtai grįžo prie hienų parblokšto bizono. 

— Nuvijau šalin tas dvokiančias, purvinas hienas, - atsakė ji. 

— Kodėl tai padarei? 

— Todėl, kad joms derėjo pasidalyti grobį sa mumis, - atkirto ji. 

— O aš kaip tik ruošiausi nudėti vieną iš greta stovinčių bizonų, - pa- 
priekaištavo Jondalaras. 

— Mums nereikia viso bizono, nebent ketintume džiovinti mėsą, o ši- 
tas - jaunas ir minkštas. Tie, kur lūkuriuoja greta, daugiausiai kieti, seni 
buliai, - atsakė moteris ir nulipusi nuo Yhaha nuvijo Vilką nuo parblokš- 
to žvėries. 

Jondalaras atidžiau įsižiūrėjo į stambius patinus, kurie taip pat pasi- 
traukė tolėliau nuo Ailos svaidomų akmenukų, o paskui žvilgtelėjo į ant 
žemės tysantį jauniklį. 

— Tu teisi. Čia patinų banda. O šitas tikriausiai neseniai paliko motiną 
ir ką tik prisijungė prie patinų grupės. Jam dar reikėjo daug ko išmokti. 

— Grobis šviežias, - apžiūrėjusi įvertino Aila. - Kol kas jos tik perplėšė 
gerklę, ištraukė vidurius ir nuėdė truputį šono. Galim pasiimti, kiek no- 
rim, o kas liks - bus joms. Tada mums nereikės gaišti laiko medžioklei. 
Bizonai greitai bėga, gali pasprukti. Man regis, prie upės nužiūrėjau kažką 
panašaus į stovyklavietę. Jei ten ta, kurios ieškome, man dar pakaks laiko 
šiam vakarui ką nors gardaus pagaminti iš daržovių ir bizonienos. 

Ji jau buvo perrėžusi bizono odą nuo pilvo iki šono, tik tada Jondalaras 
iš tikrųjų suvokė, ką ji pasakė. Viskas nutiko taip greitai, tačiau staiga visi 
jo rūpesčiai dėl dar vienos sugaištos dienos dingo - nebereikės medžioti 
ir ieškoti stovyklos. 

— Aila, tu nuostabi! — pareiškė jis šypsodamasis. Nulipęs nuo Lenkty- 
nininko, jis iš standžių žaliaminės odos makščių, pritvirtintų prie diržo, 
išsitraukė aštrų titnago peilį mamuto kaulo rankena ir nužirgliojo pjaus- 
tyti grobio. — Todėl tu man ir patinki. Tu nuolat kupina staigmenų, kurios 
pasirodo besančios puikiausi samanymai. Pasiimkim ir liežuvį. Gaila, kad 
hienos jau įsisuko į kepenis, bet, šiaip ar taip, čia jų grobis. 

- Man nerūpi, jų ar ne jų, — atkirto Aila, - kol jis šviežias. Iš manęs 
jos pakankamai pagrobė. Šįkart šiek tiek atsiimsiu iš šitų bjaurių padarų. 
Nekenčiu hienų! | 

- Juk nejuokauji? Tiktai jų nekenti? Niekad negirdėjau, kad šitaip kal- 
bėtum apie kitus gyvūnus, netgi ernius, o jie taip pat ėda supuvusią mėsą, 
yra dar nuožmesni ir bjauriau dvokia. 

Hienų gauja spūdino atgal prie bizono, kuriuo ketino pasisotinti. Jos 
urzgė iš nepasitenkinimo. Aila sviedė dar kelis akmenis ir vėl jas nubaidė. 
RO 

Viena jų viauktelėjo, kelios kitos garsiai tarsi nusikvatojo — nuo to garso 
Ailos oda nuėjo pagaugais. Kol hienos išdrįso dar kartą išmėginti svaidy- 
klės taiklumą, Aila su Jondalaru jau buvo pasiėmę reikiamas bizonienos 
dalis. Dalį gyvūno palikę urzgiantiems žvėrims, kurie tučtuojau sugrįžo ir 
vėl pradėjo jį plėšyti, jie nujojo loma link upės. Aila jojo pirma, rodė kelią. 

Ji pastebėjo ne pačią stovyklavietę, o kelią rodančią akmenų piramidę. 
Akmenų krūvos viduje buvo įdėta šiek tiek džiovinto maisto, keletas įran- 
kių ir kitų rykų, ugnies grąžtas, platforma, truputis sausų pinčių ir gerokai 
sukietėjęs, jau besišeriantis kailis. Jis gal ir būtų apsaugojęs nuo šalčio, ta- 
čiau jį jau reikėjo keisti kitu. Beveik pačiame piramidės viršuje, tvirtai pa- 
remta sunkiais akmenimis, styrojo nulaužta mamuto iltis, kurios galiukas 
buvo nukreiptas į didelį riedulį, upės viduryje pusiau panirusį į vandenį. 
Ant jo raudonais dažais buvo nupieštas horizontalus rombas, „V“ formos 
kampas dešinėje buvo pakartotas dukart — šitaip suformuotas ševrono 
raštas, rodantis kryptį pasroviui. 

Sudėję viską atgal lygiai taip, kaip ir rado, Aila su Jondalaru palei upę 
nujojo iki kitos akmenų piramidės su nedidele iltimi, rodančia į sausumą, 
link jaukios progumėlės kiek atokiau upės, apsuptos beržų ir alksnių, su 
keliomis pušimis. Jie pamatė ir trečią piramidę, o kai ją pasiekė, atsidūrė 
greta nediduko gaivaus ir švaraus žaižaruojančio šaltinio. Šios akmenų krū- 
vos viduje taip pat buvo maisto atsargų ir rykų bei didelė odos antklodė, 
taip pat sukietėjusi, tačiau tikrai tinkama palapinei ar pašiūrei suręsti. Už 
piramidės, greta akmenų apskritimo, kuris ribojo seklią duobę, net juodą 
nuo anglių,-buvo surinktų krituolių ir atplukdytos medienos krūva. 

- Puiku žinoti, kad yra tokia vieta, - pastebėjo Jondalaras. - Džiau- 
giuosi, kad mums nereikės naudoti nieko iš tų išteklių, tačiau jei gyvenčiau 
šiuose plotuose ir kartais tektų kai ką pasiimti, man labai palengvėtų ži- 
nant, kad čia yra reikiamų daiktų. 

- Puikus sumanymas, - tarė Aila, stebėdamasi įžvalga tų, kurie supla- 
navo ir įrengė šią stovyklavietę. 

Jie greitai nuo arklių nukrovė krepšius ir nuėmė pakinktus, suvyniojo 
virves ir sunkias juostas, kurios viską prilaikė, ir paleido gyvulius laisvai 
ganytis bei pailsėti. Žmonės šypsodamiesi stebėjo, kaip Lenktynininkas 
tučtuojau virsta ant žolės ir pradeda voliotis ant nugaros, tarsi būtų jautęs 


ilgai kamavusį niežulį. 

— Aš taip pat jaučiuosi sukaitusi, niežti visą kūną, - pasiskundė Aila 
rišdama virves nuo minkštų apavo aulų ir juos nusispirdama. Ji atsirišo 
diržą, prie kurio buvo pritvirtintos peilio makštys ir kapšeliai, nusiėmė 
ilčių kaulų vėrinį su puošniu maišeliu, nusitraukė tuniką bei kelnes ir pasi- 
leido link vandens. Greta šuoliavo Vilkas. - Prisijungsi ? 

— Vėliau, — atsakė Jondalaras. - Pirma pririnksiu malkų, o tada nusi- 
prausiu, kad į patalus neprineščiau purvo ir žievių. 

Aila netrukus grįžo, persirengė kita tunika ir kelnėmis, kurias vilkėda- 
vo vakarais, užsikabino diržą ir vėrinį. Jondalaras jau dėliojo daiktus, tad 
ji padėjo jam įrengti stovyklą. Jie jau buvo įpratę darbuotis kartu, nedaug 
ką tekdavo naujai spręsti. Abu išėmė palapinę, patiesė ant žemės ovalo for- 
mos apatinį paklotą, tada žemėje gerai įtvirtino laibus medinius kotus, ku- 
rie laikė tam tikros formos odos gabalą, susiūrą iš kelių kailių. Kūgio for- 
mos palapinės šonai buvo suapvalinti. Viršuje buvo anga dūmams išleisti, 
jei tekdavo laužą kurti viduje, - Jondalaras su Aila tai darė retai. Iš vidaus 
buvo įsiūtas ir papildomas atvartas dūmų angai uždaryti, kai oras subjūra. 
Palei palapinės dugną buvo pritvirtinti raiščiai, skirti pririšti prie kaiščių, 
susmeigtų į žemę. Jei vėjas būdavo itin stiprus, apatinį paklotą papildomo- 
mis virvėmis būdavo galima pririšti prie viršutinės dangos, įėjimo atvartas 
taip pat buvo pririšamas saugiau. Kartu jie gabenosi ir antrą apdangalą, 
kad galėtų pasistatyti geriau izoliuotą palapinę dvigubomis sienelėmis, 
nors dar nedaug buvo progų jį panaudoti. 

Jie patiesė savo miego kailius, išklojo juos išilgai ovalinio dangalo, ir 
pasieniuose liko pakankamai vietos sustatyti kuprines bei kitą mantą, ir 
vilkui susirangyti prie kojų, jei oras būtų blogas. Iš pradžių Aila su Jonda- 
laru miegojo atskiruose miegmaišiuose, bet greitai pertvarkė juos taip, kad 
jaukiai įsitaisytų kartu. Kai palapinė jau buvo pastatyta, Jondalaras išėjo 
rinkti malkų, o Aila pradėjo ruošti vakarienę. 

Nors ji žinojo, kaip įkurti ugnį naudojantis piramidėje paslėptu ugnies 
įžiebimo rinkiniu, - tai daroma ilgą pagaliuką tarp delnų sukant atrem- 
tą į plokščią medinę platformą, kad susidarytų angliukas, iš kurio galima 
įpūsti kibirkštį, - Ailos laužo įkūrimo rinkinys buvo unikalus. Viena gy- 
vendama slėnyje ji padarė atradimą. Iš akmenų krūvos prie upelio vietoj 
akmeninio kūjo, kurį naudojo pati sau gamindamasi titnago įrankius, 


moteris atsitiktinai paėmė geležies piritą. Jai dažnai teko kurti laužus, ir 

ji tučtuojau suprato padariusi neįtikėtiną atradimą, kai sudaužus geležies 
piritą su titnagu atsiradusi gyvybinga kibirkštis nudegino jai koją. 

Iš pradžių teko nemažai bandyti, tačiau ilgainiui ji surado geriausią 
būdą panaudoti ugnies akmenį. Dabar ji gebėjo įkurti laužą greičiau nei 
žmogus, besinaudojantis ugnies grąžtu ir platforma. Pirmą kartą pamatęs 
Ailos degamą ugnį Jondalaras negalėjo tuo patikėti; o ir neapsimestinė 
mamutojų nuostaba tai išvydus gerokai palengvino Ailos priėmimą į Liū- 
to stovyklą, o Talutas net sugalvojo ją įdukrinti. Visi manė, kad ji moka 
daryti stebuklus. 

Aila taip pat galvojo, kad tai stebuklas, tačiau ji tikėjo, kad stebuklingas 
yra ugnies akmuo, o ne ji pati stebukladarė. Prieš visam laikui palikdami 
slėnį jiedu su Jondalaru prisirinko kuo daugiau pilkšvai gelsvų metališkų 
akmenukų, nes nežinojo, ar pavyks jų rasti kitur. Kai kuriuos padovanojo 
Liūto stovyklai ir kitiems mamutojams, tačiau vis dar daug liko. Jondala- 
ras norėjo pasidalyti jais su savo žmonėmis. Gebėjimas greitai įkurti laužą 
naudingas dėl daugybės priežasčių. 

Akmenų žiedo viduryje jaunoji moteris sukrovė labai sausų žievių 
drožlių krūvelę, vietoj pinčių panaudojo gauromečio pūkus, o greta pa- 
sidėjo krūvelę šakelių ir nedidelių malkelių prakurui. Netoliese buvo su- 
versta sausų malkų krūva. Pasilenkusi labai žemai prie pinčių, Aila geležies 
pirito gabalėlį paėmė tokiu kampu, kuris, kaip jau žinojo iš patirties, yra 
tinkamiausias, tada titnago gabalėliu sudavė į stebuklingą gelsvą akmenį, 
į patį vidurį griovelio, atsiradusio nuo ilgo naudojimo. Nuo akmenų nu- 
skriejo didelė, ryški kibirkštis ir nusileido ant pinčių, į orą pakilo dūmų 
garbanėlė. Aila kuo skubiau apglėbė ją rankomis ir švelniai papūtė. Nedi- 
delis angliukas raudonai sušvytėjo, pasirodė mažulyčių gelsvų kibirkštėlių 
lietus. Antrą kartą pūstelėjus šoko nedidelė liepsna. Moteris pridėjo šake- 
lių, mažų malkelių ir, kai viskas įsidegė, įdėjo malką. 


Kol grįžo Jondalaras, Aila iš išdžiūvusios raguvos prie upės jau buvo at- 
sinešusi keletą apskritų akmenų, įkaitinusi juos lauže, jau čirškė puikaus bi- 

Moteris pjaustė nuplautas švendrų šaknis ir laupė kitas baltas krakmolin- 
gas šaknis, padengtas tamsiai ruda odele, vadinamas žemės riešutais, ir ruo- 
šėsi jas dėti į tankiai suaustą vandeniui nelaidų krepšelį, puspilnį vandens. 
Kame jau plūduriavo riebus bizono liežuvis. Greta gulėjo krūvelė sveikų 
laukinių morkų. Zelandonietis ant žemės padėjo malkų nešulį. 

- Jau dabar puikiai kvepia! - šūktelėjo jis. - Ką gamini? 

— Kepu bizonieną, tačiau ji labiau tiks kelionei. Labai patogu pakeliui 
valgyti šaltą keptą mėsą. O šiam vakarui ir rytojaus rytui verdu sriubą su 
liežuviu ir daržovėmis bei tuo trupučiu maisto, kurio liko nuo pasiimtojo 
iš Ašuočių stovyklos, - atsakė Aila. 

Pagaliuku iš laužo išžvejojusi karštą akmenį, lapuota šakele ji nuvalė 
pelenus. Paskui, paėmusi du pagaliukus ir naudodama juos kaip žnyples, 
Aila pakėlė akmenį ir įmetė į krepšį su liežuviu. Atiduodamas karštį van- 
deniui akmuo šnypštė ir garavo. Vėliau į viralą moteris greitai sumetė dar 
keletą akmenų, pridėjo keletą supjaustytų lapų ir uždėjo dangtelį. 

— Ko dedi į sriubą? 

Aila pati sau nusišypsojo. Jondalaras visada norėjo žinoti maisto ruo- 
šimo smulkmenas, netgi iš kokių žolelių plikoma arbata. Tai buvo dar 
vienas iš ją stebinusių jo įpročių, nes nė vienas genties vyras, netgi pats 
smalsiausias, nė svajonėse nerodydavo šitokio susidomėjimo niekuo, kas 
slypi moterų atsiminimuose. 

— Be šių šaknų, dar įdėsiu žalių švendrų viršūnėlių, šių šviežių svogū- 
nėlių lapų ir žiedelių, nuluptų dagių stiebų griežinėlių, pupelių iš pieninių 
vikių ankščių, ką tik dėl aromato įmečiau truputį šalavijų ir kmynų. Gali: 
būti, kad įdėsiu šalpusnių, nes jie suteikia sūrumo. Jei atsidursime netoli 
Berano jūros, gal įsigysime daugiau druskos. Kai gyvenau gentyje, jos nie- 
kad netrūko, - užsiminė ji. - Manau, sugrūsiu truputį krienų, kuriuos ra- 
dau šįryt, - jie tiks prie kepsnio. Išmokau to vasaros susirinkime. Jie aštrūs, 
jų daug nereikia, o mėsai suteikia įdomaus skonio. Tau turėtų patikti. 

— O šitie lapai kam? - pasiteiravo Jondalaras, rodydamas į ryšulėlį, kurį 
ji paėmė, bet nepaminėjo. Jam buvo smalsu, kokias žoles moteris naudoja 
ir kodėl. Zelandonietis mėgavosi Ailos patiekalais, tačiau jie buvo neįpras- 
ti. Tam tikri skoniai ir aromatai buvo būdingi tiktai jos ruošiamiems val- 


giams ir niekaip nepriminė Jondalaro vaikystės maisto skonio. 

- Čiabalandos, į jas suvyniosiu garavą kepsnį. Jos puikiai tinka kartu su 
šalta mėsa, - ji nutilo, atrodė susimąsčiusi. - Gal pabarstyti kepsnį medžio 
pelenais? Jie taip pat kiek sūroki. Be to, apskrudusių kąsnelių dėl spalvos 
ir geresnio skonio galiu įpjaustyti į sriubą. Iš liežuvio ir mėsos išvirs puikus 
riebus sultinys, o rytojaus rytą galėsim išsivirti kiek grūdų kelionei. Liks ir 
liežuvio, tačiau suvyniosiu jį į sausą žolę ir įdėsiu į krepšį, kuriame laikau 
mėsą. Jame pakaks vietos netgi sudėjus visą žalią mėsą, net ir tuos gabalus, 
kuriuos paėmėm Vilkui. Kol naktimis bus šalta, viskas gerai laikysis. 

— Skamba nuostabiai. Vos galiu sulaukti, - pasakė Jondalaras nekan- 
triai šypsodamasis, tačiau Ailai pasidingojo, kad šypsenoje slypi šis tas 
daugiau. - Beje, gal turi kokį atliekamą krepšį ? 

— Taip, tik kam jis? 

— Pasakysiu grįžęs, - paslaptingai išsišiepęs atkirto vyras. 

Aila apvertė kepsnį, tada iš sriubos išėmė akmenis ir įdėjo kitus, karštus. 
Kol maistas virė, ji perrūšiavo žoleles „vilkus atbaidantiesiems“, į šalį atidė- 
jo tas, kurių prisirinko savo reikmėms. Į šlakelį sultinio moteris įsmulkino 
truputį krienų šaknų — tai padažui prie mėsos, paskui pradėjo pjaustyti li- 
kusias aitrias šaknis ir trinti kitas aštrias, dygias, stipriai kvepiančias tą rytą 
surinktas žoleles. Aila mėgino išgauti patį bjauriausią augalų derinį, kokį 
tik galėjo įsivaizduoti. Ji manė, kad efektyviausiai veiks aštrieji krienai, bet 
nepamaišys ir stiprus, kamparu dvelkiantis kiečių aromatas. 

Vis dėlto jos mintis užvaldė į šalį atidėtieji augalai. „Džiaugiuosi, kad 
jų radau, - galvojo moteris. - Žinau, kad neturiu pakankamai žolelių ry- 
tinei arbatai, kad pakaktų visai kelionei. Ketinu pakeliui susirasti jų dau- 
giau, kad būčiau tikra, jog nepradėsime kūdikio, ypač kai šitiek būnu su 
Jondalaru“ Moteris pati sau nusišypsojo. 

. „Esu tikra, kad kūdikiai pradedami būtent šitaip, kad ir ką žmonės 
kalbėtų apie dvasias. Manau, kad būtent todėl vyras įkiša savo organą į tą 
vietą, iš kurios pasirodo vaikai, ir todėl moterys to trokšta. Todėl ir Moti- 
na sukūrė malonumų dovaną. Ir gyvybės dovana jos duota, Motina nori, 
kad jos vaikai pasimėgaudami kurtų naują gyvybę, nes pats gimdymas 
nėra lengvas. Moterys tikriausiai nenorėtų gimdyti, jei Motina nebūtų pa- 
čios pradžios pažymėjusi malonumo dovana. Kūdikiai nuostabūs, tačiau 
kol tokio neturi, nežinai, kokie jie ypatingi“ Aila tokias nuo įprastų tiesų 


smarkiai nukrypstančias mintis apie gyvybės pradėjimą išrutuliojo viena 

pati žiemą, kai iš senojo Liūto stovyklos šamano Mamutos mokėsi apie 
Didžiąją Žemę Motiną Mutą, nors panašios mintys lankė ją jau gerokai 
anksčiau. 

„Su Braudu nejutau jokio malonumo, - prisiminė ji. - Buvo skaudu, 
kai jis mane prievartaudavo, tačiau dabar esu tikra, kad būtent šitaip buvo 
pradėtas Durkas. Niekas netikėjo, kad aš apskritai turėsiu kūdikį. Visi 
manė, kad urvinio liūto totemas pernelyg galingas, kad jį galėtų įveikti ko- 
kio nors vyro totemas. Visi nustebo. O pastojau tik poto, kai Braudas mane 
išprievartavo, savo kūdikyje atpažinau jo žvilgsnį. Braudas turėjo būti tas, 
nuo kurio mano viduje pradėjo augti Durkas. Mano totemas žinojo, kaip 
smarkiai trokštu turėti savo kūdikį, - tikriausiai ir Motina žinojo. Matyt, 
toks buvo vienintelis būdas. Mamuta sakė, kad būdai, kaip mes patiriame 
malonumus, yra Motinos dovana, štai kodėl jie tokie galingi. Labai sunku 
jiems atsispirti. Jis sakė, kad vyrams dar sunkiau nei moterims: 

„Būtent taip buvo ir tai tamsiai raudonai mamutei. Visi patinai jos 
norėjo, bet ji jų nenorėjo. Ji norėjo laukti savo didžiojo patino. Ar todėl 
Braudas negalėjo palikti manęs ramybėje? Nors jis manęs ir nekentė, ar gali 
būti, jog Motinos malonumo dovana buvo galingesnė nei jo neapykanta?“ 

„Galbūt, tačiau nemanau, kad jis taip elgėsi vien dėl malonumų. Ma- 
lonumų jis galėjo gauti iš savo poros ar bet kurios kitos panorėtos moters. 
Man regis, jis žinojo, kaip baisiai aš to nekenčiu, ir tai teikė jam dar didesnį 
džiaugsmą. Braudas galėjo pradėti manyje kūdikį... O gal mano urvinis 
liūtas leidosi nugalimas, nes žinojo, kad trokštu kūdikio? O Braudas davė 
tik savo organą. Jis negalėjo man suteikti Motinos malonumų dovanos. 
Tik Jondalarui tai pavyko“ | 

„Jos dovanoje turi slypėti šis tas daugiau nei vien malonumas. Jei ji 
tenorėjo padovanoti savo vaikams malonumų dovaną, kodėl patalpino ją 
toje vietoje, iš kurios gimsta vaikai? Malonumų vieta galėjo būti bet kur. 
Manoji ne visai ten, kur Jondalaro. Jo malonumas prasideda, kai jis yra 
manyje, tačiau manasis slypi toje kitoje vietoje. Kai jis teikia man malonu- 
mą, viskas atrodo nuostabu, viduje ir visur kitur. Tada užsigeidžiu pajusti 
jį viduje. Nenorėčiau turėti malonumų vietą tik viduje. Kai aš labai jau- 
tri, Jondalaras privalo būti labai švelnus, kitaip skaudės, o gimdymas visai 
nešvelnus. Jei moters malonumų vieta būtų viduje, gimdymas būtų dar 


sunkesnis, o jis ir taip gana sudėtingas“ 

„Kaip Jondalaras visada žino, ką reikia daryti? Jis žinojo, kaip suteikti 
man malonumų man dar nė nežinant, kas tai yra. Manau, kad didysis ma- 
mutas taip pat žinojo, kaip suteikti malonumų dailiajai kaštoninei patelei. 
Ji skleidė tuos gilius, žemus garsus dėl to, kad jis suteikė jai malonumų, 
ir būtent dėl to visa jos šeima taip dėl jos džiaugėsi“ Nuo tokių minčių 
kažkas Ailos viduje pradėjo dilgsėti, užplūdo šiluma. Ji dirstelėjo link miš- 
kingo ploto, kur nuėjo Jondalaras, ir svarstė, kada jis grįš. 

„Vis dėlto kūdikiai nepradedami kaskart dalijantis malonumais. Ti- 
kriausiai dvasios taip pat reikalingos. Ar tai būtų genties vyrų totemų dva- 
sios, ar vyro dvasios esmė, kurią Motina paėmusi padovanoja moteriai, vis 
tiek tai prasideda, kai vyras įkiša savo organą į vidų ir palieka ten skysčio. 
Tai šitaip ji padovanoja moteriai kūdikį, ne su dvasiomis, o su savo malo- 
numų dovana. Ji sprendžia, kurio vyro skystis pradės naują gyvybę ir kada 
toji gyvybė bus pradėta: 

„Jei Motina viską nusprendžia, kodėl Izos vaistai apsaugo moterį nuo 
nėštumo? Galbūt jie neleidžia vyro skysčiui arba jo dvasiai susimaišyti su 
moters? Iza nežinojo, kodėl jie veikia, tačiau, atrodo, kad jie tikrai nau- 
dingi. 

„Norėčiau mudviem su Jondalaru dalijantis malonumais leisti kūdi- 
kiui prasidėti. Taip noriu turėti kūdikį, tokį, kuris būtų jo dalelė. Jo skys- 
čio arba jo dvasios. Deja, jis teisus. Turime palaukti. Man buvo taip sunku 
gimdyti Durką. Jei nebūtų buvę Izos, ką būčiau dariusi? Noriu būti tikra, 
kad greta bus žmonių, kurie žinos, kaip man padėti: 

„Ir toliau kas rytą gersiu Izos arbatą, niekam nieko neaiškinsiu. Iza ne- 
klydo. Taip pat neturėčiau per daug pasakoti apie vaikų prasidėjimą iš vyro 
organo. Jondalaras taip sunerimo, kai apie tai užsiminiau, jog pamanė, kad 
derėtų liautis dalytis malonumais. Jei dabar dar negaliu turėti kūdikio, tai 
bent jau noriu patirti su juo malonumus“ 

„Kaip tie mamutai. Ar šitai didysis mamutas darė? Kaštoninėje patelė- 
je pradėjo mažylį? Tai buvo taip nuostabu - dalytis savo malonumais kar- 
tu su banda. Taip džiaugiuosi, kad pasilikome. Vis svarsčiau, kodėl ji bėga 
nuo tų kitų, kodėl jais nesidomi? Ji norėjo pasirinkti savo porą, ne nueiti 
su bet kuriuo jos įsigeidusiu. Ji laukė to didelio šviesrudžio patino, ir vos 
jam pasirodžius suprato, jog jis ir yra jai skirtasis. Jau nebegalėjo tverti, 

Į proskyną atliuoksėjo Vilkas, išdidžiai nešinas senu, apipuvusiu kaulu. 
Numetęs kaulą moteriai prie kojų, jis viltingai pakėlė akis. 

— Fu! Dvokia puvėsiais! Kur šitą atkapstei, Vilke? Tikriausiai suradai 
kažkieno užkastus likučius. Žinau, kad mėgsti trūnėsius. Galbūt dabar 
tinkamas laikas pažiūrėti, ar tau patiks aštrus ėdesys, - tarė Aila. Ji pakėlė 
kaulą ir ant Vilko laimikio užtepė truputį ką tik paruošto mišinio, paskui 
numetė kaulą į proskynos vidurį. 

Jaunasis žvėris nekantriai metėsi iš paskos, tačiau prieš griebdamas 
kaulą atsargiai jį apuostė. Vis dar buvo justi jo taip mėgstamas trūnėsių 
kvapas, tačiau dėl kito, nepažįstamo stipraus tvaiko, jis kiek sutriko. Ga- 
liausiai jis griebė kaulą dantimis, tačiau labai greitai išmetė, purtydamas 
galvą pradėjo šnarpščioti ir uostinėtis. Aila negalėjo susilaikyti nesijuokusi 
matydama Vilką taip keistai darkantis. Jis dar kartą pauostė kaulą, tada 
labai nepatenkintas atsitraukė, šnirpštelėjo ir nubėgo prie šaltinio. 

— Nepatiko, Vilke, tiesa? Puiku! Ir nesitikėjau, kad tau patiks, — tarė 
moteris jausdama, kaip viduje kunkuliuoja juokas. Neatrodė, jog vanduo 
labai padėtų. Pakėlęs leteną vilkas ėmė ja trinti snukio šoną, mėgino jį nu- 
sivalyti, tarsi tikėdamasis šitaip atsikratyti aštraus skonio. Jis vis dar purkš- 
čiodamas ir purtydamas galvą nubėgo į mišką. 

Jondalaras jį pamatė ir pasiekęs progumą rado Ailą taip smarkiai besi- 
kvatojančią, kad jos akyse tvyrojo ašaros. 

— Iš ko juokiesi? — pasiteiravo vyras. 

— Reikėjo jį pamatyti, - atsakė ji vis dar kikendama. - Vargšas Vilkas, 
jis taip didžiavosi, kad surado tą sutrūnijusį kaulą. Jis nesuprato, kas atsiti- 
ko, ir viską išbandė norėdamas atsikratyti nepažįstamo aštraus skonio. Jei 
manai, kad ištversi krienų ir kamparo kvapą, Jondalarai, manau, suradome 
būdą atbaidyti Vilką nuo mūsų daiktų, - ji iškėlė medinį dubenėlį, kurį 
naudojo tepalui maišyti. - Štai Vilką arbaidantieji! 

— Džiaugiuosi, kad jie veikia, - tarė Jondalaras. Jis taip pat šypsojosi, 
tačiau jo akys švytėjo ne dėl Vilko. Aila galiausiai pastebėjo, kad rankas jis 
laiko paslėpęs už nugaros. 

— Ką slepi už nugaros? - apimta smalsumo pasiteiravo moteris. 

— Na, taip jau atsitiko, kad ieškodamas malkų radau dar šio to. Jei pa- 
žadi būti gera, gal ir tau šiek tiek duosiu. 

— Ko? 

Jis ištraukė pilną krepšelį: 

— Didelių, sultingų, raudonų aviečių! 

Aila nušvito. 

— O, aš mėgstu avietes. 

— Nemanai, kad tai žinojau? Kitaip kodėl būčiau jų ėjęs? — atsakė jis 
žibančiomis akimis. 

Aila pakėlė akis ir eidama artyn prie vyro nusišypsojo plačia, nuostabia 
šypsena, kuri užliejo akis ir rodė jos meilę jam. Moteris švytėjo dėkingumo 
šiluma ir džiaugsmu, nes vyras norėjo padaryti jai staigmeną. 

— Man regis, darbas ką tik atsipirko, — tarė jis iškvėpdamas ir tik dabar 
suvokė, kad buvo sulaikęs kvėpavimą. - O, Motina, tu tokia graži, kai šyp- 
saisi. Visą laiką graži, tačiau ypač tada, kai šypsaisi. 

Staiga jis labai sąmoningai ją suvokė, gerte gėrė kiekvieną moters vei- 
do bruožą. Jos ilgi, tankūs, šviesūs plaukai žvilgančiomis dar šviesesnėmis 
saulės išblukintomis sruogomis buvo suimti juostele, kad nesipainiotų. 
Jie natūraliai bangavo ir sruogos, ištrūkusios iš odos raiščio, raitėsi aplink 
saulėje įdegusį veidą; viena krito ant kaktos. Jondalaras suvaldė troškimą 
ją paliesti ir patraukti į šoną. 

Aila buvo aukšta, puikiai derėjo prie paties Jondalaro šešių pėdų ir še- 
šių colių ūgio, o lankstūs, lygūs, nedideli, bet tikrą fizinę jėgą liudijantys 
raumenys aiškiai ryškėjo jos ilgose rankose ir kojose. Aila buvo viena sti- 
priausių jo kada sutiktų moterų; tokia pat fiziškai stipri kaip dauguma jo 
pažinotų vyrų. Ją užauginę žmonės buvo apdovanoti pastebimai didesne 
kūno jėga nei aukštesni, bet lengvesni žmonės, kuriems ji buvo gimusi, ir 
nors Aila nebuvo laikoma ypač stipria, kol gyveno su gentimi, ji išsiugdė 
kur kas didesnę jėgą nei normaliai pakaktų įprastiniam gyvenimui. Bėgant 
metams ir nuolat medžiodama, tai yra stebėdama žvėris, juos sekdama ir 
link jų sėlindama, ji įgudo lengvai naudotis savo kūnu ir judėjo neįprastai 
grakščiai. 


Diržu sujuosta odos tunika be rankovių, vilkima su odinėmis kelnėmis, 


moteriai puikiai tiko, bet neslėpė jos standžių, pilnų krūtų, kurios atrodė 


visiškai lengvos, ir jos moteriškų šlaunų, susiliejančių su apskritais ir tvir- 
tais sėdmenimis. Raiščiai kelnių apačioje buvo neužrišti, Aila stovėjo basa. 
Po kaklu kabojo nedidelis dailiai išsiuvinėtas ir papuoštas odos kapšelis 
su gervės plunksnomis apačioje; pro maišelio sieneles ryškėjo paslaptingų 

jame esančių daiktų gumbeliai. Nuo diržo kabojo iš tvirtos žaliaminės 
odos pagamintos peilio makštys. Išvalytas ir nugrandytas, bet niekaip ki- 
taip neapdirbtas gyvūno kailis kietai išdžiūdavo tokios formos, ant kokios 
tik būdavo užtemptas, nors gerai sudrėkintas vėl suminkštėdavo. Iš deši- 
nės už diržo Aila buvo užsikišusi savo svaidyklę, greta kabojo akmenukų 
kapšelis. Kairėje pusėje buvo pritvirtintas tikrai keistas daiktas. Jis atrodė 
senas ir nudėvėtas, buvo akivaizdu, kad pagamintas iš viso ūdros kailio, 
išdirbto kartu su letenomis, uodega ir galva. Perpjovus žvėries gerklę, per 
kaklą buvo išimti viduriai, paskui per įpjovas įverta virvutė, o suplota gal- 
va tarnavo kaip dangtelis. Tai buvo Ailos vaistų krepšelis, tas pats, kurį ji 
pasiėmė iš genties, tas, kurį jai padovanojo Iza. 

„Jos veidas ne toks kaip Zelandonijos moterų, - galvojo Jondala- 
ras, - maniškiai pastebės svetimšališką išvaizdą, tačiau grožio su niekuo 
nesupainiosi: Didelės Ailos akys buvo pilkšvai mėlynos, smulkaus titna- 
go spalvos, plačiai išdėstytos, apibrėžtos atspalviu ar dviem tamsesnių nei 
plaukai blakstienų, antakiai kiek šviesesni. Jos veidas buvo širdelės formos, 
platokas, aukštais skruostikauliais, puikiai matomais žandikauliais ir siau- 
ru smakru. Nosis buvo tiesi ir subtili, putlios lūpos, kiek užsirietusios kam- 
pučiuose, buvo pravertos, jai šypsantis buvo matyti dantukai. Žibančios 
akys ir šypsena liudijo nuoširdų džiaugsmą. 

Gentyje ji pernelyg išsiskyrė savo šypsena ir juoku, todėl išmoko val- 
dytis. Jondalarui patiko, kai Aila šypsojosi. Ji taip džiaugdavosi jo juoku, 
pokštais ir žaismingumu, kad stebuklingai persikeisdavo ir taip malonūs 
jos bruožai; šypsodamasi ji tapdavo dar gražesnė. Jis staiga pasijuto užval- 
dytas jos vaizdo, savo meilės jai ir dar kartą tylomis padėkojo Motinai už 
tai, kad ją sugrąžino. 

— Ko norėtum iš manęs už avietes? — pasiteiravo Aila. - Tik pasakyk, 
ir gausi. | 

— Noriu tavęs, Aila, — tarė jis nuo apėmusių jausmų staiga pašiurkštėju- 
siu balsu. Vyras padėjo krepšelį ant žemės ir akimirksniu jau laikė moterį 
glėbyje, nuožmių emocijų paskatintas bučiavo. - Myliu tave. Labiau už 
viską bijau tave prarasti, - kimiai sušnabždėjo Jondalaras vėl bučiuodamas 
Ailą. 

Svaiginanti šiluma perliejo ją visą, ji atsakė ne mažiau stipriais jaus- 

— Aš taip pat tave myliu, — tarė ji, — ir aš tavęs noriu, tačiau gal pirma 
patrauksiu mėsą nuo ugnies? Nenorėčiau, kad suanglėtų, kol mes būsi- 
me... užsiėmę. 

Jondalaras akimirką žvelgė į ją taip, tarsi būtų nesupratęs ką tik pasa- 
kytų žodžių, paskui nusiramino, stipriau spustelėjo ir gailiai šypsodamasis 
atsitraukė. 

— Nenorėjau būti toks įkyrus. Tiesiog taip tave myliu, kad kartais sun- 
ku susilaikyti. Galime luktelti. 

Ji vis dar juto šilumą, pulsuojantį atsaką į jo įkarštį, ir nebuvo tikra, ar 
yra pasiruošusi sustoti. Aila kiek gailėjosi, kad jos žodžiai išsklaidė akimir- 
kos žavesį. 

— Mėsą nebūtina patraukti, — tarė ji. 

Jondalaras nusijuokė. 

— Aila, tu neįtikėtina, — tarė jis purtydamas galvą ir šypsodamasis. - Ar 
bent nutuoki, kokia tu nepaprasta? Tu visada man pasiruošusi, bet kuriuo 
metu, kai tik tavęs įsigeidžiu. Visada tokia buvai. Ne tiesiog neprieštarauji, 
nesvarstai, norėtum manęs ar ne, tačiau pasiruošusi mesti bet ką, jeigu aš 
to noriu. 

— Aš tavęs noriu visada, kai tu manęs nori. 

— Nė neįsivaizduoji, kaip tai neįprasta. Dauguma moterų nori, kad 
vyrai jas įkalbinėtų, meilikautų, o jei jos kažkuo užsiėmusios, dauguma 
nenorėtų būti pertrauktos. 

— Moterys, tarp kurių aš užaugau, buvo pasiruošusios visada, jei tik 
vyras duodavo ženklą. Tu duodi man savo signalą, tu mane pabučiavai ir 
leidai man suprasti, kad manęs geidi. 

— Gal kada pasigailėsiu, kad tai pasakiau, tačiau tu gali atsisakyti, juk 
supranti, — suraukęs kaktą bandė paaiškinti Jondalaras. - Viliuosi, nema- 
nai, kad privalai būti pasiruošusi kaskart, kai to noriu aš. Dabar gyveni 
nebe gentyje. 

— Tai tu nesupranti, - atsakė Aila purtydama galvą, taip pac stipriai 
stengdamasi, kad jis suprastų. — Aš nemanau, kad turiu būti pasiruošusi. 
Kai tu duodi man ženklą, aš esu pasiruošusi. Galbūt dėl to, kad genties 
moterys visada taip elgėsi. Gal todėl, kad tu buvai tas, kuris išmokė mane 
dalytis malonumais. Taip stipriai tave myliu, tad vos tik duodi ženklą, dau- 

giau nebegalvoju, tiesiog jaučiu. Tavo ženklas, bučinys man pasako, kad 
manęs trokšti, ir priverčia mane tavęs norėti. 

Jis vėl su palengvėjimu ir maloniai nusišypsojo. 

— Aš taip pat būnu pasiruošęs vien žiūrėdamas į tave. 

Jis palenkė galvą prie moters, ji pasistiebė link vyro, prisišliejo prie jo, 
pranyko jo glėbyje. 

Jondalaras, kad ir koks buvo nekantrus, susivaldė. Šmėstelėjo mintis, 
jog puiku, kad jis vis dar taip nekantriai jos trokšta. Nuo kai kurių mote- 
rų jis pavargdavo po vienintelio susitikimo, tačiau su Aila viskas kaskart 
atrodydavo naujai. Jis juto prie savęs jos stiprų, tvirtą kūną, jos rankas ant 
savo sprando. Jis nuslydo rankomis prie krūtų ir pasilenkė pabučiuoti jos 
kaklo linkio. 

Aila nuleido rankas ir atrišo savo diržą, jį su visais prikabintais daiktais 
numetė ant žemės. Jondalaras pakišo rankas po jos tunika ir kėlė aukštyn, 
kol užčiuopė apskritas krūtis su sukietėjusiais, styrančiais speneliais. Dar 
labiau pakėlęs tuniką jis atidengė tamsių rausvų aureolių apsuptus iškilius, 
labai jautrius kauburėlius. Vyras juto, kaip šiluma užpildo jo delnus, pas- 
kui spenelį palietė liežuviu, tada apglėbė lūpomis ir ėmė čiulpti. 

Dilgčiojančios ugninės juostos nuskriejo į jautrią vietelę giliai viduje 
kartu su tylia malonumo aimana, išsprūdusia Ailai iš lūpų. Ji sunkiai galėjo 
patikėti savo pačios jauduliu ir geismu, lyg ta kaštoninė mamutė juto, jog 
laukė visą dieną ir vargiai ištvers dar akimirką. Mintyse trumpam šmėste- 
lėjo didelio rausvai rudo patino su ilgu lenktu lyties organu vaizdas. 

Jondalaras atsitraukė, ji suėmė už savo tunikos kaklo iškirptės ir vienu 
judesiu nusitraukė ją per galvą. 

Ją pamačius Jondalarui užėmė kvapą. Jis paglostė jos lygią odą ir siekė 
abiejų kuplių krūtų. Ėmė glamonėti vieną kietą spenelį, jį spusčiojo ir mai- 
gė, kol čiulpė ir krimsnojo kitą. Aila juto džiaugsmingą jaudulį, užsimerkė 
ir atsidavė jausmams. Kai vyras liovėsi švelniai glostęs ir glamonėjęs krūtis, 
ji vis dar buvo užsimerkusi ir netrukus pajuto bučinius. Pravėrusi lūpas mo- 
teris įsileido švelnų, tyrinėjantį mylimojo liežuvį. Rankomis apsivijusi vyro 
kaklą prie savo vis dar jautrių spenelių pajuto odinės jo tunikos klostes. 

Jis perbraukė ranka lygia jos nugaros oda ir pajuto, kaip juda jos tvirti 
raumenys. Jos staigus atsakas tik sustiprino Jondalaro įkarštį, ir jo kietas, 


standus vyriškumas po drabužiais įsitempė. 

— O, moterie! - iškvėpė jis. - Kaip aš tavęs trokštu. 

— Aš pasiruošusi. 

— Leisk man išsipainioti iš drabužių, - tarė jis, tada atsirišo diržą, pas- 
kui per galvą nusitraukė tuniką. Aila matė įsitempusį gumbą, jį glostė, 
„paskui atrišo vyro kelnių raištį, o jis atrišo josios. Abu nusimovė kelnes ir 
siekė vienas kito, paskui susijungė ilgame, lėtame, jausmingame bučinyje. 
Jondalaras paskubomis nužvelgė progumą ieškodamas patogesnės vietos, 
tačiau Aila parklupo keturpėsčia ir žaismingai šypsodamasi atsisuko. 

— Nors tavo plaukas gelsvas, ne šviesiai rudas, tu esi tas, kurį išsirin- 
kau, — tarė ji. 

Jis atsakė šypsena ir parklupo už jos. 

— Tavo plaukai nėra tamsiai raudoni, jie sunokusio šieno spalvos, ta- 
čiau juose slypi kažkas panašaus į raudoną gėlę su daugybe žiedlapių. Tik 
aš neturiu plaukuoto straublio, kad tave pasiekčiau, turėsiu pasitelkti kai 
ką kita, - atsakė jis. 

Jis lengvai stumtelėjo ją į priekį ir praskyrė sėdmenis, atidengdamas 
drėgną moterišką angą, tada pasilenkė paskanauti jos šilto sūrumo. Siek- 
telėjęs liežuviu pajuto kietą kauburėlį, pasislėpusį giliai tarp odos klosčių. 
Ji aiktelėjo ir pasislinko taip, kad jis lengviau pasiektų malonumų kalnelį. 
Vyras jį spaudė ir krimsnojo, paskui nėrė giliau į jos kviečiančią ertmę. Jam 
visada patiko ją ragauti. 

Aila judėjo pojūčių nešama, vargiai suvokdama ką nors daugiau nei 
vis ją užliejančias karštas, pulsuojančias bangas. Ji buvo labiau nei įprastai 
jautri, kiekviena vieta, kurią jis lietė ar bučiavo, degino iki tos kraštutinės 
vietelės giliai viduje, kuri dilgsėjo liepsna ir nekantra. Ji negirdėjo, kaip 
jos pačios alsavimas greitėja, savo malonumo riksmų, tačiau viską girdė- 
jo Jondalaras. Jis atsitiesė jai už nugaros, pasislinko arčiau ir nekantriu, 
įsitempusiu vyriškumu surado gilų jos šulinį. Kai jis pradėjo skverbtis, ji 
siūbtelėjo atgal, spaudėsi prie jo, kol visą jį priėmė savyje. Jis suriko pa- 
jutęs jos neįtikėtinai šiltą kūną, paskui, suėmęs jos šlaunis, truputį atsi- 
traukė. Ištiesęs ranką surado jos mažą, sukietėjusį malonumų gumbelį ir jį 
glostė, moteris vis stūmėsi atgal. Jo pojūčiai kone pasiekė viršūnę. Jis dar 
kartą atsitraukė ir jausdamas, jog ji yra pasiruošusi, ėmė judėti pirmyn ir 
atgal greičiau ir stipriau. Ji su palengvėjimu suriko, kartu su ja savo palai- 

Aila gulėjo išsiteisusi, veidu į žolę, ant savęs maloniai jausdama Jon- 
dalaro svorį, girdėdama jo alsavimą. Atsimerkusi ji nenorėjo nė pajudėti 
ir ėmė stebėti skruzdę, ropojančią žeme aplink vienui vieną stiebelį. Aila 
pajuto, kaip vyras sujuda, paskui apsiverčia, tačiau ranka lieka apkabinęs 
jos juosmenį. 

— Jondalarai, tu neįtikėtinas. Ar bent nutuoki, koks nepaprastas esi? — 
tarstelėjo Aila. 

— Ar tik anksčiau nebūsiu kažko panašaus girdėjęs? Man regis, šitai aš 
tau sakiau, - atsakė jis. 

— Tai tinka ir tau. Iš kur tu taip gerai mane pažįsti? Aš pasiklydau savo 
viduje vien jausdama, ką tu man darai. 

— Maniau, tu pasiruošusi. 

— Tai tiesa. Visada nuostabu, tačiau šįkart nė nežinau, kodėl buvau to- 
kia. Gal dėl mamutų? Aš visą dieną galvojau apie tą dailią kaštoninę ma- 
mutę ir jos puikųjį stambų patiną... ir tave... 

— Na, gal mes dar kada galėsime pažaisti mamutus, — tarė jis plačiai 
šypsodamasis ir persivertė ant nugaros. 

Aila atsisėdo. 

— Gerai, tačiau būtent dabar aš einu pažaisti upėje, kol dar nesutemo, - 
pasilenkusi ji pabučiavo vyrą ir ant jo pajuto savo pačios kvapą. - Tik pir- 
ma patikrinsiu maistą. 

Nubėgusi prie laužo ji dar kartą apvertė bizonienos kepsnį, iš kapšelio 
išėmė virimo akmenis ir įdėjo porą naujų iš jau blėstančio laužo, į liepsnas 
įmetė keletą malkų ir nubėgo prie upės. Vanduo buvo gana šaltas, tačiau 
moteris to nepaisė. Šaltas vanduo jau tapo įprastas. Netrukus pasirodė - 
Jondalaras, nešinas didele, minkšta elnena. Padėjęs kailį jis į vandenį brido 
kiek atsargiau, galiausiai giliai įkvėpė ir panėrė. Išniręs jis nuo akių nusi- 
braukė plaukus ir suriko: 

— Šalta! 

Aila išniro greta ir klastingai šypsodamasi ėmė taškyrtis. Jis tėkštelėjo 
atgal, kilo triukšmingas vandens mūšis. Paskutinį kartą tėkštelėjusi Aila 
iššoko iš vandens, griebė minkštą odą ir pradėjo ja šluostytis. Moteris iš- 
tiesė ją iš vandens išbridusiam Jondalarui, tada nusiskubino į stovyklą ir 
greitai apsirengė. Kai nuo upės atėjo Jondalaras, Aila į dubenėlius jau pils- 
tė sriubą. 


Paskutiniai vasaros saulės spinduliai švystelėjo pro medžių šakas dan- 
gaus šviesuliui ritantis už aukštumos vakaruose. Parenkinta, šypsodamasi 
Jondalarui, Aila iš dubenėlio paėmė paskutines avietes ir įsimetė jas į bur- 
ną. Paskui atsikėlė išvalyti ir sudėti daiktų, kad ryte galėtų greitai ir lengvai 
iškeliauti. 

Ji sriubos likučius atidavė Vilkui, į šiltą viralą dar pridėjo traiškytų pa- 
kepintų grūdų - laukinių kviečių, miežių ir balandų sėklų, kurių išeinant 
jai davė Nezė, ir paliko laužo duobės pakraštyje. Likęs bizonienos keps- 
nys ir liežuvis po vakarienės buvo sudėti į žaliaminės odos dėželę, kurioje 
Aila laikė maistą. Moteris tvirtai užlankstė kietos odos ryšulį, aprišo tvirta 
virvele ir pakabino ant trikojo iš ilgų baslių, kad apsaugotų nuo naktinių 
plėšikų. 

Smailėjantys basliai buvo padaryti iš aukštų, liaunų, tiesių medelių, 
jiems nukapojus šakas ir nulupus žievę. Aila gabeno juos specialiuose lai- 
kikliuose prie Yhaha nešulinių krepšių; panašiai Jondalaras gabeno trum- 
pesnius palapinės strypus. Ilgieji basliai taip pat kartkartėmis buvo naudo- 
jami padaryti valkčiams, kuriuos arklys tempė prireikus gabenti sunkius ar 
griozdiškus krovinius. Ilgus medinius baslius jie pasiėmė į kelionę todėl, 
kad stepėse buvo reta medžių, iš kurių prireikus galėtum pasigaminti nau- 
jų baslių. Netgi paupiuose daugiausia teaugo susiraizgę krūmynai. 

Sutemoms gilėjant Jondalaras į laužą prikrovė daugiau malkų, tada pasi- 
ėmė ilties atplaišą su išraižytu žemėlapiu ir atsinešė norėdamas panagrinėti jį 
laužo šviesoje. Kai baigusi ruoštis Aila atsisėdo greta vyro, jis atrodė išsiblaš- 
kęs, veide buvo ta neramaus susirūpinimo mina, kurią ji dažnai pastebėdavo 
susimetant pastarąsias keletą dienų. Aila kurį laiką stebėjo vyrą, po to į ugnį 

įmetė keletą akmenų, kad užvirintų vandenį įprastai vakaro arbatai, tačiau 
vietoj kvapnių, nekenksmingų paprastai vartojamų žolelių ji keletą paketė- 
lių išsiėmė iš ūdros kailio vaistų krepšelio. „Praverstų kas nors raminamo, 
galbūt skaistenių ar sinavadų šaknys kvapiųjų krunių arbatoje“, — svarstė 
Aila, nors pirmiausia norėjo sužinoti, dėl ko nerimauja mylimasis. Ji troško 
to paklausti Jondalaro, tačiau vis nesiryžo. Galiausiai apsisprendė. 

- Jondalarai, ar pameni praėjusią žiemą, kai tu nežinojai, kaip aš jau- 
čiuosi, o aš svarsčiau, kaip jautiesi tu? - įsidrąsino ji. 

Jis buvo taip giliai nugrimzdęs savo mintyse, kad užtruko kelias aki- 
mirkas, kol suprato jos klausimą. 

- Žinoma, prisimenu. Juk daugiau neabejoji, kaip stipriai aš tave my- 
liu? Aš nė kiek neabejoju dėl tavo jausmų man. 

— Ne, dėl to aš nė kiek neabejoju, tačiau nesusipratimų gali kilti dėl 
įvairiausių dalykų, ne tik aiškinantis, kas ką myli. Nenoriu, kad vėl nutiktų 
kas nors panašaus. Nenorėčiau, kad kiltų kokių problemų vien dėl to, kad 
mudu apie tai nesikalbame. Prieš mums išeinant iš vasaros susirinkimo tu 
pažadėjai pasisakyti, jei kas nors kels tau nerimą. Jondalarai, kažkas ne- 
duoda tau ramybės, ir aš norėčiau, kad man tai pasakytum. 

— Nieko, Aila. Nieko, dėl ko tau derėtų nerimauti. 

— Tačiau yra kažkas, dėl ko nerimauji tu? Jei taip ir yra, nejaugi nema- 
nai, kad turėčiau tai žinoti? - mygo moteris. 

Iš pintinės, kurioje laikė įvairius dubenėlius ir rykus, Aila paėmė du 
nedidelius arbatos laikiklius - smulkučius tinklelius iš plėšytų nendrių, 
svarstydama akimirką parylėjo, paskui atrinko džiovintų skaistenių lape- 
lių, kvapiųjų krunių ir pridėjo ramunėlių Jondalarui, vien ramunėlių - sau 
ir pripildė arbatos laikiklius. 

- Jeigu nerimauji tu, tikriausiai tai svarbu ir man, juk mudu keliaujame 
drauge? 

- Tu teisi, tačiau aš esu tas, kuris priima sprendimus, ir nenoriu be reika- 
lo tavęs liūdinti, - atsakė Jondalaras, siekdamas vandenmaišio, kuris kabėjo 
ant baslio prie įėjimo į palapinę, pastatytą per porą žingsnių nuo laužavie- 
tės. Jis į nedidelį virimo dubenėlį įpylė vandens ir sudėjo virimo akmenis. 

— Nežinau, be reikalo ar ne, tačiau tu jau mane liūdini. Kodėl nepasa- 
kai, kas nutiko? - arbatos laikiklius Aila įdėjo į atskirus medinius puode- 


lius, užpylė garuojančiu vandeniu ir padėjo į šalį, kad arbata pritrauktų. 

Jondalaras paėmė pažymėtą mamuto ilties arplaišą ir dirstelėjo į ją lyg 
trokšdamas, kad žemėlapis pasakytų, kas laukia priekyje, įvardytų, ar jis 
priėmė teisingą sprendimą. Kai keliavo tik juodu su broliu, tai nebuvo taip 
svarbu. Jie pasirinko kelionę, nuotykį, kad ir ką patirdavo, tai buvo su- 
manymo dalis. Tada jis nebuvo tikras, ar jie apskritai kada sugrįš; nebuvo 
tikras, ar apskritai nori sugrįžti. Moteris, kurią jam buvo uždrausta mylėti, 
pasirinko dar toliau vedantį kelią, o ta, kurią jis, buvo tikimasi, ves, buvo 
tiesiog ne ta, kurios jis norėjo. O šita kelionė kitokia. Šį kartą jis keliauja su 
moterimi, kurią myli labiau nei patį gyvenimą. Jis ne tik nori grįžti namo, 
jis nori saugiai parsivesti ir moterį. Kuo daugiau jis galvojo apie galimus 
pakeliui laukiančius pavojus, tuo labiau įsivaizdavo juos dar didesnius, ta- 
čiau tų miglotų nuogąstavimų nebuvo įmanoma lengvai paaiškinti. 

— Tiesiog nerimauju dėl to, kaip ilgai šita kelionė truks. Tą ledyną 
mums reikia pasiekti nepasibaigus žiemai, - paaiškino jis kiek galėdamas 
ramiau. 

— Šitai man sakei anksčiau, — atsakė Aila. — Tik kodėl tai taip svarbu? 
Kas nutiktų, jei ledyno nepasiektume iki žiemos pabaigos? — pasiteiravo ji. 
— Pavasarį pradeda tirpti ledas ir tampa pernelyg pavojinga juo eiti. 

— Na, jeigu per daug pavojinga, tai ir nemėgintume. Jei negalėsime per- 
eiti ledyno, ką darysime tuomet? - pasiteiravo ji, versdama jį galvoti apie 
alternatyvas, kurių jis kol kas stengėsi išvengti. - Ar yra koks kitas kelias? 

— Nežinau. Ledas, kurį turėsime pereiti, tėra nedidelis plokščiakalnio 
ledynas aukštumoje į šiaurę nuo didžiųjų kalnų. Jo šiaurėje yra žemė, ta- 
čiau tuo keliu niekas niekada neina. Šitaip dar daugiau nuklystume nuo 
kelio, be to, ten šalta. Sakoma, kad šiaurinis ledas ten arčiau, tame plote 
jis toliau į pietus. Žemė tarp didžiųjų kalnų pietuose ir didžiojo ledyno 
šiaurėje šalčiausia iš visų. Ten niekada nesušyla, netgi vasarą, - paaiškino 
Jondalaras. 

— O ar tame ledyne, kurį mums reikia pereiti, nėra šalta? 

- Žinoma, ant ledyno taip par šalta, tačiau tas kelias trumpesnis, o jį 
perėjus tereikia vos dviejų dienų Dalanaro urvui pasiekti, - Jondalaras pa- 
dėjo žemėlapį ir paėmęs Ailos ištiestą karštos arbatos puodelį akimirką 
spoksojo į garuojantį skystį. - Manau, jei jau prisieitų tai daryti, turėtume 


pamėginti šiaurinį maršrutą aplink aukštikalnės ledyną, tačiau to daryti 

nenorėčiau. Šiaip ar taip, ten plokščiagalvių kraštas, - stengėsi paaiškinti 
Jondalaras. 

— Nori pasakyti, į šiaurę nuo to ledyno, kurį turime kirsti, gyvena gen- 
ties žmonės? - pasitikslino Aila, taip ir sustingusi su puodeliu rankoje. 
Moterį užplūdo keistas nuogąsčio ir jaudulio mišinys. 

— Atsiprašau. Tikriausiai turėčiau juos vadinti genties žmonėmis, ta- 
čiau jie ne tokie patys, kokius tu pažįsti. Jie gyvena labai toli nuo čia, nė 
nepatikėtum, kaip toli. Jie visai kitokie. 

— Vis dėlto jie yra genties žmonės, Jondalarai, - atsakė Aila ir gurkš- 
telėjo karšto kvapnaus gėrimo. - Gal jų kasdienė kalba ar papročiai šiek 
tiek skiriasi, tačiau visi genties žmonės turi tokius pačius prisiminimus, 
bent jau pačius seniausius. Netgi genties susirinkime visi mokėjo senovinę 
ženklų kalbą, kuri naudojama kreipiantis į dvasių pasaulį, ir tarpusavyje 
bendravo ja, - paaiškino ji. 

- Jie nenorėtų išvysti mus savo teritorijoje, - atkirto Jondalaras. - Jie 
jau leido mums tai suprasti, kai mudu su broliu atsidūrėme ne toje upės 
pusėje. 

— Neabejoju, tai tiesa. Genties žmonėms nepatinka būti greta kitų. 
Taigi, jei negalėsime kirsti ledyno ir nepavyks jo apeiti, ką tada darysim? - 
pasiteiravo Aila vėl grįždama prie pokalbio esmės. - Nejaugi negalime pa- 
laukti, kol ledyną vėl bus saugu pereiti? 

— Galime. Spėju, taip ir teks pasielgti, tačiau galime užtrukti kone me- 
tus, iki kitos žiemos. 

— O jei palauktume metus, tada ledyną pereitume? Ar yra kur pa- 
laukti ? 

— Na, taip, yra žmonių, pas kuriuos galėtume apsistoti. Losadunajai 
visada buvo draugiški. Tik aš noriu grįžti namo, Aila, - atsakė jis taip siel- 
vartingai, kad jai tapo visiškai aišku, kaip jam tai svarbu. — Noriu, kad įsi- 
kurtume pastoviam gyvenimui. 

- Ir aš noriu įsikurti, Jondalarai. Manau, turėtume pasistengti padaryti 
viską, ką galime, kad atsidurtume ten, kol dar saugu kirsti ledyną, tačiau 
jei pavėluosime, tai nereiškia, kad negrįšime į tavo namus. Tiesiog mums 
teks ilgiau palaukti. Ir vis dar būsime drauge. 

— Tai tiesa, - pripažino Jondalaras, bet nepralinksmėjo. - Spėju, nebū- 


tų taip jau blogai, jei atsirastume ten per vėlai, tačiau aš nenoriu lūkuriuoti 

kiaurus metus, - pakartojo jis, ir raukšlės dar pagilėjo. - Gali būti, kad jei 
eitume kitu keliu, atsidurtume ten laiku. Jei dar ne per vėlu. 

— Ar yra kitas kelias? 

— "Taip, Talutas sakė, kad galėtume apeiti kalnagūbrį iš šiaurės. Ir Ru- 
tanas iš Ašuočių stovyklos užsiminė, kad yra kelias šiaurės vakaruose, jei 
ieškotume jo nuo šios vietos. Galvoju, kad mums derėtų pasukti tuo keliu, 
tačiau vyliausi dar kartą aplankyti šaramudojus. Jei nepamatysiu jų dabar, 
bijau, kad niekada to nebepadarysiu, o jie gyvena pietinėje kalnų pusėje, 
palei Didžiąją Motiną Upę, - paaiškino Jondalaras. 

Aila pralinksėjo ir pagalvojo: „Dabar suprantu“ 

- Šaramudojai yra tie žmonės, su kuriais kurį laiką gyvenai? Tavo bro- 
lis susijungė su tų žmonių moterimi, tiesa? 

— Taip, jie man kaip šeima. 

— Tada būtinai turime eiti į pietus, kad galėtum paskutinį kartą juos 
aplankyti. Tu myli tuos žmones. Jei tai reiškia, kad galime laiku nepasiekti 
ledyno, tada jį kirsime sulaukę kito sezono. Net jei teks laukti net viene- 
rius metus, kol pasieksime namus, manau, kad verta dar kartą pamatyti 
kitą tavo šeimą. Jei dalis priežasties, kodėl nori grįžti namo, yra papasakoti 
motinai apie brolį, argi nemanai, kad ir šaramudojai norėtų žinoti, kas jam 
nutiko? Jie buvo ir jo šeima. 

Jondalaras susiraukė, paskui vyro veidas prašviesėjo. 

— Tu teisi, Aila. Jie norės sužinoti apie Tonolaną. Aš taip nerimavau dėl 
to, ar teisingai apsisprendžiau, tiesiog kruopščiai visko neapgalvojau, - jis 
su palengvėjimu nusišypsojo. 

Jondalaras stebėjo liepsnas, šokinėjančias virš pajuodusių medžio ga- 
balų, žaižaruojančias trumpalaikio gyvenimo džiaugsme - švieselės nuga- 
lėdavo ir priversdavo atsitraukti artyn besiveržiančią tamsą. Jis gurkšnojo 
arbatą tebegalvodamas apie ilgą jų laukiančią kelionę, tačiau dabar neri- 
mavo kur kas mažiau. Dirstelėjęs į Ailą vyras tarė: 

— Puiki mintis viską aptarti. Manau, tiesiog vis dar nesu pratęs, kad 
šalia būtų kažkas, su kuo galėčiau kalbėtis apie viską. Ir manau, kad mes 
galime spėti laiku, kitaip apskritai nebūčiau svarstęs eiti šiuo keliu. Kelio- 
nė bus ilgesnė, tačiau šį kelią bent jau žinau. Šiaurinio kelio nežinau. 

— Manau, tu teisingai apsisprendei, Jondalarai. Jei galėčiau, jei ne- 


būčiau mirtinai prakeikta, aš aplankyčiau Bruno gentį, - pasakė Aila, o 

paskui pridūrė taip tyliai, kad jis vos galėjo girdėti: - Jei galėčiau, jei tik 
galėčiau, nueičiau paskutinį kartą pamatyti Durko. 

Beviltiškas, tuščias jos balsas leido jam suvokti, kad moteris skausmin- 
gai išgyvena savo netektį. 

— Ar nori pamėginti jo paieškoti, Aila? 

- Taip, žinoma, noriu, bet negaliu. Tai tik visus nuliūdintų. Aš pra- 
keikta. Mane pamatę tie žmonės pamanys, kad aš piktoji dvasia. Jiems aš 
esu mirusi, nėra nieko, ką galėčiau pasakyti ar padaryti, kad juos įtikin- 
čiau, jog esu gyva, - atrodė, jog Ailos akys žvelgia į tolį, tačiau ji matė vaiz- 
dą viduje, atmintyje. 

— Be to, Durkas - nebe kūdikis, kurį palikau. Jis jau netoli vyrystės, 
nors, palyginti su kitomis genties moterimis, aš vėlai pasiekiau moterys- 
tę. Kadangi Durkas mano sūnus, jis irgi gali atsilikti nuo kitų berniukų. 
Netrukus su Bruno gentimi apsigyvens Ura - ne, dabar tai Braudo gen- 
tis, — susiraukė Aila. — Šią vasarą bus genties susirinkimas, tad šį rudenį 
Ura paliks savo gentį ir ateis gyventi su Brunu ir Ebra, ir kai abu vaikai bus 
pakankamai subrendę, ji taps Durko pora, - Aila patylėjo, paskui pridū- 
rė: - Norėčiau ten būti ir ją sutikti, tačiau tik išgąsdinčiau ir galbūt pri- 
versčiau galvoti, kad Durkas neša nelaimes, jei jo keistosios motinos dvasia 
nepasilieka ten, kur jai priklauso būti, - kitame pasaulyje. 

— Ar tu tuo tikra, Aila? Noriu pasakyti, kad galėtume skirti laiko ir jo 
paieškoti, jei nori, - patikino Jondalaras. 

— Netjei ir norėčiau jo ieškoti, - atsakė ji, - nežinočiau, kur sukti. Ne- 
numanau, kur jų naujasis urvas, nežinau, kur vyksta genties susirinkimas. 
Man nelemta pamatyti Durką. Jis jau nebe mano sūnus. Atidaviau jį Ubai. 
Dabar jis Ubos sūnus, - Aila pakėlė akis į Jondalarą. Jis pastebėjo, kad 
moteris tuoj pravirks. - Kai Raidagas mirė, supratau, kad niekuomet ne- 
bepamatysiu Durko. Palaidojau Raidagą skraistėje, kurioje nešiojau Dur- 
ką, toje pačioje, kurią pasiėmiau išeidama iš genties, o savo širdyje tuo pat 
metu palaidojau Durką. Žinau, kad niekada jo nebepamatysiu. Jam aš esu 
mirusi, tad bus geriau, jei ir man jis bus miręs. 

Aila, regis, visiškai nepaisė skruostus drėkinančių ašarų, tarsi nė nebū- 
tų pajutusi, kada jos pradėjo tekėti. 

— Man tikrai pasisekė, supranti. Pagalvok apie Nezę. Raidagas buvo jos 


sūnus, ji jį žindė, nors ir nepagimdė, ir žinojo, kad jo neteks. Ji netgi supra- 

to, kad nesvarbu, kiek jis gyvens, jis niekada neturės normalaus gyvenimo. 
Kitos motinos, kurios netenka sūnų, gali tik įsivaizduoti juos kitame pa- 
saulyje gyvenančius su dvasiomis, o aš galiu įsivaizduoti Durką čia, visada 
saugų, visada laimingą ir linksmą. Galiu mąstyti apie tai, kaip jis gyvena su 
-Ura, turi savo židinio vaikų... Net jei niekada jų nepamatysiu, - ji jau verkė 
pasikūkčiodama, sielvartas galiausiai rado kelią išeiti iš moters širdies. 
Jondalaras ją apkabino ir laikė glėbyje. Mintys apie Raidagą nuliūdino 
ir jį. Berniukui niekas negalėjo padėti, nors visi žinojo, kad Aila mėgino tai 
padaryti. Jis buvo silpnas vaikas. Nezė sakė, kad visada toks buvo. O Aila 
suteikė jam tai, ko niekas kitas negalėjo suteikti. Kai ji pradėjo mokyti jį ir 
kitus Liūto stovyklos žmones kalbėti genties būdu, rankų ženklais, jis tapo 
laimingas. Pirmą kartą gyvenime jis galėjo bendrauti su žmonėmis, ku- 
riuos myli. Jis galėjo išreikšti savo poreikius ir norus, galėjo leisti žmonėms 
suprasti, kaip jis jaučiasi, ypač Nezei, kuri juo rūpinosi per gimdymą mirus 
tikrajai motinai. Mažų mažiausiai jis galėjo jai pasakyti, kad ją myli. 
Tai buvo staigmena Liūto stovyklos žmonėms, tačiau, kai visi supra- 
to, kad Raidagas nėra tiesiog sumanus gyvuliukas, negalintis kalbėti, o 
tik kitoks žmogus, gebantis susišnekėti kitokia kalba, jie pradėjo suprasti, 
kad jis yra protingas ir priėmė jį kaip asmenybę. Tai buvo ne ką mažesnė 
staigmena ir Jondalarui, nors Aila anksčiau ir bandė jam tai paaiškinti, kai 
išmoko kalbėti žodžiais. Drauge su kitais žmonėmis jis išmoko ženklų ir 
pradėjo vertinti švelnų keistojo berniuko humorą bei gilų supratingumą. 
Jondalaras laikė apkabinęs gailiai sriūbaujančią, ašaromis savo sielvartą 
liejančią mylimą moterį. Jis žinojo, kad Aila sulaikė savo sielvartą mirus 
Liūto stovyklos vaikui, kurį įsūnijo Nezė. Tas berniukas Ailai visąlaik pri- 
minė jos pačios sūnų. Jondalaras suprato, kad dabar ji gedi ir Raidago. 
Vis dėlto sielvarte slypėjo daugiau nei Raidago ir Durko netektis. Aila 
gedėjo dėl visų savo netekčių: ir tų, kurių nė nepamena, ir taip mylėtų 
gentainių, ir pačios genties netekties. Bruno gentis buvo jos šeima, Iza ir 
Krebas ją užaugino, ja rūpinosi ir, nepaisant skirtumų, buvo laikas, kai 
save ji laikė genties nare, galvojo apie save kaip apie priklausančią genčiai. 
Nors ji pasirinko iškeliauti su Jondalaru, nes jį pamilo ir norėjo būti su juo, 
šio vakaro pokalbis leido jai suprasti, kaip toli jis gyvena; užtruks metus, 
gal net dvejus vien tik tenai nukeliauti. Pagaliau ji visiškai suvokė, ką tai 


reiškia: ji niekada negrįš atgal. 

Ji paliko ne tik savo naują gyvenimą su mamutojais, pasiūliusiais jai 
vietą prie židinio, ji prarado nors menkutę viltį dar kada nors pamatyti 
savo genties žmones arba sūnų, kurį jiems paliko. Ji ilgokai gyveno su senu 
sielvartu, tad jis truputį apmalšo, tačiau Raidagas mirė prieš pat jiems 
paliekant vasaros susirinkimą, jo mirtis buvo dar labai skaudi, sielvartas 
pernelyg gyvas. Šitas skausmas priminė visas kitas netektis, o suvokimas, 
koks atstumas tarp jų įsiterps, privertė suvokti, kad viltis atkurti tą praci- 
ties dalelę taip pat mirė. 

Ankstesnis Ailos gyvenimas buvo prarastas; ji neturėjo supratimo, kas 
jos tikroji motina, kas buvo jos žmonės, tie, kuriems ji gimė. Išskyrus blan- 
kius prisiminimus - labiau pojūčius, - ji nepajėgė prisiminti nieko iki že- 
mės drebėjimo, jokių kitų žmonių, tik genties narius. O gentis ją ištrėmė; 
Braudas prakeikė ją mirties prakeiksmu. Jiems ji buvo mirusi ir dabar visiš- 
kai suprato, kad genties žmonėms nusigręžus neteko svarbios savo gyveni- 
mo dalies. Nuo šiol ji niekada nesužinos, iš kur atsirado, niekada nesusitiks 
vaikystės draugų, nepažinos nė vieno žmogaus iš tolimos praeities, netgi 
Jondalaras nesupras įvykių, dėl kurių ji tapo ta Aila, kokia yra dabar. 

Aila priėmė praeities netektis, išskyrus tas, kurios gyveno jos mintyse ir 
širdyje, tačiau dėl to sielvartavo ir svarstė, kas laukia pasiekus kelionės galą. 
Kad ir kas tai bus, kad ir kokie yra Jondalaro žmonės, ji niekada daugiau 


nieko neturės. Tik savo prisiminimus ir ateitį. 


Medžiais apaugusioje proskynoje buvo visiškai tamsu. Nė menkiausio 


silueto ar tamsesnio šešėlio nebūtum išskyręs supančioje tamsoje, išskyrus 


blyškų laužavietėje lėtai rusenančių anglių ir danguje žėrinčių žvaigždžių 


raudonumą. Tik švelnus vėjelis užklydo į ramią progumą, tad žmonės savo 
miego kailius iš palapinės išsitempė į lauką. Aila gulėjo nemiegodama po 
spingsulėmis nusėtu dangumi, stebėjo žvaigždynų raštus ir klausėsi nakties 
garsų; vėjelis sijojo medžių lapus, tyliai čiurleno upė, čirpė svirpliai, kimiai 
koncertavo varlės kvarkuolės. Ji išgirdo garsų pliūkštelėjimą ir taškymąsi, 
paskui pikta lemiantį pelėdos ūksmą, o tolumoje - gilų liūto riaumojimą 


ir garsų mamuto trimitą. 

Kiek anksčiau Vilkas išbėgo net drebėdamas iš susijaudinimo - gyvū- 
nas išgirdo kitų vilkų staugimą. Neilgai trukus Aila vėl išgirdo vilkų dainą 
ir kur kas arčiau suskambusį atsakomąjį staugimą. Moteris laukė sugrįžtant 
savo augintinio. Ji išgirdo kimų šniokštimą: „Tikriausiai Vilkas bėgo“, 
pamanė ji ir pajutusi, kaip Vilkas susirango jai prie kojų, nusiramino. 

Aila buvo ką tik užsnūdusi, kai staiga vėl pabudo. Sunerimusi ir įsi- 
tempusi ji gulėjo nejudėdama, mėgindama susivokti, kas ją pažadino. Pir- 
miausia išgirdo niurnėjimą, kone tylų urzgimą, vibruojantį per apklotus 
nuo šilto lopinėlio prie kojų. Paskui pasidingojo, jog kažkas tyliai šnopuo- 
ja. Stovykloje dar kažkas buvo. 

— Jondalarai? - tyliai pašaukė ji. 

— Man regis, mėsa kažką priviliojo. Gali būti lokys, tačiau labiau tikėti- 
na, kad ernis arba hiena, - vos girdimai sušnibždėjo Jondalaras. 

— Ką darysim? Nenoriu, kad kas nors nugvelbtų mūsų mėsą. 

— Kol kas nieko. Kad ir kas ten būtų, nepasieks. Palaukim. 

O Vilkas tiksliai žinojo, kas šniukštinėja aplink, ir nebuvo nusiteikęs 
lūkuriuoti. Kad ir kur žmonės įsirengdavo stovyklą, jis apibrėždavo ją kaip 
savo teritoriją ir imdavosi ją saugoti bei ginti. Aila pajuto, kaip jis išeina ir 
po akimirkos išgirdo grėsmingą urzgimą. Arsakomasis maurojimas sklido 
visai kitu tonu ir atrodė, jog sklinda iš aukštėliau. Aila atsisėdo ir siekė savo 
svaidyklės, tačiau Jondalaras jau pašoko ant kojų, o iečių mėtyklėje styrojo 
paruoštas ilgas ieties kotas. 

— Tai lokys, - tarė jis. - Man regis, jis stovi ant užpakalinių letenų, 
tačiau nieko heįžiūriu. 

Jie išgirdo bruzdesius, kažkokia sumaištis kilo plotelyje tarp laužavietės 
ir baslių su pakabinta mėsa. Žvėrys įspėjamai urzgė. Staiga iš kitos pusės 
sužvengė Yhaha, o paskui dar garsiau savo nerimą išreiškė Lenktyninin- 
kas. Tamsoje vėl pasigirdo judėjimas, o paskui Ailos ausis pasiekė ypač gi- 
lus urzgimas, kuris reiškė, kad Vilkas ketina kažką pulti. 

— Vilke! - suriko Aila, mėgindama užbėgti už akių pavojingam susi- 
dūrimui. 

Staiga nuožmų urzgimą nustelbė skardus riaumojimas, o paskui skaus- 
mingas viauktelėjimas, ir aplink didžiulį kontūrą, virstanųį į laužavietę, 
pasipylė ryškių žiežirbų lietus. Aila išgirdo greitai erdve skriejančio daik- 
to švilpesį. Kietą dunkstelėjimą sekė kauksmas, o paskui girdėjosi, kaip 

kažkas triukšmingai laužiasi pro medžius ir greitai nulekia. Aila kviečia- 
mai sušvilpė Vilkui. Ji nenorėjo, kad jis sektų įsibrovėliui iš paskos. 

Moteris atsiklaupė ant žemės ir su palengvėjimu apkabino priėjusį vil- 
kiuką. Jondalaras vėl įkūrė laužą. Liepsnų šviesoje jie pamatė kraujo pėd- 
saką, kurį paliko besitraukiantis Žvėris. 

— Buvau tikras, kad mano ietis pataikė į tą lokį, - pasakė vyras, — tačiau 
nemačiau, kur ji nuskriejo. Ryte geriau paseksiu. Sužeisti lokiai gali būti 
pavojingi, o mes nežinome, kas kitą kartą naudosis šia stovyklaviete. 

Aila irgi atėjo pažiūrėti pėdsakų. 

— Man regis, jis netenka daug kraujo. Gali toli nenueiti, - pasakė ji. — 
Man neramu dėl Vilko. Tai buvo didelis žvėris. Galėjo jį sužeisti. 

— Nežinau, ar Vilkas būtų rimtai puolęs, nebent tas lokys būtų gra- 
sinęs mums. Šiaip ar taip, jis pasielgė drąsiai, ir džiaugiuosi žinodamas, 
kad jis taip greitai ir nedvejodamas puola tavęs ginti. Man įdomu, ką jis 
darys, jei kas nors kada nors iš tikrųjų mėgins tave sužeisti, - pastebėjo 
Jondalaras. 

— Nežinau, tačiau Yhaha ir Lenktynininkas irgi sunerimo dėl to lokio. 
Geriau pažiūrėsiu, kaip jie. 

Jondalaras taip pat užsimojo patikrinti arklius. Suradę gyvulius žmo- 
nės atsivedė juos arčiau ugnies. Yhaha jau seniai perprato, kad žmonių 
sukurtas laužas paprastai reiškia saugumą, o Lenktynininkas mokėsi iš 
savo patirties ir kumelės elgesio. Atrodė, žmonių, kuriais galima pasitikė- 
ti, paguodos žodžiai ir prisilietimai juos nuramino, tačiau Aila juto įtam- 
pą ir žinojo, kad užmigti nebus lengva. Ji nusprendė pasidaryti kokios 
raminamosios arbatos ir įlindo į palapinę pasiimti ūdros kailio vaistų 
krepšelio. 

Kol kaito virimo akmenys, ji glostė nunešioto krepšelio kailį prisimin- 
dama, kaip Iza jai jį padovanojo, koks buvo gyvenimas gentyje, ypač pa- 
skutinės dienos. „Kodėl Krebas lindo atgal į urvą?“ — svarstė ji. Jis vis dar 
būtų gyvas, nors senukas greitai seno ir silpo. Vis dėlto jis neatrodė labai 
blogai per paskutiniąją ceremoniją, Guvo skyrimo kitu šamanu išvakarėse. 
Jis vėl buvo stiprus šamanas, visai kaip anksčiau. Guvas niekada nebus toks 
galingas kaip Krebas. 

Jondalaras pastebėjo jos liūdesį ir mąslumą. Jis pamanė, jog Aila tebe- 


galvoja apie mirusį vaiką ir savo sūnų, kurio niekada nebepamatys, ir nela- 

bai žinojo, ką pasakyti. Jis troško jai padėti, tačiau nenorėjo brautis į sielą. 
Abu sėdėjo prie ugnies gurkšnodami arbarą, kai Aila atsitiktinai pažvelgė 
į dangų — vaizdas jai užėmė kvapą. 

— Pažvelk, Jondalarai, - parodė ji. - Ten, danguje, kažkas raudonuoja 
kaip ugnis, tačiau labai aukštai ir toli. Kas tai? 

— Ledo ugnys, — atsakė jis. - Šitaip vadiname tą raudoną švytėjimą. 
Kartais sakome, kad tai šiaurės laužai. 

Jie kurį laiką stebėjo švytintį reginį, o šiaurinės šviesos danguje banga- 
vo kaip plonytės užuolaidos, besiplaikstančios kosminiame vėjyje. 

— Yra ir baltų juostų, - pastebėjo Aila, - ir jos juda kaip dūmų draika- 
nos ar raibuliuojantis kalkėtas vanduo. Yra ir kitokių spalvų. 

- Žvaigždžių dūmai, — tarė Jondalaras. — Štai kaip žmonės dar tai va- 
dina. Arba žvaigždžių debesimis, kai švyti baltai. Yra daug skirtingų pava- 
dinimų. Dauguma supranta, apie ką kalbi, kai pavartoji bet kurį panašų 
pavadinimą. 

— Įdomu, kodėl anksčiau danguje nemačiau tokių šviesų? — stebėjosi 
Aila jausdama baimingą pagarbą ir šiek tiek baimės. 

— Tikriausiai gyvenai pernelyg toli į pietus. Todėl švytėjimas ir vadina- 
mas šiaurės laužais. Ir aš ne itin dažnai matydavau, ir nė karto nemačiau 
taip ryškiai arba tokio raudonumo, tačiau žmonės, keliavę į šiaurę, tvirtin- 
davo, kad kuo toliau į šiaurę eini, tuo dažniau regi tokias pašvaistes. 

- Juk į šiaurę gali nueiti tik iki ledo sienos. 

— Vandeniu galima nukeliauti į šiaurę už ledo. Į vakarus nuo tos vietos, 
kur aš gimiau, kelių dienų atstumu, priklausomai nuo sezono, žemė pasi- 
baigia prie Didžiųjų Vandenų kranto. Vanduo labai sūrus ir niekada neuž- 
šąla, nors kartais tenka pamatyti didžiulius ledo luitus. Pasakojama, kad 
žmonės, medžiodami vandenyje gyvenančius gyvūnus, valtimis nukeliavo 
už ledo sienos, - pasakojo Jondalaras. 

- Turi omeny tokias valteles, kokiomis mamutojai kerta upes? 


— Tikriausiai panašias, tačiau didesnes ir stipresnes. Niekada jų nema- 


čiau ir nebuvau tikras, ar tikiu tais pasakojimais, kol nesutikau šaramudojų 


ir nepamačiau, kokius laivus jie stato. Palei Motinos upę netoli jų stovy- 
klos auga daug didelių medžių. Iš jų jie stato laivus. Palauk, kol su jais susi- 
pažinsi. Nepatikėtum, Aila, jie ne paprasčiausiai persikelia per upę, - tais 


laivais jie keliauja ir pasroviui, ir prieš srovę. 


> 


JEAN M. AUEL 


Aila pastebėjo jo entuziazmą. Dabar, išsprendęs savo dilemą, vyras ti- 
krai laukė, ko! vėl pamatys šaramudojus. O ji negalvojo apie susitikimą su 
kitais Jondalaro žmonėmis. Jai nerimą kėlė keistos šviesos danguje, nors 
nebuvo aišku, kodėl ji taip jaučiasi. Nors ta šviesa baugino ir Aila troš- 
ko suprasti, ką ji reiškia, ji nekėlė tokio nerimo kaip žemės neramumai ir 
bruzdesiai. Ji persigąsdavo nuo kiekvieno žemės virpesio, ypač baiminosi 
žemės drebėjimų, ne tik todėl, kad drebėjimas to, kas turėtų būti kieta ir 
stabilu, baugintų savaime, tačiau todėl, kad tai visada pranašaudavo dras- 
tiškus, skausmingus gyvenimo pasikeitimus. 

Žemės drebėjimas išplėšė ją iš žmonių, kuriems buvo gimusi, ir lėmė 
tokią vaikystę, kurioje viskas buvos svetima, viskas prieštaravo tam, ką ji 
suprato ir žinojo. Žemės drebėjimas nulėmė jos išvarymą iš genties ar bent 
jau suteikė dingstį Braudui tai padaryti. Netgi ugnikalnio išsiveržimas 
toli pietryčiuose, išmaudęs vasaros susirinkimą smulkiose pelenų dulkėse, 
regis, išpranašavo, jog Aila paliks mamutojus, nors pasirinkti reikėjo jai, 
niekas jos nevertė. O dabar moteris nežinojo, ką reiškia ženklai danguje ir 
netgi ar tai yra ženklas. 

— Esu tikra, Krebas manytų, kad šitoks dangus kažką lemia, — tarė 
ji. - Jis buvo pats galingiausias visų genčių šamanas, ir pamatęs ką nors 
panašaus jausdavo poreikį giliai pamąstyti, kol suprasdavo, ką tai reiškia. 
Manau, Mamuta taip pat galvotų, kad tai ženklas. Ką tu manai, Jondala- 
rai? Ar tai koks ženklas? Gal negera lemiantis? 

— Aš nežinau, Aila, - jis dvejojo, ar sakyti, kad zelandoniečiai įsitikinę, 
jog šitokia raudona šiaurės pašvaistė laikoma įspėjimu, netgi grasinimu, 
nors ne visada. Kartais tai tiesiog pranašauja kažką svarbaus. - Aš nesu iš 
tų, kurie tarnauja Motinai. Tai gali būti ir gera lemiantis ženklas. 

— Vis dėlto šitos ledo ugnys yra reikšmingas ženklas, tiesa? 

— Paprastai taip. Bent jau dauguma žmonių taip mano. 

Aila į savo ramunėlių arbatą įmaišė truputį sinavadų šaknų ir pelynų, 
pasigamino šį tą daugiau nei paprastas raminamasis gėrimas. Ji vis dar jau- 
tėsi sunerimusi po lokio vizito ir buvo paveikta keisto švytėjimo danguje. 
Netgi išgėrusi arbatos Aila jautėsi taip, tarsi miegas jai priešintųsi. Kad 
užmigtų, ji išbandė visas pozas, pirmiausia gulėjo ant vieno šono, paskui 


ant nugaros, sukosi ant kito šono, netgi buvo išsitiesusi ant pilvo, ir buvo 

tikra, kad jos muistymasis ir sukiojimasis trikdo Jondalarą. Kai pagaliau 


užsnūdo, jos miegą sutrikdė itin gyvas sapnas. 


Tylą perskrodė piktas riaumojimas, ir šalia buvę žmonės baimingai 
atšoko. Didžiulis urvinis lokys smogė į narvo vartelius, jie sulūžę išvirto. 
Pasiutęs lokys ištrūko į laisvę, jam ant pečių sėdėjo Braudas, kiti du vy- 
rai buvo įsikirtę į žvėries kailį. Staiga vienas atsidūrė milžiniško plėšrūno 
gniaužtuose, ir agonijos kupinas riksmas nutrūko, kai galingame lokio 
glėbyje lūžo žmogaus stuburas. Šamanai paėmė kūną ir iškilmingai, oriai 
nunešė į urvą. Krebas su savuoju lokio kailio apsiaustu ėjo priešakyje. 

Aila stebeilijo į balsvą skystį, teliūskuojantį įskilusiame mediniame du- 
benėlyje. Skystis tapo kraujo raudonumo, sutirštėjo, jame lėtai raibuliavo 
baltos švytinčios juostos. Ji pajuto nerimą ir rūpestį, matyt, kažką padarė 
neteisingai. Dubenyje skysčio neturėjo likti. Ji prie lūpų pakėlė likučius ir 
išgėrė iki dugno. 

Perspektyva pasikeitė. Baltoji šviesa sušvito viduje, Ailai dingojosi, kad 
ji išaugo ir iš labai aukštai žvelgia į blizgančius žvaigždžių takus. Žvaigždės 
virto mažomis mirgančiomis spingsulėmis, vedančiomis per ilgą, begalinį 
urvą. Paskui raudona šviesa gale padidėjo, pripildė visą jos regėjimo lauką. 
Aila jautėsi taip, tarsi skęstų, ėmė pykinti. Paskui ji pamatė ratu susėdusius 
šamanus, pusiau pasislėpusius už stalagmitų kolonų. 

Ji vis giliau grimzdo į juodą bedugnę, buvo tiesiog suakmenėjusi iš 
baimės. Staiga viduje, švytinčioje šviesoje, atsirado Krebas, jai padėjo, ją 
parėmė, palengvino Ailos baimes. Jis lydėjo ją keistoje kelionėje prie ben- 
drų jųdviejų ištakų, per sūrius vandenis, molio klodus ir aukštus medžius, 
kartais skausmingai trūko oro. Paskui jie atsidūrė sausumoje, atsistojo ant 
kojų, ėjo toli, į vakarus, iki didžiulės sūrios jūros, kol pasiekė stačią sieną 
su gilia niša po didele išsikišusia atbraila, atgręžtą į upę ir plokščią lygumą; 
čia buvo seniausių jo protėvių urvas. Besiartinant prie urvo Krebas pradė- 
jo blukti ir ją paliko. | 

Vaizdas vis labiau liejosi, Krebas vis greičiau bluko, jau beveik dingo, ir 


Aila pajuto paniką. 

— Krebai! Neišeik, prašau, neišeik! — suriko ji. Ji akimis tyrinėjo krašto- 
vaizdį desperatiškai jo ieškodama. Paskui pamatė jį uolos viršuje, virš protė- 
vių urvo, greta didžiulio riedulio, ilgos, kiek suplotos akmens kolonos, kuri 
kilo virš atbrailos, atrodė tarsi prišalusi toje vietoje ir bet kuriuo metu galėjo 
nukristi. Ji dar kartą šūktelėjo, tačiau senasis šamanas susiliejo su akmeniu. 
Aila apsijuto apleista: Krebas dingo, ji viena stovėjo sielvartingame skaus- 
me, troško, kad turėtų nors kokį daiktą jo atminimui, ką nors, ką galėtų 
paliesti, palaikyti, tačiau teliko visa apimantis sielvartas. Staiga ji pasileido 
bėgri, lėkė kiek įkabindama; privalėjo ištrūkti, pabėgti iš tos vietos. 


— Aila! Aila! Pabusk! — purtė ją Jondalaras. 

— Jondalarai, - moteris atsisėdo. Paskui, vis dar jausdamasi apleista, įsi- 
kibo į jį ir paplūdo ašaromis. - Jo nebėra... O, Jondalarai. 

— Viskas gerai, - vis dar ją apkabinęs ramino vyras. - Tikriausiai tai 
buvo baisus sapnas. Tu šaukei ir verkei. Kaip manai, ar palengvėtų, jei pa- 
sipasakotum? 

— Tai Krebas. Sapnavau Krebą, tą kartą, kai genties susirinkime įėjau į 
urvą, ir nutiko tie keisti dalykai. Krebas labai ilgai ant manęs pyko. Paskui, 
kai mudu vėl pagaliau suartėjome, jis mirė, nespėjome netgi normaliai pa- 
sikalbėti. Jis išsitarė, kad Durkas yra genties sūnus. Niekada iki galo nesu- 
pratau, ką jis tuo norėjo pasakyti. Kaip dabar norėčiau, kad daug ką būtų 
paaiškinęs, tiek daug visko, ko dabar norėčiau jo paklausti. Žmonės laikė 
jį galingu šamanu, dėl trūkstamos akies ir rankos jis atrodė bjaurus ir dar 
labiau baugino. Tik jie jo nepažinojo. Krebas buvo išmintingas ir švelnus. 
Jis suprato dvasių pasaulį, tačiau suprato ir žmones. Sapne norėjau su juo 
pasikalbėti, ir manau, kad jis taip pat mėgino man kažką pasakyti. 

— Gali būti. Niekada negalėjau perprasti sapnų, - tarė Jondalaras. - Ar 
geriau jautiesi? 

— Dabar jau viskas gerai, - atsakė Aila, — tačiau norėčiau daugiau išma- 
nyti apie sapnus. 

— Nemanau, kad turėtum eiti ieškoti to lokio vienas, - po pusryčių 


tarstelėjo Aila. - Pats sakei, kad sužeistas lokys gali būti pavojingas. 

— Būsiu atsargus. 

- Jei aš eisiu su tavimi, abu galėsime žvalgytis, o pasilikti stovykloje nė 
kiek ne saugiau. Lokys gali grįžti, kai tu būsi išėjęs. 

- Tiesa. Gerai, eime kartu. 

Jie lokio pėdsakais nusekė į mišką. Vilkas nusprendė pats susekti žvėrį 
ir puolė pirmyn pro krūmus aukštupio link. Nukeliavę mažiau nei mylią 
jie priekyje išgirdo bruzdesį, urzgimą ir maurojimą. Nuskubėję į tą vietą 
žmonės surado Vilką pašiaušta ketera, urzgiantį giliai iš gerklės, tačiau nu- 
leidusį galvą ir pabrukusį uodegą, stovintį gerokai atokiau nedidelės vilkų 
gaujos, kuri budriai saugojo tamsiai rudą lokio gaišeną. 

— Bent jau nereikės nerimauti dėl pavojingo sužeisto lokio, — tarė Aila, 
paruošusi ietį ir mėtyklę. 

- Tik gauja pavojingų vilkų, - Jondalaras taip pat stovėjo įsitempęs, 
pasiruošęs sviesti ietį. - Ar norėtum lokienos? 

— Ne, mėsos turime pakankamai. Palikim lokį jiems. 

— Mėsa man nerūpi, tačiau neprieštaraučiau pasiimti letenas ir iltinius 
dantis, - tarė Jondalaras. 

— Tai kodėl nepasiėmus? Jie teisėtai priklauso tau. Juk lokį nušovei tu. 
Pakankamai ilgam galiu nuvyti vilkus svaidykle, kad suspėtum pasiimti 
tai, ko tau reikia. 

Jondalaras nemanė, kad vienas būtų šitaip nusprendęs. Sumanymas 
nuginti vilkų gaują nuo mėsos, į kurią jie kėsinosi kaip savą, atrodė pavo- 
jingas, tačiau jis prisiminė, kaip Aila nuginė hienas. 

— Pirmyn, - sutiko jis ir išsitraukė savo aštrųjį peilį. 

Vilkas labai susijaudino, kai Aila pradėjo svaidyti akmenis ir gainioti 
vilkus. Jis budriai saugojo lokio gaišeną, o Jondalaras skubėjo pjauti lete- 
nas. Išlupti dantis buvo kiek sunkiau, tačiau netrukus vyras savo trofėjus 
jau laikė rankose. Aila šypsodamasi stebėjo Vilką. Vos jo „gauja“ nuginė ša- 
lin laukinę gaują, jo visas elgesys ir poza pasikeitė. Jis pakėlė galvą, ištiesino 
uodegą, atsistojo dominuojančio vilko poza, urzgimas tapo agresyvesnis. 
Gaujos vadas atidžiai stebėjo Vilką ir, atrodė, ruošėsi mesti jam iššūkį. 

Kai žmonės negyvą lokį vėl perleido vilkams ir jau ėjo šalin, gaujos va- 
das pakėlė galvą ir giliai, galingai užstaugė. Vilkas pakėlė galvą ir atsiliepė 
panašiai, tačiau jo dainai stigo skardumo. Jis buvo jaunesnis, dar net ne 


visai suaugęs, ir tai buvo girdėti balso tone. 

- Liaukis, Vilke. Anas už tave didesnis, jau nekalbant apie tai, kad se- 
nesnis ir išmintingesnis. Jis akies mirksniu tave sudorotų, - pasakė Aila, 
tačiau Vilkas dar kartą sustugo, ne iššūkį mesdamas, tačiau jausdamas 
bendrystę su savo gentainiais. 

Prisijungė ir kiti gaujos vilkai. Staiga Jondalaras pasijuto apsuptas 
viauksinčio ir staugiančio gyvūnų choro. Tada Aila pakėlė galvą ir taip 
pat sustaugė. Virpuliai nubėgo vyrui per nugarą, oda nuėjo pagaugais. Jo 
ausiai tai buvo tobula vilkų giesmės imitacija. Netgi Vilkas palenkė galvą 
jos link, tada jau labiau pasitikėdamas atsiliepė ilga aimana. Atsakė ir kiti 
vilkai, tad netrukus visas miškas buvo sklidinas virpinančios, nuostabios 
vilkų dainos. 

Grįžęs į stovyklą Jondalaras išvalė lokio letenas ir iltinius dantis, o Aila 
prie Yhaha nugaros pritvirtino nešulius. Ailai susiruošus, zelandonietis vis 
dar dėliojosi daiktus. Moteris prisišliejo prie kumelės ir išsiblaškiusi ją kasė. 
Aila taip nusiramindavo, rasdavo paguodą. Tuo metu Vilkas susirado dar 
vieną apipuvusį seną kaulą. Šį kartą su savo grobiu jis patraukė į tolimąjį 
progumos kraštą žaismingai urgzdamas, vis dėbčiodamas į moterį, tačiau 
nė neketino jai nešti savo radinio. 

- Vilke, ateik čia, Vilke, - pakvietė Aila. Žvėris numetė kaulą ir nuėjo 
prie moters. - Man regis, atėjo laikas pamokyti tave ko nors naujo, - tarė ji. 

Ji norėjo išmokyti vilką pasilikti vienoje vietoje, net jeigu ji pati nu- 
eina. Aila juto, jog šita komanda yra svarbi ir reikalinga, nors baiminosi, 
kad mokymasis užtruks ilgai. Sprendžiant iš to, kaip juos iki šiol priėmė 
susitikti žmonės, ir paisydama Vilko reakcijos moteris nerimavo, kad jis 
pradės šalin vaikyti kitos žmonių „gaujos“ atstovus. 

Aila kažkada pažadėjo Talutui, kad pati nudės Vilką, jei jis bent kartą 
sužeis kurį nors Liūto stovyklos narį, ir vis dar juto, jog jai tenka atsakomy- 
bė užtikrinti, kad plėšrus žvėris, kurį ji atsivedė į žmonių aplinką, niekam 
nepadarytų žalos. Maža to, ji nerimavo dėl Vilko saugumo. Jo grėsminga 
poza akimirksniu sukeldavo gynybinę aplinkinių reakciją, ir ji baiminosi, 
kad koks išsigandęs medžiotojas nenugalabytų jo stovyklai grasinančio 
vilko Ailai nespėjus tam užbėgti už akių. 

Ji nusprendė iš pradžių pririšti jį prie medžio ir liepti pasilikti, o pati 
nueiti, tačiau virvė aplink žvėries kaklą buvo pernelyg laisva ir Vilkas iš- 


traukė galvą. Aila suveržė stipriau, tačiau nerimavo, kad pernelyg užveržus 

virvę žvėris gali pasismaugti. Kaip moteris ir spėjo, vos jai nusisukus Vilkas 
inkštė, staugė ir šokinėjo mėgindamas sekti įkandin. Stovėdama už kelių 
metrų ji vis kartojo jam „pasilik“, ranka rodydama judesį „liaukis“. 

Kai Vilkas galiausiai nusiramino, ji grįžo ir jį pagyrė. Po dar kelių ban- 
dymų Aila pamatė, kad Jondalaras pasiruošęs keliauti, ir Vilką paleido. Tą 
dieną mokslų pakako, tačiau sunkiai sekėsi atrišti mazgus, kuriuos besi- 
tampydamas žvėris dar labiau užveržė, tad Aila ėmė galvoti, kaip kitą kartą 
patikimiau pririšti augintinį. Pirmiausia virvę reikėjo labai tiksliai suregu- 
liuoti nei per stipriai, nei per laisvai, be to, turi būti lengva atrišti mazgus. 
Ji nusprendė apie tai pagalvoti vėliau. 

-- Tikrai manai, jog sugebėsi išmokyti jį ramiai elgtis su nepažįsta- 
maisiais? — pasiteiravo Jondalaras, stebėjęs pirmuosius iš pažiūros nesėk- 
mingus dresūros mėginimus. - Argi ne tu man pasakojai, kad vilkams na- 
tūralu nepasitikėti kitais? Kaip gali tikėtis išmokyti jį to, kas prieštarauja 
natūraliems jo polinkiams? — Jondalaras užšoko ant Lenktynininko, o 
Aila padėjo virvę ir užsiropštė ant Yhaha keteros. 

— Ar šitas arklys natūraliai linkęs leisti tau joti ant nugaros? - klausimu 
į klausimą atsakė ji. 

— Nemanau, jog tai tas pats, Aila, - atsiliepė Jondalaras, kai jie raiti 
vienas šalia kito pajudėjo iš stovyklos. - Arkliai ėda žolę, jie neėda mėsos, 
man regis, jie iš prigimties labiau linkę elgtis taikiai. Matydami svetimus 
arba ką nors, kas atrodo grėsmingai, jie stengiasi pabėgti. Eržilas kartais 
gali susikauti su kitu eržilu ar kuo kitu tiesioginės grėsmės akivaizdoje, 
tačiau Lenktynininkas su Yhaha nori pasprukti nuo nežinomos situacijos. 
Vilkas tampa budrus, jis kur kas labiau pasiruošęs kautis. 

- Jis irgi pabėgtų, Jondalarai, jeigu kartu su juo bėgtume mes. Jis tampa 
grėsmingas dėl to, kad gina mus. Taip, jis mėsėdis ir gali nužudyti žmogų, 
bet to nedaro. Nemanau, kad nužudytų, nebent būtų grasinama vienam iš 
mūsų. Gyvūnai gali mokytis, visai kaip žmonės. Vilkui nėra natūralu ma- 
nyti, kad žmonės ir arkliai yra jo gauja. Netgi Yhaha mokėsi dalykų, kurie 
tikrai jai nebūtų būdingi gyvenant su kitais arkliais. Ar natūralu arkliui 
manyti, kad vilkas yra jo draugas? Yhaha netgi turėjo draugą urvinį liūtą. 
Argi taip būna? | 

— Tikriausiai ne, - pritarė Jondalaras, - tačiau nemoku nė nusakyti, 

Yhaha stačia galva pasileidai tiesiai prie jo. Kaip galėjai žinoti, kad jis tave 
prisimena? Arba Yhaha? Ar kad Yhaha prisimena jį? 

- Jiedu užaugo kartu. Mažylis... turiu omeny, Mažylis... 

Žodis, kutį ji vartojo norėdama pasakyti „Mažylis“, skambėjo keistai, 
iš intonacijos buvo visai nepanašus į jokią kalbą, kuria ji ar Jondalaras 
kalbėjo, — tai buvo šiurkštus, gerklinis garsas, sklindantis kažkur giliai iš 
gerklės, vienas iš nedaugelio genties kalboje tariamų žodžių. Jondalarui 
nepavykdavo jo ištarti, jis sunkiai galėjo bent apytikriai jį atkartoti, nors 
Aila tardavo jį pakankamai dažnai. Kad būtų lengviau, Aila išsiugdė įprotį 
tučtuojau išversti bet kurį ištartą genties žodį. Kai Jondalaras norėdavo ką 
pasakyti apie liūtą, kurį Aila augino nuo mažumės, jis vartodavo verstinę 
gyvūnui duoto vardo formą, tačiau jam visada atrodydavo kažkaip nede- 
rama didžiulį urvino liūto patiną vadinti Mažyliu. 

— Mažylis buvo... visai mažiukas, kai jį suradau, tik gimęs. Netgi ne- 
atjunkytas. Manau, į galvą jam įspyrė bėgantis elnias, jis buvo visai prie 
mirties. Štai kodėl motina jį paliko. Ir Yhaha jis buvo kaip kūdikis. Ji man 
padėjo juo rūpintis, būdavo taip juokinga, kai jie abu pradėdavo žaisti, 
ypač kai Mažylis prisėlindavo ir stverdavo Yhaha uodegą. Žinau, kad kart- 
kartėmis kumelė imdavo ja mojuoti tikslingai. Arba abu sugriebdavo už 
odos galų ir mėgindavo atimti vienas iš kito. Tais metais netekau galybės 
kailių, tačiau sočiai prisijuokiau. 

Ailos išraiška pasidarė svajinga. 

— Iki tol niekada nemokėjau juoktis. Genties žmonės garsiai nesijuo- 
kia. Jiems nepatinka nebūtinas triukšmas, stiprūs garsai paprastai reiškia 
įspėjimą. O ca išraiška, kuri tau taip patinka, - kai rodome dantis, - kurią 
mes vadiname šypsena, pažymi, kad jie yra susinervinę, jaučiasi įsitempę 
arba nori apsiginti, o kartu su tam tikrais rankų gestais net vertinama kaip 
grasinimas. Jiems tai nebuvo laimės išraiška. Genčiai nepatiko, kad vaikys- 
tėje šypsodavausi arba juokdavausi, todėl išmokau dažnai to nedaryti. 

Kurį laiką jie jojo palei upės krantą plokščia, plačia žvyro juosta. 

— Nemažai žmonių šypsosi susinervinę ir kai susitinka kokius nepa- 
žįstamuosius, - pasakė Jondalaras. - Tai nereiškia, kad jie yra įsitempę ar 
grasina. Man regis, šypsena skirta parodyti, kad tu nebijai. 

Toliau jojant vienam paskui kitą Aila palinko į šoną, kad nukreiptų 
arklį aplink kažkokį krūmą, augantį greta upeliuko, kuris skynėsi kelią į 

upę. Kai Jondalaras išgalvojo tas vadeles, įtaisą Lenktynininkui nukreipti, 
Aila taip pat kartkartėmis jas panaudodavo Yhaha valdyti arba kur nors 
pririšti, kad ji nenuklystų, tačiau netgi kumelei uždėjusi vadeles Aila nie- 
kada jomis nesinaudojo jodama. Iš pradžių, kai pirmą kartą užlipo arkliui 
ant nugaros, ji neketino jo dresuoti, abipusis mokymosi procesas buvo 
laipsniškas ir nesąmoningas. Nors vėliau Aila suprato, kas vyksta, ir ėmė 
tikslingai mokyti arklį tam tikrų dalykų, tai visada neišeidavo iš gilaus, vis 
stiprėjančio savitarpio supratimo ribų. 

- Jei šypsenas skirta parodyti, jog tu nebijai, argi tai nereiškia, kad ma- 
nai, jog nėra, ko bijoti? Kad jautiesi stiprus ir ramus? - paklausė Aila, kai 
jie vėl risnojo vienas greta kito. 

— Niekada apie tai rimtai negalvojau. Susitikęs naujų žmonių Tonola- 
nas visada šypsodavosi ir atrodė toks pasitikintis savimi, tačiau tai būdavo 
tik išorinis įspūdis. Jis stengėsi priversti žmones manyti, jog jis nebijo, to- 
dėl, manau, galėtum pasakyti, kad tai gynybinis gestas, savotiškas būdas 
pasakyti, jog esu stiprus ir neturiu priežasties ko nors baimintis. 

— O savo jėgos rodymas argi nėra savotiškas grasinimas? Kai Vilkas 
rodo dantis nepažįstamiems žmonėms ar gyvūnams, argi jis nerodo jiems 
savo jėgos? — mygo Aila. 

— Gal šie palyginimai ir panašūs, tačiau yra didžiulis skirtumas tarp 
pasveikinimo šypsenos ir iššieptų urzgiančio vilko nasrų. 

— Taip, tiesa, — nesiginčijo Aila. - Pamatęs šypseną pasijunti laimin- 
gas. 

— Ar bent jau palengvėja. Jei sutinki nepažįstamąjį ir jis atsako tau šyp- 
sena, tai paprastai reiškia, kad esi maloniai sutiktas, ir supranti, kaip pa- 
čiam dera elgtis. Ne visos šypsenos skirtos tam, kad pasijustum laimingas. 

— Galbūt palengvėjimo jausmas yra laimės pojūčio pradžia, - paste- 
bėjo Aila. Paskui kurį laiką abu jojo tylėdami. Kiek vėliau moteris prabi- 
lo: - Manau, yra kažkas bendro tarp pasveikinimo šypsenos, kai žmogus 
nervinasi tarp nepažįstamųjų, ir genties žmonių gesto rodant dantis, kas 
jų kalba reiškia, kad žmogus nervinasi arba numano grėsmę. Ir kai Vilkas 
šiepiasi svetimiems, jis jiems grasina, nes jaučiasi nervingas ir budrus. 

— Vadinasi, kai jis rodo dantis mums, savo gaujai, tai šypsosi, - paste- 
bėjo Jondalaras. - Kartais manau, kad jis šypsosi, ir žinau, kad tada erzina 

rodyti dantis ir grasinti žmonėms, kurių nepažįsta. Jei jis gina tave, kaip 
ketini jį išmokyti pasilikti ten, kur liepta, jei tavęs nėra šalia? Kaip gali jį 
išmokyti nepulti svetimų, jei jis nusprendžia, kad taip reikia? - Jondalaras 
buvo ne juokais susirūpinęs. Jis nebuvo įsitikinęs, kad pasiimti žvėrį kartu 
buvo geras sumanymas. Vilkas gali pridaryti galybę problemų. - Nepa- 
miršk, vilkai puola, kad susirastų maisto; šitokius juos Motina sukūrė. Vil- 
kas yra medžiotojas. Gali išmokyti jį daugybės dalykų, tačiau kaip priversi 
medžiotoją nebemedžioti? Nepulti svetimų? 

— Atsiradęs mano slėnyje tu irgi buvai svetimas, Jondalarai. Pameni, 
kaip Mažylis sugrįžo aplankyti manęs ir rado tave? — pasiteiravo Aila jiems 
vėl išsirikiavus į vorą lomoje, vedančioje nuo upės į aukštumą. 

Jondalaras pajuto, kaip perliejo karštis, ne tiek dėl sutrikimo, kiek pri- 
siminus stiprius to susidūrimo sukeltus pojūčius. Gyvenime jis nebuvo 
labiau išsigandęs; buvo tikras, kad tuojau mirs. 

Kiek užtruko prasiskinti kelią per siaurą tarpeklį tarp akmenų, kuriuos 
sunešė pavasario potvynis, ir kiečių krūmų juodais stiebais, gausiai suža- 
liuodavusių užėjus lietui ir virsdavusių iš pažiūros sausais stagarais jam lio- 
vusis. Jondalaras galvojo apie tą kartą, kai Mažylis parėjo namo, ten, kur 
Aila jį užaugino, ir ant plačios atbrailos priešais nediduką jos urvą aptiko 
nepažįstamąjį. 

Nė vienas tų žvėrių nėra mažas, tačiau Mažylis buvo didžiausias jo 
kada matytas urvinis liūtas, kone toks pats didelis kaip Yhaha, tik stam- 
besnis. Jondalaras tebesveiko, mat kiek anksčiau buvo to paties liūto ar 
jo draugužės sumaitotas, kai abu su broliu kvailiausiai įlindo į jo guolį. 
Tonolanui šitas žygdarbis buvo paskutinis. Jondalaras buvo tikras, kad ir 
jam išaušo paskutinioji, kai urvinis liūtas suriaumojo ir pasiruošė šuoliui. 
Staiga tarp jųdviejų įsiterpė Aila — iškėlusi ranką ji padarė judesį, liepianųį 
liautis, ir liūtas sustojo! Didžiulis žvėris sustingo jau atsispyręs šokti ir ap- 
sisuko aplink, kad neužkliudytų moters, o Jondalaras tiesiog suakmenėjo. 
Paskui tik stebeilijo negalėdamas patikėti, kad moteris žvėrį kaso ir su juo 
žaidžia. 

— Taip, prisimenu, - patikino jis, kai jiems pasiekus aukštumą vėl pra- 
dėjo joti greta Ailos. - Vis dar negaliu suvokti, kaip tau pavyko jį sustab- 

— Kai Mažylis dar buvo mažas liūtukas, jis žaisdamas vaizduodavo, jog 
mane puola, tačiau ūgtelėjęs tapo per didelis tokiems žaidimams. Buvo 
per grubus. Privalėjau išmokyti jį liautis. Dabar turiu išmokyti Vilką ne- 
pulti nepažįstamųjų ir pasilikti vietoje, jei aš to noriu. Ne tik dėl to, kad jis 
nesužeistų žmonių, tačiau kad ir jie jo nesužeistų. 

- Jei kas nors ir gali jį išmokyti, Aila, tai tik tu, - pasakė Jondalaras. 

Ji nutarė išmokyti plėšrūną paklusnumo. Jei pavyks, su Vilku bus kur 
kas lengviau keliauti, tačiau Jondalaras vis dar galvojo, kiek rūpesčių žvėris 
jiems pridarys. Jis gaišindavo keliantis per upes, čiaumojo jų daiktus, nors 
Aila, akivaizdu, ketino išspręsti ir šią problemą. Nebuvo taip, kad Jondala- 
ras nemėgtų šito žvėries. Mėgo. Buvo tiesiog nuostabu taip arti stebėti Vil- 
ką, stebino jo draugiškumas ir prieraišumas, tačiau tam reikėjo papildomo 
laiko, dėmesio ir maisto atsargų. Arkliais taip pat teko daugiau rūpintis, 
tačiau Lenktynininkas buvo toks paklusnus, iš jų buvo tikros naudos. Ke- 
lionė buvo gana sudėtinga; jiems nereikėjo papildomos naštos: gyvūno, 
kuris kelia kone tiek pat rūpesčių kaip vaikas. 

„Didžiausia problema būtų vaikas, - jodamas svarstė Jondalaras. — 
Viliuosi, kad Didžioji Žemė Motina nepadovanos Ailai kūdikio tol, kol 
grįšime namo. Jei jau būtume ten, jei jau būtume įsikūrę, viskas būtų ki- 
taip. Tada pagalvotume apie vaikus. Ne dėl to, kad kas nors nuo mūsų 
priklausytų, galime tiktai prašyti Motinos. Įdomu, kaip viskas klostysis, 
kai turėsime mažiuką?“ 

„O kas, jei Aila teisi? Kas, jei vaikai pradedami per malonumus? Tik 
mes jau kurį laiką būname kartu, bet nėra jokių kūdikio požymių. Vis dėl- 
to Doni įdeda vaiką į moters vidų. O kas, jei Motina nuspręs Ailai kūdikio 
nepadovanoti? Vieną ji turi, kad ir maišytų dvasių. Jei Doni padovanoja 
kartą, paprastai padovanoja ir daugiau. Gal aš kaltas? Smalsu, ar Aila gali 
turėti mano dvasios kūdikį? Ar gali kuri nors kita moteris?“ 

„Su daugeliu dalijausi malonumais ir pagerbiau Motiną. Ar kuri nors 
iš jų turi mano pradėtą kūdikį? Kaip žmogui tai suprasti? Va, Ranekas 
tai supranta. Jo odos spalva tokia ryški, veido bruožai tokie neįprasti, kad 
vasaros susirinkime kai kuriuose vaikuose buvo aiškiai matyti jo dvasia. Aš 
neturiu tokios išskirtinės odos ar išskirtinių bruožų... Ar turiu?“ 

„O kaip tada, kai kelionėje mus sustabdė Hadumos medžiotojai? Ta 
senoji Haduma norėjo, kad Norija pagimdytų kūdikį tokiomis kaip mano 

mėlynomis akimis, ir po jos pirmųjų ritualų Norija man pasakė, kad turės 
mėlynakį mano dvasios sūnų. Haduma jai taip pasakė. Įdomu, ar ji vis dėl- 
to susilaukė to kūdikio?“ 

„Serenija man išeinant taip pat manė, kad gali būti nėščia. Smalsu, ar 
jos kūdikis bus toks pat mėlynakis kaip aš. Serenija jau turi vieną sūnų, 
tačiau kitų po to neturėjo, o Darvas jau beveik jaunas vyras. Įdomu, ką ji 
manys apie Ailą ir ką Aila pagalvos apie ją?“ 

„O gal ji visai nebuvo nėščia? Gal Motina vis dar nepamiršo, ką aš pa- 
dariau, ir toks yra jos būdas man pasakyti, kad aš nenusipelniau savo židi- 
nio vaikų? Tik ji sugrąžino man Ailą. Zelandonė nuolat man kartodavo, 
kad Doni niekada neatsakys man nieko, ko prašysiu, tačiau įspėjo mane 
pasisaugoti prašant, nes būtent tai ir gausiu, taip ji sakė. Štai kodėl, kai 
dar buvo tik Zolena, ji privertė mane pažadėti, kad neprašysiu Motinos 
padovanoti ją: 

„Kodėl kas nors turėtų ko nors prašyti, jei to nenori? Niekada iki galo 
nesupratau tų, kurie kalbasi su dvasių pasauliu. Jie visada kalba kažkaip 
miglotai. Jie vis kartodavo, kad Tonolanas yra Doni numylėtinis, kai kal- 
bėdavo apie jo gebėjimą sutarti su žmonėmis, tačiau pridurdavo, jog dera 
saugotis Motinos malonių. Jei ji per daug maloni, ji nenori, kad pernelyg 
ilgai būtum nuo jos atsiskyręs. Ar todėl Tonolanas mirė? Ar Didžioji Mo- 
tina Žemė jį pasiėmė? Ką iš tikrųjų reiškia, kai sakoma, kad Doni ką nors 
myli?“ 

„Nežinau, myli ji mane ar ne. Dabar supratu, kad Zolena pasirinko tei- 
singai, kai nusprendė tapti zelandone. Ir man tai buvo gerai. Tai, ką pada- 
riau, buvo nedora, tačiau niekada nebūčiau leidęsis į kelionę su Tonolanu,- 
jei ji nebūtų tapusi zelandone, niekada nebūčiau suradęs Ailos. Gal ji ir 
mane myli, truputį, tačiau nenoriu naudotis Doni palankumu man. Jau 
prašiau jos, kad saugiai parvestų mus namo; negaliu prašyti, kad padova- 
notų Ailai mano dvasios kūdikį, tik ne dabar. Vis tiek įdomu, ar ji kada 
turės vaikų?“ 


Aila su Jondalaru nuo kelrodės upės pasuko į vakarus, nors pagrindinis 
jų kelionės kursas vedė į pietus, ir patraukė per lygumas. Jie priėjo kitos 
didelės upės slėnį. Ši srovė bėgo į rytus ir kiek žemėliau įrekėjo į žmonėms 
jau už nugaros likusią upę. Plataus slėnio švelnia žole apaugę šlaitai vedė 
prie sraunios upės, kuri tekėjo viduriu lygios salpos, nuklotos įvairaus dy- 
džio akmenimis, nuo didžiausių riedulių iki smulkaus smėlingo žvyro. 
Išskyrus kelis žolių kuokštus ir vieną kitą žydinčią žolę, akmenuota vaga 
buvo plika - augmeniją išplovė pavasario potvynis. 

Keletas rąstų, ištisi medžiai be lapų ir žievės, buvo išpliekti akmenų 
pribirusioje proskynoje, o prie kranto kerojo susiraizgę alksnių krūmai su 
pilkšvais plaukuotais lapeliais. Palei gluosnių, susispietusių drėgnoje že- 
mumoje prie pat vandens, guoto kraštą ganėsi nedidelė didžiųjų elnių kai- 
menė, greta kurių prašmatnių plaštakas primenančių ragų dideli briedžių 
„pirštai“ atrodytų maži. 

Vilkas buvo pakilios nuotaikos, vis painiojosi, ypač Lenktynininkui, 
po kojomis. Regis, Yhaha pajėgė nekreipti dėmesio į jo gyvumą, tačiau 
eržiliukas buvo lengviau sudirginamas. Aila manė, kad jaunasis arkliukas 
atsakytų į Vilko žaismingumą, jei jam tai būtų leista, tačiau jį valdė Jon- 
dalaras, o Vilko darkymasis arkliuką tik trikdė. Vyras nebuvo patenkintas, 
nes reikėjo atidžiau valdyti arklį. Jo susierzinimas vis kaupėsi, ir jis svarstė, 
ar nederėtų paprašyti Ailos patraukti Vilką nuo Lenktynininko. 

Staiga, dideliam Jondalaro palengvėjimui, Vilkas metėsi šalin. Jis paju- 
to elnių kvapą ir nubėgo jų link. Pamatęs pirmąjį gyvulį, žvėris nepajėgė 
atsispirti ilgų didžiojo elnio kojų vaizdui — nusprendė, jog tai dar vienas 
aukštas keturkojis gyvūnas, su kuriuo galima pažaisti. Kai patinas, prie 

kurio prisiartino Vilkas, nuleido galvą, kad atremtų jį pulti besirengiantį 
žvėrį, plėšrūnas sustojo. Išvaizdūs galingo elnio ragai buvo abu po dvyli- 
ka pėdų ilgio! Didingas žvėris skabė plačialapę žolę beveik nekreipdamas 
dėmesio į plėšrūną, buvo visiškai jam abejingas, tarsi žinotų, kad nėra ko 
baimintis jauno vilko. 

Aila šypsodamasi stebėjo gyvūnus. 

— Tik pažvelk į jį, Jondalarai. Vilkas mano, kad didysis elnias yra dar 
vienas arklys, kurį galima paerzinti. 

Jondalaras taip pat nusišypsojo. 

- Jis tikrai atrodo nustebęs. Tie ragučiai nemenki. 

Jiedu tylėdami lėtai jojo link vandens, nes nenorėjo gąsdinti didžiulio 
elnio. Abu juto baimingą pagarbą artindamiesi prie masyvių padarų, kurie 
gerokai pranoko juos ūgiu, netgi sėdinčius ant arklių. Besiartinant žmo- 
nėms su arkliais banda ramiai atsitraukė - gyvūnai buvo ne įbauginti, tik 
atsargūs. Nueidami elniai skabė vilnotųjų karklų lapus. 

— Nė nemaniau, kad jie tokie dideli, - pasakė Aila. - Niekada nema- 
čiau jų taip arti. 

Didieji elniai, nors ūgiu menkai tepranoko briedį, su savo didingais, 
įmantriais ragais, nuo viršugalvio kylančiais į viršų ir besišakojančiais į 
šonus, atrodė milžiniški. Kasmet fantastiškieji ragai būdavo numetami, o 
naujoji pora jų vietoje išaugdavo dar didesnė ir sudėtingesnė, kai kurių 
senesnių patinų per vieną sezoną pamažu pasiekdavo iki dvylikos ir dau- 
giau pėdų. Netgi be ragų stambiausi elniai buvo didžiuliai, palyginti su 
kitais į juos panašiais padarais. Jų grėsmingą stotą stiprino gauruoti kailiai 
ir platūs pečiai, masyvūs kaklo raumenys, išsivystę tam, kad išlaikytų ti- 
krai nuostabių ragų svorį. Didieji elniai buvo lygumų žvėrys. Miškingose 
vietovėse milžiniški ragai trukdytų, tad gyvūnai vengdavo didesnių nei 
krūmai medžių; pasitaikydavo, jog žvėrys mirdavo iš bado savo pačių šlo- 
vingais ragais įsipainioję į medžių šakas. 

Pasiekę upę, Aila su Jondalaru sustojo patyrinėti vandenkelio ir aplin- 
kinės teritorijos, kad nustatytų, kurioje vietoje geriausia ją kirsti. Upė buvo 
gili, srovė stipri, o didžiuliai išsikišę rieduliai kai kuriose vietose formavo 
slenksčius. Žmonės pasidairė ir pasroviui, ir prieš srovę, tačiau atrodė, kad 
upė geroką atstumą yra tokia pati. Galiausiai jie nusprendė keltis iš pažiū- 

Abu nulipo nuo arklių. Šoninius nešulių krepšius pririšę ant arklių 
nugarų, į vidų sudėjo apavą bei šiltus viršutinius drabužius, kuriuos buvo 
apsivilkę vėsų rytą. Jondalaras nusivilko ir berankovę tuniką, o Aila nu- 
sprendė visiškai nusirengti, kad paskui nereikėtų rūpintis drabužių džio- 
vinimu, tačiau kyštelėjusi koją į vandenį persigalvojo. Ji buvo pratusi prie 
šalto vandens, tačiau šita stipri srovė buvo tokia pat ledinė kaip tas van- 
duo, kurį jie per naktį paliko prie laužo ir rytą rado surakintą ledo plutele. 
Netgi sušlapusi minkšta elnenos tunika ir kelnės teikė šiek tiek šilumos. 

Abu arkliai buvo susijaudinę, stojosi piestu, mindami palei krantą 
prunkštė, žvingčiojo ir kratė galvas. Aila uždėjo Yhaha ant galvos apynasrį 
su virve, kad būtų lengviau ją pervesti per upę. Paskui, pajutusi, kad ku- 
melė darosi vis neramesnė, jaunoji moteris apkabino jos gauruotą kaklą ir 
pakalbino ta guodžiančia kalba, kurią buvo sugalvojusi joms dviese gyve- 
nant slėnyje. 

Toji kalba atsirado nesąmoningai. Ji susidėjo iš sudėtingų ženklų, tačiau 
pirmiausia iš kelių genties kalbos žodžių. Be to, Aila pridėjo jos su sūnumi 
pradėtus vartoti pasikartojančius, nieko nereiškiančius garsus, kuriems ji 
buvo priskyrusi kokią nors reikšmę. Taip pat ji įtraukė arklių skleidžiamus 
garsus, kuriuos gebėjo pajusti ir išmoko pakartoti, liūto urzgimą ir netgi 
kelias paukščių giesmes. 

Jondalaras atsisuko pasiklausyti. Vyras, nors buvo jau įpratęs prie šitokio 
Ailos bendravimo su arkliu, neturėjo supratimo, ką ji sako. Ji pasižymėjo 
tiesiog slėpiningu gebėjimu atkartoti gyvūnų skleidžiamus garsus - išmo- 
ko jų kalbos gyvendama viena, kol dar nebuvo išmokusi kalbėti žodžiais. 
Vyrui dingojosi, kad toji kalba yra kažkokia keista, tiesiog nežemiška. 

Lenktynininkas vis nerimo, mindžiukavo ir kragino galvą. Jondalaras 
tyliai su juo kalbėjosi, glostė ir kasė. Aila pastebėjo, kaip vyras nustebo, kai 
jo paties jautrios rankos kone akimirksniu nuramino baikštų jauną arkliu- 
ką. Jai buvo malonu matyti tarp jų beužsimezgantį artumą. Tą akimirką ji 
prisiminė, kaip jo rankos verčia jaustis ją pačią, ir moteris švelniai išraudo. 
Jos jis nenuramindavo. 

Ne vien arkliai buvo sunerimę. Vilkas nutuokė, kas artinasi, ir tikrai 
nelaukė pasiplaukiojimo šaltame vandenyje. Inkšdamas jis mynė pirmyn 
ir atgal pakrante, kol galiausiai atsitūpė, pakėlė snukį ir išsakė savo skundą 
gedulingu stūgsmu. 

— Ateik čia, Vilke, - pakvietė Aila ir pasilenkusi apkabino žvėrelį. - Tu 
irgi truputį išsigandęs? 

— Ar jis vėl pridarys bėdų keliantis per upę? — tarė Jondalaras vis dar 
jausdamas apmaudą, kad Vilkas kiek anksčiau lindo į akis jiems su Lenk- 
tynininku. 

— Man tai ne problema. Jis tiesiog šiek tiek nervinasi, kaip ir arkliai, 
atsakė Aila stebėdamasi, kad Vilko visiškai suprantama baimė, regis, nu- 
vilia Jondalarą, ypač kai jis pasirodė toks supratingas jaunojo eržiliuko 
atžvilgiu. 

Upė buvo šalta, tačiau arkliai — ištvermingi plaukikai, ir, galiausiai 
įvilioti į vandenį, jie nesunkiai pasiekė kitą krantą. Netgi Vilkas nekėlė 
rūpesčių. Nors kraipėsi ir inkštė ant kranto, net kelis kartus pribėgęs prie 
kapanojosi greta nešuliais apkrautų arklių ir žmonių. 

Pasiekę kitą krantą jie sustojo persirengti ir nušluostyti gyvūnų, paskui 
toliau traukė savo keliu. Aila prisiminė, kaip teko keltis per upes keliaujant 
vienai, ir jautėsi dėkinga už tvirtus arklius. Atsidurti kitame upės krante 
niekada nebuvo lengva. Jei keliauji pėsčiomis, mažų mažiausiai sušlampi. 
Raitiems mažesnius vandens telkinius pavyksta kirsti vos apsitaškius, ir 


net didelės upės kelia kur kas mažiau bėdų. 


Toliau traukiant į pietus kraštovaizdis keitėsi. Artėjant prie kalnų va- 
karuose pamažu kilo aukštos kalvos, pasitaikė vis daugiau gilių, siaurų 
slėnių ir upių, kurias teko perplaukti. Kai kuriomis dienomis Jondalarui 
atrodė, kad jie vien kyla ir leidžiasi, ir visai mažai pasistūmėja pirmyn, ta- 
čiau slėniai siūlė jaukias užuovėjas stovyklai, o upės teikė būtino vandens 
greitai džiūstančiai žemei. 

Keliautojai stabtelėjo ant kalvos viršūnės viduryje kalvotos aukštumos, 
besidriekusios lygiagrečiai upėms. Į visas puses jų žvilgsniui atsivėrė plati 
panorama. Išskyrus blyškias kalnų apybraižas toli vakaruose, erdvaus regi- 


nio niekas netemdė. 

Nors vėjinga, sausringa žemė ir negalėjo būti kitokia, stepės, atsivė- 
rusios raiteliams monotonišku begaliniu žolės bangavimu, plaukiančiu 
per žemas kalvas, savo neįsimintinu vienodumu priminė jūrą. Vėjyje rai- 
buliuojanti senovinė pieva, nepaisant monotoniškos išvaizdos, iš tikrųjų 
buvo pilna įmantriausios augmenijos ir nenusakoma kaip jūra, kurios gel- 
mėse knibžda gausi ir egzotiška gyvybės įvairovė. Stepėse gausiai veisėsi vi- 
sokiausi gyvūnai, o savo gerovę demonstravo vieni didingais „socialiniais 
atributais“ — prabangiais ragais, gaurais, plunksnomis ar kupromis, kiti — 
įspūdingais matmenimis. 

Gauruoti milžinai mamutai ir raganosiai, tviskantys tankiais dvigubais 
kailiais — ilgais gražiai krintančiais plaukais, dengiančiais šiltus, pūkuo- 
tus apatinius vilnos sluoksnius, su storais sluoksniais riebalų, puikavosi 
prašmatniomis iltimis ir didžiuliais nosies ragais. Didieji elniai, išdabinti 
puošniomis, didžiulėmis plaštakos formos ragų karūnomis, ganėsi greta 
taurų, išskirtinai ramių naminių galvijų pirmtakų, kurie buvo kone tokie 
pat dideli kaip ir didžiuliai bizonai, žavėję įspūdingais ragais. Netgi mažie- 
ji gyvūnai dydžiu pranoko savo gentainius; niekur kitur žemėje nesiveisė 
tokie stambūs didieji šokliai, didieji žiurkėnai ir starai kaip šiose turtingo- 
se stepėse. 

Plačios pievos teikė prieglobstį gausybei kitų gyvūnų, kurių dauguma 
buvo tikrai nemenki. Žemumų erdve ir maisto atsargomis dalijosi arkliai, 
asilai ir kulanai; aukštumose ganėsi laukinės avys bei kalnų ožkos. Ly- 
gumose skrajojo saigos. Pakrančių miškuose palei upių slėnius arba prie 
ežerų, o kartais medžiais apaugusiose stepėse ir tundroje, pastogę rado 
visų rūšių elniai nuo dėmėtųjų ir rudai gelsvų baugščių stirnų iki vapičių, 
raudonųjų elnių ir šiaurinių elnių, kurie migruodami į kitas žemes buvo 
vadinami briedžiais, vapičiais ir karibusais. Čia veisėsi gausybė kiškių ir 
triušių, pelių ir pelėnų, švilpikų, starų ir lemingų; rupūžės, varlės, gyvatės 
ir driežai taip pat rado sau vietos. Savo balselių ir spalvų įliejo įvairiausių 
formų ir dydžių paukščiai nuo didžiulių gervių iki mažulyčių kalviukų. 
Aplinkui skraidžiojo įvairiausi vabzdžiai. 

Didžiules žolės bei jaunų ūglių ir sėklų mėgėjų bandas skerdė ir jų 
populiaciją reguliavo mėsėdžiai. Plėšrūnai, kurie lengviau prisitaikė prie 
aplinkos ir galėjo gyventi visur, kur tik gyveno jų aukos, dėl lengvai priei- 

urviniai liūtai, ūgiu dukart pranokstantys ateity piečiau gyvensiančius 
savo palikuonis, medžiojo netgi didžiausius jaunus ir nusenusius žolė- 
džius, nors gauruotiesiems mamutams pačiame jėgų žydėjime nebuvo ko 
baimintis. Paprastai didieji kačių šeimos žinduoliai medžioklei pasirink- 
davo bizonus, taurus ir elnius, o pulkai peraugusių hienų, ernių, vilkų ir 
raudonųjų vilkų tenkindavosi vidutinio dydžio grobiu. Gausias aukas jie 
dalijosi su lūšimis, leopardais ir nedidukėmis laukinėmis katėmis. 

Paprastai mėsos neėdantys ir nedaug medžiojantys grėsmingi urviniai 
lokiai buvo dukart didesni už menkesnius ruduosius ir juoduosius lokius, 
kurie taip pat buvo labiau linkę ėsti viską, dažnai ir žolę, o ledu padengtų 
pakrančių gyventojai - baltieji lokiai - mėsos susigaudavo jūroje. Nuož- 
mieji erniai ir stepių šeškai prisimedžiodavo mažesnių gyvūnėlių, įskai- 
tant gausiai besiveisusius įvairius graužikus; jiems nenusileido gyvatiškai 
mitrūs sabalai, žebenkštys, ūdros, kiaunės, audinės ir šermuonėliai, kurie 
pasnigus tapdavo balti. Kai kurios lapės žiemą taip pat pabaldavo arba tap- 
davo sodriai pilkos, kone mėlynos, kad labiau pritiktų prie žiemos kraš- 
tovaizdžio ir galėtų medžioti nepastebėtos. Gelsvai rudi auksiniai ereliai, 
sakalai, vanagai, varnai ir pelėdos nustverdavo neretai nieko neįtariančius 
mažus nelaimėlius tiesiog skriedami, o šių gaišenų likučius susirinkdavo 
grifai ir juodieji pesliai. 

Tik išskirtinai palankioje aplinkoje gali išlikti tokie įvairūs ir stambūs 
gyvūnai su įspūdingų matmenų puošmenomis, kokie gyveno tose seno- 
vinėse stepėse. O juk ta žemė buvo atšiauri, kieta, reikli, apsupta kalnų 
aukščio ledo užtvarų — blyškaus, sustingusio vandenyno. Regis, neįtikėti- 
na, kad tokioje atšiaurioje aplinkoje gali vešėti tokia turtinga gamta, bū- ' 
tina gyvūnijos klestėjimui. Vis dėlto šaltas, sausas klimatas skatino žolės 
augimą ir neleido plisti miškams. 

Medžiai, tokie kaip ąžuolai ir melsvosios eglės, auga puikiai, tačiau 
jiems reikia daug laiko ir drėgmės. Miškuose yra gausybė įvairių augalų, 
ten gali išgyventi ir prasimaitinti daugybė gyvūnų, tačiau medžiams pa- 
tiems reikia išteklių ir ši aplinka nėra palanki didelių gyvūnų vystymuisi. 
Yra gyvūnų, mintančių vaisiais ir riešutais, kiti skabo lapus ar nergi šakelių 
viršūnes, tačiau žieve ir mediena besimaitinančių miško gyventojų nėra 
daug, o ir sunaikinta augmenija čia atauga lėtai. Tą pačią energiją ir mais- 


tinių dirvos medžiagų turinčia žole prasimaitina kur kas daugiau gyvūnų, 

be to, žolė nuolat atželia. Mišką galima pateikti kaip turtingo, produkty- 
vaus augmenijos gyvavimo pavyzdį; būtent žolė sudarė sąlygas nuolat ir 


gausiai klestėti gyvūnijai, šios turtingos pievos ją išmaitino. 


Aila jautėsi nemaloniai, tačiau vis dar nesuprato kodėl. Nieko ypatin- 
ga, tiesiog keistas, erzinantis pojūtis. Prieš pradėdami leistis nuo aukštos 
kalvos jie pastebėjo virš kalnų vakaruose telkiantis audros debesis, matė 
pavienius žaibo blyksnius, girdėjo tolimą griaustinio grumėjimą. O dan- 
gus virš galvų buvo giedras, giliai mėlynas, saulė tebekabojo aukštai, nors 
jau perkopė zenitą. Mažai tikėtina, kad užklups lietys, tačiau Aila nemėgo 
griaustinio. Gilus besiritantis dundesys jai visada primindavo žemės dre- 
bėjimus, 

„Gal taip jaučiuosi dėl to, kad po dienos dviejų turi prasidėti mano mė- 
nulio laikas? - galvojo Aila, mėgindama atsikratyti nerimo. - Geriau pasi- 
dėsiu po ranka odos dirželius ir muflonų vilnos, kurios man davė Nezė. Ji 
sakė, kad tai geriausia priemonė keliaujant, ir buvo teisi. Kraujas išsiplauna 
net šaltame vandenyje: 

Aila anksčiau nebuvo mačiusi kulanų, ir begalvodama apie save, kai 
leidosi nuo šlaito, nedaug kreipė dėmesio į aplinką. Manė, kad tolumoje 
matomi gyvūnai yra arkliai. Vis dėlto kai prisiartino, pradėjo įžvelgti skir- 
tumus. Šie buvo kiek mažesni, ilgesnėmis ausimis, o uodegos nesiplaikstė 
atskiromis sruogomis, jos tebuvo trumpesni liesi stimburiai, padengti to- 
kiu pačiu kailiu kaip ir kūnas, su tamsesniais kutais galuose. Abiejų rūšių 
gyvūnų karčiai buvo statūs, tačiau kulanų - nelygūs. Nedidelės bandos 
gyvūnų plaukas buvo šviesus, rausvai rudas ant nugarų bei šonų ir kur kas 
blyškesnis, kone balsvas apačioje, netgi ant kojų ir snukių, tačiau išilgai 
nugaros ėjo tamsi juosta, dar kita driekėsi ties pečiais, keletas tamsesnių 
juostų buvo matyti ant kojų. 

Jaunoji moteris mintyse lygino juos su arklių plauku. Nors pilkšvai 
ruda spalva buvo atspalviu šviesesnė nei vidutinė, su sodriu aukso geltoniū, 
dauguma stepių arkliukų buvo panašaus pilkšvai rusvo atspalvio ir priminė 
Yhaha. Tamsiai rudas plaukas, toks kaip Lenktynininko, buvo neįprastas. 

Tankūs, kieti kumelės karčiai buvo tamsiai pilki, šita spalva driekėsi per visą 
nugaros vidurį iki ilgos uodegos. Kojų apačia taip pat buvo tamsi, kone 
juoda, o kojų viršuje ryškėjo tiktai užuomina į juostas. Bėro eržilo plaukas 
buvo per tamsus, kad išryškėtų juoda, ryški nugarkauliu bėganti juosta, ta- 
čiau jo juodi karčiai, uodega ir kojos pasižymėjo tipiniu raštu. 

Tam, kuris išmanė arklius, besiganančių priekyje gyvūnų kūno struk- 
tūra taip pat atrodė kitokia, vis dėlto jie buvo panašūs į arklius. Aila pa- 
stebėjo, kad ir Yhaha susidomėjo labiau nei paprastai, o kaimenė nustojo 
ganytis ir ėmė juos stebėti. Vilkas taip pat į ją atkreipė dėmesį ir sustingo 
vietoje, rodės, jau buvo pasiruošęs išvaikyti gyvūnus, tačiau Aila davė jam 
ženklą pasilikti. Ji norėjo stebėti tuos įdomius padarus. Vienas kulanas 
staiga paskleidė keistą garsą, ir moteris pastebėjo dar vieną skirtumą - tai 
nebuvo žvengimas, greičiau šaižus bliovimas. 

Lenktynininkas krestelėjo galvą ir atsakydamas sužvengė, paskui atsar- 
giai ištempė kaklą ir pauostė didelę šviežio mėšlo krūvą. Greta Jondalaro 
jojančiai Ailai ji atrodė ir kvepėjo kaip arklio mėšlas. Yhaha taip pat su- 
žvengė ir pauostė mėšlą. Ilgėliau uodusi Aila pamanė, kad užčiuopė silpną 
kažkokio nepažįstamo kvapo natą, galbūt atsiradusią dėl kitokio ėdesio. 

— Ar tai arkliai? - pasiteiravo ji. 

— Nevisiškai. Jie panašūs į arklius, panašiai kaip vapičiai panašūs į šiau- 
rės elnius arba briedžiai į didžiuosius elnius. Šitie gyvūnai vadinami kula- 
nais. 

— Keista, kad anksčiau jų nemačiau. 

— Rodos, jiems tikrai patinka šitas kraštas, — tarė Jondalaras, linktelda- 
mas galva link uolėtų kalvų ir negausia augmenija apžėlusios sausringos 
pusdykumių lygumos, per kurią jie jojo. 

Kulanai nebuvo arklių ir asilų mišrūnai, nors atrodė į tokius panašūs; 
tai buvo savita gyvybinga rūšis, turinti abiejų minėtų rūšių bruožų, ir ypač 
ištverminga. Jie galėjo pramisti dar prastesniu maistu nei arkliai, įskaitant 
medžių žievę, lapus ir augalų šaknis. 

Priartėjusi prie bandos Aila pastebėjo porą jauniklių ir neištvėrė nenu- 
sišypsojusi. Jie taip priminė mažą Yhaha. Kaip tik tada prašydamas dėme- 
sio viauktelėjo Vilkas. 

— Gerai, Vilke, jei jau nori pavaikyti tuos... kulanus, - ji lėtai ištarė ne- 


žinomą žodį, kad priprastų prie jo skambesio, - pirmyn. 

Aila džiaugėsi pažanga, kurią pasiekė dresuodama žvėrį, tačiau Vilkui 
nepatikdavo ilgai būti vienoje vietoje. Jis vis dar buvo pernelyg apimtas 
vaikiško entuziazmo ir smalsumo. Vilkas vėl viauktelėjo ir pasileido pas- 
kui kaimenę. Išgąsdinti gyvūnai šoko pirmyn, o paskui greitai pasileido 
„tolyn, tad netrukus atsiplėšė nuo jaunojo medžiotojo. Vilkas Ailą ir Jon- 
dalarą pasivijo jau besiartinančius prie plataus slėnio. 

Nors upės, nešančios nuosėdas iš lėtai irstančių kalnų, vis dar užkirsda- 
vo jiems kelią, žemė pamažu leidosi link Didžiosios Motinos Upės deltos 
ir Berano jūros. Keliaujant į pietus, oras darėsi vis šiltesnis. Be to, sezono 
temperatūros kilimui bei oro permainoms įtakos turėjo šilti vėjai, kuriuos 
lėmė per jūrą slenkančios žemo atmosferos slėgio sritys. 

Abu keliautojai net ryte nebesivilko viršutinių drabužių. Aila manė, 
kad vėsus, gaivus ankstyvo rytmečio oras yra geriausia dienos dalis. Vėlyva 
popietė buvo karšta. „Karščiau nei paprastai“, - pamanė moteris, svajoda- 
ma apie gaivią, vėsią upės srovę, kurioje galėtų paplaukioti. Ji dirstelėjo į 
vyrą, jojantį keliais žingsniais priekyje. Jis buvo nuogas iki juosmens, nuo- 
gomis kojomis, dėvėjo tik strėnų aprišalą. Jo ilgi, šviesūs plaukai su saulės 
išbalintomis dar šviesesnėmis sruogelėmis, ties sprandu surišti juostele, 
sudrėkę nuo prakaito patamsėdavo. 

Ji pastebėdavo švystelint jo švariai nuskustą veidą ir džiaugėsi galimybe 
matyti jo stiprius žandikaulius, aiškiai apibrėžtą smakrą, nors vis dar buvo 
keista matyti suaugusį vyrą be barzdos. Jondalaras anksčiau buvo užsimi- 
nęs, kad mėgsta užsiauginti barzdą žiemą, kad plaukai šildytų veidą, tačiau 
visada nusiskuta ją vasarą, kad būtų vėsiau. Kiekvieną rytą jis skusdavosi 
specialiai išaštrinta paties padirbinta titnago geležte, kurią prireikus pats 
ir pakeisdavo. 

Aila taip pat buvo apsivilkusi trumpą drabužį, sukirptą pagal Jondalaro 
strėnų juostą. Tai buvo minkštos odos atraižos, perkištos tarp kojų ir virve 
sujuostos aplink juosmenį. Savo apdaro laisvąjį galą Jondalaras nugaroje 
sukišdavo už juostos, o priekinis likdavo išorėje kaip trumpas skvernas. 
Ailos atraiža taip pat buvo sujuosta virve aplink juosmenį, tačiau ji atsirė- 
žė ilgesnį gabalą ir abu galus nešiojo nesukištus, sutrauktus šonuose, kad 
kabėtų žemyn kaip savotiška prijuostė iš priekio ir gale. Atrodė kaip trum- 


pas sijonėlis su skeltukais šonuose. Sėdint ant minkštos, porėtos odos ilgai 

joti ant suprakaitavusio arklio taip buvo patogiau, nors padėjo ir elnena, 
užmesta skersai gyvulio nugaros. 

Jondalaras pasidairė nuo aukštos kalvos norėdamas geriau suprasti, kur 
atkeliavo. Jis pradžiugo pamatęs, kiek daug pasistūmėjo į priekį, todėl kiek 
nusiramino. Aila pastebėjo, kad jis atrodo labiau atsipalaidavęs. Ji suprato, 
jog tam turėjo įtakos ir vis stiprėjantys jaunojo eržilo valdymo įgūdžiai. 
Nors anksčiau Jondalaras dažnai jodinėjo, kelionė ant arklio nugaros ugdė 
nuolatinį ryšį, kuris padėjo pažinti Lenktynininko charakterį, pomėgius ir 
įpročius, o arkliui leido geriau suprasti žmogų. Netgi Jondalaro raumenys 
išmoko prisitaikyti prie gyvulio judesių, sėdėsena tapo patogesnė, tad ke- 
liauti buvo nesunku ir jam, ir eržilui. 

Vis dėlto Aila manė, kad lengvas vyro jojimas, didesnis atsipalaidavus 
rodo daugiau nei tik geresnius jo kaip raitelio įgūdžius. Jondalaro jude- 
siuose buvo mažiau įtampos, jis atrodė ne toks susirūpinęs. Nors Aila 
nematė jo veido, spėjo, kad nerimo raukšlės bus išsilyginusios, gali būti, 
jis netgi šypsosi. Jai patiko, kai jis šypsodavosi ir būdavo žaismingai nu- 
siteikęs. Stebėdama, kaip po įdegusia oda juda raumenys vyrui taikantis 
prie Lenktynininko žingsnio, ji pajuto kūnu sklindant malonią šilumą, 
atsiradusią tikrai ne nuo karšto oro, ir pati sau nusišypsojo. Ji mėgo stebėti 
Jondalarą. 

Vakaruose, kažkur tolumoje, vis dar buvo matyti purpuriniai kalnai 
švytinčiomis baltomis kepurėmis, persmeigę žemėliau kybančius tamsius 
debesis. Žmonės nedažnai matydavo ledu padengtas viršukalnes, ir Jonda- 
laras mėgavosi retu vaizdiniu. Dažniausiai viršūnes dengdavo žemi miglos 
debesys, kurie kaip minkšti balti kailiai dangstė žaižaruojančias paslaptis, 
jas'atverdami tik tiek, kad viliotų žvilgsnį ir dar labiau masintų. 

Jondalaras taip pat juto šilumą ir svajojo būti arčiau tų sniegu nuklotų 
kalnų viršūnių, bent jau priartėti tiek, kur įrengtos šaramudojų buveinės. 
Slėnio apačioje pastebėjęs žvilgant vandenį ir dirstelėjęs į dangų įvertinti 
saulės padėties, nors buvo dar ankstoka, vyras nusprendė sustoti ir įsireng- 
ti stovyklą. Jie įveikė nemenką kelią, keliavo greičiau nei planavo, o kiek 
truks kelionė iki kito vandens šaltinio, jis nežinojo. 

Antr šlaito tankiai augo žolės, daugiausiai ašuotės ir eraičinai pramai- 
šiui su greitai užsisėjančiais vienmečiais augalais. Storas lioso podirvis 


po juodu trąšiu dirvožemiu, kuriame buvo gausu humuso, susidariusio iš 

yrančių augalų, netgi leido įsišaknyti medžiams, kurie, išskyrus dėl podir- 
vio vandens besigrumiančias atsitiktines žemaūges pušis, buvo neįprasti 
šioms apylinkėms. Raiteliais nuo kalvos leidosi reta beržų ir maumedžių, 
spygliuočių, kurie žiemą numesdavo spygliukus, giraite, o žemesnes teri- 
torijas užpildė alksniai ir gluosniai. Šlaito apačioje, kur žemė iki pat gur- 
guliuojančios srovės buvo lygi, Aila nustebo atvirose vietose išvydusi netgi 
pavienius žemaūgius ąžuolus, bukus ir liepas. Nuo tada, kai paliko Bruno 
gentį, gyvenusią drėgmės nestokojančiame pietiniame į Berano jūrą išsiki- 
šusio pusiasalio gale, ji nedaug tematė didžialapių medžių. 

Nedidelė upė, vingiuojanti lygiu slėniu, skynėsi kelią tarp krūmų, ta- 
čiau viena kilpa glaudžiai juosė kelis aukštus, plonus gluosnius, tarsi atkly- 
dusius iš tankesniu mišku apaugusio šlaito kitoje pusėje. Paprastai Aila su 
Jondalaru mėgdavo persikelti per upę prieš įsirengdami stovyklą, kad ne- 
reikėtų šlapti pajudėjus ryte, tad nusprendė įsikurti nakvynei prie tų gluos- 
nių. Žmonės pajojėjo pasroviui ieškodami patogios vietos upei perbristi ir 
rado plačią, akmenuotą brastą, tada nujojo atgal prie gluosnių guoto. 

Statydamas palapinę Jondalaras vis nužiūrinėjo Ailą, juto jos šiltą, įde- 
gusį kūną ir galvojo, kaip jam pasisekė. Ji ne tik buvo graži - jos jėga, mi- 
klus grakštumas, užtikrinti judesiai visada jam patiko, tačiau ji buvo ir pui- 
ki kelionės draugė, nuolatinėmis pastangomis prisidedanti prie bendros 
gerovės. Nors jis jautėsi atsakingas už jos saugumą ir stengėsi ją globoti, 
buvo tikra paguoda žinoti, kad ir pats gali ja pasikliauti. Tam tikru atžvil- 
giu keliauti su Aila buvo tas pats, kas keliauti su broliu. Tonolaną jis irgi 
globojo. Zelandonietis buvo linkęs nerimauti dėl tų, kuriuos mylėjo. 

Kai jaunoji moteris iškėlė rankas norėdama papurtyti apatinį paklo- 
tą, Jondalaras pamatė, kad oda po apvalainomis krūtimis baltesnė, ir jam 
norėjosi palyginti tą atspalvį su įdegusia jos ranka. Jis nejuto, kad spokso 
į moterį, tačiau pastebėjo, kad ji liovėsi dirbti ir atsisuko. Jų žvilgsniams 
susitikus Aila švelniai nusišypsojo. 

Staiga jis pajuto norą ne tik lyginti odos atspalvius. Jam patiko žinoti, 
kad, vos įsigeidus pasidalyti su ja malonumais, tą pačią akimirką ji sutiktų. 
Tai irgi guodė. Nereikėjo gaudyti kiekvienos progos. Jausmai nesusilpnė- 
jo, tačiau neliko įtampos ir skubos, o kartais truputį luktelėjus malonumas 
būdavo dar stipresnis. Jondalaras galėjo apie tai galvoti ir mėgautis lauki- 
mu. Vyras Ailai atsakė šypsena. 

Kai stovykla jau buvo įrengta, Aila sugalvojo patyrinėti slėnį. Taip tan- 
kiai medžiais apaugęs plotas stepių viduryje buvo gana retas reiškinys, tad 
jai buvo smalsu. Moteris jau seniai nebuvo mačiusi tokios augmenijos. 

Jondalaras taip pat išsiruošė drauge. Po lokio apsilankymo stovykloje 
vyrui kilo noras prieš einant miegoti paieškoti pėdsakų ar kitų užuominų 
apie žvėris, galinčius gyventi netoliese. Aila pasiėmė svaidyklę ir krepšį, 
Jondalaras - iečių mėtyklę, porą iečių ir abu patraukė į gluosnyną. Arklius 
paliko ganytis, tačiau Vilkas nekantravo leistis į ko nors naujo paieškas. 
Miškas jam taip pat buvo neįprasta, stulbinamų kvapų pilna vieta. 

Toliau nuo vandens gluosniai užleido vietą alksniams, paskui vis dau- 
gėjo maumedžių, augusių pramaišiui su beržais, ėmė rastis viena kita išlaki 
pušis. Pamačiusi, jog tai kedrinės pušys, Aila godžiai stvėrė keletą kanko- 
rėžių - jie buvo vertingi dėl viduje slypinčių didelių, puikaus skonio kedri- 
nių pinijų. Vis dėlto labiausiai stebino kartais pasitaikantys didžialapiai 
medžiai. Viename plote, vis dar slėnio lygumoje, prie par šlaito, vedusio į 
atviras pievas viršuje, augo visa jų giraitė. 

Aila atidžiai juos apžiūrėjo, palygino su panašiais anksčiau regėtais me- 
džiais, augusiais netoli urvo, kuriame gyveno vaikystėje. Jų kamieno žievė 
buvo lygi ir pilka, lapai ovalūs, siaurėjantys, aštriais dantytais krašteliais 
ir balta švelnia apačia. Maži rudi riešutėliai, įkalinti dygiuose kevaluose, 
buvo dar nesubrendę, tačiau gausybė ant žemės pribirusių pernykščių 
riešutėlių ir kevalų liudijo buvus gausų derlių. Aila prisiminė, kad šituos 
riešutus sunku gliaudyti. Medžiai nebuvo tokie dideli, kokius ji prisiminė, 
tačiau ir ne tokie maži. Po medžiais ji pastebėjo neįprastus augalus ir atsi- 
klaupė atidžiau jų apžiūrėti. 

— Ketini jų prisirinkti? — pasiteiravo Jondalaras. - Atrodo išdžiūvę. Jie 
be lapų. 

- Jie nėra išdžiūvę, tiesiog šitaip auga. Štai, paliesk, pamatysi, kokie 
švieži, — tarė Aila ir nugnybo patį viršų pėdos aukščio lygaus belapio stie- 
belio su laibomis ataugėlėmis per visą ilgį. Visas augalas buvo blausios 
rausvos spalvos, įskaitant ir žiedpumpurius. Jame visiškai nebuvo žalios 
spalvos. 

— Jie išauga iš kito augalo šaknų, - ėmė aiškinti Aila, - visai kaip tie, 
kuriuos Iza dėdavo man ant akių, kai verkdavau, tik anie buvo balti, savo- 


tiškai žvilgūs. Kai kurie žmonės jų baiminasi, nes jų spalva primena negy- 

vėlio odą. Jie netgi vadinami... - ji akimirką pagalvojo, - nepamenu kaip, 
lyg ir negyvėlio augalu ar mirusiųjų gėle. 

Užplūdus prisiminimams Aila įsistebeilijo į erdvę. 

— Iza manė, kad mano akys silpnos, nes jos šlapiuodavo, ir tai kėlė jai 
nerimą, — nusišypsojo Aila. - Ji atsinešdavo tų šviežių baltųjų mirusiųjų 
gėlių ir iš jų stiebelių išspausdavo sulčių tiesiai man į akis. Jei jas geldavo 
nuo per dažno verkimo, iš karto pasidarydavo geriau, - kurį laiką moteris 
tylėjo, paskui švelniai papurtė galvą. - Nesu tikra, ar tai tinka akims. Iza 
naudojo juos nedideliems įpjovimams ir nubrozdinimams gydyti bei au- 
gimui skatinti. 

— Kaip jie dar vadinami? 

— Gal dėl to, kad atrodo tarsi nudžiūvę, o gal todėl, kad užgydo žaizdas, 
jie vadinami džioveklėmis. O kaip vadinate šituos medžius, Jondalarai? 

— Nežinau. Nemanau, kad tokie augo prie mano namų, tačiau šaramu- 
dojai juos vadindavo bukais. 

— Aišku, - tarė Aila ir atsistojusi nusišluostė rankas. 

Staiga Vilkas sustingo, stovėjo snukį atsukęs į tankmę. Jondalaras 
pastebėjo jį sėlinant ir prisiminęs, kaip Vilkas užuodė lokį, siekė ieties ir 
įstatė ją į mėtyklės griovelį. Mėtyklė, pagaminta iš vieno maždaug pusės 
ieties ilgio medžio gabalo, buvo laikoma horizontaliai dešine ranka. Įrantą 
ieties drūtgalyje Jondalaras įtaikė ant kabliuko mėtyklės gale, tada pranėrė 
pirštus pro dvi kilpas priekyje, maždaug ties ieties viduriu, kad stabiliai 
prilaikytų kotą. Vyras viską atliko greitai, vienu sklandžiu judesiu, ir atsi- 
stojo kiek sulenkęs kelius, pasiruošęs sviesti ietį. Aila siekė akmenų ir taip 
pat buvo paruošusi svaidyklę, tik apgailavo, kad nepasiėmė saviškės iečių 
mėtyklės. 

Vilkas metėsi medžių link. Kažkas ėmė bruzdėti tarp bukų aiženų, o 
paskui aukštyn lygiu kamienu pasileido mažas padarėlis. Pašokęs ant už- 
pakalinių kojų, tarsi netvertų irgi ropštis į medį, Vilkas ėmė skalyti ant 
gaurų kamuolėlio. 

Staiga žmonių dėmesį patraukė bruzdesys tarp medžio šakų. Jie paste- 
bėjo sodrų juosvai rudą kailį ir ilgą vingiuotą kūnelį akmeninės kiaunės, 
kuri vijosi garsiai čerškiančią voverę, maniusią, kad įsiropštusi į medį ką tik 
išsigelbėjo nuo didesnio plėšrūno. Vilkas ne vienintelis nutarė, kad voverė 


verta dėmesio, tačiau didelis, žebenkštį primenantis žvėrelis su pusantros 

pėdos ilgio gauruota uodega turėjo kur kas geresnes galimybes nusičiupti 
voverę. Tarp aukštų šakų kiaunė buvo tokia pat greita ir mitri kaip ir nu- 
sižiūrėta auka. 

— Man regis, šita voverė nuo vilko užšoko ant meškos, - stebėdamas 
besivystančią dramą pajuokavo Jondalaras. 

— Gal dar paspruks? - spėjo Aila. 

— Abejoju. Nestatyčiau nė sulūžusios geležtės. 

Voverė garsiai čerškė. Gergždžiai suriko bruzdesio sujaudintas kėkštas, 
paskui apie savo buvimą šaižiai pranešė šiaurinė ilgoji zylė. Vilkas nega- 
lėjo ištverti, turėjo prisijungti. Atkraginęs galvą jis garsiai, pratisai sustu- 
go. Mažoji voveraitė užsiropštė ant paties šakos galiuko, paskui, žmonių 
nuostabai, šoko į orą. Ištiesusi letenas ji išskleidė plačius odos skvernus, 
kurie tįso nuo jos kūnelio šonų ir jungė priekines letenėles su užpakalinė- 
mis, ir nusklendė oru. 

Aila užgniaužusi kvapą stebėjo, kaip voverė skriedama išvengia šakų 
ir medžių. Gauruota uodega veikė kaip vairas, tad keisdama letenų ir uo- 
degos padėtį voverė keisdavo sklęsti padedančios odos įtampą, ir taip gy- 
vūnėliui pavykdavo išvengti kliūčių skrydžio trajektorijoje. Voverė leidosi 
ilgu, lygiu lanku ir taikėsi į tolėliau augusį medį. Priartėjusi prie jo ji visą 
kūnelį ir uodegą pasuko aukštyn, nusileido ant kamieno ir juo greitai nu- 
skuodė į viršų. Pasiekęs aukštesnes šakas gauruotas padarėlis apsisuko ir 
vėl nusikepurnėjo apačion, žemyn galva, išskėstomis užpakalinėmis lete- 
nomis kabindamasis į medžio žievę. Voverė apsidairė ir pragaišo nedidelė- 
je drevėje. Dramatiškas šuolis ir lengvas sklendimas padėjo išvengti žūties, 
tačiau toks stulbinantis žygdarbis pavykdavo ne visada. 

Vilkas vis dar ant užpakalinių kojų stovėjo prie medžio ieškodamas 
voverės, kuri taip lengvai nuo jo išsisuko. Galiausiai jis nusileido, ėmė uos- 
tinėti po krūmais ir staiga metęsis į šoną dar kažką nusivijo. 

- Jondalarai! Nenumaniau, kad voverės gali skraidyti, - džiaugėsi Aila, 
iš nuostabos net šypsodamasi. 

- Vis dėlto reikėjo lažintis, tačiau anksčiau nebuvau jų matęs, nors teko 
girdėti apie tokius padarus. Tuomet tuo tikrai netikėjau. Žmonės nuolat 
pasakodavo apie naktimis skraidančias voveres, o aš maniau, kad jie kalba 
apie šikšnosparnius, kuriuos klaidingai palaikė voverėmis. Čia tikrai buvo 


ne šikšnosparnis, - kreivai nusišypsojęs Jondalaras pridūrė: - Dabar aš 

būsiu tas, kuriuo niekas iš tikrųjų netikės, kai pasakosiu matęs skraidančią 
voverę. 

— Džiaugiuosi, kad tai buvo tik voverė, - staiga pajutusi šaltuką tarste- 
lėjo Aila. Ji pakėlė akis ir pamatė, kaip debesis uždengė saulę. Pajuto, kaip 
virpuliai perlieja pečius ir nubėga nugara, nors iš tikrųjų šalta nebuvo. — 
Neįsivaizduoju, ką Vilkas nusivijo šįsyk. 

Jausdamasis truputį kvailai, kad šitaip sureagavo į tik įsivaizduojamą 
grėsmę, Jondalaras atpalaidavo ranką su mėtykle, tačiau ginklą tebelaikė. 

— Maniau, kad gali būti lokys, - pasiteisino jis, - ypač tokiuose tan- 
kiuose miškuose. 

— Prie upių beveik visada auga medžių, tačiau tokių kaip šie nemačiau 
nuo tada, kai išėjau iš genties. Argi tinkama vieta jiems čia augti? 

- Tai neįprasta. Šita vieta man primena šaramudojų kraštą, tačiau jie 
gyvena gerokai piečiau nuo čia, netgi piečiau tų kalnų, kuriuos matome 
vakaruose, greta Donau, Didžiosios Motinos Upės. 

Staiga Aila sustojo kaip įkalta ir kumštelėjusi Jondalarui tyliai kažką 
parodė. Iš pradžių jis nepastebėjo to, kas patraukė jos dėmesį, paskui pa- 
matė švystelint raudonai rudą kailį ir išvydo trijų atšakų stirnino ragus. 
Bruzdėjimas ir vilko kvapas privertė nediduką, baikštų stirniną sustingti. 
Jis stovėjo nejudėdamas, pasislėpęs krūmuose, norėjo išsiaiškinti, ar tikrai 
verta baimintis plėšrūno. Kai keturkojis medžiotojas dingo, žvėrelis at- 
sargiai pajudėjo. Jondalaro mėtyklė ir ietis vis dar buvo paruošos. Lėtai 
pakėlęs ranką žmogus nusitaikė ir sviedė ietį tiesiai gyvūnui į gerklę. Pavo- 
jus, kurio stirninas bijojo, puolė iš kitos pusės. Stipriai sviesta ietis pasiekė 
tikslą. Netgi jai įsmigus stirninas pamėgino liuoktelėti, svirduliuodamas 
žengė kelis žingsnius, tada susmuko ant žemės. 

Voverės skrydis ir kiaunės nesėkmė greitai užsimiršo. Jondalaras keliais 
žingsniais pasiekė stirniną, Aila greitai atsidūrė greta. Ji nusigręžė, o Jon- 
dalaras atsiklaupė greta su mirtimi tebekovojančio žvėries ir aštria geležte 
perrėžė jam gerklę, kad gyvūnas greičiau nugaištų ir nukraujuotų. Paskui 
vyras atsistojo. 

- Štirnine, kai tavo dvasia sugrįš pas Didžiąją Motiną Žemę, padėkok 
jai, kad padovanojo mums vieną iš savo gentainių tam, kad galėtume pa- 
valgyti, - tyliai pasakė Jondalaras. 

Greta vyro stovinti Aila nulenkė galvą, o paskui padėjo jam nudirti 


stirnino kailį ir išmėsinėti grobį. 

— Gaila, kad turime palikti kailį. Stirnų odos tokios minkštos, - pasi- 
skundė Aila, į dėželę dėdama paskutinius gabalėlius mėsos. - Ar pastebė- 
jai, koks puikus tos kiaunės kailiukas? 

— Neturime laiko odoms išdirbti ir negalime pasiimti daug daugiau 
daiktų nei jau turime, - atsakė Jondalaras. Jis statė trikojį, ant kurio ruošė- 
si pakabinti dėželę su mėsa. 

— Suprantu, tačiau vis tiek nesinori palikti. 

Jie pakabino dėželę, paskui Aila dirstelėjo link laužavietės galvodama 
apie ką tik sudėtą gaminti maistą, nors nieko įtartino nepastebėjo. Vaka- 
rienė virė žemėje iškastoje duobėje, išklotoje karštais akmenimis, į kurią 
moteris sudėjo žolelėmis pagardintą stirnieną kartu su grybais, didžiala- 
pių šakių ūglius ir švendrų šaknis, kurių prisirinko pakeliui. Moteris vis- 
ką susuko į šalpusnių lapus. Paskui ant viršaus prikrovė karštų akmenų ir 
užbėrė sluoksnį žemės. Viskas išsitroškins negreitai, tačiau Aila džiaugėsi, 
kad šįvakar jie sustojo pakankamai anksti ir pasisekė gana greitai prasima- 
nyti šviežios mėsos. Smagu, kai gali širaip skaniai ruošti maistą. Tai buvo 
mėgstamiausias jos valgio gaminimo būdas, nes maistas išeidavo kvapnus 
ir minkštas. | 

— Sukaitau, oras toks sunkus ir drėgnas. Einu, atsivėsinsiu, - tarė mote- 
ris. - Gal net plaukus išsitrinksiu. Kiek žemėliau pastebėjau augant muilo 
šaknų. Ar ateisi paplaukioti ? 

— "Taip, tikriausiai ateisiu. Gal ir aš išsitrinksiu plaukus, jei rasi pakan- 
kamai muilo šaknų, kad užtektų ir man, - atsiliepė Jondalaras, o palei jo 
žydras akis susimetė raukšlės, kai šypsodamasis pakėlė nutįsusią riebaluo- 
tų šviesių plaukų sruogą, kritusią ant kaktos. 

Jie ėjo koja kojon plačia smėlėta upės pakrante. Iš paskos liuoksėjo Vil- 
kas — jis tai įbėgdavo į krūmynus, tai iššokdavo iš jų, vis tyrinėjo naujus 
kvapus. Paskui žvėris metėsi pirmyn ir prašapo už vingio. 

Jondalaras pastebėjo anksčiau paliktus arklių kanopų ir vilko pėdsakus. 

— Įdomu, kokias išvadas žmonės padarytų pamatę tokius pėdsakus? - 
tarstelėjo jis šypsodamasis. 

— O kokias padarytum tu? - paklausė Aila. 

- Jei vilko pėdsakai ryškūs, pamanyčiau, kad vilkas sekė paskui du ar- 
klius, tačiau kai kuriose vietose akivaizdu, kad arklio pėdos įsispaudusios 
virš vilko pėdų, taigi sekti jis negalėjo. Jis ėjo kartu. Tai sutrikdytų pėdse- 
kį, - atsakė Jondalaras. 

— Net jei vilko pėdsakai būtų ryškūs, spėliočiau, kam vilkas sekė tuo- 
du arklius. Iš pėdsakų matyti, kad jie abu sveiki ir stiprūs. Tik pažiūrėk į 
įspaudus, kokie jie gilūs, ir koks kanopų dėstymas. Gali pastebėti, kad jie 
gabena krovinį, - pasakė moteris. 

— Tai irgi sutrikdytų pėdsekį. 

— A, štai ir jie, - tarė Aila, pastebėjusi gana aukštus, kiek keistokus au- 
galus šviesiai rausvais žiedeliais su iečių antgalių formos lapeliais. Ji šiuos 
augalėlius jau buvo pastebėjusi anksčiau, tad kasimo lazdele greitai išjudi- 
no ir išrovė keletą šaknų. 

Moteris dairėsi plokščio akmens ar medžio gabalo ir apskrito akmens, 
ant kurio galėtų sutraiškyti muilo šaknis, - tuomet išsiskirtų saponinas, 
vandenyje suputojantis į švelnias valomąsias putas. Aukštupyje, ties linkiu 
netoli stovyklos, mažoji upelė buvo išgraužusi negilų baseinėlį - vanduo 
jame siekė žmogui iki juosmens. Vanduo buvo vėsus, gaivus, o nusiprausę 
Aila ir Jondalaras išmaišė akmenuotą upę tolėliau į aukštupį plaukiodami 
ir nardydami, kol galiausiai sustojo prie krioklio ir sraunių slenksčių, nes 
čia slėnio šlaitai artėjo ir statėjo. 

Ši vieta Ailai priminė nedidelę jos slėnyje tekėjusią upelę, kurioje buvo 
žaižaruojantis krioklys, užkirtęs kelią į aukštupį, nors visas peizažas labiau 
priminė akmenuotus šlaitus palei urvą, kuriame moteris užaugo. Ten irgi 
buvo krioklys, tik švelnesnis, samanotas, vedantis į nedidelį urvą, kurį ji 
laikė savu ir kuriame ne vieną kartą rado pastogę. | 

Jie leidosi srovės nešami, pakeliui taškėsi vandeniu ir kvatojosi. Ailai 


patiko girdėti Jondalaro juoką. Vyras, nors meiliai šypsodavosi, juokėsi 

nedažnai, buvo linkęs elgtis santūriau, tačiau kai jau kvatodavo, tai stebi- 
namai širdingai ir užkrečiamai. 

Žmonės išlipo iš vandens ir nusišluostė; tebebuvo šilta. Tamsus debe- 
sis, kurį Aila buvo pastebėjusi ankstėliau, kažkur nuplaukė, tačiau saulė 
jau ruošėsi leistis į juodą, bauginančią masę vakaruose, kurios dramblo- 
tą slinkimą dar labiau pabrėžė debesų draiskanos, sparčiai nešamos kita 
kryptimi. Kai ugninis kamuolys nusileis už niūrių debesų virš vakarinio 
kalnagūbrio, greitai atšals. Aila pasidairė arklių ir pamatė juos atviroje 
pievoje ant šlaito, kiek toliau nuo stovyklos. Ten būdami jie išgirstų šeimi- 
ninkės švilpimą. Vilko nebuvo matyti; moteris nusprendė, kad jis vis dar 
tyrinėja žemupį. 

Ji pasiėmė mamuto ilties šukas ilgais dantimis ir šepetį iš kietų mamuto 
šerių — šiuos plaukų priežiūros reikmenis jai padovanojo Digija, - pas- 
kui iš palapinės išsitraukė miegmaišį ir pasitiesusi jį atsisėdo, ėmė šukuotis 
plaukus. Jondalaras įsitaisė šalia ir pats pradėjo šukuotis medžio šakele, 
mėgindamas išnarplioti plaukų raizganas. 

— Leisk man, Jondalarai, - pasisiūlė Aila ir, atsiklaupė greta jo. Ji iššu- 
kavo kaltūnus, susimetusius ilguose, tiesiuose vyro plaukuose, kurie buvo 
šviesesnio atspalvio nei jos pačios. Aila žavėjosi mylimojo plaukų spalva. 
Kai buvo jaunesnė, jos plaukai buvo beveik balti, tačiau vėliau kiek param- 
sėjo ir dabar priminė Yhaha plauko spalvą - pelenų pramaišiusi su aukso 
atspalviu. 

Kol Aila tvarkė vyro plaukus, jis sėdėjo užsimerkęs, tačiau puikiai juto 
jos šilumą už nugaros ir kartkartėmis prisiliečiančią nuogą odą. Ailai bai- 
gus darbą, Jondalaras jautėsi įšilęs ne vien tik nuo saulės. 

— Dabar mano eilė šukuoti tau plaukus, - tarė jis, persėsdamas Ailai 
už nugaros. Akimirką ji norėjo prieštarauti. Nebuvo būtina tai daryti. Jis 
neprivalo šukuoti jai plaukus vien todėl, kad ji šukavo jam, tačiau, kai jis 
suėmęs tankius jos plaukus pakėlė nuo sprando ir perbraukė pirštas tarsi 
glamonėdamas, ji nusileido. 

Jos plaukai buvo linkę garbanotis, todėl lengvai vėlėsi. Vyras šukavo 
rūpestingai, kiekvieną raizgalų kamuolėlį atlaisvindavo kuo mažiau pešda- 
mas. Paskui braukė šepečiu, kol plaukai išsilygino ir kone visiškai išdžiūvo. 
Aila užsimerkė, atsipalaidavo jausdama keistą džiaugsmingą virpulį. Iza 


šitaip ją šukuodavo, kai ji buvo maža, švelniai atraizgydavo sruogas ilgu, 

lygutėliu nusmailintu pagaliuku, tačiau joks vyras niekada nešukavo jai 
plaukų. Šukuodamas plaukus Jondalaras leido jai pajusti, kad ja rūpina- 
masi, kad yra mylima. 

Ir Jondalaras susivokė, kad su džiaugsmu šukuoja ir lygina moters plau- 
kus. Tamsaus aukso spalva priminė jam sunokusius javus, tačiau kai kurios 
saulės išblukintos sruogos buvo kone baltos. Ailos plaukai buvo puikūs, 
tokie tankūs ir švelnūs, juos tvarkyti buvo tikras juslinis malonumas, ver- 
čiantis norėti daugiau. Baigęs šukuoti, vyras padėjo šepetį, tada pakėlė vos 
drėgnas plaukų sruogas ir, patraukęs jas į šoną, pasilenkė pabučiuoti mo- 
ters pečių ir sprando. 

Vis dar užsimerkusi Aila juto, kaip nuo šilto vyro alsavimo ir švelnaus 
lūpų prisilietimo dilgčioja kūną, kaip jis neskubėdamas lyti jos odą. Jon- 
dalaras krimstelėjo jai sprandą, paglamonėjo rankas, paskui iš užpakalio 
apkabinęs suėmė krūtis ir kilstelėjęs jas pajuto malonų sunkumą, prie del- 
nų - tvirtus sukietėjusius spenelius. 

Kai jis pasilenkęs siekė pabučiuoti jos kaklą, Aila kilstelėjo galvą ir šiek 
tiek pasisuko, o tada nugara pajuto karštą, sukietėjusį vyro lyties organą. 
Apsisukusi suėmė jį ranka, mėgavosi švelnia oda, dengiančia šiltą, standų 
vyriškumą. "Ivirtai suėmusi jį abiem plaštakom, moteris ėmė judinti jas 
aukštyn ir žemyn, o Jondalaras pajuto užplūstant palaimą. Pojūčiai tapo 
lyg beribiai, kai jis pajuto vyriškąjį pasididžiavimą apgaubiančią drėgnos 
moters burnos šilumą. 

Staiga atsidusęs jis užsimerkė ir atsidavė juslėms, paskui akis vos pramer- 
kė, kad galėtų stebėti Ailą, ir negalėjo susilaikyti nepalietęs švelnių, švarių 
jos plaukų, kurie krito jam į sterblę. Kai ji įtraukė jį giliau, jam akimirką 
dingojosi, kad nebesusilaikys, pasiduos palaimai. Tik jis norėjo laukti, troš- 
ko ypatingo potyrio, kokį patirdavo pats Ailai teikdamas malonumą. Jis 
mėgo tai daryti, jam patiko žinoti, kad sugeba pamaloninti savo moterį. Jis 
būtų beveik atsisakęs savo paties malonumo dėl jos džiaugsmų... 

Vargiai suprasdama, kaip viskas nutiko, Aila pasijuto gulinti aukštiel- 
ninka ant miegmaišio, o Jondalaras buvo išsitiesęs greta ir ją bučiavo. Ji 
truputį pravėrė lūpas, tik tiek, kad leistų jo liežuviui įsismelkti, ir apkabino 
vyrą rankomis. Jai patiko jausti, kaip jis lūpomis tvirtai prisispaudžia prie 
jos lūpų, priimti jo švelniai tiriantį liežuvį. Paskui jis atsitraukė ir pažvelgė 


žemyn. 

— Moterie, ar bent nutuoki, kaip aš tave myliu? 

Ji žinojo, kad tai tiesa. Matė tai jo akyse, tose spindinčiose, gyvose, ne- 
įtikėtinai mėlynose žvaigždelėse, kurios glamonėjo žvilgsniu ir netgi per 
atstumą priversdavo ją virpėti. Jo akys išreikšdavo jausmus, kuriuos jis taip 
sunkiai stengdavosi valdyti. 

- Žinau, kaip stipriai aš myliu tave, - atsakė Aila. 

— Vis dar sunkiai galiu patikėti, kad tu čia, su manimi, o ne vasaros 
susirinkime tuokiesi su Raneku, - vos pagalvojęs, kaip per plauką neati- 
davė jos žaviam tamsiaodžiui mamuto kaulo raižytojui, Jondalaras staiga, 
apimtas nuožmaus geismo, tvirtai suspaudė moterį. 

Ji taip par laikėsi į jį įsikibusi, jautėsi dėkinga, kad užsitęsusios žiemos 
nesusipratimai pagaliau baigėsi. Ji nuoširdžiai mylėjo Raneką - jis buvo 
geras vyras ir būtų buvęs puiki pora, tačiau jis nebuvo Jondalaras, o ilgšį, 
kuris laikė ją apkabinęs, ji mylėjo labiau nei galėtų nusakyti. 

Jo siaubinga baimė, kad gali ją prarasti, lėgo, o greta jaučiant jos šiltą 
kūną nerimas peraugo į stipriausią geismą. Staiga jis puolė bučiuoti jos ka- 
klą, pečius, krūtinę, tarsi negalėtų ja pasisotinti. 

Paskui liovėsi ir giliai įkvėpė. Jis norėjo, kad tai tęstųsi, norėjo panau- 
doti visus savo įgūdžius, kad suteiktų jai tai, kas geriausia, - o jis buvo 
prityręs. Jį mokė malonumus išmananti moteris, ir su didesne meile nei 
derėjo tai daryti. Pats troško moteriai įtikti dar labiau nei norėjo išmokti 
malonumų meno. Jis taip puikiai mokėsi, kad tarp jo žmonių buvo juo- 
kaujama, jog Jondalaras dviejų amatų meistras: jis dar ir puikus titnago 
įrankių dirbėjas. 

Jondalaras žvelgė į moterį, stebėjo, kaip ji alsuoja, mėgavosi jos kuplio- 
mis moteriškomis formomis, džiaugėsi vien jos buvimu. Jo šešėlis krito 
ant moters ir uždengė saulės karštį. Aila atsimerkė ir pažvelgė į vyrą. Žvil- 
ganti saulė spingsėjo pro šviesius Jondalaro plaukus ir šešėlio dengiamą 
veidą apsupo aukso aureole. Ji troško jo, buvo jam pasiruošusi, tačiau kai 
jis nusišypsojo ir pasilenkė pabučiuoti jos bambos, ji vėl užsimerkė ir jam 
atsidavė suprasdama, ko jis nori ir kokius malonumus gali jai suteikti. 

Jis laikė jos krūtis, paskui lėtai ranka perbraukė jos šoną iki linkio ties 
liemeniu ir nuslydo svaiginančia klubų kalva, paskui žemyn šlaunimi. Nuo 
prisilietimų ji virpėjo. Jondalaras ranka brūkštelėjo Ailos šlaunies viduriu, 


pajuto ypatingą odos švelnumą, keliavo per susiraičiusias auksines moters 

gaktos garbanas. Paglamonėjęs pilvą jis pasilenkė pabučiuoti bambos, 
tada vėl siekė krūtų ir pamylavo abu spenelius. Jo rankos buvo kaip švelni 
liepsna, karštos ir nuostabios, degino ir jaudino. Jis vėl pradėjo glamonėti 
mylimąją, o jos oda prisiminė kiekvieną jo paliestą vietelę. 

Jondalaras pabučiavo moterį į lūpas, o paskui švelniai, lėtai išbučiavo 
akis ir skruostus, smakrą, paskui pūstelėjo į ausį. Liežuviu surado duobutę 
kakle ir toliau keliavo tarp krūtų. Jis suėmė abi krūtis ir suglaudė jas mė- 
gaudamasis jų pilnumu, šiek tiek sūroku jos skoniu, čiuopė odą. Vyras juto, 
kaip kartu kyla ir jo paties geismas. Liežuviu jis ėmė kutenti vieną spenelį, 
jį spaudžiojo, timpčiojo, švelniai kramsnojo, paskui ranka siekė kito. 

Moteris spaudėsi prie vyro, kūnu srūvantys pojūčiai ją privertė pamirš- 
ti save. Viskas susitelkė į malonumų vietelę giliai viduje. Šiltu liežuviu vy- 
ras vėl surado moters bambą ir tarsi švelnus vėjas vėsiai į ją papūtė, apsuko 
ratą, pasilenkė žemiau, prie švelnaus garbanoto gaktos kailiuko, paskui 
labai trumpai pūstelėjo į jos šiltą plyšį ir kietą malonumų gumbelį. Ji kils- 
telėjo link jo šlaunis ir suriko. 

Jis įsitaisė tarp jos kojų ir rankomis ją atvėrė, gėrėjosi šiltu rausvų klos- 
čių žiedu. Pasilenkė žemiau norėdamas paragauti - žinojo jos skonį ir jį 
mėgo, - paskui jau nebesivaldė ir atsidavė aistrai, tyrinėjo moteriškas gel- 
mes. Jo liežuvis surado pažįstamas klostes, siekė gilaus šulinio, o paskui 
kilo aukščiau, link nediduko, kieto gumbelio. 

Jondalaras darbavosi liežuviu, čiulpė ir krimsnojo, o ji vis šaukė, alsa- 
vimas vis greitėjo, kūnu sklido bangos. Visi jausmai buvo nukreipti į vidų, 
neliko vėjo, saulės, tik stiprėjantys pojūčiai. Jis suprato, jog artėja didžioji 
malonumų banga, ir nors sunkiai pajėgė susilaikyti, sulėtino glamones ir 
atsitraukė tikėdamasis pratęsti malonumus, tačiau Aila vyrą prisitraukė, 
nes ilgiau laukti nebegalėjo. Geismo viršūnei artinantis, įtampai augant jis 
girdėjo moterį aimanuojant iš malonumo. 

Staiga Aila apėmė galingos drebulio bangos ir, trūkčiojamai surikusi, 
ji pasijuto lyg jūros užlieta. Kūnas sutrūkčiojo, o kartu atsirado nenusa- 
komas troškimas viduje jausti pasirengusį vyriškumą. Ji siekė Jondalaro, 
stengėsi prisitraukti jį prie savęs. 

Jis pajuto drėgmės pliūpsnį, juto, kad jai jo reikia, pakilo ir suėmė savo 


nekantrų organą, kad palydėtų jį į jos gilų, laukiantį šulinį. Ji pajuto, kaip 

jis įsiskverbia, ir pakilo jo pasitikti, o jis nėrė gilyn. Glamonėdamos jį ap- 
gaubė šiltos moteriškos klostės, jis skverbėsi nesibaimindamas, kad yra di- 
desnis nei moteris pajėgtų priimti. Tai buvo nuostabi Ailos savybė - jos 
kūnas jam tiko. 

Jondalaras ištraukė savo vyriškumą jausdamas didžiulį malonumą vien 
dėl judesio, paskui vėl nėrė visiškai nesivaržydamas, o Aila kilo stengdama- 
si kuo greičiau jį pasitikti. Jausmai pulsavo, vyrui judant Aila savyje juto jo 
tvirtybę. Tada jis atsitraukė ir vėl ją pripildė, ir visa kita tapo nebesvarbu. 

Ji girdėjo sunkų Jondalaro kvėpavimą, savo alsavimą, jų riksmai susi- 
maišė. Paskui jis išrėkė jos vardą, ji pakilo jo pasitikti, ir po didžiulio visa 
užliejančio protrūkio jie pajuto palengvėjimą. Panašiai nuožmi saulė, savo 
švytinčiomis liepsnomis paskutinius ryškius spindulius metusi į slėnį, 
krinta už tamsių, banguotų debesų, kraštuose padabintų švytinčiu auksu. 

Jondalaras nustojo judėjęs, atsipalaidavo ir liko gulėti ant Ailos, po sa- 
vimi jausdamas jos apvalias linijas. Ji visada mėgo šią akimirką: jausti jo 
svorį ant savęs. Jis nebuvo sunkus; tai tik malonus spaudimas ir artumas, 
šildantis besiilsinčią moterį. 

Staiga jos veidą lyžtelėjo šiltas liežuvis, tarp jų artumos įsiterpė vėsi no- 
sis. 

- Eik šalin, Vilke, - tarė Aila, ssumdama žvėrį. - Eik, dink iš čia. 

— Vilke, eik šalin! - šiurkščiai paliepė Jondalaras ir nustūmė vėsią nosį 
šalin, tačiau mielas artumas jau buvo sutrikdytas. Pakilęs ir nusiritęs ant 
šono Jondalaras lyg ir pajuto menką apmaudą, tačiau iš tikrųjų vyras ne- 
pyko - mat jautėsi pernelyg nuostabiai. 

Pasirėmęs ant vienos alkūnės Jondalaras žvelgė į žvėrį, kuris atsitraukė 
per kelis žingsnius ir atsitūpęs ant užpakalinių letenų stebėjo juos švokš- 
damas, iškoręs liežuvį. Jondalaras galėjo prisiekti, kad Vilkas vaiposi, ir 
kreivai nusišypsojo mylimai moteriai. 

— Ruošiesi išmokyti jį likti ten, kur liepsi. Kaip manai, sugebėsi išmo- 
kyti jį nueiti šalin? 

— Teks pabandyti. 

— Daug darbo, kai turi vilką, - pastebėjo Jondalaras. 

— Na, taip, reikia trupučio pastangų, ypač kol jis toks jaunas. Reikia 
ir arkliams, tačiau padirbėti verta. Man patinka juos laikyti. Jie kaip labai 
ypatingi bičiuliai. 

„Arkliai, - mintijo vyras, - bent jau naudingi. Yhaha su Lenktyninin- 
ku nešioja mus ir mūsų nešulius. Dėl jų kelionė gal nebus tokia ilga. O 
Vilkas tik kartkartėmis išbaido kokį žvėrelį, neatrodo, kad daug prisidėtų 
prie bendro gyvenimo“, - nusprendė Jondalaras, tačiau savo minčių ne- 
išsakė. 

Saulei pasislėpus už piktai pajuodusių debesų kamuolių, pakeitusių 
spalvą į gyvai raudoną ir purpurinę, medžiais apaugusiame slėnyje oras 
greitai atšalo. Aila atsikėlė ir dar kartą nėrė į upę. Jondalaras pasekė jos pa- 
vyzdžiu. Labai seniai, kai ji augo, genties gydytoja Iza išmokė ją moterys- 
tės apsivalymo ritualų, nors spėjo, kad jos keistai ir - net Iza pripažino — 
bjauriai įdukterei kai kurių ritualų niekada neprireiks. Nepaisant visko 
moteris juto, jog tai jos pareiga, ir, be kita ko, paaiškino, kaip pasirūpinti 
savimi pabuvus su vyru. Ji pabrėžė, kad, kai tik įmanoma, apsivalymas 
vandeniu ypač svarbus moters totemo dvasiai. Prausimasis, kad ir koks 
šaltas būtų vanduo, buvo tas ritualas, kurio Aila niekada neapleido. 

Jie nusišluostė ir apsirengė, sunešė miegmaišius atgal į palapinę ir vėl 
įkūrė laužą. Iš žemėje įrengto ugniakuro Aila išėmė žemes ir akmenis, pas- 
kui medinėmis žnyplėmis ištraukė maistą. Vėliau, kai Jondalaras perdė- 
liojo nešulius, ji viską suruošė greitam išvykimui, įskaitant jų kasdienius 
pusryčius iš vakarienės likučių. Pusryčius žmonės valgydavo šaltus, tik 
užsiplikydavo karštos žolelių arbatos. Viską suruošusi rytdienai, moteris 
į ugnį sudėjo virimo akmenis vandeniui užvirinti; ji dažnai plikė arbatą, 
sudedamąsias dalis keisdama pagal skonį arba poreikį. 

Kai paskutiniai besileidžiančios saulės spinduliai nuspalvino dangų, 
parklydo arkliai. Paprastai dalį nakties jie ganydavosi, nes dieną tiek daug 
keliaudavo. Jiems reikėjo didelio kiekio šiurkščios stepių žolės. Prie stovy- 
klos esančioje pievoje žolė buvo ypač sodri ir žalia, be to, gyvūnams labiau 
patikdavo naktį praleisti arčiau laužo. 

Laukdama, kol sušils akmenys, Aila gėrėjosi paskutinių saulėlydžio 
gaisų nušviestu slėniu, drauge apmąstydama dieną įgytas žinias. Statūs 
slėnio šlaitai staigiai sujungė platų, plokščią jo dugną su viduryje vin- 
giuojančia upele. Slėnis buvo turtingas, priminė jai vaikystę gentyje, ta- 
čiau vieta jai nepatiko. Kažkodėl čia jai buvo neramu, ir stojant nakčiai 
negera nuojauta tik stiprėjo. Taip pat ji juto kažkokį pilnumą ir lengvai 
sopėjo galvą, tad ir nerimą ji priskyrė prie lengvų negalavimų, kuriuos 

kartkartėmis patirdavo besiartinant mėnulio laikui. Ji norėjo eiti pasi- 


vaikščioti, tai paprastai padėdavo, tačiau buvo jau per tamsu. 


Ji klausėsi, kaip aimanuoja vėjas, siūbuodamos dūsauja gluosnių šakos, 
išryškėjusios sidabrinių debesų fone. Žėrinti pilnatis, apjuosta išskirtinio 
halo, tai pasislėpdavo, tai skaisčiai nušviesdavo minkštos tekstūros dan- 
gų. Aila nusprendė, kad nemalonius pojūčius numaldys truputis gluosnių 
žievės arbatos ir nuskubėjo jų atsinešti. Kad jau nuėjo, kartu nusprendė 
pasirinkti lanksčių gluosnių vytelių. 

Kai vakaro arbata jau buvo paruošta, atėjo Jondalaras. Naktis buvo 
drėgna ir šalta, tad žmonės nusprendė apsivilkti viršutinius darbužius. Jie 
sėdėjo arti ugnies džiaugdamiesi, kad gali gurkšnoti karštą arbatą. Vilkas 
visą vakarą laikėsi arčiau Ailos, sekiojo ją kiekviename žingsnyje, tačiau iš 
pažiūros visai patenkintas susirangė prie jos kojų, kai ji sėdėjo prie šiltų 
liepsnų, tarsi tą dieną jau būtų pakankamai prisilakstęs. Aila atsinešė lai- 
bas, ilgas gluosnių šakeles ir pradėjo jas pinti. 

— Ką pini? - pasiteiravo Jondalaras. 

— Galvos apdangalą, priedangą nuo saulės. Vidury dienos pasidaro la- 
bai karšta, - paaiškino Aila. Parylėjusi akimirką pridūrė: - Manau, tau 
tokia visai patiktų. 

— Darai ją man? - nusišypsojo vyras. - Iš kur žinai, kad šiandien galvo- 
jau, kuo prisidengti nuo saulės? 

— Genties moterys moka numatyti savo vyrų poreikius, — nusišypsojo 
moteris. - O tu esi mano pora, argi ne? 

Jis atsakė šypsena. 

— Be abejonės, manoji genties moterie. Ir paskelbsime tai visai Zelan- 
donijai per pirmojo vasaros susirinkimo jungtuves. Tik kaip galima nu- 
jausti poreikius? Ir kodėl genties moterys privalo tai mokėti ? 

- Tai nesudėtinga. Paprasčiausiai galvoji apie tą žmogų. Šiandien buvo 
karšta, ir pagalvojau, kad vertėtų pasidaryti galvos apdangalą... Ką nors 
prisidengti nuo saulės. Šitaip supratau, kad tau taip pat turi būti karšta, — 


tarė ji, dar vieną gluosnio vytelę prijungdama prie plačios kūgiškos skry- 

bėlės, kuri jau pradėjo įgauti formą. - Genties vyrams nepatinka prašyti, 
ypač ko nors savo patogumui. Laikoma, kad nevyriška galvoti apie pato- 
gumus, todėl moterys turi nujausti vyrų poreikius. Vyras gina moterį nuo 
pavojų, o ji turi savo būdų jį apsaugoti, pasirūpinti, kad jis turėtų tinkamų 
drabužių ir būtų pavalgęs. Ji netrokšta, kad jam kas nors nutiktų. Kas tada 
gintų ją ir vaikus? 

— Tai šitai tu darai? Saugai mane, kad aš saugočiau tave? - nusišypsojęs 
pasitikslino Jondalaras. - Ir tavo vaikus, - laužo šviesoje jo mėlynos akys 
atrodė tamsiai violetinės ir žaižaravo juoku. 

— Na, ne visai, — atsakė ji, akis nudelbusi į rankas. - Manau, kad iš 
tikrųjų tokiu būdu genties moteris pasako vyrui, kaip labai jį myli, ne- 
svarbu, turi ji vaikų ar ne, - ji stebėjo savo greitai judančias rankas, nors 
Jondalarui susidarė įspūdis, kad iš tikrųjų jai net nereikia matyti to, ką 
daro. Ji būtų nupynusi tą skrybėlę tamsoje. Paėmusi dar vieną ilgą šakelę 
Aila pažvelgė tiesiai jam į akis. —- O aš tikrai noriu dar vieno kūdikio, kol 
nepasenau. 

— Tau liko daug laiko, - tarė jis, į laužą dėdamas dar vieną malką. - Tu 
vis dar jauna. 

— Ne, netrukus būsiu sena moteriškė. Man jau... — ji užsimerkė ir su- 
sitelkusi spaudė pirštus prie kojos, sakydama skaičių žodžius, kurių jis ją 
išmokė, kad pasitikrintų ir teisingai ištartų nugyventų metų skaičių, — aš- 
tuoniolika metų. 

— Kokia sena! - nusijuokė Jondalaras. - Aš jau sulaukiau dvidešimt 
dvejų. Tai aš.esu senas. 

- Jei mūsų kelionė užtruks metus, kai pasieksime tavo namus, man bus 
devyniolika. Gentyje jau būčiau beveik per sena gimdyti. 

— Daugybė Zelandonijos moterų tokio amžiaus susilaukia vaikų. Gal 
ne pirmo, bet antro ar trečio. Tu stipri ir sveika. Nemanau, kad būtum 
per sena turėti vaikų, Aila. Pasakysiu tau štai ką. Būna akimirkų, kai tavo 
akys atrodo kažkokios senoviškos, tarsi per savo aštuoniolika metų būtum 
nugyvenusi daugybę gyvenimų. 

Buvo neįprasta girdėti jį tariant tokius žodžius, todėl moteris liovėsi 
dirbusi ir pažvelgė į Jondalarą. Jausmas, kurį ji jam sužadino, buvo kone 
bauginantis. Ji buvo tokia graži laužo šviesoje, jis taip ją mylėjo, nežinojo, 


ką darytų, jeigu jai kas nors nutiktų. Jausmų apimtas jis nusisuko. Tada, 

kad palengvintų akimirką, vyras pabandė kalbą nukreipti į paprastesnius 
dalykus. 

— Tai aš turėčiau jaudintis dėl amžiaus. Galėčiau lažintis, kad būsiu 
seniausias savo paties jungtuvėse, — tarė vyras, paskui nusijuokė: - Dvi- 
dešimt treji — tikrai per daug vyrui jungtis pirmą kartą. Dauguma mano 
amžiaus zelandoniečių prie savo židinio jau turi keletą vaikų. 

Jis dirstelėjo į Ailą, o moteris jo akyse vėl išvydo tą pačią visa apiman- 
čios laimės ir baimės išraišką. , 

— Aila, aš taip pat noriu vaiko, tačiau keliaudami neturėtume jo susi- 
laukti. Kai saugiai grįšime, tada. Ne dabar. 

— Ne, ne dabar, - patikino ji. 

Kurį laiką ji dirbo tylėdama, galvojo apie sūnų, kurį paliko su Uba, ir 
apie Raidagą, kuris daugybe požiūrių jai buvo kaip sūnus. Abiejų ji nete- 
ko. Netgi Mažylis, kuris keistu būdu buvo jai kaip sūnus - bent jau pirma- 
sis patinas, kurį ji surado ir kuriuo rūpinosi, - ją paliko. Daugiau niekada 
jo nepamatys. Ji dirstelėjo į Vilką, staiga sunerimusi, kad gali netekti ir 
jo. „Norėčiau žinoti, - pagalvojo moteris, - kodėl mano totemas pasiima 
visus mano sūnus? Tikriausiai man nesiseka su sūnumis“ 

— Jondalarai, ar tavo žmonės, kai trokšta vaikų, turi kokių ypatingų pa- 
pročių? - pasiteiravo Aila. - Manoma, kad genties moterys visada trokšta 
sūnaus. 

— Ne, iš tiesų taip nėra. Man regis, vyrai nori, kad moterys prie jų ži- 
dinio pagimdytų sūnų, tačiau moterims, ko gero, labiau norisi susilaukti 
dukters. 

— Ką tu norėtum turėti? Kada nors? 

Jis atsisuko ir atidžiai pažvelgė į ją, nušviestą laužo šviesos: Atrodė, kaž- 
kas jai kelia nerimą. 

- Aila, man nesvarbu. Kad ir ko tu norėtum, kad ir ką Motina tau pa- 
dovanotų. 

Dabar buvo jos eilė įdėmiai jį patyrinėti. Ji norėjo įsitikinti, kad jis ti- 
krai sako tai, ką galvoja. 

— Tada tikriausiai aš norėčiau dukters. Daugiau nenoriu netekti vaikų. 

Jondalaras nevisiškai suprato, ką ji nori pasakyti, todėl nelabai žinojo, 
kaip reaguoti. 

— Aš taip pat nenoriu, kad tu dar kada netektum vaikų. 

Jie sėdėjo tylomis, kol Aila pynė skrybėles nuo saulės. Staiga jis pasi- 
teiravo: 

- Aila, o kas, jei tu neklysti? Kas, jei vaikus ne Doni dovanoja? Kas, jei 
jie pradedami dalijantis malonumais? Tavo viduje dabar par galėjo pradėti 
augti kūdikis, o mes to nė nežinom. 

— Ne, Jondalarai, nemanau. Man atrodo, ateina mano mėnulio lai- 
kas, - paaiškino ji, - o tu žinai, kad tai reiškia, jog vaikai neprasidės. 

Paprastai ji nemėgo kalbėtis apie asmeninius reikalus su vyru, tačiau 
Jondalaras greta jos tokiu metu jautėsi visiškai patogiai, ne taip, kaip gen- 
ties vyrai. Genties moterys turėjo itin saugotis, kad tiesiai į vyrą nepažvelg- 
tų mėnesinių metu. O dabar, jeigu ir būtų norėjusi, ji nebūtų galėjusi atsi- 
skirti arba kurį laiką vengti Jondalaro, be to, juto, kad jam reikia įsitikinti, 
jog pavyks nesusilaukti vaikų keliaujant. Ji kurį laiką svarstė, ar nepasakius 
jam apie slaptuosius Izos vaistus, kuriuos ji geria, kad nepastotų, tačiau 
negalėjo to daryti. Aila, kaip ir Iza, nėmaž nemokėjo meluoti, tačiau, ne- 
sant tiesioginio klausimo, galėjo nieko nesakyti. Jei pati neprasitars, mažai 
tikėtina, kad vyras ims ir paklaus, ar ji ko nors griebiasi, kad išvengtų nėš- 
tumo. Dauguma žmonių nė nepagalvotų, kad tokie galingi kerai apskritai 
egzistuoja. 

— Esi tuo tikra? — pasiteiravo jis. 

— Taip, esu įsitikinusi, - patvirtino Aila. - Nesu nėščia. Kūdikis tikrai 
nepradėjo manyje augti. 

Pagaliau Jondalaras nusiramino. 

Baigdama pinti skrybėles nuo saulės Aila pajuto, kad ima krapnoti lie- 
tus, tad skubinosi kiek galėdama. Paskui jie sunešė viską į palapinės vidų, 
išskyrus dėželę su mėsa, pakabintą ant trikojo. Vilkas netgi sušlapęs atrodė 
laimingas, kai susirangė prie Ailos kojų. Ji paliko jam atvirą palapinės įėji- 
mo atlanką, jei žvėris susigalvotų išeiti, tačiau pradėjus lyti smarkiau užrišo 
dūmų angos uždangalą. Iš pradžių sugulę Aila ir Jondalaras apsikabino, 
paskui pradėjo vartytis, tačiau abiem užmigti buvo sunku. 

Aila jautėsi nerami, gėlė visą kūną, tačiau ji stengėsi pernelyg nesiblaš- 
kyti ir nesivartyti, kad netrukdytų Jondalarui. Klausėsi, kaip į palapinę 
teškena lietus, tačiau tas garsas nemigdė kaip paprastai. Vėliau moteris 
pradėjo galvoti, kad greičiau ateitų rytas ir jie galėtų išvykti iš šios nerimą 
keliančios vietos. 

Po visų savo abejonių ir Ailos užtikrintas, kad ji nėra Doni palaimin- 
ta, Jondalaras vėl pradėjo svarstyti, ar tik jis nėra koks netikęs. Jis gulėjo 
nemiegodamas ir galvojo, ar jo dvasia, o gal kokia kita jo dalelė, kad ir ką 
Doni paimtų, yra pakankamai stipri, ar Motina jam atleido jaunatvišką 
nesusivaldymą ir palaimins suteikdama galimybę turėti vaikų. 

„O gal kalta Aila? Ji sako, kad nori vaikų. Juk jei ji nepastojo visą kartu 
praleistą laiką, gal ji negali jų turėti? Serenija taip ir nesusilaukė daugiau... 
nebent buvo nėščia, kai išėjau... — stebeilydamas į palapinės tamsą, klausy- 
damasis lietaus vyras svarstė, ar kuri nors jo pažinota moteris kada pagim- 
dys, ar kuris nors tų vaikų turės tokias kaip jo mėlynas akis. 


Aila vis ropštėsi stačia uolos siena, tarsi stačiu taku į savo urvą slėnyje, 
tačiau šitas kelias buvo kur kas ilgesnis, o jai reikėjo skubėti. Ji pažvelgė 
žemyn į nedidelę upelę, sūkuriuojančią už linkio, tačiau tai buvo ne upė. 
Tai buvo krioklys, plačiais purslais krintantis per išsikišusius akmenis, su- 
minkštintus sodriai žalių samanų. 

Ji pakėlė akis ir pamatė Krebą! Šamanas pamojo, ženklu parodė pasku- 
bėti, paskui apsisuko ir taip pat pradėjo ropštis aukštyn, sunkiai remda- 
masis lazda vedė ją stačia, bet įveikiama įkalne palei krioklį link nedidelio 
urvo uolos sienoje, pasislėpusio už lazdynų krūmų. Virš urvo, uolos viršuje, 
ant paties krašto pūpsojo didžiulis riedulys, kuris, dingojosi, tuoj nukris. 

Staiga ji atsidūrė giliame urve, slinko ilgu, siauru koridoriumi. Ten 
buvo šviesu! Deglas su viliojančia liepsna, tolėliau kitas, o paskui pyki- 
nantis žemės drebėjimo grumėjimas. Sustaugė Vilkas. Ji juto viesulingą, 
gręžiantį svaigulį, o Krebas staiga atsidūrė jos mintyse. 

— Bėk! - paliepė jis. - Greičiau! Bėk tuojau pat! 


“ 


Aila krūptelėjusi atsisėdo, nusimetė miego kailius ir šoko pro palapi- 
nės angą. 


Tuos 

— Aila! Kur tu? - griebdamas ją suriko Jondalaras. 

Staiga net pro palapinės odą pasimatė ryškus šviesos blyksnis, ji skver- 
bėsi ir pro šviesias apybrėžas palei dūmų skylės uždangalo siūles, ir pro 
plyšį aplink Vilkui paliktą įėjimą. Iš karto po blyksnio pasigirdo garsus, 
aštrus trenksmas. Aila suspiegė, o palapinės viduje užkaukė Vilkas. 

— Aila, Aila, viskas gerai, - apkabinęs ją ėmė raminti vyras. - Tai tie- 
siog žaibas ir griaustinis. 

— Mes turime bėgti! Jis liepė paskubėti. Bėgti dabar pat! - nenusileido 
Aila, kepurnėdamasi į savo drabužius. 

— Kas sakė? Mes negalime išeiti. Tamsu, lyja. 

— Sakė Krebas. Sapne. Aš vėl sapnavau Krebą. Jis liepė bėgti. Eime, Jon- 
dalarai! Turime paskubėti. 

- Aila, nusiramink.. "Tai buvo tik sapnas, tikriausiai kalta audra. Įsiklau- 
syk. Vanduo skamba, lyg iš krioklio lietųsi. Juk nenori eiti per tokį lietų. 
Palaukim iki ryto. 

— Jondalarai! Privalau eiti. Krebas man liepė, negaliu ištverti šioje 
vietoje, - meldė ji. - Prašau, Jondalarai, paskubėkime! — ašaros sruvo jos 
skruostais, nors ji jų nepaisė, tik į krepšius grūdo daiktus. 

Jis nusprendė, jog gali nusileisti. Akivaizdu, kad ji neketina laukti iki 
ryto, o ir pats dabar jau nieku gyvu neužmigs. Jis siekė savo drabužių, o 
Aila atskleidė palapinės angą. Lietus pylė tarsi iš vandenmaišio. Moteris 
išėjo laukan ir garsiai, pratisai sušvilpė. Švilpimą palydėjo Vilko staugimas. 
Kick luktelėjusi Aila dar kartą sušvilpė, o tada pradėjo iš žemės rauti pala- 
pinės kaiščius. 

Išgirdusi arklių kanopų dundesį ir juos pamačiusi moteris iš palengvė- 
jimo apsiverkė, nors sūrias ašaras akimirksniu nuplovė liūtis. Ji ištiesė ran- 
kas į Yhaha, savo bičiulę, kuri atšuoliavo jai padėti, apkabino tvirtą kiaurai 
permirkusios kumelės sprandą ir pajuto, kaip virpa įsibaiminęs gyvulys. 
Ji švaistėsi uodega ir mažais nervingais žingsneliais trypė vietoje, tuo pat 
metu sukiojo galvą ir neramiai karpė ausimis mėgindama suprasti, iš kur 
sklinda šitas triukšmas. Arklio baimė padėjo moteriai suvaldyti savąją. 
Yhaha jos reikia. Aila pakalbino kumelę, paglostė ir bandė ją nuraminti, 
o tada pajuto, kaip prie jų prisišlieja Lenktynininkas, dar labiau išsigandęs 


nei jo motina. 

Moteris stengėsi nuraminti ir jį, tačiau netrukus jis mažais šokčiojan- 
čiais žingsniukais atsitraukė. Palikusi arklius, Aila nuskubėjo į palapinę 
pakinktų ir krepšių. Jondalaras vyniojo miego kailius ir krovė juos į krep- 
šius, kai išgirdo atšuoliuojant arklius, todėl jau laikė paruošęs Lenktyni- 
ninko pakinktus ir apynasrį. 

— Arkliai labai išsigandę, Jondalarai, - tarė Aila, įėjusi į palapinę. - Ma- 
nau, Lenktynininkas gali pasibaidyti. Yhaha šiek tiek jį ramina, bet ji taip 
pat išsigandusi, todėl jis dar labiau nervinasi. 

Jondalaras paėmė apynasrį ir išėjo į lauką. Vėjas ir lietus plakė jį šuorais, 
kone vertė iš kojų. Lijo taip smarkiai, kad Jondalaras jautėsi lyg stovįs po 
kriokliu. Buvo kur kas blogiau, nei jis manė iš pradžių. Neilgtrukus palapi- 
nė būtų užtvindyta, lietus permerktų apatinį užtiesalą ir jų miego kailius. 
Jis apsidžiaugė, kad Aila primygtinai reikalavo keltis ir bėgti iš šio slėnio. 
Vėl blykstelėjus žaibui jis pamatė, kaip ji tvirtina krepšius Yhaha ant nuga- 
ros. Eržilas stovėjo greta. 

— Lenktynininke! Lenktynininke! Ateik. Nagi, Lenktynininke, - pa- 
šaukė jis. 

Erdvę perskrodė stiprus, griausmingas trenksmas — jis nuskambėjo 
taip, tarsi būtų skilęs pats dangus. Jaunasis eržilas atsistojo piestu ir su- 
žvengė, paskui ėmė minti ratu. Jo akys vartėsi, rodėsi baltymai, šnervės 
buvo išsiplėtusios, uodega pašėlusiais plaikstėsi, gyvulys karpė ausimis, 
žvalgėsi, iš kur kyla šios grėsmės, tačiau nerimą kėlė visa aplinka, o tai buvo 
siaubinga. 

Jondalaras ištiesė rankas į arklį bandydamas apkabinti jo sprandą, pa- 
kalbinti ir nuraminti. Tarp jų buvo stiprus ryšys, didelis pasitikėjimas, tad 
pažįstamos rankos ir balsas gyvulį kiek numaldė. Jondalarui pavyko žirgui 
uždėti apynasrį, ir imdamas pakinktų diržus jis vylėsi, kad kitas nervus 
draskantis žaibo kirtis greitai nesmogs. 

Aila nuėjo į palapinę pasiimti paskutinių daiktų. Vilkas lipo jai ant 
kulnų, nors anksčiau žvėries ji nė nepastebėjo. Kai ji lindo atbula iš kū- 
giškos odos pastogės, Vilkas viaukcelėjo ir puolė bėgti link karklų giraitės, 
paskui parbėgo atgal ir vėl ant jos sulojo. 

- Jau keliaujam, Vilke, — tarė ji, ir šūktelėjo Jondalarui: - Jau tuščia. 
Paskubėkim! - ji nubėgo prie Yhaha ir į krepšį sumetė nešulius. 

Aila visus užkrėtė savo nerimu, ir Jondalaras baiminosi, kad Lenktyni- 
ninkas ilgiau nebeištvers. Jis greitai ardė palapinę: per dūmų angą ištraukė 

atraminius baslius, nuplėšė uždangalą, sumetė juos į krepšį, tada susuko 
sunkias įmirkusias odas ir sugrūdo ant viršaus. Baikštus arklys vartė akis ir 
traukėsi, kai Jondalaras siekė karčių kaip atramos norėdamas užšokti ant 
gyvulio. Pagaliau Jondalarui pavyko įsitaisyti ant arklio, bet jis atsistojo 
piestu, tad vyras rankomis apsivijo eržiliuko kaklą ir taip laikėsi, kad ne- 
nukristų ant žemės. 

Lipdama Yhaha ant nugaros Aila girdėjo kaukiant Vilką ir keistą 
grumėjimą, sklindantį kažkur iš žemės gelmių. Atsisukusi pamatė, kaip 
Jondalaras laikosi įsikibęs piestu stojančio arklio. Vos Lenktynininkas nu- 
sileido, ji palinko į priekį ir paragino Yhaha. Kumelė šuoliais pasileido 
pirmyn, tarsi kas nors ją vytųsi, lyg ji, kaip ir Aila, negalėtų sulaukti, kada 
išsinešdins iš tos bauginančios vietos. Vilkas šuoliavo priekyje, skuodė per 
krūmus, joms ant kulnų lipo Jondalaras su Lenktynininku, o grėsmingas 
grumėjimas vis garsėjo. 

Yhaha lėkė lygiu slėniu mėtydamasi tarp medžių, šokinėjo per kliūtis. 
Žemai nuleidusi galvą, apsikabinusi kumelės kaklą Aila leido Yhaha pačiai 
rinktis kelią. Tamsoje pliaupiant lietui moteris nieko nematė, tačiau juto, 
kad jos šuoliuoja link šlaito, vedančio į stepes viršuje. Staiga dar vienas 
žaibo tvyksnis pripildė slėnį švytėjimo. Jie lėkė beržynu, šlaitas buvo nebe- 
toli. Aila atsisuko į Jondalarą ir aiktelėjo. 

Medžiai jam už nugaros judėjo! Prieš išnykstant šviesai kelios išlakios 
pušys grėsmingai palinko, paskui viskas aptemo. Ji nė nepastebėjo, kad 
grumėjimas vis garsėja, kol išgirdusi, kaip lūžta medžiai, suprato, kad gar- 
są nuslopino visa apimantis triukšmas. Netgi griaustinio trenksmas, regis, 
ištirpo tame beprotiškame dundesyje. 

Jie atsidūrė ant šlaito. Iš pasikeitusios Yhaha bėgsenos Aila suprato, 
kad arklys kopia aukštyn, nors vis dar nieko nebuvo matyti. Moteris te- 
galėjo pasikliauti kumelės instinktais. Juto, kaip gyvulys slysta, paskui vėl 
atgauna pusiausvyrą. Paskui jie ištrūko iš miško ir atsidūrė proskynoje. Per 
lietų jai net pavyko pamatyti besiritančius debesis. „Tikriausiai atsidūrėm 
toje pačioje pievoje ant šlaito, kur ganėsi arkliai“, - pagalvojo ji. Jas prisivi- 
jo Lenktynininkas su Jondalaru. Vyras taip pat buvo prigludęs prie arklio 
kaklo, nors negalėjai įžiūrėti ką nors daugiau nei formą ar siluetą, tamsų 
šešėlį tamsiame fone. 

Yhaha sulėtino žingsnį, ir Aila juto, kaip ji sunkia šnopuoja. Medžiai ki- 


toje pievos pusėje buvo retesni, ir Yhaha jau nebelėkė kaip galvą pametusi, 

nebebandė išvengti medžių. Aila atsisėdo tiesiau, bet vis dar laikė apkabi- 
nusi kumelės kaklą. Lenktynininkas kiek išsiveržė į priekį, tačiau netrukus 
irgi sulėtino iki žinginės, ir Yhaha jį pasivijo. Lietus rimo. Medžiai užleido 
vietą krūmams, paskui žolei, šlaitas išsilygino ir prieš juos atsivėrė stepės. 
Tamsą per lietaus šydą šiek tiek švelnino tik debesys, apšviesti už jų pasi- 
slėpusio mėnulio. 

Arkliai sustojo, ir Aila nulipo, kad leistų Yhaha pailsėti. Jondalaras 
taip pat nušoko nuo eržiliuko, ir jie stovėjo vienas greta kito mėgindami 
nors ką įžiūrėti slėnyje. Švystelėjo žaibas, tačiau tolėliau, vėliau pasigirdo 
griaustinis, tik jau ne toks grėsmingas. Kiek apsvaigę jie stebeilijo į tamsią 
slėnio bedugnę suvokdami, kad įvyko kažkokia didelė nelaimė, nors nieko 
nebuvo matyti. Suvokė, kad vos išsigelbėjo nuo baisios katastrofos, tačiau 
dar nesuprato jos mastų. 

Aila pajuto keistai dilgčiojant galvos odą ir išgirdo silpną traškesį. Ji 
suraukė nosį pajutusi rūgštų ozono kvapą. Tai buvo specifinis degėsių 
kvapas, bet ne laužo, niekas žemėje taip nedega. Staiga jai toptelėjo, kad 
tikriausiai toks turi būti dangų raižančios ugnies kvapas. Tada ji apstulbusi 
ir persigandusi atsimerkė ir stvėrėsi Jondalaro. Išlaki pušis, šaknis įleidusi 
šlaite apačioje, tačiau uolos atodangos apsaugota nuo vėjų ir iškilusi aukš- 
tai virš stepių, švytėjo grėsminga mėlyna liepsna. 

Jondalaras ranka apkabino moterį lyg norėdamas ją apsaugoti, tačiau 
juto tą patį, tas pačias baimes, suprato, kad šitų nežemiškų laužų nesu- 
valdysi. Tegali laikyti moterį apkabinęs. Tada dantytas, traškantis žaibas, 
išsišakojęs į nuožmių strėlių tinklą, perskrodė švytinčius debesis, akinamu 
žybsniu šoko iš dangaus ir dūrė į aukštąją pušį, o slėnį ir stepes nušvietė 
vidudienio šviesa. Aila krūptelėjo išgirdusi aštrų traškesį, tokį garsų, kad 
jis liko aidėti ausyse, ir susigūžė dangumi nusiritus griausmingam grumėji- 
mui. Tą švytėjimo akimirką jie ir pamatė, kokios pražūties vos išvengė. 

Žaliasis slėnis buvo nusiaubtas. Vietoj lygaus dugno kunkuliavo van- 
dens sūkuriai. Priešais juos rausvoje tolimojo šlaito dirvoje purvo nuoš- 
liauža buvo įrėžusi šviežią randą, į šėlstančius vandenis suversta styrojo 
krūva riedulių ir išvirtusių medžių. 

Potvynį sukėlusių aplinkybių derinys nebuvo neįprastas. Viskas prasidė- 
jo kalnuose vakaruose ir žemo atmosferos slėgio srityse virš jūros. Šiltas, drė- 


gnas oras sūkuriais kilo aukštyn ir kondensavosi į didžiulius pilvotus debesis, 

kurie sustingę ir nejudrūs kybojo virš akmenuotų kalvų. Į šitą orą įsiveržė 
šaltasis frontas, ir susidariusi turbulencija sukūrė neįprastai stiprią audrą. 

Lietūs iš išpampusio dangaus pylėsi į žemės tuštumas ir kiaurymes, 
paskui telkėsi į upelius, ritosi uolomis, srautai tvinko pašėlusiu greičiu. 
Sūkuriuojantys vandenys, raginami nuolatinės liūties, sruvo stačiomis kal- 
vomis, tryško per užtvaras ir susidūrę su kitomis srovėmis jungėsi į šėlstan- 
čios, visa niokojančios jėgos sienas. 

Pasiekęs žaliąjį miškingą slėnį staigus potvynis prasiveržė pro krioklį ir 
godžiai riaumodamas prarijo visą slėnį, bet sodri, žalia įduba sūkuriuojan- 
tiems vandenims buvo paruošusi staigmeną. Ištisas epochas žemę kilnojo 
stiprūs, gilūs požeminiai judesiai. Pakilus mažos, žemyno viduje esančios 
pietinės jūros lygiui, atsivėrė kelias į dar didesnę jūrą toliau pietuose. Per 
kelis dešimtmečius slėnis tapo izoliuotas ir susiformavo seklus upės užpil- 
domas baseinas, savotiškas mažas ežeras su natūralia užtvanka. Neseniai 
atsirado nauja vandens vaga ir mažasis baseinėlis ištuštėjo, tad sausų stepių 
viduryje susiformavo gana drėgnas miškingas slėnis. 

Antroji purvo nuošliauža kiek toliau pasroviui vėl užtvenkė vandens 
kanalą, slėnyje įkalino įniršusius potvynio vandenis ir sukėlė atgalinę 
srovę. Jondalaras manė, kad tai, kas vyksta apačioje, turbūt yra koks koš- 
maras. Vyrui buvo sunku patikėti tuo, ką matė savo akimis. Vietoj slėnio 
sūkuriavo beprotiška purvo ir akmenų masė, viskas teliūskavo ir plakėsi, 
skilinėjo su visomis šaknimis išplėšti medžiai ir krūmai. 

Joks gyvas sutvėrimas neišliko toje vietoje, ir Jondalaras sudrebėjo pa- 
galvojęs, kas būtų įvykę, jei Aila nebūtų pabudusi ir primygtinai reikalavu- 
si kuo greičiau nešdintis iš slėnio. Jis abejojo, ar be arklių pagalbos jie būtų 
spėję nusigauti į saugią vietą. Vyras apsidairė; abu gyvuliai stovėjo nuleidę 
galvas, išsiskėtę, atrodė nepaprastai išvargę. Vilkas buvo šalia Ailos, o pa- 
matęs Jondalaro žvilgsnį pakėlė galvą į viršų ir sustaugė. Vyrui pasidingojo, 
kad būtent vilko staugimas sutrikdė jo miegą dar prieš Ailai pabundant. 

Blykstelėjo dar vienas žaibas, o pasigirdus griaustiniui vyras pajuto, 
kaip Aila virpa jo rankose. Pavojus dar nepraėjo. Jie buvo šlapi ir sušalę, 
visa manta kiaurai permirkusi, o atvirų lygumų vidury šėlstant audrai susi- 


rasti pastogę tikriausiai bus neįmanoma. 


Liepsnojo žaibo pakirsta išlaki pušis, tačiau ugnį maitinantiems karš- 
tiems sakams teko grumtis su lietumi, tad spragsinčios liepsnos skleidė 
menką šviesą. Vis dėlto jos pakako bendriems aplinkinio peizažo kontū- 
rams išryškinti. Atvirose lygumose nebuvo matyti itin daug pasislėpti tin- 
kamų vietų, išskyrus kažkokį žemą krūmų sąžalyną šalia beveik vandens 
pilno griovio, kuris didžiąją metų dalį būdavo išdžiūvęs. 

Aila stebeilijo į slėnio tamsą tarytum pakerėta apačioje atsivėrusio regi- 
nio. Staiga lietus vėl prapliupo smarkiau, liete liejosi, kiaurai merkė žmo- 
nių jau ir taip permirkusius drabužius ir pagaliau užgesino liepsnojantį 
medį. 

- Eime, Aila, - tarstelėjo Jondalaras. - Reikia surasti kokią pastogę ir 
pasislėpti nuo šio lietaus. Tu sušalai. Mudu abu sustirę ir šlapi. 

Ji dar akimirką žiūrėjo, paskui sudrebėjo. 

— Mesbuvome ten, - pasakė ji, pakėlusi akis. - Jondalarai, mes būtume 
žuvę, jei būtume užklupti tame slėnyje. 

— Mes išėjome laiku. Dabar reikia susirasti pastogę. Jei neaptiksime ko- 
kios vietelės sušilti, bus nebesvarbu, kad pasprukome iš slėnio. 

Jis pakėlė Lenktynininko pavadį ir pajudėjo krūmynų link. Aila davė 
ženklą Yhaha ir su Vilku nusekė įkandin. Pasiekę griovį jie pastebėjo, kad 
žemi krūmai veda prie tankesnio aukštesnių krūmų, beveik žemų medžių, 
sąžalyno kiek atokiau nuo slėnio stepėje, ir patraukė tenai. 

Keliautojai prasibrovė į tankaus gluosnių sąžalyno vidurį. Žemė po lai- 
bais, daugiastiebiais sidabriškai žaliais gluosnių krūmais buvo šlapia, lie- 
tus vis dar smelkėsi pro siaurus lapus, bet jau nebe taip smarkiai. Iš mažos 
aikštelės žmonės išnešė sumedėjusius stiebus, paskui nuo arklių nuėmė ne- 

šulius. Jondalaras ištraukė sunkų šlapią palapinės ryšulį ir jį papurtė. Aila 
čiupo baslius ir susmaigstė juos ratu krūmyno aikštelės viduje, paskui pa- 
dėjo Jondalarui ant jų išskleisti palapinės odas, vis dar pririštas prie pagrin- 
do pakloto. Statė bet kaip, bet dabar jie norėjo tik pastogės nuo lietaus. 

Į laikiną pastogę sunešę savo krepšius ir kitus daiktus žmonės priplėšė 
medžių lapų, jais išklojo šlapią žemę, ant jų patiesė drėgnus miego kai- 
lius. Paskui nusivilko viršutinius drabužius, vienas kitam padėjo išgręžti 
permirkusias odas ir užmetė jas ant šakų džiūti. Pagaliau, smarkiai dre- 
bėdami, jie susirangė ant žemės ir užsitraukė miego kailius. Vilkas įėjęs 
energingai pasipurtė, viską aptaškė vandeniu, bet daiktai buvo tokie šlapi, 
kad didesnės žalos jau nebepadarė. Stori gauruoti stepių arkliukų kailiai 
labiau tiko šaltai ir sausai žiemai nei merkiančiai vasaros audrai, bet gyvu- 
liai buvo įpratę gyventi lauke. Abu stovėjo susiglaudę greta krūmų guoto, 
o lietaus srovės liejosi jų nugaromis. 

Drėgnos pastogės viduje, per šlapios ugniai įkurti, Aila ir Jondalaras 
susisupo į sunkius kailius ir apsikabino. Vilkas susirangė ant jų miego kai- 
lių viršaus, prisispaudė kuo arčiau žmonių, ir pagaliau kūnų šiluma padėjo 
visiems nurimti. Moteris ir vyras snūduriavo, nors nė vienas iš tikrųjų ne- 


miegojo. Auštant lietus aprimo, ir jie įmigo giliau. 


Aila klausėsi, pati sau šypsodamasi, ir neskubėjo atsimerkti. Žadinan- 
čioje paukščių giesmių kakofonijoje ji išskyrė aštrius, įmantrius kalviuko 
šauksmus. Po to moteris išgirdo melodingą trelę, kuri vis garsėjo, bet kai 
pabandė surasti, iš kur sklinda šitas čiruliavimas, turėjo atsimerkti ir gerai 
įsižiūrėti, kad pamatytų besileidžiantį pilkšvai rusvą, vos pastebimą mažu- 
tį dirvinį vieversį. Aila persivertė ant šono ir jį stebėjo. 

Dirvinis vieversys lengvai ir skubriai bėginėjo žeme, puikiai laikydama- 
sis ant didelių nagučių, paskui linktelėjo skiauterėta galvele ir pasirodė sū 
vikšru snape. Greitais, trūkčiojamais žingsneliais paukštukas pasileido pli- 
ka žeme greta gluosnio, kur netikėtai atgijo pasislėpęs ką tik išsiperėjusių 
pūkuotų jauniklių pulkelis. Visi pražiotais snapeliais reikalavo gardaus kąs- 


nelio. Netrukus su sparnuotu vabzdžiu pasirodė antras paukštis, panašus 

į pirmąjį, nors truputį pilkesnis ir beveik nematomas pilkšvai rudoje ste- 
pių dirvoje. Kol jis kimšo laimikį į pražiotą vieno mažylio snapą, pirmasis 
paukštis pakilo į orą ir ėmė skrieti ratais, kol jo beveik nebebuvo matyti, 
tačiau niekur nedingo - jis virto neįtikėtinai puikios dainos vijomis. 

Aila švelniai sušvilpavo melodingą giesmę, taip tiksliai mėgdžiodama 
garsus, kad paukštelių mocina liovėsi lesioti žemę ir atsisuko. Aila vėl sušvil- 
pė, kartu apgailestaudama, kad neturi paukšteliui pasiūlyti grūdų. Šitaip 
ji darydavo gyvendama savo slėnyje, kai tik pradėjo mėgdžioti paukščių 
giesmes. Kai ji įgudo švilpauti, paukšteliai šaukiami atskrisdavo, nesvarbu, 
ar gaudavo grūdų, ar ne, ir tapo jos vienišų dienų draugija. Dirvinis viever- 
sys prisiartino, ieškodamas paukščio, kuris įsiveržė į jo lizdo teritoriją, bet 
nesuradęs jokių kitų paukštelių grįžo maitinti jauniklių. 

Dar labiau Ailos dėmesį patraukė iššvilpautos pasikartojančios me- 
lodijos, sodresnės ir pasibaigiančios kikenimu. „Smiltvištės pakankamai 
stambios, kad padoriai pavalgytum, taip pat ir tie ulbantys paprastieji 
purpleliai“, - galvojo ji dairydamasi putlių paukščių, kurie dydžiu ir for- 
ma kiek priminė rusvas smiltvištes. Paprastą šakelių lizdą su trimis baltais 
kiaušiniais žemai tarp šakų ji pamatė anksčiau nei pastebėjo putlų balan- 
dį maža galva, nedideliu snapeliu ir trumpomis kojikėmis. Jo minkštos, 
tankios plunksnos buvo blyškiai rudos, beveik šviesiai rausvos, o ryškus 
nugaros ir sparnų raštas, kiek primenantis vėžlio kiautą, blizgėjo vaivo- 
rykštiniais lopais. 

Jondalaras persivertė, ir Aila pasisuko pasižiūrėti į šalia jos gulintį vyrą, 
kuris giliai ir ritmingai kvėpavo per miegus. Tada suprato, kad reikia at- 
sikelti ir nusilengvinti. Ji bijojo, kad sujudėjusi pažadins mylimąjį ir labai 
nenorėjo jo trukdyti, bet kuo labiau stengėsi užsimiršti, tuo juto stipresnį 
poreikį keltis. „Galbūt pavyks, jei judėsiu labai lėtai“, - galvojo ji, bandy- 
dama išnirti iš šiltų, truputį drėgnų kailių. Vyras sušnarpštė ir apsivertė 
ant kito šono, moteris išsilaisvino iš apklotų. Ištiesęs ranką ir pajutęs, kad 
Ailos nėra, Jondalaras pabudo. 

— Aila? A, štai kur tu, - sumurmėjo jis. 

— Miegok, Jondalarai. Dar nereikia keltis, — tarstelėjo ji, ropodama iš 
jų lizdo krūmuose. 

Rytas buvo vaiskus ir gaivus, dangus žėravo giedru mėliu, nebuvo ma- 


tyti nė debesėlio. Vilko nebebuvo. „Tikriausiai medžioja ar tyrinėja apy- 

linkes“, - pagalvojo Aila. Arkliai taip pat buvo išėję; moteris matė juos 
besiganančius slėnio pakrašty. Nors saulė buvo vis dar žemai, šlapia žemė 
jau garavo, ir Aila, atsitūpusi nusišlapinti, pajuto drėgmę. Tada pastebėjo 
raudonas dėmes vidinėje šlaunų pusėje. „Mano mėnulio laikas“, - pagal- 
vojo ji. Ji to laukė; reikėjo apsiprausti ir išsiplauti apatinius drabužius, ta- 
čiau pirmiausia reikėjo muflonų vilnos. 

Griovys buvo puspilnis, bet jį kirto skaidrus upeliukas. Pasilenkusi 
Aila nusiplovė rankas, išgėrė kelias rieškutes vėsaus vandens ir parskubėjo 
į guolį. Jondalaras buvo atsikėlęs ir šypsojosi, jai skinantis kelią į pasto- 
gę gluosnyne. Aila norėjo pasiimti vieną savo krepšių. Išsitraukusi krepšį 
į atvirą vietą, ji pradėjo jame raustis. Jondalaras atnešė abu savo krepšius, 
paskui grįžo paimti kitų daiktų. Jis norėjo pažiūrėti, kiek žalos pridarė lie- 
tus. Kaip tik tada atliuoksėjo Vilkas ir pasileido tiesiai prie Ailos. 

— Atrodai patenkintas savimi, - pastebėjo moteris, šiaušdama kailį ant 
žvėries sprando, tokį tankų ir storą, kone karčius. Kai Aila liovėsi glosčiusi, 
žvėris pašoko, purvinas letenas beveik pečių lygyje uždėjo jai ant krūtinės. 
Vilkas užklupo ją netikėtai, vos neparbloškė, tačiau moteris greitai atgavo 
pusiausvyrą. 

- Vilke! Žiūrėk, kaip išpurvinai, - papriekaištavo ji, o jis siekė lyžtelėti 
jai kaklą ir veidą, o paskui žemai, dusliai urgzdamas išsižiojo ir sukando 
jos žandikaulį. Nepaisant įspūdingų nasrų, jo veiksmai buvo atsargūs ir 
švelnūs, tarytum jis bendrautų su naujagimiu šunyčiu. Dantimis vilkas nė 
neįbrėžė moters odos. Ji vėl panardino plaštakas į jo gaurus, atkragino jo 
galvą ir pažiūrėjo į ištikimas vilkiškas akis su tokiu pat meilumu, kokį ir jis 
jai rodė. Paskui ji sugriebė jo žandikaulį savo dantimis ir taip pat suurzgė, 
švelniai ir meilingai kąsčiodama. 

— Atstok, Vilke. Pažiūrėk, kaip mane išpurvinai! Dabar dar ir šitai tu- 
rėsiu skalbti, - moteris ranka perbraukė laisvą, berankovę odos tuniką, 
dėvimą su trumpomis kelnėmis, kurios tarnavo kaip apatiniai. 

- Jei gerai nepažinočiau Vilko, Aila, būčiau beveik išsigandęs dėl tavęs, 
kai jis šitaip padarė, - pasakė Jondalaras. - Jis jau užaugo didelis ir yra 
medžiotojas. Gali bet ką pribaigti. 

— Nereikia jaudintis, kai Vilkas šitaip elgiasi. Šitokiu būdu vilkai svei- 
kina vienas kitą ir rodo savo meilę. Manau, jis taip pat džiaugiasi, kad mes 

— Pasidairei ten? 

— Dar ne... Vilke, nešdinkis, - subarė ji, kai žvėris pradėjo uostinėti jai 
tarp kojų. - Mano mėnulio laikas, - ji nusuko akis ir truputį išraudo. — 
Atėjau pasiimti vilnos, dar neturėjau progos pažiūrėti. 

Kol Aila tvarkėsi — apsiprausė ir skalbėsi drabužius mažame upelyje, 
rišosi dirželius, kurie prilaikė vilną, ir ieškojo ko nors dar apsivilkti, Jon- 
dalaras paėjėjo link slėnio krašto nusišlapinti ir pažvelgė žemyn. Nebuvo 
nė ženklo stovyklavietės ar bent jau vietos, kur tokia galėjo būti įrengta. 
Slėnis buvo iš dalies užpildytas vandens, jame suposi rąstai, medžiai ir ki- 
tos plūduriuojančios nuolaužos, vanduo be paliovos kilo ir kunkuliavo. 
Srautą maitinanti nedidelė upė vis dar buvo užtvenkta, formavosi srovės, 
nors jau nebebuvo tokio grėsmingo visos masės judėjimo pirmyn ir atgal 
kaip praėjusią naktį. 

Aila ramiai atsistojo šalia Jondalaro, kuris įdėmiai spoksojo į slėnį ir 
mąstė: Pajutęs ją stovint greta, jis pakėlė akis. 

— Šitas slėnis siaurėja pasroviui, ir kažkas tikriausiai užtvenkė upę, — 
pasakė jis. - Tikriausiai akmenys ar purvo nuošliaužos. Sulaikė vandenį. 
Galbūt todėl apačioje taip žalia, gal ne pirmą kartą jis užliejamas. 

— Toks staigus potvynis būtų mus nuplovęs, - pasakė Aila. 

„Mano slėnį vanduo užliedavo kiekvieną pavasarį, ir tai buvo gana blo- 
gai, bet šitai... — ji negalėjo rasti žodžių mintims išreikšti ir nesąmoningai 
baigė sakinį genties ženklų kalbos judesiais, kurie tiksliau ir stipriau išreiš- 
kė jos nerimą ir drauge palengvėjimą. 

Jondalaras supraro. Jam taip pat trūko žodžių, jis jautėsi panašiai kaip 
Aila. Abu stovėjo tyliai stebėdami judėjimą apačioje; tada Aila pamatė, 
kaip vyro kaktą išvagoja susitelkimo ir rūpesčio raukšlės. Pagaliau jis pra- 
bilo: 

— Jei purvo nuošliauža, ar kad ir kas tai būtų, pasiduos per greitai, ta 
vandens banga bus labai pavojinga. Tikiuosi, ta kryptimi negyvena jokie 
žmonės. 

— Nebus pavojingiau negu vakar vakare, - atsakė Aila. - Ar bus? 

— Vakar vakare lijo, todėl žmonės tikėjosi kokio nors potvynio, bet jei 
tas vanduo prasiveržtų netikėtai, užkluptų žmones ir tikrai viską nusiaub- 
tų, - paaiškino jis. 

Aila linktelėjo, paskui pasakė: 

- Bet jei žmonės gyvena prie šios upės, argi nepastebėtų, kad ji liovėsi 
tekėti, ir nebandytų išsiaiškinti, kodėl tai įvyko? 

Jondalaras atsisuko. 

- O kaipgi mes, Aila? Mes keliaujame ir negalime suprasti, kad upė 
„liovėsi tekėti. Galėjome atsidurti panašios upės žemupyje, ir mūsų niekas 
nebūtų įspėjęs. 

Aila dar kartą pažvelgė į vandenį slėnyje ir prieš atsakydama padelsė. 

— Tu teisus, Jondalarai, - pagaliau tarė ji. - Kitas potvynis galėjo mus 
užklupti be įspėjimo, o žaibas — smogti į mus vietoj to medžio. Žemei 
drebant gali atsiverti plyšys, prarysiantis viską, išskyrus mažą mergaitę, 
ir paliksiantis ją vienui vieną pasaulyje. Arba kažkas galėjo susirgti, gimti 
silpnas ar išsigimęs. Mamuta sako, kad niekas negali žinoti, kada Motina 
nuspręs pasišaukti vieną savo vaikų atgalios. Nieko-nelaimėsi šitaip neri- 
maudamas. Mes bejėgiai, viską lemia Motina. 

Jondalaras klausėsi vis dar neramiai susiraukęs; paskui nusiramino ir 
apkabino moterį. 

- Aš per daug jaudinuosi. Tonolanas dažnai man tai kartodavo. Vos 
pradėjau galvoti apie tai, kas įvyktų, jei būtume pasroviui to slėnio, ir pri- 
siminiau praėjusią naktį. Paskui pagalvojau, kas būtų, jei tave prarasčiau, 
ir... - jis stipriau suspaudė ją glėbyje. - Aila, nežinau, ką daryčiau, jei kada 
tavęs netekčiau, - pasakė jis ir aistringai ją apglėbė. - Nesu tikras, kad no- 
rėčiau toliau gyventi. 

Tokia stipri vyro reakcija išdavė švelnų rūpestį. 

- Tikiuosi, kad gyventum toliau, Jondalarai, ir rastum kitą moterį, 
kurią mylėtum. Jei kas nors kada nors tau nutiktų, dalelė manęs, mano 
dvasios, nueitų su tavimi todėl, kad aš tave myliu, bet aš toliau gyvenčiau, 
ir tavo dvasios dalelė visada gyventų su manimi. 

— Nebūtų lengva pamilti ką nors kitą. Nemaniau, kad kada tave rasiu. 
Nežinau, ar net norėčiau ieškoti, - atsakė Jondalaras. 

Jie drauge nuėjo atgalios. Aila kurį laiką tylomis mintijo, paskui pasa- 
kė: 

— Įdomu, ar šitaip būna, kai ką nors myli ir tas asmuo atsako meile? 
Įdomu, ar pasikeičiama dvasios dalelėmis? Galbūt todėl šitaip skaudu pra- 
rasti tą, kurį myli, - kiek parylėjusi ji tęsė: - Visai kaip genties vyrai. Jie yra 


medžioklės broliai ir apsikeičia savo dvasių dalelėmis, ypač kai išgelbsti 

vienas kitam gyvybę. Nėra lengva gyventi, kai trūksta tavo dvasios dalelės, 
ir kiekvienas medžiotojas žino, kad gabalėlis tavęs nueina į kitą pasaulį, 
jei kitas ten patenka, todėl jis stebi ir saugo savo brolį. Žmogus padarys 
beveik viską, kad tik išgelbėtų kito gyvybę, - stabtelėjusi moteris pakėlė 
akis: — Manai, kad mudu apsikeitėme dvasių dalelėmis, Jondalarai? Juk 
mudu medžioklės broliai, tiesa? | 

— Ir tu kartą išgelbėjai man gyvybę, tačiau esi kur kas daugiau nei me- 
džioklės brolis, - nusišypsojęs pasakė jis. - Aš myliu tave. Dabar suprantu, 
kodėl Tonolanas nenorėjo toliau gyventi mirus Jetamijai. Kartais manyda- 
vau, kad jis ieško kelio į kitą pasaulį, kad galėtų susirasti Jetamiją ir kūdikį, 
kuris taip ir negimė. 

- Jei kas panašaus nutiktų man, nenorėčiau, kad sektum paskui mane 
į dvasių pasaulį. Trokščiau, kad pasiliktum čia ir susirastum kitą moterį, — 
tvirtai pasakė Atila. Ji nemėgo tokių Jondalaro kalbų apie kitus pasaulius. 
Ji nežinojo, koks yra tas kitas pasaulis, ir net giliai širdyje abejojo, ar jis 
iš tikrųjų egzistuoja. Tebuvo visiškai aišku, kad norint ten patekti reikia 
mirti šiame, o ji nenorėjo nieko girdėti apie Jondalaro mirtį. 

Mintys apie dvasių pasaulį sužadino ir kitokius apmąstymus. 

— Galbūt taip nutinka senstant, - pasakė ji. - Jei dvasios dalelėmis 
apsikeiti su žmonėmis, kuriuos myli, jiems mirštant, o kartu su jais į kitą 
pasaulį nueina ir mūsų dvasios dalelės, lieka nepakankamai dvasios mus 
išlaikyti šiame pasaulyje. Tai lyg skylė viduje, kuri vis didėja, todėl norisi 
keliauti į kitą pasaulį, kuriame gyvena didžioji dalis mūsų dvasios ir mūsų 
mylimieji. 

— Iš kur tu tiek daug žinai? - švelniai šypsodamasis pasiteiravo Jonda- 
laras. 

Kad ir kaip jai stigto žinių apie dvasių pasaulį, jos nuoširdžios ir spon- 
taniškos pastabos tam tikra prasme jam atrodė suprantamos, rodė tikrą 
ir mąslų moters protą, nors jis niekaip negalėjo žinoti, ar jos mintys nors 
kiek vertingos. „Jei greta būtų Zelandonė, galėčiau pasiteirauti“, - pagal- 
vojo Jondalaras. Tada jis netikėtai suprato, kad keliauja namo ir netrukus, 
vieną dieną, galės jos paklausti. 

— Aš praradau savo dvasios daleles, kai buvau maža mergaitė, kai žmo- 
nes, kuriems aš gimiau, pasiglemžė žemės drebėjimas. Paskui mirdami po 


dalelę paėmė Iza ir Krebas, o vėliau ir Raidagas. Durkas, nors yra gyvas, 

turi dalelę manęs, mano dvasios, kurios aš niekada nepamatysiu. Tavo bro- 
lis kartu pasiėmė dalelę tavęs, tiesa? 

— Taip, - nesiginčijo Jondalaras, - pasiėmė. Man visada jo trūks, visada 
skaudės apie tai pagalvojus. Kartais vis dar dingojasi, kad tai mano kaltė, 
„turėjau padaryti ką nors, kad jį išgelbėčiau . 

— Nemanau, kad galėjai ką padaryti, Jondalarai. Motina jo norėjo, ji 
taip nusprendė. 

Grįžę į aukštų gluosnių krūmyną, kuriame praleido naktį, žmonės ėmė 
žiūrinėti savo mantą. Beveik viskas buvo mažų mažiausiai sudrėkę, nema- 
žai daiktų buvo vis dar labai šlapi. Jie atrišo išbrinkusius mazgus, kurie vis 
dar jungė apatinį paklotą su palapinės viršumi, paskui suėmę už galų ir 
sukdami priešingomis kryptimis pabandė kuo geriau išgręžti. Per stipriai 
gręžiant įsitempė siūlės. Nusprendę pastatyti palapinę ir taip leisti jai iš- 
džiūti keliautojai pastebėjo, kad trūksta palapinės baslių. 

Apatinį paklotą patiesę ant krūmų jie patikrino viršutinius drabu- 
žius — jie vis dar buvo šlapi. Daiktai krepšiuose nukentėjo kiek mažiau. 
Daug daiktų buvo drėgni, tačiau jie greitai išdžius radus šiltą, sausą vietą. 
Atvirose stepėse praleisti dieną būtų puiku, tačiau jiems reikėjo keliauti, o 
naktį ant žemės buvo drėgna ir vėsu. Vis dėlto nesinorėjo miegoti šlapioje 
palapinėje. 

— Manau, kad laikas išgerti karštos arbatos, - netekusi drąsos pasakė 
Aila. Buvo jau gerokai įdienoję. Ji užkūrė laužą, sudėjo kaitinimo akmenis 
ir ėmė galvoti apie pusryčius. Būtent tada suprato, kad jie neturi atsargų 
maisto, likusio nuo praėjusios vakarienės. 

— Oi, Jondalarai, neturime nieko, ko galėtume šį rytą užvalgyti, - pa- 
siskundė Aila. - Visa liko tame slėnyje. Grūdus palikau gerajame virimo 
krepšyje šalia karštų anglių laužavietėje. Nebeturiu virimo krepšio. Yra 
kitų, tačiau anas buvo pats geriausias. Bent jau tebeturiu savo vaistų krep- 
šelį, - su akivaizdžiu palengvėjimu pasakė Aila. - Ūdros kailis vis dar at- 
sparus vandeniui, kad ir koks senas. Viskas viduje sausa. Bent jau galiu 
užplikyti mums arbatos, turiu skonių žolelių. Atsinešiu vandens, - pasakė 
ji ir apsidairė. - Kur mano arbatos plikymo krepšys? Ar praradau ir jį? 
Maniau, kad atsinešiau į palapinę, kai pradėjo lyti. Turbūc iškrito, kai sku- 
binomės išvykti. 

— Palikome dar šį tą, dėl ko nepradžiugsi, - pastebėjo Jondalaras. 

— Ką? - akivaizdžiai nusiminusi pasiteiravo Aila. 

— Maisto dėžutę ir ilguosius baslius. 

Moteris užsimerkė ir nusiminusi papurtė galvą. 

— O, ne. Tai buvo puikus indas mėsai, ir dar pilnas stirnienos. Ir tie 
basliai. Kaip tik tinkamo dydžio. Bus sunku juos pakeisti naujais. Geriau 
pažiūrėsiu, ar dar ko trūksta, ir patikrinsiu, ar nesugedo maisto atsargos. 

Ji paėmė krepšį, kuriame laikė keletą asmeninių daiktų, drabužių ir rei- 
kmenų. Nors visi krepšiai buvo šlapi ir sukritę, atsarginės virvės ir juostos, 
suguldytos ant dugno, šio krepšio turinį išsaugojo pakankamai sausą ir 
nepažeistą. Maistas, kurį jie valgė keliaudami, buvo beveik krepšio viršuje; 
žemiau buvo neliečiamos kelionės maisto atsargos, vis dar saugiai suvy- 
niotos ir, galima sakyti, sausos. Aila nusprendė, kad atėjo tinkamas laikas 
apžiūrėti visas atsargas vien tik tam, kad įsitikintų, jog niekas nesugedę. 
Reikėjo nuspręsti, kiek ilgai maistas, kurį jie turi pasiėmę, laikysis. 

Ji išėmė visą įvairiai apdorotą maistą, kurį gabenosi, ir išdėliojo ant 
miegmaišio. Buvo uogų - gervuogių, aviečių, mėlynių, šeivamedžio uogų, 
šilauogių, žemuogių - ir jų mišinių, sutrintų ir sudžiovintų į paplotėlius. 
Kitos saldžios gėrybės buvo išvirtos, paskui išdžiovintos, kartais pridėjus 
gabalėlių mažų kietų obuoliukų, aitrių ir rūgščių, tačiau turinčių daug 
pektino. Visos uogos ir laukiniai obuoliai kartu su kitais vaisiais, tokiais 
kaip laukinės kriaušės ir slyvos, buvo supjaustyti ar palikti nesmulkinti, 
išdžiovinti saulėje. Bet kuriuos iš jų buvo galima valgyti iš karto, mirkyti 
arba virti vandenyje, jie dažnai būdavo naudojami sriuboms ar mėsos pa- 
tiekalams pagardinti. Taip pat Aila turėjo grūdų ir sėklų; kai kurie produk- 
tai buvo apvirti ir paskui išdžiovinti; buvo gliaudytų ir pakepintų lazdyno 
riešutų ir pinijų kankorėžių, kupinų riebių riešutėlių, kurių ji išvakarėse 
prisirinko slėnyje. 

Daržovės taip pat buvo džiovintos - stiebai, pumpurai, ypač krakmo- 
lingos šaknys, tokios kaip švendrų, dagių, saldžiašaknės bei įvairių lelijų 
gumbasvogūniai. Kai kurios daržovės prieš džiovinant buvo apvirtos ga- 
ruose žemėje, kitos vos iškastos buvo nuluptos ir nedelsiant suvertos ant 
virvių, nuvytų iš tam tikrų augalų pluoštinės žievės arba iš įvairių gyvū- 
nų nugarkaulių ar kojų sausgyslių. Grybai buvo taip pat suveriami, ir kad 
įgautų aromato neretai kabinami džiūti virš dūmingų laužų. Tam tikros 


valgomosios kerpės taip pat buvo troškinamos ir džiovinamos formuojant 

tankius, maistingus kepaliukus. Atsargose buvo ir įvairiausios vytintos bei 
rūkytos mėsos ir žuvies, o atskirame ryšulyje, atidėtame kritiniam atvejui, 
buvo smulkintos džiovintos mėsos, valytų lydytų taukų ir džiovintų vaisių 
mišinio, suformuoto į mažus sausainukus. 

Džiovintas maistas neužėmė daug vietos ir gerai laikėsi; dalis jo buvo 
daugiau kaip metų senumo ir paimtas iš praėjusios žiemos atsargų, bet 
tam tikrų produktų buvo gana nedaug. Nezė viską surinko iš draugų ir gi- 
minaičių, kurie atsinešė atsargų į vasaros susirinkimą. Aila taupiai naudojo 
savo maisto atsargas; daugiausia keliautojai maitinosi tuo, ką rasdavo ant 
žemės. Tam buvo tinkamas metų laikas. Jei jie negalėtų išgyventi imdami 
dosnų Didžiosios Žemės Motinos derlių, kai jos pasiūlymas turtingiau- 
sias, negalėtų tikėtis ištverti ilgą kelionę skurdesniu metu. 

Aila viską sudėjo atgal. Ji neketino šio ryto pusryčiams eikvoti džio- 
vinto kelionės maisto atsargų — paprasčiausiai jiems pavalgius stepėse liks 
porele riebių paukščių mažiau. Nuo Ailos svaidyklės kritusi smiltviščių 
pora buvo iškepra ant iešmo; balandžių kiaušiniai buvo lengvai įskelti ir 
su visais lukštais sudėti tiesiai į laužą. Sočius pusryčius papildė sėkmingai 
surasta švilpiko slėptuvė, pilna puikiausių pavasarinių gumbasvogūnių. 
Tiesiai po žmonių miego kailiais buvo urvelis, kupinas saldžių ir krakmo- 
lingų daržovių, kurias mažasis gyvūnėlis surinko kiek anksčiau, kai pana- 
šūs į šaknis gumbasvogūniai buvo patys geriausi. Žmonės juos išsivirė su 
riebiais pinijų riešutais: iš kankorėžių riešutėliai buvo iškratyti pakaitinus 
lauže, o paskui akmenimis suskaldyti. Pusryčius užbaigė saujelė šviežių, 


jau prinokusių gervuogių. 


Palikę užlietą slėnį Aila ir Jondalaras toliau traukė į pietus, kiek sukdami 
vakarų kryptimi, ir pamažu artėjo prie kalnyno. Nors jis nebuvo ypač aukš- 
tas, didesnes viršūnes nuolat dengė sniegas, dažnai gaubė miglos ir debesys. 

Jie buvo pietinėje šalto žemyno srityje, ir pievos pobūdis vos pastebimai 
pasikeitė. O šaltose lygumose klestinčių gyvūnų įvairovę lėmė ne tiesiog 
gausybė žolės ir žydinčių augalų: skirtingų rūšių gyvūnai mito skirtingais 


augalais, kitaip migravo, buvo pasiskirstę teritorijomis bei atkeliaudavo 


a 


JEAN M. AUEL 


skirtingais sezonais, tad šitaip prisidėjo prie gyvenimo gerovės. Kaip ir vė- 
lesniais laikais didžiosiose pusiaujo lygumose toli į pietus - vienintelėje 
vietoje, kuri nors kiek atitiks gilaus ledynmečio stepių turtingumą, - dide- 
lė gyvūnų gausa ir įvairovė buvo įmanoma todėl, kad produktyvia žeme jie 
visi dalijosi sudėtingais ir kiekvienai rūšiai tinkamais būdais. 

Kai kurie gyvūnai mito tik tam tikrais augalais arba kai kuriomis jų da- 
limis; kiti tuos pačius augalus rupšnojo skirtingų išsivystymo stadijų; buvo 
tokių, kurie maitinosi ten, kur nėjo kiti gyviai, kartais atklysdavo praėjus 
kitiems žolėdžiams arba tiesiog migravo. Įvairovė išliko todėl, kad vienos 
gyvūnų rūšies mitybos ir gyvenimo įpročiai derėjo arba papildė kitų rūšių 
gyvūnų gyvenimo ypatumus. 

Gauruotiesiems mamutams reikėjo didelių kiekių skaidulinio maisto, 
šiurkščių žolių, stiebų ir viksvų, todėl jie buvo linkę klampoti giliu sniegu, 
pelkėmis ar kiminų pievomis, laikėsi tvirtos, nuo vėjo neapsaugotos žemės 
šalia ledynų. Ilgas jų migracijos kelias ėjo palei ledo sieną, į pietus jie paju- 
dėdavo tiktai pavasarį ir vasarą. 

Stepių arkliukams taip pat reikėjo daug ėdesio; kaip mamutai, jie grei- 
tai virškino šiurkščius stiebus ir žoles, bet buvo išrankesni, teikė pirmenybę 
įvairiausioms vidutinio aukščio žolėms. Jie galėjo prakasti sniegą, kad su- 
rastų maisto, bet taip išeikvodavo daugiau energijos negu įgydavo paėdę, be 
to, jiems buvo sunku keliauti gausiau pasnigus. Jie negalėjo ilgai klampoti 
giliu sniegu ir teikė pirmenybę kietiems paviršiams, vėjuotoms lygumoms. 

Kitaip nei mamutai ir arkliai, bizonai ieškojo lapų ir žolės, turinčios 
daugiau baltymų, jie buvo linkęs rinktis trumpą žolę, vidutinių ir aukšta- 
žolių pilnose pievose misdavo tik atsiradusiais šviežiais ūgliais. O vasarą 
vyko svarbus, tegu ir netyčinis, bendradarbiavimas. Arkliai savo dantimis 
kaip sodininko žirklėmis nukąsdavo per kietus stiebus. Arkliams nugrem- 
žus stiebus, tankiai įsišaknijusios žolės greitai ataugdavo. Pasibaigus arklių 
migracijai dažniausiai po kelių dienų pasirodydavo gigantiški bizonai, ku- 
rie mėgo jaunus ūglius. | 

Žiemą bizonai pajudėdavo į pietines sritis, kuriose vyravo permainingi 
orai ir iškrisdavo daugiau sniego; žemaūgės žolės lapai ten išlikdavo drėgni 
ir šviežesni negu sausose šiaurinėse lygumose. Bizonai puikiai gebėjo, no- 
simi nužėrę sniegą, susirasti taip mėgstamo prie pat žemės esančio maisto, 


tačiau snieguotose pietų stepėse slypėjo ir pavojai. 

Sunkūs, tankūs bizonų ir kitų gauruotų gyvūnų, žiemą migruojančių 
į pietus, kailiai, saugoję santykinai sausame šaltyje, net ir pietuose, kur iš- 
krisdavo daugiau sniego, kėlė pavojų ar net galėjo pražudyti šaltame ir drė- 
gname klimate, dažnai kaitaliojantis šaltam orui ir atodrėkiams. Kailiui 
„per atodrėkį permirkus, gyvūnai galėdavo mirtinai sušalti staiga atšalus, 
ypač jei speigas užklupdavo juos sugulusius ant žemės. Ilgi kailio plaukai 
greitai suledėdavo, ir gyvūnai nepajėgdavo pakilti nuo žemės. Pernelyg gi- 
lus sniegas ar ledo pluta ant sniego paviršiaus taip pat galėjo būti lemtinga, 
kaip ir žiemos pūgos ar plonas užutėkių ledas, ant kurio lengva įlūžti. 

Muflonai ir saigos taip pat mito augalais, prisitaikiusiais prie itin sausų 
sąlygų: smulkiomis žolelėmis ir prie pat žemės augančiais trumpakočiais 
lapiniais augalais. Kitaip nei bizonai, saigos prastai jautėsi ant nelygaus 
grunto arba giliame sniege, kur negalėdavo gerai šokinėti. Tai buvo greiti 
tolimų distancijų bėgikai, galintys aplenkti grobuonis tiktai tvirtose, ly- 
giose, vėjuotose stepėse. Kita vertus, muflonai, arba laukinės avys, buvo 
patyrę alpinistai ir pasinaudodavo stačia vietove pabėgti nuo plėšrūnų, bet 
negalėjo prasikasti pro sniego pusnis. Jie teikė pirmenybę vėjo taršomoms, 
uolingoms aukštumoms. 

Mufonams giminingos gemzės ir kalnų ožkos aplinką dalijosi pagal 
aukštį arba vietovės ir peizažo skirtumus: laukinės ožkos rinkdavosi aukš- 
čiausią sritį su stačiausiomis uolomis, o vos žemesnėse kalvose apsigyven- 
dindavo mažesnės ir labai vikrios gemzės. Apačia likdavo muflonams. Vis 
dėlto visų šių gyvūnų galėjai sutikti griovų išraižytose, sunkiai prieinamo- 
se vietovėse ir net žemiausiose sausose stepėse, nes jie visi buvo prisitaikę 
prie sauso šalčio. 

Avijaučiai taip pat panėšėjo į ožius, nors buvo didesni, su sunkiais dvi- 
gubais kailiais, kurie priminė gauruotųjų mamutų ir raganosių kailį. Dėl 
šios ypatybės jie atrodė aukštesni ir labiau panašūs į jaučius. Jie be perstojo 
kramsnojo žemus krūmus ir viksvas, buvo ypač prisitaikę gyventi šalčiau- 
siose srityse, pirmenybę teikė nepaprastai šaltoms, vėjuotoms, atviroms 
lygumoms šalia ledyno. Avijaučiai vasarą numesdavo pavilnę, tačiau labai 
nemėgo pernelyg įšilusio oro. 

Milžiniški šiaurės elniai atviruose plotuose laikėsi bandomis. Dau- 
guma kitų rūšių elnių maitinosi medžių lapais. Vienišų miško briedžių 


pasitaikydavo retai. Jie mėgo vasarinius lapuočių medžių lapus, sultingas 

plūdenas ir kitus pelkių bei ežerų augalus. Savo plačiomis kanopomis ir 
ilgomis kojomis jie galėjo įveikti klampias, pelkėtas užliejamas žemumas. 
Žiemą jie išgyvendavo ėsdami sunkiau virškinamą žolę ar šakeles aukštų 
gluosnių, kurie augo upės slėnių žemumose; dėl ilgų, platėjančiomis ka- 
nopomis kojų jie lengvai judėjo per vėjo pustomą sniegą. 

Šiaurės elniai geriausiai jautėsi žiemą. Jie mito kerpėmis, augusiomis 
ant nederlingo dirvožemio ir uolų. Mėgstamus augalus jie galėjo užuosti 
net per sniegą, iš labai toli, o kanopomis galėdavo prasikasti gilų sniegą. 
Vasarą šiaurės elniai mito ir žole, ir krūmokšnių lapais. 

Briedžiai ir šiaurės elniai pavasarį ir vasarą teikė pirmenybę alpinėms 
pievoms ar žolingoms aukštumoms, bet ganydavosi žemėliau nei avys. 
Briedžiai noriau ėsdavo žolę nei krūmus. Asilai ir kulanai nuolat rinkosi 
sausas aukštesnes kalvas, o bizonai laikėsi truputį žemiau, nors ir užsiropš- 
davo aukščiau negu arkliai, kurie ganydavosi įvairesnėse vietovėse negu 
mamutai ar raganosiai. 

Tos pirmykštės lygumos su turtingomis ir įvairiomis pievomis padėjo 
be vargo išgyventi gyvūnijai. Vėliau jokia viena vieta žemėje nė iš tolo joms 
neprilygs. Sausas, šaltas aukštikalnių klimatas buvo kiek kitoks. Kalnuose 
gyvenančios avys, ožkos ir antilopės nuklysdavo ir į žemesnes teritorijas, 
bet žemumų klimatui pasikeitus didelės lygumų gyvūnų bandos negalėjo 
egzistuoti stačiose, uolingose aukštikalnėse. 

Šlapios ir trapios šiaurinės pelkės buvo per drėgnos, kad jose augtų 
daug žolės. Dėl šykštaus, rūgštaus dirvožemio augalai gamindavo toksi- 
nus, tad šių vietovių nenuganydavo didžiulės žolėdžių bandos, galinčios 
sunaikinti tokią trapią, lėtai vešinčią augmeniją. Vos kelių rūšių skurdžiais, 
mažai maistingųjų medžiagų turinčiais augalais daugybė žolėdžių nebū- 
tų pramitę; ėdesio nepakako. "Ten gyventi galėjo tik plačiakanopiai, tokie 
kaip šiaurės elniai. Didžiuliai sunkiasvoriai gyvūnai didelėmis, trumpo- 
mis, storomis kojomis ar greiti bėgikai siauromis, dailiomis kanopėlėmis 
klimpdavo minkštoje, šlapioje žemėje. Jiems reikėjo tvirto, sauso ir kieto 
pagrindo. 

Vėliau žolėtose šiltesnių, nuosaikesnio klimato sričių lygumose išsivys- 
tė aiškios labiau ribotos augmenijos juostos, kurias reguliavo temperatū- 
ra ir klimatas. Vasarą augmenijos įvairovė buvo per menka, žiemą - per 


daug sniego. Sniege klimpdavo gyvūnai, kuriems reikėjo tvirto pagrindo, 

daugelis neįstengdavo pro pusnis pasiekti maisto. Elniai galėjo gyventi 
miškuose, kur sniegas gilus, bet tik dėl to, kad skabė medžių lapus ir ša- 
kelių viršūnes; šiaurės elniai galėjo prasikasti per sniegą ir pasiekti kerpes, 
kuriomis maitinosi žiemą. Bizonai ir taurai išliko, tačiau jų bandos gerokai 
. sumenko. Kitų gyvūnų, tokių kaip arkliai, sumažėjo susitraukus ganymui- 
si tinkamiems plotams. 

Būtent unikalus visų elementų derinys ledynmečio stepėse leido tarpti 
tokiai gausai, ir viskas buvo būtina, įskaitant spiginantį šaltį, džiovinančius 
vėjus ir patį ledą. Didiesiems ledynams iš žemesnių platumų atsitraukus į 
poliarines sritis, pasitraukė ir didžiulės žolėdžių bandos, gigantiškų gyvū- 
nų sumažėjo arba jie visiškai dingo iš pasikeitusios žemės, kuri nebegalėjo 
jų išmaitinti, plotų. 

Pražuvusi mėsos dėžutė ir ilgieji basliai nėjo Ailai iš galvos. Jie buvo 
ypač naudingi, beveik būtini ilgoje jų laukiančioje kelionėje. Aila norėjo 
juos pakeisti kitais, tačiau tam reikėjo gana daug laiko. Moteris žinojo, kad 
Jondalaras nekantrauja judėti pirmyn. 

O Jondalaras nerimavo dėl šlapios palapinės - kokia jau ten iš jos pas- 
togė. Be to, šitaip sulankscytos ir kietai supakuotos šlapios odos galėjo pra- 
dėti pūti. Jas derėjo patiesti išdžiūti ir netgi džiūstančias vėl išdirbti, kad 
išliktų lanksčios, nors pirmiau jas apdirbant buvo panaudoti lankstumo 
suteikiantys dūmai. Jis buvo įsitikinęs, kad tai užtruktų ilgiau nei dieną. 

Popietę jie priartėjo prie gilios kitos didelės upės vagos, lygumą skyru- 
sios nuo kalnų. Stovėdami ant atviros stepės plynaukštės virš plataus slė- 
nio su plačiu, greitai srūvančiu vandenkeliu, žmonės gerai matė kitą upės 
pusę. Jos prieškalnės buvo išvagotos daugybės išdžiūvusių, po potvynių 
likusių siaurų tarpeklių ir daubų, taip pat galybės upės intakų. Šita upė 
buvo vienas pagrindinių kanalų, kuriuo į vidinę jūrą sruvo rytinės kalnų 
pusės vandenys. 

Keliautojai apsuko stepės plynaukštės kampą ir šlaitu nujojo žemyn. 
Aila prisiminė teritoriją aplink Liūto stovyklą, nors griovų labiau išrai- 
žytas peizažas kitapus upės buvo kitoks. Šioje pusėje ji matė tokias pačias 
gilias daubas, lioso dirvoje įrėžtas lietaus ir tirpstančio sniego, ir aukštą 
žolę, kuri taip ir sudžiūdavo. Salpos apačioje pavieniai maumedžiai ir pu- 
šys buvo išsimėtę tarp lapuočių krūmų, švendrų guotų, aukštų nendrių ir 
meldų, žyminčių upės kraštą. 

Pasiekė upę Žmonės sustojo. Pagrindinė srovė buvo plati ir gili, patvi- 
nusi nuo neseniai praūžusių liūčių. Keliautojai nė iš tolo nenutuokė, kaip 
reikės per ją persikelti. Teks ką nors sugalvoti 

- Blogai, kad neturime valties, - pasakė Aila, galvodama apie oda ap- 
trauktus apskritus laivelius, kuriais Liūto stovyklos žmonės kirsdavo upę 
šalia namų. 

— "Tu teisi. Tikriausiai mums jau reikėtų kokios valtelės, kad galėtume 
persikelti visko nesušlapinę. Nepamenu, kad būtų tiek bėdos kertant upes, 
kai keliavau su Tonolanu. Sukraudavome savo mantą ant poros rąstų ir 
perplaukdavome, - pasakė Jondalaras. - Tikriausiai neturėjome tiek daug 
daiktų, tik kiekvienas po kuprinę. Tik tiek ir galėjome nešti. Turėdami 
arklius galime pasiimti daugiau, bet tada ir rūpesčių prisideda. 

Aila pajojėjo pasroviui, kad įvertintų padėtį, ir pastebėjo guotą aukštų, 
plonų beržų, augančių šalia vandens. Vieta atrodė tokia pažįstama, kad 
Aila beveik tikėjosi pamatyti ilgą, pusiau požeminį Liūto stovyklos būstą, 
įsiterpusį šlaito šone už upės terasos, su šonuose augančia žole, suapvalin- 
tu stogu ir tobulai simetriškomis įėjimo arkomis, kurios ją taip nustebino 
pirmą kartą pamačius. O kai ji iš tikrųjų pamatė tokią arką, ją apėmė klai- 
kus jausmas, per visą nugarą nubėgo šiurpuliai. 

— Jondalarai! Pažiūrėk! 

Jis pakėlė akis ir pažvelgė į šlaitą, kur rodė Aila. Ten pamatė ne vieną, 
bec kelis tobulai simetriškus arkinius ėjimus, kiekvienas vedė į apvalų, ku- 
polo formos statinį. Abu nulipo nuo arklių ir, susiradę kelelį, nuo upės 
vedusį į viršų, nuėjo į stovyklą. 

Aila labai troško susitikti su čia gyvenančiais žmonėmis. Ji suprato, 
kaip ilgai nesimatė ir nesikalbėjo su niekuo kitu, išskyrus Jondalarą. Deja, 
stovykla buvo tuščia, o į žemę tarp dviejų išlenktų mamutų ilčių, kurių 

"galiukai buvo sujungti viršuje ir suformavo arkinį įėjimą į vieną iš būstų, 
buvo įsodinta maža raižytos mamuto ilties moters figūrėlė su putlia krū- 
tine ir klubais. 

- Jie išėjo, - pasakė Jondalaras. - Paliko Doni nameliams saugoti. 

— Tikriausiai medžioja, vasaros susirinkime arba kur svečiuojasi, - at- 
siliepė Aila, tikrai nusivylusi, kad žmonių nėra. - Negerai. Taip tikėjausi 
ką nors susitikti. 


Moteris apsisuko eiti. 

— Palauk, Aila. Kur eini? 

— Atgal prie upės, - suglumusi atsakė ji. 

— Bet tai puiku, - pasakė Jondalaras. - Galime čia pasilikti. 

- Jie paliko Mutą, Doni, kad saugotų jų namelius. Motinos dvasia juos 
saugo. Mes negalime pasilikti ir sutrikdyti jos dvasios. Tai gali mums at- 
nešti nelaimę, - pareiškė Aila puikiai suprasdama, kad ir Jondalaras tai 
žino. 

— Galime pasilikti, jei reikia. Tik negalime paimti nieko, ko mums ne- 
reikia. Tai visai suprantama. Aila, mums reikia pastogės. Mūsų palapinė 
permirkusi. Reikia ją išdžiovinti. Kol lauksime, galime pamedžioti. Jei nu- 
dėsime tinkamą gyvūną, iš jo odos galėsime pasidaryti valtelę ir persikelti 
per upę. 

Ailos rūpesčio raukšles lėtai pakeitė šviesi šypsena; nes ji suvokė Jonda- 
laro žodžių reikšmę ir suprato minčių potekstę. Jiems tikrai reikėjo kelių 
dienų, kad atsigautų nuo vos neištikusios katastrofos ir pasigamintų naujų 
reikalingų daiktų. 

— Gal prasimanytume pakankamai odos ir pasidarytume naują dėžu- 
tę, - tarstelėjo ji. - Kai odą išvalai ir nuo jos nugrandai plaukus, žaliaminė 
oda netrunka sukietėti. Tai užtrunka ne ilgiau negu reikia mėsai išdžiovin- 
ti. Tereikia ją ištempti ir palikti, kad sukietėtų, - moteris žvilgtelėjo žemyn 
į upę. - Tik pažvelk į tuos beržus štai ten. Manau, iš kai kurių galėčiau 
padaryti puikiausius baslius. Jondalarai, tu teisus. Mes turime pasilikti čia 
kelioms dienoms. Motina supras. Be to, atsidėkodami čia gyvenantiems 
žmonėms už naudojimąsi jų stovykla galėsime palikti truputį džiovintos 
mėsos, jei tik pavyks medžioklė. Kuriame namelyje apsistosime? 

— Prie mamuto židinio, kur paprastai apsistoja svečiai. 

— Manai, kad čia yra mamuto židinys? Tai yra, manai, kad čia mamuto- 
jų stovykla? —- paklausė Aila. 

— Aš nežinau. Tai nėra viena didelė žeminė, kurioje gyvena visi žmo- 
nės, kaip kad Liūto stovykloje, - pasakė Jondalaras, žiūrėdamas į grupę 
septynių apskritų būstų, apkrėstų lygiu sukietėjusiu žemių ir upės molio 
sluoksniu. Tai buvo ne vienas didelis, ilgas daugeliui šeimų skirtas namas, 
kaip kad tas, kuriame jie gyveno žiemą, - šioje vietoje arti vienas kito buvo 
pastatyti keli mažesni būstai. Tai buvo gyvenvietė, daugiau ar mažiau susi- 

— Ne, tai panašiau į Vilko stovyklą, kurioje vyko vasaros susirinki- 
mas, — pastebėjo Aila, sustojusi prieš įėjimą į vieną iš mažų būstų. Ji vis dar 
nedrįso nustumti sunkios užuolaidos ir be kvietimo įeiti į nepažįstamų 
žmonių namus, nepaisant visuotinai priimtino papročio — savitarpio pa- 
galbos kilus būtinybei. 

— Kai kurie jaunesni žmonės vasaros susirinkime tvirtino, kad dideli 
namai yra nepatogūs, - pareiškė Jondalaras. - Jiems labiau patiktų atskiri 
nameliai vienai ar dviem šeimoms. 

— Turi omenyje, kad jie norėtų gyventi savarankiškai? Vienas namelis 
vienai ar dviem šeimoms? Žiemos stovyklai? - pasitikslino Aila. 

— Ne, - atsakė Jondalaras. - Niekas nenorėtų gyventi vienas visą Žie- 
mą. Niekada nepamatysi tik vieno iš tokių mažų namelių pastatyto atski- 
rai; visada jų būna bent jau penki ar šeši, kartais daugiau. Tai buvo tik išsa- 
kyta mintis. Žmonės, su kuriais aš kalbėjausi, manė, kad lengviau pastatyti 
mažesnį namelį naujai šeimai ar dviem negu grūstis į vieną didelę žeminę, 
kol teks statytis kitą. Bet jie norėjo statytis šalia savo šeimų, pasilikti savo 
stovyklose, užsiimti bendra veikla, kartu valgyti maistą, kurį drauge rinko 
ir kaupė žiemai. 

Jis nustūmė sunkią odą, kabančią nuo įėjimą formuojančių sujungtų 
ilčių, pasilenkė ir įėjo į vidų. Aila atsitraukė ir prilaikė užuolaidą, kad į 
vidų patektų nors kiek šviesos. 

— Ką manai, Aila? Ar atrodo kaip mamutojų namelis? 

— Gali būti. Sunku pasakyti. Atsimeni tą sangėjų stovyklą, kurioje 
sustojome pakeliui į vasaros susirinkimą? Ji nedaug tesiskyrė nuo mamu- 
tojų stovyklos. Jų papročiai galbūt kiek kitokie, tačiau daugeliu atžvilgių 
jie panėšėjo į mamutų medžiotojus. Mamuta sakė, kad net laidotuvių 
ceremonija buvo labai panaši. Jis manė, kad kažkada jie buvo giminingi 
mamutojams. O aš pastebėjau, kad jų puošybos raštai ne tokie patys, - ji 
patylėjo bandydama prisiminti kitus skirtumus. - Ir kitokie kai kurie iš 
jų drabužių - kaip kad ta-graži mirusios mergaitės skraistė, suvelta iš ma- 
mutų ir kitokios vilnos. Vis dėlto net mamutojų stovyklos skiriasi. Nezė 
visada suprasdavo, kas iš kokios stovyklos, vien tik iš menkų tunikų raštų 
stiliaus ir formos pakeitimų, kurių aš nė nepastebėdavau. 

Pro įėjimo angą sklindant šviesai buvo aiškiai matyti pagrindinės lai- 

biausiose vietose buvo įsmeigti keli beržų basliai; jis buvo pastatytas iš 
mamutų kaulų. Dideli, tvirti didžiulių gyvūnų kaulai buvo gausiai randa- 
ma ir pricinamiausia statybinė medžiaga stepėse, kuriose medžių beveik 
nebuvo. 

Mamutojai statyboms naudojo toli gražu ne vien savo sumedžiotų ma- 
mutų kaulus. Didžioji dalis kaulų buvo gyvūnų, kurie nugaišo dėl natū- 
ralių priežasčių. Kaulus žmonės rinkdavo visur, kur tik pasitaikydavo jų 
rasti: stepėse arba, dažniausiai, sąnašų krūvose, kurias ištvinusios upės at- 
plukdydavo iki vagos linkių ar natūralių užtvarų, išmesdavo į krantą, kaip 
ir medžius. Nuolatinės žiemos pastogės dažnai buvo statomos upių tera- 
sose netoli tokių sąnašų krūvų, nes mamutų kaulai ir iltys buvo sunkūs. 

Paprastai vienam kaului pakelti reikėdavo kelių žmonių, ir niekas 
nenorėjo nešti jų labai toli; bendras mamutų kaulų,-panaudotų vienam 
mažam nameliui pastatyti, svoris buvo du trys tūkstančiai ar dar daugiau 
svarų. Tokios pastogės viena šeima nepastatytų, reikėjo bendruomenės 
pastangų. Statybai vadovavo žinių ir patirties turintis žmogus, o organi- 
zuodavo gebantis bendram darbui įkvėpti genties narys. 

Vieta, kurią mamutojai vadino stovykla, buvo nuolatinė gyvenvietė, 
o čia gyvenantys žmonės nebuvo klajokliai, sekiojantys paskui migruo- 
jančius medžiojamus gyvūnus, bet sėslūs medžiotojai ir rinkėjai. Vasarą 
stovyklą trumpam galima būdavo palikti tuščią, jei gyventojai išeidavo 
medžioti ar rinkti maisto, kurį parsinešdavo į stovyklą ir laikydavo greta 
esančiose saugyklų duobėse, arba aplankyti šeimos bei draugų kitose gy- 
venvietėse, drauge apsikeisti nuogirdomis ir prekėmis. Vis dėlto tai buvo 
nuolatiniai namai. 

— Nemanau, kad būtent šis yra mamuto židinys, ar kad ir kaip tą židinį 
žmonės vadintų, - pasakė Jondalaras, nuleisdamas užuolaidą sau už nuga- 
ros. Pakilo dulkių debesis. 

Aila patiesino mažą moters figūrėlę, kuriai vietoj kojų buvo išskaptuo- 
tas kaištis, kad galėtum įsmeigti į žemę ir palikti saugoti įėjimą, ir paskui 
Jondalarą nuėjo į kitą namelį. 

— Šitas turbūt yra vado arba mamutos namelis, o galbūt abiejų, - tarė 
Jondalaras. 

Aila pastebėjo, kad šitas namelis buvo truputį didesnis, moters figūrėlė 
priekyje šiek tiek sudėtingesnė, ir pritariamai linktelėjo. 

— Manau, mamutos, jei jie mamutojai arba į juos panašūs. Ir Liūto sto- 
vyklos vado, ir vadės židiniai buvo mažesni negu Mamutos, tačiau prie jo 
buvo kviečiami svečiai ir šiaip visi susirinkdavo. 

Jie abu stovėjo prie įėjimo laikydami užuolaidą ir laukė, kol akys apsi- 
pras su blankesne šviesa viduje. Viduje suspindo du maži žibintai. Vilkas 
suurzgė, o Aila užuodė erzinantį kvapą. 

— Neik, Jondalarai! Vilke, pasilik! - sukomandavo ji, ženklą parody- 
dama ir ranka. 

— Kas ten, Aila? - pasiteiravo Jondalaras. 

— Neužuodi? Viduje yra gyvūnas, kažkoks, kuris stipriai dvokia, ti- 
kriausiai barsukas. Jei jį išgąsdinsime, jis paskleis baisų dvoką, kurio kva- 
pas išliks ilgai. Negalėsime pasinaudoti šiuo nameliu, ir žmonės, kurie 
čia gyvena, turės bėdų, kol atsikratys to kvapo. Jondalarai, jei prilaikysi 
užuolaidą, gal jis pats išeis. Jie kasa urvus ir nemėgsta šviesos, nors kartais 
medžioja dieną. 

Vilkas pradėjo dar dusliau ir grėsmingiau urgzti, buvo akivaizdu, kad 
jis baisiausiai nori pulti prie tos keistos būtybės. Kaip ir dauguma kiauni- 
nių šeimos atstovų, barsukas užpuoliką galėjo apipurkšti tikrai stipriu ir 
gaižiu išangės liaukų skysčiu. Aila mažiausiai norėjo, kad šalia sukiotųsi 
Vilkas, dvokiantis tuo stipriu muskuso kvapu, tačiau nebuvo tikra, kaip 
ilgai pavyks žvėrį sulaikyti. Jei barsukas greitai neišeis, ji turės panaudoti 
drastiškesnį būdą atsikratyti gyvūno. 

Barsukas savo mažutėmis ir nepastebimomis akutėmis nieko gerai ne- 
įžiūrėjo, bet dėmesingai stebėjo atvirą angą. Kai tapo akivaizdu, kad jis 
neketina niekur nešdintis, Aila paėmė svaidyklę, kurią buvo apsivyniojusi 
aplink galvą, o iš prie juosmens kabančio kapšelio išsiėmė aknienuką. Mo- 
teris akmenį įdėjo į svaidyklės kišenėlę, nusitaikė į šviesą atspindinčius taš- 
kelius ir greitu, įgudusiu judesiu sviedė akmenį. Pasigirdo dunkstelėjimas, 
ir du maži žibintai užgeso. 

— Atrodo, pataikei, Aila! - šūktelėjo Jondalaras, tačiau prieš įeidami į 
namelį abu dar kurį laiką laukė, kad įsitikintų, jog niekas nejuda. 

Įėję į namelį, žmonės liko priblokšti. Ant žemės su kruvina žaizda gal- 
voje tysojo gana didelis gyvūnas, trijų pėdų nuo nosies iki uodegos galiu- 
ko, bet buvo ganėtinai aišku, kad kurį laiką jis praleido būsto viduje nio- 
kodamas viską, ką tik galėjo surasti. Namelyje buvo tikras jovalas! Stipriai 


h 152 


KELIONĖ PER LYGUMAS 


suplūkta asla subraižyta, priknaisiota duobių, kai kuriose pūpsojo gyvūno 
išmatos. Ant grindų patiesti austiniai kilimėliai buvo suplėšyti į skutus, 
sunaikintos ir įvairios austinės talpyklos. Odos ir kailiai ant aukštesnių 
guolio platformų buvo apkramtyti ir suplėšyti, visur skraidė plunksnos, 
vilna ir žolės, kurių buvo prikimšti čiužiniai. Buvo išknaisiota net tankiai 
suplūkta sienos dalis; barsukas pasidarė savo įėjimą. 

— Tik pažiūrėk! Visai nenorėčiau grįžusi rasti viską šitaip sujaukta, — 
pasipiktino Aila. 

— Visada pavojinga palikti vietą tuščią. Motina nesaugo namelio nuo 
kito savo kūrinio. Jos vaikai turi tiesiogiai kreiptis į gyvūno dvasią, o su šio 
pasaulio gyvūnais tvarkytis savarankiškai, - pasakė Jondalaras. - Galbūt 
galėtume šitą namelį kiek aprvarkyti, nors ir nesugebėsime atlyginti visų 
nuostolių. 

— Ketinu nudirti tam barsukui kailį ir palikti šeimininkams, kad jie 
žinotų, kas visa tai padarė. O kailį jie kaip nors panaudos, - pasakė Aila ir 
stvėrusi gyvūną už uodegos ištempė į lauką. 

Geresnėje šviesoje ji apžiūrėjo pilką žvėries nugarą su kietais apsaugi- 
niais plaukeliais, tamsesnę papilvę ir savitą juodais ir baltais dryžiais snu- 
kį, - tai iš tikrųjų buvo barsukas. Prapjovusi gerklę aštriu titnago peiliu 
moteris paliko žvėrelį lauke nukraujuoti. Tada sugrįžo į žeminę, bet prieš 
įeidama akimirką stabtelėjo ir nužvelgė gretimus kupolo formos būstus. 
Ji pabandė įsivaizduoti, kaip sektųsi susipažinti su čia gyvenančiais žmo- 
nėmis, ir pajuto stiprų apgailestavimą, kad jie išėję. Be kitų žmonių gyve- 
nimas yra labai vienišas. Ji netikėtai pasijuto labai dėkinga už Jondalarą ir 
minutėlę stovėjo kone užvaldyta meilės jam. 

Suėmusi ant kaklo kybantį amuletą Aila užčiuopė raminamus daik- 
tus, slypinčius puošniame odos kapšelyje, ir ėmė galvoti apie savo tote- 
mą. Moteris apie ją saugančią urvinio liūto dvasią nebegalvojo tiek daug, 
kiek anksčiau. Tai buvo genties dvasia, nors Mamuta sakė, kad jos totemas 
visada bus su ja. Kalbėdamas apie dvasių pasaulį Jondalaras visada pami- 
nėdavo Didžiąją Motiną Žemę, ir ji dabar, pamokyta Mamutos, dažniau 


galvojo apie Motiną, bet visada juto, kad būtent jos urvinis liūtas atnešė jai 


Jondalarą, ir norėjo susisekti su savo totemo dvasia. 
Pasitelkusi senovinę šventą, bežadę rankų ženklų kalbą, kuri buvo 

gentimis, kurių keli sakytiniai kasdieniai žodžiai ir bendresni rankų žen- 
klai buvo kitokie, Aila užsimerkė ir nukreipė mintis į savo totemą: 

— Didžiojo urvinio liūto dvasia, - gestikuliavo ji, - ši moteris yra dė- 
kinga, kad buvo pripažinta tavęs verta; dėkinga, kad ją pasirinko galinga- 
sis urvinis liūtas. Šamanas visada sakydavo šiai moteriai, kad su galinga 
dvasia sudėtinga gyventi, bet visada verta. Šamanas buvo teisus. Nors kar- 
tais teko sudėtingi išbandymai, dovanos atitiko jų sunkumą. Ši moteris yra 
labiausiai dėkinga už vidines dovanas, mokymosi ir supratimo dovanas. Ši 
moteris taip pat dėkinga už vyrą, kurį didžiojo totemo dvasia jai atvedė ir 
kuris vedasi šią moterį į savo namus. Vyras nepažįsta genties dvasių ir visiš- 
kai nesupranta, kad jį taip pat pasirinko didžiojo urvinio liūto dvasia, bet 
ši moteris yra dėkinga, kad jis taip pat buvo pripažintas vertu, - ji jau no- 
rėjo atsimerkti, paskui persigalvojo. - Didžiojo urvinio liūto dvasia, - tęsė 
Aila mintimis ir tyliąja kalba, - šamanas pasakė šiai moteriai, kad totemo 
dvasia visada nori namų, vietos sugrįžti, kur yra laukiama ir nori pasilik- 
ti. Ši kelionė pasibaigs, bet vyro žmonės nepažįsta genties totemų dvasių. 
Naujieji šios moters namai nebus tokie patys, bet vyras gerbia dvasią kiek- 
vieno gyvūno, ir vyro žmonės turi pažinti ir pagerbti urvinio liūto dvasią. 
Ši moteris sakys, kad didžiojo urvinio liūto dvasia visada bus laukiama ir 
visada turės vietą ten, kur bus laukiama ši moteris. 

Atsimerkusi Aila pamatė ją stebintį Jondalarą. 

- Atrodei užsiėmusi... - tarstelėjo jis. - Nenorėjau trukdyti. 

— Aš buvau... galvojau apie savo totemą, savo urvinį liūtą, - paaiškino 
Aila, - ir tavo namus. Aš tikiuosi, kad jie bus... kad jam ten bus jauku. 

- Gyvūnų dvasios visai patogiai jaučiasi šalia Doni. Didžioji Žemė 
Motina sukūrė ir pagimdė juos visus. Apie tai pasakoja legendos, - paaiš- 
kino vyras. 

— Legendos; Istorijos apie ankstesnius laikus? 

— Manau, galima pasakyti, kad tai istorijos, bet jos pasakojamos tam 
tikru būdu. 

— Ir gentis turėjo legendų. Man patiko, kaip Darvas jas pasakodavo. 
Šamanas pavadino mano sūnų pagal vieną mano mėgstamiausių pasakoji- 
mų, „Legendą apie Durką“, - prisiminė Aila. 

Jondalaras akimirką buvo nustebęs, o paskui negalėjo patikėti, kad 


genties žmonės, plokščiagalviai, galėjo turėti legendų ir istorijų. Jam vis 

dar buvo sudėtinga įveikti tam tikras įsisenėjusias nuostatas, su kuriomis 
užaugo, bet jis jau pradėjo suprasti, kad tie žmonės kur kas sudėtingesni, 
nei jis manė anksčiau. Taigi kodėl jie negalėtų turėti legendų ir istorijų? 

- Ar moki kokių nors Žemės Motinos legendų? - pasiteiravo Aila. 

— Na, man regis, atsimenu vienos dalį. Jos pasakojamos taip, kad būtų 
lengviau atsiminti, bet tiktai viena ypatinga zelandonė moka jas visas, — 
Jondalaras kiek patylėjo bandydamas prisiminti, paskui pradėjo monoto- 


niškai kalbėti: 


Jos gimdymo vandenys siūbtelėję pripildė upes ir jūras, 
Paskui užliejo žemę ir pažadino medžius. 
Iš kiekvieno išlieto lašo kilo nauja žolė, 


kol žalumos daigai užpildė visą žemę. 


Aila šypsojosi. 

— Tai nuostabu, Jondalarai! Istorija pasakojama nuostabiai, jausmin- 
gai, puikiai skamba, kiek primena mamutojų giesmių ritmus. Labai lengva 
ją atsiminti. 

— Tai dažnai dainuojama. Skirtingi žmonės kartais apie tą patį dalyką 
kuria skirtingas dainas, bet žodžiai daugiausia lieka tokie patys. Kai kurie 
žmonės gali išdainuoti visą istoriją, su visomis legendomis. 

— Moki daugiau? 

— Nedaug. Girdėjau visa tai, ir apskritai daug žinau apie praeitį, bet žo- 
džiai yra ilgi, reikia daug atsiminti. Pirma dalis yra apie vienišą Doni, kuri 
pagimdo saulę, Balį, „didįjį Motinos džiaugsmą, skaisčiai švytintį berniu- 
ką“, paskui pasakojama, kaip ji praranda jį ir vėl tampa vieniša. Mėnulis 
Lumi yra jos mylimasis, bet ir jį ji sukūrė. Ta istorija yra daugiau moters 
legenda; ji pasakoja apie mėnulio laiką ir tapsmą moterimi. Yra kitų legen- 
dų apie tai, kaip ji pagimdo visas gyvūnų dvasias, ir moters dvasią, ir vyro 
dvasią visiems žemės vaikams. 

Tada kiauktelėjo Vilkas. Jo amsėjimas prašant dėmesio pasiekdavo 
tikslą, ir tai padrąsino žvėriuką neatsisakyti lojimo ir gerokai paūgėjus. 
Aila su Jondalaru pažvelgė ta kryptimi ir pamatė Vilko susijaudinimo 
priežastį. Apačioje, mažai miškingoje, žolėmis apaugusioje didelės upės 
salpoje, styrinėjo nedidelė taurų banda. Laukiniai galvijai buvo didžiuliai, 
su masyviais ragais ir gauruotu kailiu, daugiausia vientiso rausvo atspalvio, 

bet tokio sodraus, kad atrodė beveik juodi. Bandoje buvo pora gyvūnų, 
kurie puikavosi dideliais baltais taškais ant kailio, pirmiausiai aplink snukį 
ir ant krūtinės, - tai buvo tarp taurų retkarčiais pasireiškiantys švelnūs 
genetiniai nukrypimai. 

Beveik tuo pačiu metu Aila su Jondalaru susižvalgė, išmanančiai susi- 
linksėjo ir pašaukė arklius. Skubiai nuėmę ir nunešę į namelį nešulių krep- 
šius jie pasiėmė iečių mėtykles su ietimis ir raiti patraukė link upės. Prisi- 
artinęs prie besiganančios bandos, Jondalaras sustojo įvertinti padėties. Jis 
mąstė, kaip geriausia elgtis. Aila taip pat sustojo, leidosi vyro vadovauja- 
ma. Ji pažino mėsėdžius gyvūnus, ypač mažesnius, nors tarp jos aukų buvo 
tokių didelių gyvūnų kaip lūšys ir tikrai galingos urvinės hienos; kažkada 
su ja gyveno liūtas, o dabar vilkas, bet ji gerai neišmanė žolėdžių, kuriuos 
paprastai medžiodavo maistui, elgsenos. Nors ji sugalvojo savo būdus 
jiems medžioti, kai gyveno viena, Jondalaras užaugo juos medžiodamas ir 
turėjo daug daugiau patirties, 

Galbūt todėl, kad buvo nusiteikusi bendrauti su savo totemu ir dvasių 
pasauliu, stebėdama bandą Aila juto keistą dvasinę būseną. Atrodė perne- 
lyg didelis sutapimas, kad kaip tik tuo metu, kai jie nusprendė, kad Motina 
neprieštaraus, jei jie kelias dienas pasiliks namelyje, susitvarkys ir atnaujins 
daiktus, sumedžios gyvūną su tvirta oda ir daug mėsos, netikėtai pasirodė 
taurų banda. Aila svarstė, ar tai ženklas, ar Motinos, o gal jos totemo do- 
vana, kad jie buvo čionai atvesti. 

Vis dėlto tai nebuvo pernelyg neįprasta. Visus metus, ypač šiltesniu se- 
zonu, įvairūs gyvūnai, bandomis ar pavieniui, migravo pakrančių miškais 
ir sodriomis didelių upių slėnių pievomis. Bet kurioje vietoje palei didžią- 
sias upes buvo įprasta bent jau kas keletą dienų pamacyti klajojančius ko- 
kių nors rūšių gyvūnus, ir tam tikru metų laiku kasdien praeidavo ištisos 
jų voros. Šį kartą pasitaikė laukinių galvijų banda, būtent tai, ko reikėjo, 
nors kitokie gyvūnai taip pat būtų tikę. 

— Aila, matai tą didelę karvę ana ten? - pasiteiravo Jondalaras. - Tokia 
su balta dėme ant snukio ir per kairįjį petį ? 

— Taip, - patikino moteris. 

— Manau, kad turime pabandyti sumedžioti ją, - pasakė Jondalaras. - 
Ji visai suaugusi, bet, sprendžiant iš ragų dydžio, neatrodo per sena. O ir 


nuklydusi ji viena. 

Aila pajuto atpažinimo šaltuką. Dabar ji buvo tikra, jog tai ženklas. 
Jondalaras pasirinko neįprastą gyvūną! Tokį su baltomis dėmėmis. Kad ir 
kada jai gyvenime iškildavo sudėtingas pasirinkimas, po ilgų svarstymų ga- 
liausiai pasirinkus protingą ar racionalų sprendimą jos totemas patvirtin- 
davo, kad tai buvo teisinga, ir parodydavo ženklą — neįprastą kokios nors 
rūšies objektą. Kai buvo dar maža, Krebas išaiškino jai tokius ženklus ir 
liepė pasilikti juos sėkmei. Dauguma mažų daikčiukų, kuriuos Aila nešio- 
josi puošniame maišelyje ant kaklo, buvo jos totemo ženklai. Staigus tau- 
rų bandos pasirodymas nusprendus pasilikti stovykloje ir Jondalaro ryžtas 
sumedžioti neįprastą taurę atrodė keistai panašūs į totemo ženklus. 

Nors sprendimas pasilikti kitų žmonių namuose nebuvo ypač skaus- 
mingas ar jautrus, jis buvo svarbus, tad turėjo būti rimtai apgalvotas. Žie- 
mą čia nuolat gyveno grupė žmonių, kurie išvykdami pažadino Motinos 
galias ir paprašė jos saugoti jų namus. Nors prireikus nepažįstamieji galėjo 
pasinaudoti buveine, priežastis turėjo būti pateisinama. Niekas nenorėtų 
lengva ranka užsitraukti galimą Motinos rūstybę. 

Žemė buvo gausiai apgyvendinta gyvų padarų. Keliaudami Aila su 
Jondalaru regėjo nesuskaičiuojamą daugybę įvairiausių gyvūnų, bet tesu- 
tiko vos kelis žmones. Pasaulyje, kuriame taip stigo žmonių, buvo patogu 
manyti, kad nematoma dvasių karalystė žino apie jų egzistavimą, rūpinasi 
jų veiksmais, galbūt kreipia jų žingsnius. Net rūsčios ar priešiškos dvasios, 
laukiančios, kol bus numaldytos, buvo geriau nei beširdis, atšiaurus ir abe- 
jingas pasaulis, kuriame tektų imti gyvenimą į savo rankas, o prireikus nė 
mintimis nebūtų į ką atsigręžti. 

Aila nusprendė, kad, jei medžioklė pasiseks, tai reikš, kad jiems leis- 
ta pasinaudoti stovykla, tačiau jei nepasisektų, jie turės išeiti. Jiems buvo 
parodytas ženklas, neįprastas gyvūnas, ir kad viskas vyktų sėkmingai, jie 
turi pasiimti jo dalį. Jei nepavyks, jei medžioklė nebus sėkminga, tai reikš 
blogą lemtį, bus ženklas, kad Motina nenorėjo, jog jie pasiliktų, ir kad 
reikia nedelsiant išvykti. Jaunoji moteris nekantravo sužinoti, koks bus 


medžioklės rezultatas. 


Jondalaras stebėjo palei upę besiganančių taurų bandą. Galvijai buvo 
pasklidę tarp šlaito papėdės ir vandens plytėjusiose nedidelėse vešlios ža- 
lios žolės ganyklose. Nusižiūrėtoji karvė vieniša ganėsi pievelėje, nuo kitų 
bandos gyvūnų ją skyrė tankus beržų ir alksnių guotas. Krūmynai driekėsi 
palei šlaito papėdę, užleisdami kelią viksvų ir aštrialapių nendrių kuokš- 
tams tolėliau, drėgnoje žemumoje kitame guoto gale, kuri vedė į pelkėtą 
įlankėlę, priaugusią aukštų nendrių ir švendrų. 

Vyras pasisuko į Ailą ir parodė į pelkę. 

— Jei josi palei upę pro tas nendres ir švendrus, o aš prisiartinsiu prie jos 
per properšą alksnių brūzgyne, gyvūnas atsidurs tarp mūsų ir nebeištrūks. 

Aila įvertino padėtį, pritariamai linktelėjo ir nušoko nuo arklio. 

— Pirmiausia noriu pririšti savo iečių dėklą, - pasakė ji, ilgą vamzdžio 
formos žaliaminės odos dėklą tvirtindama prie diržų, kurie prilaikė minkš- 
tos zomšos jojimo paklotą. Kietame odos dėkle buvo kelios kruopščiai 
padirbintos, grakščios ietys su laibais apskritais kaulo antgaliais, puikiai 
nušlifuotais ir nupoliruotais iki aštrumo, įskeltais ties pagrindu, kur buvo 


pritvirtinti prie ilgų medinių kotų. Visų iečių drūtgaliuose iš eilės buvo 


įstatytos dvi stačios plunksnos ir išpjauta įranta. 


Kol Aila rišo dėklą, Jondalaras išsiėmė ietį iš dėklo ant nugaros, kuris 
buvo pritvirtintas prie diržo, permesto per vieną petį. Jis visada nešiojo šį 
iečių dėklą, kai medžiodavo pėsčias, buvo prie jo pripratęs, nors keliaujant 
pėsčiomis, tik su kuprine, ietys būdavo sudėtos specialiame laikiklyje ku- 
prinės šone. Jis įdėjo ietį į savo iečių mėryklę. 

Jondalaras ją išrado tą vasarą, kai su Aila gyveno jos slėnyje. Tai buvo 
unikali ir stebinanti naujovė, tikro talento įkvėptas kūrinys, atsiradęs iš 

vyro prigimtinių techninių gabumų ir intuityvaus fizikos principų suvoki- 
mo, nors jie dar šimtus amžių nebus apibrėžti ir iššifruoti. Nors sumany- 
mas buvo originalus, pati iečių mėtyklė buvo apgaulingai paprasta. 

Ji buvo suformuota iš vieno medžio gabalo, apytiksliai pusantros pė- 
dos ilgio ir pusantro colio pločio, siaurėjanti priekyje. Įraisą reikėjo laikyti 
horizontaliai, per vidurį buvo griovelis iečiai įdėti. Paprastas kabliukas, iš- 
pjautas mėtyklės gale, kaip tik tilpo į įrantą ieties drūtgalyje ir veikė kaip 
stabdys, padėjo išlaikyti ietį vietoje iki metimo - tai gerino šio medžio- 
klinio ginklo tikslumą. Jondalaro iečių mėtyklės priekyje iš abiejų pusių 
buvo pritvirtintos dvi minkštos elnio odos kilpos. 

Ietis buvo padedama ant mėtyklės drūtgalio ir įremiama į kabliuką- 
stabdį. Du pirštus reikėjo pernerti per odines kilpas mėtyklės priekyje, 
tad gerokai ilgesnė ietis buvo suimama šiek tiek toliau nuo centro, pusiau- 
svyros taške, ir lengvai prilaikoma. Sviedžiant ietį imdavo veikti kur kas 
svarbesnės funkcijos. Tvirtai laikant mėryklės priekį ieties metimo metu, 
jos galas pakildavo, šitaip lyg pratęsdamas ranką, tai yra pridėdavo jai ilgio. 
Tai didino keliamąją jėgą ir stiprino impulsą, kurie savo ruožtu didino ie- 
ties skrydžio atstumą ir stiprumą. 

Mėtykle ietis buvo sviedžiama panašiai kaip ir ranka; skyrėsi rezulta- 
tas. Mėtykle sviesta ilga ietis su aštriu antgaliu galėjo nuskrieti dukart to- 
liau negu sviedus ranka. 

Jondalaro išradimui buvo panaudota mechaninė jėga, didinanti rau- 
menų jėgą, bet tai nebuvo pirmas tokiais principais veikiantis prietaisas. 
Jo žmonės turėjo kūrybiškų išradimų tradiciją ir panašius sumanymus pa- 
naudojo kitais būdais. Pavyzdžiui, aštrus titnagas, laikomas rankoje, buvo 
efektyvus pjovimo įrankis, tačiau prie jo pritvirtinus rankeną, prietaiso 
jėga ir valdymas nepaprastai pagerėdavo. Regis, paprastas sumanymas, 
tačiau pritaisius kotus ar rankenas peiliams, kirviams, skliutams bei ki- 
tiems raižymo, pjaustymo ar gręžimo įrankiams, ilgesniems kastuvams bei 
grėbliams, netgi tam tikrą nuimamą rankeną iečiai, gerokai padidėdavo 
įrankių efektyvumas. Tai nebuvo tiesiog sumanymas - tai buvo svarbus 
išradimas, kuris lengvino darbą ir didino išlikimo atšiaurioje gamtoje ga- 
limybes. | 

Norsanksčiau gyvenę žmonės lėtai tobulino ir gerino įvairius prietaisus 


ir įrankius, tokie gudruoliai kaip Jondalaras ir Aila pirmieji įsivaizduodavo 

ir greitai įdiegdavo naujoves. Jiems lengvai kildavo įvairūs sumanymai, jie 
gebėjo įsivaizduoti naujus dalykus ir suplanuoti, kaip tai įgyvendinti. 

Pradedant paprastais objektais, kuriuose buvo naudojami intuityviai 
suprasti pažangūs principai, jaunieji žmonės darė tam tikras išvadas ir tai- 
kė jas kitomis aplinkybėmis. Jie padarė daug daugiau nei tik išrado tinka- 
mus naudoti įrankius, - jie išrado mokslą. Ir nuo to paties neišsenkančio 
kūrybiškumo šaltinio, panaudojant tą pačią galią galvoti, jie buvo pirmieji 
žmonės, kurie aplinkinį pasaulį traktavo kaip simbolį, suvokė jo esmę ir ją 
atgamino; jie kūrė meną. 

Prisirišusi dėklą Aila užšoko ant arklio. Tada, matydama, kad Jondala- 
ras jau pasiruošė ietį, ji taip pat įdėjo ietį į mėtyklę ir, įrankius laikydama 
lengvai, bet rūpestingai, pajudėjo Jondalaro nurodyta kryptimi. Laukiniai 
galvijai lėtai traukė palei upę pakeliui skabydami žolę, o nusižiūrėtoji kar- 
vė jau buvo nuklydusi kitur, ir ne tiek smarkiai atsiskyrusi nuo bandos. 
Šalia ganėsi veršelis ir kita karvė. Aila jojo palei upę valdydama Yhaha ke- 
liais, šlaunimis ir kitokiais kūno judesiais. Artėdama prie numatyto grobio 
ji matė Jondalarą jojantį ant arklio kitapus žalios pievos ir artėjantį per 
properšą krūmyne. Trys taurai atsidūrė tarp jų. 

Jondalaras pakėlė ranką su ietimi tikėdamasis, kad Aila supras tai 
kaip signalą laukti. Tikriausiai jam derėjo nuodugniau apgalvoti strate- 
giją, tačiau tiksliai suplanuoti medžioklės taktiką buvo sunku. Labai daug 
priklausė nuo aplinkybių ir grobio veiksmų. Padėtį apsunkino kiti du gy- 
vūnai, kurie dabar ganėsi šalia karvės su balta dėme, tačiau nebuvo jokio 
reikalo skubėti. Regis, taurams nekėlė nerimo jų buvimas, tad Jondalaras 
prieš puldamas norėjo kuo geriau viską suplanuoti. 

Netikėtai taurai pakėlė galvas ir jų visiškas abejingumas kiek supykdė 
jaunuolį. Jondalaras pažiūrėjo į gyvūnus ir pajuto užplūstant susierzinimą, 
kuris grasinosi virsti tikru pykčiu. Pasirodė Vilkas - jis artinosi galvijų link 
iškišęs liežuvį, atrodė kartu ir grėsmingas, ir žaismingas. Aila jo dar nepa- 
stebėjo, ir Jondalaras turėjo nuslopinti norą surikti ir sustabdyti plėšrūną. 
Riksmas tiktai išgąsdintų šias laukines karves ir turbūt jas pabaidytų. Aila 
pastebėjo Jondalarą mojuojant, jis ietimi parodė į Vilką. 

Tada Aila pastebėjo žvėrį, bet nevisiškai suprato, ką savo judesiu norėjo 
pasakyti Jondalaras, ir pabandė genties gestu paprašyti, kad jis paaiškintų. 
Nors Jondalaras genties kalbą suprato gana gerai, jis tuo metu negalvo- 

jo apie gestus kaip apie kalbą ir moters ženklų neatpažino. Jis susitelkęs 
bandė išgelbėti blogėjančią padėtį. Karvės pradėjo baubti, baimė persi- 
davė veršeliui, tas irgi subliuvo. Atrodė, tuoj visa banda pabėgs, o beveik 
tobulos sąlygos lengvai sumedžioti grobį greitai taps veltui iššvaistytomis 
pastangomis. 

Anksčiau nei reikalai pablogėjo, Jondalaras paragino judėti Lenktyni- 
ninką. Kaip tik tuo metu lygaus plauko karvė šoko lėkti, ir nuo artėjančio 
arklio nudūmė link medžių ir krūmų. Veršelis bliaudamas skuodė iš pas- 
kos. Aila palaukė tik tiek, kiek prireikė suprasti, kurį gyvūną Jondalaras 
persekioja, ir pasileido paskui dėmėtąją karvę. Visas būrelis krypo link 
taurų, kurie vis dar stovėjo ganykloje ir stebėdami juos nervingai mykė, 
kai karvė staiga puolė bėgti link pelkės. Žmonės pasileido iš paskos, tačiau 
jiems priartėjus dėmėtoji staigiu apgaulingu judesiu pakeitė kryptį ir, pra- 
siveržusi tarp abiejų arklių, nulėkė prie medžių kitame pievos gale. Aila 
perkėlė kūno svorį, ir Yhaha skubiai pakeitė kryptį. Kumelė buvo įpratinta 
prie greitų krypties pokyčių. Aila jau anksčiau medžiojo raita, nors daž- 
niausiai tik mažesnius gyvūnus, kuriuos pribaigdavo svaidykle. Jondalarui 
buvo sunkiau. Vadelėmis taip greitai nesukomanduosi kaip kūno svorio 
poslinkiu, be to, vyras bei jo jaunasis eržiliukas turėjo kur kas mažiau ben- 
dros medžioklės patirties. Po trumpai trukusio neryžtingumo jiedu ne- 
trukus taip pat lėkė paskui dėmėtąją tauro patelę. 

Karvė kaip be galvos skuodė link medžių ir tankių krūmų giraitės 
priekyje. Jei jai pavyktų pasislėpti, būtų sudėtinga ją sekti, tad buvo nema- 
ža tikimybė, kad grobis ištrūks. Aila ant Yhaha, o įkandin Jondalaras su 
Lenktynininku vijosi grobį, bet visi žolėdžiai gyvūnai norėdami išvengti 
grobuonių kliovėsi greitomis kojomis, tad bėdos prispausti laukiniai gal- 
vijai galėjo lėkti beveik taip pat greitai kaip arkliai. 

Jondalaras paragino Lenktynininką, ir arklys pasileido lėkti iš visų 
jėgų. Bandydamas stabilizuoti ietį, kad galėtų pataikyti į sprunkantį gyvū- 
ną, Jondalaras pasivijo Ailą, paskui ją kiek pralenkė. Pajutusi subtilų mo- 
ters signalą, kumelė nepasidavė. Aila laikė ietį paruoštą sviesti, o ant arklio 
sėdėjo lengvai ir grakščiai, tarsi be ypatingų pastangų. Moteris juto, kad 
dauguma jos signalų arkliui buvo daugiau minčių perdavimas negu vado- 
vavimas. Ji turėjo tiktai galvoti, kaip ir kur reikia spustelėti, kad kumelė 
bėgtų, ir Yhaha paklusdavo. Jiedvi taip gerai suprasdavo viena kitą, kad 

moteris tikrai nemanė, jog subtilūs jos kūno krustelėjimai, lydintys mintis, 
perduoda signalą jautriam ir protingam gyvūnui. 

Kai Aila nusitaikė sviesti ietį, netikėtai šalia bėgančios karvės šuoliais 
pasileido Vilkas. Taurę blaškė labiau pažįstamas grobuonis, tad ji metėsi 
į šoną ir sulėtino greitį. Vilkas šoko ant didžiulės karvės, tad ji pasisuko 
norėdama dideliais, aštriais ragais atremti plėšrūną. Taurės parblokštas 
Vilkas vėl pašoko ir, bandydamas surasti kokią pažeidžiamą grobio vietą, 
aštriais dantimis įsikirto į minkštą gyvulio snukį. Didžiulė karvė sukriokė, 
pakėlė galvą ir kilstelėjusi Vilką nuo žemės jį papurtė, bandydama atsi- 
kratyti skausmo priežasties. Vilkas tabalavo kaip gležnas kailio krepšys, 
atrodė apsvaigęs, bet dantimis stipriai laikėsi įsitvėręs karvės snukio. 

Jondalaras greitai pastebėjo pasikeitusią situaciją ir pasiruošė tuo pasi- 
naudoti. Lenktynininkas atlėkė didžiuliais šuoliais, o Jondalaras su neįtikė- 
tina jėga iš arti sviedė ietį. Aštrus kaulo antgalis pervėrė besikilnojantį taurės 
šoną ir įsmigo giliai tarp šonkaulių, į gyvybiškai svarbius vidaus organus. 
Aila taip par skubėjo sviesti ietį, ir jos ginklas taikinį surado akimirka vėliau, 
kampu įsmigo prie pat krūtinės ląstos kitoje pusėje ir giliai įsiskverbė į aukos 
kūną. Vilkas laikėsi įsikirtęs į karvės nosį tol, kol ji sudribo ant žemės. Tem- 
piama didelio vilko svorio ji sunkiai virto ant šono ir sulaužė Jondalaro ietį. 

— O Vilkas padėjo, - pasakė Aila. - Jis tikrai sustabdė karvę anksčiau 
nei ji pasiekė medžius. 

Vyras ir moteris stengėsi apversti didžiulį taurą, kad atsidengtų jo pa- 
pilvė. Tirštas kraujas kaupėsi žemiau gilios įpjovos, kurią Jondalaras pada- 
rė karvės gerklėje. 

- Jei jis nebūtų pradėjęs jos persekioti, ta karvė nebūtų pradėjusi bėgti. 
Būtų buvę nesunku ją nugalabyti, - atkirto Jondalaras. 

Jis stvėrė savo sulaužytos ieties kotą, paskui numetė galvodamas, kad 
tikriausiai būtų pavykę ją išsaugoti, jei Vilkas nebūtų nutempęs karvės ant 
šono. Reikia įdėti daug darbo, kad padarytum gerą ietį. 

— Negali būti toks tikras. Ta karvė greitai metėsi nuo mūsų, be to, ji yra 
greita bėgikė. 

— Tos karvės apskritai mūsų nepaisė, kol nepasirodė Vilkas. Bandžiau 
pasakyti, kad jį pašauktum, bet nenorėjau rėkti ir pabaidyti bandos. 

— Nesupratau, ko nori. Kodėl neatsakei į genties ženklus? Klausiau ta- 


vęs, bet tu neatkreipei dėmesio, - ginčijosi Aila. 

„Genties ženklai?“ — pagalvojo Jondalaras. Jam nė netoptelėjo, kad 
Aila vartojo genties kalbą. Tai būtų geras būdas susikalbėti. Tada jis pa- 
purtė galvą. 

— Abejoju, ar būtų buvę kokios naudos, - pasakė jis. - Jis turbūt nebū- 
tų sustojęs, net jei būtumei pabandžiusi jį pasikviesti. 

— Galbūt ne, bet aš manau, kad Vilkas galėtų išmokti padėti medžio- 
klėje. Jis jau išbaido smulkius gyvūnus. Dar mažas būdamas išmoko me- 
džioti kartu. Jis geras medžioklės partneris. Jei urvinis liūtas gali išmokti 
medžioti su žmonėmis, Vilkas taip pat tai gali, - pasakė Aila. Ji juto, kad 
privalo ginti savo augintinį. Galų gale, jie užmušė taurą, ir Vilkas tikrai 
padėjo. 

Jondalaras manė, kad Ailos svarstymai, kokių įgūdžių Vilkas gali įgyti 
mokydamasis, buvo nerealistiški, bet nebuvo jokios prasmės su ja ginčytis. 
Ji su gyvūnu elgėsi kaip su vaiku, tad būtų tik dar niršiau jį gynusi. 

- Gerai, verčiau išimkim vidurius, kol karvė nepradėjo pūstis. Čia pat 
reikės nudirti kailį ir mėsą padalyti gabalais, kad galėtume nugabenti į 
stovyklą, - pasakė Jondalaras, o paskui jam kilo kita problema. - O ką 
darysim su Vilku? 

- Su Vilku? - nustebo Atila. 

- Jei padalysime taurą gabalais ir dalį nešime į stovyklą, jis suės čia liku- 
sią mėsą, - susierzinęs pareiškė vyras. - O kai grįšime pasiimti likusios da- 
lies, jis galės pasiekti mėsą, kurią būsime nunešę į stovyklą. Vienas iš mūsų 
turėtų pasilikti čia ir saugoti, o kitas turės pasilikti ten, bet tada kaip viską 
parsigabensime? Vien dėl Vilko turėsime čia statyti palapinę ir džiovinti 
mėsą, užuot naudojęsi nameliu! 

Jis buvo įpykęs dėl problemų, kurias, jo manymu, kėlė vilkas, ir blaiviai 
nemąstė. 

Jondalaras supykdė Ailą. Galbūt Vilkas gvieštųsi mėsos, jei jos nebūtų, 
bet jis nepaliestų jos tol, kol Aila yra kartu. Jai tereikia pasirūpinti, kad 
Vilkas liktų greta. Jis nebuvo tokia didelė problema, kaip kad rodėsi vyrui. 
Kodėl Jondalaras šitaip prie jo kimba? Aila norėjo atsikirsti, paskui persi- 
galvojo ir sušvilpė Yhaha. Lengvu šuoliu atsidūrusi kumelei ant nugaros ji 
atsisuko į Jondalarą. 

— Nesijaudink. Aš nugabensiu tą karvę iki stovyklos, - pasakė nujoda- 
ma ir pasikvietė Vilką. 

Ji greitai parjojo į žeminę, nušoko nuo arklio ir nuskubėjo į vidų, o 
išėjo nešina akmeniniu kirviu trumpa rankena, kurį jai padarė Jondalaras. 
Tada vėl užšoko ant kumelės ir pasuko link beržyno. 

Jondalaras stebėjo ją išjojančią, matė ją grįžtančią ir jojančią į miške- 
lį. Vyras nesuprato, ką moteris suplanavo. Jis prapjovė karvės pilvą norė- 
damas ištraukti karvės žarnas ir skrandį, bet dirbant vyrą kamavo sumiši. 
jausmai. Jis tikrai manė, kad teisėtai nerimauja dėl jauno vilko, bet apgai- 
lestavo, kad tai išsakė Ailai. Jondalaras suprato, kaip ji išgyvena dėl mylimo 
gyvūno. Jo skundai nieko nepakeis, ir jis turėjo pripažinti, kad dresavimu 
moteris pasiekė kur kas daugiau, nei jis iki šiol įsivaizdavo. 

Išgirdęs, jog Aila kerta medžius, Jondalaras staiga suprato, ką ji su- 
planavo, ir taip pat patraukė į giraitę. Jis pamatė, kaip Aila niršiai kapoja 
aukšto, tiesaus beržo kamieną, kartu išliedama ir savo pyktį. 

„Vilkas nėra toks netikęs, kaip sako Jondalaras, - niršo ji. - Galbūt jis 
tikrai vos neišbaidė karvės, tačiau paskui padėjo ją nudobti. Ji stabtelė- 
jo minutėlę, pailsėjo ir susiraukė. „Kas, jei nenusisekusi medžioklė būtų 
reiškusi, kad nesame čia laukiami? Gal Motinos dvasia nenorėjo, kad pa- 
siliktume stovykloje? Jei Vilkas būtų sugadinęs medžioklę, negalvočiau, 
kaip pargabenti tą karvę, tektų išvykti. Bet jei jau buvo skirta pasilikti, Vil- 
kas negalėjo sugadinti medžioklės, juk taip?“ Ji vėl pradėjo kapoti. Viskas 
tapo per daug sudėtinga. Jie užmušė dėmėtą karvę, netgi padedami Vilko. 
Vadinasi, pasinaudoti nameliu tikrai galima. Galbūt juos į šią vietą atlydė- 
jo Motina. 

Netikėtai pasirodė Jondalaras. Jis pabandė paimti Ailos kirvį. 

— Gal paieškok kito medžio ir leisk man pabaigti šitą, - pasiūlė jis. 

Nors jau nebebuvo smarkiai įpykusi, Aila vis dar nenorėjo priimti vyro 
pagalbos. 

— Pasakiau, kad nugabensiu tą karvę iki stovyklos, ir galiu tai padaryti 
be tavo pagalbos. 

- Žinau, kad gali, ir tokiu pačiu būdu, kaip parsigabenai mane į savo 
urvą slėnyje. Tik dviese naujus valkčius pasidarysime daug greičiau, - pa- 
sakė jis, paskui pridūrė: - Taip, turiu pripažinti, tu teisi. Vilkas tikrai pa- 
dėjo. 

Aila staiga sustojo ir pakėlė į vyrą akis. Jo kakta atskleidė giliausią su- 


sirūpinimą, bet išraiškingos mėlynos akys rodė sumišus jausmus. Nors ji 

nesuprato jo nuogąstavimų dėl Vilko, galinga meilė, kurią jis jai juto, taip 
pat atsispindėjo vyro akyse. Ji jautėsi lyg įtraukta į tas akis, juto stiprią vy- 
rišką trauką jo artumo, žavesį, kurio jis nė nesuvokė turįs arba nežinojo jo 
jėgos. Jondalaras suprato, kad Ailos priešiškumas išgaravo. 

— Tu taip pat neklydai, - pasakė ji, jausdamasi truputį kalta. - Jis tikrai 
privertė taurus bėgti anksčiau nei mes buvome pasiruošę pulti, ir galbūt 
sugadino medžioklę. 

Suraukti Jondalaro antakiai atsipalaidavo, veidą nušvietė raminanti 
šypsena. 

— Taigi mes abu esame teisūs, - pasakė jis. 

Ji atsakė šypsena, ir kitą akimirką jie jau stovėjo apsikabinę, jis lūpomis 
susirado jos lūpas. Jie susikibo rankomis taip patvirtindami, kad nesuta- 
rimas baigtas, fiziniu artumu norėjo panaikinti tarp jų atsiradusį atstumą. 

Kai jie liovėsi reiškę savo jausmus, bet vis dar stovėjo rankomis apsiviję 
vienas kitą, Aila pasakė: 

— Aš tikrai manau, kad Vilkas gali išmokti padėti mums medžioklėje. 
"Tereikia jį mokyti. 

— Aš nežinau. Galbūt. Kadangi jis keliauja sa mumis, manau, kad tau 
dera jį mokyti tiek, kiek tik išeina. Jei nieko nepavyktų, tai bent jau išmok- 
tų nesikišti, kai mes medžiojame, - pasakė jis. 

— Tu taip pat turi padėti, kad jis klausytų mudviejų abiejų. 

— Abejoju, ar jis kreips į mane dėmesį, - pasakė Jondalaras. Paskui ma- 
tydamas, kad ji ruošiasi prieštarauti, pridūrė: — Jei tu nori, aš pabandy- 
siu, — vyras-paėmė iš Ailos akmeninį kirvį ir tarė: - Minėjai, kad galime 
pasitelkti genties ženklus, kai nenorime šūkauti. Tai galėtų praversti. 

Aila šypsodamasi nuėjo ieškoti kito tinkamos formos ir dydžio me- 
džio. 

Jondalaras apžiūrėjo jau pradėtą kirsti beržą norėdamas įvertinti, kiek 
dar reikės kapoti. Gana sudėtinga akmeniniu kirviu nukirsti kietą medį. 
Trapi titnaginė kirvio galva buvo daroma gana stora, kad per lengvai ne- 
sulūžtų nuo smūgio, todėl medžio neįkirsdavo giliai, o po truputį skaldė. 
Medis atrodė labiau graužiamas negu kertamas. Atidžiai apžiūrinėdama 
medžius giraitėje Aila klausėsi rirmiškų akmens smūgių į medį. Suradusi 
tinkamą medį, moteris padarė įrantą jo žievėje ir ėmėsi ieškoti trečio ber- 

Nukirstus medžius Aila su Jondalaru ištempė į proskyną, peiliais ir 
kirviu nupjaustė šakas, paskui suguldė juos ant žemės. Aila kamienus su- 
žymėjo vienodo ilgio atkarpomis, paskui visus nupjovė, kad būtų vienodo 
ilgio. Kol Jondalaras išiminėjo gyvulio vidaus organus, Aila nuėjo į namelį 
atsinešti virvių ir įrenginio, kurį buvo padariusi iš samazgytų ir perpintų 
odinių diržų ir juostų. Dar pasiėmė vieną apdraskytą kilimėlį, paskui pa- 
šaukė Yhaha ir pritvirtino ypatinguosius pakinktus. 

Dviejų ilgų baslių — trečiasis bus reikalingas tiktai trikojui, ant kurio 
moteris buvo pratusi laikyti maistą, kad jos nepasiektų šmirinėjančios 
maitėdos, - siauruosius galus ji pritvirtino prie arklio pakinktų ir sukry- 
žiavo virš gugos. Sunkesni galai vilkosi žeme abipus kumelės. Virvėmis 
plačiausioje valkčių vietoje tarp baslių, prie pat žemės, Aila su Jondalaru 
pritvirtino žolės kilimėlį, ir pridėjo papildomų virvių, kuriomis planavo 
pririšti gabenamą tauro mėsą. 

Žiūrėdama į didžiulę karvę Aila pradėjo nerimauti, ar ji nebus per 
sunkus krovinys net stipriam stepių arkliukui. Vyras ir moteris įsitempė 
ir užvertė taurę ant valkčių. Kilimėlis nedaug teprilaikė, tačiau pririštas 
prie baslių gyvūnas nesivilko žeme. Krovinys buvo labai sunkus, tad Aila 
dar labiau sunerimo, kad našta bus per sunki Yhaha, ir jau beveik persigal- 
vojo taip gabenti mėsą. Jondalaras jau buvo išėmęs taurės skrandį, žarnas 
ir kitus organus; galbūt derėtų tiesiog čia nudirti kailį, o mėsą padalyti 
mažesniais gabalais. Moteris jau nebejuto poreikio įrodyti vyrui, kad viena 
sugebės nugabenti mėsą į stovyklą, bet kad jau sukrovė ant valkčių, nu- 
sprendė leisti Yhaha pabandyti. 

Aila nustebo pamačiusi, kaip arkliukas sunkią naštą pradėjo traukti 
grublėta žeme. O Jondalarą šis reginys tiesiog apstulbino. Taurė buvo di- 
desnė ir sunkesnė už Yhaha, teko gerokai pasistengti, bet velkantis tiktai 
dviem valkčių galams, o didžiajai daliai svorio atitekus basliams, besire- 
miantiems į žemę, našta buvo pakeliama. Kopti šlaitu buvo sudėtingiau, 
bet tvirtas stepių arklys įveikė netgi tai. Valkčiai, be abejonės, buvo efekty- 
viausias būdas gabenti krovinius bet kokiu nelygiu paviršiumi. 

Tai buvo Ailos išradimas: būtinybės, pasitaikiusios progos ir intuicijos 
rezultatas. Kai ji gyveno slėnyje ir neturėjo ką pasikviesti į pagalbą, prirei- 
kus perkelti krovinius, kurie buvo per sunkūs, kad moteris juos neštų ar 


temptų viena, pavyzdžiui, visiškai suaugusio sumedžioto gyvūno skerde- 

na, paprastai tekdavo dalyti į mažesnes dalis, o paskui sukti galvą, kaip tai, 
kas paliekama, apsaugoti nuo maitėdų. Unikali pagalbininkė buvo kume- 
lė, tad taip atsirado galimybė į pagalbą pasitelkti arklio galią. Vis dėlto pa- 
grindinis privalumas buvo žmogaus smegenys, kurios atpažino galimybę ir 
sukūrė naują darbo priemonę. 

Pasiekę žeminę Aila su Jondalaru atrišo karvę, nukėlė ją nuo valkčių. 
Žmonės išgyrė ir meiliai paglostė Yhaha, po to nusivedė ją pargabenti gy- 
vūno vidurių. Jie taip pat buvo naudingi. Proskynoje Jondalaras pasiėmė 
savo sulaužytą ietį. Buvo perlūžęs koto priekis; antgalis liko įstrigęs karvės 
kūne, bet ilga, tiesi užpakalinė koto dalis vis dar buvo sveika. „Galbūt su- 
gebėsiu ją panaudoti“, - pagalvojo vyras imdamas ieties dalį. 

Stovykloje jie nuėmė Yhaha pakinktus. Vilkas apuostė vidaus organus; 
žarnos buvo jo mėgstamiausias ėdesys. Aila akimirką dvejojo. Jeigu reikė- 
tų, galėtų panaudoti jas net keliais tikslais: riebalams laikyti ar talpykloms 
užsandarinti, bet nebuvo galima pasiimti daug daugiau nei jie jau turėjo. 

„Keista, - svarstė ji, - kad tik todėl, jog turime arklius ir galime dau- 
giau pasiimti, atrodo, kad ir reikia daugiau“ Ji prisiminė, kaip palikusi gen- 
tį keliavo pėsčia ir visus reikalingus daiktus nešėsi krepšyje ant nugaros. 
Žinoma, palapinė daug patogesnė nei žema kailio pastogė, kuria tuomet 
naudojosi, gera buvo turėti drabužių pamainą ir žieminius apdarus, kurių 
iki tol nenaudojo, ir daugiau maisto, ir rykų, ir... Moteris suvokė, kad nie- 
ku gyvu nesugebėtų visko panešti krepšyje ant nugaros. 

Ji metė naudingus, bet šiuo metu nereikalingus žarnokus Vilkui, paskui 
abu su Jondalaru ėmėsi mėsinėti laukinę karvę. Įpjovę tam tikrose vietose 
jie kartu pradėjo plėšti kailį - šis veiksmas buvo efektyvesnis negu lupimas 
peiliu, Aštrų įrankį žmonės panaudojo tik keliose vietose. Nereikėjo daug 
pastangų, kad plėvelė tarp odos ir raumenų švariai atsiskirtų, tad galiau- 
siai tiktai dvi iečių antgalių skylutės gadino visais atžvilgiais puikią odą. 
Jie suvyniojo kailį, kad jis per greitai neišdžiūtų, galvą atidėjo. Liežuvis ir 
smegenys buvo riebūs ir švelnūs, tad medžiotojai tuos delikatesus planavo 
suvalgyti vakarienei. O kaukolę su dideliais ragais jie paliks stovykloje. Gal 
kam nors ji turės ypatingą reikšmę, o jei ne, tai ji nebuvo itin naudinga. 

Paskui Aila prie upelio, kuris tiekė vandenį stovyklai, nusinešė išplau- 
ti skrandį ir pūslę, o Jondalaras nuėjo prie upės paieškoti krūmų ir liau- 
nų medelių, kuriuos galima būtų sulenkti ir padaryti apskritą dubenėlio 


167 A 


JEAN M. AUEL 


formos rėmą nedidelei valtelei. Taip pat jie ieškojo krituolių ir į krantą iš- 
mestų medžių. Reikės sukurti kelis laužus, kad ugnis nuo mėsos atbaidytų 
gyvūnus ir vabzdžius, taip pat teks parinkti pakurų lauželiui namelyje. 

Jie dirbo, kol beveik visiškai sutemo: padalijo mėsą į dideles dalis, pas- 
kui supjaustė ją plonomis liežuvio formos riekelėmis ir sukabino ant lai- 
kinų šatrų rėmų džiūti, bet visko nespėjo įveikti. Nakčiai rėmus sunešė į 
namelį. Palapinė vis dar buvo drėgna, bet keliautojai vis tiek ją sulankstė 
ir įsinešė į vidų. Pastatys ją kitą dieną, taip pat išneš ir mėsą, kad vėjas ir 
saulė ją išdžiovintų. 

Ryte, supjaustęs paskutinę mėsą, Jondalaras pradėjo dirbinti valtį. Pasi- 
telkęs garus ir karštus ugnyje įkaitintus akmenis jis sulenkė medį, tinkamą 
valties rėmui. Aila labai susidomėjo šiuo darbu ir ėmė klausinėti, kur vyras 
jo išmoko. 

— Mano brolis Tonolanas buvo iečių meistras, - paaiškino Jondalaras, 
už galų suėmęs mažą tiesų medelį, kurį norėjo išlenkti, o Aila tuo metu jį 
prie apskritos dalies rišo užpakalinių tauro kojų sausgysle. 

— O kąbendro turi iečių gamyba ir valties statyba? 

— Tonolanas galėjo tobulai ištiesinti ieties kotą, kad būtų tinkamas 
naudoti. Norint sužinoti, kaip panaikinti medienos linkį, pirmiausia pri- 
valu išsiaiškinti, kaip ją sulenkti. O jis ir tai išmanė puikiai. Šioje srityje jis 
mane gerokai pranoko. Jis tiesiog juto medį. Manau, galima pasakyti, kad 
jo amatas buvo ne tiktai daryti ietis, bet ir formuoti medieną. Jis galėjo 
padaryti geriausius sniego batus, o tam reikėjo paimti tiesią šaką ar medį ir 
jį visiškai sulenkti. Galbūt todėl pas šaramudojus jis jautėsi kaip namie. Jie 
yra patyrę medienos formuotojai. Lenkimui jie naudoja karštą vandenį ir 
garus, tad savo luotus suformuoja taip, kaip nori. 

— Kas yra luotas? - pasiteiravo Aila. 

— Tai yra valtis, išskaptuota iš viso medžio. Pirmgalis suformuojamas 
smailas, galas taip pat, ir valtis slysta vandeniu lengvai ir sklandžiai. Tos 
valtys gražios. Šita, kurią mes darome, yra palyginti kerėpliška, bet čia nėra 
didelių medžių. Luotus pamatysi, kai nueisime pas šaramudojus. 

— Kiek tai užtruks? 

— Dar tolimas kelias. Už tų kalnų, - pasakė Jondalaras žiūrėdamas į 
vakarus, link aukštų kalnų viršūnių, kurios niekaip neišryškėjo vasaros 

— O, --nusivylė Aila, - tikėjausi, kad nebus taip toli. Būtų smagu su- 
sitikti žmonių. Norėčiau, kad stovykloje kas nors būtų. Gal jie grįš prieš 
mums išvykstant, - Jondalaras pastebėjo ilgesingumą jos balse. 

- Ilgiesi žmonių? - pasiteiravo jis. - Šitiek laiko praleidai viena slėnyje, 
maniau, esi pripratusi būti viena. 

— O gal todėl ir ilgiuosi? Pakankamai ilgai buvau viena. Taip, kurį lai- 
ką net mėgstu pabūti viena, bet mes jau taip ilgai nieko nesusitikome... 
Tiesiog manau, kad būtų smagu su kuo nors pasišnekučiuoti, - pasakė ji, 
paskui pažiūrėjo į vyrą. - Aš tokia laiminga, kad esi su manimi, Jondalarai. 
Būčiau tokia vieniša be tavęs. 

— Aš taip pat laimingas, Aila. Laimingas, kad nereikėjo leistis į šią ke- 
lionę vienam, esu laimingesnis nei galiu nusakyti, kad tu vyksti sa manimi. 
Aš taip pat noriu susitikti žmonių. Pasiekę Didžiąją Motiną Upę tikriau- 
siai ką nors sutiksime. Mes daug keliavome. Žmonės linkę įsikurti šalia 
gėlo vandens, upių ar ežerų, ne atvirose vietose. 

Aila linktelėjo, paskui palaikė kito plono medelio, kuris kaito virš karš- 
tų akmenų ir garų, galą, kol Jondalaras rūpestingai lenkė jį į ratą, vėliau 
padėjo jam pririšti jį prie kitų medžių. Aila jau matė, kad reikės visos tauro 
odos valčiai aptraukti. Liks vos kelios atraižos, per mažai naujai žaliami- 
nės odos dėžutei padaryti, kuri pakeistų prarastąją per netikėtą potvynį. 
Valties kirsti upę reikėjo, teks sugalvoti, ką kita panaudoti. Galbūt tiktų 
krepšys, svarstė Aila, tankiai supintas, pailgos formos, gana plokščias, su 
dangteliu. Čia apstu švendrų, nendrių ir gluosnių, pakankamai krepšiui 
tinkamų medžiagų, tačiau ar krepšys tiks mėsai laikyti? 

Problemų gabenant šviežią mėsą kildavo dėl to, kad iš jos ilgai sunk- 
davosi kraujas. Kad ir kaip standžiai supintum augalus, skystis galų gale 
vis tiek pratekėtų. Štai kodėl stora, kieta žaliaminė oda taip gerai tiko. Ji 
sugėrė kraują, bet lėtai, iš jos nesisunkė skystis, o panaudotą buvo galima 
išplauti ir išdžiovinti. Reikėjo kažko panašaus. Teks pagalvoti. 

Klausimas, kuo pakeisti dėželę, moteriai nėjo iš galvos, tad jiems baigus 
gaminti rėmą ir palikus, kad sausgyslės išdžiūtų ir sutvirtėtų, Aila patrau- 
kė prie upės pasirinkti krepšiui pinti tinkamų medžiagų. Jondalaras paly- 
dėjo ją tiktai iki beržyno. Kadangi jis jau buvo ėmęsis formuoti medieną, 
drauge nusprendė padaryti keletą naujų iečių, kad pakeistų prarastas ar 

Vaimezas prieš išvykstant įdavė jam šiek tiek gero titnago, jau kiek ap- 
dirbto ir suformuoto, kad nebūtų sunku padaryti naujus antgalius. Prieš 
išeidamas vasaros susirinkime Jondalaras rodė kitiems, kaip padaryti smai- 
lėjančius kaulinius iečių antgalius. Tokius paprastai gamino jo žmonės, 
tačiau iš mamutojų jis išmoko pasidaryti ietis titnago antgaliais. Kadangi 
jis pats buvo prityręs titnago apdirbėjas, antgalius dirbino greičiau nei for- 
muodavo ir lygindavo kaulą. 

Popietę Aila pradėjo kurpti ypatingą, mėsai laikyti skirtą krepšį. Gy- 
vendama slėnyje ne vieną ilgą žiemos vakarą moteris vienatvę lengvindavo 
pindama krepšius, kilimėlius ar kokius kitus daiktus, tad netrukus dirbo 
labai sparčiai ir itin įgudusiai. Ji galėjo pinti netgi tamsoje, tad naujasis 
mėsos indas buvo baigtas dar prieš einant gulti. Krepšys atrodė nupintas 
nepaprastai gerai, moteris rūpestingai apgalvojo jo formą ir dydį, medžia- 
gos ir pynimo tankį. Vis dėlto Aila nebuvo visiškai patenkinta dirbiniu. 

Temstant moteris išėjo pasikeisti sugeriamosios vilnos ir išsiplauti upe- 
lyje tos, kurią jau panaudojo. Išplovusi padėjo ją prie ugnies džiūti, bet to- 
liau nuo Jondalaro akių. Tada, stengdamasi nežiūrėti į vyrą, atsigulė greta 
jo ant miego kailių. Genties moterys buvo mokomos kraujavimo metu 
kuo labiau vengti vyrų ir niekada nežiūrėti tiesiai į juos. Genties vyrai ner- 
vindavosi būdami greta moterų tokiu metu. Ailą stebino, kad Jondalaras 
neturi jokių skrupulų, tačiau pati vis dar jautėsi nesmagiai, todėl stengėsi 
savimi rūpintis nepastebimai. 

Jondalaras suvokė moters nerimą ir visada buvo atidus Ailai jos mėnu- 
lio laiku, bet jai atsigulus pasilenkė jos pabučiuoti. Aila, nors ir liko už- 
simerkusi, atsakė šiltu apkabinimu. Jondalaras apsivertė ant nugaros, jie 
gulėjo vienas šalia kito stebėdami laužo švieselių šokį ant jaukaus namelio 
sienų ir lubų. Žmonės ramiai šnekučiavosi, nors Aila vengė žvelgti į Jon- 
dalarą. | 

— Norėčiau apdirbti kailį po to, kai užtempsime jį ant rėmo, - tarė 
vyras. 

- Jei vandenyje ilgai virčiau kanopas, odos atraižas ir kai kuriuos kau- 
lus, gautųsi labai tirštas ir lipnus savotiškas sultinys, kuris išdžiūvęs sukie- 
tėja. Ar turime indą, kuriame galėčiau virti? 

- Esu įsitikinęs, ką nors sugalvosim. Ar ilgai teks virti? 

— Taip. Reikia gerokai pervirti, kad viralas sutirštėtų. 

— Tada geriausia būtų virti tiesiai virš ugnies, kaip sriubą... galbūt odos 
gabale. Turėsime stebėti, kartais įpilti daugiau vandens, tačiau oda tol, kol 
bus drėgna, nepradegs. 

— Pala, o jeigu virtume tauro skrandyje? Aš laikau jame vandenį, kad 
skrandis neišdžiūtų ir po ranka turėčiau vandens valgiui gaminti ir praus- 
tis. Iš jo išeitų neblogas virimo maišas, - pasakė Aila. 

— Nemanau, - paprieštaravo Jondalaras. - Mes nenorime nuolat pilti 
vandens, norime, kad viskas sutirštėtų. 

— Tada gal labiausiai tiktų geras vandeniui nelaidus krepšys ir karš- 
ti akmenys. Ryte tokį nupinsiu, - pažadėjo Aila, bet mintys neleido jai 
užmigti. Ji vis dar galvojo, kad turi būti geresnis būdas nugarinti mišinį, 
kurio reikia Jondalarui. Tik niekaip negalėjo sugalvoti. Ji jau buvo beuž- 
mieganti, kai staiga į galvą atėjo išganinga mintis. 

— Jondalarai! Prisiminiau. 

Jis taip pat jau snūduriavo, bet krūptelėjęs pabudo. 

— Oi! Kas atsitiko? 

— Nieko neatsitiko. Aš tik prisiminiau, kaip Nezė lydė riebalus, ir ma- 
nau, kad taip būtų geriausia išvirti tirštą masę. Iškasi seklią duobę žemėje, 
dubenėlio formos, iškloji ją odos gabalu —- nuo tauro jos turėtų likti pa- 
kankamai. Prilaužai kaulų ir priberi jų dugne, paskui įpili vandens, sudedi 
kanopas ir visa kita, ką tik nori. Galėsim virti, kiek norėsim, kol tik kai- 
tinsim akmenis, ir kaulų gabalėliai neleis karštiems akmenims iš tikrųjų 
prisiliesti prie odos ir ją pradeginti. 

- Gerai, Aila. Šitaip ir padarysim, — pusiau miegodamas pažadėjo Jon- 
dalaras. Jis apsivertė ant kito šono ir netrukus užknarkė. 

Ailos galvoje besisukančios mintys vis dar neleido užmigti. Ji suplana- 
vo išvykstant palikti tauro skrandį stovyklos žmonėms, kad jie panaudotų 
jį kaip vandenmaišį, bet reikėjo pasirūpinti, kad jis neišdžiūtų. Kartą iš- 
džiūvęs, jis sukietėtų, nebebūtų lankstus ir praleistų vandenį. Net jei pri- 
piltų pilną, pamažu vanduo prasisunktų arba išgaruotų. Be to, nežinia, 
kada žmonės sugrįš. 

Sprendimas atėjo netikėtai. Aila kone suriko, bet spėjo laiku nutilti. 
Moteris nenorėjo pažadinti miegančio Jondalaro. Ji išdžiovins skrandį 


ir išklos juo naująjį mėsos krepšį, suformuos dar šlapią, kad kuo labiau 

atitiktų forma. Grimzdama į miegą pritemusiame namelyje Aila buvo pa- 
tenkinta, kad sugalvojo, kuo pakeisti tokį būtiną prarastą daiktą. 

Kelias kitas dienas, kol džiūvo mėsa, Aila su Jondalaru buvo užsiėmę. 
Jie užbaigė gaminti dubens formos valtį ir padengė ją klijais, kuriuos Jon- 
dalaras išvirė iš taurės kanopų, kaulų ir odos atliekų. Kol valtis džiūvo, Aila 
pynė krepšius: mėsai, kurią paliks kaip dovaną stovyklos žmonėms, valgiui 
gaminti ir įvairaus maisto rinkimui. Dalį krepšių ji planavo palikti name- 
lio šeimininkams. Moteris kasdien rinko daržoves ir vaistinius augalus, kai 
kuriuos džiovino, kad galėtų pasiimti su savimi. 

Jondalaras vieną dieną ją palydėjo rinkti augalų, nes norėjo paieškoti 
ko nors tinkamo irklams pagaminti. Greitai jis apsidžiaugė radęs didžiojo 
elnio kaukolę. Gyvūnas nugaišo nespėjęs numesti didelių plaštakos for- 
mos ragų - štai ir du vienodo dydžio irklai. Kadangi buvo dar ankstus 
rytas, Jondalaras visą laiką praleido laukuose su Aila. Jis mokėsi atpažinti 
tam tikrus maistui tinkamus augalus ir pradėjo suprasti, kiek daug Aila iš 
tikrųjų žino. Jos žinios apie augalus ir jų naudojimo galimybes buvo nejįti- 
kėtinai plačios. Sugrįžęs į stovyklą, Jondalaras aplygino plačių elnio ragų 
atšakas ir pritvirtino juos prie tvirtų, gana trumpų kotų — padarė visiškai 
gerus irklus. 

Rytojaus dieną įtaisą, kurį sugalvojo medienai lenkti, Jondalaras nu- 
sprendė panaudoti naujų iečių kotams tiesinti. Kitas porą dienų Jondalaras 
beveik visą laiką formavo ir lygino medieną. Vyras naudojo ypatinguosius 
įrankius, kuriuos nešiojosi odos ritinyje, surištame diržais. Kaskart, kai 
dirbdamas praeidavo pro tą vietą, kur numetė iš slėnio parsineštą nulūžusį 
ietigalį, Jondalarą užplūsdavo susierzinimas. Kaip apmaudu, kad nėra kaip 
išgelbėti to tiesaus koto. Jis per trumpas tinkamai iečiai pagaminti. Taip 
sunku tas ietis gaminti ir taip lengvai jos lūžta. 

Jondalaras savo darbu buvo patenkintas, matė, kad ietys skris tinka- 
mai. Jis panaudojo dar kitą įrankį, siaurus titnago ašmenis su į kaltą pa- 
našiu galiuku, įstatytus į elnio rago rankeną, giliai įrantai storuose kotų 
drūtgaliuose išskaptuoti. Paskui iš paruoštų titnago gniutulų Jondalaras 
atskėlė naujus ašmenis ir prie iečių kotų juos pritvirtino tirštais klijais, ku- 
riuos išsivirė valčiai padengti, ir šviežiomis sausgyslėmis. Tvirtos sausgys- 
lės džiūdamos susitraukia, tad pritvirtinama tvirtai ir patikimai. Pabaigoje 


vyras pridėjo po porą ilgų plunksnų, kurias surado prie upės: toje terito- 

rijoje buvo daugybė baltauodegių erelių, sakalų ir juodųjų peslių, mitusių 
gausiai besiveisiančiais starais ir kitokiais smulkiais graužikais. 

Iš barsuko sudraskyto ir jau beverčio storo, žolės prikimšto čiužinio 
Aila su Jondalaru pasidarė taikinį. Čiužinys buvo užlopytas tauro odos 
„ atliekomis, tad atlaikydavo metimo jėgą, bet ietims nepakenkdavo. Ir Jon- 
dalaras, ir Aila treniravosi kiekvieną dieną. Aila treniravosi tam, kad ne- 
prarastų taiklumo, o Jondalaras eksperimentavo su įvairiausių ilgių kotais 
ir skirtingų dydžių antgaliais norėdamas nuspręsti, kurie geriausiai tinka 
iečių mėtyklei. 

Kai naujosios ietys buvo baigtos dirbinti ir išdžiovintos, žmonės nusi- 
nešė jas prie taikinio norėdami išmėginti iečių mėtyklę ir išsirinkti kiek- 
vienam tinkamiausias. Nors abu puikiai nusimanė apie medžioklės gin- 
klus, kai kurios ietys nuskriejo toliau numatytosios žymės ir neįsmigdavo į 
pagalvę primenantį taikinį. Vis dėlto ietys saugiai nusileisdavo ant žemės. 
Kai Jondalaras galingai metė naująją ietį, ne tik nepataikė į taikinį, bet ir 
smogė į didelį mamuto kaulą, kuris buvo panaudotas kaip vieta atsisėsti. 
Jondalaras krūptelėjo: pasigirdo trekštelėjimas, ietis sulinkusi atšoko nuo 
kaulo. Medinis jos kotas skilo silpniausioje vietoje, apytiksliai per pėdą 
nuo antgalio. 

Nuėjęs apžiūrėti ieties Jondalaras pastebėjo, kad trapus titnago galiu- 
kas taip pat palei vieną kraštą sueižėjo, nuo jo atskilo didelė skeveldra. 
Antgalis tapo kreivas, bevertis. Jondalaras siuto ant savęs, kad sugadino 
ietį, kuriai pagaminti prireikė tiek daug laiko ir pastangų. Tą laiką jis galėjo 
skirti kokiai kitai naudingai veiklai. Staigaus pykčio apimtas jis įskilusią 
ietį keliu perlaužė į dvi dalis ir numetė ant žemės. 

Pakėlęs akis Jondalaras pastebėjo, kad Aila jį stebi, ir nusigręžė išraudęs, 
sumišęs dėl pykčio protrūkio, paskui pasilenkė ir pakėlė lūženas. Jis troško 
kaip nors nepastebimai jų atsikratyti. Kai vėl pakėlė akis, Aila ramiai ruo- 
šėsi mesti kitą ietį. Jondalaras nuėjo prie žeminės ir numetė perlaužtą ietį 
šalia koto, sulūžusio per medžioklę, o paskui įsispoksojo į pagalius. Vyras 
jautėsi kvailai. Buvo juokinga šitaip tūžti dėl sulūžusių iečių. 

„Šitiek darbo reikia įdėti, kol vieną pagamini, - galvojo Jondalaras, 
žiūrėdamas į ilgą kotą nulaužtu galu ir kitos ieties gabalą su vis dar pritvir- 
tintu apgadintu titnago antgaliu. - Kaip negerai, kad tų dalių negalima 


sujungti ir padaryti vienos ieties. 

Šitaip spoksodamas jis pradėjo svarstyti, ar tikrai negalėtų to padaryti. 
Vyras vėl pakėlė abi dalis ir rūpestingai apžiūrėjo nulaužtus galus. Pabandė 
juos sudėti: skilę galai akimirką sudėti laikėsi, paskui vėl atsiskyrė. Apžiūri- 
nėdamas visą ilgą kotą Jondalaras pastebėjo tuščiavidurę įrantą, kurią pats 
išskobė drūtgalyje aštriam iečių mėtyklės kabliukui, paskui jį apvertė ir vėl 
įsmeigė akis į nulaužtą galą. | 

„Jei jame išskobčiau gilesnę įdubą, - galvojo vyras, - o šitą galą su 
sutrupintu titnago antgaliu nusmailinčiau ir paskui sujungčiau, ar laiky- 
tųsi?“ Jondalaras susijaudinęs nuėjo į namelį, pasiėmė savo odos ritinį su 
kruopščiai padarytus titnago įrankius ir išsirinko kaltą. Pasidėjęs įrankį 
šalia, vyras pavartė nulaužtą kotą, iš prie diržo kabančių makščių išsiėmė 
titnago peilį ir pradėjo valyti atplaišas - lyginti nulaužtąjį galą. 

Aila liovėsi praktikavusis su iečių mėtykle, ginklą bei ietis sudėjo į dė- 
klą, kurį buvo pritaikiusi nešiotis ant nugaros per vieną petį, kaip ir Jon- 
dalaras. Ji ėjo link namelio nešina keliais laukuose išsikastais augalais, kai 
plačiai šypsodamasis atžirgliojo Jondalaras. 

- Žiūrėk, Aila! - tarė jis, pakėlęs ietį. Jos dalis su tebesilaikančiu aplū- 
žusiu antgaliu buvo įtvirtinta į ilgojo ieties koto viršutinį galą. - Pataisiau, 
Dabar pažiūrėsiu, ar pavyko! 

Aila kartu su Jondalaru grįžo prie treniruočių taikinio ir stebėjo, kaip 
vyras ietį deda į mėtyklę, atsitraukia ir prisitaiko, paskui su didele jėga ją 
sviedžia. Ilga ietis smogė į taikinį, paskui atšoko. Nuėjęs pažiūrėti Jonda- 
laras pamatė, kad aplūžęs antgalis, pritvirtintas prie trumpo nusmailinto 
koto, buvo tvirtai įsmigęs į taikinį. Nuo smūgio ilgas kotas atsipalaidavo ir 
atšoko, tačiau nebuvo pažeistas. Dviejų dalių ietis buvo tinkama naudoti. 

— Aila! Supranti, ką tai reiškia? - Jondalaras kone rėkė iš susijaudini- 
mo. 

— Nelabai, - atsakė moteris. 

— Žiūrėk, antgalis, pataikęs į taikinį, atsiskiria nuo koto nesulūžęs. 
Tai reiškia, kad kitą kartą tereiks padaryti naują antgalį ir pritvirtinti prie 
trumpo koto. Man nereikės daryti viso naujo ilgo koto. Galiu padaryti du 
tokius antgalius, iš tikrųjų netgi kelis, ir reikės tiktai kelių ilgų kotų. Galė- 
sime gabentis kur kas daugiau trumpesnių korų su antgaliais negu ilgųjų 


iečių, ir jei kokią vieną prarasime, nebus taip sunku pakeisti nauja. Štai, 

pabandyk, - pasiūlė jis, iš taikinio laisvindamas aptrupėjusį antgalį. 

Aila jį apžiūrėjo. 

— Nesu labai patyrusi ilgų iečių kotų tiesintoja ir mano antgaliai nėra 
tokie gražūs kaip tavo, - pasakė ji. - Manau, kad netgi aš tikriausiai galė- 
čiau padaryti vieną tokią. 


Ji jaudinosi ne mažiau nei Jondalaras. 


Dieną anksčiau nei planavo išvykti Aila su Jondalaru patikrino, kaip 
atitaisė barsuko padarytą žalą, padėjo gyvūno kailį taip, kad, jų many- 
mu, būtų akivaizdu, kad jis yra netvarkos priežastis, ir sudėjo kitas savo 
dovanas, skirtas namelio šeimininkams. Džiovintos mėsos krepšys buvo 
pakabintas ant mamuto kaulo gegnės, kad jo negalėtų pasiekti koks kitas 
šmirinėjantis gyvūnas. Aila išdėliojo kitus krepšius, be to, pakabino kelis 
ryšulius džiovintų vaistinių ir maistui tinkamų augalų, ypač tokių, kokius 
paprastai naudoja mamutojai. Jondalaras namelio savininkui paliko ypač 
gerai padarytą ietį. 

Ant baslio už namelio jie pamovė pusiau išdžiūvusią tauro kaukolę su 
didžiuliais ragais, kad maitėdos ir jos negalėtų pasiekti. Ragai ir kitos kau- 
kolės dalys buvo naudingi, be to, tai buvo būdas paaiškinti, kokia mėsa yra 
krepšyje. 

Atrodė, jaunasis vilkas ir arkliai juto laukiančias permainas. Kupinas 
jaudulio Vilkas energingai lakstė aplink, netgi arkliai nerimo, o Lenktyni- 
ninkas, tarsi pateisindamas savo vardą, leisdavosi trumpai, greitai pabėgio- 
ti. Yhaha laikėsi arčiau stovyklos, stebėjo Ailą ir žvingavo ją pamačiusi. 

Prieš eidami gulti žmonės susiruošė visus daiktus, išskyrus miegmaišius 
ir tai, ko reikės pusryčiams. Palapinė jau buvo sausa, tik ją buvo sunkiau su- 
lankstyti ir sutalpinti į krepšį. Prieš susiuvant odas į palapinę, kailiai buvo 
aprūkyti, todėl net kiaurai permirkę išliko palyginti lankstūs. Kilnojamoji 
pastogė vis dar buvo šiek tiek kietoka, bet naudojama ji pamažu vėl taps 
lankstesnė. 

Paskutinę naktį patogiame namelyje Aila stebėjo mirgančią blėstančio 


laužo šviesą, žaidžiančią ant tvirtos pastogės sienų, ir juto, kaip jos pačios 

jausmai mintyse mirguliuoja panašiu ryškių spalvų ir šešėlių žaismu. Ji ne- 
kantravo vėl atsidurti kelyje, bet buvo gaila palikti vietą, kurioje per tokį 
trumpą laiką pasijuto lyg namie - išskyrus tai, kad nebuvo jokių žmonių. 
Pastarąsias kelias dienas ji keliskart pagavo save besidairančią į šlaitą, besi- 
žvalgančią, ar nepamatys sugrįžtančių stovyklos žmonių. 

Nors Aila vis dar norėjo sulaukti šeimininkų, galiausiai ji liovėsi vylusis 
ir jau norėjo greičiau pasiekti Didžiąją Motiną Upę. Galbūt eidami palei 
jos vagą ką nors susitiks. Ji mylėjo Jondalarą, tačiau ilgėjosi kitų žmonių, 
moterų, vaikų ir senolių, norėjo pasijuokti ir pasišnekučiuoti, su kitais pa- 
sidalyti savo mintimis. Vis dėlto ji nenorėjo galvoti labai toli į priekį arba 
apie kitas žmonių stovyklas. Ji nenorėjo galvoti ir apie Jondalaro žmones 
ar apie tai, kaip ilgai teks keliauti, kol pasieks jo namus. Moteris vengė 
svarstyti ir tai, kaip maža apskrita valtele reikės kirsti didelę, sraunią upę. 

Jondalaras taip pat gulėjo atsimerkęs, nerimavo dėl kelionės ir troško 
kuo grėičiau jai susiruošti, nors tikrai manė, kad šitas sustojimas buvo nau- 
dingas. Palapinė išdžiūvo, jie papildė savo mėsos atsargas, naujais pakeitė 
būtinus daiktus, kurie buvo prarasti ar sugadinti per potvynį. Be to, jis 
džiaugėsi išradęs dviejų dalių ietį. Jondalaras buvo patenkintas, kad turi 
dubens formos valtį, bet netgi dabar nerimavo dėl to, kaip pavyks persikel- 
ti per upę. Ji buvo didelė, vandeninga, plati ir srauni. Tikriausiai jie nelabai 
toli nuo jūros, tad mažai tikėtina, kad upė taps siauresnė. Gali nutikti bet 
kas. Jis džiaugsis tik tada, kai laimingai pasieks kitą krantą. 


Naktį Aila dažnai prabusdavo, tad pramerkė akis su pirmaisiais ryto 
gaisais, įslinkusiais pro dūmų angą ir blyškiais švytinčiais pirštais pradėju- 
siais glostyti tamsius, gūdžius plyšius, kad išsklaidytų tamsą ir išryškintų 
šešėliuose slypinčias formas. Kai stelbianti naktis užleido vietą blankiai 
prieblandai, Aila jau buvo visiškai pakirdusi ir toliau miegoti nebegalėjo. 

Tyliai pasitraukusi nuo Jondalaro kūno šilumos ji išslinko į lauką. 
Naktinis šaltukas apgaubė jos nuogą odą ir, primindamas stingdančius 
didžiulius ledo sluoksnius šiaurėje, odą nubėrė šiurpuliais. Žvelgdama į 
rūko aptrauktą upės slėnį ji matė miglotas, saulės vis dar neapšviesto kraš- 
tovaizdžio kitame upės krante apybraižas, ryškėjančias švytinčio dangaus 
fone. Ji troško kuo greičiau persikelti per upę. 

Koją brūkštelėjo šiurkštus šiltas kailis. Aila paglostė šalia atsidūrusio 
Vilko galvą ir pakasė jam keterą. Žvėris pauostinėjo orą ir, pajutęs kažką 
įdomaus, šlaitu pasileido žemyn. Moteris pasidairė arklių ir pastebėjo gels- 
vą kailį kumelės, besiganančios vešlioje pievoje prie vandens. Tamsiai rudo 
arklio nebuvo matyti, tačiau Aila buvo įsitikinusi, kad jis netoliese. 

Drebėdama nuo šalčio ji drėgna žole nubrido link upeliuko. Rytuose 
kilo saulė. Moteris stebėjo, kaip dangaus vakaruose atspalvis keičiasi nuo 
spindinčios pilkos į pastelinę mėlyną, jį puošė išsibarstę rausvi debesys, 
atspindintys už šlaito viršūnės pasislėpusios rytinės saulės didybę. 

Aila gundėsi paėjėti toliau ir pažvelgti į kylančią saulę, tačiau moterį 
sustabdė staiga sutviskęs akinantis blizgėjimas kitoje upės pusėje. Nors 
daubų išvagotas šlaitas kitapus vandens vis dar buvo apgaubtas niūrios, 
pilkos tamsos, kalnai vakaruose maudėsi aiškioje naujos dienos švieso- 
je, dunksojo ryškūs ir iškilūs, buvo dailūs ir, atrodė, ranka pasiekiami, 

Vainikuodama žemą pietinę grandinę, ledinėmis viršūnėmis žėrėjo blizgi 
diadema. Moteris su nuostaba stebėjo lėtai besikeičiančius vaizdus, ku- 
riuos dovanojo tekanti saulė. 

Pasiekus tyro vandens upeliuką, kuris šlaitu sparčiai sruvo žemyn, odą 
nudegino rytinis šaltis. Moteris padėjo vandenmaišį, kurį atsinešė iš na- 
melio, patikrino vilną ir apsidžiaugė pamačiusi, kad mėnulio laikas, regis, 
pasibaigė. Ji atsirišo diržus, nusiėmė amuletą ir žengė į seklų vandenį nusi- 
prausti. Baigusi švarintis Aila vandenmaišį pakišo po trykštančia kaskada 
ir pripildė jį vandens, sruvusio į seklią įdubą, paskui išlipo ir rankomis nuo 
kūno nusibraukė vandenį. Moteris vėl užsidėjo amuletą, susirinko išplautą 
vilną, diržus ir parskubėjo atgal į namelį. 

Jondalaras kaip tik rišo susuktų miego kailių raiščius, kai moteris žen- 
gė į pusiau požeminį būstą. Jis pakėlė galvą ir nusišypsojo. Vyras pastebėjo, 
kad mylimoji neberyši odos dirželių, tad jo šypsena tapo aiškiai dvipras- 
miška. 

— Galbūt nederėjo šį rytą taip greitai susukti kailių, - tarstelėjo jis. 

Aila išraudo supratusi, kad jis žino pasibaigus jos mėnulio laiką. Ji 
įsmeigė tiriantį žvilgsnį tiesiai Jondalarui į akis, kupinas erzinančio juoko, 
meilės bei augančio geismo, ir taip pat nusišypsojo. 

— Visada spėsi juos vėl išvynioti. 

- Taip ir žlugo sumanymas anksti iškeliauti, - pasakė jis, traukdamas 
galą diržo, kuris atlaisvino miegmaišio mazgą. Išvyniojęs kailį vyras atsi- 


stojo ir laukė ateinančios moters. 


Žmonės papusryčiavo ir greitai baigė pakuotis daiktus. Susirinkę visą 
mantą, valtį ir pasišaukę keturkojus bendrakelionius Aila su Jondalaru pa- 
judėjo žemyn, link upės. Nuspręsti, kaip geriausia per ją persikelti, buvo 
sunku. Jie spoksojo į pro šalį plūstančio vandens platybę, tokią neaprėpia- 
mą, kad kito kranto detales įžiūrėti buvo nelengva. Greita srovė slopino 
raibulius ir sūkurius, formavosi mažos bangelės, tad gilios upės garsai buvo 
iškalbingesni nei vaizdas. Vanduo savo galią demonstravo prislopintu, 
gurguliuojančiu šniokštimu. 

Gamindamas apskritą laivą Jondalaras daug galvojo.apie upę, planavo 
persikėlimą per ją. Jis niekada anksčiau nebuvo daręs dubens formos val- 
ties, tiktai kelis kartus viena jų plaukiojo. Gyvendamas su šaramudojais 
Jondalaras gana gerai išmoko valdyti laibus, iš rasto išskaptuotus luotus, 
bet pabandęs pats suvaldyti apskritą mamutojų dubens formos valtį supra- 
to, kad jos labai kerėpliškos. Laiveliai buvo plūdrūs, mažai tikėtina, kad jie 
apsiverstų, bet labai sudėtingai valdomi. 

Abiejų genčių žmonės ne tiktai po ranka turėjo skirtingas medžiagas 
plaukiojimo priemonėms konstruoti, jie naudojo valtis skirtingais tikslais. 
Mamutojai pirmiausia buvo atvirų stepių medžiotojai; žvejyba jiems buvo 
tik atsitiktinė veikla. Jų valtys buvo naudojamos žmonėms ir daiktams 
perkelti vandens keliais - mažais intakais ar upėmis, kurios per visą žemy- 
ną nuo ledynų šiaurėje sruvo į vidines jūras pietuose. 

Ramudojai, šaramudojais pasivadinusių žmonių grupės dalis, žvejojo 
Didžiojoje Motinoje Upėje - jie patys vadino tai medžiokle, nes vaikyda- 
vosi trisdešimties pėdų ilgio eršketus. Šamudojai medžiojo gemzes ir kitus 
gyvūnus, kurie gyveno ant uolų aukštai kalnuose. Tų kalnų tarpekliu link 
jūros sruvo pro šaramudojų namus tekėjusi Didžioji Upė. Ramudojai šil- 
tuoju sezonu gyveno ant vandens - prieplaukos nameliuose arba laivuose, 
puikiai naudojosi upės ištekliais, įskaitant pakrantėse augančius didelius 
bekočius ąžuolus, kurie buvo meistriškai pritaikomi gražioms ir manev- 
ringoms valtims gaminti. 

— Ką gi, ko gero, pirmiausiai turime viską sudėti į valtį, - pasakė Jon- 
dalaras, imdamas vieną krepšių. Paskui jį padėjo ir jo vietoje paėmė kitą. — 
Turbūt būtų neblogai sunkiausius daiktus sukrauti ant dugno. Šiame 
krepšyje mano titnagas ir įrankiai. 

Aila linktelėjo. Ji taip pat galvojo, kaip persikelti per upę nesugadinus 
mantos, ir bandė įvertinti visas galimas problemas prisimindama kelias iš- 
vykas Liūto stovyklos dubens formos valtimis. 

— "Turi likti vietos kiekvienam iš mūsų priešingose pusėse, šitaip būtų 
išlaikyta pusiausvyra. Paliksiu vietos ir Vilkui, kad būtų su manimi. | 

Jondalarui buvo įdomu, kaip Vilkas elgsis trapiame plaukiojančiarne 
dubenyje, nors susilaikė nieko nepasakęs. Aila pamatė, kad vyras susirau- 


kė, tačiau išliko rami. 

— Taip pat abu pasiimsime po irklą, - pasakė vyras, vieną jų duodamas 
Ailai. 

- Šitiek mantos, tikiuosi, kad sutilpsime, — tarstelėjo moteris, į valtį 
dėdama palapinę. Aila pamanė, kad ant jos bus galima atsisėsti. 

Žmonės šiaip ne taip viską sudėjo į oda trauktą valtelę, išskyrus baslius. 

- Šituos teks palikti. Jiems tikrai nėra vietos, - pasakė Jondalaras, nors 
ką tik buvo juos padirbinęs. 

Aila šypsodamasi iškėlė virvę. 

— Nereikės palikti. Jie plaukia. Tik pririšiu juos prie valties, kad srovė 
nenuneštų, - pasakė ji. 

Jondalaras nebuvo tikras, kad sumanymas geras, ir geriau pagalvojęs 
jau rengėsi prieštarauti, bet kitas Ailos klausimas jį išblaškė. 

— O ką darysime su arkliais? - paklausė ji. 

— Su arkliais? Argi jie neperplauks? 

— Gali, bet pats žinai, kaip jie gali susijaudinti, ypač dėl to, ko dar nėra 
darę. Kas bus, jei jie išsigąs ko nors vandenyje ir nuspręs grįžti? Jie neban- 
dys vieni dar kartą kirsti upę. Jie net nežinos, kad mes esame kitame kran- 
te. Turėtume grįžti ir padėti jiems persikelti, taigi kodėl nepadarius to iš 
karto? - paaiškino Aila. 

„Ji teisi. Arkliai turbūt pabūgtų didelės srovės ir lengvai galėtų pasukti 
atgal“, - galvojo Jondalaras. 

— Tik kaip juos pervesime, jei patys būsime valtyje? - garsiai paklausė 
jis. Situacija darėsi sudėtinga. Suvaldyti valtį galėjo būti ganėtinai sunku 
net ir nebandant tramdyti įsibauginusių arklių. Jondalaras vis labiau jau- 
dinosi dėl laukiančių sunkumų. 

— Uždėsime jiems apynasrius ir pavadžius, o virves pririšime prie val- 
ties, - pasiūlė Aila. 

— Nežinau... Galbūt tai nėra geriausias būdas. Reikėtų dar truputį apie 
tai pagalvoti, - nesiryžo Jondalaras. 

— Ką dar sugalvosime? — nenusileido Aila, virve vyniodama tris bas- 
lius. Paskui ji pritvirtino juos prie valties. - Juk pats norėjai kuo greičiau 
keltis per upę, - pridūrė ji, uždėjo Yhaha apynasrį, pririšo pavadį ir galiau- 
siai pritvirtino jį prie valties kitoje pusėje nei basliai. Suėmusi vadžias, bet 
jų neįtempusi, ji atsistojo šalia valties, paskui atsisuko į Jondalarą. - Aš 


pasiruošusi. 

Vyras dvejojo, paskui ryžtingai linktelėjo. 

— Gerai, - pasakė jis, iš savo krepšio išėmė Lenktynininko apynasrį ir 
pakvietė arklį. Eržiliukas pakėlė galvą ir sužvengė, kai vyras pabandė už- 
mauti jam apynasrį, bet Jondalaras pakalbino gyvulį, paglostė jam snukį 
- ir sprandą. Lenktynininkas nurimo ir leidosi pažabojamas. Vyras pririšo 
virvę prie valties, paskui atsisuko į Ailą. - Pirmyn, - paragino jis. 

Aila davė ženklą Vilkui lipti į valtį. Tada, tebelaikydami pavadžius, kad 
suvaldytų arklius, žmonės įstūmė valtį į vandenį ir patys į ją įsiropštė. 

Bėdų kilo iš pat pradžių. Greita srovė griebė mažą laivelį ir ėmė jį neš- 
ti, bet arkliai nebuvo pasiruošę žengti į plačią upę. Laivelio tempiami jie 
stojosi piestu ir trūkčiojo valtį taip smarkiai, kad ją kone apvertė, o Vilkas 
vos laikėsi ant kojų ir atrodė labai neramus. Vis dėlto krovinys buvo toks 
sunkus, kad valtis netrukus išsitiesino, nors labai giliai paniro į vandenį. 
Stiprios srovės plukdomi basliai atitolo. 

Upė nešė valtį pasroviui ir kartu traukė arklius. Raginantys, drąsinan- 
tys Ailos ir Jondalaro žodžiai užsispyrusius gyvūnus pagaliau įtikino bristi 
į vandenį. Pirmiausia Yhaha nedrąsiai įmerkė kanopą ir pastatė ją ant upės 
dugno, tada Lenktynininkas, ir, nuolat traukiami žmonių, jie pagaliau įšo- 
ko į srovę. Upė staigiai gilėjo, ir netrukus arkliai jau plaukė. Aila ir Jonda- 
laras neturėjo kito pasirinkimo, kaip tik leistis srovės nešamiems. Pagaliau 
neįtikėtinas trijų ilgų baslių, apskritos, sunkiai pakrautos valties su mote- 
rimi, vyru ir labai įsitempusiu vilku bei įkandin besikapanojančių dviejų 
arklių derinys stabilizavosi. Tada žmonės paleido pavadžius, abu stvėrė po 
irklą ir pabandė pakeisti valties kryptį taip, kad ji judėtų skersai srovės. 

Aila ne itin gerai žinojo, kaip naudotis irklu. Reikėjo kelis kartus pa- 
bandyti ir paklausti Jondalaro patarimų. Jis tuo pat metu bandė nusiirti 
kuo toliau nuo kranto. Aila susivokė ir sugebėjo panaudoti irklą taip, kad 
kartu su Jondalaru nukreiptų valtį. Net po to jie stūmėsi lėtai. Ilgieji bas- 
liai tempė į priekį, arkliai kapanojosi iš paskos, iš baimės vartydami akis, 
nes ir juos srovė nevalingai traukė į priekį. 

Pamažu visa kompanija ėmė judėti kryptingai, nors kur kas greičiau 
plaukė pasroviui. Priekyje didelis, sraunus vandens kelias, nuolat žemė- 
jančiu dugnu plūstantis jūros link, staigiai sukosi į rytus. Atgalinė srovė, 
sūkuriuojanti nuo išsikišusios smėlio nerijos artimajame krante, pagavo 


baslius, ir jie jau skriejo priešais valtį. 

Ilgi beržo kotai, laisvai plūduriuojantys, prilaikomi tik virvių, kurio- 
mis buvo pririšti, apsisuko atgal ir smogė į oda aptrauktą valtelę. Smūgis 
stipriai dunkstelėjo visai greta Jondalaro, vyras išsigando, kad nebūtų pra- 
kirsta oda. Krūptelėjo ir Aila su Vilku, o maža, apskrita dubens formos 
valtelė pradėjo suktis ir traukioti arklių pavadžius. Panikos apimti gyvuliai 
pradėjo žvengti, springo vandeniu, desperatiškai bandė kapanotis, bet ne- 
nuilstanti srovė traukė valtį, prie kurios jie buvo pririšti, tad neišvengiamai 
kartu tempė ir juos. 

Vis dėlto arklių pastangos išsilaikyti vandenyje kėlė pavojų. Jie trūk- 
telėjo valtelę atgal ir ją apsuko, tad timptelėjo ir baslius, tie vėl trenkėsi į 
valtį. Dėl audringos srovės, didelio svorio, pagalių smūgių valtelė šokinėjo, 
vidun pateko vandens - svorio dar padaugėjo. Laiveliui grėsė nugrimzti. 

Išgasdintas Vilkas pabruko uodegą ir gūžėsi šalia Ailos ant sulanks- 
tytos palapinės. Moteris iš paskutiniųjų stengėsi stabilizuoti valtį irklu, 
kuriuo net nemokėjo tinkamai naudotis. Jondalaras šūkavo patarimus, 
bet moteris nesuvokė, kaip jais pasinaudoti. Ji girdėjo išsigandusių arklių 
žvengimą ir, matydama jų baimę, staiga suvokė, kad privalo juos paleis- 
ti. Metusi irklą ant valties dugno ji iš makščių, kabančių prie diržo ant 
juosmens, išsiėmė peilį. Žinodama, kad Lenktynininkas lengviau pažei- 
džiamas, ji iš pradžių ėmė pjauti jo virvę. Nereikėjo daug pastangų - aštri 
titnago geležtė greitai ją įveikė. 

Paleidus arklį valtelę srovė ėmė dar labiau daužyti ir sukioti. Šito Vilkas 
jau nebegalėjo ištverti. Jis iš valties šoko į vandenį. Aila, pamačiusi, kaip jis 
kapanojasi, skubiai perrėžė Yhaha virvę ir šoko paskui gyvūnus. 

— Aila! - suriko Jondalaras, bet prarado pusiausvyrą, kai netikėtai pa- 
lengvėjęs laivelis pradėjo suktis ir daužytis į baslius. Kai vyras vėl pakėlė 
akis, išvydo Ailą besistengiančią išsilaikyti vandenyje - ji drąsino Vilką, 
kuris kepurnėjosi link jos. Yhaha, o už jos Lenktynininkas, taikėsi į toli- 
mąjį krantą, o srovė valtelę nešė dar greičiau, tolyn nuo Ailos. 

Moteris žvilgtelėjo atgal ir pamatė Jondalarą paskutinįkart švystelint 
prieš upės linkį, ir širdis akimirką apmirė iš baimės, kad daugiau niekada 
jo nebepamatys. Dingtelėjo mintis, kad nederėjo palikti valties, bet da- 
bar nebebuvo laiko dėl to jaudintis. Kapanodamasis prieš srovę, link Ai- 
los plaukė Vilkas. Ji grybštelėjo kelis mostus jo link ir pasiekė žvėrį. Jis 


pabandė savo letenas uždėti moteriai ant pečių ir palaižyti jos veidą, tad 

panardino ją po vandeniu. Ji springčiodama išniro, viena ranka apkabino 
augintinį ir ėmė dairytis arklių. 

Kumelė plaukė į krantą, toldama nuo jos. Aila giliai įkvėpė ir sušvilpė, 
garsiai ir pratisai. Arklys pastatė ausis ir pasisuko garso kryptimi. Mote- 
ris vėl sušvilpė, kumelė pakeitė kryptį ir ėmė plaukti link jos. Nors Aila 
buvo gera plaukikė ir stipriais mostais yrėsi link Yhaha, reikėjo nemenkų 
pastangų pasiekti šlapią, gauruotą gyvūną. Kai pagaliau pavyko, moteris 
iš palengvėjimo vos neapsiverkė. Netrukus jas pasiekė Vilkas, tačiau nu- 
plaukė toliau. 

Aila įsikibo į Yhaha kaklą, minutėlę pailsėjo ir tik tada pajuto, koks 
šaltas vanduo. Ji pamatė vandenyje besivejančią virvę, vis dar pritvirtintą 
prie Yhaha apynasrio, ir suvokė, koks pavojus galėjo kilti arkliams, jei virvės 
būtų įsipainiojusios į plaukiojančias medžių nuolaužas. Moteris kiek už- 
truko bandydama atmegzti mazgą, bet jis buvo išbrinkęs, tvirtai užsiveržęs, 
ojos pirštai sustingę nuo šalčio. Giliai įkvėpusi Aila vėl pradėjo plaukti, nes 
nenorėjo daugiau apsunkinti gyvulio ir tikėjosi bent kiek sušilti. 

Pagaliau Aila pasiekė tolimąjį krantą, klupdama išlipo iš vandens. Ji 
buvo be galo išvargusi, drebėjo, ir kaip pakirsta krito ant žemės. Vilkas ir 
arklys jautėsi tiek geriau. Jie nusipurtė, į visas puses taškydami vandenį, 
paskui Vilkas, sunkiai šnopuodamas, sudribo prie šeimininkės. Gauruotas 
Yhaha kailis buvo sunkus net vasarą, nors būdavo daug storesnis žiemą, 
kai užaugdavo tanki pavilnė. Ji stovėjo išskėtusi kojas ir virpėjo visu kūnu, 
nuleidusi galvą, suglaudusi ausis. 

Vasaros saulė buvo aukštai, diena šilta, tad pailsėjusi Aila liovėsi dre- 
bėti. Ji atsistojo ir ėmė žvalgytis Lenktynininko. Moteris buvo įsitikinu- 
si, kad, jei jau jie kirto upę, eržilui tikrai pavyks išsikapanoti. Ji sušvilpė, 
pirmiausia Yhaha, nes Lenktynininkas paprastai ateidavo, kai tik šeimi- 
ninkė švilpdavo jo motinai. Paskui ji sušvilpė taip, kaip Lenktynininką 
kviesdavo Jondalaras, ir netikėtai pajuto nerimą dėl mylimojo. Ar jam pa- 
vyko persikelti per upę ta netvirta maža valtele? Jei taip, tai kur jis? Ji vėl 
sušvilpė tikėdamasi, kad vyras išgirs ir atsakys. Aila nudžiugo pamačiusi, 
kaip šuoliais arlėkė tamsiai rudas eržilas, vis dar su apynasriu ir nukarusiu 
trumpu pavadžiu. 

— Lenktynininke! - sušuko Aila. - Tau pavyko. Žinojau, kad tau pa- 
vyks. 

Yhaha eržiliuką pasveikino žvengimu, o Vilkas - entuziastingu jau- 
niklio lojimu, virtusiu galingu staugimu. Lenktynininkas atsakė garsiu 
žvengimu, kuriame, kaip pasirodė Ailai, buvo girdėti palengvėjimas radus 
artimus draugus. Pagaliau prisiartinęs Lenktynininkas nosimi prisilietė 
prie Vilko, paskui atsistojo šalia savo motinos ir uždėjo galvą jai ant kaklo, 
taip ieškodamas paguodos po tokio gąsdinančio upės kirtimo. 

Aila priėjusi jį apkabino, paskui paglostė, patapšnojo per sprandą ir 
nuėmė apynasrį. Lenktynininkas buvo taip pripratęs prie to įtaiso, kad at- 
rodė, jog jis jam visiškai nemaišo. Iš tikrųjų apynasris netrukdė ganyrtis, bet 
Aila manė, kad nukarusi virvė gali pridaryti bėdų. Moteris nuėmė ir Yha- 
ha apynasrį, abu susikišo už tunikos diržo. Iš pradžių moteris galvojo, kad 
derėtų nusivilkti šlapius drabužius, bet norėjo kuo skubiau rasti Jondalarą, 
tad paliko juos džiūti ant kūno. 

— Ką gi, suradome Lenktynininką. Dabar atėjo laikas rasti Jondalarą, — 
garsiai pasakė ji. Vilkas viltingai į ją pažiūrėjo, tad moteris kreipėsi į Žvė- 
rį: - Vilke, suraskime Jondalarą! 

Moteris šoko ant Yhaha ir šuoliais pasileido pasroviui. 


Srovės vartytas, sukiotas ir daužytas mažas apskritas oda aptrauktas lai- 
velis, valdomas Jondalaro, vėl ramiai plaukė pasroviui, dabar jau tempda- 
mas tris baslius. Naudodamasis vienu irklu, vyras didelėmis pastangomis 
laivelį pradėjo kreipti skersai plačios upės. Jis pastebėjo, kad trys tempiami 
basliai stabilizuoja plaukiantį dubenį, neleidžia jam suktis, tampa lengviau 
jį suvaldyti. 

Visą laiką, kol yrėsi link pro šalį plaukiančio kranto, Jondalaras plūdo 
save už tai, kad nešoko į upę paskui Ailą. Viskas įvyko taip greitai. Dar jam 
nė nesusivokus, ji buvo vandenyje, o valtį nunešė greita srovė. Buvo be- 
prasmiška šokti į upę, kai moters jau nebebuvo matyti. Jis nebūtų pajėgęs 
plaukti prieš srovę, be to, prarastų valtį ir visą mantą. 

Jondalaras bandė guostis mintimi, kad Aila stipri plaukikė, o rūpestis 
vertė kuo greičiau persikelti per upę. Kai vyras pagaliau pasiekė kitą kran- 


tą, gerokai toliau pasroviui nuo pradinio taško, ir pajuto, kaip valties du- 

gnas džeržgia atsirėmęs į akmenuotą paplūdimį, jis išvargęs atsiduso. Tada 
išsiropštė iš valties, ant kranto ištempė sunkiai pakrautą laivelį ir visiškai 
išsekęs susmuko. Po kelių akimirkų Jondalaras atsistojo ir pradėjo eiti at- 
gal palei upę ieškodamas Atilos. 

„Jis laikėsi arti vandens ir, priėjęs kokį nedidelį intaką, savo vandenis ne- 
šantį į didžiąją upę, jį paprasčiausiai perbrisdavo. Kiek vėliau, pasiekęs kitą 
didelę upę, jis sudvejojo. Šitokios upės neperbrisi, o jei pabandytų perplauk- 
ti taip arti pagrindinės srovės, gali būti į ją įtrauktas. Reiktų kilti palei ma- 
žesniąją upę į aukštupį ir rasti labiau tinkamą vietą nusigauti į kitą krantą. 


Aila, raita ant Yhaha, kiek vėliau pasiekė tą pačią upę, ir taip pat kurį 
laiką traukė prieš srovę. Tik raitam kirsti upę — visai kas kita. Aila tikrai 
nėjo taip toli kaip Jondalaras ir pasuko arklį į vandenį. Lenktynininkas su 
Vilku sekė įkandin ir, tiktai trumpai paplaukę pačiame upės viduryje, jie 
greitai per ją persikėlė. Aila pradėjo joti link didelės upės, tačiau atsigręžu- 
si pamatė Vilką bėgant kita kryptimi. 

— Nagi, Vilke. Šituo keliu, - pašaukė ji, paskui nekantriai sušvilpė ir 
paragino Yhaha. Žvėris sudvejojo, paėjėjo jos kryptimi, paskui vėl šiek 
tiek sugrįžo atgal ir pagaliau nusekė Ailą. Pasiekusi didelę upę Aila pasuko 
pasroviui ir paragino kumelę šuoliais. 

Ailai širdis pradėjo plakti greičiau, kai pasirodė, kad ant akmenuoto 
paplūdimio priekyje mato apskritą dubens formos objektą. 

— Jondalarai! Jondalarai! —- ėmė šaukti ji, visu greičiu leisdamasi ta 
kryptimi. Ji nuo arklio nušoko jam dar nesustojus ir nudūmė prie valties. 
Pažvelgė į vidų, paskui pasidairė paplūdimyje. Atrodė, viskas vietoje, įskai- 
tant tris baslius. Viskas, išskyrus Jondalarą. 

- Yra valtis, bet niekur nematau Jondalaro, - pasakė ji garsiai ir išgirdo 
Vilką viauktelint, tartum atsakytų. - Kodėl niekur jo nematau? Kur jis? 
Nejaugi valtis pati čia atplaukė? Nejau jis nepersikėlė? 

Staiga moteriai dingrelėjo mintis: „Galbūt jis nuėjo ieškoti manęs. Jei 
aš jojau pasroviui, o jis ėjo prieš srovę, kaip galėjome pražiopsoti vienas 

— Upė! - beveik suriko ji. Vilkas vėl viauktelėjo. Netikėtai moteris pri- 
siminė vyro neryžtingumą kertant didelį intaką. - Vilke! - sušuko ji. 

Dičkis keturkojis atbėgo ir pašokęs uždėjo letenas Ailai ant pečių. Ji 
abiem rankomis suėmė storą žvėries kailį, pažiūrėjo į ilgą snukį bei protin- 
gas akis ir pagalvojo apie mažą, silpną berniuką, kuris taip stipriai priminė 
jai sūnų. Vieną kartą Raidagas nusiuntė Vilką jos ieškoti, ir jis nukeliavo 
ilgą atstumą, kol ją rado. Ji žinojo, kad Vilkas galėtų surasti Jondalarą, jei 
tik ji galėtų suprantamai paliepti. 

- Vilke, surask Jondalarą! - pasakė Aila. Žvėris nukėlė letenas nuo mo- 
ters krūtinės ir pradėjo uostinėti aplink valtį, o paskui pasileido atgal, ta 


kryptimi, iš kur jie atkeliavo, prieš srovę. 


Jondalaras, iki juosmens įbridęs į vandenį, rūpestingai rinkosi kelią per 
mažesnę upę, kai jam pasidingojo, kad girdi tolimą paukščio švilpimą, ku- 
ris atrodė pažįstamas ir nekantrus. Jis stabtelėjo ir užsimerkė, bandydamas 
nustatyti, iš kur sklinda garsas, paskui papurtė galvą, nes net nebuvo įsi- 
tikinęs, kad iš tikrųjų ką girdėjo, ir brido toliau. Kai pasiekęs kitą krantą 
pradėjo eiti link pagrindinės upės, negalėjo liautis galvojęs apie tą švilpi- 
mą. Pamažu rūpestis dėl Ailos išstūmė kitas mintis. 

Vyras ilgai ėjo vilkėdamas šlapiais drabužiais - jis žinojo, kad Aila taip 
pat šlapia. Staiga dingtelėjo mintis, kad derėjo pasiimti palapinę ar bent 
jau kokį pastogei tinkamą daiktą. Darėsi vėlu, Ailai galėjo būti nutikę bet 
kas. Ji gali būti net sužeista. Tokios mintys Jondalarą vertė dar atidžiau 
stebėti vandenį, krantą ir augmeniją. 

Netikėtai jis vėl išgirdo švilpesį, šį kartą daug garsiau ir arčiau, lydimą 
viauksėjimo, paskui garsaus vilko staugimo ir kanopų kaukšėjimo. Atsisu- 
kęs atgal vyras staiga pražydo plačia, širdinga šypsena - pamatė tiesiai į jį 
lekiantį Vilką, nuo jo vos atsiliekantį Lenktynininką ir, svarbiausia, Ailą, 
raitą ant Yhaha. 

Vilkas pašoko, savo didžiules letenas padėjo vyrui ant krūtinės ir siekė 


palaižyti jam skruostą. Ilgšis suėmė žvėries gaurus aplink kaklą, kaip matė 

darant Ailą, ir stipriai apkabino keturkojį. Paskui nustūmė vilką, nes Aila 
atjojusi nušoko nuo arklio ir jau bėgo pas mylimąjį. 

- Jondalarai! Jondalarai! — ištarė moteris, kai jis ją apkabino. 

— Aila! O, mano Aila, - niurnėjo vyras, spausdamas ją prie krūtinės. 


Vilkas pašokęs laižė abiejų veidus, ir nė vienas jo nenustūmė. 


Didelė upė, kurią du raiteliai kirto kartu su arkliais ir vilku, įtekėjo į sū- 
roką vidinį vandens telkinį, kurį mamutojai vadino Berano jūra, plytėjusį 
kiek į šiaurę nuo plačios Didžiosios Motinos Upės deltos. Keliautojams 
besiartinant prie upės plačiomis žiotimis, kuri beveik du tūkstančius my- 
lių vingiavo žemyno platybėmis, vis žemėjusi nuokalnė tapo lygi. 

Didingos šios plokščios pietinės srities pievos nustebino Ailą su Jon- 
dalaru. Vešli nauja augmenija, tokia neįprasta sezono pabaigoje, skleidėsi 
per visą atvirą peizažą. Sezonui nebūdingą žalumą lėmė nuolatinės itin 
dažnos nirtulingos audros su visa tvindančiomis liūtimis. Po tokių liūčių 
stepėse panašiai kaip pavasarį atgydavo ne tik žolė, bet ir spalvingi gėlių 
žiedai: purpuriniai su geltonu atspalviu žemaūgiai vilkdalgiai, ryškiai rau- 
doni pilnaviduriai bijūnai, taškuotos rausvos lelijos ir įvairiausių spalvų 
vikiai, mirguliuojantys nuo geltonų ir oranžinių iki raudonų ir purpurinių 
atspalvių. 

Išgirdusi švilpesį ir kleketavimą Aila atkreipė dėmesį į rėksmingus juo- 
dai rausvus paukščius, kurie suko ratus ir nardė danguje tai atsiskirdami, 
tai susiburdami į didelius spiečius, kūrė nepaliaujamos veiklos įspūdį ir 
kėlė painiavą. Didelis pulkas triukšmingų, būriais gyvenančių rausvo ats- 
palvio varnėnų trikdė jauną moterį. Nors tie paukščiai veisėsi, jauniklius 
maitino ir nakčiai ilsėtis tūpė kolonijomis, Aila neprisiminė jų kada nors 
šitiek daug mačiusi vienoje vietoje. 

Ji pastebėjo, jog buriuojasi pelėsakaliai ir kiti paukščiai. Triukšmas vis 
garsėjo, oras prisipildė šaižaus, gaudžiančio paslaptingo laukimo. Tada ji 
pamatė didelį tamsų debesį, nors, kad ir kaip keista, išskyrus tą vieną de- 
besį, dangus buvo giedras. Atrodė, jis artėja vėjo genamas. Staiga gausinga 


varnėnų orda dar labiau sujudo. 

— Jondalarai, - priekyje jojančiam vyrui šūktelėjo Aila, - pažvelk, koks 
keistas debesis. 

Vyras atsisuko, paskui stabtelėjo ir palaukė Ailos. Jiems bežiūrint debe- 
sis akivaizdžiai padidėjo, gal net priartėjo. 

— Nemanau, jog tai lietaus debesis, - pasakė Jondalaras. 

— Ir aš taip nemanau, tačiau kas dar tai galėtų būti? - stebėjosi Aila. Jai 
kilo nepaaiškinamas noras ieškotis kokios nors pastogės. - Ar nemanai, 
kad derėtų pasistatyti palapinę ir palaukti, kol debesis praslinks? 

— Aš linkęs keliauti toliau. Galbūt aplenksime jį, jei paskubėsime, - 
pasiūlė Jondalaras. 

Jie paragino arklius greitesne žingine, visi keliavo per žalią lauką, bet ir 
paukščiai, ir keistasis debesis judėjo greičiau. Šaižus triukšmas intensyvėjo, 
nuslopino net skardžiabalsius varnėnus. Staiga Aila pajuto, kaip kažkas 
smogė jai į ranką. 

— Kas tai buvo? - nustebo ji, tačiau dar garsiai klausimo nė neištarus 
smūgis pasikartojo, paskui dar kartą. Kažkas nusileido ant Yhaha, paskui 
atšoko, pasirodė ir daugiau tokių sutvėrimų. Dirstelėjusi į Jondalarą, jo- 
jantį priekyje, moteris pamatė daugybę tokių skraidančių ir šokinėjančių 
objektų. Vienas nusileido tiesiai priešais ją, ir akimirką anksčiau, negu jis 
spėjo pašokti, Aila pliaukštelėjo per jį ranka. | 

Atsargiai pakėlusi ir atidžiau apžiūrėjusi moteris pamatė, jog tai vabz- 
dys, maždaug viduriniojo piršto ilgio, stambus, ilgomis užpakalinėmis ko- 
jomis. Atrodė kaip didelis žiogas, bet nebuvo pilkai žalias, kad lengvai su- 
silietų su aplinka, kaip tie, kuriuos Aila matydavo šokinėjančius sausa žole. 
Šis vabzdys išsiskyrė ryškiais juodais, geltonais ir oranžiniais dryžiais. 

Šios spalvos atsirado dėl lietaus poveikio. Jei sezonas pasitaikydavo 
vidutiniškai sausas, žiogai būdavo drovūs, po vieną gyvenantys sutvėri- 
mai, kitus savo rūšies skraiduolius galintys pakęsti tik poruodamiesi. Šitas 
nepaprastas virsmas įvyko po smarkios liūties su audra. Sužėlus švelniai 
naujai žolei, patelės, pasinaudojusios maisto gausa, padėjo kur kas daugiau 
kiaušinėlių, tad išgyveno daugiau lervų. Didėjant žiogų populiacijai, ėmė 
vykti tam tikri pokyčiai. Jauni žiogai pasipuošė stulbinamomis naujomis 
spalvomis, ėmė ieškoti vieni kitų draugijos. Daugiau jie nebebuvo žiogai; 


jie tapo skėriais. 

Netrukus dideli ryškiaspalvių skėrių spiečiai ėmė jungtis tarpusavy- 
je, o išeikvoję vietines maisto atsargas būriais kildavo į orą. Gana dažnai 
susiformuodavo bent kokių penkių milijardų skėrių spiečius - jis lengvai 
„užklodavo“ šešiasdešimt kvadratinių mylių ir per vieną naktį nuėsdavo 
aštuoniasdešimt tūkstančių tonų augmenijos. 

Kai pirmieji skėriai pradėjo leistis ant jaunos žolės, Aila su Jondalaru 
pasijuto lyg apsupty: vabzdžiai spietėsi, daužėsi ir atšokdavo atsitrenkę į 
žmones ir arklius. Nebuvo sunku paraginti Yhaha su Lenktynininku šuo- 
liais; būtų buvę beveik neįmanoma jų sulaikyti. Kai jie visu greičiu lėkė 
nešami skėrių potvynio, Aila bandė pasidairyti Vilko, bet oras buvo net 
tirštas nuo skraidančių, šokinėjančių ir straksinčių vabzdžių. Ji sušvilpė iš 
visų plaučių tikėdamasi, kad žvėris pro gaudžiantį dūzgimą išgirs jį kvie- 
čiantį švilpesį. 

Ji beveik susidūrė su rausvo atspalvio varnėnu, kuris skrisdamas skėrį 
sugavo tiesiai prieš jos veidą. Tada moteris suprato, kodėl aplinkui bū- 
riavosi šitokia gausybė paukščių. Juos traukė prie gausių maisto išteklių, 
kuriuos dėl ryškių spalvų buvo lengva pamatyti. Tik neįprastiniai spalvų 
kontrastai, traukę paukščius, skėriams padėjo matyti vieniems kitus, kai 
tekdavo ieškoti naujų maitinimosi plotų. Kol augmenija buvo pakanka- 
mai vešli ir maisto pakako, kad vabzdžiai gausiai veistųsi, net didžiuliams 
paukščių būriams menkai tesisekė retinti skėrių spiečius. Tiktai liovusis 
lietui ir pievose susiformavus normaliam, sausam klimatui, kurio sąlygo- 
mis tegali prasimaitinti nedaug vabzdžių, skėriai vėl taps gerai užsimaska- 
vusiais, nepavojingais Žiogais. 

Iš spiečiaus ištrūkęs Vilkas greitai susirado savo šeimininkus. Kai ėdrūs 
vabzdžiai jau tūpė ant žemės nakčiai, Aila su Jondalaru stovyklą įsikūrė 
toli nuo jų. Kitą rytą keliautojai vėl patraukė į šiaurę, po to kiek į rytus, 
link aukštos kalvos. Nuo jos žmonės apžvelgė plokščią peizažą ir ramiai 
įvertino atstumą iki Didžiosios Motinos Upės. Vos už kalvos keteros jie 
pamatė skėrių debesies nusiaubtos teritorijos kraštą, o knibždantį vabz- 
džių srautą stiprus vėjas nešė jūros link. Žmones pribloškė žemės nunio- 
kojimo mastas. 

Gražus pavasariškas gamtovaizdis, dar vakar buvęs kupinas ryškių gė- 
lių ir šviežios žolės, buvo dingęs, atrodė lyg švariai nuskustas. Kiek galėjai 
užmatyti, plytėjo nuoga žemė. Nei lapų, nei žolės stiebelio, nė užuominos 

apie žalumą - vien plikas dirvožemis. Kiekvieną augmenijos kąsnelį suri- 
jo alkanos ordos. Vieninteliai gyvybės ženklai buvo varnėnai, ieškantys 
paskutinių, išskristi pavėlavusių skėrių. Nusiaubta žemė atrodė lyg nede- 
ramai atidengta, išniekinta jos pačios sukurtų gyvių. Vis dėlto toks yra na- 
tūralus tų padarų gyvenimo ciklas, o žemė atsigaus — iš gelmėse slypinčių 
augalų šaknų ir vėjo atneštų sėklų ji vėl pasipuoš žaluma. 

Vyras ir moteris pažvelgė kita kryptimi — ten laukė visiškai kitoks re- 
ginys, nuo jo net pulsas padažnėjo. Rytuose tekančios saulės spinduliuose 
spindėjo neaprėpiamos vandens platybės; tai buvo Berano jūra. 

Aila suprato, jog tai ta pati jūra, kurią ji pažino dar vaikystėje. Pietinia- 
me gale pusiasalio, šiaurėje išsikišusio į didįjį vandens telkinį, buvo urvas, 
kuriame ji praleido vaikystę su Bruno gentimi. Gyventi su genties žmo- 
nėmis buvo gana sudėtinga. Vis dėlto ji turėjo daug laimingų vaikystės 
prisiminimų, nors mintys apie sūnų, kurį buvo priversta palikti, visuomet 
nuliūdindavo. Ji žinojo, kad yra arčiausiai sūnaus, bet jo niekada nebepa- 
matys. 

Jam buvo geriausia gyventi su gentimi. Uba dabar jo motina, o sena- 
sis Brunas išmokys medžioti ietimi, bole ir svaidykle, perduos jam genties 
papročius. Durkas buvo mylimas ir priimtas, ne keikiamas ir pajuokiamas 
kaip Raidagas. Aila negalėjo negalvoti apie savo sūnų. Ar jo gentis vis dar 
gyveno pusiasalyje, o gal persikraustė arčiau kitų genčių, gyvenančių že- 
myninėje dalyje ar aukštuose rytuose plytinčiuose kalnuose? 

— Aila! Pažiūrėk. Ten delta, ir gali pamatyti Donau ar bent jau mažą jos 
dalį. Matai tą rudą purviną vandenį kitoje didelės salos pusėje? Manau, tai 
pagrindinė šiaurinė atšaka. Ten yra Didžiosios Motinos Upės pabaiga! — 
juntamai susijaudinęs pasakė Jondalaras. 

Jį taip pat užvaldė liūdesio nuspalvinti prisiminimai. Kai paskutinį 
kartą matė tą upę, buvo su savo broliu, o dabar Tonolanas gyvena dvasių 
pasaulyje. Netikėtai jis prisiminė akmenį besimainančių spalvų paviršiu- 
mi, kurį paėmė toje vietoje, kur Aila palaidojo jo brolį. Moteris pasakė, 
kad jame slypi Tonolano dvasios esmė, ir jis ketino sugrįžęs atiduoti tą 
akmenuką savo motinai bei Zelandonei. Gabenosi jį krepšyje. Galbūt de- 
rėtų išsitraukti ir neštis su savimi? 

— O, Jondalarai! Pažvelk ten, prie upės! Ar ten dūmai? Ar šalia tos 


upės gyvena žmonės? - vilties apimta klausinėjo Aila. 

— Gali būti, - atsakė Jondalaras. 

— Tada paskubėkime, — moteris pradėjo leistis kalva, Jondalaras jojo 
greta. - Kaip manai, kas jie galėtų būti? Kokie nors tavo pažįstami? 

- Galbūt. Šaramudojai kartais šitaip toli valtimis atplaukia prekiau- 
ti. Šitaip Markenas sutiko Toliją. Ji gyveno mamutojų stovykloje, į kurią 
jis atkako druskos ir kriauklių, - Jondalaras stabtelėjęs apsidairė, atidžiau 
įsižiūrėjo į deltą ir salą, plytinčią už siauro kanalo; paskui ištyrinėjo te- 
ritoriją pasroviui. — Iš tikrųjų nemanau, kad esame labai toli nuo vietos, 
kur Bresija praėjusią vasarą įkūrė Gluosnio stovyklą. Nejaugi tai nutiko 
tik praėjusią vasarą? Ji nusivedė mus ten po to, kai jos žmonės Tonolaną ir 
mane išgelbėjo iš slankiojo smėlio... 

Jondalaras užsimerkė, bet Aila įžvelgė jo skausmą. 

— Jie buvo paskutiniai mano brolio matyti žmonės. Išskyrus mane. Pas- 
kui dar kurį laiką keliavome kartu. Vis vyliausi, kad brolis atsikvošės, bet 
jis nenorėjo gyventi be Jetamijos. Jis norėjo, kad Motina jį pasiimtų, - pa- 
sakojo Jondalaras. Paskui, nudelbęs akis žemyn, pridūrė: - O paskui mes 
sutikome Mažylį. 

Jondalaras pažvelgė į Ailą, ir ji pamatė, kad jo išraiška pasikeitė. Skaus- 
mas tebebuvo gyvas, tačiau ji atpažino ir tą ypatingą žvilgsnį, kuris rodė be- 
ribę vyro meilę Ailai. Vis dėlto žvilgsnyje buvo ir kažkas kita, bauginamo. 

— Niekaip negalėjau suprasti, kodėl Tonolanas nori mirti, - jis nusigrę- 
žė ir paraginęs Lenktynininką greitesniu tempu, šūktelėjo: - Nagi, pati 
norėjai paskubėti. 

Aila davė ženklą Yhaha greitai bėgti ir stengėsi būti atsargesnė. Aila 
nusivijo vyrą, kurio eržilas šuoliais lėkė link upės. Jojimas žvalino ir išvaikė 
keistą, liūdną slogutį, kurį sužadino ta vieta. Greito tempo sujaudintas Vil- 
kas bėgo greta, ir kai pagaliau pasiekę vandens kraštą visi sustojo, Vilkas iš- 
kėlė snukį ir pratisai, melodingai sustaugė. Aila ir Jondalaras šypsodamiesi 
persimetė žvilgsniais: abu galvojo, kad tai labai tinkamas būdas paskelbti, 
kad atsidūrė prie upės, kuri juos lydės didžiąją likusios kelionės dalį. 

— Taip ir yra? Pasiekėme Didžiąją Motiną Upę? - žėrinčiomis akimis 
pasitikslino Aila. 

— Taip. Taip ir yra, - pasakė Jondalaras, paskui dirstelėjo vakarų kryp- 
timi, prieš srovę. Jis nenorėjo slopinti Ailos entuziazmo dėl upės, bet žino- 
jo, kaip toli iš tikrųjų dar teks keliauti. 

Jiems reikės grįžti tuo pačiu keliu per visą žemyno plotį iki plynaukštės 
ledyno, kuris dengė aukštumą prie didžiosios upės ištakų, o paskui brau- 
tis dar toliau, beveik į Didžiųjų Vandenų žemės pakraštį, toli į vakarus. 
Vingiuojanti tūkstantį aštuonis šimtus mylių Donau - Didžioji Motina 
Upė - nešė daugiau kaip trijų šimtų intakų vandenis, sausino dvi ledu pa- 
dengtas kalnų grandines ir gabeno nuosėdų naštą. 

Didžioji Upė, vingiuojanti per lygumas ir neretai skylanti į daugybę 
atšakų, plukdė didžiulį kiekį nešmenų, susikaupusių talpiuose jos vande- 
nyse. Prieš pat žiotis smulkus smėlėtas dirvožemis didžiuliu vėduoklės 
formos labirintu nusėdo žemomis salomis ir pylimais, kuriuos supo seklūs 
ežerai ir vingiuojantys upokšniai. Atrodytų, Didžioji Motina Upė taip pa- 
vargo ilgoje kelionėje, kad iki tikslo likus visai nedaug kelio išmetė sunkią 
dumblo naštą, o paskui lėtai nusvirduliavo į jūrą. 

Plati delta, kurią jie pasiekė, prasidėjo už daugelio mylių nuo jūros. 
Upė, plukdanti per daug vandens, kad sutilptų viename kanale plokščioje 
lygumoje tarp senovinio kalnų masyvo aukštesne pamatine uoliena rytuo- 
se ir švelniai banguojančių kalvų, kurios pamažu leidosi iš kalnų vakaruo- 
se, dalijosi į keturias svarbiausias atšakas; kiekviena suko skirtinga krypti- 
mi. Kanalai persipynė paskiromis atšakomis, kūrėsi vingiuojančių srautų 
labirintas, kuris sklido formuodamas gausius ežerus ir lagūnas. Didelės 
nendrių augimvietės supo kietą žemę nuo plikų smėlio nerijų iki didelių 
salų, apaugusių miškais ir stepėmis, kuriose gausiai gyveno taurų, elnių ir 
juos medžiojančių plėšrūnų. 

- Iš kur kilo tie dūmai? — pasiteiravo Aila. - Netoli turi būti stovykla. 

— Manau, kad iš tos didelės salos, kurią matėme kitapus kanalo, - atsa- 
kė Jondalaras, nurodydamas kryptį. 

Pakėlusi akis Aila pirmiausia pamatė aukštų nendrių sieną: jų plunks- 
ninės purpurinės viršūnės, linguojančios lengvame vėjyje, kilo daugiau 
kaip dvylika pėdų virš pažliugusios žemės. Paskui moteris pastebėjo gra- 
žius sidabriškai žalius gluosnio, išsikėtojusio virš nendrių, lapus. Vaizdas 
kiek glumino, nes paprastai gluosniai būdavo krūmai, augantys taip arti 
vandens, kad drėgnuoju sezonu jų šaknys būdavo paplaunamos. Šitas pri- 
minė tikrus gluosnius, bet jie niekada neužaugdavo tokie aukšti kaip me- 
džiai. Nejaugi ji suklydo? Ar gali būti gluosnio medis? Moteris retai šitaip 
apsirikdavo. 

Jie patraukė pasroviui ir atsidūrę priešais salą įbrido į vandenį. Aila 
žvalgėsi atgal, kad įsitikintų, jog besivelkantys valkčių basliai su tarp jų 
pririšta valtimi niekur neužsikabino; paskui ji patikrino, ar priekyje susi- 
kryžiuojantys galai laisvai juda basliams plūduriuojant. Iš naujo krauda- 
miesi daiktus, kai ruošėsi palikti didelę upę, žmonės iš pradžių planavo 
valtį palikti. Ji savo atliko: padėjo jiems su visais daiktais persikelti per 
plačius vandenis. Vis dėlto įdėjus šitiek darbo nebesinorėjo likimo valiai 
palikti mažojo apskrito laivuko. 

Tai Aila sugalvojo pritvirtinti jį prie baslių, nepaisydama to, kad Yhaha 
turės nuolat mūvėti pavadžius ir tempti valtį, bet būtent Jondalaras su- 
prato, kad iš tikrųjų dabar upes kirsti bus lengviau. Jie į valtį sukraus savo 
mantą, taigi daiktai nesušlaps, tačiau nebandys vestis arklių virve, pririš- 
ta prie valties: Yhaha galės plaukti pati ir traukti lengvą, plūduriuojantį 
krovinį. Pamėginę šitaip keltis per kitą upę, jie pamatė, kad Yhaha netgi 
pakinktų nuimti nereikia. 

Žinoma, srovė tampė valtį ir baslius. Tai Ailai kėlė nerimą, ypač pama- 
čius, kaip Yhaha ir Lenktynininkas panikavo patekę į padėtį, kurios nega- 
lėjo valdyti. Aila nusprendė pertvarkyti odinius pakinktų diržus taip, kad 
galėtų juos akimirksniu perpjauti, jei pasirodytų, jog kumelei kilo grėsmė. 
Vis dėlto arklys išlaikė pusiausvyrą timpčiojant srovei ir lengvai tempė 
naštą. Aila kumelės neragino, norėjo, kad ji apsiprastų su nauju kroviniu. 
Yhaha buvo pratusi prie valkčių ir pasitikėjo moterimi. 

Didelis, atviras dubuo buvo gera talpykla, tad ją būtinai reikėjo užpil- 
dyti. Žmonės joje jau gabeno medieną, sausą mėšlą ir kitas pakeliui rastas 
degias medžiagas, tinkamas vakaro laužui, o kartais kirsdami upes valtyje 
palikdavo nešulius ir krepšius. Pasitaikė kelios įvairaus dydžio upės, srū- 
vančios į vidinę jūrą, o Jondalaras žinojo, kad dar ne vieną intaką teks kirs- 
ti tęsiant kelionę palei Didžiąją Motiną Upę. 

Įbridęs į tyrą kraštinės deltos atšakos vandenį eržilas pasibaidė ir ner- 
vingai sužvengė. Po ankstesnio taip smarkiai išgąsdinusio nuotykio Lenk- 
tynininkas prisibijojo upių, bet Jondalaras jautrų jauną gyvūną labai kan- 
triai vedė per mažesnius vandenkelius, ir arklys pamažu įveikė baimę. Vyras 
tuo labai džiaugėsi, nes dar daug upių teks kirsti, kol pasieks namus. 

Vanduo mažai judėjo, bet buvo toks skaidrus, kad galėjai pamatyti 


žuvį, plaukiojančią tarp vandens augalų. Prasibrovę pro aukštas nendres, 

žmonės pasiekė ilgą, siaurą salą. Vilkas pirmasis išlipo ant nerijos. Jis 
energingai pasipurtė, paskui nubėgo nuožulniu, stipriai suplūkto šlapio 
smėlio, sumaišyto su moliu, krantu, kuris vedė į dailių, sidabriškai žalių 
gluosnių, užaugusių iki medžių aukščio, miškelį. 

- Taip ir žinojau, — tarstelėjo Aila. 

— Ką žinojai? — pasiteiravo Jondalaras. Jis šypsojosi matydamas savimi 
patenkintą moters veido išraišką. 

- Šitie medžiai panašūs į tuos krūmus, kuriuose miegojome tą naktį, 
kai smarkiai lijo. Maniau, kad ten buvo gluosniai, tačiau nebuvau mačiu- 
si jų tokių didelių. Gluosniai paprastai būna krūmai, tad ten galėjo būti 
karklai. 

Jie nulipo nuo arklių ir nusivedė juos į vėsią, erdvią giraitę. Eidami žmo- 
nės tylėjo ir stebėjo šešėlius lapų, kedenamų lengvo brizo ir marginusių veš- 
lų, saulės užlierą paklotą. Pro retus medžius tolumoje matėsi besiganantys 
taurai. Žmonės ėjo pavėjui, tad užuodę jų kvapą laukiniai galvijai skubiai 
pasišalino. „Tikriausiai juos medžiojo žmonės“, - pamanė Jondalaras. 

Traukdami per žavią miškingą vietovę arkliai šlamštė žolę, o Aila gun- 
dėsi atrišti Yhaha pakinktus. 

— Kodėl sustojai? - pasiteiravo Jondalaras. 

— Arkliai nori ganytis. Pamaniau, galėtume sustoti valandėlę. 

Jondalaras atrodė sunerimęs. 

— Aš manau, kad derėtų paėjėti šiek tiek toliau. Esu įsitikinęs, jog šioje 
saloje gyvena žmonių, ir prieš sustojant norėčiau žinoti, kas jie tokie. 

Aila nusišypsojo. 

— Teisingai! Juk sakei, iš kur kyla dūmai. Čia taip gražu - beveik užsi- 
miršau. 

Vietovė pamažu kilo, tolėliau gluosnių miškelyje pasirodė alksniai, 
tuopos ir žilvičiai, kiek paįvairinantys šviesią pilkšvai žalią lapiją. Vėliau 
tamsesnės žalios spalvos į mozaiką įliejo kelios eglės ir senovinės pušys, toje 
teritorijoje gyvuojančios tiek par ilgai, kiek ir kalnai, šviesiai žalia spalva 
džiugino maumedžiai, o žalsvai auksinėmis sruogelėmis augmeniją puošė 
kuokštai brandžių stepinių žolių, siūbuojančių vėjyje. Medžių kamienais 
ropštėsi gebenės, nuo tankesnio šakų skliauto sviro lianos, o saulėtuose 
siauruose slėniuose besidriekiantys pūkuotalapių ąžuolų ir kiek aukštes- 


nių lazdynų krūmai gyvam peizažui suteikė savito atspalvio. 

Sala buvo iškilusi ne daugiau kaip dvidešimt penkias pėdas virš vandens, 
toliau nuo kranto virto ilgu lauku - sumažinta stepių versiją su eraičinais 
ir ašuotėmis, saulėje besidažančiomis auksu. Žmonės kirto siaurą salą ir 
pažiūrėjo žemyn nuo daug statesnės smėlio kopos, sutvirtintos pajūrinių 
smiltlendrių, zundų ir pajūrinių balžų. Smėlėtas šlaitas vedė į giliai įduob- 
tą įlanką, beveik lagūną, apaugusią aukštomis, purpurinėmis viršūnėlėmis 
nendrėmis pramaišiui su švendrais ir meldais bei įvairiausiais mažesniais 
vandens augalais. Įlankoje buvo net tiršta vandens lelijų lapų, pro juos vos 
matėsi vanduo, o jame stypsojo nesuskaičiuojama galybė garnių. 

Už salos buvo platus, purvinas rudas kanalas, šiauriausia didelės upės 
atšaka. Salos gale buvo matyti į pagrindinį kanalą įtekantis tyro vandens 
upeliukas, ir Aila apstulbo išvydusi dvi sroves, vieną vaiskią, kitą rudą ir 
dumbliną, tekančias greta viena kitos. Galų gale rudasis vanduo, domina- 
vęs pagrindiniame kanale, užteršė vaiskią srovę. 

— Pažiūrėk tenai, Jondalarai, - Aila parodė į ryškų lygiagrečiai tekan- 
čių srovių skirtumą. 

- Šitaip ir sužinai, kad esi prie Didžiosios Motinos Upės. Ta atšaka 
nuves tiesiai į jūrą, - atsakė jis. - O tu pažiūrėk tenai. 

Už giraitės, toliau nuo įlankos, į dangų vinguriavo plona dūmų sruoga. 
Aila iš anksto šypsojosi, bet Jondalaras kiek abejojo jiems traukiant dūmų 
link. Jei tai laužavietės dūmai, kodėl iki šiol jie nieko nesutiko? Žmonės jau 
turėjo juos pamatyti. Kodėl neatvyko pasveikinti ? Jondalaras sutrumpino 
virvę, už kurios vedė Lenktynininką, ir raminamai paglostė jam sprandą. 

Pamačiusi kūgiškos palapinės kontūrus Aila suprato, kad atvyko į sto- 
vyklą, ir ėmė spėlioti, kokie žmonės čia gyvena. „Jie gali būti net mamu- 
tojai“, - galvojo ji, signalizuodama Yhaha eiti šalia. Tada pastebėjo, kad 
Vilkas stovi įsitempęs, gynybine poza, ir sušvilpė signalą, kurį atpažinti 
jį išmokė. Žvėris prisišliejo prie Ailos šono, ir visi įžengė į nedidelę stovy- 


klavietę. 


Yhaha neatsiliko nuo Ailos, einančios į stovyklą prie laužavietės, iš 
kurios į dangų vis dar vinguriavo dūmų sruoga. Pusračiu buvo sustatytos 
penkios stoginės, o kiek gilesnė laužavietė įrengta priešais centrinę. Ugnis 
liepsnojo smarkiai, stovykla akivaizdžiai buvo neseniai naudotasi, bet nie- 
kas nepaskelbė jokių teisių į šią vietą ir neišėjo pasveikinti atvykėlių. Aila 
apsidairė, kyštelėjo nosį į atvirus namelius, bet nieko nepamatė. Suglumu- 
si ji atidžiau patyrinėjo pašiūres ir stovyklą bandydama išsiaiškinti, kas tie 
žmonės buvo ir kodėl jie išėjo. 

Pagrindinė kiekvieno būsto dalis buvo panaši į kūgišką palapinę, ko- 
kias savo vasaros stovyklose statė mamutojai, bet buvo pastebimų skirtu- 
mų. Mamutų medžiotojai gyvenamąjį plotą dažnai didindavo prie pagrin- 
dinio būsto pristatydami pusapvales odos palapines, priestatams paremti 
naudojo papildomus baslius. Šios stovyklos priestatai buvo padaryti iš 
nendrių ir pelkių žolių, atrodė lyg nuožulnūs stogeliai, paremti laibais 
basliais. Kai kurie statinukai buvo visiškai uždari, suapvalinti, suręsti iš su- 
rištų nendrių kuokštų ir austinių kilimėlių, pritvirtintų prie pagrindinio 
būsto. 

Vienoje iš pastogių, iš karto už įėjimo atvarto, Aila ant austinio nen- 
drių kilimėlio pamatė krūvą rudų švendrų šaknų. Šalia kilimėlio stovėjo du 
krepšiai. Vienas atrodė standžiai supintas, jame buvo likę truputis purvino 
vandens, kitas - puspilnis spindinčių baltų, ką tik nuluptų šaknų. Priėjusi 
Aila iš krepšio išėmė šaknį. Ji vis dar buvo drėgna; turėjo būti įmesta ten 
tik prieš akimirką. 

Padėjusi šaknį moteris pastebėjo ant žemės gulintį keistą daiktą. Jis 
buvo padarytas iš švendrų lapų, supintų taip, kad primintų žmogaus fi- 

gūrėlę, su dviem išskėstom rankom, dviem kojom ir netgi minkštos odos 
skiaute, apvyniota kaip tunika. Ant veido medžio anglimis buvo nupieš- 
tos dvi trumpos akių linijos, o kita linija linko kaip šypsena. Ant galvos 
vietoj plaukų buvo pritvirtinti ašuočių kuokštai. 

Žmonės, su kuriais Aila užaugo, nedirbino atvaizdų, nepripažino sim- 
bolių, išskyrus paprastus totemo ženklus, tokius kaip žymės ant Ailos ko- 
jos. Mažai mergaitei jas giliai įrėžė urvinis liūtas - kairiąją šlaunį papuošė 
keturiais lygiagrečiais randais. Panašius ženklus gentis naudojo urvinio 
liūto totemui nurodyti. Štai kodėl Krebas buvo tvirtai įsitikinęs, kad Ailos 
totemas yra urvinis liūtas, nepaisant to, kad gentis jį laikė vyrišku totemu. 
Urvinio liūto dvasia pati pasirinko ir pažymėjo žmogų, todėl jį ir saugojo. 

Kiti genties totemai buvo žymimi panašiu būdu, paprastais ženklais, 
dažniausiai kylančiais iš ženklų kalbos gestų ar kūno judesių. Pirmas jos 
matytas, iš tikrųjų kažką simbolizuojantis atvaizdas buvo grubūs gyvūno 
apmatai, kuriuos Jondalaras nupiešė ant taikiniui naudojamos odos. Štai 
kodėl ant žemės gulintis daiktas suglumino Ailą. Staiga ji atpažino radinį. 
Nors pati niekada neturėjo lėlės, prisiminė, kad su panašiomis žaidė ma- 
mutojų vaikai, ir suprato, jog tai yra vaiko žaislas. 

Staiga Ailai tapo visiškai akivaizdu, jog vos prieš kelias akimirkas čia 
sėdėjo moteris su vaiku. Dabar jos nebebuvo, ji turėjo paskubomis pasi- 
šalinti, nes paliko maistą ir net nepaėmė vaiko žaisliuko. Kodėl jai reikėjo 
šitaip skubėti ? 

Aila atsisuko ir pamatė Jondalarą, tebelaikantį Lenktynininko pavadį, 
priklaupusį ant vieno kelio prie išsibarsčiusių titnago skeveldrų ir apžiūri- 
nėjantį vieną akmenį. Jondalaras pakėlė akis. 

— Kažkas netinkamu paskutiniu smūgiu sugadino labai gerą antgalį. 
Tereikėjo stuktelti, bet nepataikyta į žymę ir smogta per stipriai... Tarsi 
titnago apdirbėjui būtų netikėtai sutrukdyta. O štai ir akmens kūjis! Pa- 
prasčiausiai numestas, — įrantos ant kieto ovalaus akmens rodė, kad jis 
seniai naudojamas, o patyrusiam titnago apdirbėjui buvo sunku įsivaiz- 
duoti, kad kas numestų ir paliktų pamėgtą įrankį. 

Pasidairiusi Aila pamatė ant rėmų džiūstančią žuvį, o kitos dar nenu- 
dorotos gulėjo ant žemės greta. Viena buvo pradėta pjauti, bet palikta ant 
žemės. Buvo matyti ir daugiau nutrauktų darbų įrodymų, bet nė ženklo 


žmonių. 

- Jondalarai, čia nelabai seniai buvo žmonių, bet jie pabėgo. Net ugnis 
vis dar dega. Kur visi? 

— Nežinau, bet tu neklysti. Jie išvyko labai skubėdami. Tiesiog metė 
viską, ir pasišalino. Tarytum būtų išgąsdinti. 

— Tik kodėl? - apsižvalgė Aila. - Nematau nieko, ko reikėtų bijoti. 

Jondalaras jau pradėjo purtyti galvą, paskui pastebėjo Vilką, šniukš- 
tinėjantį po apleistą stovyklą, kaišantį nosį į palapinių įėjimus ir uostinė- 
jantį visur, kur buvo palikta daiktų. Paskui jo dėmesį patraukė netoliese 
besigananti šieno spalvos kumelė, iš paskos vis dar tempianti įrenginį iš 
baslių ir dubens formos valties, keistai nepaisanti nei žmonių, nei vilko. 
Vyras atsisukęs pažiūrėjo į jauną tamsiai rudą eržilą. Gyvulys buvo apkrau- 
tas nešulių krepšiais bei jojimo apklotu ir kantriai stovėjo šalia laikomas 
tiktai vienos virvės, diržais ir oda pritvirtintos prie jo galvos. 

— Tikriausiai čia ir bėda, Aila. Mes jos nematome, - pasakė Jondalaras. 
Vilkas netikėtai liovėsi smalsiai tyrinėjęs, įdėmiai pažvelgė į giraitę ir pa- 
sileido jos link. - Vilke! - pašaukė vyras. Gyvūnas sustojo ir atsigręžė viz- 
gindamas uodegą. - Aila, geriau tu jį pašauk, arba jis suras šios stovyklos 
žmones ir dar labiau juos išgąsdins. 

Moteris sušvilpė, ir Vilkas atbėgo. Ji paglostė jo sprandą, bet paniurusi 
dirstelėjo į Jondalarą. 

— Sakai, mes juos išgąsdinome? Kad jie pabėgo todėl, jog bijosi mūsų? 

— Ar pameni Ašuočių stovyklą? Kaip žmonės elgėsi mus pamatę? Pati 
pagalvok, kaip mes atrodom žmonėms, pirmą kartą mus matantiems, 
Aila. Jojame dviem arkliais vilku vedini. Gyvūnai nekeliauja su žmonėmis, 
paprastai jie jų vengia. Net mamutojams vasaros susirinkime prireikė lai- 
ko, kad įprastų prie mūsų, o mes atvykome su Liūto stovykla. Gerai pagal- 
vojus, Talutas buvo labai drąsus, kad pakvietė mus su visais arkliais į savo 
stovyklą, - pasakė Jondalaras. 

— Tai ką daryti? 

— Manau, mums derėtų pasišalinti. Šios stovyklos žmonės turbūt sle- 
piasi miške ir mus stebi manydami, kad atsibeldėme iš kokios vietos, pa- 
našios į dvasių pasaulį. Bent jau šitaip aš galvočiau, jei pamatyčiau mus 
atvykstant jokio be įspėjimo. 

— O, Jondalarai, - pravirko Aila užplūdus nusivylimui. Ji jautėsi tokia 
vieniša apleistos stovyklos viduryje. - Aš taip tikėjausi susipažinti su žmo- 

nėmis, - ji dar kartą apsidairė stovykloje ir tylomis linktelėjo. - Tu teisus. 
Jei žmonės išėjo ir nenorėjo mūsų pasveikinti, turime išvykti. Aš tik norė- 
čiau susitikti moterį su vaiku, kuris paliko tą žaislą, ir šnektelti su ja, - Aila 
nuėjo link Yhaha, kuri ganėsi prie pat stovyklos. - Nenoriu, kad žmonės 
„manęs bijotų, - pasakė ji, atsisukusi į vyrą. - Ar šioje kelionėje pavyks su 
kuo nors žodeliu persimesti ? 

— Nežinau, kaip eisis susitikus nepažįstamus žmones, bet esu įsitikinęs, 
kad pas šaramudojus sugebėsime apsilankyti. Gal iš pradžių jie ir bus kiek 
atsargūs, bet juk pažįsta mane. Pati žinai, kokie yra žmonės. Įveikę pradinį 
išgąstį jie labai susidomi gyvūnais. 

— Apgailestauju, kad išgąsdinome šiuos žmones. Gal galėtume palikti 
jiems dovaną, nors ir nepatyrėme jų svetingumo? — pasiūlė Aila ir ėmė 
kraustyti savo krepšius. - Manau, kad tiktų truputis maisto, tikriausiai ga- 
balas mėsos. 

- Taip, puikiai sumanei. Aš turiu atliekamų iečių antgalių. Manau, pa- 
liksiu vieną, kad pakeisčiau tą, kurį sugadino įrankių dirbėjas. Niekas taip 
nenuvilia kaip pačioje darbo pabaigoje sugadintas geras įrankis, - pasakė 
Jondalaras. 

Siekdamas kuprinėje į odą suvyniotų įrankių komplekto, Jondalaras 
prisiminė, kad keliaudami su broliu jie sutiko daug žmonių, ir jie paprastai 
atvykėlius mielai pasveikindavo, o prireikus ir padėdavo. Nepažįstamieji 
porą kartų netgi išgelbėjo jų gyvybę. Vis dėlto, jei žmonės baiminasi jų dėl 
gyvūnų draugijos, kas nutiktų, jei jiems su Aila prireiktų pagalbos? 


dūmų sruogą, teberūkstančią iš stovyklos, ir rudą dumbliną upę apačioje, 


jos ryškią srovę, tekančią į mėlynas Berano jūros platybes. Aila su Jondala- 
ru sutartinai užšoko ant arklių ir pasuko į rytus, kad geriau — ir paskutinį 
kartą - įsižiūrėtų į didelę vidinę jūrą. 

Pasiekę rytinį salos smaigalį, nors vis dar buvo deltoje, jie atsidūrė taip 


arti vilnijančios jūros, kad galėjo stebėti, kaip jos bangos sūriomis putomis 

skalauja seklumas. Aila žvelgė į vandenį ir jai dingojosi, kad beveik mato 
pusiasalio kontūrus. Bruno genties urvas, vieta, kurioje ji užaugo, buvo 
pietiniame jo smaigalyje. Ten ji pagimdė sūnų, ten turėjo jį ir palikti, kai 
buvo priversta išeiti. 

„Įdomu, koks jis? - klausė savęs moteris. - Esu tikra, aukštesnis negu 
kiti jo amžiaus berniukai. Ar jis stiprus? Sveikas? Ar laimingas? Ar pri- 
simena mane? Įdomu. Jei tiktai galėčiau dar kartą jį pamatyti.“ Staiga 
moteris suprato, kad, jei apskritai ketina jo ieškoti, tai būtų jos paskutinė 
galimybė. Nuo čia Jondalaras planavo sukti į vakarus. Ji niekada nebebus 
taip arti savo genties ir Durko. Kodėl jie negalėtų pasukti į rytus? Tik 
padarytų trumpą lankstą. Jei eitų palei šiaurinę jūros pakrantę, pusiasalį 
turbūt pasiektų po kelių dienų. Jondalaras sakė, kad neprieštarautų, jei ji 
norėtų pabandyti surasti Durką. 

- Aila, pažiūrėk! Nežinojau, kad Berano jūroje yra ruonių! Paskutinį kar- 
tą tuos gyvūnus mačiau paauglystėje, kai ėjau į žygį su Vilomaru, - pasakė 
Jondalaras jaudulio ir ilgesio kupinu balsu. - Jis pasiėmė Tonolaną ir mane 
norėdamas mums parodyti Didžiuosius Vandenis, o paskui žmonės, kurie: 
gyvena šalia žemės krašto, plukdė mus į šiaurę laivu. Ar esi juos mačiusi? 
glotnios, aptakios būtybės šviesiai pilkomis papilvėmis drybsojo palei se- 
klumą, susiformavusią už kelių beveik panirusių uolų. Jiems bežiūrint dau- 
guma ruonių nėrė atgal į vandenį, ėmėsi persekioti žuvų būrius. Žmonės 
dar kurį laiką stebėjo pūpsančias galvas, kol paskutinis ruonis, mažesnis ir 
jaunesnis, irgi nėrė į jūrą. Tada gyvūnai dingo, pranyko taip pat staigiai, 
kaip ir pasirodė. 

- Tik iš toli, - atsakė Aila, - šaltuoju sezonu. Jie mėgsta atviroje jūroje 
plaukiojančias ledo lytis. Bruno gentis jų nemedžiojo. Niekas negalėjo jų 
pasiekti, nors Brunas kartą pasakojo matęs kelis ant uolų šalia jūros urvo. 
Kai kurie žmonės manė, kad jie yra žiemos vandens dvasios, apskritai ne 
gyvūnai, tačiau kartą mačiau ant ledo mažylius, ir nemanau, kad vandens 
dvasios turi vaikų. Taip ir nesužinojau, kur jie dingdavo vasarą. Tikriausiai 
atplaukdavo čia. 

— Kai parvyksime namo, pasiimsiu tave, Aila, kad pamatytum Di- 
džiuosius Vandenis. Šita jūra didelė, daug didesnė negu bet kuris mano 


kada matytas ežeras ir, žmonės man sakė, sūri, bet tai tėra niekis, palyginti 

su Didžiaisiais Vandenimis. Jie kaip dangus. Niekas niekada nepasiekė ki- 
tos pusės. 

Jondalaro balse Aila girdėjo nekantrumą, pajuto namų ilgesį. Žinojo, 
kad jis nedvejodamas eitų kartu ieškoti Bruno genties ir jos sūnaus, jei tik 
ji to paprašytų. Šis vyras ją mylėjo. Ji taip pat jį mylėjo ir žinojo, kad jis ne- 
sidžiaugtų užtrukęs kelyje. Moteris pažiūrėjo į dideles vandens platybes, 
paskui užsimerkė, bandydama sulaikyti ašaras. 

„Šiaip ar taip, nežinočiau, kur ieškoti genties“, - galvojo Aila. Ir tai jau 
nebuvo Bruno gentis. Dabar tai buvo Braudo gentis, kurioje ji nėra laukia- 
ma. Braudas prakeikė ją mirtimi; jiems visiems ji buvo negyva, virto dvasia. 
Jei ji su Jondalaru išgąsdino šios salos stovyklą dėl gyvūnų ir savo tariamai 
antgamtinių gebėjimų juos valdyti, kaip smarkiai jie išgąsdintų gentį ? Įskai- 
tant Ubą ir Durką? Jiems ji būtų sugrįžusi iš dvasių pasaulio, ir neagresyvūs 
gyvūnai tai tik patvirtintų. Tie žmonės tikėjo dvasiomis, kurios grįžta iš 
mirusiųjų buveinės, pas žmones atvyksta norėdamos jiems pakenkti. 

O kai tik jie pasuks į vakarus, viskas bus baigta. Nuo tos akimirkos visą 
likusį gyvenimą Durkas liks tik prisiminimas. Nebebus jokios vilties kada 
nors vėl jį pamatyti. Jai reikėjo pasirinkti. Manė, kad jau seniai tai padarė; 
moteris suvokė, kad skausmas vis dar aštrus. Pasukusi galvą taip, kad Jon- 
dalaras nepamatytų akyse besikaupiančių ašarų, stebeilydama į gilią, mėly- 
ną vandens platybę Aila paskutinį kartą tyliai atsisveikino su sūnumi. Vėl 


užliejo širdgėla, ir moteris suprato, kad skausmą širdyje nešiosis amžinai. 


Jie nusisuko nuo jūros ir pajudėjo per juosmenį siekiančią didelės salos 
stepių žolę. Vėliau arkliams leido pailsėti ir pasiganyti. Saulė švytėjo aukš- 
tai danguje, buvo ryški ir karšta. Virpančios karščio bangos kilo nuo dul- 
kėtos žemės, skleidė šiltą žemės ir augmenijos aromatą. Nė vienas medis 
neaugo siauroje nerijoje, per kurią jie ėjo, niekas nemetė šešėlio, nuo saulės 
saugojo tik pintos žolės skrybėlės. Karštis garino aplinkinių kanalų vande- 
nį, tad ore drėgmės netrūko, ir dulkėta žmonių oda ritosi prakaito karo- 
liukai. Keliautojai buvo dėkingi už vėsų dvelksmą, sklindantį nuo jūros, 


brizo šuorus, atnešančius turtingo vandens gelmių gyvenimo aromatą. 

Aila sustojo ir nuo galvos nusivyniojo odinę svaidyklę, susikišo ją už 
juosmens diržo - saugojo, kad svaidyklė nesušlaptų. Moteris užsidėjo su- 
suktos minkštos odos juostą, panašią į tą, kokią ant kaktos ryšėjo Jondala- 
ras: juosta buvo skirta nuo kaktos lašančiam prakaitui sugerti. 

Tolėliau Aila pastebėjo, kaip strykteli, paskui nusileidžia ir pasislepia 
dulsvai žalias žiogas. Paskui pamatė kitą. Vis daugiau jų chaotiškai sprig- 
sėjo ir priminė skėrių spiečius. Čia žiogai buvo tik viena plačios vabzdžių 
įvairovės rūšis: ant eraičinų viršūnių ryškiomis spalvomis mirguliavo plaš- 
takės, zvimbė nekenksmingi tranai, tokie panašūs į skaudžiai geliančias 
bites, besisukinėjančias aplink vėdrynus. 

Nors šis laukas buvo daug mažesnis, vis dėlto labai priminė sausas ste- 
pes. Kitame salos gale atsidūrusius žmones apstulbino didelis, keistas, šla- 
pias didžiulės deltos pasaulis. Į šiaurę, jiems iš dešinės, buvo žemyno dalis; 
už paupio krūmų juostos — prislopintų spalvų, žalsvai auksinės pievos. Į 
pietus ir vakarus, iš toli atrodanti tokia pat kieta ir tvirta kaip sausuma, 
iki pat horizonto driekėsi pelkėta didžiosios upės delta. Tai buvo tankus 
sąžalynas sodriai žalių nendrių, kaip jūra siūruojančių gūsingame vėjyje. 
Tik kur ne kur pasitaikydavo pavienis medis, metantis šešėlį ant banguo- 
jančios žalumos ir vingiuotų atvirų vandenkelių. 

Leisdamasi šlaitu per retą mišką Aila išgirdo paukščių balsus. Rodos, 
čia jų buvo didžiulė įvairovė, kai kurių sparnuočių moteris apskritai ne- 
pažinojo. Savitais balsais stebino varnos, gegutės, varnėnai ir paprastieji 
purpleliai. Kilpomis lakstė ir sukosi sakalo persekiojama kregždė; paskui 
ji nėrė į nendres. Aukštai sklandantys juodieji pesliai ir žeme lakstančios 
pelkinės lingės ieškojo negyvų ar leisgyvių žuvų. Mažosios devynbalsės ir 
musinukės šmėkščiojo iš tankmės į aukštus medžius, šmirinėjo mažutėly- 
čiai bėgikai, nuo šakos ant šakos skraidė raudonuodegės ir medšarkės. Oro 
srovėmis sklendžiantys kirai vangiai judino sparnus, o sunkūs pelikanai 
grakščiai judėjo virš galvų mosuodami plačiais, galingais sparnais. 

Aila su Jondalaru priėjo kitą upės atšaką, mėlynavusią prie blindžių 
krūmų sąžalyno, kuriame buvo apsistojusi įvairių pelkių paukščių kolonija: 
naktiniai garniai, mažieji baltieji garniai, purpuriniai garniai, kormoranai 
ir žvilgantys ibiai - šioje vietoje jų buvo daugiausia. Čia visiems pakako vie- 
tos lizdams susisukti. Tame pačiame medyje žole išklotą vieno paukštelio 


perėjimo vietą dažnai tik viena šaka teskyrė nuo visiškai kitokio sparnuočio 

lizdo, ne viename pūpsojo kiaušiniai ar stumdėsi ką tik išsiritę paukštyčiai. 
Atrodė, paukščiai buvo tokie pat abejingi žmonėms ir gyvūnams, kaip ir 
vieni kitiems, tačiau judri vieta, kunkuliuojanti nepaliaujama veikla, buvo 
tokia pramoga, kuriai jaunas, smalsus vilkas nepajėgė atsispirti. 

Jis lėtai prisiartino prie perimviečių, mėgino sėlinti, bet negalėjo apsi- 
spręsti, prie kurio lizdelio pasukti. Pagaliau jis metėsi link vieno nedidelio 
medelio. Garsiai klykdami ir plakdami sparnais į orą kilo netoliese buvę 
paukščiai, prie jų nedelsdami jungėsi kiti triukšmo išgąsdinti sparnuočiai, 
kiti dar tik ruošėsi kilti. Deltoje aiškiai dominavo pelkių paukščiai. Ore 
ratus suko ir nardė daugiau kaip dešimt tūkstančių kelių skirtingų rūšių 
mišrios kolonijos sparnuočių - tikrai jaudinantis reginys. 

Vilkas parbidzeno į giraitę pabrukęs uodegą, stūgaudamas ir viauksė- 
damas, išsigandęs sambrūzdžio, kurį pats ir sukėlė. Susijaudino ir arkliai, 
išsigandę jie žvengė ir stojosi piestu, o paskui šuoliais pasileido į vandenį. 

Kumelei, kuri ir taip buvo santūresnė, dar ir valkčiai trukdė. Yhaha 
gana greitai nusiramino, bet Jondalaras turėjo daug daugiau bėdos su 
jaunuoju eržiliuku. Vyras pasileido įkandin arklio į vandenį, kur giliau - 
plaukte, ir netrukus dingo iš akių. Aila sugebėjo pervesti Yhaha per atšaką 
į žemyninę dalį. Nuraminusi ir paguodusi arklį, ji atkabino baslius, nuėmė 
pakinktus ir leido kumelei laisvai pasiganyti ir pailsėti. Tada moteris švilp- 
telėjo Vilkui. Teko jį pakviesti net keliskart, kol jis pasirodė iš visai kitos 
pusės, mat buvo nuskuodęs daug toliau pasroviui, atokiau nuo perinčių 
paukščių tankumyno. 

Laukdama Jondalaro Aila nusivilko šlapius drabužius ir persirengė sau- 
sais, paskui pririnko malkų ir užkūrė ugnį. Vyras taip pat turės persirengti. 
Laimė, jo kuprinė buvo apskritojoje valtyje, todėl nesušlapo. Ilgokai už- 
truko, kol Jondalaras sugrįžo. Jis atjojo prie Ailos sukurto laužo iš vaka- 
rų - Lenktynininkas toli nuplaukė prieš srovę, kol Jondalaras jį pavijo. 

Vyras vis dar pyko ant Vilko, tai buvo akivaizdu ne tiktai Aila, bet ir 
pačiam gyvūnui. Jis palaukė, kol Jondalaras persirengė ir pagaliau įsitai- 
sė su puodeliu karštos arbatos, prisiartino, pritūpė ant priekinių kojų ir 
ėmė vizginti uodegą kaip prašantis pažaisti šuniukas, maldaujamai inkštė. 
Vilkas net pabandė lyžtelti Jondalarui veidą. Iš pradžių vyras jį nustūmė. 
Kai vis dėlto leido atkakliam gyvūnui prieiti arčiau, jis atrodė toks paten- 
kintas, kad Jondalaro širdis saminkštėjo. 

— Atrodo, lyg jis bandytų atsiprašyti, bet tuo sunku patikėti. Argi jis 
supranta, ką padarė? Juk jis gyvūnas. Aila, ar Vilkas gali žinoti, kad blogai 
elgėsi, ir dėl to gailėtis? - paklausė Jondalaras. 

Aila nenustebo. Ji matė tokius veiksmus, kai mokėsi medžioti ir stebėjo 
plėšrūnus, kuriuos buvo pasirinkusi kaip grobį. Vilko veiksmai vyro atžvil- 
giu buvo panašūs į tuos, kaip jaunas vilkas dažnai elgdavosi su gaujos vadu. 

— Nežinau, ką jis žino ar ką galvoja, - pasakė Aila. - Tegaliu spręsti iš 
jo elgesio. Bet argi taip nėra ir su žmonėmis? Niekada nežinai, ką kuris iš 
tikrųjų žino ar galvoja. Juk tenka spręsti pagal veiksmus, tiesa? 

Jondalaras linktelėjo, vis dar nežinodamas, kuo tikėti. Aila neabejojo, 
kad Vilkas apgailestauja, bet tam neskyrė daug reikšmės. Žvėris buvo pra- 
tęs panašiai elgtis ir su ja, ypač kai Aila bandė išmokyti jį nesiartinti prie 
odinės Liūto stovyklos žmonių avalynės. Ilgai užtruko, kol pavyko Vilką 
išmokyti neliesti apavo. Ir dabar moteris nemanė, kad jis lengvai liautis 


persekiojęs paukščius. 


Saulės glostomos žaižaravo ledo karūnos, puošiančios stačias smailes 
pietiniame ilgos vakaruose nusidriekusios kalnų grandinės gale. Šiaurės 
pusėje uolingos kalnyno viršūnės žemėjo, aštrūs jų kampai tapo apvalesnė- 
mis, baltai tviskančiomis keteromis. Šiaurės vakaruose viršukalnės paslėpė 
debesų užsklanda. 

Aila pasuko į properšą, atsivėrusią miškingame upės deltos pakrašty- 
je, ir sustabdė arklį. Jondalaras sekė iš paskos. Maža žalia pieva buvo šiek 
tiek didesnė erdvė jaukioje retų miškų juostoje, vedusioje tiesiai į ramią 
lagūną. 

Nors svarbiausios Didžiosios Upės atšakos buvo pilnos purvino dum- 
blo, sudėtingo kanalų ir-šoninių upėliukų, kurie vinguriavo per didžiulės 
deltos nendrynus, tinklo vanduo buvo švarus ir tinkamas gerti. Kanalai 
vietomis platėjo į didelius ežerus ar ramias lagūnas, kurias supo įvairiau- 
sios nendrės, vikšriai, viksvos ir kiti vandens augalai. Neretai visą vandens 
paviršių užklodavo vandens lelijos. Tvirti jų lapai kvietė ilsėtis mažesnius 


garnius ir nesuskaičiuojamas varles. 

— Atrodo, vieta gera, — pasakė Jondalaras, keldamas koją per Lenktyni- 
ninko nugarą ir lengvai nusileisdamas ant žemės. 

Jis nuo jaunojo eržiliuko nuėmė krepšius, jojimo apklotą, apynasrį ir 
paleido jį laisvai ganytis. Arklys patraukė tiesiai prie vandens, po akimir- 
„kos prie jo prisijungė Yhaha. 

Kumelė pirma įbrido į upę ir pradėjo gerti. Po kiek laiko ji pradėjo dau- 
Žyti kanopa vandenį, kėlė purslus, kurie tyško jai ant krūtinės ir netoliese 
geriančio jaunojo eržilo. Yhaha palenkė galvą, pauostinėjo vandenį, žiūrėjo į 
jį pastačiusi ausis. Paskui po savimi parietė priekines kojas, nusileido žemiau 
ir apvirto ant šono, o galiausiai ir ant nugaros. Pakėlusi galvą, kojomis mata- 
ruodama ore, ji džiaugsmingai rangėsi, trynėsi į lagūnos dugną, paskui ener- 
gingai ėmė raičiotis ant kito šono. Lenktynininkas kurį laiką stebėjo motiną, 
besivartančią vėsiame vandenyje, ir, ilgai nelaukęs, pats griuvo į vandenį. 

— Galėtum pamanyti, kad šiandien jiems nepakako vandens, - tarste- 
lėjo Aila, eidama šalia Jondalaro. 

Jis atsisuko vis dar šypsodamasis, nes stebėjo arklius. 

— Jie tikrai mėgsta voliotis vandenyje, ką jau kalbėti apie purvą ar dul- 
kes. Nežinojau, kad arkliams tai patinka. 

— Juk žinai, kaip jie mėgsta būti kasomi. Manau, kad taip jie pasika- 
so, - savo nuomonę išsakė moteris. - Kartais jie kaso vienas kitą, vienam 
kitam nurodo, kuriose vietose niežti. 

— Kaip jie gali vienam kitam tai pasakyti, Aila? Kartais man atrodo, 
kad tu įsivaizduoji, jog arkliai yra žmonės. 

— Ne, arkliai nėra žmonės. Jie yra arkliai. Kada nors atkreipk dėmesį, 
kaip jie stovi galvas suglaudę. Vienas įbrėš kitą dantimis, o paskui lauks, 
kad jam būtų įbrėžta toje pačioje vietoje, - pasakė Aila. - Galbūt vėliau 
sausu karšuliu gerai iššukuosiu Yhaha. Tikriausiai jai karšta ir niežti odą 
visą dieną išbūnant su odiniais diržais. Kartais manau, kad jau derėtų pa- 
likti valtį, bet ji tokia naudinga. 

- Man irgi karšta ir niežti kūną. Manau, kad taip pat paplaukiosiu. Šį 
kartą be drabužių, - pasakė Jondalaras. 

— Aš irgi ateisiu, bet iš pradžių noriu iškrauti daiktus. Tie drabužiai, 
kurie buvo sušlapę, vis dar drėgni. Pakabinsiu juos ant krūmų, lai džiūs- 
ta, — ji iš vieno krepšių išėmė drėgną ryšulį ir ant alksnio šakų pradėjo 
kabinti drabužius. - Nesigailiu, kad drabužiai sušlapo, — pasakė Atila, 

tvarkydama strėnjuostę. - Radau šiek tiek muilo šaknų ir išsiskalbiau juos 
tavęs laukdama. 

Jondalaras priėjo jai padėti, išpurtė vieną drabužį ir pamatęs, kad tai jo 
tunika, iškėlęs parodė Ailai: 

— Man regis, sakei, kad išskalbei savo drabužius, kol manęs laukei, - 
tarstelėjo jis. | 

— Taviškius išskalbiau, kai persirengei. Nuo gausaus prakaito oda pra- 
deda pūti, drabužiai pasidaro baisiai dėmėti, - paaiškino ji. 

Jis neprisiminė, kad būtų pernelyg paisęs prakaito ar dėmių keliauda- 
mas su broliu, bet buvo visai patenkintas, kad tuo rūpinasi Aila. 

Jiems susiruošus bristi į upę, iš vandens išlipo Yhaha. Ji išskėtusi kojas 
atsistojo ant kranto ir pradėjo kratyti galvą. Paskui energingai nusipurtė 
visą kūną iki pat uodegos. Jondalaras rankomis prisidengė veidą norėda- 
mas apsisaugoti nuo vandens purslų. Aila juokdamasi nulėkė į vandenį ir, 
greitai ssmdama vandenį rieškučiomis, puolė juo taškyti vyrą. Jis jau buvo 
iki kelių įbridęs į vandenį, tad greitai tuo pačiu atsakė Ailai. Lenktyni- 
ninkas, jau baigęs maudytis, stovėjo netoliese, o žmonių aptaškytas kiek 
atsitraukė, paskui nubrido į krantą. Jis mėgo vandenį, bet juo džiaugdavosi 
tik tada, kai niekas netrukdydavo. 

Pavargusi žaisti ir plaukioti Aila pradėjo dairytis, kas tiktų vakarienei. Iš 
vandens augo iečių antgalių formos lapai ir gėlės trimis baltais žiedlapiais, 
kurie centre tamsėjo iki purpurinės spalvos. Aila žinojo, kad krakmolin- 
gi šio augalo šakniagumbiai sotūs ir puikaus skonio. Ji kojos pirštais kelis 
tokius iškapstė iš dumblino dugno; stiebai buvo trapūs ir raunami len- 
gvai lūžo. Brisdama į krantą Aila pririnko dumblialaiškių, tinkamų virti, 
ir aštrių rėžiukų, kuriuos suvalgys šviežius. Jos dėmesį patraukė vandens 
paviršiuje plūduriuojantys maži platūs lapeliai. 

— Jondalarai, būk atsargus, neužmink ant tų ragočių, - pasakė ji rody- 
dama į aštrias sėklas, kurių buvo pribirę smėlėtame krante. 

Jis vieną jų paėmė ir atidžiau apžiūrėjo. Keturi spygliai buvo išsidėstę 
taip, kad, kol vienas būdavo įsmigęs į žemę, kiti būtinai styrodavo. Jis pa- 
purtė galvą, paskui sėklą numetė. Aila pasilenkusi ją pakėlė, paskui paėmė 
dar kelias. 

- Jos ne itin smagios mindyrti, - atsakė ji į jo pašaipų klausiamą žvilgs- 


nį, - bet gardžios valgyti. 

Ant kranto, šešėlyje šalia vandens, ji pamatė pažįstamą aukštą augalą 
mėlynai žaliais lapais ir dairėsi kokio kito augalo su didesniais lapais, kad 
jais apsivyniotų rankas. Derėjo pasisaugoti gailiųjų-dilgėlių, bet jos bus 
nepaprastai skanios išvirtos. Aila nusprendė, jog apsaugai puikiausiai tiks 
„prie pat vandens augančių kone žmogaus ūgio stiebus užauginusių tan- 
kiažiedžių rūgštynių trijų pėdų ilgio lapai, kuriuos paskui taip pat galima 
bus išvirti. Be to, netoliese augo šalpusniai ir kelių rūšių paparčiai, gerai 
žinomi dėl aromatingų šaknų. Deltoje buvo gausu maisto. 

Tolėliau nuo kranto Aila pastebėjo aukštaūgių nendrių salelę su pa- 
kraščiuose augančiais švendrais. Tikriausiai švendrai taps pagrindiniu jų 
maisto produktu. Augalai buvo plačiai paplitę ir vislūs, ir labai daug jų 
dalių buvo valgomos: senos šaknys, kurias reikėjo padaužyti, kad pluoš- 
tas atsiskirtų nuo krakmolo, naudojamo tešlai ar sriubai tirštinti, ir jaunos 
šaknys, valgomos žalios arba virtos, taip pat žiedynų stiebų apačios, san- 
kaupos žiedadulkių, iš kurių buvo galima iškepti savotišką duoną, - viskas 
buvo nepaprastai skanu. Jauni žiedynų kuokštai ant aukštų stiebų, prime- 
nantys pūkuotas kačių uodegėles, taip pat buvo skanūs. 

Likusios augalo dalys pravertė kitais tikslais: lapai - krepšiams ir kili- 
mėliams pinti, žiedynų pūkai sėkloms sunokus tapdavo itin gerais kamša- 
lais ir puikiu prakuru. Nors turint geležies pirito Ailai nereikėjo jų nau- 
doti, ji žinojo, kad pernykščius sausus sumedėjusius stiebus sukant tarp 
delnų galima įžiebti ugnį, be to, jie tinka naudoti kaip kuras. 

— Jondalarai, paimkime valtį ir nusiirkime prie salos pasirinkti šven- 
drų, - pasiūlė Aila. - Vandenyje auga ir daug kitų gerų valgomų daiktų, 
pavyzdžiui, pasirinksime vandens lelijų sėklų dėžučių ir šaknų. Tų nendrių 
šakniastiebiai taip pat neblogi. Jie po vandeniu, bet mes, šiaip ar taip, šlapi, 
tad galėtume jų pasirinkti. Sudėtume viską į valtį ir parsigabentume. 

— Niekada anksčiau čia nebuvai. Iš kur žinai, kad tuos augalus galima 
valgyti? — rišdamas valtį nuo valkčių paklausė Jondalaras. 

Aila nusišypsojo. 

— Prie jūros, pusiasalyje netoli mūsų urvo, buvo panašių pelkėtų vietų. 
Ne tokių didelių kaip čia, bet vasarą ir ten sušildavo, o Iza pažino augalus 
ir mokėjo juos surasti. Apie kai kuriuos kitus papasakojo Nezė. 


— Man regis, tu čia pažįsti kiekvieną augalą. 

— Daugelį, bet tikrai ne visus. Norėčiau, kad būtų koks žmogus, kurio 
galėčiau paklausinėti. Moteris, kuri prieš pabėgdama valė šaknis, turbūt 
žinotų. Labai apgailestauju, kad negalėjome pasisvečiuoti pas tuos žmo- 
nes, - pasiguodė Aila. 

Ji buvo akivaizdžiai nusivylusi, ir Jondalaras suprato, kaip ji ilgisi kitų 
žmonių. Jam taip pat stigo draugijos, jis irgi norėjo pasisvečiuoti stovykloje. 

Žmonės prie vandens krašto atsitempė dubens formos valtį ir į ją įsi- 
ropštė. Srovė buvo lėta, bet plūdriame apskritame laivelyje labiau juntama, 
todėl teko spėriai griebtis irklų, kad nebūtų nenunešti pasroviui. Toliau 
nuo kranto vanduo buvo toks skaidrus, kad buvo galima įžiūrėti būrius 
žuvų, nardančių aplink vandens augalus. Kelios buvo gana stambios, ir Aila 
pagalvojo, kad vėliau kelias sugaus. 
viršių. Kai Aila iš valties iššoko į vandenį, Jondalarui vienam nebuvo lengva 
išlaikyti valtelę vietoje. Ji pradėjo suktis, Jondalaras pabandė irkluoti atgal. 
Aila, kojomis suradusi dugną, viena ranka įsikibo į valties kraštą, ir mažas 
plūduriuojantis dubenėlis stabilizavosi. Naudodamasi gėlių stiebais kaip 
nuorodomis, ji susirasdavo šaknis ir kojų pirštais jas iškapstydavo iš minkš- 
to dugno, o dumblo debesyje išplaukusius į paviršių surinkdavo. 

Ailai vėl įsiropštus į valtį, ji pradėjo suktis, tačiau irklais pavyko ją suval- 
dyti. Žmonės nusitaikė į tankiai nendrėmis apaugusią salą. Kai ją priplaukė, 
Aila pastebėjo, kad čia kartu su kone medžių dydžio virbiniais gluosniais 
auga smulkesnė švendrų atmaina. 

Jie nusiyrė į tankų sąžalyną žvalgydamiesi kranto ar smėlėto paplūdi- 
mio. Pro augmeniją teko braute brautis. Net praplaukę nendres žmonės ne- 
sugebėjo surasti kieto pagrindo, jokios seklumos, o valčiai prasibrovus pro 
augalų stiebus, takelis už jų greitai užsivėrė. Ailą apėmė negera nuojauta, 
o Jondalarą - klaikus jausmas, jog kažkokia nematoma būtybė juos įkali- 
no aukštų nendrių džiunglėse. Virš galvų jie matė skrendant pelikanus, tas 
vaizdas svaigino ir rodėsi, kad iš pradžių tiesiai skridę paukščiai ima sukti 
lanku. Dirstelėjus pro stambių nendrių stiebus ten, iš kur atplaukė, jiems 
pasirodė, kad priešingas krantas lėtai sukasi. 

— Aila, mes judame! Sukamės! - sušuko Jondalaras netikėtai supratęs, 
kad ne krantas priešais, bet jie patys sukosi, nes keista srovė suko valtį ir 


visą salą. 

— Sprukim iš šios vietos, — tarė ji, siekdama irklo. 

Deltos salos geriausiu atveju buvo laikinos, jas nuolat veikė Didžiosios 
Upės užgaidos. Kad ir tankiai suaugę, nendrės ar kiti augalai neturėjo gali- 
mybių gerai įsitvirtinti į mineralinį gruntą, todėl galėjo būti lengvai išrau- 
„nami, arba seklumoje sužėlusių augalų šaknys sutankėdavo ir jų raizginys 
vandenyje išplisdavo. 

Kad ir kokia buvo priežastis, plaukiojančios salos iš esmės buvo šaknų 
raizgalynė, savotiškas kilimas su naujai iš augalų liekanų besiformuojan- 
čiomis durpėmis. Bėgant laikui, salos struktūrai sutvirtėjus, ant jos ėmė 
augti kiti augalai. Pakraščiuose nendres keitė plačialapiai švendrai, smul- 
kesni siauralapiai švendrai, vikšriai, paparčiai, netgi virbinių gluosnių 
krūmai, tačiau dideli medžiai ant organinio substrato neužaugdavo. Vis 
dėlto daugiausiai čia augo nepaprastai aukštų, iki dvylikos pėdų aukščio 
nendrių. Vietomis visas liūnas virsdavo dideliu, klastingu plaukiojančiu 
kilimu, nes augalų raizgalynė atrodė apgaulingai tvirta ir stabili. 

Mažais irklais ir didelėmis pastangomis žmonės maža apskrita valtele 
išsiyrė iš plaukiojančios salos. Pasiekę nestabilaus liūno kraštą jie paste- 
bėjo, kad priešais nebėra kranto. Valtis plaukė į atvirus ežero vandenis, ir 
atsivėrė toks vaizdingas reginys, kad net kvapą užėmė. Tamsiai žaliame 
fone išsiskyrė baltų pelikanų knibždėlynas; šimtai tūkstančių jų stovėjo 
susispaudę, tupėjo, gulėjo kuokštuotuose plaukiojančių nendrynų lizduo- 
se. Viršuje dar daugiau didžiulių paukščių suko ratus, tarsi poilsio vietoje 
būtų pernelyg sausakimša ir laisvos vietelės teliktų laukti mosuojant savo 
dideliais sparnais. 

Tai buvo dideli paukščiai: balti, švelniai rausvo atspalvio, tamsiai pil- 
kais plasnojamųjų plunksnų galiukais nuspalvintais sparnais, ilgais snapais 
ir nukarusiais gerklės maišeliais. Pirmiausia jie rūpinosi pūkuotų mažylių 
pulkais. Triukšmingi paukštyčiai šnypštė ir niurnėjo, o suaugusieji jiems 
atsakė giliais, kimiais riksmais. Paukščių buvo labai daug, tad garsas tiesiog 
kurtino. 

Kiek pasislėpę už nendrių Aila su Jondalaru susižavėję stebėjo didžiulę 
peryklą. Išgirdę gilų riksmą jie pakėlė galvas į žemai sklendžiantį pelikaną, 
kuris kaip tik ruošėsi leistis ir buvo išskleidęs dešimties pėdų pločio spar- 
nus. Pasiekęs ežero vidurį paukštis suglaudė sparnus ir kaip akmuo krito 


žemyn, trenkėsi į vandenį, rodės, nusileido kerėpliškai, nerangiai. Netoli 

jo kitas pelikanas išskėstais sparnais lėkė atviru vandeniu — ruošės kilti. 
Aila ėmė suprasti, kodėl lizdus jie suka ant vandens: paukščiams reikėjo 
pakankamai erdvės pakilti, nors ore jie atrodė neįtikėtinai grakštūs. 

Jondalaras palietė moters ranką ir parodė į seklumą netoli salos, kur 
keli didieji paukščiai lėtai plaukė viena linija. Aila valandėlę stebėjo, pas- 
kui nusišypsojo vyrui. Kartkartėmis visa pelikanų eilė tuo pačiu metu 
panardindavo galvas į vandenį, o paskui sinchroniškai jas iškeldavo, nuo 
didelių ilgų snapų taškydami vandenį. Kartais vieniems pavykdavo sugau- 
ti žuvį ir ja pasistiprinti, kartais - kitiems, bet visi toliau plaukė ir vienu 
metu į vandenį nardino galvas. 

Pavienės kitos pelikanų rūšies, pasižyminčios tiek kitokiu plunksnų 
raštu, poros turėjo anksčiau išsiritusių, jau brandesnių paukštyčių; jų liz- 
dai buvo didžiosios kolonijos pakraščiuose. Ir pačioje glaudžioje pelikanų 
kolonijoje, ir aplink ją lizdus suko ir jauniklius perėjo kiti vandens paukš- 
čiai: kormoranai, kragai bei įvairiausios antys, įskaitant ir skiauterėtas ru- 
dagalves bei šalmines antis, taip pat paprastus gaigalus. Pelkė knibždėte 
knibždėjo paukščių, visi jie mito žuvimi. 

Visa didelė delta ištaigingai ir lyg pabrėžtinai demonstravo gamtos tur- 
tus; gyvenimo gerove buvo puikuojamasi be jokios gėdos. Nesugadinta, ne- 
pažeista, vadovaudamasi savo pačios prigimtinėmis teisėmis ir paklūstanti 
tiktai savo pačios valiai — ir didžiajai tuštumai, iš kurios atsirado, - Didžioji 
Motina Žemė mėgavosi kurdama ir palaikydama gausią ir įvairią gyvybę. 
Bet ją paniekinus, grobikiškai įsiviešpatavus, plėšiant jos išteklius, nevaldo- 
mai teršiant ir bjaurojant nesaikingumu bei iškraipymais, Motinos vaisin- 
gumas, gebėjimas kurti ir išlaikyti savo kūrinius gali būti sunaikintas. 

Net jei būtų pavergta ir virstų bergždžia, net gausai išsekus paskutinė 
vis dėlto juoktųsi ji. Net bevaisė ir apnuoginta, skurstanti Motina turi galią 
sunaikinti tai, ką pati pagimdė. Jos valdos negali būti atimtos; jos turtas ne- 
gali būti pasisavintas be jos sutikimo, nepaisant ir negerbiant jos poreikių. 
Gyvybė negali nuo jos atsiriboti nesumokėdama didžiausios kainos. Perne- 
lyg pasitikinti savimi, Motinos sukurta gyvybė be Motinos negali išlikti. 

Nors Aila norėjo ilgiau stebėti pelikanus, pagaliau ji pradėjo rauti šven- 
drus ir krauti juos į valtį. Paskui žmonės ėmė irtis atgal, sukdami aplink 
plaukiojančių nendrių telkinį. Kai vėl pamatė sausumą, jau buvo netoli 


savo stovyklos. Vos pasirodžiusius juos pasveikino ilgas, pratisas, sielvar- 

tingas staugimas. Pamedžiojęs Vilkas atsekė žmonių pėdsakais ir be vargo 
surado stovyklą, bet neišvydęs žmonių jaunasis gyvūnėlis susirūpino. 

Moteris atsakydama sušvilpė - tai išsklaidė augintinio nuogąstavimus. 
Vilkas atbėgo prie pat vandens, pakėlė galvą ir vėl sustugo. Liovęsis pa- 
uostinėjo žmonių pėdsakus, krantu palakstė pirmyn ir atgal, paskui puolė 
į vandenį ir pradėjo plaukti jų link. Prisiartinęs prie valties pasuko tolyn 
ir ėmė kepurnėtis link plaukiojančių nendrių telkinio pamanęs, jog ten 
sala. 

Lygiai taip pat kaip Aila su Jondalaru, Vilkas pabandė pasiekti neeg- 
zistuojantį krantą, bet tik taškėsi ir murkdėsi tarp nendrių, vis nerasdamas 
kietos žemės. Pagaliau jis atplaukė prie valties. Vyras ir moteris, už permir- 
kusio kailio pastvėrę gyvūną, įtempė jį į oda aptrauktą laivelį. Vilkas buvo 
toks susijaudinęs ir jam taip palengvėjo pasiekus saviškius, kad jis šoko 
prie Ailos ir palaižė jai veidą, paskui prilindo prie Jondalaro. Pagaliau nu- 
siraminęs jis atsistojo valties viduryje, nusipurtė vandenį ir vėl sustaugė. 

Žmonės labai nustebo išgirdę atsakomąjį kito vilko staugimą, paskui 
pasigirdo keli viauktelėjimai ir dar kitas atsakas. Juos apsupo vilkų stau- 
gimas, šį kartą sklindantis jau gana arti. Aila ir Jondalaras spoksojo vie- 
nas į kitą baimingo drebulio krečiami, nes nuogi sėdėjo mažoje valtyje 
ir klausėsi gaujos staugimo, kuris sklido ne nuo kranto, bet iš netvirtos 
plaukiojančios salos! 

— Kaip vilkai galėjo ten atsidurti? — nustebo Jondalaras. - Tai nėra 
sala, nėra jokios žemės, net seklumos. 

„Galbūt ten iš tikrųjų net ne vilkai, - drebėdamas galvojo Jondalaras. — 
Galbūt jie yra... kažkas kita..“ 

Įdėmiai žvelgdama tarp nendrių stiebų ta kryptimi, iš kurios atsklido 
paskutinis vilko kauksmas, Aila prabėgomis pamatė vilko kailį ir dvi ją 
stebinčias geltonas akis. Tada lyg kas šmėstelėjo aukštėliau. Ji pakėlė gal- 
vą ir išvydo augalų lapijoje pasislėpusį vilką, kuris, iškoręs liežuvį, žiūrėjo 
tiesiai į ją. 

Vilkai nelaipioja medžiais! Bent jau joks vilkas, kurį ji kada nors matė, 
nekopė į medį, o ji stebėjo daugybę vilkų. Moteris palietė Jondalarą ir 
parodė jam neįprastą reginį. Pamatęs gyvūną vyras sulaikė kvapą: atrodo 
kaip tikras vilkas, bet kaip jis įsikorė į medį? 

— Jondalarai, - sušnabždėjo moteris, - dinkime iš čia. Man nepatinka 
šita sala, kuri nėra sala, ir vilkai, kurie gali kopti į medžius ir eiti žeme, 
kurios nėra. 

Vyras jautėsi toks pat sutrikęs. Jie skubiai nusiyrė atgal. Kai jau buvo 
netoli kranto, Vilkas iššoko iš valties. Aila su Jondalaru irgi iš jos išsiropš- 
tė, skubiai ištempė valtelę į sausumą, paskui pasiėmė ietis ir iečių mėty- 
kles. Abu arkliai buvo atsisukę į plaukiojančią salą, į priekį nukreipę ausis, 
jų pozos rodė įtampą. Keliaujant sutikti vilkai paprastai būdavo atsargūs 
ir rūpesčių nekėlė. Tikriausiai žvėris trikdė sumišę arklių, žmonių ir kito 
vilko kvapas, tačiau šitie vilkai kėlė abejonių. Ar tai įprasti, tikri vilkai, ar 
kažkas nenatūralaus? 

Jeigu tariamai antgamtinė galia valdyti gyvūnus nebūtų išbaidžiusi di- 
džiosios salos gyventojų, galbūt iš žmonių, pažįstančių pelkynus, Aila su 
Jondalaru būtų sužinoję, kad keistieji vilkai tokie pat paprasti sutvėrimai 
kaip ir jie patys. Vandeninga didžiosios deltos žemė buvo daugelio gyvū- 
nų tėvynė, įskaitant ir nendrinius šakalus. Iš pradžių jie gyveno miškin- 
gose salose, bet per tūkstantmečius taip gerai prisitaikė prie užpelkėjusios 
aplinkos, kad be vargo galėjo keliauti plaukiojančiomis nendrėmis. Jie net 
išmoko laipioti po medžius ir jausdavosi gana saugūs, jei besikeičiančiuo- 
se, vis užliejamuose plotuose potvynių būdavo atkertami nuo sausumos. 

Tai, kad nendriniai šakalai galėjo gyventi beveik vandenyje, buvo dide- 
lio vilkų gebėjimo prisitaikyti prie gamtos sąlygų įrodymas. Dėl tokio pat 
prisitaikymo jie išmoko šauniai sugyventi su žmonėmis. Ilgainiui, nors vis 
dar galėjo poruotis su laukiniais protėviais, jie taip prijunko, kad atrodė be- 
veik kaip kitos rūšies. Vėliau daugelis jų apskritai mažai tepriminė vilkus. 

Ant plaukiojančios salos už kanalo dabar buvo maryti keli vilkai, du 
iš jų —- medžiuose. Vilkas viltingai žvelgė tai į Ailą, tai į Jondalarą tarsi 
laukdamas gaujos vadų nurodymų. Vienas iš nendrinių šakalų vėl pradėjo 
staugti; tada prisijungė kiti, ir Ailai nugara nubėgo šiurpuliai. Tas stūg- 
simas atrodė kitoks negu vilkų daina, kurią ji buvo įpratusi girdėti, nors 
nebuvo visiškai aišku, kas skyrėsi. Gal toną pakeitė nuo vandens atsklidęs 
aidas, bet tai tik padidino nerimą, keliamą paslaptingų vilkų. 

Situacija netikėtai pasikeitė — vilkai pranyko taip pat tyliai, kaip ir 
buvo atsiradę. Vieną akimirką vyras ir moteris, rankose laikantys iečių mė- 


tykles, ir Vilkas stovėjo priešais gaują keistų vilkų, kitą akimirką gyvūnai 

jau buvo dingę. Aila ir Jondalaras, nepaleisdami ginklų, vis dar įdėmiai 
spoksojo į ramiai judančias nendres ir švendrus, jautėsi ir keistai apkvai- 
linti, ir sutrikę. 

Vėsus brizas, nuo kurio pašiurpo nuogi žmonių kūnai, priminė, kad 
saulė jau nusileido už kalnų vakaruose, artinosi naktis. Aila su Jondalaru 
padėjo ginklus, paskubomis apsirengė, tada skubiai įkūrė ugnį ir baigė įsi- 
rengti stovyklą, tačiau ūpas buvo prislopęs. Aila vis pažvelgdavo į arklius ir 
džiaugėsi, kad jie pasiliko ganytis žalioje pievoje prie palapinės. 

Tamsai apsupus auksinį laužo švytėjimą, du žmonės buvo keistai ra- 
mūs, klausėsi, kaip erdvę užpildo naktiniai upės deltos garsai. Prieblando- 
je pasigirdo naktikovų klyksmai, paskui ėmė čirpti svirpliai. Gedulingai 
suūkė pelėda. Išgirdusi šnarpštimą gretimoje giraitėje Aila pamanė, jog tai 
šernas. Paskui ją išgąsdino urvinės hienos kikenimas; o daug arčiau pasigir- 
do neviltingas riksmas didelės katės, paleidusios auką. Aila ėmė spėlioti, 
ar tai buvo lūšis, o gal snieginis leopardas; ji vis laukė pasigirstant vilkų 
staugimo, bet nieko panašaus nebebuvo girdėti. 

Aksominei tamsai nuslopinus visus šešėlius ir kontūrus, sustiprėjo kitų 
garsų akompanimentas. Nuo kiekvieno kanalo ir upės kranto, iš visų ežerų 
ir lelijų lapais uždengtų lagūnų savo serenadas nematomiems žiūrovams 
ėmė suokti varlių chorai. Gilūs, žemi ežerinių ir didžiųjų kūdrinių varlių 
balsai uždavė amfibijų choro toną, o raudonpilvės kūmutės pritarė gaus- 
minga, varpo gaudesį primenančia melodija. Ją maloniai papildė melodin- 
gos ir švelnios atelopų trelės, sumišusios su sentimentaliu beausių rupūžių 
niūniavimu, vėliau prisidėjo aštrus medvarlių kvarkimas. 

Kol atėjo laikas Ailai su Jondalaru susirangyti miegmaišiuose, nesiliau- 
janti varlių daina susiliejo su pažįstamų garsų fonu, bet nuo vilko staugi- 
mo, kuris pagaliau pasigirdo tolumoje, Ailą nukrėtė šiurpas. Vilkas atsisė- 
do ir sustugo. 

— Įdomu, ar jis ilgisi vilkų gaujos? — tarstelėjo Jondalaras, apkabinda- 
mas Ailą. | 

Ji susirangė šalia vyro, džiaugdamasi jo šiluma ir artumu. 

— Aš nežinau, bet kartais dėl to jaudinuosi. Mažylis mane paliko, kad su- 
sirastų porą, bet liūtų patinai visada palieka savo šeimos teritoriją, kai ieško 
poros, priklausančios kitai šeimai. 


— Manai, kad Lenktynininkas norės mus palikti? - paklausė vyras. 

— Yhaha kuriam laikui buvo išėjusi ir gyveno su banda. Neįsivaizduoju, 
kaip kitos kumelės ją priėmė, bet po eržilo žūties ji grįžo. Ne visi arklių pati- 
nai gyvena su patelėmis. Kiekviena banda išsirenka tik vieną eržilą, o paskui 
jis turi atsikratyti kitų patinų. Jauni eržiliukai ir kiek vyresni patinai papras- 
tai kartu gyvena vienoje kaimenėje, bet jie visi patraukia prie kumelių, kai 
ateina jų malonumų sezonas. Esu tikra, Lenktynininkui irgi šitaip bus, bet 
jis turės kovoti su kaimenės eržilu, - paaiškino Aila. 

— Galbūt tuo metu pajėgsiu jį sulaikyti pavadžiu, - spėjo Jondalaras. 

— Manau, kad dar kurį laiką nereikės dėl to jaudintis. Paprastai arkliai 
dalijasi malonumais pavasarį, netrukus po to kumelės atsiveda jauniklių. Aš 
labiau jaudinuosi dėl žmonių, kuriuos susitiksime kelionėje. Jie nesupranta, 
kad Yhaha ir Lenktynininkas yra ypatingi. Kas nors gali pabandyti juos nu- 
skriausti. Neatrodo, kad kiti žmonės labai norėtų mus priimti. 

Jondalaro glėbyje Aila jautėsi saugiai. Vis dėlto ji norėjo žinoti, ką apie ją 
galvos jo žmonės. Jis pastebėjo, kad ji nurimo ir susimąstė. Jis pabučiavo mo- 
terį, bet neatrodė, kad ji kaip paprastai greitai atsilieptų į švelnumą. „Galbūt 
ji pavargo, - galvojo jis, - buvo įtempta diena“ Jis ir pats buvo pavargęs ir, 
klausydamas varlių choro, užmigo. Pabudo pajutęs, kad jo rankose rėkia ir 
blaškosi mylima moteris. 

— Aila! Aila! Pabusk. Viskas gerai. 

— Jondalarai! O, Jondalarai, - verkė Aila. - Aš sapnavau... Apie gentį. 
Krebas bandė pasakyti man kažką svarbaus, bet mes buvome giliame urve, 
ten buvo tamsu. Aš negalėjau pamatyti to, ką jis sakė. 

— Turbūt šiandien juos prisiminei. Kalbėjai apie juos, kai buvome toje di- 
džiojoje saloje, žiūrinčioje į jūrą. Mačiau, kad atrodei nuliūdusi. Ar galvojai 
apie tai, kad juos palikai? — teiravosi Jondalaras. | 

Ji užsimerkė ir linktelėjo, nebuvo tikra, kad galėtų prabilti be ašarų, todėl 
nenorėjo pasisakyti nuogąstaujanti dėl jo žmonių: ar jie priims ne tiktai ją, 
bet ir arklius, Vilką? Gentis ir sūnus buvo prarasti, ji nenorėjo netekti ir savo 
gyvūnų, kurie buvo lyg šeima, jei sugebės saugiai visi kartu pasiekti vyro na- 
mus. Ji tiktai norėjo žinoti, ką Krebas bandė pasakyti jai sapne. 

Jondalaras laikė Ailą apkabinęs, ramino savo šiluma ir meile, suprato jos 


liūdesį, tik nežinojo ką pasakyti. Moteriai pakako jo artumo. 


Vingiuota šiaurinė Didžiosios Motinos Upės atšaka su išsiraizgiusių 
kanalų tinklu rėmino plačią deltą. Krūmai ir medžiai spietėsi prie upės 
kranto, bet kiek toliau nuo jo sumedėjusi augmenija užleido vietą stepių 
žolėms. Aila su Jondalaru jojo prieš srovę, sausa pieva šalia miškingo ruo- 
žo. Jie vengė vingiuotos upės posūkių, palei kairįjį krantą traukė tiesiai į 
vakarus. 

Jie dažnai įsukdavo į klampius pelkynus, stovyklą kurdavo arčiau van- 
dens, ir kaskart apstulbdavo nuo aplinkos įvairovės. Iš tolo, nuo didžiosios 
salos, masyvios upės žiotys atrodė visiškai vienodos, bet pažvelgus iš arčiau 
atsiskleisdavo įvairiausi kraštovaizdžiai ir augmenija, nuo pliko smėlio iki 
tankaus miško. 

Vieną dieną jie jojo pro plačiausius laukus švendrų, stebinusių rudais 
pailgais žiedynais'su aštriais smaigais viršuje, gausiai padengtais geltono- 
mis žiedadulkėmis. Toliau buvo matyti didelės augimvietės smailialapių 
nendrių, daugiau negu dukart ūgiu pranokusių Jondalarą. Šalia vešėjo 
trumpesnės, grakštesnės nendrės; laibesni augalai augo arčiau vandens, 
tačiau žėlė tankiau. 

Salos, susiformavusios iš atplukdyto dumblo nuosėdų, paprastai ilgi, 
siauri sausumos liežuviai, sudaryti iš smėlio ir molio, turėjo atlaikyti ir 
plūstančių upės vandenų, ir priešpriešinių jūros srovių smūgius. Dėl to 
ir susiformavo įvairiaspalvė mozaika iš nendrių sąžalynų, pelkynų, stepių 
bei skirtingų augimo fazių miškų, visos augalų bendrijos buvo linkusios 
greitai keistis. Gamta bėrė staigmeną po staigmenos net už deltos ribų. 
Keliautojai nelauktai užtiko pylimais, susiformavusiais iš sąnašinių upės 


salų, nuo deltos visiškai atkirstus užutėkius. 

Daugumą salų iš pradžių stabilizavo paplūdimio augalai, o didžiulės 
smiltyninės rugiaveidės siekė beveik penkias pėdas. Jas labai mėgo arkliai, 
be to, didelis jose esančios druskos kiekis pritraukė daug kitų žolėdžių. 
Peizažas keitėsi taip greitai, kad kartais didžiulių upės žiočių viduje iškil- 
davo salos, o pajūrio augalai tarpo paupio kopose visai šalia brandaus miš- 
ko su besidriekiančiomis lianomis. 

Keliaudami palei Didžiąją Upę moteris ir vyras dažnai turėjo kirsti ma- 
žus intakus, bet vargiai pastebėdavo, kaip arkliai perbrisdavo upeliukus. 
Nebuvo sudėtinga įveikti ir mažas upes. Drėgni lėtai džiūstančių kana- 
lų pelkynai, likę upei pakeitus vagą, buvo gana atgrasūs. Jondalaras juos 
dažniausiai aplenkdavo. Jis tiksliai žinojo, kokį pavojų slepia pelkynai ir 
minkštas, dumblinas jų gruntas, kuris dažnai susiformuodavo tokiose vie- 
tose: abu su broliu savo kailiu tai patyrė, kai anksčiau keliavo šiais keliais. 
Tik jis nežinojo, kokie pavojai kartais slypi vešlioje žalumoje. 

Diena buvo ilga ir karšta. Jondalaras su Aila, ieškodami vietos perna- 
kvoti, pasuko link upės ir pamatė iš pažiūros puikią vietą. Jie nusileido 
šlaitu į vėsų, viliojantį siaurą slėnį su aukštų gluosnių teikiamu pavėsiu. 
Netikėtai kitapus lauko iššoko didelis rudas kiškis. Aila paragino Yhaha 
ir siekė svaidyklės prie diržo, tačiau pasiekęs žalumą arklys sudvejojo, nes 
kieta žemė po kanopomis staiga tapo klampi. 

Moteris kone iš karto pajuto pakitusią Yhaha žinginę, ir, laimei, jos 
pirma intuityvi reakcija buvo paklusti kumelės vadovavimui, nors tikrai 
reikėjo pasirūpinti pietumis. Ji sustabdė arklį kaip tik tuo metu, kai šuo- 
liais atlėkė Jondalaras su Lenktynininku. Eržilas taip pat pajuto minkš- 
tesnį pagrindą, bet įsibėgėjęs negalėjo staigiai sustoti, tad nubėgo kelias 
žingsniais toliau. 

Vyras vos nenukrito nuo arklio, kai priekinės gyvulio kojos įklimpo į 
tirštą, dumbliną purvo košę. Jondalaras nušoko ant žemės. Šaižiai sužven- 
gęs jaunasis eržilas, kurio užpakalinės kojos vis dar rėmėsi į kietą pagrindą, 
staigiai truktelėjęs sugebėjo ištraukti vieną koją iš siurbiančios klampynės. 
Žengęs atgal ir radęs tvirtesnę atramą, Lenktynininkas plėšėsi tol, kol ir kita 
koja, pasigirdus šliurpiančiam pokštelėjimui, netikėtai išsilaisvino iš liūno. 

Jaunasis arklys visas drebėjo. Jondalaras palūkėjęs raminamai paglostė 
jam sprandą. Paskui jis nulaužė krūmo šakelę ir įbedė ją į žemę. Šakelė 


prasmego. Vyras paėmė trečią baslį, tą, kurio nenaudojo valkčiams, ir pa- 

bandė įsmeigti jį. Mažasis laukas, apaugęs nendrėmis ir viksvomis, pasiro- 
do, buvo gili, pažliugusio molio ir dumblo pilna įgriuva. Arkliams mitriai 
atsitraukus katastrofos pavyko išvengti, bet žmonės jau gerokai atsargiau 
artinosi prie Didžiosios Motinos Upės. Nepastoviose jos apylinkėse slėpėjo 
labai nemalonios staigmenos. 

Ir čia skraidė galybė paukščių. Ypač išsiskyrė kelių rūšių garniai ir antys, 
buvo matyti daugybė pelikanų, gulbių, žąsų, gervių, medžiuose lizdus suko 
juodieji gandrai ir spalvingi žvilgantys ibiai. Skirtingų rūšių paukščių perė- 
jimo sezonai skyrėsi, tačiau visų palikuonys išsirisdavo šiltuoju metų laiku. 
Keliautojai rinko paukščių kiaušinius - jie gerai tiko norint greitai ir lengvai 
užvalgyti. Net Vilkui patiko traiškyti jų lukštus. Aila su Jondalaru labiausiai 
pamėgo švelnaus, žuvį primenančio skonio kažkokių paukščių kiaušinius. 

Bėgant laikui žmonės įprato prie deltos paukščių. Jie žinojo, ko tikėtis, 
tad staigmenų buvo mažiau. Vieną vakarą jodami palei sidabrinių gluosnių 
miškelį šalia upės Aila su Jondalaru išvydo stulbinamą reginį. Nors iš pirmo 
žvilgsnio jie pagalvojo, kad ten kieta žemė, nes plotą visiškai dengė dideli 
vandens lelijų lapai, pro medžius atsivėrė didžiulė lagūna, beveik ežeras. 
Dėmesį prikaustė šimtai geltonųjų garnių ilgais lenktais S formos kaklais. 
Paukščiai stovėjo kone ant kiekvieno tvirto vandens lelijos lapo, kurie supo 
kvapnias baltas gėles. 

Sužavėti reginio žmonės valandėlę pastovėjo, paskui nusprendė keliauti 
toliau, nes baiminosi, kad Vilkas gali išgąsdinti sutūpusius paukščius. Neto- 
liese kurdami stovyklą jie išvydo į orą kylant šimtus ilgakaklių garnių. Jonda- 
laras su Aila metė darbus ir įdėmiai stebėjo, kaip paukščiai, mosuodami di- 
deliais sparnais, tampa tamsiais siluetais rausvų debesų fone. Tada į stovyklą 
atliuoksėjo Vilkas, ir Aila pamanė, kad tai jis išbaidė paukščius. Nors ir nesi- 
stengė iš tikrųjų sugauti kokį paukštį, žvėris mėgo vaikyti pelkių sparnuočių 
pulkus. Ailai buvo smalsu, ar tik Vilkas juos vaiko ne todėl, kad mėgsta ste- 
bėti kylančius paukščius. Jai toks reginys kėlė nuostabą ir pagarbą. 


Pabudusi kitą rytą Aila jautėsi sukaitusi, oda buvo lipni. Jau darėsi karš- 


ta, keltis nesinorėjo. Moteris troško kokią dieną paprasčiausiai pailsėti. Ji 

nesijautė pavargusi fiziškai, tik pabodo keliauti. „Net arkliams reikia poil- 
sio“, - galvojo ji. Jondalaras bakštino judėti toliau, ir tai buvo suprantama. 
Tik jei viena diena gali būti tokia svarbi kertant ledyną, kaip kad jis nuolat 
kalba, tai jie jau pavėlavo. Reikėtų daugiau nei vienos tinkamo oro dienos, 
kad taptų tikrai saugu keliauti. Tik kai Jondalaras atsikėlė ir pradėjo krau- 
tis daiktus, Aila irgi ėmė ruošis kelionei. 

Įdienojant karštis ir drėgmė, net atvirose lygumose, ėmė slėgti, tad Jon- 
dalarui pasiūlius sustoti išsimaudyti Aila tučtuojau sutiko. Jie pasuko upės 
kryptimi ir apsidžiaugė pamatę pavėsingą proskyną, kuri vėrėsi į vandenį. 
Pavasarį atsiradusio upokšnio vaga vis dar buvo truputį drėgna ir pilna 
pūvančių lapų, likęs tiktai mažas žolės lopinėlis. Vis dėlto susidarė vėsi, vi- 
liojanti vietelė, apsupta pušų ir gluosnių. Ji vedė prie dumblino užutėkio. 
Visiškai netoli, ties upės vingiu, siauras akmenuotas paplūdimys kvieste 
kvietė į ramų duburį, išmargintą pro svyrančius gluosnius besiskverbian- 
čios saulės spindulių. 

- Tiesiog puiku! - plačiai nusišypsojo Aila. 

Jai pradėjus atrišinėti valkčius, Jondalaras paklausė: 

- Tikrai manai, kad tai būtina? Ilgai čia neužsibūsime. 

— Arkliams taip pat reikia poilsio, gal jie norės pasiraičioti vandeny- 
je ar paplaukioti, - pasakė ji, nuimdama krepšius ir jojimo paklotą nuo 
Yhaha. - Be to, norėčiau, kad Vilkas mus pasivytų. Nemačiau jo visą rytą. 
Turbūt užuodė kokį viliojantį kvapą, ir dabar persekioja grobį. 

- Gerai, - Jondalaras nesiginčydamas ėmė rišti Lenktynininko krepšių 
diržus. Jis sudėjo juos į valtį šalia Ailos krepšių ir draugiškai pliaukštelėjo 
eržilui per pasturgalį, taip paragindamas bėgti paskui savo motiną. 

Jauna moteris skubiai nusimetė drabužius ir įbrido į vandenį, o Jon- 
dalaras stabtelėjo nusišlapinti. Paskui dirstelėjo į Ailą ir nebegalėjo nuo 
jos atitraukti akių. Ji iki kelių stovėjo tviskančiame vandenyje, saulės spin- 
duliuose, besiskverbiančiuose pro medžių šakas, maudėsi žvilgesyje, kuris 
jos plaukus apsiautė auksine aureole ir atsispindėjo nuo nuogos, įdegusios 
lankstaus kūno odos. 

Jondalaras vėl buvo pritrenktas moters grožio. Akimirką jį užvaldė sti- 
prus meilės jausmas, net gerklę sugnybo. Aila pasilenkė pasisemti vandens, 


tad dar labiau atsiskleidė kuplūs sėdmenų apvalumai ir pasirodė blyškesnė 

vidinės šlaunų pusės oda. Jondalarą užliejo karščio ir geismo banga. Jis nu- 
sišypsojo pagalvojęs apie šį tą daugiau nei paprastas pasiplaukiojimas. 

Aila atsigręžė į link jos brendantį vyrą, pamatė jo šypseną ir pažįstamą, 
prikaustantį ryškiai mėlynų akių žvilgsnį, paskui pastebėjo, kaip keičiasi 
jo vyriškumo forma. Ji pajuto gilų atsakomąjį jaudulį; tada moteris atsi- 
palaidavo, ir visa įtampa, kurios ji nė nesuvokė buvus, dingo. Šiandien jie 
niekur daugiau nekeliaus. Jiems abiem reikėjo sulėtinti tempą, trūko ma- 
lonios, jaudinančios pramogos. 

Jondalaras pastebėjo į jį mestą moters žvilgsnį ir pasąmonėje užfiksavo 
palankų atsaką bei nežymų jos laikysenos pokytį. Ailos kūno poza tapo 
labiau viliojanti. Jo reakcija buvo akivaizdi, nebūtų galėjęs jos nuslėpti net 
jei būtų to norėjęs. 

— Vanduo nuostabus, - tarė ji. - Tau šovė puiki mintis. Paplaukiokime, 
juk taip karšta. 

— Taip, jaučiu karštį, — atsiliepė Jondalaras ir šelmiškai šypsodamasis 
ėmė bristi Ailos link. - Nežinau, kaip tau tai pavyksta, tačiau greta tavęs 
visiškai nesivaldau. 

- Kodėl turėtum valdytis? Aš irgi prie tavęs nesivaldau. Vos pažiūri 
šitaip į mane, ir aš jau pasiruošusi, - ji pražydo plačia, gražia, vyro taip 
dievinama šypsena. 

— O, moterie, - atsiduso jis, apkabindamas Ailą. Ji pasistiebė, o jis pa- 
silenkė ir jos minkštas lūpas palietė tvirtu, neskubriu bučiniu. Perbraukė 
ranka per jos nugarą, juto saulės įšildytą odą. Ji mėgo jo prisilietimus ir 
akimirksniu, neįtikėtinai greitai, atsakė į glamones. 

Jis siekė žemiau, jos lygių apskritų sėdmenų, mylimąją prisitraukė ar- 
čiau. Ji prie savo pilvo juto jo šiltą kietumą, bet sujudėjusi prarado pusiaus- 
vyrą. Moteris stengėsi išsilaikyti, bet iš po kojų išslydo akmenukas. Aila 
griebėsi už Jondalaro, abu virto į vandenį, paskui kvatodamiesi atsisėdo. 

— Ar nesusižeidei? - paklausė Jondalaras. 

— Ne, - patikino ji, - bet vanduo šaltas, bandžiau atsargiai apsišlaksty- 
ti. Dabar, kai jau esu šlapia, paplaukiosiu. Juk to čia ir sustojome? 

— Taip, bet tai nereiškia, kad negalime nuveikti ir ko kito, - tarstelėjo 
Jondalaras. 

Jis pastebėjo, kad vanduo siekia žemiau pažastų ir jos pilnos krūtys 


plūduriuoja, primindamos išlenktus valčių pirmagalius su kietais rausvais 

smaigaliais. Jis pasilenkė ir liežuviu pakuteno spenelį, vėsiame vandenyje 
juto moters kūno šilumą. 

Ji sudrebėjo ir, atlošusi galvą, atsidavė pojūčiams. Jis suėmė kitą jos krū- 
tį, apgaubė delnu, paskui ranka brūkštelėjo per nugarą ir prisitraukė mo- 
terį arčiau. Ji buvo tokia įsijautrinusi, kad vien nuo vyro delno, slystančio 
kietu speneliu, prisilietimo per visą kūną pasklido malonus dilgčiojimas. 
Vyras pačiulpė kitą spenelį, paskui išbučiavo jos krūtinę, kaklą, švelniai 
pūstelėjo į ausį ir susirado mylimosios lūpas. Ji truputį prasižiojo, pajuto 
jo liežuvio prisilietimą, paskui bučinį. 

— Eime, - Jondalaras atsistojo ir ištiesė Ailai ranką. - Paplaukiosim. 

Jis nusivedė ją giliau, į duburį, kur vanduo siekė iki juosmens, paskui 
vėl ją prisitraukė ir pabučiavo. Ji pajuto jo ranką sau tarp kojų, vandens 
vėsą kūno klostėms prasiskleidus, ir dar stipresnį geidulį, kai Jondalaras 
surado jos kietą, mažą malonumų gumbelį ir pradėjo jį glamonėti. 

Moteris atsidavė jausmams. „Štai, - galvojo ji, - tai vyksta taip greitai. 
Aš beveik pasiruošusi. Giliai įkvėpusi ji išslydo iš vyro glėbio ir juokdama- 
si pradėjo taškytis vandeniu. 

— Manau, paplaukiosim, - pasakė ji ir keliais grybšniais nusiyrė į priekį. 

Erdvės plaukti buvo nedaug, duburį iš kitos pusės supo sala, tankiai ap- 
augusi nendrėmis. Kiek paplaukiojusi Aila atsistojo ir atsisuko į Jondalarą. 
Jis šypsojosi, ir ji juto jo traukos jėgą, jo geismą, meilę. Moteris troško šio 
vyro. Jis nuplaukė link jos, o ji pradėjo plaukti atgal į paplūdimį. Jondala- 
ras apsisuko ir nuplaukė paskui ją. 

Kai pasidarė pernelyg seklu, jis atsistojo ir tarė: 

— Ką gi, paplaukiojom, - tada paėmė Ailą už rankos ir iš vandens nu- 
sivedė į paplūdimį. 

Bučiuodamas moterį vyras juto, kaip ji traukia jį artyn, o Ailai dingojo- 
si, jog tirpsta jo rankose, ji krūtine, pilvu bei šlaunimis spaudėsi prie tvirto 
mylimojo kūno. 

— Atėjo laikas kitiems dalykams, - tarė Jondalaras. 

Jai užėmė kvapą. Jis stebėjo, kaip jos akys išsiplečia, o ėmus kalbėti bal- 
sas suvirpėjo. 

— Kokiems kitiems dalykams? — paklausė ji, stengdamasi erzinamai 
šypsotis. 


Jis parkrito ant žemės ir ištiesė į ją rankas. 


I000 


KELIONĖ PER LYGUMAS 


— Ateik, parodysiu. 

Ji atsisėdo šalia. Jis bučiuodamas paguldė ją ant nugaros, tada be jokio 
perspėjimo užgulė, pasislinkęs žemiau praskėtė jos kojas ir lyžtelėjo vėsias, 
drėgnas jos klostes. Ji akimirkai plačiai atsimerkė ir sudrebėjo nuo stai- 
gaus, tvinkčiojančio pliūpsnio giliai viduje, paskui pajuto saldų tempimą, 
kai vyras čiulpė jos malonumų vietą. 

Jis norėjo ją išragauti, gerte išgerti, ir žinojo, kad ji pasiruošusi. Jau- 
čiant, kaip moteris atsiliepia į glamones, vyro jaudulys augo, slėpsnas gėlė 
nuo didžiulio geismo, kiek išlinkęs vyriškumas visiškai sutvirtėjo. Jonda- 
laras uostinėjo, kramsnojo, čiulpė, valdė moterį savo liežuviu, paskui siekė 
paragauti giliau ir tuo mėgavosi. Kad ir kaip pats troško kuo greičiau pa- 
tirti malonumą, norėjo amžinai glamonėti mylimąją. Jam patiko stebėti ją 
tokią laimingą. 

Ji juto kylant nepaprastą susijaudinimą, dejavo, ėmė rėkti, nes jau kopė 
į viršūnę, beveik pasiekė pačią jos smailę. 

Jei būtų norėjęs, Jondalaras būtų galėjęs pasiekti viršūnę net nejeida- 
mas į ją, bet jis taip mėgo būti jos viduje. Vyras troško, kad būtų kažkoks 
būdas viską daryti vienu metu. 

Ji tiesė rankas ir kėlė sėdmenis jo pasitikti, o viduje kilo galinga audra, 
kuri paskui beveik be įspėjimo prasiveržė. Jis pajuto drėgnumą ir šilumą, 
paskui pasikėlė, surado jo laukiančią angą ir, stipriai stumtelėjęs savo vyriš- 
kumą, visiškai ją užpildė. 

Ji išrėkė jo vardą, siekė jo, geidė jo, išrietė nugarą. Jis nėrė gilyn ir juto, 
kaip jos šiluma visiškai jį apglėbia. Paskui drebėdamas ir aimanuodamas 
jis atsitraukė ir pajuto ypatingą tempimą slėpsnose, o nuo jautraus orga- 
no sukilo pojūčiai giliai viduje. Staiga jis atsidūrė viršūnėje, jau nebegalėjo 
laukti, dar kartą stumtelėjo ir pajuto, kaip visą kūną užlieja malonumas. 
Džiaugsmo perpildyta Aila šaukė kartu su juo. 

Vyras sukniubo ant moters, abu ilsėjosi po džiugaus jaudulio ir audrin- 
gos kulminacijos. Po kurio laiko jis pakėlė galvą, o Aila jį pabučiavusi paju- 
to savo kvapą ir skonį, visada primindavusius, kokius neįtikėtinus pojūčius 
Jondalaras gali sužadinti. 

— Maniau, nenorėsiu skubėti, bet buvau tokia tau pasiruošusi. 

— Tai nereiškia, kad mums reikia skubėti, juk žinai, - atsakė vyras ste- 


bėdamas, kaip lėtai skleidžiasi jos šypsena. 

Jondalaras nusirito ant šono, paskui atsisėdo. 

- Šis akmenuotas paplūdimys nėra labai patogus, - pasakė jis. - Kodėl 
nesakei? 

— Nepastebėjau to, bet dabar jaučiu, kad vienas akmuo duria man į 
klubą, o kitas - po petimi. Manau, turėtume paieškoti minkštesnės vietos 
tau atsigulti, - pasakė ji gudriai šypsodamasi, su žiburiukais akyse. - Tik 
iš pradžių norėčiau iš tikrųjų paplaukioti. Gal netoliese yra gilesnis kana- 
las? 

Jie vėl įbrido į upę, perplaukė nediduką duburį, paskui toliau yrėsi 
prieš srovę, verždamiesi pro seklų, dumbliną nendrių sąžalyną. Kitoje pu- 
sėje vanduo buvo vėsesnis, paskui iš po kojų dingo pagrindas, ir jie atsidūrė 
atvirame kanale, kuris vingiavo pro nendres. 

Aila pavijo ir pralenkė Jondalarą, bet jis nepasidavė, greitai pasiekė mo- 
terį. Jie abu buvo stiprūs plaukikai, ir netrukus jau draugiškai lenktyniavo 
plaukdami atviru kanalu, kuris vingiavo tarp aukštų nendrių. Jie buvo ly- 
giaverčiai partneriai, tad vieną atkarpą pirmavo vienas, o po kelių mostų — 
jau kitas. Aila kaip tik buvo priekyje, kai jie pasiekė dar vieną išsišakojimą, 
o abi naujos upės atšakos suko taip staigiai, kad, kai Jondalaras pakėlė akis, 
Ailos nebebuvo matyti. 

— Aila! Aila! Kur tu? - pašaukė jis. Jokio atsakymo. Jis vėl šūktelėjo 
ir pajudėjo viena iš atšakų. Ta sukosi ratu, ir Jondalaras tematė nendres; 
kur tik pažvelgdavo, siūravo vien aukštos nendrių sienos. Staiga apimtas 
panikos jis vėl suriko: 

-Aila! Po galais, kokiam šaltam Motinos požemy slepiesi? 

Netikėtai jis išgirdo švilpimą, tokį, kokiu Aila paprastai kviesdavo Vil- 
ką. Jį užliejo palengvėjimo banga, bet švilpimas sklido iš kur kas toliau, 
negu, jo manymu, turėtų būti nuplaukusi Aila. Jis irgi sušvilpė, išgirdo jos 
atsakymą, paskui pradėjo plaukti kanalu atgal. Pasiekęs kanalo išsišakoji- 
mo vietą pasuko kita atšaka. 

Šita atšaka irgi sukosi ir liejosi į kitą kanalą. Jondalaras pajuto, kaip 
jį pagauna stipri srovė, ir netikėtai jau plaukė pasroviui. Priekyje jis pa- 
matė Ailą sunkiai besiiriančią prieš srovę, ir nuplaukė jos pasitikti. Jiems 
susitikus moteris ir toliau kapstėsi, baimindamasi, kad srovė vėl nuneš ją 
pasroviui. Jondalaras apsisuko ir plaukė prieš srovę šalia moters. Pasiekę 


išsišakojimą jie sustojo pailsėti. 

— Aila! Ką tu sau manei? Kodėl nepasakei man, kuriuo keliu plauki? — 
garsiai papriekaištavo Jondalaras. 

Ji nusišypsojo jam, žinodama, kai jo pyktis reiškia malštančią įtampą, 
kilusią dėl baimės ir susirūpinimo. 

— Aš tik bandžiau tave aplenkti. Nežinojau, kad kanalas taip greitai pa- 
suks atgal, o srovė bus tokia stipri. Mane nunešė pasroviui anksčiau, negu 
tai supratau. Kodėl srovė čia tokia stipri ? 

Įtampai nuslūgus ir palengvėjus, kad Aila saugi, Jondalaro pyktis grei- 
tai išsisklaidė. 

— Nežinau, — pasakė jis. — Tai keista. Galbūt esame šalia svarbiausio 
kanalo, o gal čia staiga darosi labai gilu. 

— Gerai, grįžkime atgal. Čia vanduo šaltas, jau pasiilgau to saulėto pa- 
plūdimio, - pasiūlė Aila. | 

Atgal jie plaukė neskubėdami. Nors srovė čia nebuvo tokia stipri kaip 
gretimame kanale, vis dėlto vanduo nešė juos į priekį. Aila apsivertė ir 
plaukdama ant nugaros stebėjo pro šalį slenkančias žalias nendres ir giedrą 
mėlyną dangaus skliautą virš galvos. Saulė buvo vis dar rytiniame danguje, 
bet jau aukštai. 

— Prisimeni, kurioje vietoje įplaukėme į šitą kanalą, Aila? - paklausė 
Jondalaras. - Viskas atrodo vienoda. 

— Ant kranto augo trys aukštos pušys, viena šalia kitos, vidurinė aukš- 
tesnė. Jos buvo už svyrančių gluosnių, - atsakė ji, paskui persivertė ant 
pilvo ir vėl ėmė plaukti. 

— Čia prie vandens auga daug pušų. Gal derėtų sukti į krantą? Gal jas 
jau praplaukėm, - pastebėjo Jondalaras. 

— Nemanau. Pušis pasroviui nuo didesniosios buvo juokingai išlinkusi. 
Dar jos nemačiau. Luktelk... priekyje... štai jos, matai? — Aila pasuko nen- 
drių sąžalyno link. 

— Tu teisi, - pasakė Jondalaras. — Čia ir bridome į vandenį. Nendrės 
sulinkusios. 

Jie pro nendres prasibrovė į mažą duburį, kurio vanduo dabar atrodė 
šiltas. Išlipę ant akmenuotos nerijos žmonės pasijuto lyg sugrįžę namo. 

— Manau, reiktų užkurti ugnį ir užplikyti arbatos, - pasakė Aila, nuo“ 
kūno rankomis nusibraukdama vandenį. Paskui ji nugręžė savo plaukus ir 


patraukė link krepšių, pakeliui pakeldama kelis pagalius malkoms. 

— Reikia drabužių? - paklausė Jondalaras, numesdamas daugiau malkų. 

— Geriau iš pradžių apdžiūsiu, - pasakė ji. Arkliai ganėsi stepėse neto- 
liese, bet niekur nė ženklo nebuvo matyti Vilko. Sukirbėjo nerimas, nes jau 
ne pirmą kartą Vilkas pusei dienos prašampa. - Kodėl tau nepasitiesus pa- 
lapinės pakloto ant to saulėto žolės lopo? Pailsėtum, kol išvirsiu arbatos. 

Aila įkūrė nemažą laužą, Jondalaras atnešė vandens. Tada moteris 
rūpestingai apgalvodama iš savo atsargų išrinko džiovintų vaistažolių. Ji 
manė, kad tiks mėlynžiedžių liucernų arbata, nes ji tonizuoja ir gaivina, 
dar gerai būtų pridėti vaistinių agurklių žiedų ir lapų, suteikiančių energi- 
jos, o dėl saldumo ir švelnaus, pikantiško skonio - leukonijų. Jondalarui 
ji dar parinko tamsiai raudonų vyriškų alksnių žirginių, kurių priskynė 
pavasario pradžioje. Ji atsiminė, kokia buvo sumišusi, kai juos rinko, nes 
vis galvojo apie pasižadėjimą susijungti su Raneku, drauge trokšdama, kad 
juodaodžio raižytojo vietoje būtų Jondalaras. Berdama žirginius į zelan- 
doniečio puodelį ji juto laimės šilumą. 

Aila du arbatos puodelius atsinešė ant žolės lopinėlio, kur ilsėjosi Jon- 
dalaras. Dalis pakloto jau buvo šešėlyje, bet ji buvo tuo patenkinta - kad ir 
kaip šaltai pasiplaukiojusi, dienos karštyje vėl spėjo sukaisti. Padavusi vy- 
rui puodelį, Aila atsisėdo šalia. Jie ilsėjosi gurkšnodami gardžiai kvepian- 
čią arbatą, daug nekalbėjo, stebėjo arklius, kurie stovėjo susiglaudę šonais 
ir vienas nuo kito snukio vaikė įkyrias muses. 

Baigęs gerti arbatą Jondalaras atsigulė ant nugaros ir rankas pasikišo 
po galva. Aila džiaugėsi matydama jį labiau atsipalaidavusį, nespiriamą 
noro iš karto šokti ant kojų ir keliauti toliau. Padėjusi savo puodelį, ji išsi- 
tiesė greta, atrėmė galvą į duobutę žemiau vyro peties, o ranka apkabino 
jį per krūtinę. Ji užsimerkusi uodė mylimojo aromatą, pajuto, kaip jis ją 
apkabina, ranka braukia jai per klubą, švelniai glamonėja. 

Pasukusi galvą Aila pabučiavo jo šiltą odą, paskui švelniai iškvėpė orą 
jam į kaklą. Jondalaras suvirpėjo ir užsimerkė. Ji vėl jį pabučiavo, o paskui 
pasikėlė ir švelniais krimstelėjimais ir bučiniais nusėjo jo pečius ir kaklą. 
Jis vos galėjo ištverti kutenančius bučinius, tačiau tai taip kankinamai jau- 
dino, kad jis bijojo krustelėti ir prisivertė ramiai gulėti. 

Ji išbučiavo jo kaklą ir skruostus, lūpomis juto seniai skustos barzdos 
dyglius; tada pasikėlusi pasiekė jo burną ir švelniais bučinukais perbėgo 

veide buvo matyti laukimas. Pagaliau jis atsimerkė ir pamatė ją palinkusią, 
besišypsančią, nutviekstą gryno džiaugsmo, vis dar šlapiais, per vieną petį 
krintančiais plaukais. Jis norėjo siekti jos ir priglausti prie savęs, bet tik 
šypsojosi. 

Aila pasilenkė ir liežuviu itin lengvai, vos juntamai ėmė glostyti jo lūpas, 
o švelniam vėjui dvelkiant per drėgnas kūno vietas jį krėtė neįtikėtinas dre- 
bulys. Galiausiai, kai jis manė daugiau nebeištversiąs, ji stipriai prie jo pri- 
siglaudė lūpomis. Jondalaras pajuto, kaip jos liežuvis siekia įeiti, ir pravėręs 
lūpas jį įsileido. Moteris liežuviu lėtai glamonėjo vyro burną, lietė ir kuteno 
briaunotą gomurį, paskui vėl švelniai bučiavo ir lengvai krimsnojo lūpas. 
Ištiesęs rankas Jondalaras suspaudė jos galvą ir prisitraukė prie savęs, paskui 
pats kilstelėjo galvą ir stipriai, godžiai, su pasitenkinimu ją pabučiavo. 

Kai jis vėl atsigulė ir ją paleido, Aila šelmiškai nusivaipė. Ji privertė 
jį sureaguoti, ir abu tai suprato. Stebėdamas ją, tokią patenkintą savimi, 
vyras ir pats buvo patenkintas. Ji jautėsi sumani, žaisminga, ir jis norėjo 
žinoti, kokius kitus džiaugsmus ji jam pasiūlys. Šitaip pagalvojus per kūną 
nuvilnijo geidulio banga. Galėjo būti įdomu. Jis šypsojosi ir laukė, stulbi- 
namai mėlynomis akimis stebėjo moterį. 

Ji pasilenkusi vėl pabučiavo jį į lūpas, paskui krimstelėjo kaklą, pečius 
ir krūtinę, galiausiai spenelius. Tada ji staiga atsiklaupė greta jo ir pasilen- 
kusi apžiojo jo pasirengusį vyriškumą. Ji priėmė jį kiek tik galėjo į savo 
šiltą burną, ir jis juto, kaip jos drėgna šiluma apgaubia jautrų jo organo 
galiuką ir leidžiasi toliau. Ji lėtai atsitraukė, čiulpė toliau. Jondalaras juto 
tokį potraukį, kuris, dingojosi, kilo iš pačios giliausios kūno vietos ir apė- 
mė jį visut visutėlį, kiekvieną jo dalelę. Jis užsimerkė ir mėgavosi augančiu 
pasitenkinimu, o ji vienu metu rankomis ir šilta burna glamonėjo ilgą jo 
vyriškumą. 

Liežuviu išglamonėjusi patį galiuką Aila ėmė greitai brėžti ratus aplink 
galvutę. Jondalaras vis stipriau jos geidė. Moteris ranka apglėbė minkštus 
kapšelius žemiau Jondalaro vyriškumo ir švelniai - jis prašė, kad toje vie- 
toje ji visada būtų švelni, - apčiuopė du paslaptingus, minkštus, apskri- 
tus „akmenėlius“. Ailai buvo smalsu, kam jie skirti, ji nujautė, kad jie yra 
svarbūs. Šiltoms rankoms gaubiant švelnius kapšelius Jondalarą užplūdo 
visiškai kitoks pojūtis - buvo malonu, tačiau ir šiek tiek neramu dėl šios 

Aila atsitraukė ir pažvelgė į vyrą. Jo nuoširdus pasitenkinimas ja ir tuo, 
ką ji daro, atsispindėjo jo veide ir akyse; vyras drąsinamai šypsojosi. Ailai 
buvo gera dovanoti Jondalarui malonumus. Tai ją jaudrino kitaip, giliai ir 
netikėtai, ir ji pradėjo suprasti, kodėl jis taip mėgsta teikti jai malonumus. Ji 
apdovanojo jį ilgu, lėtu bučiniu, paskui atsitraukė, apžergė vyrą, veidu nu- 
sisuko į jo pėdas. Įsitaisiusi jam ant krūtinės ji pasilenkė ir abiem rankom 
suėmė jo kietą, tvinkčiojantį organą, delnus sudėjo vieną virš kito. Nors jis 
buvo kietas ir pailgėjęs, oda buvo minkšta, glotni ir šilta. Aila visą Jondalaro 
vyriškumą nubėrė švelniais bučiniais, paskui švelniai apžiojo kapšelius ir jų 
viduje pajuto kietus kamuolėlius. 

Jis sudrebėjo, visą kūną perliejo netikėto malonumo blyksnis. Visko 
buvo beveik per daug: ne tik audringų pojūčių, bet ir Ailos vaizdo. Ji buvo 
pasikėlusi, kad jį pasiektų, sėdėjo jį apžergusi, tad jis galėjo matyti jos drė- 
gnus, tamsiai rausvus malonumų vietos vainiklapius ir odos klostes, ir net 
jos nuostabią ertmę. Aila paleido vyro kapšelius, kiek atsitraukusi vėl apžio- 
jo ir pradėjo čiulpti jo tvirtą, tvinkčiojantį vyriškumą, tada netikėtai paju- 
to, kad jis kiek truktelėjo ją atgal. Ir visiškai nelauktai jo liežuvis surado jos 
klostes ir jos malonumų vietą. 

Jis tyrė ją nekantriai, giliai, rankomis ir burna, čiulpė, glamonėjo, džiau- 
gėsi, kad gali ją taip myluoti, ir tuo pačiu metu juto didžiulį geismą, nes ji 
trynė jo varpą, kartu ją čiulpdama. 

Aila buvo visiškai pasiruošusi ir nebegalėjo susilaikyti, bet vyras bandė ati- 
tolinti aistros viršūnę, vis dar nepaleido moters. Būtų lengvai pasidavęs, bet 
norėjo daugiau, todėl kai ji visiškai užvaldyta pojūčių sustingo, išrietė nugarą 
ir suriko, jis apsidžiaugė. Pajutęs jos drėgnumą vyras sukando dantis, steng- 
damasis susivaldyti. Jondalaras buvo įsitikinęs, kad nesusivaldytų, jei nebūtų 
kiek anksčiau dalijęsi malonumais. Vis dėlto jis susitvardė ir kiek aprimo. 

- Aila, apsigręžk! Noriu tavęs visos, - paprašė jis. 

Ji linktelėjo. Ji taip pat troško jo viso. Moteris atsitraukė ir apsigręžusi 
apžergė vyrą. Kilstelėjusi įsileido į save jo išbrinkusią varpą, o paskui nusilei- 
do. Jis dejuodamas šaukė jos vardą, mėgavosi giliu, šiltu, priimančiu šuliniu. 
Judėdama aukštyn ir žemyn moteris juto spaudimą įvairiose jautriose kūno 
vietose ir galėjo pati kur tinkama kreipti kietą vyriškumą. 

Jondalaras aprimo, geismas taip nebekankino. Aila palinko pirmyn kiek 


kitokia poza. Jis prisitraukė ją arčiau, pasiekė gundančias jos krūtis, vieną 

spenelį suėmė burna ir ėmė stipriai čiulpti; paskui siekė kito, suėmė abi 
krūtis. Kaip visada čiulpdamas Ailos krūtis Jondalaras juto, kaip ji giliai 
viduje virpa iš susijaudinimo. 

Judėdama aukštyn ir žemyn, siūbuodama pirmyn ir atgal Aila juto, 
kaip vėl užplūsta susijaudinimas. Jondalaro geismas taip pat augo, pojū- 
čiai sruvo per visą kūną. Kai moteris kiek atsilošė, jis suspaudė jos klubus 
ir padėjo valdyti jos judesius - pats ją kilnojo. Keldamas ją į viršų pajuto 
užliejant bangą, o paskui staiga atsidūrė geismo viršūnėje. Slėpsnose suki- 
lęs išsiveržė pliūpsnis, vyras visas drebėdamas suriko, o moteris dejavo ir 
virpėjo artėjant malonumų kulminacijai. 

Jondalaras dar kelis kartus kilstelėjo ją aukštyn ir nuleido, paskui pri- 
sitraukė ir pabučiavo jos spenelius. Aila dar kartą suvirpėjo ir suglebo. Jie 
ramiai gulėjo sunkiai alsuodami, bandydami atgauti-kvapą. 

Kiek atsikvėpusi Aila pajuto kažką šlapio ant savo skruosto. Minutėlę 
ji manė, jog tai Jondalaras, bet drėgmė buvo šalta ir visai kitokia, nors kve- 
pėjo labai pažįstamai. Atsimerkusi moteris pamatė iššieptus Vilko nasrus. 
Jis vėl ją pauostė, o paskui bandė įsiterpti tarp jųdviejų su Jondalaru. 

— Vilke! Dink iš čia! - subarė Aila stumdama jo šaltą nosį ir stengda- 
masi išvengti vilkiško kvapo. Paskui ji atsigulė ant šono šalia vyro. Ištiesusi 
rankas sugriebė Vilko sprandą ir sukišo pirštus į kailį. - Džiaugiuosi tave 
matydama. Kur visą dieną buvai? Truputį nerimavau, - moteris atsisėdo, 
abiem rankom suėmė žvėries galvą ir priglaudė savo kaktą prie jo, tada 
atsisuko į vyrą. — Įdomu, ar seniai jis sugrįžo? 

- Ką gi, džiaugiuosi, kad išmokei jį mums netrukdyti. Jei jis būtų mus 
pertraukęs, aš nežinau, ką būčiau jam padaręs, - pasakė Jondalaras. 

Jis atsikėlė, tada padėjo atsistoti Ailai. Apkabinęs pažvelgė jai į akis. 

— Aila, tai buvo... ką aš galiu pasakyti? Nerandu žodžių malonumui 
nusakyti. 

Jo akyse ji matė tokią meilę ir garbinimą, jog turėjo užsimerkti, kad 
nepravirktų. 

- Jondalarai, aš irgi norėčiau rasti žodžių, tačiau nežinau net jokių gen- 
ties ženklų, kurie parodytų, ką aš jaučiu. Net nežinau, ar tokių yra. | 

— Ką tik parodei man, Aila, kur kas daugiau nei žodžiais. Rodai man 


tai kiekvieną dieną įvairiausiais būdais, - netikėtai jis prisitraukė ją artyn 

ir suspaudė glėbyje, gerklėje jausdamas gumulą. - Mano moterie, mano 
Aila. Jei kada tave prarasiu... 

Aila suvirpėjo iš baimės išgirdusi tokius jo žodžius, bet tik tvirčiau į jį 
įsikibo. 

— Jondalarai, kaip tu visada žinai, ko aš iš tikrųjų noriu? —- paklausė 
Aila. Jie sėdėjo prie laužo, gurkšnojo arbatą ir stebėjo, kaip nuo sakuotų 
pušinių malkų į nakties orą traškėdamos šoka kibirkštys. 

Jondalaras jautėsi gerai pailsėjęs, patenkintas ir ramus. Popietę jie Žve- 
jojo. Aila parodė, kaip rankomis iš vandens ištraukti žuvį, paskui surado 
muilo šaknų, tad abu išsimaudė ir išsirinko plaukus. Vėliau keliautojai 
valgė nuostabų patiekalą iš žuvies, švelnaus žuvies skonio pelkių paukščių 
kiaušinių ir įvairių daržovių su minkštomis švendrų bandelėmis, keptomis 
ant karštų akmenų, ir saldžiomis uogomis. 

Vyras nusišypsojo. 

— Aš tiesiog įsidėmiu tai, ką tu man sakai, - paaiškino jis. 

— Jondalarai, kai dalijomės malonumais pirmą kartą, atrodė, norėsiu, 
kad tai ilgai užtruktų, bet tu geriau už mane žinojai, ko iš tikrųjų noriu. 
Vėliau supratai, kad noriu suteikti tau malonumą, ir man tai leidai, kol aš 
vėl tau pasiruošiau. Ir visada žinai, kada aš būnu pasiruošusi. Aš to nepa- 
sakau. | 

— Pasakai, tik ne žodžiais. Pati mane mokei kalbėti genties kalba, žen- 
klais ir judesiais. Aš tik bandau suprasti kitus tavo ženklus. 

— Nemokiau tavęs jokių tokių ženklų. Iš tikrųjų jų net nežinau. Be to, 
žinojai, kaip suteikti man malonumų, dar nemokėdamas kalbėti genties 
kalba, - ji suraukė antakius norėdama atrodyti rimta, ir tai jį prajuokino. 

— Yra tam tikras nežodinis bendravimas tarp žmonių, kurie kalba. Jis 
daug išraiškingesnis nei jiems patiems atrodo. 

— Taip, pastebėjau, - pasakė Aila galvodama apie tai, kiek ji sugebėjo 
suprasti žmones vien atpažindama ženklus, kuriuos jie rodė patys to neži- 
nodami. 

— Kartais kai ko išmoksti vien todėl, kad to nori, paprasčiausiai būni 
dėmesingas, - pridūrė Jondalaras. 

Mylimojo akyse Aila įžvelgė meilę, džiaugsmą dėl jos klausimų ir paste- 
bėjo, kad jai kalbant vyro žvilgsnis ima klaidžioti. Jis spoksojo į erdvę, tarsi 
labai toli būtų kažką pamatęs, ir ji suprato, kad jis galvojo apie ką kita. 

— Ypač gerai, kai žmogus, iš kurio nori pasimokyti, noriai moko, - pa- 
sakė Aila. - Zolena puikiai tave išmokė. 

Jis išraudo, atrodė sukrėstas ir nustebęs, įsmeigė akis į moterį, paskui 
sutrikęs nusigręžė. 

— Aš taip pat daug iš tavęs išmokau, — pridūrė Aila supratusi, kad jos 
pastaba vyrą sutrikdė. 

Atrodė, Jondalaras neįstengia pažiūrėti tiesiai į ją. Kai jis pagaliau pa- 
kėlė akis, kaktoje buvo susimetusios nerimo raukšlės. 

- Aila, kaip supratai, apie ką aš galvojau? — pasiteiravo jis. - Žinau, 
kad turi ypatingų dovanų, todėl Mamuta ir įdukrino tave prie mamuto 
židinio. Kartais atrodo, kad žinai mano mintis. Ar paėmei tas mintis iš 
mano galvos? 

Aila juto jo susirūpinimą ir kažkokį nerimą, beveik baimę. Vasaros su- 
sirinkime ji susidūrė su panašia baime kai kurių mamutojų, kurie manė, 
kad ji turi tam tikrų slėpiningų gebėjimų. Vis dėlto tai buvo tik nesupra- 
timas, pavyzdžiui, žmonės manė, kad moteris turi kažkokią ypatingą galią 
valdyti gyvūnus, nors ji tesurado juos mažus ir užaugino. 

O po genties sambūrio kažkas pasikeitė. Ji tikrai nenorėjo gerti to 
ypatingo šaknų antpilo, kurį pati ir paruošė šamanams, bet nesusivaldė; ji 
nenorėjo eiti į tą urvą ir išvysti šamanus, tiesiog taip nutiko. Pamatė juos 
visus ratu susėdusius nišoje urvo gilumoje, tada ir nukrito į juodą tuštu- 
mą savo viduje, manė, kad pražuvo amžiams ir niekada neras kelio atgal. 
Tuomet jos viduje atsirado Krebas ir kalbėjosi su ja. Nuo to laiko kartkar- 
tėmis atrodo, kad ji žino kažką, ko negali paaiškinti žodžiais. Pavyzdžiui, 
kai Mamuta vedėsi ją kartu ieškoti, ji juto, kaip pakyla ir stepėmis skrieja 
paskui jį. Pažvelgusi į Jondalarą ir pamačiusi, kaip keistai jis į ją žiūri, Aila 
pajuto baimę, kad gali jį prarasti. 

Ji pažvelgė į jį, nušviestą laužo šviesos, o paskui nudelbė akis. Tarp jų- 
dviejų negali būti jokios netiesos, jokio melo. Ji sąmoningai niekada jam 
nesakys nieko, kas nėra tiesa; tarp jų nieku gyvu negalėjo įsiterpti net ir 
suprantamas susilaikymas nuo kalbėjimo, kuris gentyje buvo leidžiamas 
norint išsaugoti privatumą. Net jei sakydama tiesą rizikuoja jį prarasti, 
privalo tai pasakyti ir išsklaidyti nerimą. Ji pažiūrėjo tiesiai į Jondalarą ir 

— Aš nežinau tavo minčių, Jondalarai, bet galiu jas nuspėti. Juk ką tik 
kalbėjomės apie nežodinius ženklus, kurie būdingi žodžiais kalbantiems 
žmonėms. Tu taip pat juos naudoji, o aš jų ieškau ir dažnai žinau, ką jie 
reiškia. Galbūt todėl, kad taip stipriai tave myliu ir noriu pažinti, visada 
tave stebiu, - ji trumpam nusisuko, paskui pridūrė: - Šito mokomos gen- 
ties moterys. 

Aila žvelgė į Jondalarą. Jo veide atsirado palengvėjimas ir smalsumas, 
o ji kalbėjo toliau: 

— Kalbu ne tik apie tave. Aš neaugau tarp... mano rūšies žmonių ir esu 
įpratusi matyti žmonių rodomų ženklų prasmę. Tai padėjo man daug suži- 
noti apie sutiktus žmones, nors iš pradžių buvo labai keblu pirmiausia todėl, 
kad žmonės, kurie kalba žodžiais, dažnai sako viena, o jų nežodiniai ženklai 
rodo visai ką kita. Kai pagaliau tai suvokiau, pradėjau suprasti daugiau nei 
vien žodžių prasmę. Štai kodėl Krosija sa manimi nebežaidžia kauliukais. 
Aš visada žinodavau, kurioje rankoje ji laiko pažymėtą kauliuką. 

— Oaš stebėjausi. Ją kiti laikė labai gera žaidėja. 

- Ji tikrai gerai tai moka. 

— Tik kaip supratai, kad galvojau apie Zoleną? Dabar ji Zelandonė. 
Paprastai šitaip apie ją galvoju, net mintyse nevadinu jaunystės vardu. 

— Stebėjau tave, ir tavo akys sakė, kad tu myli mane ir esi laimingas su 
manimi. Aš jaučiausi nuostabiai. O pradėjęs kalbėti apie norą išmokti tam 
tikrų dalykų akimirką tu manęs nematei. Atrodė, lyg žiūrėtum kažkur toli. 
Anksčiau pasakojai man apie Zoleną, moterį, kuri mokė tave tavo dova- 
nos, gebėjimo priversti moterį šitaip jaustis. Mes kaip tik apie tai kalbėjo- 
mės, tad supratau, kad tikriausiai galvoji apie ją. 

— Aila, tai nepaprasta! - pareiškė Jondalaras plačiai, su palengvėjimu 
nusišypsodamas. — Primink, kad nebandyčiau slėpti nuo tavęs paslapčių. 
Galbūt ir negali paimti minčių iš kito žmogaus galvos, bet tikrai gali ką 
nors panašaus. | 

— Yra dar šis tas, ką tu turėtum žinoti, - pasakė ji. 

Jondalaras vėl suraukė antakius. 

— Ką? 

— Kartais manau, kad turiu... kažkokią dovaną. Kažkas įvyko genties 
sambūryje, tada, kai ėjau su Bruno gentimi, kai Durkas buvo kūdikis. Pa- 
dariau kažką, ko nederėjo. Netyčia, visiškai atsitiktinai išgėriau skysčio, 

kurį buvau paruošusi šamanams, o paskui suradau juos urve. Pati jų neieš- 
kojau. Net nežinau, kaip tame urve atsidūriau. Jie buvo... — drebulio nu- 
purtyta ji nebegalėjo kalbėti toliau. - Kažkas įvyko. Pasiklydau tamsoje. 
Ne urve, o vidinėje tamsoje. Maniau, kad mirsiu, bet Krebas man padėjo. 
Jis sudėjo savo mintis man į galvą... 

— Kąjis padarė? 

— Aš nežinau, kaip tai paaiškinti. Jis perkėlė savo mintis man į galvą, 
ir nuo to laiko atrodo, kad jis manyje kažką pakeitė. Kartais manau, kad 
galėčiau turėti tam tikrą dovaną. Vyksta tai, ko aš nesuprantu ir negaliu 
paaiškinti. Manau, kad Mamuta žinojo, kokią dovaną turiu. 

Jondalaras valandėlę patylėjo. 

— Vadinasi, jis neklydo įdukrindamas tave prie mamuto židinio, ir pa- 
darė tai ne tik dėl tavo gydymo įgūdžių. 

Aila linktelėjo. 

— Galbūt. Aš taip manau. 

— Tu nežinai, ką aš galvoju dabar? 

— Ne. Dovana tikrai ne tokia. Tai lyg kelionė sa Mamuta, kai jis ieško. 
Tarsi leistumeis į tolimas gelmes. 

— Dvasių pasaulį? 

— Nežinau. 

Jondalaras žvelgė į erdvę virš jos galvos svarstydamas, ką tai galėtų 
reikšti. Paskui papurtė galvą, pažvelgė į moterį ir gižiai šyptelėjo. 

— Manau, kad šitaip Motina su manimi pokštauja, - pasakė jis. — Pir- 
mą moterį, kurią mylėjau, ji pakvietė jai tarnauti, ir aš maniau, kad niekada 
nebepamilsiu. O dabar, kai radau kitą mylimą moterį, paaiškėja, kad jai 
yra skirta tarnauti Motinai. Ar tave taip pat prarasiu? 

— Kodėl turėtum mane prarasti? Aš nežinau, ar esu skirta tarnauti Mo- 
tinai. Nenoriu tarnauti bet kam. Aš tik noriu būti su tavimi, sukurti židinį, 


pagimdyti tavo vaikų, - garsiai paprieštaravo Aila. 


— Pagimdyti mano vaikų? — Jondalaras nusistebėjo tokiais žodžiais. — 


Kaip gali pagimdyti mano vaikų? Aš neturėsiu vaikų, vyrai neturi vaikų. 
Didžioji Motina duoda vaikus moterims. Ji gali panaudoti vyro dvasią, 
kad juos sukurtų, bet jie nėra jo. Jis privalo tik aprūpinti tuos, kuriuos turi 


jo pora. Tada jie yra jo židinio vaikai. 

Aila ir anksčiau kalbėjo apie vyrus, pradedančius naują gyvybę mote- 
ryje, tačiau tada jis visiškai nesuprato, kad ji iš tikrųjų yra mamuto židinio 
duktė. Kad ji galėjo apsilankyti dvasių pasaulyje ir gali būti skirta tarnauti 
Doni. Galbūc ji tikrai ką nors žinojo? 

— "Tu galėsi vadinti mano mažylius savo židinio vaikais, Jondalarai. No- 
riu, kad mano kūdikiai būtų tavo židinio vaikai. Aš tenoriu visada būti su 
tavimi. | 

— Aš taip pat to noriu, Aila. Norėjau tavęs ir tavo vaikų net anksčiau 
nei pažinau tave. Tik nežinojau, kad tave surasiu. Viliuosi, kad Motina 
nepradės gyvybės tavyje, kol mes negrįšime namo. 

— Aš suprantu, Jondalarai, - pasakė Aila, - ir taip pat to viliuosi. 

Aila paėmė puodelius ir juos išplovė, paskui baigė ruoštis, kad galėtų 
anksti iškeliauti. Jondalaras sudėjo visus daiktus, išskyrus miego kailius. 
Abu apsikabino, jautėsi maloniai nuvargę. Zelandonietis stebėjo, kaip ša- 
lia jo gulinti moteris ramiai kvėpuoja, bet jo paties miegas neėmė. 

„Mano vaikai, - galvojo jis. - Aila pasakė, kad jos kūdikiai bus mano 
vaikai. Ar pradėjome gyvybę, kai šiandien dalijomės malonumais? Jei nuo 
to prasidėtų nauja gyvybė, tai ji turėtų būti labai ypatinga, nes tie malonu- 
mai buvo geresni nei bet kada..“ 

„Kodėl buvo geriau? Nepadariau nieko, ko nebūčiau daręs anksčiau, 
bet su Aila viskas kitaip... Su ja niekada nepavargstu... Ji verčia mane vis 
daugiau jos norėti. Vien tik pagalvojęs apie ją imu jos geisti. Ji mano, kad 
aš žinau, kaip suteikti jai malonumų...“ 

„O jei ji tapo nėščia? Galbūt ji nebegali turėti vaikų? Kai kurios mote- 
rys negali jų susilaukti. Tik ji tikrai turi sūnų. O gal aš negaliu?“ | 

„Ilgai gyvenau su Serenija. Kol gyvenau kartu, ji nepastojo, bet anks- 
čiau ji turėjo vaiką. Gal būčiau pasilikęs su šaramudojais, jei ji būtų pa- 
stojusi... Kaip tik prieš man išvykstant ji pasakė, kad tikriausiai laukiasi. 
Kodėl nepasilikau? Ji pasakė, kad nenori su manimi susijungti, nors mane 
ir myli, todėl, kad aš jos nemyliu taip pat stipriai. Ji pasakė, kad brolį aš 
myliu labiau nei bet kokią moterį. Tik aš ją tikrai mylėjau, galbūt ne taip, 
kaip myliu Ailą, bet jei iš tikrųjų būčiau norėjęs, tikriausiai ji būtų su ma- 
nimi susijungusi. Ir aš tada tai žinojau. Ar pasinaudojau tuo kaip priežas- 
timi išvykti ? Kodėl išvykau? Nes Tonolanas išvyko, ir aš nerimavau dėl jo? 


Ar tai vienintelė priežastis?“ 

„Jei Serenija laukėsi, kai išvykau, jei ji turi kitą vaiką, ar jis yra pradėtas 
iš mano vyriškumo skysčio? Tai mano vaikas? Aila taip sako. Ne, tai neį- 
manoma. Vyrai neturi vaikų, jei Didžioji Motina nepanaudoja vyro dva- 
sios jiems sukurti. Ar ji kuria iš mano dvasios?“ 

„Kai atsidursime ten, bent jau sužinosiu, ar ji turi kūdikį. Kaip Aila jau- 
sis, jei Serenija turės vaiką, kuris galėtų kaip nors būti mano dalis? Įdomu, 
ką Serenija pamanys išvydusi Ailą? Ir ką Aila galvos apie Sereniją?“ 


Kitą rytą Aila nekantravo kuo greičiau keltis ir keliauti toliau, nors 
oras buvo ne mažiau tvankus nei praėjusį rytą. Titnagu iš ugnies akmens 
įskėlusi kibirkštį ji troško, kad nereikėtų krapštytis prie laužo. Pusryčiams 
būtų pakakę išvakarėse atidėto maisto, trupučio vandens, o apmąstydama 
su Jondalaru patirtus malonumus moteris pagalvojo, kad jau galėtų ne- 
begerti stebuklingųjų Izos vaistų. Jei atsisakytų savo ypatingosios arbatos, 
galbūt galėtų sužinoti, ar jie pradėjo kūdikį. Deja, Jondalarą nuliūdintų 
vien mintis apie jos nėštumą keliaujant, tad arbatą teks gerti toliau. 

Jaunoji moteris nežinojo, kaip vaistai veikė, - ji tik suprato, kad nepa- 
stos, jei kiekvieną rytą iki mėnulio laiko išgers po porą gurkšnių kartaus 
ir stipraus auksuotųjų kopčių nuoviro, o kiekvieną kraujavimo dieną - po 
nedidelį šalavijų šaknų nuoviro dubenėlį. 

Nebūtų labai sunku rūpintis kūdikiu kelionėje, bet Aila nenorėjo gim- 
dyti viena. Ji nežinojo, ar būtų išgyvenusi gimdydama Durką, jei šalia ne- 
būtų buvę Izos. 

Aila pliaukštelėjo per uodą, nutūpusį ant rankos, paskui, kol kaito 
rytinės arbatos, tad užteks ilgam, — o tai gerai, nes moteris nė vieno iš tų 
augalų nepastebėjo augant palei pelkę. Jie mėgo aukštesnes ir sausesnes 
vietas. Tikrindama maišelius ir ryšulėlius, sudėtus į nudėvėtą ūdros kai- 
lio vaistų krepšelį, Aila nusprendė, kad turi pakankamai vaistinių augalų, 
kurių gali prireikti nenumatytu blogiausiu atveju. Vis dėlto kai kuriuos 
reiktų pakeisti šviežesniais pastarųjų metų derliaus augalais. Laimei, ligi 


šiol nebuvo daug progų panaudoti gydomuosius augalus. 

Žmonės vėl pajudėjo į vakarus. Netrukus jie prijojo gana didelę, srau- 
nią upę. Jondalaras atrišo-nešulių krepšius, kurie kabėjo ganėtinai žemai 
ant Lenktynininko šonų, ir sukrovė juos į ant valkčių užkelrą dubens for- 
mos valtį. Jis neskubėjo, tyrinėjo upę. Mažoji upelė į Didžiąją Motiną įte- 
kėjo smailiu kampu, iš aukštupio pusės. 

— Aila, ar matai, kaip šis intakas pasiekia Motiną? Jis tiesiog teka tiesiai 
ir toliau pasroviui nė kiek neišplinta. Manau, jog tai priežastis tos greitos 
srovės, kuri mus pagavo vakar. 

— Manau, tu teisus, — pasakė ji. Paskui nusišypsojo vyrui: - Tau patin- 
ka žinoti reiškinių priežastis, tiesa? 

— Ką gi, vanduo nepradeda netikėtai greitai tekėti be priežasties. Ma- 
nau, turėtų būti paaiškinimas. 

— Ir tu jį suradai, - pagyrė Aila. 

Aila manė, kad Jondalaras ypač pakilios nuotaikos todėl, kad jie gero- 
kai pasistūmėjo persikėlę per upę, ir pati tuo džiaugėsi. Vilkas vis dažniau 
likdavo su jais, nenuklysdavo šalin, - tuo ji taip pat buvo patenkinta. Net 
arkliai atrodė energingesni. Poilsis visiems išėjo į naudą. Moteris jautėsi 
budri ir pailsėjusi, be to, patikrinusi vaistų atsargas ji atidžiai stebėjo Di- 
džiosios Upės žiočių bei gretimų pievų augaliją ir gyvūniją. Moteris paste- 
bėjo itin subtilius, mažus pasikeitimus. 

Iš gyvūnijos vis dar dominavo paukščiai, daugiausiai buvo garnių, ta- 
čiau kitų sparnuočių taip pat netrūko. Virš galvų skraidė didžiuliai pulkai 
pelikanų, dailios gulbės nebylės ir daugybė plėšriųjų paukščių, įskaitant 
juoduosius peslius, baltauodegius erelius, vapsvačdžius ir panašius į vana- 
gus skėtsakalius. Dar buvo matyti šokinėjančių, plasnojančių, giedančių ir 
žėrinčiomis spalvomis švysčiojančių mažųjų paukščių: lakštingalų ir nen- 
drinukių, juodgalvių ir rudųjų devynbalsių, mažųjų musinukių, volungių 
ir daug kitų. 

Deltoje buvo paplitę maži baubliai - sunkiai sugaunami, gerai užsi- 
maskavę pelkių paukščiai labiau buvo girdimi nei matomi. Jie visą dieną 
traukė savitas, duslias, niurnančias melodijas, kurios ypač sustiprėdavo 
vakarais. Tik vos kam prisiartinus jie, ištiesę savo ilgus snapus, taip gerai 
įsimaišydavo tarp nendrių, kur suko lizdus, kad tarsi pranykdavo. Vis dėl- 
to Aila matė ne vieną baublį skrendantį virš vandens gaudyti žuvies. Bau- 


bliai skrisdami tampa gerai matomi: jų dengiamosios plunksnos - mažos 

plunksnos palei sparnų priekį ir ties uodegos pagrindu, dengiančios di- 
desnių plasnojamųjų plunksnų galus, - buvo ganėtinai blyškios ir ryškiai 
kontrastavo su tamsiais sparnais ir nugara. 

Pelkynuose taip pat veisėsi gyvūnai, kuriems reikėjo skirtingos aplin- 
kos: pavyzdžiui, stirnos ir šernai gyveno miškuose; kiškiai, didieji žiurkė- 
nai ir didieji elniai telkėsi miškų pakraščiuose. Jodami žmonės vis pastebė- 
davo įvairiausių padarų, kurių jau seniai nebuvo matę, ir rodė juos vienas 
kitam: saigas, lekiančias pro lėtus ir sunkius taurus; mažas rainas laukines 
kates, tykančias paukščių ir iš medžio stebimas dėmėtojo leopardo; lapių 
šeimyną su mažyliais; porą riebių barsukų ir keletą neįprastų šeškų su bal- 
tais, geltonais ir rudais marmurinio rašto kailiukais. Vandenyje buvo ma- 
tyti ūdrų ir audinių, o šalia ir jų mėgstamiausio maisto - ondatrų. 

Buvo ir vabzdžių. Neįtikėtinu greičiu pro šalį skriejo dideli geltoni 
laumžirgiai, o trapūs mažesnieji, švytintys melsvai ir žalsvai, puošė neiš- 
vaizdžius gysločių žiedynų smaigalius. Neįkyrūs dailūs vabzdžiai buvo 
malonios išimtys palyginti su netikėtai pasirodančiais erzinančiais uodų 
spiečiais. Atrodė, viskas įvyksta per vieną dieną, nors vangių šalutinių 
upokšnių ir dvokiančių duburių drėgmėje ir šilumoje mažyčiai vabzdžių 
kiaušinėliai galėtų bręsti be paliovos. Pirmieji mažų uodų debesys pasi- 
rodydavo iš pat ryto ir pakibdavo virš vandens, bet sausose pievose jų dar 
nebūdavo matyti, todėl keliautojai užsimiršdavo. 

Atėjus vakarui nepaisyti tų įkyrių vabzdžių buvo neįmanoma. Uodai 
rausėši į sunkius, prakaitu permirkusius arklių kailius, zvimbė aplink jų 
akis, šliaužė į jų nasrus ir šnerves. Vilkui sekėsi ne ką geriau. Vargšai gyvū- 
nai buvo kaip nesavi, be to, juos kankino erkės. Erzinantys vabzdžiai lindo 
net į žmonių plaukus. Aila ir Jondalaras spjaudėsi ir trynė akis, kad jodami 
atsikratytų mažų kenkėjų. Uodų spiečiai tirštėjo arčiau deltos, ir žmonės 
pradėjo svarstyti, kur įsikurs naktį. 

Jondalaras pastebėjo žalią kalvą dešinėje ir pagalvojo, kad nuo jos gali 
atsiverti platesnis vaizdas. Jie užjojo ant kalvos viršūnės ir pažvelgė žemyn, 
į žėrintį užutėkio vandenį. Čia stigo sodrios deltos augmenijos ir užsisto- 
vėjusių duburių, kuriuose susiformavo itin palankios sąlygos imagams, 
suaugusiems vabzdžiams, gyvuoti. Užutėkį supo keli medžiai ir keletas 


krūmų, kurių šakos tarsi rėmino platų, viliojantį paplūdimį. 

Vilkas bėgte pasileido žemyn, arkliai neraginti ėmė leistis jam įkandin. 
Viskas, ką moteris ir vyras galėjo padaryti, tai sustabdyti juos ir nukelti 
nešulių krepšius, atrišti Yhaha valkčius. Visi skubiai pasileido į tyrą van- 
denį. Ner Vilkas, kuris nemėgo bristi per upes, nė kiek nesudvejojęs ėmė 

„pliuškentis užutėkyje. 

— Manai, kad jis pagaliau pamėgs vandenį? - paklausė Aila. 

— Tikiuosi, taip. Teks kirsti dar daug upių. 

Arkliai panardino galvas atsigerti, šnarpštė ir prunkštė, taškėsi vande- 
nyje, o paskui sugrįžo į seklumą. Abu sugulė ant purvino kranto norėdami 
pasiraičioti smėlyje ir pasikasyti. Aila garsiai nusijuokė iš jų snukių minų, 
besivartančių ir grynu džiaugsmu šviečiančių akių. Abu arkliai buvo visiš- 
kai purvini, bet dumblui išdžiūvus prakaitas, negyva oda, vabzdžių kiauši- 
nėliai ir kitos niežulio priežastys atsiskyrė ir nukrito kartu su dulkėmis. 

Žmonės ant ežero kranto įsirengė stovyklą ir kitą dieną anksti iškelia- 
vo. Vakare jie norėjo surasti kitą tokią jaukią stovyklavietę. Po moskitų 
bangos išsiperėjo uodai, nuo kurių įkandimų ant odos iškildavo raudoni 
niežtintys gumbai. Tai Ailą su Jondalaru privertė storiau apsirengti, bet, 
įpratę vilkėti kiek įmanoma mažiau drabužių, dabar jie jautėsi nemaloniai 
sukaitę. Nė vienas gerai nesuprato, kada pasirodė musės. Visada aplink 
sukiodavosi keletas sparvų, bet čia jos buvo mažesnės ir skaudžiai kando, 
o staiga jų itin pagausėjo. Nepaisant to, kad buvo šiltas vakaras, keliautojai 
anksti sulindo į savo miego kailius, kad tik išvengtų vabzdžių spiečių. 

Kitą rytą jie neardė stovyklos tol, kol Aila nesuieškojo vaistinių augalų, 
tinkamų įkandimams gydyti ir vabzdžius atbaidančioms priemonėms ga- 
minti. Drėgnoje ir ūksmingoje vietoje šalia vandens ji surado nariuotųjų 
bervidžių su pavieniais keistos kapliukų formos rudais žiedeliais. Ji nusky- 
nė visą augalą, ruošėsi iš jo padaryti odą gydančio ir niežulį lengvinančio 
skysčio. Moteris prisiskynė ir didelių gysločių lapų, tinkamų pridėti į skys- 
tį. Jie puikiai tiko gydyti įvairioms žaizdelėms nuo vabzdžių įkandimų iki 
nudegimų, netgi sunkioms opoms ir didelėms žaizdoms. Tolėliau stepėse, 
kur buvo sausiau, ji pririnko žydinčių pelynų, vartojamų kaip priešnuo- 
džiai. 

Aila labai apsidžiaugė suradusi ryškiai geltonų medetkų, pasižyminčių 
antiseptinėmis savybėmis. Jos greitai malšino aštrų įgėlimo skausmą, be 


to, itin efektyviai atbaidė vabzdžius, pakakdavo apsišlakstyti stipriu šių 

augalėlių nuoviru. Saulėtame miško pakrašty ji aptiko laukinių mairūnų, 
kurie kaip užpilas buvo ne tik gera priemonė nuo vabzdžių, bet geriami 
kaip arbata žmogaus prakaitui suteikdavo aštraus kvapo, kuris buvo ne- 
malonus uodams, blusoms ir daugumai musių. Ji net pabandė šiek tiek 
skysčio sugirdyti arkliams ir Vilkui. 

Jondalaras stebėjo, kaip ji dirba, daug klausinėjo ir susidomėjęs klausė- 
si moters aiškinimų. Apmalšus erzinantiems įkandimams, vyras pasijuto 
geriau. Jondalaras staiga pagalvojo, kad jam labai pasisekė, nes keliauja su 
daugelį svarbių dalykų išmanančiu žmogumi. Jei būtų vienas, paprasčiau- 
siai turėtų su šiais nepatogumais susitaikyti. 

Įpusėjus rytui jie jau keliavo toliau, ir gamtos pokyčiai, kuriuos Aila 
pastebėjo anksčiau, dramatiškai sustiprėjo. Buvo matyti mažiau pelkių ir 
daugiau vandens, mažiau salų. Šiaurinė deltos atšaka tapo vientisa. Šiauri- 
nėirviena išvidurinių Didžiosios Upės deltos atšakų staiga susiliejo, kana- 
las padidėjo dvigubai, atsirado didžiulis tekančio vandens telkinys. Toliau 
upė vėl didėjo, jos pietinė atšaka jungėsi su kitu plačiu kanalu, susiliejo ir 
su kitais upeliais, visos keturios atšakos suformavo vieną gilų kanalą. 

Didysis vandens srautas, srūvantis žemynu, priėmė šimtų intakų ir 
nuo dviejų ledu pasidengusių kalnagūbrių tekantį vandenį, bet granitinės 
senovinių kalnų liekanos toliau pietuose užtvėrė kelią prie jūros. Galiau- 
siai, nepajėgdami priešintis nepermaldaujamam galingos upės spaudimui, 
kalnai atvėrė angą vandeniui, bet surambėjusi pamatinė uoliena pasidavė 
nenoriai. Didžioji Motina, įvertinusi siaurą praėjimą, surinko visas atšakas 
į bendrą vagą, paskui staigiai sukosi ir plačia delta įsiliejo į jūrą. 

Aila pirmą kartą pamatė visą didžiulės upės grožį, o Jondalaras, nors 
jau buvo keliavęs čia anksčiau, pasijuto apimtas gana prieštaringų minčių. 
Jie buvo suglumę, reginio prikaustyti. Bauginanti erdvė atrodė panašesnė 
į tekančią jūrą negu į upę, o tviskantis, bet drumstas vandens paviršius tik 
užsiminė apie didžią galią, slypinčią jos gelmėse. 

Aila pastebėjo nulūžusią šaką, judančią jų link, ne daugiau nei gilios, 
greitos srovės nešamą pagalį, tačiau kažkas prikaustė jos dėmesį. Daiktas 
pagaliau atplaukė arčiau, ir Ailai kvapą užėmė iš nuostabos. Tai nebuvo 
šaka; tai buvo visas medis! Jam ramiai plūduriuojant Aila stebėdamasi 
spoksojo į vieną iš didžiausių kada nors matytų medžių. 

— Tai yra Didžioji Motina Upė, - pasakė Jondalaras. 

Kartą jis jau keliavo jos pakrantėmis ir žinojo, kokia ji ilga, kokias Že- 
mes kerta, ir suprato, kokia kelionė laukia jų su Aila. Nors Aila nevisiškai 
suvokė viso, ką mato, prasmę, ji gerai suprato, kad čia, paskutinį kartą ilgos 
kelionės pabaigoje susitelkusi į vieną vagą, didelė, gili, galinga Motina Upė 
„pasiekia kulminaciją; čia ji yra didžiausia, plačiausia, didingiausia. 

Jie traukė prieš srovę palei iki kraštų sklidiną vandenkelį, sau už nuga- 
rų palikę garuojančias upės žiotis su kamuojančių vabzdžių knibždėlynu. 
Žmonės pastebėjo, kad palieka ir atviras stepes. Plačios pievos ir plokščios 
pelkės užleido kelią vilnijančioms kalvoms, padengtoms didžiuliais miš- 
kingais plotais pakaitomis su žaliomis pievomis. 

Retų miškų šešėlyje buvo vėsiau. Tai buvo toks laukiamas pokytis, kad 
šalia gražios žalios pievos užtikę didelį medžių apsuptą ežerą, žmonės pa- 
noro sustoti ir įsirengti stovyklą, nors popietė tebuvo įpusėjusi. Jie pajojė- 
jo palei upeliuką smėlėto kranto link, bet artėjant prie jo Vilkas pradėjo 
žemai urgzti ir, pašiaušęs sprandą, atsistojo gynybine poza. Ir Aila, ir Jon- 
dalaras apžvelgė teritoriją stengdamiesi pamatyti-tai, kas sutrikdė gyvūną. 

— Neįžvelgiu nieko bloga, - pasakė Aila, - bet yra kažkas, kas nepatin- 
ka Vilkui. 

Jondalaras dar sykį pažiūrėjo į viliojantį ežerą. 

- Šiaip ar taip, sustoti dar ankstoka. Geriau keliaukime toliau, - pasa- 
kė jis, paragino Lenktynininką ir grįžo prie upės. Vilkas dar kiek pastovė- 
jo, paskui juos pasivijo. 

Jodamas per malonias miškingas vietoves Jondalaras buvo visai paten- 
kintas, kad nusprendė nesustoti prie to ežero. Tą popietę jie prajojo dar 
kelis įvairaus dydžio ežerus; šiose vietose jų netrūko. Jondalarui dingojosi, 
kad lyg ir turėjo tai žinoti iš ankstesnės kelionės. Jis prisiminė, kad jiedu 
su Tonolanu ramudojų laivu plaukė pasroviui ir tik retkarčiais stabteldavo 
prie upės kranto. 

Maža to, jis juto, kad tokioje idealioje vietoje turi gyventi žmonių, ir 
pabandė prisiminti, ar kuris iš ramudojų nepasakojo apie kitus upės žmo- 
nes, įsikūrusius žemupyje. Vis dėlto vyras savo minčių Ailai neišsakė. Jei 
žmonės nepraneša apie save, vadinasi, nenori būti pamatyti. Vis dėlto 
Jondalaras negalėjo susilaikyti nespėliojęs, kas privertė Vilką taip piktai 


sureaguoti. Galbūt žmogaus baimės kvapas? Priešiškumas? 

Saulei pradėjus leistis už grėsmingai priekyje dunksančių kalnų, jie su- 
stojo prie mažesnio ežero, į kurį sutekėjo kelių aukštėliau srūvančių upe- 
liukų vandenys. Vienas upelis vedė tiesiai prie upės, ir prieš srovę į ežerą 
atplaukė didelių upėtakių ir upinių lašišų. 

Pasiekę upę žmonės ėmė valgyti daugiau žuvies, tad Aila retkarčiais 
padirbėdavo prie tinklo, kurį pynė panašų į tą, kokiu Bruno gentis jūro- 
je gaudė dideles žuvis. Pirmiausia reikėjo nuvyti virves, ir ji išbandė kelių 
rūšių augalus, turinčius skaidulingų, pluoštingų dalių. Atrodė, kad geriau- 
siai tinka kanapės ir linai, nors kanapės buvo šiurkštesnės. 

Aila pamanė, kad jau nunėrė gana didelį tinklą, tinkamą išmėginti eže- 
re. Jondalaras paėmė jį už vieno galo, ji - už kito, abu įbrido į vandenį ir 
pajudėjo atgal link kranto, kartu traukdami tinklą. Ištraukė porą didelių 
upėtakių, tad Jondalaras dar labiau susidomėjo žvejyba ir pradėjo svarsty- 
ti, ar nėra būdo prie tinklo pritvirtinti rankeną, kad vienas žmogus galėtų 
gaudyti žuvį nebrisdamas į vandenį. Ši mintis vis nėjo jam iš galvos. 

Ryte per nuostabią, įvairiausių medžių pilną vietovę jie pajudėjo link 
priekyje nusidriekusių kalnų keterų. Lapuočiai ir spygliuočiai, kaip ir ste- 
pių augalai, buvo lopais išsidėstę tuose vešliuose miškuose, kurie kaitalio- 
josi su pievomis ir ežerais, o žemumose — su durpynais ir pelkėmis. Vie- 
ni medžiai augo guotais, kiti - pramaišiui su kitomis medžių rūšimis ar 
menkesne augmenija, priklausomai nuo nežymių klimato pokyčių, aukš- 
čio virš jūros lygio, vandens prieinamumo ar dirvožemio, kuris galėjo būti 
priemolis, smėlis, susimaišęs su moliu ar dar koks kitoks. 

Visžaliai medžiai teikė pirmenybę šiauriniams šlaitams ir smėlėtiems 
dirvožemiams, o ten, kur drėgmės buvo pakankamai, jie užaugdavo gana 
dideli. Tankūs didžiulių eglių, iškilusių iki šimto šešiasdešimties pėdų, 
miškai užėmė žemesnes atšlaites ir maišėsi su pušimis, kurios atrodė to- 
kios pat aukštos, tačiau iš tikrųjų siekė iki šimto trisdešimties pėdų ir augo 
kiek aukštėliau. Išlakių tamsiai žalių kėnių guotai užleido kelią tankiems, 
aukštiems, storiems baltakamieniams beržams. Net gluosniai siekė dau- 
giau kaip septyniasdešimt penkias pėdas. 

Ten, kur kalvos buvo atsigręžusios į pietus, o dirvožemis drėgnas ir 
derlingas, įspūdingai aukšti buvo plačialapiai kietmedžiai. Grupės mil- 
žiniškų ąžuolų su tobulai tiesiais kamienais, su žalių lapų karūna viršuje, 

uosiai buvo beveik tokio paties aukščio, nedaug jiems tenusileido ir di- 
dingi klevai. 

Tolumoje keliautojai matė sidabrinius baltų tuopų, sumišusių su ąžuo- 
lais, lapus, o pasiekę tą vietą surado ąžuolyną, knibždėte knibždantį karkla- 
"žvirblių, kurie buvo susisukę lizdus kiekviename įmanomame plyšyje. Aila 
net šarkų ir suopių lizduose su kiaušiniais arba išsiritusiais paukštyčiais 
aptiko susuktų žvirblių lizdų, kuriuose taip pat buvo kiaušinių ir jauniklių. 
Miške nestigo ir liepsnelių, o jų jaunikliai jau buvo apsiplunksnavę. 

Ant nuožulnių šlaitų, kur per lapijos properšas miško paklotę pasiekė 
daugiau saulės šviesos, gausiai vešėjo raganės ir kitokie vijokliniai auga- 
lai - dažniausiai jie buvo nutįsę žemyn nuo aukštos lapijos. Raiteliai pri- 
artėjo prie guobų ir baltųjų gluosnių giraitės. Čia buvo matyti nemažai 
didžiųjų erelių rėksnių ir juodųjų gandrų lizdų. Žmonės prajojo gervuo- 
gynuose virpančias drebules ir storus gluosnius prie upės. Mišrus didingų 
guobų, elegantiškų beržų ir kvapnių liepų miškas, kopiantis į šlaitą, teikė 
pavėsį tankiems sąžalynams. Žmonės sustojo pasirinkti įvairių valgomųjų 
augalų: aviečių, dilgėlių, dar nevisiškai subrendusių lazdynų riešutų, bū- 
tent tokių, kokius mėgo Alla, ir italinių pušų, nokinančių riebius, tvirtais 
kevalais riešutėlius, kankorėžių. 

Tolėliau skroblai išstūmė bukus, vėliau vėl įsivyravo skroblai, o vienas 
nuvirtęs didžiulis skroblas buvo lipte aplipęs oranžiniais kelmučiais, juos 
Aila su džiaugsmu susirinko. Jondalaras padėjo jai pririnkti nepaprastai 
skanių valgomųjų grybų, bet būtent jis surado medį su bičių dreve. Nusi- 
tvėręs dūmijantį medžio gabalą ir kirvį, jis užkopė lengvomis kopėtėlėmis, 
kurias pasidarė iš nukirsto eglės kamieno su tvirtų šakų strampais, ir, drą- 
siai ištvėręs kelių bičių įgėlimus, surinko medaus korius. Aila su Jondalaru 
nieko nelaukdami kartu su vašku ir keliomis bitėmis suvalgė didžiąją dalį 
retai pasitaikančio skanėsto, o vėliau kaip vaikai juokėsi iš savo lipnių ran- 
kų ir veidų. 

Šitos pietų sritys ilgai buvo natūralios vidutinių platumų medžių, au- 
galų ir gyvūnų, kuriuos iš likusios žemyno dalies išstūmė sausas ir šaltas 
klimatas, oazės. Kai kurios pušų rūšys buvo tokios senos, kad matė net 
kalnus augant. Reliktinės rūšys, gyvuojančios nedideliuose, augti palan- 
kiuose plotuose, klimatui vėl pasikeitus galėjo greitai pasklisti į naujai at- 


sivėrusias žemes. 


žo 
241 M 


JEAN M. AUEL 


Vyras ir moteris su dviem arkliais ir vilku palei plačią upę toliau keliavo 
į vakarus, traukė kalnų kryptimi. Išryškėjo jų apybraižos, bet snieguotos 
keteros buvo matyti nuolat, o žmonės judėjo į priekį taip tolygiai, jog buvo 
apskritai sunku pastebėti, kad kalnai artėja. Kartais jie pasukdavo į miš- 
kingas kalvas šiauriau, kur žemė buvo nelygesnė ir statesnė, bet daugiausia 
laikėsi lygumos greta upės vagos. Apylinkės buvo kitokios, bet miškingose 
lygumose augo daug tokių pačių augalų ir medžių kaip ir kalnuose. 

Keliautojai suprato, kad upės pobūdis smarkiai pasikeitė, kai pasiekė 
didelį intaką, nuo kalnų srūvantį žemyn. Žmonės per jį persikėlė valtimi, 
bet netrukus pasiekė kitą greitą upę - ji suko į pietus, kur Didžioji Motina 
Upė keliavo aplink žemesnį kalnagūbrio kraštą. Upė, negalėdama kopti į 
šiaurines aukštumas, darė staigų posūkį ir prasiveržė pro kalnagūbrį, skin- 
damasi sau kelią į jūrą. 

Valtis pravertė kertant ir antrą intaką, nors teko keliauti prieš srovę, 
kol pavyko rasti mažiau audringą vietą. Kelios kitos mažesnės upės įtekė- 
jo į Motiną iš karto už vingio. Tada keliautojai kairiuoju krantu šiek tiek 
pajojėjo į vakarus, o paskui jiems vėl teko sukti atgal. Nors Didžioji Upė 
vis dar buvo iš kairės, jie jau nebuvo atsigręžę į kalnus. Dabar kalnagūbris 
liko dešinėje, o keliautojai žvelgė tiesiai į pietus ir sausas atviras stepes. Toli 
priekyje jas juosė kita purpurinė kalva. 

Aila nuolat stebėjo upę. Ji žinojo, kad visi intakų vandenys nešami pas- 
roviui ir kad didelė upė dabar ne taip smarkiai ištvinusi. Plati tekančio 
vandens erdvė neatrodė kitokia, tačiau Aila juto, kad Didžiosios Motinos 
vandenys slūgsta. Šitas jausmas kilo iš giliau negu žinojimas, ir moteris 
stengėsi pamatyti, ar didžiulė upė pasikeis pastebimai. 

Vis dėlto netrukus didžiulės upės išvaizda tikrai pakito. Po liosu, der- 
lingu dirvožemiu, kurį formavo vėjo suneštos didžiulių ledynų sutrupintų 
akmenų dulkės ir per tūkstantmečius vandens suplukdytas molis, smėlis 
bei žvyras, giliai buvo palaidotas senovinis kalnų masyvas. Patvarios ar- 
chajiškų kalnų šaknys suformavo stabilų skydą, tokį tvirtą, kad sunkiausiai 
pasiduodanti granito pluta, kurią prie to skydo spaudė nepermaldaujami 
žemės judėjimai, išlinko ir iškilo kalnais, kurių ledinės kepurės dabar bliz- 
gėjo saulėje. 

Nematomas kalnų masyvas driekėsi po upe, bet atviras kalnagūbris, 
bėgant laikui nunykęs, bet vis dar gana aukštas, kad upei užkirstų kelią į 
jūrą, privertė išėjimo ieškančią Didžiąją Motiną pasukti šiaurėn. Galiau- 
siai srovei nepasiduodančios uolos kiek prasiskleidė, bet didžiulė upė ne- 
manką atstumą lygiagrečiai jūrai tekėjo per lygumą ir nerangiai išsiplėtė į 
dvi atšakas, kurias jungė vingiuojantys kanalai. 

Reliktinis miškas liko už nugarų. Aila ir Jondalaras jojo į pietus, kur 
plokštumos ir žemos vilnijančios kalvos, nuolat apaugusios žole, driekėsi 
palei didžiulės upės pelkynus. Kraštovaizdis priminė atviras stepes šalia 
deltos, bet čia buvo karštesnė, sausesnė sritis su smėlio kopomis, daugiau- 
sia sutvirtintomis šiurkščių, sausrai atsparių žolių, ir mažiau medžių net 
prie pat vandens. Miškingose augimvietėse, besistengdami išgyventi sau- 
soje dirvoje, dominavo sumedėję krūmai, pirmiausia pelynai, miškiniai 
beručiai ir kvapnūs vaistiniai kiečiai, kuriuos kartais pakeisdavo žemaūgės, 
iškrypusios pušys ir gluosniai, kurie glaudėsi kuo arčiau upės. 

Pelkynas, dažnai užliejama teritorija tarp upės atšakų, dydžiu nusileido 
tiktai deltai ir buvo pilnas liūnų, nendrių bei vandens augalų, taip pat įvai- 
rių gyvūnų. Žemas salas su medžiais ir mažomis žaliomis pievomis supo 
purvinai geltoni vandens kanalai ar skaidraus vandens atšakos, kuriose 
buvo gausu dažnai neįprastai didelių žuvų. 

Jie jojo per atvirą lauką arti vandens, kai Jondalaras truktelėjęs vadeles 
sustabdė Lenktynininką. Aila sustojo greta. Jis nusišypsojo, pamatęs mo- 
ters suglumimą, bet dar nespėjus jai prašnekti pridėjo pirštą prie lūpų ir ją 
nutildė, po to parodė į skaidrų duburį. Jame buvo galima įžiūrėti nemato- 
mų srovių siūbuojamus povandeninius augalus. Pirmiausia Aila nepamatė 
nieko neįprasto; paskui iš žalių gelmių lengvai išslydo didžiulis, gražus 
auksinis karpis. Kitą dieną lagūnoje jie matė kelis eršketus; milžiniškos 
žuvys buvo net trisdešimties pėdų ilgio. Jondalaras prisiminė nemalonų 
įvykį, susijusį su viena iš tokių be galo didelių žuvų. Jau norėjo apie tai 
papasakoti Ailai, bet persigalvojo. 

Nendrių sąžalynai, ežerai ir lagūnos palei vingiuojančią upės vagą 
kvietė paukščius sukti lizdus. Didžiuliai pelikanų pulkai, naudodamiesi 
šilto oro srovėmis, oru sklendė vos mosuodami savo plačiais sparnais. Ru- 


pūžės ir didžiosios kūdrinės varlės traukė vakaro dainas - kartais žmonės 


i 


JEAN M. AUEL 


šių gyvių pasigaudavo maistui. Į mažus driežus, šmirinėjančius purvinais 
krantais, keliautojai dėmesio nekreipė, o gyvačių vengė. 

Atrodė, šiuose vandenyse buvo daugiau siurbėlių, todėl teko apdairiau 
rinktis vietas plaukioti. Ailą sudomino keistos būtybės, kurios prikibdavo 
prie odos ir pradėdavo siurbti kraują žmogui nė nepajutus. Vis dėlto la- 
biausiai vargino patys mažiausi padarai. Netoliese buvo pelkė, tad netrūko 
ir kraujasiurbių vabzdžių: regis, jų buvo dar daugiau nei pirmiau, ir tai 
priversdavo žmones ir gyvūnus šokti į upę vien ieškant palengvėjimo. 

Artėjant prie pietinio kalnagūbrio krašto, kalnai vakaruose atsitraukė. 
Tarp Didžiosios Upės ir uolingų keterų linijos įsiterpė platesnis lygumų 
ruožas. Sniegu padengtų kalnų grandinė baigėsi aštriu linkiu, ten iškilo 
kita kalnagūbrio atšaka, einanti iš rytų į vakarus ir apibrėžianti pietines 
ribas. Tolimiausiame pietrytiniame krašte dunksojo pačios aukščiausios 
viršukalnės. 

Keliaujant į pietus palei upę ir pasitraukus nuo pagrindinio kalnagū- 
brio, buvo matyti toliau. Atsigręžę žmonės pagaliau išvydo visą grožį di- 
dingų keterų, nusidriekusių į vakarus. Ant aukščiausių uolėtų viršukalnių 
blizgantis ledas, stačius šlaitus ir gretimas keteras baltai nuklojęs sniegas 
nuolat priminė, kad trumpas vasaros sezonas šiose lygumose yra tiktai 
menkas žemės, kurioje karaliauja ledas, atokvėpis. 

Kalnams likus už nugaros vaizdas vakaruose ištuštėjo; kiek akys užma- 
tė, monotoniškos sausos stepės piešė neišraiškingą lygumą. Be miškingų 
kalvų, dėl kurių reikėtų pakeisti tempą, ar atšiaurių aukštumų, nukrei- 
piančių žvilgsnį, viena diena nuobodžiai keitė kitą, o žmonės palei kairįjį 
pelkėtą vandenkelio krantą vis traukė į pietus. Vienoje vietoje upės atšakos 
trumpam susijungė, ir jiems pavyko pamatyti stepes bei tankesnius miš- 
kus kitoje pusėje. Didžiojo vandenkelio viduryje netrūko salų ir nendrių 
sąžalynų. | 

Netrukus Didžioji Motina vėl išplatėjo. Keliautojai traukė laikydamiesi 
jos vagos, kiek pasukdami vakariau. Tolimos purpurinės kalvos tapo aukš- 
tesnės, ėmė ryškėti savitas jų grožis. Kitaip nei aštrios viršūnės šiaurėje, 
kalnai pietuose, nors buvo gana aukšti, kad net vasarai įsibėgėjus išlaikytų 
sniego ir ledo antklodę, buvo apvalesni, atrodė lyg aukštumos. 

Pietiniai kalnai taip pat paveikė upės kursą. Artėdami prie jų keliauto- 


jai pastebėjo, kad srovė vėl smarkiai keičiasi. Vingiuojantys kanalai jungėsi 

ir tiesinosi, vėl liejosi vieni su kitais, pagaliau susitiko su svarbiausia atšaka. 
Nendrių sąžalynai ir salos dingo, keli kanalai suformavo vieną gilų ir platų 
vandens kelią. 

Jondalaras ir Aila ėjo palei vidinį posūkį, kol vėl atsisuko į vakarus, į 
„saulę, pakibusią giliame raudoname, miglotame danguje. Nebuvo matyti 
jokių debesų, ir Jondalarui tapo smalsu, kas lėmė ryškią, vienodą dangaus 
spalvą, kuri atsispindėjo nuo uolėtų smailių šiaurėje, atšiaurių kalnų kita- 
pus upės ir kraujo spalva nudažė vilnijantį vandenį. 

Žmonės keliavo prieš srovę palei kairįjį krantą ieškodami geros vietos 
stovyklai. Aila vėl tyrinėjo upę, buvo pakerėta didingos jos srovės. Į plačią 
upę iš abiejų pusių liejosi įvairių dydžių intakai, buvo ir gana didelių upių; 
visi vandentakiai į Motiną nešė dalį savo vandenų. Kaskart praėjusi inta- 
ką Aila suprasdavo, kad Didžioji Motina sumažėjo, tačiau upė buvo tokia 
neaprėpiama, kad pastebėti pokyčius buvo sunku. Jaunoji moteris tai juto 
pasąmoningai. 

Aila pabudo prieš aušrą. Ji mėgo rytą, kai vis dar būdavo vėsu. Moteris 
išsivirė karčiosios arbatos, paskui paruošė puodelį peletrūnų ir šalavijų ar- 
batos dar miegančiam vyrui, įsipylė ir sau. Gurkšnojo ją stebėdama, kaip 
ryto saulė žadina kalnus šiaurėje. Priešaušrio rausvuma pirmiausia palietė 
dvi ledines viršūnes ir lėtai sklido toliau, atspindėdama rožinį švytėjimą 
rytuose. Tada netikėtai, net anksčiau, negu švytintis ugnies rutulys droviai 
nušvietė horizontą, apie jo pasirodymą paskelbė liepsnojančios viršukal- 
nės. 

Vel leidęsi į kelionę moteris ir vyras tikėjosi, kad Didžioji Upė smarkiai 
išplatės, todėl nustebo išvydę, kad ji liko tokia pati. Plačios srovės vidu- 
je susiformavo kelios krūmais apaugusios salos, bet upė neskilo į atskirus 
vandenkelius. Žmonės taip įprato matyti upę vingiuojančią per lygumų 
pievas plačia, nepaklusnia vaga, kad buvo keista regėti didžiulį srautą lyg 
suvaržytą sausumos. Didžioji Motina Upė, sukiodamasi tarp aukštų kal- 
nų, nuolatos rinkosi žemiausią kelią. Ji piečiausiomis lygumomis tekėjo į 
rytus. Žemuma driekėsi suirusių kalnų papėde, kalvos apibrėžė ir ribojo 
dešinįjį upės krantą. 

Kairiajame krante, tarp upės ir aštrių, susiglaudusių, blizgančių grani- 
to ir skalūno keterų šiaurėje, plytėjo platforma, daugiausia kalkakmenių 


kyšulys, apgaubtas lioso mantija. Tai buvo grublėtas ir atšiaurus kraštas, 

kankinamas didžiausių klimato kraštutinumų. Atšiaurūs, pikti pietų vėjai 
vasarą džiovino žemę; aukšto slėgio sritis nuo šiaurinio ledyno atvira erdve 
atnešdavo stingdančio šalto oro gūsius žiemą; iš rytų dažnai užgriūdavo 
nuožmios audros, kilusios jūroje. Visa merkiančios liūtys ir žemę greitai 
nudžiovinantys vėjai, lydimi ypač aukštos ir labai žemos oro temperatūros, 
lėmė kalkakmenio, sudarančio poringo lioso dirvožemio pagrindą, lūžius, 
dėl kurių plokščiose, atvirose plynaukštėse susiformavo statūs skardžiai. 

Sausame, vėjingame peizaže ryškėjo ištvermingos žolės, tačiau medžių 
beveik visiškai nebuvo. Vienintelė sumedėjusi augmenija buvo tam tikrų 
rūšių krūmai, kurie galėjo atlaikyti ir sausą karštį, ir deginantį šaltį. Vieto- 
mis kraštovaizdį margino eglūnų krūmai plonomis šakelėmis, plunksniška 
lapija ir mažyčių rausvų gėlyčių varpelėmis ar šunobelės, aplipusios juodo- 
mis apskritomis uogomis ir aštriais dygliais. Buvo galima pamatyti netgi 
keletą mažų, tankių juodųjų serbentų krūmų. Labiausiai paplitę buvo ke- 
lių rūšių kiečiai, įskaitant Ailai iki šiol nematytus karčiuosius kiečius. 

Juodi jų stiebai atrodė pliki ir negyvi, bet kai moteris kelis nusilaužė 
manydama, kad jie tiks kaip kuras laužui, pamatė, kad jie nėra sausi ir tra- 
pūs, o žali ir gyvybingi. Trumpai smarkiau palijus, ant stiebų išsiskleisdavo 

"karpyti lapeliai sidabrine apačia, o šakelių viršūnėse pražysdavo gausybė 

mažų gelsvų žiedelių, panašių į standžiai suspaustus saulučių viduriukus. 
Išskyrus tamsesnius stiebus, augalas priminė šviesesnius, jau pažįstamus 
kiečius, kurie dažnai augdavo šalia eraičinų ir lieknųjų kelerijų. Kai vėjas 
ir saulė išdžiovindavo lygumas, augalai vėl tapdavo sausi ir negyvi. Tokia 
žolių ir krūmų įvairovė pietų lygumose teikė prieglobstį daugybei gyvūnų. 
Visi jie gyveno ir stepėse šiauriau, tik buvo kitaip pasiskirstę, o kai kurie 
šaltį mėgstantys gyvūnai, pavyzdžiui, avijaučiai, niekada nenuklysdavo 
taip toli į pietus. Kita vertus, Aila vienoje vietoje niekada nebuvo mačiusi 
tiek daug saigų. Jos buvo plačiai paplitusios ir sutinkamos daugelyje atvirų 
lygumų. 


Aila sustojo ir stebėjo keistų, kerėpliškų gyvūnų bandą. Jondalaras 


nujojo apžiūrėti siauros upės įlankėlės, kur tarsi ne vietoje krante buvo 

įsmeigti keli laibi medžių kamienai. Šiapus upės medžiai neaugo, ir toks 
medžių išdėstymas atrodė tikslingas. Kai Jondalaras pasivijo Ailą, atrodė, 
ji žvelgia kažkur į tolį. 

- Tuos rąstus čia galėjo atgabenti upės žmonės, - pasakė jis. - Gal kas 
„nors priejų riša valtį. Taip pat tai gali būti į krantą išmesti medžiai, atpluk- 
dyti iš aukštupio. 

Aila linktelėjo, paskui parodė į sausas stepes. 

— Pažiūrėk į tas saigas. 

Jondalaras iš pradžių nepastebėjo dulkių spalvos gyvūnų, paskui pa- 
matė kontūrus jų tiesių, su įvijomis ragų, kiek smailėjančių galuose. 

— Jos primena man Izą. Saigos dvasia buvo jos totemas, - šypsodamasi 
pasakė moteris. 

Saigos visada priversdavo Ailą šypsotis, ją linksmino tos jų ilgos, nuka- 
rusios nosys ir specifinė eisena, kuri vis dėlto netrukdė greitai bėgti. Vilkas 
mėgo jas persekioti, tačiau saigos buvo tokios greitos, kad jis retai jas pa- 
sivydavo. 

Atrodė, šitos saigos ypač mėgsta karčiuosius kiečius juodais stiebais, 
todėl būrėsi daug didesnėmis nei paprastai bandomis. Įprastai tai būda- 
vo nedidelė, dešimties ar penkiolikos gyvūnų banda, dažniausiai patelės 
su vienu ir dviem jaunikliais; kai kurioms motinoms pačioms buvo ne ką 
daugiau nei metai. Šiame regione bandomis gyvendavo daugiau kaip pen- 
kiasdešimt gyvūnų. Ailai buvo smalsu, kur ganosi patinai. Vienintelį kartą 
šitiek daug jų matė per rują, kai kiekvienas stengėsi suteikti malonumų 
kuo daugiau patelių ir daryti tai kuo dažniau. Po to visada rasdavo tik nu- 
gaišusius saigų patinus. Atrodė, lyg patinai susidėvėtų per malonumus, o 
negausų maistą visai likusiai metų daliai paliktų patelėms ir jaunikliams. 

Lygumose pasitaikydavo ir kalnų ožkų bei muflonų, bet jie dažniau lai- 
kydavosi šalia stačių paviršių, kuriuos laukinės ožkos ir avys lengvai įveik- 
davo. Visur maklinėjo didžiulės taurų bandos, dauguma jų buvo vienspal- 
vio, rausvai juodo kailio. Stebėtinai daug galvijų turėjo baltas dėmes, kai 
kurie gana dideles. Žmonės matė ir danielių smulkiais taškeliais nusėtu 
kailiu, tauriųjų elnių, bizonų ir nemažai kulanų. Yhaha ir Lenktynininkas 
pastebėdavo daugumą keturkojų žolėdžių, bet jų dėmesį ypač traukė kula- 
nai. Jie stebėjo kaimenes į arklius panašių asilų ir ilgai uostinėjo jų mėšlo 


krūvas. 

Čia gyveno ir daugybė įprastų smulkiųjų pievų gyvūnų: starų, švilpi- 
kų, šoklių, žiurkėnų ir kiškių bei skiauterėtų dygliakiaulių, kurių mote- 
ris buvo beveik nemačiusi. Mažųjų gyvūnų populiaciją kontroliavo juos 
medžiojantys plėšrūnai. Keliautojai keliose vietose matė mažų laukinių 
kačių, už jas didesnių lūšių ir didžiulių urvinių liūtų, girdėjo spigų hienų 
kikenimą. 

Kitomis dienomis didelė upė dažnai keitė-kryptį. Kairysis krantas, ku- 
riuo traukė keliautojai, beveik nesikeitė - tai buvo žole apaugusios žemos 
banguojančios kalvos ir plokščios lygumos su aštriais skardžiais ir dantytais 
kalnais už jų. Žmonės pastebėjo, kad kitas krantas pasikeitė, tapo nelygesnis. 
Įrekančių upių slėniai buvo gilesni, medžiai kopė į suirusius kalnus, retkar- 
čiais dengė visą šlaitą iki pat vandens krašto. Dantytos prieškalnės ir raižyta 
vietovė, kuri ribojo pietinį krantą, lėmė plačius vingius visomis kryptimi, 
netgi vandenis suko atgal. Vis dėlto upė tekėjo į rytus, jūros link. 

Dėl galingų posūkių ir vingių didelė tekanti vandens masė vėl išplito ir 
skilo į atskirus kanalus, bet pelkynas, toks kaip deltoje, nebesusiformavo. 
Tai buvo tiesiog didžiulė upė ar, kur žemė lygesnė, keletas vingiuojančių 
didelių lygiagrečių srautų su vešlesniais krūmais ir žalesne žole arčiau van- 
dens. 

Aila pasiilgo kiek erzinančio pelkės varlių choro, nors atsitiktiniame 
naktinės muzikos koncerte vis dar pasigirsdavo melodingos auksinių var- 
lių trelės. Savo vietą po saule turėjo driežai ir tikrosios angys, o greta jų 
būriavosi savitai dailios gervės gražuolėlės, kurios mito ropliais, taip pat 
vabzdžiais ir sraigėmis. Aila sa malonumu stebėjo, kaip pora paukščių il- 
gomis kojomis, melsvai pilkomis su juodomis dėmėmis galvomis ir priė 
akių styrančiais baltų plunksnų kuokštais maitina jauniklius. 

Vis dėlto moskitų ji nepasiilgo. Nebebuvo pelkių, tad ir tie įkyrūs, ge- 
liantys vabzdžiai beveik dingo. Deja, uodų debesys vis dar kamavo keliau- 


tojus, ypač kailiniuotuosius. 


— Aila! Pažvelk! — Jondalaras parodė paprastą rąstų ir lentų rentinį 
prie upės kranto. - Tai valčių prieplauka. Ją pastatė upės žmonės. 

Nors Aila nežinojo, ką reiškia žodis „prieplauka“, tai nebuvo atsitikti- 
nė medienos sankaupa - pašiūrė atrodė pastatyta sąmoningai ir tinkama 
naudoti. Moteris pajuto užplūstant jaudulį. 

— Vadinasi, čia yra žmonių? 

- Šiuo metu tikriausiai ne - prieplaukoje nematyti jokios valties. Ma- 
nau, jie netoliese. Šita vieta turi būti dažnai naudojama. Jie nevargtų ir ne- 
statytų prieplaukos, jei dažnai ja nesinaudotų. Neverta jos statyti kur nors 
labai toli, - Jondalaras akimirką apžiūrinėjo prieplauką, paskui pažvelgė į 
aukštupį ir į kitą krantą. - Sakyčiau, kad tie, kurie tai pastatė, gyvena kita- 
pus upės ir čia palieka valtis persikėlę per upę. Galbūt žmonės čia atvyksta 
medžioti, rinkti šaknų ar dar ko. 

Kildami palei upę aukštyn jie abu nenuleido akių nuo kito kranto. 
Apskritai iki šiol jie nekreipė ypač daug dėmesio į teritoriją kitapus upės, 
ir Ailai toptelėjo, kad ten galėjo būti žmonių. Jie netoli tenuėjo, kai Jonda- 
laras pastebėjo judėjimą ant vandens, kiek tolėliau prieš srovę. Jis sustojo 
norėdamas suprasti, ką pastebėjo. | 

— Aila, pažiūrėk ten, - pasakė, kai ji sustojo šalia. - Tai gali būti ramu- 
dojų valtis. 

Aila dirstelėjusi kažką pamatė, bet nesuprato, ką. Jie paragino arklius. 
Prisiartinusi prie vandens Aila pamatė valtį, nepanašią į jokią matytą anks- 
čiau. Ji buvo mačiusi tik mamutojų valtis, oda aptrauktus dubens formos 
rėmus, tokias kaip ta, kurią jie gabenosi valkčiais. Ta, kurią ji matė besi- 
supančią ant vandens, buvo išskobta iš medžio ir priekyje smailėjo. Joje 
sėdėjo keletas žmonių. Kitame krante Aila pastebėjo daugiau žmonių. 

- Ei! - sušuko Jondalaras, mojuodamas ranka ir taip sveikindamasis 
su nepažįstamaisiais. Jis rėkė kažkokius žodžius Ailai negirdėta kalba, kuri 
miglotai panėšėjo į mamutojų. 

Žmonės valtyje jam neatsakė. Jondalaras klausinėjo savęs, ar sutiktieji 
jo neišgirdo, nors tikrai manė, kad buvo pastebėtas. Jis vėl šūktelėjo, šį kar- 
tą jau buvo tikras, kad jį žmonės išgirdo. Deja, ir vėl niekas nepamojavo. 
Atvirkščiai, jie kuo greičiau pradėjo irtis į kitą pusę. 

Aila pastebėjo, kad vienas iš žmonių kitame krante taip pat juos pama- 
tė. Jis nubėgo prie kitų žmonių ir per upę parodė į juos, tada grupelė sku- 
biai kažkur nuėjo. Pora žmonių pasiliko, palaukė, kol valtis pasiekė krantą. 


Tada nuėjo visi. 

— Tai vėl dėl arklių, tiesa? — tarstelėjo Aila. 

Jondalarui pasidingojo, kad jis pamatė žvilgant ašarą. 

— Ber kuriuo atveju nebūtų gerai čia kirsti upę. Mano pažįstami šara- 
mudojai gyvena šitoje pusėje. 

— Tikriausiai, - pasakė ji, signalizuodama Yhaha judėti toliau. - Tik 
jie galėjo persikelti valtimi. Arba bent jau atsakyti į tavo pasveikinimą. 

- Aila, pagalvok, kaip keistai mes atrodomė sėdėdami ant šitų arklių — 
tikriausiai kaip būtybės iš dvasių pasaulio su keturiomis kojomis ir dviem 
galvomis, - pasakė Jondalaras. - Negali kaltinti žmonių už tai, kad jie bijo 
to, ko nežino. 

Priekyje, kitapus vandens, plytėjo erdvus slėnis, nuo kalnų leidęsis be- 
veik iki galingos srovės lygio. Žemumos viduriu tekėjo visai nemaža upė, 
audringai įsiliejanti į Didžiąją Motiną, abiem kryptimis skleidžianti ribu- 
lius ir ją gerokai išplatinusi. Prie priešpriešinių srovių žaismo šiek tiek už 
intako prisidėjo ir pietinis kalnagūbris, kuris ribojo dešinįjį upės krantą ir 
vertė ją sukti atgal. 

* Netoli upių santakos žaliuojančio slėnio šlaite Aila su Jondalaru pama- 
tė kelis medinius būstus, aiškiai gyvenvietę. Aplink stoviniavo žmonės ir 
išsižioję stebėjo keliaujančiuosius kitu krantu. 

— Jondalarai, - pasiūlė Aila, - nulipkim nuo arklių. 

— Kodėl? 

— Tada tie žmonės bent jau pamatys, kad mes atrodome kaip žmonės, 
ir arkliai yra tik arkliai, o ne kokios dvigalvės būtybės su keturiomis kojo- 
mis, - pasakė ji. 

Aila nulipo ir ėmė žygiuoti priešais kumelę. Jondalaras linktelėjo, per-. 
metė koją per Lenktynininko nugarą ir nušoko žemyn. Griebęs pavadį vy- 
ras nusekė paskui moterį. Vos jiems pasirengus pasveikinti žmones kitame 
krante, atlėkė Vilkas. Jis pašoko, padėjo letenas Ailai ant pečių, palaižė 
jai veidą ir dantimis švelniai sukando jai žandikaulį. Po to, kažkas, galbūt 
kvapas, sklindantis per plačią upę, atkreipė Vilko dėmesį ir jis pastebėjo į 
jį žiūrinčius žmones. Jis nuėjo prie kranto ir pakėlęs galvą pradėjo skalyti, 
kol pamažu lojimas virto širdį stingdančiu vilko staugimu. 

— Kodėl jis taip elgiasi? — pasiteiravo Jondalaras. 

- Nežinau. Jis taip par ilgokai nieko nematė. Galbūt džiaugiasi pama- 
tęs kitus žmones ir nori juos pasveikinti, - spėjo Aila. - Mielai pasielgčiau 
taip pat, bet mes negalime lengvai persikelti į jų pusę, o jie čia neateis. 

Iš pradžių keliautojai ėjo besileidžiančios saulės link, bet už staigaus 
upės linkio jiems teko pasukti piečiau. Perėjus slėnį kalnai atsitraukė, ir 
"Žmonės vėl traukė tiesiai į vakarus. Dar piečiau Aila su Jondalaru nebe- 
nukeliaus. 

Buvo karščiausias metų laikas. Ilgiausiomis vasaros dienomis, saulės 
spinduliams tvieskiant į atviras lygumas, nors neįtikėtino storio ledas 
dengė ketvirtį sausumos, pietiniuose žemyno ruožuose karštis buvo ne- 
ištveriamas. Padėtį blogino ir stiprus, karštas, nenurimstantis vėjas. Vyras 
ir moteris, jodami vienas šalia kito ar eidami deginančia stepe, kad leistų 
arkliams pailsėti, įsivedė tam tikrą tvarką, kuri jei ne lengvino kelionę, tai 
bent jau darė ją įmanomą. 

Jie kėlėsi sulig pirmaisiais aušros spinduliais, nušviečiančiais aukščiau- 
sias viršūnes šiaurėje ir, lengvai papusryčiavę, suvalgę kiek šalto maisto ir 
išgėrę karštos arbatos, iškeliaudavo dar neįdienojus. Kadangi saulė kilo 
aukščiau, ji atviras stepes degino taip intensyviai, kad nuo žemės kilo 
tviskančios karščio bangos. Stipriai įdegusi žmonių oda žvilgėjo nuo ga- 
ruojančio prakaito, jis merkė Vilko ir arklių kailį. Vilkas švokštė, ėjo nuo 
karščio iškišęs liežuvį. Jis neturėjo jokio noro lakstyti, tyrinėti aplinką ar 
medžioti - keliavo kartu su Yhaha ir Lenktynininku, kurie kiūtino nulei- 
dę galvas. Raiteliai, apatiškai susmukę, leido arkliams judėti savu greičiu, 
nedaug tesikalbėjo dusinančiame vidurdienio karštyje. 

Kai žmonės jau nebegalėdavo ištverti kaitros, ieškodavo lygaus paplū- 
dimio prie kokio skaidraus užutėkio ar lėtai judančio Didžiosios Moti- 
nos kanalo. Net Vilkas nesipriešino lėtesnėms srovėms, nors vis dar kiek 
dvejojo prieš lipdamas į vandenį, jei upė buvo sraunesnė. Kai žmonės, su 
kuriais jis keliavo, pasukdavo link upės, nulipdavo nuo arklių ir imdavosi 
atrišinėti krepšius, jis puldavo į priekį ir pirmas šokdavo į vandenį. Jei tai 
būdavo intakas, paprastai ir arkliai brisdavo į vėsų, gaivinantį vandenį, tad 
žmonės į kitą krantą persikeldavo nuo arklių nenuėmę krepšių ir neatrišę 
valkčių. | 

Aila ir Jondalaras paplaukiodavo, vandenyje atsigaivindavo ir vėliau 


ieškodavo ko tinkamo pavalgyti, jei neturėdavo pakankamai likučių ar 

maisto neprisirinkdavo pakeliui. Valgomų dalykų buvo apstu net karštose, 
dulkėtose stepėse ir ypač vėsiame vandenyje, jei tik mokėjai juos pasiimti. 

Ailai su Jondalaru beveik visada pavykdavo sugauti žuvų. Atsižvelg- 
dami į aplinkybes jie žvejojo ilguoju Ailos tinklu - brisdavo vandeniu jį 
tempdami. Jondalaras netgi sugalvojo pritaisyti tinklui rankeną ir išrado 
savotišką panardinamą tinklą, nors nebuvo visiškai juo patenkintas. Jis 
taip pat žvejojo su valu ir „blizge“ - kaulo dalimi, kuri iš abiejų galų buvo 
išaštrinta ir stipria virve pririšta per vidurį. Masalui buvo užmaunama žu- 
vies ir mėsos likučių arba sliekų. Žuviai prarijus jauką, Jondalaras greitai 
truktelėdavo virvę, ir blizgė šonu įstrigdavo žuvies gerklėje. 

Kartais Jondalaras „blizge“ pagaudavo gana didelių žuvų, ir vienai ati- 
trūkus jis padarė kobinį, kad galėtų ištraukti kitas. Pirmiausia vyras nupjovė 
šaką vos žemiau suaugimo su kamienu vietos. Ilgesnė atšaka buvo naudo- 
jama kaip rankena; trumpesnė buvo užaštrinta, ir toks į kitą pusę atsikišęs 
antgalis buvo naudojamas kaip kablys žuviai ištraukti. Prie upės augo kele- 
tas žemų medelių ir aukštų krūmų, ir pirmieji kobiniai buvo veiksmingi, bet 
atrodė, kad niekada nepavyks rasti pakankamai tvirto išsišakojusio pagalio, 
tinkamo ilgam naudojimui. Nuo didelio žuvies svorio ir pasipriešinimo įna- 
gis neretai sulūždavo, tad Jondalaras vis ieškojo stipresnės medienos. 

Kartą jis ramiausiai praėjo pro numestus elnio ragus, dar pagalvojo, 
kad jie tikriausiai bus kokių trejų metų tauriojo elnio. Tik paėjėjęs tolėliau 
Jondalaras netikėtai prisiminė ragų formą ir sugrįžo jų pasiimti. Elnio ra- 
gai buvo tvirti ir kieti, itin sunkiai lūždavo, buvo kaip tik reikiamo dydžio 
ir formos. Juos vos paaštrinus išėjo puikus kobinys. 

Aila kartais vis dar žvejojo rankomis, kaip kad ją išmokė Iza. Ją stebė- 
damas Jondalaras apstulbo. „Visai paprasta“, - kartojo jis sau, nors taip ir 
nesugebėjo įsisavinti to būdo. Tereikėjo praktikos, įgūdžių ir kantrybės — 
begalinės kantrybės. Aila ieškodavo šaknų, srovės atplukdytų medžių arba 
akmenų, kybančių virš vandens, o paskui žuvų, kurios mėgsta ilsėtis to- 
kiose vietose. Visada atsigręžusios į aukštupį, į srovę, jos lėtai judindavo 
pelekus, tik tiek, kad stipriame sraute išsilaikytų vienoje vietoje. 

Pamačiusi upėtakį ar mažą lašišą, moteris įbrisdavo į vandenį už žuvies, 
plaštakas panardindavo į vandenį, paskui lėtai brisdavo prieš srovę. 

Artėdama prie žuvies moteris judėdavo dar lėčiau, stengdamasi neišmai- 


šyti purvo ir nesujudinti vandens, kad grobis nepaspruktų. Ji rūpestingai 

pakišdavo ranką po žuvimi, ją lengvai lytėdavo - rodės, žuvis to nė nepaste- 
bi. Pasiekusi žuvies žiaunas moteris staigiai ją stverdavo ir iš vandens svies- 
davo ant kranto. Jondalaras ją sugaudavo nė nespėjusią įšokti atgal į upę. 

Aila taip pat aptiko gėlavandenių dvigeldžių moliuskų, panašių į tuos, 
kurių rasdavo jūroje prie Bruno genties urvo. Ji ieškojo daug druskos tu- 
rinčių augalų, tokių kaip balandos, balandūnės ir šalpusniai, kad atkurtų 
savo kiek sumenkusias prieskonių atsargas, taip pat ir kitų šaknų, lapų ir 
jau pradėjusių bręsti sėklų. Atvirose pievose ir krūmynuose prie vandens 
buvo paplitusios kurapkos, jų šeimų pulkeliai jungėsi į didelius būrius. Pu- 
tlūs paukščiai buvo skanūs ir lengvai sugaunami. 

Po vidurdienio, per didžiausią dienos karštį, žmonės ilsėjosi, tuo pat 
metu virė maistas jų pagrindiniam valgiui. Šalia upės radę kelis skurdžius 
medelius jie pastatydavo palapinę kaip stoginę ir taip susikurdavo nors 
menką pavėsį nuo deginančio atvirų lygumų karščio. Popietei besibai- 
giant, kai pradėdavo vėsti, jie vėl iškeliaudavo. Jodami besileidžiančios 
saulės link akims prisidengti žmonės naudojo savo kūgiškas austines skry- 
bėles. Vietos sustoti nakčiai jie pradėdavo ieškotis švytinčiam dangaus ru- 
tuliui nusileidus už horizonto, prieblandoje įkurdavo paprastą stovyklą, o 
retkarčiais, per pilnatį, kai stepes nušviesdavo vėsus mėnulio švytėjimas, 
jie jodavo ir naktį. 

Vakarais keliautojai valgydavo gana lengvai, dažnai maistą, likusį nuo 
vidurdienio, pridėję kiek šviežių daržovių, grūdų ar mėsos, jei pakeliui ką 
surasdavo. Žmonės dažniausiai maitindavo ir Vilką. Nors naktį jis savaran- 
kiškai ieškodavosi maisto, jau buvo pamėgęs virtą mėsą, ėsdavo net grūdus 
ir daržoves. Aila su Jondalaru retai statydavosi palapinę, nors mielai sulįs- 
davo į šiltus miegmaišius. Naktimis greitai atvėsdavo, o rytas keliautojus 
dažnai pasitikdavo migla. 

Netikėtos vasaros audros ir kiaurai merkiantys lietūs atnešdavo malo- 
nios drėgmės, nors kartais po to oras dar labiau slėgdavo. Be to, Aila ne- 
apkentė griaustinio. Jis per gerai priminė žemės drebėjimo garsus. Amalas, 
kuris traškėdamas degino naktinį dangų, visada sukeldavo pagarbią baimę, 
bet Jondalarui didžiausią nerimą kėlė arti trenkiantis žaibas. Vyras baisiai 
nemėgo būti atvirame lauke prasidėjus perkūnijai, tad būtų mielai lindęs į 
miegmaišį ir dar užsitraukęs ant galvos palapinę, nors atkakliai priešinosi 


tokiam norui ir nieku gyvu nebūtų prisipažinęs, jog bijo. 

Bėgant laikui keliautojus ėmė smarkiai varginti ne tik karštis, bet ir 
vabzdžiai. Drugeliai, bitės, vapsvos, net musės ir kai kurie moskitai nebu- 
vo ypač įkyrūs. Daugiausiai rūpesčių kėlė uodų debesys. Jie žmones tik er- 
zino, bet gyvūnai jautėsi apgailėtinai. Atkaklios skraidančios būtybės juos 
tarsi persekiojo, lindo į akis, nosis ir žabtus, skverbėsi prie prakaituotos 
odos po gauruotais kailiais. 

Stepių arkliukai vasarą paprastai migruodavo į šiaurę. Jų storas kailis ir 
kresnas kūnas buvo pritaikyti šalčiui, ir nors pietinėse lygumose buvo vil- 
kų - joks kitas grobuonis nebuvo plačiau paplitęs, - Vilkas kilo iš šiauri- 
nės veislės. Ilgainiui vilkai, gyvenantys pietinėse srityse, prisitaikė prie eks- 
tremalių pietų sąlygų - karštų, sausų vasarų ir žiemų, kurios buvo beveik 
tokios pat šaltos kaip ir arčiau ledyno, tik čia iškrisdavo kur kas daugiau 
sniego. Pavyzdžiui, vilkai smarkiai nusišerdavo orams atšilus. 

Aila padarė viską, ką galėjo, kad palengvintų kenčiančių gyvūnų dalią, 
bet net kasdienis pasiplaukiojimas upėje ir įvairūs tepalai nepadėjo visiš- 
kai atsikratyti mažyčių uodų. Atviros, šlapiuojančios žaizdos, pilnos grei- 
tai bręstančių vabzdžių kiaušinėlių, vis plėtėsi, nors Aila jas nuolat gydė. 
Arkliams ir Vilkui vienodai saujomis šėrėsi plaukai, atsivėrė pliki odos lo- 
pai, o stori, gražūs kailiai susivėlė ir išbluko. Vaistais tepdama lipnią atvirą 
žaizdą prie Yhaha ausies Aila pasakė: 

— Aš jau persisotinau šito karščio ir šitų baisių uodų! Ar kada nors vėl 
bus vėsu? 

— Pasiilgsi šito karščio anksčiau, negu ši kelionė pasibaigs, Aila. 

Pamažu, toliau keliaujant prieš Didžiosios Upės srovę, griovų išraižytos 
aukštumos ir aukštos smailės šiaurėje priartėjo, pietuose iškilo erodavusių 
kalnų grandinė. Žmonės, kad ir kiek jų kelias sukiojosi, traukė į vakarus, 
vis pasukdavo kiek šiauriau. Paskui jie pasuko pietų kryptimi, prieš staigų 
posūkį į šiaurės vakarus, paskui darė lankstą į šiaurę ir pagaliau gabalėlį 
paėjėjo į rytus prieš vėl keliaudami į šiaurės vakarus. 

Jondalarui atrodė, kad pažįsta peizažą, nors nebuvo jokių konkrečių, 
anksčiau jau matytų orientyrų. Upė vedė į šiaurės vakarus, bet jis buvo 
įsitikinęs, kad netrukus ji vėl išlinks atgal. Jis apsisprendė, pirmą kartą nuo 
tada, kai pasiekė didžiąją deltą, palikti Didžiosios Motinos Upės teikiamą 


prieglobstį ir joti į šiaurę šalia intako, į prieškalnes aukštų, smailiomis vir- 

šūnėmis kalnų, kurie dabar buvo daug arčiau upės. Maršrutas, kuriuo jie 
pajudėjo palei intaką, pamažu suko į šiaurės vakarus. 

Priekyje kalnai jungėsi; kalnagūbris šliejosi prie ilgos, ledu apsitrauku- 
sios šiaurinio kalnagūbrio arkos ir užsibaigė eroduotomis aukštumomis 
pietuose, kurios tapo aštresnės, aukštesnės, kai kur jau buvo padengtos 
ledo. Pagaliau kalnus teskyrė siauras tarpeklis. Kalnagūbryje kadaise telk- 
šojo gili kalnų apsupta vidinė jūra, bet per ilgus tūkstantmečius srovė, 
kuria išsiliedavo kasmetis vandens perteklius, pradėjo graužti klintis, smil- 
tainį ir kalnų skalūną. Vidinio baseino lygmuo lėtai žemėjo, atitiko uoloje 
gilėjančio koridoriaus aukštį, kol galų gale jūra ištuštėjo, liko tik plokščias 
pagrindas, dabar apaugęs vešliomis žolėmis. 

Siauras tarpeklis apsupo Didžiąją Motiną Upę nelygiomis, stačiomis 
kristalinio granito sienomis. Abipus iškilo vulkaninės uolienos, kurios ka- 
daise buvo atodangos ir minkštesnio, labiau eroduojančio kalnų akmens 
intruzija. Tai buvo ilgi kalnų vartai, atveriantys kelią į pietines lygumas ir 
galų gale į Berano jūrą. Jondalaras žinojo, kad nėra jokios galimybės eiti 
palei upę, nes ji dingsta tarpeklyje. Nebuvo kito pasirinkimo, kaip tik suk- 
ti aplink kalnus. 


Nusukus nuo plačios upės vagos ir pradėjus eiti palei mažą upelę, kraš- 
tovaizdis nepakito - vis dar plytėjo sausa, atvira pieva su menkais krū- 
mokšniais prie vandens. Ailą užplūdo praradimo jausmas. Didžiosios Mo- 
tinos Upės platybė juos taip ilgai lydėjo, kad moteris nesijautė saugi šalia 
nematydama jos raminamos srovės, rodančios kelią. Eidami link prieškal- 
nių jie vis kilo aukštyn, krūmai tankėjo, tapo aukštesni ir labiau lapuoti, 
driekėsi toliau į lygumas. 

Didžiosios Upės trūko ir Jondalarui. Viena diena susimaišė su kita, 
užplūdo raminanti monotonija. Jos nuspėjama, dosni gausa jį užliūliavo 
ir nuramino, išblukino susirūpinimą dėl to, kaip saugiai parsivesti namo 
Ailą. Nusigręžus nuo dosniosios Motinos, problemos vėl sugrįžo, ir besi- 
keičiantis kraštovaizdis privertė galvoti apie ateitį. Vyras pradėjo vertinti 
turimas atsargas, spėliojo, ar dar yra pakankamai maisto. Jis nebuvo tikras, 
kad mažesnėje upėje jie taip lengvai pasigaus žuvies, dar labiau abejojo dėl 
medžioklės miškinguose kalnuose. 

Jondalaras gerai neišmanė miškingos vietovės gyvūnijos ir augalijos. 
Atvirų lygumų gyvūnai linkę burtis į bandas ir buvo matomi iš toli, o miš- 
ko gyventojai laikėsi pavieniui, be to, čia buvo medžių ir krūmų, tinkamų 
gyvūnams pasislėpti. Kai gyveno su šaramudojais, Jondalaras visada me- 
džiodavo su apylinkes gerai pažįstančiu žmogumi. 

Šaramudojai mėgo aukštose uolotose viršukalnėse medžioti kalnų ož- 
kas, išmanė, kaip elgiasi lokiai, šernai, stumbrai ir kiti sunkiai pagaunami 
miškingų vietovių gyvūnai. Jondalaras prisiminė, kad Tonolanas pamėgo 
medžioti kalnuose su šaramudojais. Kita vertus, ramudojų pusė pažinojo 


upę ir medžiojo jos padarus, ypač milžiniškus eršketus. Jondalaras labiau 

domėjosi valtimis ir mokėsi upeivių gyvenimo būdo. Nors jis kartais kopė 
į kalnus su kalnų ožkų medžiotojais, vis dėlto ne itin mėgo aukšų. 

Išvydęs nedidelę tauriųjų elnių bandą Jondalaras nusprendė, kad pa- 
sitaikė gera proga papildyti mėsos atsargas — jei medžioklė pavyks, jos 
pakaktų kelioms ateinančioms dienoms, kol pasieks šaramudojus. Galbūt 
pavyks jos kiek išsaugoti mainams. Aila apsidžiaugė, kai jis tai pasiūlė. Ji 
mėgo medžioti, o pastarosiomis dienomis jie medžiojo nedaug, tik, kaip 
įprasta, svaidykle paguldė kelias kurapkas ir kitus smulkius gyvūnėlius. 
Didelė Motina Upė davė tiek daug maisto, kad daug medžioti nereikėjo. 

Žmonės šalia mažos upės susirado vietą stovyklai įkurti, ten paliko 
krepšius bei valkčius ir, pasiėmę ietis ir mėtykles, ėmė artintis prie elnių 
bandos. Vilkas susijaudino: jie pakeitė įprastą ritmą, o ietys ir mėtyklės 
jam asocijavosi su medžiokle. Yhaha ir Lenktynininkas taip pat pagyvėjo, 
nes, nors ir laikinai, nebereikėjo nešti krepšių ir tempti valkčių. 

Šis tauriųjų elnių būrys buvo patinėlių banda, o senovinių elnių ragai 
buvo storai padengti pūkuota danga. Rudeniop, per rujos sezoną, kai be- 
sišakojantys ragai visiškai užaugs, minkšta odos danga ir ją maitinančios 
kraujagyslės išdžius ir nusilups - elniai ragus trins į medžius ar akmenis. 

Moteris ir vyras sustojo, verto situaciją. Vilkas buvo apimtas laukimo, 
inkštė, atrodė pasiruošęs pulti. Aila liepė jam nurimti, saugojo, kad jis ne- 
imtų persekioti bandos ir jos neišbaidytų. Jondalaras apsidžiaugė pamatęs, 
kad žvėris nurimo, pagalvojo apie puikų Ailos mokymo būdą, paskui vėl 
atsisuko į elnius. Sėdėdamas raitas ant arklio vyras matė visą bandą. Keli 
raguoti gyvūnai lyg pajutę įsibrovėlius liovėsi ganęsi, bet arkliai neatrodė 
grėsmingi. Jie buvo draugiški žolėdžiai, elniai juos paprastai toleruodavo 
arba ignoruodavo, jei tik arkliai neskleisdavo baimės. Net išvydę žmones 
ir vilką elniai nė nesirengė bėgti. 

Apžiūrėdamas. bandą ir ieškodamas tinkamo grobio Jondalaras apsi- 
stojo ties didingu elniu, kuris, atrodė, žiūri tiesiai į vyrą, lyg irgi jį vertintų. 
Jei būtų su grupe medžiotojų, kurie privalo parūpinti maisto visam urvui, 
ir norėtų parodyti savo meistriškumą, Jondalaras gal ir būtų susigundęs 
imtis didingo gyvūno. Šiuokart vyras buvo įsitikinęs, kad, kai ruduo atneš 
malonumų sezoną, daug patelių nekantraus prisijungti prie bandos. Jon: 
dalaras negalėjo užmušti tokio išdidaus ir gražaus gyvūno tik dėl truputė- 


lio mėsos. Jis pasirinko kitą elnią. 

— Aila, matai tą elnią prie aukšto krūmo? Bandos krašte? 

Moteris linktelėjo. 

— Atrodo, jį būtų nesunku atskirti nuo kitų. Pabandykime. 

Jie aptarė veiksmus, tada atsiskyrė. Vilkas atidžiai stebėjo moterį ir su- 
laukęs jos signalo šoko pirmyn link elnio, kurį ji parodė. Aila, raita ant 
kumelės, lipo jam ant kulnų. Jondalaras artėjo iš kitos pusės, buvo pasi- 
ruošęs ietį ir mėtyklę. 

Elnias pajuto pavojų, sunerimo ir likusi bandos dalis. Jie pasileido šuo- 
liais visomis kryptimis. Tas, kurį jie pasirinko, šoko tolyn nuo puolančio 
vilko ir atakuojančios moters, pasileido tiesiai į vyrą ant eržilo. Elnias at- 
sidūrė taip arti, kad Lenktynininkas pasibaidė. 

Jondalaras buvo paruošęs ietį, bet staigus eržilo judesys atitraukė jį 
nuo taikinio ir išblaškė dėmesį. Elnias pakeitė kryptį, bandė pasprukti 
nuo kelią užkirtusio arklio ir žmogaus, tačiau susidūrė su didžiuliu vilku. 
Persigandęs elnias liuoktelėjo į šoną, toliau nuo urzgiančio plėšrūno, ir 
puolė tarp Ailos ir Jondalaro. 

Sulig kitu elnio šuoliu Aila perkėlė kūno svorį ir nusitaikė ietimi. Su- 
pratusi signalą Yhaha nušuoliavo grobiui iš paskos. Atgavęs pusiausvyrą 
Jondalaras į bėgantį elnią sviedė ietį kaip tik tada, kai Aila paleido savąją. 

Išdidūs elnio ragai trūktelėjo kartą, kitą. Abi ietys įsmigo su didele 
jėga, beveik vienu metu. Didelis elnias vėl šoktelėjo, bet buvo per vėlu 
bėgti. Ietys surado taikinius. Taurusis elnias susvyravo, paskui krito ant 
žemės. 

Lygumose buvo tuščia. Banda dingo, bet nušokę nuo arklių ir nubėgę 
prie elnio medžiotojai to nepastebėjo. Jondalaras iš makščių išsiėmė savo 
peilį kauline rankena, sugriebė aksominius elnio ragus; atlošė gyvūno 
galvą ir prapjovė gerklę. Jie tylėdami stovėjo ir stebėjo aplink elnio galvą 
besitvenkiantį kraujo telkinį. Sausa žemė jį sugėrė. 

- Kai sugrįši į Didžiąją Motiną Žemę, perduok jai mūsų padėką, — 
tarė Jondalaras, kreipdamasis į negyvą taurųjį elnią, gulintį ant žemės. 

Aila pritariamai linktelėjo. Ji jau įprato prie šio ritualo. Jondalaras pa- 
našius žodžius pasakydavo kiekvieną kartą nudobęs gyvūną, net mažą, 
bet ji juto, kad tai niekada nebuvo daroma atmestinai, vien tik tam, kad 
kas nors būtų pasakyta. Žodžiuose buvo justi tikra pagarba. Jondalaro 
padėka buvo tikra, 

Žemos, banguojančios lygumos užleido kelią stačioms kalvoms, tarp 
krūmų pasirodė beržų, paskui skroblų giraitės ir miškai bukų, augančių 
pramaišiui su ąžuolais. Žemėliau regionas priminė miškingas kalvas, per 
kurias jie keliavo netoli Didžiosios Motinos Upės deltos. Pakilę aukščiau, 
tarp didžiulių lapuočių žmonės ėmė pastebėti egles, kėnius, maumedžius 
ir pušis. 

Jie atsidūrė proskynoje, ant atviros, apvalios kalvelės kiek aukštėliau 
aplinkinių miškų. Jondalaras sustojo norėdamas suprasti, kur atsidūręs, o 
Ailą pakerėjo vaizdas. Jie buvo gerokai aukščiau nei ji įsivaizdavo. Vakarų 
pusėje, žvelgdama žemyn pro medžių viršūnes tolumoje, ji galėjo matyti 
Didžiąją Motiną Upę, kuri, vėl surinkusi visų kanalų vandenis, vingiavo 
per gilų didelių akmenų sienų tarpeklį. Dabar ji suprato, kodėl Jondalaras 
nukrypo nuo pagrindinio kurso ieškodamas aplinkinio kelio. 

— Per tą tarpeklį aš plaukiau laivu, - pasakė zelandonietis. - Jis vadi- 
namas Vartais. 

— Vartais? Nori pasakyti, kaip vartai, kuriuos įrengi aptvare? Kad už- 
darytum angą ir įviliotum gyvūnus į spąstus? — pasitikslino Aila. 

— Aš nežinau. Niekada neklausiau, bet galbūc iš čia ir kilo tas vardas. 
Nors tai panašiau į iš abiejų pusių pastatytą tvorą, vedančią iki vartų. Tar- 
peklis gana ilgas. Norėčiau tau jį parodyti, - jis nusišypsojo. - Gal ir pa- 
vyks. 

Jie traukė į šiaurę, link kalnų, kurį laiką kalvele leidosi žemyn, paskui 
nukeliavo lyguma. Prieš juos kaip didžiulė siena stirksojo aukštų medžių 
linija — tai buvo gilaus, tankaus, mišraus kietmedžių ir visžalių medžių 
miško pradžia. Tą akimirką, kai žengė į aukštos lapijos šešėlį, jie atsidūrė 
kitame pasaulyje. Reikėjo kelių akimirkų, kol akys po ryškios saulės apsi- 
prato prie blankaus, tylaus pirmykščio miško šešėlių. Žmonės akimirksniu 
pajuto vėsų, drėgną orą ir užuodė sodrų, šaltą puvėsių kvapą. 

Storos samanos žemę buvo nuklojusios vientisa žalia antklode, ropštėsi 
per riedulius, skleidėsi ant seniai nuvirtusių senovinių medžių kamienų, 
supo trūnijančius kelmus ir gyvus medžius. Vilkas, bėgęs priekyje, užšoko 


ant samanoto rąsto. Jis įlūžo, atsiskleidė išpuvusi medžio šerdis, jos dalys 

nubyrėjo į dirvą ir atidengė besiraitančias baltas lervas, kurios atrodė lyg 
nustebintos dienos šviesos. Vyras ir moteris netrukus nulipo nuo arklių, 
kad būtų lengviau surasti kelią per miško paklotę, nubarstytą gyvenimo 
likučiais ir naujos gyvybės užuomazgomis. 

Augalų daigai stiebėsi ant samanotų pūvančių rąstų. Medeliai dėl vie- 
tos po saule lenktyniavo ten, kur žaibo pakirstas medis griūdamas parver- 
tė dar kelis. Ryškiuose spinduliuose, kurie žolės paklotę pasiekė pro lapi- 
jos plyšius, aplink linguojančius, rausvais žiedeliais pasipuošusius smailius 
gaulrerijų žiedynus zvimbė musės. 'Iyla buvo labai keista; net menkiausi 
garsai atrodė garsesni. Žmonės šnabždėjosi, nedrįso prakalbti visu balsu. 

Grybai augo visur; jų visokiausių galėjai pamatyti kur tik akį užmetęs. 
Iš kitų gyvų augalų šaknų ar jų pūvančių liekanų stiebėsi belapiai vaistiniai 
augalai, tokie kaip džioveklės, šviesiai violetinės gegužinės žvynašaknės, 
įvairios ryškiažiedės smulkiosios gegužraibės. Pamačiusi kelis menkus, 
blyškius, vaškinius belapius stiebus linkstančiomis viršūnėmis Aila susto- 
jojų pasirinkti. 

- Tai padės nuraminti Vilko ir arklių akis, - paaiškino ji, o Jondalaras 
pastebėjo šiltą, liūdną šypseną, žaidžiančią jos veide. - Šitą augalą Iza nau- 
dojo mano akims nuraminti, kai verkdavau. 

Kartu ji išrovė kelis grybus — buvo įsitikinusi, kad jie valgomi. Aila 
niekada nerizikuodavo: rinkdama grybus ji buvo labai atsargi. Jų buvo ir 
nepaprastai skanių, ir ne ypač gardžių, pasitaikydavo tinkamų vaistams 
ir galinčių nesunkiai susargdinti. Kelių rūšių grybai padėdavo patekti į 
dvasių pasaulį, tačiau buvo ir mirtinai nuodingų. Ir kai kuriuos iš jų buvo 
lengva supainioti. 

Buvo gana sunku per mišką tempti valkčius su plačiai įtvirtintais bas- 
liais. Jie vis įstigdavo tarp tankiai suaugusių medžių. Gyvendama slėnyje 
Aila sugalvojo paprastą, bet efektyvų metodą panaudoti Yhaha jėgą, kad 
kumelė padėtų transportuoti daiktus, kuriuos moteriai vienai nešti buvo 
per sunku. Aila išrado ir būdą, kaip arkliui su kroviniu užkopti stačiu, 
siauru taku į jos urvą — ji susiaurindavo tarpą tarp baslių. Deja, pritvir- 
tinus apskritą valtį tarpo nebepavyko susiaurinti, tad apeiti kliūtis tapo 
sudėtinga. Valkčiai pasiteisino grublėtoje vietovėje, neįstrigdavo duobėse, 


grioviuose ar purve, bet jiems reikėjo atviro ploto. 

Žmonės visą likusią popietę lėtai stūmėsi per mišką, galiausiai Jon- 
dalaras visiškai atrišo valtį ir tempė ją pats, tad ėmė galvoti, jog laikas 
valtį palikti. Daiktas buvo labai naudingas keliantis per daugelį upių ir 
mažesnių Didžiosios Motinos intakų, bet nebebuvo verta šitaip kankin- 
tis traukiant laivelį per tankius medžių sąžalynus. Net jei priekyje laukia 
dar daug upių, jie tikrai sugebės persikelti be valties. Dabar ji tik lėtino 
kelionę. 

Tamsa žmones užklupo vis dar miške. Jie įsikūrė stovyklą jau sutemus, 
bet abu jautėsi neramūs ir labiau matomi negu plačių stepių viduryje. 
Atvirame lauke, net tamsoje, jie galėjo nors ką įžiūrėti: debesis, žvaigždes, 
siluetus, judančias formas. Tankiame miške, tarp storų, aukštų medžių 
kamienų, už kurių galėjo pasislėpti net labai dideli padarai, tamsa buvo 
aklina. Pabrėžtina tyla, kuri atrodė labai keista vos įžengus į miško pasaulį, 
naktį buvo bauginanti. 

Arkliai taip pat buvo įsitempę ir glaudėsi arčiau pažįstamo laužo jau- 
kumo. Vilkas irgi pasiliko stovykloje. Aila buvo patenkinta ir davė jam jų 
pačių vakarienės, stengėsi išlaikyti jį šalia bet kokiu atveju. Net Jondalaras 
džiaugėsi; didelis, draugiškas vilkas veikė raminamai. Žvėris galėjo užuosti 
ir pajusti tai, ko negebėjo žmogus. 

Naktį miške buvo šalčiau, drėgmė buvo kažkokia lipni, gliti, tokia sun- 
ki, tarsi lytų. Jie anksti įsirangė į savo miego kailius ir, nors buvo pavargę, 
ilgai kalbėjosi. Užmigti buvo sunku. 

— Nežinau, ar toliau verta vargintis su ta valtimi, — pareiškė Jondala- 
ras. - Arkliai mažas upes gali perbristi beveik nesušlapę. Prie gilesnių upių 
galime užkelti nešulių krepšius jiems ant nugarų, kad nekarotų prie šonų. 

— Vieną kartą pririšau savo daiktus prie rąsto. Kai palikusi gentį ieš- 
kojau saviškių ir atsidūriau prie plačios upės, plaukiau ir stūmiau rąstą, — 
papasakojo Aila. 

— Tikriausiai buvo sunku tai padaryti ir galbūt gana pavojinga. 

— Buvo sunku, bet turėjau persikelti per upę, o jokio kito būdo nesu- 
galvojau, - pasakė Aila, paskui valandėlę parylėjo. Vyrui, gulinčiam šalia, 
buvo smalsu, ar ji užmigo; tada ji atskleidė savo mintis: - Jondalarai, esu 
įsitikinusi, kad jau nukeliavome kur kas toliau, negu klajojau aš, kol sura- 


dau savo slėnį. Mes įveikėme ilgą kelią, tiesa? 

— "Taip, įveikėme ilgą kelią, - atsakė jis kiek atsargiai. Jis pasisuko ant 
šono ir pasirėmė ant vienos rankos, kad matytų moterį. - Tik mums dar 
liko ilgas kelias iki mano namų. Jau pavargai nuo kelionės, Aila? 

— Truputį. Norėčiau šiek tiek pailsėti. Tada būsiu pasiruošusi keliauti 
toliau. Tol, kol esu su tavimi, man nerūpi, kaip toli turime nueiti. Tik ne- 
žinojau, kad šitas pasaulis toks didelis. Ar jis kur nors pasibaigia? 

— Į vakarus nuo mano namų žemė pasibaigia ties Didžiaisiais Vande- 
nimis. Niekas nežino, kas slypi toliau. Pažįstu vieną vyrą, kuris tvirtina, 
kad buvo nukeliavęs dar toliau ir matė Didžiuosius Vandenis rytuose, 
nors dauguma juo abejoja. Paprastai žmonės toli nekeliauja, nedaugelis 
nusibeldžia labai toli, todėl kiti sunkiai tiki ilgų kelionių istorijomis. Tik 
visada atsiranda tokių, kurie nusibeldžia toli, — jis pašaipai sukikeno. — 
Niekada nemaniau, kad pats toks būsiu. Vaimezas apėjo aplink Pietų jūrą 
ir išsiaiškino, kad toliau į pietus irgi yra sausuma. 

- Jis taip pat surado Raneko motiną ir norėjo ją parsivesti. Sunku abe- 
joti Vaimezu. Ar kada matei ką nors tokia ruda oda kaip Raneko? Vaime- 
zas turėjo nukeliauti toli, kad surastų tą moterį, - pasakė Aila. 

Jondalaras žvelgė į moters veidą, spindintį laužo šviesoje, jausdamas jai 
didelę meilę ir rūpestį. Šis pokalbis apie tolimas keliones privertė jį galvoti 
apie ilgą kelią, kurį jie vis dar turėjo nueiti. 

— Šiaurėje žemė baigiasi ledu, — tęsė ji. - Niekas negali nueiti už ledy- 
no. 

— Nebent plauktų laivu, — patikslino Jondalaras. - Žmonės pasakojo, 
kad viskas, ką surasi, yra ledo ir sniego žemė, kurioje gyvena baltos lokių 
dvasios. Dar sakė, kad yra žuvų, didesnių nei mamutai. Vakarų žmonės 
tvirtina, jog yra galingų šamanų, galinčių iškviesti jas į sausumą. Ištrauktos 
ant kranto jos negali grįžti į vandenį, bet... 

Staiga tarp medžių pasigirdo trenksmas. Vyras ir moteris išsigandę 
pašoko, paskui gulėjo visiškai nejudėdami, netardami nė garso, rodos, nė 
nekvėpavo. Iš Vilko gerklės sklido žemas, duslus urzgimas, bet Aila žvėrį 
laikė apkabinusi ir neketino paleisti. Buvo girdėti traškesys, o paskui sto- 
jo tyla. Po kurio laiko Vilkas irgi nustojo urgzti. Jondalaras abejojo, ar iš 
viso pajėgs šią naktį užmigti. Galiausiai jis atsikėlė ir į ugnį įmetė malką. 
Jis džiaugėsi, kad anksčiau surado nemažų nulūžusių šakų, kurias mažu 


akmeniniu kirviu kauline rankena pavyko suskaldyti į malkas. 

— Ledynas, kurį mes turime kirsti, nėra šiaurėje, tiesa? - pasitikslino 
Aila, kai jis grįžo į guolį. Ji vis dar galvojo apie kelionę. 

— Na, jis yra į šiaurę nuo čia, bet ne taip toli kaip ta ledo siena šiaurėje. 
Į vakarus yra dar viena kalnų grandinė, ir ledynas, kurį mes turime kirsti, 
yra šiaurinėje jos aukštumoje. 

— Sunku kirsti ledą? 

— Labai šalta, kartais kyla baisios pūgos. Pavasarį ir vasarą jis kiek ap- 
tirpsta, ir ledas sueižėja. Atsiveria dideli plyšiai. Jei į tokį gilų plyšį įkrisi, 
niekas nebeištrauks. Žiemą įtrūkimai prisipildo sniego ir ledo, nors vis 
tiek pavojinga ten vaikščioti. 

Aila netikėtai sudrebėjo. 

— Sakei, kad yra aplinkinis kelias. Kodėl turime kirsti ledyną? 

— Tai vienintelis būdas, kuriuo mes galime išvengti plokš... genties že- 
mių. 

— Norėjai pasakyti, plokščiagalvių. 

- Tai tik vardas, kurį nuolat girdėjau, Aila, - pabandė paaiškinti Jon- 
dalaras. - Visi juos taip vadina. Teks priprasti prie to žodžio. Būtent taip 
juos vadina dauguma žmonių. 

Ji ignoravo vyro komentarą ir klausinėjo toliau: 

— Kodėl turime jų vengti? 

— Buvo bėdų, - susiraukė Jondalaras. - Aš net nežinau, ar tie šiaurės 
plokščiagalviai yra tokie patys kaip tavo gentis, - jis nutilo, paskui tęsė: — 
Bet ne jie pradėjo kelti rūpesčių. Pakeliui į čia išgirdome apie šutvę jau- 
nuolių, kurie erzino juos. Jie losadunojiečiai, žmonės, kurie gyvena šalia 
to plynaukštės ledyno. 

— Kodėl losadunojiečiai norėjo pridaryti rūpesčių genčiai? - suglumo 
Aila. 

— Ne visi losadunojiečiai. Jie nenori rūpesčių. Tik viena jaunuolių šu- 
tvė. Man regis, jie galvoja, kad tai smagu, ar bent jau tuo viskas prasidėjo. 

Ailai dingojosi, kad kai kurių žmonių pramogos visiškai nėra smagios, 
tačiau kelionė nėjo jai iš galvos, rūpėjo, ar dar toli teks eiti. Iš to, kaip Jon- 
dalaras kalbėjo, rodės, kelio galo dar nematyti. Ji nusprendė, kad geriausia 
būtų negalvoti taip toli į priekį ir pabandė iš galvos išmesti nerimą kelian- 
čias mintis. 

Ji stebeilijosi į naktį ir troško pro aukštą lają įžiūrėti dangų. 

— Jondalarai, man regis, viršuje matau žvaigždes. Ar tu matai? 

— Kur? - paklausė jis, ieškodamas jų akimis. 

- Ten. Žiūrėk tiesiai į viršų ir šiek tiek atgal. Matai? 

— "Taip... Taip, man regis, matau. Nieko panašaus į Motinos Pieno 
Taką, bet tikrai matau kelias žvaigždes, - pasakė Jondalaras. 

— Kas yra Motinos Pieno Takas? 

— Yra kita istorijos dalis apie Motiną ir jos vaiką, - paaiškino vyras. 

— Papasakok. 

— Nežinau, ar viską atsimenu. Palauk, prasideda kažkaip taip... 


Jis pradėjo niūniuoti be žodžių, paskui padeklamavo: 


Jos kraujas krešėjo ir džiūvo į raudoną ochrą, 
Bet spindintis vaikas triūso buvo vertas, 
Didis Motinos džiaugsmas — 
Skaistus, spindintis berniukas. 


Iškilūs kalnai tryško srautais liepsnų, 
Motina maitino sūnų iš didžiulių krūtų. 
Jis godžiai žindo, net kibirkštys skriejo, 
Motinos karštas pienas taką per dangų pradėjo. 


- Štai ir viskas, - baigė Jondalaras. - Zelandonė būtų patenkinta, kad 
prisiminiau tuos žodžius. 

— Tai nuostabu, Jondalarai. Man patinka, kaip tai skamba, ir jausmai, 
kuriuos tas skambesys kelia. | 

Moteris užsimerkė ir kelis kartus garsiai pakartojo eiles. 

Jondalaras klausėsi ir vėl stebėjosi, kaip greitai ji viską įsimena. Aila vis- 
ką tiksliai pakartojo vos vieną kartą išklausiusi. Jis norėjo, kad jo atmintis 
būtų tokia pat gera ir kad gebėtų taip greitai kaip Aila įsisavinti kalbas. 

— Tai iš tikrųjų nėra tiesa, ar ne? - paklausė Aila. 

— Kas nėra tiesa? 

— Kad žvaigždės yra Motinos pieno lašai. 

— Nemanau, kad jos iš tikrųjų yra pieno lašai, - pasakė Jondalaras. - 
Manau, yra tiesos tame, ką ta istorija reiškia. Visa istorija. 

— O ką istorija reiškia? 


.- 


KELIONĖ PER LYGUMAS 


- Tai pasakojimas apie daiktų pradžią, apie tai, kaip mes atsiradome. 
Kad mus iš savo kūno sukūrė Didžioji Motina Žemė; kad ji gyvena toje 
pačioje vietoje kaip saulė ir mėnulis ir yra jų Didžioji Žemė Motina kaip 
ir mūsų; ir kad žvaigždės yra jų pasaulio dalis. 

Aila linktelėjo. 

— Gali būti kažkiek tiesos, - pasakė ji. Jai patiko tai, ką kalbėjo Jonda- 
laras. Moteris pagalvojo, kad būtų visai neblogai susitikti šią zelandonę ir 
paprašyti, kad ji papasakotų visą istoriją. - Krebas man sakė, kad žvaigž- 
dės yra židiniai žmonių, kurie gyvena dvasių pasaulyje. Visų žmonių, ku- 
rie sugrįžo, ir visų žmonių, kurie dar gims. Ir totemų dvasių namai. 

— Tai taip pat gali būti tiesa, - pasakė Jondalaras. 

„Plokščiagalviai iš tikrųjų turi būti beveik žmonės, - svarstė jis. - Joks 
gyvūnas šitaip negalvotų“ 

- Jis vieną kartą man parodė, kur yra mano totemo, didžiojo urvinio 


liūto, namai, - pasakė Aila ir slopindama žiovulį apsivertė ant šono. 


Aila stengėsi įžiūrėti kelią priekyje, bet vaizdą užstojo didžiuliai, ap- 
samanoję medžių kamienai. Ji vis ropštėsi nelabai žinodama, kur ir kodėl 
eina, troško sustoti ir pailsėti. Ji taip pavargo. Jei tik galėtų prisėsti. Rąstas 
priekyje atrodė toks viliojantis, būtų gerai jį pasiekti, bet jis vis per žingsnį 
nutoldavo. Paskui ji ant jo užsilipo, bet jis neišlaikė, sulūžo, pažiro supuvę 
medgaliai ir besirangančios lervos. Ji irgi parkrito, kabinosi į žemę, bandė 
atsistoti. 

Tada tankus miškas dingo, ir ji ropštėsi stačiu kalno šlaitu, ėjo retu 
mišku palei pažįstamą taką. Viršuje buvo aukštikalnių pieva, joje ganėsi 
nedidelė elnių šeimyna. Priešais uolos sieną augo lazdynų krūmai. Ji bijo- 
jo, o už krūmų buvo saugu, bet ji niekaip negalėjo rasti ten kelio. Angą 
užstojo lazdynų krūmai, ir jie vis augo, išsistiebė iki didžiulių medžių sa- 
manotais kamienais. Ji bandė įžiūrėti kelią priekyje, bet tematė medžius, 
o jau temo. Aila bijojo, bet tada, tolumoje, pro tamsius šešėlius pamatė 


kažką judant. 

Tai buvo Krebas. Jis stovėjo priešais nedidelio urvo angą ir užtvėrė jai 
kelią, jo rankų ženklai sakė, kad jai negalima čia pasilikti. Tai ne jos vieta. 
Ji turi išeiti ir susirasti kitą vietą, tokią, kur jai ir priklauso būti. Jis pabandė 
parodyti jai kelią, bet buvo tamsu, ir ji nepakankamai gerai matė tai, ką jis 
sakė, tesuprato, kad turi eiti toliau. Tada jis ištiesė savo sveikąją ranką ir 
parodė kryptį. 

Kai ji pažvelgė pirmyn, medžių nebebuvo. Ji vėl pradėjo ropštis link 
kito urvo angos. Nors žinojo, kad anksčiau nėra jo mačiusi, urvas buvo 
keistai pažįstamas, sulig ne vietoje pakibusiu rieduliu, kurio apybraižos 
ryškėjo dangaus fone. Kai atsigręžė, Krebo nebebuvo. Ji šaukė šamaną, 
maldavo jo: 

— Krebai! Krebai! Padėk man! Neišeik! 


-Aila! Pabusk! Tu sapnuoji, - kalbėjo Jondalaras, švelniai ją purtyda- 
mas. 

Aila atsimerkė. Ugnis buvo užgesusi, juos supo tamsa. Ji įsikibo į vyrą. 

— O, Jondalarai, tai buvo Krebas. Jis užstojo kelią. Jis neįleido manęs — 
liepė man išeiti, Jis bandė kažką pasakyti, bet ten buvo taip tamsu, nieko 
nemačiau. Jis nurodė į urvą, ir kažkas atrodė pažįstama, bet jis nepasiliko. 

Jondalaras juto, kaip Aila dreba jo glėbyje, ir tvirtai ją glaudė, ramino 
savo buvimu. Staiga ji atsisėdo. 

- Tas urvas! Tas, kurį jis užstojo, buvo mano urvas. Tas, kur nuėjau, kai 
gimė Durkas, kai bijojau, kad jie neleis man jo pasilikti. 

— Sapnus sunku suprasti. Kartais zelandonės gali išaiškinti, ką jie reiš- 
kia. Gal vis dar jautiesi blogai dėl to, kad palikai savo sūnų, - spėjo vyras. 

— Galbūt, - nesiginčijo Aila. 

Ji tikrai jautėsi baisiai palikusi Durką, bet jeigu sapnas reiškė būtent 
tai, kodėl sapnuoja tai dabar? Kodėl ne tuomet, kai deltos saloje žvelgė į 
Berano jūrą bandydama įžiūrėti pusiasalį ir ašarodama galutinai atsisveiki- 
no su savo sūnumi? Kažkas vertė manyti, kad sapnas reiškia šį tą daugiau. 
Pagaliau ji nusiramino ir valandėlę nusnūdo. Kai Aila vėl pabudo, buvo 


šviesu. Tik jie vis dar tūnojo pavėsingoje miško tamsoje. 

Aila ir Jondalaras ryte pėsčiomis leidosi į šiaurę. Jie surišo valkčių bas- 
lius ir pritvirtino juos apskritos valties viduryje. Suėmę už galų žmonės 
galėjo pakelti baslius bei valtį ir apnešti juos aplink kliūtis - tai buvo 
daug lengviau negu keliauti valtį tempiant arkliu. O ir arkliai galėjo pa- 
ilsėti, nes jiems teko tik nešulių krepšiai, ant nugarų nereikėjo nešti rai- 
telių. Deja, niekieno nevadovaujamas Lenktynininkas ėmė sukti iš kelio, 
norėdamas nuskabyti vieną kitą žalią lapelį, nes tinkamų augalų nebu- 
vo daug. Jis kiek nuklydo į šoną ir vėl grįžo atgal užuodęs žolę mažoje 
proskynoje, kur stiprus vėjas buvo išrovęs kelis medžius ir galėjo patekti 
saulės šviesa. 

Jondalaras nuvargo jį bevaikydamas, tad pabandė kurį laiką ir Lenk- 
tynininko pavadį laikyti, ir savąjį baslių galą nešti. Tai buvo sunku, nes 
teko stebėti, kada Aila ketina ką apeiti, žiūrėti, kur pačiam statyti koją 
ir saugotis, kad neįvestų jaunojo arkliuko į kokią duobę. Jis norėjo, kad 
Lenktynininkas sektų paskui jį be vadelių ar pakinktų taip, kaip Yhaha 
seka paskui Ailą. Pagaliau, kai Jondalaras netyčia pastūmė baslius ir gana 
smarkiai stuktelėjo Ailai į ranką, moteris pasiūlė: 

- Kodėl nepririšus Lenktynininko pavadžio prie Yhaha? Žinai, kad ji 
seks paskui mane ir stebės, kur deda koją, tad nesuklaidins Lenktyninin- 
ko. Be to, jis įpratęs ją sekti. Tada tau nereikės jaudintis, kad arklys kur 
nuklys ar pateks į kokią kitą bėdą, teliks žiūrėti savo baslių. 

Vyras sustojo, kiek pagalvojo, paskui staiga plačiai išsišiepė. 

— Kodėl pats apie tai nepagalvojau? - nusistebėjo jis. 

Nors jie kilo lėtai, kai žemė tapo pastebimai statesnė, miško pobū- 
dis staiga pasikeitė. Miškas praretėjo, didelių lapuotų kietmedžių beveik 
nebesimatė. Įsivyravo eglės ir kėniai, nors vis dar pasitaikydavo visiškai 
nedidelių kiermedžių. 

Žmonės pasiekė kalvos viršūnę ir žvilgrelėjo žemyn, į plačią ply- 
naukštę, kuri švelniai žemėjo, o paskui gana toli driekėsi visiškai lygiai. 
Plynaukštėje vyravo spygliuočių miškai: tarp tamsiai žalių kėnių, eglių 
ir pušų buvo išsibarstę maumedžiai jau pradėjusiomis gelsti spyglių ada- 


tėlėmis. Miškai buvo nusėti ryškiomis žalsvai auksinėmis aukštikalnių 

pievomis ir pataškyti melsvais nedideliais kalnų ežerais, atspindinčiais 
giedrą dangų ir debesis. Erdvę dalijo srauni upė, maitinama kalno šlai- 
tais krintančių kaskadų. Už plokščiakalnio kilo ir dangų užpildė kvapą 
gniaužiančio grožio kalnų smailės baltomis kepurėmis, pusiau pasislėpu- 
sios už debesų. 

Jos atrodė taip arti. Ailai dingojosi, kad ištiesusi ranką galėtų jas pa- 
liesti. Saulė išryškino kalnų akmenų formas ir spalvas; šviesi gelsvai ruda 
uola kyšojo iš blyškiai pilkų sienų; kone balti paviršiai kontrastavo su 
tamsia pilkuma keistai taisyklingų kolonų, kurios iškilo iš liepsnojančio 
žemės branduolio ir atvėsusios suformavo kampuotas krištolo konstruk- 
cijas. Virš viso to tviskėjo nuostabus žalsvai mėlynas tipiško ledyno le- 
das, apšerkšnijęs sniegu, kurio vis dar buvo užsilikę aukščiausiose vietose. 
Staiga, tarytum burtų lazdele mostelėjus, saulė ir lietaus debesys sukūrė 
švytinčią vaivorykštę, kuri didžiule arka apgaubė kalnus. 

Vyras ir moteris nustebę žiūrėjo, gerte gėrė tą grožį ir ramybę. Aila 
norėjo žinoti, ar vaivorykštė skirta jiems kažką pasakyti, tegu nors tiek, 
kad yra laukiami. Ji pastebėjo, kad oras, kurį įkvepia, yra nuostabiai vėsus 
ir gaivus, ji alsavo su palengvėjimu, džiaugėsi, kad nutolo nuo slopinan- 
čio lygumų karščio. Tada ji netikėtai suprato, kad dingo ir įkyrių uodų 
spiečiai. Jei keliautų viena, nežengtų nė žingsnio toliau nei ši plynaukštė. 
Būtų pasistačiusi namus tiesiog šioje vietoje. 

Ji šypsodamasi atsisuko į vyrą. Jondalarą akimirką suglumino jos sti- 
prios.emocijos, mokėjimas džiaugtis vietos grožiu ir noras čia pasilikti. 
Moteris buvo labai graži, ir vyras ėmė jos geisti. Geismas atsispindėjo jo 
ryškiai mėlynose akyse, meilės ir ilgesio kupiname žvilgsnyje. Aila myli- 
mojo jėgą juto kaip savo energijos atspindį. | 

Ir užsėdę ant arklių jie vienas nuo kito nenuleido akių, buvo lyg su- 
kaustyti nepaaiškinamų emocijų, juto jėgą jų puikiai derančių, savitų 
jausmų, žavesio galios, abipusės meilės jėgos. Jie nesąmoningai siekė vie- 
nas kito, o arkliai klaidingai suprato raitelių judesius. Yhaha pradėjo leis- 
tis į pakalnę, Lenktynininkas sekė įkandin. Judėjimas sugrąžino moterį 
ir vyrą į tikrovę, jie susivokė sėdintys ant aklių. Jausdami nepaaiškinamą 
šilumą ir švelnumą, jie vienam kitam nusišypsojo, nužvelgė daug žadan- 
čiais žvilgsniais ir kalva leidosi žemyn, vėliau pasuko į šiaurės vakarus ir 


nujojo plynaukšte. 

Tą rytą, kai Jondalaras manė, kad galėtų pasiekti šaramudojų gyven- 
vietę, ore tvyrojo traškus šalčio alsavimas, pranašaujantis metų laikų pasi- 
keitimą. Aila tuo apsidžiaugė. Jojant miškingais šlaitais jai dingojosi, jog 
anksčiau čia jau buvo, nors tikrai žinojo, kad ne. Kažkodėl ji vis tikėjosi at- 
pažinti orientyrus. Viskas atrodė pažįstama: medžiai, augalai, nuokalnės, 
pati vietovė. Kuo daugiau moteris dairėsi, tuo labiau jautėsi lyg namie. 

Ant medžio pamačiusi riešutus, vis dar slypinčius žaliuose, spygliuo- 
tuose kevaluose, tačiau beveik subrendusius, tokius, kokius ir mėgo, Aila 
nutarė sustoti ir jų pasiraškyti. Kelis riešutus perskėlusi dantimis moteris 
staiga viską suprato. Apylinkės atrodė pažįstamos, ji jautėsi kaip namie 
todėl, kad viskas čia priminė kalnuotą sritį pusiasalio gale, palei Bruno 
genties urvą. Ji užaugo labai panašioje vietoje. 

Jondalarui teritorija taip pat tapo labiau pažįstama, ir pagrįstai, mat jis 
aiškiai atpažino pažymėtą taką, vedantį žemyn, į kelią link uolos krašto. 
Jondalaras žinojo, kad gyvenvietė jau netoli. Jis juto, kaip viduje kyla jau- 
dulys. Kai Aila aptiko didelį pylimą, apaugusį dygliuotais krūmais su ilgais 
spygliuotais ūgliais ir šakomis, aplipusiomis prinokusiomis, sultingomis 
gervuogėmis, jis ėmė bambėti, kad ji vėlina atvykimą pas šaramudojus tik 
todėl, kad pasirinktų uogų. 

— Jondalarai! Sustok, pažiūrėk. Gervuogės! - sušuko Aila, slysdama 
nuo Yhaha ir dumdama į gervuogyną. 

— Mes jau beveik atkeliavome. 

- Galėsime ir jiems nunešti, - pilna burna atsakė moteris. - Nevalgiau 
gervuogių nuo tada, kai palikau gentį. Paragauk, Jondalarai! Ar kada nors 
valgei ką nors saldesnio ir gardesnio? 

Ailos rankos ir burna buvo purpurinės, ji saujomis raškė uogas ir kimšo 
jas į burną. Stebėdamas ją, Jondalaras netikėtai nusijuokė. 

— Turėtum save pamatyti, - tarė jis. - Atrodai kaip maža mergaitė, visa 
dėmėta nuo uogų, susijaudinusi. 

Jis kikendamas papurtė galvą. Aila, pilna burna, nieko neatsakė. 

Jondalaras nusiskynė kelias gervuoges, nusprendė, kad jos tikrai labai 


saldžios ir skanios, suvalgė dar truputį. Priskynęs kelias saujas sustojo. 

- Atrodo, sakei, priskinsime visiems pavaišinti. Net neturime, į ką su- 
berti uogų. 

Aila minutėlę pagalvojo, paskui nusišypsojo. 

— "Turime, - pasakė ji, nuo galvos nusiimdama prakaituotą kūgišką 
skrybėlę ir dairydamasi lapų jai iškloti. - Panaudok savo skrybėlę. 

Abu buvo uogų pririnkę beveik po tris ketvirčius skrybėlės, kai išgirdo 
Vilką įspėjamai urzgiant. Pakėlę akis pamatė aukštą jaunuolį, beveik vyrą, 
kuris artėjo taku ir išsižiojęs, išplėstomis, baimės kupinomis akimis spok- 
sojo į juos ir arti stovintį vilką. Jondalaras įsižiūrėjo įdėmiau. 

— Darvai? Darvai, ar tai tu? Tai aš, Jondalaras. Jondalaras iš Zelan- 
donijos, - pasakė jis, žengdamas link bernioko. Jondalaras kalbėjo Ailai 
nežinoma kalba, nors ji išgirdo kelis žodžius ir niuansus, primenančius 
mamutojų kalbą. Ji stebėjo, kaip kreipinys jaunuolio veido išraišką nuo 
baimės keičia į sumišimą, paskui į atpažinimą. 

— Jondalarai? Jondalarai! Ką tu čia veiki? Maniau, išėjai ir niekada ne- 
grįši, - sušuko Darvas. 

Jie puolė vienas prie kito ir stipriai apsikabino; tada vyras atsitraukė ir 
Jondalaras, laikydamas jaunuolį už pečių, jį nužvelgė: 

— Leisk į tave pažiūrėti! Negaliu patikėti, kaip tu užaugai! 

Aila spoksojo į jaunuolį ir džiaugėsi, kad po šitokio ilgo laiko pagaliau 
išvydo kitą žmogų. 

Jondalaras vėl jį apkabino. Moteris matė abipusį nuoširdumą, bet po 
audringo pasisveikinimo Darvas atrodė kiek suglumęs. Jondalaras suprato 
staigaus santūrumo priežastį. Galų gale, dabar Darvas buvo beveik vyras. 
Oficialus sveikinimo apkabinimas yra viena, bet perdėtas netramdomų 
emocijų rodymas, net žmogui, kuris kurį laiką buvo beveik tavo židinio 
sulaikė, ir jo akys vėl išsiplėtė. Paskui pamatė netoliese stovinčius arklius 
su prikabintais krepšiais ir basliais, ir jo nuostaba atrodė beribė. 

— Ko gero, verčiau supažindinsiu tave su savo... draugais, - pasakė Jon- 
dalaras. -Šaramudojau Darvai, tai yra mamutojė Aila, - pristatė Jondala- 
ras. 

Aila atpažino oficialios įžangos intonaciją, taip pat suprato ir kelis 
žodžius. Ji Vilkui liepė pasilikti, tada, abi rankas ištiesusi delnais į viršų, 


priėjo prie vaikino. 

— Aš esu šaramudojas Darvalas, — prisistatė jaunuolis, imdamas jos 
rankas, ir pasakė tai mamutojų kalba. - Sveikinu tave, mamutoje Aila. 

— "Tolija puikiai tave išmokė! Kalbi mamutojiškai lyg būtum jiems gi- 
męs, Darvai. Ar dabar turėčiau sakyti „Darvalai“? - pasitikslino Jondala- 
ras. 

— Dabar mane vadina Darvalu. Darvas yra vaiko vardas, - paaiškino 
paauglys, paskui netikėtai išraudo. - O tu gali mane vadinti Darvu, jei 
nori. Noriu pasakyti, kad tą vardą tu žinai. 

— Manau, kad Darvalas yra puikus vardas, - pasakė Jondalaras. — 
Džiaugiuosi, kad toliau mokeisi su Tolija. 

— Dolandui atrodė, kad sumanymas geras. Jis pasakė, kad man pravers 
kalba, kai kitą pavasarį eisime prekiauti sa mamutojais. 

— O gal norėtum susipažinti su Vilku, Darvalai? - pasiteiravo Aila. 

Jaunuolis nustėro, jo kaktoje susimetė raukšlės. Jis nesitikėjo akis į akį 
susitikti su vilku ir tikrai to netroško. „Jondalaras jo nesibijo, - galvojo 
Darvalas, - ir moteris... kokia miela, keista moteris... ir kalba truputį keis- 
tai. Taisyklingai, bet vis tiek ne taip, kaip Tolija: 

- Jei ištiestum ranką ir leistum ją pauostyti, Vilkas tave pažintų, - pa- 
sakė Aila. 

Darvalas nebuvo tikras, ar nori, kad jo ranka atsidurtų taip arti vilko 
dantų, bet nemanė, kad dabar galėtų pasitraukti, todėl nedrąsiai ją ištiesė. 
Vilkas apuostė jo ranką, o paskui nelauktai palaižė. Žvėries liežuvis buvo 
šiltas ir šlapias. Iš tikrųjų buvo gana malonu. Paauglys pažiūrėjo į gyvūną 
ir į moterį: Ji gana atsainiai, bet patogiai viena ranka buvo apsivijusi vilko 
kaklą, o kita glamonėjo jo galvą. „Įdomu, koks jausmas apima glostant ti- 
kro vilko galvą?“ - pagalvojo vaikinas. 

—.Gal nori pataršyti jo kailį? - pasiteiravo Aila. 

Darvalas nustebo; paskui ištiesė ranką norėdamas paliesti žvėrį, bet 
Vilkas sujudėjo, siekdamas jį pauostyti, ir berniukas atsitraukė. 

— Čia, - pasakė Aila, imdama jo ranką ir tvirtai dėdama ant Vilko gal- 
vos. - Jis mėgsta, kai šitaip kasoma. 

Vilkas netikėtai pajuto kandant blusą, o pasikasęs tikriausiai prisiminė, 
kad jų turi ir daugiau. Jis patogiai įsitaisė ant klubo ir trūkčiojamais stai- 
giais judesiais užpakaline koja ėmė kasytis už ausies. Darvalas šypsojosi. 


Jis niekada nematė tokio juokingo vilko, įsivaizdavo juos greitus ir piktus. 

— Sakiau, kad jis mėgsta, kai jam kas kaso kailį. Taip par ir arkliai, - 
pasakė Aila, mostu kviesdama Yhaha ateiti. 

Darvalas žvilgtelėjo į Jondalarą. Tas tik stovėjo ir šypsojosi, tarsi nebū- 
tų nieko keista, jog moteris kaso vilkus ir arklius. 

- Šaramudojau Darvalai, tai yra Ybaba, - Aila ištarė Yhaha vardą kaip 
švelnų žvengimą. Šitaip iš pat pradžių ji pavadino kumelę, o kai tardavo 
jos vardą, atrodydavo, kad iš tikrųjų žvengia arklys. - Tai yra jos tikras 
vardas, bet kartais mes kviečiame ją Yhaha. Jondalarui lengviau ištarti. 

— Tu gali kalbėtis su arkliais? — visiškai užvaldytas reginio pasitikslino 
Darvalas. 

— Ber kas gali kalbėti su arkliu, bet arklys klauso ne visų. Pirmiausia 
reikia vienam kitą pažinti. Štai kodėl Lenktynininkas klauso Jondalaro. Jis 
pažįsta Lenktynininką nuo kūdikystės. 

Darvalas atsigręžęs pažiūrėjo į Jondalarą ir atsitraukė du žingsnius. 

— Tu sėdi ant to arklio! - pasakė jis. 

— Taip, aš sėdžiu ant šito arklio. Todėl, kad jis pažįsta mane, Darvai. 
Tai yra, Darvalai. Jis net leidžia man sėdėti sau ant nugaros, kai bėga, ir 
mes galime joti labai greitai. 

Atrodė, jaunuolis pats pasiruošęs bėgti, todėl Jondalaras permetė koją 
ir nulipo nuo arklio. 

— Dėl šitų gyvūnų: tu galėtum mums padėti, Darvai, jei nori, - pasakė 
jis. Berniukas atrodė suakmenėjęs ir pasirengęs sprukti. - Mes jau seniai 
keliaujame, ir aš iš tikrųjų nekantriai laukiu susitikimo su Dolandu, Roša- 
rija ir visais kitais, bet dauguma žmonių labai susijaudina pamatę gyvūnus. 
Tai neįprasta. Gal palydėtum mus, Darvalai? Manau, kad jei visi matys, 
kad tu nebijai stovėti šalia gyvūnų, tai per daug nesusijaudins. 

Jaunuolis kiek aprimo. Neatrodė itin sudėtinga. Galų gale, jis jau stovė- 
jo šalia jų, o argi visi nenustebs pamatę jį einant su Jondalaru ir gyvūnais? 
Ypač Dolandas ir Rošarija... 

— Vos nepamiršau, - pasakė Darvalas. - Pažadėjau Rošarijai pririnkti 
gervuogių, nes ji jau nebegali jų pasirinkti. 

— Mes turime gervuogių, - pasakė Aila, o Jondalaras pasiteiravo: 

— Kodėl ji negali jų pasirinkti? 

Darvalas pasižiūrėjo į Ailą, paskui į Jondalarą. 

— Ji nukrito nuo uolos į valčių prieplauką ir susilaužė ranką. Nemanau, 
kad kada nors pasveiks. Ranka sulinkusi. 

— Kodėl? - kartu paklausė Aila su Jondalaru. 

— Nebuvo nieko, kad gerai sudėtų kaulą. 

- O kur Šamuda? Arba tavo mama? - paklausė Jondalaras. 

- Šamuda mirė praėjusią žiemą. 

— Man labai liūdna tai girdėti, - įsiterpė vyras. 

— O mano mama išėjo. Po to, kai jūs išvykote, aplankyti Tolijos atkelia- 
vo kažkoks mamutojas. Jos giminaitis, pusbrolis. Man regis, mano mama 
jam patiko, ir jis paprašė, kad ji su juo susijungtų. Ji nustebino visus ir iš- 
vyko gyventi su mamutojais. Jis ir mane kvietė keliauti, bet Dolandas su 
Rošarija paprašė pasilikti su jais. Tai ir pasilikau. Aš esu šaramudojas, ne 
mamutojas, - paaiškino Darvalas. Tada pažiūrėjo į Ailą ir paraudo. - Ne- 
sakau, kad blogai būti mamutoju, - pridūrė jis paskubomis. 

— Ne, žinoma, ne, - pasakė Jondalaras suraukęs antakius, su rūpesčiu 
veide. - Suprantu, kaip jautiesi, Darvalai. Aš vis dar esu Jondalaras iš Ze- 
landonijos. Kada Rošarija krito? 

— Vasaros mėnulyje, maždaug dabar, - pasakė berniukas. 

Aila klausiamai pažiūrėjo į Jondalarą. 

— Per šią mėnulio fazę praėjusį mėnesį, - paaiškino jis. - Manai, per 
vėlu? 

— Nežinosiu, kol nepamatysiu, - pasakė Aila. 

— Aila yra gydytoja, Darvalai. Labai gera gydytoja. Ji sugebės padėti 
Rošarijai, - pasakė Jondalaras. 

— Aš ir pagalvojau, kad ji šamuda. Visi tie gyvūnai, ir šiaip, - Darva- 
las minutėlę parylėjo žiūrėdamas į arklius ir vilką, paskui linktelėjo. - Ji 
tikriausiai labai gera gydytoja, - berniukas atsistojo ir atrodė kiek aukštes- 
nis nei paprastai būna trylikamečiai. - Aš jus palydėsiu, ir niekas nesibijos 
gyvūnų. 

— Paneši šitas gervuoges, Darvalai? Tada aš galėsiu pasilikti šalia Vilko 
ir Yhaha. Jie irgi kartais bijosi žmonių. 


Darvalas nuo kalvos vedančiu taku nužingsniavo į retą mišką. Šlaito 
papėdėje jie priėjo kitą kelią ir pasuko dešinėn, leidosi žemyn, tolygesniu 
nuolydžiu. Naujasis takas buvo vandens kanalas, į kurį per pavasario poly- 
dį ir lietingesniu sezonu suplūsdavo vanduo, tad, nors buvusi upelio vaga 
karštos vasaros pabaigoje visai išdžiūvo, žemė buvo akmenuota, o eiti - 
sunku. 

Nors arkliai buvo lygumų gyvūnai, Yhaha ir Lenktynininkas užtikrin- 
tai žengė kalnuotu reljefu. Jie nuo mažumės išmoko įveikti stačią, siaurą 
taką į urvą Ailos slėnyje, tačiau moteris vis tiek nerimavo, kad arkliai gali 
susižaloti ir apsidžiaugė visiems pasukus kitu keliu, kuris prasidėjo kažkur 
šlaite ir toliau vinguriavo mišku. Naujasis takas buvo dažnai naudojamas 
ir gana platus, daugelyje vietų du žmonės galėjo eiti greta, nors du arkliai 
vienas šalia kito netilpo. 

Iš dešinės apsukę stačią įkalnę jie pasiekė pliką uolos sieną. Priėjus de- 
liuvio šlaitą Ailą užplūdo atpažinimo jausmas. Panašias aštrių akmenų 
nuolaužų sankaupas stačių sienų papėdėje ji matė kalnuose, kur ir užaugo. 
Ji netgi pastebėjo tvirtą augalą dantytais lapais, žydinųį dideliais baltais 
rago formos žiedais. Mamutojai iš mamuto židinio, su kuriais teko susipa- 
žinti, nemalonaus kvapo augalus dygliuotais žaliais vaisiais vadino durna- 
ropėmis, tačiau jie sugrąžino vaikystės prisiminimus. Durnaropes naudojo 
ir Krebas, ir Iza, bet skirtingais tikslais. 

Jondalarui vieta buvo pažįstama, nes jis anksčiau čia nešė žvyrą iš nuo- 
biryno krūvų keliams ir laužavietėms lyginti. Jį užplūdo laukimo kančia, 
nes žinojo, kad stovykla jau netoli. Kelias per akmenuotą slankų šlaitą 
buvo išlygintas akmenukais ir suko palei labai aukštos akmens sienos pa- 

pėdę. Priešais tarp medžių ir krūmų vis pasirodydavo dangus, ir Jondalaras 
žinojo, kad jie artėja prie uolos krašto. 

— Aila, tikriausiai nuo arklių turėtume nuimti baslius ir krepšius, - pa- 
sakė vyras. - Kelias palei šios sienos kraštą ne itin platus. Vėliau grįšime ir 
pasiimsime juos. 

Kai viskas buvo iškrauta, Aila nuėjo įkandin Darvalo palei sieną link 
atviros erdvės. Jondalaras ėjo iš paskos, nes norėjo pamatyti jos reakciją. Jis 
nusišypsojo, kai moteris nuo uolos krašto pažvelgė žemyn, o tada greitai 
žengė atgal ir griebėsi už sienos pajutusi svaigulį, paskui pasislinko į priekį 
ir vėl pažvelgė žemyn. Jos žandikaulis iš nuostabos atkaro. 

Toli apačioje, po plika uola, tekėjo ta pati Didžioji Motina Upė, palei 
kurią jie ėjo. Aila niekada nematė jos iš tokio aukščio. Ji regėjo visas upės 
atšakas suplūstant į vieną kanalą, tačiau visada nuo kranto, niekada aukš- 
čiau vandens lygio. Nebuvo įmanoma atsispirti norui pažvelgti žemyn iš 
tokio neįtikėtino aukščio. 

Dažnai išplatėjanti vingiuota upė susitelkė tarp uolos sienų, kurios kilo 
tiesiai iš vandens, o akmenines šaknis buvo suleidusios giliai į žemę. Gilūs 
povandeniniai gaivalai, lenktyniaudami tarpusavyje, daužėsi į akmenis, o 
suvaržyta Didžioji Motina Upė, varoma tylios jėgos, sklandžiai sruvo ban- 
guodama, kilodamasi tai išnykstančiomis, tai vėl atsirandančiomis vilni- 
mis. Nors dar daug intakų įsilies, kol didinga srovė pasieks visą savo galią, 
netgi taip toli nuo deltos upė buvo didžiulė. 

Šen bei ten upės viduryje vandens paviršių pralauždavo kokia išsikišusi 
akmens vitšūnė, toje vietoje vandenys prasiskirdavo garbanotais purslais. 
Aila stebėjo, kaip tokios kliūties, vis į ją atsitrenkdamas, niekaip neapi- 
plaukia rąstas. Arčiau uolos stovėjo medinė konstrukcija, vos pastebima 
žvelgiant iš aukščiau. Pagaliau pakėlusi akis Aila ėmė stebėti kalnus kitoje 
pusėje. Nors vis dar gana apvalūs, jie buvo aukštesni ir statesni nei matyti 
žemupyje, aukščiu beveik prilygo aštriausioms viršūnėms šiapus. Upės at- 
skirti kalnagūbriai kažkada buvo susijungę, bet aštriabriaunio laiko pade- 
dama srovė pro juos prasiskynė kelią. 

Darvalas kantriai laukė, kol Aila pasisotins dramatišku reginiu. Berniu- 
kas šiose apylinkėse praleido visą gyvenimą, tad jam viskas atrodė savaime 
suprantama, tačiau atvykėlių reakcija jį visuomet stebino. Jis jautė pasi- 


didžiavimą savo aplinka, kai žmonės ja taip susižavėdavo, ir pats norėjo į 

viską pažvelgti atidžiau, išvysti naujai. Kai moteris pagaliau į jį atsisuko, jis 
nusišypsojo, tada aplink kalno sieną apvedė ją taku - kruopščiai išplatin- 
ta siaura atbraila. Kelias buvo pritaikytas glaudžiai eiti dviem žmonėms, 
buvo pakankamai platus nešti malkoms, sumedžiotiems gyvūnams bei 
kitiems reikmenims. Tad ir arkliams pakako vietos praeiti. 

Priėjęs prie uolos krašto ir pažvelgęs žemyn Jondalaras pajuto pažįsta- 
mą maudulį kirkšnyse. Vyras gyvendamas su šaramudojais taip ir neįvei- 
kė to jausmo. Žinoma, Jondalaras valdėsi, be to, tikrai vertino įspūdingą 
vaizdą. Žinojo ir tai, kiek darbo teko įdėti norint atskelti net menkiausią 
atplaišą kieto akmens, naudojant tik akmens kūjus ir sunkius akmeninius 
kirvius, tačiau tai nepakeitė pojūčių, kurie visada jį apimdavo šioje vietoje. 
Nepaisant visko, šis įėjimas buvo geresnis nei kiti. 

Laikydama Vilką prie savęs, Yhaha sekant už nugaros, Aila ėjo paskui 
jaunuolį aplink sieną. Kitoje pusėje buvo lygi, nemaža apytikriai U formos 
aikštelė. Anksčiau, prieš ilgus amžius, kol didžiulė vidinė jūra vakaruo- 
se dar nepradėjo sekti dėl per kalnagūbryje atsiradusį tarpeklį ištekančio 
vandens, čia susiformavo įlanka. Šitaip aukštai virš upės atsirado uolų ap- 
supta aikštelė. 

Žolė priekyje žėlė beveik iki skardžio krašto. Nuo pusės aikštelės krū- 
mai prie stačių sienų stambėjo ir tapo mažais medeliais, kurie augo iki pat 
stačios įkalnės. Jondalaras žinojo, kad įmanoma ropštis galine siena, nors 
nedaugelis taip elgėsi. Tai buvo nepatogus, retai naudojamas aplinkinis 
išėjimas. Artimesnėje pusėje, apvalesniame kampe, buvo smiltainio iškyša, 
pakankamai didelė, kad priglaustų keletą medinių būstų. Tai buvo pato- 
gus, nuo gamtos šėlsmo apsaugotas gyvenamasis plotas. 

Kitapus, samanų žalumo pievoje, buvo pati geriausia aikštelės vieta. Per 
akmenis iš aukštai sruvo tyro vandens šaltinis, vanduo tiško į atbrailas, ir 
per mažesnę smiltainio iškyšą ilgu, siauru kriokliu liejosi į baseiną apačio- 
je. Vanduo tekėjo palei priešingą sieną prie uolos krašto ir uolų atodanga 
sruveno žemyn į upę. 

Keletas žmonių metė darbus, kai iš už sienos pasirodė neįtikėtina pro- 
cesija, ypač vilkas ir arkliai. Įžengęs į aikštelę Jondalaras visų veiduose išvy- 
do nuostabą ir baimę. 


— Darvai! Ką čia atsivedei? - šūktelėjo kažkas. 

— Labas! - jų kalba žmones pasveikino Jondalaras, paskui pamatęs 
Dolandą ištiesė Lenktynininko pavadį Ailai ir uždėjęs ranką Darvalui ant 
peties nuėjo prie urvo vado. 

— Dolandai! Tai aš, Jondalaras! — tarė jis priėjęs prie vyro. 

— Jondalarai? Ar čia tikrai tu? - pasitikslino Dolandas, atpažinęs vyrą, 
bet vis dar dvejodamas. - Iš kur ateini? 

— Iš rytų. Žiemojau su mamutojais. 

— O kas čia? - paklausė Dolandas. 

Jondalaras suprato, kad vyras yra didžiai sutrikęs, jei neatsižvelgia į 
įprastą mandagumą. 

- Jos vardas Aila, Aila iš mamutojų. Gyvūnai taip pat keliauja su mu- 
mis. Jie klauso jos arba manęs ir niekam nepadarys žalos, - patikino Jon- 
dalaras. 

- Įskaitant vilką? - paklausė Dolandas. 

— Aš paglosčiau vilkui galvą ir pataršiau jam kailį, - pasigyrė Darva- 
las. - Jis net nebandė manęs skriausti. 

Dolandas pažvelgė į berniuką. 

— Tu jį palietei? 

— Taip. Ji sako, kad tiesiog reikia geriau jį pažinti. 

— Jis teisus, Dolandai. Nebūčiau čia atsivedęs ko nors, kas padarytų 
žalos. Ateik, susipažink su Aila ir gyvūnais. Pats pamatysi. 

Jondalaras atsivedė žmogų į aikštelės vidurį. Iš paskos atėjo dar keletas. 
Arkliai jau pradėjo ganytis, bet būreliui prisiartinus sunerimo. Yhaha pa- 
ėjėjo arčiau moters ir atsistojo greta Lenktynininko, kurio pavadį Aila vis 
dar laikė. Kita jos ranka ilsėjosi ant Vilko galvos. Didžiulis šiaurės vilkas 
stovėjo šalia Ailos ir budriai stebėjo žmonės, bet niekam negrasino. 

— Kaip jai pavyko pasiekti, kad arkliai nebijotų vilko? - paklausė Do- 
landas. 

— Jie žino, kad nėra ko bijoti. Jie pažįsta jį nuo tada, kai jis buvo mažas 
vilkiukas, - paaiškino Jondalaras. 

— Kodėl jie nebėga nuo mūsų? —- eidamas dar arčiau gyvūnų toliau 
klausinėjo vadas. 

- Jie visada buvo tarp žmonių. Aš mačiau, kaip gimė eržilas, - atsakė 


Jondalaras. - Buvau baisiai sužalotas, o Aila išgelbėjo man gyvybę. 

Dolandas staiga sustojo ir įdėmiai pažvelgė į vyrą. 

— Arji šamuda? - paklausė vadas. 

— Ji yra mamuto židinio duktė. 

Tada prakalbo nedidukė, gana apkūni jauna moteris: 

- Jei ji yra mamuta, kur jos tatuiruotė? 

— Mes išvykome jai dar nebaigus mokytis, Tolija, - paaiškino Jondala- 
ras ir nusišypsojo. Jaunoji mamutojė nė trupučio nepasikeitė. Ji buvo tokia 
pat atvira ir nuoširdi kaip ir anksčiau. 

Dolandas užsimerkė ir papurtė galvą. 

— Tai labai blogai, - pasakė jis, o akyse atsispindėjo neviltis. - Rošarija 
nukrito nuo uolos ir susižalojo. 

- Darvas man pasakė. Jis sakė, kad Šamuda mirė, 

— Taip, praėjusią žiemą. Norėčiau, kad moteris būtų patyrusi gydytoja. 
Mes nusiuntėm pasiuntinį į kitą urvą, bet jų šamuda išvykęs į kelionę. Bė- 
gūnas nubėgo į kitą urvą, aukštupyje, tačiau jie gyvena toliau, ir bijau, kad 
padėti jau bus per vėlu. 

— Mokymas, kurio jai stinga, nėra susijęs su gydymu. Aila yra gydyto- 
ja, Dolandai. Labai gera. Ją išmokė... - staiga Jondalaras priminė vieną iš 
nedaugelio Dolando silpnųjų vietų, - ... moteris, kuri ją užaugino. Tai ilga 
istorija, bet patikėkite manimi, Aila turi patirties. 

Žmonės priėjo prie Ailos su gyvūnais. Ji atidžiai klausėsi ir stebėjo, 
kaip Jondalaras kalba. Būta panašumų tarp kalbos, kuria jis kalbėjo, ir ma- 
mutojų, tačiau labiau iš stebėjimų ji pajuto jo žodžių prasmę, suprato, kad 
jis bando kažkuo įtikinti tą kitą žmogų. Jondalaras kreipėsi į ją: 

— Aila iš mamutojų, tai Dolandas, šaramudojų urvo sausumos gyven- 
tojų šamudojų vadas, - mamutojiškai pristatė Jondalaras, paskui perėjo 
prie Dolando kalbos; - Dolandai iš šaramudojų, tai Aila, mamutojų ma- 
muto židinio dukra. 

Dolandas akimirką dvejojo. Nužvelgė arklius, paskui vilką. Toks gra- 
žus gyvūnas, stovi akylas ir tylus greta aukštos moters. Vyrui pasidarė įdo- 
mu. Jis niekada iš taip arti nematė vilko, regėjo tik jų kailius. Šaramudojai 
nedažnai medžioja vilkus, todėl ir matė juos tik iš tolo ar bėgančius slėptis. 
Vilkas pažvelgė į jį taip, kad Dolando pasijuto lygiai taip pat vertinamas, 
paskui nusisuko apžiūrėti kitų gyvūnų. „Neatrodo, kad žvėris keltų kokį 

pavojų, - galvojo Dolandas. - Tikriausiai moteris, kuri turi tokią galią val- 
dyti gyvūnus, yra patyrusi šamuda, nepriklausomai nuo jos mokymo“ Jis 
ištiesė moteriai abi rankas atverstais delnais. 

— Didžiosios Motinos Mudos vardu, sveikinu tave, Aila iš mamutojų. 

- Mutos, Didžiosios Žemės Motinos vardu, dėkoju tau, Dolandai iš 
šaramudojų, - atsakė Aila ištiesdama abi rankas. 

„Koks savotiškas tos moters akcentas, - pamanė Dolandas. - Ji kalba 
mamutojiškai, tačiau kažkaip keistai. Žodžius taria visai kitaip nei Toli- 
ja. Gal ji iš kito krašto?“ Dolandas gana gerai mokėjo mamutojiškai, kad 
tai suprastų. Jis keletą kartų savo gyvenime keliavo iki Didžiosios Upės 
galo prekiauti su mamutojais, jis padėjo pargabenti mamutų medžiotojų 
moterį Toliją. Šitiek mažiausiai galėjo padaryti ramudojų vadui: padėti jo 
židinio sūnui susijungti su moterimi, kurią jis buvo pasiryžęs turėti. Tolija 
pasirūpino, kad daugelis žmonių išmoktų jos kalbą, ir tai buvo naudinga 
kitoms prekybos ekspedicijoms. 

Dolandui pasveikinus Ailą visiems kitiems atsivėrė galimybė pasvei- 
kinti sugrįžusį Jondalarą ir susipažinti su moterimi, kurią jis atsivedė. Toli- 
ja žengė į priekį, ir Jondalaras jai nusišypsojo. Sudėtingu būdu, per brolio 
sąjungą, jie buvo giminės, ir jis ją mylėjo. - Tolija! — Jondalaras plačiai 
šypsodamasis paėmė abi jos rankas. - Negaliu apsakyti, kaip nuostabu 
tave matyti. 

— Ir tave nuostabu matyti. Tu tikrai gerai išmokai kalbėti mamutojiš- 
kai, Jondalarai. Turiu prisipažinti, buvo laikas, kai abejojau, ar kada laisvai 
kalbėsi mano kalba. 

Tolija paleido jo plaštakas ir sveikindamasi stipriai apkabino. Jondala- 
ras pasilenkė ir, impulso pagautas, nes jautėsi toks laimingas būdamas čia, 
apkabinęs kilstelėjo nedidukę moterį. Tolija šiek tiek sutriko ir išraudo, o 
paskui jai toptelėjo, kad aukštas, gražus, neretai paniuręs vyras pasikeitė. 
Ji neatsiminė, kad jis kada taip spontaniškai demonstruotų jausmus. Kai 
Jondalaras nuleido ją ant žemės, ji atidžiai pažiūrėjo į vyrą, paskui į moterį, 
atėjusią drauge su juo, ir įsitikino, jog pokyčiai susiję su ta geltonplauke. — 
Aila iš Liūto stovyklos mamutojų, susipažink su Tolija iš šaramudojų, bu- 
vusia mamutoja. 

— Mutos ar Mudos, kad ir kaip pavadintum, vardu, sveikinu tave, Aila 


iš mamutojų. 

— Visų Motinų vardu dėkoju tau, Tolija iš šaramudojų, labai džiau- 
giuosi su tavimi susipažinusi. Tiek daug apie tave girdėjau. Ar neturi gi- 
minaičių Liūto stovykloje? Man regis, Talutas sakė, kad esate susiję, kai 
Jondalaras paminėjo tave, - pasakė Aila. 

Ji juto, kad nuovoki moteris ją tyrinėja. Jei Tolija dar nežino, tai netru- 
kus supras, kad Aila gimė ne mamutojams. | 

- Taip, mes giminaičiai, nors neartimi. Aš kilusi iš pietinių stovyklų, 
o Liūto stovykla yra toliau į šiaurę, - paaiškino Tolija. - Aš juos pažįstu. 
Visi pažįsta Talutą. Sunku būtų jo nepažinoti, o jo sesuo Tulija taip pat yra 
labai gerbiama. 

„Tai ne mamutojų akcentas, - galvojo Tulija. - Ir Aila nėra mamu- 
tojiškas vardas. Net nesu tikra, jog tai akcentas, ji tiesiog keistai taria kai 
kuriuos žodžius. Nors kalba gerai. Talutas visada buvo iš tų, kurie priima 
žmones. Jis net priėmė tą zirzeklę seną moterį ir jos dukrą, kuri susijungė 
su žemesnio statuso vyru. Norėčiau daugiau sužinoti apie šitą Ailą ir tuos 
gyvūnus“, - svarstė Tolija, paskui atsisuko į Jondalarą. 

— Ar Tonolanas liko sa mamutojais? - paklausė jis. 

Skausmas jo akyse atsakė jai Jondalarui dar neprabilus: 

— Tonolanas žuvo. 

— Labai liūdna tai girdėti. Markenas irgi nusimins. Nors negaliu pa- 
sakyti, kad to nesitikėjau. Jo noras gyventi mirė kartu su Jetamija. Vieni 
žmonės gali susitaikyti su netektimi, kiti - ne, - pasakė Tolija. 

Ailai patiko, kaip moteris kalbėjo. Ne be jausmų, bet tiesiai ir atvirai. Ji 
vis dar buvo tikra mamutojė. 

Visi Dolando urvo nariai pasveikino Ailą. Jie elgėsi santūriai, bet at- 
rodė tikrai smalsūs. Jondalarą žmonės sveikino kur kas šilčiau. Jis buvo 
šeimos narys, nebuvo jokių abejonių, kad jie laiko jį saviškiu, tad jis buvo 
šiltai sutiktas namuose. 

Darvalas vis dar laikė skrybėles, laikinai virtusias gervuogių krepšiais. 
Sulaukęs, kol sveikinimai pasibaigs, jis ištiesė uogas Dolandui. 

- Čia uogos Rošarijai, - pasakė jis. 

Dolandas pastebėjo nepažįstamą krepšį; jie krepšius pynė kitaip. 

— Aila man jas davė, - paaiškino Darvalas. — Jie raškė gervuoges, kai 


susitikom. Sitos jau buvo surinktos. 

Stebėdamas jaunuolį, Jondalaras staiga pagalvojo apie Darvalo motiną. 
Jis nesitikėjo, kad Serenijos nebus, ir nusivylė. Jis tikrai ją mylėjo, saviškai, 
ir suvokė, kad laukė, kol ją pamatys. Ar ji laukėsi vaiko, kai jis ją paliko? Jo 
dvasios vaiko? Reikės paklausti Rošarijos. Ji turėtų žinoti. 

— Nunešk jai, - pasakė Dolandas, tyliu linktelėjimu dėkodamas Ai- 
lai. - Neabejoju, ji jas mėgsta. Jei nori, Jondalarai, užeik, man regis, ji ne- 
miega. Žinau, kad norės tave pamatyti. Pasiimk ir Ailą. Ji norės susipažinti 
su ja. Jai sunku. Pats žinai, kokia ji. Visada tekina, visada užsiėmusi, visada 
pirmoji išskuba pasveikinti svečių. 

Jondalaras išvertė Ailai, ką sakė Dolandas, ir moteris pritariamai link- 
telėjo. Arklius jie paliko ganytis lauke, tačiau Vilkui Aila davė ženklą eiti 
drauge. Matė, kad plėšrūnas vis dar kelia žmonėms nerimą. Prijaukinti ar- 
kliai atrodė keistai, bet nebuvo pavojingi, o Vilkas - medžiotojas, galintis 
padaryti žalos. 

— Jondalarai, manau, bus geriausia, jei Vilkas kurį laiką pasiliks su ma- 
nimi. Gal paklausk Dolando, ar galiu jį pasiimti? Pasakyk, kad jis įpratęs 
būti urve su žmonėmis, - mamutojiškai pasakė Aila. 

Jondalaras pakartojo jos prašymą, nors Dolandas ir taip ją suprato. 
Aila, matydama jo subtilią reakciją, irgi įtarė, kad jis supranta. Reikės į tai 
atsižvelgti. 

Jie paėjėjo atgal po smiltainio iškyša, pro centrinį ugniakurą, kuris aki- 
vaizdžiai buvo susibūrimų vieta, žengė prie medinio statinio, primenančio 
nuožulnią palapinę. Eidama artyn Aila dėmėjosi, kaip ji pastatyta. Vienas 
baslys buvo įtvirtintas į žemę, o priekyje paremtas kitu basliu. Į savotišką 
kraigą buvo atremtos smailėjančios ąžuolo lentos, padarytos iš storo me- 
džio kamieno ir išrikiuotos pagal dydį, nuo trumpų gale iki ilgiausių prie- 
kyje. Priėjusi arčiau Aila pamatė, kad lentos sutvirtintos laibomis gluosnio 
vytelėmis, savotiškai surištos per išgremžtas skyles. 

Dolandas atitraukė geltoną minkštos odos užuolaidą, palaikė, kol visi 
suėjo vidun, ir pririšo ją prie ramsčio, kad vidun patektų daugiau šviesos. 
Viduje plonyčiai šviesos plaušeliai vietomis sklido per plyšius tarp lentų, 
vietomis, norint apsisaugoti nuo skersvėjo, sienos buvo išklotos oda, nors 
šioks toks oro dvelksmas buvo juntamas kalne išskaptuotoje arkos formos 
nišoje. Priekyje buvo įrengtas nedidelis ugniakuras, pritvirtinus trumpes- 

kritulių būstą saugojo akmens iškyša. Palei vieną sieną, gale, buvo lova - 
plati medinė lentyna, vienoje pusėje pritvirtinta prie sienos, iš kitos pa- 
remta kojomis, užklota kimštos odos čiužiniu ir kailiais. Blausioje šviesoje 
Aila vos įžiūrėjo ant lovos gulinčią moterį. 

Darvalas atsiklaupė prie lovos ir moteriai pasiūlė uogų. 

- Čia žadėtosios gervuogės, Rošarija. Ne aš raškiau — tai Aila pririnko. 

Moteris atsimerkė. Ji nemiegojo, tik bandė pailsėti. Rošarija nežinojo, 
kad atvyko svečių, ir nenugirdo, kokį vardą pasakė Darvalas. 

— Kas jų pririnko? - paklausė ji silpnu balsu. 

Pasilenkęs virš lovos Dolandas uždėjo ranką jai ant kaktos. 

— Rošarija, pažiūrėk, kas čia! Jondalaras sugrįžo, - pasakė jis. 

— Jondalaras? — nustebo ji ir pažvelgė į žmogų, kuris atsiklaupė prie 
lovos šalia Darvalo. Jondalaras kone suvirpėjo pamatęs, koks skausmas įsi- 
rėžęs jos veide. - Ar tai tikrai tu? Kartais sapnuoju ir manau, kad matau 
savo sūnų arba Jetamiją, o paskui suprantu, kad tai netiesa. Ar tai tu, Jon- 
dalarai, ar sapnas? 

— Tai ne sapnas, Rošarija, - patikino Dolandas. Jondalarui pasidingo- 
jo, kad mato ašaras vado akyse. - Jis tikrai čia. Ir kartu atsivedė mamutojų 
moterį, vardu Aila, - Dolandas mostu pakvietė Ailą į priekį. 

Aila mostelėjo Vilkui likti vietoje, o pati priėjo prie moters. Iš karto 
buvo akivaizdu, kad ji kenčia didelį skausmą. Jos akys, supamos tamsių 
ratilų, blizgėjo, todėl atrodė įdubusios, veidas degė karščiu. Net iš toli ir 
menkoje šviesoje Aila matė, kad jos ranka nuo peties iki alkūnės išlinkusi 
keistu kampu. 

— Aila iš mamutojų, tai Rošarija iš šaramudojų, — tarė Jondalaras. 

Darvalas pasitraukė, ir Aila užėmė jo vietą šalia lovos. | 

— Motinos vardu sveikinu tave, Aila iš mamutojų, - tarė Rošarija mė- 
gindama atsikelti, paskui pasidavė ir liko gulėti. - Atsiprašau, kad negaliu 
tinkamai tavęs pasveikinti. 

— Motinos vardu, dėkoju, - atsakė Aila. - Nereikia keltis. 

Jondalaras vertėjavo, bet Tolija visus tam tikru mastu buvo įtraukusi į 
kalbos mokymą, tad padėjo gerus pagrindus - žmonės jau suprato mamu- 
tojiškai. Rošarija suvokė Ailos žodžių prasmę ir linktelėjo. 

- Jondalarai, jai baisiai skauda. Bijau, kad gali būti labai blogai. Noriu 


apžiūrėti jos ranką, — jau zelandonietiškai pasakė Aila, kad moteris ne- 

suprastų, koks rimtas, Ailos manymu, yra sužalojimas, tačiau nesugebėjo 
nuslėpti primygtinumo balse. 

— Rošarija, Aila yra gydytoja, mamuto židinio duktė. Ji norėtų apžiūrė- 
ti tavo ranką, - pasakė Jondalaras, tada pažvelgė į Dolandą, kad įsitikintų, 
jog vadas neprieštarauja. Žmogus nori išbandyti viską, kas galėtų padėti, 
jei tik Rošarija sutinka. 

- Gydytoja? - pasitikslino moteris. - Šamuda? 

- Taip, kaip šamuda. Ar ji gali apžiūrėti tavo ranką? 

— Bijau, kad jau per vėlu ką nors pakeisti, bet taip, ji gali apžiūrėti. 

Aila atidengė ranką. Akivaizdžiai kelis kartus buvo bandyta ją ištie- 
sinti, ir žaizda buvo valoma bei gydoma, tačiau ranka buvo ištinusi, po 
oda keistu kampu kyšojo kaulas. Aila kuo švelniau čiuopė ranką. Moteris 
krūptelėjo tik tada, kai Aila kilstelėjo jos ranką, bet nesiskundė. Aila ži- 
nojo, kad apžiūra bus skausminga, bet reikėjo apčiuopti kaulus po oda. 
Aila apžiūrėjo Rošarijos akis, pauostė iš burnos sklindantį kvapą, užčiuopė 
pulsą kakle ir ant riešo. Tada ji atsisėdo sau ant kulnų prie ligonės lovos. 

— Kaulas gyja, bet jis netinkamai sudėtas. Pamažu ji pasveiks, bet ne- 
manau, kad galės deramai naudotis ta ranka arba plaštaka. Ir visada jaus 
skausmą, - pasakė Aila kalba, kurią visi šiek tiek suprato. Palaukė, kol Jon- 
dalaras išvers. 

— Ar gali ką nors padaryti? - paklausė zelandonietis. 

— Manau, kad taip. Gali būti per vėlu, bet norėčiau pabandyti dar kartą 
perlaužti netinkamai sugijusį kaulą ir sustatyti teisingai. Problema ta, kad 
toje vietoje, kur sugyja, kaulas dažnai yra stipresnis. Gali lūžti netinkamai. 
"Tada bus du lūžiai ir daugiau skausmo. 

Jondalarui išvertus Ailos žodžius stojo tyla. Galiausiai prabilo Rošarija: 

- Jei sulūš negerai, tai nebus blogiau, negu yra dabar? — tai buvo dau- 
giau teiginys nei klausimas. — Tikriausiai negalėsiu ja naudotis taip, kaip ir 
dabar negaliu, taigi dar vienas lūžis nieko nepablogins. 

Jondalaras išvertė jos žodžius, nors Aila jau buvo pradėjusi skirti šara- 
mudojų kalbos garsus ir ritmus, lygino ją su mamutojiška kalbėsena. Moters 
tonas ir išraiška pasakė dar daugiau. Aila suprato Rošarijos žodžių esmę. 

— Tik tau gali tekti daugiau skausmo ištverti, ir be jokios naudos, - 
pabrėžė Aila numanydama Rošarijos sprendimą, bet norėjo, kad ji iki galo 

— O kokia dabar nauda? - atsakė moteris nelaukdama vertimo. - Jei 
pavyks gerai sudėti kaulą, ar tada galėsiu naudotis savo ranka? 

Aila palaukė, kol Jondalaras persakys žodžius jai suprantama kalba, 
kad įsitikintų, jog jų prasmė aiški. 

— Galbūt nevisiškai, bet manau, kad tikrai ranka galėsi naudotis dau- 
giau. Nors niekas negali garantuoti. 

Rošarija nedvejojo. 

— Jei yra tikimybė, kad vėl galėsiu naudotis ranka, noriu tai padary- 
ti. Man nerūpi skausmas. Skausmas yra niekis. Šaramudojui reikia dviejų 
sveikų rankų nusileisti taku prie upės. Kokia nauda iš šamudojų moters, 
kuri negali nusileisti iki ramudojų prieplaukos? 

Aila klausėsi jos žodžių vertimo. Tada, žiūrėdama tiesiai į moterį, pa- 
sakė: 

- Jondalarai, perduok, kad aš pasistengsiu padėti, bet taip pat pasakyk, 
kad turėti dvi sveikas rankas nėra svarbiausia. Pažinojau vyrą tik viena ran- 
ka ir viena akimi, bet jis nugyveno naudingai, buvo savo žmonių mylimas 
ir labai gerbiamas. Nemanau, kad Rošarija taptų mažiau vertesnė. Šitiek 
žinau. Tokios moterys lengvai nepasiduoda. Nepriklausomai nuo rezulta- 
tų, ši moteris ir toliau gyvens naudingai. Ji ras būdų, kaip tai padaryti, ir 
visada bus mylima bei gerbiama. 

Klausydamasi Jondalaro kartojamų žodžių Rošarija stebeilijo į Ailą. 
Tada suspaudė lūpas ir linktelėjo, paskui giliai įkvėpė ir užsimerkė. 

Aila atsistojo jau galvodama apie tai, ką reikia daryti. 

— Jondalarai, gal atneši mano krepšį, tą iš dešinės? Pasakyk Dolandui, 
kad reikės plonų lentelių įrvarams. Ir malkų, ir didelio virimo indo, bet 
kad paskui nebūtų gaila išmesti. Jis jau nebetiks naudoti virimui. Jame 
ruošiu stiprius vaistus nuo skausmo. 

Jos mintys vis lėkė į priekį. „Man reikės ko nors, kas ją užmigdytų, kol iš 
naujo laušiu kaulą, - galvojo ji. - Iza naudotų durnaropes. Jos stiprios, bet 
ir nuo skausmo geriausiai padės, ir užmigdys. Turiu šiek tiek jų džiovintų, 
bet šviežios būtų geriau... pala... Rodos, neseniai kažkur jų mačiau... - ji 
užsimerkė, bandydama prisiminti. - Taip! Mačiau!“ 

— Jondalarai, kol atneši krepšį, aš nueisiu durnaropių, mačiau jų pa- 
keliui, - pasakė Aila ir keliais žingsniais pasiekė įėjimą. - Vilke, eime su 


manimi. 

Ji jau buvo perėjusi pusę aikštelės, kai Jondalaras ją pasivijo. 

Dolandas stovėdamas būsto angoje stebėjo Jondalarą, moterį ir vilką. 
Vyras, nors ir nieko nesakė, labai daug ką suprato apie gyvūną. Jis pastebė- 
jo, kad Vilkas lieka šalia moters, prisitaiko prie jos žingsnių. Vadas stebėjo 
subtilius rankų signalus, kuriuos Aila parodė eidama prie Rošarijos lovos, 
ir pamatė, kaip vilkas atsigula ant pilvo, nors galva liko pakelta ir ausys 
stačios. Žvėris sekė kiekvieną moters judesį. Ailai išeinant, jai paliepus jis 
atsistojo ir noriai nusekė paskui. 

Jis stebėjo, kol Aila ir vilkas, kurį ji taip užtikrintai valdė, pasuko už sie- 
nos. Tada pažvelgė atgal į moterį ant lovos. Pirmą kartą nuo tos siaubingos 
akimirkos, kai Rošarija paslydo, krito ir susižalojo, Dolandas pajuto vilties 


blyksnį. 


Kai Aila grįžo nešina nešulių krepšiu ir jau nuplautomis durnaropė- 
mis, rado kvadratinę medinę virimo dėžę; ją nusprendė atidžiau apžiūrėti 
kiek vėliau. Šalia stovėjo dar viena, sklidina vandens. Ugniavietėje lieps- 
nojo karšta ugnis, joje kaito keletas glotnių apvalių akmenų, šalia gulėjo 
kelios nedidelės lentelės. Ji dėkinga linktelėjo Dolandui. Moteris peržiū- 
rėjo krepšio turinį, susirado keletą dubenėlių ir seną ūdros kailio vaistų 
krepšelį. 

Nedideliu dubenėliu į virimo dėžę ji atmatavo reikiamą vandens kie- 
kį, sudėjo kelias durnaropes su visomis šaknimis, tada kelis lašus vandens 
užlašino ant virimo akmenų. Palikusi juos ugnyje kaisti, ji ištuštino savo 
vaistų krepšelį ir atrinko keletą ryšulėlių. Tuo metu atėjo Jondalaras. — 
Arkliams viskas gerai, Aila, jie mėgaujasi lauko žole, tačiau paprašiau visų, 
kad kurį laiką laikytųsi nuo jų atokiai, - vyras kreipėsi į Dolandą: - Jie prie 
nepažįstamųjų gali pasibaidyti, nenorėčiau, kad kas netyčia būtų sužeis- 
tas. Vėliau mes juos pripratinsime prie žmonių, - vadas linktelėjo. - Vil- 
kas neatrodo labai laimingas lauke, Aila, o kai kurie žmonės, atrodo, šiek 
tiek jo prisibijo. Tikrai manau, kad geriau įsivesti jį čia. 

— Aš mieliau pasilikčiau jį viduje, tik maniau, Dolandas ir Rošarija no- 


rės, kad jis palauktų lauke. 

- Leisk man paklausti Rošarijos. Tada, manau, ji galės įsivesti gyvū- 
ną, - pasakė Dolandas, nelaukdamas vertimo. 

Jis kalbėjo šaramudojų ir mamutojų kalbų mišiniu, kurį Aila nesun- 
kiai suprato. Jondalaras nustebęs į jį dėbtelėjo, bet Aila paprasčiausiai tęsė 
pokalbį: 

— Man reikia pamatuoti tuos įtvarus, kad jai tiktų, - pasakė ji imdama 
lenteles. - Paskui norėsiu, kad nuvalytum tas lentas, kol neliks jokių at- 
plaišų, Dolandai, - ji pakėlė gabalą gana trapaus akmens, kuris gulėjo prie 
židinio. - Ir nutrink šiuo smiltainiu, kol jos bus visiškai glotnios. Ar turi 
kokios minkštos odos, kurią galėčiau supjaustyti ? 

Dolandas kiek niūriai nusišypsojo. 

- Šituo mes garsėjame, Aila. Naudojame kalnų ožkų odas, niekas neiš- 
dirba jų minkščiau nei šamudojai. 

Jondalaras stebėjo, kaip jie kalbasi ir kuo puikiausiai vienas kitą supran- 
ta, nors kalbėjo ne visai tobula kalba. Srebėdamasis vyras papurtė galvą. 
Aila tikriausiai suvokė, kad Dolandas supranta mamutojiškai, o pati jau 
pavartojo kelis šaramudojų žodžius. Kada ji spėjo išmokti žodžius „lentos“ 
ir „smiltainis“? 

— Atnešiu, kai pasikalbėsiu su Rošarija, - pažadėjo Dolandas. 

Jie priėjo prie moters lovos. Dolandas su Jondalaru paaiškino, kad Aila 
atkeliavo su vilku, jis jos draugas ir ji norėtų jį įsivesti į vidų. Vis dėlto vyrai 
nepaminėjo arklių. 

- Ji visiškai valdo gyvūną, - pasakė Dolandas. - Jis klauso jos koman- 
dų ir niekam nepakenks. 

Jondalaras dar kartą dėbtelėjo į jį nustebęs. Dolandas su Aila bendravo 
tarpusavyje kažkokiu jam nesuprantamu būdu. 

Rošarija greitai sutiko. Nors buvo smalsu, jai visiškai neatrodė keista, 
kad ši moteris galėtų kontroliuoti vilką. Tik dar labiau atslūgo baimė. Aki- 
vaizdu, jog Jondalaras atsivedė galingą šamudą, kuri žinojo, kad jai reikia 
pagalbos, kaip kad jų senasis Šamuda kadaise, prieš daugelį metų, suprato, 
jog raganosio subadytam Jondalaro broliui taip pat reikia pagalbos. Ji ne- 
nutuokė, kaip tie, kurie tarnauja Motinai, sužino tuos dalykus - jie tiesiog 
taip elgėsi. Rošarijai to pakako. 

Aila nuėjo prie angos, pasišaukė Vilką ir atvedė jį supažindinti su Ro- 


šarija. 

- Jo vardas Vilkas, - pasakė moteris. 

Kai Rošarija pažvelgė tiesiai į gražaus laukinio padaro akis, atrodė, kad 
jis jaučia jos skausmą ir pažeidžiamumą. Jis pakėlė vieną leteną prie lovos 
krašto. Tada, nuleidęs ausis, ištiesė galvą į priekį, visiškai negrasinamai, ir 
palaižė jos veidą, drauge inkšdamas taip, tarsi pats būtų pajutęs jos skaus- 
mą. Aila staiga prisiminė Raidagą ir glaudų ryšį, kuris užsimezgė tarp pa- 
liegusio vaiko ir augančio vilkiuko. Ar toji patirtis išmokė žvėrį suprasti 
žmonių poreikius bei kančias? 

Visus nustebino vilko švelnumas, o Rošarija buvo priblokšta. Jai din- 
gojosi, kad nutiko kažkas stebuklingo, kas galėtų pranašauti tiktai gera. Ji 
ištiesė savo sveikąją ranką ir jį palietė. 

- Ačiū, Vilke, — pasakė ji. 

Aila pridėjo lenteles prie Rošarijos rankos, paskui atidavė jas Dolandui 
nurodžiusi, kokio dydžio jos turėtų būti. Kai Dolandas išėjo, Aila nuvedė 
Vilką į medinio būsto kampą, tada vėl patikrino virimo akmenis ir nu- 
sprendė, kad jie jau tinkamai įkaitę. Ji bandė akmenis iš laužo išimti nau- 
dodamasi dviem pagaliukais, bet tada pasirodė Jondalaras nešinas lenkto 
medžio įrankiu, specialiai padarytu taip, kad juo būtų galima saugiai pa- 
imti karštus virimo akmenis. Vyras parodė Ailai, kaip naudotis įrankiu. Į 
virimo dėžę įdėjusi keletą akmenų, kad durnaropės pradėtų virti, ji kiek 
atidžiau įsižiūrėjo į neįprastą indą. 

Aila nebuvo mačiusi nieko panašaus. Kvadratinė dėžė buvo pagaminta 
iš vienos lentos, sulenktos ties grioveliais, kurie buvo ne iki galo įpjauti 
trims kampams suformuoti. Ties ketvirtuoju lentelė buvo sutvirtinta kaiš- 
čiais. Sulenkus lentą, į griovelį, išpjaurą palei jos ilgį, buvo įstatytas dugnas. 
Išorinėje dalyje buvo išraižyti raštai, puikiai tiko ir dangtelis su rankena. 

Šitie žmonės turi tiek daug neįprastų iš medžio pagamintų daiktų! Aila 
pagalvojo, kad bus įdomu pažiūrėti, kaip jie gaminami. Sugrįžo Dolandas. 
Jis atnešė Ailai keletą gelsvos spalvos odų. 

— Ar pakaks? - pasiteiravo vadas. 

- Šitos per geros, - pasakė ji. — Reikia minkštų, sugeriančių odų, bet 
jos neturi būti jūsų geriausios. 

Jondalaras su Dolandu nusijuokė. | 

- Jos nėra geriausios, - patikino Dolandas. - Nieku gyvu neneštume 
tokių mainyti. Jos turi per daug trūkumų. Šitos skirtos kasdieniam nau- 
dojimui. 

Aila šį tą išmanė apie odų išdirbimą. Šamudojų buvo lanksčios ir švel- 
nios, ypatingai minkštos, smulkios tekstūros. Odos jai padarė įspūdį, ji 
panoro vėliau apie jas sužinoti daugiau. Pasiėmusi peilį, kurį jai padarė 
Jondalaras, su plona aštria titnago geležte, įtaisyta į mamuto ilties ranke- 
ną, ji plačiomis juostomis supjaustė ožkeną. 

Tada, atidariusi vieną savo ryšuliukų, iš jo į mažą dubenėlį įpylė rupiai 
sutrintų džiovintų nardų šaknų miltelių. Šių augalų lapai buvo panašūs 
rusmenių, tačiau žiedai buvo geltoni, beveik kaip pienių galvutės. Iš viri- 
mo dėžės moteris įpylė šlakelį vandens. Kadangi darė šuteklį, skirtą kaulų 
lūžiui gyti, truputis durnaropių nepakenks, o jų jautrumą mažinančios sa- 
vybės bus naudingos. Išoriniam skausmui numalšinti ir gijimui paspartin- 
ti Aila taip pat pridėjo į miltelius sutrintų kraujažolių. Išėmusi ataušusius 
akmenis ji į virimo dėžę pridėjo karštų akmenų, kad nuoviras silpnai virtų, 
ir uostydama patikrino jo stiprumą. 

Nusprendusi, kad nuoviras jau pakankamai stiprus, moteris jo kiek 
pasėmė, trumpam paliko atvėsti, tada nunešė Rošarijai. Greta sėdėjo Do- 
landas. Aila paprašė Jondalaro tiksliai išversti, ką ji pasakys, kad nebūtų 
suprasta klaidingai. 

- Šitie vaistai nuslopins skausmą ir tave užmigdys, - pasakė ji Rošari- 
jai. - Tik jie labai stiprūs, o tai pavojinga. Kai kurie žmonės nepakelia to- 
kių stiprių vaistų. Jie atpalaiduos tavo raumenis, todėl aš galėsiu užčiuopti 
kaulus viduje, tačiau tu gali apsišlapinti ar išsituštinti, nes pilvo raumenys 
irgi atsipalaiduos. Kai kurie žmonės nustoja kvėpuoti. Jei taip nutiks, tu 
mirsi, Rošarija. 

Aila palaukė, ko! Jondalaras pakartos jos žodžius, paskui dar luktelėjo, 
kad įsitikintų, jog buvo visiškai suprasta. Dolandas akivaizdžiai nusiminė. 

— Ar būtinai turi juos naudoti? Negali sulaužyti rankos be jų? — pasi- 
teiravo jis. 

— Ne. Tai būtų pernelyg skausminga, be to, jos raumenys per stiprūs. 
Jie priešinsis, ir bus daug sunkiau perlaužti tinkamoje vietoje. Taip pat ne- 
turiu nieko daugiau, kas nuslopintų skausmą. Negaliu be šito atnaujinti 
lūžio ir iš naujo sudėti kaulų, tačiau jūs privalote žinoti, kad tai pavojinga. 
Jei nieko nedarysiu, ji tikriausiai gyvens, Dolandai. 

- Tada būsiu nieko verta ir gyvensiu skausme, - įsiterpė Rošarija. - Tai 


ne gyvenimas. 

— Skausmas bus, bet tai nereiškia, kad gyvensi nenaudingai. Yra vaistų 
skausmui malšinti, nors jie irgi šį tą atima. Mintys susidrumsčia, — paaiš- 
kino Aila. 

— Taigi būsiu arba nenaudinga, arba beprotė, - pareiškė Rošarija. - Jei- 
gu mirsiu, ar tai bus neskausminga? 

— Tu užmigsi ir nepabusi, bet niekas nežino, kas gali nutikti tavo sap- 
nuose. Sapnuose gali jausti didelį skausmą arba baimę. Skausmas gali netgi 
nulydėti tave į kitą pasaulį. 

— Nejaugi tiki, kad skausmas gali nulydėti į kitą pasaulį? - pasitikslino 
Rošarija. 

Aila papurtė galvą. 

— Ne, aš taip nemanau, tačiau iš tikrųjų to nežinau. 

— Ar manai, kad šitai išgėrusi aš mirsiu? 

— Nesiūlyčiau, jeigu manyčiau, kad numirsi. Tau gali prisisapnuoti neį- 
prasti sapnai. Šitą gėrimą, paruoštą kiek kitaip, kai kas naudoja kelionėms 
į kitą - dvasių - pasaulį. 

Nors Jondalaras vertė pokalbį, moterys viena kitą gana gerai suprato, 
Jondalaro žodžiai tik patikslino žodžių prasmę. Ailai su Rošarija atrodė, 
kad jos kalbasi be tarpininko. 

— Galbūt tau nederėtų rizikuoti, Rošarija, - įsiterpė Dolandas. — Ne- 
noriu ir tavęs prarasti. 

Rošarija su švelnia meile dirstelėjo į vyrą. 

— Motina vis tiek vieną ar kitą iš mūsų pasišauks pas save pirmą. Arba 
tu manęs neteksi, arba aš tavęs. Niekaip šito nepakeisime. Jei ji nori leisti, 
kad ilgiau pabūčiau su tavimi, mano Dolandai, nenoriu gyventi skausme ir 
jaustis nenaudinga. Verčiau tyliai išeisiu dabar. Pats girdėjai, ką Aila sakė: 
mažai tikėtina, kad mirsiu. Netgi jei tai nepadės ir man nė kiek nepagerės, 
bent jau žinosiu, kad bandžiau, ir tai man suteiks jėgų. 

Sėdėdamas ant lovos ir laikydamas jos sveikąją ranką Dolandas žiūrėjo 
į moterį, su kuria kartu patyrė tiek daug išgyvenimų. Matė ryžtą jos akyse. 
Galiausiai linktelėjo ir pažvelgė į Ailą. 

- "Tu buvai atvira. Dabar aš būsiu atviras. Nepriekaištausiu tau, jei ne- 
pavyks padėti Rošarijai, bet jei ji mirs, turėsi greitai išsinešdinti. Negaliu 
pažadėti, kad nepulsiu tavęs kaltinti, ir nežinau, ką galiu padaryti. Ap- 


svarstyk tai prieš pradėdama. 

Versdamas tuos žodžius Jondalaras žinojo, kokias netektis Dolandas 
patyrė: Rošarijos sūnus, jo židinio sūnus ir jo širdies sūnus, buvo nužudy- 
tas vos sužydėjus vyrystei; ir Jetamija, mergaitė, kuri Rošarijai buvo kaip 
duktė, gebėjo užkariauti ir Dolando širdį. Netekusi motinos mergaitė augo 
prie Dolando židinio, užpildė tuštumą, likusią po pirmojo vaiko mirties. 
Jos pastangos vėl pradėti vaikščioti, įveikti tą patį paralyžių, kuris pražudė 
šitiek žmonių, subrandino tokį charakterį, dėl kurio Jetamija buvo visų, 
įskaitant ir Tonolaną, mylima. Atrodė taip nesąžininga, kad ji turėjo išeiti 
gimdymo skausmuose. Jis suprastų, jei Dolandas apkaltintų Ailą Rošarijai 
mirus, tačiau nudėtų jį nespėjus ką bloga Ailai padaryti. Jam buvo smalsu, 
ar Aila sutiks. 

— Aila, galbūt tau derėtų viską dar kartą apsvarstyti, - pasakė jis zelan- 
doniškai. 

— Rošarija kenčia skausmus, Jondalarai. Privalau pamėginti jai padėti, 
jei ji to nori. Jei ji nori prisiimti riziką, aš negaliu pasitraukti. Visada yra 
rizikos, tačiau aš gydytoja, štai kas esu. Negaliu pasikeisti, kaip kad nega- 
lėjo Iza. 

Ji pažvelgė į lovoje gulinčią moterį. 


— Aš pasiruošusi, jeigu tu pasiruošusi, Rošarija. 


Aila pasilenkė prie lovoje gulinčios moters laikydama dubenėlį vėstan- 
čio skysčio. Įmerkusi mažąjį pirštelį ji patikrino temperatūrą, tada padėjo 
jį ant žemės, grakščiai sukryžiuotomis kojomis atsisėdo ant žemės ir aki- 
mirką sėdėjo tylomis. 

Mintimis Aila grįžo į gyvenimą gentyje ir ypač prie mokymo, kurį gavo 
iš patyrusios ir išmoningos ją užauginusios gydytojos. Iza lengvai ir įgu- 
dusiai gydė daugumą įprastų ligų ir nedidelių sužeidimų, tačiau kai susi- 
durdavo su rimta problema - ypač nelaimingu atsitikimu medžioklėje ar 
gyvybei gresiančia liga - ji šamano Krebo prašydavo į pagalbą pakviesti 
aukštesnes galias. Iza buvo gydytoja, tačiau gentyje Krebas buvo stebukla- 
darys, šventasis, galėjęs susisiekti su dvasių pasauliu. 

"Tarp mamutojų ir iš to, ką pasakojo Jondalaras, jo žmonių gydytojo ir 
šamano funkcijos nebūtinai buvo skirtingos. Tie, kurie gydė, neretai tarpi- 
ninkaudavo ir bendraujant su dvasių pasauliu, nors ne visi iš tų, kurie tar- 
navo Motinai, vienodai nusimanė apie visas jiems atviras galimybes. Liūto 
stovyklos Mamuta buvo panašesnis į Krebą. Jo sritis buvo dvasios ir proto 
dalykai. Nors jis išmanė tam tikrus vaistus ir procedūras, jo gydymo gebė- 
jimai buvo palyginti neišvystyti, tad su nedideliais sužeidimais bei ligomis 
stovykloje tekdavo dorotis Taluto moteriai Nezei. O vasaros susirinkime 
Aila susipažino su daugybe patyrusių gydytojų, kurie buvo mamutos, ir 
pasidalijo su jais žiniomis. 

Aila buvo mokoma praktiškai. Kaip ir Iza, ji buvo gydytoja. Ji jautėsi 
pernelyg neišmananti dvasių pasaulio ir šią akimirką troško, kad galėtų 
pasikviesti tokį žmogų kaip Krebas. Ji juto, kad reikia pagalbos, bet kokių 
didesnių nei jos galių, norinčių padėti. Nors Mamuta pradėjo ją mokyti 

suprasti didžiosios Motinos karalystę, ji vis dar buvo labiau pažįstama su 
tuo dvasių pasauliu, su kuriuo užaugo, ypač savo totemu, didžiojo urvinio 
liūto dvasia. 

Nors tai buvo genties dvasia, Aila žinojo, kad ji galinga. Mamuta sakė, 
kad visų gyvūnų dvasios, tiesą sakant, visos dvasios, yra Didžiosios Žemės 
Motinos dalis. Jis netgi įtraukė ją ginantį urvinio liūto totemą į jos įdu- 
krinimo apeigas, o Aila žinojo, kaip prašyti savo totemo pagalbos. „Nors 
Rošarija nepriklauso genčiai, - galvojo Aila, - galbūt manoji urvinio liūto 
dvasia jai padės?“ 

Aila užsimerkė ir pradėjo grakščiais, lengvais rankų judesiais kalbėtis 
pačia seniausia, šventa, tylia genties kalba: ta, kurią mokėjo visos gentys, 
kuri buvo naudojama kreipiantis į dvasių pasaulį. 

— Didysis urvinis liūte, ši moteris, kurią pasirinko galinga totemo 
dvasia, yra dėkinga, kad buvo pasirinkta. Ši moteris dėkinga už suteiktas 
dovanas ir labiausiai dėkinga už vidines dovanas, už išmoktas pamokas ir 
įgytas Žinias. 

— Didysis galingasis gynėjau, visiems žinoma, kad renkiesi vertus vy- 
rus, kuriems reikia didelės apsaugos, tačiau vis dėlto pasirinkai šią moterį 
ir dar mažą pažymėjai ją totemo ženklu. Ši moteris už tai yra dėkinga. Ši 
moteris nežino, kodėl genties didžiojo urvinio liūto dvasia ją pasirinko 
dar vaikystėje. Nežino, kodėl pasirinko ir vieną kitų vyrą, tačiau ši moteris 
dėkinga, kad buvo palaikyta verta, ši moteris dėkinga už didžiojo toremo 
apsaugą. 

— Didžiojo totemo dvasia, ši moteris, kuri anksčiau prašė, kad ją vestum, 
dabar prašo pagalbos. Didysis urvinis liūtas nukreipė šią moterį mokytis 
gydymo būdų. Ši moteris išmano gydymą. Ši moteris žino vaistus nuo ligų 
ir sužeidimų, žino arbatas, pavilgus, šuteklius ir kitus vaistus, ruošiamus iš 
augalų, ši moteris išmano gydymo būdus ir priemones. Moteris yra dėkin- 
ga už žinias, dėkinga ir už nepatirtas medicinos žinias, kurias totemas gali 
moteriai perduoti. Deja, ši moteris nežino dvasių pasaulio papročių. 

— Didžioji urvinio liūto dvasia, kuri gyveni tarp žvaigždžių, dvasių pa- 
saulyje, čia gulinti moteris nepriklauso genčiai; moteris yra viena iš kitų, 
kaip ir tavo pasirinktoji moteris, tačiau prašau padėti šiai moteriai. Mote- 
ris kenčia didelius skausmus, tačiau viduje tūnantis skausmas dar baisesnis. 


Moteris skausmą ištvers, tačiau moteris baiminasi, kad teturėdama vieną 

ranką bus nenaudinga. Moteris yra gera, moteris yra naudinga. Ši gydy- 
toja padėtų moteriai, tačiau pagalba gali būti pavojinga. Ši moteris prašo 
didžiojo urvinio liūto ir bet kurių dvasių, kurias didysis totemas pakvies į 
pagalbą, lydėti šią moterį ir padėti čia gulinčiai moteriai. 

Rošarija, Dolandas ir Jondalaras buvo tokie pat tylūs kaip ir Aila, kuri 
toliau tęsė neįprastus veiksmus. Iš tos trijulės Jondalaras vienintelis suprato, 
ką ji daro, ir apsižiūrėjo stebintis ne tik Ailą, bet ir kitus du žmones. Nors jo 
žinios apie genties kalbą buvo tik elementarios - ji buvo kur kas sudėtinges- 
nė neijis įsivaizdavo, jis suprato, kad Aila prašo dvasių pasaulio pagalbos. 

Jondalaras paprasčiausiai nematė kai kurių subtiliausių niuansų šio 
bendravimo būdo, kuris išsivystė visiškai kitaip nei bet kuri verbalinė kal- 
ba. Vis tiek buvo neįmanoma tiksliai išversti tai, ką kalbėjo Aila. Geriau- 
siu atveju bet koks vertimas į žodžius būtų supaprastintas. Grakštūs my- 
limosios judesiai jam atrodė gražūs. Jondalaras prisiminė, jog kadaise jos 
veiksmai trikdė, ir dabar jis pats sau šypsojosi dėl savo kvailumo. Vis dėlto 
buvo smalsu, kaip Ailos elgesį įvertins Rošarija su Dolandu. 

Dolandas buvo sutrikęs ir truputį sunerimęs, nes tos moters veiksmai 
buvo visiškai nematyti. Jis jaudinosi dėl Rošarijos, todėl viskas, kas nesu- 
prantama, kad ir gerais tikslais naudojama, atrodė kiek grėsmingai. Kai 
Aila baigė apeigas, Dolandas klausiamai pažvelgė į Jondalarą, tačiau jau- 
nasis vyras tik šypsojosi. 

Susižalojusi Rošarija nusilpo, karščiavo, dar nekliedėjo, bet buvo išse- 
kusi, praradusi orientaciją ir dar atviresnė įvairiems pasiūlymams. Ji pa- 
sijuto susitelkusi į nepažįstamą moterį ir keistai susijaudino. Šamudojė 
neturėjo nė menkiausio supratimo, ką reiškia Ailos judesiai, tačiau tikrai 
įvertino sklandų jos grakštumą. Atrodė, tarsi moteris šoktų rankomis. 
Savo judesiais ji pažadino subtilų grožį. Jos rankos ir pečiai, netgi jos kū- 
nas atrodė harmoninga šokančių rankų dalis, kurios atliepė kažkokį vidinį 
ritmą, turėjusį apibrėžtą tikslą. Nors ligonė tą šokį suprato ne daugiau nei 
tai, kaip kad Aila suprato, jog jai reikia pagalbos, Rošarija buvo tikra, jog 
tai svarbu ir turi kažką bendra su dvasių pasauliu. Ji buvo šamuda, ir to 
pakako. Ji išmanė tai, kas slypi už įprastų žmonių pažinimo ribų, ir bet 
kas, kas atrodė paslaptinga, tik didino pasitikėjimą. 

Aila paėmė puodelį ir atsiklaupė prie lovos. Mažuoju piršteliu ji vėl 


patikrino gėrimo karštumą, tada nusišypsojo Rošarijai. 

— Tegu Didžioji Visų Motina tave saugo, Rošarija, - tarė Aila, paskui 
pakėlė moters galvą ir pečius tiek, kad jai būtų patogu gerti, ir prilaikė du- 
benėlį prie moters burnos. Gėrimas buvo kartus, netgi atgrasus, ir Rošarija 
susiraukė. Aila skatino ją išgerti daugiau, kol galiausiai ligonė įveikė visą 
dubenėlį. Aila vėl švelniai nuleido jos pečius ir nusišypsojo, taip drąsinda- 
ma sužeistąją, tačiau iš tikrųjų stebėjo gėrimo poveikio ženklus. 

- Pasakyk man, kai pasijusi mieguista, - paprašė Aila, nors jie būtų tik 
patvirtinę kitus požymius, kuriuos ji jau pastebėjo: tai pasikeitę vyzdžiai 
ar kvėpavimo gilumas. 

Gydytoja negalėjo pasakyti, kad skiria vaistų, slopinančių parasimpa- 
tinę nervų sistemą ir paralyžiuojančių nervų galiukus, tačiau ji matė po- 
veikį ir turėjo pakankamai patirties suprasti, kad jis tinkamas. Pastebėjusi, 
kaip Rošarijos akių vokai mieguistai merkiasi, ji čiuopė jos krūtinę ir pilvą, 
kad įvertintų virškinamojo trakto lygiųjų raumenų atsipalaidavimą, nors 
šitaip savo veiksmų apibūdinusi nebūtų. Aila atidžiai sekė jos kvėpavimą 
norėdama įvertinti, kaip į gėrimą reaguoja plaučiai ir kvėpavimo sistema. 
Įsitikinusi, jog moteris giliai įmigo ir nėra jokio akivaizdaus pavojaus, Aila 
atsistojo. 

— Dolandai, bus geriau, jei dabar išeisi. Jondalaras pasiliks ir man pa- 
dės, - tvirtu, tačiau tyliu balsu pasakė moteris; jos tvirtumas ir pasitikėji- 
mas savimi suteikė jai dar daugiau galios. 

Vadas ruošėsi prieštarauti, tačiau paskui prisiminė, kad Šamuda niekada 
neleisdavo itin mylintiems žmonėms būti šalia, paprasčiausiai atsisakydavo 
kaip nors padėti, kol tie žmonės neišeidavo. Galbūt jie visi tokie, pamanė 
Dolandas. Jis ilgai žvelgė į miegančią moterį, o paskui išėjo iš buveinės. | 

Jondalaras anksčiau jau buvo matęs, kaip Aila imasi vadovauti pana- 
šiose situacijose. Rodos, ji visiškai užmiršdavo, susitelkdavo į paliegusį 
ar kenčiantį žmogų ir daug negalvodama liepdavo kitiems daryti tai, kas 
būtina. Jai nė nešaudavo į galvą svarstyti, ar turi teisę padėti tam, kuriam 
reikia pagalbos, o dėl to daug negalvodavo ir kiti. 

— Nors ji miega, nėra lengva stebėti, kaip laužomi mylimo žmogaus 
kaulai, - pasakė Aila ją mylinčiam ilgšiui. 

Jondalaras linktelėjo ir pagalvojo, ar tik ne dėl tos priežasties Šamuda 
neleido jam pasilikti prie subadyto Tonolano. Žaizda buvo bauginanti, 


žiojėjo lyg skylė apdriskusiais kraštais. Ją pamačius Jondalaro vos nesupy- 

kino, ir nors jam dingojosi, kad būtų norėjęs pasilikti su broliu, tikriausiai 
būtų buvę sunku stebėti, kaip Šamuda atlieka tai, ką privalėjo daryti. Jis 
net nebuvo visiškai tikras, kad ir dabar nori pasilikti ir padėti Ailai, tačiau 
niekas daugiau jai padėti negalėjo. Jis giliai įkvėpė. Jei jau ji gali tai padary- 
ti, jis bent pasistengs jai padėti. 

— Ką man daryti? — pasiteiravo vyras. 

Aila apžiūrinėjo Rošarijos ranką svarstydama, kiek ją galima pagydy- 
ti ir kaip moteris reaguos į tokius veiksmus. Rošarija kažką murmėjo ir 
sukiojo galvą, tačiau atrodė, kad ji veikiau reaguoja į kokį sapną ar vidinį 
nerimą, o ne į skausmą. Tada Aila ėmė čiuopti giliau, siekė suglebusių rau- 
menų, mėgino nustatyti kaulo vietą. Kai galiausiai liko patenkinta tuo, ką 
nustatė, paprašė Jondalaro prieiti ir metė žvilgsnį į Vilką, viską įdėmiai 
stebintį iš savo vietos kampe. 

— Pirmiausia noriu, kad prilaikytum jos ranką ties alkūne, kol aš mė- 
ginsiu sulaužyti toje vietoje, kur blogai sujungti kaulai, - pasakė mote- 
ris. - Kai kaulus sulaužysiu, turėsiu ranką smarkiai traukti, kad ją ištie- 
sinčiau ir kaulus sudėčiau teisingai. Kai jos raumenys tokie atsipalaidavę, 
sąnario kaulai gali išsiskirti, gali išnirti alkūnė ar petys, todėl turėsi tvirtai 
laikyti, o gal net traukti į kitą pusę. 

— Supratau, - atsakė Jondalaras; bent jau jis taip manė. 

— Pasistenk atsistoti tvirtai ir patogiai, ištiesink jos ranką ir laikyk alkū- 
nę maždaug čia. Pasakysi, kai būsi pasiruošęs, - nurodė Atila. 

Jondalaras apkabinęs laikė Rošarijos ranką. 

— Gerai, aš pasiruošęs, - pasakė jis. 

Abiem rankom, po vieną iš abiejų pusių lūžio, kuris išlenkė ją nenatū- 
raliu kampu, Aila suėmė Rošarijos žastą, keliose vietose spustelėjo, pajuto 
po oda ir raumenimis kyšant blogai suaugusių kaulų galus. Jei jie būtų su- 
giję pernelyg gerai, ji nieku gyvu nebūtų galėjusi suaugimo vietų sulaužyti 
plikoms rankomis ir būtų tekę imtis kokių kitų, kur kas mažiau kontro- 
liuojamų būdų, o gal ir visai nebūtų įmanoma tinkamai tuos kaulus sudėti 
iš naujo. Atsistojusi virš lovos taip, kad geriausiai sukauptų jėgas, ji giliai 
įkvėpė, o tada greitai ir stipriai linkį suspaudė savo stipriomis rankomjs. 

Aila pajuto trekštelėjimą. Jondalaras išgirdo pykinantį pokštelėjimą. 
Rošarija per miegus mėšlungiškai šoktelėjo, paskui vėl nurimo. Aila per 


jos raumenis apčiuopė naujai sulaužytą kaulą. Senasis lūžis dar nebuvo 

itin tvirtai suaugęs, galbūt dėl to, kad nenatūraliai susijungęs kaulas gyja 
lėčiau. Naujas lūžis buvo geras, švarus. Aila su palengvėjimu atsikvėpė. Šita 
dalis atlikta. Moteris atgalia ranka nuo kaktos nusibraukė prakaitą. 

Jondalaras apstulbęs ją stebėjo. Kaulas jau buvo beveik suaugęs, tad 
reikėjo labai tvirtų rankų jam šitaip sulaužyti. Vyrui visada patiko fizinė 
Ailos jėga — pirmą kartą ją įvertino dar gyvendamas slėnyje. Jis suvokė, kad 
vienai gyvenančiai moteriai reikėjo stiprybės, ir nors būtinybė viską pačiai 
pasidaryti tikriausiai gerokai sutvirtino raumenis, jis nė nenutuokė, kokia 
stipri ji iš tikrųjų yra. 

Ailos jėgą lėmė ne tik būtinybė dėti visas pastangas tam, kad išgyven- 
tų tame slėnyje; jos jėgos vystėsi nuo tada, kai ją įdukrino Iza; užgrūdino 
paprasti uždaviniai, kuriuos mergaitė turėjo atlikti. Vien tam, kad neacsi- 
liktų nuo genties moterų, Aila tapo išskirtinai stipri. 

- Šitai pavyko, Jondalarai. Dabar noriu, kad vėl susiimtum ir laikytum 
jos ranką čia, prie peties, - parodė Aila. - Jokiu būdu nepaleisk; jei pajusi, 
kad slysta, iš karto pasakyk, — Aila suprato, kad kaulas sunkiai gijo sudėtas 
netinkama forma, todėl buvo lengviau jį perlaužti nei tuo atveju, jei būtų 
gijęs ištiesintas. Raumenys ir sausgyslės buvo sugiję kur kas geriau. - Kai 
tiesinsiu ranką, plyš kai kurie raumenys, lygiai taip pat kaip pirmą kar- 
tą lūžus kaului, o sausgyslės išsitemps. Raumenis ir sausgysles bus sunku 
įveikti, vėliau tai kels jai skausmą, tačiau privalu tai padaryti. Pasakyk, kai 
būsi pasiruošęs. 

— Iš kur tu visa tai žinai, Aila? 

— Iza mane išmokė. 

- Žinau, kad ji tave mokė, tačiau iš kur šitai žinai? Apie iš naujo sulau- 
žytą jau pradėjusį gyti kaulą? 

— Kartą Brunas su medžiotojais išvyko toli. Ilgai jų nebuvo, nepamenu, 
kaip ilgai. Vienas medžiotojų pačioje kelionės pradžioje susilaužė ranką, 
tačiau grįžti atgal atsisakė. Jis prisirišo ją prie šono ir medžiojo viena ranka. 
Kai jis sugrįžo, Izai teko ją gydyti, - paskubomis paaiškino Aila. 

- Kaip jis galėjo tai ištverti? Medžioti sulaužyta ranka? - negalėjo pa- 
tikėti Jondalaras. — Argi jam neturėjo baisiai skaudėti ? 

- Žinoma, kad jam baisiai skaudėjo, tačiau kas iš to? Genties vyras 
greičiau numirs nei prisipažins, kad jam skauda. Tokie jie yra; jie šito mo- 
komi, - atsakė Aila. - Pasiruošęs? 

Jondalaras norėjo dar daug ko paklausti, tačiau tam nebuvo laiko. 

— Taip, pasiruošęs. 

Aila tvirtai suėmė Rošarijos ranką kiek aukščiau alkūnės, o Jondalaras 
ją laikė žemiau peties. Lėtai, bet pastoviai Aila pradėjo trauktis atgal: ji ne 
tik tiesino, kartu suko ir lenkė, kad kaulas nesitrintų į kaulą ir nesutru- 
pėtų, kad apsaugotų raiščius nuo plyšimo. Vienu metu ranka turėjo būti 
ištempta kiek daugiau nei normalus ilgis — tik taip galima ją sugrąžinti į 
normalią padėtį. 

Jondalaras nenutuokė, kaip ji išlaikė ir kontroliavo tokią galingą įram- 
pą. Jis pats vos laikėsi. Aila įsitempė nuo pastangų, veidu sruvo prakaitas, 
tačiau dabar sustoti nebebuvo galima. Kad kaulas būtų tinkamai sudėtas, 
jį reikia ištiesinti pastoviais, tolygiais judesiais. Vos ištempus ranką kiek 
daugiau, kad lūžusio kaulo galai atsistotų į savo vietas, kaulas kone savai- 
me tinkamai susidėjo. Aila pajuto, kaip jis atsiduria reikiamoje vietoje, 
tada atsargiai nuleido ranką ant lovos ir galiausiai ją paleido. 

Kai Jondalaras pakėlė akis, moteris visa drebėjo, stovėjo užsimerkusi ir 
sunkiai alsavo. Išlaikyti jausmų kontrolę tokioje įrampoje buvo visų sun- 
kiausia, ir dabar ji stengėsi susivaldyti. 

— Manau, tau pavyko, Aila, - tarė jis. 

Ji dar kelis kartus giliai įkvėpė, tada pažvelgė į vyrą ir nusišypsojo pla- 
čia, laiminga, pergalinga šypsena. 

— Taip, ko gero, pavyko, - pritarė Aila. - Dabar reikia uždėti įtvarus, — 
ji vėl ėmė atsargiai čiuopti tiesią, jau normaliai atrodančią Rošarijos ran- 
ką. - Jei tinkamai sugis, jei nepadariau jokios žalos jos rankai, man regis, ji 
galės ja naudotis, tačiau kurį laiką bus labai pamėlynavusi ir sutinusi. 

Aila kalnų ožkų odų juostas pamerkė į karštą vandenį, ant rankos už- 
dėjo nardų ir paprastųjų kraujažolių šuteklį ir juostomis laisvai apvyniojo 
ranką. Tada liepė Jondalarui pasiteirauti Dolando, ar paruošti įtvarai. 

Kai Jondalaras išėjo iš buveinės, jį sutiko veidų minia. Ne tik Dolandas, 
bet visas urvas, ir šamudojai, ir ramudojai, buvo susibūrę susirinkimų vie- 
toje prie didžiosios ugniavietės. 

— Ailai reikia įtvarų, Dolandai, - paprašė Jondalaras. 

— Ar pavyko? - pasiteiravo šamudojų vadas, paduodamas nugludintas 


medžio lenteles. 

Jondalaras pagalvojo, kad derėtų palaukti, ką Aila pasakys, tačiau nu- 
sišypsojo. Dolandas užsimerkė, giliai atsikvėpė ir sudrebėjo nuo palen- 
gvėjimo. 

Aila ant Rošarijos rankos reikiamoje vietoje uždėjo įtvarus ir apvyniojo 
juos minkštos odos juostelėmis. Ranka ištins, kompresą reikės uždėti iš nau- 
jo. Įtvarai laikys ranką vietoje, kad Rošarijos judesiai neišjudintų šviežio lū- 
žio. Vėliau, kai tinimas atslūgs ir moteris norės judėti, prie rankos bus pridė- 
ta karštame vandenyje sumirkytos beržų žievės, kuri sudžius į kietą movą. 

Aila vėl pasiklausė moters alsavimo, patikrino pulsą kakle ir ties riešais, 
palinko prie krūtinės, kilstelėjo akių vokus, tada nuėjo prie būsto įėjimo. 

— Dolandai, dabar gali įeiti, - pakvietė ji vyrą, kuris laukė prie pat 
durų. 

— Arjai viskas gerai? 

— Ateik, ir pamatysi. 

Vyras įėjęs atsiklaupė prie miegančios moters ir įsmeigė akis jai į veidą. 
Stebėjo kelis įkvėpimus, tarsi norėdamas įsitikinti, kad ji tikrai kvėpuoja, 
galiausiai pažvelgė į ranką. Po tvarsčiais ji atrodė tiesi ir normali. 

— Atrodo puikiai! Ar ji vėl galės naudotis ranka? 

- Padariau, ką galėjau. Su dvasių ir Didžiosios Žemės Motinos pagalba 
ji turėtų ja naudotis. Ne taip gerai, kaip anksčiau, bet vis dėlto naudosis. 
Dabar jai reikia pamiegoti. 

— Ketinu pasilikti su ja, - pasakė Dolandas, stengdamasis atrodyti ne- 
perkalbamas. Drauge jis suprato, kad jei gydytoja pareikalaus, jis išeis. 

- Taip ir maniau, kad to norėsi, - tarė Aila. - O dabar, kai viskas pada- 
ryta, ir aš šio to norėčiau. 

— Prašyk, duosiu tau visko, ko panorėsi, - nedvejodamas atsakė šamu- 
dojas, tačiau spėliojo, ko ji pareikalaus. 

— Aš norėčiau nusiprausti. Ar baseinėlyje galima plaukioti ir praustis? 

Ne šitai Dolandas tikėjosi išgirsti - akimirką jis liko be žado. Tada pir- 
mą kartą pastebėjo, kad. Ailos veidas dėmėtas nuo gervuogių sulčių, ran- 
kos apdraskytos, drabužiai sudėvėti ir purvini, plaukai išsitaršę. Ironiškai 
šyptelėjęs vadas pasakė: 

— Rošarija niekada man neatleistų už šitokią svetingumo stoką. Niekas 
tau turbūt ir puodelio vandens nepasiūlė, o tikriausiai esi išsekusi po ilgos 


kelionės. Pakviesiu Toliją. Ko panorėsi, jei tik turėsime, bus tavo. 

Aila tarp šlapių delnų trynė saponino turinčius žiedus, kol jie supu- 
tojo; putas ji įtrynė į plaukus. Ceanotų putos nebuvo tokios tirštos kaip 
muilo šaknies, tačiau tiko plaukams trinkti, o blyškiai melsvi žiedlapiai 
skleidė švelnų, malonų aromatą. Gretima teritorija ir augalai buvo tokie 
pažįstami, kad Aila buvo tikra, jog sugebės rasti praustis tinkamų augalų. 
Ji maloniai nustebo aptikusi ir muilo šaknų, ir ceanotų, kai abu su Jonda- 
laru ėjo pasiimti valkčių, nešulių ir valtelės. Jie sustojo patikrinti arklių, ir 
Aila pažadėjo sau, kad vėliau daug laiko skirs Yhaha iššukuoti: ir kad jos 
kailį apžiūrėtų, ir pati nusiramintų. 

— Ar dar liko šitų putojančių gėlyčių? — pasiteiravo Jondalaras. 

- Štai ten ant akmens, greta Vilko, — tarė Aila. - Tiek tebėra. Daugiau 
galėsim pasirinkti kitą kartą, o truputį pasidžiovinti ir pasiimti į kelionę 
būtų ne pro šalį, - tai pasakiusi ji nėrė į vandenį. 

— Artnešiau ožkenų nusišluostyti, - artėdama prie baseinėlio keliais 
minkštais gelsvais kailiais nešina pasakė Tolija. 

Aila nepamatė jos ateinant. Mamutojė stengėsi likti kuo toliau Vilko, 
apėjo aplinkui ir artinosi prie baseino iš atviros pievos pusės. Įkandin mo- 
ters ėjusi kokių trejų ketverių mergaičiukė buvo įsikibusi jai į koją ir nepa- 
Žįstamuosius varstė didelėmis akimis, žingsniavo į burną įsikišusi nykštį. 

— Viduje palikau jums užkąsti, - tarė Tolija, ant žemės dėdama kailius. 
Jondalarui:su Aila buvo paskirta lova buveinėje, kurioje jiedu su Markenu 
gyvendavo, kai apsistodavo sausumoje. Tai buvo ta pati pastogė, kuria su 
jais dalijosi Tonolanas ir Jetamija. Vos į ją įėjęs Jondalaras kelias akimirkas 
jautėsi nekaip, prisiminė tragediją, kuri privertė jo brolį išeiti, o galiausiai 
ir žūti. 

- Tik labai daug neprisivalgykite, - pridūrė Tolija. - Šį vakarą ren- 
giame didelę puotą Jondalaro sugrįžimo proga, - ji nepridūrė, kad taip 
pat ir Ailos, padėjusios Rošarijai, garbei. Moteris tebemiegojo ir nė vienas 
nenorėjo gundyti likimo garsiai ką sakydamas anksčiau nei ji pabus arba 
pasveiks. 

— Dėkoju tau, Tolija. Už viską, - pasakė Jondalaras. Paskui nusišypsojo 


mažulei. Ji nuleido galvytę ir dar tvirčiau užsiglaudė už motinos, tačiau 

nepaliovė stebeilytis į Jondalarą. - Atrodo, išbluko paskutinis Šamijos nu- 
degimo raudonis. Nė randelio nematyti. 

Tolija pakėlė mergaitę ir atnešė ją arčiau Jondalaro. 

- Jei labai įdėmiai žiūrėsi, pamatysi nudegimo žymę, tačiau ji vos pas- 
tebima. Aš tokia dėkinga. Motina buvo jai maloni. 

— Mergaitė labai graži, - pagyrė Aila šypsodamasi ir su nuoširdžiu ilge- 
siu žiūrėdama į mažąją. — Tau taip pasisekė. Kurią dieną ir aš norėčiau tu- 
rėti tokią dukterį, - Aila pradėjo lipti iš baseino. Vanduo buvo gaivinantis, 
tačiau kiek per šaltas ilgiau užsibūti. - Sakei, ji vardu Šamija? 

— Taip, ir aš tikrai laiminga, kad ją turiu, - prisipažino jaunoji moti- 
na, statydama vaiką ant žemės. Tolija negalėjo atsispirti komplimentams, 
skirtiems jos atžalai, todėl šiltai šypsojosi aukštai, dailiai moteriai, kuri vis 
dėlto nebuvo ta, kas tvirtino esanti. Tolija nusprendė elgtis su ja santūriai 
ir atsargiai, kol nesužinos daugiau. 

Aila paėmė odą ir pradėjo šluostytis. 

— "Tokia minkšta, taip gera ja šluostytis, - pasakė ji, paskui apsivyniojo 
ją kūną ir susikišo galus ties juosmeniu. Paėmusi kitą odą moteris išsišluos- 
tė plaukus, tada apsivyniojo ją aplink galvą. Ji pastebėjo, kad Šamija aki- 
vaizdžiai susidomėjusi stebi Vilką. Vilkas taip par ja domėjosi, visas rangė- 
si iš nekantrumo, tačiau liko ten, kur jam buvo liepta. Aila ženklu parodė 
žvėriui ateiti prie jos, tada priklaupė ant vieno kelio ir jį apkabino. 

- Ar Šamija norėtų susipažinti su Vilku? - pasiteiravo mergaitės. Kai 
toji linktelėjo, Aila prašydama leidimo dirstelėjo į motiną. Atrodė, jog To- 
lija baiminasi didžiulio žvėries aštriais dantimis. — Jis nesužeis mergaitės, 
Tolija. Vilkas myli vaikus. Jis užaugo su Liūto stovyklos vaikais. 

Šamija jau paleido motinos koją ir žengė kelis drovius žingsnelius link 
jų. Ji buvo tiesiog pakerėta žvėries, kuris irgi į ją žvelgė su nemenkesniu 
susižavėjimu. Vaikas stebėjo žvėrį be šypsenos, rimtomis akimis, o Vilkas 
vis inkštė. Galiausiai ji žengė dar vieną žingsnį pirmyn ir abiem rankutėm 
siekė vilko. Tolija aiktelėjo, bet jos išgąstingas šūksnis prašapo Šamijos ki- 
kenime, kai Vilkas ėmė laižyti jai veiduką. Ji stūmė jo nekantrų snukį, sau- 
ja sugriebė kailį, paskui prarado pusiausvyrą ir griuvo ant gyvūno. Vilkas 
kantriai palaukė, kol mergaitė atsistos, tada vėl lyžtelėjo jai veidą ir sulaukė 


dar vieno džiugaus kikenimo pliūpsnio. 

— Nam, vilke, - tarė mergytė, sugriebė jį už sprando ir tempė raginda- 
ma eiti kartu, jau laikė jį savo gyvu žaisliuku. 

Vilkas dirstelėjo į Ailą ir trumpai vaikiškai viauktelėjo. Moteris dar ne- 
buvo davusi ženklo eiti. 

— Gali eiti su Šamija, - tarė Aila, parodydama ženklą, kurio jis laukė. 
Aila pamanė, kad žvilgsnyje, kuriuo žvėris ją apdovanojo, buvo matyti dė- 
kingumas, tačiau dėl džiaugsmingumo, su kuriuo nusekė mergaitę, apsi- 
rikti nebuvo įmanoma. Netgi Tolija nusišypsojo. 

Šluostydamasis vandenį Jondalaras susidomėjęs stebėjo moterų ben- 
dravimą. Jis paėmė visus drabužius ir su abiem moterimis patraukė prie 
smiltainio atbrailos. Tolija vis užmesdavo akį į Šamiją ir vilką, dėl visa ko, 
tačiau ją taip pat domino prijaukintas gyvūnas. Ir ne ją vienintelę. Daugy- 
bė žmonių stebėjo su Vilku ateinančią mergaitę. Prie jų priėjęs už Šamiją 
nedaug vyresnis berniukas irgi sulaukė draugiško žvėries dėmesio. Kaip 
tik tada iš namelio išbėgo du vyresni vaikai, besipešantys dėl kažkokio me- 
dinio daikto. Mažesnysis jį nusviedė, kad neatitektų vyresniajam, - Vilkui 
tai buvo signalas, kad vaikai nori pažaisti vieną jo mėgstamiausių žaidimų. 
Jis pasileido paskui raižytą lazdelę, atnešęs ją paguldė ant žemės ir iškišęs 
liežuvį ėmė vizginti uodega, ragino žaisti toliau. Berniukas paėmė lazdelę 
ir vėl ją numetė. 

— Man regis, tu buvai teisi, jis žaidžia su vaikais. Jis pats kaip vaikas, - 
pasakė Tolija. - Tik kodėl jam patinka žaisti? Jis juk vilkas! 

— Tam tikrais atžvilgiais žmonės ir vilkai panašūs, - ėmė pasakoti 
Aila. - Vilkams patinka žaisti. Nuo kūdikystės vienos vados vilkiukai žai- 
džia, o pusiau suaugę ir suaugėliai vilkai sa malonumu žaidžia su mažai- 
siais. Kai jį radau visiškai mažą, jis nebeturėjo broliukų ir sesučių, vienas 
vienintelis buvo likęs, tebuvo neseniai prasimerkęs. Jis užaugo ne vilkų 
gaujoje, bet žaisdamas su vaikais. 

- Tik pažiūrėk į jį. Jis toks pakantus, netgi švelnus. Esu tikra, Šamija 
peša jam kailį, turi skaudėti. Kodėl jis su tuo taikstosi? — teiravosi Tolija, 
vis dar mėgindama suprasti Vilko elgesį. 

— Visai natūralu, kad suaugęs vilkas švelnus su mažaisiais gaujos nariais, 
todėl nebuvo sunku jį išmokyti būti atsargų, Tolija. Jis ypač švelnus su ma- 
žais vaikais ir kūdikiais, visuomet juos pakenčia. Šito nemokiau, tiesiog 


jis toks yra. Jei jie tampa pernelyg šiurkštūs, jis pasitraukia, tačiau vėliau 

grįžta. Jis nesitaiksto su viskuo, ką daro vyresni vaikai, ir, atrodo, supranta 
skirtumą tarp atsitiktinio skaudinimo ir tikslingos žalos. Jis iš tikrųjų nie- 
kada nėra nė vieno sužeidęs, tačiau švelniai įkąs - truputį grybštels danti- 
mis - norėdamas priminti vyresniems vaikams, kurie tampo jį už uodegos 
ar pešioja kailį, kad kai kurie dalykai žeidžia. 

- Kad kas nors, juo labiau mano vaikas, sugalvotų tampyti vilką už 
uodegos, sunku įsivaizduoti... arba buvo sunku iki šiandien, - pasakė To- 
lija. - Nebūčiau patikėjusi, kad kada sulauksiu dienos, kai Šamija žais su 
vilku. "Tu priverti žmones galvoti, Aila... Aila iš mamutojų, - Tolija norėjo 
pasakyti daugiau, užduoti tam tikrų klausimų, tačiau tikrai nenorėjo kal- 
tinti moters melu, tik ne po to, ką ji padarė Rošarijai arba bent jau atrodo, 
kad padarė. Dar niekas nieko tikrai nežino. 

Aila nuliūdo pajutusi Tolijos abejones. Dėl neišsakytų klausimų tarp 
jųdviejų atsirado įtampa, o Ailai taip patiko ši nedidukė, apkūni mamu- 
tojė. Jos žengė tylėdamos, stebėjo Vilką, žaidžiantį su Šamija bei kitais 
vaikais, ir Aila vėl pagalvojo, kaip labai norėtų turėti tokią kaip Tolijos 
dukterį... Kitą kartą norėtų dukters, ne sūnaus. Tokia graži maža mergytė, 
ir vardas taip jai tinka. 

- Šamija — toks gražus, retas vardas. Skamba kaip šaramudojų, tačiau 
kartu ir kaip mamutojų vardas, - tarstelėjo Aila. 

Tolija vėl nusišypsojo. 

— Neklysti. Ne visi tai žino, tačiau šitai ir mėginau padaryti. Skamba 
mamutojiškai, nors mamutoję mergytę, pavadintą Šamija, tikriausiai ne 
kiekvienoje stovykloje sutiksi. Šitas vardas kilęs iš šaramudojų kalbos, to- 
dėl tarsi priklauso abiem. Dabar aš gal ir šaramudojė, tačiau gimiau prie 
tauriojo elnio židinio, aukšto statuso linijoje. Mano motina iš Markeno 
žmonių reikalavo didelės nuotakos išpirkos, nors jis net nebuvo mamuto- 
jas. Šamija gali didžiuotis savo mamutojiškomis šaknimis, taip pat ir savo 
šaramudojišku paveldu. Štai kodėl norėjau, kad jos varde atsispindėtų abu 
dalykai. 

Tolija nucilo, nes jai staiga toptelėjo mintis. Ji atsisukusi pažvelgė į vieš- 
nią. 

— Aila taip pat neįprastas vardas. Prie kokio židinio tu gimei? - pasitei- 


ravo ji mintydama: „Štai, dabar paklausysiu, kaip tu pasiaiškinsi: 

— Aš gimiau ne mamutojams, Tolija. Mane įdukrino prie mamuto židi- 
nio, - pasakė Aila patenkinta, kad moteris iškėlė klausimą, kuris akivaiz- 
džiai nedavė jai ramybės. 

Tolija buvo tikra, kad sugavo viešnią meluojant. 

— Žmonės nėra įvaikinami prie mamuto židinio, — patikino ji. - Tai 
mamutų židinys. Žmonės pasirenka dvasinį kelią ir gali būti priimti prie 
mamuto židinio, bet ne įvaikinti. 

— Toks yra įprastas būdas, Tolija, tačiau Aila buvo įdukrinta, - įsiterpė 
Jondalaras. - Buvau ten, Talutas jau ketino įdukrinti ją prie liūto židinio, 
tačiau Mamuta visus nustebino ir įdukrino ją prie savo, mamuto, židinio. 
Jis kažką joje įžvelgė - štai kodėl vėliau ją mokė. Jis tvirtino, kad ji yra gi- 
musi prie mamuto židinio, nesvarbu, ar mamutojams, ar ne. 

— Įdukrinta prie mamuto židinio? Visai svetima? - stebėjosi Tolija. 
Jondalaro žodžiais ji neabejojo. Šiaip ar taip, pažinojo jį, buvo jo giminai- 
tė, tačiau dar labiau viskuo susidomėjo. Dabar, kai nebesistengė būti tokia 
budri ir atsargi, išlindo į paviršių jos prigimtinis tiesmukas smalsumas. — 
Kam tu gimei, Aila? 

— Nežinau, Tolija. Mano žmonės žuvo per žemės drebėjimą, kai buvau 
maža, ne ką vyresnė už Šamiją. Mane užaugino gentis, - paaiškino Aila. 

Tolija niekada nebuvo girdėjusi apie žmones, vadinamus gentimi. „Ti- 
kriausiai tai vieni iš gyvenančiųjų rytuose, - pagalvojo ji. - Tai daug ką pa- 
aiškintų. Nieko keista, kad jos toks savotiškas akcentas, nors kaip pašalietė 
ji tikrai puikiai kalba mamutojiškai. Senasis Mamuta iš Liūto stovyklos iš- 
mintingas ir apdairus. Kiek pamenu, jis visada buvo senas. Netgi kai buvau 
maža, niekas neprisiminė jo jauno ir niekas neabejojo jo įžvalgumu. 

Natūralaus motiniško instinkto paskatinta Tolija apsidairė ieškodama 
savo vaiko. Pastebėjusi vilką ji dar kartą pagalvojo: „Kaip keista, kad žvėris 
renkasi žmonių draugiją Paskui ji pažvelgė į kitą pusę, į ramius ir paten- 
kintus taip netoli nuo namų besiganančius arklius. Ailos vadovavimas gy- 
vūnams ne tik stebino, buvo ir įdomu, nes jie atrodė jai atsidavę. Vilkas iš 
pažiūros ją netgi dievino. 

„Tik pažvelkit į Jondalarą. Dailioji šviesiaplaukė jį, be abejonių, apke- 
rėjo: Tolija nemanė, kad Ailai pavyko tik dėl to, jog ji yra graži. Serenija 
buvo gražuolė, daugybė patrauklių moterų viską išmėgino, kad sudomin- 


tų šį vyrą. Jis buvo labai artimas savo broliui, ir Tolija prisiminė svarsčiusi, 

ar kokia moteris kada nors pasieks jo širdį. Rodos, Ailai tai pavyko. Be 
akivaizdžių gydytojos įgūdžių, ji turi ir keletą neįprastų talentų. Senasis 
Mamuta tikriausiai neapsiriko — matyt, jai skirta priklausyti mamuto ži- 
diniui. 

Namelio viduje Aila išsišukavo plaukus, perrišo juos minkšta odos 
juostele, apsivilko švarią tunką, užsimovė trumpas kelnes, kurias buvo ati- 
dėjusi tam atvejui, jei susitiktų žmonių. Svečiuodamasi ji nenorėjo vilkėti 
dėmėtų kelioninių drabužių. Paskui nuėjo pažiūrėti Rošarijos. Ji nusišyp- 
sojo Darvalui, kuris nusiminęs sėdėjo prie namelio, įėjusi linktelėjo Do- 
landui ir prisiartino prie lovoje gulinčios moters. Patikrino jos kvėpavimą 
vien tam, kad įsitikintų, jog viskas gerai. 

— Arji vis dar turi miegoti? - neramiai pasiteiravo Dolandas. 

— Viskas gerai. Ji dar kurį laiką pamiegos. 

Aila dirstelėjo į savo vaistų krepšelį ir nusprendė, jog atėjo metas pri- 
sirinkti šviežių žolelių gaivinamajai arbatai, padėsiančiai greičiau atsigauti 
Rošarijai, kai ji ims busti iš durnaropių sukelto miego. 

- Pakeliui mačiau liepą. Man reikia jos žiedų arbatai ir, jei pavyks suras- 
ti, keleto kitų žolelių. Jei Rošarija pabus prieš man grįžtant, gali sugirdyrti 
jai šlakelį vandens. Nenustebk, jeigu ji bus suglumusi ir truputį apsvaigusi. 
Įrvare ranka turėtų laikytis tvirtai, tačiau neleisk pernelyg jos judinti. 

— Ar sugebėsi rasti kelią? - pasiteiravo Dolandas. - Gal vertėtų kartu 
pasiimti Darvą? 

Aila buvo tikra, kad nesunkiai ras kelią, tačiau nusprendė eiti drauge su 
jaunuoliu. Visi rūpinosi Rošarija, tad vaikinas atrodė vienišas, jis taip pat. 
nerimavo dėl moters. 

— Dėkoju, pasikviesiu jį kartu, - atsakė ji vadui. 

Darvalas nugirdo pokalbį ir jau stovėjo pasiruošęs eiti, atrodė paten- 
kintas, kad galės būti.naudingas. 

— Man regis, žinau, kur auga liepa, - tarė jis. - Tokiu metų laiku aplink 
ją visada dūzgia galybė bičių. 

— Dabar geriausias metas rinkti liepų žiedus, - paaiškino Aila. - Kai 
jie kvepia medumi. Gal žinai, kur gauti krepšį, kuriame galėčiau juos par- 
sinešti? 

— Rošarija savo krepšius laiko čia, - berniukas parodė Ailai saugyklą už 


buveinės. Jie išsirinko porą krepšių. 

Žengusi už iškyšos Aila pastebėjo, kad ją stebi Vilkas, ir jį pasišaukė. 
Ji nebūtų jautusis nesmagiai palikdama žvėrį su tais žmonėmis, nors jam 
nueinant vaikai ėmė verkšlenti. Vėliau, kai visi geriau susipažins su gyvū- 
nais, bus kitaip. ' 

Jondalaras ir dar du vyrai buvo laukuose, šalia arklių. Aila nudrožė jų 
link norėdama pasakyti, kur eina. Vilkas bėgo pirmas, ir visi atsisukę ste- 
bėjo, kaip jiedu su Yhaha pasitrynė nosimis, o kumelė pasisveikindama 
sužvengė. Paskui Vilkas panoro pažaisti ir ėmė kiauksėti ant eržiliuko. 
Lenktynininkas pakėlė galvą, sužvengė ir ėmė kanopa arti žemę, lyg žais- 
mingu gestu atsakydamas Vilkui. Kumelė priėjo prie Ailos ir padėjo galvą 
jai ant peties. Moteris apsikabino Yhaha kaklą, jiedvi atsišliejo viena į kitą, 
įsitaisė įprasta paguodą ir nusiraminimą teikiančia poza. Lenktynininkas 
žengė kelis žingsnius artyn ir ėmė abi baksnoti snukiu, taip pat prašyda- 
mas dėmesio. Moteris apkabino jo sprandą, paskui patrapšnojo jį ir paglos- 
tė suprasdama, kad visi gyvūnai džiaugiasi vieni kitų buvimu šioje vietoje, 
kur tiek daug nepažįstamų žmonių. 

— Turiu pristatyti jums Ailą, - tarė Jondalaras. 

Ji atsigręžė į vyrus. Vienas buvo kone toks pat aukštas kaip Jondalaras, 
tačiau liesesnis, kitas žemesnis ir vyresnis, tačiau jų panašumas buvo sukre- 
čiantis. Žemėlesnis vyras pirmas žengė į priekį ir ištiesė rankas. 

— Aila iš mamutojų, tai Karlonas, šaramudojų urvo ramudojų vadas. 

— Mudos, visų, gyvenančių vandenyje ir ant žemės, Motinos vardu, 
sveikinu tave, Aila iš mamutojų, - pasakė Karlonas imdamas abi jos ran- 
kas. Mamutojiškai jis kalbėjo dar geriau nei Dolandas, nes keliskart vyko 
prekiauti į Didžiosios Motinos Upės žiotis ir mokėsi iš Tolijos. 

— Mutos vardu, dėkoju už tavo svetingumą, Karlonai iš šaramudojų, — 
atsakė moteris. 

— Tikriausiai netrukus apsilankysi mūsų prieplaukoje, - tarė Karlo- 
nas, drauge galvodamas: „Na, ir keistas tas jos akcentas. Nemanau, kad 
kada esu tokį girdėjęs, o aš girdėjau daug: - Jondalaras papasakojo, kad 
pažadėjo tau pasiplaukiojimą padoriu laivu, ne vienu iš tų mamutojiškų 
dubenėlių. | 

— Būsiu pamaloninta, - atsakė Aila, vyrą apdovanodama savo puikiąja 


šypsena. 

Karlono mintys nuo Ailos kalbos manieros nukrypo prie jos vertini- 
mo. „Šita moteris, kurią atsivedė Jondalaras, tikrai yra graži. Ji jam tin- 
ka“, - nusprendė vyras. 

— Jondalaras man papasakojo apie jūsų laivus ir apie eršketų medžio- 
klę, - pasigyrė Aila. 

Abu vyrai nusijuokė, tarsi ji būtų pasakiusi pokštą, ir sužiuro į Jondala- 
rą, kuris taip pat nusišypsojo, tačiau šiek tiek išraudo. 

— Oarjis tau nepasakojo, kaip sumedžiojo pusę eršketo? — pasiteiravo 
aukštas jaunuolis. 

— Aila iš mamutojų, - įsiterpė Jondalaras, - tai Markenas iš ramudojų, 
Karlono židinio sūnus ir Tolijos pora. 

— Būk pasveikinta, Aila iš mamutojų, - linksmai pasakė Markenas su- 
prasdamas, kad tinkamai ji jau buvo pasveikinta daugybę kartų. - Jau su- 
sipažinai su Tolija? Ji apsidžiaugs, kad esi čia. Kartais jai trūksta mamutojų 
giminaičių, - jis buvo kone tobulai įvaldęs savo moters kalbą. 

- Taip, susipažinau ir su ja, ir su Šamija. Jūsų mažoji mergaitė labai 
graži. 

Markenas nušvito. 

— Aš irgi taip manau, nors nederėtų taip kalbėti apie savo židinio du- 
krą, — tada jis atsisuko į jaunuolį: - Kaip laikosi Rošarija, Darvai? 

— Aila sutvarkė jai ranką, - atsakė tas. - Ji gydytoja. 

— Jondalaras mums papasakojo, kad ji tinkamai gydė lūžį, - pasakė 
Karlonas, stengdamasis per daug nedžiūgauti. Verčiau palauks ir pažiūrės, 
kaip ranka sugis. 

Aila pastebėjo ramudojų vado atsaką, tačiau pagalvojo, jog atsižvelgus 
į aplinkybes tai visiškai suprantama. Kad ir kaip jiems patiko Jondalaras, 
ji, šiaip ar taip, buvo svetima. 

— Mudu su Darvalu keliaujame pasirinkti žolelių, kurių pastebėjau 
pakeliui, Jondalarai, - paaiškino ji. - Rošarija vis dar miega, tačiau no- 
riu paruošti gėrimo, kuriuo duosiu jai gerti prabudus. Su ja yra Dolandas. 
"Taip pat man nepatinka, kaip atrodo Lenktynininko akys. Vėliau paieško- 
siu daugiau tų baltų augalų ir padarysiu pavilgo, bet dabar nenoriu gaišti. 
Galėtum praplauti jas šaltu vandeniu, - pasiūlė moteris, paskui, visiems 
nusišypsojusi, pasikvietė Vilką, linktelėjo Darvalui ir patraukė link aikš- 
telės krašto. 

Vaizdas nuo tako prie uolos buvo sukrečiantis. Žvelgiant žemyn Ailai 
užėmė kvapą, bet ji niekaip negalėjo atsispirti norui žvilgtelti dar kartelį. Ji 
leidosi Darvalo vedama ir buvo patenkinta, nes jis parodė trumpesnį kelią. 
Vilkas tyrinėjo teritoriją palei kelią, užsimiršęs lakstė paskui viliojančius 
kvapus, paskui vėl sugrįždavo prie žmonių. Pirmus kelis kartus Vilkui stai- 
ga pasirodžius tarp medžių jaunuolis išsigando, tačiau vėliau priprato prie 
žvėries staigaus pasirodymo ir dingimo. 

Didžiulė sena liepa jau iš tolo skleidė sodrų medaus aromatą, buvo gir- 
dėti monotoniškas bičių dūzgimas. Takui pasukus atsiskleidė svaiginančio 
aromato šaltinis - nedidukai žalsvai gelsvi žiedeliai, kyburiuojantys nuo 
ovalių sparnelius primenančių pažiedžių. Bitės taip skubėjo rinkti nekta- 
rą, kad joms nerūpėjo žmonės. Ailai vis dėlto teko kelis vabzdžius iškratyti 
iš nuskintų žiedų. Bitės paprasčiausiai nuskrido prie kito medžio ar susi- 
rado kitų žiedelių. 

— Kodėl jie ypatingai tinka Rošai? — pasiteiravo Darvalas. - Visi žmo- 
nės mėgsta liepžiedžių arbatą. 

— Arbata tikrai skani, tiesa? O ir naudinga. Jei esi nusiminęs, nervin- 
gas, netgi piktas, ji labai nuramina; jei esi pavargęs, ji tave pažadina, pake- 
lia ūpą. Ji gali numaldyti galvos skausmą, nuraminti skrandžio sutrikimus. 
Rošarija visa tai jaus dėl to gėrimo, kuris ją užmigdė. 

— Nežinojau, kad liepžiedžiai šitaip veikia, - pasakė jaunuolis, naujai 
pažvelgdamas į tokį pažįstamą išlakų medį lygia tamsiai ruda žieve. Buvo 
įdomu, kad įprastas augalas turi ypatingų savybių ir yra kur kas svarbesnis 
nei atrodo. 

— Dar vieną medį norėčiau rasti, Darvalai, tačiau nežinau, kaip jis vadi- 
nasi mamutojiškai, - tarė Aila. - Tai nedidelis medelis, kartais auga kaip 
krūmas. Turi spyglių, o lapeliai truputį primena plaštaką. Kiek anksčiau 
vasarą jis žydėjo baltų žiedų kekėmis, o dabar nokina apvalias raudonas 
uogas. 

— Ar ne apie rožių krūmą kalbi? 

— Ne, bet spėjimas geras. Tas, kurio reikėtų, paprastai aukštesnis už erš- 
kėtrožę, ir žiedeliai mažesni, ir lapeliai kitokie. 

Darvalas susikaupęs susiraukė, paskui staiga nusišypsojo. 

— Man regis, žinau, ką turi omenyje, ir visai netoli nuo čia vienas toks 


auga. Pavasarį eidami pro šalį skinamės lapelių pumpurus ir juos valgome. 

— "Taip, tai gali būti tas krūmas, kurio ieškau. Ar gali mane prie jo nu- 
vesti? 

Vilko nebuvo matyti, todėl Aila sušvilpė. Jis pasirodė kone akimirksniu 
ir nekantraudamas sužiuro į ją. Moteris parodė ženklą sekti iš paskos. Visai 
netoliese pasirodė gudobelių guotas. 

— Kaip tik jos ir ieškojau, Darvalai! - apsidžiaugė Aila. - Nebuvau tikra, 
ar mano apibūdinimas pakankamai aiškus. 

— O kaip jos veikia? — pasiteiravo berniukas raškydamas uogas ir lapelius. 

— Padeda širdžiai: ją atgaivina, sustiprina ir stimuliuoja, verčia ją plakti 
stipriau, tačiau veikia švelniai, tinka sveikai širdžiai. Ji neskirta tam, kurio 
širdis silpna, kuriam reikia stiprių vaistų, - Aila ieškojo žodžių paaiškinti 
taip, kad jaunuolis suprastų tai, ką ji žino iš stebėjimų ir patirties. Ji juk 
mokėsi iš Izos tokia kalba ir tokiu būdu, kurį sunku išversti. - Taip par jas 
tinka maišyti su kitais vaistais. Jos suteikia energijos. 

Darvalas nusprendė, kad labai smagu rinkti vaistažoles su Aila. Ji žino 
visokiausių dalykų, kurių kiti nė nenutuokia, ir sa malonumu jam pasakoja. 
Grįžtant moteris stabtelėjo prie sauso saulėto kranto ir nuskynė kelis malo- 
niai kvepiančius violetinius vaistinių juozažolių stiebelius. 

— O kaip šitos veikia? — vėl pasiteiravo jaunuolis. 

— Valo krūtinę, padeda kvėpuoti. O šitos, — tarė ji, skindama minkštus, 
pūkuotus greta augusių vienagraižių vanagių lapelius, - stimuliuoja visą or- 
ganizmą. Jos stipresnės ir ne tokio malonaus skonio, todėl įdėsiu tik trupu- 
tį. Noriu, kad Rošarijos gėrimas būtų skanus, drauge jis praskaidrins protą, 
ji pasijus budri, gyva. 

Vėliau Aila sustojo dar kartą ir suskynė didelę puokštę dailių rausvų leu- 
konijų. Klausdamas, kam jos, Darvalas tikėjosi dar pasisemti medicininės 
išminties, tačiau Aila pasakė: 

— Skinu vien todėl, kad jos skaniai kvepia ir suteikia salsvo, pikantiško 
skonio. Truputį įbersiu į arbatą, kelias pamerksiu į vandenį ir padėsiu prie 
Rošarijos lovos, kad ji geriau jaustųsi. Moterims patinka gražūs, gardžiai 
kvepiantys daiktai, Darvalai, ypač kai jos negaluoja. 

Darvalas nusprendė, kad jam taip pat patinka dailūs, gardžiai kvepian- 
tys daiktai, tokie kaip Aila. Buvo smagu, kad ji visą laiką vadina jį Darvalu, 
ne Darvu, kaip kad visi kiti. Berniukas ne itin paisė, kai šitaip kreipdavosi 


Dolandas arba Jondalaras, tačiau buvo malonu girdėti, kad Aila vartoja su- 

augusiojo vardą. Ir jos balsas skambėjo maloniai, nors kai kuriuos žodžius 
ji tarė šiek tiek juokingai. Tiesiog reikėjo atidžiau klausytis, ir netrukus 
pradėdavai galvoti, kad jos balsas gražus. 

Vienu metu Darvalas labiau už viską troško, kad Jondalaras susijungtų 
su jo motina ir liktų pas šaramudojus. Serenijos pora mirė, kai jis dar buvo 
mažas, ir joks vyras negyveno su jais, kol nepasirodė tas ilgšis zelandonie- 
tis. Jondalaras elgėsi sa Darvu kaip su savo židinio sūnumi, netgi pradėjo jį 
mokyti apdirbti titnagą, todėl Darvalui buvo skaudu, kai jis išėjo. 

Berniukas vylėsi, kad Jondalaras sugrįš, bet tikrai to nesitikėjo. Kai Se- 
renija išėjo su tuo mamutoju Guleku, jis buvo tikras, kad sugrįžusiam ze- 
landoniečiui nebebus jokios dingsties pasilikti. O dabar, kai jis pasirodė su 
kita moterimi, motinos čia visai nebereikia. Jondalaras visiems patinka, be 
to, ypač po nelaimingo atsitikimo su Rošarija, visi tik ir kalba, kaip labai 
jiems reikia gydytojo. Darvalas buvo tikras, kad Aila yra puiki gydytoja. 
„Kodėl jie negalėtų pasilikti?“ - svarstė paauglys. 

- Ji buvo pabudusi, - vos Ailai įėjus į namelį pranešė Dolandas. - Bent 
jau aš taip manau. O gal tik blaškėsi per miegus? Paskui nurimo ir vėl įmigo. 

Vyrui palengvėjo pamačius Ailą, nors jis akivaizdžiai nenorėjo to ro- 
dyti. Kitaip nei Talutas, kuris buvo visiškai atviras ir draugiškas ir kurio ly- 
derystė rėmėsi charakterio jėga, gebėjimu išklausyti, priimti kitoniškumus 
ir pateikti kompromisus bei pakankamai garsiu balsu, galinčiu patraukti 
triukšmingos grupės dėmesį pačiame ginčo įkarštyje, Dolandas Ailai Ia- 
biau priminė Bruną. Jis buvo santūresnis. Nors buvo geras klausytojas ir 
rūpestingai apsvarstydavo situaciją, jis nemėgo atskleisti savo jausmų. Aila 
jau mokėjo suprasti subtilų tokio žmogaus elgesį. 

Kartu su ja įėjęs Vilkas be jokio paliepimo nuėjo į savo kampą. Moteris 
padėjo žydinčių žolių krepšį ant žemės ir apžiūrėjo Rošariją, tada suneri- 
musiam vyrui pasakė: 

— Netrukus ji ims busti, tačiau dar turiu laiko paruošti ypatingąją arba- 
tą, kurios jai reikės gerti pabudus. 

Vos Ailai įėjus Dolandas užuodė žiedų kvapus, o garuojantis skystis 
puodelyje šiltai kvepėjo gėlėmis. Vieną puodelį Aila padavė Dolandui, 
kitą padėjo prie Rošarijos lovos. 

— Nuo kojji? - paklausė Dolandas. 

— Turėtų padėtų Rošarijai pabusti, o gal ir tu nori atsigaivinti ? 

Vyras gurkštelėjo, tikėdamasis paragauti švelnios žolelių arbatos, ir nu- 
stebo pajutęs, kaip gomurį užlieja saldus, sodrus, savito ir malonaus skonio 
gėrimas. 

— Labai skanu! — pagyrė jis. - Kas čia? 

— Klausk Darvalo. Manau, jis su malonumu tau papasakos. 

Vyras linktelėjo supratęs užuominą. 

— Turėčiau skirti berniukui daugiau dėmesio. Tiek nerimavau dėl Roša- 
rijos, kad negalėjau galvoti apie nieką daugiau. Esu tikras, Darvas taip pat 
dėl jos nerimavo. 

Aila nusišypsojo. Ji jau pradėjo pastebėti savybes, dėl kurių Dolandas 
tapo grupės vadu. Ailai patiko greitas jo protas, vyras jai atrodė vis malones- 
nis. Atsklidus garsui nuo Rošarijos lovos, jų dėmesys akimirksniu nukrypo 
į Moterį. 

— Dolandai, - tyliai pašaukė ji. 

— Aš čia, - atsiliepė vyras, ir nuo jo balse juntamo švelnumo Ailos ger- 
klėje sustojo gumulas. - Kaip jautiesi? 

— Truputį apsvaigusi, be to, sapnavau keisčiausią sapną, - atsakė moteris. 

— Duosiu tau šio to išgerti, — tarė Aila. Moteris susiraukė prisiminusi 
paskutinio gerto gėrimo skonį. — Manau, šitas tau patiks. Štai, pauostyk, — 
Aila nuleido puodelį taip, kad malonus aromatas sklistų į moters šnerves. 
Nepasitenkinimo grimasa Rošarijos veide dingo, o gydytoja pakėlė jos gal- 
vą ir prie lūpų priglaudė puodelį. 

— Skanu, - po kelių gurkšnių pasakė Rošarija ir nugėrė dar truputį. Po 
to atsigulė ir užsimerkė, tačiau netrukus vėl atsimerkė. 

— Mano ranka... Kaip mano ranka? 

— O kaip jautiesi? - paklausė Atila. 

— Truputį skauda, bet nebe taip stipriai ir kitaip, — atsakė Rošarija. — 
Leisk man pažiūrėti, - ji kiek pakėlė galvą, kad pamatytų ranką, ir pabandė 
atsisėsti. 

— Aš tau padėsiu, - tarė Aila ir ją apkamšė kailiais. 

— Ji tiesi! Mano ranka atrodo gerai. Tau pavyko, - apsidžiaugė moteris. 
Akys priplūdo ašarų, ir ji vėl atsigulė. - Nebūsiu nenaudinga senė. 

— Gali būti, kad kaip reikiant ja nesinaudosi, - įspėjo Aila, - tačiau kau- 
lai sudėti tinkamai ir yra tikimybė, kad gerai sugis. 

— Dolandai, ar gali tuo patikėti? Viskas bus gerai, - moteris sriūbavo, 
tik šįkart ašaros liejosi iš džiaugsmo ir palengvėjimo. 


— Atsargiai, - tarė Aila, padėdama Rošarijai truputį pasislinkti link 
Jondalaro ir Markeno, kurie stovėjo abipus moters prie lovos. - Perpetė 
parems tavo ranką ir ją prilaikys, tačiau laikyk ją prie savęs. 

— Neabejoji, kad jai galima taip greitai keltis? - neramiai susiraukęs 
Ailos pasiteiravo Dolandas. 

— Aš neabejoju, - atsakė Rošarija. — Jau ir taip per ilgai pratysojau. 
Nenoriu praleisti Jondalaro sutiktuvių šventės. 

— Tol, kol pernelyg neišvargs, nepakenks atsikelti ir pabūti draugijo- 
je, - pasakė Atila, tada atsisuko į Rošariją. - Tik ne per ilgai. Poilsis dabar 
geriausias gydytojas. 

- Aštik noriu pagaliau pamatyti visus laimingus. Kai tik kas nors atei- 
na manęs aplankyti, žvelgia su tokiu gailesčiu. Noriu, kad visi žinotų, jog 
man viskas gerai, - tarė moteris, nuo lovos slinkdamasi į laukiančias dviejų 
jaunų vyrų rankas. 

— Atsargiai, stebėkite perpetę, - perspėjo Aila. Rošarija sveikąją ranką 
permetė Jondalarui per sprandą. - Gerai, kelkime kartu. 

Laikydami moterį vyrai atsistojo ir kiek paėjėjo į priekį, kad galėtų 
atsitiesti po nuožulniu namelio stogu. Abu buvo panašaus ūgio, tad Ro- 
šariją nešė lengvai. Nors Jondalaras akivaizdžiai buvo raumeningesnis, 
Markenas irgi buvo stiprus. Jo jėgą slėpė laibesnis stotas, bet irkluojant 
ir tvarkant eršketus, kuriuos ramudojai nuolat medžiojo, šie lygūs, liesi 
raumenys turėjo pakankamai darbo. 

— Kaip jautiesi? — pasiteiravo Aila. 

— Aukštai, — paeiliui abiem vyrams nusišypsojo Rošarija. - Iš čia ma- 
tyti kitoks vaizdas. 


auk 


JEAN M. AUEL 


— Ką gi, jau pasirengusi? 

— Kaip aš atrodau, Aila? 

— Tolija nuostabiai sušukavo ir sutvarkė tavo plaukus; manau, atrodai 
puikiai, - patikino Aila. 

— Kai judvi mane nuprausėt, pasijutau geriau. Iš pradžių nenorėjau nei 
praustis, nei šukuotis. Tai reiškia, kad man geriau, - kalbėjo Rošarija. 

- Geriau ir nuo skausmą malšinančių vaistų, kurių tau daviau. Jų po- 
veikis praeis. Nepamiršk pasakyti, kai vėl pradės skaudėti, nesistenk nar- 
siai kęsti. Ir pasakyk, kai pajusi nuovargį, - pamokė Atila. 

— Būtinai. Aš pasiruošusi. 

- Žiūrėkit, kas ateina! Rošarija! Jai tikriausiai geriau, — pasigirdo bal- 
sai, kai vyrai moterį išnešė iš namelio. 

— Pasodinkit ją štai čia, - paliepė Tolija. - Paruošiau vietą. 

Kažkada seniai atlūžęs didelis akmeninės iškyšos luitas nukrito netoli 
susirinkimų rato. Tolija prie jo pastatė suolelį ir apklojo kailiais. Vyrai nu- 
nešė Rošariją prie jo ir atsargiai pasodino. 

— Ar patogu? - pasiteiravo Markenas, kai ji įsitaisė ant minkšto krės- 
lo. 

— Taip, taip, jaučiuosi puikiai, - patikino Rošarija. Ji nebuvo pratusi 
sulaukti šitiek dėmesio. 

Vilkas paskui juos išėjo iš namelio ir, vos moteris įsitaisė, jis susirado 
vietelę ir atsigulė greta jos. Rošarija nustebo, bet pamačiusi, kaip žvėris į 
ją žiūri ir stebi visus besiartinančiuosius, suprato, kad Vilkas mano ją sau- 
835. 

— Aila, kodėl tas vilkas vis kiūto greta Rošarijos? Manau, turėtum 
nuvyti jį nuo jos, - paklausė Dolandas spėliodamas, ko tas gyvūnas gali 
norėti iš moters, kuri vis dar tokia silpna ir pažeidžiama. Jis žinojo, kad 
vilkų gaujos dažnai medžioja senus, sergančius ir silpnus žolėdžių bandos 
narius. 

— Ne, nevaryk jo, - pasakė Rošarija ir ištiesusi sveikąją ranką paglostė 
žvėries galvą. - Nemanau, kad jis kėsintųsi mane sužeisti, Dolandai. Ma- 
nau, jis mane saugo. 

- Aširgi taip manau, Rošarija, - patikino Aila. - Liūto stovykloje buvo 
silpnas ir ligotas berniukas, o Vilkas buvo ypatingai prie jo prisirišęs ir la- 


bai jį gynė. Tikriausiai jis jaučia, jog dabar tu silpna, ir nori tave apginti. 

— Ar tai ne Raidagas? — pasmalsavo Tolija. - Tas, kurį įsūnijo Nezė, 
tas... — ji nutilo, staiga prisiminusi stiprią ir neprotingą Dolando nuosta- 
tą, — pašalietis. 

Aila pajuto jos dvejonę ir numanė, kad moteris nepasakė to, ką iš pra- 
džių ketino pasakyti. Jai pasidarė įdomu, kodėl Tolija nutylėjo. 

- Ar jis tebegyvena su jais? — dėl nesuprantamos priežasties išraudusi 
pasiteiravo Tolija. 

— Ne, - atsakė Aila. - Jis mirė vasaros pradžioje, per vasaros susirinki- 
mą. 

Raidago mirtis vis dar ją liūdino ir slėgė, ir tai buvo matyti. 

Tolijos smalsumas varžėsi su taktiškumu; ji norėjo užduoti daugiau 
klausimų, bet dabar nebuvo tinkamas metas kamantinėti apie tą ypatingą 
vaiką. 

— Nejaugi niekas nealkanas? Kodėl nevalgome? - staiga paklausė ji. 

Kai visi sočiai prisikirto, įskaitant Rošariją, kuri valgė nedaug, bet ge- 
rokai daugiau nei pastaruoju metu, žmonės susibūrė aplink laužą su arba- 
tos arba lengvai fermentuoto pienių vyno puodeliais rankose. Atėjo laikas 
pasakoti istorijas, prisiminti nutikimus ir, svarbiausia, daugiau sužinoti 
apie svečius ir neįprastus jų kelionės palydovus. 

Visi šaramudojai buvo čia susirinkę, išskyrus tuos kelis, kurie patys 
buvo išvykę: ir šamudojai, kurie kiaurus metus gyveno sausumoje, aukš- 
toje aikštelėje, ir jų upėje gyvenantys giminaičiai ramudojai. Šiltesniuoju 
metų laiku upės žmonės gyveno ant plūduriuojančios prieplaukos, pri- 
švartuotos apačioje, bet žiemai persikeldavo į aukštąją terasą ir apsigyven- 
davo porų, su kuriomis buvo iškilmingai susijungę, būstuose. Dvigubos 
poros buvo laikomos artimai giminingomis, kaip vieno židinio vyras ir 
moteris, o abiejų porų vaikai buvo laikomis broliais ir seserimis. 

"Tai buvo pati neįprasčiausia Jondalarui žinoma artimai susijusių gru- 
pių struktūra, tačiau ji puikiai veikė dėl giminystės ryšių ir unikalių sa- 
vitarpio santykių, kurie buvo abipusiai naudingi. Tarp abiejų pusių buvo 
daug praktinių ir ritualinių ryšių, o, svarbiausia, šamudojai parūpindavo 
sausumos produktų ir saugią vietą ištverti atšiaurią žiemą, savo ruožtu ra- 
mudojai - upės gėrybių ir patikimą vandens transportą. 

Šaramudojai laikė Jondalarą giminaičiu, tačiau giminė jis buvo tik per 

tapti vienu iš jų. Jondalaras gyveno su jais taip pat ilgai ir juto, jog šie žmo- 
nės tapo šeima. Jis iš jų mokėsi ir kaip jie elgėsi, bet niekada su niekuo pats 
rituališkai nesusijungė. Širdyje jis nenorėjo atsisakyti savo tapatybės, savo 
žmonių, niekaip negalėjo apsispręsti ir įsikurti čia nuolat. Nors jo brolis 
tapo šaramudojumi, Jondalaras tebebuvo zelandonietis. Vakaro pokalbis 
prasidėjo, suprantama, klausimais apie jo brolį. 

— Kas nutiko, kai judu su Tonolanu išėjote? - pasiteiravo Markenas. 

Kad ir kaip buvo skausminga apie tai kalbėti, Jondalaras suprato, kad 
Markenas turi teisę viską žinoti. Markenas ir Tolija buvo Tonolanui ir Jeta- 
mijai gimininga pora; Markenas buvo toks pat artimas giminaitis kaip jis, 
tai pačiai motinai gimęs brolis. Jondalaras trumpai apsakė, kaip jie keliavo 
žemyn upe Karlono duotu laiveliu, užsiminė apie kai kuriuos paskutinius 
sustojimus ir susitikimą su Bresija, Gluosnių stovyklos mamutojų vade. 

— Mes giminaitės! - šūktelėjo Tolija. - Ji artima mano pusseserė. 

— Šitai sužinojau vėliau, kai jau gyvenome Liūto stovykloje, tačiau ji 
buvo labai maloni mums dar nežinodama, kad esame giminės, - paaiški- 
no Jondalaras. - Štai kodėl Tonolanas nusprendė keliauti į šiaurę ir aplan- 
kyti kitų mamutojų stovyklas. Jis kalbėjo su jais apie mamutų medžioklę. 
Mėginau jį atkalbėti, stengiausi įtikinti keliauti sa manimi namo. Mes 
pasiekėme Didžiosios Motinos Upės pabaigą, tiek jis visada sakė norėjęs 
nueiti, - aukštaūgis užsimerkė, papurtė galvą tarsi norėdamas paneigti 
tuos skausmingus faktus, paskui sielvarto apimtas nuleido galvą. Žmonės 
laukė, užjautė dėl tokio nuoširdaus skausmo. 

— Tai įvyko ne dėl mamutojų, - netrukus tęsė Jondalaras. - Mamutojai 
buvo tik dingstis. Jis tiesiog negalėjo pamiršti Jetamijos. Viskas, ko norėjo, 
tai sekti paskui ją į kitą pasaulį. Jis pasakė man esąs pasiryžęs keliauti tol, 
kol Motina jį pasiims. „Esu pasiruošęs“, - sakydavo jis, tačiau buvo dau- 

giau nei pasiruošęs. Jis taip norėjo iškeliauti, kad rizikuodavo. Štai kodėl 

žuvo. Ir aš nekreipiau dėmesio į jo žodžius. Buvo kvaila eiti jam iš paskos, 
kai jis nusekė mūsų grobį pavogusią liūtę. Jei nebūtų Ailos, aš būčiau žuvęs 
kartu su juo. 

Paskutinė Jondalaro pastaba sužadino visų smalsumą, bet niekas neno- 
rėjo klausinėti, kad neverstų to vyro vėl išgyventi sielvartą. Galiausiai tylą 
pralaužė Tolija: 

— Kaip sutikai Ailą? Atsidūrei netoli Liūto stovyklos? 

Jondalaras pažvelgė į Toliją, paskui į Ailą. Jis kalbėjo šaramudojiškai 
ir nebuvo tikras, kiek jo žodžių moteris supranta. Jis norėjo, kad ji geriau 
mokėtų kalbą ir pati galėtų papasakoti savo istoriją. Nebus lengva viską 
paaiškinti, tiksliau, istoriją pateikti kaip tikėtiną. Kuo daugiau laiko pra- 
ėjo, tuo neįtikimiau viskas atrodė netgi jam pačiam. O kai pasakodavo 
Aila, buvo lengviau patikėti. 

— Ne. Tada dar nepažinojome Liūto stovyklos. Aila gyveno viena slė- 
nyje už kelių dienų kelionės nuo mamutojų, - paaiškino jis. 

— Viena? - nepatikėjo Rošarija. 

— Na, nevisiškai viena. Mažame urve dėl draugijos dar glaudėsi keletas 
gyvūnų. 

— Nori pasakyt, ji turėjo kitą vilką kaip šitas? — pasitikslino moteris, 
siekdama paglostyti žvėrį. 

— Ne. Tada ji neturėjo Vilko. Jį parsinešė, kai gyvenome Liūto stovy- 
kloje. Tada ji turėjo Yhaha. 

— Kas yra Yhaha? 

— Yhaha yra arklys. 

- Arklys? Nori pasakyt, ji turi dar ir arklį? 

— Taip, štai tą, besiganantį toje pievoje, - Jondalaras parodė lauke sto- 
vinčius arklius, aiškiai išsiskiriančius raudonai dryžuoto vakaro dangaus 
fone. 

Rošarijos akys iš nuostabos išsiplėtė, o tai visus privertė šypsotis. Žmo- 
nės iš pradžių taip pat buvo sukrėsti reginio. 

— Aila gyveno su tais dviem arkliais? 

— Ne visai taip. Aš ten buvau, kai gimė eržilas. Prieš tai ji gyveno tik su 
Yhaha ir... urviniu liūtu, - baigė Jondalaras beveik sau panosėje. 

— Ir kuo? — Rošarija perėjo prie beveik tobulos mamutojų kalbos. - 
Aila, tu turi mums papasakoti. Man atrodo, Jondalaras painiojasi. Gal 'To- 
lija mums išvers. 

Aila gaudė pokalbio nuotrupas, bet dirstelėjo į Jondalarą, norėdama 
geriau suprasti, apie ką jis kalba. Jis atrodė visiškai ramus. 

- Bijau, nepasakiau visai aiškiai, Aila. Rošarija nori viską išgirsti iš ta- 
vęs. Kodėl tau pačiai nepapasakojus apie gyvenimą slėnyje su Yhaha ir“ 
Mažyliu bei kaip suradai mane? - paklausė jis. 


— Kodėl tu viena gyvenai slėnyje? - neištvėrė Tolija. 

- "Tai ilga istorija, — tarė Aila ir giliai įkvėpė. Žmonės atsilošė šypsoda- 
miesi. Būtent tai jie ir norėjo išgirsti — ilgą, įdomią, negirdėtą istoriją. Aila 
gurkštelėjo arbatos ir pagalvojo, nuo ko pradėti. - Jau sakiau Tolijai, kad 
nepamenu, kas buvo mano žmonės. Jie žuvo per žemės drebėjimą, kai bu- 
vau maža. Mane rado ir užaugino gentis. Moteris, kuri mane rado, vardu 
Iza. Ji buvo gydytoja ir nuo mažumės mokė mane gydyti. 

„Na, tai paaiškina, kaip ši jauna moteris įgijo tokių įgūdžių“, - pagalvo- 
jo Dolandas, kol Tolija vertė. Tada Aila pasakojo toliau: 

— Gyvenau su Iza ir jos broliu Krebu; jos vyras žuvo per tą patį žemės 
drebėjimą, kuris pasiglemžė mano žmones. Krebas buvo tarsi židinio vy- 
ras; jis padėjo Izai auginti mane. Ji mirė prieš kelerius metus, bet prieš mir- 
dama Iza liepė man išeiti ir ieškoti saviškių. Neišėjau, negalėjau išeiti... — 
Aila sudvejojo, mėgino nuspręsti, kiek pasakoti. - Ne tada, bet vėliau, kai 
mirė Krebas, aš turėjau išeiti. 

Aila parylėjo ir vėl gurkštelėjo arbatos, kol Tolija kartojo jos žodžius 
kiek vargdama su keistais vardais. Pasakojimas sugrąžino stiprias tų dienų 
emocijas, ir Ailai reikėjo laiko atgauti savitvardą. 

— Mėginau susirasti saviškius, kaip Iza man liepė, - tęsė ji, - tačiau ne- 
žinojau, kur jų ieškoti. Ieškojau nuo ankstyvo pavasario, visą vasarą, ir nie- 
ko neradau. Pradėjau galvoti, ar apskritai kada rasiu, ėmiau pavargti nuo 
kelionės. Tada patekau į nedidelį žalią slėnį sausų stepių vidury. Ten buvo 
tekantis upelis ir netgi nedidelis jaukus urvas. Turėjau visko, ko reikia, 
išskyrus žmones. Nežinojau, ar ką nors rasiu, bet supratau, kad artinasi 
žiema, ir jei nebūsiu jai pasiruošusi, niekaip neišgyvensiu. Nusprendžiau 
pasilikti slėnyje iki kito pavasario. 

Žmonės įsitraukė į pasakojimą: jie prakalbo, pritariamai linksėjo, sakė, 
jogji teisi, jog tik taip ir buvo galima pasielgti. Aila papasakojo, kaip į duo- 
bės spąstus pateko arklys, kaip ji išsiaiškino, jog tai žindanti kumelė, o vė- 
liau pamatė, kaip hienų gauja užspeitė nedidelę kumelaitę. 

— Neatsispyriau, - pasakojo moteris. - Ji buvo tokia mažutė, tokia be- 
jėgė. Nuvijau hienas ir parsivedžiau ją į urvą. Džiaugiuosi tuo. Ji dalijosi su 
manimi vienatve, padėjo ją ištverti. Mes susidraugavome. 

Bent jau moterys tikrai suprato, kad bejėgis kūdikis gali patraukti, nors 
tai buvo arklio mažylis. Ailai aiškinant viskas atrodė savaime suprantama, 


nors niekas anksčiau nebuvo girdėjęs apie prijaukintus gyvūnus. Susiža- 

vėjo ne tik moterys. Jondalaras stebėjo žmones. Vyrai ir moterys buvo 
vienodai susidomėję, ir Jondalaras suprato, kad Aila tapo puikia pasako- 
toja. Netgi jis įsitraukė į pasakojimą, nors visą istoriją žinojo mintinai. Jis 
atidžiai stebėjo Ailą bandydamas suprasti, kodėl ji tokia prikaustanti, ir 
pastebėjo, kad moteris prie žodžių pasitelkia subtilius, tačiau emocijas su- 
keliančius gestus. 

Tai nebuvo sąmoningas mėginimas įtikinti kitus arba daroma dėl 
konkretaus poveikio. Aila užaugo bendraudama genties būdu, jai buvo 
natūralu pasakojimą vaizduoti judesiais taip pat kaip žodžiais, tačiau kai 
ji pirmą kartą pavartojo paukščių giesmes ir arklių žvengimą, klausytojai 
nustebo. Gyvendama viena slėnyje, aplinkui girdėdama tik gyvūnų garsus, 
ji pradėjo juos mėgdžioti, jų skleidžiamus garsus išmoko atkartoti baugi- 
namai tiksliai. Tie stulbinamai tikroviški gyvūnų garsai pasakojimui pri- 
dėjo žavesio. 

Istorijai įsibėgėjant, ypač kai ji ėmė pasakoti, kaip pradėjo jodinėti ir 
mokyti arklį, netgi pačiai Tolijai buvo sunku sulaukti, kol baigs versti Ai- 
los žodžius. Visi norėjo klausytis toliau. Jaunoji mamutojų moteris abiem 
kalbom kalbėjo labai gerai, tik negalėjo itin tiksliai atkartoti arklių žven- 
gimo ar paukščių giesmių, tačiau tai ir nebuvo būtina. Žmonės nujautė, ką 
Aila sako, viena vertus, dėl to, kad kalbos buvo kiek panašios, kita vertus, 
dėl išraiškingų moters gestų. Jie suprato garsus, kur jie ir pritiko, bet laukė 
Tolijos vertimo, kad suprastų, ką pražiopsojo. 

Aila laukė Tolijos žodžių ne mažiau nei kiti, tačiau dėl visiškai kitokių 
priežasčių. Jondalaras su baiminga pagarba stebėjo jos gebėjimą greitai 
mokytis naujų kalbų, vos tik pradėjęs ją mokyti kalbėti savąja, ir jam buvo 
smalsu, kaip jai tai pavyksta. Jis nežinojo, kad jos kalbų mokymosi įgū- 
džiai atsirado dėl unikaliai susiklosčiusių aplinkybių. Kad galėtų išgyventi 
tarp žmonių, kurie mokėsi iš savo protėvių prisiminimų, kaip savotiška iš- 
plėtota ir sąmoninga instinkto forma nuo gimimo saugomų didžiulėse jų 
smegenyse, kitų mergaitė buvo priversta atmintį lavinti. Ji mokėsi greitai 
įsiminti, kad kitų genties narių nebūtų laikoma kvaila. 

Prieš katastrofą ji buvo normali, šneki mergaitė. Nors pradėjusi kalbėti 
genties būdu ji pamiršo beveik visą vokalinę kalbą, jos pagrindai jau buvo 
susiformavę. Didžiulis troškimas išmokti verbalinės kalbos, kad galėtų 


bendrauti su Jondalaru, tik pagilino natūralius moters gebėjimus. Kartą 


sy 
317 A 


JEAN M. AUEL 


pradėjus mokytis, nesąmoningai pasitelktas procesas vystėsi toliau, kai ji 
apsigyveno su Liūto stovykla ir turėjo išmokti dar vienos kalbos. Aila žo- 
džius galėjo įsiminti vos vieną kartą juos išgirdusi, nors įsisavinti sakinių 
struktūrą užtruko kiek ilgiau. O mamutojų ir šaramudojų kalbų struktūra 
buvo panaši, daugelis žodžių giminingi. Aila atidžiai klausėsi, kaip Tolija 
verčia jos žodžius, todėl pasakodama savo istoriją ji mokėsi šių žmonių 
kalbos. 

Kad ir kokia stulbinanti buvo jos istorija apie priglaustą kumelaitę, To- 
lijai teko stabtelti ir paprašyti pakartoti, kai Aila prabilo apie priglaustą 
sužeistą urvinį liūtuką. Galbūt vienišumas ir gali paskatinti apsigyventi su 
žolėdžiu arkliu, bet su didžiuliu plėšrūnu? Visiškai suaugęs urvinis liūtas 
kone siekia nediduko stepių arkliuko ūgį ir yra daug stambesnis. Tolijai 
parūpo, kaip Ailai šovė į galvą pasiimti urvinį liūtą. 

— Tada jis nebuvo toks jau didelis, netgi ne mažo vilko dydžio, jis buvo 
kūdikis... ir sužeistas. 

Nors Aila norėjo pavaizduoti mažesnį gyvūną, žmonės sužiuro į greta 
Rošarijos įsitaisiusį vilką. Jis buvo šiaurinės rūšies, be to, stambus net ir 
tarp tos rūšies gyvūnų. Tai buvo didžiausias jų kada matytas vilkas. Mintis 
pasiimti tokio dydžio liūtą daugumai nepasirodė patraukli. 

- Žodis, kuriuo ji pavadino liūtą, reiškia „mažylis“. Aila taip jį vadino 
net visai suaugusį. Tai buvo didžiausias mano kada matytas Mažylis, - pri- 
dūrė Jondalaras, ir žmonės ėmė kikenti. 

Jondalaras taip pat nusišypsojo, tačiau tada pridūrė rimtesnį faktą. 

- Vėliau man irgi dingojosi, jog tai juokinga, tačiau visiškai nejuokin- 
gas buvo pirmas mūsų susitikimas. Mažylis buvo tas liūtas, kuris nužudė 
Tonolaną ir vos nenužudė manęs, - Dolandas dar kartą neramiai pažvelgė 
į prie jo moters įsitaisiusį Vilką. - Tik ko dar gali tikėtis, jei lendi į liūto 
urvą? Nors stebėjome, kaip jo pora išeina, ir nežinojome, kad Mažylis yra 
tenai, vis tiek tai buvo kvaila. Vėliau paaiškėjo, jog man pasisekė, kad tai 
buvo Mažylis. 

— Ką nori pasakyti? - nesuprato Markenas. 

— Buvau baisiai sumaitotas, be sąmonės, bet Ailai pavyko jį sustabdyti, 
kol dar manęs nenužudė, - paaiškino Jondalaras. 

Visi atsigręžė į moterį. 


— Kaip galima sustabdyti urvinį liūtą? - nepatikėjo Tolija. 

— Lygiai taip pat, kaip ji valdo Vilką ir Yhaha, - atsakė Jondalaras. - Ji 
liepė jam sustoti, jis ir sustojo. 

Žmonės netikėdami purtė galvas. 

— Iš kur tu žinai, kad taip buvo? Juk sakei, kad buvai be sąmonės? — 
šūktelėjo kažkas. 

Jondalaras dirstelėjo pažiūrėti, kas kalba. Tai buvo jaunas upės žmo- 
gus, kurį jis pažinojo, nors ne itin gerai. 

— Nes mačiau ją dar kartą tą patį pakartojant vėliau, Rondai. Kai dar 
sveikau, Mažylis kartą atėjo jos aplankyti. Jis žinojo, kad aš svetimas, ir 
galbūt prisiminė, kaip mudu su Tonolanu lindome į jo guolį. Jis nenorėjo, 
kad aš šlaistyčiausi prie Ailos urvo, ir tučtuojau susiruošė mane pulti. O 
Aila žengė į priekį ir liepė jam sustoti. Ir jis sustojo. Buvo beveik juokinga, 
kai jis sustojo viduryje šuolio, tačiau tuo metu buvau per daug išsigandęs, 
kad tai pastebėčiau. 

— Kur tas urvinis liūtas dabar? — pasiteiravo Dolandas žiūrėdamas į 
Vilką ir svarstydamas, ar liūtas irgi ją atsekė. Jis ne itin troško liūto viešna- 
gės, kad ir kaip gerai Aila jį valdytų. 

— Jis gyvena savo gyvenimą, - atsakė Aila. - Pabuvo su manimi, kol 
užaugo. Tada, kaip ir kai kurie vaikai, jis išėjo ir susirado sau porą, o dabar 
gal turi jau ir kelias. Yhaha irgi trumpam buvo mane palikusi, tačiau ji 
grįžo. Kai grįžo, laukėsi kumeliuko. 

— O kaip Vilkas? Kaip manai, jis irgi kurią dieną išeis? — pasiteiravo 
Tolija. 

Ailai užgniaužė kvapą. Tai buvo klausimas, kurio ji nenorėjo svarstyti. 
Jau daugiau nei kartą jis buvo atėję į galvą, tačiau ji visada nustumdavo jį 
šonan, nenorėjo pripažinti tokios galimybės. Dabar tai buvo išsakyta atvi- 
rai ir laukė atsakymo. 

- Vilkiukas buvo labai mažas, kai jį radau. Man regis, jis užaugo įsiti- 
kinęs, kad Liūto stovyklos žmonės yra jo gauja, - tarė ji. - Dauguma vilkų 
lieka savo gaujoje, tačiau kai kurie išeina ir tampa vienišiais, kol randa kitą 
vienišių. Šitaip pradedama nauja gauja. Vilkas vis dar labai jaunas, ne dau- 
giau nei vilkiukas. Atrodo vyresnis, nes yra labai didelis. Nežinau, kaip jis 
pasielgs, Tolija, tačiau kartais dėl to nerimauju. Nenoriu, kad jis išeitų. 


Tolija linktelėjo. 

- Išeiti sudėtinga. Sunku ir tam, kuris išeina, ir tiems, kurie pasilieka, - 
pasakė ji galvodama apie pačios sunkų sprendimą palikti savo žmones ir 
apsigyventi su Markenu. - Prisimenu, kaip jaučiausi aš pati. Ar nesakei, 
kad palikai tuos žmones, kurie tave užaugino? Kaip juos pavadinai? Gen- 
timi? Niekada negirdėjau apie tokius žmones. Kur jie gyvena? 

Aila dirstelėjo į Jondalarą. Jis sėdėjo visiškai tylus, įsitempęs, su keista 
išraiška veide. Akivaizdžiai dėl kažko labai nerimavo. Staiga jai pasidarė 
smalsu, ar jis vis dar gėdijasi jos šaknų, žmonių, kurie ją užaugino. Manė, 
kad Jondalaras tuos jausmus jau įveikė. Ji nesigėdija genties. Nepaisant 
Braudo ir jo keliamo skausmo, ja buvo rūpinamasi, ji buvo mylima, nors ir 
kitokia, ir pati tiems žmonėms atsakė meile. Pyktelėjusi ir truputį įsižeidu- 
si Aila išdidžiai nusprendė, kad neketina neigti žmonių, kuriuos myli. 

- Jie gyvena Berano jūros pusiasalyje, — pasakė ji. 

- Pusiasalyje? Nežinojau, kad pusiasalyje gyvena žmonės. Ten plokš- 
čiagalvių teritorija... - Tolija nutilo. „Negali būti. Ar gali?“ 

Ne vienintelė Tolija pasidarė išvadas. Rošarija aiktelėjo ir paslapčia ste- 
bėjo Dolandą mėgindama suprasti, ar jis apčiuopė sąsajas, tačiau nenorėjo 
parodyti, jog įžvelgė kažką neįprasta. Keisti jos minėti sunkiai ištariami 
vardai — ar tai gali būti vardai, kuriuos ji davė kitokios rūšies gyvūnams? 
Aila sakė, kad ją užauginusi moteris išmokė ją gydyti. Ar su plokščiagal- 
viais galėjo gyventi moteris? Kokia moteris pasirinktų gyventi su gyvu- 
liais, ypač išmananti gydymą? Argi šamuda gyventų su plokščiagalviais? 

Aila pastebėjo keistas kai kurių žmonių reakcijas, tačiau kai dirstelė- 
jo į Dolandą ir pamatė jo žvilgsnį, sudrebėjo iš baimės. Neatrodė, jog čia 
tas pats vyras, ramusis vadas, kuris taip švelniai rūpinosi savo moterimi. 
Jo žvilgsnyje nebeliko dėkingo palengvėjimo, kurį sužadino medicininiai 
atvykėlės gebėjimai, nei atsargaus pripažinimo, kaip per pirmąjį susitiki- 
mą. Aila pamatė giliai palaidotą skausmą ir atsiribojimą; grėsminga tūž- 
mastis užliejo Donaldui akis. Jis aiškiai nebematė, tik žvelgė pro raudoną 
įtūžio rūką. 

— Plokščiagalviai! — pratrūko jis. - Tu gyvenai su tais purvinais gyvu- 
liais, tais žudikais?! Norėčiau juos visus išgalabyti! O tu gyvenai su jais! 
Kaip padori moteris gali su jais gyventi? 

Jis sugniaužęs kumščius ėmė artintis prie Ailos, tačiau Jondalaras su 


Markenu pašokę jį sulaikė. Vilkas stovėjo priešais Rošariją iššiepęs dantis 

ir urzgė. Šamija pravirko, Tolija pagriebusi stipriai ją apkabino. Jokiomis 
kitomis aplinkybėmis ji nesibaimintų dėl savo dukters greta Dolando, ta- 
čiau paminėjus plokščiagalvius jis pamesdavo protą. Tą akimirką jis atrodė 
nevaldomos beprotybės pagautas. 

— Jondalarai! Kaip drįsai čia atsivesti tokią moterį! - sviedė jis, mėgin- 
damas nusikratyti varžančių šviesiaplaukio aukštaūgio rankų. 

— Dolandai! Ką čia paistai? - mėgindama atsistoti išrėkė Rošarija. — 
Juk Aila man padėjo! Koks skirtumas, kur ji užaugo? Ji man padėjo! 

Žmonės, susirinkę pasveikinti Jondalaro, buvo apstulbę, priblokšti 
spoksojo ir nė nenumanė, ką daryti. Karlonas priėjo padėti Markenui su 
Jondalaru, stengėsi nuraminti vadą. 

Aila taip pat buvo priblokšta. Tulžinga Dolando reakcija buvo tokia ne- 
tikėta, kad ji sutriko. Matė, kaip Rošarija bando atsistoti, mėgina nustumti 
Vilką, kuris budriai stovėjo priešais. Sambrūzdžio sutrikdytas žvėris vis tiek 
buvo pasiryžęs ginti moterį, už kurią manėsi esąs atsakingas. „Rošarijai ne- 
derėtų stotis“, - pagalvojo Aila ir nuskubėjo prie šaramudojės. 

— Dink nuo mano moters. Nenoriu, kad suteptum ją savo purvu, - 
suriko Dolandas, iš visų jėgų bandydamas išsilaisvinti iš jį laikančių vyrų 
gniaužtų. 

Aila sustojo. Ji norėjo padėti Rošarijai, bet suprato, kad nereikia dau- 
giau erzinti Dolando. „Kas nutiko?“ - spėliojo ji. Tada pastebėjo, kad Vil- 
kas pasiruošė pulti, ir davė jam signalą ateiti. Mažiausiai reikia, kad žvėris 
ką nors sužeistų. Vilkas akivaizdžiai kovojo su savimi. Jis norėjo arba likti 
savo vietoje, arba pulti, tačiau tikrai nenorėjo atsitraukti. Jam viskas susi- 
maišė. Antrą Ailos signalą palydėjo švilpimas, ir tai padėjo jam apsispręsti. 
Žvėris atbėgo prie moters ir budriai atsistojo priešais. 

„Nors vadas kalbėjo šaramudojiškai, Aila suvokė, kad Dolandas plūsta 
plokščiagalvius ir pyksta ant jos, tačiau suprato ne viską. Stovėdama su 
Vilku prie šono moteris staiga aiškiai suvokė, ką jis svaičioja, ir pati pykte- 
lėjo. Genties žmonės nėra bjaurūs žudikai. Kodėl jis taip įsiuto vos išgirdęs 
apie juos? 

Rošarija atsistojo ir pabandė prieiti prie besigrumiančių vyrų. Tolija 
padavė Šamiją greta sėdinčiai moteriai ir nubėgo padėti Rošarijai. | 

— Dolandai! Dolandai, liaukis! - draudė Rošarija. Atrodė, jos balsas jį 


pasiekė; jis nustojo grumtis, nors jį vis dar laikė trys vyrai. 

Vadas vėl piktai nudelbė Jondalarą. 

— Kodėl tu ją čia atsivedei? 

— Dolandai, kas tau pasidarė? Pažvelk į mane, - pyktelėjo Rošarija. — 
Kas būtų, jei jis nebūtų jos atsivedęs? Ne Aila nužudė Doraldą. 

Vadas dirstelėjo į Rošariją ir tarsi pirmą kartą pamatė silpną, išsekusią 
moterį parišta ranka. Jį nukrėtė traukuliai, ir tarsi slūgstantis vanduo visas 
įtūžis išgaravo. 

— Rošarija, tau nederėjo stotis, — tarė jis, tiesdamas į ją rankas, bet pasi- 
juto suvaržytas. - Gali mane paleisti, - šaltai ir piktai jis tarė Jondalarui. 

Zelandonietis paleido Dolandą. Markenas ir Karlonas dar luktelėjo, 
kad įsitikintų, jog jis nepuls, tačiau dėl visa ko stovėjo netoliese. 

— Dolandai, nėra jokio reikalo pykti ant Jondalaro, - pasakė Rošari- 
ja. - Jis atvedė Ailą, nes man jos reikėjo. Visi nusiminę, Dolandai. Eime, 
atsisėskime, parodyk visiems, kad susitvardei. 

Ji matė užsispyrimą Dolando akyse, bet jis palydėjo Rošariją iki suoliu- 
ko ir atsisėdo šalia. Kažkokia moteris atnešė jiems arbatos, paskui priėjo 
prie kartu su Vilku stovinčių Ailos, Jondalaro, Karlono ir Markeno. 

- Norėtumėt arbatos ar šlakelio vyno? - pasiteiravo ji. 

— Ar kartais neturėtum šlakelio to nuostabaus mėlynių vyno, Karoli- 
ja? - paklausė Jondalaras. Aila pastebėjo moters panašumą ir į Karloną, ir 
į Markeną. 

— Jaunas vynas dar netinkamas gerti, tačiau gal yra užsilikusio nuo per- 
nai. Tau taip pat? - kreipėsi ji į Ailą. 

— Taip, jei Jondalaras nori, aš irgi pamėginsiu. Nemanau, kad mudvi 
jau supažindino, - tarė Aila. | 

— Ne, - pripažino moteris, o Jondalaras jau šoko pristatinėti. - Nerei- 
kia formalumų. Mes visi žinom, kas tu tokia, Aila. O aš esu Karolija, šito 
sesuo, - moteris pirštu dūrė į Karloną. 

— Matau panašumą, - pasakė Aila ieškodama žodžio, ir Jondalaras stai- 
ga suvokė, kad ji kalba šaramudojiškai. Nustebęs dėbtelėjo į ją. Kaip ji taip 
greitai išmoko? 

— Viliuosi, pavyks pažiūrėti pro pirštus į Dolando protrūkį, - tarė Ka- 
rolija. - Jo židinio vaiką, Rošarijos sūnų, nužudė plokščiagalviai, ir jis ne- 


kenčia jų visų. Doraldas buvo jaunas vyras, pora metų vyresnis už Darvą, 

visada pakilios nuotaikos, ką tik pradėjęs gyventi. Dolandui buvo labai 
sunku. Jis niekada su tuo visiškai nesusitaikė. 

Aila linktelėjo, bet suraukė kaktą. Nebuvo įprasta, kad gentis žudytų 
kitus. „Ką tas jaunuolis padarė?“ - pagalvojo ji. Pamačiusi, kad Rošarija 
jai moja, nors Dolando žvilgsnis ir nebuvo kviečiantis, ji nuskubėjo prie 
moters. 

— Pavargai? - pasiteiravo Aila. - Laikas gultis? Ar skauda? 

- Truputį. Tuojau eisiu gultis, bet dar ne dabar. Noriu tau pasakyt, 
kaip gailiuosi. Aš turėjau sūnų... 

— Karolija man papasakojo. Sakė, kad jis buvo nužudytas. 

— Plokščiagalviai... - po nosimi sumurmėjo Dolandas. 

— Mes visi pasidarėme išvadas, - pasakė Rošarija. - Sakei, kad gyvenai 
su... kažkokiais žmonėmis pusiasalyje? 

Staiga stojo absoliuti tyla. 

— Taip, - pripažino Aila. Tada dirstelėjo į Dolandą ir giliai įkvėpė: — 
Su gentimi, šitaip save vadina tie, kuriuos jūs vadinate plokščiagalviais. 

— Kaip tai vadina? Jie nekalba, - šūktelėjo jauna moteris. Jondalaras 
matė, jog tai šalia Čalono, jam pažįstamo jaunuolio, sėdinti moteris. Ji 
buvo matyta, tačiau tą akimirką jos vardas pasimiršo. 

Aila numanė jos neišsakytą komentarą. 

- Jie nėra gyvuliai. Jie žmonės ir tikrai kalba, bet ne žodžiais, juos var- 
toja vos kelis. Jų kalba sudaryta iš ženklų ir gestų. 

— Ar tai tu darei prieš mane užmigdydama? - pasiteiravo Rošarija. — 
Maniau, kad šoki rankomis. 

Aila nusišypsojo. 

— Aš kalbėjau su dvasių pasauliu, prašiau savo totemo dvasios tau pa- 
dėti. 

— Dvasių pasaulis? Kalbėjimas rankomis? Kokios nesąmonės, - spjovė 
Dolandas. 

— Dolandai, - palietė jo ranką Rošarija. 

- Tai tiesa, Dolandai, - pasakė Jondalaras. - Aš net išmokau kelis ges- 
tus. Visa Liūto stovykla išmoko. Aila mus išmokė, kad galėtume bendrauti 
su Raidagu. Visi nustebo sužinoję, kad jis gali šitaip kalbėti, nors ir nesu- 
geba tarti žodžių. Tada visi suprato, kad jis nėra gyvulys. 

— Kalbi apie Nezės pasiimtą berniuką? - pasitikslino Tolija. 

— Berniukas? Tai ta maišytų dvasių šlykštynė, kurią, kaip girdėjom, pa- 
siėmė kažkokia pamišusi mamutojė? 

Aila pakėlė smakrą. Dabar ji jau supyko. 

— Raidagas buvo vaikas, — tarė ji. - Gal jis ir gimė iš maišytų dvasių, 
tačiau kaip galima kaltinti vaiką už tai, koks jis yra? Jis nepasirinko šitoks 
gimti. Ar nesakei, kad Motina parenka dvasias? Tada jis toks pats Motinos 
vaikas kaip ir visi kiti. Kokią teisę turi vadinti jį šlykštyne? 

Aila verte vėrė Dolandą, o visi kiti stebeilijo į juos, atrodė nustebinti 
Ailos gynybos ir svarstė, kokia bus Dolando reakcija. Jis atrodė nemažiau 
nustebęs nei visi kiti. 

— Nezė nėra pamišusi. Ji šilta, maloni, mylinti moteris, kuri priėmė 
našlaitį ir nepaisė to, ką kiti pagalvos, - tęsė Aila. - Ji tokia pati kaip Iza, 
moteris, kuri priglaudė mane, kai nieko neturėjau, nors buvau kitokia, bu- 
vau iš kitų. 

— Plokščiagalviai nužudė mano židinio sūnų! - suriko Dolandas. 

— Gali būti, tačiau tai neįprasta. Genties žmonės linkę vengti kitų — 
šitaip jie galvoja apie tokius kaip mes žmones, - Aila parylėjo, paskui pa- 
žvelgė į vyrą, kuris vis dar kentė stiprų sielvartą. - Sunku netekti vaiko, 
Dolandai, tačiau leisk man papasakoti apie kitą žmogų, kuris taip pat ne- 
teko vaiko. Tai moteris, kurią susitikau genties sambūryje. Tai kaip vasaros 
susirinkimas, tačiau jie nesirenka taip dažnai. Jos dviese rinko maistą, kai 
staiga moteris užpuolė keli vyrai, kitų vyrai. Vienas jų ją pastvėrė ir priver- 
tė suteikti tai, ką jūs vadinate malonumais. 

Keli klausytojai aiktelėjo. Aila prabilo tema, kuria niekada nebuvo kal- 
bama atvirai, nors visi, išskyrus pačius mažiausiuosius, buvo apie tai girdė-. 
ję. Kai kurios motinos pajuto, kad derėtų išsivesti vaikus, tačiau niekas iš 
tikrų nenorėjo išeiti. 

— Genties moterys daro tai, ko nori vyrai, jų nereikia prievartauti, ta- 
čiau ją pačiupęs žmogus buvo labai nekantrus. Jis net nelaukė, kol moteris 
ant žemės paguldys savo vaiką. Jis griebė ją taip šiurkščiai, kad vaikas iškri- 
to, o jis to nė nepastebėjo. Tik po to, kai ją paleido, moteris pamatė, kad 
kūdikis pataikė galva į akmenį. Jos vaikelis buvo miręs. 

Keliems klausytojams akyse pasirodė ašaros. 

- Žinau, kad tokie dalykai vyksta. Girdėjau apie toli į vakarus nuo čia 
gyvenančius jaunuolius, kuriems patinka krėsti pokštus plokščiagalviams, 


kai kurie buria gaujas ir prievartauja genties moteris. 

— Ir čia tai vyksta, - įsiterpė Čalonas. 

Šalia sėdėjusi moteris su nuostaba dėbtelėjo į išdrįsusį tai pasakyti jau- 
nuolį, dauguma vyrų vengė pažiūrėti jam į akis, išskyrus Rondą, kuris dėb- 
sojo į Čaloną taip, tarsi jis būtų koks žemės kirminas. 

— Vaikinai visada apie tai kalba, - mėgino apsiginti Čalonas. - Tik 
nedaugelis dabar taip elgiasi, ypač po to, kas nutiko Doral... - staiga jis 
nutilo, apsidairė ir nudelbė akis trokšdamas, kad niekada nebūtų pravėręs 
burnos. 

Stojusią sunkią tylą sulaužė Tolija: 

— Rošarija, atrodai labai pavargusi. Ar nemanai, kad laikas grįžti į 
lovą? 

— Taip, tikriausiai, - nesiginčijo toji. 

Jondalaras su Markenu atskubėjo jai padėti, visi kiti suprato tai kaip 
ženklą skirstytis. Niekas tą naktį nenorėjo užsibūti prie blėstančio laužo, 
pasišnekučiuoti ar pažaisti. Du jauni vyrai nunešė Rošariją į namelį, o su- 
krėstas Dolandas nusliūkino įkandin. 


— Dėkoju tau, Tolija, bet manau, kad šią naktį miegosiu greta Roša- 
rijos, — tarė Aila. - Viliuosi, Dolandas neprieštaraus. Moteris tiek daug 
ištvėrė, naktis jai bus sunki. Tiesą sakant, ir kitos dvi dienos bus nelengvos. 
Ranka jau tinsta, jai skaudės. Abejoju, ar jai derėjo keltis šį vakarą, bet ji 
taip norėjo. Nemanau, kad būčiau ją sustabdžiusi. Ji vis kartojo, kad gerai 
jaučiasi, tačiau tai dėl to, kad ją užmigdęs gėrimas taip pat nuslopino ir 
gilų skausmą, o jo poveikis dar nevisiškai išblėso. Be to, jai dar šio to da- 
viau, tačiau šią naktį vaistų poveikis praeis, todėl norėčiau būti šalia. 

Aila ką tik įėjo į namelį, prieš tai blėstančioje saulėlydžio šviesoje su- 
tvarkiusi ir iššukavusi Yhaha. Moteris, jei būdavo nusiminusi, visada nu- 
rimdavo ir pasijusdavo geriau leisdama laiką šalia kumelės ir ja besirūpin- 
dama. Trumpam prie jos prisijungė Jondalaras, tačiau pajuto, kad moteris 
kurį laiką norėtų pabūti viena. Kiek paglostęs, pakasęs ir taręs kelis paguo- 
dos žodžius eržilui jis paliko Ailą vieną su arkliais. 

— Gal Darvas galėtų pernakvoti pas jus? - Markenui pasiūlė Jondala- 


ras. — Jis geriau išsimiegotų. Jam neramu macyti Rošariją kenčiančią. 

- Žinoma, - nesiginčijo Markenas. - Eisiu, jį atsivesiu. Norėčiau, kad 
ir Dolandą pavyktų įtikinti kurį laiką pabūti pas mus, bet žinau, kad jis ne- 
sutiks, ypač po šio vakaro. Niekas niekada jam nepasakojo visos istorijos 
apie Doraldo mirtį. 

— Galbūt geriausia, kad viskas galų gale išaiškėjo. Gal dabar jam pavyks 
su tuo susitaikyti, - tarė Tolija. - Dolandas jau seniai puoselėja tikrą nea- 
pykantą plokščiagalviams. Jie atrodo gana nepavojingi, niekam iš tikrųjų 
jie per daug ir nerūpi. Atleisk, Aila, bet taip yra. 

Aila linktelėjo. 

- Žinau, - tarė ji. 

— Mes retai su jais susiduriame. Dauguma atžvilgių Dolandas puikus 
vadas, — toliau kalbėjo Tolija, - išskyrus tai, kas susiję su plokščiagalviais. 
Nesunku prieš juos sukurstyti kitus žmones. O tokia stipri neapykanta 
niekam nepadeda, tik palieka randų. Manau, tam, kuris nekenčia, visada 
blogiau. 

— Aš manau, kad jau metas eiti ilsėtis, - pastebėjo Markenas. - Tu ti- 
kriausiai pervargai, Aila. 

Jondalaras, Markenas ir Aila su jiems ant kulnų lipančiu Vilku kartu 
paėjėjo iki kiro namelio. Markenas pagremžė į įėjimo užuolaidą ir palaukė. 
Užuot šūktelėjęs, Dolandas atėjo prie angos, atitraukė užuolaidą ir atsisto- 
jęs šešėlyje stebeilijo į juos. 

— Dolandai, Rošarijos laukia sunki naktis. Norėčiau pasilikti prie jos, - 
tarė Aila. 

Vyras nudelbė akis, paskui pažvelgė į vidų, į lovoje gulinčią moterį. 

— Užeik, - pakvietė jis. 

— Aš noriu pasilikti su Aila, — tarė Jondalaras. Jis buvo pasiryžęs ne- 
palikti jos vienos su žmogumi, kuris jai grasino ir plūdosi, nors dabar jau 
atrodė nurimęs. 

Dolandas linktelėjo ir žengė į šoną. 

— Noriu paklausti Darvo, ar nenorėtų pernakvoti pas mus, - tarė Mar- 
kenas. 

— Manau, vertėtų, - pasakė Dolandas. - Darvai, pasiimk savo patalus 
ir eik šiąnakt miegoti pas Markeną. 


Berniukas atsistojo, į glėbį suėmė čiužinį bei antklodę ir nuėjo link 

angos. Aila pagalvojo, kad jam palengvėjo, tačiau vaikinas neatrodė lai- 
mingas. 

Vos visi suėjo, Vilkas įsitaisė savo kamputyje. Aila nuėjo į pritemdytą 
gilumą pažiūrėti Rošarijos. 

— Gal turi lempą arba deglą, Dolandai? Reikėtų kiek daugiau šviesos, — 
paprašė ji. 

— Ir galbūt daugiau patalų, - pridūrė Jondalaras. - Ar verčiau paprašyti 
Tolijos? 

Dolandas mieliau būtų likęs vienas tamsoje, tačiau, jei Rošarija pabus- 
tų kęsdama skausmą, jaunoji moteris jai padėtų kur kas geriau nei jis. Nuo 
lentynos jis paėmė seklų smiltainio dubenėlį, kuris buvo suformuotas ka- 
pojant ir daužant kitu akmeniu. 

— Patalai štai čia, - parodė jis Jondalarui. - Dėžėje prie durų yra rieba- 
lų lempelei, tačiau, kad uždegčiau lempą, turiu įkurti laužą. Jis išblėso. 

— Aš užkursiu laužą, - tarė Aila, - jei parodysi, kur sudėti prakurai. 

Dolandas padavė jai laužui įdegti reikalingų medžiagų kartu su apskri- 
ta, nuo anglies viename gale pajuodusia lazdele bei plokščia medžio plat- 
forma su keliomis išdegusiomis skylėmis. Šių priemonių Aila nepanau- 
dojo. Iš prie diržo kabančio kapšelio ji išsitraukė du akmenis. Dolandas 
smalsiai stebėjo, kaip ji krauna nedidelį kauburėlį sausų lengvų medžio 
drožlių ir, žemai pasilenkusi, sudaužia akmenis. Jo nuostabai, nuo akmenų 
šoko didelė ryški kibirkštis ir nusileido ant prakurų, į viršų nuvinguria- 
vo plonas dūmelis. Aila pasilenkusi arčiau papūtė, ir iš prakurų pasirodė 
liepsna. 

— Kaip tu tai padarei? — nustebęs ir truputį išsigandęs pasiteiravo Do- 
landas. Tai, kas nuostabu ir nežinoma, jam visada sužadindavo neaiškią 
baimę. „Ar šitos moters šamudiški burtai niekada nesibaigs?“ — svarstė jis. 

— Kibirkštis šoka iš ugnies akmens, - paaiškino Aila pridėdama kelis 
prakurų gabaliukus, kad laužas neužgestų, o paskui įmetė ir didesnių mal- 
kelių. 

— Aila šitai atrado gyvendama viena slėnyje, - tarė Jondalaras. - Tais 
akmenimis buvo nubarstyta visa pakrantė, aš jų pririnkau daugiau. Rytoj 
tau parodysiu, kaip jie veikia, ir vieną duosiu, kad žinotum, kaip jie atro- 
do. Gal ir čia aplinkui jų yra? Kaip matai, laužą galima užkurti kur kas 

— Kur, sakei, yra riebalai? - pasitikslino Aila. 

— Dėžėje prie įėjimo. Aš atnešiu. Dagtys irgi tenai, - tarė Dolandas. 

Jis minkšto lajaus — riebalų, kurie buvo išlydyti verdančiame vandeny- 
je, o atvėsę nugriebti, įkrėtė į akmeninį dubenėlį, prie krašto įkišo susuktą 
sausų kerpių sruogą, tada paėmė degantį pagaliuką ir uždegė kerpes. Lem- 
pelė truputį spragsėjo, tada dubenėlio dugne pradėjo formuotis riebalų 
balutė, jų įsigėrė į kerpes, liepsna pasidarė tolygesnė, o mediniame name- 
lyje tapo šviesiau. 

Aila į laužą sudėjo virimo akmenis, paskui patikrino, ar medinėje dė- 
žėje pakanka vandens. Jau norėjo eiti į lauką, bet Dolandas paėmė dėžę ir 
išėjo vietoj Ailos. Kol jo nebuvo, Aila su Jondalaru ant medinės pakylos 
pasiklojo lovą. Paskui Aila išrinko kelis džiovintų vaistažolių paketėlius, 
kad visiems užplikytų raminamosios arbatos. Į savo dubenėlius ji pridėjo 
kirų žolelių, kad Rošarijai pabudus arbata jau būtų paruošta. Netrukus 
Dolandas atnešė vandens, o Aila visiems išdalijo arbatos puodelius. 

Visi tylėdami gurkšnojo šiltą gėrimą. Dolandui palengvėjo. Jis baimi- 
nosi, kad svečiai norės užmegzti pokalbį, o pats neturėjo jokios nuotaikos 
kalbėtis. Aila tylėjo ne dėl to, kad buvo prastai nusiteikusi, paprasčiausiai 
nežinojo, ką pasakyti. Ji atėjo dėl Rošarijos, mieliau būtų visai čia nesė- 
dėjusi. Praleisti naktį namelyje su vyru, kuris šėlo ant jos pykčio apimtas, 
nebuvo malonu, ir ji buvo dėkinga Jondalarui, kad nusprendė likti kar- 
tu. Jondalarui taip pat stigo žodžių, jis laukė, kol prabils kas nors kitas. 
Visiems tylint jam pasidingojo, kad tyla, ko gero, šiuo atveju geriausiai 
tinka. 

Lyg nustatytu laiku, kaip tik tada, kai visi baigė gerti arbatą, pradė- 
jo blaškytis ir aimanuoti Rošarija. Paėmusi lempelę Aila nuėjo į namelio 
gilumą ir į šalį patraukusi sudrėkusį austą puodelį su aromatingomis leu- 
konijomis, dubenėlį su lajumi padėjo ant medinio suolelio, kuris taip pat 
tarnavo ir kaip stalelis prie lovos. Rošarijos ranka buvo sutinusi, karšta — 
tai buvo justi netgi per tvarsčius, kurie dabar labiau veržė. Nuo šviesos ir 
Ailos prisilietimų moteris pabudo. Jos akys, degančios skausmu, susitelkė 
į gydytoją, ligonė pabandė nusišypsoti. 

— Džiaugiuosi, kad pabudai, — tarė Aila. - Reikia nuimti perpetę ir 
atlaisvinti tvarsčius bei įrvarus. Be to, per miegus blaškeisi, o reikia, kad 


ranka būtų ramiai. Uždėsiu naują kompresą, kuris apmalšins tinimą, ta- 

čiau pirmiau noriu tau paruošti ką nors nuo skausmo. Ar kurį laiką pa- 
kentėsi? 

— Taip, eik ir daryk, ką reikia. Dolandas galės pabūti ir šnektelti su ma- 
nimi, — tarė Rošarija, pro Ailos petį žiūrėdama į vieną už jos stovinčių 
vyrų. - Jondalarai, nemanai, kad turėtum padėti Ailai ? 

Zelandonietis linktelėjo. Buvo akivaizdu, kad ji nori šnektelti sa Do- 
landu akis į akį, o Jondalaras ir pats džiaugėsi galėdamas palikti juos vie- 
nus. Jis atnešė daugiau malkų, paskui vandens ir dar kelis upės nugludintus 
didelius akmenis, naudojamus skysčiui kaitinti. Vienas iš virimo akmenų 
suskilo iš karšto laužo perkeltas į šviežią, šaltą vandenį, kurio Dolandas 
atnešė arbatai. Stebėdamas, kaip Aila ruošia vaistus, jis girdėjo tylų balsų 
murmesį iš namelio gilumos. Džiaugėsi, kad negirdi, ką jie kalba. Ailai 
baigus rūpintis Rošarija ir padėjus jai patogiau įsitaisyti, visi buvo pavargę 
ir galėjo eiti miegoti. 

Ryte Ailą pažadino linksmas žaidžiančių vaikų juokas ir drėgna Vilko 
nosis. Kai atsimerkė, Vilkas žvelgė link angos, iš kurios sklido garsai, tada 
atsisuko į ją ir suinkštė. 

— Nori bėgti pažaisti su vaikais? - paklausė Aila. 

Žvėris suinkštė. 

Ji nusimetė antklodę ir atsisėdusi pastebėjo, kad Jondalaras išsikėtojęs 
saldžiai miega šalia. Moteris pasirąžė, patrynė akis ir dirstelėjo į Rošariją. 
Moteris vis dar miegojo; jai reikėjo atsigriebti už daugelį nemiegotų nak- 
tų. Ant žemės prie jos lovos, susisukęs į kailinį apklotą, miegojo Dolandas. 
Jis taip pat ne vieną naktį praleido be miego. 

Kai Aila atsistojo, Vilkas metėsi prie angos ir sustojo. Laukdamas Ai- 
los, jis nekantriai rangėsi visu kūnu. Ji pastūmė užuolaidą ir greitai žengė 
į lauką, tačiau Vilkui liepė pasilikti. Nenorėjo, kad jis ką nors išgąsdintų 
be įspėjimo metęsis į žaidimo sūkurį. Dirstelėjusi į kitą aikštelės pusę Aila 
krioklio baseinėlyje pamatė keletą besimaudančių įvairaus amžiaus vaikų 
ir moterų. Aila patraukė prie jų, Vilkas pėdino šalia. Pamačiusi žvėrį Ša- 
mija džiaugsmingai suspigo. 

- Ateik, Vilkeli. Tau irgi reikia išsimaudyti, - sušuko ji. Vilkas suinkštė 
ir pažiūrėjo į Ailą. 

- Ar niekas neprieštaraus, jei Vilkas įlips į baseiną, Tolija? Atrodo, Ša- 


mija nori, kad jis ateitų pažaisti. 

- Aš ruošiuosi išlipti, - atsakė jaunoji moteris, - tačiau Šamija gali likti 
ir žaisti su Vilku, jei kitos mamos neprieštarauja. 

Kadangi niekas neprieštaravo, Aila davė Vilkui ženklą. 

- Pirmyn, Vilke, - sušuko ji. 

Žvėris, taškydamasis vandens purslais, šoko tiesiai ant Šamijos. 

Moteris, kuri brido iš vandens kartu su Tolija, pastebėjo: 

— Norėčiau, kad mano vaikai klausytų taip kaip tas vilkas. Kaip pa- 
vyksta priversti jį daryti tai, ką jam liepi? 

— Reikia laiko ir kantrybės. Verti jį daug kartų kartoti tai, ko nori. Iš 
pradžių gali būti sunku jį priversti, tačiau kartą supratęs ir išmokęs, jis jau 
nebepamiršta. Vilkas iš tikrųjų labai sumanus, - paaiškino Aila. - Kelio- 
nėje kasdien jį mokau. 

— Pasakoji taip, tarsi mokytum vaiką, - pastebėjo Tolija. - Tik kodėl 
vilką? Nenumaniau, kad juos galima ko nors išmokyti. Kodėl tu tai darai? 

— Suprantu, kad jis gali bauginti nepažįstamus žmones, o aš nenoriu, 
kad jis ką nors išgąsdintų, - tarė Aila. Srebėdama iš baseino išlipusią besi- 
šluostančią Toliją Aila staiga suprato, kad toji laukiasi. Dar neseniai apkū- 
numas ir drabužiai tai slėpė, tačiau moteris aiškiai buvo nėščia. - Tikriau- 
siai aš irgi išsimaudysiu, bet pirma noriu nusišlapinti 

— Palypėjusi tuo taku, už tolimosios sienos, rasi griovį. Kelias gana sta- 
tus, bet čia arčiau negu eiti aplink. 

Aila jau norėjo pasišaukti Vilką, bet sudvejojo. Paprastai jis pakeldavo 
koją krūmuose. Moteris išmokė jį neteršti viduje, tačiau ne naudotis spe- 
cialiai tam skirtomis vietomis. Pažiūrėjusi į žaidžiančius vaikus ji suprato, 
kad žvėris mieliau pasiliktų su jais, bet nebuvo tikra, ar derėtų tai daryti. 
Aila neabejojo, kad žvėris nieko nenuskriaus, tačiau nežinojo, kaip jausis 
kitos motinos. 

— Manau, trumpam gali jį palikti, Aila, — tarė Tolija. - Mačiau, koks jis 
su vaikais, ir tu neklysti. Jie visi nusivils, jei taip greitai jį išsivesi. 

Aila nusišypsojo. 

— Ačiū tau. Tuojau grįšiu. 

Ji patraukė taku, kuris skersai kirto stačiausią vienos sienos šlaitą, o pas- 
kui suko link kitos. Pasiekusi tolimąją sieną ji į viršų palypėjo laiptukais, 
padarytais iš trumpų rąstų. Kad nenusiristų, juos prilaikė į žemę priešais 
įkalti stulpeliai, gale buvo priplūkta akmenų ir žemių. 

Griovys ir lygus plotas priešais jį, apjuostas žema lygių, apskritų rąs- 
tų tvorele atsisėsti, buvo iškastas nuožulnumoje kitapus sienos. Kvapas ir 
zvimbiančios musės aiškiai išdavė jo paskirtį, tačiau pro medžius švietė 
saulė, giedojo paukščiai. Buvo visai malonu čia užsibūti, kai Aila suprato, 
kad nori ir išsituštinti. Pamačiusi krūvą sausų samanų ant žemės ji atspėjo, 
kam jos naudojamos. Samanos visai nebuvo dygios ir gana gerai sugėrė 
skystį. Baigusi ji pastebėjo, kad ant griovio viršaus neseniai užpilta šviežių 
žemių. 

"Takas leidosi žemyn, ir Aila nusprendė juo kiek paėjėti. Einant krašto- 
vaizdis taip priminė jos vaikystės urvo apylinkes, kad jai nedavė ramybės 
pojūtis, jog čia jau yra buvusi. Ji aptikdavo tai iš pažiūros pažįstamą akme- 
nų formaciją, tai erdvią properšą kalnagūbrio viršuje, tai panašių augalų. 
Nuraškiusi kelis riešutus nuo krūmo, augusio prie uolėtos sienos, ji ne- 
pajėgė atsispirti pagundai praskirti šakas ir pažiūrėti, ar už jo nesislepia 
nedidelis urvas. 

Ji rado dar vieną didelę kalvelę, apaugusią gervuogėmis su ilgais, nu- 
tįsusiais, spygliuotais ūgliais, apsunkusiais nuo saldžių, prisirpusių uogų 
kekių. Ji prisivalgė jų iki soties ir pagalvojo, kas nutiko uogoms, kurių ji 
priraškė išvakarėse. Paskui prisiminė jų valgiusi per sutikimo puotą. Nu- 
sprendė, kad vėliau ateis priraškyti uogų Rošarijai. Staiga Aila susivokė, 
jog laikas grįžti į stovyklą. Rošarija tikriausiai pabudo, jai reikia dėmesio. 
Miškelis atrodė toks pažįstamas, kad Aila akimirką užsimiršo, kur besanti. 
Bastydamasi atšlaitėmis ji vėl pasijuto kaip mergaitė, kuri vis teisindavosi, 
kad Izai ieško vaistinių augalų. 

Gal dėl to, jog tai buvo jos antroji prigimtis, o gal todėl, kad grįždama 
iš savo klajonių visada atidžiau dairydavosi augalų, kad turėtų ką parodyti, 
Aila atidžiai stebėjo augmeniją. Ji kone šūktelėjo iš jaudulio ir palengvė- 
jimo, kai pastebėjo smulkius geltonus vijoklius su mažučiais lapeliais ir 
žiedeliais, apsivijusius aplink kitus augalus, kurie buvo negyvi ir sudžiūvę, 
uždusinti auksinių vijoklių sruogų. 

„Tai jie! Tai auksuotieji kopčiai, stebuklingieji Izos augalai, - pagalvo- 
jo ji. - Tai, ko reikia mano rytinei arbatai, kad nepradėtų augti kūdikis. 
Ir čia jų daugybė. Jau tiek daug išnaudojau, nebežinojau, ar užteks visai 
kelionei. Įdomu, ar čia kur nors yra šalavijų? Turėtų būti. Turėsiu grįžti ir 
jų paieškoti: 

Aila susirado augalą dideliais lapais ir suraizgiusi juos šakelėmis pasida- 
rė krepšelį, tada prisiskynė kuo daugiau mažųjų augalėlių. Kažkada seniai 
Iza ją išmokė visada palikti kelis augalus, kad kitais metais iš jų ataugtų 
nauji ūgliai. 

Grįždama Aila pasuko aplinkiniu tankesniu, pavėsingesniu miško 
taku, nes norėjo paieškoti daugiau baltų vaškinių augalėlių, kurie nura- 
mintų arklių akis, nors jos ir taip, regis, pasitaisė. Ji rūpestingai apžiūrinėjo 
žemę po medžiais. Moteris pažinojo daugybę augalų, tad ir šios vietovės 
įvairovė neturėjo jos nustebinti, tačiau išvydusi žalius vieno augalo lapus ji 


aiktelėjo ir pajuto, kaip nugara perbėgo šaltas drebulys. 


Nors prieš einant į genties sambūrį Iza kelis kartus rūpestingai pakar- 
tojo, kaip gaminti džiovintų šaknų gėrimą, ji negalėjo leisti Ailai pačiai jį 
išbandyti; gėrimas neturėjo būti vartojamas be tinkainų apeigų ir, pabrėžė 
Iza, buvo per daug šventas, kad jį išpiltum. Štai kodėl Aila jo likučius išgėrė 
iš senovinio Izos dubenėlio po to, kai pagamino gėrimo šamanams, nors 
moterims tai ir buvo uždrausta. Aila stengėsi, kad jis nebūtų išpiltas. Tuo 
metu ji blaiviai nemąstė. Vyko visko tiek daug, kiti antpilai temdė sąmonę, 
o šaknų gėrimas buvo toks galingas, kad net nuo to truputėlio, kurį nurijo 
begamindama, jautėsi stiprus poveikis. 

Ji pasiklydo siauruose išsišakojusiuose urvų koridoriuose, ir pamačiusi 
Krebą su kitais šamanais nebūtų galėjusi grįžti, kad ir kaip būtų besisten- 
gusi. Tada viskas ir įvyko. Krebas kažkaip suprato, kad Aila ten yra, ir pa- 
siėmė ją kartu, atgal į prisiminimus. Jei nebūtų pasiėmęs, ji amžiams būtų 
pasiklydusi juodoje tuštumoje, tačiau tą naktį įvyko kažkas, kas jį pakeitė. 
Jis jau nebebuvo šamanas, jis tuo nebesidomėjo, iki to paskutinio karto. 

Išeidama iš genties Aila išsinešė ir šiek tiek šaknų. Jos gulėjo vaistų 
krepšelyje, šventos raudonos spalvos maišelyje, ir Mamuta labai susido- 
mėjo, kai Aila apie jas papasakojo. Tik jis neturėjo genties šamano galių, 
o gal augalai kiekvieną žmogų veikia kitaip. Juos abu, ir Ailą, ir Mamutą, 
pasiglemžė juodoji tuštuma, iš kurios vos pavyko išsikapanoti. 

Sėdėdama ant žemės, stebeilydama į iš pažiūros nekaltus augalus, iš 
kurių galima pagaminti tokį galingą gėrimą, Aila prisiminė ankstesniąją 
patirtį. Staiga ją vėl nupurtė šaltis, ji pajuto tamsumos šešėlį, tarytum būtų 
užplaukęs debesis, o paskui jau nebe paprasčiausiai prisiminė, joje atgijo 
ta keista kelionė su Mamuta. Žalia giria išblėso ir atsitraukė, ji pasijuto 

mintimis begrįžtanti į tamsią žeminę. Giliai gerklėje ji juto tamsaus, šalto 
priemolio ir senoviniuose pirmykščiuose miškuose augančių grybų skonį. 
Ji juto, kaip dideliu greičiu skrieja į keistus pasaulius, kuriais keliavo su 
Mamuta, pajuto juodosios tuštumos siaubą. 

Paskui blankiai, lyg labai toli, ji išgirdo Jondalaro balsą, kupiną kanki- 
namos baimės ir meilės, šaukiantį ją ir Mamutą, atgalios traukiantį meilės 
ir troškimo jėga. Akimirksniu ji sugrįžo, tik jautėsi iki kaulų suledėjusi šil- 
toje vėlyvos vasaros saulėje. 

— Jondalaras parvedė mus atgal! - garsiai konstatavo ji. Iki tol Aila šito 
nežinojo. Jį pirmą ji pamatė atsimerkusi, tačiau paskui jis pasitraukė, o 
karšto gėrimo sušilti atnešė Ranekas. Mamuta užsiminė, kad kažkas jiems 
padėjo grįžti. Ji nesuvokė, jog tai buvo Jondalaras, tačiau staiga suprato, 
tarsi jai būtų skirta tai Žinoti. 

Senolis pabrėžė, kad jis nieku gyvu daugiau nebevartos tos šaknies, ir ją 
įspėjo to nedaryti, bet vis dėlto pridūrė, kad, jei kada taip atsitiks, būtina 
pasirūpinti, kad greta būtų kas nors, kas pašauktų atgalios. Jis pasakė, kad 
šaknis ne vien mirtina: ji gali pavogti dvasią; ji amžiams pasimestų juo- 
dojoje tuštumoje ir niekada nepajėgtų grįžti pas Didžiąją Motiną Žemę. 
Tada tai nebebuvo svarbu. Šaknų neliko. Paskutines suvartojo su Mamuta. 
O dabar priešais ją stiebėsi tas augalas. 

„Vien dėl to, kad jis čia auga, nereiškia, jog turiu jį išsirauti, - galvojo 
moteris. — Jei paprasčiausiai paliksiu jį čia, niekada nereikės nerimauti, 
kad vėl jį panaudosiu ir prarasiu savo dvasią: Jai buvo sakyta, kad gerti 
tą gėrimą uždrausta. Jis skirtas šamanams, kurie bendrauja su dvasių pa- 
sauliu, ne gydytojoms, kurios turėjo jį tik pagaminti, tačiau ji jo jau gėrė, 
ir dukart. Be to, Braudas ją prakeikė; genčiai ji mirusi. Kas dabar gali jai 
uždrausti? 

Aila net neklausė savęs, kodėl taip elgiasi, kai paėmusi šakelę pasinau- 
dojo ja kaip kasimo lazdele, tada atsargiai, nepažeisdama šaknų, išrovė ke- 
letą augalo šaknų. Ji buvo viena iš nedaugelio žmonių žemėje, žinojusių jų 
savybes ir mokėjusių jas paruošti. Aila negalėjo jų palikti, nors neturėjo 
jokių konkrečių ketinimų jas vartoti. Ji turėjo pasiruošusi nemažai augalų 
atsargų, kurių gali niekada neprireikti, tačiau šie augalai buvo kitokie. Kiti 
galėjo būti panaudoti gydymui. Netgi auksuotieji kopčiai, stebuklingieji 


Izos vaistai, padedantys kovoti su nėštumą lemiančiomis esencijomis, išo- 

riškai naudojami puikiai tiko įkandimams gydyti. O šis augalas, kiek Aila 


žinojo, neturėjo kitos paskirties. Šaknis buvo dvasių burtai. 


- Štai kur tu! Jau pradėjome nerimauti, - šūktelėjo Tolija pamačiusi 
taku besileidžiančią Ailą. - Jondalaras sakė, kad jei greitai nepasirodysi, 
nusiųs Vilką tavęs ieškoti. 

- Aila, kur šitiek užgaišai? — dar jai nespėjus atsakyti užsipuolė Jonda- 
laras. - Tolija sakė, kad netrukus grįši, - jis negalvodamas prabilo zelando- 
niškai, iš to Aila suprato, kaip jis nerimavo. 

— Takas vis vedė, ir aš nusprendžiau paėjėti truputį toliau. Paskui radau 
keletą augalų, kurių ieškojau, - pasakė Aila, rodydama krepšelį. — Ši vieta 
taip primena tas apylinkes, kuriose užaugau. Kai kurių augalų ir nemačiau 
nuo tada, kai išėjau. 

— Ar tie augalai tokie svarbūs, kad turėjai rinkti juos dabar? O šitie 
kam? - pasiteiravo Jondalaras, rodydamas į auksuotuosius kopčiaus. 

Aila pažinojo Jondalarą ir kuo puikiausiai suprato, kad piktas tonas 
reiškia ne ką kita, o rūpestį, tačiau klausimas moterį užklupo netikėtai. 

— Šitas... nuo įgėlimų ir įkandimų, — pastebimai susijaudinusi ir sutri- 
kusi atsakė ji. Jautėsi taip, lyg meluotų, nors atsakymas buvo visiškai tei- 
singas, tik nepilnas. 

Aila buvo auginta kaip genties moteris, o genties moterys negali neat- 
sakyti į tiesų klausimą, ypač kai jį užduoda vyras. Vis dėlto Iza labai griež- 
tai įsakė niekada niekam, ypač vyrui, nesakyti, kokią galią slepia plonytės 
auksuotųjų kopčių šaknys. Pati Iza niekaip nebūtų sugebėjusi išsamiai ne- 
atsakyti į Jondalaro klausimą, tačiau jai niekada nebūtų reikėję to daryti. 
Nė vienas genties vyras nesivargintų kamantinėti gydytoją apie augalus ar 
jų naudojimo būdus. Iza tenorėjo pasakyti, kad Aila niekada savanoriškai 
neatskleistų šios informacijos. 

Gentyje buvo priimtina susilaikyti ko nepaminėjus, bet Aila žinojo, 
kad tai leidžiama tik dėl mandagumo ir nors šiokio tokio privatumo, 
o ji peržengė tas ribas. Ji sąmoningai nepasakė visos tiesos. Ji gali skirti 


vaistus, jei jaučia, jog tai bus tinkama priemonė, bet Iza pasakė, kad gali 

būti pavojinga, jei žmonės, ypač vyrai, suvoktų, kad ji žino, kaip įveikti 
stipriausias dvasias ir išvengti nėštumo. Tai buvo slaptos žinios, skirtos tik 
gydytojoms. 

Staiga jai toptelėjo mintis. Jei tie augalai gali apsaugoti moterį nuo Mo- 
tinos palaiminimo, ar Izos slaptieji vaistai gali būti stipresni už Motiną? 
Ar taip gali būti? Jeigu ji pirmiausia sukūrė visus augalus, vadinasi, padarė 
tai tikslingai! Tikriausiai ji ir numatė, kad jie bus skirti moterims, kad yra 
pavojinga arba sudėtinga pastoti. Kodėl daugiau moterų apie tai nežino? 
Gal žino. Jei jau jie auga taip arti, gal šaramudojų moterys juos pažįsta? Ji 
galėtų paklausti, bet argi jos atsakys? O jei jos nežino, kaip pasiteirauti ne- 
išsiduodant? Jei Motina skyrė tuos augalus moterims, ar nebūtų teisinga 
joms viską pasakyti? Ailai galva sukosi nuo klausimų, tačiau atsakymų ji 
nerado. 

— Kam tau dabar prisireikė rinkti augalus nuo įkandimų ir įgėlimų? — 
susirūpinimas vis dar buvo matyti Jondalaro akyse. 

— Nenorėjau sukelti tau nerimo, - tarė Aila, paskui nusišypsojo. - Tie- 
siog šios apylinkės taip primena namus, norėjau pasidairyti. 

Staiga ir jam neliko nieko kita kaip nusišypsoti. 

- Ir radai gervuogių pusryčiams, tiesa? Dabar jau žinau, kur taip ilgai 
užtrukai. Nepažįstu nė vieno, kas mėgtų gervuoges labiau nei tu, - Jon- 
dalaras pastebėjo jos sumišimą, tačiau apsidžiaugė pamanęs, kad nustatė 
priežastį, kodėl Aila taip nenoriai prašneko apie tolimą pasivaikščiojimą. 

— Na taip, kelias radau. Gal galėsim vėliau ten nueiti ir priraškyti vi- 
siems? Jos dabar tokios prisirpusios ir skanios. Taip pat norėčiau pasidai- | 
ryti dar šio to. 

— Manau, kad kol tu šalia, turėsime tiek gervuogių, kiek tik panorė- 
sime, Aila, — tarė Jondalaras, bučiuodamas ją į purpuru nusidažiusias lū- 
pas. 

Jam taip palengvėjo, kad ji saugi, jis jautėsi toks savimi patenkintas ma- 
nydamas, jog atskleidė mylimosios silpnybę saldžioms uogoms, kad Aila 
tiesiog nusišypsojo ir daugiau nieko nebepasakojo. Ji tikrai mėgo gervuo- 
ges, tačiau tikroji jos silpnybė buvo Jondalaras. Staiga ji pajuto tokią užval- 
dančią meilės jam šilumą, kad panoro, jog jie būtų vieni. Norėjo jį apka- 
binti, liesti, suteikti jam malonumų, jausti, kaip jis išmanančiai dovanoja 


malonumus jai. Jos akyse atsispindėjo jausmai, ir jo nuostabios, išskirtinai 

mėlynos akys atsakė tuo pačiu. Ji pajuto kūną dilgčiojant giliai viduje ir 
turėjo nusisukti, kad nusiramintų. 

— Kaip laikosi Rošarija? — pasiteiravo Aila. - Ar jau pabudo? 

— Taip, ir sako, kad nori valgyti. Iš prieplaukos atėjo Karolija ir ruošia 
kažką mums visiems. Vis dėlto nusprendėme tavęs palaukti prieš duodami 
jai valgyti. 

— Nueisiu ir pažiūrėsiu, kaip ji, o paskui norėsiu paplaukioti, — tarė 
Aila. 

Kai ji nuėjo link būsto, Dolandas atitraukė užuolaidą, kad išeitų į lau- 
ką, ir pro angą iššoko Vilkas. Jis pašoko ant Ailos, uždėjo letenas jai ant 
pečių ir palaižė skruostą. 

- Vilke, pasitrauk! Mano rankos pilnos, - žvėrį subarė Aila. 

— Atrodo, jis džiaugiasi tave matydamas, - pastebėjo Dolandas. Kiek 
dvejodamas pridūrė: - Ir aš, Aila. Rošarijai tavęs reikia. 

Tai buvo savotiška padėka ar bent jau prisipažinimas, kad vadas neno- 
rėtų, jog gydytoja laikytųsi atokiai nuo jo moters, ypač po praėjusios nak- 
ties kliedesių. Aila tai suprato tada, kai jis įsileido ją į savo namus, - jam 
nereikėjo nieko sakyti. 

— Ar tau ko nors reikia? Ko nors, ką aš galėčiau atnešti? — pasiteiravo 
vyras. Jis pastebėjo, kad Ailos rankos pilnos. 

— Norėčiau išdžiovinti šiuos augalus, reikėtų rėmo, - pasakė ji. - Galiu 
pasidaryti pati, tačiau tam man reikėtų medienos ir odos juostelių arba 
sausgyslių. 

- Tikriausiai galiu pasiūlyti šį tą geresnio. Šamuda taip pat savo rei- 
kmėms naudojo džiovintus augalus, man regis, žinau, kur jo rėmai. Ar no- 
rėtum jais pasinaudoti ? 

— Manau, tai būtų puiku, Dolandai, - atsakė Aila. 

Jis linktelėjo ir nužingsniavo tolyn, o ji įėjo vidun. Nusišypsojo pamačiu- 
si lovoje sėdinčią Rošariją. Padėjusi augalus Aila nuėjo apžiūrėti ligonės. 

- Nežinojau, kad Vilkas buvo įlindęs pas jus, - pasakė Aila. - Tikiuosi, 
nepridarė rūpesčių? 

— Ne. Esu tikra, jis mane saugojo. Kai pirmą kartą įlindo, - jis moka 
apeiti atvartą, — atėjo tiesiai čia. Kai jį paglosčiau, nuėjęs atsigulė kampe 
ir paprasčiausiai į mane žiūrėjo. Dabar ten jo vieta, supranti, - pasakojo 


Rošarija. 

— Ar gerai miegojai? — pasiteiravo Aila tiesindama moters patalus, 
kamšydama pagalvėlėmis ir kailiais, kad ligonė įsitaisytų kuo patogiau. 

— Geriau nei bet kada po to susižeidimo. Be to, ilgokai šnekėjausi su 
Dolandu, - atsakė Rošarija. Ji pažvelgė į aukštą šviesiaplaukę moterį, ne- 
pažįstamąją, kurią atsivedė Jondalaras. Ta mamutojė per tokį trumpą lai- 
ką sukrėtė jų gyvenimus ir pažadino tiek daug pokyčių. - Jis iš tikrųjų 
nenorėjo pasakyti to, ką pasakė apie tave, bet yra nusiminęs. Po Doraldo 
mirties jis metų metus gyveno nesugebėdamas su tuo susitaikyti. Iki prač- 
jusios nakties jis nežinojo visų aplinkybių. Dabar jis mėgina pamiršti ilgai 
puoselėtą neapykantą ir žiaurumą tiems, kuriuos laikė pagiežingais gyvu- 
liais, viskam, kas susiję su jais, įskaitant ir tave. 

— O kaipgi tu, Rošarija? Juk jis buvo tavo sūnus, - tarstelėjo Aila. 

— Aštaip pat jų nekenčiau, bet paskui mirė Jetamijos motina, ir mes pri- 
glaudėme mergaitę. Ji nevisiškai užėmė sūnaus vietą, tačiau taip smarkiai 
sirgo, jai reikėjo tiek dėmesio, kad aš neturėjau laiko gyventi mirtimi. Kai 
pradėjau jausti, tarsi ji būtų mano duktė, sugebėjau paleisti prisiminimus 
apie sūnų. Dolandas taip pat vis labiau mylėjo Jetamiją, tačiau berniukai 
vyrams yra ypatingi, ypač prie jų židinio gimę berniukai. Jis negalėjo susi- 
taikyti su Doraldo, ką tik pasiekusio vyrystę ir pradėjusio gyventi savo gy- 
venimą, netektimi, - Rošarijos akyse sublizgo ašaros. - Dabar ir Jetamijos 
nebėra. Beveik bijojau priglausti Darvą, būgštauju, kad jis nemirtų jaunas. 

— Visada sunku netekti sūnaus, - pasakė Aila, - arba dukters. 

Rošarijai pasidingojo, kad jaunosios moters veide pamatė švystelint 
skausmą. Aila atsistojo ir nuėjo prie ugnies ruoštis. Kai grįžo, atnešė vaistų 
įdomiuose mediniuose dubenėliuose. Rošarija panašių niekada nebuvo 
mačiusi. Dauguma jų, ypač šamudų, įrankių, rykų ir indų buvo papuošti 
raižiniais ar piešiniais arba ir raižiniais, ir piešiniais. Ailos dubenėliai buvo 
kruopščiai padaryti, glotnūs ir deramos formos, tačiau visiškai paprasti. 
Nebuvo jokių puošmenų, išskyrus paties medžio faktūrą. 

— Ar dabar labai skauda? - padėdama Rošarijai atsigulti pasiteiravo 
Aila. 

— Truputį, bet ne taip stipriai, kaip anksčiau, - atsakė moteris, kai jau- 
noji gydytoja pradėjo vynioti tvarsčius. 

— Man regis, tinimas slūgsta, - apžiūrinėdama ranką pareiškė Aila. — 


Tai geras ženklas. Kol kas dar uždėsiu įtvarus ir perpetę, jei kartais panorė- 

tum trumpam atsikelti. Nakčiai uždėsiu kitą kompresą. Kai daugiau nebe- 
tins, apvyniosiu beržo tošimi. Ją turėsi nešioti, kol kaulas sugis; mažiausiai 
mėnesį ir dar pusę kito, - paaiškino Aila, mikliai nuvyniojusi drėgnas ož- 
kenas ir žiūrėdama į išplitusias mėlynes, kurios atsirado po vakarykščių 
Ailos veiksmų. 

— Beržo tošimi? — nusistebėjo Rošarija. 

— Išmirkyta vandenyje ji suminkštėja, lengvai įgauna reikiamą formą, o 
išdžiūvusi sukietėja, tad tavo ranka laikysis tvirtai ir nejudės. Taip kaulas 
lygiai sugis, nors tu atsikelsi ir judėsi. 

— Sakai, kad galėsiu atsikelti ir ką nors daryti, užuot vis gulinėjusi? — 
patenkinta, šypsodamasi pasitikslino Rošarija. 

— Galėsi naudotis tik viena ranka, tačiau tai netrukdys tau stovėti ant 
abiejų kojų. Tai skausmas tave kaustė prie patalo. 

Rošarija linktelėjo: 

— Tiesa. 

— Yra vienas dalykas, kurį derėtų pabandyti prieš vėl užvyniojant tvars- 
čius. Jei pavyks, norėčiau, kad pajudintum pirštus; gali truputį skaudėti. 

Aila stengėsi neišduoti susirūpinimo. Jei yra tam tikrų vidinių pažeidi- 
mų, kurie neleis Rošarijai pajudinti pirštų dabar, tai gali reikšti, kad ranka 
ji galės naudotis tik labai ribotai. Moterys atidžiai stebėjo Rošarijos plaš- 
taką ir abi su palengvėjimu nusišypsojo, kai ji kilstelėjo vidurinįjį pirštą, o 
paskui ir visus kitus. 

— Nuostabu! - apsidžiaugė Aila. - O dabar gal pavyktų pirštus su- 
lenkti ? 

- Jaučiu! - sušuko Rošarija, lenkdama pirštus. 

— Ar ne per daug skaudės, jei suspausi kumštį? — Aila stebėjo, kol mo- 
teris lėtai gniaužia plaštaką. 

- Skauda, bet galiu. 

— Tai labai gerai. Kiek gali pajudinti ranką? Ar gali sulenkti per riešą? 

Rošarijos veidą nuo pastangų iškreipė skausmo grimasa, ji pro dantis 
iškvėpė, tačiau ranką palenkė. 

— Pakaks, - tarė Aila. | 

Vilkas vienu kiauktelėjimu, panašiu į kimų atsikosėjimą, pranešė at- 
einant Jondalarą. Abi atsisuko pažiūrėti ir nusišypsojo įėjus zelandonie- 


čiui. 

— Atėjau paklausti, gal galiu kuo padėti? Ar nori, kad padėčiau Roša- 
rijai? — pasiteiravo Jondalaras. Jis dirstelėjo į atvirą moters ranką ir pasku- 
bomis nusisuko. Tas ištinęs, spalvą praradęs daiktas jam atrodė nekaip. 

— Šiuo metu niekuo negali padėti, bet po kelių dienų man reikės kelių 
plačių, šviežių beržo tošies juostų. Jei pasitaikys pamatyti pakankamo sto- 
rio beržą, atsimink, kur jis auga, kad galėtum man parodyti. Tošies reikės 
rankai nejudamai išlaikyti, kol sugis, - atsakė Aila, tvarstydama įtvarus. 

— Taip ir nepasakei man, Aila, kam visas šitas pirštų judinimas, — tars- 
telėjo Rošarija. - Ką tai reiškia? 

Aila nusišypsojo. 

— Tai reiškia, kad, jei pasiseks, tu ir vėl galėsi visiškai naudotis ranka, ar 
bent jau beveik visiškai. 

— Tai iš tikrųjų gera žinia, - pasakė Dolandas. Jis išgirdo Ailos žodžius, 
kai lindo į namelį, už vieno galo laikydamas džiovinimo rėmą. Kitą galą 
laikė Darvalas. - Ar šitas tiks? 

— Taip. Ačiū, kad atnešėt vidun. Kai kurių augalų negalima džiovinti 
šviesoje. 

— Karolija sakė, kad pusryčiai paruošti, - įsiterpė jaunuolis. - Ji klausė, 
ar valgysime lauke, nes diena labai graži. 

— Na, aš norėčiau, - pasakė Rošarija, tada atsisuko į Ailą: - Jei manai, 
kad galiu. 

— Tik parišiu ranką ant perpetės, tada galėsi išeiti, jei Dolandas truputį 
tave parems, — tarė Aila. Šamudojų vadas plačiai nusišypsojo. - Ir, jei nie- 


kas neprieštarauja, prieš pusryčius norėčiau kaip reikiant paplaukioti. 


— Tu tikras, kad šitas daiktas yra valtis? — pasitikslino Markenas, pa- 
dėdamas Jondalarui oda aptrauktą apskritą rėmą atremti prie sienos greta 
ilgųjų baslių. - Kaip tu jį valdai? 

— Jį lygiai taip pat nelengva valdyti kaip ir jūsiškes valtis, tačiau juo 
dažniausiai naudojamasi upėms kirsti, tad irklai kuo puikiausiai padeda 
persiirti skersai. Žinoma, keldamiesi su arkliais paprasčiausiai pritvirtina- 


me jį prie baslių ir leidžiame arkliams tempti, - paaiškino Jondalaras. 

Abu vyrai dirstelėjo kitapus lauko, kur Aila šukavo Yhaha. Lenktyni- 
ninkas stovėjo greta. Jondalaras kiek anksčiau iššukavo eržiliuko kailį ir 
pastebėjo, kad plikuose lopuose, kur lygumų karštyje kailis išsišėrė, atauga 
plaukeliai. Aila pagydė abiejų arklių akis. Dabar, vėsesnėje, aukštesnėje 
vietovėje, toliau nuo įkyrių uodų, jų akys atrodė beveik sveikos. 

— Arkliai labiausiai ir stebina, - pastebėjo Markenas. - Nė neįsivaiz- 
davau, kad jie savo noru pasiliktų greta žmonių, tačiau tiedu, regis, tuo 
mėgaujasi. Iš pradžių labiau nustebau dėl vilko. 

— Prie Vilko tu įpratai. Aila laiko jį prie savęs, nes mano, kad žmonėms 
jis atrodo grėsmingesnis nei arkliai. 

Jiedu pamatė link Ailos einančią Toliją su Šamija, o Vilkas lakstė aplink 
mergaitę. 

— Šamija tiesiog įsimylėjusi žvėrį, —- pasakė Markenas. - Tik pažvelk į 
ją. Turėčiau bijoti, kad vilkas ją sudraskys, tačiau jis visai negrėsmingas. Jis 
žaidžia su ja. 

- Arkliai taip pat būna žaismingi, bet negali nė įsivaizduoti, koks jaus- 
mas joti ant to eržilo nugaros. Galėsi pamėginti, jei nori, nors čia nėra pa- 
kankamai erdvės jam iš tikrųjų įsibėgėti. 

- Viskas gerai, Jondalarai. Manau, kol kas jodinėsiu laivais, - tarė Mar- 
kenas. O pamatęs prie olos krašto pasirodžiusį vyriškį, pridūrė: - Štai ir 
Karlonas. Man regis, Ailai atėjo laikas pasiplaukioti. 

Jie visi nuėjo prie arklių, paskui kartu pasuko link uolos ir atsistojo toje 
vietoje, kur mažas upeliukas per uolos kraštą virto į Didžiąją Motiną Upę, 
tekančią apačioje. 

— Tikrai manai, kad ji pajėgs nulipti? Nemenkas atstumas, gali būti 
baugu, - pastebėjo Jondalaras. - Net ir man truputį neramu, jau senokai 
to nedariau. 

— Sakei, norėtum, kad ji paplaukiotų tikru laivu, Jondalarai, — tarė 
Markenas. - Be to, gal jai bus įdomu apžiūrėti mūsų prieplauką. 

— Ne taip ir sudėtinga, - pastebėjo Tolija: - Yra pakopos ir virvės įsi- 
tverti. Parodysiu Ailai. 

- Jai nereikės lipti žemyn, - pareiškė Karlonas. - Galėsime ją nuleisti 
produktų krepšyje, taip pat, kaip pirmą kartą jus užkėlėme, Jondalarai. 

— Taip gali būti geriausia, - pripažino Jondalaras. 


— Lipam su manimi žemyn, nusiųsime krepšį į viršų. 

Aila klausėsi pokalbio stebeilydama žemyn į upę ir pavojingą taką, 
kuriuo leisdavosi šaramudojai. Tai buvo tas pats takas, nuo kurio nukrito 
Rošarija, nors buvo įpratusi laipioti uolomis. Aila matė tvirtas sumazgytas 
virves, kurios kaiščiais buvo įtvirtintos į siaurus plyšius uoloje, pradedant 
nuo viršaus, kur visi dabar ir stovėjo. Dalį stataus nusileidimo buvo išplo- 
vęs upelis, nuo akmenų srūvantis ant uolos iškyšos. 

Ji stebėjo, kaip Karlonas įgudusiu žingsniu lengvai peržengia atbrailą, 
viena ranka griebia virvę, o koja suranda pirmą siaurą pakopą. Matė, kaip 
Jondalaras truputį išblykšta, giliai įkvepia, tada ima paskui tą vyrą leistis 
žemyn, tik šiek tiek lėčiau ir rūpestingiau. Tuo metu Markenas ir jam pa- 
dėti užsimojusi Šamija sugriebė ilgą storos virvės ringę. Ringė baigėsi kil- 
pa, kuri buvo išausta gale ir užmauta ant sunkaus stulpo, įkasto maždaug 
per vidurį tarp aikštelės sienų. Likusi virvės dalis buvo permesta per uolos 
kraštą. Ailai buvo smalsu, kokį pluoštą žmonės naudoja šitokioms virvėms 
vyti. Tai buvo storiausia jos kada matyta virvė. 

Netrukus pasirodė Karlonas, nešinas kitu virvės galu. Jis nuėjo prie 
kito stulpo, ne taip toli nuo pirmojo, tada pradėjo traukti virvę, dailiai 
vyniodamas ją ringėmis greta savęs. Už uolos krašto tarp dviejų stulpų 
pasirodė didelis, negilus į krepšį panašus daiktas. Smalsumo apimta Aila 
priėjo arčiau ir ėmėsi atidžiai apžiūrinėti nematytą daiktą. 

Kaip ir virvės, krepšys buvo ypatingai tvirtas. Plokščias suaustas du- 
gnas, sustiprintas medžio lentelėmis, buvo ilgo ovalo formos, tiesiais šo- 
nais, panašiais į žemą tvorelę. Jis buvo pakankamai didelis, kad laisvai 
tilptų gulintis žmogus arba vidutinio dydžio eršketas, tik žuvies galva ir 
uodega kyšotų galuose. Didžiausi eršketai, vienos iš dviejų rūšių, kurie gy- 
veno tik šioje upėje ir didžiuosiuose jos intakuose, buvo trisdešimties pėdų 
ilgio ir svėrė daugiau nei tris šimtus svarų, tad juos kelti aukštyn tekdavo 
supjaustytus gabalais. 

Krepšys laisvai kabojo tarp dviejų virvių, kurios buvo pervertos per ke- 
turis iš kažkokio pluošto pagamintus žiedus, po du pritvirtintus iš abiejų 
šonų. Kiekviena virvių buvo įverta per vieną žiedą, o išnerta per kitą, kuris 
buvo įtaisytas priešingoje pusėje, ir kryžiavosi apačioje. Keturi virvių galai 
buvo supinti, viršuje suformuota didelė, sunki kilpa, o virvė, permesta per 


kraštą, buvo perverta per tą kilpą. 

— Paprasčiausiai įlipk, Aila. Mes tvirtai jį laikysime ir nuleisime tave 
žemyn, — pasakė Markenas. Jis užsimovė porą tampriai prigludusių odinių 
kumštinių pirštinių, paskui ilgąjį virvės galą vieną kartą apvyniojo aplink 
antrą stulpą ir pasiruošė leisti krepšį žemyn. 

Kol Aila dvejojo, Tolija pasakė: 

— Jei norėtum taku lipti pati, parodysiu tau, kaip tai daryti. Niekada 
nemėgau kilnotis šituo krepšiu. 

Aila vėl dirstelėjo į stačią taką. Neviliojo nė vienas būdas. 

- Šįkart išbandysiu krepšį, - pasakė ji. 

Ten, kur buvo įrengtas takas žemyn, akmens siena po uola buvo stati, 
tačiau pakankamai nuožulni, kad ja būtų galima ropštis; ties viduriu, kur 
buvo įtaisyti stulpai, uolos viršus buvo išsikišęs virš sienos. Aila įsiropš- 
tė į krepšį, atsisėdo jo ant dugno ir įsikirto į kraštus taip stipriai, kad net 
krumpliai pabalo nuo įtampos. 

— Pasiruošusi? — pasiteiravo Karlonas. Aila nepasileisdama pasuko gal- 
vą ir linktelėjo. - Leisk ją žemyn, Markenai. 

Jaunasis vyras atleido virvę, o Karlonas nukreipė krepšį pro uolos kraš- 
tą. Kol Markenas leido virvei slysti odinių pirštinių saugomais delnais, 
kontroliuodamas nusileidimą stulpo apvija, kilpa krepšio viršuje slydo 
sunkia virve, ir Aila, pakibusi tuščioje erdvėje virš prieplaukos, lėtai leidosi 
žemyn. 

Išradimas transportuoti produktus ir žmones tarp didelės atbrailos 
viršuje ir prieplaukos apačioje buvo paprastas, bet veiksmingas. Žmonės 
kliovėsi savo raumenų jėga, tačiau pats krepšys, nors tvirtas, buvo gana len- 
gvas, ir tai leido net vienam žmogui kilnoti palyginti didelius krovinius. 
Daugiau žmonių pajėgdavo kilnoti tikras sunkenybes. 

Vos persiritusi per uolos viršų Aila užsimerkė ir įsikibo į krepšį. Ji gir- 
dėjo, kaip ausyse skamba širdies dūžiai. Moteris juto, kad lėtai leidžiasi 
žemyn, tad vos vos prasimerkė, paskui apsidairė ir iš nuostabos išsižiojo. 
Vaizdo iš tokios perspektyvos ji nebuvo mačiusi ir vargu ar dar kada pa- 
matys. 

Kabėdama virš didžiulės tekančios upės greta stačios tarpeklio sienos 
Aila jautėsi taip, lyg plauktų oru. Kita akmeninė siena buvo kiek daugiau 
nei už mylios, tačiau atrodė labai arti, nors kai kuriose tarpeklio vietose 


sienos buvo gerokai arčiau viena kitos. Tai buvo gana tiesi upės atkarpa ir, 

dairydamasi į rytus bei vakarus, moteris juto upės jėgą. Krepšiui beveik 
pasiekus prieplauką Aila pakėlė akis ir stebėjo, kaip virš sienos krašto pa- 
sirodo baltas debesis, o paskui pastebėjo dvi figūrėles, vieną visai mažą, ir 
Vilką, žiūrintį žemyn, į ją. Ji pamojavo, tada, krepšiui švelniai bumbtelėjus 
į kažkokį paviršių, nusileido, nors vis dar akis buvo pakėlusi į viršų. 

— Buvo nuostabu! - šūktelėjo ji išvydusi besišypsantį Jondalarą. 

— Gana vaizdinga, tiesa? — pritarė jis, padėdamas jai išsikeberioti. 

Ailos laukė minia žmonių, tačiau ją labiau domino vieta nei žmonės. 
Lipdama iš krepšio moteris pajuto, kaip siūbuoja medinės lentos po kojo- 
mis, ir suvokė, jog jos plūduriuoja ant vandens. Prieplauka buvo nemaža, 
gana didelė, kad tilptų keletas panašios statybos kaip tie ant smiltainio 
atbrailos namelių ir dar liktų erdvės. Netoli degė laužas, sukurtas ant smil- 
tainio plokštės, apsuptas akmenų. 

Prie plūduriuojančios konstrukcijos buvo pririštos kelios tos įdomios 
valtelės, kuriomis plaukiant ji matė žmones žemupyje - siauros, smailais 
galais priekyje ir gale. Dviejų vienodų nebuvo, visos buvo skirtingų dy- 
džių, nuo talpinančių vos vieną žmogų iki ilgų, su keliomis sėdynėmis. 

Besidairydama Aila pamatė du labai didelius laivus, šiek tiek net gąs- 
dinančius. Jų pirmagaliai kilo į viršų ir virto keistų paukščių galvomis, pa- 
tys laivai buvo išdažyti įvairiais geometriniais raštais, kurie kartu sudarė 
plunksnų įspūdį. Prie vandens linijos buvo nupiešta dar viena akių pora. 
Didžiausio laivo viduryje netgi buvo priedanga. Atsisukusi į Jondalarą, 
kad išsakytų savo susižavėjimą, Aila pamatė, kad jis užsimerkęs, o kakta 
išvagota sielvarto raukšlių. Tada moteris suprato, kad didysis laivas turi 
kažką bendra su jo broliu. 

Nebuvo laiko tylėti ar svarstyti, ką pasakyti. Juos nunešė minia, nekan- 
traujanti svečiams parodyti ir neįprastą laivą, ir irklavimo įgūdžius. Aila 
pastebėjo, kad žmonės bėginėja kopėčias primenančiu tilteliu tarp laivo ir 
prieplaukos, o atsidūrusi jo apačioje suprato, kad tikimasi, jog ji irgi įlips į 
laivą. Dauguma žmonių kilo trapu lengvai išlaikydami pusiausvyrą, nors 
laivas ir prieplauka kartais kiekvienas atskirai sujudėdavo. Aila buvo dė- 
kinga Karlonui už ištiestą pagalbos ranką. 

Ji atsisėdo ant suolelio tarp Markeno ir Jondalaro po priedanga, su- 
konstruota per visą laivo plotį. Čia lengvai galėjo tilpti daugiau žmonių. 
Kiti žmonės susėdo ant suolelių priekyje ir gale, kai kurie jų paėmė irklus 

labai ilgomis rankenomis. Ailai nė nesusivokus jie atrišo virves, kuriomis 
laivas buvo pritvirtintas prie prieplaukos, ir visi atsidūrė upės viduryje. 

Laivo priekyje įsitaisiusi Karlono sesuo Karolija stipriu, aukštu balsu 
ėmė progiesmiu traukti ritmišką dainą, kuri pasklido virš vaiskios Didžio- 
sios Motinos Upės melodijos. Aila susižavėjusi stebėjo, kaip irkluotojai 
stumiasi prieš galingą srovę, dėmėjosi, kaip jie sutartinai irkluoja pagal 
dainos ritmą. Žmonės neįtikėtinai greitai ir tolygiai stūmėsi į aukštupį. 

Ties upės vingiu akmeninio tarpeklio sienos suartėjo. Tarp styrančių 
uolų, kurios kilo iš pačių gilios upės gelmių, vandens garsas tapo aiškesnis 
ir intensyvesnis. Aila pajuto, kaip darosi vėsiau ir drėgniau, jos šnervės iš- 
siplėtė nuo drėgno, gaivaus upės kvapo, joje knibždančios bei mirštančios 
gyvybės. Tas kvapas smarkiai skyrėsi nuo traškaus sauso lygumų oro. 

Kai tarpeklis vėl išplatėjo, abipus upės pasirodė medžiai. 

— Atrodo, šias vietas pažįstu, - pastebėjo Jondalaras. - Ar ten prieky- 
je - laivų statykla? Ar ketiname ten sustoti? 

— Ne šįkart. Nuplauksime iki Pusės žuvies ir ten apsisuksime. 

— Pusė žuvies? - nusistebėjo Aila. - Kas tai? 

Priešais sėdintis vyras atsisuko ir išsiviepė. Aila prisiminė, jog tai Ka- 
rolijos pora. 

— Turėtum jo paklausti, — tarstelėjo vyras ir dirstelėjo į šalia Ailos sė- 
dintį zelandonietį. Aila stebėjo, kaip nuoraudis užplūsta sutrikusio Jonda- 
laro veidą. - Tai ta vieta, kur jis tapo pusiau ramudojumi. Nejaugi nepa- 
sakojo? 

Keletas žmonių nusijuokė. 

— Kodėl tau nepapasakojus, Baronai? — pasiūlė Jondalaras. — Esu ti- 
kras, nebūtų pirmas kartas. 

— Jondalaras neapsirinka, - pripažino Markenas. - Tai vienas mėgsta- 
miausių Barono pasakojimų. Karolija sako, kad jau pavargo klausytis, bet 
visi žino, kad jis negali liautis pasakojęs įdomios istorijos, kad ir kiek kartų 
ją kartotų. 


— Na, pripažink, buvo juokinga, Jondalarai, - pasakė Baronas. - Tik 


turi papasakoti pats. 
Nugalėdamas save Jondalaras nusišypsojo. 
- Visiems kitiems galbūt ir buvo juokinga, - Aila žiūrėjo į jį nustebusi, 


su šypsena. - Buvau tik pradėjęs mokytis valdyti mažus laivelius, - pradėjo 

jis. - Buvau pasiėmęs žeberklą, tai yra ietį žuviai nudobti, ir pradėjau irtis 
prieš srovę. Tada pastebėjau plaukiantį eršketą. Pagalvojau, kad pasitaikė 
proga sumedžioti pirmąjį grobį, nė nepagalvojau, kaip vienas pajėgsiu į 
sausumą išvilkti tokio dydžio žuvį ar kas gali nutikti tokiam mažam lai- 
veliui. 

— "Ta žuvis jam surengė gyvenimo pasiplaukiojimą! —- nepajėgė atsispir- 
ti neįsiterpęs Baronas. 

— Nebuvau netgi įsitikinęs, kad pavyks ją nudurti; nebuvau pratęs 
sviesti ietį su pririšta virve, - toliau pasakojo Jondalaras. - Turėjau pagal- 
voti, kas nutiks, jei pataikysiu. 

- Nesuprantu, — tarė Aila. 

— Jei medžioji sausumoje ir ką nors nuduri ietimi, tarkime, elnią, ir 
nors tik sužeidi ar ietis iškrinta, gali jį pasekti, - paaiškino Karlonas. - Ne- 
gali sekti paskui žuvį vandenyje. Žeberklas turi atgal lenktus dantukus ir 
pritvirtintą stiprią virvę, todėl, kai paduri žuvį, antgalis su virve pasilieka 
įsmigęs, kad nepasimestų vandenyje. Kitą virvės galą galima pririšti prie 
laivelio. 

— Jondalaro sužeistas eršketas nutempė jį pasroviui su visu laivu, - vėl 
pertraukė Baronas. - Mes tada buvome ant kranto, matėme, kaip jis pra- 
skrieja, įsikibęs į virvę, kuri buvo pririšta prie laivelio. Gyvenime nemačiau 
nieko šitaip greitai plaukiant. Tai buvo juokingiausias mano matytas daly- 
kas. Jondalaras galvojo, kad sugavo žuvį, o iš tikrųjų žuvis pagavo jį! 

Aila šypsojosi kartu su visais kitais. 

— Kol žuvis galiausiai pakankamai nukraujavo ir nugaišo, atsidūriau 
gana toli aukštupy, - pasakojo Jondalaras. - Laivelis buvo beveik nugrimz- 
dęs, todėl aš plaukte pasiekiau krantą. Sutrikęs paleidau laivelį pasroviui, 
tačiau žuvis atsidūrė užutėky. Ištraukiau ją į krantą. Iki tol pakankamai 
sušalau, pamečiau peilį, nesugebėjau rasti jokios sausos malkos ar ko kito 
laužui užkurti. Staiga pasirodė plokščiagal... genties jaunuolis. 

Aila išplėtė akis. Pasakojimas įgavo naują pobūdį. 

— Jis nusivedė mane prie ugnies. Stovykloje buvo vyresnė moteris, o aš 
taip drebėjau, kad ji padavė man vilkeną. Kai sušilau, mes nuėjome atgal 
prie upės. Plo... jaunuolis norėjo pusės žuvies, ir aš su džiaugsmu jam ati- 


daviau. Jis perpjovė eršketą pusiau, išilgai, ir savo dalį nusinešė. Visi, kurie 

matė mane praskriejant, atplaukė manęs ieškoti ir gana greitai surado. Kad 
ir kaip jie šaipėsi, buvau daugiau nei laimingas juos išvydęs. 

— Vis dar sunku patikėti, kad plokščiagalvis vienas nusinešė pusę Žu- 
vies. Pamenu, mes likusią pusę vos pajudinome trise ar keturiese, - paste- 
bėjo Markenas. - Eršketas buvo didžiulis. 

— Genties vyrai yra stiprūs, — tarė Aila. - Nežinojau, jog šiose apylinkė- 
se gyvena genčių. Maniau, kad jie gyvena tik pusiasalyje. 

- Kitapus upės anksčiau jų gyveno gana daug, - pasakė Baronas. 

— Kas jiems nutiko? — pasiteiravo Aila. 

Žmonės laive staiga sutriko, vieni nudelbė akis, kiti nusisuko. Galiau- 
siai Markenas pasakė: 

— Kai žuvo Doraldas, Dolandas surinko žmones ir... išėjo jų ieškoti. 


Netrukus dauguma jų dingo... Spėju, jie išėjo. 


— Parodyk man dar kartą, - paprašė Rošarija. Ji norėjo viską išmėginti 
savo rankomis. Tą rytą Aila jai ant rankos uždėjo beržo tošies tvarstį. Nors 
dar nevisiškai išdžiūvusi, stipri, lengva medžiaga jau buvo pakankamai 
tvirta, kad saugiai prilaikytų ranką. Rošarija džiaugėsi galėdama daugiau 
judėti, tačiau Aila perspėjo nieko nedaryti ta ranka. 

Jos kartu su Tolija sėdėjo saulėkaitoje, šalia pasidėjusios kelias minkštas 
ožkenas. Aila buvo išsiėmusi savo siuvimo dėžutę ir rodė moterims siūlo 
traukiklį, kurį išrado kartu su Liūto stovyklos žmonėmis. 

— Pirmiausia abiejose odose, kurias nori susiūti, yla reikia išdurti skylu- 
tes, — pradėjo aiškinti Aila. 

— Visada taip darome, - pertraukė ją Tolija. 

- Šitą naudoji siūlui pro skyles ištraukti. Siūlas įveriamas per šią mažą 
skylutę drūtgalyje, o kai įkiši galiuką į įpjovas odoje, jis pertraukia siūlą 
per abu odos gabalus, kuriuos nori sujungti, - staiga Ailai dingtelėjo min- 
tis: jei įrankis būtų pakankamai aštrus, gal skylę būtų galima padaryti ir 
pačiu siūlo traukikliu? Nors oda gali būti kieta. | 

— Duok man pabandyti, - paprašė Tolija. - Kaip perverti siūlą pro 
skylutę? 


347 A 


JEAN M. AUEL 


— Štai šitaip, matai? — parodė Aila, o paskui vėl padavė siuvinį Tolijai. 
Šaramudojė pabandė padaryti kelis dygsnius. 

— Kaip lengva! - nustebo ji. - Beveik galima siūti viena ranka. 

Atidžiai stebinti Rošarija pagalvojo, kad Tolija tikriausiai neklysta. 
Nors ji negali darbuotis sulaužyta ranka, ja nebent tik prilaikytų odos 
skiautes, naudodamasi tokiu siūlo traukikliu galėtų siūti viena sveikąja 
ranka. 

— Niekada nemačiau nieko panašaus. Kas privertė apie tai pagalvoti? — 
paklausė ji Ailos. 

— Nežinau, - atsiliepė toji. - Tiesiog toptelėjo mintis, kai sunkiai sekė- 
si siūti, paskui padėjo daugybė žmonių. Manau, sunkiausia buvo iš titnago 
pagaminti tokį mažą įrankį mažai skylutei drūtgalyje padaryti. Pasidarba- 
vo Jondalaras su Vaimezu. 

- Vaimezas yra Liūto stovyklos titnago apdirbėjas, - Rošarijai paaiški- 
no Tolija. - Kiek suprantu, jis labai šaunus. 

- Žinau, kad Jondalaras yra šaunus, - pasakė Rošarija. - Jis taip smar- 
kiai patobulino įrankius, kuriuos mes naudojame laivams statyti, kad visi 
tik apie jį ir svaičiojo. Atrodytų, smulkmenos, tačiau skirtumas didžiulis. 
Prieš išeidamas jis mokė Darvą. Jondalaras puikiai sugeba mokyti jaunuo- 
lius. Gal jis galės parodyti jam ką daugiau. 

— Jondalaras sakė, kad daug išmoko iš Vaimezo, - pastebėjo Aila. 

— Gali būti, tačiau, regis, jums abiem puikiai sekasi išgalvoti geresnius 
būdus ir patobulinti įrankius, — atkreipė dėmesį Tolija. - Šitas tavo siūlo 
traukiklis gerokai palengvina siuvimą. Visada sunku prastumti siūlą pro 
skyles naudojantis tik yla. Jondalaro iečių mėtyklė sužavėjo visus. Parodę, 
kaip puikiai jums sekasi jomis naudotis, privertėte žmones galvoti, kad ir 
jiems gali pavykti. Vis dėlto nemanau, kad būtų taip lengva, kaip atrodė 
stebint jus. Manau, reikia gerokai pasitreniruoti. 

Kiek anksčiau Jondalaras su Aila demonstravo iečių mėtyklę. Reikė- 
jo nemažai išmonės ir kantrybės norint arti prieiti prie kalnų ožkos, kad 
galėtum ją nudobti, tad, kai šamudojų medžiotojai pamatė, kaip toli ga- 
lima ietį nusviesti mėtykle, tučtuojau užsimanė ją išbandyti ir sumedžio- 
ti nesugaunamų kalnų antilopių. Keletas ramudojų eršketų medžiotojų 
taip susižavėjo įrankiu, kad nusprendė iečių mėtyklei pritaikyti žeberklą 


ir pažiūrėti, ar toks patobulinimas veiks. Vyrams besikalbant Jondalaras 

papasakojo apie dviejų dalių ietį ilgu kotu, su dviem ar trimis plunksno- 
mis drūtgalyje ir mažesne nuimama priekine dalimi su antgaliu. Šios ga- 
limybės irgi buvo įvertintos, tad šamudojai su ramudojais per kelias kitas 
dienas išbandė keletą tokių iečių variantų. 

Staiga tolimajame aikštelės gale kilo bruzdesys. Moterys pakėlė galvas 
ir pamatė, kaip keletas žmonių traukia produktų krepšį. Link jų atbėgo 
keletas paauglių. 

— Sugavo! Sugavo žuvį žeberklo mėtykle! - bėgdamas prie moterų šau- 
kė Darvalas. - Patelę! 

- Einam pažiūrėti, - pasiūlė Tolija. 

- Jūs eikit. Pasivysiu, kai padėsiu siūlo traukiklį. 

— Palauksiu tavęs, Aila, - tarstelėjo Rošarija. 

Kai moterys priėjo prie susibūrusių žmonių, pirmoji eršketo dalis jau 
buvo iškrauta, o krepšys vėl nusiųstas žemyn. Žuvis buvo milžiniška, per 
didelė, kad užkeltum vienu kartu, tačiau geriausia dalis jau atkeliavo: kone 
du šimtai svarų mažyčių juodų eršketų ikrų. Atrodė, geras ženklas, kad 
pirmoji medžioklės nauju ginklu, padarytu pagal Jondalaro iečių mėtyklę, 
auka yra šita didelė eršketo patelė. 

Lauko gale buvo pastatyti žuvų džiovinimo rėmai, ir dauguma ten bu- 
vusių žmonių didžiulę žuvį pradėjo pjaustyti mažais gabalėliais. Daug ikrų 
buvo nugabenta prie namelių. Rošarija paprastai prižiūrėdavo jų paskirs- 
tymą. Ji paprašė Ailos su Tolija padėti, ir nusėmusi šiek tiek ikrų visiems 
pasiūlė paragauti. 

— Nevalgiau jų metų metus! - džiaugėsi Aila, imdama dar kąsnelį. - 
Visada patys skaniausi švieži, tiesiai iš žuvies pilvo, o čia šitiek daug. 

- Ir naudingas daiktas, neturėtume pernelyg daug suvalgyti, - pasakė 
Tolija. 

— Kodėl? - nustebo Aila. 

— Nes eršketų ikrai yra viena iš medžiagų, kurias naudojame ožkenoms 
išdirbti — tuomet jos būna tokios minkštos, - paaiškino Tolija. - Daugu- 
mą ikrų tam ir sunaudojame. 

— Norėčiau kada nors pamatyti, kaip jūs šitaip minkštai išdirbate odas, - 
pasakė Aila. - Visada mėgau dirbti su oda ir kailiais. Gyvendama Liūto sto- 
vykloje išmokau dažyti odas ir pagaminti tikrai raudoną spalvą, o Krosija 
išmokė mane pagaminti baltą odą. Man patinka ir jūsiškės geltonos. 

— Stebiuosi, kad Krosija sutiko tau parodyti, - pastebėjo Tolija. Ji 
reikšmingai pažvelgė į Rošariją. - Maniau, balta oda yra gervės židinio 
paslaptis. 

— Ji nesakė, jog tai paslaptis. Sakė, kad ją išmokė jos motina, o jos du- 
kra menkai tesidomi odų apdirbimu. Atrodė, jai buvo malonu kam nors 
perduoti savo žinias. | 

— Na, kadangi jūs abi buvot Liūto stovyklos narės, buvote lyg ir šei- 
ma, — pasakė Tolija, nors vis dar atrodė gerokai nustebusi. - Nemanau, 
kad ji būtų rodžiusi pašaliniam žmogui, lygiai taip pat kaip ir mes. Ša- 
ramudojų kalnų ožkų odų apdirbimo būdas yra paslaptis. Mūsų odomis 
žavimasi, mainomos jos turi didelę vertę. Jei visi žinos, kaip jas pagaminti, 
jos nebebus tokios vertingos. Todėl mes ir nesidalijame šia paslaptimi, - 
pasakė Tolija. 

Aila linktelėjo, tačiau atrodė akivaizdžiai nusivylusi. 

— Ką gi, jos gražios, ir geltona spalva tokia ryški ir daili. 

— Geltoną spalvą suteikia pajūriniai sotvarai, tačiau naudojame juos ne 
dažyti. Tiesiog taip nutinka. Dėl pajūrinių sotvarų odos lieka minkštos 
net ir sušlapusios, — išsidavė Rošarija. Patylėjusi ji pridūrė: - Jei pasiliktum 
čia, Aila, galėtume pamokyti tave ruošti geltonas ožkenas. 

— Pasilikti? Ar ilgai? 

— Kiek tik nori; kol gyva būsi, Aila, - nuoširdžiai pažvelgė į ją Rošari- 
ja. - Jondalaras yra giminaitis; apie jį galvojame kaip apie vieną iš mūsų. 
Nedaug jam tetrūksta, kad taptų šaramudoju. Jis netgi padėjo pastatyti 
laivą. Sakei, kad dar nesi susijungusi. Esu tikra, surastume ką nors, kas no- 
rėtų būti jums gimininga pora, tada galėtumėte susijungti čia. Žinau, kad 
būsite su džiaugsmu priimti. Kai mirė Šamuda, mums reikia gydytojo. 

— Mes norėtume būti gimininga pora, - pridūrė Tolija. Nors Rošari- 
jos pasiūlymas buvo spontaniškas, jis atrodė visiškai tinkamas. - Turėčiau 
pakalbėti su Markenu, bet esu tikra, jis sutiks. Po Jetamijos ir Tonolano 
sunku rasti kitą porą, su kuria norėtume susijungti. Tonolano brolis pui- 
kiausiai tiktų. Markenui Jondalaras visada patiko, o aš mielai dalyčiausi 
būstu su kita mamutoja, - ji nusišypsojo Ailai. - Ir Šamija apsidžiaugtų, 
jei Vilkelis visada būtų šalia. 

Pasiūlymas Ailą užklupo netikėtai. Kai ji iki galo suprato jo reikšmę, 
buvo priblokšta tokio moterų nuoširdumo, pajuto, kaip akis degina ašaros. 

— Rošarija, nė nežinau, ką pasakyti. Vos atėjusi pasijutau čia kaip na- 
mie. Tolija, mielai dalyčiausi su tavimi... - ir Aila paplūdo ašaromis. 

Abi šaramudojų moterys irgi susigraudino, sumirksėjo besistengdamos 
sulaikyti ašaras ir nusišypsojo viena kitai, tarsi būtų surezgusios nuostabų 
planą. 

— Vos Markenas su Jondalaru grįš, mes jiems pasakysime, - nenustygo 
Tolija. - Markenui taip palengvės... 

— Nežinau dėl Jondalaro, - tarstelėjo Aila. - Žinau, kad jis nori grįžti 
namo. Jis ėjo ilgesniu keliu vien tam, kad jus pamatytų, tačiau abejoju, ar 
norės pasilikti. Jis tvirtina, kad nori grįžti pas savo žmones. 

— Mes ir esame jo žmonės, — tarė Tolija. 

— Ne, Tolija. Nors jis ir gyveno čia taip pat ilgai kaip jo brolis, Jonda- 
laras vis dar zelandonietis. Jis taip ir nesugebėjo jų pamiršti. Manau, kad 
būtent dėl to jo jausmai Serenijai nebuvo tokie stiprūs, - pasakė Rošarija. 

- Ar tai Darvalo mama? - pasitikslino Aila. 

— Taip, — atsakė vyresnioji svarstydama, kiek Jondalaras Ailai papasa- 
kojo apie Sereniją. - Kadangi akivaizdu, ką jis jaučia tau, gal prabėgus ši- 
tiek daug laiko jo ryšiai su savo žmonėmis susilpnėjo? Argi nepakankamai 
nukeliavote? Kam jums leistis į tokią ilgą kelionę, jei galite turėti namus 
tiesiog Čia? | 

- Beto, jau laikas man ir Markenui išsirinkti giminingą porą prieš žie- 
mą ir prieš... nesakiau tau, bet Motina vėl mane palaimino. Turėtume susi- 
jungti prieš gimstant mažyliui. 

— Taip ir maniau. Tai nuostabu, Tolija, - tarė Aila. Tada jos akyse at- 
sirado svajinga išraiška. - Galbūt kurią dieną ir aš galėsiu apkabinti savo 

— Jei būsime gimininga pora, tas, kurį nešioju aš, bus ir tavo, Aila. Ir 
būtų puiku žinoti, kad greta yra kas nors, galintis padėti, dėl visa ko... Nors 
gimdydama Šamiją neturėjau jokių rūpesčių. 

Aila galvojo, kad kurią dieną norėtų turėti savo kūdikį, Jondalaro kū- 
dikį, tačiau kas bus, jei negalės? Ji rūpestingai kas rytą geria arbatą ir ne-- 
pastoja, o jei kūdikis neužsimezga ne dėl arbatos? Gal joje kūdikis negali 
prasidėti? Ar nebūtų nuostabu žinoti, kad Tolijos kūdikis taip pat yra ir 
jos bei Jondalaro? Tiesa ir tai, kad aplinkinės teritorijos taip primena Bru- 


no genties urvo apylinkes, kad ji čia jaučiasi kaip namie. Žmonės puikūs... 

Nors ji nėra tikra dėl Dolando. Ar jis tikrai norės, kad ji pasiliktų? Ir ji abe- 
jojo dėl arklių. Jiems gera čia ilsėtis, tačiau ar pakaks pašaro visai žiemai? 
Ar pakaks erdvės jiems bėgioti ? 

Visų svarbiausia, ką nuspręs Jondalaras. Ar jis panorės atsisakyti kelio- 
nės atgal į Zelandoniją ir apsistoti čia? 


Tolija išėjo priešais didįjį ugniakurą ir atsistojo raudonų blėstančių ža- 
rijų ir vakarinio dangaus, įrėminto aukštų aikštelės sienų, fone. Dauguma 
žmonių vis dar buvo susirinkę bendroje erdvėje po smiltainio iškyša, bai- 
gė valgyti anksčiau surinktas gervuoges, gurkšnojo mėgstamą arbatą arba 
lengvai putojantį šviežiai fermentuotą uogų vyną. Šviežio eršketo puota 
prasidėjo sugautos patelės ikrų valgymu. Dauguma riebių žuvies kiaušinė- 
lių bus sunaudota kasdieniškesniu tikslu - minkštų ožkenų gamybai. 

— Dolandai, noriu šį tą pasakyti, kol visi dar čia susirinkę, - tarė Tolija. 

Vyras linktelėjo, nors tai buvo nesvarbu. Tolija kalbėjo toliau, nė ne- 
laukdama jo leidimo. 

— Manau, kalbu visų vardu sakydama, kad labai džiaugiamės sulaukę 
Ailos ir Jondalaro, - tarė ji. Keli žmonės balsu pritarė. - Visi nerimavome 
dėl Rošarijos, ne tik dėl skausmo, kurį ji kenčia, bet ir todėl, kad bijojo- 
me, jog ji negalės naudotis ranka. Aila tai pakeitė. Rošarija sako, kad jai 
nebeskauda, ir, jei pasiseks, yra nemaža tikimybė, kad ji vėl galės visiškai 
naudotis savo ranka. 

Pasipylė malonūs komentarai, padėkos, kai kas atvykėliams palinkėjo 
sėkmės. 

— Ir savo giminaičiui Jondalarui mes turime padėkoti, - toliau kalbė- 
jo Tolija. - Gyvendamas čia anksčiau, jis labai naudingai patobulino kai 
kuriuos įrankius, o šįkart parodė mums mėtyklę, kurios naudojimo re- 
zultatus šiandien ragaujame, - ir vėl sutartinai suošė žmonės, visi palaikė 
Tolijos žodžius. - Tuo metu, kai gyveno pas mus, Jondalaras medžiojo ir 
eršketus, ir gemzes, tačiau taip ir nepasakė, ar labiau mėgsta vandenį, ar 
sausumą. Manau, jis būtų geras upės žmogus... 

— Tu teisi, Tolija! Jondalaras yra ramudojas! - šūktelėjo kažkoks vyras. 

— Arba bent pusė! - pridūrė Baronas, ir nugriaudėjo juokas. 

— Ne, ne, jis mokosi pažinti vandenį, bet sausumą pažįsta geriau, - pa- 
prieštaravo moteris. 

— Teisingai! Paklausk jo! Jis sviedė ietį prieš sviesdamas žeberklą, jis yra 
šamudojas! - įsiterpė vyresnis vyras. 

- Jam netgi patinka moterys, kurios medžioja! 

Aila dirstelėjo pažiūrėti, kas išsakė tokį komentarą. Tai buvo jauna mo- 
teris, nedaug vyresnė už Darvalą, vardu Rakarija. Ji nuolat sukinėjosi greta 
Jondalaro, o tai jaunąjį vyrą liūdino. Jis skundėsi, kad ji nuolat painiojasi 
jam po kojomis. 

Jondalaras plačiai nusišypsojo išgirdęs tokį šmaikštų komentarą. Vyko 
draugiškos varžytuvės tarp giminingų grupių: konkurencija šeimos viduje 
susibūrimui suteikė šiek tiek jaudulio, tačiau jai niekada nebuvo leidžiama 
peržengti visiems gerai suprantamų ribų. Pokštai, pagyros ir net švelnūs 
užgauliojimai buvo leidžiami, tačiau visa, kas žeistų arba sukeltų tikrą pyk- 
tį, buvo greitai numalšinama abiem pusėms sutartinai raminant suirzusius 
narius ir švelninant žeidžiančius pareiškimus. 

— Kaip jau sakiau, manau, kad Jondalaras būtų geras upės žmogus, — 
toliau kalbėjo Tolija visiems nurimus, - tačiau Aila labiau pažįsta sausu- 
mą, ir aš raginčiau Jondalarą pasilikti su sausumos medžiotojais, jei jis to 
nori ir jei jie jį priims. Jei Jondalaras ir Aila pasiliktų ir taptų šaramudojais, 
teiktume pasiūlymą su jais susijungti, tačiau mudu su Markenu esame ra- 
mudojai, todėl jiems derėtų būti šamudojais. 

Tarp žmonių kilo šurmulys, visi su padrąsinimais ir netgi sveikinimais 
jau kreipėsi į abi poras. 

- Nuostabus planas, Tolija, - pastebėjo Karlonas. 

— Tai Rošarija pamėtėjo man šitą mintį, - atsiliepė Tolija. 

— O ką apie tai mano Dolandas? Ar jis pasiruošęs priimti Jondalarą ir 
Ailą, moterį, kurią užaugino pusiasalio gyventojai? — žiūrėdama tiesiai į 
šamudojų vadą pasiteiravo Karolija. 

Staiga stojo tyla. Visi žinojo jos klausimo prasmę. Ar Dolandas, taip 
nuožmiai sureagavęs į Ailą, norės ją priimti? Aila vylėsi, kad niršus vado 
protrūkis bus pamirštas, ir nustebo, kai Karolija iškėlė šį klausimą. Vis dėl- 


to ramudojė privalėjo taip pasielgti. Tai buvo jos pareiga. 

Iš pradžių Dolandui su Rošarija gimininga pora buvo Karlonas su savo 
moterimi, kartu jie ir subūrė šią ypatingą šaramudojų grupę, kai drauge 
su keliais kitais žmonėmis išsikraustė iš tikrai perpildytos gimtosios sto- 
vyklos. Lyderystė paprastai suteikiama neoficialiu susitarimu, toks buvo 
ir jų natūralus pasirinkimas. Vado moteriai paprastai tekdavo vadės parei- 
gos, tačiau Karlono moteris mirė, kai Markenas dar buvo visai nedidukas. 
Ramudojų lyderis niekada oficialiai nesusijungė, tad berniuku pradėjo rū- 
pintis ir vadės pareigų ėmėsi jo dvynė sesuo Karolija. Bėgant laikui ji buvo 
pripažinta kaip vadė, todėl jos pareiga buvo užduoti šį klausimą. 

Žmonės žinojo, kad Dolandas leido Ailai toliau gydyti savo moterį, 
nes Rošarijai reikėjo pagalbos, o Aila akivaizdžiai buvo naudinga. Tai ne- 
būtinai reiškė, kad jis norės ją matyti nuolat. Jis paprasčiausiai galėjo val- 
dyti savo jausmus. Nors šaramudojams reikėjo gydytojo, Dolandas buvo 
saviškis. Niekas nenorėtų priimti pašaliečio, keliančio problemų jų vadui 
ir galbūt net galinčio įžiebti nesantaiką grupės viduje. 

Kol Dolandas svarstė atsakymą, Ailai ėmė sukti skrandį, gerklėje su- 
stojo gumulas. Tapo sunku laukti, tarsi ji būtų padariusi kažką bloga ir 
būtų už tai teisiama. Drauge ji žinojo, kad šis klausimas svarstomas ne dėl 
jos kaltės. Ji nusiminė ir truputį pyktelėjo, norėjo atsistoti ir išeiti. Blogai 
būti tuo, kas esi. Tas pats nutiko ir pas mamutojus. Ar taip bus visada? Ar 
šitaip nutiks ir pas Jondalaro žmones? „Ką gi, - svarstė ji, - Iza, Krebas ir 
Bruno gentis manimi pasirūpino, neketinu neigti tų, kuriuos myliu“ Vis 
dėlto Aila jautėsi vieniša ir pažeidžiama. 

Tada ji pajuto, kaip kažkas tyliai prislinko arčiau. Ji atsisuko ir dėkin- 
ga nusišypsojo Jondalarui. Pasijuto geriau, tačiau suprato, jog išbandymas 
nesibaigė, kad vyras irgi laukia, kaip viskas išsispręs. Aila atidžiai stebėjo 
zelandonietį ir žinojo, ką jis atsakys į Tolijos pasiūlymą. Prieš jį pateikda- 
mas Jondalaras laukė Dolando atsakymo. 

Staiga įtemptoje tyloje juoku prapliupo Šamija. Ji ir keletas kitų vaikų 
išbėgo iš vieno namelių su Vilku viduryje. 

— Argi nenuostabu, kaip tas pilkis žaidžia su vaikais? — tarstelėjo Ro- 
šarija. — Prieš kelias dienas nieku gyvu nebūčiau patikėjusi, kad galėsiu 
stebėti tokį žvėrį apsuptą vaikų, kuriuos myliu, ir nesibaiminti dėl jų gy- 


vybės. Tikriausiai šitai verta atsiminti. Kai imi pažinoti gyvūną, kurio 

anksčiau nekentei arba bijojai, įmanoma labai prie jo prisirišti. Manau, 
geriau pabandyti suprasti nei aklai nekęsti. 

Dolandas tyliai svarstė, kaip atsakyti į Karolijos klausimą. Jis supra- 
to, ko klausiamas, ir kiek daug priklauso nuo jo atsakymo, tačiau nebuvo 
tikras, kaip išdėstyti tai, ką mano ir jaučia. Jis nusišypsojo mylimai mo- 
teriai — jautėsi dėkingas, kad ji taip gerai jį pažįsta. Ji pajuto, kad jam to 
reikia, ir parodė būdą atsakyti. 

— Aš aklai nekenčiau, - pradėjo jis, - ir aklai atiminėjau gyvybes tų, 
kurių nekenčiau, nes maniau, kad jie atėmė gyvybę tam, kurį mylėjau. 
Maniau, jie yra nuožmūs žvėrys, norėjau visus išžudyti, tačiau Doraldo 
tai nesugrąžino. Dabar sužinojau, kad jie nenusipelnė tokios neapykan- 
tos. Gyvuliai tie žmonės ar ne, bet jie buvo išprovokuoti. Privalėsiu su tuo 
gyventi, tačiau... 

Dolandas nutilo, norėjo kažką sakyti apie tuos, kurie žinojo daugiau 
nei jam pasakė, ir kartu su juo siautulingai keršijo, paskui persigalvojo. 

— Ši moteris, - kalbėjo jis toliau, žiūrėdamas į Ailą, - šita gydytoja sako, 
kad jie ją užaugino, kad ją išmokė tie, kuriuos aš laikiau nuožmiais žvėri- 
mis, tie, kurių nekenčiau. Nors ir toliau jų nekęsčiau, negaliu nekęsti jos. 
Jinai sugrąžino man Rošariją. Galbūt atėjo laikas suprasti? Manau, Tolijos 
sumanymas geras. Būsiu laimingas, jei šamudojai priims Ailą ir Jondalarą. 

Aila pajuto, kaip ją perliejo palengvėjimas. Dabar ji tikrai suprato, ko- 
dėl šį žmogų žmonės išsirinko jiems vadovauti. Kasdieniame gyvenime jie 
gerai jį pažino ir žinojo geriausias jo savybes. 

— Na, Jondalarai? - į zelandonietį kreipėsi Rošarija. - Ką tu pasakysi? 
Ar nemanai, kad metas užbaigti šią ilgą kelionę? Laikas įsikurti, sukurti 
savo židinį, laikas suteikti Motinai progą palaiminti Ailą vienu ar keliais 
kūdikiais. 

— Nerandu žodžių išsakyti, koks esu dėkingas, - pradėjo Jondalaras, 
kad jūs mus priimate, Rošarija. Jaučiu, kad šaramudojai yra mano žmonės, 
mano giminės. Būtų labai lengva įsirengti čia namus. Jūsų pasiūlymas - ti- 
kra pagunda. Vis dėlto privalau grįžti į Zelandoniją, - jis akimirką sudve- 
jojo, - nors ir vien dėl Tonolano. 

Jis nutilo, ir Aila atsisuko į jį pažiūrėti. Ji žinojo, kad jis atsisakys, tačiau 
tikėjosi, jog pasakys ne tai. Ji pastebėjo subtilų, vos pastebimą linktelėjimą, 
tarsi jis galvotų apie kažką daugiau. Tada nusišypsojo Ailai. 

— Kai Tonolanas mirė, Aila jo dvasiai suteikė kokią tik galėjo paguodą, pa- 
dedančią keliauti į kitą pasaulį, tačiau jo dvasia nesiilsi. Aš bijau, tiesiog jaučiu, 
kad jis klajoja sutrikęs ir vienišas, vis dar stengiasi rasti kelią pas Motiną. 

Jondalaro pastaba Ailą nustebino, ir ji atidžiai stebėjo kalbantįjį. 

— Negaliu šito taip palikti. Kažkas turi padėti jam rasti kelią. Manau, 
kad tiktai vienas žmogus gali žinoti, kaip tai padaryti: tai Zelandonė, ša- 
muda, labai galinga šamuda, kuri dalyvavo jam gimstant. Galbūt, padedant 
Martonai, mano ir jo motinai, Zelandonė sugebės rasti jo dvasią ir nukreip- 
ti teisingu keliu. 

Aila žinojo, kad ne dėl šios priežasties jis nori grįžti namo, bent jau ne ta 
buvo svarbiausia. Ji juto, kad kiekvienas jo žodis — tikra tiesa, tačiau staiga 
suvokė, kad atsakymas, panašiai ir kaip jos, kai buvo pasiteirauta apie auk- 
suotuosius kopčius, nėra išsamus. 

- Tu taip seniai išėjai, - aiškiai nusivylusi pasakė Tolija. - Taip, jos galėtų 
jam padėti. Iš kur žinai, kad tavo motina ar toji Zelandonė vis dar gyvos? 

— Nežinau, Tolija, tačiau privalau pabandyti. Jei jos negalės padėti, ma- 
nau, Martona ir kiti giminaičiai norėtų sužinoti, koks laimingas jis buvo čia 
su Jetamija, tavimi ir Markenu. Neabejoju, mano motinai patiktų Jetamija, 
žinau, kad ir tu jai patiktum, - Tolija stengėsi neišsiduoti, tačiau labai nu- 
džiugo dėl tokio komplimento. Vis dėlto ji buvo nusivylusi Jondalaro atsa- 
kymu. - Tonolanas nuėjo ilgą kelią, tai visada buvo jo kelionė. Aš tik ėjau 
kartu jo prižiūrėti. Noriu papasakoti apie jo kelionę. Jis nuėjo visą kelią iki 
Didžiosios Motinos Upės galo, tačiau dar svarbiau tai, kad jis rado vietą čia, 
tarp žmonių, kurie jį mylėjo. Šitą istoriją verta pasakoti. 

- Jondalarai, man regis, tu vis dar bandai sekti savo brolį, prižiūrėti jį net 
kirame pasaulyje, - pastebėjo Rošarija. - Jei taip privalai elgtis, tegalime pa- 
linkėti tau geros kloties. Manau, Šamuda būtų mums pasakęs, kad privalai 
eiti savo keliu. 

Aila svarstė, ką Jondalaras padarė. Tolijos ir šaramudojų pateiktas pasiū- 
lymas tapti vienu iš jų nebuvo lengvabūdiškas. Jis buvo dosnus ir labai gar- 
bingas, todėl buvo sunku atsisakyti neįžeidžiant šaramudojų. Tiktai stipriai 
trokštant įgyvendinti aukštesnius tikslus, leidžiantis į įdomesnes paieškas 
toks atsisakymas tampa priimtinas. Jondalaras pasirinko neužsiminti, ša- 
ramudojams, nors laikė juos giminaičiais, kad ne čia yra tie namai, kurių 
jis ilgisi, tačiau nevisiškai išsakyta tiesa buvo malonesnė ir padėjo išsaugoti 


abiejų pusių orumą. 

Gentyje ne viską pasakyti buvo leidžiama siekiant išsaugoti privatumą 
bendruomenėje, kurioje sunku ką nors nuslėpti, nes jausmai ir mintys gali 
būti lengvai perskaityti iš pozų, veido išraiškų ir subtilių gestų. Jondalaras 
pasirinko įvardyti ne tai, kas svarbiausia. Ailai dingojosi, kad Rošarija įra- 
ria tiesą, tačiau priima jo atsiprašymą dėl tos pačios priežasties, dėl kurios 
jis jį pateikė. Aila pastebėjo visas bendravimo subtilybes, norėjo daugiau 
apie tai pagalvoti ir suvokė, kad dosnūs pasiūlymai gali turėti įvairiausių 
poteksčių. 

— Kiek dar pabūsi, Jondalarai? - pasiteiravo Markenas. 

— Nukeliavome toliau nei tikėjausi. Neplanavau čia atsidurti iki rudens. 
Manau, turėdami arklius judame gerokai greičiau, - paaiškino jis. - Vis 
tiek dar liko ilgas kelias, o priekyje laukia rimtos kliūtys. Norėčiau iške- 
liauti kuo greičiau. 

— Jondalarai, taip greitai negalime išeiti, - įsiterpė Aila. - Negaliu išei- 
ti, kol Rošarijos ranka gyja. 

— Kiek tai užtruks? - susiraukęs paklausė Jondalaras. 

— Sakiau Rošarijai, kad ranka turėtų būti beržo tošyje mėnesį ir dar 
pusę kito, - pasakė Aila. 

— Per ilgai. Šitiek ilgai negalime pasilikti! 

— Kiek galime dar pabūti? —- paklausė Aila. 

— Nelabai ilgai. 

— O kas nuims žievę? Kas žinos, kada bus tinkamas laikas? 

— Pasiuntėme bėgūną pakviesti šamudos, - tarė Dolandas. - Ar kitas 
gydytojas žinos, ką daryti? 

- Tikriausiai, - atsakė Aila. - Tik norėčiau šnektelti su tuo šamuda. 
Jondalarai, ar galime pabūti bent jau tol, kol jis atvyks? 

- Jei neteks pasilikti per ilgai. Gal dėl visa ko papasakok Dolandui arba 
Tolijai, ką reikia daryti. 


Jondalaras šukavo Lenktynininką. Atrodė, eržiliuko kailis greitai auga 
ir tankėja. Vyrui pasidingojo, kad rytą ore pajuto neabejotinai žnaibantį 
šaltuką, o Lenktynininkas buvo kaip niekad judrus. 

— Regis, tu taip pat nekantrauji keliauti kaip ir aš, tiesa, Lenktyninin- 
ke? - kalbino gyvūną Jondalaras. Arklys pasuko ausis Jondalaro link iš- 
girdęs savo vardą, o Yhaha papurtė galvą ir sužvengė. - Tu irgi nori eiti, 
Yhaha? Šita vieta tikrai ne arkliams. Jums reikia daugiau erdvės. Manau, 
reiktų Ailai tai priminti. 

Baigęs šukuoti vyras pliaukštelėjo Lenktynininkui per pasturgalį, o 
paskui patraukė link iškyšos. „Rošarija atrodo daug geriau“, - pagalvojo 
jis pastebėjęs moterį vieną sėdinčią prie laužo ir viena ranka siuvančią su 
Ailos siūlo traukikliu. 

— Ar nematei Ailos? - paklausė jos Jondalaras. 

- Jiedvi su Tolija išėjo su Šamija ir Vilku. Sakė, kad eina į laivų statyklą, 
tačiau tikriausiai Tolija norėjo parodyti Ailai norų medį ir paaukoti už 
lengvą gimdymą ir sveiką kūdikį. Jau pradeda matytis Tolijos palaimini- 
mas, — atsakė Rošarija. | 

Jondalaras atsitūpė greta jos. 

— Rošarija, yra šis tas, ko norėčiau tavęs paklausti, - tarė jis. - Apie Sere- 
niją. Jaučiausi siaubingai šitaip ją palikęs. Ar ji... buvo laiminga likusi čia? 

— Iš pradžių buvo labai nusiminusi ir nelaiminga. Sakė, kad tu siūleisi 
pasilikti, tačiau ji liepė tau eiti su Tonolanu. Jam labiau tavęs reikėjo. Tada 
netikėtai pasirodė Tolijos pusbrolis. Jis labai primena Toliją, sako tai, ką 
galvoja. 

Jondalaras nusišypsojo. 

— Tokie jau jie yra. 

— Jis ir atrodo kaip ji. Visa galva žemesnis už Sereniją, tačiau stiprus. 
Taip pat greitai apsisprendžia. Dirstelėjo vieną kartą ir sugalvojo, kad ji 
jam skirtoji, vadino ją „dailiuoju gluosniu“, toks mamutojų komplimen- 
tas. Niekada nemaniau, kad jis ją įtikins. Norėjau siūlyti jam nesivarginti, 
ne dėlto, kad sustabdyčiau, maniau, kad tai beviltiška, kad po tavęs ji nie- 
kuo nesitenkins. Paskui vieną dieną pamačiau juos kartu besijuokiančius 
ir supratau, kad klydau. Tai kaip vėl atgyti po ilgos žiemos. Ji sužydėjo. 
Nemanau, kad mačiau Sereniją kada tokią laimingą po pirmojo vyro, kai: 
ji susilaukė Darvo. | 

— Džiaugiuosi dėl jos, - tarė Jondalaras. - Ji nusipelnė laimės. Nors 
smalsu, kai aš išėjau... Ji sakėsi mananti, kad Motina ją palaimino. Ar Sere- 
nija laukėsi? Ar joje prasidėjo nauja gyvybė, galbūt iš mano dvasios? 

— Nežinau, Jondalarai. Pamenu, kai tu išėjau, ji sakė, kad taip gali būti. 
Tai būtų ypatingas palaiminimas jos naujai sąjungai, tačiau man ji daugiau 
nieko nesakė. 

— O ką pati manai, Rošarija? Kaip ji atrodė? Noriu pasakyt, ar greitai 
galima suprasti iš išvaizdos? 

— Norėčiau tau iš tikrųjų atsakyti, Jondalarai, tačiau nežinau. Galiu tik 
pasakyti, kad taip galėjo būti. 

Rošarija atidžiai tyrinėjo vyrą ir spėliojo, kodėl jis toks smalsus. Juk 
vaikas gimtų ne prie jo židinio: šitos teisės jis atsisakė išeidamas, nors, jei 
Serenija būtų buvusi nėščia, kūdikis, kurį ji dabar turėtų, tikėtina, būtų jo 
dvasios. Staiga ji nusišypsojo pagalvojusi apie Serenijos sūnų, išstypstantį 
iki Jondalaro ūgio, gimusį prie mažiuko mamutojo židinio. Tas vyras ti- 
kriausiai labai apsidžiaugtų. 

Jondalaras atsimerkė ir šalia pamatė sujauktus tuščius patalus. Jis nu- 
sviedė apklotą, atsisėdo ant lovos pakylos krašto, nusižiovavo ir pasirąžė. 
Apsidairęs suprato, kad ilgai miegojo. Visi kiti buvo jau atsikėlę ir išėję. 
Išvakarėse prie laužo ilgai netilo kalbos apie gemzių medžioklę. Kažkas 
matė jas besileidžiančias nuo aukštų kalnų keterų, o tai reiškė, kad netru- 
kus prasidės mitrių į kalnų ožkas panašių antilopių medžioklės sezonas. 

Aila labai džiaugėsi, kad teks eiti medžioti gemzių, tačiau, kai atsigulę 
jiedu, kaip įpratę, pradėjo tyliai kalbėtis, Jondalaras jai priminė, kad netru- 
kus teks išeiti. Jei gemzės leidžiasi, reiškia, aukštikalnių pievose netrukus 
šals. Keičiasi metų laikai. Jiems dar liko nueiti ilgas kelias, todėl nereikia 
gaišti. 

Jie beveik nesiginčijo, tačiau Aila pasakė nenorinti keliauti. Ji kalbė- 
jo apie Rošarijos ranką, o jis žinojo, kad ji nori medžioti gemzes. Tiesą 
sakant, Jondalaras neabejojo, kad Aila nori pasilikti pas šaramudojus, ir 
spėliojo, ar ji bando atidėlioti išvykimą vildamasi, kad jis persigalvos. Jie- 
dvi su Tolija jau artimai susidraugavo, atrodė, ji visiems patinka. Jam buvo 
malonu, kad ji taip mielai priimama, tačiau dėl to išeiti bus tik sunkiau. Ir 
kuo ilgiau jie čia pasiliks, tuo skausmingiau bus išsiskirti. 

Jis ilgokai negalėjo užmigti, vis galvojo. Svarstė, ar nederėtų pasilikti 
dėl jos, tačiau tada lygiai taip pat galėjo pasilikti ir sa mamutojais. Galiau- 
siai padarė išvadą, kad reikia išeiti kuo greičiau, per kitas vieną dvi dienas. 
Jondalaras suprato, kad Aila dėl to neapsidžiaugs, ir nelabai žinojo, kaip 
jai pasakyti apie savo sprendimą. 

Zelandonietis atsistojo, užsimovė kelnes ir patraukė link išėjimo. Ati- 
traukęs užuolaidą vyras žengė į lauką ir nuoga krūtine pajuto aštrų, šaltą 
vėją. „Reikės šilčiau apsirengti“, - pagalvojo jis skubėdamas į tą vietą, kur 
vyrai rytais šlapinasi. Vietoj debesies spalvingų drugelių, kurie paprastai 
plevendavo netoliese, - o Jondalarui vis buvo įdomu, kas juos traukia į taip 
stipriai dvokiančią vietą, - jis staiga pamatė nusklendžiant spalvotą lapą. 
Vyras greitai pastebėjo, kad dauguma medžių lapų pradeda keisti spalvas. 

Kodėl jis šito nematė anksčiau? Dienos bėgo taip greitai ir oras buvo 
toks puikus, kad jis nekreipė dėmesio į metų laikų kaitą. Staiga atsiminė, 
kad yra pietinėje kalnų pusėje, pietinėje žemyno dalyje. Jau gali būti daug 
vėlesnis sezonas nei jam atrodo, o šiaurėje, kur jie eina, daug šalčiau. Sku- 
bėdamas atgal į namelį vyras jautėsi visiškai apsisprendęs, kad išeiti reikia 
tuojau pat. 

- Jau atsikėlei, - apsidžiaugė Aila. Jondalarui rengiantis ji įėjo į namelį 
su Darvalu. - Atėjau tavęs pakviesti, kol dar nenunešė viso maisto. 

— Tiesiog vilkausi ką nors šiltesnio. Lauke šalta, - atsakė jis. - Netru- 
kus pradėsiu želdintis barzdą. 

Aila žinojo, kad jis sako daug daugiau nei reiškia tie keli žodžiai. Jis vis 
dar kalba apie tą parį kaip ir praėjusį vakarą: keičiasi metų laikai, reikia 
leistis į kelią. Ji nenorėjo to girdėti, 

— Tikriausiai derėtų išdėlioti žieminius drabužius ir apžiūrėti, ar jie 
tvarkingi, Aila. Ar krepšiai vis dar pas Dolandą? - pasiteiravo jis. 

„Žino, kad jie ten. Kodėl klausia manęs? Žinau, kodėl jis taip elgiasi“, — 
sakė sau Aila, mėgindama sugalvoti, kaip pakeisti temą. 

— "Taip, jie ten, - pamėgino būti naudingas Darvalas. 

— Man reikia šiltesnių apdarų. Ar atsimeni, kuriame krepšyje žieminiai 
drabužiai, Aila? 

„Žinoma, atsimenu. Kaip ir tu“ 

- Drabužiai, kuriuos dabar vilki, visiškai nepanašūs į tuos, su kuriais 


tada atkeliavai, Jondalarai, - pastebėjo Darvalas. 

- Širuos man padovanojo mamutojų moteris. Pirmą kartą atkeliavau 
su zelandonietiškais drabužiais. 

— Šįryt pasimatavau marškinius, kuriuos man dovanojai. Jie vis dar 
kiek didoki, - tarė jaunuolis. 

— Tebeturi tuos marškinius, Darvai? Jau beveik pamiršau, kaip jie at- 
rodo. 

— Nori pamatyti ? 

— Taip. Taip, norėčiau. 

Ailą apėmė smalsumas. 

Jie nuėjo iki medinės Dolando pastogės. Nuo lentynos virš lovos Dar- 
valas nuėmė rūpestingai suvyniotą ryšulį. Vaikinas atrišo virvutę, nuvy- 
niojo minkštą odą ir iškėlė marškinius. 

„Jie neįprasti“, - pagalvojo Aila. Puošybos raštai, taip pat ilgesnis ir 
laisvesnis kirpimas visiškai nepriminė mamutojų darbužių, prie kurių Aila 
buvo įpratusi. Vienas dalykas nustebino ją labiau už viską. Marškiniai 
buvo papuošti baltomis šermuonėlių uodegomis juodais galiukais. 

Jie keistai atrodė net Jondalarui. Tiek daug visko nutiko nuo tada, kai 
jis paskutinį kartą vilkėjo šiuos marškinius, tad jie atrodė keisti, kone seno- 
viški. Gyvendamas pas šaramudojus dažnai jų nevilkėjo, linko rengtis kaip 
kiti. Nors praėjo vos metai ir keli mėnesiai nuo tada, kai padovanojo juos 
Darvui, atrodė, kad ištisus amžius nematė iš gimtinės atsineštų drabužių. 

— Jie ir turi būti laisvi, Darvai. Nešiojami sujuosti diržu. Nagi, apsi- 
renk. Parodysiu. Ar turėsi, kuo susijuosti? - pasmalsavo Jondalaras. 

Jaunuolis per galvą užsimovė labai puošnius, raštuotus, tuniką prime- 
nančius odos marškinius, tada Jondalarui padavė ilgą odinį diržą. Vyras 
liepė Darvui išsitiesti, paskui diržu sujuosė gana žemai, beveik ties klubais. 
Palaidinė krito taip, kad šermuonėlių uodegos laisvai kabėjo. 

— Matai, jie tau ne per dideli, Darvai, - tarė Jondalaras. - Ką manai, 
Aila? 

— Neįprasta, niekada nemačiau tokių marškinių. Mano manymu, atro- 
dai puikiai, Darvalai, - pagyrė ji. 

— Man patinka, - tarė jaunuolis. Jis ištiesė rankas ir pažvelgė žemyn 
mėgindamas įvertinti, kaip atrodo. Galbūt apsivilks juos, kai kitą kartą 
plauks aplankyti šaramudojų žemupyje. Gali patikti tai mergaitei, kuri 
krito jam į akį. 

— Džiaugiuosi, kad turėjau progą tau parodyti, kaip juos vilkėti... - tarė 
Jondalaras. - Prieš išeinant. 

— Kada jūs išeisite? — net išsigando Darvalas. 

— Rytoj, vėliausiai poryt, — atsakė Jondalaras, žiūrėdamas tiesiai į 


Ailą. - Vos spėsim susiruošti. 

- Šioje kalnų pusėje gali prasidėti lietūs, - pasakė Dolandas. - Pats 
prisimeni, kaip atrodo patvinusi Sesuo. 

- Viliuosi, nebus taip blogai, kaip anąkart, - tarė Jondalaras. - Reikėjo 
vieno jūsų didžiųjų laivų persikelti per upę. 

— Jei norite plaukti laivu, mes nugabensime jus iki Sesers, - pasiūlė 
Karlonas. 

— Vis tiek reikia prisirinkti daugiau pajūrinių sotvarų, - pridūrė Karo- 
lija, - o jie auga tiktai ten. 

— Su džiaugsmu plaukčiau jūsų laivu, bet nemanau, kad arkliai irgi gali 
plaukti, - atsakė Jondalaras. 

— Ar nesakei, kad arkliai gali perplaukti upes? Galbūt jie galėtų plaukti 
paskui laivą, - pasiūlė Karlonas. - O Vilkas galės plaukti laivu. 

— Taip, arklys gali perplaukti upę, tačiau iki Sesers ilgas kelias, kiek 
pamenu, kelios dienos, - atsakė Jondalaras. - Nemanau, kad jie pajėgtų 
įveikti tokį atstumą prieš srovę. 

— Yra kelias per kalnus, - pasakė Dolandas. - Reikės pajojėti kiek atgal, 
paskui į viršų ir aplink vieną žemesnių smailių. Tas kelias pažymėtas ir pa- 
mažu nuves jus ten, kur Sesuo susilieja su Motina. Pietuose yra aukštas kal- 
nagūbris, kuris pasiekus žemumas vakaruose lengvai matomas netgi iš toli. 

— Ar ten geriausia vieta kirsti Seserį? - pasiteiravo Jondalaras, prisimi- 
nęs plačius, sūkuriuojančius jos vandenis. 

— Tikriausiai ne, bet nuo ten galėsite eiti palei Seserį į šiaurę, kol rasite 
geresnę vietą. Tai nėra paprasta upė. Jos intakai šniokščia nuo kalnų, ji kur 
kas sraunesnė nei Motina. O ir klastingesnė, - paaiškino Karlonas. - Ke- 
letas mūsiškių kartą vos ne mėnesį kapstėsi į aukštupį. Ji visą laiką srauni 


ir sudėtinga. 

— Kad grįžčiau namo, reikia sekti palei Motiną, o tai reiškia, jog teks 
kirsti Seserį, - atsakė Jondalaras. 

— Tuomet linkiu sėkmės. 

— Jums reikės maisto, - pasakė Rošarija. - Norėčiau tau šį tą padova- 
noti, Jondalarai. 

— Nedaug teturime vietos pasiimti ko papildomai, - nusiminė Jonda- 
laras. 

- Tai tavo motinai, - tarė Rošarija. - Jetamijos mėgstamiausias vėrinys. 
Saugojau jį, kad atiduočiau Tonolanui. Jis neužims daug vietos. Mirus mo- 
tinai, Jetamija norėjo žinoti, kam ji priklauso. Liepiau jai prisiminti, kad 
visada liks šaramudojė. Ji pasidarė vėrinį iš gemzių dantų ir mažų eršketų 
nugarkaulių slankstelių. Jis atspindi ir sausumą, ir upę. Pamaniau, gal tavo 
motina norės turėti daiktą, priklausiusį jos sūnaus išsirinktai moteriai. 

- Tu teisi. Tikrai norės, - atsakė Jondalaras. - Dėkoju. Žinau, kad jis 
daug reikš Martonai. 

— O kur Aila? Ir jai noriu šį tą padovanoti. Viliuosi, ji turės tam vie- 
tos, - tarstelėjo Rošarija. 

- Ji su Tolija kraunasi daiktus, - paaiškino Jondalaras. - Iš tikrųjų ji dar 
nenori išeiti, bent jau tol, kol tavo ranka sugis. Deja, mes tikrai negalime 
ilgiau laukti. 

— Esu tikra, viskas bus gerai, - Rošarija kartu su Jondalaru pasuko na- 
melių link. - Vakar Aila nuėmė seną tošį ir uždėjo šviežią. Ranka kažkokia 
sumenkusi, nes ja nesinaudoju, tačiau, regis, gyja. Tik Aila nori, kad tvars- 
tį dar panešiočiau. Ji sakė, kad vėliau ranka papilnės. 

— Neabejoju, kad taip ir bus. 

— Neįsivaizduoju, kodėl bėgūnas su šamuda taip ilgai negrįžta. Tiesa, 
Aila paaiškino, ką daryti, ne tik man, bet ir Dolandui, Tolijai, Karolijai ir 
keliems kitiems žmonėms. Susitvarkysime be jos, esu tuo tikra, nors labiau 
norėtume, kad judu pasiliktumėte. Dar nevėlu persigalvoti. 

— Man reiškia daugiau nei galiu apsakyti, Rošarija, kad jūs taip noriai 
mus priimtumėte... Ypač Dolandas, dėl Ailos... kilmės... 

Ji sustojo ir įsmeigė į zelandonietį akis. 

— Tai kelia tau nerimą, tiesa? 

Jondalaras pajuto, kaip jį išmušė karštis ir raudonis. 

— Taip, - pripažino jis. - Tiesą sakant, jau nebe. Vis dėlto, žinant, ką 
apie plokščiagalvius mano Dolandas, o ją vis tiek priimtumėte... Negaliu 
paaiškinti, ką jaučiu. Man palengvėjo. Nenoriu, kad ji būtų skaudinama. 
Jau ir taip pakankamai prisikentėjo. 

— Dėl to ji stiprėja, - Rošarija tyrinėjo jauną vyrą, matė susirūpinimo 
raukšles, sunerimusį stulbinamai mėlynų akių žvilgsnį. - Tu seniai keliauji, 
Jondalarai. Matei daugybę žmonių, išmokai kitokių papročių, kitų būdų, 
netgi kitų kalbų. Tavo žmonės tavęs gali nebepažinti. Tu netgi kitoks nei 
išėjai iš čia, ir jie bus visai kitokie, nei tu juos pameni. Jūs manysite, kad 
nepasikeitėte, o iš tikrųjų... 

— Aš taip nerimavau dėl Ailos. Nepagalvojau apie tai, bet tu teisi. Pra- 
ėjo daug laiko. Aila gali prisitaikyti kur kas geriau nei aš. Jie bus svetimi, ir 
ji greitai apie juos viską sužinos, kaip visada... 

— Otuturi lūkesčių, - pritarė Rošarija, vėl eidama link medinių name- 
lių. Prieš eidama į vidų moteris vėl sustojo. - Tu visada būsi čia laukiamas, 
Jondalarai. Jūs abu. 

— Ačiū, bet kelias toks tolimas. Nė nenumanai, kaip toli, Rošarija. 

— Neklysti. Nenumanau. O tu žinai ir esi įpratęs keliauti. Jei kada nu- 
spręsi grįžti, kelias neatrodys toks tolimas. 

— Kaip žmogus, kuris nė nesapnuodavo ilgų kelionių, aš jau nukeliavau 
toliau nei norėjau, - atsakė Jondalaras. - Kai grįšiu, manau, mano kelio- 
nės pasibaigs. Neklydai sakydama, kad laikas įsikurti; bet gal priprasti prie 
namų lengviau, kai turi pasirinkimą. 

Pastūmę įėjimo užuolaidą viduje jie rado tiktai Markeną. 

— Kur Aila? — pasiteiravo Jondalaras. 

- Jiedvi su Tolija nuėjo pasiimti džiūstančių augalų. Negi nematei, Ro- 
šarija? 

— Mes atėjome iš aikštelės. Maniau, jos čia, - atsakė Jondalaras. 

— Buvo. Aila pasakojo "Tolijai apie vaistus. Nuo tada, kai vakar Aila 
kitą, išskyrus augalus ir kam jie tinka. Ta moteris daug žino, Jondalarai. 

- Žinau! Tik neįsivaizduoju, kaip ji viską prisimena. 

- Jos išėjo šį rytą ir grįžo su pilnais krepšiais. Visokiausių žolių. Net plo- 


nytėmis geltonomis vijoklių gijomis. Dabar ji aiškina, kaip jas paruošti, - 

tarė Markenas. - Labai apmaudu, kad jūs išeinate, Jondalarai. Tolija pasiilgs 
Ailos. Mes visi pasiilgsime jūsų abiejų. 

— Nelengva išeiti, bet... 

— Suprantu, tai dėl Tonolano. Noriu tau šį tą padovanoti, — tarė Mar- 
kenas ir pradėjo raustis po medinę dėžę, pilną visokiausių rykų ir įrankių, 
padarytų iš medžio, kaulų ir ragų. 

Jis ištraukė keistai atrodantį daiktą, pagamintą iš pagrindinės elnio rago 
atšakos, su mažutėmis išpjovomis ir skyle vos žemiau tos vietos, kur susi- 
jungė šakos. Jis buvo išpuoštas, bet ne geometrinėmis formomis ir stilizuo- 
tomis paukščių bei gyvūnų figūromis, kaip įprasta šaramudojams. Aplink 
rankeną buvo išraižyti labai gražūs, tarsi gyvi gyvūnai: elniai ir kalnų ožkos. 
Kažkodėl Jondalarą nupurtė drebulys. Atidžiau įsižiūrėjęs į daiktą vyras jį 
atpažino. 

- Tai Tonolano iečių korų tiesintuvas! - šūktelėjo jis. 

„Kiek kartų stebėjau, kaip brolis naudoja šį įrankį, - pagalvojo jis. Jon- 
dalaras netgi prisiminė, kada Tonolanas jį gavo. 

— Pamaniau, norėsi turėti prisiminimui. Tikiuosi, jis padės ieškoti bro- 
lio dvasios. Be to, kai palydėsit jį... jo dvasią... ilsėtis, gal jis norės tai pasilik- 
ti, - pasakė Markenas. 

— Dėkoju tau, Markenai, - tarė Jondalaras, paėmė tvirtą įrankį ir su 
nuostaba bei pagarba jį apžiūrėjo. Tas daiktas buvo taip suaugęs su broliu, 
kad sugrąžino pliūpsnius prisiminimų. - Man tai daug reiškia, - Jondalaras 
pasvėrė jį rankoje, pakilnojo, tarsi jausdamas Tonolano buvimą. - Manau, 
tu teisus. Čia tiek daug Tonolano, kad kone jį jaučiu. | 

— Turiu šį tą ir Ailai padovanoti, atrodo, pats laikas, - tarė Rošarija, ei- 
dama laukan. Jondalaras išsekė iš paskos. 

Aila su Tolija greitai susižvalgė, kai jiedu įėjo į Rošarijos namelį, ir aki- 
mirką moterį užplūdo keistas jausmas, kad jie pertraukė kažką asmeniška 
ar paslaptinga, tačiau pasveikinimo šypsenos tą jausmą išsklaidė. Ji nuėjo į 
namelio gilumą ir nuo lentynos paėmė ryšulį. 

- Tai tau, Aila, - tarė Rošarija, - už tai, kad man padėjai. Suvyniojau, kad 
kelionėje nesusiteptų. Vėliau tą skiautę galėsi panaudoti kaip rankšluostį. 

Aila nustebusi ir jausdamasi pamaloninta atrišo virvelę ir išlankstė 
minkštą ožkeną. Pasirodė dar daugiau geltonos odos, dailiai išpuoštos karo- 


liukais ir plunksnomis. Odos grožis užėmė kvapą. Tai buvo pati gražiausia 

kada matyta tunika. Po ja gulėjo sulankstytos moteriškos kelnės, priekyje 
ir viršuje gausiai dekoruotos tokiu pačiu kaip tunika raštu. 

— Rošarija! Kaip gražu! Niekada nemačiau nieko gražesnio. Beveik per 
gražu vilkėti, - gėrėjosi Aila. Tada padėjo drabužį ir apkabino moterį. Pir- 
„mą kartą nuo atvykimo Rošarija pastebėjo keistą Ailos akcentą, ypač tai, 
kaip ji taria kai kuriuos žodžius. Vis dėlto jis nepasirodė nemalonus. 

- Viliuosi, tau tiks. Gal pasimatuok, kad visi galėtume pažiūrėti? - pa- 
siūlė Rošarija. 

— Tikrai manai, kad turėčiau tai padaryti? — pasitikslino Aila, kone 
bijodama paliesti drabužius. 

— Turi žinoti, ar tiks, kad galėtum vilkėti per judviejų su Jondalaru 
jungtuves, tiesa? 

Aila nusišypsojo Jondalarui. Ji jautėsi susijaudinusi ir laiminga dėl dra- 
bužio, bet susilaikė nepaminėjusi, kad jau turi nuostabią tuniką, kurią pa- 
dovanojo Taluto moteris Nezė iš Liūto stovyklos. Tikrai negalės apsivilkti 
abiejų, tačiau dailiam naujam apdarui ištaikys labai ypatingą progą. 

— Aš irgi tau šį tą turiu, Aila. Nė iš tolo ne taip gražu, tačiau naudin- 
ga, — įsiterpė Tolija, duodama jai saują minkštos odos juostelių, kurios 
buvo sukištos į maišelį ir kabojo nuo juosmens. 

Aila paėmė juosteles ir vengė pažvelgti į Jondalarą. Ji tiksliai žinojo, 
kam jos skirtos. 

— Kaip supratai, kad man reikia naujų dirželių mano mėnulio laikui, 
Tolija? 

— Moteriai visada ne pro šalį turėti naujų, ypač keliaujant. Turiu tau 
ir puikiai sugeriančių įklotų. Mudvi su Rošarija šnektelėjome. Ji parodė 
man apdarą, kurį tau pasiuvo, ir aš norėjau tau ką nors gražaus padovanoti, 
tačiau daug pasiimti į kelionę negali. Tada pradėjau galvoti apie tai, ko tau 
gali reikėti, - savo praktiškos dovanos pasirinkimą paaiškino Tolija. 

- Tai tobula. Negalėjai padovanoti nieko, ko man būtų reikėję arba 
būčiau norėjusi labiau. Tu tokia sumani, Tolija, - tarė Aila, tada nusisuko 
ir sumirksėjo. - Aš tavęs pasiilgsiu. 

— Liaukis, juk dar neišeini, bent jau iki rytojaus ryto. Tada bus apstu 
laiko ašaroms, - sudraudė Rošarija, nors jos pačios akys jau drėko. 

Tą vakarą Aila ištuštino abu savo nešulių krepšius ir paskleidė viską, 


ką norėjo pasiimti į kelionę. Ji mėgino nuspręsti, kaip viską sutalpinti, 

įskaitant ir daugybę padovanoto maisto. Jondalaras taip pat šiek tiek įsi- 
dės, tačiau ir pats neturi daug vietos. Jie kelis kartus tarėsi dėl apskritosios 
valties mėgindami nuspręsti, ar jos nauda kertant upes bus verta pastangų, 
kurių prireiks tempiant ją per miškais apaugusius kalnų šlaitus. Galiausiai 
nusprendė ją pasiimti. 

— Kaip ketini visa tai sutalpinti vos į du krepšius? — pasiteiravo Jonda- 
laras, žiūrėdamas į krūvą paslaptingų, rūpestingai suvyniotų ryšulių. Vyras 
sunerimo, ar tik jie nepasiėmė per daug daiktų. - Ar tikrai viso to reikės? 
Kas tame ryšulyje? 

- Visi mano vasariniai drabužiai, - tarė Aila. - Juos ir paliksiu, jei ne- 
tilps, bet man reikės drabužių vilkėti kitą vasarą. Tiesiog džiaugiuosi, kad 
jau nebereikia neštis žieminių drabužių. 

—- Hmm! - numykė jis, negalėdamas nuginčyti jos teiginių, tačiau vis 
dar buvo susirūpinęs dėl krovinio. Jis peržvelgė krūvą ir pastebėjo ryšulį, 
kurį jau buvo matęs anksčiau. Ji gabenasi jį visą kelią, bet jis vis dar nežino, 
kas jame. - O kas čia? 

— Jondalarai, ne itin padedi, - papriekaištavo Aila. - Kodėl tau nepasi- 
ėmus šitų Karolijos dovanotų kelioninio maisto sausainukų? Pažiūrėk, ar 


jiems neatsirastų vietos tavo krepšiuose? 


— Ramiai, Lenktynininke, nusiramink, - kalbėjo Jondalaras, stipriau 
prilaikydamas vadeles. Kartu vyras tapšnojo eržilo skruostą ir glostė spran- 
dą mėgindamas jį nuraminti. - Tikriausiai jis numano, kad mes pasiruošę, 
ir nekantrauja pajudėti. 

— Esu tikras, Aila tuoj ateis, - tarė Markenas. - Per tą trumpą laiką 
tos dvi moterys labai susidraugavo. Tolija visą praėjusią naktį verkė, taip 
norėjo, kad pasiliktumėte. Atvirai pasakysiu - ir man labai gaila matyti jus 
išeinančius. Vis dairėmės, šnektelėjome su vienu kitu, bet taip ir nerado- 
me, su kuo norėtume viskuo dalytis, kol nepasirodėte jūs. Mums netrukus 
reikės įsipareigoti. Ar tu tikras, kad nepersigalvosi ? 

— Nė neįsivaizduoji, Markenai, koks sunkus man šis sprendimas. Kas 


žino, ką rasiu grįžęs namo? Mano sesuo užaugo ir tikriausiai manęs nė 

neprisimins. Neįsivaizduoju, ką veikia ir kur yra mano vyresnysis brolis. 
Tik viliuosi, kad motina vis dar gyva, - kalbėjo Jondalaras. - Ir Dalana- 
ras, mano židinio vyras. Mano artima pusseserė, kito jo židinio duktė, pati 
jau galėtų būti motina, tačiau net nežinau, ar ji susijungusi. Jei turi porą, 
tikriausiai to vyro nė nepažinosiu. Aš tikrai nieko nebepažinsiu, o čia vi- 
siems jaučiuosi toks artimas. Vis dėlto privalau išeiti. 

Markenas linktelėjo. Yhaha tyliai sužvengė, ir abu atsisuko. Iš namelio 
išėjo Aila, Rošarija ir Tolija su Šamija ant rankų. Mergaitė ėmė rangyrtis, 
norėjo ištrūkti, nes pamatė Vilką. 

- Nežinau, ką darysiu su Šamija, kai Vilko nebebus, - tarė Markenas. — 
Ji nori, kad jis visą laiką būtų šalia. Miegotų kartu, jei leisčiau. 

— Gal pavyks jai surasti vilkų jauniklį, - priėjęs tarstelėjo Karlonas. Jis 
ką tik užlipo iš prieplaukos. 

— Apie tai nepagalvojau. Nebūtų lengva, bet gal ir pavyktų pačiupti 
vieną mažylį iš vilkų irštvos, - susimąstė Markenas. - Bent jau pažadėsiu 
jai pamėginti. Reikės juk kažką pasakyti. 

- Jei ieškosi, pasirūpink, kad tikrai būtų mažas, - patarė Jondalaras. — 
Vilkas dar buvo neatjunkytas, kai jo motina žuvo. 

— Kaip Aila jį maitino be motinos pieno? - pasiteiravo Karlonas. 

— Ir man tada buvo smalsu, - atsakė Jondalaras. - Aila pasakė, kad kū- 
dikiai gali valgyti tą patį kaip ir jų motinos, tačiau maistas turi būti minkš- 
tesnis ir lengviau kramtomas. Ji išvirė sultinio, mirkė jame minkštą odą ir 
leido jam žįsti, labai smulkiais kąsneliais pjaustė mėsą. Dabar jis ėda viską, 
ką mes valgome, tačiau kartais mėgsta pamedžioti vienas. Jis netgi išbaido 
mums gyvūnų. Padėjo sumedžioti ir tą elnią, kurio mėsos atsigabenome 
su savimi. 

— Kaip priverčiate jį daryti tai, ko norite jūs? - klausinėjo Markenas. 

— Aila tam skiria daug laiko. Parodo jam ir vis kartoja, kol jis teisingai 
supranta. Nuostabu, kiek daug žvėris gali išmokti, be to, jis taip trokšta jai 
įtikti, - atsakė Jondalaras. 

— Visiems tai akivaizdu. Kaip manai, ar tai tik dėl jos? Juk ji, šiaip ar 
taip, šamuda, - pasakė Karlonas. - Ar bet kas gali priversti gyvūnus daryti 
tai, ką jis nori? 

— Aš joju Lenktynininkui ant nugaros, - pasakė Jondalaras, - o aš ne 


šamuda. 

— Nebūčiau toks tikras, - tarstelėjo Markenas, o paskui nusijuokė. — 
Nepamiršk, mačiau tave tarp moterų. Manau, tu bet kurią gali priversti 
daryti viską, ko tik panorėjęs. 

Jondalaras išraudo. Pastaruoju metu jis tikrai apie tai negalvojo. 

Eidama artyn Aila išvydo, koks išraudęs Jondalaras. Netikėtai pasirodė 
Dolandas. 

— Paėjėsiu kiek su jumis, kad parodyčiau takus ir geriausią kelią per 
kalnus, - pasiūlė jis. 

— Dėkoju, tai mums labai padės, - pasakė Jondalaras. 

— Ir aš eisiu, - neatsiliko Markenas. 

— Aš irgi norėčiau, - prisijungė Darvalas. Aila dirstelėjusi pamatė, kad 
jaunuolis vilki Jondalaro padovanotus marškinius. 

— Tada ir aš, — tarė Rakarija. 

Darvalas dirstelėjo į ją piktai susiraukęs, mat manė, kad ji kaip visada 
spoksos į Jondalarą. O mergaitė susižavėjusi žvelgė į jį. Aila stebėjo, kaip 
jaunuolio veide apmaudą ir pyktį pakeičia sutrikimas, paskui supratimas ir 
galiausiai užlieja nuostabos raudonis. 

Kone visi susirinko aikštelės viduryje atsisveikinti su svečiais, ir dar ke- 
letas žmonių pareiškė norą paėjėti dalį kelio. 

— Aš neisiu, - žiūrėdama į Jondalarą, paskui į Ailą pasakė Rošarija. 
Labai norėčiau, kad pasiliktumėte. Linkiu jums geros kelionės. 

— Dėkoju, Rošarija, - tarė Jondalaras ir apkabino moterį. - Mums pri- 
reiks tavo linkėjimų, kol nukeliausime į mano namus. 

- Tai aš turiu tau dėkoti, Jondalarai, kad atvedei Ailą. Nenoriu net 
galvoti, kas būtų, jei ji nebūtų pasirodžiusi, - ji ištiesė Ailai ranką. Jaunoji 
gydytoja ją paėmė, o paskui ir kitą, vis dar su perpete, suspaudė abi. Mote- 
ris apsidžiaugė pajutusi, jog Rošarija spustelėjo abi rankas. Tada moterys 
apsikabino. | 

Keletas šaramudojų irgi atsisveikino, tačiau dauguma žmonių ruošėsi 
kartu eiti bent jau dalį kelio. 

— Ar tu eisi, Tolija? - paklausė Markenas, taikydamasis prie Jondalaro 
žingsnio. 

— Ne, - jos akyse žvilgėjo ašaros. - Nenoriu eiti. Kelyje nebus lengviau 
atsisveikinti nei čia, - ji pakėlė galvą į išstypusį zelandonietį. - Man sun- 


ku dabar maloniai su tavimi kalbėti, Jondalarai. Visada tave mylėjau, dar 

labiau patikai man po to, kai atsivedei Ailą. Taip troškau, kad judu pasi- 
liktumėte, tačiau tu nelieki. Nors ir suprantu kodėl, nuo to man nė kiek 
ne lengviau. 

- Apgailestauju, kad jautiesi blogai, Tolija, - tarė Jondalaras. - Norė- 
čiau padaryti ką nors, kad pasijustum geriau. 

— Yra vienas dalykas, bet tu to nepadarysi, - atkirto ji. 

Tai buvo taip būdinga Tolijai — sakyti būtent tai, ką galvoja. Šis jos 
būdo bruožas patiko Jondalarui. Niekada nereikėjo spėlioti, ką iš tikrųjų 
moteris turi omenyje. 

— Nepyk ant manęs. Jei galėčiau pasilikti, nieko nebūtų maloniau nei 
susijungti su tavimi ir Markenu. Nė nenumanai, koks išdidus pasijutau, 
kai tai pasiūlėte, ar kaip sunku man išeiti būtent dabar, tačiau kažkas trau- 
kia. Net tiksliai nežinau, kas verčia, bet turiu eiti, Tolija, — jis žvelgė į mo- 
terį savo stulbinamai mėlynomis akimis, kupinomis nuoširdaus sielvarto, 
susirūpinimo ir meilės. 

— Jondalarai, neturėtum sakyti gražių dalykų ir šitaip į mane žiūrėti. 
Tada aš dar labiau noriu, kad pasiliktum. Paprasčiausiai apkabink mane, - 
pasakė Tolija. 

Zelandonietis pasilenkęs apkabino jauną moterį ir pajuto, kaip ji vir- 
pa, mėgindama suvaldyti ašaras. Paskui Tolija atsitraukė ir pažvelgė į greta 
stovinčią aukštą šviesiaplaukę. 

— O, Aila, nenoriu, kad išeitum, - ir jos sriūbaudamos puolė viena kitai 
į glėbį. 

— Ir aš nenoriu išeiti, norėčiau pasilikti. Jondalaras turi eiti, o aš priva- 
lau eiti su juo, — tarė Aila, verkdama ne mažiau nei Tolija. Staiga jaunoji 
motina ištrūko, pastvėrė Šamiją ir nubėgo link namelių. 

Vilkas pasileido paskui jas. 

- Pasilik, Vilke! — paliepė Aila. 

- Vilkeli! Noriu savo Vilkelio, - verkė mergaitė, tiesdama rankutes į 
gauruotą plėšrūną. 

Vilkas suinkštė ir pakėlė akis į Ailą. 

— Lik čia, Vilke, - pakartojo ji. - Mes išeiname. 


Aila su Jondalaru stovėjo proskynoje, nuo kurios vėrėsi plati kalnų pa- 
Markenas, Karlonas bei Darvalas taku nueina atgal. Didelė minia, kuri 
leidosi jų lydėti, pakeliui dvigubai, paskui trigubai sumažėjo. Paskutinis 
vyrų ketvertas, pasiekęs kelio vingį, atsisuko ir pamojavo. 

Aila mojo judesiu, reiškiančiu „grįžkite“, delną atsukusi į save. Staiga ją 
perliejo supratimas, kad daugiau niekada nepamatys šitų šaramudojų. Per 
tą trumpą laiką, kol juos pažino, moteris spėjo juos pamilti. Jie svetingai ją 
priėmė, prašė pasilikti, ir ji būtų mielai su jais gyvenusi. 

Šitas išvykimas priminė atsisveikinimą su mamutojais vasaros pradžio- 
je. Jie taip pat jai buvo geri, ji karštai mylėjo daugumą jų. Būtų laimingai su 
jais gyvenusi, tačiau būtų tekę taikstytis su sielvartu, kurį sukėlė Ranekui, 
be to, išeidama buvo apimta jaudulio, kad grįžta namo su mylimu vyru. 
Tarp šaramudojų nebuvo jokio nuslėpto liūdesio, todėl išsiskirti buvo dar 
sudėtingiau. Nors Aila mylėjo Jondalarą ir neabejojo, kad nori eiti su juo, 
ji sulaukė šilto priėmimo ir draugystės, kurią buvo sunku šitaip nutraukti. 

„Kelionės pilnos atsisveikinimų“, - galvojo Aila. Ji netgi ištarė pasku- 
tinį sudiev sūnui, kurį paliko gentyje. Nors, jei būtų pasilikusi čia, kurią 
dieną būtų galėjusi su ramudojais laivu nuplaukti iki Didžiosios Motinos 
Upės deltos. Iš ten galėtų leistis į žygį aplink pusiasalį ir paieškoti naujojo 
savo sūnaus genties urvo. O dabar jau nebeverta apie tai galvoti. 

Nebus daugiau progų grįžti į gentį, jokios paskutinės galimybės to ti- 
kėtis. Jos gyvenimas krypsta viena linkme, sūnaus likimas veda jį kitur. Iza 


jai liepė susirasti saviškius, susirasti savo porą. Ką gi, Ailą priėmė jos rūšies 

žmonės, ji rado vyrą, kurį myli ir kurio pati yra mylima. Vis dėlto, kad ir ką 
ji įgijo, buvo netekčių. Viena jų — jos sūnus, ir tai reikia pripažinti. 

Jondalaras taip pat jautėsi tuščias ir nelaimingas stebėdamas, kaip pa- 
skutinis ketvertas suka namų link. Jie visi buvo draugai, su kuriais gyve- 
no kelerius metus ir kuriuos puikiai pažinojo. Nors juos siejo ne kraujo 
giminystė, Jondalaras laikė juos tokiais artimais, lyg būtų susigiminiavę 
pagal motinos liniją. Apsisprendęs grįžti prie tikrųjų šaknų, šios šeimos jis 
tikriausiai daugiau nebepamatys, ir tai liūdino. 

Kai paskutinis šaramudojas dingo iš akių, Vilkas atsitūpė, pakėlė gal- 
vą, kelis kartus kiauktelėjo, o paskui, sutrikdydamas saulėto ryto ramybę, 
giliai, iš visos gerklės užkaukė. Keturi vyrai dar kartą pasirodė tako apačio- 
je ir paskutinį kartą pamojavo supratę, jog Vilkas irgi su jais atsisveikina. 
Sraiga pasigirdo atsakomasis kito vilko staugimas. Prieš leisdamasis žemyn 
taku Markenas atsisuko pažiūrėti, iš kurios pusės jis sklinda. Tada Aila su 
Jondalaru apsisuko ir atsigręžė į kalnus, kurių viršūnės žėrėjo melsvai žaliu 
ledu. 

Nors ne tokie aukšti kaip kalnagūbris vakaruose, kalnai, kuriais jie ke- 
liavo, susiformavo maždaug tuo pačiu metu, visai neseniai, per paskuti- 
nę kalnų formavimosi epochą - neseniai, palyginti su dramblotais, lėtais 
storos akmenuotos plutos, plūduriuojančios ant išsilydžiusios senovinės 
žemės šerdies, judesiais. Išsikilnojusi lygiagrečių kalnagūbrių eilėmis kal- 
nų formavimosi laikotarpiu, kuris visam žemynui suteikė aštrų reljefą, ši 
atšiauri, toliausiai į rytus nusidriekusi didelė kalnų sistema buvo gyva, pa- 
sidengusi žaluma. 

Lapuočiai medžiai suformavo siaurą juostą tarp lygumų apačioje, ku- 
rias vis dar šildė besibaigiančios vasaros saulė, ir vėsesnių aukštumų. Pir- 
miausia ąžuolų ir bukų, kiek vėliau - skroblų bei klevų lapai jau puošėsi 
spalvotu raudonai geltonu gobelenu, ties aukštesniais kraštais apibrėžtu 
tamsia eglių žaluma. Žemai nusileidusi spygliuočių mantija, kurią sudarė 
ne tik eglės, bet ir kukmedžiai, kėniai, pušys bei spyglius metantys mau- 
medžiai, ropštėsi apvaliomis, žemomis kalvomis ir stačius aukštesnių vir- 
šūnių šlaitus dengė subriliausiais žalios spalvos, kurią geltonais lopais dažė 
maumedžiai, atspalviais. Virš medžių juostos plytėjo vasaržalių alpinių 
pievų juosta, sezono pradžioje kasmet pabaldavusi nuo sniego. Viską vai- 


nikavo sunki mėlynai žalsvo ledynų ledo kepurė. 

Karštis, pietines lygumas glostęs trumpalaikiu šiltos vasaros prisilieti- 
mu, jau blėso, pamažu užleido vietą kibiems šalčio gniaužtams. Nors atši- 
limas kiek sutramdė šaltį - kelis tūkstančius metų truko tarpledynmetis — 
tarsi žinodamas, kad po tūkstančių metų teks atsitraukti, šaltis pasiruošė 
paskutiniam žemės puolimui. Net kiek sumenkę ledynai ne tik dengė že- 
mas kalnų smailes ir gaubė aukštus uolų šlaitus — jie savo gniaužtuose laikė 
visą žemyną. 

Aila su Jondalaru miškinga teritorija daugiau ėjo nei jojo arkliais, iš pa- 
skos kaip kokį kliuvinį tempdami ant baslių pritvirtintą apskritąją valtelę. 
Jie žygiavo stačiomis įkalnėmis, jų keteromis, brido akmenų nuobirynais, 
žemyn leidosi stačiais dabar jau sausų vandens griovių, kuriuos išgraužė pa- 
vasarinis ledo ir sniego tirpsmas bei stiprios liūtys pietiniuose kalnuose, 
šlaitais. Keliuose giliuose grioviuose buvo užsilikę vandens, jis lėtai tekė- 
jo per pūvančios augmenijos mulčių ir minkštą dirvožemį, klampinusį ir 
žmonių, ir arklių kojas. Kituose grioviuose sruvo skaidrūs upeliukai, tačiau 
netrukus, po audringų rudens liūčių, vėl visi grioviai bus sklidini vandens. 

Žemėliau, retuose plačialapių medžių miškuose, eiti kliudė miško pa- 
klotė. Teko brautis pro krūmus ir erškėtynus arba ieškoti, kaip juos apeiti. 
Standžios skaniųjų gervuogių rykštės ir dygliuotos virkščios buvo sunkiai 
įveikiama užtvara: jos draskė plaukus, drabužius ir odą, plėšė odas ir kai- 
lius. Stepinių arkliukų, prisitaikiusių gyventi šaltose, atvirose lygumose, 
gauruoti kailiai kliuvo ir vėlėsi, netgi Vilkas nukentėjo nuo dagių. 

Visi labai apsidžiaugė pagaliau pasiekę spygliuočių juostą. Pastovia- 
me jų šešėlyje vešėjo tik minimali paklotė, nors stačiuose šlaituose, kur 
medžių laja nebuvo tokia tanki, saulės prasiskverbė daugiau nei lygiame 
plote, tad gausiai augo krūmai. Nebuvo lengviau joti tankiais aukštų me- 
džių miškais — ten arkliams teko ieškotis kelio tarp medžių kamienų, o 
raiteliams — lankstytis nuo žemai nukarusių šakų. Pirmą naktį jie nakvojo 
nedidelėje proskynoje ant kauburio, apsupto spygliuotų medžių smailių. 

Jau artinosi kitos dienos vakaras, kai keliautojai pasiekė pamiškę. Ga- 
liausiai išsilaisvinę iš susiraizgiusių krūmų ir nebetrukdomi aukštesnių 
medžių, jie greta sraunaus šalto upokšnio atviroje pievoje pasistatė palapi- 
nę. Arkliai jau nekantravo ganytis. Nors jie labiau mėgo įprastą šiurkštes- 
nį, sausą žemesnių, karštesnių vietų pašarą, saldi alpinių pievų žolė ir gėlės 


irgi puikiai tiko. 

Proskynoje ganėsi nedidelė elnių banda. Patinai energingai trynė ragus 
į šakas ir uolų atodangas, kad ruošiantis rudens rujai nuo ragų nukristų 
minkšta, aksominė odos ir kraujagyslių danga. 

— Netrukus prasidės jų malonumų sezonas, - ruošdamas ugniavietę 
tarstelėjo Jondalaras. - Jie ruošiasi kovoms ir poravimuisi. 

— Ar kovos patinams yra malonumas? - pasiteiravo Aila. 

— Niekada apie tai negalvojau, tačiau kai kuriems - galbūt, - pripažino 
jis. 

— Ar tau patinka grumtis su kitais vyrais? 

Rimtai svarstydamas klausimą Jondalaras suraukė kaktą. 

— Aš savo jau atkovojau. Kartais dėl vienos ar kitos priežasties esi įtrau- 
kiamas į kokią kovą, tačiau negaliu pasakyti, kad man tai patiktų. Nepa- 
tinka, jei tai rimta. Vis dėlto mėgstu eiti imčių ar kaip kitaip pasivaržyti. 

— Genties vyrai tarpusavyje nekovoja. Tai neleistina, tačiau jie rengia 
varžybas, - papasakojo Aila. - Moterys taip pat rungtyniauja, bet jų var- 
žybos kitokio pobūdžio. 

— Kuojos skiriasi ? 

Aila tylėdama svarstė. 

— Vyrai varžosi dėl to, ką jie daro, moterys - dėl to, ką pagamina, - 
pagaliau atsakė ji ir nusišypsojo, - įskaitant vaikus, nors tos varžybos labai 
subtilios, ir kone kiekviena mano, kad yra laimėtoja. 

Aukštėliau ant kalno Jondalaras pastebėjo muflonų šeimyną. Jis parodė 
Ailai laukines avis didžiuliais ragais, kurie dailiai rietėsi prie pat jų galvų. 

— Va šitie tai tikri kovotojai, - tarė vyras. - Kai įsibėgėję žiebia vienas 
kitam į kaktą, skamba kaip perkūno trenksmas. 

— Kai elniai ar avinai lekia vienas į kitą atstatę ragus, kaip manai, ar jie 
iš tikrųjų kovoja? Ar jie varžosi? - pasiteiravo Aila. 

— Nežinau. Jie gali sužeisti vienas kitą, tačiau taip nutinka nedažnai. 
Paprastai vienas pasiduoda, kai kitas pasirodo stipresnis, o kartais jie tie- 
siog styrina aplink vienas kitą ir mauroja, visiškai nekovoja. Galbūt tai 
labiau varžybos nei tikra kova, - Jondalaras nusišypsojo. - Tu užduodi 
įdomių klausimų, moterie. 

Kai saulė pasislėpė už kalnų, iki tol pūtęs gaivus, vėsus vėjas tapo šal- 
tas. Kiek anksčiau dieną žemyn sūkuriavo lengvos snaigės ir tirpo atvirose 
saulėtose vietose; jų šiek tiek susikaupė šešėliuotuose užkaboriuose ir pra- 


našavo galimai šaltą naktį arba artėjantį gausesnį sniegą. 

Vilkas prašapo vos žmonėms pastačius odinę pastogę. Jis negrįžo iki 
tamsos, tad Aila sunerimo. 

— Gal sušvilpti ir jį pasišaukti? - Jondalaro paklausė ji, kai jie taisėsi 
nakčiai. 

— Juk ne pirmas kartas, kai jis išeina vienas pamedžioti, Aila. Tiesiog 
pripratai, kad jis vis šalia, nes laikei jį prie savęs. Jis sugrįš, — tikino Jonda- 
laras. 

— Viliuosi, iki ryto sugrįš, - atsakė moterys dairydamasi, bergždžiai 
mėgindama ką tamsoje įžiūrėti toliau, už stovyklos laužo. 

— Jis gyvūnas; jis žino, ką daro. Grįžk ir sėskis, - ramino ją vyras. Jis 
įmetė į laužą dar vieną pliauską ir stebėjo, kaip į dangų šoka kibirkštys. — 
Pažvelk į tas žvaigždes. Ar kada matei tokią daugybę? 

Aila pakėlė akis ir pajuto, kaip ją užplūsta nuostaba. 

- Atrodo, jų labai daug. Gal dėl to, kad čia mes kiek arčiau dangaus ir 
matome jų daugiau, ypač mažesnių... O gal jos toliau? Kaip manai, jų yra 
visur? 

— Nežinau. Niekada apie tai negalvojau. Kas gali žinoti? - atsakė Jon- 
dalaras. 

— Kaip manai, gal tavo Zelandonė gali žinoti ? 

— Ji gali, tačiau nesu tikras, kad pasakytų. Yra daugybė dalykų, kuriuos 
išmanyti skirta tik tiems, kurie tarnauja Motinai. Tu keli keisčiausius klau- 
simus, Aila, - pakartojo Jondalaras, jausdamas kūną krečiantį drebulį. 
Vyras pridūrė: - Darosi šalta, o mums reikia anksti pajudėti. Dolandas 
sakė, kad bet kuriuo metu gali prasidėti lietūs. Čia tai gali reikšti sniegą. 
Norėčiau pereiti kalnus kuo greičiau. 

— Tuojau ateisiu. Noriu įsitikinti, kad Yhaha ir Lenktynininkui viskas 
gerai. Gal Vilkas su jais? 

Aila vis dar nerimavo, kai lindo į miego kailius. Ji grimzdo į miegą lėtai, 
nes stengėsi išgirsti menkiausią krebždesį, kuris rodytų sugrįžus Vilką. 


Buvo tamsu, per tamsu, kad ką įžiūrėtum už žvaigždžių, daugybės 


žvaigždžių, kurios skriejo iš laužo į naktinį dangų, tačiau Aila nenuleido 

akių nuo tų švieselių. Pasirodė dvi žvaigždutės, dvi geltonos švieselės, ju- 
dėjusios šalia viena kitos. Tai buvo akys, akys vilko, kuris žiūrėjo į ją. Žvėris 
apsisuko ir pradėjo eiti, ir ji suprato, jog reikia sekti paskui jį, bet kai jis 
atsistojo, kelią staiga užtvėrė didžiulis lokys. 

Ji išsigandusi atsitraukė, žvėris atsistojo ant užpakalinių letenų ir su- 
riaumojo. Dirstelėjusi antrą kartą Aila pamatė, kad iš tikrųjų tai visai ne 
lokys. Tai buvo Krebas, šamanas, apsivilkęs lokio kailio apsiaustą. 

Tolumoje ji girdėjo ją šaukiantį sūnų. Dirstelėjo už didžio burtininko 
ir pamatė vilką, bet tai nebuvo paprastas vilkas. Tai buvo vilko, Durko 
totemo, dvasia, ir ji norėjo, kad Aila sektų iš paskos. Vilko dvasia virto 
Durku, ir dabar jau Durkas norėjo, kad ji sektų paskui jį. Jis dar kartą ją 
pašaukė, tačiau, kai ji pabandė eiti paskui jį, Krebas vėl užstojo kelią. Jis 
rodė į kažką jai už nugaros. 

Atsisukusi Aila pamatė į urvą vedantį taką, ne gilų urvą, bet išsikišusią 
šviesaus akmens atbrailą uolos šlaite, o virš jos - keistą riedulį, kuris atrodė 
tarsi prišalęs bevirstantis per kraštą. Kai vėl atsigręžė, Krebas su Durku 
buvo dingę. 


— Krebai! Durkai! Kur jūs? - pašokusi suriko Aila. 

- Aila, tu ir vėl sapnavai, - tarė Jondalaras, taip pat atsisėsdamas. 

- Jie dingo. Kodėl jis man neleido eiti kartu? - virpančiu balsu kalbėjo 
Aila, jos akyse tvenkėsi ašaros. 

— Kas dingo? - pasiteiravo Jondalaras ją apkabindamas. 

— Durkas dingo, o Krebas neleido eiti paskui jį. Jis užtvėrė kelią. Kodėl 
jis man neleido eiti kartu? - Jondalaro glėbyje sriūbavo Aila. 

— Tai buvo sapnas, Aila. Tik sapnas. Gal jis ką nors reiškia, bet tai tik 
sapnas. 

— Tu teisus. Suprantu, kad tu teisus, bet buvo taip tikroviška, - vis kar- 
tojo moteris. 

— Ar tu galvojai apie savo sūnų, Aila? 


— Tikriausiai, - atsakė ji. - Galvojau, kad niekada jo nebepamatysiu. 

— Galbūt todėl jį ir sapnavai. Zelandonė vis sako, kad jei susapnuoji 
tokį sapną, reikia pamėginti viską prisiminti, ir gali būti, kad vieną dieną 
suprasi, - pasakė Jondalaras, mėgindamas tamsoje įžiūrėti mylimosios vei- 
dą. - Pasistenk užmigti. 

Abu kurį laiką gulėjo nemiegodami, tačiau galiausiai užsnūdo. Kai pa- 
budo kitą rytą, dangus buvo apniukęs, ir Jondalaras nekantravo leistis į ke- 
lią. Vilkas vis dar nebuvo grįžęs. Ardydama palapinę ir bekraudama mantą 
Aila kartkartėmis jam sušvilpdavo, tačiau žvėris vis nesirodė. 

— Aila, mums reikia keliauti. Jis mus pasivys, kaip visada, - tarė Jon- 
dalaras. 

- Niekur neisiu, kol nesužinosiu, kur jis yra, - užsispyrė moteris. - Tu 
gali eiti arba palauk čia. Aš ketinu eiti jo ieškoti. 

— Kaip gali jo ieškoti? Tas žvėris gali būti bet kur. 

- Gal jis sugrįžo atgal. Jam tikrai patiko Šamija, — tarė Aila. - Galbūt 
turėtume grįžti jo ieškoti. 

— Mes negrįšime! Jau šitiek toli nuėjome. 

— Aš grįšiu, jei reikės. Niekur neisiu, kol nerasiu Vilko, - laikėsi savo 
Aila. 

Jondalaras papurtė galvą, kai Aila patraukė atgal keliu, kuriuo ir atėjo. 
Buvo akivaizdu, kad ji nepalaužiama. Jau būtų gerokai pasistūmėję į prie- 
kį, jei ne tas padaras. Jondalarui Vilko tikrai netrūksta, šaramudojai galėjo 
jį pasilikti! 

Eidama Atila vis švilpavo, ir staiga, vos jai įžengus į mišką, Vilkas atlėkė 
iš kitos proskynos pusės. Užšokęs vos jos neparvertė, uždėjo letenas ant 
pečių, palaižė burną ir švelniai krimstelėjo į žandikaulį. 

- Vilke! Vilke, štai kur tu! Kur buvai? - džiaugėsi moteris sugriebusi 
jo sprando gaurus, trindama veidą prie jo snukio ir dantimis sukąsdama jo 
žandikaulį - Taip nerimavau dėl tavęs. Neturėtum šitaip išbėgti. 

— Kaip manai, gal dabar jau galime judėti? - pyktelėjo Jondalaras. 
Pusė ryto pragaišo. 

— Jis bent jau pasirodė, ir mums nereikės grįžti visą kelią, — atkirto 
moteris, šokdama Yhaha ant nugaros. - Kuriuo keliu josime? Aš pasi- 
rengusi. 

Jiedu jojo per ganyklą nesikalbėdami, pyko vienas ant kito. Pagaliau 


prijojo kalnagūbrį. Jodami palei jo kraštą, žmonės dairėsi tinkamos vie- 

tos perkopti kalną, kol galiausiai prisiartino prie stačios įkalnės, nusėtos 
slankiu žvyru ir rieduliais. Kelias atrodė labai nepatikimas, ir Jondalaras 
jojo toliau ieškodamas kito. Jei būtų dviese, būtų galėję persiropšti keliose 
vietose, tačiau vienintelė vieta, kuri apskritai atrodė praeinama arkliams, 
buvo slankiųjų akmenų įkalnė. 

- Aila, kaip manai, ar arkliai gali čia lipti? Nemanau, kad būtų kitas 
kelias, nebent leistumės žemyn ir mėgintume kaip nors jį apeiti, — paste- 
bėjo Jondalaras. 

— Sakei, kad neketini grįžti, ypač dėl gyvūnų, - įgėlė Aila. 

— Neketinu, bet jei reikia, tai reikia. Jei manai, kad arkliams pernelyg 
pavojinga, nė nebandysime čia eiti. 

— O kas, jei manyčiau, kad per daug pavojinga Vilkui? Ar tada jį palik- 
tume? - vis dar pyko Aila. 

Jondalarui arkliai buvo naudingi, ir nors Vilkas jam patiko, vyras pa- 
prasčiausiai nemanė, kad būtina dėl jo atidėlioti kelionę. Vis dėlto buvo 
akivaizdu, kad Aila mano kitaip. Brendo nesutarimas, kilo keista įtampa, 
tikriausiai dar ir dėl to, kad ji norėjo pasilikti su šaramudojais. Jondalaras 
manė, kad toliau nukeliavus jai ims rūpėti kelionės tikslas, bet nenorėjo, 
kad dabar ji jaustųsi dar nelaimingesnė. 

— Aš visai nenorėjau palikti Vilko. Tik maniau, kad jis mus pasivys, 
kaip jau yra buvę anksčiau, - pasiteisino Jondalaras, nors iš tiesų buvo be- 
veik pasiruošęs žvėrį palikti miške. 

Moteris juto, kad jis pasakė ne viską, bet nenorėjo kurstyti nesantai- 
kos. Dabar, kai Vilkas grįžo, jai palengvėjo. Dingus nerimui, ir pyktis išsi- 
sklaidė. Ji nulipo nuo arklio ir ėmė kopti šlaitu, kad išbandytų kelią. Aila 
taip pat nebuvo visiškai tikra, kad arkliams pavyks įveikti šį taką, tačiau 
Jondalaras sakė, kad prireikus ieškos kito kelio. 

— Turėtume pabandyti, Jondalarai. Nemanau, kad kelias toks prastas, 
kaip atrodo. Jei arkliams nepavyks, galėsime grįžti ir paieškoti kito praėji- 
mo, — tarė ji. 

Kelias iš tikrųjų nebuvo toks nestabilus, kaip atrodė. Nors buvo kele- 
tas tikrai prastų atkarpų, žmonės nustebo, kaip puikiai arkliai dorojasi su 
įkalne. Jie džiaugėsi įveikę sunkesnes atkarpas, tačiau toliau kopiant vis 
kildavo kliūčių. Besirūpindami vienas kitu ir arkliais jiedu vėl ėmė malo- 


niai kalbėti. 

Vilkui įkalnė buvo vieni juokai. Jis užbėgo į viršų, o paskui lakstė pir- 
myn ir atgal, kol žmonės atsargiai vedė arklius. Pasiekusi viršūnę, Aila 
sušvilpė Vilkui ir sustojo jo palaukti. Ją stebint Jondalarui toptelėjo, kad 
Aila dabar labiau saugo gyvūną. Jam pasidarė smalsu, kodėl ji taip elgiasi. 
Gal derėtų jos paklausti? Paskui vyras persigalvojo, nenorėjo pykdyti mo- 
ters, o galiausiai vis tiek nusprendė išsiaiškinti. 

— Aila, man rodosi, kad tu dabar labiau rūpiniesi Vilku nei anksčiau. 
Juk leisdavai jam laisvai bėginėti. Norėčiau, kad man pasakytum, kas tau 
kelia nerimą. Pati sakei, kad neturėtume vienas nuo kito nieko slėpti. 

Aila giliai įkvėpė ir užsimerkė, kaktoje susimetė raukšlelės. Paskui ji 
pakėlė akis. 

— Tu teisus. Tik slepiu ne nuo tavęs. Pati sau nenoriu to pripažinti. 
Pameni tuos elnius, kurie trynė aksomą nuo ragų? 

— Taip, - linktelėjo Jondalaras. 

- Manau, gali prasidėti ir vilkų malonumų sezonas. Nenoriu net galvo- 
ti apie tai arba baimintis, kad šitaip gali nutikti, tačiau Tolija, kai pasakojau 
apie Mažyjlį, išėjusį ieškoti sau poros, garsiai išsakė klausimą. Ji pasiteiravo, 
ar Vilkas irgi kurią dieną išeis. Nenoriu, kad jis išeitų, Jondalarai. Vilkas 
man beveik kaip vaikas, kaip sūnus. 

— Kas verčia tave manyti, kad jis išeis? 

— Prieš visai išeidamas Mažylis prašapdavo vis ilgiau. Pirmiausiai die- 
nai, paskui kelioms dienoms, o kartais, kai grįždavo, matydavau, jog jis 
kovojo. Supratau, kad jis ieškosi poros. Ir ją surado. Dabar kaskart, kai 
Vilkas išeina, bijau, kad jis ieškosi sau poros, - paaiškino Aila. 

— "Tai štai kas tau neduoda ramybės. Nežinau, ar mes galime ką padary- 
ti, bet ar tai tikėtina? — pasiklausė Jondalaras. 

Staiga jam toptelėjo mintis, kad jis to norėtų. Jondalaras nenorėjo, kad 
Aila jaustųsi nelaiminga, bet jau daugiau nei kartą dėl Vilko teko gaišti, 
daugiau nei kartą tarp jųdviejų su Aila dėl Vilko kilo įrampa. Jondalarui 
teko pripažinti, kad, jei žvėris susirastų porą ir išeitų, jis palinkėtų jam ge- 
ros kloties ir būtų tuo patenkintas. 

— Nežinau, - atsakė Aila. - Kol kas jis kaskart grįžta ir, regis, paten- 
kintas keliauja su mumis. Jis pasveikina mane kaip savo gaujos narę, tačiau 
pats žinai, kokie tie malonumai. Tai galinga dovana. Potraukis gali būti 


labai stiprus. 

— Tiesa. Ką gi, nežinau, ar ką nors gali padaryti, tačiau džiaugiuosi, kad 
man pasipasakojai. 

Kurį laiką dar viena aukštikalnių pieva abu jojo tylėdami, tačiau tyla 
buvo draugiška. Jondalaras džiaugėsi, kad moteris jam atsivėrė. Bent jau 
kiek geriau suprato jos keistą elgesį. Ji elgėsi kaip pernelyg rūpestinga mo- 
tina, nors Jondalaras žinojo, kad ne visada ji tokia būna. Jis visada gailėda- 
vo berniukų, kurių mamos neleisdavo jiems ko nors veikti vien dėl to, kad 
tai truputėlį pavojinga, tarkime, lįsti į gilų urvą ar ropštis į aukštumas. 

- Žiūrėk, Aila, ten gemzė, - Jondalaras parodė vikrų ir dailų į ožką 
panašų gyvūną ilgais lenktais ragais. Ji buvo užsiropštusi ant labai stačios 
uolos. - Esu jas medžiojęs. Ir pažiūrėk tenai. Ten kalnų ožkos! 

— Ar tikrai tai tie gyvūnai, kuriuos medžioja šaramudojai? — pasitiks- 
lino Aila, stebėdama antilopių giminaitę - laukinę kalnų ožką su mažes- 
niais tiesiais ragais, šokinėjančią per nepasiekiamas viršukalnes ir stačio- 
mis uolomis. 

- Taip. Su jais ir medžiojau. 

— Kaip galima medžioti tokius gyvūnus? Kaip juos pasiekėte? 

- Tereikia užsiropšti aukščiau už jas. Gemzės linkusios pavojaus dai- 
rytis apačioje, todėl, jei pavyksta nusigauti aukščiau, paprastai įmanoma 
prisėlinti pakankamai arti, kad galėtum nudėti gyvūną. Iečių mėcyklė čia 
tikrai bus naudinga, - paaiškino Jondalaras. 

— Dabar dar labiau vertinsiu Rošarijos padovanotus drabužius, - tarė 
Aila. 

Jie kopė toliau ir popietę jau buvo vos žemiau sniego linijos. Abipus 
kilo plikos sienos su sniego ir ledo lopais. Skardžio viršus priekyje mėlyno 
dangaus fone, atrodė, veda į pasaulio kraštą. Pasiekę kalno viršų jie sustojo 
ir apsidairė. Vaizdas buvo įspūdingas. 

Atsigręžus atgal buvo aiškiai matyti, kaip jie kilo į kalną nuo me- 
džių augimo ribos apačioje, kur visžaliai kilimai dengė kietos uolos 
šlaitus ir slėpė atšiaurų kraštovaizdį. Aila nustebo, kad rytuose netgi 
buvo matyti lyguma su persipynusiomis tingiai srūvančiomis vandens 
juostomis. Žvelgiant iš taip aukštai Didžioji Motina Upė priminė upe- 
liuką. Ailai buvo sunku parikėti, kad dar visai neseniai jie keipo kaitro- 
je keliaudami palei jos krantą. Priešais buvo matyti kita, kiek žemesnė 
kalnų grandinė. Kalnus skyrė gilus slėnis su plunksniškomis, žaliomis 

medžių smailėmis. Visai arti į dangų stiebėsi žvilgančios, ledu padeng- 
tos viršukalnės. 

Aila su baiminga pagarba apsidairė, jos akys žėrėjo iš nuostabos, regi- 
nio didybė ir grožis jaudino. Šaltame, aštriame ore iš burnos virstant garo 
kamuoliams kiekvienas jausmingas atokvėpis buvo itin pastebimas. 

— O, Jondalarai, mes aukščiau už viską. Niekada nebuvau taip aukštai. 
Jaučiuosi taip, lyg stovėčiau ant pasaulio stogo! - džiūgavo Aila. - Ir taip 
gražu, taip jaudina. 

Stebėdamas jos apstulbusį veidą, žėrinčias akis, nuostabią šypseną ir 
nuoširdų džiaugsmą ir pats vyras entuziastingiau žavėjosi kalnų panora- 
ma. Staiga Jondalarui sukilo geismas. 

— Taip, tokia graži, tokia jaudinanti, - tarstelėjo jis. 

Išgirdusi jo balsą Aila kažkodėl suvirpėjo ir atsigręžė į Jondalarą. 

Jo akys buvo tokio neįtikėtinai sodraus mėlyno atspalvio, jog akimir- 
ką moteriai pasidingojo, kad jis nugvelbė du mažus gilaus, švytinčio dan- 
gaus gabalėlius ir pripildė juos meilės bei geismo. Ailą jos įtraukė, įkalino 
savo neišsakomame žavesy, kurio šaltinis jai buvo nesuprantamas, kaip ir 
jo meilės kerai. Vien tik jo geismas visada būdavo signalas. Ailai tai buvo 
ne valios aktas, bet fizinė reakcija, tokia pat stipri ir energingi kaip ir jo 
poreikis. 

Aila nė nesusivokė, kaip atsidūrė vyro glėby, pajuto jo stiprų apkabini- 
mą ir nekantrias lūpas. Jiems tikrai netrūko malonumų, jie nuolat dalijosi 
Motinos dovanomis, tačiau ši akimirka buvo išskirtinė. Aila, gal sujaudin- 
ta aplinkos, daug stipriau suvokė visus pojūčius. Kiekvienu odos lopinėliu 
ji juto vyro apkabinimą, diegliukai sklido po visą kūną. Juto jo rankas ant 
savo nugaros, stiprias jo šlaunis prie savo šlaunų. Pro storą, kailiu pamuštą 
žieminę skrandą juntamas gumbas ties kirkšnimis atrodė šiltas, bučiniai 
neįtikėtinai svaigino. 

Tą akimirką, kai Jondalaras ją paleido ir žengė atgal norėdamas atsirišti 
viršutinius drabužius, Ailos kūną jau gėlė nuo geismo ir troškimo. Ji vos 
galėjo sulaukti, kol vyras vėl priartės, ir kartu norėjo, kad jis neskubėtų. 
Kai jis pakišęs rankas po tunika suėmė krūtis, Aila apsidžiaugė, kad jo ran- 
kos šaltos — tiesiog sukrėtė kontrastas karščiui, kurį ji juto viduje. Ji aikte- 
lėjo, kai vyras suspaudė kietą spenelį. Nuo liepsnų, visu kūnu sruvusių iki 


malonumų vietelės, oda nuėjo pagaugais. 

Jaučiant stiprią moters reakciją didėjo ir Jondalaro įkarštis. Jo vyrišku- 
mas pakilo ir net pulsavo nuo pilnumo. Jis pajuto, kaip glotnus, šiltas jos 
liežuvis čiuopia jo burną, ir ėmė jį čiulpti. Paskui jis ėmėsi ieškoti švelnios, 
šiltos jos burnos ir staiga pajuto visa apimantį troškimą paskanauti sūrios 
šilumos ir pajusti drėgnas jos ertmės klostes. Drauge Jondalaras nenorėjo 
liautis bučiavęs mylimąją. Jis troško ją visą išragauti vienu metu. Suėmęs 
rankomis abi krūtis, jis žaidė su abiem speneliais, juos spusčiojo, trynė, 
paskui pakėlė moters tuniką, apžiojo vieną spenelį ir stipriai įtraukęs paju- 
to, kaip ji spaudžiasi prie jo, girdėjo jos malonumo aimaną. 

Jis pajuto tvinksėjimą ir įsivaizdavo, kaip jo pilnas vyriškumas panyra į 
ją. Jie vėl bučiavosi, o Aila juto, kaip stiprėja jos geismas, ji alko jo prisilie- 
timų, rankų, viso kūno, lūpų, jo vyriškumo. 

Vyras nutraukė moters skrandą, ji išsilaisvino iš drabužio, šaltame vėjy- 
je mėgavosi jo lūpų ir rankų karščiu. Jondalaras atrišo jos kelnių raištį. Aila 
pajuto, kaip jis traukia jas žemyn ir visai numauna. Tada abu sugulė ant 
skrandos, jis rankomis glamonėjo jos klubus, pilvą ir vidinę šlaunų pusę. Ji 
atsivėrė jo prisilietimams. 

Jis nusileido jai tarp kojų. Jo liežuvio šiluma ją ragaujant siuntė per Ai- 
los kūną jaudulio dygliukus. Ji buvo tokia jautri, jos reakcija tokia stipri, 
kad buvo kone neištveriama. 

Jis juto stiprų ir staigų jos atsaką į švelnius prisilietimus. Jondalaras 
mokėsi titnago apdirbimo, akmeninių įrankių ir medžioklės ginklų gamy- 
bos, ir buvo laikomas vienu labiausiai patyrusių meistrų. Jis švelniai elgėsi 
su akmeniu, visomis smulkiomis ir subtiliomis jo atmainomis. Moterys 
reagavo į jo įžvalgų ir jautrų elgesį taip, kaip kad jam pasiduodavo puikaus 
titnago gabalai; visa tai sužadindavo geriausias Jondalaro savybes. Jis nuo- 
širdžiai mėgavosi matydamas, kaip po jo miklių prisilietimų iš puikaus ti- 
tnago gabalo išnyra puikus įrankis, arba jausdamas, kaip atsiskleidžia visi 
moters troškimai. Jondalaras daug laiko skyrė abiem įgūdžiams tobulinti. 

Jis nuoširdžiai troško suvokti moters, ypač Ailos, jausmus pačiomis 
intymiausiomis akimirkomis, tad žinojo, kad vieną kartą ją labiau suža- 
dins plunksnos lengvumo prisilietimas, o vėliau gal labiau pritiks kitokie 
judesiai. | 

Jis pabučiavo jos šlaunų vidurį, paskui liežuviu nubėgo į viršų ir paste- 
bėjo, kad ant odos iškilo šalčio kauburėliai. Jis juto, kaip ji dreba šaltame 

vėjyje. Nors moteris buvo užsimerkusi ir lūkuriavo jo prisilietimų, jis matė, 
kad ji visa pagaugais nuėjusi. Jondalaras atsistojo, nusivilko skrandą ir ap- 
klojo ja moterį. 

Nors Ailai šiluma pernelyg nerūpėjo, kailiu pamuštas viršutinis drabu- 
žis, tebesaugantis mylimojo kūno šilumą ir sklidinas vyriško kvapo, nuo- 
stabiai tiko. Kontrastas tarp šalto vėjo, gairinančio jos šlaunų odą, šlapią 
nuo vyro prisilietimų liežuviu, vertė ją virpėti iš džiugesio. Vieną akimirką 
ji juto, kaip šilta drėgmė paliečia jos klostes, kitą akimirką sudrebėjo nuo 
šalčio. Nuo tų pojūčių jos geismas tik augo, aimanuodama ji glaudėsi kuo 
arčiau Jondalaro. 

Abiem rankom jis praskėtė jos klostes, pasigrožėjo dailiu rausvu jos 
moteriškumo žiedu ir nepajėgdamas susilaikyti sušildė jį savo drėgnu 
liežuviu, mėgavosi jos skoniu. Ji virpėjo, juto tai šaltį, tai karštį. Tai buvo 
naujas pojūtis, nieko panašaus jis anksčiau nedarė. Jondalaras pasinaudojo 
netgi ant kalno viršūnės siaučiančiu vėju, kad suteiktų jai malonumą, ir 
giliai širdyje ji tuo žavėjosi. 

Paskui vėjas pasimiršo. Lūpoms ir rankoms vis stipriau, vis labiau pro- 
vokuojant, raginant, kurstant jausmus, Aila nieko nebegalvojo. Ji juto tik 
jos malonumų vietą tiriantį ir lyžčiojantį mylimojo liežuvį ir vidun slen- 
kančius išmanančius jo pirštus, o paskui kylantis potvynis pasiekė viršūnę 
ir ją visą užliejo. Ji siekė jo vyriškumo ir palydėjusi jį į savo šulinį kilstelėjo 
sėdmenis. 

Jis giliai panėrė į jos šiltą, drėgną glėbį ir užsimerkė. Akimirką palaukęs 
vyras lėtai atsitraukė, mėgavosi gilaus jos šulinio glamonėmis ir vėl nėrė gi- 
lyn. Paniro, atsitraukė, kiekvienas judesys vis artino jį prie viršūnės, įtampa 
vis augo. Jis girdėjo Ailos aimanas, juto, kaip ji spaudžiasi prie jo, o paskui 
jį užplūdo malonumų bangos. 

Tyloje kalbėjo tiktai vėjas. Arkliai kantriai laukė. Vilkas žmones stebė- 
jo susidomėjęs, tačiau buvo išmokęs susivaldyti ir prie jų nelįsti. Galiausiai 
Jondalaras pakilo, pasirėmė ranka ir dirstelėjo į mylimą moterį. 

— Aila, o kas, jei mes pradėjome kūdikį? - pasiteiravo jis. 

— Nesijaudink, Jondalarai. Nemanau, kad pradėjome, - ji tyliai džiau- 
gėsi, kad rado daugiau paslaptingųjų augalų ir jau gundėsi jam pasakyti, 
kaip kad pasakė Tolijai. Vis dėlto netgi Tolija iš pradžių buvo tokia sukrės- 


ta naujienos, kad Aila neišdrįso apie tai užsiminti vyrui. - Nors tiksliai ir 

nežinau, bet nemanau, jog dabar pastojau, - atsakė ji. Ir tai buvo tiesa - ji 
nebuvo tuo visiškai tikra. 

„Iza galiausiai susilaukė dukters, nors metų metus gėrė tą arbatą. Gal- 
būt ilgai vartojami ypatingieji augalai praranda poveikį, - galvojo Aila. - 
O gal Iza pamiršo jos išgerti, nors tai mažai tikėtina“ Ailai buvo smalsu, 
kas nutiktų, jei ji liautųsi gėrusi savo rytinę arbatą. Jondalaras vylėsi, kad ji 
neklysta, nors maža jo dalelė norėjo, kad būtų priešingai. Jam buvo smal- 
su, ar apskritai kada prie jo židinio bus vaikų — vaikų, gimusių iš jo dvasios, 


o galir iš jo esencijos. 


Praėjo kelios dienos, kol jie pasiekė kitą, kiek žemesnį kalnagūbrį, ne 
tiek smarkiai iškilusį virš medžių viršūnių. Nuo čia Aila su Jondalaru pir- 
mą kartą išvydo plačias vakarų stepes. Buvo gaivi, giedra diena, nors kiek 
anksčiau pasnigo, ir tolumoje jie įžiūrėjo kitą, aukštesnę ledu padengtų 
kalnų grandinę. Lygumose, besidriekiančiose kalno papėdėje, buvo matyti 
į pietus srūvanti upė, įtekanti, iš pirmo žvilgsnio, į didelį, ištvinusį ežerą. 

— Ar tai Didžioji Motina Upė? - pasiteiravo Aila. 

— Ne, tai Sesuo, ir mums teks ją kirsti. Bijau, kad tai bus sudėtingiausias 
persikėlimas per visą kelionę, - paaiškino Jondalaras. - Matai ten, pie- 
tų pusėje? Kur vanduo taip išsklidęs, kad atrodo kaip ežeras? Tai Motina 
arba, tiksliau, ta vieta, kur Sesuo su ja susilieja. Ji kiek traukiasi atgal, at- 
siranda klastingos srovės. Nebandysime kirsti čia, bet Karlonas sakė, kad 
šita upė sūkuringa netgi aukštupyje. 

„Paaiškėjo, kad diena, kai jie žvelgė į vakarus nuo antro kalnagūbrio, 
buvo paskutinė giedra diena. Kitą rytą dangus buvo apniukęs, slegiantis, 
debesys kabėjo taip žemai, kad maišėsi su iš griovų ir žemės kiaurymių 
kylančia migla. Ji tarsi kabojo ore, mažulyčiais lašeliais skverbėsi į plaukus 
ir kailius. Kraštovaizdis buvo apgaubtas balkšvu šydu, iš rūke paskendusių 
neapibrėžtų formų staiga išnirdavo akmenys ir medžiai. | 

Popietę netikėtai skardžiu griausmu atsivėrė dangus, prieš tai nu- 
šviestas staigaus žaibo kirčio. Aila krūpčiojo ir drebėjo iš baimės, ste- 
bėdama kalnų viršūnėse žaidžiančius ryškius, šakotus baltus blyksnius. 

Ją labiau gąsdino ne žaibai, o kurtinančio triukšmo, kurį jie pranašavo, 
laukimas. 

Ji kaskart susigūždavo išgirdusi tolimą grumėjimą arba griausmingą 
trenksmą, sulig kiekvienu griaustinio dūžiu atrodė, kad lietus pilasi smar- 
kiau, tarsi triukšmo išbaidytas iš debesų. Keliautojams leidžiantis vakari- 
niu kalnų šlaitu lietus krito šuorais, vanduo liejosi kriokliais, upeliai prisi- 
pildė ir patvino, o per atbrailas čiurlenę upeliukai virto srauniais vandens 
srautais. Vietomis kelias tapo slidus ir pavojingas. 

Žmonės džiaugėsi turėdami mamutojų skrandas nuo lietaus, pasiūtas 
iš nuskustų elnenų, Jondalaro - iš didžiojo elnio, o Ailos - iš šiaurės elnio. 
Jie dėvėjo jas virš kailio skrandų, kai būdavo šalta, arba tiesiog ant tuni- 
kų, jei būdavo šilčiau. Išorinis odos paviršius buvo nudažytas raudonąja 
ir geltonąja ochra. Mineraliniai pigmentai būdavo maišomi su riebalais ir 
įtrinami į odą specialiu iš šonkaulio pagamintu įrankiu taip, kad drabužis 
pasidengdavo ryškia, spindinčia glazūra, kuri taip pat buvo beveik nelaidi 
vandeniui. Netgi sudrėkusi ji šiek tiek saugojo nuo drėgmės, tačiau net 
poliruota, riebalais įmirkyta oda negalėjo visiškai atstumti merkiančios 
liūties. 

Kai sustoję nakčiai keliautojai pasistatė palapinę, viskas buvo šlapia, 
netgi miego kailiai. Nebuvo įmanoma įkurti ugnies. Jie atsinešė į palapinę 
sausų apatinių spygliuočių šakų vildamiesi, kad per naktį jos išdžius. Ryte 
lietus vis dar pylė, drabužiai tebebuvo šlapi, tačiau pasinaudojus ugnies 
akmeniu ir lengvai užsidegančiomis medžiagomis, kurių nešėsi kartu, 
Ailai pavyko užkurti nedidelį lauželį, pakankamą užvirinti truputį van- 
dens ir užsiplikyti arbatos. Jiedu užkando tiktai kvadratinių kelioninių 
paplotėlių, kurių jiems davė Rošarija. Šie paplotėliai buvo tam tikra atmai- 
na visuotinai gaminamų sočių, maistingų, nedidelių užkandžių, kuriais 
žmogus gali ilgam „pasisotinti. Jie būdavo gaminami iš kokios nors rūšies 
džiovintos mėsos, sumaltos ir sumaišytos su riebalais, dažnai pridedant 
džiovintų vaisių ar uogų, o retkarčiais - apvirtų grūdų ar šaknų. 

Arkliai apatiškai stirksojo lauke nuleidę galvas, nuo ilgų žiemai pasi- 
ruošusių jų kailių varvėjo vanduo, apskrita valtis buvo nuvirtusi ir pusiau 
pilna vandens. Aila su Jondalaru jau ruošėsi palikti ją ir valkčių baslius. 
Valkčiai, kurie taip pasitarnavo gabenant krovinius atviromis pievomis, o 


atsiradus valčiai jais pavykdavo sėkmingai mantą perkelti per upes, buvo 

tikra našta šiuose miškinguose kalnuose. Jie kliudė ir lėtino kelionę, ir bū- 
davo netgi pavojinga leistis sudėtingais šlaitais pliaupiant lietui. Vis dėlto 
Jondalaras žinojo, kad likusią kelionės dalį teks eiti kone vien lygumomis 
ir valkčiai pravers, kitaip jau seniai būtų palikęs tą valtį. 

Jie atrišo laivelį nuo baslių, išpylė vandenį, apvertė ir galiausiai užsikėlė 
jį virš galvų. 

Stovėdami po laiveliu Jondalaras su Aila žiūrėjo vienas į kitą ir pradėjo 
šypsotis: taip nors trumpam išsisuko nuo lietaus. Anksčiau netoptelėjo, 
kad laivelis, kuris apsaugo nuo upės vandens, gali virsti nuo lietaus saugan- 
čiu stogu. Galbūt ne einant, tačiau galima pasislėpti nors trumpam, kai 
lietus pliaupia smarkiausiai. 

Deja, šitas atradimas neišsprendė laivelio gabenimo problemos. Pas- 
kui, tarsi abu būtų pagalvoję vienu metu, jie valtį užkėlė Yhaha ant nuga- 
ros. Jei jau negali rasti vietos jam laikyti, tegu padeda apsaugoti nuo lietaus 
jų palapinę ir du krepšius. Pasitelkę baslius ir truputį virvių, jie sugalvojo 
būdą pritaisyti laivelį skersai kantrios kumelės nugaros. Atrodė kažkaip 
gremėzdiškai. Akivaizdu, kad vietomis krovinys bus per platus, reikės arba 
ieškoti kito kelio, arba krovinį nukelti. Vis dėlto žmonės nemanė, kad bus 
daugiau rūpesčių nei iki šiol, o laivelis bent kiek pasitarnaus. 

Jie pakinkė ir apkrovė arklius, tačiau joti nesiruošė. Yhaha ant nugaros 
užmetė šlapią odos palapinę ir apatinį paklotą, ant viršaus užkėlė apskri- 
tą laivelį, paremtą sukryžiuotais basliais. Sunkią odą, kurią Aila naudojo 
maisto krepšiams uždengti, Jondalaras užmetė ant Lenktynininko nuga- 
ros, kad uždengtų abu jo krepšius. 

Prieš pajudant Aila šiek tiek laiko praleido su Yhaha, ramino ją ir jai 
dėkojo ta ypatingąja kalba, kurią sugalvojo slėnyje. Ailai niekada netop- 
telėjo pagalvoti, ar Yhaha ją iš tikrųjų supranta. Kalba buvo pažįstama ir 
raminanti, o kumelė aiškiai atsakė į tam tikrus garsus ir judesius. 

Netgi Lenktynininkas karpė ausimis, kratė galvą ir žvingavo jai kal- 
bant, tad Jondalaras pamanė, kad moteris su arkliais bendrauja kažkokiu 
ypatingu būdu, kurio jis nepajėgia suvokti. Tai buvo dalis Ailos paslapties, 
kuri jį taip žavėjo. 

Paskui visi patraukė žemyn grubia žeme. Žmonės žengė priešais ar- 
klius, rodė kelią. Vilkas, praleidęs naktį palapinėje ir iš pradžių ne toks 


permirkęs, netrukus atrodė dar blogiau negu arkliai. Paprastai storas ir 

purus jo kailis buvo prilipęs prie kūno, žvėris tarsi sumažėjo, pasirodė kau- 
lų ir gyslotų raumenų kontūrai. Drėgnos kailinės vyro ir moters skrandos 
buvo pakankamai šiltos, nors ir ne visai patogios, ypač sušlapus ir susivėlus 
gobtuvų kailiui. Netrukus vanduo jau sruvo kaklais, tačiau žmonės mažai 
ką galėjo padaryti. Niūrus dangus vis neskaidrėjo, tad Aila nusprendė, kad 
iš visų klimato sąlygų ji labiausiai nemėgsta lietaus. 

Kitas kelias dienas, kalnų šlaitu leidžiantis žemyn, lijo beveik be palio- 
vos. Pasiekus aukštus spygliuočius, po jų laja atsirado šiokia tokia priedan- 
ga, tačiau dauguma medžių liko už nugarų, kai platus pylimas išsilygino, 
nors upė vis dar buvo žemai. Aila pradėjo suvokti, kad upė, kurią ji matė iš 
aukštai, tikriausiai yra toliau ir gerokai didesnė nei ji manė iki šiol. Lietus 
kartkartėmis susilpnėdavo, tačiau nesiliovė, ir be medžių apsaugos, kad ir 
kokios menkos, žmonės ir gyvuliai buvo šlapi ir jautėsi apgailėtinai. Vis 
dėlto jie bent jau dalį kelio galėjo joti ant arklių. 

Jie judėjo į vakarus eile lioso pylimų, kurie atskilo nuo kalnų: aukš- 
tesnieji buvo išraižyti nesuskaičiuojamų mažų upeliukų, dėl liūties prisi- 
pildžiusių vandens ir patvinusių. Žmonės klampojo purvu ir kirto keletą 
sūkuriuojančių vandens srautų, plūstančių iš aukštumų. Tada jie nusileido 
į dar vieną kalnų terasą ir netikėtai priėjo nedidelę gyvenvietę. 

Nors atrodė ne ką didesnės nei pašiūrės, akivaizdžiai paskubomis su- 
ręstos grubios medinės pastogės atrodė aptriušusios, tačiau siūlė šiokią to- 
kią pastogę nuo nuolat pliaupiančio lietaus. Nameliai džiugino keliautojų. 
akis. Aila su Jondalaru nuskubėjo jų apžiūrėti. Jie nulipo suprasdami, ko- 
kią baimę prijaukinti gyvūnai gali sukelti gyventojams, ir šaramudojiškai 
šūktelėjo vildamiesi, kad šita kalba bus pažįstama. Atsako nebuvo. Įsižiū- 
rėjus atidžiau tapo akivaizdu, kad aplinkui nieko nėra. 

— Esu tikras, Motina supranta, kad mums reikia pastogės. Doni ne- 
prieštaraus, jeigu įeisime, - pasakė Jondalaras, žengdamas į vieną iš lūšnų 
ir dairydamasis. Namelis buvo visiškai tuščias, išskyrus odos diržą, kabantį 
nuo gembės, o vietoj grindų ten, kur kadaise bėgo upeliukas, telkšojo pur- 
vo klanas. Jie išėjo ir patraukė link didžiausio namelio. 

Priėjus Ailai toptelėjo, kad stinga kažko svarbaus. 

- Jondalarai, o kur Doni? Nėra įėjimą saugančios Motinos figūrėlės. 


Jis apsidairė ir linktelėjo. 

— Tikriausiai tai laikina vasaros stovykla. Jie nepaliko Doni, nes ne- 
prašė Motinos stovyklą saugoti. Kad ir kas tai pastatė, nesitikėjo, kad čia 
ištvers visą žiemą. Jie apleido šią vietą, išėjo ir viską pasiėmė. Tikriausiai 
liūtims prasidėjus persikėlė į aukštesnes žemes. 

Jie įėjo į didžiausią statinį ir pamatė, kad jis patvaresnis nei kiti. Tiesa, 
sienose buvo skylių, keliose vietose pratekėjo stogas, tačiau virš klampaus 
purvo buvo iškeltos grubių medžio lentų grindys, o prie akmenimis iki 
grindų aukščio iškloto ugniakuro mėtėsi kelios pliauskos. Čia buvo sau- 
siausia, patogiausia pastaruoju metu jų matyta vieta. 

Jie išėjo, nuo arklių nuėmė valkčius ir įsivedė gyvulius į vidų. Aila įkūrė 
ugnį, o Jondalaras, užėjęs į vieną mažesnių pastogių, pradėjo nuo vidinių 
sienų plėšti sausą medį laužui. Kai jis grįžo, Aila skersai kambario nuo gem- 
bių, kurias rado sienose, jau buvo ištempusi storą virvę ir džiovė drabužius 
bei miego kailius. Jondalaras padėjo Ailai ant virvės užmesti palapinę, ta- 
čiau ją teko nuimti, kad nesušlapintų pro stogą besiskverbiantis vanduo. 

— Turime ką nors padaryti su tuo pratekančiu stogu. 

— Mačiau netoliese augant švendrų, - pasakė Aila. - Ilgai netruks su- 
pinti lapus į demblius, jais galėsime uždengti skyles. 

Jie išėjo rinkti tvirtų, gana kietų švendrų lapų, kad užlopytų pratekantį 
stogą. Stiebą gaubiantys švendrų lapai vidutiniškai buvo apie dviejų pėdų 
ilgio, maždaug colio ar daugiau pločio, viršūnėje smailėjo. Aila buvo mo- 
kiusi Jondalarą pynimo pagrindų, ir trumpai stebėjęs, kokią techniką ji 
naudoja plokščio demblio kvadratinėms detalėms pinti, netrukus jis irgi 
pradėjo dirbinti tokius pačius. Aila žiūrėjo į bedirbantį ir šypsojosi. Ji vis 
dar stebėdavosi, kad Jondalaras sugeba dirbti moteriškus darbus, ir džiau- 
gėsi tokiu jo noru. Dirbdami dviese netrukus jie jau turėjo tiek demblių, 
kiek reikėjo stogui užlopyti. 

Nameliai buvo suręsti iš gana plonų nendrių kuokštų, pritvirtintų prie 
rėmo, suraišioto iš ilgų visai jaunų medelių kamienų. Nors ne lentiniai, na- 
meliai buvo panašūs į A formos šaramudojų būstus, tik šių kraigas nebuvo 
nuožulnus, ir nameliai buvo asimetriški. Siena su įėjimo anga, atgręžta į 
upę, buvo beveik vertikali, priešinga siena šliejosi prie jos smailiu kampu. 
Galai buvo uždari, tačiau galėjo būti pakelti kaip savotiški tentai. 

Žmonės išėjo į lauką ir kietais, plaušėtais švendrų lapais pririšo dem- 


blius. Stogas pratekėjo ir dvejose vietose ties aukščiausia vieta, kur buvo 

sunku pasiekti netgi šešių pėdų ir šešių colių ūgio Jondalarui. Neatrodė, 
kad statinys atlaikytų bent vieno jų svorį. Jie nusprendė eiti vidun ir pagal- 
voti, kaip užlopyrti skyles, bet paskutinę akimirką dar prisiminė, kad reikia 
į vandenmaišį ir kelis dubenis pripilti vandens gerti ir virti. Kai Jondalaras 
iškėlęs ranką bandė uždengri plyšį, staiga abu su Aila susiprotėjo pritvir- 
tinti lopus iš vidaus. | 

Uždengusi įėjimą mamuto kailiu, Aila apsidairė pritemusioje erdvėje, 
kurioje, apšviestoje jau pradėjusios šildyti ugnies, darėsi jauku. Lauke pylė 
lietus, o jie buvo viduje, sausoje ir šiltoje vietoje. Pradėjus džiūti šlapiems 
daiktams žmonės jautėsi lyg garinėje, nes vasaros būstuose nebuvo dūmų 
angos. Laužo dūmai paprastai išeidavo pro ne itin sandarias sienas ir lubas 
arba įėjimus, kurie šiltesniu oru dažnai būdavo atviri. O dabar sausos žolės 
ir nendrės nuo drėgmės išsiplėtė, dūmams tapo sunkiau išeiti, ir jie pradėjo 
kauptis palei lubas. 

Nors arkliai buvo įpratę būti lauke visokiu oru ir paprastai viduje nepa- 
silikdavo, Yhaha ir Lenktynininkas augo su žmonėmis ir neprieštarauda- 
mi būdavo su jais netgi tokiose tamsiose ir prirūkusiose patalpose. Jie liko 
tame gale, kuris, Ailos sprendimu, turėjo būti jų vieta, ir netgi jie, regis, 
džiaugėsi galėdami pasitraukti iš permirkusio pasaulio. Aila į laužą sudėjo 
virimo akmenis, paskui abu su Jondalaru nušluostė arklius ir Vilką, kad 
greičiau išdžiūtų jų kailis. 

Jie apžiūrėjo visus ryšulius, tikrino, ar niekas nenukentėjo nuo drė- 
gmės, persirengė sausais drabužiais ir susėdo prie laužo gerti karštos arba- 
tos. Virš ugnies virė džiovinto kelioninio maisto sriuba. Dūmai pradėjo 
kauptis patalpos viršuje, bet plonose stogo nendrėse jie susirado skylių, 
tad namelis kiek išsivėdino, įspindo daugiau šviesos. 

Buvo gera pailsėti. Jie nė nesuvokė, kokie yra pavargę. Dar nesutemus 
moteris ir vyras įropojo į drėgnus miego kailius. Jondalaras, nors ir jautė- 
si labai pavargęs, užmigti negalėjo. Jis prisiminė tą kartą, kai susidūrė su 
greita ir apgaulinga upe, vadinama Seserimi. Gulėdamas tamsoje jis juto 
baimingą drebulį vien pagalvojęs apie tai, kad turės ją kirsti kartu su my- 


lima moterimi. 


Aila su Jondalaru apleistoje stovykloje pasiliko visą kitą ir dar vieną 
dieną. Trečiosios dienos rytą lietus pagaliau susilpnėjo. Pilkas ištisinis de- 
besų apklotas plyšo, ir popietę pro žydrus lopus tarp plunksnuotų baltų 
debesų jau suspindo saulė. Gaivus vėjas pūtė tai iš vienos, tai iš kitos pusės, 
tarsi norėtų išmėginti visokias padėtis ir niekaip negalėtų apsispręsti, kuri 
geriausiai tinka. 

Dauguma daiktų jau buvo sausi, tačiau žmonės atvėrė pašiūrės galus, 
kad vėjas išpūstų bei visiškai išdžiovintų paskutines sunkias odas ir išsi- 
vėdintų drabužiai. Kai kurie odiniai daiktai sukietėjo, tačiau liko tinkami 
naudoti. Juos reikėjo tik išdirbti ir ištampyti, nors vien nuolat naudojami 
jie tikriausiai vėl suminkštėtų. Visai kitaip atrodė pinti nešulių krepšiai. 
Sudrėkusios pintinės suminkštėjo, nuo krovinių svorio įdubo, pluoštas 
išsiskyrė ir prairo. Džiūdamos pintinės išsiklaipė ir baisiai apspuro, be to, 
įsimetė puvinys ir pelėsis. 

Aila nusprendė padaryti naujus krepšius, nors sausos žolės, medžių 
šakelės ir kitokios augalinės medžiagos rudenį nėra stipriausios ir tinka- 
miausios pinti. Kai moteris apie tai prasitarė Jondalarui, jis įžvelgė dar 
vieną problemą: 

- Šitie krepšiai, šiaip ar taip, mane nervino; - pasakė jis. - Kaskart ker- 
tant giloką upę, kai arkliams tenka plaukti, krepšiai, jei jų nenuimame, su- 
šlampa. Kol turime valtį ir baslius, bėdų nėra. Sudedam krepšius į valtį, ir 
tvarka. Arviroje vietovėje valkčiai rūpesčių nekelia. Priekyje daugiausia — 
atviros pievos, tačiau pasitaikys ir miškų, ir nelygių plotų. Tada, kaip ir 


kalnuose, nebus taip lengva tempti baslius ir valtį. Jei imsim ir nuspręsim 

juos palikti, prireiks krepšių, kurie nesušlaptų arkliams plaukiant per upę. 
Ar gali padaryti tokius? 

Dabar atėjo Ailos eilė susirūpinti. 

— "Tu teisus, jie tikrai sušlampa. Kai pyniau krepšius, man nereikėjo 
dažnai keltis per upes, o jei ir tekdavo, jos nebuvo gilios, - susitelkusi ji 
suraukė kaktą, paskui prisiminė pirmą savo pintinę. — Iš pradžių nenau- 
dojau nešulinių krepšių. Kai sugalvojau, kad Yhaha gali ką nors gabenti 
ant nugaros, padariau didelę, negilią pintinę. Gal vėl turėčiau padaryti ką 
panašaus? Būtų lengviau, jei arkliais mes nejotume, tačiau... 

Aila užsimerkė, mėgino įsivaizduoti, kaip tai turėtų atrodyti. 

— Galbūt... Galėčiau pagaminti nešulių krepšį, kurį būtų galima užkelti 
arkliams ant nugaros, kol esame vandenyje... Ne, netinka, nes tuo pat metu 
mes irgi sėdime... Galbūt išeitų nupinti ką nors, ką arkliai galėtų gabenti 
ant pasturgalių, už mūsų... - ji dirstelėjo į Jondalarą. - Taip, man regis, 
žinau, kokios pintinės tiks. Jas ir padarysiu. 

Jie pririnko nendrių ir švendrų lapų, liaunų karklų vytelių, ilgų, plonų 
eglių šaknų; visko, ką pamačiusi Aila galvojo, jog tai gali būti panaudo- 
ta kaip medžiaga pintinėms arba virvėms austinėms talpykloms gaminti. 
Bandydami visokius būdus ir vis pamatuodami ant Yhaha, Aila su Jonda- 
laru visą dieną dirbo prie šio sumanymo. Vėlyvą popietę jie buvo padirbinę 
savotišką nešulinį balną, ant kurio tiktų sukrauti Ailos mantą ir kelionės 
rykus. Balną kumelė galėtų nešti ant nugaros, kartu jojant moteriai, o ar- 
kliui plaukiant pintinė liktų gana sausa. Baigę jie tučtuojau pradėjo pinti 
kitą - Lenktynininkui. Šita sekėsi kur kas greičiau, nes žmonės jau buvo 
ištobulinę darbo metodą ir žinojo visas smulkmenas. 

Vakare vėjas sustiprėjo ir pakeitė kryptį: ėmė pūsti žvarbesnis šiaurys, 
kuris greitai ginė debesis į pietus. Išblėsus saulėlydžiui, dangus buvo be- 
veik giedras, tačiau gerokai atšalo. Aila su Jondalaru planavo iškeliauti ryte 
ir abu nusprendė peržiūrėti savo daiktus, kad palengvintų krovinį. Nešu- 
liniai krepšiai buvo didesni, o į naujųjų nešulinių balnų pintines viskas 
sunkiai tilpo. Kad ir kaip Aila su Jondalaru bandė viską sudėlioti, vietos 
nepakako. Kai kurių daiktų reikėjo atsisakyti. Jie namelyje paskleidė viską, 
ką turėjo. 

Aila parodė į mamuto ilties plokštelę, kurioje Talutas buvo nubraižęs 


pirmosios jų kelionės dalies žemėlapį. 

— Mums jos nebereikia. Taluto žemė liko toli už mūsų, — tarė ji, paju- 
tusi lengvą liūdesį. 

— "Tu teisi, nebereikia. Nors ir nenoriu jos palikti, - Jondalaras nusi- 
minė pagalvojęs, kad teks plokštelės atsikratyti. - Būtų įdomu parodyti 
kitiems žmonėms, kokius žemėlapius braižo mamutojai. Be to, tai Taluto 
atminimas. 

Aila supratingai linktelėjo. 

— Na, jei vietos atsiras, pasiimk, bet ji nebūtina. 

Jondalaras nužvelgė Ailos ant grindų paskleistą mantą ir pastvėrė pa- 
slaptingąjį paketą, kurį buvo pastebėjęs jau anksčiau. 

— Kas čia? 

— Tai padariau praėjusią žiemą, - Aila atėmė ryšulį iš Jondalaro ir grei- 
tai nusisuko, nes išraudo. Ryšulį ji pasidėjo arčiau, pakišo po krūva daiktų, 
kuriuos norėjo pasiimti. - Ketinu palikti vasarinius kelionės drabužius, vis 
tiek jie dėmėti ir sunešioti, vilkėsiu žieminius. Taip sutaupysiu vietos. 


Jondalaras atidžiai ją nužvelgė, bet nieko daugiau nepasakė. 


Kitą rytą pabudus buvo šalta. Kaskart iškvėpus orą pakildavo šiltas 
smulkios miglos debesėlis. Aila su Jondalaru paskubomis apsirengė ir, už- 
kūrę laužą rytinei arbatai išsivirti, supakavo savo mantą. Jie nekantravo 
leistis toliau, tačiau išėję į lauką sustojo kaip įbesti. 

Lengva tviskančio šerkšno skraistė pakeitė aplinkines kalvas. Jos ne- 
įprastai gyvai mirgėjo ir žaižaravo ryškioje rytmečio saulėje. Šerkšnui 
tirpstant, kiekvienas drėgmės lašas tapo kristalu, mažutėlyčiais raudonos, 
žalios, mėlynos, auksinės spalvų pliūpsniais atspindinčiu švytinčią vaivo- 
rykštę. Judant spalvos keitėsi, nes ledo kristalai atspindėjo šviesą vis kitaip. 
Efemeriškų šalčio brangakmenių grožis priminė, kad šiltasis metų laikas 


tėra praskriejanti spalvų puota pasaulyje, kurį valdo žiema, ir kad toji 


trumpa vasara pasibaigė. 
Susikrovusi daiktus ir pasiruošusi išvykti Aila atsigręžė į vasaros sto- 
vyklą, kuri keliautojams tapo tokia jaukia prieglauda. Dabar ji atrodė dar 


labiau aplūžusi, nes jie kurui nuardė mažesniųjų pastogių dalis. Moteris 

žinojo, kad netvirti laikinieji būstai vis tiek ilgai nestovės. Ji jautėsi dėkin- 
ga, kad tinkamu metu juos surado. 

Aila su Jondalaru keliavo į vakarus, Sesers upės link. Jie šlaitu nusileido 
į kitą lygią kalnų terasą, tačiau vis dar buvo gana aukštai, tad matė plačias 
stepių pievas kitoje pusėje sūkuringų vandenų, link kurių artėjo. Iš čia jie 
galėjo įvertinti teritoriją, taip pat pamatyti, kokio dydžio yra upės salpa 
priekyje. Lygus plotas, kuris potvynių metu paprastai atsidurdavo po van- 
deniu, buvo maždaug dešimties mylių pločio, tačiau tolimajame krante 
atrodė platesnis. Šiapus potvynio vandenų sklidimą ribojo kalvos, nors ir 
kitapus upės buvo matyti kalvų ir stačių kranto ruožų. 

Sesers salpoje buvo toli gražu ne vien pievos. Čia buvo apstu pelkių, 
mažų ežeriukų, miškelių ir susiraizgiusių krūmynų. Nors upė vingiavo vie- 
na vaga, o salpa buvo gerokai mažesnė, Ailai ji priminė plačią Didžiosios 
Motinos Upės deltą. Gluosniai ir krūmai, kurie, regis, želia tiesiai iš van- 
dens palei greitai skriejančios srovės krantus, rodė ir kiek pakilo vanduo 
po neseniai praūžusių liūčių, ir kiek sausumos jau pasiglemžė upė. 

Ailos dėmesį į artimiausią aplinką sugrąžino staiga pasikeitusi Yhaha 
eisena - jos kanopos pradėjo grimzti į smėlį. Maži upeliukai, kurie raižė 
terasas viršuje, tapo giliai įsirėžusiomis upių vagomis tarp nepastovių smė- 
lingo klintmolio kopų. Kiekvienas arklių žingsnis sukeldavo purios, daug 
kalcio turinčios žemės fontanus. 

Vakarėjant, kai kone akino besileidžianti ryški saulė, vyras ir moteris, 
prisidengę akis, prisimerkę spoksojo į priekį ir dairėsi stovyklai įkurti tin- 
kamos vietos. Artėdami prie salpos jie pastebėjo, kad smulkus, nepastovus 
smėlis įgauna kitokį pobūdį. Kaip ir viršutinėse terasose, pirmiausia tai 
buvo liosas - slenkančio ledyno sutrintų akmenų dulkės, kurias išnešiojo 
vėjas. Kartkartėmis upė patvindavo tiek, kad pasiekdavo net šitą dirvą. Įsi- 
maišęs molingas dumblas sutvirtino ir stabilizavo žemę. Prie upelio, vieno 
iš daugelio, sruvusių žemyn nuo kalnų Sesers link, pastebėję augančias pa- 
Žįstamas stepių žoles keliautojai nusprendė sustoti. 

Pastatę palapinę vyras ir moteris patraukė skirtingomis kryptimis ko 
nors sumedžioti vakarienei. Aila pasiėmė Vilką; jis pasileido į priekį ir il- 
gai netrukus išbaidė žvyrių pulkelį. Jis šoko ant vienos, o Aila išsitraukusi 
svaidyklę paklojo kitą, maniusią, kad jau pasiekė dangaus teikiamą prie- 
globstį. Aila iš pat pradžių nusprendė leisti Vilkui pasilikti paties sume- 


ao 


KELIONĖ PER LYGUMAS 


džiotą paukštį, tačiau kai žvėris pasipriešino ir iš karto neatidavė Žvyrės, 
moteris persigalvojo. Žinoma, jiems su Jondalaru tikrai būtų pakakę vieno 
riebaus paukščio, tačiau ji norėjo pamokyti Vilką grobiu dalytis su kitais: 
juk nežinia, kas laukia ateityje. 

Nors Aila apie kelionę daug negalvojo, geliantis oro šaltis leido jai 
suprasti, kad jiems teks šaltuoju metų laiku keliauti nežinoma teritorija. 
Visi sutikti žmonės, ir gentainiai, ir mamutojai, atšiauriomis ledynmečio 
žiemomis retai nuklysdavo tolėliau. Jie įsikurdavo nuo geliančio šalčio ir 
vėjingų pūgų apsaugotoje vietoje, be to, valgė sukauptas maisto atsargas. 
Pagalvojus, kad teks keliauti žiemą, Ailai darėsi neramu. 

* Jondalaras iečių mėtykle nudobė didelį kiškį; jį žmonės nusprendė 
pasilikti kitai dienai. Aila ketino iškepti paukščius ant iešmo virš laužo, 
tačiau aplink stovyklą augo tik keli menki krūmokšniai. Apsidairiusi ji 
pastebėjo porą praėjusiais metais numestų nevienodo dydžio ragų, kurie 
akivaizdžiai buvo skirtingų gyvūnų. Nors ragus perskelti gerokai sunkiau 
nei medį, padedant Jondalarui, naudojantis aštriais titnago peiliais ir ne- 
dideliu kirvuku, kurį vyras nešiojosi prie diržo, jiems pavyko tai padaryti. 
Vieną ragų dalį Aila panaudojo paukščiams perverti, o aplaužytos atšakos 
tapo dvišakiais rėmais iešmams paremti. Aila nusprendė ragus pasilikci ki- 
tam kartui, ypač dėl to, kad jie sunkiai užsidegdavo. 

Moteris Vilkui atidavė jo paukščio dalį kartu su porcija stambių nen- 
drių šaknų, kurių ji išsikasė salpos griovyje prie upelio, ir pieviniais gry- 
bais, kuriuos atpažino kaip valgomus ir skanius. Pavakarieniavę žmonės 
susėdo prie ugnies ir stebėjo tamsėjantį dangų. Dienos vis trumpėjo, ir 
vakarais jie nebūdavo tokie pavargę, nes joti arkliais atviromis lygumomis 
buvo gerokai lengviau nei skintis kelią per miškais apaugusius kalnus. 

— Paukščiai buvo skanūs, — tarstelėjo Jondalaras. - Man patinka tokia 
traški odelė. 

— Šiuo metų laiku, kai jie tokie dideli ir riebūs, geriausia juos kepti ši- 
taip, — atsakė Aila. - Plunksnos jau pradėjo keisti spalvą, krūtinės pūkai 
tokie tankūs. Norėjau juos pasiimti. Būtų puikus minkštas kamšalas. Iš 
žvyrių plunksnų išeina patys lengviausi ir šilčiausi patalai, tačiau jiems jau 
nėra vietos. 

- Gal kitais metais, Aila. Zelandoniečiai taip pat medžioja žvyres, — 
švelniai ją drąsindamas tarė Jondalaras. Jis norėjo, kad moteris lauktų ke- 

— Krebas labiausiai mėgo žvyres, - pastebėjo Aila. 

Jondalarui dingrelėjo, kad Aila atrodo liūdna. Kadangi ji nieko dau- 
giau nesakė, jis toliau kalbėjo tikėdamasis, kad nukreips jos mintis nuo 
nerimą keliančių dalykų. 

— Ne prie mūsų urvo, kiek piečiau, veisiasi tokios žvyrės, kurios nepabą- 
la. Jos kiaurus metus atrodo taip, kaip šitos vasarą, tačiau jų skonis niekuo 
nesiskiria. Ten gyvenantys žmonės vadina jas raudongalvėmis žvyrėmis. 
Plunksnas jie dažnai pasilieka galvos apdangalams ir drabužiams puošti. 
Tie žmonės siuva specialius kostiumus raudongalvių žvyrių apeigoms ir 
šoka kartodami paukščių judesius, trepsi kojomis kaip patinai, viliojantys 
pateles. Tai vienos iš jų Motinos šventės apeigų, - Jondalaras nutilo, tačiau 
Aila vis dar nieko nesakė, todėl jis pasakojo toliau: - Jie gaudo paukščius 
tinklais, todėl vienu metu pagauna daug. 

— Vieną šitų numušiau svaidykle, tačiau kitą pagavo Vilkas, — tarė 
Aila. 

Kai ji nepasakė nieko daugiau, Jondalaras pamanė, kad moteris papras- 
čiausiai nenusiteikusi kalbėtis. Jie kurį laiką sėdėjo tylėdami, stebėjo, kaip 
ugnis ryja krūmų šakas ir mėšlą, kurį po liūčių reikėjo išdžiovinti, kad ga- 
lima būtų deginti. Galiausiai Aila prašneko: 

— Atsimeni Bresijos metimo lazdelę? Norėčiau mokėti ja naudotis. Ja 
vienu metu galima numušti keletą paukščių. 

Oras greitai vėso, ir jie džiaugėsi, kad turi palapinę. Nors Aila atrodė 
neįprastai tyli, apimta liūdesio ir prisiminimų, ji šiltai atsiliepė į jo prisilie- 
timus, ir Jondalaras netrukus nustojo nerimauti dėl jos nuotaikos. 


Ryte oras vis dar buvo gaivus, o susikondensavusi drėgmė vėl žemę pa- 
dengė vaiduoklišku šerkšno švytėjimu. Keliautojai nuėjo praustis - upelio 
vanduo buvo ledinis, tačiau teikė energijos. Jondalaro sugautą kiškį jie su 
visu pūkuotu kailiu buvo užkasę po karštomis anglimis, kad per naktį iš- 
keptų. Pajuodusią odą reikėjo nulupti. Paprastai liesą ir sausą mėsą kepant 
drėkino storas sluoksnis žieminių riebalų, susikaupusių po odele, todėl 
taip iškepusi kiškiena buvo minkšta ir švelni. Dabar tinkamiausias metų 
laikas medžioti ilgaausius padarus. 

Žmonės aukšta, subrendusia žole vienas šalia kito jojo neskubėdami, 
vienodu greičiu, kartkartėmis persimesdavo žodžiu. Jojant link Sesers 
smulkių medžiojamų gyvių knibždėte knibždėjo, tačiau tą rytą vieninte- 
lius stambius gyvūnus jie pastebėjo kitame upės krante: tolumoje į šiaurę 
traukė nedidelė mamutų patinų banda. Vėliau dieną taip pat kitoje upės 
pusėje pasirodė mišri arklių ir saigų banda. Yhaha su Lenktynininku irgi 
juos pastebėjo. 

— Izos totemas buvo saiga, - pastebėjo Aila. - Moteriai tai labai galingas 
totemas. Netgi stipresnis nei Krebo prigimtinis totemas - stirninas. Žino- 
ma, prieš tampant šamanu jį pasirinko jo antrasis totemas — urvinis lokys. 

— "Tavo totemas yra urvinis liūtas. Tai kur kas galingesnis žvėris už sai- 
gą, — tarė Jondalaras. 

- Žinau. Tai vyro, medžiotojo, totemas. Todėl iš pradžių jiems buvo 
labai sunku tuo patikėti, - pradėjo aiškinti Aila. - Nelabai prisimenu, bet 
Iza pasakojo, kad Brunas net supyko ant Krebo, kai per mano įvaikinimo 
apeigas jis įvardijo šį totemą. Visi buvo įsitikinę, kad aš niekada neturėsiu 
vaikų. Nė vienas vyras neturėjo tokio galingo totemo, kuris įveiktų urvinį 
liūtą. Visiems buvo labai netikėta, kai ėmiau lauktis Durko, tačiau neabe- 
joju, kad jį pradėjo Braudas, kai mane prievartavo, - ji susiraukė aplankius 
nemalonioms mintims. - Jei totemų dvasios turi ką bendra su vaikų pra- 
dėjimu, Braudo totemas yra gauruotasis raganosis. Prisimenu, kartą gen- 
ties medžiotojai pasakojo, kaip gauruotasis raganosis nužudė urvinį liūtą, 
vadinasi, Braudo totemas galėjo būti gana stiprus. Be to, kaip ir Braudas, 
raganosiai kartais būna bjaurūs. 

— Gauruotieji raganosiai yra nenuspėjami ir gali būti gana nirtūs, - 
pastebėjo Jondalaras. - Vienas jų ne taip toli nuo čia perdūrė Tonolaną. 
Tada brolis būtų miręs, jei ne šaramudojai. Jie mus surado. 

Vyras užsimerkė ir atsidavęs skausmingiems prisiminimams leidosi ne- 
šamas Lenktynininko. Kurį laiką nė vienas nekalbėjo, galiausiai Jondala- 
ras paklausė: 

— Ar visi genties žmonės turi totemus? 

— Taip, — atsakė Aila. - Totemas skirtas vadovauti ir saugoti. Genties 
šamanas atpažįsta naujagimio totemą besibaigiant pirmiesiems jo gyveni- 
mo metams. Per totemo suteikimo apeigas jis padovanoja vaikui amuletą 


su gabalėliu raudono akmens. Amuletas yra totemo dvasios namai. 

— Nori pasakyti, kaip kad Doni yra skirta ilsėtis Motinos dvasiai? — 
pasitikslino Jondalaras. 

— Tikriausiai panašu, tačiau totemas saugo žmogų, ne jo namus, nors 
esi laimingesnis, jei gyveni pažįstamoje vietoje. Amuletą reikia nešiotis su 
savimi. Šitaip totemo dvasia tave atpažįsta. Krebas sakė, kad be amuleto 
urvinio liūto dvasia nesugebėtų manęs rasti. Tada aš prarasčiau jo apsau- 
gą. Dar jis tvirtino, kad jei pamesčiau savo amuletą, mirčiau, — paaiškino 
Aila. 

Anksčiau Jondalaras nesuprato, kokią reikšmę Ailai turi amuletas ir 
kodėl ji taip jį saugo. Jis kartkartėmis galvodavo, kad jai jau seniai reikėjo 
jo nusikratyti. Aila retai jį nusirišdavo, tik kai maudydavosi ar plaukio- 
davo, o kartais nenusiimdavo ir tada. Jondalaras spėjo, jog tokiu būdu 
ji laikosi įsikibusi vaikystės gentyje, ir vylėsi, kad kurią dieną įveiks savo 
baimes. Dabar jis suvokė, jog amuletas reiškia kur kas daugiau. Jei didelių 
magiškų galių turintis žmogus jam ką nors duotų ir pasakytų, jog mirs, jei 
tai pames, jis taip pat tą daiktą saugotų. Jondalaras daugiau neabejojo, kad 
Ailą užauginęs šventasis genties žmogus turėjo tikrų galių, gautų iš dvasių 
pasaulio. 

— Iš ženklų, kuriuos totemas tau palieka, gali teisingai apsispręsti dėl 
svarbių dalykų, - tęsė Aila. 

Staiga moterį graužęs nerimas smogė visa jėga. Kodėl totemas nedavė 
jokio ženklo, patvirtinančio, kad ji teisingai pasirinko nusprendusi vykti 
su Jondalaru į jo namus? Kai paliko mamutojus, ji nerado nė vieno daikte- 
lio, kurį galėtų palaikyti totemo ženklu. 

— Ne itin daug zelandoniečių turi savo totemus, - pastebėjo Jonda- 
laras, — tačiau kai kurie turi. Paprastai tai laikoma sėkme. Vilomaras turi 
totemą. 

— Jis yra tavo motinos pora, tiesa? — pasitikslino Aila. 

— Taip. Prie jo židinio gimė Tonolanas ir Folara, tačiau ir sa manimi jis 
visada elgėsi kaip su savo-židinio sūnumi. 

- Kas yra jo totemas? 

— Kilnusis erelis. Pasakojama, kad kilnusis erelis kūdikystėje jį buvo 
pastvėręs, tačiau motina spėjo atimti, kol paukštis jo dar nenusinešė. Ant 
krūtinės Vilomaras tebeturi nagų žymes. Jų zelandonė tvirtino, kad erelis 


atpažino jį kaip savą ir atskrido pasiimti. Sitaip visi sužinojo, kad tai jo to- 

temas. Martona mano, kad todėl jam taip patinka keliauti. Jis negali skristi 
kaip erelis, tačiau trokšta pamatyti žemę. 

— Tai galingas totemas, kaip ir urvinis liūtas arba urvinis lokys, - pa- 
komentavo Aila. - Krebas visada sakydavo, kad su galingais totemais ne- 
lengva gyventi, ir tai tiesa. O man tiek daug duota, totemas netgi atsiuntė 
tave. Manau, man labai pasisekė. Viliuosi, kad urvinis liūtas ir tau bus sė- 
kmingas, Jondalarai. Dabar jis ir tavo totemas. 

Jondalaras nusišypsojo. 

— Jau tai minėjai. 

— Urvinis liūtas tave pasirinko. Tu nešioji tai patvirtinančius randus. 
Visai kaip Vilomaras, kurį jo totemas irgi pažymėjo. 

Jondalaras akimirką susimąstė. 

— Gal tu ir teisi. Apie tai nepagalvojau. 

Staiga pasilakstęs sugrįžo Vilkas. Jis viauktelėjo, taip atkreipdamas Ai- 
los dėmesį, paskui pradėjo bėgti šalia Yhaha. Moteris stebėjo žvėrį, per 
nasrų kraštą iškorusį liežuvį, stačiomis ausimis, risnojantį vilkams įprastu, 
tolygiu žingsniu per stačią, sausą žolę, kurioje kartais net pradingdavo. 
Vilkas atrodė toks laimingas ir guvus. Jis mėgdavo vienas pats nubėgti pa- 
sidairyti kur toliau, tačiau visada sugrįždavo, ir Aila tuo džiaugėsi. Taip pat 
ji jautėsi laiminga galėdama joti šalia mylimo vyro. 

- Iš to, ką apie jį pasakojai, atrodo, kad tavo brolis buvo panašus į savo 
židinio vyrą, - vėl atnaujino pokalbį Aila. - Tonolanas juk mėgo keliauti? 
Arjis buvo panašus į Vilomarą? 

— Taip, bet ne taip smarkiai, kaip kad aš panašus į Dalanarą. Visi apie 
tai užsimena. Tonolanas turėjo labai daug Martonos bruožų, - Jondalaras 
nusišypsojo. - Vis dėlto erelis jo nepasirinko, todėl nėra kaip paaiškinti 
jo troškimą keliauti, - tai pasakius vyro šypsena išblėso. - Mano broliui 
randus paliko nenuspėjamas gauruotasis raganosis, - jis akimirką susimąs- 
tė. - Tonolanas visada buvo nenuspėjamas. Gal tai ir yra jo totemas? Neat- 
rodo, kad jis atnešė jam daug laimės, nors šaramudojai tuomet mus rado, 
ir niekada nemačiau jo laimingesnio nei susipažinus su Jetamija. 

— Nemanau, kad gauruotojo raganosio totemas neštų laimę, — tarė 
Aila. - Man rodos, urvinis liūtas yra sėkmingas totemas. Pasirinkdamas jis 


net paliko man tokias pat žymes, kokias gentis naudoja urvinio liūto tote- 

mui žymėti, tad Krebas neabejojo. Tavo randai neatitinka genties ženklų, 
bet jie aiškūs. Tu esi urvinio liūto pažymėtas. 

— Aš tikrai turiu randų, patvirtinančių, kad esu tavo urvinio liūto pa- 
žymėtas, Aila. 

— Manau, urvinio liūto dvasia tave pasirinko tam, kad tavo totemo 
dvasia būtų pakankamai stipri ir kad aš kurią dieną galėčiau turėti tavo 
kūdikį, - tarė Aila. 

— Maniau, sakei, kad vyras pradeda kūdikį moters viduje, ne dvasios, — 
pastebėjo Jondalaras. 

— Vyras, bet gal jis padeda dvasioms? Kadangi mano totemas toks 
galingas, vyrui, kuris bus mano pora, taip pat reikia galingo totemo. Ti- 
kriausiai Motina nusprendė liepti urviniam liūtui pasirinkti tave, kad mes 
kartu galėtume pradėti kūdikius. 

Jie vėl jojo tylėdami, kiekvienas paskendęs savo mintyse. Aila įsivaiz- 
davo į Jondalarą panašų kūdikį, tačiau mergaitę, ne berniuką. Atrodo, jai 
nesiseka su sūnumis. Galbūt pavyktų išsaugoti dukterį ? 

Jondalaras taip pat galvojo apie vaikus. Jei tiesa, kad vyras pradeda gy- 
vybę savo organu, jie neabejotinai turėjo daugybę progų pradėti kūdikį. 
Kodėl ji vis dar nesilaukia? 

„Ar Serenija laukėsi, kai aš išėjau? — svarstė jis. - Džiaugiuosi, kad ji 
susirado žmogų, su kuriuo yra laiminga, tačiau norėčiau, kad būtų Ro- 
šarijai ką nors pasakiusi. Ar pasaulyje yra nors vienas vaikas, kuris turėtų 
dalelę manęs?“ Jondalaras bandė galvoti apie visas pažinotas moteris ir 
prisiminė Noriją, jauną hadumietę, su kuria dalijosi pirmaisiais ritualais. 
Ir Norija, ir pati senoji Haduma, regis, buvo įsitikinusios, kad jo dvasia 
įėjo į jaunąją moterį, ir joje prasidėjo nauja gyvybė. Buvo laukiama, kad ji 
pagimdys kūdikį mėlynomis akimis. Jie netgi ruošėsi pavadinti jį Jondalu. 
„Ar tikrai? — svarstė jis. - Ar mano dvasia susimaišė su Norijos dvasia ir 
prasidėjo nauja gyvybė?“ 

Hadumos žmonės gyvena ne taip toli, visai pakeliui, šiaurės vakaruose. 
Gal reikėtų pas juos užsukti ir pasisvečiuoti ? Staiga Jondalaras suvokė, kad 
iš tikrųjų nežino, kur jų ieškoti. Tai jie atėjo į jųdviejų su Tonolanu stovy- 
klą. Žinojo, kad hadumiečių gyvenvietė ne tik į vakarus nuo Sesers, bet 
ir į vakarus nuo Didžiosios Motinos Upės, tačiau kur tiksliai ji įsikūrusi, 


vyras nenumanė. Jis prisiminė, kad jie kartais medžioja teritorijoje tarp 

abiejų upių, tačiau tai mažai tegelbėjo. Jis tikriausiai niekada nesužinos, ar 
Norija turi tą vaikelį. 

Iš pradžių Aila galvojo apie tai, jog reiks laukti, kol pasieks Jondala- 
ro namus, kad galėtų pradėti kūdikį, paskui mintys nukrypo į jo žmones. 
Ji svarstė, ar jie ją priims. Susipažinusi su šaramudojais ji kiek labiau pa- 
sitikėjo savimi, juto, kad kažkur jai atsiras vieta, tačiau nebuvo tikra, ar 
pavyks pritapti prie zelandoniečių. Ji prisiminė, kaip stipriai pasibjaurėjo 
Jondalaras išgirdęs, kad ją užaugino gentis, o paskui pagalvojo apie keistą 
jo elgesį praėjusią žiemą, kai gyveno pas mamutojus. 

Iš dalies tai buvo susiję su Raneku. Šitai ji sužinojo tik prieš išeidama, 
iš pradžių nieko nesuprato. Vaikystėje ji nebuvo mačiusi pavydo. Jei ir kil- 
davo panašus jausmas, nė vienas genties vyras nieku gyvu neparodydavo 
pavydintis moters. O Jondalaras elgėsi keistai ir dėl to, kad rūpinosi, ar jo 
žmonės ją priims. Dabar ji žinojo, kad, nors ir mylėdamas, jis gėdijosi jos 
gyvenimo su gentimi, ypač nerimavo dėl jos sūnaus. Tiesa, neatrodo, kad 
dabar jis to paisytų. Jis ją gynė ir visai nesusinervino, kai išaiškėjo jos kil- 
mė viešint pas šaramudojus, tačiau vis tiek iš pradžių turėjo būti kažkoks 
pagrindas šitaip jaustis. 

Na, ji myli Jondalarą ir nori su juo gyventi. Šiaip ar taip, jau per vėlu 
persigalvoti. Aila vylėsi, kad išeidama su juo pasielgė teisingai. Ji vėl pano- 
ro, kad urvinio liūto totemas atsiųstų ženklą, rodantį, jog ji apsisprendė 
teisingai. Deja, kol kas jokių ženklų nebuvo matyti. 

Artėjant prie sūkuriuojančių vandens platybių Didžiosios Motinos 
Upės ir Sėsėrs santakoje, aukštutinių terasų birus, grumstuotas merge- 
lis - daug kalcio turintis smėlio ir molio mišinys - žemėliau vietą užleido 
žvirgždui ir liosui. 

Tame atšiauriame pasaulyje šiltesniu metų laiku upelius ir upes pildė 
kalnų viršūnes dengiančio ledo tirpsmo vanduo. Besibaigiant sezonui, 
prasidėjus smarkioms liūtims, o aukštesnėse srityse užgriuvus sniegui, 
kuris dėl didelių temperatūros pokyčių kartais staiga ištirpdavo, sraunūs 
upeliai dar labiau patvindavo. Kadangi vakarinėje kalnų pusėje nebuvo jo- 
kio ežero, kuris priimtų beprasidedančio potvynio vandenis, vanduo ne- 
valdomas šniokštė stačiais šlaitais. Vandens kaskados iš kalnų smiltainio, 
kalkakmenio ir skalūno išplautą smėlį ir žvyrą nešė į galingą upę, kur jie 


nusėsdavo jos vagoje arba salpoje. 

Centrinės lygumos, kadaise — vidinės jūros dugnas, užėmė teritoriją 
tarp dviejų masyvių kalnų grandinių rytuose bei vakaruose ir aukštumų 
šiaurėje bei pietuose. Dydžiu kone prilygstanti kunkuliuojančiai Motinai, 
prie santakos besiartinanti patvinusi Sesuo nešė ir dalies lygumų, ir visos 
kalnų grandinės, kuri didele arka sukosi link šiaurės vakarų, vakarinės pu- 
sės vandens perteklių. Sesuo sruvo link giliausios baseino įdubos, kur liejo 
savo kunkuliuojančius vandenis į Didžiąją Upę, tačiau vandens sklidina 
Motina ją atstumdavo. Sesuo, priversta grįžti atgal, nepriimtą auką skleidė 
priešpriešinių srovių verpetais ir visa naikinančiais potvyniais. 


Apie vidudienį vyras ir moteris pasiekė pelkes. Jose buvo matyti be- 
veik paskendusių krūmų ir retų medžių guotų. Medžių kamienai taip pat 
stirksojo vandenyje. Panašumas į įmirkusias pelkes rytinėje deltoje, Ailos 
manymu, sustiprėjo, tik čia susiliejančių upių srovės ir priešpriešiniai srau- 
tai sūkuriavo verpetais. Šaltesniame ore vabzdžiai vargino mažiau, buvo 
matyti daug išpurtusių, pusiau apirusių ir pūvančių potvynio paskandintų 
gyvūnų maitų. Pietuose iš purpurinės miglos, kurią kėlė sūkuriuojantys 
vėjo verpetai, kilo kalnų masyvas tankiai miškais apaugusiais šlaitais. 

- Tikriausiai ten miškingosios kalvos, apie kurias užsiminė Karlonas, 
pastebėjo Aila. 

— "Taip, tačiau ten daugiau nei kalvos, - tarė Jondalaras. - Jos aukštes- 
nės, nei manai, ir driekiasi labai toli. Didžioji Motina Upė srūva į pietus, 
kol pasiekia tą barjerą. Tos kalvos nukreipia Motiną į rytus. 

Jie apjojo aplink didelį, ramų duburį, atskirtą nuo srūvančių vandenų, 
ir sustojo ištvinusios upės rytiniame krante, truputį aukštėliau santakos. 
Per gaivalingą srautą žvelgdama į kitą pusę Aila pradėjo suprasti Jondalaro 
nerimą dėl sunkumų keliantis per Seserį. 

Žemose salose, kurias sausesniu sezonu suptų ramios atšakos, augo 
gluosniai ir beržai. Dabar dumblini vandenys sūkuriavo aplink jų kamie- 
nus ir rovė su šaknimis tuos medžius, kurie nebuvo pakankamai tvirtai 
įsikibę į dirvą. Dauguma medžių buvo pakrypę pavojingais kampais, o 
aukštupyje išrautųjų plikos šakos ir kamienai buvo įklimpę į pakrantės 
dumblą arba siautulingame šokyje sukosi upės vidury. 

Aila tyliai svarstė, kaip apskritai įveikti tuos vandenis, o paskui pasi- 
teiravo: 

— Kur, tavo manymu, mes kelsimės? 

Jondalaras svajojo, kad pasirodytų didžiulis ramudojų laivas, kuris 
prieš kelerius metus išgelbėjo jį ir Tonolaną, ir perkeltų juos į kitą pusę. 
Prisiminus brolį vyrą vėl pervėrė sielvarto dūris, tačiau jis nerimavo ir dėl 
Ailos. 

— Akivaizdu, kad šioje vietoje upės kristi negalime, — tarė jis. - Neži- 
nojau, kad taip greitai viskas pasikeis į bloga. Turime keliauti į aukštupį 
ir paieškoti ramesnės vietos. Ten ir bandysime. Viliuosi, kad vėl nepradės 
lyti. Dar viena liūtis, panaši į praūžusią, ir visa šita salpa atsidurs po vande- 
niu. Nieko keista, kad vasaros stovykla apleista. 

- Šita upė taip aukštai nepakiltų. Ar pakiltų? — išplėtusi akis paklausė 
Aila. 

— Ir aš nemanau, kad pakiltų taip aukštai, bet vis dėlto galėtų. Visas 
vanduo, krentantis iš tų kalnų, galiausiai atsiduria čia. Be to, greitas po- 
tvynis tikriausiai gali kilti upelyje, kuris teka prie stovyklos. Tikriausiai jis 
dažnai kyla. Manau, turėtume paskubėti, Aila. Čia nėra saugu likti, jei vėl 
pradės lyti, - tarė Jondalaras, dairydamasis į dangų. 

Jis paragino eržilą šuoliais ir lėkė tokiu dideliu greičiu, jog Vilkui teko 
gerokai pasispausti, kad neatsiliktų. Netrukus Jondalaras vėl sulėtino 
žingsnį, tačiau ne iki tingios žinginės, kuria jojo anksčiau. 

Kartkartėmis zelandonietis sustodavo ir imdavo tyrinėti upę bei jos 
krantus, paskui vėl jojo į šiaurę neramiai dirsčiodamas į dangų. Upė vieto- 
mis tarsi susiaurėdavo, paskui vėl išplatėdavo, tačiau buvo sklidina vandens 
ir labai plati. Jie jojo iki sutemos ir nerado tinkamos vietos persikelti į kitą 
krantą. Jondalaras primygtinai siūlė stovyklą nakčiai įsirengti aukštėliau, 


ir jie sustojo tiktai tada, kai pasidarė per tamsu saugiai keliauti. 


— Aila! Aila! Pabusk! - tarė Jondalaras, švelniai ją purtydamas. - Tu- 
rime judėti toliau. 


— Ką? Jondalarai, kas nutiko? - nustebo Aila. 

Paprastai ji pabusdavo pirma, tad jautėsi sutrikusi pažadinta taip anks- 
ti. Nubloškusi miego kailius moteris pajuto stingdantį vėją, o paskui pa- 
stebėjo, kad palapinės anga atvira. Vidų teapšvietė išsklaidytas, pro angą 
sklindantis kamuoliais besiritančių debesų švytėjimas. Blausioje pilkoje 
šviesoje ji vos galėjo įžiūrėti Jondalaro veido bruožus, tačiau to pakako 
pamatyti, koks jis sunerimęs, ir ji sudrebėjo blogos nuojautos apimta. 

— Turime keliauti, - pakartojo Jondalaras. 

Naktį jis vos pajėgė užmigti. Negalėjo tiksliai pasakyti, kodėl juto, kad 
privalu kuo greičiau persikelti per upę, tačiau jausmas buvo toks stiprus, 
kad skrandžio duobutėje susisuko baimės gumulas. Vyras labiausiai neri- 
mavo ne dėl savęs, o dėl Ailos. 

Ji nieko neklausinėdama atsikėlė. Žinojo, kad Jondalaras nebūtų jos 
žadinęs, jei nemanytų, jog padėtis tikrai rimta. Ji greitai apsirengė, tada 
pasiėmė ugnies įžiebimo rinkinį. 

— Šįryt nešvaistykime laiko laužui, - paprašė Jondalaras. 

Ji susiraukė, paskui linktelėjo ir įpylė abiem atsigerti šalto vandens. 
Daiktus susikrovė bekramsnodami kelioninius paplotėlius. Aila pasidairė 
Vilko, bet stovykloje jo nebuvo. 

— Kur Vilkas? - kiek sunerimusi paklausė Aila. 

— Tikriausiai medžioja. Jis mus pasivys, Aila. Visada pasiveja. 

— Aš jam pašvilpsiu, - tarė ji, ir ankstyvo ryto orą perskrodė išskirtinis 
švilpesys, kuriuo Aila kviesdavo žvėrį. | 

— Liaukis, Aila. Mums reikia eiti, - ragino Jondalaras, jausdamas ky- 
lant pažįstamą irzulį. 

— Be jo aš neisiu, - tarė ji ir sušvilpė dar kartą, šįkart garsiau, primyg- 
tiniau. 

— Turime surasti vietą keltis per upę, kol nepradėjo lyti, arba visai nepa- 
vyks per ją persikelti, - pareiškė Jondalaras. 

— Ar negalėtume paprasčiausiai keliauti į aukštupį? Juk šita upė mažė- 
ja, argi ne? - ginčijosi Aila. 

— Kai pradės lyti, ji dar padidės. Netgi aukštupyje bus didesnė nei čia, 
o mes nežinome, kokie vandens srautai paplūs iš tų kalnų. Mus kuo len- 
gviausiai gali nušluoti greitas potvynis. Dolandas sakė, jog jie dažni pra- 
sidėjus liūtims. Arba sustabdys didelis intakas. Ką tada darysime? Rop- 
šimės atgal į kalnus ir eisime aplink? Reikia persikelti per Seserį, kol dar 

galime, - nenusileido Jondalaras. Jis užšoko ant eržilo ir pažvelgė į moterį, 
kuri stovėjo prie kumelės, įkinkytos į valkčius. 

Aila nusisuko ir dar kartą sušvilpė. 

— Turime keliauti, Aila. 

— Kodėl negalime palaukti dar truputį? Jis ateis. 

- Jis tik žvėris. Tavo gyvybė man svarbesnė. 

Ji atsisuko ir pažvelgė į vyrą, paskui nudelbė akis ir suraukė antakius. 
Ar tikrai taip pavojinga laukti, kaip Jondalaras mano? Ar jis tiesiog nekan- 
trus? Jei jau taip, tai argi tada jo gyvybė Ailai neturėtų rūpėti labiau nei 
Vilko? Kaip tik tuo metu atšuoliavo ilgai šauktas plėšrūnas. Aila su pa- 
lengvėjimu atsiduso, apsikabino pasisveikinti pribėgusį pilkį. Pasirėmusi 
valkčių baslio moteris užšoko ant Yhaha. Paskui, davusi ženklą Vilkui eiti 
šalia, ji nujojo įkandin Jondalaro su Lenktynininku. 

Saulėtekio nebuvo. Tiesiog nepastebimai šviesėjo, tačiau taip ir neiš- 
sigiedrijo. Debesys kabėjo žemai, dangus buvo pilkas, ore buvo justi vėsi 
drėgmė. Vėliau jie stabtelėjo pailsėti. Aila paruošė karštos arbatos, iš kelio- 
ninio maisto paplotėlių išvirė tirštos sriubos. Moteris į viralą pridėjo rūgš- 
tynių lapų, erškėtrožių vaisių, prieš tai iš jų išėmusi sėklas ir aštrius šeriuo- 
tus plaušelius, bei kelis netoliese augusio laukinių rožių krūmo viršūnėlių 
lapelius. Kuriam laikui arbata ir šilta sriuba, regis, numalšino Jondalaro 
nerimą. Vėliau jis pastebėjo virš galvų besikaupiančius tamsius debesis. 

Jis paragino Ailą susikrauti daiktus, ir jie vėl patraukė į kelią. Jondala- 
ras neramiai stebėjo dangų, stengėsi nepražiopsoti besiartinančios audros. 
Jis stebėjo ir upę, ieškojo tinkamos vietos ją kirsti. Tikėjosi, kad kur nors 
nurims staigi, sūkuriuojanti srovė: ieškojo platesnės, seklesnės vietos, salos 
ar bent seklumos tarp dviejų krantų. Galiausiai, besibaimindamas, kad au- 
dros vis tiek ilgainiui nepavyks išvengti, jis nusprendė, kad derėtų rizikuoti, 
nes sūkuringa Sesuo visur atrodė tokia pati pavojinga. Žinodamas, kad pra- 
dėjus lyti padėtis tik pablogės, jis pasuko link kranto atkarpos, kur bent jau 
buvo galima lengviau pasiekti vandenį. Jie sustojo ir nulipo nuo arklių. 

— Manai, galima mėginti perjoti? - pasiteiravo Jondalaras, nervingai 
nužvelgdamas niūrų dangų. 

Aila tyrinėjo srūvančią upę ir jos nešamas medžių nuolaužas. Pro šalį lėkė 
net sveiki, dideli medžiai su visomis šaknimis ir daugybė nulūžusių, kurie 


buvo nuplauti iš miškelių aukščiau kalnuose. Ji sudrebėjo pastebėjusi didelę, 

išsipūtusią elnio maitą. Žvėris ragais buvo įsipainiojęs į susiraizgiusias netoli 
kranto įstrigusio medžio šakas. Negyvas elnias sužadino baimę dėl arklių. 

- Jiems bus lengviau įveikti upę, jei mes nesėdėsime jiems ant nuga- 
rų, - tarė ji. - Manau, turėtume plaukti greta. 

— Ir aš taip galvojau, - pritarė Jondalaras. 

— Reikės virvių įsitverti, — tarstelėjo Aila. 

Jie savo mantoje susirado neilgas virves, paskui patikrino jas ir krepšius 
norėdami įsitikinti, jog jų palapinė, maistas ir keletas brangių daiktų yra 
saugiai pritvirtinti. Aila nuo Yhaha nuėmė valkčius nusprendusi, kad gali 
būti per daug pavojinga keltis per sūkuringą upę su visais pakinktais, ta- 
čiau nesinorėjo prarasti baslių ir valties. 

Pagalvoję žmonės ilguosius baslius surišo virve. Jondalaras vieną jų 
galą pritvirtino prie valties šono, Aila kitą galą pririšo prie virvių, kurios 
prilaikė Yhaha nešulinį balną. Ji naudojo slystamąjį mazgą, kad prireikus 
būtų galima jį nesunkiai atrišti. Paskui prie plačios supintos juostos, kuri 
ėjo tarp priekinių kumelės kojų ir skersai krūtinės ir buvo naudojama Ai- 
los jojimo paklotui prilaikyti, moteris kur kas tvirčiau pririšo kitą virvę. 

Jondalaras panašią virvę pririšo Lenktynininkui. Paskui vyras nusiavė 
apavą, nusivyniojo autus, nusivilko sunkius viršutinius drabužius ir kai- 
lius. Permirkę jie gramzdintų, plaukti taptų neįmanoma. Suvyniojęs už- 
krovė juos ant nešulinio balno viršaus, tevilkėjo tuniką ir kelnėmis. Netgi 
sušlapusi oda truputį šildo. Aila pasielgė lygiai taip pat. Gyvuliai juto žmo- 
nių skubą ir nerimą, juos trikdė sūkuriuojantis vanduo. Pasibaidę negyvo 
elnio arkliai bandė stotis piestu, kragino galvas ir vartė akis, karpė ausimis. 
Vilkas priėjo prie kranto apžiūrėti elnio, bet į vandenį nebrido. 

— Kaip manai, arkliams pavyks, Aila? - paklausė Jondalaras, kai pradė- 
jo kristi stambūs lietaus lašai. 

- Jie nervinasi, bet; manau, viskas bus gerai, juk būsime šalia. Kiek abe- 
joju dėl Vilko, - tarė Aila. 

— Negalime jo pernešti. Jis turės įveikti upę pats, Žinai tai, - tarė Jon- 
dalaras, tačiau matydamas jos neviltį, pridūrė: - Vilkas stiprus plaukikas, 
jam pavyks. 

— Viliuosi, - atsakė ji ir atsiklaupusi apsikabino žvėrį. 

Jondalaras pastebėjo, kad lyja vis smarkiau. 


— Geriau negaiškime, - paragino jis. 

Suėmęs Lenktynininką tiesiai už apynasrio, nes pavadis buvo pritvir- 
tintas toliau, ties nugara, jis trumpam užsimerkė ir visiems palinkėjo sė- 
kmės. Jis nesugalvojo nieko, ką galėtų Doni, Didžiajai Motinai Žemei, 
pažadėti mainais už globą, bet vis tiek tyliai paprašė jos pagalbos kertant 
Seserį. Nors žinojo, kad vieną dieną teks susitikti su Motina, dar nenorėjo, 
kad tai įvyktų dabar. Dar labiau vyras nenorėjo prarasti Ailos. 

Jondalaro link vandens vedamas eržilas kratė galvą ir stojosi piestu. 

- Nusiramink, Lenktynininke, - kalbino jį vyras. 

Basas pėdas apsupęs vanduo buvo ledinis, stingdė blauzdas, paskui 
šlaunis. Atsidūręs vandenyje Jondalaras paleido Lenktynininko apynasrį 
ir leido jam vadovautis savo galva. Vyras vylėsi, kad tvirtas, jaunas eržilas 
sugebės rasti kelią per upę. Vis dėlto Jondalaras aplink ranką apsivyniojo 
tabaluojančią virvę. 

Aila irgi aplink plaštaką kelis kartus apvyniojo prie kumelės sprando 
pritvirtintą virvę ir stipriai suspaudė kumštį, tada ėmė bristi į vandenį gre- 
ta Yhaha, paskui aukštąjį vyrą. Iš pradžių, kad brendant nesusiraizgytų, 
Aila tempė ir tą virvę, prie kurios buvo pritvirtinti basliai ir laivelis. Jaunoji 
moteris iš karto pajuto vandens šaltį ir stiprios srovės traukimą. Ji atsisu- 
kusi pažvelgė į sausumą. Vilkas vis dar lūkuriavo ant kranto. Jis tai prieida- 
vo prie upės, tai atsitraukdavo, neramiai inkštė ir vis dvejojo šokti į greitą 
srovę. Aila drąsinamai šūktelėjo žvėrį. Jis mynė pirmyn ir atgal žiūrėdamas 
į vandenį ir vis didėjantį atstumą tarp jo ir moters. Staiga, kaip tik tuo 
metu, kai pradėjo smarkiai lyti, jis atsitūpė ir užkaukė. Aila sušvilpė, ir po 
kelių neryžtingų bandymų Vilkas galiausiai įšoko į ledinį vandenį ir pra- 
dėjo kapanotis link jos. Aila vėl nukreipė dėmesį į arklį ir upę priekyje. 

Vis stipriau pliaupiantis lietus tarsi išlygino bangas, tačiau laukiniai 
vandenys buvo dar pilnesni visokių nuolaužų. Aplinkui sukosi ir daužė- 
si nulūžusios šakos ir kelmai, kai kurie vis dar su lapais, kiti primirkę ir 
beveik panirę po vandeniu. Dar baisiau atrodė išpurtę gyvūnai, kai kurie 
buvo tiesiog perplėšti nuožmaus potvynio, juos netikėtai užklupusio ir 
nuo kalnų nunešusio į murziną upę. 

Moteris pastebėjo keletą beržinių sicistų ir pušynų pelėnų. Didelį starą 
buvo sunkiau atpažinti: jo blyškiai rudas kailiukas buvo paramsėjęs, tan- 
ki, pūkuota uodegėlė suplota. Lemingą, kurio ilgi, balti žieminiai plauke- 
liai, glotnūs ir žvilgantys, jau buvo pradėję ryškėti pro vasarinį pilką, iki 

juodumo patamsėjusį kailiuką, upė nešė užvertusį kojytes, jau visai pasi- 
dengusias baltu kailiu. Tikriausiai jis čia pateko iš aukštų kalnų, kur dau- 
giau sniego. Didesni gyvūnai kėlė daugiau grėsmės. Pro šalį plaukė kalnų 
ožka su nulaužtu ragu ir nuo pusės snukio nuplėštu kailiu - buvo matyti 
rausvi raumenys. Pamačiusi negyvą snieginio leopardo jauniklį Aila atsi- 
suko pažiūrėti Vilko, tačiau jo nebuvo matyti. 

Moteris pastebėjo, kad Yhaha be baslių ir valtelės dar tempia į virvę 
įsipainiojusią kerplėšą. Atlūžęs kelmas išsikėtojusiomis šaknimis sunkino 
naštą ir lėtino Yhaha. Aila sukiojo ir tampė virvę, mėgindama pritraukti 
kelmą arčiau savęs, tačiau jis staiga pats atsilaisvino. Liko prikibusi nedide- 
lė šakelė, tačiau ji rūpesčių nekėlė. Aila sunerimo niekur nematydama Vil- 
ko, nors buvo taip giliai panirusi, kad ir negalėjo daug matyti. Ji nusiminė, 
ypač todėl, kad nieko negalėjo padaryti. Kartą sušvilpė, tačiau nežinojo, ar 
žvėris ją išgirs per srūvančio vandens triukšmą. 

Aila atsisuko ir nužvelgė Yhaha bijodama, kad sunkus šiekštas bus ją iš- 
varginęs, tačiau kumelė vis dar ištvermingai plaukė. Tada moteris dirstelėjo 
į priekį. Jai palengvėjo pamačius Lenktynininką su šalia besikepurnėjančiu 
Jondalaru. Iš pradžių Aila spyrėsi kojomis ir yrėsi laisvąja ranka, stengda- 
masi būti kuo mažesne našta, tačiau plaukdama toliau ji tiesiog įsikibo į 
virvę ir pradėjo drebėti. Jai atrodė, kad per šitą upę plaukia nepaaiškinamai 
ilgai. Priešingas krantas vis dar atrodė toli. Iš pradžių drebulys nebuvo pa- 
vojingas, tačiau vis ilgiau tūnant šaltame vandenyje jis smarkėjo ir niekaip 
nesiliovė. Moters raumenys itin įsitempė, dantys pradėjo barškėti, 

Moteris pasidairė Vilko, tačiau jo niekur nebuvo matyti. „Turėčiau 
grįžti jo ieškoti, jam šalta, - galvojo Aila, pati baisiausiai drebėdama. - Gal 
Yhaha gali apsisukti ir grįžti?“ Kai ji išsižiojo norėdama kažką pasakyti, 
žandikauliai buvo tokie įsitempę ir taip drebėjo, kad ji nepajėgė ištarti nė 
žodžio. „Ne, Yhaha neturėtų gręžtis. Aš turėčiau. Taip ir padarysiu“ Aila 
pabandė nuvynioti nuo plaštakos virvę, tačiau ji buvo susiraizgiusi, o ran- 
ka tokia nutirpusi, kad moteris vargiai ją juto. „Gal Jondalaras gali grįžti? 
Kur Jondalaras? Ar jis upėje? Ar jis grįžo Vilko? O, štai rąstas įstrigo į vir- 
vę. Turiu... Kažką... Kažkaip ištraukti... Patraukti virvę... Yhaha sunku“ 

Aila liovėsi drebėjusi, tačiau jos raumenys buvo tokie įsitempę, kad 
ji negalėjo pajudėti. Ji užsimerkė norėdama pailsėti. Buvo taip gera užsi- 


merkti ir ilsėtis. 


Aila buvo beveik be sąmonės, kai po savimi pajuto kietus upės vagos 
akmenis. Yhaha tempiama uolėtu dugnu ji bandė eiti, klupinėjo, žengė kelis 
žingsnius lygiais, apskritais upės pakrantės akmenėliais, paskui pargriuvo. 
Virvė vis dar stipriai veržė jos ranką, moteris ją truktelėjo ir sustabdė arklį. 

Jondalaras taip pat drebėjo. Plaukdamas upe jis labai sušalo, tačiau 
kitą krantą pasiekė greičiau nei Aila, dar nespėjus sutrikti koordinacijai 
ar sulėtėti mąstymui. Aila irgi būtų srovę įveikusi greičiau, tačiau perne- 
lyg daug nuolaužų painiojosi į virvę ir pastebimai lėtino kumelę. Yhaha 
taip pat ėmė jausti buvimo šaltoje upėje pasekmes. Tačiau mazgas, nors 
ir išbrinkęs nuo vandens, galiausiai atsilaisvino, ir kumelė išsivadavo nuo 
varžančio svorio. 

Jondalaras, kad ir pirmas pasiekęs krantą, dėl šalčio poveikio vis dėlto 
negalėjo mąstyti visiškai aiškiai. Ant šlapių drabužių užsitraukęs kailinę 
skrandą jis eržilu vedinas išėjo ieškoti Ailos, tačiau patraukė ne į tą pusę. 
Vyras pagaliau kiek sušilo ir atgavo nuovoką. Jei juos abu nešė srovė, Aila, 
judėjusi lėčiau, turėjo būti nunešta toliau. Jis apsisuko ir nudrožė atgal. 
Lenktynininkas sužvengė, ir pasigirdo atsakomasis žvengimas. Tuomet 
vyras pasileido bėgre. 

Jondalaras pamatė Ailą, ant nugaros tysančią akmenuotoje pakrantėje 
greta kantrios kumelės. Moters plaštaka tebebuvo apvyniota virve. Jon- 


dalaras nuskubėjo prie moters, jo širdis iš baimės daužėsi kaip pašėlusi. 


Įsitikinęs, kad Aila tebekvėpuoja, Jondalaras ašarų sklidinomis akimis ją 


apkabino ir prispaudė prie krūtinės. 
— Aila! Aila! Tu gyva! - verkė jis. - Taip bijojau, kad tu numirei. Kokia 


tu sušalusi! 

Jis turi ją sušildyti. Vyras išlaisvino moters ranką nuo virvės ir ją pakėlė. 
Aila pasimuistė ir atsimerkė. Jos raumenys buvo kieti ir įsitempę, ji vargiai 
galėjo kalbėti, tačiau stengėsi kažką pasakyti. Jondalaras pasilenkė arčiau. 

- Vilkas... Surask Vilką, - kimiai sušnibždėjo moteris. 

— Atila, privalau pasirūpinti tavimi! 

— Meldžiu, surask Vilką. Netekau per daug sūnų. Nenoriu prarasti ir 
Vilko, - pro sukąstus dantis iškošė ji. 

Jos akys buvo tokios kupinos sielvarto, kad jis negalėjo atsisakyti. 

— Gerai. Paieškosiu jo, tačiau pirma turiu nugabenti tave į kokią pastogę. 

Smarkiai lyjant jis nešė Ailą nuožulniu šlaitu. Įkalnė perėjo į nedidelę 
terasą su karklų guotu, keliais krūmais, viksvomis ir retu pušynėliu pakraš- 
tyje. Jondalaras pasidairė lygios, sausesnės vietos ir greitai pastatė palapinę. 
Patiesęs mamuto kailį ant apatinio pakloto, kad geriau saugotų nuo įmir- 
kusios žemės, jis įnešė į vidų Ailą, paskui sutempė krepšius, patiesė miego 
kailius. Ją nurengęs ir pats nusivilko šlapius drabužius, apkamšė ją kailiais 
ir atsigulė šalia. Moteris nebuvo visiškai be sąmonės, tik apsvaigusi, stin- 
gulio apimta. Jos oda buvo šalta ir lipni, kūnas sustiręs. Jondalaras stengėsi 
pridengti ją savo kūnu ir sušildyti. Kai ji vėl pradėjo drebėti, Jondalaras len- 
gviau atsikvėpė. Tai reiškė, kad ji šyla iš vidaus, tačiau darydamasi sąmo- 
ningesnė ji vėl prisiminė Vilką ir nevalingai, kone paklaikusi veržėsi eiti jo 
ieškoti. 

— Tai mano kaltė, - pro sukąstus dantis tvirtino ji. - Aš liepiau jam 
šokti į upę. Aš švilpiau, jis manimi pasitikėjo, turiu surasti Vilką, - bandė 
atsikelti moteris. 

- Aila, pamiršk Vilką, juk nė nežinai, kur jo ieškoti, — tarė vyras, mėgin- 
damas ją paguldyti. 

Virpėdama ir isteriškai sriūbaudama ji pabandė išlįsti iš miegmaišio. 

— Ašjį rasiu, - verkė Aila. 

- Aila, aš eisiu. Jei tu čia pasiliksi, eisiu jo paieškoti, — tarė jis, mėginda- 
mas įtikinti ją pasilikti po šiltais kailiais. — Pažadėk, kad liksi čia ir gulėsi 
apsiklojusi. 

- Meldžiu, surask jį, - tepratarė moteris. 

Jondalaras greitai apsivilko sausus drabužius ir viršutinę skrandą, tada 
išsiėmė porą kelioninio maisto kvadratėlių, suteikiančių taip reikalingos 
energijos. 

— Einu, - pasakė jis. - Valgyk ir nelįsk iš kailių. 

Kai jis pasisuko eiti, ji griebė jam už rankos. 

— Pažadėk man, kad jo ieškosi, - tarė Aila, žvelgdama į jo sunerimusias 
mėlynas akis. Ji tebedrebėjo, tačiau atrodė, kad kalba lengviau. 

Jondalaras žvelgė į jos pilkai mėlynas maldaujančias akis, tada ją sti- 
priai apkabino. 

— Aš taip išsigandau, kad tu numirei. 

Ji laikėsi į jį įsikibusi, rimo nuo jo stiprybės ir meilės. 

— Myliu tave, Jondalarai, tikrai nenoriu tavęs netekti, bet meldžiu, su- 
rask Vilką. Neištversiu, jei jį prarasiu. Jis kaip... vaikas... sūnus. Negaliu 
prarasti dar vieno sūnaus, - jos balsas lūžo, akys priplūdo ašarų. 

Jis atsitraukė ir pažvelgė į ją. 

- Ašjo paieškosiu. Tik negaliu pažadėti, kad rasiu, Aila, ir net jei rasiu, 
negaliu pažadėti, kad jis bus gyvas. 

Baimė ir siaubas pripildė jos akis; paskui ji užsimerkė ir linktelėjo. 

— Pamėgink jį surasti, - tarė Aila, tačiau Jondalarui pajudėjus vėl į jį 
įsikibo. 

Jondalaras nebuvo tikras, ar nuo pat pradžių planavo ieškoti vilko. Jis 
norėjo pririnkti malkų laužui, išvirti Ailai arbatos arba sriubos ir pažiūrėti, 
kaip laikosi arkliai, tačiau pažadėjo ieškoti pilkio. Lenktynininkas su Yha- 
ha stovėjo gluosnių giraitėje vis dar su jojimo apklotais, o Lenktynininkas 
su apynasriu, tačiau tvirti gyvuliai tą akimirką atrodė gerai, tad jis pasilei- 
do šlaitu žemyn. 

Pasiekęs upę vyras nežinojo, kuria kryptimi eiti, tačiau galiausiai nu- 
sprendė traukti pasroviui. Stipriau užsimaukšlinęs gobtuvą jis nužygiavo 
pakrante apžiūrinėdamas vandens suneštas medienos krūvas ir nuolaužų 
telkinius. Jis rado galybę negyvų gyvūnų, matė daug plėšrūnų bei maitė- 
dų, tiek keturkojų, tiek sparnuotų, puotaujančių upės likučiais, netgi gaują 
pietinių vilkų, tačiau nesimatė nieko panašaus į Vilką. Galiausiai Jondala- 
ras apsisuko ir patraukė atgal. Paėjėtų galiuką ir į aukštupį, tačiau abejojo, 
ar labiau pasiseks. Jis tikrai nesitikėjo rasti pilkį, ir suvokė, kad dėl to nu- 
liūdo. Gal Vilkas kartais ir trukdė, tačiau vyras nuoširdžiai pamilo suma- 
nų gyvūną. Ir pats jo ilgėsis, o Aila, žinojo, tiesiog galvą pames. 

Jis pasiekė akmenuotą krantą, kur surado Ailą, ir pasuko už linkio nela- 
bai žinodamas, kiek turėtų paėjėti kita kryptimi. Vyras pastebėjo, kad upė 

kyla, ir nusprendė palapinę patraukti toliau nuo upės ir iškeliauti vos tik 
Ailai atsigavus. „Gal reikėtų pamiršti tas paieškas ir įsitikinti, ar jai viskas 
gerai, - dvejodamas kalbėjo jis sau. - Na, galbūt trupučiuką paėjėsiu. Ji 
klaus, ar ieškojau abiem kryptimis. 

Jis patraukė aukštyn palei upę, apėjo aplink krūvą rąstų ir šakų, tačiau 
pamatęs didingą siluetą karališkojo erelio, kuris sklendė ištiesęs sparnus, 
sustojo ir ėmė stebėti paukštį. Staiga didelis, grakštus paukštis suglaudė 
savo didingus sparnus ir staigiai krito į upės krantą, tada vėl švystelėjo 
aukštyn su iš nagų kadaruojančiu dideliu staru. 

Kiek tolėliau tos vietos, kur paukštis susirado maisto, savo dalį van- 
denų į Seserį nešė gana didelis intakas, išplatėjantis į šiokią tokią deltą. 
Jondalarui pasidingojo, kad ant smėlėtos kranto atkarpėlės toje vietoje, 
kur upės susilieja, mato kažkokį pažįstamą siluetą. Atpažinęs nusišypso- 
jo. Tai buvo jų apskritoji valtis, tačiau pasižiūrėjęs atidžiau jis susiraukė ir 
pasileido bėgti. Prie valties vandenyje sėdėjo Aila, skreite laikydama Vilko 
galvą. Iš žaizdos virš jo kairiosios akies tebesisunkė kraujas. 

— Aila! Ką tu čia darai? Kaip tu čia atsidūrei? — tūžo Jondalaras, labiau 
iš baimės ir nerimo negu iš pykčio. 

— Jis gyvas, Jondalarai, - ji drebėjo nuo šalčio ir, regis, visai be reikalo 
taip garsiai sriūbavo. - Jis sužeistas, bet gyvas. 

Įšokęs į vandenį Vilkas plaukė Ailos link, tačiau pasiekęs vandeniu 
slystančią lengvą valtelę jis padėjo letenas ant prie jos pritvirtintų baslių ir 
laikėsi prie to pažįstamo daikto. Viskas buvo gerai, kol atsilaisvino slysta- 
masis mazgas ir valtelė su basliais pradėjo pašėlusiai virtuliuoti vėjo šuorų 
genamose bangose. Vilkas atsitrenkė į sunkų, vandens prisigėrusį medžio 
kamieną. Tuo metu žmonės jau buvo beveik kitoje upės pusėje. Laivelį 
srovė išmetė ant smėlėto kranto su visais basliais ir per juos persisvėrusiu 
Vilku. Smūgis jį apkvaitino, tačiau mirkti šaltame vandeny buvo blogiau. 
Netgi vilkai kenčia nuo kūno atšalimo ir jam užsitęsus gali nugaišti. 

- Einam, Aila, tu vėl drebi. Reikia parvesti tave atgal. Kodėl išėjai? Juk 
sakiau, kad paieškosiu, — barėsi Jondalaras. — Štai, aš jį paimsiu, — vyras 
iškėlė Vilką Ailai iš skreito, tada padėjo jai atsistoti. 

Po kelių žingsnių Jondalaras suprato, kad nusigauti iki palapinės nebus 
lengva. Aila vos galėjo paeiti, o Vilkas buvo didelis ir sunkus. Vandeniu 
permirkęs kailis svėrė antra tiek. Vyras negalėjo panešti jų abiejų ir žinojo, 

kad Aila nieku gyvu neleis jam dabar palikti Vilką ir sugrįžti jo vėliau. Jei- 
gu tik jis galėtų sušvilpti arkliams kaip Aila... O kodėl negalėtų? Jondalaras 
kartais švilprelėdavo Lenktynininkui, tačiau iš tikrųjų pernelyg nesistengė 
išmokyti jį atsiliepti. Nereikėjo. Eržiliukas visada pasirodo su motina, kai 
Aila kviesdavo Yhaha. 

„Gal Yhaha ateis ir pas mane, jei sušvilpsiu? Bent jau galiu pabandyti“ 
Jis pamėgdžiojo Ailos signalą vildamasis, kad pavyko bent panašiai, tačiau, 
jei vis dėlto arkliai neatsilieptų, apsisprendė eiti toliau. Jis patogiau paėmė 
Vilką ir pabandė viena ranka apkabinti Ailą, suteikti jai atramą. 

Dar nė nepasiekęs medžių krūvos Jondalaras vos bepaėjo. Buvo išse- 
kęs ir laikėsi tiktai valios pastangomis. Jis taip pat perplaukė galingą upę, 
paskui šlaitu nešė Ailą ir pastatė palapinę. Vėliau dar lakstė pirmyn ir atgal 
ieškodamas Vilko. Išgirdęs žvengimą, Jondalaras pakėlė galvą. Pamačius 
abudu arklius vyrą užplūdo džiaugsmas ir palengvėjimas. 

Vilką jis paguldė Yhaha ant nugaros, nes ji buvo nešusi jį anksčiau ir 
prie to įpratusi; paskui padėjo Ailai užsiropšti ant Lenktynininko ir nuve- 
dė jį link akmenuoto paplūdimio. Yhaha sekė iš paskos. Aila drebėjo, lie- 
tus pradėjo pilti dar smarkiau. Ji sunkiai nusėdėjo ant arklio jam pradėjus 
kilti šlaitu. Pamažu jiems pavyko pasiekti palapinę greta medžių guoto. 

Jondalaras padėjo Ailai nulipti nuo arklio ir nuvedė ją į palapinę, tačiau 
šaltis vėl įveikė sveiką protą. Moteriai kilo isterija dėl Vilko, Jondalaras 
turėjo tučtuojau jį atnešti, paskui pažadėjo išdžiovinti jo kailį. Vyras pinti- 
nėse paieškojo ko nors Vilkui nušluostyti. Kai Aila užsimanė jį pasiguldyti 
į miego kailius, Jondalaras griežtai tam pasipriešino, bet surado, kuo pilkį 
apkloti. Paskui nevaldomai sriūbaujančiai Ailai vyras padėjo nusirengti ir 
apvyniojo ją kailiais. 

. Jis vėl išėjo, nuėmė Lenktynininko apynasrį bei jojimo paklotus nuo 
abiejų arklių, juos paglostė, išsakė jiems padėkos žodžius. Kadangi arkliai 
gyvena lauke visokiomis oro sąlygomis ir yra pripratę prie šalčio, Jonda- 
laras žinojo, kad jie ne itin paiso lietaus, ir vylėsi, kad gyvuliai per daug 
nekentės. Galiausiai ir Jondalaras nuėjo į palapinę, nusirengė ir įropojo 
į kailius, atsigulė greta baisiai drebančios moters. Aila buvo susirangiusi 
prie Vilko, Jondalaras iš nugaros prisiglaudė prie jos, tarsi apklojo ją sa- 
vimi. Netrukus, Vilko šildoma iš vienos, o vyro — iš kitos pusės, moteris 


liovėsi drebėti, abu žmonės atsidavė nuovargiui ir užmigo. 

Aila pabudo nuo drėgno liežuvio lyžčiojimo per veidą. Ji džiaugsmin- 
gai šypsodamasi nustūmė Vilką, jį apkabino, o paskui, delnais suėmusi 
jo galvą, atidžiai apžiūrėjo žaizdą. Lietus iš žaizdos išplovė nešvarumus, 
ji nebekraujavo. Nors vėliau reikės uždėti ant žaizdos kokių nors vaistų, 
dabar ji atrodė gerai. Vilką labiau susilpnino ne smūgis į galvą, o šalta upė. 
Miegas ir šiluma - geriausi vaistai. Ji juto miegančio Jondalaro alsavimą, 
ramiai gulėjo jo glėbyje apkabinusi Vilką ir klausėsi, kaip į palapinę teške- 
na lietus. 

Ji prisiminė praėjusios dienos nuotrupas: klupinėdama tarp krūmų ir 
atplukdytos medienos apžiūrinėja upės pakrantę ieškodama Vilko; gelia 
ranką, nes virvė pernelyg įsirėžė; Jondalaras ją neša. Ji nusišypsojo pagal- 
vojusi apie jo artumą, paskui prisiminė stebėjusi, kaip jis stato palapinę. 
Truputį gėdijosi, kad jam nepadeda, nors buvo tokia sustirusi, kad nė pa- 
judėti negalėjo. 

Vilkas išsirangė iš Ailos glėbio ir pašniukštinėjęs susirado išėjimą. Iš- 
girdusi, kaip sužvengia Yhaha, moteris iš džiaugsmo vos jai neatsakė, bet 
paskui prisiminė, kad Jondalaras miega. Kiek vėliau Aila pradėjo neri- 
mauti dėl arklių, stovinčių lietuje. Jie buvo įpratę prie sauso oro, ne tokio 
nuolat merkiančio lietaus. Netgi stingdantis šaltis nebaisus, kol jis sausas. 
Vis dėlto ji prisiminė pakeliui mačiusi arklių, vadinasi, šiose apylinkėse jie 
gyvena. Arkliai turi pavilnę, kuri netgi sušlapusi lieka stora, tanki ir šilta. 
Tikriausiai jie ištvers lietų, kol lyja ne visą laiką. 

Moteris suvokė, kad jai nepatinka smarkūs rudens lietūs, kurie pliaupia 
šioje pietinėje srityje, nors su džiaugsmu pasitikdavo ilgus, drėgnus šiau- 
rės pavasarius su šiltomis miglomis ir dulksna. Bruno genties urvas buvo 
pietuose, tad rudenį daug lydavo, tačiau ji neprisiminė tokių merkiančių 
liūčių. Ne visi pietiniai regionai vienodi. Aila galvojo keltis, tačiau, kol pri- 
siruošė, vėl užmigo. 

Kai pabudo antrą kartą, vyras greta jau krutėjo. Gulint kailiuose kaž- 
kas atrodė pasikeitę, tik ji nesuvokė kas. Paskui susigaudė, kad lietaus gar- 
sai nutilo. Atsikėlusi ji išėjo į lauką. Buvo vėlyva popietė ir gerokai šalčiau 


nei pirma, norėjosi apsivilti ką nors šilta. Moteris prie krūmo nusišlapino, 

tada nuėjo prie arklių, kurie šlamštė viksvas netoli gluosnių, kur tekėjo 
upelis. Su jais buvo Vilkas. Jai ateinant gyvuliai suėjo į krūvą. Aila ilgokai 
užtruko juos glostydama, kasydama ir kalbėdamasi su jais, paskui sugrįžo 
į palapinę ir įlindo į miego kailius greta vyro. 

— "Tu šalta, moterie! — tarė jis. 

— O tu mielas ir šiltas, - atsakė ji, susirangydama šalia. 

Jis apsivijo ją rankomis ir nosimi prigludo jai prie sprando. Palengvėjo 
pajutus, kad ji taip greitai sušyla. Tiek daug laiko prireikė, kol ji sušilo išsi- 
kapsčiusi iš ledinio vandens. 

— Nežinau, ką sau galvojau, leisdamas tau šitaip sušlapti ir sušalti, - pa- 
sakė Jondalaras. - Nereikėjo plaukti per tą upę. 

— Jondalarai, ką dar galėjome daryti? Tu neklydai. Kai šitaip įsilijo, 
mums būtų tekę kirsti kokią kitą upę, ir būtų dar blogiau bandyti plaukti 
per tokią, kuri srūva žemyn nuo kalnų, - tarė moteris. 

- Jei būtume anksčiau išėję iš šaramudojų, būtume išvengę lietaus. Tada 
Seserį būtų buvę kur kas lengviau įveikti, - toliau save kaltino Jondalaras. 

— Tai mano kaltė, kad neišėjome anksčiau. Net Karlonas manė, kad ją 
reiktų įveikti prieš liūtis. 

— Ne, tai aš kaltas. Žinojau, kokia šita upė. Jie būčiau labiau pasisten- 
gęs, būtume išėję anksčiau. Ir jei būtume palikę tą valtį, būtume greičiau 
perėję per kalnus arba nebūtum taip ilgai plaukusi per upę. Aš buvau toks 
kvailas! 

— Jondalarai, kodėl tu save kaltini? - nustebo Aila. - Tu nesi kvailas. 
Negalėjai numatyti, kas bus. Netgi tiems, kurie tarnauja Motinai, tai ne 
visada sekasi. Niekada neaišku, kas bus. Be to, mums pavyko. Mes čia ir 
tavo dėka visi sveiki, įskaitant Vilką. Mes netgi turime valtį, ir kas žino, 
kaip ji dar pasitarnaus. 

— O aš vos nepraradau tavęs, — tarė jis, įsikniaubė į jos kaklą ir taip 
stipriai ją apkabino, kad skaudėjo, nors. ji jo nesustabdė. - Negaliu nė 
apsakyti, kaip tave myliu. Tu man tokia brangi, tik šitie žodžiai yra per 
menki. Žodžių nepakanka išsakyti tam, ką aš jaučiu, — vyras laikė mote- 
rį apkabinęs, tarsi manytų, kad, jei spaus pakankamai stipriai, kažkokiu 
būdu pavers ją dalele savęs ir niekada nebepraras. | 

Aila taip pat laikė jį stipriai apkabinusi ir troško, kad galėtų kaip nors 
palengvinti jo nerimą. Staiga ji pajuto visa užvaldantį poreikį ir suprato 

žinanti, ką daryti. Ji pūstelėjo Jondalarui į ausį ir pabučiavo į kaklą. Jis 
sureagavo iš karto. Ėmė bučiuoti ją su nuožmia aistra. Glostė jos rankas, 
delnais glamonėjo krūtis, godžiai čiulpė spenelius. Ji apsivijo jį koja ir už- 
sivertė ant savęs, tada praskėtė šlaunis. Jis kiek atsitraukė ir baksnodamas 
išbrinkusiu vyriškumu mėgino rasti jos ertmę. Ištiesusi ranką Aila jį paly- 
dėjo ir suprato, jog geidžia jo ne mažiau nei jis jos. 

Pajutęs šiltą gilaus jos šulinio glamonę, staigių nepaaiškinamų pojūčių 
apimtas Jondalaras suaimanavo. Visos jo košmariškos mintys ir baimingas 
nerimas akimirksniu išsisklaidė džiaugiantis šia stebuklinga Motinos ma- 
lonumų dovana. Neliko vietos jokioms kitoms mintims, išskyrus jo meilę 
jai. Jis atsitraukė, o tada pajuto, kad atitinka jos judesiai, kad jie juda kartu. 
Jos atsakas dar labiau didino jo aistrą. 

Kartu atsitraukiant ir vėl suartėjant buvo taip gera, kad Aila apskritai 
nieko negalvojo. Jų kūnai skyrėsi ir liejosi taip ritmingai, kad judesiams 
greitėjant ji visiškai užsimiršo, džiaugėsi akimirkos pojūčiais. Jondalaras 
juto, kaip jame bunda nesuvaldoma jėga, užlieja jaudulio bangos, jį pra- 
ryja, o paskui, beveik nė nesuvokiant, viskas sprogo, išsiliejo su saldžiu 
palengvėjimu. Dar kelis kartus krustelėjęs jis pajuto siūbtelint smarkų iš- 
siveržimą, o paskui užliejo šiluma ir visiškas atsipalaidavimas. Po staigaus 
ir galingo jausmų protrūkio jis gulėjo ant Ailos vos gaudydamas kvapą. Ji 
patenkinta užsimerkė. Netrukus jis nusirito ir susirangė greta jos. Jie gulė- 
jo tylūs ir laimingi, jų kūnai vis dar buvo susipynę. 

Po gana ilgos tylos Aila tyliai tarstelėjo: 

— Jondalarai ? 

- Hm... - numykė jis. Jis buvo malonios, apatiškos būsenos, ne mie- 
guistas, bet judėti nenorėjo. 

— Kiek dar tokių upių mums teks įveikti ? — pasiteiravo ji. 

Jis kilstelėjo ir pabučiavo jos ausį. 

— Nė vienos. 

— Nė vienos? 

— Nė vienos. Nes nėra kitų upių, tokių kaip Sesuo, - paaiškino Jonda- 
laras. 

— Netgi Didžioji Motina Upė ne tokia? 

— Net Motina nėra tokia greita ir klastinga arba tokia pavojinga kaip 


Sesuo, - atsakė jis, - be to, mums nereikės kirsti Didžiosios Motinos Upės. 

Iki plokščiakalnio ledyno liksime šioje pusėje. Arčiau ledyno, kitoje Moti- 
nos pusėje, gyvena keletas žmonių, kuriuos norėčiau aplankyti. Tai toli nuo 
čia. Iki tol Motina taps ne didesnė nei kalnų upeliukas, - Jondalaras per- 
sivertė ant nugaros. - Tai nereiškia, kad mums nereikės keltis per nemažas 
upių vagas, tačiau šiose lygumose Motina išsišakoja į daugelį atšakų, kurios 
vėl skyla ir jungiasi. Kol vėl ją pamatysime visą vienoje vietoje, ji bus tiek 
kartų sumažėjusi, kad tu vargiai atpažinsi ją kaip Didžiąją Motiną Upę. 

— Be viso to vandens iš Sesers nesu tikra, ar ją atpažinsiu, - pripažino 
Aila. 

— Manau, atpažintum. Kad ir kokia didelė Sesuo santakoje, Motina vis 
tiek didesnė. Yra didelė upė, kuri maitina ją iš kitos pusės, kaip tik prieš 
Miškingasias kalvas, kurios nukreipia ją į rytus. Mudu su Tonolanu susi- 
tikome žmonių, kurie iš anos pusės perkėlė mus plaustais. Dar keletas in- 
takų srūva nuo didžiųjų kalnų vakaruose, bet mes į šiaurę eisime centrine 
lyguma ir jų nė nematysime. 

Jondalaras atsisėdo. Pokalbis jo mintis nukreipė į kelionę, nors iki kito 
ryto jie niekur nesijudins. Jis jautėsi pailsėjęs ir atsipalaidavęs, nenorėjo 
ilgiau likti kailiuose. 

— Apskritai nedaug upių reikės kirsti, kol pasieksime aukštumas šiaurė- 
je, - toliau pasakojo jis. - Bent jau taip sakė Hadumos žmonės. Jie minėjo, 
kad yra kelios kalvos, tačiau tai gana lygus kraštas. Dauguma upių, kurias 
matysime, bus Motinos atšakos. Jie sako, kad ji čia visur labai vingiuota. 
Čia geros medžioklės žemės. Hadumos žmonės kerta atšaką kiekvieną 
kartą, kai čia medžioja. 

— Hadumos žmonės? Man regis, kažkada užsiminei apie juos, bet tik 
truputį, — tarė Aila taip pat keldamasi ir siekdama savo nešulinio balno 
krepšio. 

— Mes nesisvečiavome pas juos ilgai, pabuvome tiktai iki... - Jondalaras 
sudvejojo galvodamas apie pirmuosius ritualus, kuriais dalijosi su dailia 
jauna moterimi Norija. Aila pastebėjo keistą išraišką, tarsi jis būtų truputį 
sutrikęs, tačiau taip pat ir patenkintas savimi — ... ceremonijos, šventės, — 
baigė Jondalaras. 

- Šventė Didžiosios Motinos Žemės garbei? - paklausė Aila. 

— Aba... taip, iš tikrųjų. Jie prašė manęs... taip, jie prašė Tonolano ir 
manęs pasilikti. 

— Ar ketiname aplankyti Hadumos žmones? - pasiteiravo Aila. Ji ran- 
kose laikė šaramudojų padovanotą ožkeną, kuria ruošėsi nusišluostyti nu- 
sipraususi upelyje prie gluosnių. 

— Norėčiau, bet nežinau, kur jie gyvena, - atsakė Jondalaras. Tada, ma- 
tydamas ją suglumusią, greitai paaiškino: - Keli medžiotojai rado mūsų 
stovyklą, o paskui atgabeno Hadumą. Ji nusprendė surengti šventę ir nu- 
siuntė pakviesti kitų, - jis parylėjo, stengdamasis viską prisiminti. - Hadu- 
ma, tai bent moteris. Ji pati seniausia mano matyta būtybė. Senesnė net už 
Mamutą. Ji šešių kartų motina, - „Bent jau to tikiuosi“, - pagalvojo jis. - 
Tikrai norėčiau dar kartą ją pamatyti, tačiau negalime gaišti jų ieškodami. 
Spėju, dabar ji jau bus mirusi, nors jos sūnus Tamenas turėtų būti gyvas. Jis 
vienintelis šiek tiek kalbėjo zelandoniškai. 

Aila išėjo, o Jondalaras pajuto stiprų norą nusišlapinti. Jis greitai per 
galvą užsitraukė tuniką ir taip pat išėjo į lauką. Laikydamas savo organą 
ir stebėdamas garuojančią stipraus kvapo gelsvo skysčio arką, trykštančią 
ant žemės, jis spėliojo, ar Norija turi tą kūdikį, kurį, kaip Haduma sakė, 
turės, ir ar šitas jo laikomas organas prie to prisidėjo. 

Jis pastebėjo, kad Aila traukia prie gluosnių ant pečių užsimetusi tik 
ožkeną. Vyras spėjo, kad jam taip pat ne pro šalį būtų nusiprausti, bet jau- 
tėsi jau pakankamai gavęs šalto vandens. Žinoma, prireikus, tarkim, kirsti 
upę, bristų į vandenį, bet praustis... Keliaujant su broliu jam neatrodė svar- 
bu taip dažnai švarintis šaltame vandenyje. 

Žinoma, Aila niekada jam nepriekaištavo dėl vengimo praustis, tačiau 
pati nesibaidė šalto vandens. Jondalaras juto, jog vargiai gali maudynes le- 
dinėje upėje naudoti kaip dingstį nesiprausti, be to, turėjo pripažinti, jam 
patiko, kad Aila visada taip gaiviai kvepia. Kartais ji tik pralaužusi ledą 
pasiekdavo vandenį, ir jis svarstė, kaip ji ištveria tokį šaltį. 

Bent jau ji vėl buvo sveika. Iš pradžių Jondalaras galvojo, kad Ailai ši- 
taip sušalus jiems teks stovyklauti keletą dienų arba kad ji net gali susirgti. 
„O gal būtent šitas prausimasis šaltame vandenyje ją užgrūdino, - tarė jis 
sau. - Gal truputį apsiprausti ir man nepakenktų: Tada suvokė, kad visą 
laiką stebi nuogus moters sėdmenis, kyšančius iš po ožkenos krašto ir gun- 
domai judančius jai einant. 

Malonumai smarkiai sujaudino ir nuslopino geismą, tačiau stebėda- 


mas, kaip Aila ant medžio šakos užmeta minkštą odą ir brenda į upelį, 

jis troško viską pradėti iš naujo, tik šį kartą malonintų ją lėtai, atidžiai, 


mėgaudamasis kiekvienu jos kūno lopinėliu. 


Lietus protarpiais palydavo keliaujant per salpą tarp Didžiosios Moti- 
nos Upės ir Sesers - intako, kuri dydžiu beveik prilygo Motinai. Jie traukė 
į šiaurės vakarus, nors tikrai ne tiesiausiu keliu. Centrinės lygumos primi- 
nė stepes rytuose ir iš tikrųjų buvo jų tęsinys, tačiau išskirtinumo peizažui 
suteikė upės, per tą senovinę teritoriją tekančios iš šiaurės į pietus. Ypač 
dažnai besikeičianti, išsišakojusi ir plačiai vingiuojanti Didžiosios Moti- 
nos Upės vaga kūrė didžiules salpas su plačiomis, sausomis pievomis. 

Aštriuose didesniųjų atšakų linkiuose susidarė užutėkiai, o pelkės, šla- 
pios pievos ir vešlūs laikai, teikę įvairovės didingoms stepėms, buvo tikras 
rojus neįtikėtinai gausybei įvairiausių paukščių, tačiau dėl jų keliaujan- 
tiesiems sausuma taip pat teko daryti lankstus. Dangiškąją įvairovę ati- 
tiko turtinga augmenija ir įvairiaspalvė gyvūnijos populiacija, kuri buvo 
panaši į rytinių pievų, tiktai tankesnė, tarsi didesnis kraštovaizdis būtų 
susitraukęs, o gyvų padarų bendruomenė likusi ta pati. Apsuptos kalnų ir 
aukštumų, kurios kreipė čia dar daugiau drėgmės, centrinės lygumos, ypač 
pietuose, buvo ir miškingesnės, gražesnės. Čia augo tikrai aukšti, išlakūs 
medžiai, o ne išsiklaipę žemaūgiai krūmai ir medeliai, kokie glaudėsi prie 
vandens šaltinių rytinėse pievose. Pietrytinėje dalyje, netoli plačios, sū- 
kuringos santakos, slėniuose ir daubose plytėjo pelkės ir liūnai, potvynių 
sezonu jie tapdavo didžiuliai. Mažuose įmirkusiuose pelkynų miškeliuose 
stirksojo neapdairiai įklimpę alksniai, uosiai ir beržai, tarp jų pasitaiky- 
davo kauburių, pasidabinusių gluosnių giraitėmis, kartais pagražintomis 
ąžuolais ir beržais, o pušys šaknijosi smėlingesnėse dirvose. 

Drėgną dirvožemį sudarė arba lioso ir juodo priemolio mišinys, arba 
smėlis su sąnašiniu žvirgždu. Vietomis į lygų reljefą įsiterpdavo atsitikti- 
nės senovinių uolienų atodangos. Tos atskiros aukštumos paprastai buvo 
apaugusios spygliuočiais, kurie kartkartėmis nusileisdavo į lygumas ir 
teikdavo prieglobstį kelių rūšių gyvūnams, kurie negalėtų gyventi tik atvi- 


rose vietovėse. Paribiuose virė turtingiausias gyvenimas. Nepaisant visos 

įvairovės, vyraujanti augmenija vis dėlto buvo žolės. Aukštažolėmis ir že- 
momis stepių žolėmis, ašuotėmis ir eraičinais, kitokiais žydinčiais augalais 
apaugusios ypatingai turtingos, gausios ir vešlios centrinių stepių lygumos 


buvo vėjyje vilnijančios pievos. 


Kai Aila su Jondalaru paliko pietines lygumas ir artinosi prie šaltos 
šiaurės, šaltasis sezonas, regis, įsibėgėjo greičiau nei paprastai. Vėjas į jų 
veidus bloškė priminimą apie žemę kaustantį šaltį. Neįsivaizduojamai di- 
delis ledo telkinys, išsidriekęs per didžiulę šiaurinių žemių teritoriją, tyso- 
jo tiesiai priešais juos, ir atstumas pėsčiomis iki jo buvo kur kas mažesnis 
nei jie.jau nukeliavo. 

Besikeičiant metų laikams augančioje ledinio oro jėgoje buvo justi gili 
jo tikroji galia. Lietūs apmalšo ir galiausiai visai liovėsi, kai apdriskusios 
baltos juostos pakeitė juodus audros debesis; debesis į skutus plėšė stiprūs, 
nuolat pučiantys vėjai. Aštrūs gūsiai plėšė sausus medžių lapus ir lengvu 
kilimu klojo juos po kojomis. Paskui, tarsi pasikeitus nuotaikai, staigi oro 
srovė kilstelėdavo trapius vasarinių ūglių griaučius, nuožmiai juos pasū- 
puodavo ir pavargusi nuo žaidimo pasodindavo kitoje vietoje. 

Sausas, šaltas oras keliautojams, vilkintiems kailiu pamuštais gobtuvais 
ir skrandomis, patiko labiau, buvo geriau pažįstamas, netgi patogesnis. 
Jondalaras girdėjo žmones kalbant teisingai: centrinėse lygumose buvo 
lengva medžioti, vasarą įmitę gyvūnai buvo riebūs ir sveiki. Be to, tokiu 
metų laiku buvo apstu grūdų, vaisių, riešutų ir šaknų, tinkamų rinkti. 
Žmonėms nebuvo jokio reikalo vartoti kelioninio maisto atsargų, jie netgi 
papildė tai, ką sunaudojo, kai nudėję didįjį elnią nusprendė sustoti ir kelias 
dienas pailsėti, pasidžiovinti mėsos. Jų veidai švytėjo sveikata ir laime, jie 
džiaugėsi, kad yra gyvi ir įsimylėję. 

Arkliai irgi atsigavo. Tai buvo jų aplinka, toks klimatas ir sąlygos, 
prie kurių jie buvo pripratę. Jų stori kailiai pasipūtė nuo žieminės pa- 
vilnės, kas rytą jie buvo judrūs ir nekantrūs. Vilkas, atsukęs nosį prieš 
vėją, instinktyviai pajusdavo pažįstamus kvapus, įsirėžusius giliausiuose 


jo smegenų kloduose, ir liuoksėjo patenkintas, kartais nuklysdavo pa- 

medžioti, ir vėl staiga išdygdavo priešais, kaip Ailai atrodė, visada pa- 
tenkintas savimi. 

Persikelti per upes buvo visai paprasta. Dauguma vandentakių tekė- 
jo šiaurės rytų kryptimi, lygiagrečiai Didžiajai Motinai Upei. Nors teko 
įveikti kelias lygumą kirtusias upes, bendras upių raštas buvo nenuspėja- 
mas. Atšakos vingiavo taip plačiai, kad ne visada buvo aišku, ar kelią pasto- 
jęs vanduo yra upės vingis, ar vienas tų nedaugelio upelių, atitekėjusių iš 
aukštumų. Keletas lygiagrečių atšakų staiga baigėsi vakarų pusėn srūvan- 
čiame sraute, kuris, savo ruožtu, įtekėjo į kitą Motinos atšaką. 

Nors kartais keliautojams tekdavo daryti lankstą dėl plataus upės po- 
sūkio, šiose atvirose pievose joti raitiems buvo gerokai lengviau nei keliau- 
ti pėsčiomis. Jie išskirtinai gerai leido laiką, kasdien įveikdavo tokius ilgus 
atstumus, kad atsiėmė už ankstesnes gaišatis. Jondalaras buvo patenkintas 
manydamas, kad jie neprarado per daug laiko dėl sprendimo pasukti ilgu 
aplinkkeliu, kad aplankytų šaramudojus. 

Gaiviomis, šaltomis, giedromis dienomis buvo toli ir gerai matyti, 
panoramą temdė tik rytmečio miglos, kai saulė įšildydavo susikaupusią 
nakties drėgmę. Rytuose dabar buvo kalnai, kuriuos jie apėjo pakraščiu, 
kai sekė palei Didžiąja Upę karštomis pietinėmis lygumomis, - tie patys 
kalnai, kurių pietvakarinį kampą keliautojai įveikė anksčiau. Žvilgančiu 
ledu padengtos viršukalnės nepastebimai priartėjo, kai kalnagūbris di- 
džiule arka suko į šiaurės vakarus. 

Kairėje aukščiausių žemyno kalnų grandinė, nešiojanti sunkią ledo 
karūną, siekiančią iki pusės šlaitų, puslankiu sukosi iš rytų į vakarus. Švy- 
tintys bokštai purpurinėje tolumoje stūksojo kaip savotiškas grėsmingas 
ir akivaizdžiai neįveikiamas barjeras tarp keliautojų ir jų galutinio tikslo. 
Didžioji Motina Upė vedė juos aplink plataus šiaurinio kalnagūbrio kraš- 
tą iki palyginti nedidelio ledyno, kuris ledo šarvais dengė senovinį kalnų 
masyvą šiaurės vakariniame aukštikalnių kyšulyje. 

Žemiau ir arčiau, už žolėtos, pušynais išmargintos lygumos, kilo kitas 
kalnų masyvas. Granito aukštumos buvo išaugusios virš stepinių pievų ir 
Motinos Upės, tačiau pamažu žemėjo toliau į šiaurę ir susimaišė su ban- 
guojančiomis kalvomis, kurios tęsėsi visą kelią iki vakarinių kalnų papė- 
dės. Vis mažiau medžių įvairino pievas, o ir tie pradėjo panėšėti į žemau- 


ges, vėjo iškraipytas skulptūras. 

Aila su Jondalaru didžiulėmis lygumomis buvo nukeliavę beveik tris ke- 
tvirčius viso atstumo iš pietų į šiaurę, kai ėmė sūkuriuoti pirmosios snaigės. 

— Jondalarai, žiūrėk! Sninga! — apsidžiaugė Atila ir nušvito šypsena. - 
Pirmasis žiemos sniegas, - ji uodė sniegą ore, o pirmosios snaigės jai visada 
atrodė ypatingos. 

— Nesuprantu, kodėl tuo taip džiaugiesi, - nusistebėjo Jondalaras, ta- 
čiau jos šypsena buvo užkrečianti, ir jis neišlaikė neatsakęs tuo pačiu. - Bi- 
jau, kad spėsi pavargti nuo sniego ir ledo, kol jis pagaliau baigsis. 

— Neklysti, žinau tai. O man vis tiek patinka pirmasis sniegas, - dar 
kiek pajojėjus Aila paklausė: - Ar galime netrukus įkurti stovyklą? 

— Dar tik vos po vidudienio, - sutrikęs pasakė Jondalaras. - Kodėl da- 
bar prabilai apie stovyklą? 

— Neseniai mačiau žvyrių. Jos jau pradėjo balti, todėl, kol ant žemės 
nėra sniego, jas lengva pamatyti. Taip nebus, kai pasnigs, o tokiu metų lai- 
ku jos tokios skanios, ypač paruoštos taip, kaip mėgdavo Krebas. Vis dėlto 
ilgai užtrunka jas taip pagaminti, - žvelgdama į tolį, ji pradėjo vardyti: — 
Žemėje iškasi duobę, iškloji ją akmenimis, įkuri joje laužą, paskui sudedi 
į šieną suvyniotus paukščius, uždengi ir lauki, - žodžiai Ailai iš lūpų biro 
taip greitai, kad ji kone springo. - O laukti verta. 

— Nurimk, Aila. Tu tokia susijaudinusi, - Jondalaras linksmai nusi- 
šypsojo. Jam patikdavo ją stebėti tokią kupiną entuziazmo. - Jei pažadi, 
kad bus šitaip skanu, tada, manau, galėtume anksti įkurti stovyklą ir eiti 
medžioti žvyrių. 

— O, tikrai bus, - atsakė ji, rimtai žvelgdama į Jondalarą. - Tu jas taip 
paruoštas jau valgei. Žinai, koks jų skonis, - tada ji pastebėjo šypseną ir 
suprato, kad Jondalaras su ja žaidžia. Iš už juosmens ji išsitraukė svaidy- 
klę. - Tu įkurk stovyklą, aš medžiosiu žvyres, o jei padėsi man iškasti duo- 
bę, netgi duosiu tau vierią paragauti, - išbėrė Aila ir paragino Yhaha. 

— Aila, - dar jai netoli tenujojus šūktelėjo Jondalaras, - jei paliksi man 
valkčius, įkursiu tau stovyklą, moterie, kuri medžioja. 

Ji su nuostaba pažvelgė į vyrą. 

— Nežinojau, kad prisimeni, kaip Brunas pavadino mane leidęs man 


medžioti, - pasakė Aila, sugrįžusi ir sustojusi priešais vyrą. 

— Gal ir neturiu genties prisiminimų, tačiau šį tą atsimenu, ypač apie 
moterį, kurią myliu, — atsakė jis ir stebėjo, kaip jos veidą nušviečia plati, 
žavi šypsena. — Be to, jei padėsi man nuspręsti, kur kurtis, žinosi, kur grįžti 
ir parnešti tuos paukščius. 

- Jei tavęs nematysiu, tai atseksiu pėdsakais, tačiau valkčius paliksiu, su 
jais Yhaha ne itin greitai apsisuka. 

Jie jojo, kol pamatė stovyklai tinkamą vietą: prie upelio, su lygiu plo- 
tu palapinei, keliais medžiais ir, visų svarbiausia, paplūdimiu, nubarstytu 
akmenimis, kuriuos bus galima panaudoti žvyrėms kepti. 

— Jei jau esu čia, galiu padėti įrengti stovyklą, — lipdama nuo Yhaha 
pasakė Aila. 

— Jok medžioti žvyrių, tik parodyk, kur kasti duobę, - paprašė Jonda- 
laras. 

Aila patylėjo, paskui linktelėjo. Kuo greičiau nudobs paukščius, tuo 
greičiau galės pradėti juos ruošti. Jiems iškepti reikės laiko, o gal ir sume- 
džioti greitai nepavyks. Ji pasivaikščiojo aplinkui ir išrinko vietą, kuri at- 
rodė tinkama duobei. 

- Štai čia, - pasakė ji. - Ne per toli nuo šių akmenų. 

Ji apžiūrėjo pakrantę ir nusprendė, kad čia galima prisirinkti ir puikių 
apvalių akmenėlių svaidyklei. 

Aila pakvietė Vilką eiti drauge ir nuėjo atgal tuo pačiu keliu ieškoda- 
ma pirmiau pastebėtų žvyrių. Pradėjusi dairytis riebiųjų paukščių, moteris 
pamatė ir kitokių sparnuočių. Pirmiausia ji susigundė pulkeliu kurapkų, 
kurias matė lesiojant sunokusias svidrių sėklas ir vienagrūdžius kviečius. 
Pagal kiek blyškesnius plunksnų raštus moteris atpažino stebėtinai daug 
jauniklių. Nors vidutinio dydžio paukščiai pavasarį padėdavo net dvide- 
šimt kiaušinių, jauniklius paprastai taip dažnai išgaudydavo plėšrūnai, kad 
nedaugelis sulaukdavo brandos. 

Kurapkos taip pat buvo skanios, tačiau Aila nusprendė ieškoti toliau, 
tik vietą įsiminė, jei kartais nerastų žvyrių, kurias labiausiai mėgo. Moterį 
išgąsdino pradėjusių skristi mažesnių, bendruomenėmis gyvenančių kelių 
putpelių šeimų pulkas. Šie apvalučiai, nedidukai paukščiai taip pat buvo 
skanūs ir, jei būtų mokėjusi naudotis metimo lazdele, kuria vienu metu 


galima numušti kelis paukščius, Aila būtų galėjusi ją išbandyti. 

Kadangi nusprendė kitų paukščių kol kas neliesti, Aila apsidžiaugė 
pamačiusi kaip visada gerai pasislėpusią žvyrę visai netoli tos vietos, kur 
ir buvo jas pastebėjusi. Nors ant paukščių nugarų ir sparnų vis dar buvo 
matyti kažkoks raštas, vyraujančios baltos plunksnos paukščius išryškino 
pilkšvos žemės ir tamsiai auksinio šieno fone. Riebiems, kresniems paukš- 
čiams ant kojų jau buvo užaugusios žieminės plunksnos, siekusios net na- 
gelius. Jos ir šildė, ir padėjo greičiau judėti per sniegą. Nors vištinių būrio 
paukščiai — ir tetervinai, ir kurapkos - neretai nukeliauja ilgus atstumus, 
žvyrės, kurios sniege virsta baltomis, paprastai pasilieka arti gimtųjų vietų, 
tarp vasaros ir žiemos buveinių migruoja visai netoli. 

Tame atšiauriame krašte visos gyvos būtybės buvo artimai susijusios. 
Nors jų įpročiai skyrėsi, abiejų rūšių paukščiai rado savą nišą ir visą žie- 
mą likdavo centrinėse lygumose. Kurapkos laikėsi vėjo perpučiamų atvirų 
pievų, lesė sėklas, o nakčiai tūpėsi į medžius netoli upės bei aukštumose, o 
žvyrės likdavo sniege, pusnyse išsikapstydavo urvelius, kad sušiltų, ir mito 
šakelėmis, ūgliais bei pumpurais tų krūmų, kurių sudėtyje yra stiprių aliejų 
ir kurie yra neskanūs ar net nuodingi kitiems gyvūnams. | 

Aila davė ženklą Vilkui likti, o pati iš kapšelio išėmė du akmenis ir paruo- 
šė svaidyklę. Nuo Yhaha nugaros nusitaikiusi į vieną beveik baltą paukšųį ji 
sviedė pirmą akmenį. Vilkas, supratęs jos judesį kaip signalą, tuo pat metu 
metėsi prie kito. Smarkiai plakdami sparnais ir garsiai kudakuodami sun- 
kūs pilki paukščiai kilo į orą. Jie energingai plasnojo, tad plunksnų raštas 
stulbinamai pasikeitė: išryškėjo visai kitoks margumas, pagal kurį kitiems 
paukščiams buvo lengviau sekti gentainius ir laikytis visiems kartu. 

Purptelėjusios nuo žemės, greitai ir garsiai plakdamos sparnais vėliau 
žvyrės pradėjo lengvai ir tolygiai plasnoti. Kojų spustelėjimu ir kūno jude- 
siais, kurie jau tapo visiškai įprasti, Aila davė ženklą Yhaha sekti paukščius, 
O pati pasiruošė sviesti kitą akmenį. Jaunoji moteris sugriebė svaidyklę dar 
nespėjusią grįžti į pradinę padėtį, ranka nuslydo iki laisvojo jos galo. Toly- 
giu, išlavintu judesiu medžiotoja perėmė ginklą į ranką ir į specialią kiše- 
nėlę įmetė antrą akmenį. Nors kartais pirmąkart metant tekdavo gerokai 
užsimoti, retai kada prireikdavo daugiau jėgų antrajam metimui. 

Jos gebėjimas taip greitai mėtyti akmenis buvo toks sudėtingas, kad 
daugeliui atrodė, jog to padaryti paprasčiausiai neįmanoma. Išmokti dvi- 
gubo akmenų metimo technikos Aila nusprendė savarankiškai. Mergaitei 

niekas nepasakė, jog tai neįmanoma, todėl ji stengėsi. Bėgant metams mo- 
teris šią techniką ištobulino ir itin taikliai sviesdavo abu akmenis. Paukštis, 
į kurį ji taikėsi ant žemės, taip ir nepakilo. Iš dangaus krintant antrajam ji 
spėriai pagriebė dar du akmenukus, tačiau paukščių pulko jau nebebuvo 
galima pasiekti. 

Vilkas risnojo šalia su trečiuoju paukščiu nasruose. Aila nuslydo nuo 
Yhaha, ir sulig jos signalu žvėris numetė laimikį šeimininkei prie kojų. 
Tada atsitūpė ir patenkintas pakėlė į moterį akis, o nasrų kamputyje stirk- 
sojo prilipusi balta plunksna. 

- Šaunuolis, Vilke, - pagyrė Aila ir, sugriebusi jo žieminį tankų kailį, 
savo kakta palietė jo kaktą. Tada atsisuko į arklį. 

— Šita moteris vertina tavo pagalbą, Yhaha, - pasakė ji ypatingąja kalba, 
kuri buvo sudaryta pusiau iš genties kalbos, pusiau iš tylaus arklių žvengi- 
mo. Kumelė pakėlė galvą, prunkštelėjo ir žengė arčiau moters. Aila kilste- 
lėjo kumelės galvą ir pūstelėjo jai į šnerves - taip jos apsikeitė pripažinimo 
ir draugiškumo kvapais. 

Ji nusuko sprandą dar gyvam paukščiui, paskui, paėmusi tvirtų žolių, 
surišo plunksnuotas paukščių kojas. Užšokusi ant arklio ji permetė grobį 
per nešulinio balno krepšį. Grįždama į stovyklą moteris vėl užklupo kurap- 
kas ir nesusilaikė nepabandžiusi pasigauti ir jų porelės. Dviem akmenukais 
ji patiesė dar du paukščius, tačiau nepataikė į trečią. Vilkas irgi vieną paga- 
vo, šį kartą Aila jam leido laimikį pasilikti. 

Ji pagalvojo, kad visus paukščius keps vienu metu, kad galėtų palygin- 
ti skirtingų sparnuočių skonį. Likučius galės palikti kitai dienai ar dviem. 
Tada pradėjo galvoti, kuo galėtų prikimšti paukščių vidaus ertmę. Jei jie pe- 
rėtų, būtų panaudojusi tų pačių paukščių kiaušinius, tačiau gyvendama pas 
mamutojus įdarui ji naudojo grūdus. Tik šįkart jų pakankamai pririnkti 
nėra laiko. Laukinių grūdų rinkimas buvo daug laiko reikalaujantis užsiė- 
mimas, geriausia tai daryti keliese, Gali tikti dideli žemės riešutai, ypač su 
laukinėmis morkomis ir svogūnais. 

Galvodama apie maistą, kurį ruošėsi gaminti, jaunoji moteris ne itin 
kreipė dėmesį į aplinką, tačiau vis tiek negalėjo nepastebėti, kai Yhaha 
visiškai sustojo. Kumelė atkragino galvą ir sužvengė, tada stovėjo visiškai 
ramiai, tačiau Aila juto jos įtampą. Arklys drebėjo, ir staiga moteris supra- 


to kodėl. 


Sėdėdama Yhaha ant nugaros Aila žiūrėjo į priekį ir jautė nepaaiškina- 
mą nuogąstavimą, baimę, kuri kilo viduje ir šiurpuliais plito per nugarą. 
Ji užsimerkė ir papurtė galvą, kad išsklaidytų tą jausmą. Šiaip ar taip, juk 
nėra ko bijoti. Atsimerkusi ji dar kartą pažvelgė į didelę arklių kaimenę 
priešais. Kuo gali bauginti arklių kaimenė? 

Dauguma arklių žvelgė į jas, ir Yhaha dėmesys buvo lygiai taip pat sti- 
priai sutelktas į kitus tos pačios rūšies gyvūnus. Aila davė Vilkui ženklą 
likti prie jos pastebėjusi, kad jis labai susidomėjo ir nekantrauja patyrinėti 
kaimenę. Beje, arkliai dažnai tampa vilkų grobiu, ir laukiniams arkliams 
nepatinka, jei vilkai per daug prisiartina. 

Aila atidžiau tyrinėjo kaimenę laukdama, kaip ji arba Yhaha elgsis. Ji 
suvokė, kad sutiko ne vieną, o dvi atskiras kaimenes. Toje teritorijoje do- 
minavo kumelės su jaunikliais, ir Aila pamanė, kad agresyviai nusiteikusi 
priešakyje kitų stovi vadovaujanti kumelė. Antrame plane buvo maryti 
mažesnė patinų kaimenė. Staiga ji pastebėjo vieną eržilą ir nebegalėjo nuo 
jo nuleisti akių. Tai buvo pats neįprasčiausias jos kada matytas arklys. 

Dauguma arklių buvo vienokio ar kitokio Yhaha plauko atspalvio, 
pilkšvai gelsvi, pelėki, kai kurie rudesni, kiti šviesesni. Lenktynininko 
tamsiai rudas plaukas buvo neįprastas, ji nematė kito tokio tamsaus arklio, 
tačiau kaimenės eržilo spalva buvo neįtikėtinai keista. Aila nebuvo mačiu- 
si tokio šviesaus arklio. Subrendęs, gerai sudėtas, atsargiai besiartinantis 
eržilas buvo visiškai baltas! 

Prieš pastebėdamas Yhaha šyvis kitus patinus laikė atokiai nuo patelių 
kaimenės. Jis jiems leido aiškiai suprasti, kad, jei pernelyg nesiartins, gal ir 


nenukentės, nes nėra kumelių rujos sezonas, tačiau poruotis su patelėmis 

jis vienintelis turi teisę. Staiga pasirodžiusi nepažįstama patelė prikaustė jo 
dėmesį, bet ne mažiau sudomino ir kitus arklius. 

Iš prigimties arkliai yra socialūs gyvūnai. Jiems patinka ganytis su ki- 
tas arkliais. Kumelės itin linkusios užmegzti nuolatinius ryšius. Vis dėlto 
kitaip nei dauguma žolėdžių, kur dukterys lieka su motinomis artimai 
pagal giminystę susijusiose grupėse, kumelės kaimenėse paprastai nebūna 
susijusios. Jaunos patelės gimtąją kaimenę palieka visiškai subrendusios, 
maždaug dvejų metų. Kumelės buriasi į hierarchines struktūras, o aukšto 
statuso patelės ir jų jaunikliai turi privilegijų: pirmumo teisę prieiti prie 
vandens ir geriausių ganyklos plotų. Tarpusavio ryšius gyvūnai stiprina 
vienas kitą kasydami ir kitaip rodydami draugiškumą. 

Kumeliukai žaismingai kovoja tarpusavyje, o prisijungę prie subren- 
dusių eržilų, maždaug ketvirtaisiais gyvenimo metais, jauni patinai prade- 
da nekantriai ruošis tai dienai, kai kausis dėl teisės poruotis. Nors patinų 
kaimenėse arkliai rūpinasi vieni kitais, varžybos dėl dominavimo yra pa- 
grindinė jų veikla. Pradedant nuo stumdymosi ir baksnojimo, ritualizuo- 
to tuštinimosi ir mėšlo uostymo, varžybos, ypač pavasarinės rujos metu, 
intensyvėja: arkliai stojasi piestu, vienas kitam kanda į sprandą, smūgiuoja 
į kelius, užpakalinėmis kojomis spardosi palei kitų eržilų snukius, galvas ir 
krūtinės. Po kelerių metų tokioje draugijoje patinai tampa pajėgūs nuvi- 
lioti jaunas pateles arba pakeisti jau suburtos kaimenės eržilą. 

Netikėtai pasirodžiusia kaimenei nepriklausančia patele itin susido- 
mėjo ir patelės, ir kai kurie patinai. Aila nusprendė, kad jai nepatinka, kaip 
prie jų artinasi bandos eržilas — jis atrodė toks išdidus ir galingas, tarsi 
ketintų pareikalauti, kas jam teisėtai priklauso. 

- Gali bėgti, Vilke, — tarė ji, rodydama ženklą, kad žvėrį paleidžia, ir 
stebėjo, kaip jis sėlina. Vilkui visa kaimenė buvo yhaha ir lenktynininkai, 
jis troško su jais pažaisti, o Aila buvo tikra, kad jo veiksmai rimtos grėsmės 
arkliams nekelia. Šiaip ar taip, jis nepajėgtų parblokšti tokio stipraus gy- 
vūno. Prireiktų gaujos vilkų, o gaujos retai puldavo subrendusius gyvūnus 
pačiame jėgų žydėjime. | 

Aila paragino Yhaha atgal į stovyklą. Kumelė akimirką dvejojo, tačiau 
įprotis paklusti moteriai buvo stipresnis už susidomėjimą kitais arkliais. 


Ji pradėjo eiti, bet lėtai, vis dvejodama. Tada į kaimenę metėsi Vilkas. Jis 

smaginosi vaikydamas arklius, ir Aila apsidžiaugė pamačiusi, kad gyvūnai 
pasibaidė. Tai nukreipė jų dėmesį nuo Yhaha. | 

Ailai grįžus į stovyklą viskas jau buvo paruošta. Jondalaras kaip tik bai- 
gė statyti tris baslius gabenamam maistui iškelti, kad jo nepasiektų lauki- 
niai žvėrys. Buvo pastatyta palapinė, iškasta ir akmenimis išklota duobė. 
Keliais akmenimis Jondalaras netgi apibrėžė laužavietės ribas. 

— Pažvelk į tą salą, - tarė jis, kai Aila nulipo nuo Yhaha. Jis parodė 
į viksvomis ir nendrėmis apžėlusią sausumos juostą, susidariusią iš upės 
viduryje susikaupusių nuosėdų; ant jos augo ir keletas medžių. - Ten visas 
pulkas gandrų, baltųjų ir juodųjų. Mačiau, kaip jie leidosi, - patenkintas 
nusišypsojo vyras. - Vis laukiau, kad sugrįžtum. Reginys vertas pamaty- 
ti. Jie nardė ir sklandė, netgi vartėsi. Paprasčiausiai suglaudžia sparnus ir 
krenta iš dangaus. Paskui, jau prie pat žemės, vėl juos išskleidžia. Atrodo, 
jie skrenda į pietus. Tikriausiai ryte pakils. 

Aila žvelgė skersai vandens į didelius, ilgasnapius, ilgakojus, didingus 
paukščius. Jie aktyviai ieškojo maisto, stypinėjo arba bėgiojo sausuma bei 
seklumomis ir ilgais, stipriais snapais stverdavo viską, kas juda: žuvis, drie- 
žus, varles, vabzdžius ir sliekus. Jie mito netgi dvėseliena, sprendžiant iš to, 
kaip puolė prie į krantą išmestų bizono likučių. Abiejų rūšių sparnuočiai 
buvo gana panašūs, skyrėsi tik jų spalva. Baltųjų gandrų sparnai buvo juo- 
dais galiukais, ir šių paukščių buvo daugiau; juodųjų gandrų tik papilvės 
buvo baltos, ir dauguma jų stypsojo vandenyje, gaudė žuvį. 

— Grįždami matėme didelę arklių kaimenę, - tarė Aila, imdama žvyres 
ir kurapkas. - Daugybė kumelių su jaunikliais, tačiau ir patinai buvo arti. 
Kaimenės eržilas baltas. 

— Baltas? 

— Toks baltas kaip tie baltieji gandrai. Netgi jo kojos nejuodos, - tarė ji, 
nusegdama nešulių krepšio diržus. - Sniege niekaip nepastebėtum. 

— Balta spalva yra reta. Nesu matęs balto arklio, — tarė Jondalaras. Pas- 
kui, pagalvojęs apie Noriją ir pirmuosius ritualus, prisiminė ant sienos 
prie lovos kabėjusį baltą arklio kailį, išpuoštą raudonomis nesubrendusių 
didžiųjų margųjų genių galvutėmis. - Tik kartą mačiau baltą arkleną, — 
pasitaisė jis. 

Kažkas jo balso tone privertė Ailą į vyrą pažvelgti atidžiau. Jis pamatė 
jos žvilgsnį, truputį išraudo, nusisuko nukelti Yhaha krepšio ir pasijuto 
privaląs pasiaiškinti. 

— Tai buvo per ceremoniją su hadumiečiais. 

— Arjie medžioja arklius? - paklausė Aila. Ji sulankstė jojimo apklotą, 
tada paėmė paukščius ir nuėjo prie upės kranto. 

— Na, jie tikrai medžioja arklius. O ką? - paklausė Jondalaras, eidamas 
link upės kartu su ja. 

- Prisimeni, Talutas pasakojo apie baltosios mamutės medžioklę? Ji 
buvo labai šventa mamutojams, nes jie mamutų medžiotojai, - atsakė 
Aila. - Jei hadumiečiai kabina baltą arkleną per apeigas, galvoju, gal ar- 
klius jie laiko ypatingais gyvūnais. 

— Gali būti, tačiau pas juos pabuvome per trumpai, kad tai sužinotu- 
me, - atsakė Jondalaras. 

— Arjie tikrai medžioja arklius? - pasitikslino ji, pradėjusi pešti paukš- 
čius. 

— Taip, kai mudu su Tonolanu juos sutikome, jie medžiojo arklius. Iš 
pradžių jie mumis ne itin džiaugėsi, nes išbaidėme bandą, kurią jie perse- 
kiojo, tačiau mes to nežinojome, 

— Manau, šiąnakt Yhaha pririšiu prie palapinės, - tarė Aila. - Jeigu čia 
yra tų medžiotojų, verčiau laikysiu ją prie savęs. Be to, man nepatiko, kaip 
prie jos artinosi tas baltas eržilas. 

— Tikriausiai tu teisi. Galbūt ir Lenktynininką vertėtų pririšti. Visai 
norėčiau pamatyti tą baltą eržilą, - tarė Jondalaras. 

— Aš verčiau daugiau jo neregėčiau. Jis pernelyg domėjosi Yhaha. Vis 
dėlto jis neįprastas ir gražus. Tu teisus, balta spalva yra reta, - kalbėjo Aila. 
Raunamos staigiais judesiais lakstė plunksnos. Akimirką moteris patylė- 
jo. - Juoda irgi reta, — tarstelėjo ji. - Prisimeni, ką sakė Ranekas? Man 
regis, jis kalbėjo ir apie save, nors pats yra rudas, o ne visiškai juodas. 

Jondalaras pajuto pavydo dūrį paminėjus vardą vyro, su kuriuo Aila 
vos nesusijungė, nors vis dėlto išėjo su juo. 

— Gailiesi, kad nelikai sa mamutojais ir nesusijungei su Raneku? - pa- 
siteiravo jis. 

Ji atsisuko ir pažvelgė tiesiai į jį, liovėsi dirbusi. 

— Jondalarai, juk žinai, kad vienintelė priežastis, kodėl pasižadėjau 
Ranekui, - maniau, kad tu manęs nebemyli, o žinojau, kad jis myli. Na 
taip, truputį gailiuosi. Galėjau likti sa mamutojais. Jei nebūčiau sutikusi 
tavęs, manau, būčiau laiminga su Raneku. Aš jį tikrai mylėjau, savotiškai, 


ne taip, kaip myliu tave. 

— Na, šiaip ar taip, tai sąžiningas atsakymas, — susiraukęs pastebėjo 
Jondalaras. 

— Galėjau pasilikti ir pas šaramudojus, tačiau noriu būti ten, kur ir tu. 
Jei tau reikia grįžti namo, tada ir aš noriu eiti su tavimi, - kalbėjo Aila, mė- 
gindama paaiškinti savo jausmus. Pastebėjusi, kaip jis raukosi, ji suprato, 
kad ne tokį atsakymą jis norėjo išgirsti. 

— Tu manęs paklausei, Jondalarai. Kai Liaiėi visada sakau, ką jaučiu. 
Kai aš klausiu, noriu, kad tu man atsakytum, kaip jautiesi. Net jei neklau- 
siu, norėčiau, kad pasakytum man, jei kas negerai. Niekada daugiau ne- 
noriu tokių nesusipratimų, kokie tarp mudviejų kilo praėjusią Žiemą, kai 
nežinojau, ką tu galvoji, o tu man nesakei arba galvodavai, kad aš kaip 
nors jaučiuosi, tačiau neklausdavai. Pažadėk, kad visada pasisakysi man, 
Jondalarai. 

Ji atrodė tokia rimta ir tokia nuoširdi, kad jis nusišypsojo. 

— Pažadu, Aila. Nieku gyvu nenorėčiau antrą kartą to išgyventi. Nega- 
lėjau tverti, kai tu būdavai su Raneku, ypač kai pamačiau, kodėl juo taip 
domisi moterys. Jis linksmas ir draugiškas. Jis yra puikus raižytojas, tikras 
menininkas. Mano motinai jis patiktų. Jai patinka menininkai ir raižy- 
tojai. Jei viskas būtų kitaip, ir man jis būtų patikęs. Jis savotiškai priminė 
man Ionolaną. Gal ir atrodo kitaip, tačiau jis visomis prasmėmis yra ma- 
mutojas - atviras ir patikimas. 

- Jis tikras mamutojas, - tarė Aila. - Tikrai pasiilgstu Liūto stovyklos. 
Pasiilgstu žmonių. Kelionėje nedaug jų sutinkame. Neįsivaizdavau, kaip 
toli tu nukeliavai, Jondalarai, nė kokia didelė žemė. Tiek daug žemės, ir 
tiek mažai žmonių. 


Saulei leidžiantis arčiau žemės, debesys virš aukštų kalnų vakaruose sie- 
kė apglėbti liepsnojantį šviesulį ir rausvai nušvito. Saulės spinduliai pama- 
žu išblėso, žemę apgaubė tamsa. Aila su Jondalaru baigė valgyti. Moteris 
atsistojo, nunešė paukščių likučius; ji iškepė kur kas daugiau nei jie pajėgė 
suvalgyti. Jondalaras atgal į laužą sudėjo virimo akmenis, mat ruošėsi virti 
arbatą. 

— Buvo labai skanu, - pagyrė Jondalaras. - Džiaugiuosi, kad norėjai 
anksčiau sustoti. Buvo verta. 

Aila atsitiktinai dirstelėjo salos link ir aiktelėjusi išplėtė akis. Jondala- 
ras išgirdo, kaip ji krūptelėjusi sulaiko kvapą, ir atsisuko. 

Iš tamsos išniro keli ietimis nešini žmonės ir žengė į šviesos pakraštį 
prie laužo. Du iš jų vilkėjo arklio odos apsiaustus su vis dar pritvirtinta su- 
džiūvusia gyvulio galva, kurią nešiojo kaip gobtuvą. Jondalaras atsistojo. 
Vienas vyrų atsismaukė arklio galvos gobtuvą ir priėjo prie jo. 

— Ze-lan-do-nie-tis! - skiemenavo vyras, besdamas pirštu į aukštą švie- 
siaplaukį. Paskui pliaukštelėjo sau per krūtinę. - Hadumietis! Jerenas! - ir 
plačiai nusišypsojo. 

Jondalaras atidžiau įsižiūrėjo į vyrą ir taip pat nusišypsojo. 

— Jerenai! Ar tai tu? Didžiojo Motina, negaliu patikėti! Tai tu. 

Vyrai pradėjo kalbėtis kalba, vienodai nesuprantama ir Jondalarui, ir 
Jerenui, tačiau draugiškos šypsenos aiškiai rodė jų jausmus. 

— Aila! - šūktelėjo Jondalaras, mostu kviesdamas ją prieiti. - Tai Jerenas. 
Jis yra hadumietis medžiotojas, kuris mus sustabdė, kai ėjome į kitą pusę. 
Negaliu patikėti! - abu vyrai vis dar patenkinti šypsojosi. Jerenas dirstelėjo 
į Ailą, jo šypsenoje atsispindėjo pritarimas, ir jis linktelėjo Jondalarui. 

— Jerenai, tai Aila, Aila iš mamutojų, - tarė Jondalaras, oficialiai juos 
supažindindamas. - Aila, tai Jerenas, vienas iš Hadumos žmonių. 

Aila ištiesė abi rankas. 

— Sveikas atvykęs į mūsų stovyklą, Jerenai iš Hadumos žmonių, - pa- 
sakė ji. 

Jerenas suprato jos intenciją, nors tai nebuvo įprastas tų žmonių pa- 
sisveikinimas. Jis įdėjo ietį į dėklą, kabantį už nugaros, paėmė abi moters 
rankas ir pasakė: 

— Aila, - vyras žinojo, jog toks jos vardas, tačiau nesuprato kitų žodžių. 
Jis vėl pliaukštelėjo sau per krūtinę: - Jerenas, - pasakė ir pridūrė keletą 
nesuprantamų žodžių. 

Tada vyrai staiga išsigandę krūptelėjo. Jie pamatė prie Ailos šono suju- 
dant Vilką. Matydama jų reakciją Aila tučtuojau atsiklaupė ir apsikabino 
Vilko sprandą. Jereno akys išsiplėtė iš nuostabos. 

- Jerenai, — tarė ji stodamasi ir atlikdama oficialaus pristatymo jude- 


sį. - Tai Vilkas. Vilke, tai Jerenas, vienas iš Hadumos žmonių. 

— Vilkas? - pakartojo Jerenas, vis dar netikėdamas tuo, ką mato. 

Aila plaštaką prikišo prie Vilko nosies, tarsi leisdama jam užuosti kva- 
pą. Tadaji atsiklaupė greta žvėries, vėl jį apsikabino, taip demonstruodama 
savo artumą ir kad visai jo nebijo. Ji palietė Jereno ranką ir vėl prikišo savo 
plaštaką prie Vilko nosies rodydama, ką norėtų, kad jis padarytų. Jerenas 
dvejodamas ištiesė ranką žvėries link. 

Vilkas palietė ją šalta, drėgna nosimi ir atsitraukė. Pas šaramudojus jis 
tokius pristatymus ištvėrė daugybę kartų ir, atrodė, supranta Ailos keti- 
nimus. Tada Aila paėmė Jereno ranką ir žiūrėdama į jį nukreipė jo ranką 
link žvėries galvos, kad jis pajustų kailį, parodė jam, kaip paglostyti Vilkui 
galvą. Kai Jerenas patikliai šypsodamasis dirstelėjo į ją ir pats paglostė gy- 
vūno galvą, ji nusiramino. 

Jerenas apsisuko ir pažiūrėjo į savo palydovus. 

— Vilkas! - pasakė jis, gestu rodydamas į žvėrį. Jis pasakė dar kažką, 
paskui ištarė jos vardą. Į laužo šviesą įžengė keturi vyrai. Aila mostais pa- 
kvietė visus ateiti ir atsisėsti. 

Jondalaras stebėjo visą ceremoniją ir pritariamai šypsojosi. 

— Puikiai sumanei, Aila, - tarė jis. 

— Kaip manai, jie alkani? Mums liko daug maisto, - tarė ji. - Gal pa- 
siūlykime, ir sužinosime. 

Ji išėmė mamuto ilties dubenį, kurį naudojo paukštienai sudėti, paėmė 
daiktą, atrodantį kaip apvytęs šieno ryšulys, ir išvyniojo visą keptą žvyrę. 
Iškėlusi parodė ją Jerenui ir kitiems. Pirma pasklido kvapas. Jerenas nu- 
laužė kulšelę, laikydamas ją rankoje apžiūrinėjo sultingą, minkštą mėsos 
gabalėlį. Paragavęs nusišypsojo ir padrąsino kitus. Aila taip pat atnešė ir 
kurapką, ant greitomis surinktų dubenėlių, vienų austų, kitų mamutų 
kaulo ir vieno medinio, patiekė daržovių ir grūdų įdaro. Ji leido vyrams 
patiems pasidalyti mėsą, o pati pasiėmė didelį medinį dubenį ir pripylė 
vandens arbatai. 

Pavalgę vyrai atrodė labiau atsipalaidavę, netgi kai Aila atsivedė Vilką. 
Susėdę aplink laužą su arbatos puodeliais rankose jie bandė bendrauti žo- 
džiais, nesikliovė vien draugiškomis ir svetingomis šypsenomis. 

Pradėjo Jondalaras. 


— Haduma;? - pasiteiravo jis. 

Jerenas papurtė galvą, nutaisė liūdną miną ir ranka parodė link žemės. 
Aila nujautė, jog tai reiškia, kad ji sugrįžo pas Didžiąją Motiną Žemę. Jon- 
dalaras taip pat suprato, kad senoji, kurią jis taip pamilo, mirė. 

— Tamenas? - paklausė jis. 

Šypsodamasis Jerenas pradėjo pabrėžtinai linksėti. Tada jis parodė į 
vieną vyrų ir kažką pasakė, taip pat paminėjo Tameno vardą. Jaunas vyras, 
visai dar berniukas, jiems nusišypsojo, ir Jondalaras įžvelgė panašumą į jo 
pažįstamą hadumietį. 

— Tamenas, taip, - tarė Jondalaras, šypsodamasis ir linksėdamas. - Ta- 
meno sūnus arba galbūt vaikaitis. Norėčiau, kad Tamenas būtų čia, - tarė 
jis Ailai. - Jis kiek moka zelandoniškai, galėtume truputį šnektelti. Jaunys- 
tėje jis leidosi į ilgą kelionę. 

Jerenas apžvelgė stovyklą, tada atsisuko į Jondalarą ir pasakė: 

— Ze-lan-do-nie-tis. Ton... Tonolanas? 

Šį kartą Jondalaras papurtė galvą ir nutaisė liūdną miną. Paskui pagal- 
vojęs mostu parodė į žemę. Jerenas atrodė nustebęs, paskui linktelėjo ir 
ištarė žodį, kuris skambėjo kaip klausimas. Jondalaras nesuprato ir dirste- 
lėjo į Ailą: 

— Gal tu žinai, ko jis klausia? 

Nors kalba buvo nesuprantama, dauguma Ailos girdėtų kalbų kažkaip 
keistai panėšėjo viena į kitą. Jerenas dar pakartojo tą žodį. Iš jo išraiškos ir 
tono Ailai dingtelėjo mintis. Ji iškėlė ranką kaip leteną ir suriaumojo kaip 
liūtas. 

Jos pasklėistas garsas buvo toks tikroviškas, kad visi vyrai sužiuro į ją 
sukrėsti ir nustebę, tačiau Jerenas supratęs linktelėjo. Jis klausė, kaip To- 
nolanas mirė, ir ji jam atsakė. Vienas vyrų kažką pasakė Jerenui. Jerenui 
atsakant, Jondalaras išgirdo dar vieną pažįstamą vardą — Norija. Klausiu- 
sysis nusišypsojo aukštam šviesiaplaukiui, parodė į jį, paskui į savo akį, ir 
vėl nusišypsojo. 

Jondalaras pajuto, kaip užlieja džiaugsmas: Galbūt tai reiškia, kad No- 
rija tikrai pagimdė sūnų mėlynomis kaip jo akimis? Po to pradėjo galvoti, 
kad gal medžiotojai paprasčiausiai girdėjo apie vyrą mėlynomis akimis, 
kuris su Norija šventė pirmuosius ritualus? Jis negalėjo būti tuo tikras. Kiti 
vyrai taip pat rodė į savo akis ir šypsojosi. Ar jie džiaugiasi dėl kūdikio mė- 
lynomis akimis, ar tik vaiposi dėl malonumų su mėlynakiu vyru? 

Jis pagalvojo, kad ištars Norijos vardą ir pasūpuos rankas, tarsi laikytų 
kūdikį, tačiau tada dirstelėjo į Ailą ir susilaikė. Jis nieko jai nepasakojo apie 
Noriją ir apie pareiškimą, kurį Haduma paskelbė kitą dieną: kad Moti- 
na palaimino apeigas ir kad jaunoji moteris turės kūdikį, berniuką, vardu 
Jondalas, tokiomis kaip Jondalaro akimis. Jis žinojo, kad Aila nori jo dva- 
sios vaikų. Kaip ji pasijus žinodama, kad Norija jau tokį turi? Jei jis būtų 
Ailos vietoje, tikriausiai pavydėtų. 

Aila gestais parodė, kad medžiotojai gali miegoti prie laužo. Keletas 
linktelėjo ir nuėjo pasiimti savo miegmaišių. Jie buvo paslėpę daiktus kiek 
žemiau palei upę, nes eidami prie laužo, kurio dūmus užuodė, tikėjosi, kad 
prie jo bus sutikti draugiškai, tačiau tuo nebuvo tikri. Kai Aila pamatė juos 
einančius aplink palapinę link tos vietos, kur buvo pririšti arkliai, nubė- 
go pirma ir iškėlusi ranką liepė jiems sustoti. Vyrai klausiamai susižvalgė, 
o moteris dingo tamsoje. Kai vyrai vėl ruošėsi eiti, Jondalaras mostelėjo 
jiems palaukti. Medžiotojai nusišypsojo ir paklusniai sulinksėjo. 

Jų veidus perkreipė baimė, kai vėl pasirodė Aila dviem arkliais vedina. 
Stovėdama tarp dviejų gyvūnų ji bandė judesiais ir netgi išraiškingais gen- 
ties gestais paaiškinti, jog tai ypatingi arkliai, kurie neturėtų būti medžio- 
jami, tačiau nei ji, nei Jondalaras nebuvo tikri, kad hadumiečiai suprato. 
Jondalaras netgi susirūpino, kad jie nepamanytų, jog Aila turi ypatingų 
galių pakviesti arklius, ir šituos atvedė kaip tik vyrams sumedžioti. Jonda- 
laras tarstelėjo Ailai, kad reikėtų geriau paaiškinti, kas vyksta. 

Iš palapinės vidaus jis pasiėmė ietį ir atliko judesį, tarsi ketintų nudurti 
Lenktynininką, tačiau Aila užtvėrė kelią iškėlusi rankas ir sukryžiuoda- 
ma jas priešais save, pabrėžtinai purtydama galvą. Jerenas pasikasė galvą, 
kiti vyrai atrodė sutrikę. Galiausiai Jerenas linktelėjo, iš dėklo ant nuga- 
ros išsiėmė vieną savo iečių, nusitaikė į Lenktynininką, o paskui įbedė ją į 
žemę. Jondalaras nežinojo, ar vyras pagalvojo, jog Aila liepia nemedžioti 
šitų dviejų arklių, ar visai nemedžioti arklių, tačiau vyrai aiškiai kažką su- 
prato. 

"Tą naktį atvykėliai miegojo prie jų laužo, tačiau su pirmąja šviesa atsi- 
kėlė. Jerenas Ailai pasakė kelis žodžius, kurie, kaip blankiai prisiminė Jon- 
dalaras, reiškė padėką už maistą. Svečias nusišypsojo moteriai, kai Vilkas 
jį apuostė ir vėl leidosi paglostomas. Ji pabandė pakviesti juos kartu papus- 


ryčiausi, tačiau vyrai greitai išėjo. 

— Norėčiau nors kiek suprasti jų kalbą, - tarė Aila. - Buvo smagu drau- 
ge pabūti, bet negalėjome pasikalbėti. 

— Taip, ir aš norėjau, kad būtume galėję, — pritarė Jondalaras, nuošir- 
džiai norėjęs išsiaiškinti, ar Norija turi kūdikį ir ar jo akys mėlynos. 

— Atskiros gentys kasdienėje savo kalboje vartoja tam tikrus žodžius, 
kurie ne visiems suprantami, tačiau visi moka tylią gestų kalbą. Visada ga- 
lima susikalbėti, - tarė Aila. - Blogai, kad kiti neturi kalbos, kurią visi 
suprastų. 

— Tokia kalba labai praverstų, ypač keliaujant, tačiau man sunku įsi- 
vaizduoti tokią, kurią suprastų visi. Tikrai manai, kad genties žmonės vi- 
sur gali suprasti tą pačią ženklų kalbą? - paklausė Jondalaras. 

— Nėra taip, kad jiems reikia mokytis kalbos. Jie gimsta ją mokėdami, 
Jondalarai. Ji tokia sena, kad yra jų prisiminimuose, o prisiminimai veda 
iki pradžių pradžios, nė neįsivaizduoji, kaip tai toli, - paaiškino Aila. 

Moterį nukratė baimingas šiurpas prisiminus tą kartą, kai Krebas, kad 
išgelbėtų jos gyvybę, pasiėmė ją nepaisydamas tradicijų. Pagal nerašytą 
genties įstatymą jis turėjo palikti ją mirti. O dabar genčiai ji mirusi. Jai 
toptelėjo, kaip tai keista. Mirtinai ją prakeikdamas Braudas neturėjo tam 
pakankamo pagrindo. Krebas turėjo priežastį: ji sulaužė patį svarbiausią 
genties tabu. Tikriausiai jis turėjo pasirūpinti, kad ji mirtų, tačiau pasielgė 
priešingai. 

Jie pradėjo ardyti stovyklą: sulankstė palapinę, susuko miegmaišius, 
į nešulinių balnų pintines sudėjo virimo rykus, virves ir kitus reikmenis. 
Dirbo kaip jau buvo įpratę, net nesitardami. Aila vandenmaišiais prie upės 
sėmė vandenį, kai grįžo Jerenas su medžiotojais. Su šypsenomis ir daugybe 
žodžių, kurie akivaizdžiai buvo širdinga padėka, vyrai padovanojo Ailai 
paketą, suvyniotą į šviežią tauro odą. Išvyniojusi ji rado minkštą kumpį, 
atpjautą nuo šviežio grobio. 

— Aš dėkinga, Jerenai, - tarė Aila ir nusišypsojo savo gražiąja šypsena, 
kuri visada priversdavo Jondalarą tirpti iš meilės. Regis, panašų poveikį 
šypsena padarė ir Jerenui, o Jondalaras pats sau nusišypsojo, pamatęs nuos- 
tabos išraišką vyro veide. Jerenui prireikė akimirkos susikaupti. Tadą jis 
atsisuko į Jondalarą ir pradėjo kalbėti, labai stengėsi kažką jam pasakyti. 
Kai pamatė, jog Jondalaras jo nesupranta, nutilo, paskui keliais žodžiais 


persimetė su kitais vyrais. Tada vėl atsisuko į Jondalarą. 

— Tamenas, - pasakė Jerenas ir pradėjo eiti į pietus, judesiu rodydamas 
jiems sekti. - Tamenas, - pakartojo jis modamas ir pridėdamas dar kelis 
žodžius. 

— Man regis, jis nori, kad eitume su juo, - tarė Aila. - Aplankyti tą tavo 
pažįstamą vyrą. Tą, kuris kalba zelandoniškai. 

— Tamenas. Ze-lan-do-ni-ja, hadumiečiai, — tarė Jerenas, modamas 
jiems abiem. 

- Tikriausiai jis nori, kad apsilankytume pas juos. Ką manai? - paklau- 
sė Jondalaras. 

— Taip, manau, tu teisus, - atsakė Aila. - Ar nori sustoti ir pasisvečiuo- 
ti? 

— Tai reikštų grįžimą atgal, - tarė Jondalaras. - Nežinau, ar toli teks 
eiti. Jei būtume sutikę juos piečiau, nebūčiau prieštaravęs trumpam pake- 
liui stabtelti, tačiau nenoriu grįžti atgal dabar, kai jau tiek toli nuėjome. 

Aila linktelėjo. 

— Kažkaip reikia jiems pasakyti. 

Jondalaras nusišypsojo Jerenui ir papurtė galvą. 

— Apgailestauju, - pasakė jis, - tačiau mums reikia eiti į šiaurę. Šiau- 
rę, - pakartojo rodydamas ta kryptimi. 

Jerenas atrodė sielvarto apimtas, papurtė galvą ir užsimerkęs mėgino 
kažką sugalvoti. Jis atėjo prie jų ir iš už diržo išsitraukė trumpą pagaliu- 
ką. Jondalaras pastebėjo, kad jo viršus išraižytas. Prisiminė anksčiau matęs 
panašų daiktą ir pamėgino prisiminti, kur tai regėjo. Jerenas nuvalė plotą 
ant žemės, tada pagaliuku nubrėžė vieną liniją ir kirą, ją kertančią. Žemiau | 
pirmosios linijos jis nupiešė figūrą, apytikriai primenančią arklį. Gale an- 
trosios linijos, rodančios į Didžiosios Motinos Upės vagą, jis nubrėžė ratą 
su keliomis nuo jo sklindančiomis linijomis. Aila įsižiūrėjo atidžiau. 

- Jondalarai, - tarė ji susijaudinusi, - kai Mamuta rodė man simbolius 
ir aiškino, ką jie reiškia, tai buvo saulės ženklas. 

— Ta linija rodo besileidžiančios saulės kryptį, - tarė Jondalaras, rody- 
damas į vakarus. - Kur jis nupiešė arklį, turi būti pietūs, - kalbėdamas jis 
mostelėjo ranka. 

Jerenas išraiškingai sulinksėjo. Tada jis parodė į šiaurę ir susiraukė. 
Nuėjęs prie šiaurinio nubrėžtos linijos galo jis atsistojo, atsigręžė į juos, 


pakėlė rankas ir sukryžiavo jas priešais, lygiai taip, kaip Aila, mėgindama 

pasakyti Jerenui, kad nemedžiotų Yhaha ir Lenktynininko. Tada papurtė 
galvą, tarsi sakydamas „ne“. Aila su Jondalaru pažvelgė vienas į kitą, paskui 
į Jereną. 

— Manai, jis mėgina mums pasakyti, kad neitume į šiaurę? — pasitiks- 
lino Aila. 

Jondalaras juto, jog pradeda suprasti, kokią žinią nori perduoti Jere- 
nas. 

— Aila, nemanau, kad jis paprasčiausiai nori, kad eitume su juo į pietus 
svečiuotis. Manau, jis nori pasakyti mums kažką daugiau. Man regis, jis 
nori įspėti mus neiti į šiaurę. 

— Įspėti? Kas gali būti šiaurėje, dėl ko mus reikėtų įspėti? - nustebo 
motetis. 

— Gal didžioji ledo siena? - spėjo Jondalaras. 

— Mes žinome apie ledą. Kartu su mamutojais prie jos medžiojome 
mamutus. Ten šalta, bet tikrai nepavojinga. 

— Ji slenka, — tarė Jondalaras. - Daugybę metų, o kartais, keičiantis 
metų laikams, net išrauna medžius, tačiau tikrai nejuda taip greitai, kad 
nespėtum pasitraukti jai iš kelio. 

— Nemanau, jog tai ledas, - pasakė Aila. - Vis dėlto jis liepia mums 
neiti į šiaurę ir atrodo labai susirūpinęs. 

— Manau, tu teisi, tačiau negaliu įsivaizduoti, kas gali būti taip pavojin- 
ga, - stebėjosi Jondalaras. - Kartais žmonės, kurie mažai keliauja, įsivaiz- 
duoja, kad pasaulis už jų teritorijos yra pavojingas, nes kitoks. 

— Nemanau, kad Jerenas yra iš tų vyrų, kurie daug ko bijotų, - tarė 
Aila. 

— Turiu sutikti, — pritarė Jondalaras, o paskui atsisuko į vyrą. - Jerenai, 
labai noriu tave suprasti. 

Jerenas juos stebėjo. Iš veidų išraiškų spėjo, kad jie suprato įspėjimą, ir 
laukė jų atsako. 

- Nemanai, kad derėtų eiti su jais ir šnektelti su Tamenu? - paklausė 
Aila. 

- Taip nenoriu gaišti laiko ir sukti atgal. Vis dar turime pasiekti ledyną 
nepasibaigus žiemai. Jei eisime negaišdami, tai lengvai pavyks, dar sutau- 
pysime laiko, tačiau jei kas nors mums sukliudys, ateis pavasaris, ledas ims 


tirpti ir eiti taps pavojinga, - tarė Jondalaras. 

— Todėl mes eisime į šiaurę, - konstatavo Aila. 

— Manau, turėtume, bet reikia būti budriems. Tik norėčiau žinoti, ko 
reikia saugotis, — jis vėl pažvelgė į vyrą. - Jerenai, bičiuli, ačiū už įspėji- 
mą, — tarė jis. - Būsime atsargūs, tačiau manau, kad vis dėlto eisime. 

Jis pažvelgė į pietus, tada papurtė galvą ir parodė į šiaurę. 

Jerenas prieštaraudamas vėl papurtė galvą, tačiau galiausiai pasidavė ir 
pritarimai linktelėjo. Jis padarė, ką galėjo. Jis nuėjo prie kito vyro arklio 
galvos gobtuvu, su juo šnektelėjo, tada grįžo ir parodė, kad jau eis. 

Aila su Jondalaru mojavo nueinantiems Jereno medžiotojams, paskui 


baigė krautis daiktus ir kiek abejodami patraukė į šiaurę. 


Per šiaurinį kraštą keliaudami erdviomis pievomis keliautojai matė, kad 
kraštovaizdis priekyje keičiasi; plokščia žemuma užleido vietą atšiaurioms 
kalvoms. Pavienės aukštumos, įsiterpusios į lygumas, vietomis susilieda- 
vo, nors iš dalies buvo palaidotos po centrinės krašto dalies dirva: dideli 
atlūžę sprūdžios nuosėdinės uolienos luitai kaip netaisyklingas nugarkau- 
lis lyguma bėgo iš šiaurės rytų į pietvakarius. Palyginti neseniai išsiveržę 
ugnikalniai aukštumas padengė trapiu dirvožemiu, kuris maitino pušų, 
eglių ir maumedžių miškus, plytėjusius aukštėliau, žemesnėse atšlaitėse 
augo beržai ir gluosniai, o sausose užuovėjose žėlė krūmai ir stepių žolės. 

Patraukę per raižytas kalvas žmonės pamatė, jog kartais tenka nuo jų 
atsitraukti ir apeiti gilias prarajas ir kalnus, kurie užstojo kelią. Ailai pasi- 
dingojo, kad žemė atrodo skurdesnė, nors vis stiprėjant šalčiui ji pradėjo 
manyti, kad toks įspūdis susidarė dėl besikeičiančių metų laikų. Atsigręžę 
nuo vienos aukštumos jie iš naujos perspektyvos pažvelgė į teritoriją, kurią 
kirto. Keletas lapuočių medžių ir krūmų stypsojo plikomis šakomis, ta- 
čiau visa lyguma buvo padengta dulkėtu sausos žolės auksu, kuri per žiemą 
išmaitins daugybę gyvūnų. 

Jie matė daug stambių žolėdžių, ir besiganančių bandomis, ir pavie- 
nių. Ailai dingojosi, kad čia vyrauja arkliai, gal dėl to, kad buvo linkusi 
ypač juos pastebėti, tačiau netrūko ir didžiųjų elnių, danielių, o pasiekus 


šiaurines stepes — ir šiaurės elnių. Bizonai, susibūrę į didžiules migruojan- 

čias bandas, keliavo į pietus. Visą dieną dideli, kuproti žvėrys milžiniškais 
juodais ragais kaip storas vilnijantis kilimas traukė per banguojančias šiau- 
rinių pievų kalvas, ir Aila su Jondalaru dažnai stabteldavo jų pasižiūrė- 
ti. Daugybės kojų sukeltos dulkės miglos skraiste dengė didelę judančią 
masę, žemė drebėjo nuo dundančių kanopų, o iš daugybės gerklių sklidęs 
gilus maurojimas ir baubimas atrodė kaip griaustinio grumėjimas. 

Kiek rečiau jie matydavo mamutų, paprastai keliaujančių į šiaurę, ta- 
čiau net iš toli dideli, gauruoti žvėrys traukė dėmesį. Ne rujos sezonu ma- 
mutų patinai burdavosi į nedideles bandas, siejamas silpnais bendrystės 
ryšiais. Kartkartėmis koks vienas prisijungdavo prie patelių bandos ir kurį 
laiką keliaudavo su ja, tačiau kada tik Jondalaras pastebėdavo vienišą ma- 
mutą, tai visada būdavo patinas. Didžiausios nuolatinės bandos būdavo iš 
giminingų patelių: senelė, gudri ir sena matriarchė, kartais viena ar dvi jos 
seserys su dukterimis ir vaikaitėmis. Patelių bandas buvo lengva atpažinti, 
nes mamučių iltys buvo kiek mažesnės ir ne tokios riestos kaip patinų, su 
jomis visada būdavo jauniklių. 

Gauruotieji raganosiai, taip pat labai įspūdingi, buvo patys rečiausi ir 
mažiausiai socialūs. Paprastai jie nesiganydavo kartu. Patelės laikėsi ma- 
žomis šeimų grupėmis, o patinai, išskyrus poravimosi laikotarpį, bastėsi 
vieniši. Nei mamutai, nei raganosiai, išskyrus jauniklius ir labai senus gy- 
vulius, ne itin baiminosi keturkojų medžiotojų, netgi didžiulių urvinių 
liūtų. Ypač patinai ramiai klajoto po vieną; patelėms reikėjo bandų jauni- 
kliams apsaugoti. 

Mažesni gauruotieji avijaučiai, į ožius panašūs padarai, dėl saugumo 
laikėsi kartu. Jei būdavo puolami, suaugėliai paprastai išsirikiuodavo ratu, 
atsigręždavo į išorę, o jaunikliai likdavo rato viduryje. Kai Aila su Jonda- 
laru palypėjo aukščiau į kalvas, pasirodė kelios gemzės ir kalnų ožkos; jos 
artėjant žiemai dažnai nuo kalnų nusileisdavo žemiau. 

Dauguma smulkiųjų žvėrelių žiemai buvo įsitaisę savo urveliuose giliai 
žemėje, apsirūpinę sėklomis, riešutais, gumbais, šaknimis. Kiškėnai pasi- 
ruošdavo kupetaites šieno - jo prisikirsdavo ir prisidžiovindavo. Kiškiai 
ir triušiai pakeitė spalvą ne į baltą, bet į šviesesnį marginį, o ant medžiais 
apaugusios kalvelės keliautojai pamatė bebrą ir tris voveres. Bebrą Jonda- 
laras sumedžiojo iečių mėtykle. Ant iešmo tiesiai virš laužo iškepta bebro 


uodega buvo retas ir sotus gardėsis. 

Paprastai iečių mėtykles Aila su Jondalaru naudojo didesniems me- 
džiojamiems gyvūnams. Abu šaudė gana taikliai, tačiau Jondalaras buvo 
stipresnis ir galėjo ietį nusviesti toliau. Aila dažnai svaidykle nudėdavo 
mažesnių gyvūnų. 

Keliautojai matė ūdrų, barsukų, šeškų, kiaunių, netrūko ir audinių. 
Plėšrūnai — lapės, vilkai, lūšys ir didžiosios katės - maitinosi mažesniai- 
siais žolėdžiais. Nors šiame kelionės etape žmonės žvejojo retai, Jondala- 
ras žinojo, kad upėje veisiasi nemenkos žuvys, įskaitant ešerius, lydekas ir 
labai didelius karpius. 

Į vakarą jie rado urvą su didele anga ir nusprendė jį patyrinėti. Arti- 
nantis prie urvo arkliai nerodė jokio nerimo. Žmonėms tai pasirodė ge- 
ras ženklas. Įėjęs į urvą Vilkas smalsiai apsiuostė, tačiau gaurų nepašiaušė. 
Marydama gyvūnus elgiantis ramiai Aila pamanė, kad urvas tuščias, ir jie 
nusprendė nakčiai apsistoti jame. 

Įkūrę laužą žmonėse pasidarė deglą ir leidosi urvo patyrinėti truputį 
giliau. Priekyje buvo daugybė ženklų, kad kadaise urvas buvo naudojamas. 
Jondalaras manė, kad rėžiai ant sienų palikti arba urvinio lokio, arba ur- 
vinio liūto. Vilkas pauostė užsilikusį mėšlą, bet jis buvo toks sudžiūvęs ir 
senas, kad buvo sunku pasakyti, kokio gyvūno paliktas. Jie rado didelių 
sudžiūvusių pusiau apgraužtų kojų kaulų. Pagal tai, kaip jie buvo sulaužyti 
ir iš dantų žymių Aila pamanė, kad ypač galingais žandikauliais kaulus 
sutraiškė urvinės hienos. Taip pagalvojusi moteris iš pasibjaurėjimo nu- 
sipurtė. 

Hienos nebuvo blogesnės už kitus gyvūnus. Jos mito gyvūnais, kurie 
nugaišdavo patys arba būdavo pribaigti kitų, tačiau šitaip elgėsi visi plėš- 
rūnai, įskaitant vilkus, liūtus ir žmones. Hienos labai sėkmingai medžiojo 
gaujomis. Nepaisant to, Ailos neapykanta joms nebuvo racionali - moters 
manymu, jos atstovavo. viskam, kas bloga. 

Tapo akivaizdu, kad pastaruoju metu urvas nebuvo naudotas. Visi 
ženklai buvo seni, įskaitant seklioje duobėje užsilikusias anglis nuo kažko- 
kio kito žmogaus sukurto laužo. Aila su Jondalaru įlindo į urvą gana giliai, 
tačiau, atrodė, jis niekada nesibaigs, ir nebuvo jokių kitų jo naudojimo 
požymių. Akmeninės kolonos, regis, augančios iš grindų arba svyrančios 
žemyn nuo lubų ir kartais susitinkančios per vidurį, buvo vienintelės vėsių 


ir drėgnų užkaborių puošmenos. 

Priėjus posūkį jiems pasidingojo, kad giliai urvo viduje girdėti trykš- 
tantis vanduo, ir žmonės nusprendė sukti atgal. Jie žinojo, kad paskubo- 
mis paruošto deglo ilgam neužteks, ir nė vienas nenorėjo lįsti giliau nei 
siekė blausi šviesa, krintanti pro įėjimo angą. Jie grįžo atgal laikydamiesi 
kalkakmenio sienų ir apsidžiaugė pamatę tolygų sausos žolės auksą ir spin- 


dinčią auksinę šviesą, apibrėžusią debesis vakaruose. 


Jojant giliau į aukštumas didžiosios centrinės lygumos šiaurėje Aila su 
Jondalaru pastebėjo daugiau pasikeitimų. Žemė buvo išraižyta urvų, kiau- 
rymių ir smegduobių, kurių dydis keitėsi nuo dubenėlio formos įdubų, ap- 
augusių žole, iki giliausių įgriuvų. Tai buvo savitas kraštovaizdis, verčian- 
tis keistai nerimauti. Nors žemės paviršiuje upelių ir ežerų nebuvo daug, 
žmonės kartais girdėdavo šiurpulingus po žeme tekančių upių garsus. 

Šią keistą, nenuspėjamą teritoriją sukūrė nežinomos šiltų senovinių 
jūrų būtybės. Prieš nesuskaičiuojamus tūkstantmečius jūros dugną storai 
nuklojo jų gyventojų kiaukutai ir griaučiai. Prabėgus ilgoms eroms kalcio 
nuosėdos sutvirtėjo ir galingų žemės judesių iškilotos tapo kalcio karbo- 
nato arba kalkakmenio uolomis. Didžiuliame žemės plote dauguma urvų 
susiformavo iš kalkakmenio, nes susidarius tinkamoms sąlygoms nuosėdi- 
nė uoliena ištirpsta. 

Švariame vandenyje kalkakmenis netirpsta. Drėgname klimate šiltuoju 
metų laiku lietaus vandenyje, kuris patenka į požeminius vandenis, ištirps- 
ta augalų išskiriamas anglies dioksidas ir susidaro angliarūgštė. Rūgštus 
vanduo tirpdo kalkines uolienas. 

Srūdami per susisluoksniavusias plokštumas ir žemyn nedideliais 
plyšiais ties vertikaliomis storesnių kalkinio akmens sluoksnių ribomis, 
požeminiai vandenys pamažu platino ir gilino įtrūkius. Jie raižė dantytą 
pagrindą ir sudėtingus griovius tolyn nešdami ištirpusį kalkakmenį, išsi- 
verždavo įvairiais šaltiniais. Gilyn besiskverbiantis rūgštus vanduo pože- 
minius plyšius padidino iki urvų. Jie tapo ertmėmis ir upelių vagomis su 
siauromis, vertikaliomis šachtomis, pamažu jungėsi vieni su kitais ir tapo 


tikra požemine vandens sistema. 

Po žeme ištirpusios uolienos turėjo didžiulį poveikį žemės paviršiui. 
Toks landšaftas, vadinamas karstiniu, turi neįprastų, išskirtinių požymių. 
Kai urvai padidėja ir jų viršus priartėja prie paviršiaus, jie įgriūna ir susifor- 
muoja karstinės įgriuvos stačiomis sienomis. Kartais paviršiaus uolienų li- 
kučiai suformuoja natūralius tiltus. Upokšniai ir upės gali staiga pradingti 
smegduobėse ir toliau tekėti po žeme, o viršuje lieka tų upių suformuoti 


išdžiūvę slėniai stačiais šlaitais. 


Vis sunkiau buvo rasti vandens. Bėgantis vanduo greitai dingdavo 
akmens išgraužose ir ertmėse. Netgi po stiprios liūties vanduo pragaišdavo 
kone akimirksniu, jokie upeliukai, jokios srovės nevingiavo žemės pavir- 
šiumi. Kartą keleiviams teko keberiotis iki nedidelio baseino smegduobės 
dugne, kad pasisemtų to taip reikalingo skysčio. Kitą kartą vanduo staiga 
ištryško dideliu šaltiniu, kurį laiką tekėjo paviršiumi ir vėl dingo po žeme. 

Žemė buvo bergždžia ir akmenuota, su plonu dirvos sluoksniu, pro 
kurį švietėsi pamatinė uoliena. Ir gyvūnų čia nebuvo gausu. Išskyrus kelis 
muflonus smulkiai susiraičiusia, stora kailio vilna ir sunkiais riestais ra- 
gais, vieninteliai jų matyti gyvūnai buvo retai pasirodantys geltonpilviai 
švilpikai. Miklūs ir gudrūs maži padarėliai buvo įpratę vengti daugybės 
plėšrūnų. Ar prie jų artintųsi vilkai, ar poliarinės lapės, vanagai ar kilnieji 
ereliai, vienas spigus sargybinio švilptelėjimas įspėdavo, ir visi gyvūnėliai 
pragaišdavo mažose skylutėse ir urvuose. 

Vilkas nesėkmingai bandė juos persekioti. O ilgakojai arkliai švil- 
pikams neatrodė pavojingi, todėl Ailai pavyko kelis numušti svaidykle. 
Gauruotų mažų graužikų, žiemai aptukusių, mėsa buvo panašaus į triušių 
skonio. Deja, gyvūnėliai pasitaikydavo labai maži, tad pirmą kartą nuo 
praėjusios vasaros žmonės dažnai žvejodavo Didžiojoje Motinoje Upėje. 

Iš pradžių Aila su Jondalaru nerimavo, tad labai atsargiai keliavo per 
karstinį landšaftą su jo keistomis formacijomis, urvais ir duobėmis, tačiau 
pamažu atsipalaidavo ir atidumas sumenko. Jie leido arkliams pailsėti, tad 
žingsniavo pėsti. Jondalaras vedė Lenktynininką už ilgo pavadžio, tačiau 


leido jam kartkartėmis papešioti retos, sausos žolės. Yhaha elgėsi panašiai: 

prisiglemždavo žolės, o paskui visiškai laisva, be jokio pavadžio, ėjo paskui 
Ailą. 

- Svarstau, ar pavojus, dėl kurio mus norėjo įspėti Jerenas, yra šita 
bergždžia žemė, pilna urvų ir skylių, - kalbėjo Aila. - Man čia nelabai 
patinka, 

— Taip, ir man nepatinka, nenumaniau, kad šitaip bus, - tarė Jonda- 
laras. 

— Nejaugi anksčiau čia nebuvai? Maniau, atėjai šiuo keliu, - nustebusi 
tarė moteris. - Sakei, kad ėjai palei Didžiąją Motiną Upę. 

— Mes tikrai ėjom palei Didžiąją Motiną Upę, bet kitapus. Nekirtome 
jos, kol nepasidavėme gerokai toliau į pietus. Maniau, kad grįžtant bus 
lengviau laikytis šitos pusės, be to, buvo smalsu. Netoli nuo čia upė daro 
labai staigų posūkį. Tada mes ėjome į rytus, o mane domino aukštuma, 
kuri verčia upę sukti į pietus. Žinojau, kad dabar vienintelė proga ją pa- 
matyti. 

— Geriau būtum man papasakojęs. 

— O koks skirtumas? Vis tiek einame palei upę. 

— Maniau, kad pažįsti šitas vietoves. Tu apie jas žinai ne daugiau negu 
aš, - Aila nežinojo, kodėl šitaip susierzino. Savaime suprantama, ji manė, 
kad vyras žino, ko tikėtis, o dabar išsiaiškino, jog ir jis nežino. Ji nerimavo 
dėl šios nežinomos teritorijos. 

Jie ėjo įsitraukę į pokalbį, kuris vis kaito, ir per daug nekreipė dėmesio į 
tai, kur eina. Staiga Vilkas, risnojęs greta Ailos, viauktelėjo ir stuktelėjo jai 
į koją. Abu pasižiūrėjo žemyn ir sustojo kaip įkalti. Ailą užplūdo išgąstis, 
o Jondalaras išbalo. 


Moteris ir vyras žiūrėjo žemyn ir nieko nesakė. Žemė priešais pradingo, 
jie vos nenužengė nuo bedugnės krašto. Jondalaras, žvelgdamas žemyn per 
statų skardį, pajuto pažįstamą įtampą slėpsnose, tačiau nustebo pamatęs, 
kad toli-apačioje plyti ilgas, plokščias žalias slėnis su per vidurį srūvančiu 
upeliuku. 

Didžiulių smegduobių dugnas paprastai būdavo padengtas storu 
dirvos sluoksniu - netirpiomis kalkakmenio nuosėdomis. Kartais gilios 
smegduobės susijungdavo ir atsiverdavo pailgos įdubos, gerokai žemiau 
įprasto paviršiaus susiformuodavo dideli žemės plotai. Dirvos ir vandens 
nestigo, tad augmenija apačioje buvo žalia ir viliojanti. Bėda ta, kad nebu- 
vo matyti jokio kelelio nusileisti į žalią pievą, plytinčią stačiasienės duobės 
apačioje. 

- Jondalarai, kažkas šioje vietoje negerai, — tarė Aila. - Čia taip sausa 
ir skurdu, vargu ar kas gali čia gyventi; apačioje yra graži pieva su upeliu 
ir medžiais, tačiau niekas negali jos pasiekti. Bet kas pabandęs čia leistis 
žemyn nukristų ir užsimuštų. Viskas čia susimaišę. Kažkas negerai. 

— Tikrai atrodo negerai. Gal tu ir teisi, Aila. Gal todėl Jerenas ir bandė 
mus įspėti. Medžiotojams čia nėra kas veikti, vieta atrodo pavojinga. Nie- 
kada nemačiau tokios vietos, kur turi nerimauti, kad nulėksi nuo uolos, jei 
ką tik drožei lyguma. 

Aila pasilenkusi abiem rankom sugriebė Vilko galvą ir palietė jo kaktą 
savąja. 

— Ačiū, Vilke, kad įspėjai, kai patys nekreipėme į tai dėmesio. 


Jis meiliai suinkštė ir atsakydamas lyžtelėjo jai veidą. 

Jie atsitraukė nuo skardžio ir daug nekalbėdami nusivedė arklius 
aplink gilią duobę. Aila beveik neprisiminė, dėl ko abu vos nesusiginčijo. 
Ji tik galvojo, kad niekada negalima šitaip užsimiršti, kad net nežiūrėtum 
sau po kojomis. 

Toliau keliaujant į šiaurę upė kairėje pradėjo tekėti tarpekliu, kuris 
vis gilėjo akmenuotoms uoloms aukštėjant. Jondalaras svarstė, ar derėtų 
traukti kuo arčiau vandens, ar laikytis aukštumos, tačiau džiaugėsi, kad 
eina palei upę ir nesiruošia jos kirsti. Karstiniuose regionuose didelės upės, 
kurios yra matomos žemės paviršiuje, teka ne slėniais su žolėtais šlaitais ar 
plačiomis salpomis, o stačiasieniais kalkakmenio tarpekliais. Kad ir kaip 
sunku naudotis upės vaga kaip kelionės orientyru, kai nėra kranto, kuriuo 
galima eiti, dar sunkiau būtų per ją persikelti. 

Prisiminęs didelį tarpeklį, glūdintį piečiau, su ilgomis atkarpomis, kur 
nėra krantų, Jondalaras nusprendė likti aukštumoje. Kopiant aukščiau 
jam palengvėjo pamačius ilgą, siaurą vandens juostą, uolos paviršiumi 
krintančią žemyn į upę apačioje. Nors krioklys buvo kitapus upės, tai rodė, 
aukštumoje yra prieinamo vandens, nors paprastai jis greitai prašampa 
karstiniuose plyšiuose. 

Drauge karstinis kraštovaizdis priminė ir apie daugybę urvų. Jie buvo 
tokie dažni, kad Ailą su Jondalaru ir arklius kitas dvi naktis nuo permai- 
ningo oro saugojo akmeninės sienos, nereikėjo nė palapinės statyti. Kelis 
apžiūrėję jie jau pradėjo suprasti, kurios ertmės uoloje, tikėtina, bus tinka- 
mos apsistoti. 

Nors vandens sklidinos tuštumos po žeme vis didėjo, dauguma urvų 
netoli paviršiaus didesni netapo. Atvirkščiai, šiame drėgname klimate 
vietos jų viduje pastebimai mažėjo, nors visai kitaip būdavo sausringuoju 
laikotarpiu. Į kai kuriuos urvus buvo galima įeiti tiktai sausu oru, smar- 
kiai lyjant jie prisipildydavo vandens. Kitų, nors visada atvirų, lubomis 
sruvo upeliukai. Keliautojai sausų urvų paprastai ieškojo kiek aukštėliau, 
bet būtent vanduo buvo tas instrumentas, kuris kalkakmenyje juos visus 


išskaptavo. 

Lietaus vanduo, lėtai besisunkiantis pro skliautų akmenis, sugerdavo 
ištirpusį kalkakmenį. Kiekvienas kalkingo vandens lašas, netgi mažiau- 
sias drėgmės lašelis, kybantis ore, buvo prisotintas kalcio karbonato ir 
vėl nuosėdomis iškrisdavo urvo viduje. Nors paprastai būdavo švarus 
ir baltas, sukietėjęs mineralas galėdavo būti visiškai skaidrus, taškuotas, 
pilkšvo atspalvio arba švelniai nudažytas rausva ar geltona spalva. Kū- 
rėsi klintinio tufo mozaikos, nepajudinamos sienas puošiančios klostės. 
Nuo lubų karojo akmeniniai varvekliai, sulig kiekvienu drėgmės lašu 
vis pailgėjantys. Kai kurie varvekliai susijungdavo plonomis kolonomis, 


kurios laikui bėgant didėjo vis besikeičiančiame gyvos žemės cikle. 


Dienos darėsi pastebimai šaltesnės ir vėjuotos, tad Aila su Jondalaru 
džiaugėsi, kad dažnai pasitaikantys urvai juos saugo nuo šaltų vėjų. Pa- 
prastai prieš į juos įeidami žmonės patikrindavo, ar galimoje pastogėje 
negyvena kokie laukiniai keturkojai gyventojai, tačiau pamažu išsiaiš- 
kino, kad gali pasikliauti puikia savo kelionės bičiulių nuojauta, kurie 
įspėdavo apie pavojų. Nesitardami, net nesąmoningai jie uosdavo, ar 
nepajus laužo dūmų kvapo. Šitaip nustatytų, ar urve gyvena žmonių, 
nes žmonės buvo vieninteliai gyvi padarai, naudojantys ugnį. Deja, ne- 
sutiko nė vieno. Ir gyvūnų čia buvo reta. 

Keliautojai nustebo priėję teritoriją, kurioje buvo neįprastai daug 
augmenijos, bent jau palyginti su kitu skurdžiu, akmenuotu kraštovaiz- 
džiu. Kalkakmenis ne visur buvo vienodas. Jis smarkai skyrėsi nuo kitur 
matytojo tirpimo greičiu ir netirpių medžiagų kiekiu. Dėl tos priežas- 
ties kai kurios karstinės teritorijos buvo trąšios, su pievomis ir medžiais, 
augančiais prie žemės paviršiumi tekančių upių. Tokiose vietose nebuvo 
staiga prasmengančios žemės, urvų ir požeminių upių. 

Sausos, stačios žolės lauke jie aptiko besiganančių šiaurės elnių ban- 
dą. Jondalaras dirstelėjęs į Ailą nusišypsojo ir išsitraukė iečių mėtyklę. 
Aila pritariamai linktelėjo ir paragino Yhaha paskui vyrą ant eržilo. 


Šiame krašte daugiausiai veisėsi tik smulkūs gyvūnai, o ir jų retai pasi- 

taikydavo, tad medžioklės būdavo varganos. Upė atsidūrė toli apačioje, 
tarpeklyje, ir keliautojai negalėjo žvejoti. Daugiausia jie valgė džiovintą 
maistą ir kelionės atsargas, netgi dalijosi jomis su Vilku. Arkliams taip 
pat teko pasispausti. Retos žolės, kuri augo skurdžioje dirvoje, jiems ne- 
pakako. 

Jondalaras perrėžė nudobtos elnio patelės mažais ragiukais gerklę. 
Tada žmonės grobį įkėlė į valtį, kurią gabenosi pritvirtintą prie baslių, 
ir pasidairė vietos stovyklai įkurti. Aila norėjo pasidžiovinti mėsos ir iš- 
lydyti gyvulio taukų, o Jondalaras tikėjosi gero gabalo kepto kumpio ir 
trupučio švelnių kepenų. Jie galvojo pasilikti dieną dvi, ypač kai šalia 
žaliavo pieva. Arkliams reikėjo maisto. Vilkas aptiko galybę mažų pa- 
darėlių: pelėnų, lemingų ir kiškėnų, tad išbėgo medžioti ir patyrinėti 
apylinkių. 

Kalvos šlaite pastebėję urvą, žmonės patraukė link jo. Jis buvo kiek 
mažesnis nei norėtųsi, tačiau atrodė tinkamas apsistoti. Jie numetė valk- 
čius ir nuo nešulių išlaisvino arklius, paleido juos pasiganyti, krepšius su- 
dėjo prie urvo, atsitempė baslius ir išėjo rinkti malkų bei sauso mėšlo. 

Aila nekantravo gaminti vakarienę iš šviežios mėsos ir galvojo apie 
tai, ką dar kartu išvirti. Pievoje ji parinko truputį sausų sėklų dėžučių 
ir grūdų, kelias saujas mažyčių juodų balandų sėklelių, kurios augo prie 
nedidelio upeliuko truputį šiauriau urvo. Kai moteris grįžo prie urvo, 
Jondalaras jau buvo įkūręs laužą. Aila paprašė jo nueiti prie upelio ir 
pripildyti vandenmaišius. 

Vilkas grįžo greičiau nei Jondalaras, tačiau prisiartinęs prie urvo žvė- 
ris iššiepė dantis ir grėsmingai suurzgė. Aila pajuto, kaip jai ant sprando 
pasišiaušia plaukai. 

— Vilke, kas ten? — paklausė ji, nesąmoningai siekdama svaidyklės ir 
imdama akmenį, nors lygiai taip pat arti buvo iečių mėtyklė. 

Vilkas, kimiai urgzdamas, lėtai įsėlino į urvą. Aila sekė jam iš paskos 
palenkusi galvą, pro mažą, tamsią angą akmenyje stengėsi patekti į urvą 
ir troško, kad būtų pasiėmusi deglą. Greitai nosis jai pasakė tai, ko nega- 
lėjo matyti akys. Jau daug metų paėjo nuo to laiko, kai paskutinį kartą 
užuodė tą kvapą, tačiau niekada jo nepamirš. Staiga jos atmintyje iškilo 


prisiminimai. 

Jie buvo kalnų papėdėje netoli genčių sambūrio vietos. Sūnų ji nešėsi 
ant klubo, prilaikydama nešiojimo skraiste, ir nors buvo jauna ir viena iš 
kitų, ji ėjo kartu su gydytojais. Visi sustojo kaip įbesti ir spoksojo į didžiulį 
urvinį lokį, abejingai besikasantį nugarą į medžio žievę. 

Nors didžiulis padaras, dydžiu dvigubai pranokstantis paprastus ru- 
duosius lokius, buvo pats gerbiamiausias iš visų genties totemų, jaunieji 
Bruno genties nariai nebuvo matę gyvo urvinio lokio. Kalnuose palei urvą 
jų nebebuvo likę, nors sudžiūvę kaulai liudijo juos ten gyvenus. Kai urvi- 
nis lokys galiausiai nušleivojo, palikdamas tik išskirtinį kvapą, Krebas iš- 
pešė kelis kuokštus žvėries plaukų, kurių buvo likę žievėje, - juose slypėjo 


galingi burtai. 

Aila davė ženklą Vilkui ir pasitraukė iš urvo. Pastebėjusi rankoje svai- 
dyklę, susikišo ją už diržo kreivai šypsodamasi. Kokia nauda iš svaidyklės 
prieš urvinį lokį? Ji paprasčiausiai džiaugėsi, kad urvinis lokys jau įmigo 
ilgu žiemos miegu ir įsibrovėliai jo nepažadino. Greitai užmetusi žemių 
ji užtrypė laužą, paskui paėmė nešulinius balnus ir patraukė juos toliau 
nuo urvo. Laimei, dar nedaug daiktų buvo iškrauta. Ji grįžo Jondalaro ku- 
prinės, paskui viena nutempė valkčius. Moteris kaip tik baigė krauti savo 
krepšį, kai su pilnais vandenmaišiais pasirodė Jondalaras. 

— Ką čia darai, Aila? - nustebo jis. 

— Urve yra lokys, - atsakė ji. Pamačiusi išsigandusį vyro žvilgsnį, ji pri- 
dūrė: - Jis jau įmigo žiemos miegu, bet jie kartais pajuda, jei yra sutrikdo- 
mi žiemos pradžioje, bent jau taip jie sakydavo. 

— Kas sakydavo)? 

— Bruno genties medžiotojai. Kartais stebėdavau juos kalbančius apie 
medžioklę, - pasiaiškino Aila. Paskui nusišypsojo: - Ne kartais. Srebėda- 
vau kuo dažniau, ypač pradėjusi treniruotis su svaidykle. Vyrai paprastai 
nekreipia dėmesio į mergaitę, ką nors knebinėjančią šalimais. Žinojau, 


- 


"Tuas 


KELIONĖ PER LYGUMAS 


kad jie niekada manęs nepamokys, todėl klausydamasi, kaip jie keičiasi 
medžioklės istorijomis, mokiausi. Numaniau, kad jie supyks, jei išsiaiš- 
kins, ką darau, bet tik vėliau sužinojau, kokia rūsti gali būti bausmė. 

— Manau, gentis turėtų daug žinoti apie urvinius lokius, — tarė Jonda- 
laras. - Kaip manai, saugu čia pasilikti? 

— Nežinau, bet nemanau, kad to noriu, - tarė ji. 

— Tada pašauk Yhaha. Turime laiko iki sutemstant susirasti kitą vietą. 


Praleidę naktį savo palapinėje atviroje vietoje, žmonės leidosi į kelią 
anksti ryte, mat norėjo kuo labiau nutolti nuo urvinio lokio. Jondalaras 
nenorėjo gaišti džiovinant mėsą ir įtikino Ailą, jog gana šalta, tad ji ir taip 
laikysis. Jis skubėjo kuo greičiau apskritai išsinešdinti iš to krašto. Kur yra 
vienas lokys, paprastai jų būna ir daugiau. 

Pasiekę kalnagūbrio kraštą keliautojai sustojo. Aštriame, giedrame, šal- 
tame ore jie žvalgėsi visomis kryptimis, ir reginys buvo vaizdingas. Tiesiai 
į rytus pirmajame plane kilo sniegu padengti kiek žemesni kalnai, žvilgsnį 
nukreipiantys į netoliese besidriekiantį kalnagūbrį rytuose, juosiantį juos 
arka. Nors nebuvo išskirtinai aukšti, ledu padengti kalnai aukščiausi atro- 
dė šiaurėje, kur buvo iškilę dantytų baltų viršūnių linija, pritemdyta mels- 
vo ledynų atspalvio. 

Kalnagūbris kaip arka juosė senovines centrines lygumas. Keliauto- 
jai dabar stovėjo vidiniame arkos lanke, o ledu apkloti kalnai, kurie buvo 
matyti šiaurės pusėje, žymėjo išorinį arkos kraštą. Didysis ledynas, tankiai 
suspaustas kieto ledo luitas, kuris atslinkęs iš šiaurės uždengė kone ketvir- 
tadalį sausumos, baigėsi dantyta siena, pasislėpusia už tolimųjų viršukal- 
nių. Šiaurės vakarų kryptimi horizonte dominavo žemesnės aukštumos. 
Tolumoje žvilgantį šiaurinio ledyno ledą buvo galima įžiūrėti kaip blyškią 
juostą, iškilusią virš artimiausių aukštumų. Didžiulis kalnagūbris vaka- 
ruose buvo paskendęs debesyse. 

Tolimi kalnai buvo didingi, tačiau labiausiai kvapą gniaužiantis vaiz- 
das vėrėsi visai šalia. Apačioje, giliame tarpeklyje, kryptį keitė Didžiosios 
Motinos Upės vaga. Dabar ji tekėjo iš vakarų. Pradėję leistis žemyn nuo 

kalnagūbrio Aila su Jondalaru, žvelgdami į raibuliuojančią upę, taip pat 
jautėsi priėję posūkio tašką. 

— Ledynas, kurį turime pereiti, yra tiesiai į vakarus nuo čia, - lyg užsi- 
svajojęs prabilo vyras. - Eisime palei Motiną, ir netrukus ji truputį pakryps 
į šiaurės vakarus, paskui vėl suks į pietvakarius. Ledynas nėra milžiniškas, 
be to, išskyrus aukštesnę sritį šiaurės rytuose, beveik plokščias, tarsi di- 
džiulė aukšta ledo lyguma. Kai pereisime jį, vėl patrauksime į pietvakarius, 
tačiau iš esmės nuo čia visą kelią iki namų keliausime į vakarus. 

Prasibrovusi pro kalkakmenio ir kristalinės uolienos kalnagūbrį upė, 
tarsi dvejodama, nepajėgdama apsispręsti, šoko į šiaurę, paskui nėrė į pie- 
tus, paskui vėl garmėjo į šiaurę ir galiausiai pasuko į pietus, suformuodama 
sausumos liežuvį. 

— Ar tai Motina? - paklausė Aila. - Ji visa, o ne jos atšaka? 

— Ji visa. Vis dar nemaža upė, bet nė iš tolo nepanaši į tą, kokia buvo, - 
pripažino Jondalaras. 

— Tada mes jau kurį laiką einame greta jos. Nežinojau to. Buvau pratusi 
matyti Didžiąją Motiną Upę kur kas pilnesnę. Maniau, sekame palei ko- 
kią jos atšaką. Kirtome ir didesnius intakus, — tarė Aila truputį nusivylusi, 
kad visąlaik plati upių Motina tapo tiesiog dar viena upe. 

— Mes aukštai, iš čia ji atrodo kitaip. Ji didesnė nei tu manai, - paaiš- 
kino Jondalaras. - Dar teks perplaukti kelis didelius intakus, taip pat bus 
ir atkarpų, kur ji skils į atšakas, tačiau ji vis mažės, - Jondalaras kurį laiką 
tylėdamas žvelgė į vakarus, paskui pridūrė: - Žiema dar tik prasideda. Kai 


atsidursime prie ledyno, turėsime apsčiai laiko... Jei niekas mūsų nesulai- 


kys. 


Keliautojai pasuko į vakarus palei aukštą kalnagūbrį, sekė išoriniu upės 
linkiu. Šiauriniame krante pakiluma vis didėjo, galiausiai į upės kilpas jie 
galėjo pažvelgti iš aukštai. Nusileidimas vakaruose buvo gana status, tad 
žmonės kiek nuožulnesniu šlaitu patraukė į šiaurę, ėjo pro retai išsimėčiu- 
sius krūmus. Apačioje, šiaurės rytuose, aukštos iškilumos pagrindą supęs 
intakas išgraužė gilų tarpeklį. Keliautojai sekė palei jį į aukštupį, kol rado 

brastą. Kita pusė tarpeklio buvo kalvota, ir jie jojo palei intaką, kol vėl 
pasiekė Didžiąją Motiną, tada pasileido į vakarus. 

Plačioje centrinėje lygumoje buvo tik keletas intakų, tačiau dabar ar- 
sivėrė teritorija, kurioje daugybė upių ir upokšnių savo vandenimis Mo- 
tiną maitino plūsdami iš šiaurės. Vėliau tą pačią dieną jie priėjo kitą didelį 
intaką, ir per jį keldamiesi kiek sušlapo. Visai kas kita kirsti upes vasarą, 
kai sušlapti visiškai nebaisu. O čia oro temperatūra naktimis nukrisdavo 
žemiau nulio, stingdė ledo šalrumo vanduo, tad keliautojai nusprendė su- 
stoti, sušilti ir apdžiūti. 

Vėliau kelias vedė į vakarus. Perėję kalvotą teritoriją jie vėl pasiekė sal- 
pą, pelkėtą pievą, tačiau nepanašią į pelkynus žemupyje. Čia dirva buvo 
rūgšti, labiau klampi nei pelkėta, su viržiais apaugusiais kemsynais, kurie 
vietomis virto durpynais. Kai vieną dieną įsirengę stovyklą jie atsitiktinai 
ant sauso lopinėlio sukūrė laužą, pastebėjo, kad durpės dega. Kitą dieną 
Aila su Jondalaru prisirinko durpių kelionei. 

Pasiekę didelį, sraunų intaką, kuris santakoje su Motina skleidėsi į pla- 
čią deltą, jie nusprendė truputį paėjėti prieš srovę ir paieškoti geresnės vie- 
tos persikelti per upę. Jie rado atšaką, kur susiliejo dvi upės, sekė dešiniąja 
jos puse ir priėjo dar vieną atsišakojimą — čia įsiliejo dar viena upė. Arkliai 
lengvai brido per mažesnes upes, ir vidurinioji atšaka, nors didesnė, ne- 
buvo pernelyg pavojinga. Žemė tarp vidurinės ir kairiosios atšakų buvo 
pelkėta salpa su viržiais apaugusiu durpynu, tad ja eiti buvo sunku. 

Paskutinė atšaka buvo gili, nebuvo kaip ją kirsti nesušlampant. Šiaip 
taip įveikę vandenį, kitoje atšakos pusėje keliautojai išbaidė didįjį elnią 
su milžiniškais plaštakos formos ragais, ir nusprendė jį pasekti. Didžiulis 
elnias ilgomis kojomis lengvai aplenkė kresnus arkliukus, nors Lenktyni- 
ninkas ir Vilkas gerai jį pavaikė. Yhaha, tempianti valkčius, suspėti nega- 
lėjo, tačiau toks pabėgiojimas šaltą dieną visiems pakėlė ūpą. 

Jondalaras, išraudęs, vėjo sutaršytais plaukais, atmestu kailio gobtuvu, 
šypsojosi grįždamas prie moters. Jam atjojant Aila pajuto nepaaiškinamą 
meilės ir ilgesio skausmą. Vyras buvo užsiauginęs šviesiai gelsvą barzdą, 
kaip paprastai darydavo žiemą, kad veidui būtų šilčiau, o jai visada patiko 
Jondalaro barzda. Jis mėgo vadinti ją gražuole, ir Ailai mylimasis visada 


atrodė gražus. 

— Žvėris neblogai skuodžia! - šūktelėjo Jondalaras. - Matei tuos di- 
dingus ragus? Viena iš jo atšakų dukart didesnė už mane! 

Aila taip pat nusišypsojo. 

- Jis didingas ir gražus, tačiau džiaugiuosi, kad jo nepavijome. Vis tiek 
jis mums per didelis. Negalėtume paimti visos mėsos ir būtų apmaudu jį 
žudyti, kai mums daugiau maisto nereikia. 

Jie nujojo atgal prie Motinos, ir nors drabužiai kiek pradžiūvo ant 
kūnų, žmonės džiaugėsi galėdami įsikurti stovyklą ir persirengti. Šlapi 


drabužiai buvo pakabinti prie laužo, kad greičiau išdžiūtų. 


Kitą dieną grupelė leidosi į vakarus. Upė kiek suko į šiaurės vakarus, 
atokiau buvo matyti kitas didelis kalnagūbris. Pakiluma, kuri tęsėsi iki pat 
Didžiosios Motinos Upės, buvo tolimiausia, paskutinė matoma šiaurės 
vakarų atšaka didžiosios kalnų grandinės, lydėjusios juos beveik nuo ke- 
lionės pradžios. Grandinė liko į vakarus, Ailai su Jondalaru apeinant ją 
plačiu pietiniu pakraščiu Didžiosios Motinos Upės žemupyje. Nubalusios 
kalnų viršūnės didele lenkta arka kyšojo rytuose. Žmonės jojo lyguma, 
ėjusia palei švelniai vingiuojančią upės tėkmę. 

Joks intakas neįtekėjo į upę iki pat kalnagūbrio. Aila su Jondalaru su- 
vokė tikriausiai atsidūrę tarp pratakų. Upė, kuri į Motiną įtekėjo uolėtos 
iškyšos papėdėje, buvo kitas šiaurinės Motinos pratako galas. Nuo čia upė 
sruvo tarp kalnagūbrio ir aukštos kalvos kitapus, tačiau salpos kranto 
plotis buvo pakankamas, kad galėtum prajoti aukšto, uolėto akmeninio 
smaigo apačia. 

Iš karto kitoje kalnagūbrio pusėje jie kirto kitą didelį intaką, upę, kurios 
platus slėnis skyrė dvi kalnų grandines. Vakaruose pasirodžiusios aukštos 
kalvos buvo toliausia rytinė didžiulės kalnų grandinės atšaka. Kalnagū- 
briui likus už nugarų, Didžioji Motina Upė vėl skilo į tris dalis. Žmonės 
sekė išoriniu šiauriausios vagos krantu, keliavo stepėmis. 

Tais laikais, kai centrinės lygumos buvo didelės jūros dugnas, šis platus 
upės slėnis kartu su pelkingais raistais ir durpynais upės pakrantėse ir pie- 


vomis į šiaurę nuo jų buvo to senovinio vidinio vandens telkinio fiordas. 


Taso 

Vidinio rytinės kalnų grandinės linkio kietoje plutoje atsirado tektoninio 
silpnumo zonų, pro kurias iš žemės gelmių veržėsi vulkaninės kilmės me- 
džiagos. Jos kartu su senovinės jūros nuosėdomis ir vėjo supūstu liosu su- 
darė trąšią ir derlingą dirvą. Dabar tai liudijo tik belapiai žiemos medžiai. 

Plėšriame šiaurės vėjyje tarškėjo kaulėti kelių beržų pirštai ir belapės 
galūnės. Sudžiūvę šatrai, nendrės ir negyvi paparčiai juosė krantus, ku- 
riuos jau dengė ledo pluta, kasdien storėjanti ir formuojanti dantytą juos- 
tą - būsimas pavasarines ledo lytis. Šiauriniuose slėnio šlaituose ritmiš- 
ki vėjo šuorai šukavo pilkas sudžiūvusias žoles, o į pietus žvelgiančiuose 
šlaituose nuo permainingo vėjo gūsių siūbavo ir virpėjo tamsios visžalių 
eglių ir pušų šakos. Aplinkui sūkuriavo ir ant žemės lėtai leidosi smulkutis 
sniegas. 

Oras neabejotinai šalo; tačiau sniegas negąsdino. Arkliai, vilkas ir netgi 
žmonės buvo pripratę prie šiaurinių lioso stepių, pasižyminčių sausu šalčiu 
ir lengvu žiemos sniegu. Tiktai giliame sniege klimprų ir pavargtų arkliai, 
būtų sunkiau rasti maisto, Aila pradėtų nerimauti. Tuo metu jai nerimą 
kėlė kiti dalykai. Tolumoje ji matė arklius, o Yhaha ir Lenktynininkas taip 
pat juos pastebėjo. 

Jondalaras dirstelėjo atgal ir jam pasidingojo, kad mato kylant dūmus 
nuo aukštos kalvos kitapus upės, nuo paskutinio kalnagūbrio, kurį apsuko 
ankstėliau. Pasidarė smalsu, ar netoliese yra žmonių, tačiau dūmų daugiau 
nebebuvo matyti. 

Vakarop keliautojai ėjo prieš nedidelio intako srovę retu plikašakių 
gluosnių ir beržų miškeliu, pasiekė pinijų guotą. Šaltomis naktimis ra- 
mūs tvenkinukai užsitraukdavo skaidria ledo plutele, sušaldavo nedidelių 
upeliukų pakrantės. Aila su Jondalaru sustojo prie vieno tokio upeliuko 
ir. įsirengė stovyklą. Vis dar krito sausas sniegas ir pamažu baltai nuklojo 


šiaurinius kalno šlaitus. 


Yhaha vis dar buvo nerami nuo to laiko, kai tolumoje pastebėjo ar- 
klius, tad jaudinosi ir Aila. Ji nusprendė tą vakarą kumelei uždėti apynasrį 
ir ilga virve ją pririšo prie stiprios pušies. Jondalaras Lenktynininko pavadį 


-— 

pririšo prie greta augusio medžio. Vėliau žmonės prisirinko sausų medžių, 
prisilaužė sudžiūvusių šakų, vis dar tebesilaikančių ant pušų kamienų po 
gyvomis šakomis. „Moterų malkos“ — taip sausąsias šakas vadino Jonda- 
laro žmonės. Jų galima buvo rasti kone ant visų spygliuočių, ir netgi esant 
drėgnesniam orui jos paprastai būdavo sausos. Joms prisirinkti nereikėda- 
vo kirvio ir netgi peilio. Žmonės prie pat palapinės angos susikūrė laužą ir 
odos atvartą paliko atkeltą, kad šiluma sklistų vidun. 

Visiškai atsitiktinai besišeriantis, jau beveik baltas kiškis metėsi per 
stovyklą kaip tik tada, kai Jondalaras tikrino, kiek sveria iečių mėtyklė su 
nauja ietimi, kurią padirbo per kelis pastaruosius vakarus. Vyras ietį sviedė 
beveik instinktyviai ir labai nustebo, kai taikinį pasiekė trumpesnė ietis 
su mažesniu titnago, o ne kaulo antgaliu. Vyras pakėlė kiškį ir pabandė 
ištraukti ieties kotą, bet tas lengvai nepasidavė. Tuomet Jondalaras išsiėmė 
peilį, iš kiškio kūnelio išpjovė ieties antgalį ir apsidžiaugė pamatęs, kad 
naujajai iečiai nieko nenutiko. 

- Štai ir šio vakaro mėsa, - tarė Jondalaras, paduodamas kiškį Ailai. — 
Gal šitas padaras atlėkė tam, kad padėtų man išbandyti naująją ietį? Ji len- 
gva, privalai pabandyti. 

— Manau, labiau tikėtina, kad mes pasistatėme palapinę įprastiniame 
jo kelyje, - atsakė Aila. - O metimas buvo geras. Norėčiau išbandyti len- 
gvą ietį. Nors dabar verčiau pradėsiu ruošti maistą ir pažiūrėsiu, ko dar 
galiu surasti vakarienei. 

Ji išvalė kiškio vidurius, bet kailio nenudyrė, kad nepražūtų žiemai su- 
kaupti riebalai. Paskui pamovė jį ant išaštrintos gluosnio vytelės ir paka- 
bino virš laužo tarp dviejų šakotų pagaliukų. Vėliau Aila pririnko švendrų 
šaknų, nors turėjo pralaužti ledą, kad jas iškastų, parsinešė ir saldžiašaknių 
šertvių šakniastiebių. Paskui moteris viską mediniame dubenėlyje su kiek 
vandens padaužė apvaliu akmeniu, kad išsiskirtų kieti, plaušėti audiniai, 
palaukė, kol dubens dugne nusėdo balta, krakmolinga tyrė. 

Kai krakmolas nusėdo ir skystis tapo beveik skaidrus, moteris jį atsar- 
giai nupylė, į dubenėlį pridėjo džiovintų mėlynų šeivamedžių uogų. Lauk- 
dama, kol jos išbrinks, Aila nulupo išorinį beržo žievės sluoksnį, iš apačios 
iškrapštė šiek tiek minkšto, saldaus valgomojo brazdo ir įdėjo jo į savąjį ša- 


knų krakmolo ir uogų mišinį. Pririnkusi pinijų kankorėžių, ji sudėjo juos 

prie ugnies ir patenkinta pamatė, kad keliuose yra didelių, tvirta luobele 
apgaubtų kedrinių pinijų. Ugnies karštis padės jas suskaldyti. 

Kai kiškis iškepė, moteris atplėšė dalį pajuodusios odos, vidine jos puse 
patrynė kelis į laužą įdėtus akmenis, taip ištepdama juos taukais. Tada ji 
mažomis saujomis ėmė krakmolingą tešlą, sumaišytą su uogomis, saldžiais 
kvapniais saldžiašaknių šertvių šakniastiebiais, saldumo ir tirštumo sutei- 
kiančiomis beržų brazdo sultimis, formavo mažas bandeles ir dėliojo jas 
ant karštų akmenų. 

Jondalaras ją stebėjo. Ji vis dar stebino savo begalinėmis žiniomis apie 
augalus. Dauguma žmonių, ypač moterys, žinojo, kur rasti valgomųjų au- 
galų, tačiau jis nebuvo sutikęs tokios, kuri išmanytų tiek daug. Kai iškepė 
keletas minkštų kepinėlių, vyras jų paragavo. 

— Skanu! - pagyrė jis. - Tu tikrai nuostabi, Aila. Ne itin daug žmonių 
žiemos šaltyje gali surasti tinkamo maisto. 

— Čia dar ne žiemos šaltis, Jondalarai, ir ne taip sunku rasti valgomųjų 
augalų. Palauk, kol žemė suledės į gabalą, - tarė Aila, tada nuo iešmo nu- 
movė kiškį, nulupo jo juodą, traškią, apanglėjusią odą ir mėsą sudėjo ant 
mamuto kaulo lėkštės, iš kurios abu ir valgė. 

— Manau, tu maisto rastum net ant ledo, - tarstelėjo Jondalaras. 

— Tik tikriausiai ne augalų, - tarė moteris, ir pasiūlė vyrui minkštą kiš- 
kio kulšelę. 

Kiškio ir švendrų šaknų sausainių likučius Aila atidavė Vilkui. Ji pra- 
dėjo plikyti žolelių arbatą: prie gaulterijų dėl skonio pridėjo truputį beržo 
brazdo, paskui iš laužo išrito pinijų kankorėžius. Žmonės dar kurį laiką 
sėdėjo prie laužo gurkšnodami arbatą ir valgydami kedrines pinijas, su- 
traiškytas akmenimis, o kartais jas prakąsdavo dantimis. Pavalgę jie pa- 


siruošė rytdienos kelionei, patikrino, ar saugūs arkliai, tada įsisupo į savo 


“ 


Aila žvelgė į ilgo, vingiuoto urvo koridorių ir liniją laužų, kurie rodė 


šiltus miego kailius. 


kelią mesdami šviesą ant dailiai suklostytų, gražių uolienų. Matė vieną, 
kuri priminė ilgą vėjyje besiplaikstančią arklio uodegą. Jai artinantis pe- 
lėkas gyvūnas sužvengė ir švystelėjo tamsia uodega, tarsi kviesdamas ją 

arčiau. Ji pradėjo eiti jam iš paskos, tačiau akmenuotas urvas vis tamsėjo, 
stalagmitai vis labiau trukdė judėti į priekį. 

Ji dirstelėjo žemyn, norėdama pamatyti, kur eina, o kai pakėlė galvą, 
priekyje buvo nebe arklys. Regis, tai buvo vyras. Ji įrempė regėjimą, kad 
pamatytų, kad jis toks, ir krūptelėjo, kai iš šešėlių žengė Krebas. Jis mojo, 
ragindamas paskubėti, eiti su juo; paskui apsisuko ir nušlubčiojo tolyn. 

Ji pajudėjo iš paskos, tada išgirdo Yhaha žvengimą. Kai atsisuko pa- 
žiūrėti, kur jos gelsvoji kumelaitė, tamsi uodega ištirpo tamsiauodegių 
arklių kaimenėje. Ji nubėgo iš paskos, tačiau arkliai virto vientisu skriejan- 
čiu akmeniu, paskui - akmeninių kolonų kratiniu. Kai atsigręžė, Krebas 
dingo tamsiame tunelyje. 

Aila bėgo paskui Krebą, bandė jį pasivyti, pasiekė urvo išsišakojimą ir 
nebežinojo, kuria atšaka pasukti. Jai kilo panika. Žiūrėjo į vieną, į kitą taką, 
galiausiai pasuko dešiniuoju ir viduryje jo pamatė vyrą, užstojusį jai kelią. 

Tai buvo Jerenas. Jis užpildė visą praėjimą, stovėjo išskėtęs kojas, prie- 
šais save sukryžiavęs rankas ir purtė galvą tarsi sakydamas „ne“. Ji maldavo, 
kad jis leistų praeiti, tačiau jis nesuprato. Paskui trumpa, raižyta lazda jis 
parodė sieną už jos nugaros. 

Atsisukusi pažiūrėti Aila išvydo šuoliuojantį pelėką arklį ir paskui jį 
bėgantį šviesiaplaukį vyrą. Staiga vyrą apsupo ir nuo Ailos atskyrė arklių 
kaimenė. Moters pilve iš baimės susisuko gumulas. Bėgdama paskui vyrą 
ji girdėjo žvengiant arklius, o Krebas stovėjo urvo angoje, mojo jai pasku- 
bėti, bėgti greičiau, kol dar ne per vėlu. Staiga kanopų dundesys pagarsėjo. 
Ji išgirdo prunkštimą, žvengimą ir jausdamasi taip, lyg iš baimės ir panikos 


grimzdų į kokią bedugnę, išgirdo garsų arklio žvengimą. 


Aila staiga pabudo. Jondalaras irgi buvo atsikėlęs. Lauke buvo girdėti 
bruzdesys, žvengė arkliai, trypė kanopos. Jie girdėjo urzgiant Vilką, pas- 
kui skausmingą viauktelėjimą. Žmonės nusimetė apklotus ir išskubėjo iš 
palapinės. 

Buvo labai tamsu, tik sidabriškas mėnulis skleidė šiek tiek šviesos. 


Pušyne buvo gerokai daugiau arklių, tikrai ne du, - tai galėjai pasakyti 


use 

iš garsų, nes nieko nebuvo matyti. Bėgdama link arklių Aila užkliuvo už 
medžio šaknies, griuvo ant žemės ir prarado amą. 

— Aila! Kaip tu? - šūktelėjo Jondalaras, ieškodamas jos tamsoje. Jis gir- 
dėjo ją krintant. 

— Aš čia, — atsakė ji kimiu balsu, mėgindama atgauti kvapą. Pajuto, 
kaip Jondalaras padeda jai atsistoti. Kai išgirdo, kad arkliai nušuoliuoja į 
naktį, ji sukaupė jėgas ir nubėgo prie tos vietos, kur buvo pririšti jų augin- 
tiniai. Yhaha buvo dingusi. 

- Jos nebėra, - suriko Aila. Ji švilpė ir šaukė kumelę vardu. Tolumoje 
pasigirdo atsakomasis žvengimas. 

— Taiji! Tai Yhaha! Arkliai ją išsivedė. Turiu ją susigrąžinti! - moteris 
pradėjo bėgti paskui arklius, tamsoje vis užkliūdama už medžių šaknų. 

Jondalaras keliais žingsniais ją pasivijo. 

— Aila, palauk! Negalime eiti dabar, tamsu. Juk nė nematai, kur eini. 

— Privalau ją susigrąžinti, Jondalarai! 

— Taip ir padarysime, tik ryte, — tarė jis apkabindamas moterį. 

— Tada jie jau bus toli, - aimanavo Aila. 

— "Tada bus šviesu, ir mes matysime pėdsakus. Mes juos paseksime, ir ją 
susigrąžinsime, Aila. Pažadu, mes ją susigrąžinsime. 

— O, Jondalarai, ką aš darysiu be Yhaha? Ji mano draugė. Ilgą laiką 
ji buvo vienintelė mano bičiulė, - tarė Aila, bet vyrui pakluso. Moteris 
pratrūko raudoti. 

Jondalaras laikė ją apkabinęs ir leido išsiverkti, paskui pasakė: 

— Dabar mums reikia pažiūrėti, ar nedingo Lenktynininkas, bei susi- 
rasti Vilką. 

Aila staiga prisiminė girdėjusi skausmingą Vilko viauktelėjimą ir labai 
sunerimo dėl pilkio bei jaunojo eržilo. Ji kartą sušvilpė Vilkui, o paskui 
švilptelėjo taip, kaip paprastai kviesdavo arklius. 

Pirmiausia jie išgirdo žvengimą, o paskui inkštimą. Jondalaras nubėgo 
ieškoti Lenktynininko, o Aila sekė paskui skausmingą Vilko inkštimą, kol 
jį rado. Ji pasilenkė prie žvėries ir apčiuopė kažką drėgno ir lipnaus. 

— Vilke! Tu sužeistas, - ji pabandė jį pakelti ir nusinešti prie laužo, 
norėjo įkurti ugnį ir jį apžiūrėti. Jis tik skausmingai viauktelėjo, o ji nuo jo 
svorio susvyravo. Paskui gyvūnas ištrūko iš moters rankų ir, nors ir sužeis- 


tas, į stovyklą grįžo pats. 

Jondalaras taip pat atėjo į stovyklą Lenktynininku vedinas, o Aila įkū- 
rė laužą. 

— Jo virvė buvo stipresnė, - tarė vyras. 

Jis buvo įpratęs eržilą pririšti tvirtomis virvėmis, nes jį visada buvo sun- 
kiau valdyti nei Ailai Yhaha. 

— Džiaugiuosi, kad jis saugus, - tarė moteris, apkabino eržilo sprandą, 
po to Žengusi atgal atidžiau jį nužvelgė, norėjo įsitikinti, kad jis sveikas. — 
Kodėl aš nepaėmiau tvirtesnės virvės, Jondalarai? - pykdama ant savęs pa- 
sakė Aila. - Jei būčiau rūpestingesnė, Yhaha nebūtų pabėgusi, - jos ryšys 
su kumele buvo artimesnis, Yhaha buvo lyg draugė ir visada klausė Ailos, 
nes ir pati to norėjo. Aila ją pririšo netvirta virve tik todėl, kad kumelė per 
toli nenuklystų. To visada pakakdavo. 

— Tai ne tavo kaltė, Aila. Kaimenė atlėkė ne Lenktynininko. Jiems 
reikėjo kumelės, ne eržilo. Yhaha nebūtų pabėgusi, jei arkliai nebūtų jos 
išsivedę. 

- Žinojau, kad tie arkliai netoliese, turėjau susivokti, kad jie gali ateiti 
Yhaha. Dabar jos nebėra. Ir netgi Vilkas sužeistas. 

— Ar sunkiai? - pasiteiravo Jondalaras. 

- Nežinau, - atsakė Aila. - Jam per daug skauda, kai liečiu. Manau, 
kad jo šonkauliai arba smarkiai sumušti, arba sulaužyti. Tikriausiai jam 
įspyrė koks arklys. Duosiu jam ko nors nuo skausmo, o ryte pabandysiu 
geriau išsiaiškinti... Prieš einant ieškoti Yhaha, - staiga ji ištiesė į Jonda- 
larą rankas: - O, Jondalarai, kas bus, jeigu jos nerasime? Jei praradau ją 


amžiams? 


- Žiūrėk, Aila, - Jondalaras priklaupė ant vieno kelio ir pasilenkęs ty- 
rinėjo žemę, pilną arklių kanopų įspaudų. - Praėjusią naktį čia buvo visa 
kaimenė. Pėdsakai aiškūs. Juk sakiau - kai prašvis, bus nesunku juos su- 
sekti. 

Aila pažvelgė į pėdsakus, paskui pakėlė galvą, pažvelgė šiaurės rytų 
kryptimi, kur, regis, nušuoliavo arkliai. Stovykla buvo nedidelės giraitės 
pakraštyje, per atvirą, žolėtą lygumą buvo toli matyti, tačiau, kad ir kaip 
stengėsi, ji neįžvelgė nė vieno arklio. „Pėdsakai gana aiškūs čia, tačiau kas 
žino, kiek galėsime jais sekti?“ — pagalvojo Aila. 

Jaunoji moteris tą naktį nebeužmigo, išgyveno dėl dingusios mylimos 
draugės. Tą akimirką, kai dangus pašviesėjo, iš juodo pasikeitė į tamsiai 
mėlyną, ji atsikėlė, nors vis dar buvo per tamsu laukuose įžiūrėti nors ko- 
kius aiškius kontūrus. Ji įkūrė laužą ir pradėjo virinti vandenį arbatai. Tuo 
metu dangus puošėsi vis blyškesniais mėlynais atspalviais. 

Ailai bežiūrint į liepsnas prisliūkino Vilkas. Gyvūnas suinkštė pra- 
stipriau spustelėjus, moteris džiaugėsi neaptikusi sulaužytų kaulų. Sumu- 
šimai buvo gana smarkūs. Jondalaras irgi netrukus atsikėlė, atėjo gerti ryti- 
nės arbatos. Deja, vis dar buvo per tamsu ieškoti kumelės. 

— Paskubėkime ir keliaukime tuojau pat, kad jie pernelyg toli nenubėg- 
tų, - tarė Aila. - Galime viską sukrauti į valtį ir... ne... negalima, — staiga ji 
suvokė, kad be kumelės, kurią reikia susirasti, jie negali paprasčiausiai su- 
sikrauti daiktus ir išvykti. - Lenktynininkas nemoka tempti valkčių, todėl 
negalime paimti baslių ir valtelės. Negalime paimti netgi Yhaha nešulinio 
balno. 

- Jei norime išsaugoti bent menkiausią galimybę pasivyti tą kaimenę, 
turime dviese joti Lenktynininku. Tai reiškia, kad negalime paimti ir jo 
balno. Turime savo mantą apriboti tik pačiais būtiniausiais daiktais, - pa- 
sakė Jondalaras. 

Jie ėmėsi galvoti, kaip išspęsti problemą, kilusią dingus Yhaha. Abu 
suvokė, jog teks priimti keletą sunkių sprendimų. 

- Jei paimsime tik miego kailius ir apatinį paklotą, kurį galima naudoti 
ir žemai palapinei įrengti, ir kartu juos susuksime, ritinys kaip tik tilps 
Lenktynininkui ant nugaros už mūsų, - pasiūlė Jondalaras. 

- Žemos palapinės pakaks, - pritarė Aila. - Tik tiek ir imdavome, kai 
eidavome su genties medžiotojais. Palapinę pagaliu paremdavome prieky- 
je, o akmenimis ar sunkiais kaulais, kurių susirasdavome, prislėgdavome 
palei kraštus, - ji prisiminė tuos kartus, kai kartu su keliomis moterimis 
lydėjo medžioti einančius vyrus. - Moterims tenka nešti viską, išskyrus 
medžioklės ietis, reikia eiti greitai, kad neatsiliktum, todėl daiktais perne- 
lyg neapsikraudavome. 

— Ką dar jūs pasiimdavote? Kiek, tavo manymu, mums pakaks? - su- 
sidomėjo Jondalaras. 

— Mums reikės rinkinio laužui užkurti ir kelių įrankių, kirvio malkoms 
kapoti ir perskelti kaulams gyvūnų, kuriuos teks mėsinėti. Galima deginti 
sausą mėšlą ir žolę, tačiau reikia turėti ką nors stiebams nupjauti. Peilio 
dirti odai, dar vieno aštraus - mėsai pjaustyti, - vardijo Aila. Ji prisiminė 
ne tik tuos kartus, kai lydėjo medžiotojus, tačiau ir tą kartą, kai keliavo 
viena, išvaryta iš genties. 

— Aš apsijuosiu savo diržą su kilpomis kirviui ir mano peiliui mamuto . 
kaulo rankena, - tarė Jondalaras. - Tu turėtum pasiimti savąjį. 

— Visada praverčia kasimo lazdelė, be to, ja galima paremti palapinę. 
Keletą papildomų šiltų drabužių, jei staiga tikrai atšaltų. Reikia ir atsargi- 
nio apavo, — tęsė moteris. 

— Ir atsarginius apavo įklotus paimkime. Gera mintis. Apatines tuni- 
kas ir kelnes, kailio pirštines, be to, jei prireiks, visada galėsime apsivynioti 
savo miego kailius. 

— Vieną arba du vandenmaišius... 

— Juos taip pat galime prisirišti prie diržo. Jei virvė bus pakankamai 
ilga permesti per petį, galėsime juos nešti arti kūno. Jei oras pernelyg atšals, 


vanduo nesuledės. 

— Man reikės vaistų krepšelio ir tikriausiai turėčiau pasiimti siuvimo 
rinkinį - jis daug vietos neužima, ir savo svaidyklę. 

— Nepamiršk iečių mėtyklių ir iečių, - pridūrė Jondalaras. - Nemanai, 
jog man derėtų pasiimti titnago apdirbino įrankių ar titnago ruošinių, jei 
sulūžtų peilis ar kitas įrankis? 

— Kad ir ką paimtume, turėtų būti ne daugiau nei pajėgčiau gabenti 
ant nugaros... Arba gabenčiausi, jei turėčiau krepšį. 

- Jei kas ką ir temps ant nugaros, tai aš, - užginčijo Jondalaras. - Gaila, 
neturiu savo kuprinės. 

- Esu tikra, galime pasidaryti kokią nors kuprinę, gal iš vienos pintinės 
ir virvės ar juostos. Tik kaip aš sėdėsiu tau už nugaros, jei tu ją užsidėsi? — 
paklausė Aila 

— Ketinau sėdėti už tavęs... 

Jie dirstelėjo vienas į kitą ir nusišypsojo. Teko netgi nuspręsti, kaip joti, 
ir abudu galvojo labai intensyviai. Jondalaras pastebėjo, kad tą rytą Aila 
pirmą kartą nusišypsojo. 

— Tau teks valdyti Lenktynininką, todėl aš josiu gale. 

— Aš galiu jį nukreipti netgi tau sėdint priekyje, - nenusileido vyras. - 
Jei tu sėdėsi už manęs, tai matysi tik mano nugarą. Nemanau, kad tau pa- 
tiks, jei nematysi nieko priekyje, o mums abiem teks stebėti pėdsakus. Gali 
pasidaryti sunkiau sekti kieta žeme, o gal pėdsakai susimaišys su kokiais 
kitais. O tu gera pėdsekė. 

Aila plačiau nusišypsojo. 

— "Tu teisus, Jondalarai. Nemanau, kad ištverčiau nieko priekyje nema- 
tydama. 

Ji suprato, kad Jondalaras lygiai kaip ir ji nerimauja dėl sekimo arklių 
paliktais pėdsakais ir netgi atsižvelgia į jos jausmus. Staiga Ailos akys pri- 
plūdo ašarų iš meilės, kuri sukilo viduje, o paskui ji jau nebesugebėjo jų 
sulaikyti. 

— Neverk, Aila. Surasime Yhaha. 

— Verkiu ne dėl Yhaha. Galvojau apie tai, kaip stipriai tave myliu, ir 
ašaros pačios pasipylė. 

— Aš taip pat tave myliu, — tarė jis, tiesdamas į ją rankas, jausdamas, 


kaip ašaros ir jam pačiam spaudžia gerklę. 

Sraiga ji atsidūrė jo glėbyje, raudojo įsikniaubusi jam į petį. Dabar aša- 
ros liejosi ir dėl Yhaha. 

— Jondalarai, privalome ją surasti. 

— Surasime. Ieškosime tol, kol rasime. Dabar reikia sugalvoti, kaip pa- 
darysime kuprinę. Tokią, kad tilptų iečių mėtyklės ir kelios ietys, pritvir- 
tintos iš išorės, kur jas būtų lengva pasiekti. 

- Neturėtų būti pernelyg sunku. Žinoma, reikės pasiimti sauso kelio- 
ninio maisto, - tarė Aila, atgalia ranka šluostydamasi akis. 

— Kaip manai, kiek jo mums reikės? — pasiteiravo vyras. 

— Priklauso nuo to, kiek užtruksime. Kaip manai, kiek laiko ieškosime 
Yhaha? - paklausė moteris. 

Klausimas sutrikdė abu. Ar ilgam jie išvyks? Kiek truks, kol suras Yha- 
ha ir grįš į stovyklą? 

— Tikriausiai netruks ilgiau nei kelias dienas, kol suseksime kaimenę, 
tačiau visko derėtų pasiimti tiek, kad pakaktų pusei mėnulio ciklo, — tarė 
Jondalaras. 

Aila parylėjo, galvojo apie skaičiavimo žodžius. 

— Tai daugiau nei dešimt dienų, tikriausiai tiek, kiek trys plaštakos, 
penkiolika dienų. Manai, kad užtruksime taip ilgai ? 

— Ne, nemanau, bet geriau būti pasiruošusiems, — tarė Jondalaras. 

— Negalime palikti šitos stovyklos vienos taip ilgai, - tarė Aila. — At- 
eis kokie gyvūnai ir viską išdraskys — vilkai, hienos, erniai ar lokiai... Ne, 
lokiai miega, bet gali ateiti kiti. Jie sučiaumos palapinę, sunaikins valtį, 
viską, kas iš odos, ir visas maisto atsargas. Ką darysime su daiktais, kuriuos 
paliekame? 

— Gal Vilkas gali likti ir prižiūrėti stovyklą? — suraukęs kaktą svarstė 
Jondalaras. - Ar nepasiliktų, jeigu jam lieptum? Vis tiek jis sužeistas. Ar 
jam tai nebūtų geriau nei keliauti? 

— Būtų geriau jį pasiimti drauge. Kuriam laikui pasiliktų, tačiau eitų 
mūsų ieškoti, jei dieną dvi negrįžtume. 

— Gal galime jį stovykloje pririšti... 

— Ne! Jam tai baisiai nepatiktų, Jondalarai! - sušuko Aila. - Tu irgi 
nenorėtum prievarta likti kokioje nors svetimoje vietoje! Be to, jei ateitų 
svetimi vilkai ir jį užpultų, jis negalėtų nei kovoti, nei nuo jų pasprukti. 


Privalome sugalvoti kitą būdą apsaugoti daiktus. 

Jie tylėdami sugrįžo į stovyklą. Jondalaras jautėsi truputį nusivylęs, o 
Aila - sunerimusi, tačiau abu vis dar stengėsi nuspręsti, ką daryti su manta, 
kol jų nebus. Besiartindama prie palapinės Aila šį tą atsiminė. 

— Šį tą sumaniau, - nudžiugo ji. - Gal galėtume viską sudėti į palapinę 
ir ją užrišti? Vis dar turiu tų vilkus atbaidančiųjų, kuriuos paruošiau, kad 
atpratinčiau Vilką graužti mūsų daiktus. Galėčiau suminkštinti tepalą ir 
juo ištepti palapinę. Tai galėtų nubaidyti kai kuriuos gyvūnus. 

— Galėtų, bent jau kuriam laikui, kol lietus viską nuplaus. Tik nearbai- 
dytų tų, kurie bandytų prasikasti arba prasirausti pro apačią, - Jondalaras 
patylėjo. - O gal reiktų viską surinkti ir suvynioti į palapinę? Tada galė- 
tum užtepti atbaidančiųjų... Neturėtume visko paprasčiausiai palikti. 

— Ne, ko gero, daiktus derėtų pakelti nuo žemės, panašiai kaip mėsą, — 
tarė Aila ir dar labiau susijaudinusi pridūrė: - Gal galėtume užkelti daik- 
tus ant baslių? Ir uždengti valtimi, kad lietus nesulytų? 

— Puikiai sumanyta! — apsidžiaugė Jondalaras, tačiau parylėjęs pridū- 
rė: - Bet urvinis liūtas arba net ryžtingesnių vilkų ar hienų gauja gali tuos 
baslius išversti, - jis galvodamas dairėsi aplink ir pastebėjo didelį gervuo- 
gių krūmą, kurio ilgos, belapės rykštės aštriais spygliais stypo iš krūmo vi- 
daus. - Aila, kaip manai, ar sugebėtume tuos tris baslius įsmeigti vidury 
šio gervuogyno, viską surišti, ant viršaus užkelti į palapinę suvyniotą ryšulį 
ir viską uždengti valtele? 

Jam bekalbant Aila vis plačiau šypsojosi. 

— Manau, jei atsargiai išpjautume dalį tų rykščių, prieitume gana arti 
krūmo vidurio. Galėtume įsmeigti ir surišti baslius, viską sudėtume ant 
viršaus, o paskui apvyniotume nupjautomis rykštėmis. Maži gyvūnėliai 
įstengtų prasibrauti, tačiau dauguma jų miega arba tūno urveliuose, o 
aštrūs spygliai turėtų atbaidyti didžiuosius plėšrūnus. Netgi liūtai vengs 
aštrių spyglių. Jondalarai, manau, tai pasiteisins! 

Atrenkant tuos daiktus, kuriuos teks pasiimti, reikėjo daug ką apgal- 
voti ir apsvarstyti. Žmonės nusprendė pasiimti truputį titnago ir keletą 
pagrindinių jo apdirbimo įrankių, papildomų virvių bei diržų ir tiek mais- 
to, kiek tilps į kuprinę. Betvarkydama daiktus Aila rado specialų diržą ir 
mamuto ilties durklą, kurį jai padovanojo Talutas per įdukrinimo apeigas 
Liūto stovykloje. Dirže buvo įaustos plonos odos juostos, kurias buvo ga- 


lima ištraukti kilpomis, tinkamomis daiktams nešti, ypač durklui, nors ne- 

šiojimo diržas taip pat galėjo būti naudojamas daugybei naudingų daiktų 
laikyti. 

Aila užsijuosė diržą ant klubų, virš viršutinės kailinės tunikos, tada pa- 
ėmė durklą ir pasukiojo jį rankose svarstydama, ar derėtų jį pasiimti. Nors 
ginklo galiukas buvo itin aštrus, jis buvo labiau apeiginis nei praktiškas. 
Mamuta panašiu įpjovė jai ranką, o pasirodžius kraujui juo pažymėjo kau- 
lo plokštelę, kurią ji nešiojosi ant kaklo. Taip Aila tapo mamutoje. 

Ji taip pat stebėjo, kaip panašus durklas naudojamas darant tatuiruo- 
tes, galiuku įpjaunant plonas linijas odoje. Į žaizdas būdavo įtrinama juo- 
dų uosių anglių. Ji nežinojo, kad uosiai išskiria natūralų antiseptiką, kuris 
saugo nuo uždegimų. Mažai tikėtina, jog tikslų anglies veikimo būdą ži- 
nojo ir pats Mamuta, kuris jai tai papasakojo. Ji tik atsimena, kad jai pada- 
rė stiprų įspūdį faktas, jog darant tatuiruotę randas tamsinamas ne kokio 
kitokio medžio, o būtent uosio anglimi. 

Aila durklą įdėjo atgal į žaliaminės odos makštis ir užsikišo už diržo. 
"Tada ji pasiėmė kitas odines makštis, kurios saugojo ypatingai aštrų ne- 
diduką peilį mamuto kaulo rankena, kurį jai padarė Jondalaras. Moteris 
makštis pervėrė per kilpą dirže, per kitą kilpą pervėrė taip pat Jondala- 
ro padovanoto kirvuko rankeną. Akmeninė nedidelio kirvuko galva irgi 
buvo apsukta oda. 

Aila nusprendė, jog niekas nesukliudys prie diržo pritvirtinti ir iečių 
mėtyklę, tada pernėrė ir svaidyklę, o galiausiai prisirišo ir kapšelį su svaidy- 
klės akmenukais. Nors daiktų svoris slėgė, vis dėlto tai buvo patogus būdas 
nešiotis daiktus, kai reikia keliauti pasiėmus tik būtiniausiuosius. Ietis ji pri- 
dėjo prie tų, kurias Jondalaras jau buvo susidėjęs į laikiklį savo kuprinėje. 

Nuspręsti, ką pasiimti, užtruko gana ilgai, dar daugiau laiko prireikė 
sukrauti daiktams, kuriuos žmonės ketino palikti stovykloje. Aila vis neri- 
mavo, tačiau apie vidudienį jie galiausiai sulipo ant arklio ir išjojo. 

Iš pradžių Vilkas liuoksėjo šalia, tačiau netrukus pradėjo arsilikti, aki- 
vaizdžiai kentė skausmą. Aila dėl jo nerimavo. Nebuvo aišku, kaip toli ar 
kaip greitai jis gali keliauti. Moteris nusprendė palikti jį bėgti savu tem- 
pu - Žvėris juos pasivys sustojusius pailsėti. Ją plėšė rūpestis dėl abiejų gy- 
vūnų, tačiau Vilkas, nors ir sužeistas, buvo šalia, ir Aila neabejojo, kad jis 
atsigaus. Yhaha gali būti bet kur, ir kuo ilgiau jie atidėlios jos paieškas, tuo 


toliau ji gali nukeliauti. 

Tam tikrą atstumą jie sekė kaimenės pėdsakais, vedusiais į šiaurės rytus; 
paskui kanopų įspaudai nepaaiškinamai pakeitė kryptį. Aila su Jondalaru 
pražiopsojo posūkį ir kurį laiką manė, kad pametė pėdsakus. Jie pasuko at- 
gal, tačiau tik vėlyvą popietę vėl aptiko į rytus vedančius pėdsakus. Beveik 
stojo naktis, kai žmonės prijojo upę. 

Buvo akivaizdu, kad arkliai ją perplaukė, tačiau per tamsu įžiūrėti ka- 
nopų įspaudus. Žmonės nusprendė įkurti stovyklą prie upės, tik negalėjo 
apsispręsti, kurioje pusėje. Jei kirstų ją dabar, šlapi drabužiai iki ryto ti- 
kriausiai išdžiūtų, tačiau Aila baiminosi, kad tuomet Vilkas jų neras. Jie 
nusprendė palaukti pilkio ir įkurti stovyklą ten, kur ir sustojo. 

Stovykla atrodė tuščia ir slegianti. Visą dieną žmonės nieko daugiau 
neregėjo, tik arklių pėdsakus. Aila jau pradėjo nerimauti, kad jie seka ne 
paskui Yhaha išsivedusią kaimenę, jaudinosi ir dėl Vilko. Jondalaras bandė 
jos rūpesčius numaldyti, tačiau kai Vilkas nepasirodė net nakties dangui 
pasidabinus žvaigždėmis, ji nerimavo vis labiau. Moteris savo augintinio 
laukė iki vėlumos, o Jondalaro galiausiai prikalbinta lįsti į miego kailius 
dar ilgai negalėjo užmigti, nors buvo labai pavargusi. Aila jau beveik snū- 
duriavo, kai pajuto ją niuktelint vėsią, drėgną nosį. 

— Vilke! Tau pavyko! Tu čia! Jondalarai, pažvelk! Vilkas atsirado, - su- 
šuko Aila jausdama, kaip žvėris krūpčioja nuo jos apkabinimų. Jondalarui 
taip pat palengvėjo, jis taip pat džiaugėsi matydamas žvėrį, nors žinojo, 
kad labiau džiaugiasi dėl Ailos. Ji bent jau galės šiek tiek pamiegoti. Aila 
iš karto atsikėlė ir pašėrė žvėrį maisto likučiais: davė jam džiovintos mėsos 
troškinio, šaknų ir kelioninį paplotėlį. 

Mocteris kiek anksčiau į dubenėlį su vandeniu įpylė džiovintų gluosnių 
žievių arbatos ir atidėjo ją Vilkui. Žvėris buvo gana ištroškęs, tad išlakė 
viską: kartu su vandeniu jis prarijo ir skausmą malšinančius vaistus. Pilkis 
susirangė greta jų miegmaišio, ir Aila užmigo viena ranka jį apkabinusi. 
Jondalaras prisiglaudė prie moters ir ją apkabino. Stingdančiai šaltoje, 
giedroje naktyje jie miegojo su drabužiais, nusiavę tik batus ir nusivilkę 
viršutinius drabužius, nė nesivargino statyti žemos palapinės. | 

Ailai pasidingojo, kad Vilkas ryte jautėsi geriau. Ūdros kailio vaistų 
krepšelyje susiradusi gluosnių žievių, moteris išvirė jų nuoviro ir įpylė į žvė- 


ries ėdalą. Visiems neišvengiamai teks kirsti šaltą upę. Moteris nežinojo, 

kaip tai atsilieps žvėries sužeidimams: jam gali būti pernelyg šalta, kita ver- 
tus, šaltas vanduo apmalšins gyjančias žaizdas ir vidinius samušimus. 

Drauge jaunoji moteris visiškai nenorėjo, kad sušlaptų jos drabužiai. 
Ji baiminosi ne paties panirimo į šaltą vandenį - Aila dažnai maudėsi šal- 
tame vandenyje, — paprasčiausiai ji nenorėjo šlapiomis kelnėmis ir apa- 
vu klajoti kone lediniame ore. Pradėjusi aplink blauzdą vynioti viršutinę 
aukštų mokasinus primenančių batų odą, ji staiga persigalvojo. 

— Neketinu avėti batų vandenyje, — pareiškė ji. - Geriau eisiu basa ir 
sušlapsiu kojas. Bent jau batus sausus apsiausiu, kai persikelsime per upę. 

— Gal ir neblogas sumanymas, - nesiginčijo Jondalaras. 

— Tiesą sakant, neketinu mūvėti netgi šitų, - tarė Aila ir nusimovė kel- 
nes. Ji liko beveik nuoga, tik su tunika. Jondalaras nusišypsojo ir įsigeidė 
dar šį tą nuveikti prieš vejantis arklius, tačiau žinojo, kad Aila pernelyg 
nerimauja dėl Yhaha ir neatidėlios kelionės. 

Kad ir kaip tai atrodė juokinga, Jondalarui teko pripažinti, jog suma- 
nyta protingai. Upė nebuvo išskirtinai didelė, nors iš pažiūros srauni. Jiedu 
galėtų įveikti vandenį dviese jodami Lenktynininku, o pasiekę kitą pusę 
apsivilktų sausus drabužius. Bus ne tik patogiau - nereikės ilgai šalti. 

— Manau, tu teisi, Aila. Geriau, kad kelnės nesušlaptų, - pritarė Jonda- 
laras, nusimaudamas apavą ir kelnes. 

Jondalaras užsidėjo kuprinę, o Aila laikė miegmaišį - saugojo, kad jis 
nesušlaptų. Vyras jautėsi truputį kvailai nuogu pasturgaliu sėsdamasis ant 
arklio, tačiau arti pajutęs šiltą Ailos odą užsimiršo. Moteris suprato vyro 
mintis - jei nebūtų tokios būtinybės skubėti, ji taip pat būtų susigundžiusi 
pasilikti kiek ilgėliau. Gal jie kurį kartą vėl galėtų pajojėti dviese, tiesiog 
šiaip, dėl smagumo? Deja, dabar nebuvo laiko smagintis. 

Vanduo buvo stingdomai šaltas. Rudasis eržilas, pralaužęs ledo luobą 
prie pat kranto, įbrido į upę. Nors ji buvo srauni ir netrukus tapo tokia gili, 
kad žmonių kojos sušlapo iki šlaunų vidurio, arklys nepametė pagrindo; 
nebuvo taip gilu, kad jam tektų plaukti. Abu Lenktynininko raiteliai iš 
pradžių bandė pariesti kojas, kad nesiektų vandens, deja, tai nepavyko, ir 
žmonės netruko sustirti šaltoje upėje. Maždaug pusiaukelėje Aila atsisuko 
paieškoti Vilko. Jis vis dar buvo ant kranto, bėgiojo pirmyn ir argal veng- 
damas, kaip beveik visada, pirmojo niurktelėjimo į šaltą vandenį. Aila jį 


drąsindama sušvilpė ir pamatė, kaip jis galiausiai įšoko į upę. 

Visi pasiekė kitą krantą be jokių nutikimų, tik jautėsi sustirę, o dar ir 
šaltas vėjas traukė per šlapias kojas. Nuo jų rankomis nubraukę vandenį 
žmonės kuo skubiau apsimovė kelnes ir apsiavė aukštaaulius mokasinus 
su veltais pūkuotos gemzių vilnos įklotais - tai buvo šaramudojų išsisky- 
rimo dovana, už kurią Aila su Jondalaru tą akimirką jautėsi ypač dėkingi. 
Šylančias kojas ir pėdas dilgsėjo. Pasiekęs krantą Vilkas išlipo iš vandens 
ir nusipurtė. Aila jį apžiūrėjo ir išvydusi, jog žvėriui po šaltų maudynių 
nepablogėjo, nusiramino. 

Jie lengvai atsekė kelią ir užšoko ant jaunojo eržilo. Vilkas vis stengėsi 
suspėti su Lenktynininku, tačiau netrukus atsiliko. Aila neramiai stebė- 
jo, kaip jis vis labiau tolsta. Tai, kad praėjusią naktį pilkis juo rado, kiek 
numaldė jos baimes. Moteris guodėsi mintimi, kad Vilkas dažnai vienas 
nuklysta medžioti ar patyrinėti aplinkos ir vėliau visada juos pasiveja. Jai 
buvo nesmagu žvėrį palikti, tačiau jie privalėjo rasti Yhaha. 

Dar neįpusėjus popietei tolumoje pagaliau pasimatė arkliai. Prijojus 
artėliau Aila tarp kitų bandė surasti savo bičiulę. Moteriai pasidingojo, 
kad švystelėjo pažįstamas šieno spalvos plaukas, tačiau tuo tikra ji nebu- 
vo - spietėsi pernelyg daug kitų arklių panašiu kailiu, o kai vėjas nunešė 
žmonių kvapą link kaimenės, arkliai nušuoliavo. 

— Tie arkliai anksčiau buvo medžioti, - pastebėjo Jondalaras, tačiau 
apsidžiaugė, kad susilaikė garsiai neišsakęs kitos savo minties: šiame regio- 
ne gyvena žmonių, kurie mėgsta arklieną. Jis nenorėjo dar labiau liūdinti 
Ailos. Kaimenė netrukus gerokai nutolo nuo jaunojo eržilo, nešino dviem 
raiteliais, tačiau jie toliau sekė pėdsakais. Tik tiek tuo metu ir galėjo pa- 
daryti. 

Kaimenė pasuko į pietus ir tik dėl jai vienai žinomų priežasčių traukė 
atgal prie Didžiosios Motinos Upės. Netrukus žemė pradėjo kilti, pasida- 
rė grubi ir akmenuota, žolė tapo retesnė. Aila su Jondalaru jojo toliau, kol 
pasiekė platų lauką, gerokai iškilusį virš viso kraštovaizdžio. Pastebėję apa- 
čioje žaižaruojančius vandenis žmonės suprato, kad atsidūrė ant kyšulio 
plynaukštės, kurią prieš kelias dienas apsuko apačia. Upė, kurią jie kirto, 
prieš įtekėdama į Motiną supo jos vakarinį kraštą. | 

Kai kaimenė sustojo paganyti, jie prijojo arčiau. 

- Štai ji, Jondalarai! - susijaudinusi Aila parodė į vieną arklį. 

— Kaip gali būti tokia tikra? Keletas tų arklių panašaus plauko. 

Nors Yhaha spalva buvo panaši į kitų arklių, Aila pernelyg gerai žinojo 
savo bičiulės išvaizdą, tad neabejojo. Ji sušvilpė, ir Yhaha pakėlė galvą. 

— Sakiau, tai ji! | 

Ji dar kartą sušvilpė, ir Yhaha-patraukė link jos. Deja, kaimenei vado- 
vaujanti kumelė, grakštus gyvūnas tamsesniu nei įprasta, pilkšvai auksiniu 
plauku, pamatė naujausią kaimenės narę besitraukiančią nuo kitų ir nu- 
skubėjo užkirsti jai kelio. Kaimenės eržilas taip pat prisiartino — tai buvo 
stambus, nuostabus šviesios spalvos arklys ilgais stačiais sidabriniais kar- 
čiais, pilka juosta per nugarą ir plevėsuojančia sidabrine uodega, kuri mo- 
suojant atrodė kone balta. Jo kojų apačia taip pat buvo sidabriškai pilkos 
spalvos. Jis įgnybo Yhaha į kulkšnį ir pavarė ją prie kitų kumelių, kurios 
viską stebėjo nervingai, susidomėjusios. Tada jis šuoliais atlėkė prie jauno- 
jo eržilo: ėmė kanopa arti žemę, paskui atsistojo piestu ir sužvingo, taip lyg 
kviesdamas Lenktynininką į kovą. 

Jaunasis bėris pabūgęs atsitraukė ir, dideliam žmonių nusivylimui, nie- 
kaip nebuvo galima jo įkalbėti prieiti arčiau kaimenės. Iš saugaus atstumo 
jis žvengimu kvietė motiną, buvo girdėti taip gerai pažįstamas atsakomasis 
Yhaha žvengimas. Aila su Jondalaru nulipo nuo arklio pasitarti. 

— Ką darysim, Jondalarai? — aimanavo Aila. - Jie jos nepaleis. Kaip 
mes ją atgausime:? 

— Nesijaudink, atgausime, - pažadėjo vyras. - Kraštutiniu atveju pa- 
naudosime iečių mėtykles, tačiau nemanau, kad to prireiks. 

Jo tikrumas ją ramino. Apie iečių mėtyklę ji nepagalvojo. Aila neno- 
rėjo galabyti nė vieno arklio šiaip sau, tačiau ji viską padarys, kad tik susi- 
grąžintų Yhaha. 

— Ką sumanei? - pasiteiravo ji. 

— Esu visiškai tikras, kad šią kaimenę anksčiau kažkas medžiojo, todėl 
arkliai truputį bijo žmonių. Tai suteikia mums pranašumą. Kaimenės er- 
žilas tikriausiai laiko, kad Lenktynininkas meta jam iššūkį. Jis ir ta didžioji 
kumelė bando apsisaugoti; kad jis neišsivestų nė vienos jų kaimenės kume- 
lės. Todėl turime patraukti Lenktynininką, - pradėjo Jondalaras. - Yhaha 
ateis, jeigu tu jai sušvilpsi. Jei man pavyks atitraukti eržilo dėmesį, gal tau 
pavyks nusivesti Yhaha nuo tos kumelės, kol prieisi pakankamai arti, kad 
užšoktum jai ant nugaros. Jei didžioji Iįs prie Yhaha, šauk į kumelę ar bent 


bakstelk ją savo ietimi. Manau, tada ji laikysis atokiai, kol tu nujosi. 

Aila su palengvėjimu nusišypsojo. 

— Atrodo gana paprasta. Ką darysim su Lenktynininku? 

— Netoliese mačiau uolą su keletu krūmų. Galiu jį ten pririšti. Tai jo 
nesulaikytų, jei jis iš tikrųjų panorėtų kovoti, tačiau jis pratęs būti pririštas 
ir, manau, ten pasiliks, - paėmęs jaunojo eržilo vadeles Jondalaras dideliais 
žingsniai patraukė atgal. 

Pasiekęs uolą Jondalaras tarė: 

- Štai, paimk iečių mėtyklę ir porą iečių, - jis išsinėrė iš kuprinės. — 
Šitą kuriam laikui paliksiu. Kuprinė trukdo judėti, — iš laikiklio vyras iš- 
siėmė savo mėtyklę ir ietis. - Kai pagausi Yhaha, pasiimk Lenktynininką 
ir grįžkit manęs. 

Aukštuma tįso iš šiaurės rytų pietvakarių kryptimi. Šiaurės pusėje ji 
pamažu kilo ir kiek stačiau - į rytus. Pietvakarinėje pusėje aukštuma bai- 
gėsi stačiu skardžiu. Vakaruose, link upės, kurią jie kirto praėjusią dieną, 
kraštas buvo gana status, tačiau pietiniame gale, link Didžiosios Motinos 
Upės, žiojėjo tikra praraja. Aila su Jondalaru grįžo prie arklių. Diena buvo 
giedra, saulė plieskė aukštai danguje, nors jau gerokai perkopusi zenitą. 
Jie dirstelėjo pro statų vakarinį kraštą, o paskui atsitraukė baimindamiesi, 
kad suklupę ar žengę neatsargų žingsnį neatsidurtų apačioje. 

Priėję arčiau besiganančios kaimenės žmonės pabandė susirasti Yha- 
ha. Kaimenė - kumelės, kumeliukai ir metinukai - ganėsi lauko vidury- 
je, Žmogaus juosmenį siekiančioje sausoje žolėje; kaimenės eržilas buvo 
pasitraukęs į šoną, laikėsi kiek atokiau nuo kitų. Ailai pasidingojo, kad 
savo ji kumelę mato tolėliau, pietų pusėje. Ji sušvilpė, tamsiai geltonas ar- 
klys pakėlė galvą ir ėmė artintis. Su iečių mėtykle rankoje ir įstatyta ietimi 
Jondalaras lėtai patraukė link šviesiojo eržilo, mėgindamas įsiterpti tarp 
jo ir kaimenės, o Aila žygiavo link kumelių, buvo apsisprendusi pasiekti 
Yhaha. 

Kol ji žingsniavo link kumelės, keli arkliai liovėsi ganęsi ir pakėlė gal- 
vas, tačiau žiūrėjo ne į ją. Ailą staiga užplūdo jausmas, jog vyksta kažkas 
negero. Ji atsisuko pažiūrėti į Jondalarą ir pamatė dūmų sruogą, paskui 
kitą. Tai dūmų kvapą ji užuodė. Sausos žolės laukas keliose vietose liepsno- 
jo. Staiga pro dūmų miglą ji pamatė link arklių bėgančias, šūkaujančias ir 
deglais mosuojančias figūras! Žmonės varė arklius link lauko krašto, link 


stataus skardžio, o Yhaha buvo tarp jų! 

Tarp arklių kilo panika. Staiga Ailai pasidingojo, kad tarp aukštų garsų 
girdi iš kitos pusės sklindantį pažįstamą žvengimą. Pažvelgusi į šiaurę ji pa- 
stebėjo Lenktynininką, su besivelkančiu pavadžiu šuoliuojantį kaimenės 
link. Kodėl jis atitrūko būtent dabar? Kur Jondalaras? Ore tvyrojo net tik 
dūmai - moteris juto arklių įtampą ir užkrečiamą baimę, pasklidusią jiems 
pradėjus trauktis nuo ugnies. 

Aplinkui stumdėsi arkliai, Aila nebematė Yhaha, tačiau tiesiai link jos 
šuoliais lėkė panikos apimtas Lenktynininkas. Ilgai ir pratisai sušvilpusi 
moteris metėsi prie jo. Arklys sulėtino žingsnį ir pasuko jos kryptimi, jo 
ausys buvo priplotos, o akys vartėsi iš baimės. Ji ištiesė ranką, sugriebė nuo 
apynasrio tabaluojančią virvę ir trūktelėjo. Eržilas sužvingo ir atsistojo 
piestu, pro šalį lėkė kiti arkliai. Virvė degino rankas, kai Lenktynininkas 
plėšėsi norėdamas lėkti toliau, tačiau moteris jos laikėsi įsitvėrusi, ir kai 
arklys priekinėmis kojomis vėl palietė žemę, ji stvėrėsi jo karčių ir užšoko 
jam ant nugaros. 

Lenktynininkas vėl stojosi piestu, vos nenumetė Ailos, tačiau ji išsilai- 
kė. Vis dar paklaikęs iš baimės, tačiau įpratęs prie svorio ant nugaros arklys 
atpažino moters rankų teikiamą paguodą. Jis nusiramino ir pradėjo bėgti, 
tačiau Ailai buvo sunku valdyti Jondalaro išmokytą arklį. Nors pati kelis 
kartus jojo Lenktynininku ir žinojo specialiai jam sugalvotus signalus, ne- 
buvo įgudusi valdyti gyvulį pavadžiu ar virve. Vyras ir viena, ir kita naudo- 
jo vienodai lengvai, eržilas taip pat pasitikėjo nuolatiniu savo raiteliu. Jis 
netinkamai sureagavo į pirmus nedrąsius Ailos bandymus. Moteris dairėsi 
Yhaha, kartu mėgino numaldyti eržilą, tačiau jos dėmesį blaškė nerimas ir 
troškimas kuo greičiau surasti savo bičiulę. 

Arkliai bėgo, grūdosi aplink žvengdami ir prunkšdami, moteris aiškiai 
juto stiprią jų baimę. Ji vėl sušvilpė, garsiai ir veriamai, tačiau nebuvo ti- 
kra, kad bus išgirsta tame triukšme. Aila suprato, kad instinktas, verčiantis 
bėgti nuo pavojaus, yra labai galingas. 

Staiga dulkių ir dūmų rūke Aila pamatė, kaip vienas arklys sulėtina 
žingsnį ir, priešindamasis kitų paklaikusių arklių, kurie lėkė pro šalį to- 
liau skleisdami ugnies baimę, spaudimui, mėgina apsisukti. Nors to gy- 
vulio plaukas buvo nuo dūmų papilkėjusio oro spalvos, Aila suprato, jog 
tai Yhaha. Ji vėl drąsinamai sušvilpė ir pamatė, kaip jos numylėta kumelė 


neryžtingai sustoja. Stiprus instinktas vertė ją bėgti su kaimene, tačiau ši- 

tas švilpimas visada reiškė saugumą, apsaugą, meilę. Yhaha ne taip stipriai 
bijojo ugnies — ji užaugo uosdama dūmų kvapą, kuris jai tereiškė, jog ne- 
toliese yra žmonių. 

Aila matė, kad Yhaha atsilaikė prieš pro šalį lekiančių ir net į ją at- 
sitrenkiančių arklių smūgius. Moteris paragino Lenktynininką pirmyn. 
Kumelė pradėjo gręžtis link moters, tačiau staiga iš dulkių išniro šviesaus 
plauko arklys. Didysis kaimenės eržilas mėgino užkirsti jai kelią, įspėjamai 
sužvengė Lenktynininkui ir, nepaisydamas ugnies, stengėsi naująją kume- 
Ig apsaugoti nuo jaunesnio eržilo. Šį kartą Lenktynininkas irgi sužvengė, 
atsistojo piestu, paskui ėmė kanopa arti žemę ir pajudėjo link didesnio 
gyvūno, nors buvo per jaunas ir nepatyręs, kad galėtų kautis su subrendu- 
siu eržilu. 

"Tada dėl kažkokios priežasties - staiga persigalvojęs ar užsikrėtęs bai- 
me - eržilas apsisuko ir nušuoliavo tolyn. Yhaha jį nusekė, o Lenktyninin- 
kas nuskubėjo paskui motiną. Kaimenei lekiant vis arčiau uolos krašto ir 
apačioje laukiančios neišvengiamos žūties, saulėje sunokusio šieno spalvos 
kumelė ir jaunas bėras eržilas, jos kumeliukas su moterimi ant nugaros, 
šuoliavo kartu su visais! Aila nuožmiai ir ryžtingai truktelėjusi pavadį su- 
stabdė Lenktynininką tiesiai priešais jo motiną. Jis baimingai sužvengė, 
norėjo paniškai bėgti su kitais arkliais, tačiau jį sulaikė moteris ir koman- 
dos, kurioms paklusti buvo išmokytas. Visi arkliai jau buvo pralėkę pro 
šalį. Yhaha ir Lenktynininkas stovėjo drebėdami iš baimės, kai paskutinis 
kaimenės narys pranyko už uolos krašto. Aila drebėjo tolumoje girdėda- 
ma arklių žvengimą, klyksmus ir prunkštimą, o paskui stojo kurtinanti 
tyla. Yhaha ir Lenktynininkas, netgi ji pati, galėjo būti tarp jų. Aila giliai 
atsikvėpė, suvokė tik per plauką išvengusi žūties, ir apsidairė Jondalaro. 

Jo niekur nebuvo matyti. Ugnis judėjo į pietus ir vos į rytus; vėjas pūtė 
nuo pietvakarinio lauko krašto, tačiau liepsnos savo padarė. Ji dairėsi į vi- 
sas puses, tačiau Jondalaro neišvydo. Aila su dviem arkliais buvo viena vi- 
dury dūmų apgaubto lauko. Ji pajuto, kaip gerklėje auga baimės ir nerimo 
gumulas. Kas nutiko Jondalarui? 

Ji nuslydo nuo Lenktynininko ir tebelaikydama jo pavadį lengvai už- 
šoko Yhaha ant nugaros, paskui patraukė atgal, link tos vietos, kur išsi- 
skyrė su Jondalaru. Ji atidžiai apžiūrinėjo teritoriją, vaikštinėjo pirmyn ir 


atgal ieškodama nors kokių mylimo žmogaus pėdsakų, tačiau visa žemė 

buvo padengta kanopų įspaudais. Tada akies kampučiu ji kažką pastebėjo 
gulintį ant žemės ir nubėgo pažiūrėti: tai buvo Jondalaro iečių mėtyklė, 

Įsižiūrėjusi atidžiau ji ant žemės pamatė įspaudus, akivaizdžiai paliktus 
daugybės žmonių, tačiau tarp jų išsiskyrė didžiulių Jondalaro pėdų palik- 
ti stipriai nudėvėto apavo įspaudai. Ji tuos pėdsakus daugybę kartų matė 
savo stovyklose, tad sumaišyti su kuo kitu negalėjo. Paskui ant žemės Aila 
pastebėjo tamsią dėmę. Ji palietė ją ir pakėlė nuo kraujo raudoną piršo 
galiuką. 

Jos akys išsiplėtė, baimė suspaudė gerklę. Srovėdama kaip įkalta, kad 
neišmindytų ženklų, ji atidžiai apsidairė, mėgino bent kiek suvokti, kas 
nutiko. Aila buvo patyrusi pėdsekė, tad jos išlavintai akiai netrukus tapo 
aišku, kad kažkas sužeidė Jondalarą ir jį nutempė. Kurį laiką ji sekė pėdsa- 
kais į šiaurę. Paskui ji įsidėmėjo aplinką, kad vėl surastų pėdsakus, tvirtai 
laikydama rankoje Lenktynininko vadeles užšoko ant Yhaha ir pasuko į 
vakarus pasiimti kuprinės. 

Suraukusi antakius moteris jojo vakarų link - rūsti, pikta jos veido 
išraiška tiksliai nusakė, kaip ji jaučiasi, tačiau reikėjo viską apgalvoti ir nu- 
spręsti, ką daryti. Kažkas sužeidė Jondalarą ir jį nusinešė. Niekas neturi 
teisės taip elgtis. Gal ji ir nesupranta visų kitų genčių papročių, tačiau 
šitai tikrai žinojo. Suprato ir dar šį tą: dar nežinojo kaip, tačiau ketino jį 
atgauti. 

Jai palengvėjo pamačius, kad kuprinė tebestovi atremta į akmenį, kaip 
ir paliko. Ji viską iš jos išvertė ir šį tą pakeitė taip, kad Lenktynininkas ga- 
lėtų gabenti ją ant nugaros, paskui perkrovė daiktus. Tą rytą ji neužsisegė 
nešiojimo diržo — su juo jautėsi tikrai nerangi, tad viską sukišo į kuprinę. 
Dabar, pakėlusi diržą, moteris apžiūrėjo aštrų apeiginį durklą, tebekaban- 
tį kilpoje, ir neatsargiai smaigaliu bakstelėjo į pirštą. Ji stebeilijo į besikau- 
piantį mažą kraujo lašelį ir pasijuto tuoj pravirksianti. Ji vėl viena. Kažkas 
pasiėmė Jondalarą. 

Staiga ji vėl užsijuosė diržą, atgal sukišo durklą, peilį, kirvuką ir me- 
džioklės ginklus. Negalima ilgai delsti! Aila Lenktynininkui ant nugaros 
sukrovė palapinę, tačiau miegmaišį pasiliko sau. Kas pasakys, koks oras 
bus vėliau? Pasiliko ir vandenmaišį. Tada moteris išsitraukė kelioninį pa- 
plotėlį ir atsisėdo ant akmens. Ji nebuvo labai alkana, tik žinojo, kad turi 
likti stipri, jei ketina sekti pėdsakais ir susirasti Jondalarą. 

Be rūpesčio dėl dingusio vyro, kamavo ir įkyrus nerimas dėl prapuolu- 
sio Vilko. Negalima keliauti ieškoti Jondalaro, kol nepasirodys Vilkas. Jis 
yra kur kas daugiau nei tik draugiškas, mylimas gyvūnas - Vilkas gali būti 
nepamainomas sekant pėdsakais. Aila vylėsi, kad prieš stojant nakčiai jis 
atsiras, ir spėliojo, ar galėtų sekti pėdsakais ir pati jį surasti. O kas, jeigu jis 
medžioja? Taip galima ir prasilenkti. Kad ir kaip nekantravo, nusprendė 
palaukti. 

Aila bandė galvoti, ką daryti toliau, tačiau niekaip negalėjo apsispręsti, 
ko reikėtų griebtis. Pats įvykis — sužeisti ir nusinešti žmogų — atrodė toks 
svetimas, kad buvo sunku galvoti apie jo pasekmes. Situacija atrodė visiš- 
kai nesuprantama. 

Jos mintis pertraukė inkštimas, paskui pasigirdo viauktelėjimas. Atsi- 
sukusi Aila pamatė atbėgant Vilką, kuris akivaizdžiai apsidžiaugė ją išvy- 
dęs. Jai smarkiai palengvėjo. 

— Vilke! - džiaugsmingai suriko ji. - Tau pavyko mane surasti kur kas 
greičiau nei vakar. Ar tau geriau? — jausmingai pasveikinusi žvėrį moteris 
jį apžiūrėjo ir vėl nudžiugo įsitikinusi, kad jis tik smarkiai sumuštas, kaulai 
nelūžę, be to, jis akivaizdžiai jautėsi daug geriau. 

Aila nusprendė tučtuojau leistis į kelią, kad, kol dar šviesu, galėtų sekti 
pėdsakais. Ji pririšo Lenktynininko pavadį prie juostos, prilaikančios Yha- 
ha jojimo apklotą, paskui užšoko ant kumelės. Šūktelėjusi Vilkui sekti, ji 
jojo visą kelią iki tos vietos, kur rado Jondalaro pėdų įspaudus kartu su 
kitais, jo iečių mėtyklę ir kraujo lašą, dabar jau tik rudą dėmelę žemėje. 
Aila nulipo geriau patyrinėti tos vietos. 

— Turime surasti Jondalarą, Vilke, — tarė ji. 

Žvėris klausiamai į ją pažvelgė. 

Aila pritūpė, paskui patogiai atsisėdusi atidžiau įsižiūrėjo į įspaudus, 
kad įsimintų jų dydį ir formas, mėgino išskirti atskirų žmonių paliktas 
pėdas ir nors apytikriai suskaičiuoti, kiek jų buvo. Vilkas tupėjo šalia ne- 
nuleisdamas nuo jos akių ir laukė, juto, jog vyksta kažkas neįprasto ir svar- 
baus. Galiausiai ji parodė į kraujo dėmę. 

— Kažkas sužeidė Jondalarą ir jį nusinešė. Mums reikia jį rasti. 

Vilkas pauostė kraują, tada pavizgeno uodega ir viauktelėjo. 

— Tai Jondalaro pėdos įspaudas, - tarė ji, rodydama į išskirtinai didelį 
pėdsaką tarp mažesnių. 

Vilkas vėl pauostė, kur parodė moteris, tada pakėlė į ją akis tarsi lauk- 
damas kito nurodymo. 

- Paskui jį nusinešė, — tarė Aila rodydama kitus žmonių paliktus pėdų 
įspaudus. 

Staiga ji atsistojo ir nuėjo prie Lenktynininko. Iš krepšio ant eržilo nu- 
garos ji ištraukė Jondalaro iečių mėcyklę ir atsiklaupė, kad Vilkas galėtų ją 
pauostyti. | 

— Turime surasti Jondalarą, Vilke! Kažkas jį nusinešė, mes turime jį 


susigrąžinti! 


Jondalaras pamažu suprato, kad nemiega, bet atsargumas vertė gulėti 
ramiai. Reikėjo susivokti, kas negerai, nes kažkas tikrai buvo kitaip. Pir- 
miausia jam iš skausmo plyšo galva. Vyras per plyšelį pramerkė akis. Blau- 
sios šviesos pakako įžiūrėti šaltą, kietai suplūktą žemę, ant kurios jis gulėjo. 
Kažkas buvo prikepę prie veido šono, bet pabandęs pasiekti ir išsiaiškinti, 
kas jam yra, vyras pajuto, kad rankos surištos už nugaros. Kojos taip pat 
buvo surištos. 

Jondalaras persivertė ant šono ir apsidairė. Jis buvo nedideliame pus- 
rutulio formos savotiškame oda aptrauktame mediniame narve. Nujautė, 
kad narvas yra didesnėje patalpoje. Jei rentinys stovėtų lauke, būtų girdėti 
koks vėjas, jaustųsi skersvėjis, kilnotųsi odos, be to, nors buvo šalta, šal- 
tis nebuvo stingdantis. Staiga jis suprato, jog jau nebevilki savo kailinės 
skrandos. 

Jondalaras iš pabandė atsisėsti, ir jį perliejo svaigulio banga. Ivinksė- 
jimas galvoje susitelkė į aštrų skausmą virš kairiojo smilkinio, greta prike- 
pusių. nešvarumų. Jis sustingo išgirdęs artėjant balsus. Nepažįstama kalba 
kalbėjo dvi moterys. Jam pasidingojo, kad išskyrė kelis žodžius, kurie mi- 
glotai panėšėjo į mamutojiškus. 

— Sveiki, jūs ten! Aš pabudau! - šūktelėjo jis mamutų medžiotojų kal- 
ba. - Gal kas ateis ir atriš mane? Šitų virvių visai nereikia. Esu tikras, tai 
nesusipratimas. Niekam nenorėjau nieko bloga. 

Balsai akimirkai nuščiuvo, tačiau niekas nei atsakė, nei pasirodė. 

Jondalaras, gulėdamas veidu į žemę, bandė atsiminti, kaip čia pateko, 


svarstė, ko imtis, kad būtų atrištas. Iš savo patirties žinojo, kad žmonės 

surišami tik tada, kai šėlsta arba bando kam nors pakenkti. Jis prisiminė 
ugnies sieną ir arklius, šuoliuojančius link skardžio lauko pakraštyje. Ti- 
kriausiai tie žmonės medžiojo arklius, o jis pateko į įvykių sūkurį. 

Paskui prisiminė matęs Lenktynininku jojančią Ailą, kuriai sunkiai 
sekėsi suvaldyti eržilą. Jam buvo smalsu, kaip eržilas atsidūrė viduryje pa- 
niškai bėgančios kaimenės, nors paliko jį pririštą prie krūmo. 

Tada Jondalaras kone sustingo iš baimės pagalvojęs, kad arklys, apim- 
tas bandos instinkto, galėjo nusekė kitus arklius ir nušokti nuo skardžio, 
kartu nusinešdamas ir Ailą. Jis prisiminė bėgęs link jų su į iečių mėtyklę 
įstatyta ietimi. Kad ir kaip mylėjo bėrąjį eržilą, būtų jį nušovęs, kad tik 
Aila liktų gyva. Daugiau vyras nieko neprisiminė, tik aštrų skausmą prieš 
viskam aptemstant. 

„Tikriausiai kažkas kažkuo man trenkė, - pagalvojo Jondalaras. - Smū- 
gis irgi turėjo būti stiprus, nes neatsimenu, kaip buvau čia atgabentas, ir vis 
dar skauda galvą. Ar tie žmonės manė, kad sugadinau jiems medžioklę?“ 
Jereną ir jo medžiotojus Jondalaras pirmą kartą irgi susitiko panašiomis 
aplinkybėmis. Jiedu su Tonolanu nenoromis išbaidė kaimenę arklių, ku- 
riuos medžiotojai ginė link spąstų. Tuomet Jerenas, įveikęs pyktį, suprato, 
kad tai nebuvo sumanyta tikslingai, ir jie tapo draugais. „Juk nesugadinau 
ir šių žmonių medžioklės? O gal?“ - svarstė Jondalaras. 

Jis vėl pabandė atsisėsti. Remdamasis šonu prisitraukė kelius, tada įsi- 
tempęs pasirito ir bandė pakilti į sėdimą padėtį. Reikėjo kelių kartų, galva 
tiesiog plyšo, tačiau pagaliau jam pavyko. Jondalaras sėdėjo užsimerkęs ir 
vylėsi, kad skausmas netrukus nurims. Jam apmalšus ėmė didėti nerimas 
dėl Ailos. „Ar bėganti kaimenė per skardžio kraštą nušlavė Yhaha ir Lenk- 
tynininką? Ar Lenktynininkas nusinešė Ailą su savimi?“ 

„Ar ji žuvo? - Jondalaras pajuto, kaip širdis ima daužytis iš baimės 
vien nuo tokių minčių. - Kur jie visi, Aila ir arkliai? O kaipgi Vilkas?“ 
Sužeistas žvėris pasiekia lauką ir nieko neranda: Jondalaras įsivaizdavo, 
kaip jis uostinėja, mėgindamas susekti pėdsakus, kurie niekur neveda. Ką 
jis darys? Vilkas geras medžiotojas, bet sužeistas. Ar šitaip sužeistam jam 
pavyks sau ką susimedžioti? Jis ilgėsis Ailos ir kitų gaujos narių. Vilkas 
nepratęs gyventi vienas. Kaip jam seksis? Kas jam bus, kai susidurs su lau- 


kinių vilkų gauja? Ar jis pajėgs apsiginti? 

„Ar kas nors čia ateis? Norėčiau šlakelio vandens, - galvojo Jondala- 
ras. — Jos turėjo mane girdėti. Ir valgyti noriu, bet gerti noriu labiau“ Jo 
burna vis labiau džiūvo, troškulys kamavo vis stipriau. 

- Ei, jūs ten! Aš ištroškau! Nejaugi niekas negali atnešti žmogui šla- 
kelio vandens? - šaukė jis. - Kas jūs per žmonės? Surišat žmogų ir net 
neduodat jam atsigerti! 

Niekas neatsakė. Dar kiek pašūkavęs Jondalaras nusprendė patausoti 
jėgas. Pašūkaliojęs jis tik dar labiau troško, o ir galvą labiau skaudėjo. Jis 
nusprendė atsigulti, tačiau tiek jėgų išeikvojęs norėdamas atsisėsti, nebuvo 
tikras, kad ir antrą kartą pavyks. 

Bėgant laikui Jondalaras darėsi vis niūresnis. Jis jautėsi silpnas, kone 
klejojo ir gyvai įsivaizdavo vis didesnes baisybes. Jis įtikino save, kad Aila 
negyva, kaip ir abu arkliai. Galvodamas apie Vilką įsivaizdavo vargšą žvėrį 
klaidžiojantį vienišą, sužeistą, nepajėgiantį medžioti, ieškantį Ailos, ne- 
apsaugotą nuo vietinių vilkų, hienų ar kokių kitų gyvūnų puolimo... Gal 
taip ir geriau nei dvėsti iš bado. Jam buvo smalsu, ar pats yra paliktas mirti 
iš troškulio, paskui jau beveik vylėsi, kad taip ir bus, nes, jei Ailos nebėra... 
Susitaikęs su likimu, kokį numatė ir Vilkui, vyras nusprendė, kad jiedu 
tikriausiai yra paskutiniai likę gyvi neįprastos keliautojų šutvės nariai, o 
netrukus nebeliks nė vieno. 

Iš nevilties Jondalarą išvadavo ateinančių žmonių balsai. Buvo pakeltas 
mažo rentinio įėjimo atlankas, ir pro angą jis pamatė deglo šviesos apšviestą 
figūrą, stovinčią išskėstomis kojomis, į klubus įremtomis rankomis. Ji gar- 
siai išrėkė komandą. Į uždarą erdvę įėjusios dvi moterys pakėlė Jondalarą ir 
ištempė iš narvo. Vis dar surištomis rankomis ir kojomis Jondalaras buvo 
ant kelių parklupdytas prieš trečiąją moterį. Vėl pradėjo tvinksėti galvoje, 
ir-vyras visas drebėdamas atsišliejo į vieną moterų. Toji jį nustūmė. 

Moteris, kurios įsakymu jis buvo ištemptas, akimirką delbė į jį, o pas- 
kui pradėjo kvatotis. Juokas buvo šiurkštus ir nederamas, tarsi bepročio, 
trūkčiojantis, nieko gera nežadantis. Jondalaras nevalingai atsitraukė ir 
pajuto baimės drebulį. Ji pasakė jam kelis aštrius žodžius. Vyras nesuprato. 
Pabandė atsitiesti ir dirstelėti į ją, tačiau vaizdas susiliejo. Moteris rūsčiai 
pažvelgė, sulojo dar kelis nurodymus, paskui apsisuko ant kulnų ir išstypi- 
no lauk. Jondalarą laikiusios moterys jį numetė ant žemės ir kartu su kito- 


mis išėjo paskui vadę. Apsvaigęs ir nusilpęs Jondalaras parvirto ant šono. 

Vėliau jis juto, kaip perpjaunami jo kojų raiščiai, į burną pilama van- 
dens. Jis kone užspringo, tačiau godžiai stengėsi nors kiek nuryti. Vanden- 
maišį laikiusi moteris tarsi pasibjaurėdama metė kelis žodžius, o paskui 
pūslę su vandeniu atidavė vyresniam vyrui. Jis žengė į priekį, pakėlė van- 
denmaišį prie Jondalaro lūpų, o paskui palenkė, nors ne švelniau, tačiau 
kantriau, kad Jondalaras galėtų nuryti vandenį ir galiausiai numaldytų 
kankinantį troškulį. 

Dar jam neatsigėrus moteris nekantriai išspjovė kelis žodžius, ir vyras 
patraukė vandenį. Tada ji pastatė Jondalarą ant kojų. Jos stumiamas jis ap- 
svaigęs iš pastogės nusvirduliavo į kitų vyrų būrį. Buvo šalta, tačiau niekas 
jam nepasiūlė kailinės skrandos, net rankų neatrišo, kad jis galėtų jas pa- 
trinti ir nors kiek sušilti. 

Šalto oro atgaivintas Jondalaras pastebėjo, kad kai kurių kitų vyrų 
rankos taip pat surištos už nugaros. Jis atidžiau įsižiūrėjo į žmones, tarp 
kurių atsidūrė. Jie buvo įvairiausio amžiaus, nuo jaunuolių, tiesą sakant, 
visai berniukų, iki senolių. Visi atrodė liesi, silpni ir nešvarūs, vilkėjo su- 
driskusiais, netinkamais drabužiais, buvo susivėlę. Keletas buvo žaizdoti, 
apskretę krauju ir purvini. 

Jondalaras pabandė mamutojiškai šnektelti su greta stovinčiu vyru, ta- 
čiau tas tik papurtė galvą. Jondalaras pagalvojo, kad jis nesupranta, todėl 
prašneko šaramudojiškai. Vyras nusigręžė kaip tik tuo metu, kai pasirodė 
ietimi nešina moteris ir pagrasinusi ja Jondalarui sulojo kelias aštrias ko- 
mandas. Jis nesuprato, ką ji sako, tačiau veiksmai buvo pakankamai aiškūs. 
Jondalarui tapo smalsu, ar vyras nesikalbėjo su juo dėl to, kad nesuprato, 
ar kad negalėjo ir nenorėjo kalbėti. 

Keletas moterų su ietimis išsidėstė tarp vyrų. Viena jų kažką šūktelė- 
jo, ir vyrai pajudėjo. Pasinaudojęs proga Jondalaras bandė apsidairyti ir 
pamėginti suprasti, kur atsidūręs. Gyvenvietė iš kelių apskritų namelių at- 
rodė šiek tiek pažįstama. Keista, nes kraštovaizdis buvo nematytas. Tada 
jis suvokė, jog nameliai primena mamutojų žemines. Nors nebuvo visiškai 
tokie patys, atrodė suręsti panašiu būdu, tikriausiai kaip statybines atra- 
mas naudojant mamutų kaulus, kurie pirma uždengiami šiaudų ryšuliais, 
o paskui - velėna ir moliu. 

Žmonės pradėjo lipti į kalvą. Nuo čia Jondalarui atsivėrė platesnis vaiz- 


das. Aplinkui driekėsi žole apžėlusios stepės, arba tundra, - lygumos be 


Mars 


KELIONĖ PER LYGUMAS 


medžių su sušalusiu podirviu, kuriam vasarą atitirpus žemė tapdavo juoda, 
pažliugusi. Tundroje augo tik žemaūgės žolės, tačiau pavasarį ryškiai pra- 
žydusios žemei jos suteikdavo spalvų ir grožio. Jas mėgo avijaučiai, šiaurės 
elniai ir kiti gyvūnai, kurie galėjo tas žoles suvirškinti. Taip pat buvo maty- 
ti taigos juosta —- žemaūgiai visžaliai medžiai buvo tokio vienodo aukščio, 
tarsi jų viršūnės būtų sulygintos kokiu gigantišku pjovimo įrankiu. Tiesą 
sakant, panašiai ir buvo. Lediniai vėjai, nešantys šlapdribos adatėles arba 
aštrias rupios lioso dirvos daleles, nukirsdavo kiekvieną šakelę ar viršūnėlę, 
drįsusią iškilti virš visumos. 

Žmonių būriui palypėjus aukščiau Jondalaras pastebėjo toli šiaurė- 
je besiganančią mamutų bandą, o kiek arčiau — šiaurės elnius. Jis žinojo, 
kad netoliese atklysta arklių, nes žmonės juos medžiojo, spėjo, kad šiame 
regione šiltesniu sezonu dažnai pasitaiko bizonų ir lokių. Kraštas labiau 
priminė jo gimtinę nei sausos, žolėtos stepės rytuose, bent jau augalai 
buvo matyti. Tiesa, augmenija kiek skyrėsi, tikriausiai ir gyvūnai čia gy- 
veno kiek kitokie. 

Akies kampučiu Jondalaras pastebėjo judėjimą kairėje. Jis laiku atsi- 
suko, kad pastebėtų baltą triušį, kuris kalva spruko nuo poliarinės lapės. 
Bežiūrint didelis triušis staiga šoko į kitą pusę, pralėkė pro pusiau suirusią 
gauruotojo raganosio kaukolę, o tada nėrė į savo urvą. 

„Kur yra mamutų ir raganosių, - galvojo Jondalaras, - ten yra ir ur- 
vinių liūtų, o esant kitų žolėdžių, tikriausiai netrūksta hienų ir, žinoma, 
vilkų. Daugybė mėsa ir kailiais aprūpinančių gyvūnų, gausu augančio 
maisto. Tai-dosnus kraštas. Jondalaras aplinką šitaip vertindavo nė nesu- 
simąstydamas, kaip ir dauguma žmonių. Jie gyveno iš žemės, todėl buvo 
būtina rūpestingai stebėti jos išteklius. 

Pasiekusi aukštą, lygią aikštelę kalvos šlaite grupė sustojo. Jondalaras 
pažvelgė žemyn ir pamatė, kad čia gyvenantys medžiotojai turi unikalų 
pranašumą. Gyvūnus ne tik galima pamaryti iš toli: gausios ir įvairios ban- 
dos, klajojančios po lygumas, turi praeiti siauru koridoriumi tarp stačių 
kalkakmenio sienų ir upės. Lengva medžioti tiesiog čia. Jam pasidarė įdo- 
mu, kodėl žmonės medžiojo arklius prie Didžiosios Motinos Upės. 

Veriama aimana sugrąžino Jondalaro dėmesį į artimą aplinką. Akivaiz- 
džiai sielvartaudama aimanavo ir raudojo moteris ilgais, ssuogomis krin- 


tančiais susivėlusiais žilais plaukais, ją prilaikė dvi kiek jaunesnės more- 

rys. Staiga ji išsilaisvino, parpuolė ant kelių ir krito ant žemės. Jondalaras 
žengtelėjo pirmyn, kad geriau įsižiūrėtų. Jis buvo visa galva aukštesnis už 
daugumą kitų vyrų, tad greitai pamatė moters sielvarto priežastį. 

Tai buvo laidotuvės. Ant žemės paguldyti tysojo trys jauni žmonės, 
kaip spėjo Jondalaras, tikriausiai bebaigiantys antrą arba ką tik pradė- 
ję trečią dešimtį. Du iš jų aiškiai buvo vyrai, nes barzdoti. Aukščiausias 
tikriausiai buvo jauniausias. Jo šviesūs veido gyvaplaukiai buvo dar visai 
reti. Žilaplaukė moteris sriūbavo prie kūno kito vyro, kurio rudi plaukai 
ir trumpa barzda aiškiai išsiskyrė iš kitų. Trečiasis buvo gana aukštas, bet 
liesas, o kūno formos ir gulėjimo poza vertė spėlioti, ar tik tas žmogus ne- 
turėjo fizinių problemų. Jondalaras neįžiūrėjo gyvaplaukių ant veido, dėl 
to pirmiausia pagalvojo, jog tai moteris, tačiau lygiai taip pat tai galėjo 
būti barzdą nuolat skutęsis jaunas vyras. 

Aprangos detalės ne ką tepadėjo. Jie visi buvo su kelnėmis ir laisvomis 
tunikomis, kurios slėpė kūno formas. Drabužiai atrodė nauji, tačiau jiems 
stigo puošmenų. Tarsi kažkas būtų norėjęs, kad kitame pasaulyje mirusių- 
jų neatpažintų, ir bandė paversti juos bevardžiais. 

Dvi moterys žilaplaukę moterį pakėlė ir kone nutempė, nors gana švel- 
niai, nuo jauno vyro kūno. Tada į priekį žengė dar viena moteris. Kažkas 
patraukė Jondalaro dėmesį, ir antrą kartą jis pažvelgė atidžiau. Moters vei- 
das buvo keistai įžambus, nesimetriškas, viena pusė atrodė tarsi atitraukta, 
tarsi menkesnė už kitą. Ji niekaip nebandė to slėpti: šviesūs, tikriausiai žili 
plaukai buvo sušukuoti atgal ir suimti į kuodą viršugalvyje. 

Jondalaras pagalvojo, kad ji tikriausiai Martonos metų. Ji judėjo taip pat 
grakščiai ir oriai, nors fiziškai visai nebuvo panaši į jo motiną. Nepaisant 
menko išsigimimo, moteris nebuvo nepatraukli, jos veidas traukė dėmesį. Ji 
dirstelėjo į Jondalarą, ir jis suprato, kad spokso, tačiau ji pirmoji nusisuko, 
ir gerokai per greitai, dingtelėjo Jondalarui. Jai pradėjus kalbėti jis suvokė, 
kad ji atlieka laidojimo apeigas. „Tikriausiai ji mamuta, - pagalvojo jis. — 

„Moteris, kuri bendrauja su dvasių pasauliu, šių žmonių zelandonė“ 

Kažkas privertė jį atsisukti ir pažvelgti susirinkusiųjų pusėn. Jį stebėjo 
kita moteris, aukšta, gana raumeninga, stiprių bruožų, tačiau daili, šviesiai 
rudais plaukais ir, keista, labai tamsiomis akimis. Ji nenusisuko, kai jis at- 
sigręžė, ir gana atvirai jį vertino. Tokio sudėjimo ir išvaizdos moterys pa- 


prastai Jondalarą traukdavo, tačiau šiosios šypsena kėlė kažkokį nerimą. 

"Tada jis pastebėjo, kad ji stovi praskėtusi kojas ir laiko rankas ant klu- 
bų, ir staiga suprato, kas ji tokia: tai moteris, kurios juokas toks pikta le- 
miantis. Jondalaras bandė įveikti norą pasitraukti ir pasislėpti tarp kitų 
vyrų, nors žinojo, kad nepavyktų, nors ir mėgintų. Jis ne tik buvo visa gal- 
va aukštesnis - jis buvo sveikesnis ir raumeningesnis už juos. Kristų į akis, 
kad ir kur stovėtų. 

Apeigos atrodė kažkokios paviršutiniškos, tarsi tai būtų nemaloni bū- 
tinybė, o ne rimta, svarbi proga. Be jokių laidojimo drobulių kūnai buvo 
paprasčiausiai po vieną nunešti į bendrą seklų kapą. Jondalaras pastebėjo, 
kad jie suglebę, vadinasi, mirę nelabai seniai: dar nepradėję stirti ir nesi- 
jautė kvapo. Aukšto, lieso žmogaus kūnas buvo pirmas paguldytas ant nu- 
garos, o ant galvos ir, keista, ant dubens, gimdymui svarbios kūno vietos, 
pabarstyta raudonosios ochros miltelių. Tai išvydęs Jondalaras vėl pradėjo 
galvoti, kad tai moteris. 

Su kitais dviem kūnais buvo elgiamasi lygiai taip pat keistai. Rudaplau- 
kis vyras buvo paguldytas į bendrą kapą šonu, veidu į pirmąjį kūną, iš de- 
šinės. Tada jo ranka buvo ištiesta taip, kad liestų raudona ochra pabarstytą 
kito numirėlio dubens sritį. Trečiasis buvo kone įmestas į kapą, kniūbsčias, 
iš kairės pirmajam. Abiejų vyrų galvos taip pat buvo pabarstytos raudoną- 
ja ochra. „Šventieji raudonieji milteliai akivaizdžiai reiškia apsaugą, tačiau 
kam jos reikia? Ko jie saugosi?“ - spėliojo Jondalaras. 

Vos žemė iš greta pūpsojusio kauburio buvo pradėta pilti į kapą, ži- 
laplaukė moteris vėl išsilaisvino. Ji nubėgo prie kapo ir kažką į jį įmetė. 
Jondalaras pastebėjo porą akmeninių peilių ir kelis titnaginius iečių ant- 
galius. 

Tamsiaakė moteris, aiškiai įsiutusi, žengė pirmyn. Ji suriko nurodymą 
vienam iš vyrų ir parodė į kapą. Tas susigūžė, bet nejudėjo. Tada į priekį 
purtydama galvą žengė šamanė. Tamsiaakė supykusi ir nusivylusi pradėjo 
ant jos rėkti, tačiau šamanė nesitraukė ir toliau purtė galvą. Moteris užsi- 
mojo ir atgalia ranka smogė jai per veidą. Visi sutartinai aiktelėjo, o įnir- 
šusi tamsiaakė išėjo lydima būrio ietis nusistvėrusių moterų. 

Šamanė ignoravo smūgį, net plaštakos nepriglaudė prie skruosto, nors 
Jondalaras matė ant moters veido plintantį raudonį. Kapas buvo pasku- 
bomis užpiltas žeme, kurioje buvo įsimaišę keletas gabalėlių anglies ir kiek 
apdegusio medžio. „Čia tikriausiai deginami dideli laužai“, - pagalvojo 

Jondalaras. Jis dirstelėjo žemyn, į siaurą kalnų koridorių. Bundant įžvalgai 
jam toptelėjo, kad šita aukšta vieta yra puikus apžvalgos taškas ir laužai gali 
būti naudojami kaip signalas, kad artinasi gyvūnai arba kas nors kitas. 

Vos palaidojus kūnus vyrai buvo nuvaryti kalva žemyn ir suginti į teri- 
toriją, apsuptą aušta tvora iš nulygintų, vienas šalia kito subestų ir surištų 
medžių kamienų. Priešais vieną tvoros atkarpą buvo prikrauta mamutų 
kaulų, ir Jondalarui pasidarė įdomu, kam jie čia suguldyti. Jis buvo at- 
skirtas nuo kitų vyrų ir nuvestas atgal į žeminę, tada vėl nustumtas prie 
nedidelio apskrito oda aptraukto aptvaro. Prieš įeidamas į jo vidų vyras 
pastebėjo, kaip tas narvas pagamintas. 

Tvirtas rėmas buvo sukonstruotas iš laibų medžių kamienų. Storesni 
drūtgaliai susmeigti į žemę, viršūnės sulenktos ir sujungtos. Odos dengė 
rėmą iš išorės, tačiau įėjimo atvartas, kurį jis matė iš vidaus, iš išorės buvo 
pritvirtintas prie į vartus panašaus dangčio, kuris buvo saugiai užrišamas 
raiščiais. Atsidūręs aptvaro viduje, Jondalaras toliau jį tyrinėjo. Čia buvo 
visiškai tuščia, stigo net miego pakylos. Neįmanoma buvo stačiam atsisto- 
ti, nebent pačiame viduryje, tačiau teko pasilenkti einant prie krašto. Jon- 
dalaras lėtai apėjo apskritą tamsią erdvę, atidžiai ją tyrinėjo. Jis pastebėjo, 
kad odos yra senos ir apiplyšusios, kai kurios - tokie draiskalai, kad atrodė 
kone supuvusios, ir susiūtos labai grubiai, tarsi skubant. Tarp siūlių buvo 
plyšių, pro kuriuos jis galėjo matyti šiek tiek ploto už jo ankštos buvei- 
nės. Jis pritūpė, o paskui atsisėdęs ant žemės pradėjo stebėti atvirą žeminės 
angą. Pro šalį praėjo keletas žmonių, bet niekas nejėjo į vidų. | 

Netrukus jis pradėjo jausti norą šlapintis. Surištomis rankomis jis net- 
gi negalėjo išsitraukti savo varpos, kad nusilengvintų. Jei netrukus niekas 
neateis ir jo neatriš, jis apsišlapins. Be to, ten, kur buvo įsiveržusios virvės, 
nusitrynė riešų oda. Jis pradėjo pykti. Tai tikra kankynė! 

— Ei, jūs ten! — sušuko jis. - Kodėl mane šitaip laikot? Kaip Žvėrį spąs- 
tuose! Niekam nepadariau jokios žalos. Man reikia laisvų rankų. Jei greitai 
manęs neatrišit, apsišlapinsiu, - kurį laiką luktelėjęs, jis sušuko garsiau: — 
Atriškite mane! Kas jūs per keistuoliai ? 

Jis atsistojo ir atsišliejo į statinį. Rėmas buvo suręstas tvirtai, tačiau tru- 
putį sujudėjo. Jondalaras žengė atgal ir nusitaikęs petimi įsirėmė į rėmą, 


pamėgino jį sulaužyti. Rėmas dar smarkiau sujudėjo, Jondalaras dar kartą 

jį stumtelėjo ir patenkintas išgirdo, kaip sutreška medis. Jis žengė atgal, 
buvo pasiruošęs bandyti dar kartą, kai išgirdo į žeminę įbėgant žmones. 

— Pačiu laiku pasirodėt! Išleiskit mane iš čia! Išleiskit tuojau pat! - su- 
riko Jondalaras. 

Jis išgirdo šnaresį — kažkas atrišinėjo vartus, paskui įėjimo atvartas 
buvo patrauktas, ir jis pamatė kelias moteris su į jį nutaikytomis ietimis. 
Jondalaras nekreipdamas dėmesio prasibrovė iki angos. 

— Atriškit mane! — paliepė jis, pasisukdamas šonu, kad jos galėtų macy- 
ti, kaip jis kilsteli už nugaros surištas rankas. - Nuimkit tas virves! 

Vyresnis vyras, kuris padėjo jam atsigerti, žengė pirmyn. 

— Zelandonietis! Tu... toli atėjai, — tarė jis sunkiai ieškodamas žodžių. 

Jondalaras nė nesuvokė, kad pykčio apimtas prašneko gimtąja kalba. 

— Kalbi zelandonietiškai? — nustebęs pasiteiravo vyro, tačiau žūtbū- 
tinis noras nusišlapinti nugalėjo. - Tada pasakyk joms, kad nuimtų tas 
virves, kol visas neapsidergiau! 

Vyras kažką pasakė vienai iš moterų. Toji papurtė galvą, tačiau vyras 
pasakė dar kažką. Galiausiai ji iš prie juosmens kabojusių makščių išsitrau- 
kė peilį ir sukomandavusi, kad visos kitos belaisvį apsuprų nukreipusios 
ietis, žengė pirmyn ir mostu paliepė jam apsisukti. Jis atsuko jai nugarą ir 
laukė, kol ji pjovė virves. „Jiems čia praverstų geras titnago apdirbėjas, — 
nesusilaikė nepagalvojęs Jondalaras. - Peilis visai atšipęs“ 

Po, regis, visos amžinybės virvės nukrito. Jondalaras tučtuojau atsi- 
rišo kelnes. Per daug spaudžiamas būtinybės, kad gėdytųsi, jis išsitraukė 
savo varpą ir kaip paklaikęs ėmė ieškoti kokio kampo ar kitos nuošales- 
nės vietos nusišlapinti. Ietis atstačiusios moterys neleido jam judėti, tad jis 
pyktelėjo, paniekinamai šyptelėjęs tyčia atsisuko į jas, ir giliai atsidusęs su 
palengvėjimu pradėjo šlapintis. 

Jis stebėjo jas visas, kol ilga, geltona šlapimo čiurkšlė lėtai tuštino jo 
pūslę ir garuodama, skleisdama stiprų kvapą tyško ant šaltos žemės. Va- 
dovaujanti moteris atrodė išsigandusi, nors stengėsi to neparodyti. Pora 
moterų nusuko galvas arba nukreipė akis; kitos stebėjo susižavėjusios, 
tarsi anksčiau nebūtų mačiusios besišlapinančio vyro. Vyresnis vyras labai 
stengėsi nesišypsoti, nors negalėjo nuslėpti savo džiaugsmo. 

Baigęs Jondalaras susikišo savo vyriškumą atgal ir atsisuko į kankinto- 


jas. Jis buvo tvirtai apsisprendęs nebesileisti surišamas ir kreipėsi į vyrą: 

— Aš Jondalaras iš Zelandonijos, esu kelionėje. 

— Tavo kelionė tolima, galbūt... per tolima. 

— Aš nukeliavau kur kas toliau. Peržiemojau pas mamutojus. Dabar 
grįžtu namo. 

- Šitai, man pasirodė, girdėjau tave sakius anksčiau, - pasakė senis, 
pereidamas prie kalbos, kuria kalbėjo sklandžiau. - Čia keletas žmonių 
supranta mamutų medžiotojų kalbą, tačiau mamutojai paprastai ateina iš 
šiaurės, tu atėjai iš pietų. 

- Jei anksčiau girdėjai mane kalbant, kodėl neatėjai? Neabejoju, čia 
kažkoks nesusipratimas. Kodėl aš buvau surištas? 

Senis, Jondalarui pasidingojo, liūdnai palingavo galva. 

— Gana greitai sužinosi, zelandonieti. | 

Staiga piktų žodžių pliūpsniu įsiterpė moteris. Senis nušlubčiojo pasi- 
ramsčiuodamas lazda. 

— Palauk! Neišeik! Kas tu? Kas šitie žmonės? Ir kas ta moteris, kuri 
liepė mane čia laikyti? - išpylė klausimus Jondalaras. 

Senis sustojo ir atsisuko. 

- Ką gi, aš esu Ardemunas. Žmonės yra sarmunojai. O moteris vardu... 
Ataroja. 

Jondalaras nepastebėjo, kaip buvo pabrėžtas moters vardas. 

— Sarmunojai? Anksčiau lyg ir girdėjau šitą pavadinimą... Pala, prisimi- 
niau. Losadunojiečių vadas Ladunis... 

— Ladunis yra vadas? - pasitikslino Ardemunas. 

— Taip. Jis papasakojo apie sarmunojus, kai keliavome į rytus, tačiau 
mano brolis nenorėjo pas juos sustoti, - paaiškino Jondalaras. 

— Gerai, kad nesustojote, ir labai blogai, kad dabar esi Čia. 

— Kodėl? 

Vadovaujanti moteris nesuprantamu, aštriu įsakymu vėl jį nutraukė. 

— Kažkada ir aš buvau losadunojietis. Nelaimei, leidausi į kelionę, - 
pasakė Ardemunas, šlubčiodamas iš žeminės. 

Kai jis išėjo, piktoji moteris kažką aštriai pasakė Jondalarui. Jis spėjo, 
kad ji nori jį kažkur nuvesti, tačiau nusprendė apsimesti ničnieko nesu- 
prantąs. 

— Nesuprantu tavęs, - pasakė Jondalaras. - Teks pakviesti Ardemuną. 

Ji vėl kažką pasakė, šįkart pikčiau, tada bedė į jį ietimi. Antgalis pra- 
drėskė odą, ranka nutekėjo kraujo srovelė. Jo akys užsidegė pykčiu. Jis pa- 
lietė įpjovą ir pasižiūrėjo į kruvinus pirštus. 

— Nebūtina... - pradėjo sakyti jis. 

Moteris dar pikčiau jį pertraukė. Kitos apsupo jį, kilnojo savo ginklus, 
o vadei išėjus iš žeminės, bakštino Jondalarą sekti paskui. Lauke jis ėmė 
drebėti nuo šalčio. Jie praėjo pro aptvertą plotą, ir nors vyras negalėjo ma- 
tyti, juto, jog pro plyšius yra stebimas tų, kurie viduje. Jau pats sumanymas 
jį trikdė. Kartais į tokius aptvarus, kad neištrūktų, suvaromi gyvūnai. Tai 
medžioklės būdas, tačiau kodėl juose laikomi žmonės? Ir kiek jų ten yra? 

„Nėra tas aptvaras baisiai didelis, neturėtų būti itin daug žmonių“, - 
svarstė Jondalaras. Jis įsivaizdavo, kiek darbo reikia įdėti norint net mažą 
teritoriją aptverti mediniais kuolais. Medžių kalvos šlaituose buvo reta. 
Augo kažkokių sumedėjusių krūmų, tačiau medžiai tvorai turėjo būti at- 
gabenti iš slėnio apačioje. Pirmiausia reikėjo juos nukirsti, nuvalyti šakas, 
užnešti juos į kalvą, iškasti gana gilias duobes, kad stovėtų tiesiai, paga- 
minti virvių, o paskui jomis surišti medžius. Kodėl šie žmonės įdėjo tiek 
pastangų į tai, kas atrodė taip menkai suprantama? 

Moterys belaisvį nuvedė prie nedidelio beveik užšalusio upelio, kur 
Ataroja ir kelios kitos moterys prižiūrėjo jaunus vyrus, tempiančius dide- 
lius, sunkius mamutų kaulus. Vyrai atrodė išbadėję, tad Jondalarui pasida- 
rė smalsu, iš kur jie semiasi jėgų taip sunkiai dirbti. 

Ataroja kartą nudelbė jį nuo galvos iki kojų, tarsi parodydama, kad pa- 
stebėjo, o paskui visai nebekreipė dėmesio. Jondalaras laukė vis dar stebė- 
damasis keistu šių žmonių elgesiu. Netrukus jam pasidarė šalta ir jis ėmė 
judėti, striksėti ir kūną trinti rankomis, taip mėgindamas sušilti. Vis labiau 
tūždamas dėl šitokios kvailybės Jondalaras galiausiai nusprendė, kad dau- 
giau ten nebestypsos, apsisuko ant kulnų ir patraukė atgal. Žeminėje bent 
jau vėjas nepūtė. Staigus jo judesys ietininkes užklupo netikėtai, ir kai jos 
iškėlė antgalių užtvarą, Jondalaras paprasčiausiai nustūmė jas ranka ir ėjo 
toliau. Jis girdėjo šūksnius, bet nekreipė į juos dėmesio. 

Vyras buvo baisiai sušalęs, kai įėjo į žeminę. Ieškodamas ko nors sušilti 
jis nužirgliojo prie apskrito statinio, nuplėšė odos dangą ir ja apsivynio- 

įdūrusioji akivaizdžiai tūžo. Ji puolė prie jo su ietimi, Jondalaras šoko į šoną 
ir griebė ginklą, tačiau visi sustingo staiga išgirdę šaižų, grėsmingą juoką. 

— Zelandonietis! — pasityčiojo Ataroja, o paskui pasakė dar keletą žo- 
džių, kurių jis nesuprato. 

— Ji nori, kad tu išeirum į lauką, - pasakė Ardemunas. Jondalaras ne- 
pastebėjo jo stovinčio prie įėjimo. - Ji mano, kad tu sumanus, pernelyg 
sumanus. Man regis, ji nori, kad atsidurtum ten, kur jos moterys galės tave 
apsupti. 

— O kas, jei aš nenoriu išeiti į lauką? - paklausė Jondalaras. 

— Tada ji tikriausiai tave dabar pat nužudys, - puikiai zelandoniškai, 
be menkiausio akcento ištarė moteris! Jondalaras nustebęs metė žvilgsnį 
kalbėtojos kryptimi. Tai buvo šamanė! - Jei išeisi į lauką, Ataroja tikriau- 
siai leis tau pagyventi kick ilgėliau. Tu ją domini, tačiau galiausiai ji vis tiek 
tave nužudys. 

— Kodėl? Kas aš jai? — nesuprato Jondalaras. 

— Grėsmė. 

— Grėsmė? Niekada jai negrasinau. 

- Tu grasini jos gebėjimui valdyti. Tavo pavyzdžiu ji pamokys kitus. 

Įsiterpė Ataroja. Nors Jondalaras nesuprato jos žodžių, vargiai valdo- 
mas įtūžis, regis, buvo nukreiptas į šamanę. Vyresnioji reagavo santūriai, 
baimės neparodė. Joms šnektelėjus, moteris vėl kreipėsi į Jondalarą. 

- Ji norėjo žinoti, ką aš tau sakiau. Aš jai perdaviau. 

— Pasakyk jai, kad išeisiu į lauką, - tarė Jondalaras. 

Kai žinutė buvo perduota, Ataroja nusijuokė, kažką pasakė ir nesku- 
briai išėjo. 

— Kąjji pasakė? - pasiteiravo Jondalaras. 

— Pasakė taip ir žinojusi. Vyrai bet ką padarytų dėl dar vieno širdies 
tvinksnio jų apgailėtinuose gyvenimuose. 

- Gal ir ne viską, - atsakė Jondalaras eidamas laukan, paskui atsisuko 
į šamanę. 

— Kuo tu vardu? 

— Mane vadina Sarmuna, - atsakė ji. 

— Pagalvojau, kad taip gali būti. Kur taip gerai išmokai kalbėti mano 
kalba? 

- Kurį laiką gyvenau tarp tavo žmonių, - atsakė Sarmuna, tačiau neat- 


siliepė į akivaizdų belaisvio norą sužinoti daugiau. - Tai ilga istorija. 

Nors vyras tikėjosi sulaukti kelių klausimų apie save, Sarmuna papras- 
čiausiai nusisuko. Jis pats pasakė: 

— Aš esu Jondalaras iš Devintojo Zelandonijos urvo. 

Iš nuostabos Sarmunos akys išsiplėtė. 

— Devintojo urvo? - pasitikslino ji. 

— Taip, - patikino Jondalaras. 

Jis būtų toliau vardijęs vardus ir ryšius, tačiau jį sustabdė moters veido 
išraiška, nors jis nesuvokė, ką ji reiškia. Po akimirkos jos veidas vėl tapo 
abejingas, ir Jondalaras ėmė spėlioti, ar tik nebus ko įsivaizdavęs. 

- Ji lauke, - tarstelėjo Sarmuna eidama iš žeminės. 

Lauke Ataroja sėdėjo ant kailiu uždengtos pakylos, kuri buvo supilta 
iš žemių, atsiradusių kasant grindis dideliam pusiau požeminiam būstui, 
stūksojusiam jai už nugaros, kaip tik priešais aptvertą teritoriją. Ir vėl ei- 
nant pro šalį Jondalarui dingojosi, kad pro plyšius yra stebimas. 

Priėjęs arčiau jis jau neabejojo, kad ant pakylos užmestas vilko kailis. 
Nusmauktas moters skrandos gobtuvas taip pat buvo apkraštuotas vilko 
kailiu, ant kaklo ji ryšėjo vėrinį, suvertą daugiausia iš aštrių iltinių vilkų 
dantų, nors buvo keletas poliarinių lapių ir bent vienas urvinio lokio dan- 
tis. Ji laikė lazdą, panašią į Taluto kalbėjimo lazdą, kurią vadas naudojo 
prireikus aptarti kokius klausimus ar spręsti ginčus. Ta lazda padėjo laiky- 
tis tvarkos kalbant. Kad ir kas ją laikė, turėjo teisę kalbėti, o kai kas nors ki- 
tas panorėdavo pasisakyti, pirmiausia turėjo paprašyti kalbėjimo lazdos. 

Kažkas dar lazdoje buvo pažįstama, tik Jondalaras niekaip negalėjo 
suvokti kas. Ar tai gali būti raižiniai? Ant lazdos stilizuotai buvo pavaiz- 
duota sėdinti moteris. Vis didėjantys koncentriniai apskritimai vaizdavo 
krūtis ir pilvą, keistas trikampis buvo galva, siaurėjanti ties smakru, su 
paslaptingais ženklais ištapytu veidu. Tai nepriminė mamutojų raižinių, 
tačiau Jondalarui dingojosi, jog jau yra tai matęs. 

Ataroją supo kelios moterys. Kai kurių jis anksčiau nebuvo pastebėjęs, 
kelios su vaikais stovėjo netoliese. Vadė kurį laiką jį stebėjo, tada prakal- 
bo nenuleisdama akių. Atokiau stovintis Ardemunas lėtai pradėjo vers- 
ti į zelandoniečių kalbą. Jondalaras jau norėjo pasiūlyti, kad jis kalbėtų 
mamutojiškai, tačiau įsiterpė Sarmuna. Ji kažką pasakė Atarojai, paskui 
dirstelėjo į Jondalarą. 


— Aš versiu, - pasakė ji. 

Ataroja kažką pašaipiai pasakė, ir moterys aplinkui nusijuokė, tačiau 
to Sarmuna neišvertė. 

— Ji kalbėjo man, - tik tiek tepasakė abejingu veidu. Sėdinčioji vėl pra- 
bilo, šį kartą Jondalarui. 

— Aš kalbėsiu Atarojos vardu, - pradėjo versti Sarmuna. - Kodėl tu 
čia atėjai? 

— Neatėjau savo noru. Mane čia atgabeno surištą, - atsakė Jondalaras, 
o Sarmuna kone tuo pačiu metu vertė. - Esu kelionėje. Nesuprantu, kodėl 
buvau surištas, niekas nepasivargino man pasakyti. 

— Iš kur tu atėjai? - per Sarmuną teiravosi Ataroja nekreipdama dėme- 
sio į Jondalaro komentarus. 

- Žiemojau su mamutojais. 

— Meluoji! Atėjai iš pietų. 

— Ėjau ilgu aplinkiniu keliu. Norėjau aplankyti giminaičius, kurie gy- 
vena prie Didžiosios Motinos Upės, pietiniame rytinių kalnų pakraštyje. 

- Ir vėl meluoji! Zelandoniečiai gyvena toli į vakarus nuo čia. Kaip gali 
turėti giminaičių rytuose? 

— Nemeluoju. Keliavau su broliu. Kitaip nei sarmunojai, šaramudojai 
mus mielai priėmė. Mano brolis ten susirado moterį. Per jį jie tapo mano 
giminaičiais. 

Kupinas teisėto pasipiktinimo Jondalaras kalbėjo toliau. Jis pirmą kar- 
tą turėjo progą pasisakyti tiems, kurie klausėsi. 

— Ar nežinote, kad keliaujantieji turi teisę praeiti? Dauguma žmonių 
svečius priima. Jie keičiasi pasakojimais, dalijasi istorijomis. Tik ne čia! 
Čia man trenkė per galvą, ir nors buvau sužeistas, mano žaizdos niekas 
nesutvarkė. Negavau nei maisto, nei vandens. Iš manęs atėmė skrandą ir 
jos nesugrąžino, kai buvau prievarta ištemptas į lauką. 

Kuo ilgiau jis kalbėjo, tuo labiau pyko. Su juo buvo elgiamasi labai blo- 
gai. 

— Buvau ištemptas į lauką ir paliktas stypsoti šaltyje. Jokie kiti ilgoje 
kelionėje sutikti žmonės šitaip nesielgė, netgi gyvuliai lygumose dalijasi 
ganyklomis ir vandeniu. Kas jūs per žmonės? 

— Kodėl bandei pavogti mano mėsą? — pertraukė jį Ataroja. Ji tūžo, 


tačiau stengėsi to neparodyti. Nors žinojo, kad viskas, ką jis sako, yra tiesa, 

jai nepatiko girdėti, kad yra prastesnė už kitus, ypač savo žmonių akivaiz- 
doje. 

— Nemėginau pavogti tavo mėsos, - niršiai atmetė kaltinimą Jonda- 
laras. Sarmuna vertė taip greitai ir sklandžiai, o Jondalarui taip norėjosi 
bendrauti, kad jis kone pamiršo tarpininkę. Jautėsi taip, tarsi kalbėtų su 
pačia Ataroja. 

— Meluoji! Tave matė su ietimi rankoje bėgantį į kaimenę, kurią mes 
varėme. 

— Nemeluoju! Tik mėginau išgelbėti Ailą. Ji sėdėjo ant vieno tų arklių 
nugaros, ir aš negalėjau leisti, kad jie ją nusineštų. 

— Ailą? 

— Nejaugi jos nematėte? Tai moteris, su kuria aš keliauju. 

Ataroja nusijuokė. 

— Tu keliauji sa moterimi, kuri sėdi arkliui ant nugaros? Jei dar nesi 
keliaujantis pasakorius, tai pražiopsojai savo pašaukimą, - ji pasilenkė į 
priekį ir pabrėžtinai bedusi į jį pirštu pareiškė: - Kiekvienas tavo žodis — 
melas. Tu esi melagis ir vagis! 

— Nei aš melagis, nei vagis! Sakau tau tiesą ir nieko nepavogiau, - tvir- 
tai pareiškė Jondalaras, tačiau giliai širdyje juto, jog negali jos kaltinti už 
tai, kad juo netiki. Jei niekas nematė Ailos, kas patikės, kad jie keliavo raiti 
ant arklių? Jis ėmė nerimauti. Kaip įtikinti Ataroją, kad nemeluoja, kad 
nenorėjo specialiai trukdyti medžioklės? Jei jis būtų žinojęs tikrąją savo 
padėtį, būtų kur kas labiau susirūpinęs. 

Ataroja tyrė aukštą, raumeningą, dailų priešais stovintį vyrą, apsisupu- 
sį kailiais, nuplėštais nuo narvo. Ji pastebėjo, kad jo šviesi barzda atspalviu 
tamsesnė nei plaukai ir kad jo akys, neįtikėtinai gyvo mėlyno atspalvio, 
tokios gražios. Ją stipriai prie jo traukė, tačiau ta pati jėga atgaivino ilgai 
slopintus skausmingus prisiminimus ir kėlė galingą, tačiau keistą, iškreip- 
tą reakciją. Ji nesileis traukiama prie jokio vyro, nes ką nors jausdamas 
žmogui suteiki jam galią tave kontroliuoti. Niekada daugiau ji nebesileis 


niekieno valdoma, ypač vyro. 


Ji atėmė jo skrandą ir paliko stypsoti šaltyje dėl tos pačios priežasties, 


dėl kurios nedavė maisto ir vandens. Patogumų stokojančius vyrus len- 
gumų J vy 
gviau valdyti. Kol jie dar turi jėgų priešintis, būtina laikyti juos surištus. 


„Tačiau zelandonietis, apsisiautęs tais kailiais, kurių neturėtų turėti, ne- 

rodo baimės, - galvojo ji. - Tik pažiūrėkit, stypso čia toks patenkintas 
savimi. 

Jis toks įžūlus ir pasipūtęs, kad net drįsta kritikuoti ją visų žmonių aki- 
vaizdoje, įskaitant ir vyrus aptvare. Jis nesigūžia, nemaldauja, neskuba jai 
įsiteikti kaip kiti. Na, ilgainiui ir jis palūš. Ataroja buvo pasiryžusi jį par- 
klupdyti. Ji visiems parodys, kaip tvarkytis su tokiu žmogumi, o paskui 
jam galas. 

„O prieš palauždama, - tarė ji sau, - kurį laiką su juo pažaisiu. Be to, 
jis stiprus vyras, bus sunku jį suvaldyti, jei nuspręs priešintis. Dabar jis 
kupinas įtarimų, todėl reikia sumažinti jo budrumą. Jį reikia susilpninti. 
Sarmuna ką nors sugalvos“ Ji pasišaukė šamanę, šnektelėjo su ja akis į akį, 
tada pažvelgė į vyrą ir nusišypsojo. Tik šypsenoje slypėjo tiek pagiežos, 
kad Jondalarui nugara nubėgo šiurpas. 

Jondalaras ne tik kėlė grėsmę Atarojos lyderystei, jis kėlė grėsmę tra- 
piam pasauliui, kurį sukūrė jos liguista vaizduotė. Jis netgi galėjo nutrauk- 
ti jos menką ryšį su tikrove, kuris pastaruoju metu itin susilpnėjo. 

— Eime su manimi, - tarė Sarmuna pasitraukusi nuo Atarojos. 

— Kur mes einame? - žengdamas greta šamanės pasiteiravo Jondalaras. 
Dvi moterys su ietimis sekė iš paskos. 

— Ataroja nori, kad sutvarstyčiau tavo žaizdą. 

Ji nusivedė Jondalarą link buveinės tolimajame gyvenvietės pakrašty- 
je, panašios į didžiąją žeminę, prie kurios sėdėjo Ataroja, tik mažesnės ir 
labiau kupolo formos. Žema, siaura anga vėrėsi į trumpą koridorių, kuris 
vedė prie kitos žemos angos. Jondalarui teko pasilenkti ir kelis žingsnius 
žengti sulenkus kelius, paskui nulipti laipteliais. Niekam, išskyrus vaikus, 
nebuvo lengva patekti į šią buveinę, tačiau atsidūręs jos viduje vyras galėjo 
išsiteisti visu ūgiu. Patalpa buvo gana erdvi. Abi iš paskos ėjusios moterys 
liko lauke. 

Akims prisitaikius prie blausios šviesos, prie tolimosios sienos Jondala- 
ras pastebėjo lovos pakylą. Ji buvo uždengta kažkokiu baltu kailiu. Tarp jo 
žmonių reti ir neįprasti balti gyvūnai buvo laikomi šventais. Keliaudamas 
jis sužinojo, kad šventi jie ir daugumai kitų žmonių. Nuo stogo atramų ir 
rėmų kabojo džiovintos žolės, dar daugiau jų tikriausiai buvo krepšiuose ir 
dubenyse, sudėliotuose ant lentynų palei sienas. Bet kuri mamuta ar zelan- 


donė čia užėjusi būtų pasijutusi kaip namie. Stebino tik vienas dalykas: dau- 

gumoje genčių židinys arba gyvenamasis būstas to žmogaus, kuris tarnauja 
Motinai, buvo apeigų vieta, čia pat būdavo ir didelė erdvė, kurioje apsisto- 
davo svečiai. O šis būstas atrodė uždaras ir paslaptingas. Jondalaras neabejo- 
jo, kad Sarmuna gyvena viena ir kiti žmonės retai užsuka į jos valdas. 

Jis stebėjo, kaip ji įkuria laužą, įmeta sauso mėšlo ir kelias malkas, įpi- 
la vandens į pajuodavusią kapšelį primenančią talpyklą - buvusį gyvulio 
skrandį, pritvirtintą prie kaulų rėmo. Iš krepšio, stovėjusio ant vienos iš 
lentynų, ji įmetė saujelę kažkokių džiovintų žolių, o kai vanduo pradėjo 
sunktis pro talpyklos šonus, ji perkėlė ją tiesiai virš liepsnų. Tol, kol jame 
yra vandens, netgi verdančio, kapšelis neužsidegs. 

Nors Jondalaras nežinojo, ko ten pridėta, iš puodelio kylantis kvapas 
jam atrodė pažįstamas ir, keista, vertė galvoti apie namus. Staiga užplū- 
dus prisiminimams jis suprato, kodėl taip pasijuto: šitoks kvapas dažnai 
sklisdavo nuo zelandonės laužo. Ji naudojo tokį patį nuovirą žaizdoms ir 
sužeidimams plauti. 

— Tu labai gerai kalbi zelandoniškai. Ar ilgai gyvenai tarp mano žmo- 
nių? - pasiteiravo Jondalaras. 

Sarmuna pakėlė į jį akis ir, atrodė, svarstė, ką atsakyti. 

— Kelerius metus, - tarė ji. 

— Tada žinai, kad zelandoniečiai mielai priima svečius. Nesuprantu 
šitų žmonių. Ką tokio aš padariau, kad nusipelniau tokio elgesio? - kalbė- 
jo Jondalaras. - Pati patyrei zelandoniečių svetingumą, kodėl nepaaiškini 
jiems apie praėjimo teisę ir mandagumą bendraujant su svečiais? Tai tikrai 
ne vien mandagumas, tai įsipareigojimas. 

Sarmuna tik pašaipiai jį nudelbė. 

Jondalaras suvokė, kad jam ne itin sekasi, tačiau vis dar negalėjo patikė- 
ti patekęs į tokią prastą situaciją ir juto beveik vaikišką poreikį paaiškinti, 
kaip viskas turėtų būti, tarsi nukreipti šiuos žmones teisinga linkme. Jis 
nusprendė išbandyti kirą būdą. 

— Smalsu, jei taip ilgai gyvenai su zelandoniečiais, gal pažįsti mano mo- 
tiną? Aš esu Martonos sūnus, - Jondalaras būtų kalbėjęs toliau, tačiau jį 
sustabdė šiek tiek netaisyklingo šamanės veido išraiška. Sarmuna akiyaiz- 
džiai buvo taip sukrėsta, kad jos veido bruožai dar labiau išsikreipė. 

— Tu esi Martonos sūnus, gimęs prie Jokonano židinio? - galiausiai 


paklausė ji. 

— Ne, prie to vyro židinio gimė mano brolis Joharanas. Aš gimiau prie 
Dalanaro židinio, vyro, su kuriuo ji vėliau susijungė. Pažinojai Jokonaną? 

— Taip, - nudelbusi akis pripažino Sarmuna, paskui vėl nukreipė dė- 
mesį į odos puodelį, kuris jau beveik virė. 

— Tada turėjai pažinoti ir mano motiną! - apsidžiaugė Jondalaras. - Jei 
pažįsti Martoną, tada supranti, kad aš nesu melagis. Ji nieku gyvu nebūtų 
pakentusi savo vaikų melo. Suprantu, kad skamba neįtikėtinai, nesu netgi 
tikras, kad pats patikėčiau, jei nežinočiau, tačiau moteris, su kuria aš ke- 
liauju, tikrai sėdėjo ant vieno iš tų arklių, kurie buvo varomi nuo olos. Ne 
ant kaimenės arklio, o ant to, kurį užaugino nuo kumeliuko. Dabar net 
nežinau, ar ji gyva. Privalai pasakyti Atarojai, kad aš nemelagis. Turiu eiti 
jos ieškoti, turiu sužinoti, ar ji vis dar gyva! 

Jondalaro aistringas maldavimas nesužadino jokio moters atsako. Ji 
net nepakėlė akių nuo verdančio vandens puodo, kurį maišė. Vis dėlto, 
kitaip nei Ataroja, ji juo neabejojo. Viena iš Atarojos medžiotojų atėjusi 
pasipasakojo mačiusi moterį, apsižergusią arklį. Išsigando, nes manė, jog 
tai dvasia. Sarmuna galvojo, jog tai susiję su Jondalaro pasakojimu, tik 
svarstė, ar tai natūralu, ar antgamtiška. 

— Tu juk pažįsti Martoną, tiesa? - nenustygo Jondalaras eidamas prie 
laužo ir vėl siekdamas šamanės dėmesio. Juk anksčiau Sarmuna sureagavo, 
kai jis prakalbo apie savo motiną. 

Kai ji pakėlė galvą, jos veidas buvo abejingas. 

— Taip, kažkada pažinojau Martoną. Kai buvau jauna, mane išsiuntė 
mokytis pas Devintojo urvo zelandonę. Sėskis čia, - ji patraukė rėmą nuo 
ugnies, nusisuko nuo Jondalaro ir paėmė minkštą odos skiautę. Jis krūp- 
čiojo, kol ji plovė jo žaizdą kažkokiu žolių skysčiu, tačiau buvo tikras, jog 
tie vaistai tinkami. "To ji išmoko pas jo žmones. 

Išvaliusi žaizdą Sarmuna atidžiai ją apžiūrėjo. 

— Tu patyrei sutrenkimą, bet nieko rimta. Sugis savaime, - paskui nu- 
sukusi akis pridūrė: — Tau tikriausiai skauda galvą. Duosiu šio to išgerti. 

- Ne, man nieko daugiau nereikia, bet vis dar esu ištroškęs. Iš tikrųjų 
noriu tik šlakelio vandens. Ar nieko, jei atsigersiu iš tavo vandenmaišio? — 
pasiteiravo Jondalaras eidamas prie didelės drėgnos pūslės, iš kurios Sar- 
muna į puodą pylė vandenį. - Jei norėsi, vėliau pripildysiu. Ar gali man 


duoti kokį puodelį? 

Ji sudvejojo, paskui nuo lentynos paėmė puodelį. 

— Kur galėčiau prisemti tau vandens? - atsigėręs paklausė Jondalaras. — 
Ar yra kokia mėgstama vieta netoliese? 

— Nesuk galvos dėl vandens, - atsakė ji. 

Jis priėjo arčiau ir pažvelgė į ją. Suprato, kad ji taip lengvai neleis jam 
išeiti, netgi vandens. 

— Mes tikrai nebandėme medžioti tų arklių, kuriuos vijosi jūsų me- 
džiotojai. Net jei ir būtume medžioję, Ataroja turėtų žinoti, kad būtume 
pasiūlę ką nors mainais. Nuvarius tokią kaimenę nuo olos mėsos turėtų 
būti apsčiai. Tiesiog viliuosi, kad Ailos tenai nėra. Sarmuna, man reikia 
eiti jos ieškoti! 

— Tu ją myli, tiesa? - pasiteiravo Sarmuna. 

— Taip, myliu, - neneigė Jondalaras. Jis pamatė, kaip jos išraiška vėl pa- 
sikeičia. Galima buvo įžiūrėti piktdžiugiško kartėlio, tačiau ir kažką švel- 
nesnio. - Mes keliaujame į mano namus susijungti, tačiau taip pat reikia 
pranešti motinai apie jaunesniojo brolio Tonolano žūtį. Į kelionę leidomės 
kartu, tačiau jis... žuvo. Ji labai nusimins. Sunku netekti vaiko. 

Sarmuna linktelėjo, bet nieko nepasakė. 

— Tos laidotuvės... Kas nutiko tiems jaunuoliams? 

— Jie ne ką jaunesni už tave, - atsakė Sarmuna. - Pakankamai suaugę, 
kad patys neteisingai apsispręstų. 

Jondalarui pasidingojo, kad ji tikrai nemaloniai jaučiasi. 

— Kaip jie mirė? — pasiteiravo jis. 

— Suvalgė kažką netinkamo. 

Jondalaras nepatikėjo, kad ji visiškai atvira, tačiau jam dar nespėjus 
nieko pasakyti Sarmuna atidavė jam odos apsiautalą ir palydėjo prie dviejų 
moterų, saugojusių įėjimą. Moterys žygiavo abipus, tačiau šį kartą jį nuve- 
dė ne atgal į žeminę. Jį nuvedė į aptvertą plotą, ir vartai prasivėrė tik tam, 
kad moterys įstumtų belaisvį. 


Vilkui reikėjo pailsėti, tad Aila sustojo ir prie laužo gurkšnojo arbatą, 
nieko nereginčiu žvilgsniu stebeilijo į žolėtą kraštovaizdį. Ji pastebėjo di- 
delę akmenų formaciją, ryškėjančią žydrame danguje šiaurės vakaruose, 
tačiau taip pat, kaip gerai matoma kalkakmenio kalva tolumoje išblėsdavo 
ūkuose ir debesyse, taip ir šie akmenys dingo iš atminties, kai moters min- 
tis vėl užvaldė nerimas dėl Jondalaro. 

Pasitelkusi savo kaip puikios pėdsekės įgūdžius ir aštrią Vilko uoslę 
ji sugebėjo sekti pėdsakais, kuriuos, kaip manė, paliko Jondalarą paėmę 
žmonės. Jie pamažu nusileido nuo aukštumos, keliavo į šiaurę, paskui pa- 
suko į vakarus, kol pasiekė upę, kurią ji su Jondalaru kirto kiek anksčiau, 
tačiau per ją nesikėlė. Žmonės pasuko į šiaurę palei upę, palikdami pėdsa- 
kus, kuriais sekti buvo lengviau. 

Pirmą naktį Aila stovyklą įkūrė prie tekančios upės ir kitą dieną ėjo 
toliau. Ji tiksliai nežinojo, kiek žmonių ėjo, tačiau kartkartėmis dumblina- 
me upės krante pamatydavo įspaudų, kuriuos jau pradėjo atpažinti. Deja, 
niekur nebuvo matyti didelių Jondalaro pėdų įspaudų, ir ji ėmė svarstyti, 
ar zelandonietis vis dar su jais. Paskui ji prisiminė, kad retkarčiais būdavo 
padedama kažkas sunkaus, kas nulenkdavo žolę arba palikdavo įspaudą 
dulkėse ar drėgnoje žemėje. Aila prisiminė nuo pat pradžių mačiusi tą 
ženklą kartu su žmonių pėdsakais ir kitomis žymėmis. Ji suprato, jog tai 
negali būti arklių mėsa, nes jie buvo nuvaryti nuo atbrailos, o šis krovinys 
buvo gabenamas aukščiau žemės. Ji nusprendė, jog tai gali būti Jondalaras, 
nešamas kažkokiais neštuvais. Dėl to ji ir sunerimo, ir lengviau atsikvėpė. 

Jei tenka jį nešti, tai reiškia, kad jis negali eiti pats, todėl kraujas, kurį 


ji pastebėjo, tikrai reiškia rimtą sužeidimą. Tie žmonės tikrai nesivargintų 

nešti negyvą svetimą žmogų. Taigi Aila padarė išvadą, kad jis vis dar gyvas, 
tiktai rimtai sužeistas, ir vylėsi, kad jį neša ten, kur jo žaizda bus išgydyta. 
Tik kam, visų pirma, reikėjo jį sužeisti ? 

Kad ir ką ji sekė, jie judėjo greitai. Pėdsakai vis bluko. Aila suprato, 
kad acsilieka. Iškalbingus ženklus, rodančius kelią, kuriuo jie ėjo, ne visada 
buvo lengva rasti netgi Vilkui, dėl to jie judėjo dar lėčiau. Aila abejojo, 
ar be žvėries pagalbos apskritai būtų tiek nusekusi tais pėdsakais, ypač 
per akmenuotas vietoves, kur nebuvo matyti nė menkiausių čia ėjusiųjų 
ženklų. Labiau už viską dabar ji nenorėjo paleisti iš akių Vilko, rizikuoti 
netekti ir jo. Vis dėlto Aila norėjo kiek įmanoma skubėti ir džiaugėsi, kad 
žvėris kasdien sveiksta. 

Tą rytą ji pakirdo apimta stiprios nuojautos ir apsidžiaugė pamačiusi, 
kad Vilkas irgi nekantrauja leistis į kelią. Po pietų darėsi vis aiškiau, kad 
jis pavargo. Ji nusprendė sustoti, užsiplikyti puodelį arbatos, leisti Vilkui 
pailsėti, o arkliams duoti laiko pasiganyti. 

Vėl pajudėję jie priėjo upės išsišakojimą. Kiek anksčiau nesunkiai kirto 
porą nedidelių nuo aukštumų srūvančių upeliukų, tačiau dabar nebuvo 
aišku, ar reikia kirsti šią upę. Jau ilgokai nesimatė pėdsakų ir Aila nežinojo, 
ar eiti palei rytinę atšaką, ar keltis per upę ir sekti vakarine vaga. Kurį laiką 
moteris su gyvuliais traukė į rytus, vinguriuodama į kairę ir dešinę mėgino 
rasti kelią ir tik prieš stojant nakčiai pamatė neįprastą reginį, kuris aiškiai 
nurodė, kuriuo keliu eiti. 

Netgi prietemoje Aila suprato, kad iš vandens kyšantys kuolai įbesti 
tikslingai. Jie stovėjo upės vagoje greta kelių kitų krante įtvirtintų rąstų. 
Šiek tiek pagyvenusi pas šaramudojus Aila gebėjo atpažinti, jog tokia 
konstrukcija yra gana paprasta prieplauka, skirta kažkokiems laiveliams. 
Aila pradėjo greta prieplaukos kurtis stovyklą, paskui persigalvojo - juk 
ji ničnieko nežino apie žmones, kurių pėdsakais seka, išskyrus tai, kad jie 
sužeidė, o paskui nusinešė Jondalarą. Ji nenorėjo, kad tokie žmonės už- 
kluptų ją netikėtai, miegančią ir pažeidžiamą. Todėl ji stovyklai pasirinko 
vietą už upės vingio. 
patingai plati, buvo šalta ir gili, tad pilkiui teks plaukti. Sumuštos vietos 
vis dar buvo jautrios, tačiau žvėris jautėsi kur kas geriau ir nekantravo eiti. 


Atrodė, Vilkas ne mažiau nei Aila nori rasti Jondalarą. 

Prieš ropšdamasi Yhaha ant nugaros Aila nusimovė kelnes, kad jų ne- 
sušlaprų. Nenorėjo gaišti laiko drabužiams džiovinti. Didelei jos nuosta- 
bai, Vilkas nedvejodamas šoko į vandenį. Užuot nervingai bėgiojęs kran- 
tu, jis įšoko į upę ir ėmė kapanotis paskui Ailą, tarsi nenorėdamas nė per 
plauką nuo jos atsilikti. 

Pasiekusi kitą upės pusę Aila pasitraukė, kad besipurtantis žvėris jos 
neaptaškytų, pati apsimovė kelnes ir apsiavė batus. Ji vėl apžiūrėjo Vilką, 
vien tam, kad pati nusiramintų, nors jis niršiai nusipurtė ir puolė ieškoti 
pėdsakų. Truputį pasroviui nuo perkėlos vietos vilkas surado krūmuose 
prie vandens paslėptą laivelį. Matyt, juo persikėlė tie, kuriuos Aila sekė. 
Vis dėlto šiek tiek užtruko, kol Aila suprato, kas tai yra. 

Ji pamanė, kad žmonės naudosis laivu, kažkiek primenančiu šaramu- 
dojų laivus - dailiai išskobtu luotu grakščiai smailėjančiais pirmagaliu ir 
laivagaliu, o gal gerokai nuobodesne, bet praktiška dubens formos valtimi, 
kokia naudojosi ji su Jondalaru. Vilko aptiktas įrenginys buvo rąstų plat- 
forma, o Aila plausto nebuvo mačiusi. Kai suprato, kam jis skirtas, moteris 
pagalvojo, kad tai sumanu, nors ir nelabai gražu. Vilkas smalsiai apuostė 
paprastą kėlimosi per vandenį priemonę. Staiga vienoje vietoje jis sustojo 
ir gerklės gilumoje pradėjo tyliai urgzti. 
pastebėjo rudą dėmę ir pajuto, kaip panikos apimta išbąla. Ji neabejojo, 
jog tai sudžiūvęs kraujas, tikriausiai Jondalaro. Ji paglostė žvėries galvą. - 
Mes jį rasime, - tarė moteris, save ramindama taip pat kaip ir Vilką, tačiau 
visiškai nebuvo įsitikinusi, kad tikrai mylimąjį ras gyvą. 

Kelias nuo perkėlos vedė per lauką, kuriame žėlė aukštos, sausos žolės 
pramaišiui su krūmais. Čia buvo daug lengviau sekti pėdsakais. Kelias atro- 
dė gana dažnai naudojamas, ir Aila abejojo, ar juo ėjo ir tie, kuriuos ji perse- 
kioja. Vedė Vilkas, už tai Aila jautėsi ypač jam dėkinga. Jie dar visai nedaug 
paėjėjo, kai jis staiga sustojo, pakrutino nosį ir urgzdamas iššiepė dantis. 

— Vilke? Kas yra? Kažkas ateina? — klausė Aila tuo pat metu sukdama 
Yhaha iš kelio link tankių krūmų ir rodydama Vilkui sekti iš paskos. Vos 
pasislėpus už aukštų, plikų krūmų šakų ir žolės, ji sugriebė Lenktynininko 
pavadį ir nutempė jį už kumelės, ir pati pasislėpė už arklių. Atsiklaupusi 
ant vieno kelio ji apsikabino Vilko sprandą, jį nucildė ir laukė, kas bus. 

Neilgai trukus pro šalį akivaizdžiai link upės nubėgo dvi jaunos mo- 
terys. Aila davė ženklą Vilkui pasilikti, o paskui vogčiomis, kaip išmoko 


uos 


KELIONĖ PER LYGUMAS 


vaikystėje stebėdama plėšrūnus, šliaužte per žolę nusekė paskui moteris ir 
pasislėpusi už krūmų jas stebėjo. 

Iš slėptuvės traukdamos plaustą moterys tarpusavyje kalbėjosi, ir nors 
kalba buvo nesuprantama, Aila pastebėjo jos panašumą į mamutojų. Ji ne- 
galėjo visiškai gerai suprasti, tačiau kelių žodžių prasmę pagavo. 

Moterys beveik įstūmė rąstų platformą į vandenį, tada iš po apačios 
ištraukė du ilgus baslius. Vieną storos virvės galą jos pririšo prie medžio, 
paskui užsiropštė ant plausto. Viena pradėjo stumtis skersai upės, kita lei- 
do per rankas virvę. Atsidūrusios netoli kito kranto, kur srovė ne tokia 
stipri, jos pradėjo stumtis prieš srovę, kol pasiekė prieplauką. Prie plausto 
pritvirtintomis virvėmis moterys pririšo jį prie iš vandens kyšančių kuolų 
ir žengė ant krante įtvirtintų rąstų. Palikusios plaustą jos nubėgo keliu, 
kuriuo neseniai atėjo Aila. Aila sugrįžo prie gyvūnų svarstydama, ką da- 
ryti toliau. Ji neabejojo, kad moterys netrukus grįš, tačiau „netrukus“ gali 
reikšti ir šiandien, ir rytoj, ir net poryt. Ji troško kuo greičiau surasti Jon- 
dalarą, tačiau nenorėjo toliau eiti taku, bijojo, kad moterys gali ją pasivyti. 
Taip pat nieko apie tuos žmones nežinodama ji nenorėjo ir tiesiai į juos 
kreiptis. Galiausiai Aila nusprendė paieškoti vietos, iš kurios galėtų saugiai 
stebėti moteris ateinančias, o pati likti nematoma, ir palaukti. 

Ji buvo patenkinta, kad laukimas ne itin prailgo. Popietę ji pamatė kartu 
su keletu kitų žmonių grįžtančias moteris. Visi gabeno neštuvus su išmėsi- 
nėta arkliena ir arklių dalimis. Nepaisant sunkaus krovinio, žmonės judėjo 
stebėtinai greitai. Kai priėjo arčiau, Aila nustebo pamačiusi, kad medžioto- 
jų būrelyje nėra nė vieno vyro. Visos medžiotojos buvo moterys! Ji stebėjo, 
kaip jos kelia mėsą ant plausto, paskui prisilaikydamos virvės stumiasi per 
upę. Iškrovusios mėsą jos paslėpė plaustą, tačiau virvę paliko ištemptą per 
upę - Ailą tai nustebino. Kai moterys pajudėjo keliu, Aila vėl nusistebėjo, 
kaip-greitai jos keliauja. Dar jai nė nesusivokus jos jau buvo dingusios. Prieš 
sekdama moterims iš paskos ji šiek tiek luktelėjo ir gerokai nuo jų atsiliko. 


Tai, ką išvydo už tvoros, Jondalarą išgąsdino. Vienintelė pastogė buvo 
tikrai didelė, primityvi pašiūrė, kuri teikė menką apsaugą nuo lietaus ir 


sniego. Tvoros basliai kiek užstojo vėją. Čia nebuvo laužų, nė šlakelio 

vandens, jokio maisto. Vieninteliai žmonės aptvare buvo vyrai, jų išvaizda 
išdavė apgailėtinų sąlygų poveikį. Jie išėjo iš pastogės ir sustoję spoksojo į 
jį, o Jondalaras matė, kad jie liesi, purvini ir prastai apsirengę. Nė vienas 
neturėjo šaltam orui tinkamų drabužių ir tikriausiai turėjo kiūtoti susi- 
glaudę pašiūrėje, kad nors kiek sušiltų. 

Vieną du jis atpažino iš kelionės į laidotuves. Jondalarui buvo smalsu, 
kodėl vyrai su berniukais gyvena tokioje vietoje. Staiga susidėliojo keletas 
trikdančių detalių: moterų su ietimis požiūris, keisti Ardemuno komen- 
tarai, į laidotuves einančių vyrų elgesys, Sarmunos nutylėjimai, pavėluota 
žaizdų apžiūra ir šiurkštus elgesys su juo pačiu. Galbūt tai nėra nesusipra- 
timas, kuris išaiškės vos tik jis įtikins Ataroją, kad nemeluoja. 

Išvada, kuri piršosi, atrodė absurdiška, tačiau Jondalaras suvokė skau- 
džią realybę. Tai buvo taip akivaizdu! Jis niekaip negalėjo suprasti, kodėl 
taip ilgai nesusigaudė, - moterys vyrus čia laiko prieš jų valią! 

Tik kodėl? Šitoks nuostolis laikyti žmones neveiklius, kai visi galėtų 
prisidėti prie stovyklos naudos ir gerovės. Jis galvojo apie klestinčią ma- 
mutojų Liūto stovyklą, kur Talutas su Tulija organizavo būtiną stovyklos 
veiklą visų naudai. Visi įnešė savo dalį, tačiau vis dar turėjo pakankamai 
laiko darbuotis kiekvienas sau. 

Ataroja! Ar tai jos darbas? Akivaizdu, jog ji yra šios stovyklos vadė. 
Jei ji ir nevisiškai už tai atsakinga, mažų mažiausiai atrodo apsisprendusi 
palaikyti tokią nenormalią padėtį. 

„Šitie vyrai, - galvojo Jondalaras, - turėtų medžioti ir rinkti maistą, 
kasti saugyklas, statyti naujas pastoges ir remontuoti senąsias, prisidėti 
prie stovyklos gyvenimo, o ne kiūtoti pašiūrėje bandydami sušilti. Nieko 
keista, kad šitiems žmonėms taip vėlai tenka medžioti arklius. Ar jie bent 
turi pakankamai maisto, kad išgyventų visą žiemą? Ir kodėl jie medžioja 
taip toli, kai turi tokias puikias galimybes medžioti visiškai panosėje?“ 

— Tai tuesi tas, kurį jos vadina zelandoniečiu? - mamutojiškai kreipėsi 
vienas vyras. Jondalarui atrodė, kad atpažįsta jį kaip vieną iš tų, kurių ran- 
kos einant į laidotuves buvo surištos. 

— Taip. Aš esu Jondalaras iš Zelandonijos. 

— Aš esu Ebulanas iš sarmunojų, - tarė jis, o paskui sarkastiškai pri- 
dūrė: - Munos, visų Motinos, vardu, sveikinu tave aptvare, kaip šią vietą 


vadina Ataroja. Mes turime kitų pavadinimų: vyrų stovykla, stingdanti 

Motinos požemių karalystė ir Atarojos spąstai vyrams. Rinkis, kuris tau 
patinka. 

— Nesuprantu. Kodėl jūs visi čia? — teiravosi Jondalaras. 

— "Tai ilga istorija, bet iš esmės visi esame vienaip ar kitaip apkvailin- 
ti, - atsakė Ebulanas. Paskui, vėl ironiškai nusišaipęs, pridūrė: - Mus netgi 
apgaule privertė pastatyti šią vietą. Didžiąją jos dalį. 

— Kodėl jūs paprasčiausia neperlipate per šitą sieną ir nepabėgate? — 
stebėjosi Jondalaras. 

— Kad persmeigtų Epadoja ar jos pakalikės ietininkės? — pastebėjo ki- 
tas vyras. 

— Olamunas teisus. Be to, nesu tikras, kiek mūsų dar įstengtų joms pa- 
sipriešinti, - pridūrė Ebulanas. - Atarojai patinka laikyti mus silpnus... 
Arba dar blogiau. 

— Blogiau? - suraukė antakius Jondalaras. 

— Parodyk jam, Samodunai, - tarė Ebulanas aukštam, visiškai liesam 
vyrui žilais susivėlusiais plaukais ir ilga, beveik balta barzda. Jo veidas buvo 
stiprų, aštrių bruožų, su ilga, aukšta kuprele nosimi ir sunkiais antakiais, 
kurie pabrėžė jo liesumą. Labiausiai dėmesį traukė senio akys. Jos buvo 
prikaustančios, tokios pat tamsios kaip Atarojos, tačiau vietoj pagiežos jų 
gelmėje slypėjo senovinė išmintis ir gailiaširdiškumas. Jondalaras nujautė, 
kad šitas vyras ar dėl laikysenos, ar elgesio vertas didelės pagarbos netgi 
šiomis apgailėtinomis sąlygomis. 

Senasis vyras linktelėjo ir nusivedė zelandonietį į pašiūrę. Priėjęs arčiau 
Jondalaras pastebėjo, kad viduje liko keletas žmonių. Palindus po nuožul- 
niu stogu, smogė neįveikiamas dvokas. Ant lentos, kuri tikriausiai buvo 
nuplėšta nuo stogo, gulėjo vyras, apklotas tiktai sudriskusia odos skiaute. 
Senis nutraukė apklotą ir parodė pūvančią žaizdą gulinčiojo šone. 

Jondalarą apėmė siaubas. 

— Kodėl šitas žmogus čia? 

— Tai Epadojos ietininkių darbas, - atsakė Ebulanas. 

— Ar Sarmuna apie tai žino? Ji galėtų kaip nors padėti. 

— Sarmuna! Cha! Kodėl manai, kad ji ką nors darys? — tarstelėjo Ola- 
munas, irgi atėjęs iš paskos. - Kas, tavo manymu, pirmiausia padėjo Ata- 
rojai? 


— Ji išvalė žaizdą mano galvoje, - tarė Jondalaras. 

— Vadinasi, Ataroja turi su tavimi susijusių planų, - nusprendė Ebula- 
nas. 

— Planų? Ką nori tuo pasakyti ? 

- Jai patinka jaunus ir pakankamai stiprius vyrus versti dirbti tol, kol 
gali juos valdyti, - pasakė Olamunas. 

- O kas, jei vyras atsisako dirbti, ką ji liepia? — teiravosi Jondalaras. — 
Kaip ji gali valdyti? | 

— Neduodama maisto ir vandens. Jei tai nepadeda, ima grasinti arti- 
miesiems, — paaiškino Ebulanas. - Jei žinai, kad tavo židinio vyras arba 
tavo brolis bus įmestas į narvą, negaus maisto ir vandens, paprastai pada- 
rai, ko ji nori. 

— Narvą? 

— Tą vietą, kur tu buvai laikomas, - atsakė Ebulanas, paskui kreivai 
nusišypsojo. - Ten, iš kur pasiėmei šitą didingą apsiaustą. 

Kiti vyrai irgi nusišypsojo. 

Jondalaras dirstelėjo į apdriskusią odą, kurią apsivyniojo nuplėšęs nuo 
rentinio žeminėje. 

- Šitas tai buvo geras! - pastebėjo Olamunas. - Ardemunas mums pa- 
pasakojo, kaip tu vos nesulaužei narvo. Nemanau, kad ji šito tikėjosi. 

— Kitą kartą padarys stipresnį narvą, — tarstelėjo kitas vyras. Buvo aki- 
vaizdu, kad jis nevisiškai laisvai kalba mamutojiškai. Ebulanas ir Olamu- 
nas kalbėjo taip laisvai, kad Jondalaras užmiršo, jog mamutojų kalba nėra 
šių žmonių gimtoji, tačiau kiti akivaizdžiai irgi šiek tiek suprato, todėl 
dauguma suvokė, apie ką kalbama. 

Vyras ant žemės pradėjo aimanuoti, ir senolis atsiklaupė jo paguosti. 
Jondalaras pastebėjo, kaip ima krutėti kelios figūros tolėliau, pašiūrės gi- 
lumoje. 

- Jei ji neturės narvo, ji grasins sužaloti tavo artimą, kad priverstų pa- 
daryti tai, ko ji nori. Jei turėjai židinį prieš jai tampant vade ir tau taip 
nepasisekė, kad prie savo židinio sulaukei sūnaus, ji gali tave priversti pa- 
daryti bet ką, - tarė Ebulanas. 

Jondalarui nepatiko potekstė, ir jis giliai suraukė antakius. 

— Kodėl nepasisekė, jei prie tavo židinio gimė sūnus? 

Ebulanas dirstelėjo į senolį. 


— Samodunai? 

— Pasiteirausiu, ar jis norės susipažinti su zelandoniečiu, - tarė tas. 

Samodunas prabilo pirmą kartą, ir Jondalarui tapo smalsu, kaip toks 
gilus ir sodrus balsas gali sklisti iš tokio aukšto ir lieso kūno. Senolis nuėjo 
į pašiūrės gilumą ir pasilenkė šnektelti su būtybėmis, susigūžusiomis toje 
vietoje, kur nuožulnus stogas siekia grindis. Jie girdėjo gilų ir švelnų jo bal- 
są, bet ne tariamus žodžius, o paskui pasigirdo jaunesni balsai. Padedamas 
senolio vienas iš jaunesnių vyrų atsistojo ir atšlubčiojo prie Jondalaro. 

— Tai Ardobanas, - paskelbė senolis. 

— Aš esu Jondalaras iš Devintojo Zelandonijos urvo. Doni, Didžiosios 
Motinos Žemės, vardu, sveikinu tave, Ardobanai, - labai oficialiai pasakė 
Jondalaras ir jaunuoliui ištiesė abi rankas kažkaip pajutęs, kad su berniuku 
reikia elgtis kilniai. 

Berniukas bandė atsistoti tiesiau ir paimti jo rankas, bet Jondalaras 
matė, kad jis krūpčioja iš skausmo. Jis norėjo jį prilaikyti, bet susilaikė. 

— Aš tikrai mieliau būčiau vadinamas Jondalaru, - tarė jis šypsodama- 
sis, mėgindamas užglostyti nejaukią akimirką. 

— Mane vadinti Dobanu. Nepatinka Ardobanas. Ataroja visada sakyti 
Ardobanas. Ji nori, kad sakyti Sataroja. Daugiau nesakau. 

Jondalaras atrodė sutrikęs. 

— Sunku išversti. Tai pagarbos forma, - paaiškino Ebulanas. - Tai reiš- 
kia, kad kažkas laikomas didžiausioje pagarboje. 

— Dobanas daugiau nebegerbia Atarojos. 

— Dobanas nekenčia Atarojos! - suriko jaunuolis aukštu balsu, kone 
verkdamas. Jis nusisuko ir nušlubčiojo atgal. Samodunas mostelėjo ki- 
tiems pasilikti ir pats padėjo vaikui eiti. 

— Kas jam nutiko? — pasiteiravo Jondalaras, kai jie išėjo į lauką, kiek 
toliau nuo pašiūrės. 

— Jo koją tempė tol, kol ji išniro iš klubo, - atsakė Ebulanas. - Ataroja 
tai padarė, tiksliau, liepė Epadojai tai padaryti. 

— Ką? - negalėdamas patikėti išplėtė akis Jondalaras. — Sakai, kad ji 
tikslingai išnarino šito vaiko koją? Kokia pabaisa yra šita moteris? 

— Tą patį ji padarė ir kitam berniukui. Odevanas dar jaunesnis. 

— Kaip ji galėtų bent pasiteisinti dėl to, ką padarė? 

— Mažasis Odevanas turėjo būti pamoka kitiems. Berniuko motinai 


nepatiko, kaip Ataroja su mumis elgiasi, ji net norėjo susigrąžinti savo 

židinio porą. Avanoja sugebėdavo kartais čia įsmukti ir praleisti su juo 
naktį, ji vis nugvelbdavo mums kiek maisto. Ji ne vienintelė kartais taip 
darė, ji sukurstė kitas moteris, o Armodanas, jos vyras... Pasipriešino Ata- 
rojai, atsisakė dirbti. Ji išsiliejo ant berniuko. Pasakė, kad septynmetis yra 
gana didelis palikti motiną ir gyventi su vyrais, tačiau pirmiausia išnarino 
jam koją. 

- Kitam berniukui vos septyneri metai? — purtydamas galvą iš siaubo 
sudrebėjo Jondalaras. - Niekada negirdėjau apie tokias baisybes. 

— Odevanas kenčia skausmus ir ilgisi motinos, tačiau Ardobano istori- 
ja baisesnė, - pasakė Samodunas. Išėjęs iš pašiūrės jis ką tik prisijungė prie 
grupės. 

— Sunku įsivaizduoti ką blogesnio, - pastebėjo Jondalaras. 

— Manau, jis sunkiau kenčia išdavystę nei fizinį skausmą, - paaiškino 
Samodunas. - Ardobanas laikė Ataroją savo motina. Jo motina mirė, kai 
jis dar buvo mažas, ir Ataroja jį įvaikino, tačiau elgėsi su juo labiau kaip su 
mėgstamu žaislu nei su vaiku. Ji mėgo rengti jį mergaitiškais drabužiais, iš- 
puošti keistais daiktais, tačiau sočiai jį valgydino, dažnai duodavo ypatin- 
gų skanėstų. Kartais jį netgi glamonėdavo ir nuotaikai užėjus pasiimdavo 
į savo lovą miegoti. O viskam pabodus išstumdavo ir versdavo miegoti ant 
žemės. Prieš kelerius metus Atarojai pradėjo dingotis, kad žmonės ketina 
ją nunuodyti. 

— Jie sako, kad šitaip ji pribaigė savo vyrą, - pertraukė Olamunas. 

- Ji vertė Ardobaną prieš valgant viską ragauti, - toliau pasakojo seno- 
lis, — o kai jis paaugo, kartkartėmis jį surišdavo, mat buvo įsitikinusi, kad 
jis ruošiasi pabėgti. Vis dėlto ji buvo vienintelė jo motina. Jis ją mylėjo ir 
stengėsi ją pamaloninti. Su kitais berniukais jis elgėsi panašiai kaip ji elgėsi 
su vyrais, pats pradėjo aiškinti vyrams, ką daryti. Žinoma, ji jį drąsino. 

- Jis buvo nepakenčiamas, - pridūrė Ebulanas. - Galėjai pagalvoti, kad 
jam priklauso visa stovykla, kitų berniukų gyvenimą jis pavertė apgailėti- 
nu. 

— Tai kas nutiko? - pasiteiravo Jondalaras. 

- Jis pasiekė vyrystės amžių, — tarė Samodunas. Paskui, matydamas | 
sutrikusį Jondalaro žvilgsnį, paaiškino: - Motina atėjo pas jį per miegus 
jaunos moters kūne ir pažadino jo vyriškumą. 


— Žinoma, taip nutinka visiems jaunuoliams, - tarė Jondalaras. 

— Ataroja tai išsiaiškino, - pasakojo Samodunas. - Galėtum pagalvoti, 
jis tyčia tapo vyru vien tam, kad ją nuviltų. Ji įniršo! Rėkė ant jo, vadino 
jį siaubingais vardais, paskui ištrėmė į vyrų stovyklą, tačiau pirmiausia dar 
išnarino koją. 

— Odevanui buvo lengviau, - pastebėjo Ebulanas. - Jis jaunesnis. Nesu 
tikras, ar iš pat pradžių ji ketino išnarinti jam sąnarį. Manau, ji tiesiog no- 
rėjo, kad jo motina ir tas vyras kamuotųsi klausydami jo riksmų, tačiau kai | 
jau taip nutiko, tikriausiai Ataroja pagalvojo, kad tai visai neblogas būdas 
sutramdyti vyrą, padaryti jį lengviau valdomą. 

— Kaip pavyzdį ji turėjo Ardemuną, - pastebėjo Olamunas, 

— Arji ir jam išnarino koją? - paklausė Jondalaras. 

— Tam tikra prasme, - atsakė Samodunas. - Tai buvo nelaimingas atsi- 
tikimas, tačiau tai nutiko, kai jis bandė pabėgti. Ataroja neleido Sarmunai 
jam padėti, nors tikiu, kad toji norėjo. 

— Vis dėlto sunkiau paversti neįgaliu dvylikametį berniuką. Jis kovoja 
ir spiegia, tik iš to jokios naudos, - kalbėjo Ebulanas. - Pasakysiu tau, iš- 
girdę jo aimanas žmonės nebegalėjo pykti. Jis labai brangiai sumokėjo už 
savo vaikišką elgesį. 

— Ar tiesa, kad ji pasakė moterims, kad visiems vaikams, įskaitant tuos, 
kurių dar laukiama, jei gims berniukai, bus išnarintos kojos? - pasiteiravo 
Olamunas. 

- Šitaip tvirtina Ardemunas, - patikino Ebulanas. 

— Ar ji. mano, kad gali pasakyti Motinai, ką daryti? Priversti ją pradėti 
tik mergaites? - nustebo Jondalaras. - Man regis, ji gundo likimą. 

- Galbūt, - nesiginčijo Ebulanas, - tačiau tikriausiai reikės pačios Mo- 
tinos, kad tai sustabdytų. 

— Manau, zelandonietis teisus, - pastebėjo Samodunas. - Man regis, 
Motina jau bandė ją įspėti. Pažiūrėkit, kiek mažai kūdikių gimė per ke- 
lerius praėjusius metus. Paskutinis jos išsišokimas — sužaloti vaikai — ti- 
kriausiai yra daugiau nei Motina gali ištverti. Vaikai turi būti globojami, 
o ne žalojami. | | 

- Žinau, kad Aila niekada su tuo nesitaikstytų. Ji nesitaikstytų su nie- 
kuo panašaus, - pareiškė Jondalaras. Paskui, prisiminę mylimąją, jis surau- 


kė antakius ir nuleido galvą. - Nė nežinau, ar ji tebegyva. 

Vyrai susižvalgė. Jie dvejojo, ar ką sakyti, nors visiems mintyse sukosi 
tas pats klausimas. Galiausiai drąsą sukaupė Ebulanas. 

— Ar tai ta moteris, kuri, kaip tu tvirtini, gali apsižergti arklio nugarą? 
Ji tikriausiai turi didelių galių, jei gali šitaip valdyti arklius. 

- Ji taip nesakytų, - nusišypsojo Jondalaras. - Manau, kad ji turi dau- 
giau galios nei pripažįsta. Ji nejodinėja visais arkliais. Ji joja tik pačios už- 
auginta kumele, nors kartais joja ir mano arkliu. Tik jį kiek sunkiau valdy- 
ti. Tai ir buvo problema... 

— Tu irgi gali apsižergti arklius? - negalėdamas patikėti paklausė Ola- 
munas. 

— Galiu joti vienu... Na, galiu joti ir jos arkliu, bet... 

— Sakai, kad Atarojai papasakota istorija - teisybė? — pasitikslino Ebu- 
lanas. 

- Žinoma, teisybė. Kodėl turėčiau ką nors panašaus išsigalvoti? — jis 
nužvelgė skeptiškus veidus. - Gal geriau pradėsiu nuo pradžių. Aila augi- 
no mažą kumelaitę... | 

— Kur ji gavo kumelaitę? - paklausė Olamunas. 

— Medžiodama ji nužudė jos motiną, o paskui pamatė kumelaitę. 

— O kamją augino? - nesuprato Ebulanas. 

— Nes kumelaitė buvo viena, ir Aila buvo viena... Ilga istorija, - išsisuki- 
nėjo Jondalaras, - bet ji norėjo draugijos ir nusprendė pasiimti kumelaitę. 
Kai Yhaha užaugo - Aila pavadino kumelaitę Yhaha - ji apsikumeliavo, 
maždaug tuo pat metu, kai Aila sutiko mane. Ji pamokė mane jodinėti ir 
atidavė mokyti kumeliuką. Pavadinau jį Lenktynininku. Tai zelandonie-. 
tiškas žodis, kuris reiškia greitą bėgiką, o jam patinka greitai lėkti. Visą 
kelią nuo mamutojų vasaros susirinkimo palei pietinį kraštą tų kalnų ry- 
tuose mes jojome ant arklių. Tai tikrai neturi nieko bendra su ypatingo- 
mis galiomis. Tiesiog reikia auginti juos nuo gimimo, taip, kaip motina 
rūpinasi kūdikiu. 

— Na... Jei taip sakai, - tarstelėjo Ebulanas. 

— Sakau, nes tai tiesa, — tarė Jondalaras, paskui suprato, kad veltui au- 
šina burną. Jie turi pamatyti, kad patikėtų, ir mažai tikėtina, kad kada pa- 
matys. Aila dingo, taip pat prapuolė ir arkliai. 

Kaip tik tada atsidarė vartai ir visi atsisuko pažiūrėti, kas atėjo. Pirma 


įžengė Epadoja, paskui ją — kelios kitos moterys. Dabar, kai daugiau ži- 

nojo, Jondalaras tyrinėjo moterį, kuri sukėlė tokį didelį skausmą dviem 
vaikams. Jis nežinojo, kuri didesnė pabaisa: ta, kuri pagimdo idėją, ar ta, 
kuri ją įvykdo. Nors jis neabejojo, kad Ataroja ir pati būtų taip pasielgusi, 
buvo akivaizdu, kad jai kažkas negerai. Ji nebuvo sveika. Tikriausiai ją pa- 
lietė kažkokia tamsybių dvasia ir pavogė gyvybiškai svarbią jos būties dalį, 
tačiau kas yra Epadojai? Ji atrodė sveika ir visavertė, tačiau kodėl ji tokia 
žiauri ir bejausmė? Ar jai taip pat stinga esminės dalies? 

Visų nuostabai, į aptvarą įžengė pati Ataroja. 

- Ji niekada čia neužeina, - pralemeno Olamunas. - Ko ji nori? - neį- 
prastas vadės elgesys jį išgąsdino. 

Paskui ją ėjo keletas moterų, nešinų garuojančiais virtos mėsos pa- 
dėklais kartu su tankiai suaustais krepšiais, pilnais gardžiai kvepiančios 
riebios mėsiškos sriubos. „Arkliena! Ar medžiotojai grįžo?“ - spėliojo 
Jondalaras. Jis jau seniai nevalgė arklienos, pastaruoju metu šita mėsa jo 
neviliojo, tačiau dabar maistas kvepėjo tikrai gardžiai. Taip pat buvo at- 
neštas didelis, vandens sklidinas vandenmaišis ir keletas puodelių. 

Vyrai godžiai stebėjo atvykstančią procesiją, tačiau nė vienas nekruste- 
lėjo, žiūrėjo bijodami padaryti ką nors, kas Ataroją priverstų persigalvoti. 
Jie bijojo, kad tai gali būti dar vienas žiaurus pokštas: atnešti gardžiai kve- 
piantį maistą, parodyti jį ir išgabenti atgal. 

— Zelandonieti! - kreipėsi Ataroja, tardama žodį taip, kad skambėtų 
kaip komanda. Eidamas artyn Jondalaras atidžiai ją stebėjo. Ji atrodė be- 
veik vyriškai... „Ne, - nusprendė jis, - ne visai“ Jos bruožai buvo ryškūs 
ir aštrūs, tačiau aiškūs ir dailūs. Tam tikra prasme ji iš tikrųjų būtų graži, 
jei nebūtų tokia atšiauri. Vis dėlto tos moters burnos linkyje buvo matyti 
žiaurumas, o akyse atsispindėjo sielos stoka. 

Prie jos šono atsidūrė Sarmuna. „Ji tikriausiai įėjo su kitomis moteri- 
mis“, - pagalvojo Jondalaras, nors anksčiau jos nepastebėjo. 

— Dabar aš kalbėsiu už Ataroją, - zelandoniškai pasakė Sarmuna. 

— Tu ir pati turi už daug ką atsakyti, - tarė Jondalaras. - Kaip galėjai 
tai leisti? Atarojai stinga proto, tačiau tau - ne. Laikau tave atsakinga, - jo 
mėlynos akys buvo tarsi ledinės, kupinos pasipiktinimo. 

Ataroja kažką piktai pasakė šamanei. 

- Ji nenori, kad tu man kalbėtum. Aš esu čia, kad versčiau tau. Ataroja 


nori, kad kalbėdamas žiūrėtum į ją, - išvertė Sarmuna. 

Jondalaras pažvelgė į vadę ir laukė, ką ji pasakys. Tada Sarmuna pradė- 
jo versti. 

— Dabar kalba Ataroja. Kaip tau patinka naujas... būstas? 

— O kaip, jos manymu, jis turi man patikti? - pasakė Jondalaras Sar- 
munai, kuri vengė jo žvilgsnio ir kalbėjo Atarojai. 

Pagiežinga šypsena nutvieskė vadės veidą. 

— Esu tikra, jau daug apie mane prisiklausei, tačiau neturi tikėti viskuo, 
ką girdi. 

— Tikiu tuo, ką matau, - atrėžė Jondalaras. 

— Ką gi, matai, kad atnešiau čia maisto. 

— Nematau, kad kas nors valgytų, o žinau, kad visi alkani. 

Išgirdusi vertimą ji plačiai nusišypsojo. 

— Jie valgys, ir tu turėtum užkąsti. Tau reikės stiprybės, — garsiai nusi- 
juokė Ataroja. 

- Esu tikras, reikės, - atkirto Jondalaras. 

Kai Sarmuna išvertė, Ataroja greitai išėjo, davusi ženklą moterims sekti 
įkandin. 

— Laikau tave atsakinga, - nueinančiai Sarmunai sviedė Jondalaras. 

Vos vartai užsidarė, viena iš sargybinių pasakė: 

— Verčiau ateikit ir imkit maistą, kol ji nepersigalvojo. 

Vyrai puolė prie lėkščių su mėsa. Praeidamas Samodunas stabtelėjo: 


— Būk atsargus, zelandonieti. Ji tau sumanė kažką ypatinga. 


Kitos kelios dienos Jondalarui slinko lėtai. Buvo atnešta kiek vandens, 
tačiau visai nedaug maisto, niekas nebuvo išleistas, netgi dirbti, kas buvo 
labai neįprasta. Vyrai buvo sunerimę, ypač todėl, kad ir Ardemunas buvo 
laikomas aptvare. Kelias: kalbas mokantis Ardemunas tapo pirmuoju ver- 
tėju, o paskui ir tarpininku tarp Atarojos ir vyrų. Šlubis išnarinta koja, 
jos manymu, nekėlė grėsmės, juo labiau kad nepajėgs pabėgti. Ardemunui 
buvo suteikta daugiau laisvės judėti po stovyklą. Jis dažnai parnešdavo in- 
formacijos apie gyvenimą už vyrų stovyklos ribų nuotrupų, o kartais ir 
papildomo maisto. 

Dauguma vyrų leido laiką žaisdami žaidimus: statė ateities pažadus, 
kaip žaidimo kauliukus naudojo medinius pagaliukus, akmenėlius arba 
net nuo mėsos likusių kaulų atplaišas. Arklio kumpio kaulas, prieš tai 
švariai nugremžtas ir perskeltas norint išimti čiulpus, buvo atidėtas į šoną 
kaip tik tokiu tikslu. 

Pirmą įkalinimo dieną Jondalaras praleido atidžiai tirdamas visos ap- 
tvarą supančios tvoros stiprumą. Jis rado kelias vietas, kurias, jo manymu, 
galima būtų pralaužti arba perlipti, tačiau pro plyšius buvo matyti, kad 
Epadoja ir jos pakalikės akylai juos saugo, o siaubingas sužeisto vyro už- 
kratas atgrasino jį nuo tokio paprasto sprendimo. Taip pat jis apžiūrėjo 
pašiūrę ir sugalvojo keletą būdų, kaip ją galima būtų pataisyti ir padaryti 
labiau atsparią vandeniui - jei tik turėtų įrankių ir medžiagų. 

Visuotiniu sutarimu vienas uždaros erdvės kraštas už akmenų krūvos — 
vienintelio kito statinio, be pašiūrės, jų visiškai tuščiame aptvare - buvo 
skirta šlapintis ir tuštintis. Jau kitą dieną Jondalarą pradėjo pykinti nuo 
kvapo, persmelkusio visą aptvarą. Dar blogiau buvo arčiau pašiūrės, kur 
sklido nuo baisaus užkrato pūvančio kūno dvokas, tačiau naktį jis neturėjo 
pasirinkimo. Jis susiglaudė su kitais vyras, kad sušiltų, ir pasidalijo savo 
menku apsiautalu su tais, kurie dar mažiau turėjo kuo prisidengti. 

Kitomis dienomis jautrumas kvapui sumenko, Jondalaras vos juto alkį, 
tačiau labiau šalo, kartais apsvaigdavo ar susvirduliuodavo. Taip pat jis 
būtų norėjęs gluosnių žievės arbatos nuo galvos skausmo. 

Aplinkybės pasikeitė, kai sužeistas vyras pagaliau mirė. Ardemunas 
nuėjo prie vartų ir paprašė pasikalbėti su Ataroja ar Epadoja, kad kūnas 
būtų išneštas ir palaidotas. Tam buvo išleisti keletas vyrų, o vėliau jiems 
buvo pasakyta, kad visi, kurie galės, turės dalyvauti laidojimo apeigose. 
Jondalaras beveik gėdijosi dėl susijaudinimo, kurį pajuto pagalvojęs, kad 
išeis iš aptvaro, nors laikino išsilaisvinimo priežastis buvo mirtis. 

Lauke žemę klojo ilgi popietės šešėliai, išryškinantys tolimo slėnio 
ir apačioje tekančios upės kontūrus, ir Jondalaras pajuto visa užvaldantį 
atviro peizažo grožį ir didingumą. Jo mintis nutraukė skausmingas dūris 
į ranką. Jis nusivylęs nudelbė Epadoją ir kitas tris jį apsupusias moteris su 
ietimis. Reikėjo smarkiai susivaldyti, kad nenustumtų jų nuo kelio. 

- Ji nori, kad sudėtum rankas už nugaros, ir ji galėtų jas surišti, - pasa- 


kė Ardemunas. - Tu negalėsi eiti nesurištomis rankomis. 

Jondalaras rūsčiai nužvelgė moteris, bet joms pakluso. Eidamas paskui 
Ardemuną jis galvojo apie savo keblią padėtį. Net nežinojo, kur yra ar kiek 
ilgai bus čia laikomas, tačiau vien galvodamas apie tai, kad teks dar kiek 
laiko praleisti uždarytam tame aptvare, kur gali žiūrėti tik į tvorą, daugiau 
nebegalėjo tverti. Vienaip ar kitaip, jis ištrūks, ir netrukus. Jei nepavyks 
dabar, ateis laikas, kada nebepajėgs pabėgti. Kelios dienos be maisto ir 
vandens - nieko baisaus, tačiau jei tai tęsiasi gana ilgai, taps problema. Be 
to, jei yra nors menkiausia tikimybė, kad Aila vis dar gyva, galbūt sužeista, 
tačiau vis dar gyva, jis turi greitai ją rasti. Jis dar nežinojo, kaip tai įvykdys, 
tik buvo tikras, kad neketina čia pasilikti ilgėliau. 

Jie kiek paėjėjo, kirto upelį ir toliau žygiavo šlapiomis kojomis. Pavir- 
šutiniškos laidotuvės praėjo greitai, ir Jondalaras stebėjosi, kodėl Ataroja 
apskritai varginosi rengti laidojimo ceremoniją, jei visai nesirūpino žmo- 
gumi, kol jis buvo gyvas. Jei būtų pasirūpinusi, gal jis nebūtų miręs. Jis 
nepažinojo to žmogaus, net nežinojo jo vardo, tik matė jį kenčiantį, ir vi- 
sai be reikalo. Dabar jo nebebuvo, jis išėjo į kitą pasaulį, tačiau išsivadavo 
nuo Atarojos. Galbūt taip ir geriau nei ilgus metus leisti iš aptvaro vidaus 
žiūrint į tvorą. 

Kad ir kokia trumpa buvo ceremonija, Jondalaro kojos šlapiuose ba- 
tuose suledėjo. Grįždamas atgal jis atidžiau tyrinėjo mažą upeliuką, sten- 
gėsi rasti brastą ar taką, kad kojos liktų sausos. Staiga jis dirstelėjo žemyn, 
ir jam niekas daugiau neberūpėjo. Tarsi būtų specialiai padėti, upelio pa- 
kraštyje vienas prie kito gulėjo du akmenys. Vienas buvo nedidelis, bet 
tinkamas titnago gabalas, kitas - apvalus akmuo, kuris atrodė tarsi būtų 
kaip tik pritaikytas rankai - tobulos formos akmeninis kūjis. 

— Ardemunai, - pasakė jis iš paskos einančiam vyrui, paskui prabilo 
zelandoniškai, - ar matai tuos du akmenis? - jis parodė koja. - Ar gali 
juos man paimti? Tai labai svarbu. 

— Ar tai titnagas? 

— Taip, o aš - titnago apdirbėjas. 

Staiga Ardemunas suklupo ir sunkiai griuvo. Luošam vyrui buvo sunku 
atsistoti, ir prie jo priėjo moteris su ietimi. Ji aštriai kažką pasakė vienam 
vyrų, norėjusiam pasiūlyti pagalbos ranką. Epadoja atžygiavo pažiūrėti, 
kas sulaikė vyrus. Ardemunas spėjo atsistoti kaip tik prieš jai pasirodant, ir 


stovėjo atgailaudamas, kol moteris jį plūdo. 

Sugrįžę Jondalaras su Ardemunu nuėjo prie akmenų nusišlapinti. Su- 
grįžęs į pašiūrę Ardemunas papasakojo vyrams, kad medžiotojai parnešė 
daugiau arklienos, tačiau antrai grupei grįžtant kažkas nutiko. Jis nežino, 
kas įvyko, tačiau tarp moterų kilo sambrūzdis. Jos visos apie tai kalba, ta- 
čiau jis nesugebėjo nugirsti nieko konkretaus. 

Tą vakarą vyrams vėl buvo atnešta maisto ir vandens, tačiau moterims 
nebuvo leista pasilikti suraikyti mėsos. Ji buvo iš anksto supjaustyta ga- 
balais ir, sudėta ant dviejų kaladžių, be jokių šnekų palikta vyrams. Vyrai 
valgydami apie tai kalbėjosi. 

— Vyksta kažkas keista, — tarė Ebulanas, pereidamas prie mamutojų 
kalbos, kad Jondalaras galėtų suprasti. - Man regis, moterims įsakyta su 
mumis nekalbėti. 

— Beprasmiška, - pasakė Olamunas. - Jei ką ir žinotume, ką galėtume 
padaryti? 

— Tu teisus, Olamunai, tai nesuprantama, tačiau pritariu Ebulanui. 
Manau, moterims liepta nekalbėti, - įsiterpė Samodunas. 

— Gal tada pats laikas? - tarstelėjo Jondalaras. - Jei Epadojos moterys 
plepa tarpusavyje, gal nieko nepastebės. 

— Nepastebės ko? - nustebo Olamunas. 

— Ardemunas sugebėjo pastverti titnago gabalą... 

— Tai štai kas, - tarstelėjo Ebulanas. - Nemačiau nieko, už ko jis būtų 
galėjęs užkliūti ir parkristi. 

— O kokia nauda iš titnago gabalo? - nesuprato Olamunas. - Kad iš jo 
ką padarytum, reikia įrankių. Stebėjau titnago apdirbėją, kol jis numirė. 

— Taip, tačiau jis pagriebė ir akmeninį kūjį, o čia yra kaulų. To pakanka 
keliems aštriems ašmenims suformuoti, iš jų pagaminti peilius bei antga- 
lius ir keletą kitų įrankių - titnago gabalas puikus. 

— Tu esi titnago apdirbėjas? - pasitikslino Olamunas. 

— Taip, tačiau man reikės pagalbos. Kokio nors triukšmo pridengti 
akmens daužymo į akmenį garsams, - pasakė Jondalaras. 

— Net jei sugebėsime pagaminti peilių, kokia iš jų nauda? Moterys turi 
ietis, - tarė Olamunas. | 

- Jau vien tam, kad jais perpjautume virves tų, kurių rankos surištos, — 
atsakė Ebulanas. - Esu tikras, pavyks sugalvoti kokias varžybas ar žaidimą, 


kurie pridengs triukšmą. Nors jau beveik sutemo. 

- Šviesos pakaks. Įrankius ir antgalius padarysiu gana greitai. Tada ry- 
toj galėsiu dirbti pašiūrėje, kur jos nematys. Man reikės to kojos kaulo ir 
tų kaladžių, gal dar vienos lentos iš pašiūrės. Pagelbėtų, jei turėčiau kokią 
sausgyslę, tačiau tiks ir plonos odos juostos. Ardemunai, jei surastum ke- 
lias plunksnas, kai būsi išėjęs iš aptvaro, aš jas panaudočiau. 

Ardemunas linktelėjo, paskui pasakė: 

- Ketini pagaminti kažką, kas skries? Sviedžiamą ietį? 

- Taip, šį tą, kas skries. Ją reikia rūpestingai drožti ir formuoti, todėl 
šiek tiek užtruks. Manau, jog sugebėsiu pagaminti ginklą, kuris jus nuste- 


bins. 


Kitą rytą prieš imdamasis titnago įrankių Jondalaras su Samodunu 
šnektelėjo apie abu sužalotus jaunuolius. Jis apie tai galvojo praėjusią naktį 
ir prisiminė, kaip dar visai mažą Darvą pradėjo mokyti titnago apdirbimo. 
Jondalaras manė, kad, jei jie pramoktų amato, pavyzdžiui, apdirbti titna- 
gą, galėtų nepriklausomai ir naudingai gyventi netgi raišuodami. 

— Manai, kad valdant Atarojai jiems kada pasitaikys tokia galimybė? — 
pasiteiravo Samodunas. 

— Ardemunui ji suteikia daugiau laisvės; gal jai atrodys, kad abu vaikai 
taip pat nekelia grėsmės, ir leis jiems dažniau išeiti iš aptvaro. Netgi Ataro- 
ją galima įtikinti, kad prasminga stovykloje turėti porą titnago apdirbėjų. 
Jos medžiotojų ginklai apgailėtini, - tarė Jondalaras. - Be to, kas žino, gal 
ji valdys ne taip jau ilgai. 

Samodunas įtariai nužvelgė šviesiaplaukį nepažįstamąjį. 

— Smalsu, ar tu žinai ką nors, ko nežinau aš, - tarė jis. - Bet kuriuo 
atveju padrąsinsiu juos ateiti ir stebėti tave. 

Išvakarėse Jondalaras darbavosi lauke, kad aštrių skeveldrų, kurios at- 
skyla formuojant titnagą, nepribyrėtų vienintelėje jų pastogėje. Jis išsirin- 
ko vietą už akmenų krūvos netoli išvietės. Dėl nemalonaus kvapo sargybi- 
nės vengė lankytis šioje aptvaro vietoje, tad ir ją stebėjo mažiausiai. 

Gabalai, kuriuos Jondalaras greitai atskėlė iš titnago šerdies, buvo ma- 
Žiausiai keturis kartus ilgesni už plotį, suapvalintais galais. Tai buvo ruo- 
šiniai, iš kurių vėliau gaminami kiti įrankiai. Atskilę nuo titnago šerdies 
kraštai buvo skustuvo aštrumo, galintys lengvai perpjauti odą, tarsi ji būtų 


sustingę riebalai. Tiesą sakant, geležtės buvo tokios aštrios, kad kartais 


51 ij 


JEAN M. AUEL 


ašmenis tekdavo atbukinti, kad naudojant juos būtų galima paimti neį- 
sipjovus. 

Kitą rytą pašiūrės viduje Jondalarui pirmiausia teko susirasti vietą po 
plyšiu stoge, kad patektų pakankamai šviesos. Tada iš savo apsiautalo jis 
atpjovė odos skiautę ir patiesė ją ant grindų, kad sugaudytų neišvengiamai 
atskilsiančias aštrias titnago nuolaužų šukes. Aplinkui susėdus dviem luo- 
šiems berniukams ir keletui vyrų, jis toliau rodė, kaip kietas ovalus akmuo 
ir kelios kaulo arplaišos gali būti naudojamos titnago įrankiams daryti, ku- 
rie, savo ruožtu, gali būti naudojami daiktams iš odos, medžio ir kaulo for- 
muoti ir gaminti. Vyrai stengėsi būti atsargūs, kad savo veikla nepatrauktų 
moterų dėmesio, kartais atsistodavo, pavaikštinėdavo apsimesdami, kad 
niekas nepasikeitė, vėliau vis grįždavo atgal, susispiesdavo krūvon, kad 
būtų šilčiau ir kad užstotų sargybinėms vaizdą. Visi kaip apžavėti stebėjo 
naujoko darbą. 
keletą skirtingų įrankių ir mėgino nustatyti, kuris ruošinys kam geriausiai 
tiks. Viena ilga, aštri briauna buvo beveik tiesi, kita kiek banguota. Jis pra- 
dėjo bukinti nelygų kraštą kelis kartus jį brūkšteldamas akmens kūju. Kitą 
briauną paliko tokią, kokia yra. Paskui ilgu, smailėjančiu perlaužto kau- 
lo galu jis spustelėdavo suapvalintą galą, rūpestingai vis nuskeldamas po 
tiksliai nustatyto dydžio atplaišėlę, kol suformavo antgalį. Jei būtų turėjęs 
sausgyslių, klijų, deguto arba kokių kitokių medžiagų, kuriomis galima 
klijuoti, jis būtų pritvirtinęs rankeną. Pagaliau naujai pagamintas peilis 
atrodė visiškai tinkamas naudoti. 

Vyrams perduodant įrankį iš rankų į rankas ir išbandant jo aštrumą 
ant rankos gyvaplaukių ar odos skiautelių, Jondalaras paėmė kitą ruošinį. 
Abiejuose jo kraštuose, maždaug ties viduriu, buvo įdubos. Rūpestingai 
spustelėjęs apvalainu kojos kaulo sąnario gumbu, jis iš abiejų pusių atskėlė 
tiktai aštriausias briaunas, jas kiek atbukino, bet, daug svarbiau, ištiesino, 
todėl šis įrankis galės būti naudojamas kaip skutiklis kaulo ar medžio ga- 
balui formuoti ir lyginti. Jondalaras parodė, kaip tas daiktas naudojamas. 

Kitam ruošiniui jis atbukino abi briaunas, kad įrankį būtų lengva lai- 
kyti. Tada dviem rūpestingai nutaikytais smūgiais viename gale jis atskėlė 
porą atplaišų, liko tik aštrus kaip kaltas galiukas. Norėdamas pademons- 
truoti, kaip jis naudojamas, Jondalaras kaule išskobė griovelį, paskui dar 

keliais brūkštelėjimais jį pagilino ir išpūtė krūvelę susiraičiusių drožlių. Jis 
paaiškino, kaip galima išpjauti apytikriai norimos formos kotą arba ranke- 
ną, o baigiant nugrandyti ir nulyginti. 

Jondalaro darbas buvo tikras stebuklas — nė vienas iš berniukų ir jau- 
nesnių vyrų gyvenime nebuvo matę dirbančio patyrusio titnago apdirbė- 
jo. Tik keletas vyresnių vyrų buvo matę tokį patyrusį meistrą. Per kelias 
akimirkas vakaro prieblandoje Jondalaras iš vieno titnago gniutulo atskėlė 
kone trisdešimt ruošinių, ir skaldė tol, kol akmens šerdis tapo per maža 
apdirbti. Kitą dieną dauguma vyrų jau naudojosi vienokiu ar kitokiu cit- 
nago įrankiu. 

Vėliau Jondalaras bandė vyrams papasakoti apie naujoviškus medžio- 
klės ginklus. Vieni vyrai, regis, akimirksniu suprato, ką jis nori pasakyti, 
nors pasipylė nepatiklūs klausimai apie mėtykle sviestos ieties tikslumą ir 
greitį, kiti, atrodė, visai nepajėgė suvokti ginklo sandaros ir paskirties, ta- 


čiau tai nebuvo svarbu. 


Turėdami gerus, efektyvius įrankius ir jais dirbdami ką nors naudingo, 
vyrai pajuto turį tikslą. Užsiimant tuo, kas prieštarauja Atarojai ir jos pri- 
mestoms nežmoniškoms gyvenimo sąlygoms, išsisklaidė stovyklos vyrų 
neviltis ir įsižiebė tikėjimas, jog vieną dieną jie vėl taps savo likimų šeimi- 
ninkais. 

Epadoja ir jos sargybinės kelias kitas dienas juto vyrų elgsenos poky- 
čius. Moterys buvo tikros, jog kažkas vyksta. Atrodė, jog vyrai žengia len- 
gvesniu žingsniu, pernelyg daug šypsosi, tačiau, kad ir kaip juos stebėjo, 
negalėjo įžvelgti jokių skirtumų. Vyrai ne tik ypatingai rūpestingai slėpė 
Jondalaro pagamintus peilius, grandykles ir kaltus bei kitus dar tik gami- 
namus daiktus, bet ir savo pastangų pėdsakus. Menkiausias titnago skevel- 
dras ir atliekas, ploniausią medžio ar kaulo drožlę jie užkasdavo pašiūrėje 
ir uždengdavo stogo lenta ar odos skiaute. | 

Labiausiai pasikeitė abu luoši berniukai. Jondalaras ne tik parodė 
jaunuoliams, kaip gaminami įrankiai, — jis pagamino specialius įran- 


kius jiems, o paskui pamokė jais naudoris. Vaikai liovėsi slėpęsi pašiūrės 


" 


sia A 


— 


JEAN M. AUEL 


šešėlyje, daugiau bendravo su kitais vyresniais aptvare gyvenančiais ber- 
niukais. Abu pradėjo garbinti ilgšį zelandonietį, ypač Dobanas, kuris buvo 
pakankamai suaugęs, kad daugiau suprastų, nors nenoriai tai rodė. 

Kiek galėjo prisiminti, gyvendamas su pusiausvyros ir proto netekusia 
Ataroja Ardobanas visada jautėsi bejėgis, visiškai priklausomas nuo aplin- 
kybių, kurių negalėjo kontroliuoti. Pačiame savo esaties kamputyje ber- 
niukas visą laiką tikėjosi, kad jam nutiks kažkas baisaus, o po kankinamai 
skausmingo ir bauginančio sužalojimo jis buvo įsitikinęs, kad gyvenimas 
tik blogės. Jis dažnai norėjo numirti. O dabar, stebėdamas, kaip Jondalaras 
paima du prie upelio rastus akmenis ir iš jų, pasitelkęs tik savo įgūdžius ir 
žinias, padirbina naudingą daiktą ir pasiūlo viltį pakeisti pasaulį, jis jautėsi 
sukrėstas. Dobanas bijojo prašyti — jis vis dar niekuo nepasitikėjo, tačiau 
labiau už viską norėjo išmokti gaminti akmeninius įrankius. 

Vyras juto vaiko susidomėjimą ir galvojo, kad būtų puiku turėti daugiau 
titnago ir pamokyti berniuką. Ar šitie žmonės eina į kokius nors vasaros susi- 
rinkimus ar susitikimus, kur galima keistis sumanymais, informacija ir prekė- 
mis? Apylinkėse turėtų būti kokių titnago apdirbėjų, kurie galėtų pamokyti 
Dobaną. Jam reikia įgyti tokių įgūdžių, kad raišumas taptų nebesvarbus. 

Kai Jondalaras iš medžio padirbino iečių mėtyklės pavyzdį, norėda- 
mas parodyti vyrams, kaip ji atrodo ir kaip yra gaminama, keletas vyrų 
pradėjo gaminti keistojo įtaiso kopijas. Iš kai kurių ruošinių Jondalaras 
padarė titnaginius iečių antgalius, o iš stipriausios odos išpjovė plonas 
juostas raiščiams tiems antgaliams pritvirtinti. Ardemunas netgi rado ant 
žemės nukritusį kilniojo erelio lizdą ir parnešė kelias puikias plasnojamą- 
sias plunksnas. Tetrūko iečių kotų. | 

Mėgindamas vieną kotą padaryti iš prastos, bet vietoje esančios me- 
džiagos Jondalaras aštriu kaltu išpjovė gana ilgą, ploną lentos atplaišą. Jis 
jaunesniems vyrams parodė, kaip pritvirtinti antgalį ir plunksnas, pade- 
monstravo, kaip laikyti mėtyklę ir ja naudotis, nors iš tikrųjų ieties sviesti 
negalėjo. O ir iš lentos išpjauti ieties kotą buvo ilgas ir nuobodus darbas - 
medis buvo sausas ir trapus, visiškai neelastingas, lengvai lūžo. 

Reikėjo jaunų, tiesių medelių arba pakankamo ilgio šakos, kurią būtų 
galima ištiesinti; o tam jau reikėtų laužo ir vandens. Jondalaras jautėsi toks 
nusivylęs, kankinosi uždarytas aptvare. Jeigu tik galėtų išeiti paieškoti ko 
nors, iš ko galima būtų pagaminti kotą. Jeigu tik pavyktų įtikinti Ataroją 

jį išleisti. Kai besiruošdamas miegoti jis apie tai užsiminė Ebulanui, vyras 
kė ir nusisuko. Jondalaras pagalvojo, kad jo reakcija pernelyg keista, tačiau 
netrukus tai pamiršo ir užmigo galvodamas apie tai, kur rasti reikiamų 


medžiagų. 


Ataroja taip pat galvojo apie Jondalarą. Ji laukė pramogos, kurią jis teiks 
jai visą ilgą žiemą, svajojo, kaip jį valdys, stebės, kaip jis vykdo jos įsakymus, 
o visiems taps aišku, kad ji galingesnė už tą aukštą, dailų vyrą. Paskui, kai 
baigs su juo linksmintis, turi jam parengusi kitų planų. Ji ėmė svarstyti, ar 
jį jau galima išleisti iš aptvaro ir nuvaryti dirbti. Epadoja užsiminė, kad, jos 
manymu, aptvare kažkas vyksta ir kad į tai įsitraukęs svetimšalis, tačiau ji 
dar nieko tikro neišsiaiškino. „Galbūt atėjo laikas trumpam atskirti jį nuo 
kitų vyrų? - galvojo Ataroja. - Gal įgrūsti jį atgal į narvą? Tai geras būdas 
visiems išmušti iš vėžių. 

Ryte ji pasakė moterims, kad surinktų darbo grupę, į kurią įtrauktų 
ir zelandonietį. Jondalaras džiaugėsi, kad galės išeiti iš to aptvaro, galės 
matyti ne tik pliką žemę ir nusivylusius vyrus. Tai buvo pirmas kartas, kai 
jį išvedė iš aptvaro dirbti, tačiau jis vylėsi, kad pasitaikys proga pasidairy- 
ti jaunų, tiesių medelių. O surasti būdą, kaip juos parsigabenti į aptvarą, 
buvo kita problema. 

Vėliau tą dieną puikuodamasi Jondalaro kailine skranda Ataroja išžy- 
giavo iš žeminės lydima dviejų moterų ir Sarmunos. Vyrai nešė mamutų 
kaulus, kurie anksčiau buvo atgabenti iš kažkokios kitos vietos ir krovė 
ten, kur nurodė Ataroja. Jie plušo visą rytą ir gerokai įdienojus, buvo nieko 
nevalgę ir mažai tegėrę. Nors išėjo iš aptvaro, Jondalaras negalėjo pasidai- 
ryti iečių kotams tinkamų medelių, dar mažiau galvojo apie tai, kaip juos 
nupjauti ir parsigabenti į aptvarą. Jis buvo pernelyg atidžiai stebimas ir 
visiškai neturėjo laiko ilsėtis. Jis buvo ne tik nusivylęs - jis buvo pavargęs, 
alkanas, ištroškęs ir piktas. 

Jondalaras ant žemės padėjo vieną galą kojos kaulo, kurį juodu su Ola- 


munu nešė, atsitiesė ir atsigręžė į ateinančias moteris. Atarojai artėjant jis 

pastebėjo, kokia ji aukšta, aukštesnė už daugumą vyrų. Ji galėjo būti labai 
patraukli. „Kas nutiko, kad ji šitaip nekenčia vyrų?“ - svarstė Jondalaras. 
Kai ji prabilo, aiškiai buvo girdėti sarkazmas, nors žodžių jis nesuprato. 

— Ką gi, zelandonieti, ar pasiruošęs toliau sekti savo pasakas? Aš pasi- 
ruošusi linksmintis, - pašaipiu tonu išvertė Sarmuna. 

— Aš tau ne pasaką sekiau. Kalbėjau tau tiesą, - atkirto Jondalaras. 

— Kad tu keliauji su moterimi, kuri apsižergia arklius? Kur tada toji 
moteris? Jei ji turi tokių galių, kaip kad tu tvirtini, kodėl ji neateina ta- 
vęs išvaduoti? — kalbėjo Ataroja įrėmusi rankas į klubus, tarsi norėdama 
jį įbauginti. 

— Nežinau, kur ji. Norėčiau, kad ateitų. Bijau, kad ji nukrito nuo olos 
kartu su arkliais, kuriuos jūs medžiojote, - atsakė Jondalaras. 

— Meluoji, zelandonieti! Mano medžiotojos nematė moters ant arklio 
nugaros ir tarp arklių nerado jokio moters kūno. Manau, jau girdėjai, kad 
bausmė už vagystę iš sarmunojų yra mirtis, o tu melu bandai nuo to išsi- 
sukti, - pareiškė Ataroja. 

Nerastas kūnas. Sarmunai verčiant, Jondalaras juto užplūstant viltį, 
kad Aila vis dar gali būti gyva. 

— Kodėl tu šypsaisi, kai aš ką tik tau pasakiau, kad bausmė už vagystę 
yra mirtis? Abejoji, kad aš tai padarysiu? - tarė Ataroja rodydama į jį, o 
paskui į save, kad pabrėžtų savo žodžius. 

— Mirtis? — tarė jis ir išbalo. Argi galima ką nors bausti mirtimi už 
maisto paieškas? Jis taip apsidžiaugė pagalvojęs, kad Aila vis dar gali būti 
gyva, kad iš tikrųjų nė nesuprato, ką Ataroja sakė. Kai suprato, sugrįžo 
pyktis. - Arkliai duoti ne vien sarmunojams. Jie visų žemės vaikų. Kaip 
gali jų medžioklę vadinti vagyste? Net jei būčiau medžiojęs arklius, jie 
būtų skirti maistui. 

— Cha! Matai, užklupau tave meluojant. Tu pripažįsti, kad medžiojai 
arklius. 

— Nemedžiojau! Sakiau, jei būčiau medžiojęs, nesakiau, kad medžio- 
jau, - jis dirstelėjo į vertėją. - Paaiškink jai, Sarmuna. Jondalaras iš Zelan- 
donijos, Martonos, ankstesnės Devintojo urvo vadės, sūnus nemeluoja. 

- Dabar tu sakai, kad esi sūnus moters, kuri yra vadė? Šitas zelandonie- 
tis yra nepataisomas melagis. Vieną melą apie stebuklingą moterį priden- 

— Pažįstu daug moterų, kurios yra vadės. Tu ne vienintelė vadė moteris, 
Ataroja. Daug mamutojų moterų yra vadės, - pasakė Jondalaras. 

— Jos dalijasi valdžia su vyrais! 

— Mano motina dešimt metų buvo vadė. Ji tapo vade, kai mirė jos vy- 
ras, ir ji su niekuo valdžia nesidalijo. Ją gerbė ir vyrai, ir moterys, ir ji savo 
noru atidavė vadovavimą mano broliui Joharanui. Žmonės to nenorėjo. 

— Gerbiama ir vyrų, ir moterų? Tik paklausykit! Manai, nepažįstu 
vyrų, zelandonieti? Manai, niekada neturėjau poros? Ar aš tokia bjauri, 
kad joks vyras manęs nenorėtų? 

Ataroja beveik spiegė, o Sarmuna vertė kone tuo pačiu metu, tarsi ži- 
notų žodžius, kuriuos vadė pasakys. Jondalaras galėjo beveik pamiršti, kad 
už ją kalba šamanė, atrodė, tarsi pats klausytų ir suprastų Ataroją, tačiau 
bejausmis šamanės tonas suteikė žodžiams keisto objektyvumo, atsiejo 
nuo moters, kuri elgėsi taip agresyviai. Atarojai piktai pamokslaujant, jos 
akyse atsirado kartus, trikdantis žvilgsnis. 

— Mano pora čia buvo vadas. Jis buvo stiprus vadas, stiprus vyras, - 
Ataroja patylėjo. 

— Daug yra stiprių žmonių. Jėga nepadaro vadu, - atkirto Jondalaras. 

Ataroja jo nė negirdėjo. Ji nesiklausė. Ji nutilo tik tam, kad sukauptų 
savo mintis, sutelktų prisiminimus. 

— Brugaras buvo toks stiprus vadas, kad kasdien mušdavo mane, jog tai 
įrodytų, — ji prunkštelėjo. - Argi neapmaudu, kad suvalgyti grybai buvo 
nuodingi? — ji pagiežingai nusišypsojo. - Sąžiningoje kovoje įveikiau jo 
sesers sūnų, kad tapčiau vade. Jis buvo silpnavalis. Jis mirė, - ji dirstelėjo 
į Jondalarą. - O tu nesi ištižėlis, zelandonieti. Ar nenorėtum gauti progą 
susikauti su manimi dėl savo gyvybės? 

— Neturiu jokio noro su tavimi kautis, Ataroja. Aš ginsiuosi, jeigu teks 
tai daryti. 

— Ne, tu nekovosi su manimi, nes žinai, kad pralaimėtum. Aš moteris. 
Mano pusėje Munos galios. Motina pagerbė moteris; tai jos atneša gyvy- 
bę. Jos turi būti vadės, - pasakė Ataroja. | 

— Ne, - atkirto Jondalaras. Kai kurie žmonės krūpčiojo, kai vyras taip 
atvirai prieštaravo Atarojai. — Lyderystė nebūtinai priklauso Motinos 
palaimintajam, taip kaip nebūtinai tam, kuris yra fiziškai stiprus. Uogų 

rinkėjų vadas, pavyzdžiui, yra tas, kuris žino, kur auga uogos, kada jos 
prisirpsta ir kada geriausia jas raškyti, - Jondalaras rėžė savo pamokslą. — 
Vadas turi būti patikimas, teisingas. Jis turi žinoti, ką daro. 

Ataroja rūsčiai žvelgė į vyrą. Jondalaro žodžiai neturėjo jai poveikio, ji 
klausėsi tik savo patarimų, tačiau jai nepatiko to svetimšalio balso tonas, 
tarsi jis manytų, jog turi teisę kalbėti taip laisvai arba tikisi jai ką pasakyti. 

— Svarbu, koks tikslas, - kalbėjo Jondalaras. - Medžioklei vadovauja 
tas, kuris žino, kur laikosi žvėrys ir kada jie ten bus, tas, kuris geba juos su- 
sekti, labiausiai patyręs medžiotojas. Martona visada sakydavo, kad žmo- 
nių vadas turi rūpintis žmonėmis, kuriems vadovauja. Tie, kurie nesirūpi- 
na, ilgai nebūna vadais, - Jondalaras dėstė, liejo savo pyktį, liko abejingas 
rūsčiam Atarojos žvilgsniui. - Koks skirtumas, moteris tai ar vyras? 

— Daugiau neleisiu vyrams būti vadais, - pertraukė jį Ataroja. - Čia 
vyrai žino, kad vadovauja moterys, nuo mažumės jie auginami taip, kad 
tai suprastų. Čia medžiotojos yra moterys. Mums nereikia, kad vyrai sektų 
pėdsakais ar vadovautų. Manai, moterys negali medžioti ? 

- Žinoma, moterys gali medžioti. Mano motina medžiojo dar prieš 
tapdama vade, o moteris, su kuria keliauju, yra viena geriausių man žino- 
mų medžiotojų. Ji mėgsta medžioti ir yra puiki pėdsekė. Aš galiu nusviesti 
ietį toliau, tačiau ji taiklesnė. Ji gali numušti paukštį danguje arba bėgantį 
triušį vieninteliu savos svaidyklės akmeniu. 

— Kiek pasakų! - prunkštelėjo Ataroja. - Kaip lengva šitaip tvirtinti 
apie moterį, kuri neegzistuoja. Mano moterys nemedžiojo. Joms nebuvo 
leidžiama. Kai Brugaras buvo vadas, nė vienai moteriai nebuvo leista liesti 
ginklų, todėl, kai tapau vade, mums nebuvo lengva. Niekas nežinojo, kaip 
medžioti, tačiau aš jas išmokiau. Matai tuos mokomuosius taikinius? 

Ataroja parodė į eilę tvirtų stulpų, įkastų į žemę. Anksčiau Jondalaras 
juos pastebėjo, bet nežinojo, kam jie skirti. Dabar jis pamatė didelę arklio 
skerdenos dalį, kabančią nuo storo medinio kablio viršuje. Skerdenoje 
stirksojo kelios ietys. : 

— Visos moterys kiekvieną dieną privalo treniruotis ir ne tik besti ie- 
tis pakankamai tvirtai, kad nugalabytų žvėrį, bet ir jas mėtyti. Geriausios 
tampa mano medžiotojomis. Vis dėlto dar prieš išmokdamos pasidaryti ir 
naudoti ietis mes galėjome medžioti. Yra tokia uola į šiaurę nuo čia, netoli 

nuvarydavo arklius. Mes išmokome šitaip juos medžioti. Nesudėtinga pri- 
versti arklius paniškai bėgti nuo uolos, jei pavyksta juos privilioti. 

Ataroja akivaizdžiai išdidžiai dirstelėjo į Epadoją. 

— Epadoja suprato, kad arkliai labai mėgsta druską. Ji liepia mote- 
rims rinkti šlapimą ir panaudoja jį tam, kad nuvestų arklius ten, kur rei- 
kia. Mano medžiotojos yra mano vilkės, - pareiškė Ataroja šypsodamasi 
aplink susirinkusioms moterims su ietimis. 

Jos akivaizdžiai mėgavosi vadės pagyromis, jai kalbant atsistojo tiesiau. 
Anksčiau Jondalaras ne itin kreipė dėmesį į jų aprangą, tačiau dabar su- 
vokė, kad visos medžiotojos vilki ką nors iš vilkenos. Daugumos jų gob- 
tuvai buvo apkraštuoti vilko kailiu, bent vienas vilko dantis, tačiau dažnai 
daugiau, tabalavo joms ant kaklo. Kitų moterų skrandų rankogaliai arba 
palankas, arba ir viena, ir kita, taip pat buvo apkraštuoti vilkena, matė- 
si įsiūtos puošnios juostos. Epadojos gobtuvas visas buvo vilko kailio, su 
dalimi vilko snukio, iš kurio kaip puošmena viršuje styrojo apnuogintos 
iltys. Ir jos skrandos palankas, ir rankogaliai buvo apkraštuoti vilko kailiu, 
nuo pečių priekyje karojo vilko letenos, o nuo vilkenos įsiuvo nugaroje per 
vidurį - pūkuota uodega. 

— Jų ietys yra jų iltys, jos medžioja visa gauja ir parneša maisto. Jų pėdos 
yra jų letenos, jos visą dieną gali bėgti pastoviu greičiu ir toli nubėga, - 
ritmingai pasakojo Ataroja. Jondalaras buvo tikras, kad tai būdavo kar- 
tojama dažnai. - Epadoja yra jų vadė, zelandonieti. Nė nemėginčiau jos 
pergudrauti. Ji labai sumani. 

— Neabejoju, — atsakė Jondalaras. Suprato, kad vienas jis moterų-vilkių 
niekada neįveiks. Drauge jis taip pat juto lengvą susižavėjimą tuo, kaip tos 
moterys išmoko medžioti, nors pradėjo nuo tokių menkų žinių. - Manau, 
kad tik švaistomas laikas, kai vyrai dykinėja, - jie galėtų įnešti ir savo dalį: 
padėti medžioti, rinkti maistą, gaminti įrankius. Tada vienoms moterims 
nereikėtų taip sunkiai dirbti. Nesakau, kad moterys to nesugeba, tačiau 
kodėl jos vienos turi tai daryti ir už vyrus, šitaip alintis? 

Ataroja nusijuokė aštriu, beprotišku juoku, nuo kurio Jondalarą net 
šiurpas nupurtė. | 

— Svarsčiau apie tai. Moterys suteikia gyvybę. Kam apskritai reikia 
vyrų? Kai kurios moterys vis dar nenori atsisakyti vyrų, tačiau kokia iš jų 

jau nesijaudiname dėl to, kaip suteikti vyrams malonumų. Užuot dalijusios 
židiniu su vyrais, kartu gyvena moterys. Jos dalijasi darbais, padeda viena 
kitai auginti vaikus, supranta viena kitą. Kai šalia neliks vyrų, Motina turės 
sumaišyti moterų dvasias ir gims tik mergaitės. 

„Ar tai pasiteisins? — svarstė Jondalaras. - Samodunas sakė, kad per 
pastaruosius metus gimė labai mažai vaikų.“ Staiga jis atsiminė keistą Ailos 
idėją apie tai, kad per malonumus, kuriais dalijasi vyras ir moteris, moters 
viduje pradeda augti nauja gyvybė. Ataroja vyrus ir moteris laiko atskirai. 
Ar gali būti, kad todėl gimsta tiek mažai vaikų? 

— Kiek vaikų gimsta? - pasmalsavo jis. 

— Nedaug, tačiau keli gimė, o kur gimė keli, gali gimti ir daugiau. 

— Ar visos buvo mergaitės? - toliau kamantinėjo Jondalaras. 

— Vyrai vis dar per arti. Tai trikdo Motiną. Gana greitai visi vyrai dings, 
tada ir pažiūrėsim, kiek gims berniukų, - atrėžė Ataroja. 

— Arba kiek apskritai gims vaikų, — tarstelėjo Jondalaras. - Didžiojo 
Motina Žemė sukūrė vyrus ir moteris. Taip, kaip ji, moterys yra palaimintos 
gimdyti ir berniukus, ir mergaites, tačiau Motina sprendžia, kurio vyro dvasią 
sumaišyti su moters. Ar tu tikrai manai, kad gali pakeisti tai, kas jos skirta? 

— Nebandyk man aiškinti, ką Motina darys! Tu nesi moteris, zelandonie- 
ti, - paniekinamai sviedė ji.-- Tau tiesiog nepatinka pripažinti, kad esi toks 
nieko vertas, o gal tu nenori atsisakyti malonumų? Dėl to viskas, tiesa? 

Staiga Ataroja pakeitė toną, ėmė apsimestinai meilikauti. 

— Nori malonumų, zelandonieti? Jei nekovosi sa manimi, kaip atgausi 
laisvę? A, žinau! Malonumai. Ataroja gali užsigeisti suteikti malonumų ro- 
kiam stipriam, dailiam vyrui. Tik ar tu gali suteikti malonumų Atarojai ? 

Nepasikeitęs Sarmunos balsas pasikeitus Atarojos tonui staiga leido 
Jondalarui suvokti, kad visi girdimi žodžiai yra verčiami. Vienas dalykas yra 
kalbėti vietoj Atarojos, visai kas kita - kalbėti Atarojos balsu. Sarmuna ga- 
lėjo išversti žodžius, bet negalėjo persikūnyti į tą moterį. Sarmunai verčiant 
toliau, Jondalaras girdėjo abi moteris. 

— Toks dailus, toks tobulas, jis galėtų būti pačios Motinos pora. Pažiū- 
rėkit, jis net aukštesnis už Ataroją, nedaug tokių vyrų. Daugeliui moterų 
suteikei malonumą, tiesa? Viena tokio dailaus vyro mėlynomis akimis šyp- 
sena, ir moteris ropščiasi į tavo kailius. Ar tu jas visas pamalonini, zelando- 

Jondalaras nenorėjo atsakyti. Taip, buvo laikas, kai jis teikė malonumus 
daugeliui, tačiau dabar tetroško tik Ailos. Artinosi sielvarto skausmas. Kas 
jis be jos? Koks skirtumas, liks jis gyvas ar mirs? 

— Zelandonieti, jei suteiksi Atarojai didelį malonumą, galėsi eiti. Ata- 
roja žino, kad tu tai gali, - aukšta, patraukli vadė ėmė gundomai artin- 
tis. - Matai? Ataroja padovanos save. Parodykim visiems, kaip stiprus vy- 
ras dovanoja moteriai malonumus. Pasidalyk Munos, Didžiosios Motinos 
Žemės, dovanomis su Ataroja, Jondalarai iš Zelandonijos. 

Ji apsivijo rankomis jo kaklą ir prisispaudė. Jondalaras nesureagavo. Ji 
pabandė jį pabučiuoti, tačiau jis buvo per aukštas ir nepasilenkė. Ji nebuvo 
pratusi prie aukštesnio vyro, nedažnai jai tekdavo vyro siekti, mažai buvo 
tokių, prie kurių nereikėdavo lenktis. Ji pasijuto kvailai ir užsiliepsnojo 
įtūžiu. 

— Zelandonieti! Aš noriu su tavimi sugulti ir suteikti tau galimybę iš- 
silaisvinti! 

— Tokiomis aplinkybėmis aš nesidaliju Motinos dovanomis, - atsakė 
Jondalaras. Jo tylus, valdomas balsas išdavė didelį sielvartą, tačiau jis to 
neslėpė. Kaip ji drįsta šitaip įžeisti Motiną! Motinos dovana yra šventa, 
ja reikia dalytis noriai ir džiaugsmingai. Jei sutiktų, paniekintų Motiną. 
Supykdytų ir įžeistų Motiną lygiai taip pat, kaip ir pasinaudodamas mote- 
rimi prieš jos valią. - Nenoriu su tavim sugulti ir nesidalysiu su tavimi jos 
dovana, Ataroja. 

Jondalaras galėjo sureaguoti į Atarojos kvietimą, tačiau liko nuoširdus. 
Jis buvo jaudinantis, dailus vyras, turėjo tinkamos patirties. Jis patiko dau- 
gumai moterų, sulaukdavo pasiūlymų dalytis malonumais, jį patį trauk- 
davo prie moterų. Ataroja, kad ir kaip gundomai vaikščiojo, kad ir kaip 
stengėsi, nesužadino jame nė kibirkštėlės geismo. Net jei būtų mėginęs, jis 
nebūtų galėjęs jos pamaloninti. 

Išgirdusi vertimą Ataroja apstulbo. Dauguma vyrų labai noriai būtų 
dalijęsi malonumų dovana su dailia moterimi, kad tik atgautų laisvę. Ne- 
laimingi keliautojai, ėję per jos teritoriją ir sučiupti medžiotojų, paprastai 
stverdavosi progos taip lengvai pabėgti nuo sarmunojų moterųy-vilkių. 
Nors kai kurie dvejodavo, abejodavo ir spėliodavo, ką ji bus sumaniusi, 
niekas tiesiai jos pasiūlymo neatsisakė. Netrukus paaiškėdavo, kad jie abe- 

— Tu atsisakai... - negalėdama patikėti pratrūko vadė. Vertimas buvo 
išsakytas be jausmų, tačiau vertėjos reakcija buvo panaši. - Tu atsakei Ata- 
rojai! Kaip drįsai ją atstumti! — spiegė vadė, tada atsisuko į moteris-vil- 
kes. - Išrenkite jį ir pririškite prie taikinio. 

Apskritai toks visą laiką ir buvo jos sumanymas, tačiau ji neplanavo 
taip greitai jį įgyvendinti. Vadė norėjo, kad Jondalaras ją smagintų visą 
ilgą, atšiaurią žiemą. Ji mėgavosi galvodama, kad galės kamuoti vyrą laisvės 
pažadais mainais už malonumus. Jai tai buvo ironijos viršūnė. Šitaip ji že- 
mino vyrus, visiškai pamindavo jų orumą, o privertusi juos daryti viską, ko 
ji nori, Ataroja pasiruošdavo baigiamajam žaidimui: jeigu ji pasakydavo, 
kad leis vyrams išeiti, jei jie išsirengs nuogai, jie tai padarydavo tikėdamie- 
si, kad pagaliau pakankamai ją pamalonins. 

Deja, joks vyras negalėjo suteikti Atarojai malonumo. Vaikystėje ji 
buvo išnaudojama, tad tik ir laukė progos susijungti su galingu kitos gru- 
pės vadu. Tada paaiškėjo, kad vyras, su kuriuo susijungė, dar blogesnis nei 
situacija, iš kurios ji ištrūko. Jo malonumai visada sutapo su skausmingais 
smūgiais ir pažeminimu, kol ji galiausiai pasipriešino ir savo vyrui sukėlė 
skausmingą, žeminančią mirtį. Ji pernelyg gerai išmoko pamoką - Atarojai 
mažai rūpėjo dalytis Motinos dovana su vyru ar netgi moterimi. Ji pati sau 
suteikdavo malonumą stebėdama, kaip vyrai lėtai ir skausmingai miršta. 

Kai ilgai neužsukdavo jokių svečių, Ataroja netgi žaisdavo su sarmuno- 
jų vyrais, tačiau kai pirmi du ar trys krito nuo jos „malonumų, jie suprato, 
koks tai žaidimas, ir jo nebežaisdavo. Vyrai tik melsdavo dėl savo gyvybių. 
Ji paprastai, bet ne visada, nusileisdavo tiems, kurie turėjo juos užtariančių 
moterų. Buvo moterų, kurios nepritarė vadės požiūriui — jos nesuprato, 
kad tai jų labui reikia išnaikinti vyrus, — tačiau šias motėris buvo galima 
valdyti per joms artimus vyrus, todėl tų vyrų Ataroja nežudė. 

Keliautojai paprastai pasirodydavo šiltuoju metų laiku. Per žiemos šal- 
čius žmonės nenuklysdavo labai toli, ypač tie, kurie leisdavosi į kelionę. O 
pastaruoju metu keliautojų apskritai buvo mažiau, praėjusią vasarą nepa- 
sirodė nė vienas. Keliems vyrams tik per laimingą atsitiktinumą pavyko 
pasprukti, pabėgo ir kelios moterys. Jie įspėjo kitus. Dauguma žmonių, 
išgirdę šias istorijas, perduodavo jas kaip gandus arba fantastinius pasako- 
jimus, tačiau gandų apie nuožmias moteris-vilkes vis daugėjo, ir žmonės 

Ataroja apsidžiaugė, kai buvo atgabentas Jondalaras. O dabar paaiškė- 
jo, kad jis blogesnis nei kuris iš jos pačios vyrų. Jis nesileido į jos žaidimus, 
jis net nesuteikė jai pasitenkinimo melsdamas paleisti. Jei būtų maldavęs, 
gal ji būtų leidusi jam pagyventi kiek ilgėliau, vien dėl malonumo pasijusti 
galingai. 

Gavusios komandą Atarojos moterys-vilkės nuskubėjo prie Jondalaro. 
Jis smarkiai pasisuko, nuspyrė jų ietis ir kelioms smarkiai kumštelėjo. Gal 
būtų net išsilaisvinęs, tačiau moterų tiesiog buvo daugiau. Jis kovojo net 
moterims perpjovus jo tunikos ir kelnių raiščius, nepasidavė ir išrengtas 
nuogai. Moterys to tikėjosi ir prie belaisvio kaklo laikė aštrius peilius. 

Nuplėšusios vyro tuniką ir apnuoginusios jo krūtinę moterys surišo 
jam rankas, per vidurį paliko atkarpą neįtemptos virvės, paskui pakėlė jį 
ir rankomis virš galvos pakabino nuo aukštos gembės ant taikinio stulpo. 
Jis spardėsi, kol jos movė kelnes ir batus, užpuolikėms skėlė kelis stiprius 
smūgius, tačiau toks pasipriešinimas tik kurstė moterų įniršį. Ir jos žinojo, 
kad gali tą vyrą suvaldyti. 

Kai jis nuogas kabėjo ant stulpo, jos visos atsitraukė, žiūrėjo ir vaipė- 
si, atrodė tokios patenkintos savimi. Kad ir koks Jondalaras buvo didelis 
ir stiprus, jo kova jokios naudos neatnešė. Vyro kojų pirštai vos vos lietė 
žemę ir buvo aišku, kad dauguma vyrų būtų ten tabalavę. Jis juto šiokį 
tokį saugumą liesdamas žemę ir Didžiajai Motinai Žemei siuntė miglotą, 
bežodę maldą, prašydamas išvaduoti iš šio netikėto ir siaubingo pažemi- 
nimo. 

Ataroja susidomėjo ryškiu randu ant Jondalaro šlaunies, ties kirkšni- 
mis. Jis buvo gerai sugijęs. Jondalaras niekada nė neužsiminė, kad buvo 
taip smarkai sužeistas, nė kiek nešlubčiojo, nesaugojo tos kojos. Jei jis toks 
stiprus, gal iškabos ilgiau nei kiti? Vyras dar gali nors kiek ją palinksminti. 
Tai pagalvojusi ji nusišypsojo. 

Šaltas Atarojos vertinimas sukėlė Jondalarui abejonių. Jis juto, kaip 
nuo vėjo oda eina pagaugais, visas drebėjo, bet ne tik nuo šalčio. Kai pa- 
kėlė galvą, pamatė, kad Ataroja jam šypsosi. Jos veidas buvo išraudęs, ji 
tankiai alsavo; atrodė patenkinta ir keistai jausminga. Jos pasitenkinimas 
visada buvo didesnis, jei žmogus, kuriuo ji save malonino, būdavo gražus. 
Iškreiptu būdu traukiama prie aukšto, nesuvokiamai žavaus vyro Ataroja 

Jis dirstelėjo skersai baslių tvoros žinodamas, kad vyrai taip pat stebi 
pro aptvaro plyšius. Jis spėliojo, kodėl jie jo neįspėjo. Akivaizdu, kažkas 
panašaus nutinka ne pirmą kartą. Ar būtų kokia nauda, jei būtų įspėję? Ar 
jis tiesiog būtų baimingai laukęs šio susidūrimo su vade? Galbūt jie manė, 
kad jam geriau nieko nežinoti? 

Tiesą sakant, vyrai tarpusavyje apie tai kalbėjo. Jiems visiems patiko 
zelandonietis, jie žavėjosi jo įrankių gamybos įgūdžiais. Visi tikėjosi, kad 
apsiginklavus aštriais jo pagamintais peiliais ir įrankiais vis dėlto pasitai- 
kys proga išsilaisvinti. Jie visada dėl to jį prisimins, tačiau kiekvienas šir- 
dyje žinojo, kad jei ilgai nepasitaikys naujų belaisvių vyrų, Ataroja ant 
kuolo pakabins kurį nors iš jų. Keletas jų jau buvo ten kabėję ir žinojo, kad 
nusižeminimas ir maldavimai jos nesujaudins ir mirtinas žaidimas nebus 
atidėtas. Vyrai slapčia džiaugėsi zelandoniečio atsisakymu paklusti vadės 
reikalavimams, tačiau bijojo kokiu nors triukšmu į save patraukti dėmesį. 
Jie tylomis stebėjo, kaip rutuliojasi jau žinomas scenarijus, kiekvienas juto 
užuojautą, baimę ir menką gėdos dūrį. 

Vadė tikėjosi, kad ne tiktai moterys-vilkės, bet ir visos stovyklos mote- 
rys taps vyrui kritusio išbandymo liudytojomis. Dauguma jų nekentė to- 
kio elgesio, tačiau bijojo Atarojos, netgi jos medžiotojų. Moterys stengėsi 
stovėti kuo toliau nuo visos scenos. Kai kurias netgi pykindavo stebint, 
bet, jei jos neateidavo žiūrėti, kitą kartą Ataroja pasirinkdavo jų pažįstamą 
vyrą. Kelios moterys bandė pabėgti, ir kai kurioms pasisekė, tačiau daugu- 
ma buvo sučiuptos ir pargabentos atgal. Jei aptvare buvo vyrų, kurie joms 
rūpėjo, - poros, broliai, sūnūs, - kaip bausmę moterys turėjo stebėti, kaip 
jie ištisas dienas kamuojasi narve be maisto ir vandens, o kartais, nors tai 
įvykdavo retai, jos ir pačios būdavo pasodinamos į narvą. 

Labiausiai įsibaiminusios buvo moterys, auginančios berniukus. Jos 
nežinojo, kas nutiks jų sūnums, ypač po to, kai pamatė, ką Ataroja padarė 
Odevanui ir Ardobanui. Labiausiai išsigandusios buvo dvi kūdikių moti- 
nos ir nėščia moteris. Ataroja jomis džiaugėsi, vaišino ypatingais skanės- 
tais ir rūpinosi jų gerove, tačiau abi slėpė baisią paslaptį ir bijojo, kad, jei 
Ataroja ją išsiaiškins, jos gyvenimą baigs kabėdamos ant taikinių stulpo. 

Vadė žengė į priekį ir paėmė ietį. Jondalaras pastebėjo, kad ietis sunki 
ir gremėzdiška, nevalingai pamanė, kaip galėtų padaryti geresnę. Storas 


antgalis, nors ir apgailėtinai išskaptuotas, vis dėlto buvo aštrus. Jis stebėjo, 

kaip moteris rūpestingai nusitaiko, ir matė, kad taikosi žemai. Ji neketino 
žudyti vyro — norėjo jį suluošinti. Jondalaras suprato, jog būdamas nuogas 
yra atviras bet kokiam sužeidimui, ir nugalėjo norą pakelti kojas ir mėginti 
nors kiek apsiginti. Vyrui atrodė, kad netekęs atramos būtų dar pažeidžia- 
mesnis, o keldamas kojas parodytų savo baimę. 

Ataroja prisimerkusi jį stebėjo, suprato, kad vyras jos bijo, ir tuo mėga- 
vosi. Dauguma vyrų maldauja. Ji žinojo, kad šitas nemaldaus, bent jau ne 
iš karto. Ataroja pasiruošė sviesti ietį. Jondalaras užsimerkė ir pagalvojo 
apie Ailą. Spėliojo, gyva ji ar mirusi, ar jos sumaitotas kūnas palaidotas 
po arklių kaimene uolos papėdėje. Šios mintys kėlė aštresnį skausmą nei 
sukeltų ieties dūris. Jondalaras suprato, kad, jeigu Aila mirusi, gyvenimas 
vis tiek nebeturi jokios prasmės. 

Staiga vyras išgirdo dunkstelėjimą - tai ietis pataikė į taikinį, tačiau 
virš jo, o ne į kūną. Jis parkrito ant kelių, nes jo rankos atsilaisvino. Jis 
dirstelėjo į rankas ir pamatė, kad perkirsta trumpa, laisva virvės atkarpa, 
kuri buvo permesta per gembę. Ataroja vis dar laikė ietį rankoje. Taigi vir- 
vę perkirtusią ietį sviedė ne ji. Jondalaras pakėlė akis į taikinio stulpą ir 
pamatė dailią, gana mažą ietį su titnago antgaliu, įsimigusią prie gembės. 
Plunksnuotas jos drūtgalys tebevirpėjo. Virvę perkirto plonas, kruopščiai 
išskaptuotas antgalis. Jis pažino tą ietį! 

Jondalaras atsigręžęs pažvelgė ta kryptimi, iš kurios atskriejo ietis. Iš 
karto už Atarojos jis pamatė kažką judant. Vaizdas išskydo, vyro akys pri- 
sipildė palengvėjimo ašarų. Jis vos galėjo patikėti. Ar tai tikrai gali būti ji? 
Ar ji gyva? Jis pažvelgė žemyn ir kelis kartus sumirksėjo, kad matytų aiš- 
kiau, o keldamas akis pamatė keturias beveik juodas kojas, kurios priklausė 
geltonam arkliui su moterimi ant nugaros. 


— Aila! - suriko jis. - Tu gyva! 


Ataroja atsisuko pasižiūrėti, kas sviedė ietį. Iš tolimojo lauko galo iš 
karto už stovyklos ji pamatė ant arklio atjojančią moterį. Moters skrandos 
gobtuvas buvo atmestas, jos šviesūs plaukai ir tamsiai geltonas arklio kailis 
atrodė tokio panašaus atspalvio, kad baisusis vaiduoklis iš tikrųjų atrodė 
kaip vienas kūnas. „Ar galėjo ietį sviesti moteris-arklys? — svarstė ji. - Kaip 
galima sviesti ietį iš tokio atstumo?“ Tada ji pamatė, kad moteris rankoje 
laiko kitą ietį. 

Stingdantys baimės pirštai nuropojo Atarojos skalpu, atrodė, plaukai 
stojasi piestu, tačiau šaltas, dilgsintis siaubas, kurį ji pajuto tą akimirką, 
mažai ką bendra turėjo su tokiu tikru dalyku kaip ietis. Jos matomas vai- 
duoklis nebuvo moteris; šituo ji buvo tikra. Staigaus aiškumo akimirką ji 
suprato visą nenusakomą savo bjauraus elgesio žiaurumą ir per lauką šuo- 
liuojančią figūrą matė kaip vieną iš Motinos deivių, kerštaujančią dvasią, 
atsiųstą nešti atpildą. Giliai širdyje Ataroja ją net pasveikino; kaip jai pa- 
lengvės, jei šio pasaulio košmaras pasibaigs. 

Ne vienintelė vadė išsigando keistosios moters ant arklio. Jondalaras 
bandė jiems pasakyti, bet niekas netikėjo. Niekas niekada net nepagalvojo 
apie ant arklio jojantį žmogų; netgi tai išvydus buvo sunku patikėti. Staigus 
Ailos pasirodymas sukrėtė kiekvieną žmogų. Vienus tik išgąsdino moters 
ant arklio keistumas ir nežinomybė, kiti žvelgė į jos šiurpulingą pasirodymą 
kaip į kito pasaulio galių ženklą, trečius apėmė bloga nuojauta. Dauguma 
matė ją kaip Ataroja: tai jų asmeninė keršytoja, jų paties sąžinės priekaiš- 
tas dėl blogų darbų. Ne vienas žmogus, Atarojos padrąsintas ar priverstas, 
vykdė pasibaisėtinas žiaurybes, leido joms vykti arba jas kurstė, o vėliau, 
tyliomis nakties akimirkomis, giliai sieloje juto gėdą arba atpildo baimę. 

Netgi Jondalarui akimirką dingojosi, kad Aila iš kito pasaulio sugrįžo 
išgelbėti jam gyvybę. Tą akimirką jis tikėjo, kad, jei ji panorėtų, galėtų tai 
padaryti. Jis stebėjo, kaip ji neskubriai artinasi, tyrinėjo kiekvieną jos dale- 
lę, rūpestingai, su meile, norėjo pripildyti savo akis reginio, kurio, galvojo, 
„niekada nebepamatys: jo mylima moteris, jojanti ant pažįstamos kumelės. 
Jos veidas buvo įraudęs nuo šalčio, o plaukų sruogos, išsilaisvinusios iš su- 
rištos ties sprandu juostelės, plaikstėsi vėjyje. Nedideli šilto oro debesys 
kilo sulig kiekvienu ir moters, ir arklio iškvėpimu. Tada Jondalaras staiga 
susivokė esąs nuogas ir ėmė kalenti dantimis. 

Ant kailinės skrandos Aila buvo apsijuosusi daiktų nešiojimo diržą, o 
jo kilpoje buvo įkištas mamuto ilties durklas — Taluto dovana. Taip pat 
makštyse tabalavo jo dovanotas peilis mamuto kaulo rankena, dirže jis 
matė ir savo kirvuką. Nudėvėtas ūdros kailio vaistų. krepšelis kabėjo prie 
diržo iš kitos pusės. 

Lengvai ir grakščiai arkliu jojanti Aila atrodė bauginamai tikra ir pa- 
sitikinti savimi, tačiau Jondalaras pastebėjo, jog moteris labai įsitempusi. 
Dešinėje rankoje ji laikė svaidyklę, o jis žinojo, kokiu greičiu iš tokios pa- 
dėties ji gali paleisti akmenį. Kairiąja ranka, kurioje, jis buvo tikras, slepia 
porą akmenukų, ji prilaikė ietį, įstatytą į iečių mėtyklę, atremtą skersai 
Yhaha gugos nuo Ailos dešinės kojos iki kumelės kairiojo peties. Daugiau 
iečių stirksojo iš žolių nuaustame laikiklyje iš karto už jos kojos. 

Artėdama Aila pastebėjo, kaip aukštosios vadės veide atsispindi vidinės 
reakcijos, pasirodo sukrėtimas ir baimė, neviltis aiškumo akimirką. Mote- 
riai ant arklio artėjant, tamsa ir šviesą slopinantys šešėliai vėl aptraukė va- 
dės sąmonę. Ataroja primerkusi akis stebėjo šviesiaplaukę moterį, paskui 
lėtai nusišypsojo iškreipta, pagiežos kupina šypsena. 

Aila nebuvo mačiusi bepročių, bet įvertino nesąmoningą Atarojos iš- 
raišką ir suprato, kad šitos moters, kuri grasino Jondalarui, reikėtų bai- 
mintis; ji yra hiena. Moteris ant arklio nugalabijo ne vieną mėsėdį ir žino- 
jo, kokie nenuspėjami jie gali būti, tačiau nekentė tik hienų. Hienos Ailai 
asocijavosi su pačiais blogiausiais žmonėmis. Ataroja buvo hiena - pavo- 
jinga, piktavališka blogio apraiška. Tuo žmogumi negalima pasitikėti. 

Aila piktai delbė aukštąją vadę, tačiau atidžiai stebėjo visą moterų gru- 
pę, įskaitant nustėrusią moterį-vilkę. Budrumas ją ir išgelbėjo. Atsidūrusi 


per kelias pėdas nuo Atarojos, akies kampučiu Aila pastebėjo šone kažką 


— 
527 A 


JEAN M. AUEL 


sėlinant. Taip staigiai, kad net buvo sunku susekti, akmuo atsidūrė svaidy- 
klėje, sušvilpė ir nuskriejo. 

Epadoja suinkštė iš skausmo ir griebėsi už rankos, o ietis tarkštelėjo ant 
sušalusios žemės. Aila būtų sulaužiusi jai kaulą, jei būtų norėjusi, tačiau 
ji sąmoningai nusitaikė į moters žastą ir akmenį sviedė nelabai smarkiai. 
Netgi dabar tų medžiotojų vadė kurį laiką turės labai skausmingą mėlynę. 

- Liepk ietininkėms liautis, Ataroja! - pareikalavo Aila. 

Jondalarui prireikė akimirkos suprasti, kad ji kalba keista kalba, - jis 
nesuprato, tik suvokė, ką ji sako. Tada apstulbo suvokęs, kad žodžius ji tarė 
sarmunojiškai! Kaip Aila galėjo mokėti sarmunojiškai ? Juk anksčiau nėra 
girdėjusi tos kalbos. Ar yra? 

Ir vadė nustebo išgirdusi, kaip visiškai nepažįstama moteris kreipiasi į 
ją vardu, tačiau labiau buvo sukrėsta girdėdama Ailos kalbos ypatingumą: 
ji priminė tarsi svetimšališką kalbėseną, ir vis dėlto reiškė ką kita. Balsas 
pažadino jausmus, kuriuos Ataroja buvo beveik pamiršusi: palaidotus 
prisiminimus sudėtingų emocijų, įskaitant baimę, kurios pripildė ją jaudi- 
nančio nerimo. Tai sustiprino jos įsitikinimą, kad prisiartinusi figūra nėra 
paprasčiausia moteris ant arklio. 

Jau seniai ji nieko panašaus nejuto. Atarojai nepatiko priežastys, iš- 
provokavusios tokius jausmus; jai dar mažiau patiko, kad apie tai buvo 
priminta dabar. Tai vertė ją nervintis, jaudintis ir pykti. Ji norėjo išstumti 
prisiminimus, jų atsikratyti, visiškai sunaikinti, kad jie niekada negrįžtų. 
Tik kaip tai padaryti? Ji dirstelėjo į ant arklio sėdinčią Ailą ir akimirksniu 
nusprendė, kad tai šviesiaplaukės moters kaltė. Ji yra toji, kuri viską sugrą- 
žino: ir jausmus, ir prisiminimus. Jei moteris dings, bus sunaikinta, kartu 
viskas pragaiš, ir viskas vėl bus kaip buvę. Savo greitu, beprotybės paveiktu 
protu Ataroja pradėjo svarstyti, kaip sunaikinti moterį. Jos veide pasklido 
sukta, išradinga šypsena. 

— Ką gi, atrodo, zelandonietis vis dėlto sakė tiesą, - pradėjo ji. - Tu pa- 
sirodei kaip tik laiku. Męs manėme, kad jis bandė pavogti mėsą, o mums 
vargiai patiems jos pakanka. Tarp sarmunojų bausmė už vagystę yra mir- 
tis. Jis sekė mums kažkokias pasakas apie jodinėjimą arkliais, tačiau pati 
supranti, kodėl mums tai atrodė neįtikėtina... - Ataroja pastebėjo, kad jos 


žodžiai neverčiami ir nutilo. - Sarmuna! Tu nesakai mano žodžių, - kirto 

Sarmuna spoksojo į Ailą. Ji prisiminė, kaip viena pirmųjų medžiotojų, 
grįžusių su grupe, kuri nešė vyrą, papasakojo apie bauginantį vaiduoklį, 
kurį matė medžioklėje, ir norėjo, kad Sarmuna išaiškintų, ką tai reiškia. 
Medžiotojos pasakojo apie moterį, sėdinčią ant nugaros vienam iš arklių, 
kurie buvo genami nuo uolos, stengėsi jį suvaldyti ir galiausiai privertė pa- 
sukti atgal. Antrą mėsos krovinį nešusios medžiotojos pasakojo mačiusios 
nujojančią moterį. Sarmuna svarstė, ką reiškia tie keisti regėjimai. 

Jau kurį laiką tą, kuri tarnauja Motinai, jaudino daugybė dalykų, tačiau 
kai atgabentas jaunas vyras tarsi materializavosi iš jos praeities, kai jis pa- 
pasakojo apie moterį ant arklio, ji susikrimto. Tai turėjo būti ženklas, bet ji 
neįstengė išaiškinti jo reikšmės. Viena mintis slėgė Sarmunos protą, kol ji 
svarstė įvairias pasikartojančio regėjimo interpretacijas. Moteris, iš tikrųjų 
įjojusi į jų stovyklą raita ant arklio, suteikė ženklui ypatingos galios. Tai buvo 
regėjimo apraiška, ir jis jos sieloje sukėlė sąmyšį. Ji nekreipė dėmesio į Ataro- 
ją, tačiau vėl išgirdo vadę ir jos žodžius greitai išvertė į zelandoniečių kalbą. 

— Medžiotojo mirtis kaip bausmė už medžioklę neatitinka didžiosios 
visų Motinos valios, - išgirdusi vertimą zelandonietiškai atsakė Aila, nors 
Atarojos pareiškimo esmę ir taip suprato. Sarmunojų kalba buvo tokia 
artima mamutojų, kad ji suprato beveik viską, kelis žodžius net išmoko, 
tačiau zelandonietiškai kalbėti buvo lengviau, Aila galėjo geriau išsakyti 
savo mintis. - Motina įpareigoja savo vaikus dalytis maistu ir siūlyti sve- 
tingumą keliautojams. 

Tik jai kalbant zelandoniškai Sarmuna pastebėjo Ailos kalbos ypatin- 
gumą. Nors ji laisvai kalbėjo, buvo kažkas keisto, tačiau nebuvo laiko da- 
bar apie tai galvoti. Ataroja laukė. 

— Todėl ir turime bausmę, - sklandžiai paaiškino vadė, nors pyktį, kurį 
ji bandė nugalėti, akivaizdžiai matė ir Sarmuna, ir Aila. — Tai atima norą 
vogti. O tokia moteris kaip tu, tokia įgudusi naudotis ginklais, gali su- 
prasti, kaip mes gyvenome, kai jokia moteris negalėjo medžioti ir trūko 
maisto. Visi kentėjome. 

- Didžioji Motina Žemė savo vaikams teikia ne tik mėsą. Savaime su- 
prantama, čionykštės moterys pažįsta maistą, kuris auga ir gali būti renka- 
mas, - tarė Aila. 

- Bet aš turėjau tai uždrausti! Jei būčiau leidusi gaišti laiką augalų rin- 


kimui, jos nebūtų išmokusios medžioti. 

— Tada tavo stoka buvo tavo pačios kaltė ir pasirinkimas tų, kurios dėjo- 
si prie tavęs. Tai ne priežastis žudyti žmones, kurie nežino jūsų papročių, — 
tarė Aila, - Tu prisiimi sau Motinos teises. Ji pakviečia savo vaikus pas save 
tik tada, kai būna tam pasiruošusi. Ne tau skirta savintis jos valdžią. 

- Visi žmonės turi svarbių papročių ir tradicijų, ir jei jos būna sulaužo- 
mos, kai kurie reikalauja mirties bausmės, - ginčijosi Ataroja. 

Tai buvo gana teisinga; Aila iš patirties tai žinojo. 

— Kaip pagal papročius galima reikalauti mirties bausmės už norą val- 
gyti? - nenusileido ji. - Motinos valia yra svarbesnė už bet kokius papro- 
čius. Ji nurodo dalytis maistu ir rodyti svetingumą keliautojams. Tu esi 
nemandagi ir nesvetinga, Ataroja. 

Nemandagi ir nesvetinga! Jondalarui teko valdytis, kad nepradėtų gar- 
siai kvatotis. Labiau tiktų „nežmoniška žudikė“! Jis apstulbęs stebėjo, kas 
vyksta, klausėsi kalbančių moterų ir nusišypsojo išgirdęs tokį švelnų Ailos 
pareiškimą. Jis prisiminė tuos laikus, kai ji net nesuprato juokų, ką jau kal- 
bėti apie subtilius įžeidimus. 

Ataroja akivaizdžiai buvo suirzusi ir iš paskutinių bandė tvardytis. Ji 
juto mandagios Ailos kritikos dyglius. Ji buvo barama tarsi vaikas, netiku- 
si mergaitė. Jau verčiau būti išvadintai piktavale: galinga bloga moterimi, 
bet gerbiama ir kurios didžiai bijomasi. Žodžių švelnumas ją vertė juokin- 
ga. Ataroja pastebėjo Jondalaro vypsnį ir grėsmingai jį nudelbė. Ji buvo 
tikra, kad visi stebintieji nori juoktis kartu su juo. Ji prisiekė sau, kad jis 
pasigailės, taip pat ir ta moteris! 

Aila, regis, pasitaisė ant Yhaha, tačiau iš tikrųjų ji tik nejuntamai pa- 
keitė padėtį, kad geriau sugriebtų iečių mėtyklę. 

— Man regis, Jondalarui reikia drabužių, — tęsė Aila, kiek kilstelėjusi 
ietį, kad būtų akivaizdu, jog ji ją laiko, tačiau atvirai negrasina. - Ir nepa- 
miršk jo viršutinio kailio, to, kurį esi apsivilkusi. Ir gal ką nors nusiųstum į 
savo žeminę atnešti jo diržo, pirštinių, vandenmaišio, peilio ir įrankių, - ji 
palaukė, kol Sarmuna išvertė. 

Ataroja sukando dantis, bet nusišypsojo, nors tai daugiau buvo grimasa 
nei šypsena. Ji linktelėjusi davė ženklą Epadojai. Kairiąja ranka, ta, kurios 
neskaudėjo, Atarojos vilkių vadė surinko drabužius, kuriuos jos taip sun- 
kiai stengėsi nuplėšti nuo vyro, ir numetė priešais jį; tada nuėjo į žeminės 


vidų. Ji žinojo, kad bus dar ir mėlynė ant kojos, ten, kur įspyrė Jondalaras. 

Kol visi laukė, staiga prabilo vadė, mėgindama kalbėti draugiškesniu 
tonu: 

— Tikriausiai iš toli atkeliavai ir pavargai, kuo jis ten sakė tu vardu? 
Aila? 

Moteris ant arklio linktelėjo; gana gerai ją suprato. Aila pastebėjo, jog 
vadei mažai rūpėjo oficialūs prisistatymai; nelabai subtilus elgesys. 

— Kadangi skiri tam tiek daug reikšmės, gal leisi man svetingai pasiūly- 
ti tau savo būstą? Pasiliksi sa manimi, tiesa? 

Ailai ar Jondalarui dar nespėjus atsakyti, prabilo Sarmuna. 

- Žinau, kad įprasta svečiams pasiūlyti vietą pas tą, kuri tarnauja Mo- 
tinai. Jūs kviečiami apsistoti mano namelyje. 

Klausydamasis Atarojos ir laukdamas vertimo vyras drebėdamas apsi- 
movė kelnes. Kai gyvybei grėsė toks pavojus, Jondalaras pernelyg negalvo- 
jo, kaip jam šalta, tačiau pirštai buvo tokie sustirę, kad sunkiai sekėsi atrišti 
kelnes prilaikiusių virvelių mazgus. Jis džiaugėsi atgavęs tuniką, nors ji ir 
buvo suplėšyta. Jondalaras nustebęs net nustojo rengęsis, kai išgirdo Sar- 
munos pasiūlymą. Užsitraukęs tuniką per galvą jis pamatė, kad Ataroja 
rūsčiai dėbso į šamanę. Tada atsisėdo ant žemės stengdamasis kuo greičiau 
apsivynioti autus ir apsiauti batus. 

„Vėliau ji atsiims už tai“, - pagalvojo Ataroja, tačiau pasakė: 

— Tada privalai kartu su manimi pavalgyti, Aila. Mes surengsime puo- 
tą, o tu būsi gerbiama viešnia. Abudu, - ji žvilgrelėjo į Jondalarą. - Ne- 
seniai mums pavyko medžioklė, o aš negaliu leisti, kad iškeliautum apie 
mane blogai galvodama. 

Jondalaras pagalvojo, kad jos pastangos draugiškai šypsotis yra absur- 
diškos. Jis nenorėjo nei valgyti jos maisto, nei pasilikti šioje stovykloje nors 
akimirką ilgiau, bet prieš jam išsakant savo nuomonę prabilo Aila. 

— Su džiaugsmu priimsime tavo svetingumą, Ataroja. Kada planuoji 
rengti puotą? Norėčiau ką nors atsinešti, tačiau jau vėlu. 

- Taip, vėlu, - pritarė Ataroja, — yra šis tas, ką ir aš norėčiau paruošti. 
Puota bus rytoj, tačiau, tikiuosi, paprastai pavakarieniausite su mumis šį 
vakarą? 

- Šį tą privalau padaryti, kad prisidėčiau prie šventės. Grįšime rytoj, - 
pasakė Aila, paskui pridūrė: - Jondalarui vis dar reikia viršutinio kailio, 


Ataroja. Savaime suprantama, jis atiduos apsiautalą, kurį vilkėjo. 

Moteris per galvą nusitraukė skrandą ir atidavė ją vyrui. Apsivilkęs dra- 
bužį jis užuodė svetimą moterišką kvapą, tačiau apsidžiaugė šiluma. Ata- 
roja piktavališkai šypsojosi šaltyje stovėdama tik su apatiniais drabužiais. 

— O kiti daiktai? - priminė Atila. 

Ataroja dirstelėjo savo namelio įėjimo link ir mostelėjo jau kurį laiką 
ten stovinčiai moteriai. Epadoja greitai atnešė Jondalaro mantą ir padėjo 
ant žemės per kelias pėdas nuo jo. Ji nesidžiaugė grąžindama tuos daiktus. 
Kai kuriuos jų Ataroja buvo pažadėjusi jai. Ypatingai ji norėjo peilio. Nie- 
kada nebuvo mačiusi taip dailiai padaryto įrankio. 

Jondalaras užsijuosė diržą, tada į vietas susidėjo įrankius. Jis vargiai ga- 
lėjo patikėti tuo, kad viską atgavo. Abejojo, ar dar kada juos pamatys. Jis 
nežinojo, ar apskritai liks gyvas. Tada, visų nuostabai, užšoko ant arklio, 
atsisėdo už moters nugaros. Šitos stovyklos jis daugiau nenori matyti. Aila 
apžvelgė teritoriją, kad įsitikintų, jog niekas nestovi taip, kad sukliudy- 
tų jiems išjoti arba įkandin sviestų ietį. Tada ji apsuko Yhaha ir pasileido 
šuoliais. 

— Sek juos! Noriu, kad jie grįžtų. Jie taip lengvai neišsisuks, - suurzgė 

Aila ragino Yhaha greitu tempu, kol nujojo tolokai, po to jie kalva 
patraukė žemyn. Įsukę į giraitę apačioje, prie upės, sulėtino, paskui, kad 
sumėtytų pėdas, ėmė joti tuo pačiu keliu atgal, link Ailos stovyklos, kuri 
iš tikrųjų buvo visai arti sarmunojų gyvenvietės. Pradėjus joti pastovesniu 
tempu Jondalaras pajuto Ailos artumą ir tokį visa apimantį dėkingumą, 
kad vėl yra su ja. Vyras apkabino moterį per liemenį, nepaleido iš glėbio, 
juto jos plaukus prie skruosto, kvėpė jos į niekieno kito nepanašų šiltą, 
moterišką kvapą. 

— Tu čia, su manimi. Sunku tuo patikėti. Bijojau, kad žuvai, išėjai į kitą 
pasaulį, - tyliai tarė jis. - Aš toks dėkingas, kad grįžai, nežinau, nė ką pa- 
sakyti. 

— Aš labai myliu tave, Jondalarai, - atsiliepė Aila. Ji atsišliejo, dar la- 
biau prie jo prisispaudė, juto palengvėjimą, džiaugėsi, kad vėl yra su juo. 

Ji vos galėjo suvaldyti užplūdusius jausmus. - Radau kraujo dėmę ir visą 
kelią, kol sekiau tavo pėdsakais, mėgindama tave rasti, nežinojau, gyvas 
tu ar miręs. Kai suvokiau, kad tave kažkas neša, pamaniau, kad turi būti 
gyvas, tačiau gana smarkiai sužeistas, jei negali eiti pats. Labai nerimavau, 
“ tačiau pėdsakais nebuvo lengva sekti, supratau, kad atsilieku. Atarojos me- 
džiotojos keliauja labai greitai net pėsčios, o jos žino kelią. 

— Atsidūrei čia pačiu laiku. Gerai, kad atjojai kaip tik dabar. Truputį 
vėliau jau būtų buvę per vėlu, - tarė Jondalaras. 

— Atsiradau ne ką tik dabar. 

— Ne? Kada atjojai? 

— Pasirodžiau iš karto po antro mėsos krovinio. Iš pradžių buvau ap- 
lenkusi abi grupes, tačiau tos moterys, kurios nešė pirmąjį krovinį, pasivijo 
mane ties upės brasta. Man pasisekė, kad pamačiau dvi moteris, einančias 
jų pasitikti. Radau vietą pasislėpti, laukiau, kol jos pracis, ir nusekiau pas- 
kui. O medžiotojos su antruoju kroviniu buvo arčiau, nei tikėjausi. Ma- 
nau, jos mane matė, bent jau iš toli. Tuo metu jojau ir greitai pasitraukiau 
iš kelio. Vėliau sugrįžau ir vėl jas sekiau, tačiau buvau atsargesnė. Juk galėjo 
būti ir trečias krovinys. 

- Tai paaiškintų sambrūzdį, apie kurį kalbėjo Ardemunas. Jis nežino- 
jo, kas nutiko, tik matė, kad visos susinervinusios ir apie kažką kalba. Tai 
vyko atnešus antrą krovinį. Tik, jei buvai čia, kodėl taip ilgai laukei, kad 
mane išvaduotum? - nesuprato Jondalaras. 

— Turėjau ilgai stebėti, laukiau progos išvaduoti tave iš tos aptvertos 
laikymo vietos, kaip jos ją vadina? Aptvaru? 

Jondalaras pritariamai numykė. 

- Ar nebijojai, kad kas nors tave pamatys? 

— Aš stebėjau tikrus vilkus prie pat jų irštvos; palyginti su jais, Ataro- 
jos vilkės labai triukšmingos, nuo jų lengva išsisukti. Dažniausiai būdavau 
gana arti, kad girdėčiau jas kalbant. Už stovyklos kiek aukštėliau yra kau- 
burys. Nuo ten gali matyti visą gyvenvietę ir žiūrėti tiesiai į aptvarą. Už jo, 
jei pažvelgtum, gali pamatyti tris didelius baltus akmenis, gulinčius vienas 
greta kito ant kalvos šlaito. 

— Pastebėjau juos. Norėčiau, kad būčiau žinojęs, jog tu ten. Kaskart 


pažvelgęs į tuos akmenis būčiau pasijutęs geriau. 

— Nugirdau, kaip pora moterų pavadino juos Trimis mergaitėmis ar 
"Trimis seserimis, — tarė Aila. 

— Tai Trijų seserų stovykla, - pataisė ją Jondalaras. 

— Spėju, dar nelabai gerai išmokau tą kalbą. 

— Kalbi geriau nei aš. Man regis, nustebinai Ataroją, kai prabilai jos kal- 

ba. | 

— Sarmunojų kalba tokia panaši į mamutojų, kad nesunku suprasti žo- 
džių prasmę, - pastebėjo Aila. 

— Niekada netoptelėjo paklausti, ar baltieji akmenys turi pavadinimą. 
Jie toks geras orientyras, taigi nenuostabu, kad kaip nors vadinami. 

— Visa ta aukštuma yra geras orientyras. Matai ją iš toli. Ji primena ant 
šono miegantį žvėrį. Čia, priekyje, yra vieta, iš kurios atsiveria geras vaizdas. 
Pamatysi. 

- Esu tikras, kalva taip pat turi pavadinimą, ypač dėl to, kad čia puiki 
vieta medžioti. Mačiau tik nedidelę jos dalį, kai ėjome į laidotuves. Per tą 
laiką, kai esu čia, jų jau buvo dvejos. Pirmąjį kartą jie laidojo tris jaunus 
žmones, — pasakodamas Jondalaras įtraukė galvą, kad išsisuktų nuo plikos 
medžio šakos. 

— Sekiau jus į antrąsias laidotuves, - tarė Aila. - Maniau, galėsiu tave 
tada ištraukti, tačiau buvai pernelyg atidžiai stebimas. O paskui tu radai 
titnagą ir visiems rodei iečių mėtyklę, - pasakojo Aila. - Turėjau laukti, kol 
ateis tinkamas laikas, kad galėčiau juos nustebinti. Apgailestauju, kad taip 
ilgai užtruko. 

— Iš kur žinai apie titnagą? Maniau, elgėmės apdairiai, - tarė Jondalaras. . 

— Aš visą laiką tave stebėjau. Tos moterys-vilkės iš tikrųjų nėra itin geros 
sargybinės. Tu būtum tai pastebėjęs ir pats radęs būdą ištrūkti, jei nebūtum 
užsiėmęs titnagu. Jei jau apie tai prašnekom, nėra jos ir šaunios medžioto- 
jos, - pasakė ji. 

— Kai pagalvoji, kad iš pradžių jos nė nežinojo, nuo ko pradėti, tai visai 
neblogai. Ataroja sakė, kad jos nemokėjo naudotis ietimis, todėl turėjo va- 
ryti žvėris, — tarė Jondalaras. 

- Jos švaisto laiką eidamos visą kelią iki Didžiosios Motinos Upės varyti 
arklių nuo uolos, kai galėtų medžioti tiesiog čia. Gyvuliai, einantys palei šią 
upę, turi praeiti siauru ruožu tarp vandens ir aukštumos. Lengvai gali juos 


pamatyti ateinančius, — pastebėjo Aila. 

- Atkreipiau į tai dėmesį, kai buvau pirmose laidotuvėse. Jų laidojimo 
vieta galėtų būti puikus apžvalgos taškas, ir kažkas anksčiau iš ten signa- 
lizavo laužais. Mačiau nuo didelių laužų likusių anglių, - pakomentavo 
Jondalaras. 

— Užuot stačiusios aptvarus vyrams, jos galėtų pastatyti tokį gyvūnams 
ir įvaryti juos, netgi be iečių, — tarė Aila, o paskui truktelėjusi sustabdė 
Yhaha. - Pažiūrėk, štai, — ji parodė į kalkakmenio aukštumą, išryškėjusią 
horizonte. 

— Tikrai atrodo kaip miegantis žvėris. Pažiūrėk, netgi galima įžiūrėti 
tris baltus akmenis, Tris seseris, - tarė Jondalaras. 

Kurį laiką abu jojo tylėdami. Paskui, tarsi būtų apie tai ilgai galvojęs, 
Jondalaras paklausė: 

— Jeigu iš aptvaro išeiti taip lengva, kodėl vyrai tenai sėdi? 

— Nemanau, kad jie iš tikrųjų bandė išeiti, - tarė Aila. - Galbūt dėl to 
moterys ir nustojo taip akylai juos saugoti. Vis dėlto daugybė moterų, net- 
gi kai kurios medžiotojos, nenori, kad vyrai būtų ten laikomi. Jos tiesiog 
bijo Ararojos, — Aila sustojo. — Štai kur aš buvau apsistojusi, — tarė ji. 

Tarsi tai patvirtindamas, žmonėms įeinant į nedidelę uždarą erdvę, iš- 
valytą nuo krūmų, pasisveikindamas sužvengė Lenktynininkas. Jaunasis 
eržilas buvo tvirtai pririštas prie medžio. Kiekvieną vakarą giraitėje Aila 
įkurdavo mažutę stovyklą, tačiau ryte visą mantą sukraudavo Lenktyni- 
ninkui ant nugaros, kad būtų pasiruošusi tučtuojau išjoti, jei prireiks. 

— "Tu abu juos išsaugojai, kad nenulėktų nuo tos uolos! - apsidžiaugė 
Jondalaras. - Nežinojau, ar tau pavyko, ir bijojau klausti. Paskutinis daly- 
kas, kurį prisimenu prieš smūgį į galvą, - mačiau tave ant Lenktynininko 
nugaros, sunkiai jį suvaldančią. 

- Teko įprasti prie pavadžio, ir viskas. Didesnių problemų kėlė tas kitas 
eržilas, tačiau jo nebėra, ir man dėl to gaila. Yhaha atsiliepė į mano švilpi- 
mą, vos jie nustojo jai kliudyti, — papasakojo Aila. 

Lenktynininkas taip pat džiaugėsi matydamas Jondalarą. Jis nuleido 
galvą, tada švystelėjo ją į viršų lyg pasisveikindamas ir būtų priėjęs prie 
vyro, jei nebūtų pririštas. Eržilas, pastatęs ausis, pakėlė uodegą, žvingavo 
ir nekantriai laukė, ko! Jondalaras prisiartins. Paskui nuleido galvą ir ėmė 
knebenti vyro plaštaką. Jondalaras pasveikino Lenktynininką kaip drau- 
gą, kurio, manė, daugiau nebepamatys, apkabino, pakasė, paglostė ir su 


juo pasikalbėjo. 

Staiga jis susiraukė apie kažką pagalvojęs ir beveik bijojo užduoti kitą 
klausimą. 

— O kaip Vilkas? 

Aila nusišypsojo, ir orą perskrodė dar negirdėtas švilpimas. Iš krūmų 
šoko Vilkas: jis buvo toks laimingas išvydęs Jondalarą, kad negalėjo nu- 
rimti. Jis vizgindamas uodegą pribėgo, tyliai kiauktelėjo, tada pašoko, už- 
dėjo letenas vyrui ant pečių ir palaižė jam skruostą. Jondalaras griebė jį 
už sprando, kaip daug kartų matė darant Ailą, truputį jį pašiaušė, o tada 
prispaudė savo kaktą prie žvėries kaktos. 

- Jis su manimi niekada taip nesielgė, - nustebęs pastebėjo Jondalaras. 

- Jis tavęs pasiilgo. Manau, jis norėjo surasti tave ne mažiau nei aš. Esu 
tikra, kad be jo nebūčiau tavęs susekusi. Mes gana toli nuo Didžiosios 
Motinos Upės, be to, buvo ilgos akmenuotos, sausos žemės atkarpos, kur 
nematyti jokių pėdsakų. O jo nosis rado kelią, - pilkių pagyrė Aila ir taip 
pat su juo pasisveikino. 

- Jis visą laiką laukė tuose aukštuose krūmuose ir neišlindo, kol neda- 
vei signalo? Turėjo būti sunku jį to išmokyti, tačiau kodėl tu tai darei? 

— Turėjau išmokyti jį pasislėpti, nes nežinojau, kas gali čia ateiti. O aš 
nenorėjau, kad jos žinotų apie Vilką. Jos valgo vilkų mėsą. 

— Kas valgo vilkų mėsą? — pasibjaurėjęs, suraukęs nosį paklausė Jon- 
dalaras. 

— Ataroja ir jos medžiotojos. 

— Nejaugi jos taip badauja? - nepatikėjo Jondalaras. 

— Gal kažkada badavo, bet dabar atlieka tokias apeigas. Vieną vakarą 
jas stebėjau. Jos priėmė naują medžiotoją, jauną moterį, į savo vilkių gaują. 
Jos atliko tai slapta nuo kitų moterų, išėjo iš žeminių į ypatingą vietą. Nar- 
ve tupėjo gyvas vilkas, jos jį nužudė, išmėsinėjo, išsivirė ir suvalgė. Joms 
patinka manyti, kad. šitokiu būdu įgyja vilko jėgos ir samanumo. Būtų 
geriau, jei jos paprasčiausiai stebėtų vilkus. Daugiau išmoktų, - nepaten- 
kinta pasakė Aila. 

„Nieko keista, kad ji nepateisina moterų-vilkių ir jų medžioklės įgū- 
džių“, - galvojo Jondalaras, staiga supratęs, kodėl ji jų nemėgsta. Jų ritualai 
pavojingi jos vilkui. 

— Vadinasi, išmokei Vilką tūnoti pasislėpus, kol tu pašauksi. Tai naujas 


švilpesys, tiesa? — pasitikslino jis. 

— Vėliau ir tave išmokysiu. Nors jis beveik visą laiką tūno pasislėpęs, 
kai jam liepiu, vis dar dėl jo nerimauju. Neramu ir dėl Yhaha su Lenktyni- 
ninku. Vilkai ir arkliai yra vieninteliai gyvūnai, kuriuos mačiau galabijant 
Ataroją ir jos moteris, — tarė ji, nužvelgdama savo mylimus augintinius. 

— Tu daug apie jas sužinojai, Aila, - pastebėjo Jondalaras. 

— Turėjau išmokti kuo daugiau, kad galėčiau tave iš ten ištraukti, - at- 
sakė ji. - Tik gali būti, kad sužinojau per daug. 

— Per daug? Kaip galima sužinoti per daug? 

— Kai tave radau, galvojau tik apie tai, kaip ištraukti tave iš tos vietos, o 
paskui nešdintis iš čia kuo greičiau, tačiau dabar negalime to padaryti. 

— Kodėl negalime? - susiraukė Jondalaras. 

— Negalime palikti tų vaikų gyventi tokiomis baisiomis sąlygomis. 
Taip pat ir vyrais reikia pasirūpinti. Turime išlaisvinti juos iš aptvaro, — 
pareiškė Aila. 

Jondalaras pradėjo nerimauti - jis jau buvo matęs tą ryžtingą žvilgsnį. 

— Pavojinga čia pasilikti, Aila, ir ne tik mums. Pagalvok, koks lengvas 
grobis yra šie du arkliai. Jie nebėga nuo žmonių. Be to, tikriausiai neno- 
ri ant Ararojos kaklo pamatyti kabant Vilko dantų? Aš irgi noriu padėti 
tiems žmonėms. Gyvenau tame aptvare, niekas neturėtų taip gyventi, ypač 
vaikai, tačiau ką galime padaryti? Mes tik dviese. 

Jis tikrai norėjo jiems padėti, tačiau baiminosi, kad, jei pasiliks, Ataroja 
sužeis Ailą. Jau manė, kad ją prarado, o dabar, kai jie vėl kartu, jis baimi- 
nosi, kad, jei pasiliks, iš tikrųjų gali ją prarasti. Jis mėgino sugalvoti rimtą 
priežastį, kad įtikintų ją keliauti toliau. 

— Mes ne vieni. Ne tik mudu norime viską pakeisti. Turime rasti būdą 
jiems padėti, — tarė Aila, paskui tylėdama galvojo. — Manau, Sarmuna 
nori, kad grįžtume, todėl pasiūlė mums pastogę. Turime rytoj nukakti į 
tą puotą. 

— Ataroja jau yra nuodijusi žmones. Jei ten sugrįšime, galime nebeiš- 
vykti, - įspėjo Jondalaras. - Ji tavęs nekenčia. Pati žinai. 

— Žinau, tačiau vis tiek privalome grįžti. Dėl vaikų. Mes valgysime tik 
tai, ką aš atsinešiu, ir tik tada, jei maistas nedings mums iš akių. Kaip ma- 
nai, turėtume pakeisti stovyklą ar pasilikti čia? - paklausė Aila. - Iki ryto- 
jaus turiu daug padaryti. 

— Nemanau, kad persikraustymas padės. Jos paprasčiausiai atseks mus. 
Štai kodėl turime išvykti dabar, — tarė Jondalaras, gniauždamas abi jos 
rankas. 

Jis žvelgė jai į akis susitelkęs, tarsi stengdamasis priversti ją persigalvoti. 
Galiausiai jis ją paleido, suprato, kad ji sprendimo nekeis. Ką gi, jis pasiliks 
ir jai padės. Širdies gilumoje ir pats norėjo taip pasielgti, tačiau turėjo įsiti- 
kinti, kad Ailos perkalbėti nepavyks. Jondalaras prisiekė sau, kad niekam 
neleis jos įskaudinti. 

— Puiku, - pasakė jis. - Sakiau vyrams, kad tu nieku gyvu su tuo ne- 
sitaikstytum. Nemanau, kad jie patikėjo, tačiau mums prireiks pagalbos, 
kad juos iš ten ištrauktume. Pripažįstu, nustebau išgirdęs Sarmunos pa- 
siūlymą pas ją apsistoti, — tarė Jondalaras. - Nemanau, kad ji dažnai tai 
siūlo. Jos namelis mažytis, stovi atokiau nuo kitų. Jis netinkamas priimti 
lankytojus, tačiau kodėl pamanei, kad ji nori, jog mes sugrįžtume? 

— Todėl, kad ji pertraukė Atarojos kvietimą. Nemanau, kad vadė apsi- 
džiaugė. Ar tu pasitiki Sarmuna, Jondalarai? 

Vyras pagalvojo. 

— Nežinau. Ja pasitikiu labiau nei Araroja. Tik, spėju, tai nieko nesako. 
Ar žinojai, kad Sarmuna pažinojo mano motiną? Kai buvo jauna, ji gyve- 
no Devintajame urve, ir jos buvo bičiulės. 

— Tai štai kodėl ji taip gerai kalba tavo kalba. Jei ji pažįsta tavo motiną, 
kodėl tau nepadėjo? 

- Ir pats tai svarsčiau. Gal ji nenorėjo? Man regis, tarp jos ir Martonos 
šis tas įvyko. Nepamenu, kad mano motina būtų pasakojusi apie moterį, 
kuri gyveno pas juos, kai ji buvo jauna, Tik kažką nujaučiu. Sarmuna tikrai 
gydė mano žaizdą, ir manau, jog tai yra daugiau nei ji darė daugumai vyrų. 
Man regis, ji nori padaryti daugiau. Nemanau, kad Ataroja tai leis. 

Žmonės nuo Lenktynininko nuėmė daiktus ir įsirengė stovyklą. Abu 
jautėsi neramūs. Jondalaras užkūrė ugnį, o Aila pradėjo gaminti maistą. Ji 
pradėjo nuo porcijų, kurias paprastai abiem paskirdavo, paskui prisimi- 
nė, kaip mažai vyrams aptvare duodama valgyti, ir nusprendė mylimajam 
maisto paruošti daugiau. Pradėjęs valgyti jis pasijus labai alkanas. 

Jondalaras, stebėdamas mylimą moterį, susigūžęs kiūtojo prie ugnies. 


Kai laužas įsiliepsnojo, vyras priėjo prie Ailos. 

— Kol daresi per daug neužsiėmusi, moterie, — tarė ją apkabindamas. - 
Pasisveikinau su arkliu ir Vilku, tačiau dar nepasisveikinau su ta, kuri man 
pati svarbiausia. 

Ji nusišypsojo ta šypsena, kuri visada pažadindavo meilę ir švelnumą. 

— Dėl tavęs aš niekada nebūnu per daug užsiėmusi. 

Jis pasilenkęs lėtai pabučiavo ją į lūpas, ir staiga sukilo prisiminimai 
baimės ir sielvarto, kai manė, kad ją prarado. 

— Aš taip bijojau, kad daugiau tavęs nepamatysiu. Maniau, tu žuvai, - jo 
balsas lūžo nuo įtampos ir palengvėjimo, kad laiko ją taip arti. - Ataroja 
negalėjo padaryti man nieko blogesnio už tai, kaip jausčiausi netekęs tavęs. 

Jis laikė ją taip tvirtai, kad ji vos galėjo kvėpuoti. Aila nenorėjo, kad 
mylimas vyras ją paleistų. Jis pabučiavo ją į lūpas, paskui į kaklą, išmanan- 
čiomis rankomis pradėjo tyrinėti pažįstamą kūną. 

— Jondalarai, esu tikra, Epadoja mus seka... 

Vyras atsitraukė ir atgavo kvapą. 

— Tu teisi, netinkamas laikas. Būsime per daug pažeidžiami, jei mus 
užklups, — jis pats turėjo susiprasti. Juto, jog turi pasiaiškinti. - Tiesiog 
maniau, kad niekada tavęs nepamatysiu. Tai tarsi Motinos dovana - būti 
čia, su tavimi. Mane užplūdo noras ją pagerbti. 

Aila jį sulaikė. Norėjo, kad jis suprastų, jog ir pati panašiai jaučiasi. Jai 
toptelėjo mintis, kad niekada anksčiau jis nebandė aiškintis, kodėl jos gei- 
džia. Jai nereikėjo paaiškinimų. Viskas, ką ji galėjo padaryti, tai saugoti 
save, kad neužmirštų pavojaus, kuris jiems gresia, ir neatsiduotų geismui. 
Paskui, jausdama savo pačios geismą augant, ji persigalvojo. 

— Jondalarai... - jos balso tonas prikaustė jo dėmesį. — Jei tikrai apie 
tai galvoji, mes tikriausiai taip smarkiai aplenkėme Epadoją, kad kiek už- 
truks, kol ji mus suseks... Ir Vilkas mus įspės. 

Kai Jondalaras pažvelgė į ją ir pradėjo suprasti, ką ji sako, jo susirūpini- 
mo raukšles pamažu pakeitė šypsena, o mėlynos akys prisipildė troškimo 
ir meilės. 

— Aila, mano moterie, mano gražioji mylinti moterie, — tarė jis nuo 
geismo prikimusiu balsu. 

Jie jau seniai besidalijo malonumais, ir Jondalaras buvo tam pasiruošęs. 
Jis neskubėdamas, lėtai ir pasimėgaudamas ją bučiavo. Jausdamas, kaip jos 

kitas prasiskiriančias moters kūno klostes ir šiltą, drėgną angą. Jis juto, 
kaip nekantraudamas kyla jo vyriškumas. Bus gana sudėtinga susilaikyti, 
kad pirmiausia suteiktų malonumą mylimajai. 

Aila stovėjo prie jo prisispaudusi, užsimerkusi, galvojo tik apie jo lūpas, 
apie jo švelnų, tyrinėjantį liežuvį. Jo išbrinkęs, karštas vyriškumas spaudėsi 
prie moters, ir jos atsakas buvo toks pats staigus; troškimas buvo stiprus, ji 
nenorėjo laukti. Ji norėjo būti arčiau jo, taip arti, kad tiktai jo buvimas jos 
viduje galėtų nuraminti. Nesitraukdama nuo jo lūpų ji rankomis nuslydo 
jo kaklu žemyn, stengėsi atsirišti savo kailines kelnes. Nusimovusi jas, ji 
siekė jo raiščių. 

Jondalaras juto, kaip ji knebinėja mazgus, kuriuos jam teko surišti, kai 
odos juostelės buvo perpjautos. Jis atsitiesė, kiek atsitraukė, nusišypso- 
jo, pažvelgė į jos pilkšvai mėlynas, lyg puikiausio titnago spalvos akis, iš 
makščių išsitraukė savo peilį ir vėl perpjovė raiščius. Vis tiek juos reikės 
pakeisti naujais. Ji nusišypsojo, vis dar su apatiniais žengė kelis žingsnius 
iki miegmaišių ir atsisėdo. Kol Aila varstėsi apavą, įsitaisęs šalia Jondalaras 
irgi nusiavė. 

Gulėdami jie vėl bučiavosi. Jondalaras rankas pakišo po kailine jos 
skranda ir tunika, siekė tvirtų krūtų. Jis delnuose juto sukietėjusius jos 
spenelius, tada kilstelėjo sunkius apdarus, žvelgė į gundančias, nuo šal- 
čio susitraukusias krūtų viršūnėles. Vyras apžiojo spenelius, jie sušilo, bet 
nesuminkštėjo. Nenorėdama laukti Aila atsigulė ant nugaros, prisitraukė 
Jondalarą ir atsivėrė, kad jį priimtų. 

Apsidžiaugęs, kad ji pasiruošusi, jis atsiklaupė tarp jos šiltų šlaunų ir 
nukreipė savo nekantrią varpą į jos gilų šulinį. Įeinantį į jos gelmes jį ap- 
gaubė drėgna šiluma, ir Jondalaras palaimingai atsiduso. 

Aila juto jį viduje, besiskverbiantį gilyn, besiartinantį prie jos būties 
gelmių. Ji leido sau visiškai užsimiršti, mėgavosi kūną pripildančia jo ši- 
luma, išsirietė, kad būtų kuo arčiau jo. Juto, kaip jis glamonėja ją iš vidaus 
atsitraukdamas, o paskui vėl pripildydamas. Ji džiaugsmingu riksmu svei- 
kino jo ilgą varpą, kuri kaskart besiskverbdama glostė jos mažą malonumo 
kauburėlį, o iš jo per visą kūną sklido jaudulio virpuliai. 

Jondalaro susijaudinimas didėjo; vyras išsigando, kad baigs per grei- 
tai, tačiau nebūtų pavykę susilaikyti, todėl šįkart ir nebandė. Jis atsidavė 

judesių ritmą, suprato, kaip ji jo trokšta. Staiga, nenugalimai, jis atsidūrė 
viršūnėje. 

Įsitempusi ne menkiau nei jis, Aila buvo jam pasiruošusi. Šnibždėda- 
ma „Dabar, o dabar“, — ji iš visų jėgų veržėsi jo pasitikti. Jos raginimas 
nustebino Jondalarą. Anksčiau ji to niekada neprašė, tačiau dabar tai labai 
jaudino. Su kitu dūriu susikaupę jo syvai išsiveržė, Jondalarą užliejo pa- 
lengvėjimas ir malonumas, Aila su begaliniu džiaugsmu pasiekė viršūnę 
akimirka vėliau. Netrukus abu gulėjo nurimę. 

Nors malonumų kulminaciją pasiekė greitai, jie mylėjosi taip įtemp- 
tai, kad moteriai prireikė laiko atsigauti. Jondalaras, pajutęs, kad ima ją 
slėgti, ištraukė varpą ir nusirito. Ailą apėmė nepaaiškinamas praradimo 
jausmas ir noras, kad jie pabūtų susijungę ilgiau. Tas vyras ją pripildė, ir 
aiškus suvokimas, kaip labai ji dėl jo baiminosi ir pasiilgo jo buvimo, kirto 
taip aštriai, jog ji pajuto, kaip ašaros gelia akis. 

Jondalaras pamatė, kaip iš moters akies kampučio skruostu už ausies 
nusirito skaidrus lašelis. Jis pasikėlė ir pažvelgė į ją. 

— Kas negerai, Aila? 

— Aš tiesiog tokia laiminga būdama su tavimi, - atsakė ji. Dar viena 
ašara virpėjo prie akies karšto, po to nuriedėjo skruostu. 

Jondalaras nubraukė ją pirštu ir nulaižė sūrų lašelį. 

- Jei esi laiminga, kodėl verki? - paklausė jis, nors atsakymą žinojo. 

Ji papurtė galvą. Tą akimirką negalėjo kalbėti. Jis nusišypsojo žinoda- 
mas, kad ji jaučia tokį patį stiprų palengvėjimą ir dėkingumą, kad jie vėl 
kartu. Jis pabučiavo jos akis, skruostus, galiausiai dailias besišypsančias 
lūpas. 

— Aš irgi tave myliu, - sušnibždėjo jai į ausį. 

Jis-pajuto, kaip jo vyriškumas tvinktelėjo, ir troško, kad galėtų vėl daly- 
tis malonumais, tačiau dabar tam buvo netinkamas laikas. Epadoja tikrai 
juos seka, ir anksčiau ar vėliau suras. 

— Netoliese yra upelis, - tarė Aila. - Man reikia nusiprausti, kartu ga- 
liu pripildyti vandenmaišius. 

— Eisiu su tavimi, — tarė vyras: viena vertus, dėl to, kad vis dar norėjo 
būti šalia jos, kita vertus, norėjo ją saugoti. 

Jis susirinko savo drabužius ir apavą, pasiėmė vandenmaišius ir pa- 


traukė prie gana plataus upelio. Jis buvo kone visiškai pasidengęs ledu, tik 

pačiame viduryje likusi neužšalusi srovė. Vyras sudrebėjo nuo stingdančio 
vandens ir žinojo, kad prausiasi tik todėl, kad prausiasi moteris. Jis būtų 
apdžiūvęs vilkėdamas šiltus drabužius, tačiau ji, jei turėdavo bent men- 
kiausią galimybę, apsiplaudavo netgi šalčiausiame vandenyje. Jis žinojo, 
kad tai yra ritualas, kurio išmokė jos genties įmotė, nors dabar ji kreipda- 
vosi į Motiną murmėdama mamutojiškus žodžius. 

Jie pripylė vandenmaišius ir grįždama į stovyklą Aila prisiminė sceną, 
kurios liudytoja tapo prieš Jondalarui pirmą kartą perpjaunant kelnių raiš- 
čius. 

— Kodėl nesugulei su Ataroja? — pasiteiravo ji. - Juk pamynei jos išdi- 
dumą jos žmonių akivaizdoje. 

— Aš irgi turiu išdidumo. Niekas manęs neprivers dalytis Motinos 
malonumų dovana. Ir šiaip nebūtų buvę jokio skirtumo. Man atrodo, ji 
visą laiką ketino iš manęs pasidaryti taikinį. Manau, turėtum jos saugotis. 
Nemandagi ir nesvetinga... - sukikeno jis. Paskui surimtėjo: - Supranti, ji 
tavęs nekenčia. Ji mus abu nužudys, jei tik pasitaikys proga. 


Įsikūrę nakčiai Aila su Jondalaru įsitempę klausėsi kiekvieno garso. Ar- 
kliai buvo pririšti šalia, o Vilką Aila laikė greta miegmaišio: žinojo, kad jis 
įspės ją pajutęs ką nors neįprasta, tačiau vis tiek miegojo prastai. Jos sapnai 
buvo bauginantys, neaiškūs ir išsklidę, be jokių pranešimų ar įspėjimų, ku- 
riuos ji galėtų išskirti, tik juose vis pasirodydavo Vilkas. 

Ji pabudo, kai rytuose, prie upelio, pro plikas gluosnių ir beržų šakas 
sumirgėjo pirmieji dienos šviesos blyksniai. Miško aikštelėje vis dar buvo 
tamsu, tačiau ryškėjančioje šviesoje ji jau įžiūrėjo storus eglių spyglius ir 
ilgesnes pinijų adatėles. Naktį pabiręs sausas, smulkus sniegas baltai pada- 
bino visžalius medžius, susiraizgiusius krūmus, sausą žolę ir miegmaišius, 
tačiau Ailai buvo jauku ir šilta. 

Ji jau buvo beveik pamiršusi, kaip gera šalia jausti miegantį Jondalarą, 
ir kurį laiką gulėjo ramiai, paprasčiausiai mėgavosi jo artumu. O mintys 
skriejo. Ji vis nerimavo dėl ateinančios dienos, svarstė, kokį patiekalą pa- 
ruošti puotai. Galiausiai nusprendė keltis, tačiau bandydama išropoti iš 
kailių pajuto, kaip Jondalaras stipriau ją apkabina ir sulaiko. 

-- Ar jau turi keltis? Taip seniai jaučiau tave šalia, nenoriu paleisti, - 
tarė Jondalaras, bučiuodamas jai kaklą. 

Ji vėl įsitaisė miegmaišyje. 

— Aš irgi nenoriu keltis. Šalta, norėčiau pasilikti kailiuose su tavimi, 
tačiau reikia pradėti ką nors gaminti Atarojos puotai ir paruošti tau pus- 
ryčius. Argi tu nealkanas? | 

— Dabar, kai jau užsiminei apie maistą, tikriausiai galėčiau arklį sukirs- 
ti! — tarstelėjo Jondalaras, pabrėžtinai nužvelgdamas du šalia stovinčius 

- Jondalarai! - šūktelėjo Aila. 

Vyras nusišypsojo. 

— Ne mūsiškį. Tik pastaruoju metu, jei apskritai turėjau ko valgyti, tai 
valgiau arklieną. Jei nebūčiau toks alkanas, vargu ar būčiau valgęs, bet kai 
nėra nieko daugiau, valgai, ką gauni. Ir nieko blogo nenutiko. 

- Suprantu, bet daugiau tau valgyti arklienos nebereikės. Turime kito- 
kio maisto, — tarė ji. Jie dar akimirkai susiglaudė, paskui Aila nusitraukė 
kailį. - Laužas išblėso. Jei tu jį įkursi, aš pagaminsiu rytinės arbatos. Šian- 
dien mums reikės karšto laužo ir daug malkų. 

Išvakarėse Aila daugiau nei paprastai išvirė sočios sriubos iš džiovintos 
bizonienos ir džiovintų šaknų, pridėjo šiek tiek kedrinių pinijų. Jondala- 
ras nepajėgė suvalgyti tiek daug, kaip ji galvojo. Atidėjusi, kas liko, ji išė- 
mė krepšelį mažų, už vyšnias vos didesnių obuoliukų, kurių rado sekdama 
Jondalaro pėdsakais, - pašalę vaisiai vis dar kabėjo ant žemaūgių belapių 
medelių pietiniame kalvos šlaite. Ji perpjovė mažus obuoliukus pusiau, iš- 
ėmė sėklas ir truputį pavirė su džiovintomis erškėtrožėmis. Tyrę per naktį 
paliko prie ugnies. Iki ryto ji atvėso ir dėl natūralaus pektino sustingo į 
želė konsistencijos masę su obuolių žievelės gabalėliais. 

Prieš plikydama arbatą Aila į sriubos likučius įpylė truputį vandens, į 
laužą įdėjo daugiau virimo akmenų, kad pašildytų ją pusryčiams. Taip pat 
ji paragavo sustingusio obuolių mišinio. Pašalę rūgštūs, kieti obuoliukai 
nebebuvo tokie aitrūs, o erškėtrožės suteikė rausvo atspalvio ir aštriai sals- 
vo skonio. Kartu su sriuba ji patiekė Jondalarui dubenėlį vaisių tyrės. 

— Tai skaniausias mano kada valgytas patiekalas! - nurijęs kelis kąsne- 
lius pareiškė jis. - Ko įdėjai, kad šitaip skanu? 

Aila nusišypsojo. 

- Šitą patiekalą paskanino badas. 

Jondalaras linktelėjo ir toliau valgydamas tarė: 

— Tikriausiai tu teisi. Tai verčia mane gailėtis tų, kurie vis dar aptvare. 

- Niekas neturėtų badauti, kai yra prieinamo maisto, — tarė Aila, staiga 
pajutusi kylant pyktį. - Visai kas kita, kai badauja visi. 

— Kartais, besibaigiant sunkiai žiemai, gali taip nutikti, - pritarė Jon- 
dalaras. - Ar kada buvai alkana? 

— Na, kelis kartus teko likti be pietų, be to, mėgstamiausi patiekalai 
visada greičiausiai baigiasi, - pajuokavo Aila. - Jei žinai, kur ieškoti, visada 
surasi, ko užvalgyti. Žinoma, jei nesi uždarytas! 

— Esu girdėjęs apie žmones, kurie badavo, nes pasibaigė maisto atsar- 
gos, ir jie nežinojo, kur jo rasti daugiau. O tu, rodos, visada randi, ko pa- 
valgyti, Aila. Iš kur tu širiek Žinai? 

— Iza mane išmokė. Man atrodo, aš visada domėjausi maistu ir auga- 
lais, - tarė Aila, paskui parylėjusi pridūrė. - Man regis, buvo laikas, kai 
aš beveik badavau, kaip tik prieš Izai mane randant. Buvau maža ir nela- 
bai ką pamenu, - švelni prisiminimų šypsena užliejo jos veidą. - Iza sakė, 
kad niekada nepažinojo kito žmogaus, kuris taip greitai išmoktų susirasti 
maisto, ypač dėl to, kad aš nebuvau gimusi su prisiminimais, kur arba kaip 
jo ieškoti. Iza ir pasakė, kad mane išmokė badas. 

Baigęs valgyti antrą didelę porciją Jondalaras stebėjo, kaip Aila rūšiuo- 
ja rūpestingai sukauptas įvairaus maisto atsargas ir ruošiasi gaminti pa- 
tiekalą puotai. Ji pradėjo galvoti, kokia talpykla būtų pakankamai didelė 
pagaminti tokiam kiekiui, kokio pakaktų visai sarmunojų stovyklai, - mat 
keliautojai buvo pasiėmę tik būtiniausius savo rykus. 

Ji paėmė didžiausią vandenmaišį, vandenį išpilstė į mažesnius dubenė- 
lius bei virimo indus, paskui atskyrė pamušalą nuo kailio dangos - jie buvo 
susiūti kailine puse į išorę. Pamušalas buvo pagamintas iš tauro skrandžio, 
kuris nebuvo visiškai atsparus vandeniui, tačiau vanduo iš jo sunkėsi labai 
lėtai. Drėgmę sugerdavo minkšta dangos oda ir plaukai, todėl paviršius 
likdavo sausas. Ji perpjovė pamušalo viršų, sausgyslėmis iš savo siuvimo 
rinkinio pritvirtino jį prie medinio rėmo, tada vėl pripylė vandens ir pa- 
laukė, kol prasisunks plonas vandens sluoksnelis. 

Kiek anksčiau įkurtas laužas išdegė iki žioruojančių anglių, ir Aila 
vandenmaišį padėjo tiesiai virš jų, pirmiausia pasirūpinusi, kad po ranka 
netruktų vandens, o odos puodelis visada būtų pilnas. Belaukdama, kol 
užvirs vanduo, iš gluosnių vytelių ir pageltusių žolių, kurios nuo sniego 
drėgmės tapo lanksčios, ji pradėjo pinti tankų krepšį. 

Kai pasirodė verdančio vandens burbuliukai, Aila sulaužė sausos, lie- 
sos mėsos juostelės ir kelis riebius kelioninio maisto paplotėlius, įmetė 
juos į vandenį — išvirs riebus mėsos sultinys. Tada moteris įdėjo įvairių 
grūdų mišinio. Vėliau ji planavo įmaišyti džiovintų laukinių morkų ir 
krakmolingų žemės riešutų šaknų, kitų ankštinių bei stiebinių daržovių, 
džiovintų serbentų bei mėlynių. Viską paskanino įvairiomis žolelėmis, 

vingiorykštes, bei žiupsneliu druskos, kurią atsigabeno iš mamutojų vasa- 
ros susirinkimo. Jondalaras nė nežinojo, kad Aila jos turi. 

Jondalaras nenorėjo niekur klaidžioti, jis laikėsi netoliese: rinko mais- 
tą, atnešė vandens, skynė žoles ir pjovė gluosnių vyteles krepšiui pinti. Jis 
taip džiaugėsi būdamas su Aila, kad nenorėjo paleisti jos iš akių. Ji lygiai 
taip pat džiaugėsi jo draugija. Pastebėjęs, kokį didelį kiekį jų maisto atsar- 
gų ji sunaudojo, vyras susirūpino; ką tik patyręs badą jis buvo neįprastai 
jautrus maisto stygiui. 

— Aila, į tą patiekalą sudėjai labai daug mūsų atsargų. Jei šitiek naudosi, 
mums gali patiems pritrūkti maisto. 

— Noriu, kad užtektų visiems, — ir Atarojos stovyklos vyrams, ir mote- 
rims. Parodysiu joms, ko galima prikaupti savo saugyklose, jei visa stovykla 
darbuosis sutartinai, - paaiškino Aila. 

— Gal man vertėtų pasiimti iečių mėtyklę ir pasidairyti šviežios mė- 
sos, - neramiai susiraukęs tarstelėjo Jondalaras. 

Tokio rūpesčio nustebinta Aila pakėlė akis. Iki šiol kelionėje jie dau- 
giausia maitinosi produktais, kurių susirasdavo eidami. Dažniausiai į at- 
sargas jie įsisukdavo labiau dėl patogumo nei dėl būtinybės. Be to, turė- 
jo daugiau maisto atsargų, su kitais daiktais paliktų netoli upės. Moteris 
atidžiai pažiūrėjo į Jondalarą. Ji pirmą kartą pastebėjo, kad jis sulysęs, ir 
suprato tokį jam nebūdingą nuogąstavimą. 

— Galir neblogai sumanei, - pritarė ji. - Gal pasiimk Vilką? Jis puikiai 
suranda ir išbaido žvėris, be to, įspės tave, jei kas prisiartins. Esu tikra, Epa- 
doja ir Atarojos moterys-vilkės mūsų ieško. 

- Jei aš pasiimsiu Vilką, kas įspės tave? - paklausė Jondalaras. 

— Yhaha. Ji žinos, jei prisiartins kas svetimas. Norėčiau palikti šią vietą, 
kai viskas išvirs, ir traukti atgal į sarmunojų gyvenvietę. 

— Ar dar ilgai užtruksi? — pasiteiravo jis, o jo kaktą išvagojo gilios ne- 
rimo raukšlės. 

— Viliuosi, kad ne itin ilgai, tačiau nesu pratusi gaminti šitokio maisto 
kiekio vienu metu, todėl nežinau. 

— Gal turėčiau palaukti ir eiti medžioti vėliau? 

- Jei pasiliktum čia, galėtum atnešti daugiau malkų, - atsakė Aila. 

— Taip ir padarysiu, - nusprendė Jondalaras. Apsidairęs jis pridūrė: — 


Ir sudėsiu viską, ko tu nenaudoji, kad būtume pasiruošę keliauti. 

Aila užtruko ilgiau nei tikėjosi, ir įpusėjus rytui Jondalaras vis dėlto 
pasiėmė Vilką išžvalgyti apylinkių: vyras labiau norėjo įsitikinti, kad neto- 
liese nėra Epadojos, nei dairytis medžiojamų gyvūnų. Jis truputį nustebo 
pamatęs, kaip noriai Vilkas jį lydi, o Aila liepė jam eiti. Jis visada laikė pilkį 
Ailos žvėrimi ir niekada nė nesvarstė, kad galėtų pasiimti jį į medžioklę. 
Pasirodė, Vilkas yra puikus kompanionas. Jis išbaidė kiškį, tačiau Jondala- 
ras nusprendė leisti jam pačiam sukirsti grobį. 

Grįžusiam vyrui Aila padavė didelę porciją karšto, skanaus troškinio, 
kurį paruošė sarmunojams. Nors jiedu buvo įpratę valgyti ne daugiau kaip 
du kartus per dieną, vos pamatęs maisto kupiną dubenėlį Jondalaras suvo- 
kė, kad yra labai alkanas. Moteris truputį užkando pati, troškinio įkrėtė ir 
Vilkui. 

Po vidudienio jie jau buvo pasiruošę keliauti. Kol virė maistas, Aila už- 
baigė du gana stačiomis sienelėmis dubens formos krepšius: jie išėjo ne- 
maži, vienas buvo truputį didesnis. Abu krepšius moteris prikrovė kupi- 
nus tiršto, riebaus troškinio ir netgi įbėrė truputį riebių kedrinių pinijų. Ji 
suprato, kad dažniausiai liesą mėsą valgantiems stovyklos žmonėms taukų 
ir aliejaus teikiamas riebumas itin paskanins patiekalą. Aila intuityviai su- 
prato, kad būtent riebalų jiems labiausiai ir reikia, ypač žiemą, kad nestigtų 
šilumos ir energijos, o kartu su grūdais patiekalas puikiai numalšins alkį. 

Su kaupu prikrautus dubenis Aila uždengė plokščiomis pintinėlėmis, 
užkėlė juos Yhaha ant nugaros. Indus pritvirtino iš sausų žolių ir gluosnių 
vytelių paskubomis suvytomis virvėmis. 

Į sarmunojų stovyklą Aila su Jondalaru patraukė kitu keliu. Pakeliui 
tarėsi, ką, pasiekus Atarojos stovyklą, daryti su gyvūnais. 

— Arklius galime paslėpti miškelyje prie upės. Pririšime juos prie me- 
džių, o likusį kelią nueisime pėsti, - pasiūlė Jondalaras. 

— Nenoriu jų rišti. Jei Atarojos medžiotojos juos suras, jie bus lengvas 
grobis, — tarė Aila. - Kai jie laisvi, bent jau turi galimybę pabėgti ir gali 
ateiti man sušvilpus. Verčiau pasilikčiau juos arti, kur galėčiau matyti. 

— Tokiu atveju jiems geriausiai tiks sausos žolės laukas prie stovyklos. 
Manau, ten jie liks ir nepririšti. Paprastai jie niekur nenueina, jei nuveda- 
me juos ten, kur galima ganytis, - pastebėjo Jondalaras. - Be to, Atarojai 
ir sarmunojams padarys įspūdį, jei abu atjosime į stovyklą raiti. Jei jie tokie 


patys, kaip visi kiti, kuriuos mes susitikome, tikriausiai prisibijo žmonių, 

galinčių valdyti arklius. Jie mano, kad tai turi kažką bendra su stebuklin- 
gomis galiomis ar dvasiomis. Tol, kol jie bijo, mes esame pranašesni. Mes 
tik dviese, tad turime pasinaudoti bet kokiu savo pranašumu. 

— Tiesą sakai, - tarstelėjo Aila. 

Ji susiraukė: ir dėl to, kad rūpinosi dėl savęs ir dėl gyvūnų, ir dėl to, kad 
nenorėjo naudotis nepagrįsta sarmunojų baime. Jai atrodė, kad tada ji tar- 
si meluotų, tačiau jos pačios, Jondalaro ir, labai tikėtina, aptvare kalinčių 
berniukų bei vyrų gyvybei gresia pavojus. 

Ailai buvo sunku. Reikėjo pasirinkti tarp dviejų blogybių, tačiau pati 
užsispyrė grįžti į stovyklą nepaisant pavojaus savo ir Jondalaro gyvybėms. 
Vadinasi, reikia įveikti įsišaknijusį įprotį visuomet būti teisiai; reikia pa- 
sirinkti mažesnį blogį, prisitaikyti, jei šitaip atsiras bent menkiausia ga- 
limybė išgelbėti stovyklos vyrus ir berniukus bei patiems išsigelbėti nuo 
Atarojos beprotybės. 

— Aila? — tarstelėjo Jondalaras. 

- Aila? - pakartojo jis neišgirdęs jokio atsakymo. 

— A... taip? 

„ - Klausiau, o kaip Vilkas? Ar jį irgi pasiimsi į stovyklą? 

Ji tylėdama svarstė. 

— Ne, nemanau. Jie žino apie arklius, tačiau apie Vilką - ne. Juk ma- 
čiau, ką jos daro su vilkais, tad nematau jokios priežasties suteikti joms 
galimybę prie jo prisiartinti. Liepsiu jam likti pasislėpusiam. Manau, jis 
klausys, jei kartkartėmis mane matys. 

— Kur jis pasislėps? Aplink gyvenvietę - pačios atviriausios vietos. 

Aila akimirką pagalvojo. | 

— Vilkas gali tūnoti tenai, kur aš slėpiausi stebėdama tave, Jondalarai. 
Iš čia galime apeiti iki kalvos šlaito. Ten yra krūmų ir medžių, į tą vietą 
veda nedidelis upeliukas. Tu gali manęs ten palaukti su arkliais. Paskui vėl 
apsuksime lanką ir įjosime į stovyklą iš kitos pusės. 


Niekas nepastebėjo, kaip jie išniro iš už medžių, todėl pirmiesiems 
žmonėms, pamačiusiems moterį ir vyrą, per atvirą lauką link gyvenvietės 
jojančius ant skirtingų arklių, susidarė įspūdis, kad jie atsirado iš niekur. Kol 

atvykėliai pasiekė Atarojos žeminę, jų pažiūrėti susirinko kone visa stovy- 
kla. Netgi aptvaro vyrai buvo susispietę prie tvoros ir stebėjo pro plyšius. 

Ataroja stovėjo išskėtusi kojas, sudėjusi rankas ant klubų — valdinga 
poza. Nors niekada to nepripažintų, ji buvo sukrėsta ir gerokai susirūpi- 
no juos pamačiusi, šįkart — abu raitus. Tuos kelis kartus, kai iš jos ištrū- 
ko, žmonės skuodė kuo greičiau ir kuo toliau. Niekas savo noru negrįžo. 
Kokią galią turi šitie du svetimšaliai, kad jaučiasi taip savimi pasitikintys? 
Giliai viduje Ataroja bijojo Motinos keršto ir jos dvasių pasaulio, todėl 
svarstė, ką gali reikšti paslaptingos moters ir aukšto, dailaus vyro sugrįži- 
mas. Vadės ištarti žodžiai nerimo neišdavė: 

— Taigi jūs tikrai nusprendėte grįžti, — tarė ji dairydamasi Sarmunos, 
kad ji išverstų tai, kas sakoma. 

Jondalarui pasidingojo, kad šamanė taip pat atrodo nustebusi, tačiau 
jis juto, jog moteriai palengvėjo. Prieš išversdama Atarojos žodžius ji krei- 
pėsi tiesiai į jį: 

— Kad ir ką ji sakytų, patarčiau nelikti jos namelyje, Martonos sūnau. 
Mano pasiūlymas tebegalioja jums abiem, - pasakė ji prieš pakartodama 
Atarojos žodžius. 

Vadė nudelbė Sarmuną: ji neabejojo, kad pasakyta daugiau žodžių nei 
reikėjo išversti, tačiau nemokėdama kalbos ji negalėjo būti tuo tikra. 

— Kodėl gi neturėjome grįžti, Ataroja? Argi mudviejų nepakvietei į 
puotą, kurią ir rengi mūsų garbei? - nustebo Aila. - Mes atsinešėme savo 
maisto dalį. 

Išgirdusi vertimą, Aila permetė koją ir nulipo nuo Yhaha nugaros, pas- 
kui nukėlė didesnį dubenį ir pastatė ant žemės tarp Atarojos ir Sarmu- 
nos. Atidengus dubenį, nuo didžiulio kauburio grūdų, virtų su kitais pro- 
duktas, pasklido puikus aromatas. Žmonės nustebę įsmeigė akis į maistą, 
stovėjo rydami seiles. Tokiais patiekalais jie pastaraisiais metais mėgavosi 
retai, ypač jo nepakako žiemą. Net Ataroja akimirką atrodė pakerėta. 

— Atrodo, čia pakaks visiems, - tarė ji: 

— Čia tik moterims ir vaikams, — atsakė Aila. Tada ji paėmė vos mažes- 
nį pintą dubenį, kurį atnešė Jondalaras, ir padėjo greta pirmojo. Pakėlusi 
dangtį pranešė: — Šitas vyrams. | 

Už tvoros kilo murmesys, subruzdo ir iš žeminių išėjusios moterys. 
Staiga Ataroja įtūžo: 

— Kodėl vyrams? 

— Neabejoju, kad stovyklos vadui paskelbus apie svečių garbei keliamą 
puotą, joje dalyvauja visi žmonės. Pamaniau, juk esi visos stovyklos vadė, 
todėl ir atgabenau maisto visiems. Juk tu esi visų vadė, tiesa? 

- Žinoma, kad aš esu visų vadė, - sprogo Ataroja. Taip užklupta ji pri- 
stigo žodžių. 

— Jei jūs dar nepasiruošę, manau, reikia tą maistą nunešti vidun, kad 
nesuledėtų, - tarė Aila ir paėmusi didesnį dubenį atsisuko į Sarmuną. Jon- 
dalaras pakėlė antrą indą. 

Ataroja greitai atsipeikėjo. 

— Kviečiau jus apsistoti mano žeminėje, — tarė ji. 

— Neabejoju, kad esi užsiėmusi pasiruošimu šventei, — tarė Aila. - Ne- 
noriu užsikarti ant sprando šios stovyklos vadei. Bus deramiau, jei apsisto- 
sime pas tą, kuri tarnauja Motinai, - Sarmunai išvertus viešnia pridūrė: — 
Taip visada daroma. 

"Aila apsisuko eiti ir puse lūpų tarstelėjo Jondalarui: 

- Judėk link Sarmunos žeminės! 

Ataroja stebėjo, kaip svečiai nueina su šamane, ir jos veidą iškreipė 
kraupi šypsena: dabar moteris, kuri buvo gana graži, atrodė lyg šlykšti, 
nežmoniška karikatūra. „Kokie kvailiai, kad sugrįžo“, - galvojo ji. Žinojo 
gavusi progą, kurios taip troško: dabar galės juos sunaikinti. Drauge vadė 
žinojo, kad turi užklupti juos nepasiruošusius. Apie tai pagalvojusi ji apsi- 
džiaugė, kad leido jiems eiti su Sarmuna. Bent nesipainios po kojomis. Jai 
reikia laiko pamąstyti ir aptarti planus su Epadoja, kuri vis dar nesugrįžo. 

O šiuo metu vis dėlto derėtų suruošti neprastas vaišes. Ataroja davė 
ženklą vienai moterų, auginančiai mergytę, vienai mylimiausių, ir paliepė 
jai kartu su kitomis moterimis paruošti ko nors šventei. 

— Pagaminkit, kad visiems užtektų, — liepė vadė. - Įskaitant ir vyrus 
aptvare. 


Moteris nustebo, tačiau linktelėjo ir nuskubėjo ruoštis puotai. 


— Spėju, mielai išgertumėte arbatos, - tarė Sarmuna, Ailai su Jonda- 


laru parodžiusi jų miego vietą. Šamanė tikėjosi, kad bet kurią akimirką 

įlėks piktoji Ataroja. Kai visi niekieno netrukdomi išgėrė arbatos, šamanė 
truputį atsipalaidavo. Kuo ilgiau Aila su Jondalaru buvo čia vadei neprieš- 
taraujant, tuo labiau tikėtina, kad jiems bus leista pasilikti. 

Nuslūgus įtampai dėl Atarojos, aplink laužą susėdusius žmones užgu- 
lė nejauki tyla. Aila tyrinėjo moterį, kuri tarnauja Motinai, kartu steng- 
damasi, kad jos žvilgsnis nebūtų pernelyg įkyrus. Sarmunos veidas buvo 
keistai asimetriškas, kairė pusė išsikišusi labiau nei dešinė. Aila spėjo, kad 
kramtant maistą nevisiškai išsivysčiusį dešinįjį žandikaulį gali netgi skau- 
dėti. Šamanė neslėpė išsigimimo, savo žilstančius šviesiai rudus plaukus 
paprastai ir oriai šukavo atgal ir rišo į lygų kuodą viršugalvyje. Dėl kažko- 
kios nepaaiškinamos priežasties Ailą traukė prie šios vyresnės moters. 

Aila negalėjo nepastebėti neryžtingumo jos elgesyje, juto, kad Sarmu- 
na niekaip negali apsispręsti. Ji vis dirsčiojo į Jondalarą, tarsi norėtų kažką 
jam pasakyti, tačiau būtų sunku pradėti, tarsi mėgintų rasti subtilų būdą 
nušviesti sudėtingą temą. 

Pasitikėdama savo pojūčiais Aila prabilo pirma: 

- Jondalaras man sakė, kad pažinojai jo motiną, Sarmuna, - tarė ji. — 
O aš spėliojau, kur išmokai taip gerai kalbėti jo kalba. 

Moteris nustebusi atsisuko į viešnią. „Jo kalba, - pagalvojo ji, - nejos?“ 
Aila kone fiziškai pajuto staigų, intensyvų vertinimą, tačiau jos žvilgsnis 
buvo ne mažiau atkaklus. 

— Taip, pažinojau ir Martoną, ir vyrą, su kuriuo ji buvo susijungusi. 

Atrodė, ji nori pasakyti daugiau, tačiau nutylėjo. Tuštumą užpildė Jon- 
dalaras, nekantraujantis pasikalbėti apie šeimą ir namus, ypač su juos pa- 
Žįstančiu žmogumi. 

— Ar tau ten gyvenant Devintojo urvo vadas buvo Jokonanas? - pasi- 
teiravo jis. 

— Ne, bet aš nustebau, kad jis tapo vadu. 

— Man sakė, kad Martona buvo beveik vadė, spėju, kaip mamutojė. 
Štai kodėl, kai Jokonanas mirė... 

— Jokonanas mirė? — pertraukė jį Sarmuna. Aila pajuto, kaip moterį 
sukrėtė ta žinia, ir pastebėjo išraišką, panašią į sielvartą. Paskui moteris 
susitvardė. - Tavo motinai turėjo būti sunku. 

— Tikrai buvo nelengva, nors nemanau, kad ji turėjo daug laiko apie 


tai galvoti arba pernelyg ilgai sielotis. Visi spaudė ją tapti vade. Nežinau, 

kada ji susipažino su Dalanaru, tačiau tuo metu, kai su juo susijungė, ji jau 
kelerius metus buvo Devintojo urvo vadė. Zelandonė sakė, kad prieš jung- 
tuves ji jau buvo palaiminta manimi, todėl sąjunga turėjo būti sėkminga. 
Vis dėlto praėjus vos porai metų po mano gimimo jie perkirto mazgą ir 
Dalanaras nusprendė išeiti. Nežinau, kas nūtiko, tačiau liūdni pasakojimai 
ir dainos apie jų meilę tebesklinda. Jie trikdo motiną. 

Aila susidomėjusi paskatino jį pasakoti toliau. Buvo matyti, kad ir Sar- 
munai įdomu. 

- Ji vėl susijungė ir pagimdė daugiau vaikų, tiesa? Žinau, kad turėjai 
kitą brolį. 

Jondalaras toliau pasakojo Sarmunai: 

— Mano brolis Tonolanas ir mano sesuo Folara gimė prie Vilomaro 
židinio. Manau, kad šita motinos sąjunga yra vykusi. Martona su tuo vyru 
labai laiminga, ir man Vilomaras visada buvo labai geras. Jis daug keliauja, 
pavaduoja mano motiną prekybos misijose. Kartais mane imdavo kartu. 
Taip pat ir Tonolaną, kai jis pakankamai suaugo. Ilgai maniau, kad Vilo- 
maras yra mano židinio vyras, kol nenuėjau gyventi pas Dalanarą ir geriau 
jo nepažinau. Vis dar jaučiuosi artimas Vilomarui, nors Dalanaras taip pat 
buvo man labai malonus, ir aš vis stipriau jį mylėjau. Dalanaras visiems 
patinka. Jis rado titnago kasyklą, susitiko Jeriką ir įkūrė savo urvą. Jie turi 
dukterį Joplają, mano artimą pusseserę. 

Staiga Ailai toprelėjo: jei vyras lygiai tiek pat atsakingas dėl naujos gy- 
vybės pradėjimo moters viduje kaip ir moteris, tada vadinamoji pusseserė 
Joplaja iš tikrųjų yra jo sesuo; tokia pati sesuo kaip ir toji, kuri vardu Fo- 
lara. Jis ją vadina artima pussesere; ar dėl to, kad pripažįstama, jog ryšys 
artimesnis nei su motinos sesers ar jos brolių moterų vaikais? Kol ji svarstė 
Jondalaro giminystės sąsajas, pasakojimas apie Jondalaro motiną baigėsi. 

— „tada mano motina atidavė lyderystę Joharanui, nors brolis primyg- 
tinai prašė, kad ji liktų jo patarėja, — užbaigė Jondalaras. - Kaip tu susipa- 
žinai su mano motina? 

Sarmuna kurį laiką dvejojo, stebeilijo į erdvę, tarsi regėtų atvaizdus iš 
praeities, paskui lėtai pradėjo pasakoti. 

— Tada buvau visai dar mergaičiukė. Mano motinos brolis buvo šios 
stovyklos vadas, o aš buvau jo numylėtas vaikas, vienintelė mergaitė, gi- 


musi dviem jo seserims. Jaunystėje jis leidosi į kelionę ir susipažino su pa- 

garsėjusia zelandone. Pajutęs, kad aš turiu pašaukimą tarnauti Motinai, 
dėdė panoro, kad mane mokytų geriausia zelandonė. Jis nuvedė mane į 
Devintąjį urvą, nes jūsų zelandonė buvo pirmoji tarp tų, kurios tarnauja 
Motinai. 

— Regis, tokia Devintojo urvo tradicija. Kai išėjau, mūsų zelandonė vėl 
ką tik buvo išrinkta pirmąja. 

- Ar žinai ankstesnį vardą tos, kuri dabar yra pirmoji? - susidomėjusi 
paklausė Sarmuna. 

Jondalaras kreivai šyptelėjo, ir Aila pagalvojo, kad žino priežastį. 

— Pažinojau ją kaip Zoleną. 

— Zolena? Kiek jaunoka, kad būtų pirmoji, argi ne? Kai aš ten gyve- 
nau, ji buvo dar visai maža. 

— Gal ir jauna, bet pasiaukojanti, — tarstelėjo Jondalaras. 

Sarmuna linktelėjo, tada vėl griebė pasakojimo giją. 

— Mudvi su Martona buvome panašaus amžiaus, o jos motinos židinys 
buvo aukšto statuso. Mano dėdė ir tavo senelė, Jondalarai, susitarė, kad aš 
gyvenčiau prie jos židinio. Jis paviešėjo gana ilgai, pažiūrėjo, kaip aš įsi- 
kūriau, - Sarmunos žvilgsnis nutolo, veidą papuošė šypsena. - Mudvi su 
Martona buvome kaip seserys. Netgi artimesnės nei seserys, kaip dvynės. 
Mums patiko tie patys daiktai, mes viskuo dalijomės. Ji netgi nusprendė 
kartu su manimi mokytis būti zelandone. 

- Šito nežinojau, - prisipažino Jondalaras. - Galbūt tada ji ir išsiugdė 
vadės savybes. 

— Gali būti, tačiau nė viena iš mūsų tada negalvojome apie vadovavimą. 
Mes buvome neperskiriamos, norėjome tų pačių dalykų... kol tai tapo pro- 
blema, - Sarmuna nutilo. 

— Problema? - padrąsino ją Aila. - Nejaugi būna problemų turint to- 
kią artimą draugę? - ji prisiminė Digiją ir pagalvojo, kaip nuostabu buvo 
turėti gerą draugę, nors ir trumpam. Ji būtų norėjusi vaikystėje turėti arti- 
mą bendraamžę. Tiesa, Uba buvo kaip sesuo, tačiau, kad ir kaip ją mylėjo, 
Uba priklausė genčiai. Nors jos jautėsi artimos, buvo tam tikrų dalykų, 
kurių viena apie kitą niekada nesuprato, - tokių kaip Ailos smalsumas ir 
Ubos prisiminimai. 

- Būna, - tarė Sarmuna. Žvelgdama į jaunąją moterį ji staiga vėl suvokė 


ją kalbant neįprastai. - Bėda ta, kad mes įsimylėjome tą patį vyrą. Manau, 

Jokonanas mylėjo mus abi. Kartą jis prašneko apie dvigubą sąjungą, mudvi 
su Martona būtume sutikusios, tačiau tuo metu mirė senoji zelandonė. 
Kai Jokonanas nuėjo patarimo pas naująją, toji jam patarė rinktis Marto- 
ną. Tada maniau, kad tai įvyko todėl, kad Martona buvo labai graži, neper- 
kreiptu veidu. O dabar dingojasi, jog mano dėdė tikriausiai paprašė, kad 
grįžčiau. Nelaukiau jungtuvių; buvo pernelyg pikta ir skaudu. Išėjau gana 
greitai, vos sužinojusi tokį sprendimą. 

— Grįžai čia viena? — nustebo Jondalaras. - Viena pati per ledyną? 

— Taip, - prisipažino moteris. 

— Nedaugelis moterų leidžiasi į tokias ilgas keliones, ypač vienos. Tai 
buvo pavojinga ir drąsu, - pagyrė Jondalaras. 

— Taip, pavojinga. Vos neįkritau į plyšį. Nežinau, ar tai buvo drąsu. 
Mane tikriausiai palaikė pyktis. O grįžusi radau viską pasikeitus. Daug 
metų nebuvau namuose. Mano motina su teta, pusbroliai ir broliai persi- 
kėlė į šiaurę, kur gyvena daug sarmunojų. Motina tenai ir mirė. Dėdė irgi 
buvo miręs, vadovavo kitas vyras keistu vardu - Brugaras. Nežinau, iš kur 
jis atsirado. Iš pirmo žvilgsnio jis atrodė kerintis. Ne dailus, tačiau labai 
patrauklus dėl kažkokių šiurkščių bruožų. Jis buvo žiaurus ir nuožmus. 

— Brugaras... Brugaras, - pakartojo Jondalaras ir užsimerkęs mėgino 
prisiminti, kur yra girdėjęs šį vardą. - Ar tai ne Atarojos pora? 

Sarmuna atsistojo, staiga labai susijaudino. 

— Ar kas nors norėtų dar arbatos? —- paklausė ji. Aila su Jondalaru ne- 
prieštaravo. Šamanė visiems atnešė po naują puodelį karšto žolelių gėrimo, 
įsipylė sau, tačiau prieš atsisėsdama kreipėsi į svečius: - Niekam anksčiau 
to nesu pasakojusi. 

— Kodėl dabar pasakoji mums? — paklausė Aila. 

— Todėl, kad jūs suprasite, — ji atsisuko į Jondalarą: - Taip, Brugaras 
buvo Atarojos pora. Aišku, tapęs vadu jis iš karto pradėjo viską keisti. 
Pirmiausia vyrus paskelbė svarbesniais už moteris. Pradedama nuo mažų 
dalykų. Moterys turėjo sėdėti ir laukti, kol joms bus suteikta teisė kalbėti. 
Moterims nebuvo leidžiama liesti ginklų. Iš pradžių viskas neatrodė taip 
rimta, o paskui vyrai pradėjo mėgautis galia, tačiau tik po to, kai pirma 
moteris buvo mirtinai sumušta už bausmę, kad išsakė savo nuomonę. Kiti 
pradėjo suvokti, kad viskas pakrypo labai rimta linkme. Tada žmonės jau 


nebežinojo, kas nutiko ar kaip viską atitaisyti. Brugaras išryškino blogiau- 

sias vyrų savybes. Jis turėjo sekėjų šutvę, o kiti, man regis, tiesiog bijojo jam 
nepritarti. 

— Smalsu, iš kur jis traukė tokias idėjas? - nustebo Jondalaras. 

Staiga Aila paklausė: 

— Kaip tas Brugaras atrodė? 

— Jis buvo aštrių bruožų, sakyčiau, netgi šiurkščių, tačiau labai žavus ir 
patrauklus, kai norėdavo toks būti. 

— Ar šiose teritorijose gyvena daug genčių, tai yra daug plokščiagal- 
vių? - paklausė Aila. 

— Anksčiau taip, dabar nebe. Jų kur kas daugiau į vakarus nuo čia. Ko- 
dėl klausi? 

— Ką sarmunojai apie juos mano? Ypač apie maišytų dvasių vaikus? 

— Na, jie nėra laikomi bjaurybėmis, kaip kad mano zelandoniečiai. Kai 
kurie vyrai jungiasi su plokščiagalvių moterimis ir jų atžalos pakenčiami, 
tačiau, kiek aš suprantu, juos ne itin gerai priima nei viena, nei kita pusė. 

— Ar nemanai, kad Brugaras galėjo būti maišytų dvasių? - paklausė 
Aila. 

- Kodėl užduodi visus šiuos klausimus? 

— Todėl, kad manau, jog jis turėjo gyventi, galbūt užaugti su tais, ku- 
riuos jūs vadinate plokščiagalviais, - atsakė Aila. 

— Kodėl tu taip manai? — teiravosi šamanė. 

— Nes Brugaras elgėsi pagal genties papročius. 

— Genties? 

— Šitaip plokščiagalviai save vadina, — paaiškino Aila, tada pradėjo 
spėlioti: - Jeigu jis galėjo kalbėti taip gerai, kad netgi žavėdavo, vadinasi, 
negyveno su jais visada. Tikriausiai jis gimė ne jiems, tačiau atėjo pas juos 
gyventi vėliau. Būdamas maišytas, jis turbūt buvo sunkiai priimtas, netgi 
laikytas išsigimusiu. Abejoju, ar jis teisingai suprato jų papročius, vadinasi, 
buvo pašalinis. Jo gyvenimas turėjo būti apgailėtinas. 

Sarmuna nustebo. Iš kur Aila, visiškai svetima, gali tiek žinoti? 

— Kaip žmogus, kuris jo nepažinojo, tu pernelyg daug žinai apie Bru- 
garą. 

— Vadinasi, jis gimė maišytų dvasių? - pasitikslino Jondalaras. 

— Taip. Ataroja papasakojo man apie jo kilmę tiek, kiek pati žinojo. 
Jo motina buvo tikras maišytų dvasių vaikas, pusiau plokščiagalvė, pusiau 
žmogus; ji gimė tikrai plokščiagalvei motinai, - pradėjo Sarmuna. 

„Tikriausiai ją pradėjo koks nors kitų vyras, kuris išprievartavo genties 
moterį, - pagalvojo Aila. - Ji - kaip ta mergaitė iš genties sambūrio, kuri 
pažadėta Durkui“ 

— Jos vaikystė turėjo būti apgailėtina. Ji paliko savo žmones dar visai 
maža, išėjo su vyru pas žmones, kurie gyveno į vakarus nuo čia. 

— Losadunojiečius? — spėjo Jondalaras. | 

- Taip, man regis, taip jie vadinami. Šiaip ar taip, netrukus ji pabėgo. Ji 
turėjo vaikelį, berniuką. Tai buvo Brugaras, - tęsė Sarmuna. 

— Brugaras, kartais vadinamas Brugu? - pertraukė Aila. 

— Iš kur žinai? 

— Gentyje jis būtų vadinamas Brugu. 

— Manau, vyras, nuo kurio jo motina pabėgo, ją mušdavo. Kas žino, 
kodėl jis taip elgėsi? Kai kurie vyrai yra tokie. 

— Genties moterys mokomos susitaikyti, — paaiškino Aila. - Vyrams 
neleidžiama muštis, tačiau jie gali suduoti moteriai. Šiaip sau mušti mote- 
ris nepriimta, bet kai kurie vyrai taip elgiasi. 

Sarmuna supratingai linktelėjo. 

— Tikriausiai todėl Brugaro motina nesistebėjo ir pakentė, kai vyras, 
su kuriuo ji gyveno, jai suduodavo, tačiau reikalai prastėjo. Tokie vyrai pa- 
prastai taip elgiasi. Jis pradėjo mušti ir berniuką. Tikriausiai tai ir paskati- 
no ją galų gale išeiti. Kad ir kaip ten buvo, ji pasiėmė vaiką ir pabėgo atgal 
pas savo Žmones, - pasakojo Sarmuna. 

— Jeigu jau jai buvo sunku augti gentyje, dar blogiau turėjo sektis jos 
sūnui, kuris buvo netgi nevisiškai maišytas, - pastebėjo Aila. 

— Jei dvasios maišosi taip, kaip manoma, tai jis buvo trečdaliu žmogus 
ir tik viena dalimi plokščiagalvis, - pasakė Sarmuna. 

Aila staiga pagalvojo apie savo sūnų Durką. „Braudas apsunkins jam 
gyvenimą. Kas, jei. jis pasidarys kaip Brugaras? Tik Durkas yra visiškai 
maišytas, ir jis turi Ubą, kuri jį myli, ir Bruną, kuris jį moko. Vadas Brunas 
priėmė kūdikį Durką į gentį. Jis pasirūpins, kad Durkas suprastų genties 
papročius, - galvojo moteris. - Žinau, kad jis būtų galėjęs kalbėti, jei kas 
nors-būtų jį pamokęs, tačiau gali būti, kad jis turi ir prisiminimus. Jei turi, 
Bruno padedamas gali tapti visaverčiu genties žmogumi“ 

Sarmunai staiga kilo įtarimų, susijusių su paslaptinga jauna moterimi. 


— Iš kur tu šitiek žinai apie plokščiagalvius, Aila? — pasiteiravo ji. 

Klausimas užklupo Ailą netikėtai. Ji nebuvo tokia budri kaip ben- 
draudama su Ataroja ir nespėjo išsisukti nuo tiesaus atsakymo, todėl iš- 
rėžė tiesą. 

— Jie mane užaugino, - tarė Aila. - Mano žmonės žuvo per žemės dre- 
bėjimą, ir gentis mane pasiėmė. 

— "Tavo vaikystė tikriausiai buvo dar sudėtingesnė nei Brugaro, - tarė 
Sarmuna. 

— Ne. Manau, tam tikra prasme man buvo lengviau. Aš nebuvau laiko- 
ma išsigimusiu genties vaiku; aš tiesiog buvau kitokia. Viena kitų - šitaip 
jie mus vadina. Jie neturėjo su manimi susijusių lūkesčių. Tam tikri mano 
poelgiai jiems atrodė tokie keisti, kad jie nežinojo nė ką apie mane galvoti. 
Esu tikra, ne vienas jų manė, kad aš esu atsilikusi ar lėta, nes labai sunkiai 
viską įsimindavau. Nesakau, kad augti tarp jų buvo lengva. Turėjau išmok- 
ti kalbėti jų kalba, gyventi pagal jų papročius, mokytis jų tradicijų. Buvo 
sunku prisitaikyti, tačiau man pasisekė. Iza ir Krebas, mane auginę žmo- 
nės, mylėjo mane, o aš žinau, kad be jų manęs apskritai nebūtų. 

Kone kiekvienas Ailos žodis Sarmunai kėlė vis daugiau klausimų, ta- 
čiau dabar nebuvo tinkamas laikas juos užduoti. 

— Gerai, kad tavyje nėra maišytų dvasių, - tarė ji ir reikšmingai pažvel- 
gė į Jondalarą. - Ypač dėl to, kad ketini susipažinti su zelandoniečiais. 

Aila pastebėjo tą žvilgsnį ir numanė, ką moteris turi galvoje. Ji prisimi- 
nė, kaip sureagavo Jondalaras sužinojęs, kas ją užaugino. Dar blogiau buvo 
išgirdus apie maišytų dvasių sūnų. 

— Iš kur žinai, kad ji dar nesusipažino su zelandoniečiais? — paklausė 
Jondalaras. 

Sarmuna tylėdama svarstė, ką atsakyti. Iš kur ji žino? Ji nusišypsojo vy- 
rui. | 

— Sakei, kad keliauji namo, o ji pasakė: „jo kalba“, ne „mano“, - staiga 
jai toptelėjo mintis, tarsi paslapties atskleidimas. - Kalba! Akcentas! Da- 
bar jau žinau, kur anksčiau tai girdėjau. Brugaras kalbėjo tokiu akcentu! 
Ne visai tokiu kaip tavo, Aila, nors jis nekalbėjo savo kalba taip, kaip tu 
kalbi Jondalaro kalba. Jis įvaldė tokią kalbėseną, kai gyveno su plokščia- 
galviais. Tai nebuvo akcentas. Kažkaip panašiai skamba tavo kalba. Da- 


bar, kai išgirdau tave kalbant, nemanau, kad kada pamiršiu, iš kur tokia 


ss 


JEAN M. AUEL 


kalbėsena. Kartais koks vienas garsas tavo kalboje man kažką primena, o 
dabar, kai išgirdau visą istoriją, nemanau, kad kada ją pamiršiu. 

Aila jautėsi sutrikusi. Ji taip stengėsi kalbėti taisyklingai, tačiau jai nie- 
kada nepavyks ištarti tam tikrų garsų. Ji jau retai besutrikdavo, kai žmonės 
apie tai užsimindavo, tačiau Sarmuna smarkiai išryškino jos kalbėsenos 
trūkumus. 

Šamanė pastebėjo, jog viešniai nejauku. 

— Atsiprašau, Aila. Nenorėjau tavęs trikdyti. Tu tikrai zelandoniškai 
kalbi labai gerai, tikriausiai geriau negu aš, nes jau pamiršau daug žodžių. 
Iš tikrųjų tu turi ne akcentą. Tai kažkas kita. Esu tikra, dauguma žmonių 
to net nepastebi. Tiesiog pateikei tiek daug įžvalgų apie Brugarą, kurios 
padeda man suprasti Ataroją. 

— Padeda tau suprasti Ataroją? — nustebo Jondalaras. - Norėčiau su- 
prasti, kaip žmogus gali būti toks žiaurus. 

- Ji ne visada buvo tokia bloga. Grįžusi tikrai ja žavėjausi, kuo toliau, 
tuo labiau, kartu buvo jos ir gaila. Tam tikra prasme ji buvo paruošta Bru- 
garui taip, kaip nedaugelis moterų galėjo būti paruoštos. 

— Paruošta? Keistai pasakei. Paruošta kam? 

— Paruošta žiaurybei, - paaiškino Sarmuna. - Vaikystėje Ataroja buvo 
baisiai išnaudojama. Ji niekada daug apie tai nepasakojo, tačiau žinau, kad 
patyrė motinos neapykantą. Kažkas pasakojo, kad tikra motina ją apleido, 
bent jau taip buvo manoma. Ta moteris išėjo ir niekas apie ją daugiau nieko 
negirdėjo. Galiausiai Ataroją pasiėmė vyras, kurio pora mirė gimdydama. 
Labai įtartinomis aplinkybėmis mirė ir kūdikis. Įtarimai kilo išsiaiškinus, 
jog jis muša Ataroją, maža to, paėmė ją dar net netapusią moterimi, tačiau 
niekas kitas nenorėjo ja rūpintis. Tai buvo susiję su jos motina, kažkokia 
jos kilmės paslaptimi. Dėl to Ataroja liko pas tą vyrą ir buvo žiauriai prie- 
vartaujama. Galiausiai tas vyras mirė. Tada jo stovyklos žmonės susitarė 
dėl Atarojos ir naujo šitos stovyklos vado jungtuvių. 

— Susitarė be jos pritarimo? - paklausė Jondalaras. 

- Jie ragino ją sutikti. Atsivedė supažindinti su Brugaru. Kaip jau 
sakiau, jis mokėdavo būti labai žavus. Neabejoju, ir ji pasirodė jam 
patraukli. 

Jondalaras pritariamai linktelėjo. Jis pastebėjo, kad Ataroja tikrai gana 
patraukli. 

— Man regis, ji laukė jungtuvių, - tęsė Sarmuna. - Juto, jog tai galimybė 
pradėti naują gyvenimą. Paskui paaiškėjo, kad vyras, su kuriuo ji susijun- 
gė, yra dar blogesnis nei tas, kurį pažinojo anksčiau. Brugarui malonumai 
visada buvo susiję su mušimu ir pažeminimu. Šiuo požiūriu jis... nedrįstu 
sakyti, kad Brugaras ją mylėjo, tačiau tikrai kažką jai juto. Jis tiesiog buvo 
toks... iškrypęs. Vis dėlto ji buvo vienintelė išdrįsusi jam nepaklusti nepai- 
sant visko, ką jis jai padarė. 

Sarmuna patylėjo, papurtė galvą, tada kalbėjo toliau. 

— Brugaras buvo stiprus vyras, labai stiprus. Jam patiko skaudinti žmo- 
nes, ypač moteris. Manau, jis iš tikrųjų mėgavosi sukeldamas moteriai 
skausmą. Sakei, kad plokščiagalviai draudžia vyrui suduoti kitam vyrui, 
tačiau jie muša moteris. Gal ir yra ryšys. O Brugarui patiko Atarojos savi- 
gyna. Ji buvo gerokai aukštesnė už jį, ir ji pati labai stipri. Jam patikdavo 
palaužti jos pasipriešinimą, jis džiaugdavosi, kai ji su juo grumdavosi. Tai 
suteikė jam dingstį ją skaudinti, dėl to jis, man regis, jautėsi galingas. 

Aila sudrebėjo staiga prisiminusi gana panašią situaciją ir akimirką va- 
dei pajuto užuojautą. 

— Brugaras gyrėsi kitiems vyrams, ir jie skatino jį arba bent jau pritarė 
jam, - pasakojo vyresnė moteris. - Kuo daugiau Ataroja priešinosi, tuo 
baisiau jis ją puldavo, kol ji galiausiai palūždavo. Tada jis geisdavo jos. Vis 
svarstau, kad jei ji nuo pat pradžių būtų buvusi nuolaidi, ar jam būtų pa- 
bodę ir jis būtų nustojęs ją mušti? 

Aila irgi apie tai galvojo. Braudui ji nusibodo, kai liovėsi priešintis. 

— Kažkodėl tuo abejoju, - toliau kalbėjo Sarmuna. - Vėliau, kai ji tapo 
palaiminta ir liovėsi kovojusi, jis nepasikeitė. Ataroja buvo jo moteris ir, jo 
požiūriu, priklausė jam. Jis galėjo daryti viską, ką tik norėjo. 

„Niekada nebuvau Braudo pora, - galvojo Aila, - ir Brunas nebūtų 
jam leidęs manęs mušti, jei ir būtų bandęs. Nors Braudas turėjo tokią teisę, 
visi kiti gentyje manė, kad jo susidomėjimas manimi keistas. Jie neskatino 
tokio elgesio“ 

— Brugaras nepaliovė Atarojos mušti net jai pastojus? - pritrenktas pa- 
klausė Jondalaras. | 

— Ne, nors atrodė patenkintas, kad ji nešioja kūdikį, - atsakė moteris. 

„Aš irgi ėmiau lauktis, - galvojo Aila. - Mano ir Atarojos gyvenimai 
kažkuo panašūs“ 

- Ataroja ateidavo pas mane gydytis, - pasakojo Sarmuna. Ji sėdėjo už- 
simerkusi, purtė galvą tarsi norėdama išsklaidyti blogus prisiminimus. — 
Buvo baisu cai, ką jis darė jai, negaliu nė apsakyti. Mėlynės nuo smūgių 
buvo tik smulkmenos. 

— Kodėl ji su tuo taikstėsi? — nesuprato Jondalaras. 

- Ji neturėjo kur eiti. Jokių giminaičių, jokių draugų. Buvusios stovy- 
klos žmonės aiškiai parodė, kad jos nenori. Iš pradžių ji buvo per daug 
išdidi, kad grįžtų ir leistų jiems suprasti, kad jos sąjunga su naujuoju vadu 
tokia nenusisekusi. Iš dalies supratau, kaip ji jautėsi, - pasakė Sarmuna. — 
Niekas manęs nemušė. Tiesa, Brugaras kartą bandė. Tik aš žinojau, kad 
man nėra kur eiti, nors ir turiu giminaičių. Buvau ta, kuri tarnauja Moti- 
nai, ir negalėjau pripažinti, kaip prastai viskas klostosi. Man nepasisekė. 

Jondalaras supratingai palinksėjo. Jis taip pat kartą susimovė. Dirstelė- 
jęs į Ailą zelandonietis pajuto, kaip jį sušildo meilė jai. 

— Ataroja nekentė Brugaro, - toliau kalbėjo Sarmuna, - tačiau kažkaip 
keistai jį ir mylėjo. Kartais, manau, sąmoningai jį provokuodavo. Svars- 
tau, gal dėl to, kad skausmui praėjus jis paimdavo ją. Jei ir nesuteikdavo 
malonumų, tai bent leisdavo pasijusti geidžiamai. Tikriausiai iš jo žiauru- 
mo ji išmoko iškreiptai mėgautis malonumais. Dabar ji nieko negeidžia. 
Ataroja pasitenkina sukeldama vyrams skausmą. Jei ją stebėjai, matei jos 
susijaudinimą. 

— Man jos beveik gaila, - tarė Jondalaras. 

— Gailėkis, jei nori, bet nepasitikėk ja, - perspėjo šamanė. - Ji beprotė, 
apsėsta kažkokio didelio blogio. Nežinau, ar tu gali ją suprasti. Ar kada 
buvote pripildyti tokio įtūžio, kad, rodos, visas protas apleidžia? 

Jondalaro akys išsiplėtė, jis pajuto, kad privalo galvos linktelėjimu pri- 
pažinti patyręs tokį jausmą. Jis buvo apimtas tokio įtūžio. Kartą sumušė 
žmogų iki sąmonės netekimo ir vis dar nepajėgė sustoti. 

- Atrodo, kad Ataroja visą laiką kupina tokio įtūžio. Ji ne visada tai 
rodo, tiesą sakant, ji labai puikiai jį slepia, tačiau jos mintys ir jausmai ku- 
pini tokio demoniško įtūžio, kad ji daugiau nebegalvoja ir nejaučia kaip 
normalūs žmonės. Ji daugiau nebe žmogus, - paaiškino šamanė. 

— Na, ji turi turėti kokių žmogiškų jausmų, - nepatikėjo Jondalaras. 


-— Ar prisimeni pirmąsias laidotuves? - klausimu atsakė Sarmuna. 

— Taip, trijų jaunų žmonių. Laidojo du vyrus, ir nesu tikras dėl trečiojo, 
nors visi buvo aprengti vienodai. Prisimenu, svarsčiau, nuo ko jie mirė, juk 
buvo tokie jauni. 

— Juos nužudė Ataroja, - pasakė Sarmuna. - O tas, dėl kurio tu nesi 
tikras, buvo jos pačios vaikas. 

Jie išgirdo bruzdesį ir visi kaip vienas atsisuko į Sarmunos žeminės įė- 


jimą. 


Žeminės angoje stovėjo jauna moteris ir nervingai žvelgė į tris viduje 
esančius žmones. Jondalaras akimirksniu įvertino, kad ji dar visai jauna, 
vargiai daugiau nei mergaitė. Aila pastebėjo, kad ji laukiasi. 

— Kas yra, Kavoja? - pasiteiravo Sarmuna. 

— Katik su medžiotojais grįžo Epadoja. Ataroja ant jos rėkia. 

— Ačiū, kad pranešei, — tarė vyresnioji moteris ir atsisuko į svečius. — 
Šitos žeminės sienos tokios storos, kad sunku išgirsti, kas vyksta lauke. 

Jie išskubėjo į lauką pro nėščiąją, kuri bandė pasitraukti ir praleisti išei- 
nančiuosius. Aila nusišypsojo: 

— Nebeilgai reiks laukti? — į merginą kreipėsi ji sarmunojiškai. 

Kavoja nervingai nusišypsojo, tada nudelbė akis žemyn. 

Ailai pasidingojo, kad mergaitė išsigandusi ir nelaiminga, kas neįprasta 
būsimai motinai. Paskui ji pamanė, kad dauguma pirmą kartą besilaukian- 
čių moterų truputį nerimauja. Vos žengę pro angą jie išgirdo Ataroją: 

— .. pasakyt, kad neradot, kur jie įsikūrę. Pražiopsojai savo progą! Jo- 
kia tu moteris-vilkė, jei net negali susekti žmonių, - garsiai ir pašiepiamai 
plūdosi vadė. 

Epadoja stovėjo. suspaudusi lūpas, pykčiu žaižaruojančiomis akimis, 
bet nieko nesakė. Rinkosi minia, žmonės nesigrūdo pernelyg arti, bet jau- 
noji moteris, apsivilkusi-vilko kailio skranda, pastebėjo, kad dauguma nu- 
sisukę žiūri kita kryptimi. Ji dirstelėjo norėdama išsiaiškinti, kas patraukė 
jų dėmesį, ir krūptelėjo pamačiusi ateinant aukštą šviesiaplaukę, kurią, dar 
nuostabiau, sekė aukštasis vyras. Ji nepažinojo nė vieno vyro, kuris sugrįž- 
tų čia kartą ištrūkęs. 

— Kąjūs čia veikiate? - sviedė Epadoja. 


- 

— Jau sakiau tau. Pražiopsojai savo progą, - pasišaipė Ataroja. — Jie grį- 
Žo patys. 

— Kodėl mes neturėtume čia būti? - nesuprato Aila. - Argi nesame 
pakviesti į puotą? 

Sarmuna vertė. 

- Puota dar neparuošta. Šįvakar, - trumpai ir atžagariai pasakė sve- 
čiams Ataroja, paskui atsisuko į pėdsekių vadę. 

— Eime vidun, Epadoja. Noriu su tavimi šnektelti. 

Ji visiems atsuko nugarą ir įėjo į žeminę. Epadoja pažvelgė į Ailą, mo- 
ters-vilkės kaktoje susimetė gilios raukšlės. Tada ji nusekė paskui vadę. 

Joms dingus, Aila kiek nuogąstaudama pažvelgė kitapus lauko. Šiaip 
ar taip, ji žinojo, kad Epadojos būrys medžioja ir arklius. Jai palengvėjo, 
kai atokiame nuožulnaus sausos, trapios žolės lauko gale pamatė Yhaha 
ir Lenktynininką. Paskui Aila atidžiai apžiūrėjo medžius ir krūmus, au- 
gančius ant stataus šlaito už stovyklos. Ji labai troško pamaryti Vilką, bet 
džiaugėsi, kad jo nemato. Ji norėjo, kad žvėris liktų priedangoje, tačiau 
tikslingai stovėjo atviroje vietoje ir žvelgė jo kryptimi tikėdamasi, kad jis 
ją pamatys. 

Kai svečiai su Sarmuna patraukė atgal, link šamanės buveinės, Jondala- 
ras prisiminė anksčiau išsakytą smalsumą sužadinusią moters pastabą. 

— Kaip tu išvengei Brugaro kumščių? — paklausė jis. — Sakei, kad jis 
kartą ir tave bandė sumušti, kaip ir kitas moteris. Kaip tu jį sustabdei ? 

Moteris sustojo ir įdėmiai pažvelgė į jauną vyrą, o paskui į šviesiaplau- 
kę greta jo. Aila juto šamanės neryžtingumą ir suprato, kad ji vertina juos 
mėgindama nuspręsti, kiek galima pasakyti. 

— Jis pakentė mane todėl, kad aš esu gydytoja: visada kreipdavosi dėl 
sveikatos, - pasakė Sarmuna. - O labiau už viską jis bijojo dvasių pasaulio. 

Išgirdus tokį atsakymą Ailos mintyse sukirbėjo klausimas. 

— Gydytojos gentyje turi ypatingą statusą, tačiau jos yra tik gydytojos. 
Šamanai bendrauja su dvasių pasauliu. 

— Su plokščiagalvių dvasiomis - galbūt, tačiau Brugaras bijojo Moti- 
nos galios. Man regis, jis suvokė, kad ji žino apie jo padarytą žalą ir apie jo 
dvasią įkalinusį blogį. Manau, Brugaras bijojo jos atpildo. Kai parodžiau 
jam, kad galiu pasitelkti Motinos galias, jis prie manęs nebelindo, - atsakė 

— Gali pasitelkti Motinos galias? Kaip? - nustebo Jondalaras. 

Sarmuna įkišo ranką į užantį ir ištraukė nedidukę moters figūrėlę, gal 
kokių keturių colių aukščio. Ir Aila, ir Jondalaras buvo matę daugybę pa- 
našių daikčiukų, paprastai išskaptuotų iš mamutų ilčių, kaulų ar medžio. 
Jondalaras netgi buvo matęs kelias, kurios buvo su meile, rūpestingai pa- 
dirbintos iš akmens, naudojant tik akmeninius įrankius. Jos visos buvo 
Motinos figūrėlės. Išskyrus gentį, visos žmonių grupės, kurias jiedu kartu 
ar atskirai sutiko, nuo mamutų medžiotojų rytuose iki Jondalaro žmonių 
vakaruose, ją vaizdavo savitai. 

Vienos figūrėlės buvo gana grubios, kitos kruopščiai išraižytos, kai 
kurios — visiškai abstrakčios, kitos — tobuli, proporcingi atvaizdai viso 
subrendusios moters kūno, išskyrus tam tikras neišryškintas detales. Dau- 
guma figūrėlių pabrėžė dosnios motinystės atributus — dideles krūtis, 
apskritą pilvą, plačius klubus ir tikslingai menkino kitus bruožus: dažnai 
rankos būdavo tik numanomos, užuot pasibaigusi pėdomis figūrėlė nu- 
smailėdavo, kad ją būtų galima įsmeigti į žemę. Visoms be išimties stigo 
veido bruožų. Figūrėlės neturėjo būti jokios konkrečios moters atvaizdas, 
ir tikrai joks meistras nežinojo, kaip atrodo Didžiosios Žemės Motinos 
veidas. Kartais veidas būdavo paliekamas visiškai lygus arba teįrėžiami pa- 
slaptingi ženklai, kartais įmantri šukuosena gaubdavo visą galvą, uždeng- 
davo ir veidą. 

Vienintelis jų matytas moters portretas buvo dailus ir švelnus raižinys, 
kurį Jondalaras išskaptavo Ailai, kai jiedu vieni buvo slėnyje, neilgai tru- 
kus po jų susitikimo. Vis dėlto kartais Jondalaras apgailestaudavo dėl im- 
pulsyvaus, netaktiško poelgio. Jis neplanavo, jog tai bus Motinos figūrėlė; 
jis drožė ją todėl, kad pamilo Ailą ir norėjo įkalinti jos dvasią. O baigęs 
susivokė, kad joje slypi didžiulė galia. Jis baiminosi, kad figūrėlė gali Ailai 
pakenkti, ypač jei patektų į ją užvaldyti norinčio žmogaus rankas. Jonda- 
laras netgi bijojo ją sunaikinti, mat nuogąstavo, kad Ailai gali kilti pavojus. 
Jis nusprendė fhgūrėlę atiduoti jai, kad pati saugiai ją paslėptų. Ailai patiko 
nedidukė moters figūrėlė su išraižytu į jos panašiu veidu vien dėl to, kad 
ją padarė Jondalaras. Ji niekada nesvarstė, kad joje gali slypėti kokia nors 
galia; ji manė, kad skulptūrėlė paprasčiausiai graži. 

Nors Motinos figūrėlės paprastai buvo laikomos gražiomis, tai nebu- 


vo gėrėtis skirti prisirpusių jaunų moterų, atitinkančių tam tikrus vyrų 

grožio etalonus, atvaizdai. Jos simboliškai atstovavo visoms moterims, jų 
gebėjimui iš savo kūno kurti bei pagimdyti gyvybę ir išmaitinti ją savo dos- 
numu. Pagal analogiją jos simbolizavo Didžiąją Motiną Žemę, kuri sukūrė 
ir pagimdė visa, kas gyva, iš savo kūno, ir visus savo vaikus išmaitina savo 
stebuklinga gausa. Figūrėlė taip pat buvo visų Didžiosios Motinos dvasių, 
galinčių įgauti daugybę formų, indas. 

O šamanės turima figūrėlė buvo unikali. Sarmuna padavė muną Jon- 
dalarui. 

— Pasakyk, iš ko ji pagaminta, - paprašė moteris. 

Jondalaras atidžiai apžiūrėjo mažą figūrėlę, pasukiojo ją rankose. Mo- 
tina buvo apdovanota įspūdingomis krūtimis ir plačiais klubais, rankos — 
tik užuomina šone, kojos smailėjo. Galvos forma buvo aiški, veide nebuvo 
jokių žymių. Forma ir dydžiu ji nedaug tesiskyrė nuo kitų jo matytų Moti- 
nos figūrėlių, tačiau šita buvo pagaminta iš pačios neįprasčiausios tamsios 
spalvos medžiagos. 

Palietus ją nagu, nė trupučio nepavyko įbrėžti. Figūrėlė nebuvo paga- 
minta iš medžio, kaulo, ilties ar rago, buvo kieta kaip akmuo, tačiau la- 
bai glotni, be jokių tašymo žymių. Nepriminė ir jokio Jondalarui žinomo 
akmens. 

Jis klausiamai pažvelgė į Sarmuną. 

— Niekada nemačiau nieko panašaus, - pripažino vyras. 

Jondalaras padavė figūrėlę Ailai. Vos ją palietusi jaunoji moteris sudre- 
bėjo. „Einant į lauką derėjo pasiimti kailinę skrandą“, — pasakė ji sau, ta- 
čiau negalėjo atsikratyti jausmo, kad ne nuo šalčio pajuto tokią vėsą. 

- Šita muna pradžioje buvo žemės dulkės, - pradėjo moteris. 

— Dulkės? - nustebo Aila. - Tačiau čia akmuo! 

— Taip, dabar akmuo. Juo virto. 

— "Tu pavertei ją akmeniu? Kaip galima dulkes paversti akmeniu? - ne- 
galėdamas patikėti paklausė Jondalaras. 

Moteris nusišypsojo. 

- Jei pasakysiu, ar patikėsi mano galiomis? 

- Jei tau pavyks mane įtikinti, - atkirto vyras. 

— Pasakysiu, bet nesistengsiu jūsų įtikinėti. Patys turėsite tuo įsitikinti, 
Pirmiausia nuo upės pakrantės ėmiau kieto, sauso molio ir sutrupinau jį 


į dulkes. Paskui įmaišiau vandens, - Sarmuna akimirką parylėjo svarsty- 

dama, ar turėtų dar ką nors pridurti apie mišinį ir nusprendė, jog kol kas 
pakaks. - Kai pasidarė tinkamo tirštumo, nulipdžiau šitą. Ugnis ir karštas 
oras pavertė ją akmeniu, - pareiškė šamanė stebėdama, kaip sureaguos du 
jauni svetimšaliai: nusivils, bus pakerėti, ims abejoti ar patikės. 

Vyras užsimerkė lyg mėgindamas šį tą prisiminti. 

— Prisimenu, girdėjau... iš vieno losadunojiečio, man regis... Kažką apie 
Motinos figūrėles, pagamintas iš purvo. 

Sarmuna nusišypsojo. 

- Taip, galima sakyti, kad munas mes lipdome iš purvo. Taip pat ir 
gyvūnus, kai reikia kviesti jų dvasias. Įvairiausių rūšių gyvūnus: lokius, liū- 
tus, mamutus, raganosius, arklius, ką tik norime. Tai purvas tik tol, kol 
lipdome. Figūrėlė, pagaminta iš žemės dulkių ir vandens mišinio, netgi 
sukietėjusi ištirps vandenyje, vėl taps purvu, iš kurio buvo nulipdyta, o 
paskui vėl dulkėmis. O atgaivinta šventojoje Motinos liepsnoje ji visiems 
laikams pasikeičia. Perėjusi per svilinančią Motinos kaitrą figūrėlė tampa 
kieta kaip akmuo. Gyva laužo liepsnos dvasia suteikia jai ilgaamžiškumo. 

Aila matė susijaudinimą moters akyse ir prisiminė Jondalaro džiaugs- 
mą išradus iečių mėtyklę. Ji suvokė, jog Sarmunai atgijo išradimo džiuge- 
sys, ir tai ją įtikino. 

— Jos trapios, dar trapesnės nei titnagas, - tęsė moteris. - Pati Motina 
parodė, kaip jas galima sudaužyti, tačiau vanduo jų nepakeičia. Iš purvo 
padaryta muna, paliesta jos šventosios ugnies, gali stovėti lauke per lietų ir 
sniegą, gali netgi mirkti vandenyje ir niekada neištirps. 

— Tu tikrai pasitelki Motinos galią, - pasakė Aila. 

Moteris, akimirką sudvejojusi, vis dėlto pasiūlė: 

— Ar norėtum pamatyti, kaip tai daroma? 

— O taip, norėčiau, —apsidžiaugė Aila. 

Jondalaras pridūrė: 

— Taip, būtų labai įdomu. 

— Tada eime, aš jums parodysiu. 

— Ar galiu pasiimti skrandą? - paklausė Aila. 

- Žinoma, - neprieštaravo Sarmuna. — Visiems derėtų šilčiau apsi- 
rengti, nors per degimo ceremoniją bus taip karšta, kad stovint netoliese 
nereikės kailių, netgi tokią dieną. Viskas beveik paruošta. Turėtume už- 
kurti ugnį ir pradėti apeigas šį vakarą, tačiau tam reikia laiko ir tinkamo 

nusiteikimo. Palauksime iki rytojaus, šįvakar dera apsilankyti svarbioje 
puotoje. 

Sarmuna stabtelėjo, akimirką stovėjo užsimerkusi, tarsi ko klausytųsi 
arba svarstytų ką tik į galvą šovusią mintį. 

— Taip, labai svarbioje puotoje, - pakartojo ji, žvelgdama tiesiai į Ailą. 
„Ar ji numano apie jai gresiantį pavojų? - svarstė šamanė. - Jei ji yra ta, ką 
manau ją esant, turėtų suprasti. 

Jie įlindo į šamanės namelį ir apsivilko viršutinius drabužius. Aila paste- 
bėjo, kad jaunoji moteris išėjusi. Sarmuna nusivedė juos už savo buveinės, 
į tolimiausią gyvenvietės pakraštį, kur grupė moterų darbavosi prie tarsi 
niekuo neišsiskiriančio statinio, primenančio nedidelę žeminę nuožulniu 
stogu. Į nedidelį namelį moterys nešė sausą mėšlą, malkas ir kaulus. Aila 
suvokė, kad tai medžiagos laužui. Tarp dirbančiųjų Aila pastebėjo jaunąją 
nėščiąją ir jai nusišypsojo. Kavoja taip pat droviai šyptelėjo. 

Sarmuna palenkė galvą ir įlindo pro žemą mažo namelio angą, tada 
atsisukusi mostu pakvietė svečius, dvejojančius, ar derėtų sekti šamanei iš 
paskos. Viduje įrengtoje laužavietėje žėrinčios liepsnos laižė žioruojančias 
anglis. Mažame, beveik apskritame prieškambaryje buvo gana šilta. Kone 
pusę tuščios erdvės užėmė atskiros mėšlo, malkų ir kaulų krūvos. Palei 
stačias, lenktas sienas ėjo keletas primityvių lentynų - plokščių mamutų 
petikaulių ir klubų kaulų, paremtų akmenimis. Ant jų buvo išdėliota daug 
smulkių daikčiukų. 

Priėję arčiau Aila su Jondalaru nustebo pamatę, kad tie daikteliai — tai 
įvairios iš molio nulipdytos ir džiūti paliktos figūrėlės. Buvo kelios moters, 
tai yra Motinos, figūrėlės, tačiau kai kurios nebaigtos, tiktai atskiros mo- 
ters kūno dalys, pavyzdžiu, tik apatinė dalis su kojomis arba tik krūtinė. 
Ant kitų lentynų stovėjo gyvūnų figūrėlės: nevisiškai užbaigtos liūtų ir 
lokių galvos bei išskirtinės formos mamutai su kupolo formos galvomis, 
kuprotomis gugomis ir nuožulniomis nugaromis. 

Atrodė, kad figūrėles lipdė skirtingi žmonės: vienos buvo gana papras- 
tos, be jokių meninių įgūdžių atspindžių, kitos - sudėtingai sumanytos ir 
puikiai padarytos. Nors nei Aila, nei Jondalaras nežinojo, kodėl lipdytojai 
figūrėlėms suteikė būtent tokias formas, jie juto, kad kiekviena yra įkvėpta 


kažkokių asmeninių priežasčių arba jausmų. 

Priešais įėjimą buvo mažesnė anga, kuri vedė į uždarą erdvę su kons- 
trukcija, išskaptuota kalvos šlaito lioso dirvoje. Išskyrus tai, kad vėrėsi į 
šoną, ji Ailai priminė didelę žemėje iškastą duobę, kuri įkaitinama karštais 
akmenimis ir naudojama maistui gaminti. Aila nujautė, kad šioje duobėje 
niekada nebuvo gaminamas maistas. Įėjusi į vidų viešnia apsidairė ir antro- 
je patalpoje irgi pamatė ugniavietę. 

Iš suanglėjusių likučių pelenuose ji suprato, kad kaip kuras buvo nau- 
dojami kaulai, o atidžiau įsižiūrėjusi atpažino, jog ši ugniavietė primena 
mamutojų, tačiau yra gilesnė. Aila pasidairė spėliodama, pro kur patenka 
vėjas. Kad degtų kaulai, liepsna turi būti labai karšta, o tam reikia oro. Ma- 
mutojų laužavietėms gyvybės įpūsdavo iš lauko pučiantis vėjas, parekdavęs 
pro sklendėmis atidaromus ir uždaromus ortakius. Atidžiai apžiūrėjęs an- 
trosios patalpos konstrukciją Jondalaras padarė panašias išvadas: iš sienų 
spalvos ir kietumo sprendė, kad čia ilgai dega labai karšti laužai. Jis spėjo, 
jog mažų molinių figūrėlių, sustatytų ant lentynų, taip pat laukia ugnis. 

Vyras neklydo sakydamas, kad niekada nematė nieko panašaus į Sar- 
munos parodytą Motinos figūrėlę. Figūra, kurią padarė priešais stovinti 
moteris, nebuvo išgauta kaip nors apdirbus - raižant, formuojant ar poli- 
ruojant - gamtoje randamą medžiagą. Tai buvo keramika, gaminys iš deg- 
to molio, pirmosios medžiagos, sukurtos žmogaus rankomis ir žmogaus 
protu. Kaitinimo patalpoje buvo įrengta degimo krosnis. 

Pirmoji pasaulyje degimo krosnis buvo išrasta ne naudingiems, vande- 
niui atspariems indams gaminti. Gerokai prieš atsirandant puodininkys- 
tei buvo išdegamos mažos, kietos vandeniui atsparios keraminės figūrėlės. 
Gaminėliai ant lentynų priminė gyvūnus ir žmones, tačiau tik moterų — 
vyrai nebuvo lipdomi. Kitų gyvų būtybių figūros nebuvo laikomos tikrais 
atvaizdais. Tai buvo simboliai, metaforos. Jos reiškė daug daugiau nei at- 
vaizdavo, siūlė panašumą, dvasinę analogiją. Tai buvo menas, ir svarbesnis 
už naudą. 

Jondalaras parodė erdvę, kurioje ruoštasi kurti ugnį, ir paklausė šama- 
nės: 

— Ar čia ta vieta, kur liepsnoja šventa Motinos liepsna? - Tai buvo la- 
biau teiginys nei klausimas. 

Sarmuna linktelėjo supratusi, kad dabar jis tiki ja. Šviesiaplaukė mote- 
ris žinojo, kad ji nemeluoja, dar nė nemačiusi šios vietos; vyras patikėjo ne 
taip greitai. 

Aila apsidžiaugė, kai šamanė vėl juos išvedė į lauką. Nežinojo, ar nuo 
kaitraus laužo, degančio mažoje patalpoje, ar dėl molinių daiktelių, ar dar 
dėl kokių kitokių priežasčių ji pradėjo jausti stiprų nerimą. Ailai dingojo- 
si, jog ten būti pavojinga. 

— Kaip šitai atradai? — pasiteiravo Jondalaras, rankos mostu apimda- 
mas visa — ir keraminius dirbinius, ir degimo krosnį. 

— Motina mane atvedė, - atsakė moteris. 

— Tuo neabejoju, bet kaip? — toliau klausinėjo Jondalaras. 

Sarmuna nusišypsojo dėl tokio įkyrumo. Jai atrodė visiškai supranta- 
ma, kad Martonos sūnus nori išsiaiškinti šią naujovę. 

- Pirmoji mintis kilo statant žeminę, - pasakė ji. - Ar žinai, kaip mes 
jas statome? 

— Ko gero, žinau. Jūsiškės atrodo panašios į mamutojų žemines, o mes 
padėjome Talutui ir jo žmonėms statyti Liūto stovyklos priestatą, — atsakė 
Jondalaras. — Jie pradeda nuo atraminės konstrukcijos iš mamutų kaulų, 
viršuje kloja storą gluosnių vytelių kilimą, paskui sluoksnį viksvų ir nen- 
drių. Galiausiai užkloja velėna. Ant viršaus paskleidžia upės molio tyrę, 
kuri sudžiūvusi labai sukietėja. 

— Ir mes darome beveik taip pat, - atsakė Sarmuda. - Būtent pilant 
paskutinę, molio, dangą Motina man atskleidė dalį paslapties. Jau buvome 
bebaigiantys namelį, tačiau temo, tad sukūrėme didelį laužą. Molio tyrė 
tirštėjo, ir keli jos gabaliukai atsitiktinai įkrito į ugnį. Ugnis buvo karšta, 
kurui naudojome daug kaulų, laužą deginome visą naktį. Ryte Brugaras 
liepė man išvalyti ugniavietę, ir aš radau sukietėjusio molio gabaliukų. T4- 
kart pastebėjau gabalėlį, kuris priminė liūtą. 

— Ailą saugantis totemas yra liūtas, - tarstelėjo Jondalaras. 

Šamanė dirstelėjo į moterį, tarsi pati sau linktelėjo, ir kalbėjo toliau: 

— Kai pastebėjau, kad toji liūto figūrėlė neminkštėja vandenyje, nu- 
sprendžiau pamėginti padaryti jų daugiau. Reikėjo daugybės mėginimų 
ir kitų Motinos užuominų, kol galiausiai išsiaiškinau, kaip tas figūrėles 
padaryti. 

— Kodėl išduodi mums savo paslaptis? Rodai savo galias? — pasiteiravo 
Aila. 

Klausimas buvo toks tiesmukas, kad užklupo moterį nepasiruošusią, 


tačiau ji nusišypsojo. 

— Nemanyk, kad atskleidžiu tau visas savo paslaptis. Rodau tik tai, kas 
akivaizdu. Brugaras taip pat galvojo, kad žino mano paslaptis, bet netru- 
kus susidūrė su tiesa. 

— Esu tikra, Brugaras žinojo apie tavo bandymus, - tarė Aila. - Negali 
sukurti karšto laužo taip, kad niekas nesužinotų. Kaip pavyko išsaugoti 
paslaptis? | 

— Iš pradžių, kol pati nešiau kurą, jam apskritai nelabai rūpėjo, kuo aš 
užsiimu, kol nepamatė rezultatų. Tada jis pagalvojo, kad ir pats gali ga- 
minti figūrėles, bet nežinojo visų Motinos man atskleistų paslapčių, - per- 
galingai ir teisuoliškai nusišypsojo toji, kuri tarnauja Motinai. - Motina 
nuožmiai atstūmė jo pastangas. Bandant išdegti Brugaro figūrėlės triukš- 
mingai sprogo, suskilo į smulkiausias daleles. Didžioji Motina išspjovė jas 
taip stipriai, kad arčiau stovėję žmonės buvo skausmingai sužaloti. Nuo 
tada Brugaras bijojo mano galių ir liovėsi mėginęs mane pavergti. 

Aila galėjo įsivaizduoti, koks jausmas apima būnant mažojoje patal- 
poje, kai aplinkui dideliu greičiu laksto iki raudonumo įkaitusio molio 
skeveldros. 

— Vis dar nesuprantu, kodėl tiek daug pasakoji apie savo galią. Gali 
būti, jog kitas žmogus, taip pat suprantantis Motinos dovanas, perpras 
tavo paslaptis. 

Sarmuna linktelėjo. Šito ji beveik tikėjosi iš tos moters ir jau buvo nu- 
sprendusi kalbėti visiškai atvirai. 

- Žinoma, tu teisi. Turiu priežastį. Man reikia tavo pagalbos. Su šita pa- 
slaptimi Motina suteikė man didelę galią, netgi prieš Ataroją. Ji bijo mano 
burtų, tačiau yra gudri ir nenuspėjama. Esu tikra, vieną dieną ji įveiks savo 
baimę. Tada ji mane nužudys, - moteris dirstelėjo į Jondalarą. - Mano 
mirtis nėra labai svarbi, netgi man pačiai. Labiausiai baiminuosi dėl kitų 
žmonių, dėl visos stovyklos. Kai tu papasakojai, kad Martona perdavė 
vadovavimą sūnui, tai padėjo man suvokti, kaip atsiranda blogi dalykai. 
Žinau, kad Ataroja niekada niekam neperduos vadovavimo, o kol numirs, 
bijau, kad ir stovyklos gali nelikti. 

— Kodėl tu tokia tikra? Jei ji tokia nenuspėjama, argi ji negali papras- 
čiausiai pavargti nuo viso šito? — pasiteiravo Jondalaras. 

— Ji niekada ncpavargs, nes jau nužudė vieną žmogų, kuriam būtų per- 


davusi savo valdžią, - savo pačios vaiką. 

— Ji nužudė savo vaiką? — nepatikėjo Jondalaras. - Kai sakei, kad Ata- 
roja lėmė trijų jaunų žmonių mirtį, pamaniau, kad tai nelaimingas atsiti- 
kimas. 

— Tai nebuvo atsitiktinumas. Ataroja juos nunuodijo, nors šito niekada 
nepripažins. 

— Nunuodijo savo pačios vaiką! Kaip galima nunuodyti savo vaiką? — 
nesuprato Jondalaras. - Kodėl? 

— Kodėl? Dėl planuojamos pagalbos draugei, Kavojai, tai jaunai mo- 
teriai, su kuria susipažinai. Ji įsimylėjo ir ketino su tuo vyru pabėgti. Jos 
brolis taip pat stengėsi jiems padėti. Visi keturi buvo sučiupti. Ataroja pa- 
sigailėjo Kavojos tik todėl, kad ji laukiasi, tačiau jei gims berniukas, pagra- 
sino nugalabyti juos abu. 

— Nieko keista, kad ji atrodo tokia nelaiminga ir išsigandusi, - paste- 
bėjo Aila. 

— Aš taip pat esu už tai atsakinga, - pasakė Sarmuna ir tuos žodžius 
ištarusi išbalo. 

— Tu! Kuo tau nusikalto tie jauni žmonės? - nustebo Jondalaras. 

- Niekuo nenusikalto. Atarojos vaikas buvo mano padėjėjas, beveik 
kaip mano vaikas. Aš užjaučiau Kavoją, man buvo skaudu dėl jos, tačiau 
lygiai taip pat, lyg pati būčiau suvalgydinusi jiems tuos nuodus, aš atsakin- 
ga užjų mirtį. Jei ne aš, Ataroja nebūtų sužinojusi, kur gauti nuodų ir kaip 
juos vartoti. 

Abu atvykėliai aiškiai matė, kad moteris tiesiog iš sielvarto netekusi 
galvos, nors gerai valdėsi. 

— Nužudyti savo pačios vaiką? — siaubingai sukrėsta Aila purtė galvą 
tarsi norėdama tokią mintį išmesti iš galvos. - Kaip ji galėjo? 

— Nežinau. Papasakosiu, ką žinau, tačiau tai ilga istorija. Manau, derė- 
tų grįžti į mano žeminę, - apdairiai pasiūlė Sarmuna. Ji nenorėjo daugiau 
kalbėti apie Ataroją tokioje viešoje vietoje. 

Aila su Jondalaru nusekė paskui ją į žeminę, nusimetė viršutinius dra- 
bužius, tada atsistojo prie ugnies, o vyresnė moteris į laužą įmetė daugiau 
kuro ir virimo akmenų karštai arbatai išvirti. Kai visi įsitaisė su šilumą 
skleidžiančiu žolelių gėrimu, Sarmuna patylėjo, sukaupė mintis. 

— Sunku suprasti, kada viskas prasidėjo, tikriausiai, kai Ataroja ir 


Brugaras pradėjo nesutarti. Netgi Atarojos nėštumui gerokai pažengus 

Brugaras toliau ją mušė. Prasidėjus gimdymui jis manęs nepakvietė. Suži- 
nojau, kad ji gimdo, tik išgirdusi skausmo riksmus. Nuėjau, bet jis nelei- 
do manęs prie gimdyvės. Gimdymas buvo sunkus, o Brugaras nepakvietė 
nieko, kas galėtų apmalšinti jai skausmą. Esu įsitikinusi, jis norėjo stebėti, 
kaip ji kankinasi. Vaikas gimė truputį išsigimęs. Spėju, kad dėl visų tų dau- 
žymų, kuriuos patyrė Ataroja. Netrukus tapo aišku, kad vaikelio stuburas 
iškrypęs ir silpnas. Man taip ir nebuvo leista jo apžiūrėti, todėl nesu tikra, 
bet galėjo būti ir kitų bėdų, - pasakojo Sarmuna. 

— Ar tas vaikas buvo berniukas ar mergaitė? - paklausė Jondalaras, nes 
jam daug kas buvo neaišku. 

— Nežinau, - pareiškė Sarmuna. 

— Nesuprantu, kaip gali nežinoti? - nustebo Aila. 

— Niekas nežinojo, išskyrus Brugarą ir Ataroją. Kažkodėl jie tai slėpė. 
Netgi kūdikystėje vaikeliui nebuvo leidžiama viešai pasirodyti be drabu- 
žių, nors paprastai kūdikiai ir maži vaikai bėgioja nuogi. Ir vardą jie išrin- 
ko nei moterišką, nei vyrišką: vaikas buvo pavadintas Omeli, - paaiškino 
moteris. 

— Ar vaikas pats neprasitarė? - pasiteiravo Aila. 

— Ne. Omeli taip pat saugojo savo paslaptį. Manau, Brugaras grasino 
baisiomis pasekmėmis abiem, jei vaiko lytis kada bus atskleista, - atsakė 
Sarmuna. 

— Turėjo būti kokių užuominų, ypač vaikui augant. Laidojamas kūnas 
akivaizdžiai buvo suaugusiojo, - pastebėjo Jondalaras. 

— Omeli nesiskuto, tačiau kai kurie vyrai pradeda bręsti vėlai. Sunku 
pasakyti, ar ryškėjo krūtys. Omeli vilkėjo laisvus drabužius ir figūrą slėpė. 
Buvo labai smulkutis. Gal dėl silpnumo? Bet, nepaisant iškrypusio stubu- 
ro, užaugo kiek per aukštas moteriai, kita vertus, pati Ataroja labai aukšta. 
Tiesa, būta tam tikro gležnumo, kuriuo vyrai paprastai nepasižymi. 

— Ar tu visai nejautei vaiko, kai jis augo? - pasiteiravo Aila. 

„Moteris nuovoki“, - pagalvojo Sarmuna, tada linktelėjo: 

— Širdyje visada laikiau Omeli mergaite, tačiau galbūt šito troškau. 
Brugaras norėjo, kad žmonės vaiką laikytų berniuku. 

— Tikriausiai dėl Brugaro neapsirinki, - pastebėjo Aila. - Gentyje visi 
vyrai nori, kad jų moteris pagimdytų sūnų. Vyras laiko save prastesniu, 


jei prie židinio neturi bent vieno sūnaus. Tai reiškia, kad jo toremo dvasia 

silpna. Jei gimė mergaitė, Brugaras galėjo bandyti nuslėpti tą faktą, kad jo 
moteris pagimdė mergytę, - paaiškino Aila, paskui patylėjo ir sugalvojo 
kitokią priežastį: - Bet apsigimę naujagimiai paprastai išnešami ir palie- 
kami. Todėl, jei vaikas buvo apsigimęs, ypač jei gimė berniukas, nepajėg- 
siantis įgyti vyrui būtinų medžioklės įgūdžių, Brugaras tikriausiai norėjo 
tai nuslėpti? 

— Ne taip paprasta suprasti jo motyvus. Kad ir kokie jie buvo, Ataroja 
jam pritarė. 

— Kaip Omeli mirė? Ir tie du jaunuoliai? - paklausė Jondalaras. 

— "Tai keista ir sudėtinga istorija, - atsakė Sarmuna. Ji nenorėjo, kad ją 
kas skubintų. - Nepaisant visų problemų ir slaptumo, vaikas tapo Brugaro 
numylėtiniu. Omeli buvo vienintelis žmogus, kuriam jis nė karto nesuda- 
vė ar kaip kitaip nebandė įskaudinti. Džiaugiausi tuo, tačiau dažnai svars- 
čiau, kodėl jis taip elgėsi. 

— Arjis įtarė, kad pats galėjo sukelti apsigimimus, nes šitaip mušė Ata- 
roją prieš gimdymą? - paklausė Jondalaras. - Gal jis mėgino atitaisyti savo 
padarytą skriaudą? 

— Galbūt, tačiau visą kaltę Brugaras suvertė Atarojai. Jis dažnai karto- 
jo, kad ji niekam tikusi moteris, negalinti pagimdyti sveiko vaiko, paskui 
įniršęs imdavo ją mušti. O dabar mušimas nebuvo dalijimosi malonumais 
su savo moterimi įžanga. Brugaras žemino Ataroją ir rodė meilę vaikui. 
Omeli pradėjo elgtis su Ataroja panašiai kaip Brugaras, o vis labiau atstu- 
miama moteris ėmė pavyduliauti savo pačios atžalai - pavydėjo meilės, 
kurią Brugaras rodo vaikui, ir - dar daugiau - meilės, kurią Omeli juto 
Brugarui. 

— Šitai būtų labai sunku ištverti, - tarė Aila. 

— Taip, Brugaras rado naują būdą sukelti Atarojai skausmo, tačiau ne ji 
viena dėl to kentėjo, - toliau pasakojo Sarmuna. - Bėgant laikui Brugaras 
ir kiti vyrai vis blogiau elgėsi su moterimis. Vyrai, bandę pasipriešinti to- 
kiam elgesiui, patys būdavo sumušami arba priverčiami išeiti. Galiausiai, 
po ypač to bjauraus atvejo, kai Atarojai buvo sulaužyta ranka ir keletas 
šonkaulių, nes Brugaras ant jos užšoko ir spardė, ji sukėlė maištą. Prisiekė, 
kad jį nužudys, ir meldė mane duoti ko nors, kas galėtų padėti tą ketinimą 
įvykdyti. 

— Ir tu davei? - Jondalaras nepajėgė suvaldyti smalsumo. 

— Tie, kurie tarnauja Motinai, sužino daug paslapčių, Jondalarai, 
kartais pavojingų paslapčių, ypač jei mokosi pas zelandones, - paaiški- 
no Sarmuna. - Vis dėlto pasiaukodamas Motinos tarnystei turi prisiekti 
šventaisiais urvais ir senovės legendomis, kad paslaptys nebus panaudotos 
netinkamai. Ta, kuri tarnauja Motinai, atsisako savo vardo ir tapatybės, 
priima savo žmonių vardą bei tapatybę ir tampa tarpininke tarp Didžio- 
sios Motinos Žemės ir jos vaikų, per ją žemės vaikai bendrauja su dvasių 
pasauliu. Todėl tarnauti Motinai taip pat reiškia tarnauti ir jos vaikams. 

— Suprantu, - tarstelėjo Jondalaras. 

— Tik gal nesupranti, kad žmonės įsirėžia dvasioje tos, kuri tarnau- 
ja. Būtinybė rūpintis jų gerove yra labai svarbi, nusileidžia tik pareigai 
tarnauti Motinai. Dažniausiai tai yra tam tikras vadovavimas. Paprastai 
ne tiesioginis, o toks, tarsi rodytum kelią. Tie, kurie tarnauja Motinai, 
tampa vedliais į supratimą, prasmės, slypinčios tame, kas nesuprantama, 
paieškas. Mokantis tarnauti tenka įgyti žinių, padedančių skaityti žen- 
klus, vaizdinius ir sapnus, siunčiamus jos vaikams. Yra priemonių padė- 
ti ir būdų ieškoti dvasių pasaulio pagalbos, tačiau galiausiai visa lemia 
tarnaujančiojo sprendimas. Aš nuolat stengiausi suprasti, kaip geriausia 
tarnauti, tačiau bijau, kad mano sveiką protą aptemdė mano pačios kar- 
tėlis ir pyktis. Grįžau čia nekęsdama vyrų, o stebėdama Brugarą mokiausi 
nekęsti jų dar labiau. 

— Sakei, kad jauti atsakomybę už tų trijų jaunų žmonių mirtį. Ar tu 
išmokei ją nuodyti? — niekaip negalėdamas to pamiršti tiesiai paklausė 
Jondalaras. 

— Daug ko išmokiau Ataroją, Martonos sūnau, tik nemokiau būti ta, 
kuri tarnauja. Ji buvo nuovoki ir gebėjo išmokti daugiau, nei aš norėjau... 
Tik aš tai jau žinojau, - Sarmuna nutilo, trumpam stabtelėjo, tarsi pri- 
pažintų sunkų nusižengimą, jį pabrėžtų, tačiau drauge jaunuoliams leistų 
padaryti savo išvadas. Šamanė pamatė, kaip Jondalaras susirūpinęs susi- 
raukia, o Aila supratingai linkteli. 

- Šiaip ar taip, aš tikrai iš pradžių padėjau Atarojai įgyti galios prieš 
vyrus. Tikriausiai pati norėjau turėti jiems galios. Tiesą sakant, padariau 
dar daugiau. Aš ją palaikiau ir skatinau, įtikinėjau, kad Didžioji Motina 
Žemė nori, jog vadovautų moterys. Aš jai padėjau įtikinti kitas moteris 


arba daugumą iš jų. Kai šitaip su jomis elgėsi Brugaras ir kiti vyrai, sunku 

nebuvo. Daviau jai šio to, kad užmigdytų vyrus, parariau įpilti į jų mėgsta- 
mą gėrimą - svaiginantį skystį, kurį jie gamino raugindami beržų sulą. 

— Mamutojai gamina panašų gėrimą, — kupinas nuostabos pastebėjo 
Jondalaras. 

— Kai vyrai įmigo, moterys juos surišo. Jos džiūgavo. Tai buvo beveik 
žaidimas, būdas atkeršyti vyrams. O Brugaras taip ir nepabudo. Ataroja 
bandė įteigti, kad jis paprasčiausiai buvo jautresnis migdomajam skysčiui, 
tačiau aš esu tikra, kad į gėrimą ji įpylė dar kažko. Ji sakė, kad nori jį nu- 
galabyti, tad tikriausiai taip ir padarė. Dabar jau beveik tai pripažįsta, bet, 
kad ir kokia yra tiesa, aš buvau toji, kuri leido jai patikėti, kad moterims be 
vyrų bus geriau. Tai aš ją įtikinau, kad, jeigu nebūtų vyrų, moters dvasia 
susimaišytų su kitos moters dvasia, susikurtų nauja gyvybė ir gimtų tik 
mergaitės. 

— Ar tu tikrai taip manai? - susiraukęs paklausė Jondalaras. 

— Ko gero, tuo beveik įtikinau save. Iš tikrųjų to nesakiau, nenorėjau 
pykdyti Motinos, tačiau žinau, kad leidau Atarojai taip manyti. Jai atrodo, 
kad kelių moterų nėštumas tai įrodo. 

- Ji klysta, - pabrėžė Aila. 

— Taip, žinoma, puikiai tai žinau. Motina neatėmė iš manęs proto. Šir- 
dyje žinau, kad vyrai yra todėl, jog Motina šitaip suplanavo. Jei ji nebūtų 
norėjusi vyrų, nebūtų jų sukūrusi. Jų dvasios būtinos. Vis dėlto silpnų vyrų 
dvasios nepakankamai stiprios, kad Motina jomis pasinaudotų, štai kodėl 
gimė tiek mažai vaikų, - ji nusišypsojo Jondalarui. - Tu toks stiprus, jau- 
nas vyras, neabejoju, kad tavo dvasia ji jau pasinaudojo. 

— Jei išlaisvintumėte vyrus, man regis, paaiškėtų, kad jie pakankamai 
stiprūs, jog moterys pastotų, - tarė Aila. - Be Jondalaro pagalbos. 

Ilgšis šviesiaplaukis dirstelėjo į ją ir išsiviepė: 

— Labai apsidžiaugčiau galėdamas padėti, - tarė jis tiksliai žinodamas, 
ką moteris turi omeny, net jei nebuvo visiškai tikras, kad pritaria jos nuo- 
monei. 

— Ko gero, turėtum, - tarė Aila. - Tik pasakiau, jog tai nėra būtina. 

Jondalaras staiga surimtėjo. Jam toptelėjo, kad nesvarbu, kas teisus, — 
jis neturi pagrindo manyti, kad yra pajėgus lemti kūdikio atsiradimą. 

Sarmuna suprato, kad svečiai paminėjo kažką, ko ji nežino. Ji luktelėjo, 


o kai tapo akivaizdu, kad jie laukia istorijos tęsinio, kalbėjo toliau: 

— Aš jai padėjau ir ją skatinau, bet nenumaniau, kad vade tapus Ata- 
rojai bus dar blogiau nei vadovaujant Brugarui. Iš tikrųjų, vos jo neliko, 
tapo geriau... Bent jau moterims. Bet ne vyrams ir ne Omeli. Tas vaikas 
vienintelis jo gedėjo. 

— Tokiomis aplinkybėmis tai suprantama, - pastebėjo Jondalaras. 

— Atarojai šitaip neatrodė, - pareiškė Sarmuna. - Omeli buvo tikras, 
kad Ataroja nužudė Brugarą, labai ant jos pyko ir jos neklausė, o už tai gavo 
į kailį. Kartą Ataroja man prasitarė, kad norėjo tik priversti Omeli suprasti, 
ką Brugaras padarė jai ir kitoms moterims. Nors šito nepasakė, manau, ji 
manė arba vylėsi, kad dingus Brugarui Omeli atsigręš į ją, mylės ją. 

— Mušimu nepriversi savęs pamilti, - pastebėjo Aila. 

— Tikrai, - nesiginčijo šamanė. - Omeli anksčiau niekas nemušė, todėl 
jis dar stipriau nekentė Atarojos. Motina ir vaikas, regis, negalėjo ištverti 
vienas šalia kito. Tada aš pasisiūliau priimti Omeli mokiniu. 

Sarmuna nutilo, paėmė savo gėrimo puodelį ir pamačiusi, kad jis tuš- 
čias, vėl padėjo. 

— Ataroja, regis, apsidžiaugė, kad Omeli dingo iš jos žeminės. O da- 
bar geriau pagalvojusi suprantu, kad ji išsiliejo ant vyrų. Tiesą sakant, 
nuo tada, kai Omeli išsikraustė, Ataroja tik žiaurėjo. Ji tapo žiauresnė už 
Brugarą. Turėjau anksčiau tai pastebėti. Užuot juos išskyrusi, turėjau rasti 
būdų jiems sutaikyti. Ką ji darys dabar, kai Omeli nebėra? Kai nužudė jį 
savomis rankomis? 

Moteris stebeilijo į virš laužo mirguliuojančią erdvę, tarsi matytų kaž- 
ką, kas kitiems nėra akivaizdu. 

- O, Didžioji Motina! Aš buvau akla! — staiga tarė ji. - Ji suluošino 
Ardobaną ir įkišo jį į aptvarą, nors žinau, kad tas berniukas jai rūpėjo. Ji 
nužudė Omeli ir kitus. 

— Suluošino? - pasitikslino Aila. - Tuos vaikus aptvare? Tai buvo pa- 
daryta tikslingai? | 

- Taip, kad berniukai būtų silpni ir baugštūs, - purtydama galvą pa- 
sakė Sarmuna. - Ataroja neteko proto. Bijau dėl mūsų visų, - staiga ji su- 
smuko ir užsidengė veidą delnais. - Kuo tai pasibaigs? Visas šitas skaus- 
mas ir kančios, kurias aš sukėliau, - sriūbavo ji. 

— Tai ne vien tavo darbas, Sarmuna, - tarė Aila. - Gal tu ir leidai tam 
įvykti, netgi paskatinai, tačiau neužsikrauk visos atsakomybės sau. Blogis 

kyla iš Atarojos, galbūt priklauso ir nuo tų, kurie su ja blogai elgėsi, - Aila 
papurtė galvą. - Žiaurumas gimdo žiaurumą, skausmas kelia skausmą, 
keiksmai skatina keiksmus. 

— Kiek jaunuolių, kuriuos ji sužalojo, perduos tai kitoms kartoms? — 
verkė vyresnioji, tarsi pati kęsdama skausmus. Ji pradėjo siūbuoti pirmyn 
ir atgal, sielvartingai rypavo. - Kuris iš berniukų už tos tvoros pasmerktas 
nešti tą siaubingą palikimą? Kuri iš mergaičių, vykdančių jos valią, nori 
būti tokia kaip ji? Pamačiusi čia Jondalarą prisiminiau, ko buvau mokyta. 
Aš neturėjau leisti, kad tai įvyktų. Štai kodėl aš atsakinga. O, Motina! Ką 
aš padariau! 

— Klausimas, ne ką tu padarei, o ką gali padaryti dabar, - pataisė Aila. 

— Privalau jiems padėti. Kažkaip privalau jiems padėti, tačiau ką galiu 
padaryti? 

— Jau per vėlu padėti Atarojai, tačiau ji turi būti sustabdyta. Privalu 
padėti vaikams ir vyrams aptvare, tačiau pirmiausia jie turi būti išlaisvinti. 
Tada turėsime pagalvoti, kaip jiems padėti. 

Sarmuna žvelgė į jauną moterį, kuri atrodė tokia pasitikinti savimi ir 
tokia galinga, ir ėmė svarstyti, kas ji tokia iš tikrųjų. Ta, kuri tarnauja Mo- 
tinai, buvo priversta pamatyti savo padarytą žalą ir suprasti, kad piktnau- 
džiavo savo galiomis. Ji baiminosi dėl savo dvasios ir dėl visos stovyklos 
likimo. 

Žeminėje pasidarė tylu. Aila atsistojusi paėmė dubenėlį, kuriame buvo 
plikyta arbata. 

— Leisk dabar man užplikyti arbatos. Turiu labai skanių žolelių miši- 
nių, - pasiūlė ji. 

Kai Sarmuna be žodžių linktelėjo, Aila pasiėmė savąjį ūdros kailio vais- 
tų.krepšelį. 

— Aš galvoju apie tuos du suluošintus jaunuolius aptvare, — tarė Jon- 
dalaras. — Nors jie negalės normaliai vaikščioti, galėtų išmokti apdirbti 
tirnagą ar kokio panašaus amato, jei atsirastų mokytojas. Tarp sarmunojų 
turėtų būti žmonių, galinčių juos mokyti. Galbūt vasaros susirinkime su- 
tiksit žmogų, kuris panorės padėti. 

— Mes nebeiname į vasaros susirinkimus su kitais sarmunojais, - pasa- 
kė Sarmuna. 

— Kodėl? - nustebo Jondalaras. 

— Ataroja nenori, - blankiai ir abejingai atsakė Sarmuna. - Kiti žmo- 
nės niekada nebuvo jai itin malonūs, jos pačios stovykla vargiai ją pakentė. 
Tapusi vade ji nenorėjo nieko daryti bendrai. Iš pradžių, Atarojai pakeitus 
Brugarą, kelios stovyklos atsiuntė delegacijas ir kvietė susijungti. Iš kažkur 
jie sužinojo, kad mes turime daug moterų be porų. Ataroja juos įžeidė ir 
išvarė, o per kelerius metus su visais nutraukė ryšius. Dabar niekas neuž- 
suka, jokių draugų, jokių giminaičių. Visi mūsų vengia. 

— Būti pririštam prie taikinio stulpo yra daugiau nei įžeidimas, - pa- 
stebėjo Jondalaras. 

— Sakiau, kad jai vis blogėja. Tu nesi pirmas. Tai, ką padarė tau, yra 
dariusi ir anksčiau, - pasakė moteris. - Prieš kelerius metus užsuko vie- 
nas vyras, keliautojas. Matydamas tiek daug vienišų moterų jis ėmė elgtis 
arogantiškai. Tarėsi, kad bus ne tik mielai priimtas, bet ir didžiai pagei- 
daujamas. Ataroja su juo pažaidė, kaip liūtas žaidžia su savo auka, o paskui 
nužudė. Ji taip mėgavosi žaidimu, kad ėmė užlaikyti visus svečius. Jai pati- 
ko vaizduoti apgailėtiną savo gyvenimą, paskui visko prižadėti, tuos vyrus 
kamuoti, o galiausiai jų atsikratyti. Toks buvo jos planas tau, Jondalarai. 

Aila sudrebėjo; ji, be kitų sudedamųjų dalių, į Sarmunos arbatą įbėrė 
raminamųjų ir slopinamųjų vaistų. 

— Tu neklydai, kai sakei, kad ji nėra žmogus. Šamanai kartais pasakoja 
apie blogio dvasias, tačiau visada maniau, kad tai legendos, pasakos vai- 
kams įbauginti, sskamos tam, kad visi drebėtų. Tik Ataroja ne legenda. Ji 
yra blogis. 

— Taip, o kai neužsuka keliaujančių vyrų, ji pradeda žaisti su aptvaro 
vyrais, - pasakojo Sarmuna. Atrodė, ji negali sustoti. Kartą pradėjusi kal- 
bėti, liete liejo viską, ką matė ir girdėjo, tačiau iki šiol laikė viduje. - Pir- 
miausia ji paėmė stipriausius — vadus ir maištautojus. Vyrų vis mažėjo, o 
tie, kurie liko, prarado norą maištauti. Ji laikė juos pusbadžiu, šaltyje ir lie- 
tuje, sodindavo juos į narvą arba surišdavo. Jie netgi negalėdavo apsivalyti. 
Nuo tokios būklės ir blogų sąlygų ne vienas mirė ir gimė nedaug vaikų, 
nebėra kam vyrus pakeisti. Mirštant vyrams pradėjo merdėti ir stovykla. 
Visi nustebome, kai Kavoja pastojo. 

- Ji turėjo nueiti į aptvarą ir pabūti su vyru, - tarė Aila. - Tikriausiai 
tuo, kurį pamilo. Esu tikra, tu tai žinojai. 


Sarmuna žinojo, tačiau stebėjosi, iš kur žino Aila. 

— Kai kurios moterys tikrai įslenka pasimatyti su vyrais, kartais nuneša 
jiems maisto. Jondalaras tikriausiai tau sakė, - tarstelėjo ji. 

— Ne, nesakiau, - atsakė tas. - Tik nesuprantu, kodėl moterys leidžia, 
kad vyrai būtų uždaryti. 

— Jos bijo Atarojos. Tik keletas jų savo noru ja seka, tačiau dauguma 
mieliau susigrąžintų vyrus. O dabar ji grasina suluošinti jų sūnus. 

— Reikia pasakyti moterims, kad vyrai turi būti išlaisvinti, arba daugiau 
nebegims vaikų, - pasakė Aila tokiu tonu, nuo kurio pagaugai nubėgo ir 
Jondalarui, ir Sarmunai. Abu įsmeigė į ją akis. Jondalaras atpažino tą iš- 
raišką! Tai buvo tolima, kažkokia nešališka išraiška. Aila taip atrodydavo, 
kai jos protui tekdavo susidurti su liga ar sužeidimu, nors šiuo atveju jis 
įžvelgė kažką daugiau, ne tik poreikį padėti. Jis matė joje šaltą, kietą pyktį, 
kokio anksčiau nebuvo pastebėjęs. 

Vyresnioji moteris Ailą matė dar kitaip - jos pareiškimą Sarmuna įver- 
tino kaip pranašystę arba nuosprendį. 

Aila atnešė arbatą, ir jie sėdėjo tylėdami, jautėsi giliai sukrėsti. Staiga 
Aila pajuto stiprų troškimą išeiti į lauką ir įkvėpti švaraus, gaivaus, šalto 
oro, norėjo aplankyti gyvūnus, tačiau stebėdama Sarmuną pamanė, jog 
dabar tam netinkamas laikas. Ji suprato, kad vyresnioji yra priblokšta, jau- 
čiasi sugniuždyta. Aila juto, kad tai moteriai reikia rimtos paspirties. 

Jondalaras galvojo apie aptvare likusius vyrus, svarstė, ką jie galvoja. Be 
abejonės, jie žino, kad jis sugrįžo, tačiau jo niekas neįgrūdo atgal pas juos. 
Jis troško pasikalbėti su Ebulanu ir Samodunu, norėjo nuraminti Dobaną, 
tačiau ir jam pačiam reikėjo pagalbos. Jie ėmėsi pavojingo reikalo ir dar 
nieko nepadarė, tik kalbasi. Viena jo dalis troško kuo greičiau išsinešdinti 
iš šios stovyklos, tačiau labiau norėjosi padėti žmonėms. Jei jau imsis ką 
nors daryti, troško tai padaryti greitai. Nenorėjo tiesiog sėdėti. Galiausiai 
kupinas nevilties jis paklausė: 

— Noriu padaryti ką nors dėl tų vyrų aptvare. Kuo galiu padėti? 

- Jondalarai, tu jau padarei, - pasakė Sarmuna, pati jausdama, jog reikia 
sugalvoti kokį nors būdą. - Ją atstumdamas suteikei vyrams ryžto, tačiau 
vien tik to nebūtų pakakę. Mūsų vyrai iš pradžių irgi jai priešinosi, tačiau 
čia pirmas kartas, kai vyras ištrūksta iš jos nagų ir, dar svarbiau, grįžta, - pa- 
sakė Sarmuna. - Ataroja neteko reputacijos, o tai suteikė kitiems vilties. 


— Viltis jų iš ten neištrauks, - atkirto Jondalaras. 

— Ne, o Ataroja laisva valia jų iš ten neišleis. Joks vyras nelieka čia gy- 
vas, nors keletas paspruko. Moterys nedažnai leidžiasi į keliones, tu pir- 
moji, kuri šitaip atėjai, Aila. 

— Ar ji nužudytų moterį? - paklausė Jondalaras, nesąmoningai pa- 
sislinkdamas arčiau prie mylimosios, lyg norėdamas ją apginti. 

— Atarojai sunkiau pateisinti moters nužudymą arba įkišti ją į aptvarą. 
Tiesa, dauguma moterų čia laikomos prieš jų valią, nors ir ne už tvoros. 
Ji grasina jų.mylimiesiems, žaidžia moterų jausmais vyrams ir sūnums. 
Štai kodėl tavo gyvybei gresia pavojus, - tarė Sarmuna, žiūrėdama tiesiai į 
Ailą. - Šioje vietoje tu neturi ryšių. Ji neturi jokių svertų tau valdyti. Be to, 
pavykus nužudyti tave, taptų lengviau žudyti ir kitas moteris. Sakau tai ne 
tik tam, kad tave įspėčiau, tačiau dėl visai stovyklai gresiančio pavojaus. Jūs 
abu vis dar galite išsinešdinti. Tikriausiai tai ir turėtumėte padaryti. 

— Ne, aš negaliu išeiti, - atkirto Aila. - Kaip galiu pasitraukti nuo tų 
vaikų? Arba tų vyrų? Moterims taip pat reikės pagalbos. Brugaras vadino 
tave gydytoja, Sarmuna. Nežinau, ką tau tai reiškia, tačiau aš esu genties 
gydytoja. 

— Tu esi gydytoja? Turėjau tai suprasti, - pasakė Sarmuna. Ji nevisiškai 
suprato, ką Aila turi omeny, tačiau Brugaras labai pagarbiai jai pačiai su- 
teikė tą vardą ir aukštesnį statusą. 

- Štai kodėl negaliu išeiti, - paaiškino Aila. - Tai ne mano pasirinki- 
mas. Gydytoja privalo taip elgtis, ji tokia turi būti. Tai slypi viduje. Mano 
dvasios dalelė jau yra kitame pasaulyje, - Aila siektelėjo amuleto ant ka- 
klo, - atiduota mainais už dvasinius įsipareigojimus tiems žmonėms, ku- 
riems reikės mano pagalbos. Sunku paaiškinti, tačiau aš negaliu leisti, kad 
Ataroja toliau su jais šiurkščiai elgtųsi. Be to, šiai stovyklai reikės pagalbos, 
kai esantieji aptvare bus išlaisvinti. Privalau pasilikti tiek, kiek reikės. 

Sarmuna linktelėjo, pagalvojo, kad viską suprato. Nebuvo lengva tai pa- 
aiškinti. Ji Ailos poreikį gydyti ir gailiaširdiškai padėti prilygino savo patir- 
čiai, pašaukimui tarnauti Motinai, ir susitapatino su jaunąja moterimi. 

— Mes pasiliksime tiek, kiek galėsime, — pataisė Jondalaras prisiminęs, 
kad jiems vis dar teks tą žiemą kirsti ledyną. - Tik nežinia, kaip įtikinsime 
Ataroją išleisti vyrus? 

— Ji tavęs bijo, Aila, — tarė šamanė. — Esu tikra, ir dauguma jos mo- 
terų-vilkių tavęs baiminasi. Tos, kurios nebijo, tave garbina. Sarmunojai 


medžioja arklius. Medžiojame ir kitus gyvūnus, netgi mamutus, tačiau 


2 580 


KELIONĖ PER LYGUMAS 


arklius pažįstame. Šiaurėje yra uola, nuo kurios per kartų kartas varome 
arklius. Negali paneigti, kad tavo galia arkliams yra galingi burtai. Tokie 
galingi, kad sunku jais patikėti netgi matant savo akimis. 

— Nieko čia paslaptingo, - purkštelėjo Aila. - Auginau tą kumelę nuo 
mažumės. Gyvenau viena, ji buvo mano vienintelė draugė. Yhaha daro tai, 
ko aš noriu, nes ji irgi to nori, mes esame draugės, - pabandė paaiškinti ji. 

Ji kumelės vardą ištarė kaip švelnų žvengimą, lyg garsą, kurį skleidžia 
arklys. Ilgai keliaudama tik su Jondalaru ir arkliais ji vėl įprato taip sakyti 
Yhaha vardą. Žvengimas, sklindantis iš moters lūpų, išgąsdino Sarmuną, 
ojau pati mintis bičiuliautis su kumele peržengė jos supratimo ribas. Na ir 
kas, kad Aila tvirtina, jog jokių burtų nėra? Ji ką tik įtikino Sarmuną, jog 
viskas yra priešingai. 

— Galbūt, - nesiginčijo moteris, bet pagalvojo: „Kad ir kaip papras- 
tai tai nusakytum, negali uždrausti žmonėms spėlioti, kas iš tikrųjų esi ir 
kodėl čia atsidūrei“ - Žmonės nori manyti ir tikėtis, kad tu atėjai jiems 
padėti, - tęsė ji. - Moterys bijo Atarojos, tačiau tau ir Jondalarui padedant 
gali panorėti jai pasipriešinti ir priversti išlaisvinti vyrus. Gali nesileisti ir 
toliau būti bauginamos. 

Aila vėl pajuto stiprų, dar primygtinesnį norą išeiti iš žeminės. 

— Išgėriau daug arbatos, - pasakė ji stodamasi. - Man reikia nusišlapin- 
ti. Ar gali pasakyti, kur eiti, Sarmuna? - išklausiusi nurodymų, Aila pridū- 
rė: - Mums reikės aplankyti arklius, įsitikinti, kad jiems pakanka maisto 
ir kad jie saugūs. Ar nieko, jei kurį laiką čia paliksime šituos dubenis? - ji 
pakėlė vieno jų dangtelį ir pažiūrėjo. — Greitai aušta. Gaila, kad negalima 
maisto patiekti karšto. Būtų skaniau. 

- Žinoma, palikit, - tarė Sarmuna, išgėrė paskutinius arbatos lašus ir 
stebėjo, kaip du svetimšaliai išeina. 

Gal Aila ir nėra įsikūnijusi Didžioji Motina, o Jondalaras - tikrai 
Martonos sūnus, tačiau mintis, kad kurią dieną bus pareikalauta atpildo, 
sunkiai svėrė tos, kuri tarnauja Motinai, pečius. Šiaip ar taip, ji Sarmuna. 
Ji iškeitė savo asmenybę į dvasių pasaulio galią, ji buvo atsakinga už šią 
stovyklą, Motinos vaikai priklausė nuo jos. Žvelgdama pašaliečių, vyro, 
kuris priminė jai jos priedermę, ir moters, kuri turi neįprastų galių, akimis 
Sarmuna žinojo, kad nusižengė savo pašaukimui. Ji tik vylėsi, kad dar įma- 


noma išpirkti kaltę ir padėti stovyklai grįžti į sveiką, normalų gyvenimą. 


Sarmuna išėjo iš savo namelio ir stebėjo link stovyklos pakraščio nu- 
einančius svečius. Ji matė, kad priešais vadės žeminę stovinčios Ataroja su 
Epadoja taip pat atsisukusios juos stebi. Šamanė jau ruošėsi grįžti, kai pa- 
stebėjo, kad Aila staiga patraukė link kuolų tvoros. Ataroja ir vyriausioji 
moteris-vilkė taip pat tai pastebėjo ir abi greitais žingsniais nudrožė į prie- 
kį, norėdamos šviesiaplaukei užkirsti kelią. Aptvarą jos pasiekė kone vienu 
metu. Vyresnioji moteris pasirodė akimirką vėliau. 

Pro plyšius Aila žvelgė tiesiai į tylių stebėtojų, susigrūdusių kitoje tvir- 
tos tvoros pusėje, veidus ir akis. Vyrai atrodė apgailėtinai, buvo purvini 
ir susivėlę, apsivilkę apdriskusiomis odomis, tačiau blogiausia buvo iš ap- 
tvaro sklindantis dvokas. Tai buvo ne paprasta smarvė; jautriai gydytojos 
uoslei ji daug ką atskleidė. Sveiko žmogaus normalūs kūno kvapai Ailos 
netrikdė, netgi normalių kūno išskyrų smarvė nebuvo bjauri, tačiau ji 
uodė ligą. Dvokiai alsavo badas; tokie dvokiantys ekskrementai būna dėl 
skrandžio ligų ir karštinės; šlykšti pūliuojančių žaizdų smarvė ir netgi su- 
švinkęs prasidėjusios gangrenos puvinys užgriuvo jos uoslę ir supykdė. 

Epadoja žengė priešais Ailą mėgindama užstoti jai vaizdą, tačiau ji pa- 
kankamai pamatė. 

— Kodėl visi šie žmonės laikomi už tvoros kaip gyvūnai? 

Išgirdę vertimą visi aiktelėjo iš nuostabos ir sulaikę kvapą laukė vadės 
reakcijos. Niekas anksčiau nedrįso jos tiesiai to paklausti. 

Ataroja rūsčiai delbė Ailą, o ji atrodė nusiteikusi ryžtingai, buvo įpy- 
kusi. Jos buvo beveik vienodo ūgio, nors tamsiaakė moteris buvo coliu 
aukštesnė. Abi buvo fiziškai stiprios, tačiau Ataroja iš prigimties raume- 


ningesnė, o Ailos liesi raumenys buvo geriau treniruoti. Vadė buvo truputį 

vyresnė už viešnią, labiau patyrusi, išradinga ir visiškai nenuspėjama; vieš- 
nia buvo patyrusi pėdsekė ir medžiotoja, greitai pastebėdavo detales, darė 
išvadas ir galėjo akimirksniu priimti sprendimus. 

Staiga Ataroja nusijuokė, ir nuo pažįstamo maniakiško garso Jondala- 
ras visas suvirpėjo. 

— Nes jie to nusipelnė! - pareiškė vadė. 

— Niekas nenusipelno tokio elgesio, - atkirto Aila dar Sarmunai ne- 
spėjus išversti. 

— Ką tu išmanai? Tu čia nebuvai. Nenutuoki, kaip jie sa mumis elgė- 
si, - tarė tamsiaakė moteris. 

— Vertė per šalčius stypsoti lauke? Nedavė maisto ir drabužių? - aplink 
susirinkusios moterys sunerimo. - Ar jūs nors kiek geresnės už juos, jei 
elgiatės su jais dar blogiau nei jie su jumis? 

Ataroja nesivargino atsakyti į šamanės pakartotus žodžius, tačiau šyp- 
sena buvo aštri ir žiauri. 

Aila pastebėjo judesius už tvoros ir pamatė, kaip keli vyrai žengė į šoną, 
kad du pašiūrėje lindėję berniukai galėtų iššlubčioti į priekį. Visi kiti su- 
sibūrė aplink juos. Pamačiusi sužalotus jaunuolius Aila dar labiau įpyko, 
negalėjo matyti vaikų, kenčiančių alkį ir badą. Tada ji pamatė, kaip į ap- 
tvarą įžengė kelios ietimis ginkluotos moterys-vilkės. Aila, didžiausiomis 
pastangomis valdydama įtūžį, kreipėsi tiesiai į moteris: 

— Ir šitie berniukai su jumis blogai elgėsi? Ką tokio padarė jie, kad jūs 
pateisintumėte savo elgesį? - Sarmuna buvo tikra, kad visos suprato, kas 
buvo pasakyta. 

— Kur šitų vaikų motinos? — Aila paklausė Epadojos. 

Išgirdusi žodžius savo kalba vyriausioji moteris-vilkė dirstelėjo į Ataro- 
ją, laukė kokių nurodymų, tačiau vadė tik atsisuko, negailestingai nusišyp- 
sojo, tarsi laukė, ką atsakys medžiotoja. 

— Kai kurios nebegyvos, - atsakė Epadoja. 

— Nužudytos, kai bandė pabėgti su savo sūnumis, - pasakė iš minios 
viena greta stovėjusių moterų. — Kitos bijo ką nors daryti, kad jų vaikai 
nebūtų sužaloti. | 

Aila dirstelėjusi pamatė, jog kalba sena moteris, o Jondalaras pastebėjo, 
jog tai ta pati, kuri taip garsiai sielvartavo per trijų jaunų žmonių laidotu- 


ves. Epadoja metė į ją grasinamą žvilgsnį. 

— Ką dar tu man gali padaryti, Epadoja? - drąsiai žengusi į priekį pa- 
reiškė moteris. - Jau pasiėmei mano sūnų, netrukus vienaip ar kitaip pra- 
žudysi dukrą. Aš per sena, kad man rūpėtų, gyvensiu ar mirsiu. 

- Jie mus išdavė, - atsakė Epadoja. - Dabar visi žino, kas bus, jei mė- 
gins pabėgti. 

Ataroja neparodė jokio ženklo, patvirtinančio ar paneigiančio, kad 
Epadoja išsakė ir jos jausmus. Atvirkščiai, nuobodulio kankinama ji nu- 
sisuko ir nuėjo į savo žeminę, Epadoją su kitomis medžiotojomis palikusi 
saugoti aptvaro. Vis dėlto vadė sustojo ir atsisuko išgirdusi garsų, šaižų 
švilpimą. Staigi baimės išraiška pakeitė jos šaltą, žiaurią šypseną pamačius 
du arklius, kurie beveik nematomi ganėsi tolimajame lauko kampe, atšuo- 
liuojančius prie Ailos. Ji greitai žengė į žeminę. 

Apstulbę ir priblokšti žmonės stebėjo, kaip šviesiaplaukė moteris ir 
vyras dar šviesesniais plaukais užšoka ant arklių ir nušuoliuoja tolyn. Dau- 
guma jų būtų norėję šitaip greitai ir lengvai iškeliauti, ne vienas spėliojo, ar 


dar kada pamatys tuodu atvykėlius. 


— Norėčiau toliau joti nesustodamas, - pasakė Jondalaras, kai jie sulė- 
tino žingsnį ir jis pasuko Lenktynininką prie Ailos su Yhaha. 

— Ir aš norėčiau, - atsakė ji. - Šitoj stovykloj neįmanoma ištverti. Mane 
pripildo pyktis ir liūdesys. Pykstu netgi ant Sarmunos, kad ji taip ilgai lei- 
do tam vykti, nors jos gailiu ir suprantu jos sąžinės graužatį. Jondalarai, 
kaip mes išlaisvinsime tuos berniukus ir vyrus? 

— Tai reikia aptarti su Sarmuna, - atsakė Jondalaras. - Akivaizdu, kad 
dauguma moterų nori viską pakeisti, esu tikras, jos padėtų, jei žinotų, ką 
daryti. Sarmuna žinos, kurios moterys galės pagelbėti. 

Jie įjojo į retą mišką ir jo priedangoje žingsniavo link upės, paskui pa- 
suko link tos vietos, kur paliko Vilką. Vos prisiartinusi prie slėptuvės Aila 
tyliai švilptelėjo Vilkui, ir jis laimingas šoko jų pasveikinti, iš džiaugsmo 
kone nėrėsi iš kailio. Jis viską stebėjo iš tos vietos, kur Aila liepė jam pasi- 
likti. Abu žmonės jį pagyrė už paklusnumą, pamylavo, paglostė. Aila pa- 


stebėjo, kad žvėris medžiojo ir parsinešė grobį, tai reiškia, kad bent trum- 

pam buvo palikęs priedangą. Ji sunerimo - pilkis buvo arti stovyklos ir 
moterų-vilkių, tačiau buvo sunku jį kaltinti dėl medžioklės. Aila nuspren- 
dė neatidėliodama nuvesti Vilką kuo toliau nuo medžiojančių moterų, 
kurios valgo vilkus. 

. Jie tyliai pavarė arklius atgal link upės, prie giraitės, kur buvo paslėpę 
savo kuprines. Aila paėmė vieną iš nedaugelio likusių kelioninių paplotėlių, 
perlaužė per pusę ir didesnę dalį padavė Jondalarui. Susėdę tarp krūmų jie 
užkandžiavo, mėgavosi tuo, kad yra toliau nuo slegiančios sarmunojų sto- 
vyklos aplinkos. 

Staiga ji išgirdo žemą Vilko urzgimą, ir Ailai ant sprando pasišiaušė 
plaukeliai. 

— Kažkas ateina, - sušnibždėjo Jondalaras, pajutęs greitai užplūstantį 
nerimą. 

Aila su Jondalaru įsitempę stebėjo aplinką. Jie neabejojo, kad aštrios 
uoslės Vilkas neapsiriko dėl gresiančio pavojaus. Pastebėjusi, kuria kryptimi 
atsukta Vilko nosis, Aila atsargiai pažvelgė pro krūmų uždangą ir pamatė 
besiartinančias dvi moteris. Viena jų, ji beveik neabejojo, buvo Epadoja. Pa- 
lietusi Jondalaro ranką, Aila jam parodė moteris. Vyras linktelėjo. 

— Tu palauk, laikyk arklius tyliai, - begarse genties kalba parodė jam 
Aila. - Aš paslėpsiu Vilką, prisėlinsiu prie moterų ir jas nuviliosiu. 

- Ašeeisiu, - ženklais parodė Jondalaras purtydamas galvą. 

— Moterys labiau klausys manęs, - atsakė Aila. 

Jondalaras nenoromis linktelėjo. 

— Aš stebėsiu su iečių mėtykle, - pasakė jis gestais. - Tu irgi ją pasiimk. 

Ji pritariamai linktelėjo. 

— Ir svaidyklę, - parodė jis. 

"Tyliai sėlindama Aila apsuko moteris ratu ir laukė jų priekyje. Ji girdėjo, 
ką kalba lėtai besiartinančios sarmunojės. 

— Esu tikra, praėjusį vakarą jie išjojo iš stovyklos šituo keliu, Unavoja, — 
tarė moterų-vilkių vadė. 

— Po nakties jie jau grįžo į mūsų stovyklą. Kodėl mes vis tiek čia ieško- 
me? 

— Jie gali grįžti šituo keliu, o jei ir ne, gal ką nors apie juos sužinosime: 

- Žmonės mano, kad išjoję jie pradingsta, virsta paukščiais arba ar- 


kliais, - pasakė jaunesnioji moteris-vilkė. 

- Nebūk kvaila, - subarė ją Epadoja. - Argi neradome, kur jie buvo 
apsistoję praėjusią naktį? Kam jiems reikėtų kurti stovyklą, jei pavirstų 
gyvūnais? 

„Logiška, - pagalvojo Aila. - Bent jau naudojasi savo galva ir svarsto, 
ne tokia jau ji prasta pėdsekė. Ko gero, ji netgi šauni medžiotoja; kaip ap- 
maudu, kad ji artima Atarojai. 

Susigūžusi už belapio susiraizgiusio krūmo ir pageltusios kelius sie- 
kiančios žolės Aila stebėjo moteris-vilkes. Tą akimirką, kai abi moterys 

Epadoja krūptelėjo iš nuostabos, o Unavoja atšoko atgal ir tyliai cypte- 
lėjo, kai abi pakėlusios galvas pamatė šviesiaplaukę atvykėlę. 

— Manęs ieškot? - jų kalba pasiteiravo Aila. — Aš čia. 

Unavoja atrodė pasiruošusi bėgti, net Epadoja buvo susinervinusi ir 
išsigandusi. 

— Mes... Mes medžiojame, - sulemeno Epadoja. 

— Čia nėra arklių, kuriuos galima nuginti nuo skardžio, - atkirto Aila. 

— Medžiojame ne arklius. 

- Žinau. Jūs medžiojate Ailą su Jondalaru. 

Staigiai pasirodžiusi, keistai jų kalbos žodžius tarianti Aila atrodė ne- 
įprastai, lyg atvykusi iš kažkur labai toli, gal net iš kito pasaulio. Žiūrėda- 
mos į ją abi moterys nenorėjo nieko kito, tik atsidurti kuo toliau nuo tos 
paslaptingos būtybės, kuri atrodė apdovanota ne tik žmogiškomis savy- 
bėmis. 

— Manau, šitos dvi turėtų grįžti į stovyklą, kitaip pražiopsos didžiąją 
šio vakaro puotą. 

Balsas sklido iš miško, buvo kalbama mamutojiškai, tačiau abi mote- 
rys suprato kalbą ir atpažino Jondalaro balsą. Jos pažvelgė ta kryptimi, iš 
kurios sklido balsas, ir pamatė aukštą šviesiaplaukį su mėtyklėje paruošta 
ietimi, nerūpestingai atsišliejusį į baltą didelio beržo kamieną. 

— Taip, tikrai. Nenorime pražiopsoti puotos, - pasakė Epadoja. Baks- 
telėjusi be žado stovinčiai jaunajai kompanionei ji negaišdama apsisuko ir 
pasišalino. 


Kai jos nuėjo, Jondalaras nepajėgė susilaikyti plačiai neišsiviepęs. 


"Isae 

Saulė dangumi jau buvo nukeliavusi trumpą savo kelią, į pabaigą ėjo 
žiemos neilgos dienos popietė, kai Aila su Jondalaru vėl atjojo į sarmuno- 
jų stovyklą. Jie pakeitė Vilko slėptuvę, atsivedė jį kiek arčiau gyvenvietės. 
Netrukus sutems, o žmonės retai naktį išeina už jaukios laužo šviesos rato. 
Aila vis dar nerimavo, kad tos moterys gali sučiupti Vilką. 

Sarmuna kaip tik buvo beišeinanti iš žeminės, kai atvykėliai lauko gale 
nušoko nuo arklių. Juos pamačiusi moteris su palengvėjimu nusišypsojo. 
Nepaisant pažadų ji negalėjo susilaikyti nespėliojusi, ar jie sugrįš. Be kita 
ko, kodėl svetimšaliai turėtų stumti savo gyvybę į pavojų, kad padėtų žmo- 
nėms, kurių nė nepažįsta? Juk ir jų giminės per pastaruosius kelerius me- 
tus čia nepasirodė, nesidomėjo, kaip gyvuoja stovykla. Žinoma, draugai ir 
giminaičiai nebuvo maloniai sutikti, kai lankėsi čia paskutinį kartą. 

Jondalaras nuėmė Lenktynininkui apynasrį, kad niekas gyvulio nevar- 
žytų, tada abu su Aila draugiškai pliaukštelėjo arkliams per pasturgalius, 
padrąsino juos išeiti iš stovyklos. Sarmuna atėjo jų pasitikti. 

— Kaip tik baigėme ruoštis rytdienos degimo ceremonijai. Visada įku- 
riame laužą išvakarėse. Ar norėtumėte ateiti ir apšilti? — pakvietė moteris. 

— Šalta, — tarstelėjo Jondalaras. Jie abudu su Aila kartu su Sarmuna 
nuėjo prie degimo krosnies, įrengtos kitapus stovyklos. 

— Sugalvojau būdą pašildyti tavo atgabentą maistą, Aila. Sakei, kad šil- 
tas jis būtų skanesnis, esu tikra, tu neklydai. Kvepia nuostabiai, - nusišyp- 
sojo Sarmuna. 

„—- Kaip gali šildyti tokį tirštą troškinį krepšiuose? 

— Parodysiu, - pasakė moteris, lįsdama į nedidelio statinio prieangį. 
Aila nusekė iš paskos, drauge įėjo ir Jondalaras. Nors mažoje laužavietėje 
ugnis nedegė, viduje buvo gana šilta. Sarmuna nuėjo tiesiai prie angos, ve- 
dančios į kitą paralpą, ir patraukė ją dengiantį mamuto petikaulį. Viduje 
buvo karšta. „Pakankamai karšta, kad iškeptum“, - pagalvojo Aila. Ji pa- 
matė, kad patalpoje sukurtas laužas, ir prie pat angos, netoli laužo, stovi 
abu jos krepšiai. 


— Tikrai skaniai kvepia! - pasakė Jondalaras. 

— Nė neįsivaizduojate, kiek žmonių klausinėjo, kada prasidės puota, - 
pasakė Sarmuna. - Net aptvarą pasiekė šis kvapas. Ardemunas buvo atėjęs 
pasiteirauti, ar vyrai tikrai gaus savo dalį. Ir ne tik tai. Stebiuosi, tačiau 
Ataroja tikrai liepė moterims gaminti maistą puotai, ir tiek, kad visiems 
pakaktų. Nepamenu, kada pas mus buvo tikra puota... Bet neturėjome 
daug progų švęsti. Man smalsu, ką švęsime šįvakar. 

- Svetingumą, - atsakė Aila. — Pagerbsite svečius. 

— Taip, svetingumą, - nesiginčijo vyresnioji. - Nepamiršk, tokia buvo 
jos dingstis jus susigrąžinti. Privalau jus įspėti. Nieko negerkite ir nevalgy- 
kite iš indo, iš kurio pirma neparagavo ji. Ataroja žino daugybę kenksmin- 
gų priedų, kurių galima pridėti į maistą. Valgykit tik tai, ką atsigabenote. 

— Netgi čia? — pasitikslino Jondalaras. 

— Niekas nedrįsta įeiti čia be mano leidimo, - atsakė toji, kuri tarnauja 
Motinai, - tačiau už šios vietos būkite labai atsargūs. Ataroja su Epadoja 
kone visą dieną sėdi suglaudusios galvas. Jos kažką rezga. 

- Ir jos turi, ką pasitelkti į pagalbą, - visas moteris-vilkes. Kuo galėtu- 
me pasikliauti mes? - pasiklausė Jondalaras. 

— Kone visi nori permainų, - tarė Sarmuna. 

— O kas padės? - paklausė Aila. 

— Manau, galėtume pasitelkti Kavoją, mano mokinę. 

- Ji juk laukiasi, - pastebėjo Jondalaras. 

— Juo labiau, - atsakė moteris. — Visi ženklai rodo, kad ji turės ber- 
niuką. Ji kovos ne tik dėl savo, bet ir dėl to vaiko gyvybės. Net jei gimtų 
mergaitė, nedaug yra galimybių, kad Ataroja leis jai ilgai gyventi po to, kai 
kūdikis bus arjunkytas, ir Kavoja tai žino. 

— O kaip ta šiandien kalbėjusi moteris? - paklausė Aila. 

— Tai Esadoja, Kavojos motina. Esu tikra, galima ja kliautis, tačiau dėl 
savo sūnaus mirties ji kaltina mane ne mažiau nei Ataroją. 

— Prisimenu ją, - pasakė Jondalaras. - Per laidotuves ji kažką įmetė į 
kapą, ir Ataroja supyko. 

— Taip, kelis įrankius neštis į kitą pasaulį. Ataroja buvo uždraudusi dėti 
į kapą bet ką, kas galėtų padėti dvasių pasaulyje. 

— Man pasirodė, kad tu jai pasipriešinai. 


Sarmuna truktelėjo pečiais tarsi nesureikšmintų to įvykio. 

— Pasakiau, kad jei jau įrankiai įdėti, jų nebegalima paimti. Netgi Ata- 
roja nedrįso jų išimti. 

Jondalaras linktelėjo. 

— Esu tikras, visi aptvaro vyrai padės, - pasakė jis. 

- Žinoma, bet pirmiausia juos reikia iš ten išvesti, - pastebėjo Sarmu- 
na. - Sargybinės ypač budrios. Nemanau, kad šiuo metu kas nors galėtų 
ten įslinkti. Reiktų kelių dienų. Pakaktų laiko greitai šnektelti su mote- 
rimis. Kai žinosime, keliomis galima pasikliauti, tada galėsime parengti 
planą, kaip įveikti Ataroją ir jos moteris-vilkes. Bijau, kad teks su jomis 
kautis. Tai vienintelis būdas išvesti vyrus iš aptvaro. 

— Manau, tu neklysti, - paniuro Jondalaras. 

Aila apie tai pagalvojusi liūdnai papurtė galvą. Šitoje stovykloje ir taip 
būta jau tiek daug skausmo, kad slėgė vien mintis apie kautynes, kurios 
sukels dar daugiau nevilties ir netekčių. Ji troško sugalvoti kokį kitą būdą. 

— Sakei, davei Atarojai gėrimo vyrams užmigdyti. Gal galėtume duoti 
Atarojai ir jos moterims-vilkėms kokio gėrimo, nuo kurio jos užmigtų? — 
paklausė Atila. 

— Ataroja budri. Ji nevalgys ir negers nieko, ko prieš tai neparagavo kas 
nors kitas. Šitai anksčiau darė Dobanas. Dar, man regis, ji tiesiog išsirinks 
vieną iš vaikų, - pasakė Sarmuna ir dirstelėjo į lauką. - Jau beveik tamsu. 
Jei jūs pasiruošę, manau, laikas pradėti puotą. 

Aila su Jondalaru paėmė po krepšį, tada šamanė vėl uždarė angą. At- 
sidūrę lauke jie pamatė, kad priešais Atarojos žeminę sukurtas didžiulis 
laužas. 

— Svarsčiau, ar ji ketina pakviesti jus vidun. Pasirodo, kad, nepaisant 
šalčio, puotaujama bus lauke. 

Jiems su krepšiais besiartinant prie laužo, prakalbo Ataroja. 

— Kadangi norėjote puota pasidalyti su vyrais, atrodytų teisinga valgyti 
čia, kad galėtumėte juos stebėti, - pasakė ji. Sarmuna išvertė, nors Aila 
puikiai suprato moterį ir netgi Jondalaras buvo pakankamai pramokęs jų 
kalbos, tad suprato žodžių reikšmę. 

- Sunku tamsoje juos įžiūrėti. Nepakenktų, jei dar vieną laužą sukurtu- 
mėte jų pusėje, - pasakė Aila. 

Ataroja akimirką parylėjo, tada nusikvatojo, bet niekaip neatsižvelgė į 


viešnios pageidavimą. 

Atrodė, puota bus prabangi, nes laukė daugybė patiekalų. Vis dėlto jie 
visi buvo iš liesos mėsos, aplieti kažkokiais riebalais, buvo matyti labai ma- 
žai daržovių ar grūdų bei sotumo suteikiančių krakmolingų šaknų, jokių 
džiovintų vaisių, nė užuominų į saldumą, netgi teikiamą vidinės medžių 
žievės. Buvo kažkokio lengvai rauginto beržų sulos gėrimo, tačiau Aila 
nusprendė jo negerti ir apsidžiaugė pamačiusi, kad aplinkui vaikštinėja 
moteris ir visiems norintiesiems į puodelius pilsto karštą žolelių arbatą. 
Aila jau prisiminė Taluto gėrimo poveikį ir žinojo, kad jis gali apremdyti 
nuovoką; šiandien ji norėjo būti itin susitelkusi. 

Apskritai vaišės buvo skurdžios, nors stovyklos žmonės nebūtų su tuo 
sutikę. Įprastai toks maistas galėtų būti patiekiamas besibaigiant sezonui, 
o ne žiemos viduryje. Aplink Atarojos pakylą, greta didelio laužo, sve- 
čiams buvo paklota keletas kailių. Kiti žmonės patys atsinešė patiesalų, 
kad valgydami galėtų atsisėsti. 

Sarmuna palydėjo Ailą su Jondalaru link kailiu uždengtos pakylos. Jie 
stovėdami laukė, kol į savo vietą atžirglios Araroja. Vadė buvo apsivilku- 
si visais vilko kailio pašvitais, pasidabinusi dantų, kaulų, mamuto ilčių ir 
kriauklių vėriniu, papuoštu kailių gabalėliais ir plunksnomis. Įdomiausia 
Ailai pasirodė jos laikoma lazda, pagaminta iš ištiesintos mamuto ilties. 

Ataroja liepė patiekti maistą, o paskui, reikšmingai pažvelgusi į Ailą, 
įsakė, kad į aptvarą būtų nunešta vyrams skirta maisto dalis, taip pat ir 
dubuo su troškiniu, kurį atgabeno Aila su Jondalaru. Tada ji atsisėdo ant 
pakylos. Visi kiti tai suprato kaip ženklą sėstis ant savo kailių. Aila paste- 
bėjo, kad ant pakylos įsitaisiusi vadė atsiduria įdomioje padėtyje: ji buvo 
iškilusi virš visų, į stovyklos narius žvelgė iš aukšto. Aila prisiminė, kad 
kartais žmonės atsistoja ant rąstų ar akmenų, kai turi ką pasakyti grupei ir 
nori, kad visi išgirstų, tačiau tai visada būna laikina padėtis. 

Aila suvokė, kad. Ataroja taip įsitaisė norėdama atrodyti galinga. Ji 
ėmė stebėti nesąmoningus aplinkinių žmonių gestus ir pozas. Atrodė, 
kad visi Atarojai rodo dėmesį ir pagarbą, kaip ir genties moterys, kurios 
tylėdamos sėdėdavo priešais vyrus ir laukdavo patapšnojimo per petį, su- 
teikiančio teisę išsakyti mintis. Vis dėlto buvo matomas ir sunkiai apibū- 
dinamas skirtumas. Gentyje niekada nebuvo justi tokio kaip čia moterų 
pasipiktinimo ar vyrų pagarbos stokos. Tiesiog taip buvo priimta. Toks 


elgesys buvo būdingas tai genčiai. Paprotys abiem pusėms padėjo atidžiai 

paisyti tarpusavio bendravimo, kuris pirmiausia buvo išreiškiamas žen- 
klais ir gestais. 

Belaukdama maisto Aila bandė geriau įsižiūrėti į vadės lazdą. Ji buvo 
panaši į Taluto iš Liūto stovyklos naudojamą kalbėjimo lazdą, tik raiži- 
niai labai neįprasti, visai nepanašūs į esančius ant mamutojo lazdos, tačiau 
kažkodėl atrodė matyti. Aila prisiminė, kad Talutas atsinešdavo kalbėjimo 
lazdą įvairiomis progomis, įskaitant apeigas, tačiau dažniausiai ja naudo- 
davosi per susirinkimus ar vykstant ginčams. 

Kalbėjimo lazda ją laikančiam žmogui suteikdavo teisę kalbėti, visiems 
norintiesiems leisdavo nepertrauktiems pasisakyti arba išdėstyti savo nuo- 
monę. Kitas norintis ką pasakyti žmogus turėjo paprašyti kalbėjimo laz- 
dos. Buvo tikimasi, kad kalbės tik tas, kuris laiko kalbėjimo lazdą, nors 
Liūto stovykloje, ypač įsiplieskus karštesnei diskusijai ar ginčui, žmonės 
ne visada sulaukdavo savo eilės. Tik kartkartėmis primindamas tvarką 
Talutas paragindavo žmones laikytis taisyklės, kad visiems norintiesiems 
būtų suteikta proga pasisakyti. 

— Tai labai neįprasta ir dailiai išraižyta kalbėjimo lazda, - pagyrė 
Aila. - Ar galėčiau ją apžiūrėti ? 

Išgirdusi Sarmunos vertimą Ataroja nusišypsojo. Ji ištiesė lazdą link 
Ailos ir arčiau laužo, tačiau iš rankų nepaleido. Netrukus tapo akivaizdu, 
kad ji visai neketina jos atiduoti, ir Aila pajuto, kad vadė kalbėjimo lazda 
naudojasi savo galiai įtvirtinti. Tol, kol Ataroja laikė lazdą, norintieji kal- 
bėti turėjo prašyti leidimo. Maža to, jos leidimą reikėjo gauti ir kitiems 
veiksmams, pavyzdžiui, patiekti maistą arba pradėti valgyti. Aila suvokė, 
jog, kaip ir pakyla, lazda buvo priemonė paveikti ir valdyti žmonių elgesį. 
Jaunoji moteris turėjo apie daug ką pagalvoti. 

Pati lazda buvo gana neįprasta ir akivaizdžiai nenauja. Mamuto ilties 
kaulas buvo pradėjęs tamsėti, ta vieta, už kurios paprastai laikoma, buvo 
papilkėjusi ir žvilgėjo nuo susikaupusių nešvarumų ir daugybės ją laikiusių 
rankų paliktų riebalų. Lazda tikriausiai naudota daugybę kartų. 

Ištiesintoje iltyje buvo išraižyta geometrinė Didžiosios Motinos Žemės 
abstrakcija, suformuota iš koncentriškų ovalų, skirtų nusvirusioms krū- 
tims, apskritam pilvui ir apkūnioms šlaunims apibrėžti. Ratas buvo visa 

s 


JEAN M. AUEL 


Visų Motinai. Koncentriški apskritimai, ypač naudojami svarbiems moti- 
nystės elementams pavaizduoti, tokią simboliką tik sustiprino. 

Vietoj galvos buvo apverstas trikampis: žemyn nukreiptas smaigalys 
simbolizavo smakrą, truputį išgaubtas pagrindas — viršugalvį. Apverstas 
trikampis buvo universalus moters simbolis. Tokia yra gimdymo organo 
forma, todėl jis simbolizavo motinystę ir Didžiąją Visų Motiną. Veido 
plote buvo įrėžtos horizontalios dvigubų lygiagrečių brūkšnelių eilės, ku- 
rias jungė šonu įrėžtos linijos, einančios nuo smailėjančio smakro iki akių. 
Tarp viršutinės dvigubų brūkšnelių eilės ir suapvalintų linijų, lygiagrečių 
lenktai viršutinei, ėjo trys grupės dvigubų statmenų linijų. Brūkšneliai 
jungėsi ten, kur turėtų būti akys. | 

Geometrinis raštas nereiškė veido. Tiesa, trikampis buvo galvos vie- 
toje, tačiau raižytos žymės nė kiek nepriminė veido bruožų. Garbingas 
Didžiosios Motinos veidas buvo daugiau nei paprastas žmogus galėtų 
įsivaizduoti. Ji tokia galinga, kad vien jos žvilgsnis gali sutriuškinti. Abs- 
traktus Atarojos kalbėjimo lazdos simbolizmas subtiliai ir elegantiškai tą 
galią perteikė. 

Iš Mamutos pamokų Aila prisiminė gilesnę kai kurių simbolių pras- 
mę. Trikampis turi tris kraštines, trys yra Motinos pirminis skaičius, reiš- 
kia tris pagrindinius metų laikus: pavasarį, vasarą ir žiemą. Taip pat buvo 
pripažįstami du papildomi metų laikai, rodantys būsimus pasikeitimus: 
ruduo ir viduržiemis. Vadinasi, buvo penki metų laikai. Aila žinojo, kad 
penki yra slaptas Motinos galios skaičius, tačiau trišonį, apverstą trikampį 
suprato visi. 

Ji prisiminė trikampio formas ant moters paukštės raižinių, kurie tu- 
rėjo perteikti transcendentinį Motinos virsmą paukšte. Juos padarė Ra- 
nekas... Staiga Aila prisiminė, kur buvo mačiusi ant Atarojos kalbėjimo 
lazdos išraižytą Aigūrą. Raneko marškiniai! Dailūs, kremiškai balti, minkš- 
tos odos marškiniai, kuriuos tamsiaodis raižytojas vilkėjo per jos įdukrini- 
mo apeigas. Jie stulbino ir neįprastu kirpimu — buvo kūgiškos formos, su 
plačiomis besiplaikstančiomis rankovėmis, ir spalva, taip puikiai derančia 
prie jo rudos odos, tačiau labiausiai - puošmenomis. 

Ant marškinių ryškiai dažytomis dygliakiaulių adatėlėmis ir sausgys- 
lių ssuogomis buvo išsiuvinėta abstrakti Motinos figūra, tarsi nukopijuota 

galva; sarmunojai tikriausiai yra tolimi giminaičiai tų mamutojų, iš kurių 
Ranekas gavo savo marškinius, suvokė Aila. Jei būtų ėję šiauriniu keliu, 
kaip siūlė Talutas, būtų praėję šitą stovyklą. 

Nezės sūnus Danugas, jaunas vyras, kuris augdamas darėsi vis panašes- 
nis į Talutą, jiems išeinant pažadėjo, kad kurią dieną leisis kelionėn į Zelan- 
doniją aplankyti jos su Jondalaru. Kas, jei Danugas tikrai po poros metų 
iškeliaus, kas, jei eis šiuo keliu? Danugas ar bet kuris kitas mamutojas gali 
būti sučiuptas ir nukentėti Atarojos stovykloje. Tokie svarstymai tik susti- 
prino Ailos ryžtą padėti šiems žmonėms nutraukti Atarojos viešpatavimą. 

Vadė patraukė apžiūrinėjamą lazdą, atsisuko į Ailą ir ištiesė jai medinį 
dubenėlį. 

— Kadangi esi gerbiama viešnia, parūpinai šiai puotai patiekalą, kuris 
sulaukė šitiek pagyrų, - sarkastiškai tarė Ataroja, - leisk man pasiūlyti tau 
vienos iš mūsų moterų ypatingojo patiekalo. 

Dubuo buvo pilnas grybų, jie visi buvo supjaustyti ir išvirti, tad atpa- 
žinti, kokie tai grybai, buvo neįmanoma. 

Sarmuna išvertė ir pridūrė: 

— Būk atsargi. 

Ailai nereikėjo nei vertimo, nei įspėjimo. 

- Šiuo metu grybų nenoriu, - pasakė ji. 

Ataroja nusikvatojo išgirdusi išverstus Ailos žodžius, tarsi tokio atsa- 
kymo ir būtų tikėjusis. 

— Blogai, - pasakė ji, kišdama ranką į dubenį ir prie burnos keldama di- 
delę saują tų grybų. Vėl prakalbusi ji pridūrė: - Labai skanu! - vadė nurijo 
dar kelis kąsnius, keistai šypsodamasi atidavė dubenį Epadojai ir ištuštino 
savo beržų sulos gėrimo puodelį. 

Puotai tęsiantis Ataroja išgėrė dar kelis puodelius gėrimo ir pradėjo 
matytis jo poveikis: ji ėmė kalbėti garsiau, labiau įžeidžiamai. Moceris-vil- 
kė, kuri buvo palikta saugoti aptvaro, - sargybinės keitėsi vietomis, kad vi- 
sos galėtų dalyvauti puotoje, - priėjo prie Epadojos. Ši priėjo prie Atarojos 
ir kažką jai sušnibždėjo. 

— Atrodo, Ardemunas nori išeiti ir vyrų vardu padėkoti už šią puotą, — 
pasakė Ataroja ir pašaipiai nusijuokė. - Esu tikra, ne man jie nori dėkoti, 
o mūsų labai gerbiamai viešniai, - atsisukusi į Epadoją ji paliepė: - Išleisk 


senį. 


| 
593 A 


JEAN M. AUEL 


Sargybinė nuėjo, ir netrukus nuo medinės tvoros vartų prie laužo at- 
šlubčiojo Ardemunas. Jondalaras nustebo supratęs, kaip džiaugiasi jį ma- 
tydamas, ir suvokė, kad nematė to žmogaus nuo tada, kai išėjo iš aptvaro. 
Jis svarstė, kaip jie visi ten laikosi. 

— Taigi vyrai nori padėkoti man už puotą? - pasiteiravo vadė. 

— Taip, Ataroja. Jie prašė manęs ateiti ir tau padėkoti. 

— Sakyk man, seni, kodėl turiu vargintis ir tavimi tikėti? 

Ardemunas žinojo, kaip dera elgtis. Jis nieko neatsakė, paprasčiausiai 
stovėjo nudelbęs akis į žemę, tarsi norėdamas prasmegti skradžiai jos. 

— Nevertas! Nieko nevertas! Jokios kovos dvasios, - pasibjaurėjusi iš- 
spjovė Ataroja. — Visi jie vienodi. Visi nieko verti, — ji atsisuko į Ailą: — 
Kodėl saistaisi su tuo vyru? - paklausė ji rodydama į Jondalarą. - Nejaugi 
nesi pakankamai stipri, kad nuo jo išsilaisvintum? 

Aila laukė, kol Sarmuna išvers, tad turėjo laiko apsvarstyti atsakymą. 

— Pati pasirinkau būti su juo. Pakankamai ilgai gyvenau viena, - atsakė 
ji 

— Kokia tau bus iš jo nauda, kai jis pasidarys silpnas ir paliegęs, kaip 
šitas Ardemunas? - Ataroja pašaipiai nudelbė senį. - Kai jo įnagis suglebs 
ir nebeteiks malonumų, jis taps bevertis kaip ir visi kiti. 

Aila vėl laukė vyresniosios žodžių, nors suprato, ką vadė pasakė. 

— Niekas nelieka jaunas amžinai. Vyras yra daugiau nei tik jo įnagis. 

- Šito tu turi atsikratyti, - ji mostelėjo aukšto šviesiaplaukio link. - Iš 
pažiūros jis stiprus, tačiau tai tik išorė. Jam nepakako jėgų paimti Ataroją, 
o gal jis tiesiog bijojo? — nusijuokusi ji nugurkė dar vieną puodelį gėrimo 
ir atsisuko į Jondolarą: - Taip ir buvo! Pripažink, tu bijai manęs. Todėl 
manęs nepaėmei. 

Jondalaras irgi ją suprato ir gerokai pyktelėjo. 

— Yra skirtumas tarp baimės ir geismo stokos, Ataroja. Negali priversti 
geisti. Nesidalijau Motinos dovana, nes tavęs nenorėjau, - atkirto jai Jon- 
dalaras. 

Sarmuna dirstelėjo į Ataroją ir prieš versdama susigūžė, kone prisivertė 
nepakeisti žodžių. 

— Melas! - įsiutusi suspiegė Ataroja ir atsistojusi palinko virš Jondala- 
ro. — Tu bijai manęs, zelandonieti, matau tai. Esu kovojusi su vyrais, o tu 


bijojai netgi su manimi kautis. 

Jondalaras taip pat atsistojo, o kartu su juo ir Aila. Arčiau priėjo keletas 
moterų. 

— Šie žmonės yra svečiai, — taip pat stodamasi pasakė Sarmuna. - Jie 
pakviesti į puotą. Ar mes pamiršome, kaip reikia elgtis su svečiais? 

— Taip, žinoma. Mūsų svečiai, - paniekinamai sviedė Ataroja. - Su 
svečiais turime būti mandagūs ir svetingi, arba šita moteris gerai apie mus 
negalvos. Parodysiu tau, kaip man rūpi, ką ji apie mus galvoja. Jūs abu išė- 
jote be mano leidimo. Žinote, ką darome žmonėmis, kurie iš čia pabėga? 
Mes juo nužudome! Taip, kaip dabar nudėsiu tave! - suspiegė vadė ir šoko 
ant Ailos su pavojingu durklu - išaštrintu arklio šeivikauliu - rankoje. 

Jondalaras bandė įsiterpti, tačiau jį apsupo Atarojos moterys-vilkės, 
taip stipriai prispaudė iečių antgalius prie jo krūtinės, pilvo ir nugaros, kad 
rėžė odą iki kraujo. Jam nespėjus nė susigaudyti rankos už nugaros buvo 
surištos, o Ataroja parbloškė Ailą ant žemės, apsižergė ir prie jos gerklės 
priglaudė durklą. Neliko nė menkiausios užuominos apsvaigimo, kuris 
buvo matyti anksčiau. 

„Ji visą laiką tai planavo, - suvokė Jondalaras. - Kol mes pliauškėm 
mėgindami sugalvoti būdą, kaip nuversti Ataroją nuo sosto, ji planavo 
mus nužudyti. Jis jautėsi toks kvailas, kad nenumatė šios grėsmės. Prisiekė 
sau, kad gins Ailą, o dabar bejėgis ir persigandęs spokso, kaip jo mylima 
moteris bando įveikti užpuolikę. Štai kodėl visi bijo Atarojos. Ji žudo ne- 
dvejodama, be sąžinės graužaties. 

Aila buvo užklupta visiškai netikėtai. Ji neturėjo laiko pasiekti peilio 
ar svaidyklės, nežinojo, kaip kovoti su žmogumi. Gyvenime su niekuo ne- 
buvo grūmusis. O dabar Ataroja sėdi ant jos su aštriu durklu rankoje ir 
nori ją nužudyti. Aila griebė vadei už riešo ir pabandė nukreipti jos ranką. 
Atvykėlė buvo stipri, tačiau vadė buvo dar ir klastinga. Ji stūmė ranką že- 
myn, stengdamasi įveikti Ailos pasipriešinimą, kreipė aštrų smaigalį link 
jos gerklės. 

Paskutinę akimirką Aila instinktyviai pasirito į šalį, ir durklas iki pusės 
įsmigo į žemę, tačiau kliudė moters kaklą ir jame paliko raudoną liniją. 
Ailą vis dar buvo primygusi moteris, kuriai beprotiškas pyktis suteikė neį- 
tikėtinų jėgų. Ataroja ištraukė durklą iš žemės, paskui kumščiu smogė švie- 
siaplaukei, ją apkvaitino, dar stipriau apsižergė ir vėl užsimojo durklu. 


Jondalaras užsimerkė nepajėgdamas stebėti, rodos, jau paskutinių 
Ailos gyvenimo akimirkų. Kai jos nebeliks, jo paries gyvenimas praras 
prasmę. Tai ko tuomet jis stypso čia išsigandęs iečių, kai jau nebesvarbu, 
gyvens jis ar mirs? Jo rankos surištos, bet kojos laisvos. Jis gali pribėgti ir 
nuspirti Ataroją. 

Išgirdęs bruzdesį prie aptvaro vartų Jondalaras akimirksniu apsispren- 
dė gelbėti Ailą. Triukšmas iš aptvaro atitraukė sargybinių dėmesį. Zelan- 
donietis netikėtai šoko pirmyn, nustūmė ietgalius ir nubėgo prie ant že- 
mės besigrumiančių moterų. 

Staiga pro kovą stebinčius žmones praskriejęs tamsus šešėlis brūkštelė- 
jo Jondalarui per kojas ir šoko ant Atarojos. Vadė buvo parblokšta atgal, 
o aštrios žvėries iltys suspaudė jos gerklę, perplėšė odą. Vadė tysojo ant 
nugaros, vis dar mėgindama pasipriešinti siautulingai iššieptiems nasrams. 
Prieš išmesdama durklą moteris dar spėjo juo įdurti į sunkų, gauruotą 
kūną, tačiau tai tik dar labiau sužadino mirtį lemiantį urzgimą. Kieti vilko 
žandikauliai susikabino tvirčiau, dusino, užkirto kelią orui. 

Ataroja bandė rėkti, juto, kaip ją gaubia tamsa, tačiau tą akimirką aštrus 
iltinis dantis perkirto arteriją, ir pasigirdo tik siaubingas, dusus kriokimas. 
Vadė susmuko ir nebesipriešino. Vis dar urgzdamas vilkas ją papurtė, lyg 
norėdamas įsitikinti, kad ji nebeatsigaus. 

- Vilke! - suriko Aila, įveikusi sukrėtimą. - O, Vilke. 

Kai Vilkas paleido Atarojos kaklą, iš perkąstos arterijos ištryško krau- 
jas ir jį aptaškė. Žvėris nugūrino Ailos link pabrukęs uodegą, lyg atsipraši- 
nėdamas inkštė, prašė jos palankumo. Jam juk buvo liepta likti slėptuvėje. 
Vilkas suprato, kad veikė prieš šeimininkės norą. Pajutęs Ailai kilusį pavo- 

jų jis šoko jos ginti, tačiau dabar nebebuvo tikras, kad jo elgesys bus gerai 
įvertintas. Labiau už viską jis nenorėjo būti šios moters išbartas. 

Aila ištiesė į jį rankas. Greitai suvokęs, kad pasielgė tinkamai ir už nu- 
sižengimą jam atleista, Vilkas džiaugsmingai prie jos pribėgo. Ji apkabino 
„žvėrį, veidu įsikniaubė į jo kailį, o iš akių sruvo palengvėjimo ašaros. 

— Vilke, tu išgelbėjai man gyvybę, - sriūbavo ji. Laižydamas Ailą Vilkas 
išterliojo jos veidą dar šiltu Atarojos krauju, kuriuo buvo susitepęs snukį. 

Stovyklos žmonės atsitraukė ir išsižioję, nieko nesuprasdami, su nuosta- 
ba spoksojo į šviesiaplaukę, kuri glėbyje laikė didžiulį vilką, ką tik nuožmiai 
užpuolusį ir nužudžiusį kitą moterį. Ji kreipėsi į žvėrį mamutojišku žodžiu, 
reiškiančiu „vilką“. Žodis buvo panašus ir į sarmunojų vartojamą mėsėdžio 
plėšrūno pavadinimą, todėl žmonės suprato, kad Aila kalbasi su vilku. 
Drauge jie buvo įsitikinę, kad jis supranta ją taip pat gerai kaip arkliai. 

Nieko keista, kad šita svetimšalė nebijojo Atarojos. Jos burtai tokie ga- 
lingi, kad ne tik arkliai daro, kas įsakyta, - ji vadovauja net vilkams! Vyras 
taip pat neatrodė susirūpinęs, kai atsiklaupė ant žemės greta moters ir vil- 
ko. Jis netgi nekreipė dėmesio į moterų-vilkių, kurios irgi atsitraukė kelis 
žingsnius ir stovėjo išsižiojusios, ietis. Staiga jos pamatė už Jondalaro vyrą, 
o vyras turėjo peilį! Iš kur atsirado peilis? 

— Leisk, perpjausiu tau virves, Jondalarai, - tarė Ebulanas ir perrėžė 
raiščius. 

Pajutęs, kad rankos atsilaisvino, Jondalaras atsisuko. Minioje maišėsi 
kiti vyrai, vis daugiau jų ėjo artyn iš aptvaro. 

— Kasjus išleido? 

— Tu, - atsakė Ebulanas. 

— Kaip? Aš buvau surištas. 

— Tu padarei mums peilius... Ir suteikei drąsos pabandyti, - atsakė 
Ebulanas. - Ardemunas prisėlino prie vartų sargybinės ir trenkė jai lazda. 
Tada perpjovėme juostas, kuriomis buvo užrišti vartai. Visi stebėjo grum- 
tynes, o tada atlėkė vilkas... - balsas nutrūko ir vyras papurtė galvą stebė- 
damas moterį su vilku. 

Jondalaras nepastebėjo, kad Ebulanas pernelyg susijaudinęs ir negali 
kalbėti. Kitkas buvo svarbiau. 

— Kaip tu jautiesi, Aila? Ar ji tave sužeidė? - paklausė Jondalaras, apka- 


bindamas ir moterį, ir vilką. Vilkas atsisuko ir lyžtelėjo jam skruostą. 

— Tik mažytis įbrėžimas kakle, nieko baisaus, - atsakė ji įsikibusi į vyrą 
ir susijaudinusį Vilką. - Man regis, Vilkui irgi įpjauta, tačiau neatrodo, 
kad jis jaustų skausmą. 

— Nieku gyvu nebūčiau leidęs tau grįžti, jei būčiau numanęs, kad ji mė- 
gins tave nužudyti tiesiog čia, puotoje. Turėjau susiprasti. Buvau kvailys, 
kad nesuvokiau, kokia ji pavojinga, - tvirčiau apkabindamas moterį kal- 
bėjo vyras. 

— Ne, visai tu nekvailas, ir man nė netoptelėjo, kad ji puls. Nė nemokė- 
jau gintis. Jei nebūtų Vilko... - jie abu dėkingi įsmeigė akis į gyvūną. 

— Privalau pripažinti, Aila, šioje kelionėje buvo akimirkų, kai norėjau 
Vilką palikti. Maniau, kad jis tik papildoma našta, tik sunkina kelionę. 
Kai pamačiau, kad ėjai jo ieškoti kirtus Seserį, labai supykau. Nuliūdau 
pamatęs, kad dėl gyvūno savo gyvybę stūmei į pavojų. 

Jondalaras abiem rankom suėmė Vilko galvą ir pažvelgė tiesiai jam į 
akis. 

— Vilke, prisiekiu, niekada tavęs nepaliksiu. Rizikuosiu savo gyvybe, 
kad išgelbėčiau tave, tu šaunus pasiutęs žvėrie, - kalbėjo vyras šiaušdamas 
jo kailį ir kasydamas jam paausius. 

Vilkas palaižė Jondalaro kaklą ir veidą, paskui nasrais apžiojo žmogaus 
gerklę bei žandikaulį, laikė švelniai, taip rodydamas savo meilę. Vilkas my- 
lėjo Jondalarą beveik taip pat stipriai kaip ir Ailą. O dabar niurnėjo paten- 
kintas dėl dėmesio bei pripažinimo, kurio sulaukė iš abiejų savo žmonių. 

Aila su Jondalaru atsistojo, Vilkas stovėjo tarp jų. Žmonės žiūrėjo, at- 
rodė susijaudinę ir nuogąstaujantys, nežinojo, ką toliau daryti. Keletas jų 
dirstelėjo į Sarmuną. Ji žengė link svečių, budriai stebėdama vilką. 

— Galiausiai mes iš jos išsilaisvinome, - ištarė šamanė. 

Aila nusišypsojo. Ji matė moters nerimą. 

— Vilkas tavęs nesužeis, - patikino ji. - Jis puolė tik tam, kad apgintų 
mane. 

Sarmuna pastebėjo, kad Aila neišvertė žvėries pavadinimo į sarmunojų 
kalbą, ir pajuto, kad tas žodis vartojamas kaip gyvūno vardas. 

— Visai pritinka, kad ją pribaigė vilkas. Supratau, kad judu čia pasiro- 
dėte neatsitiktinai. Ištrūkome iš jos gniaužtų, nebesame įkalinti jos bepro- 
tybėje, - kalbėjo moteris. - Tik ką mums dabar daryti? 

Klausimas buvo retorinis, išsakytas ir sau, ir visiems kitiems stovyklos 
nariams. 

Aila pažvelgė į nurimusį kūną moters, kuri vos prieš kelias akimirkas 
buvo piktavališka, labai energinga ir gyva, ir ėmė suvokti, koks trapus yra 
gyvenimas. Jei ne Vilkas, tai ji negyva tysotų ant žemės. Apie tai pagalvo- 
jusi ji sudrebėjo. 

— Manau, kas nors turėtų išnešti kūną ir pasiruošti laidotuvėms, - ma- 
mutojiškai pasakė Aila, kad suprastų kuo daugiau žmonių. 

- Arji nusipelnė laidotuvių? Jos kūną reikia atiduoti maitėdoms, - pa- 
sigirdo vyriškas balsas. 

— Kas kalba? - pasiteiravo Aila. 

Jondalaras pažinojo vyrą, kuris kiek dvejodamas žengė į priekį. 

— Mane vadina Olamunu. 

Aila linktelėjo. 

— Tu turi teisę pykti, Olamunai, tačiau Ataroja smurtavo dėl to, kad 
pati patyrė smurtą. Pamiršk tai. Neleisk tavo teisėtam pykčiui patekti į 
spąstus, kuriuos rezga jos nerimstanti dvasia. Laikas nutraukti grandinę. 
Ataroja buvo žmogus. Palaidokite ją kilniai, taip elgtis ji nesugebėjo gyva 
būdama, ir tegu ilsisi jos dvasia. 

Jondalarą jos atsakas nustebino: tokį sprendimą pateiktų tik išmintin- 
ga ir santūri zelandonė. 

Olamunas pritariamai linktelėjo. 

— O kasją palaidos? Kas ją paruoš? Ji neturi giminaičių, - tarė vyras. 

— Tai tos, kuri tarnauja Motinai, pareiga, - pasakė Sarmuna. 

— Tegul padeda tos, kurios sekė ją šiame gyvenime, - pasiūlė Aila. Kū- 
nas akivaizdžiai buvo per sunkus paruošti vienai pagyvenusiai moteriškei. 

Visi atsisuko į Epadoją ir moteris-vilkes. Jos stovėjo susispietusios, tarsi 
drąsindamos viena kitą. 

— O paskui tegu seka paskui ją į kitą pasaulį, - pareiškė kitas vyras. 
Pasigirdo pritariantys minios šūksniai. Visi pajudėjo link moterų medžio- 
tojų. Epadoja mojuodama ietimi pasiruošė gintis. 

Staiga į šalį nuo kitų žengė viena jauna moteris-vilkė. 

— Niekada netroškau būti moterimi-vilke. Tiesiog norėjau išmokti me- 
džioti, kad netektų alkti. 

Epadoja rūsčiai ją nudelbė, tačiau mergina atrodė nusiteikusi maištin- 
gai. 

- Tegu Epadoja sužino, ką reiškia kęsti badą, - vėl pasakė vyras. - Tegu 
sau eina be maisto, kol pasieks kitą pasaulį. Tada ir jos dvasia bus alkana. 

Žmonės pasileido link medžiotojų ir Ailos, rad Vilkas pradėjo įspėja- 
mai urgzti. Jondalaras greitai priklaupė jo nuraminti, tačiau žvėries reak- 
cija neliko nepastebėta, ir žmonės pasitraukė. Jie truputį nuogąstaudami 
žvelgė į moterį ir vilką. 

Šįkart Aila nebeklausė, kas kalba. 

— Atarojos dvasia tebevaikšto tarp mūsų, kurstydama smurtą ir kerš- 
tą, — pareiškė ji. 

— Epadoja turi sumokėti už padarytą blogį, - Aila pamatė, kaip pirmyn 
žengė Kavojos motina. Jos jauna besilaukianti duktė ją palaikė stovėdama 
jai už nugaros. 

Jondalaras pakilo ir atsistojo šalia Ailos. Jis negalėjo susilaikyti negal- 
vojęs, kad ta moteris turi teisę reikalauti keršto už sūnaus mirtį. Jis dirste- 
lėjo į Sarmuną. „Turėtų atsakyti ta, kuri tarnauja Motinai“, - galvojo jis, 
tačiau šamanė taip pat laukė Ailos žodžio. 

— Moteris, kuri nužudė tavo sūnų, jau pateko į kitą pasaulį, - atsakė 
Aila. - Epadoja turėtų atlyginti už jos padarytą blogį. 

— Ne tik už tai ji turi sumokėti. O žala, kurią ji padarė tiems berniu- 
kams? - kalbėjo Ebulanas. Jis atsitraukė, kad Aila pamatytų du jaunuo- 
lius, atsišliejusius į išbalusį senolį. 

Pamačiusi vyrą Aila krūptelėjo; akimirką dingojosi, kad žiūri į Krebą! 
Tiesa, šis buvo aukštas ir liesas, o šventasis genties žmogus buvo žemas ir 
kresnas. Senojo vyro aštrių bruožų veide ir tamsiose akyse slypėjo ta pati 
užuojauta ir kilnumas, ir jis akivaizdžiai sulaukdavo tokios pačios pagar- 
bos. 

Iš pradžių Aila pamanė, kad parodys jam genties pagarbos gestą: atsisės 
prie jo kojų ir palauks, kol jis palies jai petį, tačiau žinojo, kad jos veiksmai 
bus netinkamai suprasti, todėl nusprendė jį pagerbti oficialiai. Ji atsisuko 
į Jondalarą. 

— Jondalarai, negaliu deramai kreiptis į šitą vyrą, kol nesu jam prista- 
tyta, — tarė ji. 

Zelandonietis greitai susivokė, ko ji prašo. Jis ir pats juto baimingą pa- 
garbą tam vyrui. Jondalaras žengė pirmyn ir nuvedė Ailą prie senolio. 

— Samodunai, pats gerbiamiausias iš sarmunojų, noriu tau pristatyti 
Ailą iš mamutojų Liūto stovyklos, mamuto židinio dukrą, pasirinktą urvi- 


nio liūto ir ginamą urvinio lokio. 

Aila nustebo, kai Jondalaras pridėjo paskutinę dalį. Niekas niekada 
nebuvo įvardijęs urvinio lokio kaip jos gynėjo, tačiau kiek pasvarsčiusi ji 
pagalvojo, jog tai gali būti tiesa, bent jau per Krebą. Urvinis lokys jį pasi- 
rinko, jis buvo šamano totemas, o Krebas lydėjo ją sapnuose taip dažnai, 
kad ji buvo tikra, jog jis veda ją ir saugo padedamas didžiojo genties urvi- 
nio lokio. 

— Samodunas iš sarmunojų sveikina mamuto židinio dukrą, - ištiesęs 
abi rankas tarė senis. Jis ne vienintelis mamuto židinį išskyrė kaip pačią 
įspūdingiausią Ailos kilmės apibūdinimo dalį. Dauguma čia esančiųjų su- 
prato mamutojų mamuto židinio svarbą; dėl to Aila prilygo Sarmunai, tai, 
kuri tarnauja Motinai. 

„Mamuto židinys, žinoma, - pagalvojo Sarmuna. Išaiškėjo daugybė jai 
kilusių klausimų. — Tik kur jos tatuiruotė? Argi tie; kurie priimami prie 
mamuto židinio, nėra pažymimi tatuiruote?“ 

— Džiaugiuosi, kad mane priimi, Samodunai, gerbiamiausias iš sarmu- 
nojų, - sarmunojiškai pasakė Aila. 

Vyras nusišypsojo. 

— Gerai pramokai mūsų kalbos, tačiau ką tik šį tą pakartojai dukart. 
Mano vardas Amodunas. Samodunas reiškia „pats gerbiamiausias Amo- 
dunas“ arba „didžiai gerbiamas“, arba ką tik nori, kai išreiški ypatingą dė- 
mesį ir pagarbą, - paaiškino jis. - Tas vardas suteikiamas stovyklos valia. 
Nežinau, kodėl jį pelniau. 

Aila žinojo, kodėl seniui suteikta tokia garbė. 

— Dėkoju, Samodunai, - atsakė ji, nudelbė akis ir dėkingai linktelėjo. 
sunkiais antakiais ir griežtais bruožais jis dar labiau priminė Krebą. Ailai 
teko sąmoningai įveikti auklėjimą - gentyje nedera moteriai žiūrėti tiesiai 
į vyrą, pakelti akis ir kalbėti su juo. - Noriu tavęs kai ko paklausti, - pasakė 
ji mamutojiškai, nes šia kalba kalbėjo sklandžiausiai. 

— Atsakysiu, jei tik galėsiu. 

Ji pažvelgė į abipus jo stovinčius berniukus. 

— Stovyklos žmonės nori, kad Epadoja atlygintų už blogį, kurį yra pa- 
dariusi. Šiems berniukams ji padarė ypač didelę žalą. Rytoj pažiūrėsiu, ar 
galėsiu kaip nors jiems padėti, tačiau kokio atpildo turėtų sulaukti Epado- 


ja užtai, kad vykdė savo vadės norus? 

Nevalingai dauguma žmonių dirstelėjo į Atarojos kūną, kuris tebety- 
sojo ten pat, kur Vilkas jį paliko, paskui įsmeigė akis į Epadoją. Moteris 
stovėjo tiesi ir nepalaužiama, atrodė pasiryžusi priimti bausmę. Širdyje ji 
žinojo, kad kurią nors dieną teks už viską sumokėti. 

Jondalaras pagarbiai žiūrėjo į Ailą. „Ji pasielgė visiškai teisingai“, — 
galvojo jis. Kad ir ką ji būtų pasakiusi, netgi su baiminga pagarba, kurią 
pelnė, pašaliečio žodžių šie žmonės niekada nepriims taip noriai kaip Sa- 
moduno. 

— Manau, Epadoja turėtų atmokėti už blogį, - pasakė vyras. Dauguma 
žmonių patenkinti ėmė linksėti, ypač Kavoja ir jos motina. - Bet šiame 
pasaulyje, ne kitame. Tu buvai teisi, kai pasakei, kad laikas nutraukti gran- 
dinę. Šioje stovykloje pernelyg ilgai buvo daug smurto ir blogio. Pasta- 
raisiais metais vyrai smarkiai kentėjo, tačiau iš pradžių jie žalojo moteris. 
Laikas tai pabaigti. 

— "Tada koks atpildas laukia Epadojos? — pasiteiravo sielvartaujanti 
motina. - Kokia bausmė jai skirta? 

— Ne bausmė, Esadoja. Ji turi atlyginti žalą. Ji turi atiduoti tiek, kiek 
atėmė, ir dar daugiau. Galima pradėti nuo Dobano. Kad ir kaip mamuto 
židinio duktė pajėgs jam padėti, mažai tikėtina, kad Dobanas kada nors 
visiškai pasveiks. Jis kentės visą gyvenimą. Ir Odevanas kentės, bet jis turi 
motiną ir giminaičių. Dobanas neturi motinos, neturi giminaičių, nieko, 
kas juo pasirūpintų ar jį prižiūrėtų, kas jam padėtų išmokti kokio amato 
ar įgyti įgūdžių. Aš pavesčiau Epadojai atsakomybę už jį, tarsi ji būtų jo 
motina. Ji gali niekada jo nepamilti, jis gali jos nekęsti, tačiau ji turi būti 
už jį atsakinga. 

Žmonės ėmė linksėti. Ne visi pritarė, tačiau kas nors turėjo pasirūpinti 
Dobanu. Visi užjautė jį dėl skausmo, bet jis nebuvo itin mėgstamas, kai 
gyveno su Ataroja, ir niiekas nenorėjo jo priimti dabar. Daugumai atrodė, 
kad paprieštaravus Samoduno sumanymui jų gali būti paprašyta įsileisti 
Dobaną į savo namus. 

Aila šypsojosi. Ji manė, jog sprendimas puikus. Iš pradžių gali kilti ne- 
apykanta ir stigti pasitikėjimo, bet jei abu bus nuoširdūs, gal užsimegs ir 
šiokie tokie santykiai. Ji žinojo, kad Samodunas išmintingas. Sumanymas 
atlyginti žalą atrodė kur kas naudingesnis nei bausmė ir pamėtėjo Ailai 


dar vieną idėją. 

— Turiu dar vieną pasiūlymą, - tarė ji. - Ši stovykla nėra gerai apsirū- 
pinusi žiemai, iki pavasario visiems gali tekti pabadauti. Vyrai yra silpni, 
jie metų metus nemedžiojo. Dauguma prarado įgūdžius. Epadoja ir jos 
išmokytos moterys yra geriausios šios stovyklos medžiotojos. Manau, bus 
išmintinga, jei jos ir toliau medžios, tačiau turi dalytis mėsa su visais. 

Žmonės sulinksėjo. Mintis apie gresiantį alkį neatrodė patraukli. 

— Vos vyrai galės ir norės pradėti medžioti, Epadoja privalės jiems pa- 
dėti, medžioti kartu su jais. Vienintelis būdas išvengti bado pavasarį - mo- 
terims ir vyrams darbuotis drauge. Kad stovykla klestėtų, reikia ir vienų, ir 
kitų įnašo. Kitos moterys ir vyresni bei silpnesni vyrai turėtų surinkti visą 
maistą, kokio tik įmanoma rasti. 

— Dabar žiema! Nėra ką rinkti, - pasakė viena iš jaunų moterų-vilkių. 

— Tiesa, žiemą nedaug ko galima rasti, o surinkti tam, ko yra, reikia 
pastangų, tačiau maisto galima rasti. Pravers kiekvienas grūdas, - pasakė 
Aila. 

— Ji teisi, - patikino Jondalaras. - Mačiau ir valgiau Ailos netgi žiemą 
surasto maisto. Šio to ir patys šį vakarą ragavote. Prie upės ji pririnko ke- 
drinių pinijų. 

— Galima valgyti tas kerpes, kurias taip mėgsta šiaurės elniai, - pasakė 
viena vyresnė moteris. - Jei tinkamai jas išverdi. 

- Ir kai kurie kviečiai, ir soros, ir kitos žolės vis dar turi sėklų dėžutes, - 
pasakė Esadoja. - Jas galima surinkti. 

— Taip, bet reikia saugotis svidrių. Jos gali sukelti auglius, kartais mir- 
tinus. Jei grūdai atrodo ir kvepia prastai, tikriausiai jie pilni skalsių, ir jų 
reikėtų vengti, - patarė Aila. - Tam tikros valgomosios uogos ir vaisiai 
gana ilgai įžiemojus pasilieka ant krūmų - netgi radau medį su vis dar pri- 
kibusiais obuoliukais, ir daugumos medžių vidinę žievę galima valgyti. 

— Mums reikės peilių, kad ją pasiektume, - pastebėjo Esadoja. - Tie, 
kuriuos turime, ne itin geri. 

— Aš jums kelis padarysiu, - pasisiūlė Jondalaras. 

— Išmokyti mane daryti peilius, Zelandonai? — staiga paklausė Doba- 
nas. | 

Klausimas Jondalarą pamalonino. 


— Taip, išmokysiu tave gaminti peilius ir kitus įrankius. 

— Ir aš norėčiau daugiau apie tai sužinoti, — tarstelėjo Ebulanas. — 
Mums reikės ginklų medžioklei. 

— Parodysiu visiems, kurie tik norės mokytis. Bent jau pramokysiu. 
Reikia daugelio metų tikriems įgūdžiams įgyti. Galbūt kitą vasarą, jei nu- 
eisite į sarmunojų susirinkimą, surasite žmogų, kuris jus mokys toliau, - 
pasakė Jondalaras. 

Jaunuolio šypsena virto liūdna mina; jis suprato, kad aukštaūgis nepa- 
siliks. 

- Padėsiu jums kuo tik galėsiu, - pažadėjo Jondalaras. - Šioje kelionėje 
turėjau pagaminti daug medžioklės įrankių. 

— O kaip tas pagalys, kuris svaido ietis... Kaip tas, kurį ji panaudojo, 
kad tave išlaisvintų? - prašneko Epadoja, ir visi atsisuko pažiūrėti. Iki šiol 
moterų-vilkių vadė tylėjo, tačiau jos pastaba priminė tolimą ir taiklų Ai- 
los šūvį, kuris Jondalarą išlaisvino nuo taikinio likimo. Viskas atrodė taip 
stebuklinga, kad daugumai žmonių nė netoptelėjo, jog tai įgūdis, kurio 
galima išmokti. 

— Iečių mėtyklė? Taip, visiems, kas susidomės, parodysiu, kaip ja nau- 
dotis. 

— Ir moterims? - nepatikėjo Epadoja. 

— Ir moterims, — patikino ją Jondalaras. — Kai išmoksit valdyti tinka- 
mus medžioklės ginklus, jums nereikės eiti iki Didžiosios Motinos Upės 
varyti arklių nuo uolos. Patys turite vieną geriausių mano matytų medžio- 
klės vietų. Tiesiai čia, prie upės. 

— Taip, turime, - pritarė Ebulanas. - Gerai prisimenu, kaip medžioda- 
vo mamutus. Kai buvau mažas, pastatydavo stebėtoją, kuris ką nors pama- 
tęs uždegdavo signalinius laužus. 

— Taip ir supratau, — pasakė Jondalaras. 

Aila šypsojosi. 

— Manau, grandinė nutraukta. Nebegirdžiu kalbančios Atarojos dva- 
sios, - pasakė ji glostydama Vilką. Tada kreipėsi į moterų-vilkių vadę: — 
Epadoja, pirmiausia aš mokiausi medžioti keturkojus medžiotojus, 
įskaitant vilkus. Vilkų kailiai yra šilti ir naudingi kaip gobtuvai. Tikrai pa- 
vojingas vilkas turi būti nugalabytas, tačiau daugiau išmoktum stebėdama 


gyvus vilkus nei spęsdama jiems spąstus ir valgydama jų mėsą. 

Visos moterys-vilkės kaltai susižvalgė. Kaip ji sužinojo? Tarp sarmu- 
nojų vilkiena yra uždrausta, ypač ši mėsa laikoma netinkama moterims. 

Medžiotojų vadė tyrinėjo šviesiaplaukę mėgindama įžvelgti, ar joje sly- 
pi kas daugiau nei matyti iki šiol. Dabar, kai Ataroja nebegyva, o jos pačios 
niekas nenužudys, Epadoja pasijuto lengviau. Ji džiaugėsi, kad viskas baig- 
ta. Vadė buvo tokia patraukianti, kad jauna medžiotoja susižavėjo ir daug 
ką darė norėdama jai įsiteikti. Dabar apie tai nė galvoti nenorėjo. Ne vie- 
nas darytų baisių dalykų kėlė jai nerimą, nors ji to nepripažino netgi sau. 
Kai medžiodama arklius pamatė aukštaūgį, vylėsi, kad, atgabenusi jį kaip 
žaisliuką Atarojai, pastaroji pasigailės vieno iš aptvare tūnančių vyrų. 

Ji nenorėjo žaloti Dobano, tačiau bijojo, kad neįvykdžius Atarojos įsa- 
kymo vadė jį nužudys, kaip nužudė savo pačios vaiką. Kodėl mamuto židi- 
nio dukra išsirinko Samoduną, o ne Esadoją paskelbti jai nuosprendį ? Šitas 
pasirinkimas išgelbėjo jai gyvybę. Nebus lengva gyventi šioje stovykloje. 
Dauguma žmonių jos nekenčia, tačiau dabar ji dėkinga už galimybę acly- 
ginti žalą. Ji rūpinsis berniuku, net jei jis jos nekęs. Šitiek ji jam skolinga. 

Vis dėlto kas yra šita Aila? Ar ji atėjo tam, kad išvaduotų stovyklą iš 
Atarojos gniaužtų, kaip visi mano? O kaipgi vyras? Kokius burtus jis val- 
do, kad ietys jo neliečia? Iš kur vyrai aptvare gavo peilių? Ar jis už tai at- 
sakingas? Ar jie jodinėja arkliais todėl, kad šituos gyvūnus moterys-vilkės 
dažniausiai medžioja, nors visi kiti sarmunojai tokie pat mamutų medžio- 
tojai kaip ir jų giminaičiai mamutojai? Ar tas vilkas — vilko dvasia, atėjusi 
keršyti už savo rūšį? Viena ji žinojo tikrai: daugiau niekada nemedžios 
vilkų ir liaušis vadinusi save moterimi-vilke. 

Aila priėjo prie žuvusios vadės ir pažvelgė į netoliese stovėjusią Sarmu- 
ną. Toji, kuri tarnauja Motinai, viską stebėjo, tačiau kalbėjo mažai. Aila 
prisiminė jos sielvartą bei sąžinės graužatį, tad ėmė su ja tyliai kalbėtis. 

— Sarmuna, nors Atarojos dvasia galiausiai paliko šią stovyklą, bus sun- 
ku pakeisti senus įpročius. Vyrai išėjo iš aptvaro - džiaugiuosi, kad jie su- 
gebėjo išsilaisvinti patys, jie išdidžiai tai prisimins, tačiau ilgai užtruks, kol 
jie pamirš Ataroją ir nelaisvėje praleistus metus. Tu esi toji, kuri gali padėti 
šiems žmonėms, tačiau užduotis labai sunki. 

Moteris nuolankiai palingavo galva. Ji juto, jog pasitaikė proga atitai- 
syti piktnaudžiavimą Motinos galiomis. Tai daugiau, nei ji tikėjosi. Pir- 


miausia reikėjo palaidoti Ataroją ir ją pamiršti. Ji atsisuko į minią. 

- Liko maisto. Visi kartu baikime puotauti. Metas perplėšti užtvarą, 
kuri iškilo tarp šios stovyklos vyrų ir moterų. Turime kartu valgyti, kartu 
šildytis prie laužo. Mums visiems reikia susivienyti, suprasti, kad nė vienas 
nėra svarbesnis už kitą. Visi turi įgūdžių ir galimybių, su kiekvieno žmo- 

- gaus pagalba ši stovykla suklestės. 

Vyrai ir moterys pritariamai linksėjo. Dauguma susirado poras, nuo ku- 
rių ilgam buvo atskirti; kiti atėjo dalytis maistu, laužu ir žmonių draugija. 

— Epadoja, - šūktelėjo Sarmuna, kai žmonės pradėjo valgyti. Kai mo- 
teris atėjo, ji pasakė: - Manau, atėjo laikas patraukti Atarojos kūną ir pa- 
siruošti laidotuvėms. 

— Ar turėtume kūną nunešti į jos žeminę? — paklausė medžiotoja. 

Sarmuna pagalvojo. 

— Ne, - atsakė ji. - Nuneškite ją į aptvarą ir paguldykite pašiūrėje. Ma- 
nau, šiąnakt Atarojos žeminės šiluma turėtų pasimėgauti vyrai. Dauguma 
jų silpni ir ligoti. Mums jos kurį laiką reikės. Ar turi kitą vietą miegoti? 

— Taip. Kai galėdavau pasitraukti nuo Atarojos, turėjau vietą Unavojos 
žeminėje. 

— Gali pasvarstyti, ar nenori pas ją įsikraustyti kuriam laikui, jei tai pri- 
imtina jai ir tau. 

— Manau, mums abiem tai patiktų, - tarė Epadoja. 

— Vėliau sugalvosime, kaip elgtis sa Dobanu. 

— Taip, - pažadėjo Epadoja, - sugalvosime. 

Jondalaras stebėjo, kaip Aila eina su Epadoja ir medžiotojomis, ne- 
šančiomis vadės kūną. Jis didžiavosi savo moterimi ir truputį ja stebėjosi. 
Kažkokiu būdu Aila perėmė pačios zelandonės išmintį ir stotą. Anksčiau 
jis matė, kad Aila imdavo valdyti padėtį kam nors susižeidus ar susirgus, pri- 
reikus jos ypatingų įgūdžių. Paskui, kai geriau pagalvojo, jis suvokė, kad šitie 
žmonės sužeisti ir ligoti. Galbūt nieko keista, kad Aila žinojo, ką daryti. 


Ryte Jondalaras pasiėmė arklius ir atsigabeno savo mantą. Tai buvo pir- 
mojo būtinumo daiktai, kuriuos jie pasiėmė, kai paliko Didžiąją Motiną 
Upę ir leidosi ieškoti Yhaha. Atrodė, viskas įvyko taip seniai, ir Jondalaras 

suvokė, kad jie gerokai užgaišo šioje kelionėje. Jie buvo taip stipriai pasi- 
stūmėję pirmyn ir tiek nedaug likę kelio iki ledyno, kad jis buvo tikras, jog 
laiko turi apsčiai. Dabar jau gerokai įžiemoję, o jie dar sugrįžo atgalios. 

Šiai stovyklai tikrai reikia pagalbos. Jis žinojo, kad Aila neišeis, kol ne- 
padarys visko, kas įmanoma. Jis taip pat pažadėjo padėti tiems žmonėms ir 
džiaugėsi galimybe mokyti Dobaną ir kitus dirbti su titnagu, o tuos, kurie 
norės, - medžioti iečių mėtykle. Vis dėlto ėmė kirbėti nedidelis nerimo 
kirminėlis: privalu kirsti ledyną, kol dėl pavasario tirpsmo jis nepasidarė 
pernelyg klastingas. Jondalaras norėjo kuo greičiau judėti toliau. 

Sarmuna su Aila sutartinai darbavosi apžiūrinėdamos bei gydydamos 
stovyklos berniukus ir vyrus. Vienam vyrui padėti jau buvo per vėlu, jis 
tą pačią naktį Atarojos žeminėje mirė nuo tokios įsisenėjusios gangrenos, 
kad abi kojos jau buvo negyvos. Daugumą kitų reikėjo gydyti nuo sužeidi- 
mų ar ligų, jie visi gyveno pusbadžiu. Taip pat vyrai šlykščiai dvokė ir buvo 
neįtikėtinai nešvarūs. Labiausiai Aila pyko dėl jaunuolių, tų, kurie artėjo 
arba jau buvo netoli brandos. Netgi Sarmuna persigando - juk tai ji leido 
sau nepastebėti, kokia sunki jų būklė. 

Sarmuna nusprendė atidėti lipdinių degimą krosnyje. Stigo laiko, be 
to, moteris juto, jog dabar tam netinkamas metas. Vis dėlto šamanė manė, 
kad tinkamu metu tai bus puikios gydymo apeigos. Užtat vidinėje ugnies 
patalpoje ji šildė vandenį maudynėms ir žaizdoms plauti, tačiau labiausiai 
reikėjo gydymo maistu ir šiluma. Gydytojoms suteikus visą įmanomą pa- 
galbą, tie vyrai, kurie neturėjo rimtų bėdų, bet turėjo motinas, poras ar 
kitų giminaičių, persikraustė gyventi pas juos. 

Tą patį vakarą, po dar vienos bendros vakarienės, Aila su Sarmuna iš- 
sakė kilusias problemas, išsiaiškino bendrus žmonių poreikius ir atsakė į 
klausimus. Diena buvo ilga, ir Aila galiausiai pasakė, kad turi pailsėti. Jai 
atsistojus eiti kažkas dar pasiteiravo apie jaunuolių sveikatą. Aila atsakė, 
tada pasigirdo komentaras apie baisiąją vadę. Kažkuri moteris visą kaltę 
suvertė Atarojai ir teisuoliškai išsisuko nuo bet kokios atsakomybės. Štai 
tada Aila įtūžusi išsakė viską, kas susikaupė per dieną. 

— Ataroja buvo stipri moteris, akmeninės valios, tačiau, kad ir koks 
stiprus žmogus yra, du žmonės, penki arba dešimt žmonių stipresni. Jei 
visi jūs būtumėte norėję jai pasipriešinti, ji galėjo būti seniai sustabdyta. 


Todėl jūs visi, kaip stovykla, moterys ir iš dalies vyrai, esate atsakingi už 

šitų vaikų kančias. Ir dabar jums sakau, kad bet kuriuo iš tų jaunuolių, 
netgi bet kuriuo iš tų vyrų, taip ilgai kentėjusių šitą bjaurastį... - Ailai sun- 
kiai sekėsi suvaldyti savo įtūžį, — ... juo turi rūpintis visa stovykla. Jūs visi 
atsakingi už juos, už likusius jų gyvenimus. Jie kentėjo, ir savo kančiose 
tapo Munos išrinktaisiais. Kiekvienas, kuris atsisakys jiems padėti, turės 
atsakyti prieš Motiną. 

Moteris apsisuko ir išėjo. Jondalaras nusekė iš paskos. Išsakyti žodžiai 
buvo svaresni nei Aila manė. Dauguma žmonių juto, kad ji nėra eilinė 
moteris, ne vienas kartojo, kad ji yra pačios Didžiosios Motinos įsikūniji- 
mas, deivė žmogaus kūne, atėjusi išsivesti Atarojos ir išlaisvinti vyrų. Kaip 
kitaip paaiškinti, kodėl arkliai ateina jai sušvilpus arba milžiniškas, netgi 
palyginti su stambiais šiauriniais gentainiais, vilkas ją visur sekioja ir tyliai 
tupiasi jai paliepus? Argi tai ne Didžioji Motina Žemė, kuri pagimdė visų 
gyvūnų dvasias? 

Pasakojama, kad Motina sukūrė vyrą ir moterį ir tikslingai suteikė 
jiems malonumų dovaną, kad ją pagerbtų. Ir vyrų, ir moterų dvasių reikia, 
kad prasidėtų nauja gyvybė. Muna atėjo aiškiai parodyti, kad bėt kuris, 
mėginantis sukurti jos vaikus kitu būdu, jai yra pasibjaurėtinas. Argi ze- 
landonietį Motina atsiuntė ne tam, kad parodytų, kaip ji jaučiasi? Vyrą, 
kuris yra įsikūnijęs jos mylimasis, jos pora. Aukštesnis ir išvaizdesnis už 
daugelį vyrų, skaistus ir gražus kaip mėnulis. Jondalaras pastebėjo, kad 
stovyklos žmonės su juo elgiasi išskirtinai ir pasijuto nejaukiai. Jam tai la- 


bai nepatiko. 


Netgi padedant-daugumai stovyklos žmonių pirmą dieną abi gydytojos 
tiek daug visko turėjo padaryti, kad sudėtingą berniukų išnarintomis kojo- 
mis gydymą Aila atidėjo. Sarmuna netgi nukėlė Atarojos laidotuves. Kitą 
rytą buvo išrinkta vieta ir iškastas kapas. Po paprastų apeigų, kurias atliko 
šamanė, vadė galiausiai buvo sugrąžinta Didžiosios Motinos Žemės globai. 

Atsirado netgi sielvartaujančių. Epadoja to nesitikėjo, ir vis dėlto kaž- 
kas kirbėjo širdyje. Kad nepapiktintų stovyklos žmonių, ji negalėjo to iš- 


reikšti, tačiau Aila iš jos kūno kalbos, pozų ir veido išraiškos perskaitė, jog 

ji grumiasi su sielvartu. Dobanas taip par elgėsi keistai. Aila spėjo, kad jis 
bando susidoroti su mišriomis emocijomis. Beveik visą vaikystę ir jaunystę 
Ataroja buvo jam vienintelė motina. Jis jautėsi išduotas, kai ji nuo jo nu- 
sisuko, tačiau jos meilė visada buvo nenuspėjama, tad jis negalėjo visiškai 
pamiršti savo jausmų tai moteriai. 

Sielvartą reikia išlaisvinti — Aila tai žinojo iš savo netekčių patirties. 
Ji ketino gydyti berniuką iš karto po laidotuvių, tačiau dabar svarstė, ar 
nederėtų palaukti ilgiau. Gali būti, jog diena tam netinkama, tačiau gali 
nutikti ir taip, kad abiem bus naudinga susitelkti ties kuo kitu. Grįžtant į 
stovyklą ji priėjo prie Epadojos. 

— Bandysiu sugrąžinti į vietą išnarintą Dobano koją. Man reikės pagal- 
bos. Ar padėsi? 

— Ar jam nebus pernelyg skausminga? — pasiteiravo Epadoja. Ji gerai 
prisiminė baisius vaiko riksmus ir jau pradėjo jaustis už jį atsakinga. Tegu 
ir ne sūnus, berniukas buvo jos globotinis, o ji rimtai priėmė jai tekusias 
pareigas. Epadoja buvo tikra, jog dabar sprendžiamas jos likimas. 

— Aš jį užmigdysiu. Dobanas nieko nejus, nors pabudus šiek tiek skau- 
dės ir kurį laiką reikės labai atsargiai judėti, - paaiškino Aila. - Jis negalės 
vaikščioti. 

— Aš jį nešiosiu, - pažadėjo Epadoja. 

Sugrįžusi į didžiąją žeminę Aila paaiškino berniukui, kad nori pamė- 
ginti ištiesinti jo koją. Jis nuo jos pasitraukė, atrodė labai sunerimęs, o pa- 
matęs į žeminę įeinančią Epadoją visiškai persigando. 

— Ne! Ji mane dar labiau suluošins! - suriko Dobanas, žiūrėdamas į 
moterį-vilkę. Jei būtų galėjęs, būtų pabėgęs. 

Epadoja tiesi ir tvirta stovėjo prie lovos pakylos, ant kurios sėdėjo ber- 
niukas. 

— Aš tavęs nebeskaudinsiu. Pažadu, niekada daugiau tavęs neįskaudin- 
siu, — tarė ji. — Ir niekada daugiau neleisiu niekam tavęs skaudinti, netgi 
šitai moteriai. 

Dobanas dirstelėjo į ją nuogąstaudamas, tačiau norėjo tikėti tuo, ką 


išgirdo. Žūtbūtinai troško parikėti. 


— Sarmuna, prašau, pasistenk, kad jis suprastų viską, ką pasakysiu, — 


paprašė Aila, tada pasilenkė, kad galėtų žvelgti tiesiai į išsigandusias ber- 
niuko akis. 


pa 

— Dobanai, aš duosiu tau tokio gėrimo. Bus neskanu, tačiau vis tiek 
noriu, kad viską išgertum. Po kiek laiko tave apims miegas. Kai pasijusi 
mieguistas, gulkis tiesiog čia. Kol tu miegosi, aš pamėginsiu kiek ištiesinti 
tavo koją, kad ji būtų tokia, kokia buvo anksčiau. Tu nieko nejausi, nes 
miegosi. Pabudus tau truputį skaudės, tačiau tam tikra prasme jausiesi ge- 
riau. Jei skaudės per smarkiai, pasakysi man, Sarmunai arba Epadojai - kas 
nors visada bus greta tavęs. Duosime tau išgerti vaistų skausmui apmalšin- 
ti. Ar supratai? 

— Ar Zelandonas gali ateiti manęs aplankyti? 

— Taip, pakviesiu jį, jei nori. 

— O Samodunas? 

- Taip, abu, jei nori, 

Dobanas pažvelgė į Epadoją. 

— Tu tikrai neleisi manęs skaudinti ? 

— Pažadu, neleisiu Ailai tavęs skaudinti. Neleisiu niekam tavęs skau- 
dinti. 

Jis dirstelėjo į Sarmuną, paskui vėl į Ailą. 

— Duok man to gėrimo, - paprašė berniukas. 

Visas procesas priminė Rošarijos sulaužytos rankos tiesinimą. Nuo 
gėrimo berniuko raumenys atsipalaidavo, jis užmigo. Reikėjo nemenkos 
fizinės jėgos kojai ištiesinti, tačiau jai grįžus į vietą, tai visiems akivaizdžiai 
buvo matyti. Aila suvokė, jog būta ir kažkokio lūžio, koja niekada nebus 
visiškai tiesi, tačiau Dobano kūnas vėl atrodė beveik normalus. 

Dauguma vyrų ir berniukų apsigyveno pas savo giminaičius, tad Epa- 
doja vėl įsikraustė į didžiąją žeminę ir kone visą laiką būdavo greta Doba- 
no. Aila pastebėjo, kad tarp jų pamažu gimsta pasitikėjimas. Ji neabejojo, 
kad būtent tai numatė Samodunas. 

Panašią procedūrą jie atliko Odevanui, tačiau Aila baiminosi, kad jo 
sveikimo procesas bus sudėtingesnis ir koja ateityje kur kas lengviau vėl 
išnirs. 

Sarmunai Aila padarė įspūdį, netgi sukėlė baimingą pagarbą. Ji vienu- 
moje svarstė, ar ganduose nėra trupinėlio tiesos. Žinoma, ji atrodo kaip 
paprasta moteris, kaip bet kuri kita kalba, miega ir dalijasi malonumais su 
"aukštaūgiu gražuoliu, tačiau jos žinios apie visus žemėje vešinčius augalus, 


o ypač jos kaip gydytojos gebėjimai yra fenomenalūs. Visi apie tai kalba. 

Sarmuna pelnė pagarbos vien jai talkindama. Nors vyresnioji moteris iš- 
moko nebijoti vilko, stebint žvėrį buvo beveik neįmanoma netikėti, kad 
Aila įsakinėja jo dvasiai. Net ramiai tupėdamas ar gulėdamas žvėris ją se- 
kiojo akimis. Panašiai elgėsi ir vyras, tik gal ne taip akivaizdžiai. 

Galbūt dėl to, kad arkliai ganėsi atokiau, — Aila sakė, kad džiaugiasi 
proga jiems pailsėti, - Sarmuna ne taip dažnai pastebėdavo tuos gyvulius, 
bet juk savo akimis matė ir Ailą, ir Jondolarą jais jojant. Vyras irgi gana 
lengvai jojo bėruoju eržilu, tačiau stebint jaunąją moterį ant kumelės nu- 
garos tikrai galėdavai pamanyri, kad jiedvi - vienas kūnas. 

Vis dėlto, kad ir kiek svarstė, šamanė liko skeptiška. Zelandonės moki- 
nė suprato, kad tokios paslaptys dažnai skatinamos. Ji mokėjo neteisinga 
linkme nukreipti žmones ir neretai tai pasitelkdavo, leido jiems patikėti 
tuo, kuo ji ir jie norėjo tikėti. Ji negalvojo, jog tai apgaulė, nes nė vienas 
žmogus nebuvo labiau įsitikinęs savo pašaukimo tikrumu, tačiau ji pa- 
sitelkdavo prieinamas priemones keliui išlyginti ir įtikinti kitus juo eiti. 
"Tokiomis priemonėmis žmonėms neretai buvo galima padėti, ypač tiems, 
kurių problemos ir ligos neturėjo akivaizdžių priežasčių, išskyrus, galbūt 
galingų blogų žmonių prakeiksmus. 

Sarmuna, nors pati nenorėjo tikėti gandais, jų nesklaidė. Jei stovyklos 
žmonės nori tikėti, kad kiekvienas Ailos ir Jondalaro žodis yra Motinos 
pranašystė, ji pasinaudos jų tikėjimu ir atliks tam tikrus būtinus pokyčius. 
Pavyzdžiui, Ailai papasakojus apie mamutojų seserų ir brolių tarybas, 
Sarmuna pasiūlė stovyklai įkurti panašias tarybas. Kai Jondalaras užsimi- 
nė, jog vertėtų kokioje nors stovykloje susirasti žmogų, kuris vyrus toliau 
mokytų titnago apdirbimo, ji jau kurpė planus siųsti delegacijas į kitas 
sarmunojų gyvenvietes atnaujinti giminystės ryšių ir atkurti draugiškų 
santykių. 

Buvusi vadės žeminė, pasitarnavusi kaip gydymo ir sveikimo vieta, 
tapo visos stovyklos veiklos centru. Vieną šaltą ir giedrą naktį, danguje 
spingsint žvaigždėms, prie žeminės įėjimo susibūrė grupelė žmonių. Jie 
kalbėjo apie paslaptingas blyksinčias šviesas danguje, o Sarmuna atsaki- 
nėjo į jų klausimus ir aiškino gamtos reiškinius. Šamanė tiek daug laiko 
praleisdavo šioje vietoje žmones gydydama vaistais ir apeigomis, burdama 
juos kurpti planų ir aptarti problemų, kad atsinešė čia kai kuriuos savo 


daiktus ir dažnai Ailą su Jondalaru mažojoje žeminėje palikdavo vienus. 

Stovykla pradėjo panėšėti į kitas Ailai ir Jondalarui žinomas gyvenvietes 
ir urvus, kur šamano žeminė dažnai tapdavo veiklos centru ir visų žmonių 
susirinkimo vieta, 

Kai abu svečiai kartu su niekad nuo jų neatsiliekančiu vilku atsisveiki- 
no su žvaigždžių stebėtojais ir nuėjo miegoti, kažkas paklausė Sarmunos 
apie žvėrį, kuris visur sekioja Ailai iš paskos. Toji, kuri tarnauja Motinai, 
dūrė į vieną ryškių švieselių danguje. 

— Vilko žvaigždė, - tepasakė ji. 


Dienos bėgo greitai. Kai berniukai ir vyrai pradėjo sveikti ir gydytojos 
jiems nebereikėjo, Aila išėjo talkinti retus žiemos produktus renkantiems 
žmonėms. Jondalaras buvo užsiėmęs savo amato mokymu, rodė, kaip pa- 
sigaminti iečių mėtyklę ir ja medžioti. Stovykla sukaupė nemažai įvairių 
produktų, kuriuos buvo lengva išsaugoti šaltyje, ypač mėsos. Iš pradžių 
buvo sunku taikstytis su pokyčiais vyrams įsikrausčius į namus, kuriuos 
moterys laikė savais, tačiau žmonės stengėsi. 

Sarmuna nusprendė, kad atėjo laikas degimo krosnyje išdegti molio 
lipdinius. Vieną dieną prie degimo namelio rūšiuojant per vasarą ir rudenį 
surinktą kurą į tinkamą deginti krosnyje, gydymui ir kasdieniam naudo- 
jimui, abiem svečiams ji papasakojo apie naujų degimo apeigų sukūrimą. 
Paaiškino, kad teks surinkti daugiau kuro, todėl reiks nemažai paplušėti. 

— Gal gali padaryti įrankių medžiams kirsti, Jondalarai? — paprašė ji. 

— Su džiaugsmu padarysiu kelis kirvius, tvokles ir pleištus, ko tik pano- 
rėsi, tačiau žalios malkos dega ne itin gerai, - pasakė jis. 

— Deginsiu ir mamutų kaulus, tačiau laužas turi būti didelis ir karštas, 
be to, ilgai degti. Degimo ceremonijai reikia labai daug kuro. 

Išėjusi iš nedidelės. žeminės Aila pažvelgė į užsilikusį aptvarą. Nors 
žmonės kurui jau naudojo pašiūrės dalis, dar ne viskas buvo nuplėšta. Vie- 
nu metu Aila užsiminė, kad baslius galima panaudoti medžiojant, pasta- 
tyti aptvarus gyvūnams suginti. Vis dėlto stovyklos žmonės vengė naudoti 
aptvaro medieną, o vėliau visi tarsi įprato prie jo ir nė nematė. 


Staiga Aila pasakė: 


Ta 

— Nereikia kirsti medžių. Jondalaras padarys medžio pjovimo ir kirti- 
mo įrankių aptvaro tvorai išgriauti. 

Jie visi naujai pamatė aptvarą, tačiau Sarmuna žvelgė dar giliau. Ji pra- 
dėjo matyti naujųjų apeigų apybraižas. 

- Nuostabu! — pareiškė ji. — Šitos vietos išardymas bus savotiškos gy- 
domosios apeigos! Visi galės dalyvauti ir visi džiaugsis matydami, kaip ap- 
tvaras dingsta. Tai mums reikš naują pradžią. Jūs irgi čia būsite. 

— Nesu toks tikras, - tarstelėjo Jondalaras. - Kiek truks pasiruoši- 
mas? 

— Čia nepaskubėsi. Pernelyg svarbu. 

— Ir aš taip maniau. O mums reikia greitai išeiti, - pasakė jis. 

— Netrukus bus šalčiausia žiemos dalis, - paprieštaravo Sarmuna. 

— Taip, tačiau po to greitai prasidės pavasario tirpsmas. Mes turime 
pereiti ledyną, Sarmuna. Pati žinai, kad jį galima kirsti tiktai žiemą. Dar 
pažadėjau losadunojiečiams, kad grįždamas aplankysiu jų urvą ir truputį 
paviešėsiu. Nors ilgai negalėsime pasilikti, tai bus gera vieta sustoti ir pasi- 
ruošti ledyno perėjimui. 

Sarmuna linktelėjo. 

— Tada degimo apeigomis pasinaudosiu ir jūsų išėjimui palengvinti. 
Daugybė mūsiškių tikisi, kad jūs pasiliksite. Jiems jūsų trūks. 

— Ir aš tikėjausi pamatyti molio degimą, - tarė Aila. - Ir Kavojos ma- 
žylį, bet Jondalaras teisus. Mums laikas eiti. 

Jondalaras nusprendė negaišdamas padaryti Sarmunai įrankius. Neto- 
liese jis pastebėjo gero titnago atsargų ir su keliais vyrais nuėjo jo parnešti, 
kad galėtų pagaminti kirvių ir kitų medžiams pjauti skirtų įrankių. Aila 
nuėjo į mažąją žeminę surinkti mantos ir pažiūrėti, ar ko netrūksta ke- 
lionei. Ji viską išdėliojo, o tada prie įėjimo išgirdo bruzdesį. Pakėlusi akis 
pamatė Kavoją. 

— Ar trukdau tau, Aila ? - pasiteiravo jaunoji moteris. 

— Ne, įeik. 

Jauna artigalė moteris įėjo ir įsitaisė ant miego pakylos priešais Ailą. 

- Sarmuna sakė, kad išeini. | 

— Taip, po dienos kitos. 


— Maniau, pasiliksi degimo ceremonijai. 

— Norėčiau, bet Jondalaras nekantrauja. Jis sako, kad ledyną turime 
kirsti iki pavasario. 

— Nulipdžiau šį tą. Ketinau išdegusi tau padovanoti, - iš užančio im- 
dama nedidelį odos paketėlį pasakė Kavoja. - Vis tiek noriu tau jį padova- 
noti, tačiau, jei sušlaps, ilgai nesilaikys, - ji ištiesė dovaną Ailai. 

Paketėlyje buvo iš molio nuostabiai nulipdyta nedidelė liūtės galva. 

— Kavoja! Tai labai gražu. Ypatingai gražu. Ji atspindi pačią urvinės 
liūtės esmę. Nežinojau, kad tu tokia naginga. 

Jaunoji moteris nusišypsojo. 

— Patinka? 

— Pažinojau vieną vyrą, mamutoją, jis raižytojas, labai puikus meistras. 
Jis išmokė mane, kaip žvelgti į raižytus ar pieštus daiktus. Žinau, kad jam 
tai būtų patikę, - pasakė Atila. 

— Aš raižau figūrėles iš medžio, mamutų kaulų, ragų. Dariau tai visą 
laiką, kiek prisimenu. Štai kodėl Sarmuna pakvietė mane mokytis. Ji man 
tokia gera. Ji mėgino mums padėti... Ji ir Omeli buvo gera. Ji leido Omeli 
saugoti paslaptį ir niekada nekamantinėjo, kaip būtų elgęsi kiti. Dauguma 
žmonių tokie smalsūs, - Kavoja nudelbė akis ir iš visų jėgų bandė sulaikyti 
ašaras. 

— Man regis, tu ilgiesi savo draugų, - švelniai tarė Aila. - Tikriausiai 
Omeli buvo labai sunku saugoti tokią paslaptį. 

— Omeli privalėjo saugoti tą paslaptį. 

— Dėl Brugaro? Sarmunos manymu, jis smarkiai jam grasino. 

— Ne, ne dėl Brugaro ar Atarojos. Man nepatiko Brugaras, prisimenu, 
kaip jis kaltino ją dėl Omeli. Nors ir maža buvau, tačiau manau, kad jis 
Omeli bijojo labiau nei Omeli jo, ir Ataroja žinojo kodėl. 

Aila jautė, kas Kavojai kelia nerimą. 

— O tu taip pat tai žinojai, tiesa? 

Jaunoji moteris suraukė antakius. 

— Taip, - sušnabždėjo ji, o paskui pažvelgė tiesiai Ailai į akis. - Vyliau- 
si, kad būsi čia, kai ateis laikas. Norėjau, kad mano kūdikiui viskas būtų 
gerai, ne taip kaip... 

Nebuvo būtina dar ką sakyti ar aiškinti smulkmenas. Kavoja bijojo, kad 
jos vaikelis nebūtų apsigimęs, o įvardydamas blogį tik suteiki jam galios. 

— Na, aš dar neiškeliauju, ir kas žino? Man atrodo, kad tu bet kurią 
akimirką gali pradėti gimdyti, - pasakė Aila. - Galbūt vis dar būsime čia. 
— Viliuosi. Tu tiek daug mums padarei. Tik norėčiau, kad būtum atė- 
jusi prieš Omeli ir kitiems... 
. Aila matė jos akyse žvilgančias ašaras. 

— Suprantu, tu ilgiesi bičiulių, tačiau netrukus turėsi savo kūdikį. Ma- 
nau, tai padės. Ar jau sugalvojai vardą? 

- Ilgai negalvojau. Žinojau, kad nėra jokios prasmės galvoti vardus 
berniukui, nežinojau, ar man bus leidžiama pačiai pavadinti mergaitę. 
Dabar, jei gims berniukas, nežinau, ar pavadinti jį kaip brolį, ar... kaip tą 
kitą vyrą, kurį pažinau. Jei bus mergaitė, noriu pavadinti ją Sarmuna. Ji 
padėjo mums susitikinėti... man ir jam... - sielvartinga rauda nutraukė jos 
žodžius. 

Aila apkabino jaunąją moterį. Sielvartą reikia išlieti, išsikalbėjus palen- 
gvėja. Ši stovykla vis dar kupina sielvarto, kurį reikia išsklaidyti. Aila vylėsi, 
kad tam padės Sarmunos planuojama ceremonija. Galiausiai liovusis rau- 
doti Kavoja atgalia ranka nusibraukė ašaras. Pasidairiusi ko nors joms nu- 
šluostyti Aila išvyniojo paketėlį, kurį nešiojosi metų metus, ir padavė jau- 
najai moteriai minkštų odos tvarsčių. Pamačiusi, kas yra paketėlio viduje, 
Kavoja išplėtė akis — tai buvo muna, nedidelė iš mamuto kaulo išraižyta 
moters figūrėlė. Tik šita muna turėjo veidą, ir tai buvo Ailos veidas! 

Kavoja nukreipė žvilgsnį, tarsi būtų pamačiusi kažką, ko nederėjo ma- 
tyti, greitai nusišluostė ašaras ir kuo skubiau išėjo. Aila suraukusi kaktą vėl 
į minkštą odą suvyniojo Jondalaro padarytą raižinį. Ji suprato, kas išgąs- 
dino Kavoją. 

Kraudama daiktus ji stengėsi išmesti tai iš galvos. Paėmusi kapšelį su 
ugnies akmenimis išpylė juos norėdama pažiūrėti, kiek liko pilkšvai gelsvų 
metališkų geležies pirito gabalėlių. Ji norėjo vieną padovanoti Sarmunai, 
bet nežinojo, ar jų bus prie Jondalaro namų, norėjo pargabenti kelis do- 
vanų jo giminaičiams. Nusprendusi vieną padovanoti, ji išrinko tinkamo 
dydžio akmenėlį, o kitus sudėjo atgal. | 

Išėjusi iš Sarmunos namelio Aila didžiosios žeminės tarpdury susidūrė 
su Kavoja. Ji nusišypsojo jaunajai moteriai, kuri nervingai nusišypsojo at- 
sakydama. Įėjus į vidų Ailai pasidingojo, kad Sarmuna keistai ją nužvelgė. 


- 
pžpąi 

Atrodo, Jondalaro raižinys pasėjo kažkokį nerimą. Aila palaukė, kol iš že- 
minės išėjo paskutinis žmogus, ir jiedvi su Sarmuna liko vienos. 

— Prieš išeidama noriu šį tą tau padovanoti. Tai atradau, kai gyvenau 
viena slėnyje, - tarė Aila ir ištiesusi delną parodė akmenuką. - Manau, 
sugebėsi tinkamai juo pasinaudoti per degimo ceremoniją. 

Sarmuna dirstelėjo į akmenėlį, o paskui klausiami pakėlė akis į Ailą. 

— Suprantu, atrodo, čia nieko ypatingo, tačiau šio akmenėlio viduje sly- 
pi ugnis. Leisk, aš tau parodysiu. 

Aila nuėjo prie ugniavietės ir, paėmusi prakurų, aplink sausus švendrų 
pūkus pabarstė medžio drožlių. Netoliese pasidėjo didesnių pagaliukų, 
tada žemai pasilenkė ir titnagu stuktelėjo į geležies piritą. Šoko didelė, 
karšta kibirkštis, nukrito ant prakurų, o Ailai pūstelėjus paslaptingai įsi- 
liepsnojo maža ugnelė. Moteris pridėjo dar prakurų, kad ugnis neužgestų, 
o pakėlusi akis pamatė, kad Sarmuna apstulbusi ir išsižiojusi spokso lyg 
išvydusi stebuklą. 

— Kavoja man pasakė, kad matė muną tavo veidu, o dabar tu priverti 
atsirasti ugnį. Ar tu... esi ta, kaip jie kalba? 

Aila nusišypsojo. 

— Jondalaras išraižė tą veidą, nes myli mane. Sakė, kad norėjo įkalinti 
mano dvasią, o paskui man ją padovanojo. Tai ne Doni ir ne Muna. Tai tik 
jo jausmų išraiška. Aš su džiaugsmu parodysiu tau, kaip šita ugnis atsiran- 
da. Tai ne aš, tai kažkas ugnies akmenyje. 

— Ar galiu užeiti? — pasigirdo nuo įėjimo, ir abi moterys atsisukusios 
pamatė Kavoją. - Pamiršau pirštines, grįžau jų pasiimti. 

Sarmuna su Aila susižvalgė. 

— Nesuprantu, kodėl negalėtum, - tarė Aila. 

— Kavoja yra mano mokinė, - pastebėjo Sarmuna. 

— Tada abiem jums parodysiu, kaip naudotis ugnies akmeniu, - pasiūlė 
Aila. 

Kai ji dar kartą pakartojo procesą ir leido abiem sarmunojėms paban- 
dyti, jos kiek nurimo, nors ne mažiau stebėjosi keistomis akmens savybė- 
mis. Kavoja netgi pasijuto pakankamai drąsi, kad pasiteirautų Ailos apie 
muną. 


— Ta figūrėlė, kurią mačiau... 


as 

- Jondalaras padarė ją man netrukus po to, kai susipažinome. Ji skirta 
tam, kad parodytų man jo jausmus, - paaiškino Aila. 

— Nori pasakyti, kad, jei aš noriu parodyti žmogui, koks, mano many- 
mu, jis svarbus, galiu išraižyti to žmogaus veidą? - stebėjosi Kavoja. 

— O kodėl gi ne? - nesuprato Aila. - Kai tu lipdai muną, juk žinai, 
kodėl tai darai. Tavo viduje gimsta ypatingas jausmas, tiesa? 

— Taip, ir kartu dar atliekami tam tikri ritualai, - pridūrė jaunoji mo- 
teris. 

— Manau, svarbiausia, kokius jausmus įlieji į darbą. 

— Vadinasi, galėčiau išraižyti kieno nors veidą, jei dirbdama įliečiau 
gerų jausmų? 

— Nemanau, kad būtų kas bloga. Tu labai puiki menininkė, Kavoja. 

- Tikriausiai būtų geriau, jei nelipdytum visos figūros, - įspėjo Sarmu- 
na. - Jei padarytum tik galvą, nebūtų jokios painiavos. | 

Kavoja pritariamai linktelėjo; tada jos abi sužiuro į Ailą, tarsi laukda- 
mos jos patvirtinimo. Slapčiausiose mintyse abi moterys vis dar svarstė, 


kas jų viešnia yra iš tikrųjų. 


Kitą rytą Aila su Jondalaru pabudo labai rimtai nusiteikę išvykti, ta- 
čiau lauke taip niršiai pustė sausą sniegą, kad buvo sunku įžiūrėti net kitą 
gyvenvietės galą. 

— Nemanau, kad šiandien išeisime, tik ne per tokią pūgą, - tarė Jonda- 
laras, nors labai nenorėjo atidėlioti kelionės. - Viliuosi, netrukus pustyti 
nustos. 

Aila nuėjo į lauką ir sušvilpė arkliams — norėjo įsitikinti, jog jiems vis- 
kas gerai. Moteriai palengvėjo pamačius, kaip jie pasirodo vėjo nešamo 
sniego migloje. Ji atsivedė juos arčiau stovyklos, į labiau nuo vėjo apsaugo- 
tą plotą, o eidama atgal galvojo, kaip grįžti iki Didžiosios Motinos Upės, 
nes ji vienintelė žinojo kelią. Taip beeidama ne iš karto išgirdo pašnibždo- 
mis ištartą savo vardą. 

— Aila! - šį kartą kažkas sušnibždėjo garsiau. Apsidairiusi Aila prie toli- 


mojo mažosios žeminės kampo pamatė pasislėpusią jai mojančią Kavoją. 

— Kas nutiko, Kavoja? 

— Norėjau tau šį tą parodyti, pažiūrėti, ar tau patiks, - tarė jaunoji mo- 
teris. Kai Aila priėjo arčiau, Kavoja nusimovė pirštinę. Jos rankoje gulėjo 
nedidelis apvalainas mamuto kaulo spalvos daiktelis. Ji atsargiai padėjo jį 
Ailai į delną. - Ką tik baigiau, - pasakė moteris. 

Aila dovaną pakėlė aukštyn ir nustebusi nusišypsojo. 

- Kavoja! Žinojau, kad tu šauni, tačiau nenumaniau, kad sugebi ši- 
taip raižyti, — tarė ji atidžiai apžiūrinėdama nedidelį raižytą Sarmunos 
atvaizdą. 

Tai buvo tik moters galvutė, jokių užuominų apie kūną, netgi kaklą, ta- 
čiau nebuvo jokių abejonių, ką raižiniu norėta pavaizduoti. Plaukai buvo 
sukelti į kuodą beveik viršugalvyje, siauras veidas truputį asimetriškas, vie- 
na pusė vos mažesnė už kitą, tačiau akivaizdžiai matyti moters grožis ir 
kilnumas. Atrodė, jis sklinda iš nedidelio meno kūrinėlio vidaus. 

— Kaip manai, viskas gerai? Jai patiks? - nerimo Kavoja. - Norėjau jai 
padaryti ką nors ypatinga. 

— Man patiktų, - patikino Aila. - Man regis, raižinys labai tiksliai iš- 
reiškia tavo jausmus jai. Tu turi retą ir nuostabią dovaną, Kavoja, tačiau 
pasistenk tinkamai ja naudotis. Joje slypi didelė galia. Sarmuna pasielgė 


išmintingai pasirinkdama tave mokine. 


Į pavakarę pūga visai įsišėlo, buvo pavojinga iš žeminės žengti daugiau 
nei kelis žingsnius. Sarmuna nuo rėmo paėmė ryšulį džiovintų žolelių, no- 
rėjo jų įdėti į naują žolių mišinį ypatingam gėrimui, kurį ruošė dėgimo 
ceremonijai. Ugnis laužavietėje buvo prislopinta, Aila su Jondalaru ką tik 
atsigulė. Moteris ketino vos baigusi irgi eiti ilsėtis. 

Staiga pro pakeltą sunkią užuolaidą, ištemptą tarp įėjimo ir prieangio, 
kartu su sūkuriuojančiu sniegu įskriejo šalto oro gūsis. Akivaizdžiai susi- 
nervinusi pro antrąją užuolaidą pralindo Esadoja. 

— Sarmuna! Greičiau! Kavoja! Laikas. 


Aila jau lipo iš lovos ir rengėsi dar moteriai nespėjus atsakyti. 


Tais 

- Gerą naktį išsirinko, — tarstelėjo Sarmuna. Ji liko rami, stengėsi taip 
nuraminti susijaudinusią būsimąją močiutę. - Viskas bus gerai, Esadoja. Ji 
nepagimdys, kol nueisime iki jūsų žeminės. 

— Ji ne mano žeminėje. Per šitokią pūgą užsispyrė eiti į didžiąją žeminę. 
Nežinau kodėl, tačiau norėjo gimdyti tenai. Dar prašė, kad Aila taip pat 
ateitų. Ji sako, kad tai vienintelis būdas užtikrinti, kad kūdikiui viskas bus 
gerai. 

Sarmuna neramiai susiraukė. 

- Šiąnakt ten nieko nėra, neišmintinga buvo eiti per lauką šitokiu 
oru. 

- Žinau, bet negalėjau jos sulaikyti, - pasakė Esadoja sukdama argal. 

— Palauk truputį, - sustabdė ją Sarmuna. - Eisime visos kartu. Tokioje 
audroje galima pasiklysti net keliaujant iš vienos žeminės į kitą. 

— Vilkas neleis mums pasiklysti, - pasakė Aila, duodama ženklą gyvū- 
nui, kuris buvo susirangęs prie lovos. 

— Ar nieko, jei ir aš eisiu? — pasiteiravo Jondalaras. Jis ne tiek norėjo 
dalyvauti gimdyme, kiek nerimavo, kad Ailai teks eiti per tokią pūgą. Sar- 
muna dirstelėjo į Esadoją. 

— Aš neprieštarauju, tačiau ar vyras gali dalyvauti gimdant? - klausė 
Esadoja. 

— Nėra jokios priežasties, kodėl negalėtų, - atsakė Sarmuna. - Galvisai 
ne pro šalį, jei šalia būtų vyras, nes ji neturi poros. 

Trys moterys ir vyras išėjo į staugiančią pūgą ir narsiai ištvėrė pirmą 
stiprų vėjo smūgį. Kavoją didžiojoje žeminėje jie rado susirietusią prie 
šaltos, tuščios ugniavietės iš skausmo įsitempusiu kūnu, baiminga išraiška 
akyse. Ji nušvito iš palengvėjimo pamačiusi, kaip kartu su kitais sugrįžo jos 
motina. Per kelias akimirkas, didelei Esadojos nuostabai, Aila įkūrė ugnį, 
Jondalaras išėjęs į lauką iš pusnies prikasė sniego vandeniui paruošti, Esa- 
doja surado patalus ir sutvarkė lovos pakylą, Sarmuna iš atsargų atrinko 
įvairiausių žolelių, kurių buvo susinešusi čia anksčiau. 

Aila patogiai įtaisė jaunąją moterį, viską sutvarkė, paskui palaukė Sar- 
munos ir abi ją apžiūrėjo. Nuraminusios Kavoją ir palikusios ją su motina 
gydytojos sugrįžo prie ugniavietės ir ėmė tyliai kalbėtis. 

— Pastebėjai? - paklausė Sarmuna. 


— Taip. Ar žinai, ką tai reiškia? - paklausė Aila. 

— Numanau, tačiau verčiau palaukime, ir pamatysime. 

Jondalaras mėgino nesipainioti joms po kojomis. Jis lėtai prisiartino 
prie dviejų moterų. Kažkas jų išraiškoje bylojo, kad jos šiek tiek susirūpi- 
nusios, todėl jis taip pat pradėjo nerimauti. Atsisėdęs ant lovos pakylos jis 
abejingai pradėjo glostyti Vilkui galvą. 

Kol visi laukė, Jondalaras nervingai vaikštinėjo pirmyn ir atgal. Vilkas 
jį stebėjo. Vyras troško, kad laikas eitų greičiau arba ta pūga pasibaigtų, 
arba kad jis turėtų ko griebtis. Zelandonietis trumpai šnektelėjo su jau- 
nąja moterimi, stengėsi ją padrąsinti ir dažnai jai šypsojosi, tačiau jautėsi 
visiškai nenaudingas. Jis niekuo negalėjo padėti. Galiausiai, slenkant nak- 
čiai, jis truputį nusnūdo ant vienos lovos pakylų. Lėtai, bet nenumaldomai 
artėjančio įtempto gimdymo garsus protarpiais šiurpulingai papildydavo 
vaiduokliškos pūgos aimanos. 

Jondalarą pažadino susijaudinę balsai ir bruzdesys. Pro plyšius aplink 
dūmų angą sruvo šviesa. Jis atsikėlė, pasirąžė ir pasitrynė akis. Trijų mo- 
terų nė nepastebėtas išėjo į lauką nusišlapinti. Apsidžiaugė pamatęs, kad 
pūga nurimo, nors vėjyje vis dar sūkuriavo kelios snaigės. 

Eidamas į žeminę Jondalaras išgirdo su niekuo nesupainiojamą nau- 
jagimio verksmą. Nusišypsojo, tačiau laukė lauke nežinodamas, ar dabar 
tinkamas metas grįžti. Staiga jis išgirdo dar vieną riksmą, kuriam pritarė 
vėl pravirkęs pirmasis vaikelis. Dvynukai! Jondalaras negalėjo atsispirti, 
turėjo eiti į vidų. 

Aila, laikanti glėbyje suvystytą kūdikį, išvydusi vyrą nusišypsojo. 

— Berniukas, Jondalarai! 

Sarmuna kėlė kitą vaiką, buvo pasiruošusi perpjauti virkštelę. 

— Mergaitė, - pasakė ji. - Dvyniai! Tai geras ženklas. Tiek mažai kūdi- 
kių gimė valdant Atarojai, tačiau dabar tikriausiai viskas pasikeis. Manau, 
Motina taip nori pasakyti, kad Trijų seserų stovykla netrukus padidės ir 
bus pilna gyvybės. : 


— Ar kada nors sugrįši? - paklausė aukštaūgio Dobanas. Jis jau kur kas 
geriau vaikščiojo, tačiau vis dar pasiramsčiavo Jondalaro padaryta vaikš- 


čiojimo lazda. 

— Nemanau, Dobanai. Vienos ilgos kelionės pakanka. Laikas grįžti 
namo ir įsikurti prie savo židinio. 

— Norėčiau, kad gyventum arčiau, Zelandonai. 

— Ir aš norėčiau. Tu būsi geras titnago apdirbėjas, norėčiau ir toliau 
tave mokyti. Beje, Dobanai, gali vadinti mane Jondalaru. 

— Ne. Tu esi Zelandonas. 

— Nori pasakyt, zelandonietis? 

— Ne, noriu pasakyti - Zelandonas. 

Samodunas nusišypsojo. 

- Jis neturi omeny tavo žmonių pavadinimo. Jis sugalvojo tau vardą 
Elandonas, tačiau tave pagerbia pridėdamas „Z“, taigi Zelandonas. 

Jondalaras išraudo, atrodė sutrikęs ir pamalonintas. 

— Ačiū, Dobanai. O gal turėčiau tave vadinti Sardobanu? 

— Dar ne dabar. Kai išmoksiu dirbti su titnagu taip kaip tu, tada mane 
žmonės vadins Sardobanu. 

Jondalaras šiltai apkabino jaunuolį, spustelėjo kitų žmonių pečius, 
šnektelėjo su vienu kitu vyru. Arkliai, apkrauti nešuliais ir pasiruošę eiti, 
toli nenuklydo, o Vilkas gulėdamas ant žemės stebėjo vyrą. Žvėris atsi- 
stojo pamatęs iš žeminės išeinančias Sarmuną su Aila. Jondalaras taip pat 
apsidžiaugė jas pamatęs. 

— .. gražus, - kalbėjo vyresnioji. - Aš labai sujaudinta, kad ji šitaip 
stengėsi, kad norėjo jį padaryti, bet... ar nemanai, jog tai pavojinga? 

— "Tol, kol pati turi savo veido raižinį, kas gali būti pavojinga? Tai gali 
suartinti tave su Motina, suteikti gilesnį suvokimą, - pasakė Aila. 

Jos apsikabino, paskui Sarmuna apkabino ir Jondalarą. Šamanė ženg- 
telėjo atgal, kai jie pakvietė arklius, tačiau ištiesusi ranką palietė zelando- 
nietį ir trumpam jį sulaikė. 

— Jondalarai, kai pamatysi Martoną, pasakyk, kad Sarmu... Ne, pasa- 
kyk, kad Bodoja siunčia jai savo meilę. 

— Būtinai. Manau, ji apsidžiaugs, — atsakė Jondalaras ir užšoko ant er- 
žilo. 

Jie apsisukę pamojavo, tačiau Jondalarui išjojant palengvėjo. Jis nieka- 
da nesugebės prisiminti šios stovyklos be sumišų jausmų. 

Išjojant vėl pradėjo snigti. Stovyklos žmonės atsisveikindami mojavo, 


linkėjo geros kloties. 


s21 A 


JEAN M. AUEL 


— Geros kelionės, Zelandonai. 

- Saugios kelionės, Zaila. 

Kai jie pranyko baltuose sniego pūkuose, vargu ar liko bent vienas 
žmogus, kuris netikėtų - arba nenorėtų tikėti, - kad Aila ir Jondalaras at- 
vyko išvaduoti jų iš Atarojos priespaudos ir išlaisvinti vyrų. Arkliais jojanti 
pora vos dingusi iš akių persikeis į Didžiąją Motiną Žemę ir jos skaistųjį 
dangiškąjį sutuoktinį, ir jie dangumi skries su vėju, o iš paskos seks ištiki- 


masis gynėjas - Vilko žvaigždė. 


Jie leidosi atgal link Didžiosios Motinos Upės, o Aila rodė kelią - tą 
patį, kuriuo ji atsekė iki sarmunojų stovyklos. Pasiekę upių santaką ke- 
liautojai nusprendė kirsti mažesnį intaką ir traukti į pietvakarius. Jie jojo 
link upės vėjuotomis senovinės žemumos lygumomis, skiriančiomis dvi 
dideles kalnų sistemas. 

Nors sniego buvo mažai, neretai užklupdavo nedidelės pūgos. Sti- 
priame šaltyje niekaip nemalštantys vėjai pastverdavo sausas snaiges ir 
gainiojo jas iš vienos vietos į kitą. Jos maišėsi su sušalusiu smėliu, kartais 
ir su smulkiausiomis akmenų dulkių - lioso - dalelėmis iš slenkančio 
ledyno pakraščių. Kai vėjas pūsdavo itin niršiai, iki skausmo parausdavo 
oda. Apvytusios žolės atviruose plotuose jau seniausiai buvo išguldytos, 
tačiau vėjai, išskyrus įdubas užuovėjose, neleido sniegui kauptis ir ati- 
dengė sudžiūvusius, pageltusius augalus, kurių arkliams paėsti visiškai 
pakako. 

Atgal jie judėjo kur kas greičiau - Aila nesistengė tiksliai sekti pėdsa- 
kais sudėtingomis vietovėmis, tačiau Jondalarą nustebino atstumas, kurį 
jiems teko grįžti iki upės. Vyras nė nenutuokė, kaip toli šiaurėje jie buvo 
atsidūrę. Jis spėjo, kad sarmunojų stovykla yra visai netoli didžiojo ledo. 

Jondalaras neklydo. Jei būtų ėję į šiaurę, per kelias dienas pėsčiomis 
būtų pasiekę masyvią priekinę žemyną dengiančios ledo plokštės sieną. 
Vasaros pradžioje, prieš pat leisdamiesi į kelionę, jie medžiojo mamutus 
prie sustingusios tos pačios šiaurinės užtvaros sienos, tik toliau į rytus. 
Nuo tada jie nukeliavo palei visą rytinį didelio lenkto kalnagūbrio kraš- 
tą, apsuko jį iš pietų ir vėl pakilo rytiniu to paties kalnagūbrio pakraščiu 
beveik iki pat žemę kaustančio ledyno. 

Palikę paskutines apybraižas kalnų, kurie dominavo visą jų kelionę, pa- 
siekę Didžiąją Motiną Upę Aila su Jondalaru pasuko į vakarus ir pradėjo 
artintis prie šiaurinio kyšulio, dar didesnio ir didingesnio vakaruose stūk- 
sančio kalnagūbrio. Ieškodami vietos, kur paliko savo daiktus ir maisto 
atsargas, jie keliavo tuo pačiu maršrutu, kurį jau įveikė sezono pradžioje, 
kai Jondalaras galvojo, kad turi begalę laiko... Iki tos nakties, kai Yhaha 
pagrobė laukinių arklių kaimenė. 

— Orientyrai atrodo pažįstami, slėptuvė turėtų būti kažkur netoliese, - 
tarė Jondalaras. 

— Manau, neklysti. Prisimenu tą statų krantą, tačiau viskas atrodo ki- 
taip, - Aila nusiminusi apžvelgė pasikeitusį kraštovaizdį. 

Šiose vietovėse iškrito ir susikaupė daugiau sniego. Upės kraštas buvo 
suledėjęs, o sniego buvo prinešta į visas įdubas, supūsta į pusnis, tad buvo 
sunku pasakyti, kur baigiasi krantas ir prasideda upė. Stiprūs vėjai ir ledas, 
kuris kaitaliojantis šalčiui ir atodrėkiui sezono pradžioje susiformavo ant 
šakelių, nuvertė kelis medžius. Krūmus ir gervuogynus taip pat prislėgė 
prišalusio vandens svoris; juos, pasidengusius sniegu, keliautojai ne kartą 
palaikė kauburiais ar kalvelėmis, kol neįlūždavo pabandę ant jų užlipti. 

Vyras ir moteris sustojo prie nedidelio medžių guoto ir atidžiai apžiū- 
rinėjo apylinkes, mėgino rasti nors kokią užuominą, kuri pasakytų, kur jie 
paslėpė savo palapinę ir maistą. 

- Turi būti netoli. Žinau, kad vieta tikrai ta, tik viskas taip pasikeitė, - 
tarė Aila, o paskui nutilo ir atsisuko į Jondalarą. - Daugybė dalykų yra ne 
tokie, kaip atrodo, tiesa, Jondalarai ? 

Jis sutrikęs pažvelgė į ją. 

— Na, taip, žiemą viskas atrodo kitaip negu vasarą. 

— Ne tik gamtą turėjau omeny, - pasakė Aila. - Sunku paaiškinti. 
Pavyzdžiui, mums išeinant Sarmuna paprašė pasakyti tavo motinai, kad 
siunčia savo meilę, tačiau prašė pasakyti, kad siunčia Bodoja. Tikriausiai 
tuo vardu ją vadino tavo motina? 

— Taip, esu tikras, tai ji ir turėjo omenyje. Jaunystėje jos vardas tikriau- 
siai buvo Bodoja. 

— O tapus Sarmuna vardo jai teko atsisakyti. Visai kaip Zelandonei, 
apie kurią pasakojai. Tai, kurią pažinojai kaip Zoleną, - kalbėjo Aila. 


Neo 

— Vardo atsisakoma savanoriškai. Tai tapsmo tuo, kuris tarnauja, da- 
lis, - paaiškino Jondalaras. 

- Suprantu. Viskas buvo taip pat, kai Krebas tapo šamanu. Jam nerei- 
kėjo atiduoti gimimo vardo, tačiau atlikdamas apeigas jis būna visai kitas 
žmogus. Kai būna Krebas, jis yra toks, kaip ir jo gimimo totemas stirni- 
nas, — drovus ir tykus, daug nekalbantis, tarsi paslapčia viską stebintis. O 
būdamas šamanas jis yra galingas ir įsakmus, kaip ir jo urvinio lokio tote- 
mas, — pasakojo Aila. — Jis niekada nėra toks, koks atrodo. 

— Ir tu panašiai elgiesi, Aila. Dažniausiai tu daug klausaisi ir beveik 
nekalbi, tačiau kam nors susižeidus ar patekus į bėdą tu tarsi tampi kitu 
žmogumi. Imi vadovauti. Sakai žmonėms, ką daryti, o jie tavęs klauso. 

Aila suraukė antakius. 

— Niekada taip negalvoju. Tiesiog noriu padėti. 

- Žinau. Tai yra daugiau nei noras padėti. Tu žinai, ką daryti, ir dau- 
guma Žmonių tai supranta. Manau, todėl jie ir daro tai, ką tu liepi. Man 
regis, jei panorėtum, galėtum būti ta, kuri tarnauja Motinai, - pasakė Jon- 
dalaras. 

Ailos raukšlės pagilėjo. 

— Nemanau, kad to norėčiau. Nenorėčiau atsisakyti savo vardo. Tai vie- 
nintelis dalykas, kuris liko iš mano tikrosios motinos, nuo tų laikų, kai dar 
negyvenau su gentimi, - pasakė jaunoji moteris. Tada ji staiga įsitempė ir 
parodė apsnigtą kauburį, kuris atrodė neįprastai simetriškas. - Jondalarai, 
pažiūrėk ten! 

Pažvelgęs ten, kur rodė moteris, vyras iš pradžių nepastebėjo to, ką 
įžvelgė jinai. Tada į akis krito kauburio forma. 

— Ar gali būti... - tarstelėjo vyras ir paragino Lenktynininką. 

Kauburys buvo erškėčių raizgalynėje, tad jie dar labiau susijaudinę 
nulipo nuo arklių. Jondalaras surado tvirtą šaką ir ja pramušė kelią per 
tankias rykštes. Kai pasiekė vidurį ir tvojo per simetrišką kauburį, sniegas 
nubyrėjo ir atsiskleidė apversta jų dubens formos valtis. 

— Tai ji! - sušuko Atila. 

Jie trypė ir daužė ilgus dygliuotus ūglius, kol pasiekė valtelę ir rūpestin- 
gai suvyniotus ryšulius, paslėptus po ja. 

Akivaizdu, kad slėptuvė nebuvo tvirta. Pirmąsias užuominas apie tai, 


kad kažkas įvyko, parodė Vilkas. Jį akivaizdžiai jaudino aplinkui vis dar 

tvyrantis kvapas, o suradę vilko išmatų žmonės suprato, kodėl jų auginti- 
nis taip nerimauja. Slėptuvėje plėšikavusiems vilkams pavyko perplėšti ke- 
lis rūpestingai susuktus ryšulius. Netgi palapinė buvo apdraskyta, tačiau 
žmonės apsidžiaugė, kad gana nedaug. Vilkai paprastai negali atsitraukti 
nuo odos, jei jau ją pačiumpa, ir sa malonumu sučiaumoja. 

- Atbaidantieji! Tikriausiai dėl to jie nepridarė daugiau žalos, — tarė 
Jondalaras. Jis buvo patenkintas, kad Ailos mišinys ne tik kelionės bičiulį 
atpratino nuo jų daiktų, bet nuginė ir visus kitus vilkus. - Visą laiką gal- 
vojau, kad dėl Vilko mūsų kelionė tik sudėtingesnė. Tačiau, jei jo nebūtų, 
mes jau nebeturėtume palapinės. Eikš čia, vyruti, - pašaukė Jondalaras, 
plekšnodamas sau į krūtinę: kvietė žvėrį šokteli ir uždėti letenas. - Tau ir 
vėl pavyko! Išgelbėjai mūsų gyvybes ar bent jau palapinę. 

Stebėdama, kaip Jondalaras čiumpa tankų pilkio sprando kailį, Aila 
nusišypsojo. Ji džiaugėsi matydama, kaip pasikeitė vyro požiūris į Vilką. 
Jondalaras visada buvo jam gana malonus, tikrai jį mėgo, tik anksčiau nie- 
kada nebuvo toks atvirai draugiškas ir jausmingas. Buvo akivaizdu, kad 
Vilkas irgi ne mažiau mėgaujasi vyro rodomu dėmesiu. 

Nors keliautojai būtų patyrę kur kas daugiau žalos, jei nebūtų ištepę 
daiktų vilkus atbaidančiaisiais, tepalas neapsaugojo maisto atsargų. Dingo 
beveik visa džiovinta mėsa ir kelioniniai paplotėliai, dauguma paketų su 
džiovintais vaisiais, daržovėmis ir grūdais buvo išdraskyti arba suėsti, nu- 
bėgus vilkams juos išsinešiojo ir kiti gyvūnai. 

- Tikriausiai išeinant reikėjo pasiimti daugiau sarmunojų siūlyto mais- 
to, — tarė Aila. - Tik jie ir patys gana mažai jo turi. Spėju, teks grįžti. 

— Geriau jau negrįžkime, — paprieštaravo Jondalaras. - Pažiūrėkime, 
ką turime. Jei medžiosime, tikriausiai pakaks nusigauti bent jau iki losa- 
dunojiečių. Mudu su Tonolanu buvome kelis jų susitikę ir pernakvojome 
tenai. Jie kvietė mus grįžtant užsukti ir kurį laiką pasisvečiuoti. 

- Jie duotų mums maisto kelionei? - paklausė Aila. 

— Manau, duotų, - pasakė Jondalaras, paskui nusišypsojo. - Tiesą sa- 
kant, žinau, kad duos. Esu gavęs ateities pažadą! 

- Ateities pažadą? - klausiamai suraukusi antakius pasitikslino Aila. — 
Arjie tavo giminaičiai? Kaip šaramudojai ? 

— Ne, ne giminaičiai, tačiau jie draugiški ir prekiauja su zelandonie- 


čiais. Kai kurie jų moka mūsų kalbą. 

— Jau esi apie tai kalbėjęs, tačiau niekada taip ir nesupratau, ką reiškia 
ateities pažadas, Jondalarai. 

— Ateities pažadas reiškia, kad tau bus duota viskas, ko paprašysi, bet 
kuriuo metu ateityje mainais už ką nors, ką davei arba laimėjai praeityje. 
Dažniausiai jo griebiamasi norint padengti skolas, jei pralošiama daugiau 
nei gali sumokėti, tačiau naudojama ir kitais atvejais, - paaiškino vyras. 

— Kokiais kitais atvejais? — teiravosi moteris. Ji juto, jog potekstė kaž- 
kokia gilesnė, ir jai rūpėjo tai suprasti. 

— Na, kartais tenka atsilyginti žmogui už paslaugą, paprastai kokią nors 
ypatingą, tačiau sunkiai įkainojamą, - aiškino Jondalaras. - Ateities paža- 
das nėra ribojamas, tad gali būti sunkus įsipareigojimas, tačiau dauguma 
žmonių neprašo daugiau nei derėtų. Dažnai vien ateities pasižadėjimo pri- 
ėmimas rodo pasitikėjimą ir sąžiningumą. Tai būdas pasiūlyti draugystę. 

Aila linktelėjo. Tikrai, potekstė kur kas gilesnė. 

— Ladunis man skolingas ateities pažadą, - toliau pasakojo vyras. - Tai 
nėra labai svarbus įsipareigojimas, tačiau manau, jog jis duos man visko, ko 
paprašysiu, o aš galiu prašyti, ko panorėjęs. Ladunis su džiaugsmu įvykdys 
savo įsipareigojimą, nors truputėlį maisto tikriausiai ir taip mums duotų. 

— Ar toli iki losadunojiečių? - paklausė Aila. 

— Dar gabalėlis kelio. Jie gyvena vakariniame tų kalnų gale, o mes esa- 
me rytiniame. Bet keliauti nebus sunku, jei eisime palei upę. Tiesa, ją reiks 
kirsti. Losadunojiečiai gyvena kitoje pusėje, bet mes galėsime keltis aukš- 
tėliau, - paaiškino Jondalaras. 

Jie nusprėndė čia pat pernakvoti ir rūpestingai peržiūrėjo visą savo 
mantą. Labiausiai stigo maisto. Kai sudėjo viską, ką pavyko išgelbėti, su- 
sidarė tik apgailėtinai maža krūvelė. Vis dėlto galėjo būti kur kas blogiau. 
Paprasčiausiai pakeliui teks daugiau medžioti ir rinkti maistą. Didžioji da- 
lis jų mantos liko nepaliesta ir truputį pataisyta bei patvarkyta galėjo toliau 
tarnauti, išskyrus mėsos indą, kuris buvo sučiaumotas iki skutų. Apskritoji 
valtis apsaugojo jų slėptuvę, jei ne nuo vilkų, tai nuo blogo oro. Ryte jiems 
teko apsispręsti, ar toliau tempti tą oda aptrauktą laivelį. 

— Keliausime kalnuotesne teritorija. Bus daugiau bėdos ją pasiėmus 
nei palikus, - tarė Jondalaras. 

Aila apžiūrėjo baslius. Vienas iš trijų baslių, kuriais jie pakeldavo maistą, 


kad nepasiektų žvėrys, buvo sulaužytas, tačiau valkčiams reikėjo tik dviejų. 

— Kol kas ją pasiimkime, o jei pasirodys, kad kelia daug bėdų, visada 
galėsime palikti, - pasakė ji. 


Keliaujant į vakarus žemos vėjo perpučiamos lygumos netrukus liko 
už nugaros. Iš vakarų į rytus tekanti Didžioji Motina Upė, palei kurią ėjo: 
keliautojai, buvo savotiška didžiojo mūšio tarp pačių galingiausių žemės 
jėgų fronto linija. Pietų pusėje dunksojo kyšulys vakarinių kalnų, kurių 
aukščiausių smailių taip ir nesušildydavo švelnios vasaros dienos. Ilgus 
metus kaupusios sniegą ir ledą didingos kalnų grandinės smailės žvilgėjo 
giedrame, šaltame ore. 

Šiaurėje plytinčios aukštumos buvo neaprėpiamo kalnų masyvo pama- 
tinė kristalinė uoliena. Kyšojo suapvalėję ir nugludinti amžiams bėgant 
nudilusių senovinių kalnų likučiai. Į tą nepajudinamą pamatą atsitrenkus 
žemynui, su neatremiama jėga lėtai ir nepermaldaujamai judančiam iš pie- 
tų, sutrupėjo žemės pluta, raukšlėjosi kiečiausios uolos, iškilo ir per sausu- 
mą nusidriekė didžiulė kalnų sistema. 

Vis dėlto senovinis masyvas susidūrus didžiulėms, aukščiausius kalnus 
sukūrusioms jėgoms neliko nenukentėjęs. Iškilimai, poslinkiai ir lūžiai, 
matomi šitoje apirusioje kietoje kristalinėje struktūroje, — tai akmenų pa- 
sakojama istorija apie įnirtingą žemės spaudimą ir traiškymą, patirtą įvy- 
kus neįsivaizduojamam spaudimui iš pietų. Toje pačioje eroje, judantiems 
žemynams spaudžiantis į nepasiduodančią pamatinę uolieną, iškilo ne tik 
aukštas vakarinis kalnagūbris iš kairės ir kitas dar toliau į vakarus, bet ir 
rytuose susiformavo ilgas, lenktas kalnagūbris, kurį apsuko Aila su Jonda- 
laru, ir visa virtinė kalnų grandinių rytuose. 

Vėliau, prasidėjus ledynmečiui, kai vidutinė metinė temperatūra nu- 
krito, sustingusios karūnos masyvių kalnų grandinių šlaitais ėmė leistis že- 
myn ir netgi vidutines aukštumas padengė žaižaruojančia krištolo pluta. 
Lėtai šliaužiantis, slėnius ir tarpeklius užpildantis ledas paliko nešmenų 
klodus ir žvirgždo pylimus, iš netašytų jaunesnių smailių skaptavo aštrius 
akmenų bokštus. Žiemą sniegas ir ledas dengė ir šiaurines aukštumas. Vis 


dėlto tik pačioms aukščiausioms, arčiausiai apledėjusių kalnų esančioms 

aukštumoms teko atlaikyti tikrą ledyną, ilgalaikį ledo sluoksnį, kuris ne- 
tirpo nei Žiemą, nei vasarą. 

Kadangi erodavę kalnai šiaurėje driekėsi sąlyginai lygiais plokščiakal- 
niais ir terasomis, per tą senovinę žemę tekančių upių aukštupių slėniai 
buvo lėkšti, nuožulniais šlaitais, nors vidurupiuose kiek statėjo. Išskyrus 
tas, kurios kriokliais sruvo tiesiai nuo kalnų masyvo, upės, tekančios sta- 
tesniais pietinės pusės šlaitais, buvo sraunesnės. Žemesnes šiaurės aukštu- 
mas ir kalnuotus pietus skyrė trąšus ir turtingas lioso dirvos slėnis, per kurį 
ir tekėjo Didžioji Motina Upė. 

Aila su Jondalaru šiauriniu krantu per atviras upės slėnio lygumas trau- 
kė beveik tiesiai į vakarus. Nors visiškai kitokios apimties nei žemupyje, 
Didžioji Motina Upė vis dar buvo gana plati ir po kelių dienų kelio, kaip 
įprasta, vėl skilo į atšakas. 

Pusdienį keliavę jie priėjo kitą didelį intaką. Vanduo nirtulingai sruvo 
nuo aukštumos, o sūkuriuojanti santaka atrodė grėsmingai. Abu krantus 
buvo nugulę atlūžę ledo luitai, varvekliai stūksojo tarsi sustingusios užuo- 
laidos. Upės, įtekančios iš šiaurės, dabar tekėjo nebe iš aukštumų ir pažįs- 
tamų kalnų, kuriuos jie paliko už nugaros: šis vanduo atbėgo iš nežinomų 
žemių vakaruose. Užuot kirtęs pavojingą upę ar bandęs kilti į jos aukštupį, 
Jondalaras nusprendė grįžti atgal ir persikelti per kelias Motinos atšakas. 

Pasirinkimas buvo geras. Nors kai kurios atšakos buvo plačios ir pa- 
kraščiuose užšalusios, dažniausiai stingdantis vanduo vargiai siekė aukš- 
čiau arklių šonų. Daug apie tai negalvodami tą patį vėlų vakarą Aila su 
Jondalaru, du arkliai ir vilkas galiausiai kirto Didžiąją Motiną Upę. Nors 
kitose upėse jie patyrė pavojingų nuotykių ir sužeidimų, čia persikelti pa- 
vyko neįtikėtinai lengvai. 


Gilią, šaltą žiemą net netoli keliauti buvo pavojinga. Dauguma žmonių 
lindėjo jaukiuose, šiltuose būstuose, o jei kas per ilgai užsibūdavo lauke, 
draugai ir giminaičiai eidavo ieškoti. Aila su Jondalaru visiškai kliovėsi 
savimi. Jei kas nutiktų, jie turėtų tik vienas kitą ir bičiuliškus gyvūnus, ku- 
riais taip pat galima buvo pasikliauti, 

Kelias pamažu kilo aukštyn, ėmė keistis augmenija, tarp eglių ir pušų 
prie upės pasirodė kėnių ir maumedžių. Upės slėnių lygumose buvo ypač 
šalta, dėl atmosferos pokyčių dažnai šalčiau nei aukštai aplinkiniuose kal- 
nuose. Nors sniegas ir ledas buvo nubalinę aukštumas, upės slėnyje snigo 
retai. Kartais tik lengvai, sausai pasnyguriuodavo, ant sušalusios žemės 
sniego beveik nebuvo, nebent tuštumose ir įdubose. Kadangi stigo sniego, 
vandens sau ir arkliams atsigerti keliautojai galėjo prasimanyti vieninteliu 
būdu: tekdavo kirviais kapoti upės pakraščių ledą ir jį tirpinti. 

Aila vis daugiau galvojo apie gyvūnus, kurie klaidžiojo Motinos slėnio 
lygumomis. Jie buvo tų pačių rūšių kaip ir matytieji stepėse, tik domina- 
vo šaltį mėgstantys padarai. Aila žinojo, kad šitie gyvūnai gali pramisti 
sudžiūvusiais augalais, lengvai randamais sušalusiose, bet neapsnigtose 
lygumose. Moteriai buvo smalsu, kur jie randa vandens. 

Ji manė, kad vilkai ir kiti plėšrūnai dalį reikiamo skysčio kiekio gau- 
na su tų, kuriuos sumedžioja maistui, krauju, be to, jie apibėga didelius 
plotus ir gali susirasti sniego kišenių ar atskilusio ledo. O kaipgi arkliai ir 
kiti žolėdžiai? Kaip jie randa vandens teritorijoje, kuri žiemą tampa ledo 
dykuma:? 

Kai kuriuose plotuose buvo pakankamai sniego, tačiau buvo ir tokių 
bergždžių dykynių, kurias dengė vien akmenys ir ledai. Vis dėlto, kad ir 
kaip ten buvo sausa, jei būdavo nors kiek maisto, gyvendavo ir gyvūnų. 

Nors jų nebuvo gausu, Aila vienoje vietoje pamatė daugybę gauruo- 
tųjų raganosių. O pastebėjusi raganosių, pamatydavo ir avijaučių. Abiejų 
rūšių gyvūnai rinkosi atvirus, vėjuotus, sausus plotus, bet raganosiai labiau 
mėgo žolę ir viksvas, o avijaučiai, tikrai labai panašūs į ožkas, skabė su- 
medėjusius krūmus. Suledėjusiuose plotuose taip pat klaidžiojo didžiulių 
šiaurės elnių ir didžiųjų elnių milžiniškais ragais, taip pat arklių tankiais 
žieminiais kailiais, tačiau iš visos gyvūnų populiacijos Didžiosios Motinos 
Upės aukštupio slėnyje išsiskyrė mamutai. 

Ailai niekada nepabosdavo stebėti šiuos didžiulius žvėris. Nors kart- 
kartėmis žmonės juos medžiodavo, jie buvo tokie nebaikštūs, kad atrodė 
kone prijaukinti. Gyvūnai dažnai leisdavo vyrui ir moteriai prieiti visai 
arti, nejuto jokio jų keliamo pavojaus. Tiesą sakant, pavojingiau buvo 
žmonėms. Nors gauruotieji mamutai nebuvo patys didžiausi savo rūšies 


atstovai, jie buvo didžiausi žmonių kada matyti — arba kuriuos žmonės 

dar galėjo pamatyti - gyvūnai. Gauruotais kailiais, dar labiau pasipūtu- 
siais žiemą, ir milžiniškomis lenktomis iltimis iš arti jie atrodė neįtikėtinai 
dideli. 

Mamutų mažyliams užaugdavo pusantro colio ilgio iltiniai dantu- 
kai — pailginti viršutiniai kandžiai. Po metų pieniniai dantys iškrisdavo ir 
išdygdavo nuolatinės iltys, kurios augdavo visą gyvenimą. Iltys buvo ne tik 
socialiniai atributai, svarbūs bendraujant su kitais mamutais, jos turėjo ir 
praktiškesnių funkcijų, pavyzdžiui, kad ir ledui pralaužti, - o mamutai tai 
gebėjo ypatingai gerai. 

Pirmą kartą Aila šį veiksmą išvydo stebėdama prie sušalusios upės be- 
siartinančią patelių bandą. Kelios mamutės iltimis, kiek mažesnėmis ir 
tiesesnėmis nei patinų, išplėšė ledą, įšalusį uolų plyšiuose. Iš pradžių Aila 
sutriko, paskui pastebėjo, kaip mažylis mamutas mažu straubliuku ima ga- 
balėlį ledo ir deda į sau į nasrus. 

— Vanduo! - šūktelėjo Aila. - Štai kaip jie gauna vandens, Jondalarai. 
Kaip tik apie tai galvojau. 

- Tikrai taip. Niekada daug apie tai nemąsčiau, tačiau dabar, kai jau 
užsiminei, prisiminiau, kad Dalanaras apie tai pasakojo. Nors yra daug 
posakių apie mamutus, vienintelis, kurį prisimenu, toks: „Niekur nekišk 
nosies, kai mamutai traukia į šiaurę: Tiesa, tą patį galima pasakyti ir apie 
raganosius. 

— Nesuprantu šito posakio, - pasiskundė Aila. 

— Tai reiškia, kad artėja sniego audra, - paaiškino Jondalaras. - Regis, 
mamutai visada ją nujaučia. Šitie dideli gauruočiai nelabai mėgsta sniegą. 
Jis uždengia jų maistą. Straubliais ir iltimis jie šiek tiek jį nuvalo, bet ne 
tada, kai sniegas iš tikrųjų būna gilus ir jie pradeda jame klimpti. Ypač 
blogai, kai sniegas tirpsta ir vėl šąla. Mamutai atsigula vakare, kai sniegas 
tebėra patižęs nuo popietės saulės, o ryte jų kailis būna prišalęs prie žemės 
ir jie negali pajudėti. Tada juos lengva medžioti, tačiau, jei šalia nėra me- 
džiotojų ir neprasideda tirpsmas, jie pamažu miršta iš bado. Būna, kad ir 
mirtinai sušąla, ypač mažyliai. 

— Ką tai turi bendra su ėjimu į šiaurę? 

— Kuo arčiau ledynas, tuo mažiau sninga. Prisimeni mamutų medžio- 
klę sa mamutojais? Vienintelis vandens šaltinis tenai buvo upelis, tekantis 


iš paries ledyno, o buvo vasara. Žiemą viskas sušalę. 

— Todėl ten tiek mažai sniego? 

— "Taip, tose srityse visada šalta ir sausa, ypač žiemą. Visi sako, kad tai 
dėl arti esančių ledynų. Vieni yra pietiniuose kalnuose, o ir Didysis ledas 
ne taip toli į šiaurę. Žemė tarp kalnų ir didžiojo ledyno yra plokščiagal- 
vių... tai yra genties, teritorija. Ji prasideda kiek į vakarus nuo čia, - Jonda- 
laras pastebėjo Ailos išraišką jam nesuvaldžius liežuvio ir sutriko. - Šiaip 
ar taip, yra dar vienas posakis apie mamutus ir vandenį, tačiau jo tiksliai 
nepamenu. Kažkas panašaus: „Jei nerandi vandens, ieškok mamutų. 

- Šitą jau suprantu, - tarė Aila žiūrėdama Jondalarui už nugaros. Vyras 
irgi atsisuko pažiūrėti. 

Mamutų patelės paėjėjo prieš srovę ir sujungė jėgas su keliais patinais. 
Patelės darbavosi ant siauro, kone vertikalaus ledo kranto, susiformavusio 
išilgai upės. Didesni patinai, įskaitant orų senolį su žilų plaukų juostomis, 
kurio įspūdingos, nors mažiau naudingos iltys buvo išaugusios tokios il- 
gos, kad priekyje kryžiavosi, didelius ledo gabalus grandė ir skaptavo nuo 
krantų. Paskui, aukštai pakėlę straubliais, mesdavo luitus žemyn, ir ledas 
garsiai traškėdamas suskildavo į mažesnius gabalus. Darbuodamiesi ma- 
mutai baubė, šnarpštė, trypė kojomis ir trimitavo. Atrodė, kad didžiuliai 
gauruoti padarai žaidė linksmą žaidimą. 

Triukšmingai daužyti ledą mokėjo visi mamutai, netgi mažučiai, vos 
dvejų trejų metų, dar neseniai iškritusiais pieniniais dantukais. Mažučių 
dviejų colių ilgio iltyčių išoriniai kraštai nuo ledo grandymo jau buvo 
nusidėvėję, o dvidešimties colių ilgio dešimtmečių mamutukų ilčių galai 
buvo lygiai nudėvėti jiems judinant galvas aukštyn ir žemyn prie kokio 
vertikalaus paviršiaus. Kai jauni mamutai sulaukdavo dvidešimt penkerių, 
jų iltys pradėdavo augti į priekį, paskui riesdavosi į viršų ir vėl į vidų, ir jų 
naudojimo būdas pakisdavo. Nusidėvėjimo nuo ledo braižymo ir ant sau- 
sos žolės bei stepių augalų susikaupusio sniego šlavimo žymės pradėdavo 
matytis ant ilčių apatinio paviršiaus. Ledo laužymas buvo pavojingas užsi- 
ėmimas, nes iltys galėjo nulūžti kartu su ledu, tačiau net ir tokie pažeisti jų 
galiukai pamažu nusilygindavo toliau gremžiant ir skaptuojant ledą. 

Aila pastebėjo, kad aplinkui pradėjo rinktis kiti gyvūnai. Bandos gau- 
ruotų žvėrių galingomis iltimis atlauždavo pakankamai ledo sau, įskaitant 


jauniklius bei senius, tad jo likdavo ir kitiems šių vietovių gyventojams. 

Daugybė gyvūnų lipo ant kulnų migruojantiems mamutams. Didieji gau- 
ruočiai ne tik palikdavo krūvas palaido ledo, kuris žiemą buvo drėgmės 
šaltinis ir kitiems gyvūnams, - vasarą jie iltimis ir kojomis išardavo grio- 
vius sausose upių vagose ir ten prisikaupdavo vandens. Į šitaip atsiradusius 


šulinius numalšinti troškulio ateidavo ir kiti gyvūnai. 


Keliaudami palei užšalusią Didžiąją Motiną Upę vyras ir moteris jojo, 
o kartais ir pėsti ėjo gana arti kranto. Beveik nesnigo. Minkšta antklodė, 
baltas maskuojamasis sniego apdaras, neužklojo žemės, ir snūduriuojan- 
ti augmenija neturėjo kuo pridengti monotoniškos žieminės išvaizdos. 
Aukšti praėjusios vasaros nendrių stiebai ir švendrų ietys narsiai styrojo 
iš sušalusių augimviečių pelkėse, o suvytę, sudžiūvę paparčiai ir viksvos 
išsidriekę gulėjo prie ledų, susigrūdusių palei upės kraštus. Kerpės buvo 
prikepusios ant uolų kaip gyjančių žaizdų šašai, samanos susitraukė į tra- 
pius, sausus paklotus. 

Aštriame, smelkiančiame vėjyje barškėjo ilgi belapių šakų pirštai, ir tik 
patyrusi akis galėjo atpažinti, koks tai medis - gluosnis, beržas ar alksnis. 
Tamsiai žali spygliuočiai - eglės, kėniai ir pušys - buvo lengvai atpažįs- 
tami. Maumedžiai buvo numetę spyglius. Užsiropštę aukštėliau žmonės 
matydavo gulsčius žemaūgius beržus ir prie pat žemės palinkusias pušis. 

Dažniausiai Aila su Jondalaru maitinosi smulkiais žvėreliais; didie- 
siems susekti ir sumedžioti paprastai reikėdavo daugiau laiko nei jie no- 
rėjo gaišti, nors nesudvejoję nusivijo elnią. Mėsa greitai sušalo, ir net Vil- 
kui kurį laiką nereikėjo medžioti. Dažniausiai pakliūdavo triušių, kiškių, 
kartais bebrų, kurių kalnuotose srityse buvo gausu. Netrūko ir sausesnio 
žemyninio klimato stepių gyvūnų, tokių kaip švilpikai ir didieji žiurkė- 
nai. Keliautojai visada džiaugdavosi pamatę žvyrių, riebių baltų paukščių 
plunksnuotomis kojomis. | 

Dažniausiai medžioklėje puikiai pasitarnaudavo Ailos svaidyklė. Iečių 
mėtykles jie buvo linkę pasaugoti stambesniems gyvūnams: buvo lengviau 


prisirinkti akmenų nei gaminti naujas ietis vietoj pamestų ar sulūžusių. 

Pasitaikydavo dienų, kai medžioklė užtrukdavo ilgiau nei planuota. Kad 
ir kas sugaišindavo, Jondalaras darydavosi irzlus. 

Kadangi žmonės daugiausiai valgydavo liesą mėsą, maistą jie pajvai- 
rindavo vidine spygliuočių ir kitų medžių žievės dalimi, paprastai iš jos 
kartu su mėsa virdavo sultinį. Labai džiaugdavosi aptikę sušalusių, bet vis 
dar prie krūmelių prikibusių uogų. Kadagio uogų, kurios ypač paskanina 
mėsą, jei vartoji su saiku, buvo ypač gausu; erškėtrožių pasitaikydavo re- 
čiau, bet gausiai. Pašalusios visos uogos buvo saldesnės. Šliaužiančios var- 
nauogės su spyglius primenančiais visžaliais lapeliais vedė mažas, blizgias, 
juodas uogytes, kurios, kaip ir mėlynos meškauogės ir raudonos bruknės, 
dažnai likdavo ant krūmelių per žiemą. 

Į mėsos sriubą jie taip pat įmesdavo kruopščiai surinktų sausų žolių ir 
kitų augalų sėklų bei grūdų, nors surasti augalų, tebeturinčių sėklų dėžutes, 
prireikdavo nemažai laiko. Dauguma sėklas nokinančių augalų jau seniai 
buvo nunykę ir laukė, kol pavasario tirpsmas juos pažadins naujam gyveni- 
mui. Aila gailėjo praradusi tuos džiovintus vaisius ir uogas, kuriuos sunai- 
kino vilkai, bet nė kiek nesigailėjo atsargų, kurias atidavė sarmunojams. 

Nors Yhaha ir Lenktynininkas vasarą beveik išskirtinai šlamštė žolę, 
Aila pastebėjo, kad jų racionas išsiplėtė: jie ir šakelių viršūnėles paskabyda- 
vo, ir medžių žievę iki vidinio sluoksnio nugremždavo, pakramsnodavo ir 
tam tikros rūšies kerpių, kurias itin mėgo šiaurės elniai. Smalsumo pagau- 
ta Aila jų pririnko ir truputį paragavo pati, paskui pagamino vakarienei. 
Kerpės buvo stipraus, bet pakenčiamo skonio, tad teko gerokai pavargti, 
kol pavyko jas tinkamai paruošti. 

Kitas žiemos maisto šaltinis buvo maži graužikai - kiškėnai, pelės ir le- 
mingai; ne patys gyvūnėliai, nes juos Aila paprastai palikdavo Vilkui kaip 
atlygį už tai, kad padėjo išbaidyti grobį, bet jų lizdeliai. Aila dairydavosi 
subtilių užuominų, kur galėtų būti urvelis, tada kasimo lazdele pralauž- 
davo suledėjusią žemę, surasdavo tuos mažus padarėlius ir jų namelius, 
pilnus sėklų, riešutų ir svogūnėlių. 

Be to, Aila turėjo savo vaistų krepšelį. Kaskart svarstydama apie žalą, 
padarytą krūmuose paslėptiems daiktams, ji sudrebėdavo pagalvojusi, kas 
būtų nutikę, jei būtų palikusi savo vaistų krepšelį. Vien nuo minties, kad 
galėjo jį prarasti, susukdavo skrandį. Krepšelis buvo tokia neatsiejama jos 

dalis, kad be jo ji jaustųsi pasiklydusi. Juk kartu su ūdros kailio krepšeliu 
Ailai buvo perduotos ilgainiui sukauptos žinios. Pavyzdžiui, Aila žinojo, 
kad įvairios žolelės, žievės ir šaknys gali būti naudojamos ligoms gydyti 
ar norint jų išvengti. Nors moteris nenutuokė, nei kas yra, nei kaip veikia 
vitaminai ir mikroelementai, iš žolelių, kurias nešėsi savo krepšelyje, ji re- 
guliariai ruošė vitaminingas arbatas, tad abu su Jondalaru buvo sveiki. 

Ji taip pat pasitelkė augalus, kurie buvo lengvai prieinami netgi žiemą, 
tokius kaip visžalių spygliukai, ypač švieži ūgliai, nuskabyti nuo šakelių 
galiukų, - juose gausu vitaminų, padedančių išvengti skorbuto. Aila nuo- 
lat dėjo jų į kasdienes arbatas, daugiausiai todėl, kad abu mėgo aitrų sko- 
nį. Moteris tikrai žinojo, kad tie augalai naudingi, ir gerai išmanė, kaip ir 
kada juos vartoti. Ji ne kartą spygliukų arbatą ruošė žmonėms minkštomis 
kraujuojančiomis dantenomis, kai dantys pradėdavo klibėti ilgą žiemą 
daugiausiai mintant džiovinta mėsa. 

Jie dažnai leisdavosi į atsitiktines medžiokles ir kiek įmanoma daugiau 
keliavo. Nors kartais maisto nepakakdavo, retai jo visiškai nebūdavo. Ke- 
liautojai su maistu gaudavo labai mažai riebalų, be to, nuolat judėjo, tad 
pamažu ėmė netekti svorio. Nors dažnai apie tai nekalbėjo, abu buvo pa- 
vargę nuo kelionės ir norėjo kuo greičiau pasiekti tikslą. 

Ar jodami arkliais, ar jais vedini Aila su Jondalaru dažniausiai keliau- 
davo vorele, gana arti vienas kito, kad nugirstų garsiai pasakytą pastabą, 
tačiau nepakankamai arti kasdieniam pokalbiui užsimegzti. Abu turėjo 
laiko tyloje apmąstyti savo išgyvenimus. Kartais jie savo mintis išsakydavo 
vakarais, kai valgydavo ar susiglaudę gulėdavo miego kailiuose. | 

Aila dažnai svarstė jų neseną patirtį. Ji galvojo apie Trijų seserų stovy- 
klą, sarmunojus ir jų žiaurius vadus Ataroją bei Brugarą lygino su jų gimi- 
naičiais mamutojais, kuriems vadovavo bendradarbiaujančių ir draugiškų 
brolių bei seserų poros. Taip pat ji galvodavo apie zelandoniečius, jos my- 
limo vyro žmones. Jondalaras turi tiek daug gerų savybių, todėl ji neabe- 
jojo, jog jie yra geri žmonės. Vis dėlto, atsižvelgdama į jų požiūrį į gentį, ji 
vis dar svarstė, kaip jie priims ją. Netgi Sarmuna netiesiogiai užsiminė apie 
stiprų zelandoniečių bjaurėjimąsi tais, kuriuos jie vadino plokščiagalviais. 
Drauge Aila manė, kad nė vienas zelandonietis niekada nebus toks žiaurus 


kaip ta sarmunojų vadė. 

— Nesuprantu, kaip Ataroja galėjo daryti tuos dalykus, Jondalarai? — 
tarė Aila jiems baigus vakarieniauti. — Tikrai stebiuosi. 

— Kas tave stebina? 

— Mano žmonės, anot genties, kiti. Tave sutikusi jaučiausi dėkinga vien 
dėl to, kad galiausiai pažinau žmogų, panašų į save. Labai palengvėjo su- 
žinojus, kad nesu viena pasaulyje. Paskui, kai tu pasirodei toks nuostabus, 
toks geras, rūpestingas ir mylintis, pamaniau, kad visi mano rūšies žmonės 
bus tokie kaip tu, - kalbėjo ji, — ir dėl to jaučiausi gerai... 

Ji ketino pridurti: „Iol, kol tu su tokiu pasibjaurėjimu nesureagavai 
man papasakojus apie gyvenimą su gentimi: Aila greitai apsigalvojo pa- 
mačiusi Jondalarą šypsantis, išraudusį ir džiaugsmingai sutrikusį, akivaiz- 
džiai pamalonintą. 

Nuo Ailos žodžių Jondolarą užplūdo šiluma, jis pagalvojo, kad ji taip 
pat yra nuostabi. 

— Kai susitikome Talutą ir Liūto stovyklos mamutojus, - tęsė Aila, — 
buvau įsitikinusi, kad visi kiti yra geri žmonės. Jie padeda vieni kitiems, ir 
visi turi sprendimo teisę. Kiti yra draugiški ir daug juokiasi, jie neatmeta 
idėjos vien dėl to, kad anksčiau nėra apie tai girdėję. Tiesa, buvo Frebekas, 
bet jis irgi pasirodė ne toks jau blogas. Netgi mamutojai vasaros susirinki- 
me, kurie iš pradžių manęs neparėmė, nes buvau iš genties, netgi kai kurie 
šaramudojai tai darė dėl neteisingų baimių, ne dėl blogų ketinimų. O Ata- 
roja buvo žiauri kaip hiena. 

— Ataroja - tik vienas žmogus, - priminė Jondalaras. 

— Taip, bet pažvelk, kiek ji turėjo įtakos. Sarmuna panaudojo savo 
šventas žinias, kad padėtų Atarojai žudyti ir žaloti žmones, nors vėliau dėl 
to tikrai gailėjosi. Ir Epadoja savo noru darė viską, ką Ataroja liepė, - pa- 
sakė Aila. 

— Jos turėjo pagrindo taip elgtis. Su moterimis buvo blogai elgiama- 
si, - atsakė Jondalaras. 

— Aš žinau priežastis. Sarmuna manė, kad elgiasi teisingai, Epadoja ti- 
kriausiai mėgo medžioti ir mylėjo Ataroją už tai, kad leido jai tai daryti. 
Pažįstu tą jausmą. Aš taip pat mėgstu medžioti. Pasipriešinau genčiai ir 
elgiausi taip, kaip nederėjo elgtis, kad tik galėčiau medžioti. 

— Na, dabar Epadoja gali medžioti visai stovyklai. Nemanau, kad ji 
tokia bloga, - pastebėjo Jondalaras. - Regis, ji atranda kažką panašaus 

į motinos meilę. Dobanas papasakojo, kad ji pažadėjo niekada jo nebe- 
skaudinti ir niekada neleis niekam jo skaudinti. Jos jausmai berniukui gal 
stipresni dar ir todėl, kad ji taip stipriai jį sužalojo, o dabar turi progą už 
tai atsilygti. 

— Epadoja nenorėjo skaudinti tų vaikų. Ji pasipasakojo Sarmunai, kad 
bijojo. Manė, kad jei nepadarys, kaip Ataroja nori, ji berniukus nužudys. 
Tokios buvo jos elgesio priežastys. Netgi Ataroja turėjo priežasčių. Jos gy- 
venime buvo tiek blogio, kad ji pati virto blogiu. Ji jau nebebuvo žmogus, 
tačiau nėra kaip ją pateisinti. Kodėl ji darė visas tas baisybes? Braudas, kad 
ir kaip bjauriai elgėsi, nebuvo ypač blogas kitiems, tik nekentė manęs. Jis 
niekada neskaudino vaikų. Maniau, kad manieji žmonės, kiti, yra geri, ta- 
čiau dabar nebesu tuo tokia tikra, - užbaigė Aila. Ji atrodė nuliūdusi ir 
susisielojusi. 

— Yra gerų ir yra blogų žmonių, Aila. Kiekvienas savyje turi ir gėrio, ir 
blogio, - tarė Jondalaras, jo kakta buvo išvagota rūpesčio raukšlių. Jis juto, 
kad Aila mėgina naują patirtį, kurios įgijo sarmunojų stovykloje, pritai- 
kyti asmeninei pasaulėžiūrai, ir žinojo, kad jai tai svarbu. - Šiaip ar taip, 
niekada nežinai, kada tau gali prireikti pagalbos, o dauguma žmonių yra 
draugiški. 

— Yra ir iškrypusių, tokių kaip Ataroja, - tarė Aila. 

— Tiesa, - negalėdamas nepritarti linktelėjo vyras. — Yra ir tokių, kurie 
padarys tik tai, ką privalo, arba visai nieko nedarys, tačiau dėl to jie netam- 
pa blogi. 

— Vienas blogas žmogus gali iškelti blogiausias gerų žmonių savybes, 
kaip kad Ataroja padarė su Sarmuna ir Epadoja. 

- Spėju, geriausia, ką mes galime padaryti, tai pamėginti sulaikyti blo- 
gį ir žiaurumą, kad jie nepridarytų per daug žalos. Gal derėtų džiaugtis, 
kad nėra daugiau tokių žmonių kaip Ataroja. Aila, neleisk vienam blogam 
žmogui sugadinti tavo nuomonę apie visus žmones. 

— Ataroja nepakeis mano nuomonės apie žmones, kuriuos pažįstu. Esu 
tikra, tu neklysti dėl daugumos žmonių, Jondalarai, tačiau ji privertė mane 
būti budresnę ir atsargesnę. | 

— Na, būti truputį atsargesnei nepakenks. Visada suteik žmonėms gali- 


mybę parodyti jų gerąsias puses prieš manydama, kad jie blogi. 

Aukštuma šiaurinėje upės pusėje lydėjo į vakarus traukiančius keliau- 
tojus. Dangaus fone išsiskyrė ant nudilusių viršukalnių ir lygių masyvo 
plokščiakalnių stūksantys vėjo gairinami spygliuočiai. Upė vėl skilo į ke- 
lias atšakas. Pietinė ir šiaurinė slėnio pusės išlaikė joms būdingas ypaty- 
bes, tačiau pagrindo uoliena buvo suskeldėjusi, tarp upės ir aukštų klinties 
kalnų pietuose žiojėjo gilūs sprūdžiai. Į vakarus buvo macyti status kalka- 
kmenio sienos kraštas. Upės vaga suko į šiaurės vakarus. 

Rytinį žemumos kraštą taip pat ribojo sprūdis, atsiradęs ne tiek išsikil- 
nojus klintims, kiek dėl įdubos kalnų terasoje. Pietų pusėje teritorija kurį 
laiką buvo lygi, paskui kilo link kalnų, o granito plokščiakalnis šiaurėje 
pasislinko arčiau upės ir stačiai iškilo kitapus srovės. 

Aila su Jondalaru įkūrė stovyklą žemoje įlankoje. Slėnyje prie upės, tarp 
eglių, kėnių, pušų ir maumedžių, pasirodė bukų lygia pilka žieve, plikomis 
šakomis; plotas buvo pakankamai apsaugotas nuo vėjų, čia augo keletas 
plačialapių lapuočių. Aplink medžius lyg sutrikusi klaidžiojo nedidelė 
mišri mamutų banda. Aila prisėlino arčiau pažiūrėti, kas vyksta. 

Vienas didžiulis, vyresnis mamutas su milžiniškomis priekyje susikry- 
žiavusiomis iltimis tysojo ant žemės. Ailai buvo smalsu, ar čia ta pati ban- 
da, kurią jie kiek anksčiau matė laužiančią ledą. Ar tame pačiame krašte 
gali būti du tokie seni mamutai? Priėjo Jondalaras. 

- Bijau, jis dvesia. Norėčiau kuo nors jam padėti, - pasakė Aila. 

— Jo dantys tikriausiai išbyrėjo. Kai taip nutinka, nieko nebegalima 
padaryti, išskyrus tai, ką jie ir daro. Pasilieka kartu, palaiko jam draugiją, - 
paaiškino Jondalaras. 

— Tikriausiai nė vienas iš mūsų negalėtume prašyti daugiau, — tarė 
Aila. 

Kiekvienas suaugęs mamutas kasdien suėsdavo daug įvairiausio mais- 
to - pirmiausia aukštažolių sumedėjusiais stiebais, o kartais ir mažų mede- 
lių. Šlamšdamas tokį grubų maistą be dantų neapsieisi. Dantys mamutams 
buvo tokie svarbūs, kad nuo jų priklausė gyvulio gyvenimo trukmė. 

Gauruotiesiems mamutams per vidutiniškai septyniasdešimt gyve- 


nimo metų užaugdavo keli rinkiniai didelių malamųjų krūminių dantų, 

paprastai po šešis šonuose viršuje ir apačioje. Kiekvienas dantis svėrė maž- 
daug aštuonis svarus ir buvo ypač pritaikytas šiurkščioms žolėms trinti. 
Danties paviršius buvo sudarytas iš ypač tvirtų, plonų lygiagrečių briaune- 
lių - emaliu dengtų dentino plokštelių. Jų dantų vainikai buvo aukštesni 
ir turėjo daugiau plokštelių nei bet kurių kitų iki tol gyvenusių arba vėliau 
gyvensiančių mamutų. Mamutai pirmiausia buvo žolėdžiai: Pagrindinis 
jų pašaras buvo kietos pluoštinės žolės, nors kartais jie mitybą papildy- 
davo pavasariniais ūgliais, liaunomis šakelėmis, jaunais medeliais ir, ypač 
žiemą, nuo kamienų nuplėštomis žievės juostomis. 

Pirmieji, mažiausi, krūminiai dantys dygo žandikaulių priekyje, kiti 
lindo už jų ir per visą gyvūno gyvenimą slinkosi pirmyn. Vienu metu buvo 
naudojami vienas ar du dantys. Kad ir koks kietas, svarbusis malamasis 
krūminio danties paviršius slinkdamasis į priekį nusidėvėdavo, jo šaknys 
ištirpdavo. Galiausiai iškrisdavo paskutinis nenaudingas danties gabalėlis 
ir įjo vietą pasislinkdavo naujas. 

Paskutiniais dantimis mamutas ėdesį kramtyti pradėdavo sulaukęs 
maždaug penkiasdešimties metų. Jiems beveik susidėvėjus, seni gyvuliai 
nebegalėdavo sukramtyti diržios, sausos žolės. Jie vis dar galėdavo misti 
minkštesniais lapeliais ir pavasariniais augalais, tačiau kitais metų laikas 
maisto trūkdavo. Nevilties apimti pusbadžiu gyvenantys senoliai papras- 
tai palikdavo kaimenę ir ieškodavo žalesnių ganyklų, tačiau surasdavo tik 
mirtį. Banda suprasdavo, kada artinasi pabaiga, ir dalydavosi paskutinė- 
mis seno gyvulio dienomis. 

Kiti mamutai mirštantįjį saugodavo kaip naujagimį. Jie susiburdavo 
aplinkui, bandydavo padėti jam atsistoti. Kai viskas būdavo baigta, jie 
nugaišusį gentainį palaidodavo po žemių, žolių, lapų ar sniego krūva. 
Žmonės žinojo, kad mamutai laidoja ir kitus nugaišusius gyvūnus ir net 


mirusius Žmones. 


Už nugarų likus žemumai ir mamutų bandai, Ailos su Jondalaru ir 
jų keturkojų palydovų kelias vis statėjo ir tapo sudėtingesnis. Jie artinosi 
prie tarpeklio. Senovinio šiaurės masyvo papėdė nusidriekė pernelyg toli 

į pietus ir buvo perskelta besidalijančių upės vandenų. Upė tekėjo siau- 
ru tarpekliu, tad keliautojai palypėjo aukštyn. Vanduo sruvo per greitai, 
kad suledėtų, tačiau nešė ledo lytis iš lėtesnių, tolėliau vakaruose esančių 
atkarpų. Buvo keista matyti tiek daug ledo ir judantį vandenį. Priešais 
aukštas kalnų smailes pietų pusėje dunksojo stalkalniai - kalnų masyvą 
primenančios kalvos, padengtos didelėmis plynaukštėmis su tankiais guo- 
tais spygliuočių, kurių visos šakelės buvo apibirusios sniegu. Kiekviena be- 
lapių medžių ir krūmų šakelė sustingusio vandens buvo nuspalvinta baltai 
ir kerėjo žiemišku grožiu. 

Keliautojai kilo vis aukščiau. Buvo šalta, gaivu ir giedra. Nesnigo - žie- 
mai gilėjant kritulių mažėjo. Vienintelė drėgmė ore buvo šilti iš gyvulių 
nasrų ir žmonių burnų sklindantys garai. 

Kaskart praėjus užšalusio intako slėnį ledo upė mažėjo. Vakariniame 
žemumos gale buvo dar vienas tarpeklis. Žmonės užsiropštė į akmenuo- 
tą gūbrį ir pasiekę aukščiausią jo vietą apsidairė. Reginys buvo kerintis. 
Priekyje upė vėl šakojosi. Keliautojai nežinojo, jog tai paskutinis jos iš- 
sišakojimas, kokių dažnai pasitaikė ilgame upės kelyje per lygumas. Prieš 
pat tarpeklį susijungiančios upės atšakos kūrė galingą verpetą, kuris į gel- 
mes traukė lytis ir plūduriuojančias nuolaužas, o paskui upė siūbtelėjusi 
išspjaudavo viską toliau pasroviui, kur nešmenys greitai vėl suledėdavo. 

Jie stovėjo aukščiausioje vietoje ir žvelgė žemyn, į nedidelį rąstą, kuris 
sukdamasis sulig kiekviena spiralės vija niro vis giliau. 

— Nenorėčiau ten įkristi, - sudrebėjo Aila. 

— Ir aš nenorėčiau, - pritarė jai Jondalaras. 

Ailos žvilgsnis nukrypo į tolumą. 

— Iš kur verčiasi tie garų kamuoliai, Jondalarai ? - paklausė ji. - Juk šąla, 
kalvos padengtos sniegu. 

— Ten yra karšto vandens baseinai, jų vandenį šildo ugninis pačios 
Doni alsavimas. Yra bijančių net praeiti pro tokias vietas, tačiau žmonės, 
kuriuos noriu aplankyti, gyvena prie tokio gilaus karšto šaltinio, bent jau 
taip man sakė. Tos karštosios versmės jiems yra šventos, nors ir baisiai dvo- 
kia. Kalbama, kad vandenį jie naudoja ligoms gydyti. 

— Kiek truks, kol pasieksime tavo pažįstamus žmones? "Tuos, kurie 
vandeniu gydo ligas? - pasiteiravo Aila. Moterį visada sudomindavo tai, 
kas galėjo prisidėti prie jos medicinos žinių gausinimo. Be to, maisto vis 

labiau stigo. Kartais jie nenorėdavo gaišti laiko jo paieškoms, tačiau jau 
porą dienų ėjo miegoti alkani. 

Nuolydis pastebimai statėjo. Iš abiejų pusių juos supo aukštumos, 
spaudė kalnai. Ledo mantija pietuose darėsi vis aukštesnė. Toli pietų pusė- 
je ir dar šiek tiek į vakarus, gerokai aukščiau visų kitų raižytų viršukalnių, 
stūksojo dvi smailės, viena aukštesnė už kitą, tarsi sutuoktinių pora, ste- 
binti savo šeimynėlę. 

Ten, kur ties seklesne upės vieta aukštuma išsilygino, Jondalaras pasu- 
ko į pietus, toliau nuo upės, link tolumoje kylančių debesų tumulų. Jie už- 
silipo ant žemo kalnagūbrio ir pro sniegu padengtą pievą pažvelgė žemyn, 
į netoli urvo garuojantį vandens baseiną. 

Keli žmonės pastebėjo juos artėjant ir spoksojo nustėrę, atrodė per 
daug sukrėsti, kad pajudėtų. Vis dėlto vienas vyras nusitaikė į juos ietimi. 


— Geriau nulipkime nuo arklių ir eikime prie jų pėsti, - pasiūlė Jonda- 
laras, stebėdamas dar daugiau atsargiai besiartinančių ietimis nešinų vyrų 
ir moterų. - Regis, jau turėčiau atsiminti, kad žmonės bijosi ir nepasitiki 
raiteliais. Tikriausiai derėtų gyvūnus palikti nuošaliau, o paskui grįžti jų 
atsivesti, kai jau būsime susipažinę ir prisistatę. 

Abu nulipo, ir staiga Jondalarui skausmingai dūrė prisiminimas apie 
„mažąjį brolį“ Tonolaną, nušvitusį plačia, draugiška šypsena ir pasitikin- 
čiai Žengiantį į nepažįstamųjų urvą ar stovyklą. Priėmęs tai kaip ženklą 
aukštas šviesiaplaukis plačiai nusišypsojo, draugiškai pamojavo, atsismau- 
kė gobtuvą, kad geriau būtų matomas, tada žengė pirmyn ištiesęs abi ran- 
kas, rodydamas, kad atėjo pas juos atviras ir neturi ko slėpti. 

— Ieškau Ladunio iš losadunojiečių. Aš esu Jondalaras iš Zelandoni- 
jos, - pasakė jis. - Mudu su broliu prieš kelerius metus keliavome į rytus. 
Ladunis pakvietė grįžtant sustoti ir pasisvečiuoti. 

— Aš esu Ladunis, — su neryškiu akcentu zelandoniškai pasakė vienas 
vyras. Jis priėjo arčiau, stovėjo atkišęs ietį ir atidžiai žvelgė, kad įsitikintų, 
jog svetimas vyras tikrai tas, kas sakosi esąs. - Jondalaras? Iš Zelandonijos? 
Tu cikrai atrodai kaip tas vyras, kurį aš pažįstu. 

Jondalaras jo balse pajuto atsargumą. 

— Todėl, kad tai aš ir esu! Gera tave matyti, Laduni, - šiltai pasakė Jon- 
dalaras. - Truputį abejojau, ar pasukau teisingoje vietoje. Nuėjau visą kelią 
iki Didžiosios Motinos Upės galo ir dar toliau, o dabar, arčiau namų, sun- 
kiai radau tavo urvą, padėjo iš jūsų karštųjų versmių besiveržiantys garai. 
Atsivedžiau moterį, su kuria norėčiau tave supažindinti. 

Vyresnysis vyras nužiūrinėjo Jondalarą mėgindamas surasti bent užuo- 
miną, jog šitas pačiu neįprasčiausiu būdu pasirodęs atvykėlis nėra tas, kas 
sakosi. Zelandonietis atrodė kiek vyresnis, tai suprantama, ir dar panašesnis 
į Dalanarą. Jis prieš kelerius metus vėl buvo susitikęs senąjį titnago apdirbė- 
ją. Tas vyko į prekybos misiją ir, kaip įtarė Ladunis, išsiaiškinti, ar jo židinio 
sūnus su broliu nuėjo šiuo keliu. „Dalanaras labai apsidžiaugs jį pamatęs“, - 
pagalvojo Ladunis. Jis nuėjo prie Jondalaro jau jausdamasis kiek drąsiau, 
tačiau vis dar laikė ietį taip, kad lengvai galėtų ją sviesti. Jis dirstelėjo į du 
neįprastai romius arklius ir tik dabar pamatė, jog prie jų stovi moteris. 

- Šitie arkliai visai nepanašūs į čia besiveisiančius. Ar rytuose arkliai 
romesni? Juos turėtų būti kur kas lengviau sumedžioti, - pastebėjo La- 
dunis. 

Staiga vyras įsitempė, pasiruošė sviesti ietį ir nusitaikė link Ailos. 

— Nejudėk, Jondalarai! - perspėjo jis. 

Viskas vyko taip greitai, kad Jondalaras neturėjo laiko sureaguoti. 

- Laduni! Ką tu darai? 

— Jus atsekė vilkas. Visiškai bebaimis, nes šitaip atvirai pasirodė. 

— Ne! - suriko Aila, mesdamasi tarp vilko ir vyro su ietimi. 

- Šitas vilkas keliauja su mumis. Nežudyk jo! — paprašė Jondalaras, 
skubėdamas įsiterpti tarp Ladunio ir Ailos. 

Moteris parklupusi apsivijo rankomis Vilką ir tvirtai jį laikė, viena ver- 
tus, kad apgintų jį, kita vertus - kad apgintų vyrą su ietimi. Vilkas stovėjo 
pastatęs gaurus, iššiepęs iltis, jam iš gerklės sklido laukinis urzgimas. 

Ladunis liko priblokštas. Jis bandė apginti svečius, tačiau moteris el- 
giasi taip, tarsi jis norėtų jiems pakenkti. Vyras klausiamai pažvelgė į Jon- 
dalarą. 

- Padėk ietį, Laduni, meldžiu, — paprašė Jondalaras. - Vilkas yra mūsų 
bičiulis, lygiai kaip ir arkliai. Jis mus saugo. Pažadu, jis nesužeis nieko tol, 
kol niekas negrasins jam arba moteriai. Suprantu, kad viskas keistai atro- 
do, tačiau, jei suteiksi progą, paaiškinsiu. 

Ladunis lėtai nuleido ietį ir budriai nudelbė didžiulį vilką. Aila nura- 
mino gyvūną, tada atsistojo ir priėjo prie Jondalaro, kartu Vilkui davusi 
ženklą likti prie jos. 

— Prašau atleisti Vilkui, kad pašiaušė gaurus, - tarė Aila. - Jam tikrai 
patinka žmonės, kai juos pažįsta, tačiau turime nekokios patirties su 

gyvenančiaisiais į rytus nuo čia. Dėl to jis tapo nervingesnis, įtaresnis ir 
budresnis. 

Ladunis pastebėjo, kad zelandoniškai ji kalba gana gerai, tačiau dėl 
keisto akcento iš karto suprato, jog ta moteris svetimšalė. Jis taip pat paste- 
bėjo kažką dar, ko nusakyti negalėjo. Nebuvo nieko, ką galima būtų kon- 
krečiai apibrėžti. Jis matė daug šviesiaplaukių mėlynakių moterų, tačiau 
jos skruostikauliai, veido bruožai - kažkas teikė jai kitoniškumo. Vis dėlto 
tai nė truputėlio nemenkino fakto, kad ji yra sukrečiamai graži moteris, 
tik dar paslaptingesnė. 

Jis dirstelėjo į Jondalarą ir nusišypsojo. Prisiminęs ankstesnįjį jo ap- 
silankymą nenustebo, kad aukštas, dailus zelandonietis iš ilgos kelionės 
grįžta su tokio egzotiško grožio moterimi. Tik niekas nesitikėjo tokių 
gyvų, kvėpuojančių kelionės bendrų kaip arkliai ir vilkas. Jis vargiai galėjo 
sulaukti istorijų, kurias Jondalaras papasakos. 

Jondalaras pastebėjo pripažinimo žvilgsnį Ladunio akyse, kai jis pama- 
tė Ailą. Laduniui nusišypsojus ir zelandonietis kiek atsipalaidavo. 

- Čia tas žmogus, su kuriuo norėjau tave supažindinti, - tarė jis. - La- 
duni, medžiotojau iš losadunojiečių, tai Aila iš mamutojų Liūto stovyklos, 
pasirinkta urvinio liūto, saugoma urvinio lokio, mamuto židinio duktė. 

Jondalarui pradėjus oficialų pristatymą Aila pakėlė abi rankas delnais į 
viršų atviram ir draugiškam pasveikinimui. 

— Sveikinu tave, Laduni, vyriausiasis losadunojiečių medžiotojau, — 
tarė Aila. 

Ladunis nusistebėjo, iš kur ji žino, kad jis yra šių žmonių medžioklės 
vadas. Jondalaras to nepaminėjo. „Galbūt anksčiau yra jai ką pasakojęs? 
Moteris nuovoki, kad tai paminėjo. Ji tikriausiai supranta tuos dalykus. 
Kai turi šitiek titulų ir kilmės apibūdinimų, tarp savo žmonių ji tikriau- 
siai užėmė aukštą statusą, — galvojo jis. - Galima numanyti, kad bet kuri 
jo parsigabenta moteris turėtų būti aukšto statuso, atsižvelgiant į tai, kad 
ir jo motina, ir jo židinio vyras žino, kas yra vado atsakomybė. Per vaiką 
byloja motinos kraujas ir vyro dvasia“ 

Ladunis paėmė abi jos rankas. 

- Dunos, Didžiosios Motinos Žemės, vardu, esi pasveikinta, Aila, iš 
mamutojų Liūto stovyklos, pasirinkta liūto, saugoma didžiojo lokio, ma- 


muto židinio dukra, - tarė Ladunis. 

— Ačiū už pasveikinimą, - tarė Aila vis dar oficialiu tonu. - Beje, norė- 
čiau pristatyti tau Vilką, kad jis žinotų, jog esi draugas. 

Ladunis susiraukė. Jis nebuvo visiškai tikras, jog nori susipažinti su vil- 
ku, tačiau šiomis aplinkybėmis juto, kad neturi pasirinkimo. 

 - Vilke, čia Ladunis iš losadunojiečių, - tarė ji imdama vyro ranką ir 
kišdama prie Vilko nosies. - Jis draugas. 

Pauostęs nepažįstamo vyro ranką, kurios kvapas buvo susimaišęs su Ai- 
los rankos kvapu, žvėris, regis, suprato, jog tai žmogus, kurį dera pripažin- 
ti, Didžiam vyro siaubui, jis apuostė ir Ladunio vyriškumo sritį. 

— Pakaks, Vilke, - Aila davė pilkiui signalą grįžti. Tada Laduniui 
tarė: - Dabar jis žino, kad tu esi draugas ir kad tu esi vyras. Jei norėtum jį 
pasveikinti, Vilkui patinka, kai jam glosto galvą ir kaso už ausų. 

Nors buvo baugoka, mintis paglostyti gyvą vilką suintrigavo Ladunį. Jis 
nedrąsiai ištiesė ranką ir palietė šiurkštų kailį. Pamatęs, kad jo prisilietimas 
priimtinas, jis perbraukė žvėriui per galvą, tada labai patenkintas truputį 
pakasė už ausų. Anksčiau jis buvo lietęs vilko kailį, tačiau ne gyvą žvėrį. 

— Atsiprašau, kad grasinau jūsų bičiuliui, - pasakė vadas. - Nebuvau 
matęs, kad vilkas laisva valia lydėtų žmones. Beje, arkliai irgi. 

— Suprantama, - tarė Aila. - Vėliau nuvesiu tave supažindinti su ar- 
kliais. Jie baidosi nepažįstamųjų, jiems reikia trupučio laiko priprasti prie 
naujų Žmonių. 

— Ar visi gyvūnai rytuose tokie draugiški? - paklausė Ladunis tikėda- 
masis išgirsti atsakymą, kuris būtų įdomus bet kuriam medžiotojui. 

Jondalaras nusišypsojo. 

- Ne, gyvūnai visur vienodi. Šie ypatingi Ailos dėka. 

Ladunis linktelėjo, stengėsi įveikti norą toliau kamantinėti atvykėlius. 
Žinojo, kad visas urvas norės išgirsti jų pasakojimus. 

— Sveikinu jus ir kviečiu ateiti, pasidalyti šiluma, maistu bei vieta poil- 
siui, tačiau tikriausiai eisiu pirmas ir pranešiu apie jus kitiems. 

Ladunis sugrįžo prie grupės žmonių, susibūrusių priešais didelę angą 
akmeninės sienos šone. Jis papasakojo, kaip prieš kelerius metus susitiko 
Jondalarą pačioje jo kelionės pradžioje ir pakvietė jį grįžtant pasisvečiuoti. 
Jis užsiminė, kad Jondalaras yra Dalanaro giminaitis, pabrėžė, kad jie ti: 
krai žmonės, ne kokios nors grėsmingos dvasios, kad Jondalaras pats viską 

— Man regis, jie turi, ką papasakoti, - nusprendė Ladunis žinodamas, 
kokį džiaugsmą tai suteiks grupei žmonių, kurie nuo žiemos pradžios yra 
įstrigę urve ir jau pradėjo nuobodžiauti. 

Jis kalbėjo ne zelandoniškai, kaip su keliautojais, tačiau kiek pasiklau- 
siusi Aila buvo tikra, jog girdi kalbos panašumų. Ji suvokė, kad, nors ta- 
riama ir kirčiuojama kitaip, losadunojiečių kalba susijusi su zelandonie- 
čių panašiai kaip sarmunojų ir, tam tikra prasme, šaramudojų susijusios 
su mamutojų. Ši kalba taip pat turėjo ryšį ir su sarmunojų. Aila suprato 
pavienius žodžius ir kai kurių Ladunio komentarų esmę. Po kelių dienų ji 
galės su šiais žmonėmis susikalbėti. 

Ailos gabumas kalboms jai pačiai neatrodė ypatingas. Sąmoningai ji 
nesistengė jų išmokti. Padėjo aštri klausa, gebėjimas išgirsti kalbos niuan- 
sus ir intonacijas bei įžvelgti sąsajas. Dar visai maža ji neteko savo žmonių, 
o kartu prarado ir gimtąją kalbą. Patyrusi netektį mergaitė privalėjo mo- 
kytis kitokio bendravimo būdo, tačiau jam buvo skirtos tos pačios sme- 
genų sritys kaip ir šnekamajai kalbai, todėl jos įgimtas gabumas kalboms 
tik sustiprėjo. Poreikis išmokti bendrauti suteikė jai nesąmoninga, tačiau 
ryškią paskatą mokytis bet kurios nežinomos kalbos. Ją tokia išmania pa- 
vertė natūralių gebėjimų ir aplinkybių derinys. 

— Losadunojiečiai sako, kad esate mielai kviečiami apsistoti prie svečių 
židinio, - pasikalbėjęs su saviškiais Ailai su Jondalaru pasakė Ladunis. 

— Mes turime nukrauti arklius ir pirmiausia įkurdinti juos, - tarė Jon- 
dalaras. - Šitas laukas tiesiai prie jūsų urvo atrodo visai nebloga žiemos 
ganykla. Ar niekas neprieštaraus, jei juos ten paliksime? 

— Mielai prašome naudotis lauku, - pasakė Ladunis. - Manau, visiems 
bus įdomu iš taip arti stebėti arklius, - jis negalėjo susilaikyti nedirsčiojęs 
į Ailą, nes buvo be galo įdomu, ką ji padarė tiems gyvuliams. Atrodė aki- 
vaizdu, kad ji vadovauja labai stiprioms dvasioms. 

— Noriu dar šio to paprašyti, - tarė Aila. - Vilkas yra įpratęs miegoti 
šalia mūsų. Jis būtų labai nelaimingas kur kitur. Jei Losaduna arba urvas 
jaustųsi nejaukiai vilkūi esant viduje, mes pasistatysime palapinę ir mie- 
gosim lauke, 

Ladunis vėl šnektelėjo su savo žmonėmis ir po kiek laiko atsisuko į sve- 
čius. 

— Jie norėtų, kad jūs ateitumėte, bet kai kurios motinos baiminasi dėl 

— Suprantu jų baimę. Galiu pažadėti, kad Vilkas nesužeis nė vieno, ta- 
čiau jei to nepakanka, mes liksime lauke. 

Vėl buvo pasitarta, galiausiai Ladunis pasakė: 

- Jos sako, kad turėtumėte užeiti. | 

Kai Aila su Jondalaro nuėjo nukrauti arklių, Ladunis ėjo kartu ir ne 
mažiau džiaugėsi susipažinęs su Yhaha ir Lenktynininku. Jis jau pakan- 
kamai prisimedžiojo arklių, tačiau niekada nė vieno nepalietė, nebent 
atsitiktinai, kai pavykdavo pakankamai prisiartinti juos vejantis. Aila pa- 
stebėjo jo džiaugsmą ir pagalvojo, kad vėliau gal pasiūlys jam pajojėti ant 
Yhaha. 

Keliautojams einant į urvą ir daiktus tempiant dubens formos valty- 
je, Ladunis pasiteiravo Jondalaro apie brolį. Kai pamatė aukštaūgio veidą 
užliejant skausmą, suprato įvykus tragediją dar Jondalarui nė nespėjus at- 
sakyti. 

— Tonolanas žuvo. Jį nužudė urvinis liūtas. 

— Apgailestauju tai girdėdamas. Man jis patiko, — tarstelėjo Ladunis. 

- Jis visiems patiko. 

- Jis taip nekantravo nusigauti iki pat Didžiosios Motinos Upės pabai- 
gos. Ar jam pavyko? 

— Taip, jis tikrai pasiekė Donau pabaigą prieš mirtį, tačiau tada jau šito 
nebetroško. Jis įsimylėjo ir susijungė su moterimi, bet ji mirė gimdyda- 
ma, — papasakojo Jondalaras. - Nelaimė jį visiškai pakeitė, išsunkė visą jo 
dvasią. Paskui jis nebenorėjo gyventi. 

Ladunis palingavo galva. 

— Kaip gaila. Jis buvo toks kupinas gyvybės. Kai išėjote, Filonija dar 
ilgai apie jį galvojo. Ji vylėsi, kad jis sugrįš. 

-- Kaip laikosi Filonija? - pasiteiravo Jondalaras, prisiminęs jauną, dai- 
lią Ladunio židinio dukrą. 

Vyresnysis išsišiepė. 

— Dabar ji susijungusi, ir Duna jai šypsosi. Ji turi du vaikus. Netrukus 
po to, kai judu su Tonolanu išėjote, ji pasijuto palaiminta. Kai pasklido 
žinia, kad ji laukiasi, visi losadunojiečių vyrai, kurie tik galėjo, rado dingstį 
apsilankyti mūsų urve. 

- Įsivaizduoju. Kiek prisimenu, ji labai miela jauna moteris. Ji netgi 
keliavo, tiesa? 

— Taip, su vyresniu pusbroliu. 

— O dabar turi du vaikus? - pasitikslino zelandonietis. 

Ladunio akys švytėjo iš laimės. 

- Pirmojo palaiminimo dukra yra Tonolija. Filonija neabejoja, kad vai- 
kas yra tavo brolio dvasios, o neilgai trukus ji susilaukė sūnaus. Ji gyvena 
savo poros urve. Ten erdviau ir visai netoli nuo čia, todėl dažnai matome ir 
ją, ir vaikus, - Ladunio balsas tryško pasitenkinimu ir džiaugsmu. 

- Viliuosi, kad Tonolija yra Tonolano dvasios kūdikis. Norėčiau ma- 
nyti, kad šiame pasaulyje liko jo dvasios dalelė, - pasakė Jondalaras. 

„Ar galėjo tai nutikti taip greitai? - svarstė Jondalaras. - Jiedu praleido 
tik vieną naktį. Ar brolio dvasia tokia galinga? Arba, jei Aila teisi, Tonola- 
nas pradėjo kūdikį Filonijos viduje savo vyriškumo syvais tą naktį, kai su 
jais pasilikome“ Jis prisiminė moterį, su kuria pats buvo. 

- O kaip laikosi Lanalija? - pasiteiravo jis. 

— Puikiai. Ji lanko giminaičius kitame urve. Jie mėgina susitarti dėl jos 
jungtuvių. Vyras neteko poros ir liko su trimis mažais savo židinio vaikais. 
Lanalija neturi vaikų, nors labai jų nori. Jei pamatys, kad jis tinkamas, jie 
susijungs ir ji įvaikins tuos vaikus. Tai turėtų būti labai laimingas susitari- 
mas, ir ji dėl to džiaugiasi. 

— Džiaugiuosi dėl jos ir linkiu jai daug laimės, - tarė Jondalaras, pri- 
dengdamas nusivylimą. Jis vylėsi, gal ir Lanalija pastojo pasidalijusi su juo 
malonumais. „Kad ir kas tai būtų, vyro dvasia ar vyriškumo syvai, Tonola- 
nas įrodė savo galią, o kaipgi aš? Nejaugi mano dvasia ar syvai nepakanka- 
mai stiprūs?“ — svarstė Jondalaras. 

Įėjusi į urvą Aila smalsiai apsidairė. Ji jau matė daug buveinių: lengvų 
arba kilnojamųjų pastogių, naudojamų vasarą, ir tvirtesnių nuolatinių sta- 
tinių, galinčių atlaikyti žiemos negandas. Vienos buvo pastatytos iš ma- 
mutų kaulų, uždengtos velėna ir moliu, kitos - iš medžio ir pakištos po 
uolų iškyšomis arba suręstos ant plaukiojančių platformų, tačiau nuo tada, 
kai išėjo iš genties, nematė tokio urvo. Jis turėjo didelę angą, atgręžtą į 
pietryčius, viduje buvo jauku ir erdvu. „Brunui toks urvas būtų patikęs“, - 
pagalvojo ji. 

Kai akys priprato prie blausios šviesos ir jau galėjai įžiūrėti vidaus 
įrangą, moteris tikrai nustebo. Ji tikėjosi įvairiose vietose pamaryti kele- 
tą ugniaviečių, kiekvienos šeimos židinius. Urvo viduje tikrai buvo šeimų 

židiniai, tačiau jie buvo šalia arba viduje atitvarų, padarytų iš prie baslių 
pritvirtintų kailių, savotiškai panašių į palapines, tačiau ne kūgiškų ir 
atvirų viršuje — urvo viduje nereikėjo saugotis blogo oro. Kiek Aila galėjo 
pasakyti, jie buvo naudojami kaip skydai vidinei erdvei nuo atsitiktinių 
žvilgsnių atitverti. Aila prisiminė genties draudimą spoksoti tiesiai į ribų 
akmenimis apibrėžtą kito vyro židinio erdvę. Tai buvo įpročio ir susival- 
dymo reikalas, tačiau tikslas, suvokė moteris, yra tas pats: privatumas. 

Ladunis nuvedė juos prie vienos atitvertų gyvenamųjų erdvių. 

— Jūsų bloga patirtis nesusijusi su triukšmadarių gauja? — pasiteiravo 
jis. 

- Ne, Ar kilo sunkumų? - paklausė Jondalaras. - Kai buvome susitikę 
anksčiau, pasakojai apie jaunuolį, subūrusį sekėjų gaują. Jie linksminasi 
užpuldinėdami gen... plokščiagalvius, - jis dirstelėjo į Ailą, tačiau žino- 
jo, kad Ladunis nesupras, ką reiškia „gentis“. - Užgaulioja vyrus, o paskui 
dalijasi malonumais su jų moterimis. Šitaip besilinksmindami pridaro rū- 
pesčių visiems. 

Išgirdusi žodį „plokščiagalviai“ Aila sukluso. Jai buvo smalsu, ar apy- 
linkėse gyvena daug genties žmonių. 

- Taip, tai tie patys. Karolis ir jo gauja, - patvirtino Ladunis. - Gal jie 
pradėjo linksmai, tačiau viskas nuėjo kur kas toliau. 

— Maniau, kad tie jauni vyrai jau bus liovęsi šitaip elgtis, - pastebėjo 
Jondalaras. 

— Tai Karolis. Manau, kad ne tie vyrai blogi, o jis juos skatina. Losa- 
duna sako, kad jis nori pasirodyti drąsus ir vyriškas, nes užaugo be savo 
židinio vyro. 

— Daug moterų vienos užaugina berniukus, kurie tampa puikiais vy- 
rais, — tarė Jondalaras. Jie taip įsitraukė į pokalbį, kad sustojo urvo vidury- 
je. Aplinkui rinkosi žmonės. 

— Taip, žinoma. Jo motinos pora pradingo, kai jis buvo dar mažas, o ji 
niekada nebesusijungė su niekuo kitu. Visą savo dėmesį ji skyrė berniukui, 
pataikavo ir jau gerokai paaugusiam, kai jam derėjo mokytis amato ir su- 
augusiojo pareigų. Dabar visų užduotis - jį sustabdyti. 

— Kas atsitiko? — pasiteiravo Jondalaras 

— Mergaitė iš mūsų urvo prie upės spendė žabangas. Ji vos prieš kelis 
mėnesius buvo tapusi jauna moterimi, dar nepatyrė pirmojo malonumo 

ritualo. Ceremonija turėjo vykti per kitą susirinkimą. Karolis su savo gauja 
pamatė ją vieną, ir visi ja pasinaudojo... 

— Visi? Pasinaudojo? Jėga? - persigandęs paklausė Jondalaras. - Mer- 
gaite, netgi ne moterimi? Negaliu patikėti! 

— Visi, - su šaltu pykčiu, baisesniu už bet kokį įtūžį, išrėžė Ladunis. — 
Mes su tuo nesitaikstysime! Nežinau, ar jiems pabodo plokščiagalvių pa- 
telės, ar kuo dar jie galėtų pasiteisinti, tačiau šito jau per daug. Jie sukėlė jai 
skausmą, ji kraujavo. Mergaitė tvirtina, kad nebenori turėti nieko bendra 
su vyrais. Niekada. Ji atsisako moterystės ritualų. 

— Tai baisu, tačiau sunku ją kaltinti. Ne šitokiu būdu jauna moteris turi 
sužinoti apie Doni dovaną, - tarė Jondalaras. 

— Jos motina baiminasi, kad, jei mergaitė atsisakys apeigomis pagerbti 
Motiną, niekada neturės vaikų. 

- Galji neklysta, tačiau ką galima padaryti? — teiravosi Jondalaras. 

— Jos motina trokšta Karolio mirties. Nori, kad paskelbtume kraujo 
kerštą jų urvui, - pasakojo Ladunis. - Kerštas — jos teisė, tačiau kraujo 
kerštas gali sunaikinti visus. Be to, rūpesčių pridarė ne Karolio urvas. Tai 
jo gauja. Kai kurie tų vyrų netgi ne iš gimtojo Karolio urvo. Šį tą sumaniau 
ir pasiunčiau bėgūną pas jų medžioklės vadą Tomasį. 

- Sumanei? Ką ketinate daryti? 

— Manau, visų losadunojiečių reikalas sustabdyti Karolį ir jo gaują. 
Viliuosi, Tomasis prisidės prie mano siūlymo įtikinti visus vėl atiduoti 
tuos jaunus žmones urvų priežiūrai. Netgi siūliau, kad jis leistų Madenijos 
motinai atkeršyti, užuot visiems kentėjus nuo genčių nesantaikos. Tačiau 
Tomasis yra Karolio motinos giminaitis. 

— Sprendimas bus sunkus, - pripažino Jondalaras. Jis pastebėjo, kad 
Aila atidžiai klausąsi. - Ar kas nors žino, kur apsistojusi Karolio gauja? Jie 
negali gyventi su jūsų žmonėmis. Netikiu, kad kuris nors losadunojiečių 
urvas priglaustų tokius-piktadarius. 

— Į pietus nuo čia yra dykvietė su požeminėmis upėmis ir daugybe 
urvų. Sklinda gandai, kad jie glaudžiasi viename tų urvų. 

- Jei šitiek urvų, juos surasti bus sunku. 

- Jie negali ten lindėti visą laiką. Turi ieškotis maisto, todėl gali būti 

reikia, kad bendradarbiautų visi urvai. Tada ilgai neužtruktume, kol juos 
surastume. 

— Ką su jais darytumėte po to, kai surastumėte? — atėjo Ailos laikas 
užduoti klausimus. 

— Manau, kad tuos jaunus piktadarius atskyrus ir jų tarpusavio ryšiai 
greitai nutrūktų. Kiekvienas urvas su vienu dviem saviškiais tegu tvarkosi 
savo nuožiūra. Abejoju, ar dauguma iš jų tikrai nori gyventi ne tarp lo- 
sadunojiečių, nebūti jokio urvo dalimi. Jie visi nori vieną dieną susirasti 
poras, tačiau tik nedaugelis moterų sutiktų gyventi taip, kaip jie. 

— Manau, tu neklysti, - pertarė Jondalaras. 

— Man labai gaila girdėti apie tą jauną moterį, - pasakė Aila. - Kuo ji 
vardu? Madenija? - jos veido išraiška išdavė gilų susirūpinimą. 

— Ir man gaila, - pridūrė Jondalaras. - Norėčiau, kad galėtume likti ir 
jums padėti, tačiau jei netrukus nekirsime ledyno, gali tekti užsibūti iki 
kitos žiemos. 

- Jau gali būti per vėlu jį kirsti šią žiemą, - pastebėjo Ladunis. 

— Per vėlu? - nustebo Jondalaras. — Juk dar šalta, žiema. Viskas sustin- 
gę į ledą. Visi plyšiai turi būti pilni sniego. 

— Taip, kol kas dar žiema, bet ji jau eina į pabaigą. Vis dar gali pasisekti, 
tačiau, jei anksčiau papūs fenas, o tas vėjas nenuspėjamas, tada visas snie- 
gas greitai ištirps. Per pirmąjį pavasario tirpsmą ledynas būna labai klastin- 
gas. Žinoma, tokiomis aplinkybėmis nemanau, kad saugu eiti aplinkkeliu 
per plokščiagalvių teritoriją šiaurėje. Šiomis dienomis jie nepernelyg drau- 
giški. Karolio gauja visus supriešino. Net gyvuliai linkę saugoti pateles ir 
kovos, kad jas apsaugotų. 

— Jie ne gyvuliai, - šoko ginti genties žmonių Aila. - Jie žmonės, tiktai 
kitokios rūšies. 

Ladunis prikando liežuvį. Nenorėjo įžeisti keliaujančios viešnios. „Ji 
tokia artima gyvūnams, tikriausiai visus gyvulius laiko žmonėmis. Jei vil- 
kas ją gina, o ji elgiasi su juo kaip su žmogumi, kas čia keista, kad ji ir 
plokščiagalvius žmonėmis laiko? — svarstė jis. - Žinau, kad jie sumanūs, 
tačiau tikrai ne žmonės: 

Jiems bekalbant aplink susirinko būrelis žmonių. Prabilo vienas jų, ne- 
didukas, liesas, susitaršęs vidutinio amžiaus vyras drovia šypsena: 


— Ar nemanai, Laduni, kad derėtų leisti svečiams įsikurti ? 

— Aš irgi pagalvojau, kad ketini juos čia pralaikyrti visą dieną, - pridūrė 
greta stovinti moteris. Ji buvo apkūni, kiek žemesnė už vyrą, draugiško 
veido. 

- Atsiprašau. Žinoma, jūs teisūs. Leiskite man jus supažindinti, — tarė 
Ladunis. Pirmiausia jis dirstelėjo į Ailą, paskui atsigręžė į vyrą: 

— Losaduna, tas, kuris tarnauji Motinai losadunojiečių Karštųjų vers- 
mių urve, tai yra Aila iš mamutojų Liūto stovyklos, liūto pasirinkta, di- 
džiojo lokio ginama, mamuto židinio duktė. 

— Mamuto židinys! Tada tu irgi ta, kuri tarnauja Motinai, - nustebęs 
nusišypsojo vyras dar jos nė nepasveikinęs. 

— Ne, aš esu mamuto židinio duktė. Mamuta mane mokė, tačiau aš 
nebuvau įvesdinta, - paaiškino Aila. 

— Tačiau gimei prie mamuto židinio! Tikriausiai Motina ir tave pasi- 
rinko kartu su visais kitais, - akivaizdžiai pradžiugęs pasakė vyras. 

- Losaduna, tu dar jos nepasveikinai, — papriekaištavo apkūnioji mo- 
teris. 

Vyras sumišo. 

— O, tikriausiai ne. Vis tie formalumai. Dunos, Didžiosios Motinos 
Žemės, vardu, ar galiu tave pasveikinti, Aila iš mamutojų, pasirinkta Liūto 
stovyklos, mamuto židinio dukra? 

Greta stovinti moteris atsiduso ir papurtė galvą. 

- Jis visada viską sumaišo, tačiau jei tai būtų bent menkiausia ceremo- 
nija arba legenda apie Motiną, nepraleistų nė vieno žodelyčio. 

Aila negalėjo nesišypsoti. Ji nebuvo mačiusi kito to, kuris tarnauja Mo- 
tinai, iš pažiūros mažiau tinkamo atlikti šią tarnystę. Visi iki šiol sutiktieji 
buvo ramios, lengvai atpažįstamos asmenybės, įspūdingos laikysenos, visai 
ne tokie kaip šis išsiblaškęs, nepasitikintis savimi vyriokas, nepaisantis savo 
išvaizdos, bet malonus, netgi drovus. Vis dėlto moteris, regis, numanė, kur 
slypi jo galia, ir Ladunis jam rodė deramą pagarbą. Losaduna akivaizdžiai 
buvo įtakingesnis nei atrodė. 

— Viskas gerai, - nuramino moterį Aila. - Jis tikrai nė truputėlio ne- 
suklydo. „Šiaip ar taip, mane pasirinko Liūto stovykla. Įvaikino, negimiau 
jiems“, - galvojo Aila. Tada ji kreipėsi į vyrą, kuris paėmė abi jos rankas 
ir taip jas laikydamas stovėjo: - Sveikinu tą, kuris tarnauja Didžiajai visų 


Motinai, ir dėkoju už svetingumą, Losaduna. 


es 

Jis nusišypsojo Ailai pavartojus kitą iš Dunos vardų. Prakalbo Ladu- 
nis. 

- Solandija iš losadunojiečių, gimusi Upės kalvos urve, Losadunos 
pora, tai Aila iš mamutojų Liūto stovyklos, liūto pasirinkta, didžiojo lokio 
ginama, mamuto židinio duktė. 

— Sveikinu tave, Aila iš mamutojų, ir kviečiu į savo buveinę, - tarė So- 
landija. Visi titulai ir kilmė buvo jau pakartoti pakankamai kartų. Moteris 
nemanė, jog verta vėl viską sakyti. 

— Dėkoju, Solandija, - pasakė Aila. 

Tada Ladunis atsisuko į Jondalarą. 

— Losaduna, tas, kuris tarnauji Motinai losadunojiečių Karštųjų vers- 
mių urve, tai yra Jondalaras, vyriausiasis Devintojo Zelandonijos urvo 
titnago apdirbėjas, Martonos, buvusios Devintojo urvo vadės, sūnus, Jo- 
harano, Devintojo urvo vado, brolis, gimęs prie Dalanaro, Lanzadonijos 
vado ir įkūrėjo, židinio. 

Aila niekad anksčiau nebuvo girdėjusi visų Jondalaro citulų ir ryšių, 
todėl nustebo. Nors gerai nesuprato visų reikšmių, skambėjo įspūdingai. 
Kai Jondalaras pakartojo visą seką ir buvo oficialiai pristatytas, pagaliau 
jie buvo nuvesti į didelę gyvenamąją ir apeigų erdvę, priskirtą Losadunai. 

Vilkas, kuris tyliai tupėjo prie Ailos kojų, priėjęs būsto angą tyliai sulo- 
jo. Viduje jis pamatė vaiką, tačiau jo reakcija išgąsdino Solandiją. Ji įbėgusi 
nuo žemės pastvėrė kūdikį. 

— Aš turiu keturis vaikus. Nežinau, ar šitam vilkui dera čia būti, - tarė 
ji iš baimės pakeltu tonu. - Mikeris dar nė nevaikšto. Kaip galiu būti tikra, 
kad jis neužpuls mano mažojo berniuko? 

— Vilkas nepadarys žalos mažiesiems, - pažadėjo Aila. - Jis užaugo su 
vaikais ir juos myli. Su vaikais jis dar švelnesnis nei su suaugusiaisiais. Vil- 
kas nieku gyvu nepuls vaiko, jis apsidžiaugė jį pamatęs. 

Aila davė ženklą Vilkui atsitūpti, tačiau jis negalėjo paslėpti nekantraus 


džiaugsmo matydamas vaikus. Solandija baugščiai nužvelgė plėšrūną. Ji 


negalėjo pasakyti, ar nekantrą jis rodo iš laimės, ar iš bado, tačiau svečiai 


jai kėlė smalsumą. Vienas geriausių dalykų būnant Losadunos moterimi 
buvo galimybė pirmai pasišnekučiuoti su nedažnais svečiais ir praleisti su 
jais daugiau laiko, nes jie paprastai apsistodavo prie apeigų židinio. 


— Ką gi, manyčiau, tegu pasilieka, - nusprendė ji. 

Aila įleido Vilką į vidų, nuvedė į nuošalų kamputį ir liepė jam ten pa- 
silikti. Kurį laiką ji pabuvo kartu su savo augintiniu suprasdama, kad jam 
bus ypač sudėtinga nurimti. Vien tik stebėdamas vaikus pilkis, regis, kurį 
laiką atrodė visai patenkintas. 

Žvėries elgesys Solandiją nuramino. Patiekusi svečiams karštos arbatos 
ji pristatė savo vaikus, paskui nuėjo ruošti maisto, o žvėries buvimą beveik 
pamiršo. Užtat vaikai buvo pakerėti. Aila juos stebėjo stengdamasi nebūti 
pernelyg įkyri. Aila spėjo, kad vyriausiam iš keturių atžalų, Lagoriui, buvo 
maždaug dešimt metų. Buvo dvi mergaitės, kokių septynerių Dosalija ir 
gal ketverių Neladija. Nors mažylis dar nevaikščiojo, jam tikrai netrūko 
judrumo. Jis jau mokėjo ropoti ir keturiomis greitai atsidurdavo ten, kur 
panorėjęs. 

Vyresni vaikai buvo atsargūs su Vilku, vyresnioji mergaitė netgi pač- 
musi laikė kūdikį, kol stebėjo žvėrį, tačiau kai kurį laiką nieko nenutiko, ji 
mažylį paleido. Kol Jondalaras kalbėjosi su Losaduna, Aila pradėjo dėlio- 
tis daiktus. Svečiams čia buvo atliekamų patalų, ir ji vylėsi viešnagės metu 
rasti laiko išvalyti savo miego kailius. 

Staiga pasigirdo vaikiško juoko pliūpsnis. Aila sulaikiusi kvapą atsisu- 
ko į kampą, kur buvo palikusi Vilką. Patalpoje buvo visiškai tylu, nes visi 
iki vieno nuščiuvo ir nustebę, su baiminga pagarba stebeilijo į kūdikį, kuris 
nuropojęs į kampą įsitaisė greta didelio vilko ir pešė jam kailį. Aila dirs- 
telėjo į Solandiją, kuri suakmenėjusi stebėjo, kaip jos brangusis vaikelis 
nesiliauja tampyti vilko, o tas tik vizgina uodegą ir atrodo patenkintas. 

Galiausiai Aila nuėjusi paėmė kūdikį ir atnešė jį motinai. 

— Tu nemelavai, - apstulbusi pasakė Solandija, - tas vilkas myli vaikus! 
Jei nebūčiau savo akimis mačiusi, nieku gyvu netikėčiau. 

Greitai visi kiti Solandijos vaikai atsidūrė prie pilkio, kuris nekantravo 
pažaisti. Iš pradžių kilo nesusipratimas, nes vyriausias berniukas norėjo 
paerzinti žvėrį, o Vilkas suėmė vaiko ranką dantimis ir suurzgė, bet nej- 
kando. Aila paaiškino, kad.su gyvūnu reikia elgtis pagarbiai. Vilko reakcija 
pakankamai išgąsdino berniuką, tad jis ėmė elgtis atsakingiau. Vaikams ir 
žvėriui išbėgus į lauką, kiti urvo vaikai apstulbę stebėjo Solandijos kerve- 
riukę ir Vilką, pavydėjo jiems ypatingos privilegijos gyventi su žvėrimi. 

Kol nesutemo, Aila nuėjo pažiūrėti arklių. Prie pat urvo buvo prisnig- 


ta daugiau. Moteris išgirdo, kaip sveikindamasi sužvengia Yhaha, ir pa- 

juto, kad jos bičiulė truputį sunerimusi. Kai Aila sužvengė atsakydama, 
į ją atsisuko keletas galvų. Žmonės spoksojo apstulbę, o Lenktynininkas 
atsakė kiek garsesniu žvengimu. Moteris ėjo per lauką, norėjo pasikalbėti 
su arkliais ir įsitikinti, jog jie jaučiasi gerai. Yhaha stebėjo ateinančią mo- 
„terį pakėlusi uodegą, atrodė budri ir įsijautrinusi. Ailai priėjus ji nuleido 
galvą, tada švystelėjo aukštyn ir nosimi ore nubrėžė ratą. Lenktynininkas 
atsistojo piestu. 

Jiems buvo neramu vėl išvydus tiek daug žmonių, tad Ailos pasirody- 
mas jiems suteikė tikrumo. Lenktynininkas išrietė kaklą ir pakreipė ausis, 
kai urvo angoje pasirodė Jondalaras, ir nušuoliavo jo pasitikti. Apkabinusi 
kumelę, ją paglosčiusi ir su ja pasišnekučiavusi Aila nusprendė, jog kitą 
dieną iššukuos Yhaha, tada abi pailsės ir nusiramins. 

Solandijos ketvertuko sukviesti visi vaikai susispietė į būrį ir ėmė artin- 
tis link jos ir arklių. Svečiai leido vaikams paliesti ir paglostyti arklius, Aila 
keliems net suteikė galimybę pasėdėti Yhaha ant nugaros, o dauguma su- 
augusiųjų stebėjo ir vaikams truputį pavydėjo. Aila norėjo leisti pajodinėti 
visiems suaugusiesiems, kurie tik panorės, tačiau juto, jog dar per anksti tai 
daryti. Arkliams reikia poilsio, ji nenorėjo, kad jie pernelyg įsitemptų. 

Semtuvais, pagamintais iš didelių ragų, jiedu su Jondalaru nuo gany- 
klos artėliau urvo pradėjo valyti sniegą, kad arkliams būtų lengviau susi- 
rasti žolės. Keletas žmonių priėjo padėti, kad būtų darbas vyktų sparčiau, 
tačiau sniego valymas Jondalarui priminė rūpestį, kuris jam jau kurį laiką 
nedavė ramybės. Kaip jie susiras maisto ir ėdesio gyvuliams ir, dar svar- 
biau, pakankamai geriamojo vandens sau, vilkui ir dviem arkliams keliau- 


dami sustingusiomis ledyno platybėmis? 


12 


Vėliau vakare visi susirinko didelėje apeigų erdvėje pasiklausyti, ką apie 
savo keliones ir nuotykius papasakos Aila su Jondalaru. Losadunojiečius 
ypač domino gyvūnai. Solandija jau ėmė pasitikėti Vilku, taip gerai prižiū- 
rinčiu jos vaikus, o stebėti, kaip žvėris žaidžia su vaikais, buvo smagu netgi 


suaugusiesiems. Žmonės vis dar negalėjo patikėti tuo, ką matė savo akimis. 

Aila nieko nepasakojo apie gentį arba mirtiną prakeiksmą, dėl kurio buvo 
priversta išeiti, teužsiminė apie žmonių skirtumus. Losadunojiečiai manė, 
kad gentis tėra žmonių grupė, gyvenanti toli pakrantėje. 

Nors Aila bandė paaiškinti, kad gyvūnų pratinimo prie žmonių pro- 
cesas nėra antgamtiškas, niekas iš tikrųjų ja nepatikėjo. Mintį, kad bet kas 
gali prijaukinti laukinį vilką ar arklį, buvo per sunku suvokti. Dauguma 
žmonių padarė prielaidą, kad laikas slėnio vienumoje buvo išbandymų ar 
susilaikymo laikotarpis, kurį turi ištverti dauguma pajutusiųjų kvietimą 
tarnauti Motinai. Gebėjimas bendrauti su gyvūnais tik patvirtino Ailos 
pašaukimo tikrumą. Jei ji dar nėra ta, kuri tarnauja, tai greitai ja taps. 
| Losadunojiečiai nusiminė sužinoję apie savo svečių patirtas bėdas susi- 
tikus su Ataroja ir sarmunojais. 

— Nieko keista, kad per pastaruosius kelerius metus sulaukėme tiek ne- 
daug svečių iš rytų. Sakai, kad vienas ten laikytas vyras buvo losadunojie- 
tis? — pasitikslino Ladunis. 

— Taip. Nežinau, kuo vardu jis buvo čia, tačiau ten jis vadinamas Ar- 
demunu, - atsakė Jondalaras. - Jis susižeidė koją, todėl ne itin gerai vaikš- 
čiojo ir tikrai negalėtų pabėgti, tad Ataroja leido jam laisvai vaikštinėti po 
stovyklą. Jis buvo vienas iš tų, kurie išlaisvino vyrus. 

— Prisimenu jauną vyrą, kuris leidosi į kelionę, - tarė vyresnė mote- 
ris. - Tada žinojau jo vardą, bet dabar neprisimenu... Leiskite pagalvoti, jį 
pravardžiuodavo... Ardemunas... Ardi... ne, Mardi... Jis save vadino Mar- 
džiu! 

— Turi omeny Menardį? - pasitikslino kažkoks vyras. - Prisimenu jį iš 
vasaros susirinkimų. Jis buvo vadinamas Mardžiu, ir tikrai išėjo į kelionę. 
Tai štai kas jam nutiko. Jis turi brolį, kuriam bus smagu sužinoti, kad jis 
gyvas. 

— Gera žinoti, kad vėl saugu keliauti į tą pusę. Jums pasisekė, kad neuž- 
sukote pas juos pakeliui į rytus, - pastebėjo Ladunis. 

— Tonolanas norėjo kuo greičiau nueiti iki Didžiosios Motinos Upės 
galo. Jis nenorėjo stabčioti, - paaiškino Jondalaras. - Be to, likome šioje 
upės pusėje. Mums pasisekė. 

Kai susirinkusieji išsiskirstė, Aila su džiaugsmu atsigulė šiltoje, sausoje 


vietoje, kur nėra jokio vėjo, ir greitai užmigo. 


Tose 

Aila nusišypsojo Solandijai, kuri įsitaisiusi prie židinio žindė Mikerį. 
Viešnia anksti atsibudo, tad nusprendė sau ir Jondalarui išvirti rytinės ar- 
batos. Pasidairė malkų ar sauso mėšlo krūvos, kuri paprastai būna greta 
ugniakuro, kad ir kokį kurą šeimininkai naudoja, tačiau tepamatė krūvą 
rudų akmenų. 

— Noriu išvirti arbatos, — tarė ji. - Ką tu degini? Jei pasakysi, kur padė- 
ta, atsinešiu pati. 

— Nereikia. Čia yra pakankamai, — atsakė Solandija. 

Aila apsidairė ir vis dar nematydama jokios laužui tinkamos medžia- 
gos pagalvojo, ar teisingai suprato šeimininkę. 

Solandija pamatė sutrikusį jos žvilgsnį ir nusišypsojo. Ištiesusi ranką 
paėmė vieną rudųjų akmenų. 

— Mes naudojame šituos degančius akmenis, - pasakė ji. 

Aila iš moters rankų paėmė akmenį ir atidžiai jį apžiūrėjo. Matė me- 
džiui būdingą struktūrą, tačiau tai akivaizdžiai buvo akmuo, ne medis. 
Nieko panašaus anksčiau ji nebuvo regėjusi. Tai buvo lignitas, rusvosios 
anglys, tarpinė durpių ir bituminių anglių medžiaga. Prie jos priėjo Jon- 
dalaras. Ji nusišypsojusi padavė jam akmenį. 

— Solandija sako, kad ugniakure jie degina šituos, - tarė ji ir pastebėjo, 
kad ant rankos liko dėmė. 

Dabar buvo Jondalaro eilė apžiūrinėti akmenį ir stebėtis. 

- Jis atrodo panašus į medį, tačiau tai akmuo. Nors ne toks kietas kaip 
titnagas. Jis turėtų lengvai trupėti. 

- Taip, — pritarė Solandija. - Degantys akmenys lengvai trupa. 

- Iš kur jie? - paklausė Jondalaras. 

- Pietuose, link kalnų, yra jų laukai. Vis dar naudojame truputį malkų, 
kad įkurtume laužus, tačiau šitie dega karščiau ir ilgiau nei medis, — paaiš- 
kino moteris. 

Aila su Jondalaru dirstelėjo vienas į kitą ir be žodžių suprato, ką nori 
pasakyti. | 

- Aš atnešiu, — pasakė Jondalaras. Kai jis grįžo, buvo pabudę Losaduna 
ir vyriausias berniukas Larogis. - Jūs turite degančius akmenis, mes turi- 


me ugnies akmenį - akmenį, kuriuo galima įkurti ugnį. 


657 A 


JEAN M. AUEL 


— Ojį atrado Aila? - labiau tvirtindamas nei klausdamas pastebėjo Lo- 
saduna. 

— Iš kur žinai? - nustebo Jondalaras. 

— Gal dėl to, kad jis atrado degančius akmenis, - atsakė Solandija. 

- Jie buvo panašūs į medieną, tad pamėginau deginti. Pavyko, - paaiš- 
kino Losaduna. 

Jondalaras linktelėjo. 

— Aila, gal tu jiems parodyk, — tarė jis tiesdamas jai geležies piritą ir 
titnagą kartu su prakurais. 

Aila sukrovė prakurus, tada rankoje pasukiojo metališkai geltoną 
akmenį, suėmė patogiai, ir tinkamai pasuko griovelį, nuo ilgo naudojimo 
atsiradusį geležies pirito gabalėlyje. Tada paėmė gabalėlį titnago. Ji taip 
ištobulino judesį, kad beveik niekada neprireikdavo daugiau nei vieno 
smūgio kibirkščiai įžiebti. Prakurai ją pagavo, ir vos kelis kartus pūstelėjus 
šoko-nedidelė liepsnelė. Sulaikę kvapą stebėtojai sutartinai atsiduso. 

— Nuostabu, - pasakė Losaduna. 

— Ne nuostabiau nei jūsiškai degantys akmenys, - atsakė Aila. - Tu- 
rime kelis atliekamus. Norėčiau jūsų urvui vieną palikti. Galbūt galėsime 
pademonstruoti per apeigas. 

— Taip! Bus puikus laikas, ir aš su džiaugsmu priimsiu jūsų dovaną ur- 
vui, - pasakė Losaduna. - Tik turime duoti kažką mainais. 

— Ladunis jau pažadėjo duoti mums visko, ko tik prireiks keliantis per 
ledyną ir toliau keliaujant. Jis skolingas man ateities pažadą, tačiau ir taip 
visko būtų davęs. Vilkai įsilaužė į mūsų slėptuvę ir surijo kelioninį mais- 
tą, - paaiškino Jondalaras. 

— Ketinate keliauti per ledyną su arkliais? - pasitikslino Losaduna. 

- Taip, žinoma, - patikino Atila. | 

— O kuo juos šersite? Be to, du arkliai išgers kur kas daugiau vandens 
nei du žmonės, iš kur imsite vandens, kai viskas aplinkui suledėję? - pasi- 
teiravo jis. 

Aila dirstelėjo į Jondalarą. 

— Galvojau apie tai, - atsakė jis. - Manau, savo valtį prikrausime sausos 
žolės. 

- Ir gal degančių akmenų? Jei ant ledo rasite vietą užkurti laužą. Nerei- 
kės jaudintis, kad malkos sušlaps, ir bus kur kas lengviau gabenti, - pasiūlė 
Losaduna. 


Tess 

Jondalaras atrodė susimąstęs, o paskui plati šypsena nušvietė jo veidą. 

— Būtų puiku! Sudėtume juos į valtį, ji slys ledu net sunkiai pakrauta, ir 
įsimestume kelis paprastus akmenis kaip pagrindą laužui. Taip ilgai dėl to 
nerimavau... Negalėsiu tau tinkamai atsidėkoti, Losaduna. 


Visai atsitiktinai Aila nugirdo apie ją kalbant kelis žmones. Vieni 
manė, kad jos neįprastas kalbėjimo būdas yra mamutojiškas akcentas, nors 
Solandija galvojo, kad tai nedidelis kalbos trūkumas. Ailai, kad ir kaip ji 
stengėsi, niekaip nepavyko teisingai ištarti kai kurių garsų, tačiau ji džiau- 
gėsi, kad niekas daugiau dėl to pernelyg nesirūpina. 

Per kelias kitas dienas Aila geriau susipažino su grupe losadunojie- 
čių, kurie gyveno prie karštųjų versmių, - žmonių grupė buvo vadinama 
„urvu“ nepriklausomai nuo to, ar gyveno urve, ar ne. Ypač Aila žavėjosi 
žmonėmis, su kuriais dalijosi erdve, - Solandija, Losaduna ir jų vaikais. 
Ji suvokė, kaip pasiilgo draugiškų, normaliai besielgiančių žmonių ben- 
drijos. Moteris Jondalaro žmonių kalba kalbėjo gana gerai, įmaišydama 
vieną kitą losadunojietišką žodį, tačiau jiedvi su Aila suprato viena kitą be 
vargo. 

Ją dar labiau pradėjo traukti prie to, kuris tarnauja, moters, kai suži- 
nojo, kad jiedvi domisi tuo pačiu dalyku. Nors Losaduna turėjo išmanyti 
apie augalus, žoles ir vaistus, didumą mokslo buvo perpratusi Solandija. 
Šita pora Ailai priminė Izą ir Krebą: Solandija gydė urvo žmonių nega- 
lias praktiniais augaliniais vaistais, o dvasių ir kitokių žalingų pasireiški- 
mų išvarymą palikdavo Losadunai. Losaduna Ailą sudomino istorijomis, 
legendomis ir mitais apie dvasių pasaulį — tai jai buvo uždrausta žinoti 
gyvenant gentyje, ir ji labai vertino šamano žinias. 

Vos pajutęs nuoširdų atvykėlės susidomėjimą Didžiąja Motina Žeme ir 
nematerialiu dvasių pasauliu, patyręs jos greitą protą ir nuostabų gebėjimą 
įsiminti, Losaduna nekantravo perduoti jai savo žinias. Netgi visko kaip 
reikiant nesuprasdama Aila netrukus atmintinai deklamavo ilgus legendų 
ir pasakojimų posmus, galėjo apsakyti tikslią apeigų ir ceremonijų eigą bei 


tvarką. Losaduna laisvai kalbėjo zelandoniškai, tačiau pasakojo ir sakinius 

dėliojo taip, kaip būdinga losadunojiečiams. Jis taip suartino kalbas, kad 
daugumos eilių ritmas ir metras sutapo, gal tik ne visada rimavosi. Dar 
labiau Ailą su Losaduna stulbino menki skirtumai ir daugybė panašumų 
tarp jo interpretacijų ir moters įgytos mamutojų išminties. Losaduna no- 
rėjo daug ką išsiaiškinti, ir Aila pasijuto ne tik mokine, kaip kad buvo su 
Mamuta, bet ir savotiška mokytoja, aiškinančia rytų papročius, bent jau 
tuos, kuriuos ji žinojo. 

Jondalaras taip pat džiaugėsi urvo žmonėmis ir suprato, kaip ilgėjosi 
draugijos. Jis gana daug laiko leido su Laduniu ir kitais medžiotojais, ta- 
čiau Solandiją nustebino vaikams rodomas jo dėmesys. Jondalarui tikrai 
patiko vaikai, tačiau iš tikrųjų ne tiek pačios atžalos jį domino, kiek mo- 
ters elgesys su mažaisiais. Ypač matydamas ją žindant kūdikį zelandonie- 
tis trokšdavo, kad ir Aila turėtų mažylį. Tikėjosi, kad ji kada pagimdys jo 
dvasių vaiką, bet bent jau jo židinio sūnų ar dukrą. 

Solandijos jauniausiasis, Mikeris, panašius jausmus kėlė ir Ailai, tačiau 
ji toliau kas rytą gėrė ypatingąją Izos arbatą. Pasakojimai apie ledyną, kurį 
jiems teks kirsti, taip baugino, kad ji nė nesvarstė dabar su Jondalaru pra- 
dėti kūdikį. 

Jondalaras džiaugėsi, kad Aila nesilaukia kūdikio keliaujant, tačiau 
buvo kupinas sumišų jausmų. Jis nerimavo, kad Didžioji Motina Žemė vis 
nepalaimina Ailos kūdikiu, jautėsi lyg kaltas dėl to. Vieną popietę jis savo 
nuogąstavimus išsakė Losadunai. 

— Motina nuspręs, kada tinkamas laikas, - atsakė vyras. - Galbūt ji 
supranta, kokia sudėtinga jūsų kelionė. Beje, ateina laikas jos pagerbimo 
apeigoms. Tada galėsi paprašyti, kad ji padovanotų Ailai kūdikį. 

— Gal tu ir teisus, - atsakė Jondalaras. - Tikrai nepakenks, - jis men- 
kinamai nusijuokė. - Vienas žmogus man kartą sakė, kad aš esu Motinos 
numylėtinis, ir ji neatsakys man nieko, ko prašysiu, - Jondalaras suraukė 
kaktą. - O Tonolanas vis tiek mirė. 

— Ar tu tikrai prašei Motinos neleisti jam numirti? — pasitikslino Lo- 
saduna. 

— Na, ne. Viskas nutiko per greitai, - pripažino Jondalaras. - Tas liūtas 
ir mane sumaitojo. 

— Kartais pagalvok apie tai. Pabandyk prisiminti, ar tikrai kada tiesiai 


jos ko nors prašei, ar ji įvykdė, ar atmetė tavo prašymą. Šiaip ar taip, šnek- 

telsiu su Laduniu ir taryba apie Motinos pagerbimo ceremoniją, - tarė 
Losaduna. - Noriu pabandyti kaip nors padėti Madenijai, o pagerbimo 
ceremonija gali būti kaip tik tai, ko reikia. Ji nesikelia iš patalo. Ji neatė- 
jo netgi paklausyti jūsų pasakojimų, o Madenija tikrai mėgo istorijas apie 
keliones. 

— Koks baisus jai kliuvo išbandymas, - sudrebėjo Jondalaras. 

— Taip. Vyliausi, kad iki šiol jai pagerės. Svarsčiau, gal padėtų apsiva- 
lymo apeigos prie karštųjų versmių, - kalbėjo vyras, bet akivaizdžiai ne- 
laukė Jondalaro atsakymo. Jis jau paskendo mintyse ir ėmė galvoti apie 
apeigas. Staiga jis pakėlė galvą: - Gal žinai, kur Aila? Manau, pakviesiu ją 
prisijungti. Ji galėtų padėti. 


- Losaduna viską paaiškino. Labai įdomus šitas planuojamas ritualas, — 
tarė Aila, — tačiau nesu tokia tikra dėl Motinos pagerbimo ceremonijos. 

- Ji yra svarbi, - suraukė antakius Jondalaras. - Dauguma žmonių jos 
laukia. 

„Jei ji dėl to nesidžiaugia, - svarstė jis, - ar tai padės?“ 

— Galbūt, jei daugiau apie tai žinočiau, aš irgi laukčiau. Turiu tiek daug 
išmokti, o Losaduna nusiteikęs mane mokyti. Norėčiau kiek čia pabūti. 

— Turime greitai išeiti. Jei dar gaišime, ateis pavasaris. Pasiliksime Mo- 
tinos pagerbimo ceremonijoje, o tada išvyksime, - pasakė Jondalaras. 

— Beveik norėčiau pasilikti čia iki kitos žiemos. Taip pavargau ke- 
liauti, - pasiskundė Aila. Ji garsiai neišsakė savo kitos nerimą keliančios 
minties : „Šie žmonės pasiruošę mane pripažinti; nežinau, ar tavo žmonės 
pripažins. 

— Aš taip pat pavargau keliauti, tačiau perėjus ledyną liks nedaug kelio 
iki mano namų. Sustosime aplankyti Dalanaro, kad jis žinotų, jog aš grį- 
žau, o likusį kelią įveikti bus vieni juokai. 

Aila pritariamai linktelėjo, tačiau ją kamavo nuojauta, kad jiems liko 


dar ilgas kelias, ir pasakyti yra lengviau nei padaryti. 


— Ar nori, kad ką nors padaryčiau? - pasiteiravo Aila. 

— Dar nežinau, - atsakė Losaduna. - Tokiomis aplinkybėmis jaučiu, 
kad su mumis turėtų būti moteris. Madenija supranta, kad aš esu tas, kuris 
tarnauja Motinai, bet vis dėlto esu vyras, o šiuo metu vyrų ji bijo. Tikiu, 
kad jai būtų labai naudinga apie tai pasikalbėti, o kartais lengviau pra- 
šnekti esant atjaučiančiam nepažįstamajam. Dauguma nuogąstauja, kad 
žmonės visam laikui įsimins gilias jiems atskleistas paslaptis, be to, būna, 
kad kaskart matydami žmogų, kuriam atsivėrė, jie vėl prisimena skausmą 
ir pyktį. 

— Ar ko nors neturėčiau minėti ar daryti? 

— Tuesi iš prigimties jautri ir pati viską suprasi. Taip pat turi retą, įgim- 
tą gabumą naujoms kalboms. Aš nuoširdžiai stebiuosi, kaip greitai išmo- 
kai kalbėti losadunojietiškai, ir tuo džiaugiuosi Madenijos labui, - pasakė 
Losaduna. 

Giriama Aila pasijuto nejaukiai ir nusigręžė. Jai tai neatrodė ypač 
nuostabu. 

- Jūsų kalba labai panaši į zelandoniečių, - atsakė ji. 

Vyras pamatė jos sutrikimą ir daugiau apie tai nekalbėjo. Abu pakėlė 
akis, kai atėjo Solandija. 

— Viskas paruošta, - pasakė ji. - Pasiimsiu vaikus ir paruošiu šitą vietą 
jums. Aila, ar neprieštarausi, jei pasiimsiu ir Vilką? Mažylis taip prie jo 
prisirišo, su Vilku jis visada turi ką veikti, - moteris sukikeno. - Kas būtų 
pamanęs, kad kada prašysiu, jog vilkas ateitų prižiūrėti mano vaikų? 

— Manau, bus net geriau, jei Vilkas eis su tavimi, - pasakė Aila. - Ma- 


denija jo nepažįsta. 


r 


KELIONĖ PER LYGUMAS 


— Vadinasi, galime eiti jos atsivesti? - paklausė Losaduna. 

Eidama šalia vyro link būsto, kuriame gyveno Madenija su motina, Aila 
pastebėjo, kad ji aukštesnė už Losaduną. Prisiminė, kad iš pirmo žvilgsnio 
liko įspūdis, jog jis mažas ir drovus. Ji stebėjosi, kaip smarkiai pasikeitė 
jos nuomonė. Nors jis tikrai buvo nedidukas ir santūrus, augumo pridėjo 
šviesus protas, o romus orumas slėpė gilų jautrumą ir stiprią dvasią. 

Losaduna pagremžė į kietą žaliaminę odą, ištemptą tarp laibų baslių. 
Vyresnė moteris pastūmė odą ir įleido juos į vidų. Ji susiraukė pamačiusi 
Ailą ir nemaloniai ją nudelbė, akivaizdžiai buvo nepatenkinta, kad atėjo 
ir svetimšalė. 

Kartėlio ir pykčio kupina motina nelaukė: 

— Ar tą žmogų jau surado? Tą, kuris pavogė mano vaikaičius, dar netu- 
rėjusius progos gimti? 

— Karolio paieškos tavo vaikaičių nesugrąžins, Verdegija. Ne tai dabar 
man kelia rūpestį. Man rūpi Madenija. Kaip ji? - pasiteiravo Losaduna. 

— Nesikelia iš patalo ir vargiai ką bevalgo. Ji nesikalba net su manimi. 
O buvo toks mielas vaikas, išaugo į gražią moterį. Būtų be vargo susiradusi 
porą, bet Karolis ir jo sėbrai ją pražudė. 

— Kodėl manai, kad ji pražuvusi? — pasiteiravo Aila. 

Vyresnioji nudelbė Ailą tarsi paskutinę kvailę. 

- Ar šita moteris ką nors žino? - Losadunos paklausė Verdegija, o pas- 
kui atsisuko į Ailą. - Madenija neturėjo netgi pirmojo ritualo. Ji sutepta, 
pražudyta. Motina niekad jos nebepalaimins. 

— Nebūk tokia tikra. Motina nėra tokia neatlaidi, - pasakė vyras. - Ji 
žino, kas nutinka jos vaikams, ji parūpina priemonių, randa būdų jiems 
padėti. Madeniją galima apvalyti, atgaivinti. Ji vis dar gali patirti pirmojo 
malonumo ritualą. 

— Iš to nebus jokios naudos. Ji atsisako turėti ką bendra su vyrais, ne- 
nori netgi pirmojo ritualo, - atsakė Verdegija. - Visi mano sūnūs išėjo gy- 
venti su savo poromis; visi sakė, kad mūsų urve nėra vietos tokiai daugybei 
naujų šeimų. Madenija - mano paskutinis vaikas, mano vienintelė duktė. 
Nuo tada, kai mirė mano vyras, laukiau, kada ji čia atsives savo porą, kada 
atsiras vyras, kuris aprūpins jos pagimdytus vaikus, mano vaikaičius. Da- 
bar čia nebus jokių vaikaičių. Viskas dėl to... žmogėno, - pratrūko ji, - ir 


niekas nieko nedaro. 

— Juk žinai, kad Ladunis laukia Tomasio atsakymo, - pastebėjo Losa- 
duna. 

— Tomasio! - spjaute išspjovė vardą Verdegija. - Kas iš jo gero? Tai jo 
urve veisiasi tokie... tokie žmogėnai. 

— Suteik jiems progą. Vis dėlto nereikia laukti, kad galėtume padėti 
Madenijai. Kai ji bus apvalyta ir atsinaujinusi, gal persigalvos dėl pirmojo 
ritualo. Privalome bent jau pabandyti. 

— Mėginkit sau, bec ji nesikelia, - atsakė moteris. 

— Gal galime ją padrąsinti? - paklausė Losaduna. - Kur ji? 

- Štai Čia, už užuolaidos, - pasakė Verdegija, rodydama į uždarą erdvę 
prie akmeninės siėnos. 

Losaduna priėjo ir atitraukė užuolaidą, kad į užtamsintą nišą patektų 
šviesos. Mergaitė pataluose prisidengė ranka, kad nuo jos apsisaugotų. 

— Madenija, kelkis, - švelniai, bet tvirtai pasakė Losaduna. Mergaitė 
nusisuko. - Padėk man, Aila. 

Dviese jie padėjo jai atsisėsti, o paskui pastatė ant kojų. Madenija nesi- 
priešino, bet ir nerodė jokių pastangų. Aila su Laduniu išvedė ją iš uždaros 
patalpos, o paskui ir iš urvo. Mergaitė, regis, nė nepastebėjo šalčio, sniegu 
padengtos žemės, ėjo basa. Jie vedė ją link didelės kūgiškos palapinės, ku- 
rios Aila anksčiau nebuvo mačiusi. Ji buvo paslėpta už urvo šono, atitverta 
akmenimis ir krūmais, pro dūmų angą viršuje kilo garai. Orą persmelkė 
stiprus sieros kvapas. 

Visiems suėjus į vidų Losaduna užtraukė angą odos uždangalu ir užri- 
šo. Jie atsidūrė nedideliame prieangyje, kuris nuo kitų patalpų buvo atskir- 
tas sunkia odos užuolaida. „Mamuto kailis“, - pagalvojo Aila. Nors lau- 
ke stingdė šaltis, viduje buvo šilta. Palapinė dvigubomis sienelėmis buvo 
pastatyta virš karšto šaltinio, iš kurio ir sklido šiluma. Nepaisant garų, 
sienos buvo gana sausos. Nors šiek tiek drėgmės kaupėsi ir nuožulniomis 
sienelėmis link apatinio pakloto krašto ritosi lašeliai, daugiausia garų kon- 
densavosi išorinės sienos vidinėje pusėje, kur šalta išorė susidūrė su garų 
prisotinta vidaus šiluma. Izoliuotame tarpe buvo šilčiau, todėl vidinis pa- 
mušalas buvo beveik sausas. 

Losaduna liepė joms nusirengti. Madenija nesureagavo, todėl jis Ailai 
liepė ją nurengti. Kai Aila pabandė ją nurengti, jaunoji moteris įsitvėrė į 


drabužius ir paklaikusiomis akimis įsistebeilijo į tą, kuris tarnauja Motinai. 

— Pamėgink ją nurengti, tačiau, jei nesileis, atvesk su drabužiais, - pa- 
sakė Losaduna ir dingo už sunkios užuolaidos, išleisdamas garų tumulą. 
Kai vyras išėjo, Ailai pavyko nuvilkti mergaitei drabužius, paskui ji greitai 
nusirengė pati ir nusivedė Madeniją į patalpą už užuolaidos. 

Erdvę viduje temdė garų debesis. Šiltas rūkas išsklaidė patalpos apy- 
braižas ir slėpė detales, tačiau Ailai pavyko greta iš žemės trykštančio karš- 
to, garuojančio šaltinio įžiūrėti akmenimis išklotą baseiną. Juos jungianti 
anga buvo užkimšta raižytu mediniu kamščiu. Kitoje baseino pusėje buvo 
įtaisytas išskobtas rąstas, per kurį iš gretimo upelio tekėjo šaltas vanduo. 
Dabar jis buvo pakeltas ir nukreiptas į kitą pusę, kad vanduo netekėtų į 
baseiną. Kai tumulais besiveržiantys garai prasisklaidė, Aila pastebėjo, kad 
palapinės vidus ištapytas gyvūnais, daugiausia besilaukiančiomis patelė- 
mis, taip pat paslaptingais trikampiais, apskritimais, trapecijomis ir kito- 
mis geometrinėmis figūromis. Dalis piešinių nuo drėgmės buvo išblukę. 
Aplink baseiną, beveik visur iki pat palapinės kraštų, ant apatinio pakloto 
buvo patiesti stori velti muflonų vilnos kilimėliai, nuostabiai minkšti ir šil- 
tučiai. Jie buvo pažymėti formomis ir linijomis, kurios vedė link seklesnės 
kairiosios baseino pusės. Po vandeniu prie sienos gilesnėje dešinėje pusėje 
buvo matyti akmeniniai suoleliai. Prie baseino krašto kilo plūktos žemės 
paaukštinimas, ant jo mirguliavo trys akmeninės lempelės - dubenėliai 
su lydytais taukais ir kažkokia kvapnia viduryje plūduriuojančia dagtimi. 
Lempelės supo nedidelę išraiškingų formų moters figūrėlę. Aila atpažino, 
jog figūrėlė vaizduoja Didžiąją Motiną Žemę. 

Centre, priešais žemės altorių esantis kone tobulas ugniavietės apskri- 
timas buvo rūpestingai išklotas beveik vienodo dydžio ir formos apvaliais 
akmenėliais. Iš garuojančio rūko išniręs Losaduna paėmė nedidelę greta 
vienos lempelių gulėjusią lazdelę. Viename lazdelės gale buvo tamsios me- 
džiagos gumulas, kurį vyras palaikė virš liepsnos. Jis greitai užsiliepsno- 
jo, o iš kvapo Aila suprato, jog gumulas buvo įmerktas į degurą. Liepsną 
apgaubęs rankomis Losaduna prinešė mažą deglą prie sukrauto laužo ir 
uždegė prakurus. Nuo laužo sklido stiprus, tačiau malonus aromatas, kuris 
slopino sieros kvapą. 

- Sekite paskui mane, - pasakė vyras. 

Tada, pirmiausia pastatęs kairiąją pėdą ant vieno vilnos kilimėlių tarp 
dviejų lygiagrečių linijų, jis pradėjo eiti aplink baseiną tiksliai nurodytu 

keliu. Madenija spūdino iš paskos nė žiūrėdama, kur stato kojas, tačiau 
Aila stebėjo Losaduną ir tiksliai sekė jo pėdomis. Jie apsuko visą ratą 
aplink baseiną ir karštąjį šaltinį, peržengė per šalto vandens lataką ir per 
gilų nuotekų griovį. Pradėjus eiti antrą ratą, Losaduna monotonišku balsu 
ėmė giedoti, į Motiną kreipėsi įvairiais vardais ir titulais: 

— O, Duna, Didžioji Motina Žeme, didžioji mielaširdingoji davėja, 
didžioji visų Motina, pradžių pradžia, pirmoji Motina, tu, kuri palaimini 
visas moteris, labiausiai užjaučiančioji Motina, išgirs<k mūsų maldą... - vy- 
ras vis kartojo tuos žodžius aplink baseiną sukdamas antrąjį ratą. 

Kairiąją koją pastatęs tarp lygiagrečių linijų ant pirmojo kilimėlio, kad 
pradėtų trečią ratą, vyras tarė: „Labiausiai užjaučiančioji Motina, išgirsk 
mūsų meldimą“, bet toliau nebekartojo, pradėjo sakyti ką kita: 

- O, Duna, Didžioji Motina Žeme, vienas iš tavo vaikų buvo sužeistas. 
Vienas iš tavųjų buvo išniekintas, vienas iš tavųjų turi būti apvalytas ir vėl 
tapti tyras, kad gautų tavo palaiminimą. Didžioji mielaširdingoji davėja, 
vienai iš tavo dukterų reikia tavo pagalbos. Ji turi būti išgydyta. Ji turi pa- 
sitaisyti. Lai ji atsinaujina, didžioji visų Motina, ir padėk jai pažinti tavo 
dovanos džiaugsmus. Padėk jai, pradžių pradžia, patirti tavąjį pirmojo 
malonumo ritualą. Padėk jai, pirmoji Motina, sulaukti tavo palaiminimo. 
Labiausiai užjaučiančioji, padėk Madenijai, Verdegijos dukrai, losaduno- 
jietei iš žemės vaikų, kurie gyvena greta didžiųjų kalnų. 

Žodžiai ir apeigos Ailą sujaudino ir pakerėjo. Jai dingojosi, jog Made- 
nija kiek susidomėjo, ir dėl to labai apsidžiaugė. Užbaigęs trečiąjį ratą Lo- 
saduna vėl atidžiai statydamas pėdas ir kartodamas maldą nuvedė jas prie 
žemės altoriaus. Ten aplink mažą Motinos figūrėlę liepsnojo trys lempe- 
lės. Prie kitos lempelės gulėjo į peilį panašus iš kaulo išskobtas daiktas. Jis 
buvo gana platus, dviašmenis, kiek suapvalintu galiuku. Losaduna paėmė 
peilį ir nusivedė jas prie laužo. 

Visi trys vienas šalia kito susėdo prie ugnies, veidu į baseiną. Made- 
nija sėdėjo viduryje. Vyras į laužą pridėjo šalia gulėjusių rudų degančių 
akmenų. Paskui iš nišos žemės pakylos šone jis paėmė dubenėlį. Indas 
buvo pagamintas iš akmens, kuris tikriausiai iš pat pradžių buvo dubenė- 
lio formos, tačiau dar pagilintas tašant sunkiu akmeniniu kūju. Indo du- 


gnas buvo pajuodęs. Iš nišoje buvusio nedidelio vandenmaišio Losaduna 

į dubenėlį įpylė vandens, iš nedidelio krepšelio įbėrė džiovintų lapelių ir 
akmeninį indą padėjo tiesiai ant karštų anglių. 

Tada lygiame smulkios, sausos žemės plote tarp vilnos kilimėlių Losa- 
duna kaulo peiliu įrėžė žymę. Staiga Aila suprato, kas tas kaulinis įrankis — 
ir mamutojai panašius įrankius naudoja ženklams žemėje rašyti: žymi taš- 
kus ir lažybų rezultatus lošdami, planuoja medžioklę, o pasakotojas peiliu 
piešia įvairius piešinius. Losadunai toliau raižant ženklus Aila suprato, kad 
peilis jam padeda pasakoti istoriją, tačiau ji nebuvo skirta žmonėms pra- 
linksminti. Jis viską pasakojo monotoniška giesme, taip panašia į maldą, 
o norimoms vietoms pabrėžti ir sustiprinti piešė paukščius. Aila netruko 
suprasti, kad pasakojimas yra alegorizuota Madenijos užpuolimo istorija, 
o paukščiai simbolizuoja žmones. 

Jaunoji moteris, kuri dabar neabejotinai reagavo į veiksmą, pasakojime 
buvo sutapatinta su jauna paukšte, ir staiga garsiai sriūbaudama pradėjo 
raudoti. Plokščiąja peilio puse tas, kuris tarnauja Motinai, nuvalė visą pie- 
šinį. 

- Viskas dingo! To niekada nebuvo, - pasakė jis ir nupiešė vienintelę 
paukštę. - Ji vėl vientisa, tokia, kokia buvo iš pat pradžių. Motinai pade- 
dant taip ir bus, Madenija, viskas pradings, tarsi niekada nieko ir nebuvo. 

Garų pilnoje palapinėje pasklido mėtų ir dar vienas žinomas aštrus 
aromatas, kurio Aila kol kas negalėjo atpažinti. Losaduna patikrino ant 
anglių garuojantį vandenį, tada pasėmė jo pilną puodelį. 

— Išgerk šitai, - pasakė jis. 

Madenija buvo užklupta netikėtai ir nespėjusi nė pagalvoti ar paprieš- 
tarauti nurijo gėrimą. Jis pasėmė dar vieną puodelį Ailai, kitą sau, paskui 
atsistojo ir nuvedė jas į baseiną. 

Losaduna lėtai, bet nedvejodamas brido į garuojantį vandenį. Ma- 
denija sekė paskui jį, o Aila drąsiai žengė paskui Madeniją. Įkišusi koją 
į vandenį viešnia greitai ją ištraukė. Vanduo buvo karštas! „Šitas vanduo 
beveik toks karštas, kad jame galima ką nors virti“, - pagalvojo ji. Tiktai 
stipriai sutelkusi valią ji prisivertė vėl įkišti koją į baseiną, tačiau teko kiek 
pastovėti, kol įstengė žengti kitą žingsnį. Aila dažnai plaukiojo ir maudėsi 
šaltuose upių, upelių ar duburių vandenyse, netgi tokiuose lediniuose, jog 
tekdavo pralaužti ledo plutelę. Moteris prausdavosi ir prie laužo sušildytu 


vandeniu, tačiau ji niekada nebuvo bridusi į karštą vandenį. 


667 A 


JEAN M. AUEL 


Nors Losaduna vedė jas į baseiną lėtai, kad kūnas priprastų prie karš- 
čio, Aila kur kas ilgiau užtruko, kol pasiekė akmenines sėdynes. Atsisėdusi 
ji pajuto, kaip užliejo raminanti šiluma. Kai panėrus giliau vanduo pasiekė 
smakrą, ji pradėjo atsipalaiduoti. „Nėra taip blogai, kai pripranti, - pagal- 
vojo ji. - Tiesą sakant, šiluma - tai gėris. 

Viešniai jaukiai įsitaisius ir pripratus prie vandens, Losaduna pamokė 
ją sulaikyti kvapą ir po vandeniu panerti visa galva. Kai ji šypsodamasi 
išniro, jis liepė tą patį padaryti ir Madenijai. Paskui paniro pars, iškilo ir 
išvedė jas iš baseino. Vyras nuėjo į užuolaida uždengtą prieangį ir paėmė 
medinį dubenį su kūpsančia tiršta, blyškiai gelsva medžiaga, primenan- 
čia sunkias putas. Losaduna padėjo indą ant tankaus plokščių akmenėlių 
grindinio. Jis pasėmė saują putų, ištepė jomis savo kūną, paskui liepė Ailai 
ištrinti Madeniją, išsitrinti pačiai ir nepamiršti plaukų. 

Trindamasis minkštomis, lipniomis putomis vyras kažką niūniavo, 
tačiau Ailai pasirodė, kad šitas niūniavimas nėra apeigų dalis, o būdas iš- 
reikšti pasitenkinimą. Ji jautėsi truputį apsvaigusi, spėliojo, ar tai gali būti 
gėrimo poveikis. 

Sunaudojęs visas putas Losaduna paėmė medinį dubenėlį, nuėjo prie 
baseino, prisėmė vandens, tada sugrįžo prie akmenimis grįsto ploto, apsi- 
liejo vandeniu ir nusiplovė kūną. Jis užsipylė dar du dubenis vandens, pas- 
kui nuliejo pirmiausia Madeniją, po to Ailą. Vanduo nutekėjo tarp grindi- 
nio akmenų. Tada tas, kuris tarnauja Motinai, niūniuodamas, be žodžių, 
vėl nusivedė jas į baseiną. 

Šitaip sėdėdama ir mirkdama, kone plūduriuodama mineralų pilname 
vandenyje Aila pasijuto visiškai atsipalaidavusi. Karštas baseinas priminė 
jai mamutojų garines, tačiau čia buvo dar geriau. Kai Losaduna nusprendė, 
kad jau pakanka, jis nubrido į gilųjį baseino galą ir ištraukė medinį kamštį. 
Vandeniui pradėjus tekėti giliu nurekamuoju grioviu vyras pradėjo garsiai 
šaukti ir išgąsdino Ailą: 

- Nešdinkitės, blogio dvasios! Apvalantys Motinos vandenys, nusineš- 
kite visus Karolio ir jo pakalikų prisilietimų pėdsakus. Nešvarumai, nute- 
kėkite su vandeniu, palikite šią vietą. Kai šis vanduo ištekės, Madenija bus 
apvalyta, vėl taps tyra. Motinos galia ją atnaujino, ji vėl tokia, kokia buvo! 

Visi išbrido iš vandens, ir nesustodamas apsirengti Losaduna išvedė jas 


į lauką. Jie buvo tokie įkaitę nuo karšto vandens, kad šaltas vėjas ir ledinė 

žemė tik maloniai gaivino nuogą odą. Lauke žmonių buvo nedaug, be to, 
jie nekreipė į praeinančiuosius dėmesio arba išvydę juos nusisukdavo. Aila 
staiga nemaloniai pasijuto prisiminusi tą kartą, kai žmonės žvelgė tiesiai 
į ją, bet nenorėjo jos matyti. Šįkart viskas buvo kitaip nei po genties pra- 
keiksmo. Buvo akivaizdu, kad šitie žmonės tikrai juos mato. Jie tik apsi- 
meta nematantys labiau dėl mandagumo nei dėl draudimo. Eidami Losa- 
duna, Aila ir Madenija greitai atvėso, todėl džiaugėsi apeigų erdvėje radę 


minkštas, sausas antklodes apsisausti ir karštos mėtų arbatos. 


Apglėbusi puodelį Aila pažvelgė į savo rankas. Oda buvo susiraukšlė- 
jusi, tačiau visiškai švari! Pradėjusi šukuotis kauliniu įnagiu su keliais dan- 
timis ji pastebėjo, kad plaukai net gurgžda slysdami tarp pirštų. 

— Kas buvo tos lipnios, minkštos putos? — pasiteiravo ji. — Išvalo kaip 
muilo šaknis, tačiau kur kas geriau. 

- Solandija jas gamina, - atsakė Losaduna. - Berods, iš medžio pelenų 
ir riebalų, tačiau geriau jos paklausk. 

Baigusi šukuotis Aila pradėjo šukuoti Madenijos plaukus. 

— Kaip padarei tokį karštą vandenį? 

Vyras nusišypsojo. 

- Tai Motinos dovana losadunojiečiams. Čia trykšta keletas karštųjų 
šaltinių. Vienuose maudosi kas tik nori bet kuriuo metu, tačiau kiti yra 
šventi. Mes nusprendėme, kad šitas yra centrinis, tas, iš kurio kyla kiti, to- 
dėl jis yra pats švenčiausias. Dėl to šitas urvas labiausiai gerbiamas. Štai 
kodėl taip sunku šį urvą palikti. Bet jis toks perpildytas, kad grupė jaunų 
žmonių rimtai svarsto įkurti naują urvą. Žemėliau, kitapus upės, yra vieta, 
kuri jiems patiktų, bet ten jau plokščiagalvių teritorija arba ji labai netoli, 
todėl jie dar nenusprendė, ką darys. 

Aila linktelėjo. Jautėsi tokia sušilusi ir atsipalaidavusi, kad nenorėjo 
pajudėti. Ji pastebėjo, kad Madenija taip pat labiau atsipalaidavusi, nebe - 
tokia sustingusi ir užsidariusi savyje. 


— Kokia nuostabi dovana yra tie įkaitinti vandenys! - tarė Aila. 

— Svarbu, kad išmoktume vertinti visas Motinos dovanas, - pasakė vy- 
ras. - O ypač - malonumų dovaną. 

Madenija suakmenėjo. 

— Jos dovana yra melas! Jokio malonumo, tik skausmas! - ji pirmą kar- 
tą iš tikrųjų prabilo. - Kad ir kaip jų maldavau, jie nesiliovė. Jie tik juokėsi, 
ir kai vienas baigdavo, pradėdavo kitas! Norėjau mirti, - pasakė ji ir pra- 
dėjo raudoti. | 

Aila atsistojo ir apkabino mergaitę. 

— Man buvo pirmas kartas, o jie nesiliovė! Jie nesiliovė, - vis verkė Ma- 
denija. - Joks vyras manęs daugiau nepalies! 

— Tu turi teisę pykti. Turi teisę verkti. Jie su tavimi siaubingai pasielgė. 
Žinau, kaip tu jautiesi, - pasakė Aila. 

Jaunoji moteris atsitraukė. 

— Iš kur gali žinoti, kaip aš jaučiuosi? - kupina kartėlio ir pykčio svie- 
dė ji. 

— Kažkada ir aš jaučiau tik pažeminimą ir skausmą, - atsakė Aila. 

Jaunoji moteris nustebo, tačiau Losaduna linktelėjo, tarsi staiga kažką 
supratęs. 

— Madenija, - švelniai tarė Aila, - kai buvau maždaug tavo amžiaus, 
gal kiek jaunesnė, tačiau netrukus po to, kai prasidėjo mano mėnulio lai- 
kas, aš taip pat buvau išprievartauta. Toks buvo ir mano pirmas kartas. 
Nežinojau, kad turi būti malonu. Jaučiau vien tik skausmą. 

— Tačiau tave prievartavo tik vienas vyras? - pasiteiravo Madenija. 

- Tiktai vienas, tačiau jis to iš manęs reikalavo daugybę kartų, o aš to 
nekenčiau! - tarė Aila, pati nustebinta užsilikusio pykčio. 

— Daug kartų? Netgi pirmą kartą išprievartavęs? Kodėl niekas jo nesu- 
stabdė? — nustebo Madenija. 

- Visi manė, kad jis turi tokią teisę. Žmonės galvojo, kad aš neturė- 
čiau jausti tokio pykčio ir neapykantos, jie nesuprato, kodėl man skauda. 
Pradėjau manyti, kad kažkas su manimi negerai. Po kiek laiko skaudėti 
nustojo, tačiau nebuvo ir malonu. Tai nebuvo daroma dėl malonumo. Tas 
vyras taip elgėsi tam, kad mane pažemintų, o aš vis jaučiau neapykantą. 
Tačiau... man nustojo rūpėti. Nutiko kažkas nuostabaus. Kad ir ką jis darė, 
aš galvojau apie ką nors kita, gero, ir nekreipiau į jį dėmesio. Negalėdamas 


manęs priversti ką nors jausti, netgi pykti, man regis, jis pats pasijuto pa- 

žemintas ir galiausiai liovėsi. Tuomet aš nenorėjau, kad joks kitas vyras 
mane liestų. 

- Joks vyras manęs daugiau nepalies! - pabrėžė Madenija. 

— Ne visi vyrai yra tokie kaip Karolis ir jo gauja, Madenija. Kai kurie 
yra kaip Jondalaras. Tai jis išmokė mane patirti Motinos dovanos džiaugs- 
mus ir malonumus. Prisiekiu, tai nuostabi dovana. Suteik sau progą sutikti 
tokį vyrą kaip Jondalaras, ir tu taip pat išmoksi džiaugtis. 

Madenija papurtė galvą. 

— Ne! Ne! Tai siaubinga! 

- Žinau, kad buvo siaubinga. Netgi geriausias dovanas galima netin- 
kamai panaudoti, gėrį paversti blogiu. Vieną dieną panorėsi būti motina. 
Negalėsi tapti motina, Madenija, jei nesidalysi Motinos dovana su vyru, - 
pasakė Aila. 

Madenija verkė, jos veidas buvo šlapias nuo ašarų. 

— Nekalbėk taip. Nenoriu to girdėti. 

- Žinau, kad nenori, bet tai tiesa. Neleisk Karoliui sugadinti tą gėrį, 
kuris tavęs laukia. Neleisk jam atimti iš tavęs galimybės būti motina. Ap- 
turėk pirmąjį ritualą ir sužinosi, kad tai neturi būti siaubinga. Aš galiausiai 
sužinojau, nors nebuvo jokio susirinkimo, jokių apeigų jam švęsti. Motina 
rado būdą suteikti man tą džiaugsmą. Ji atsiuntė man Jondalarą. Dovana 
yra kur kas daugiau nei malonumai, Madenija, kur kas daugiau, jeigu ja 
dalijamasi su rūpesčiu ir meile. Jei skausmas pirmąjį kartą buvo ta kaina, 
kurią man teko sumokėti, su džiaugsmu daug kartų ją sumokėčiau už mei- 
lę, kurią pažinau. Tu tiek daug iškentėjai, tikriausiai Motina taip pat pado- 
vanos tau ką ypatinga, jei suteiksi jai galimybę. Tiesiog pagalvok apie tai, 
Madenija. Nesakyk „ne“ nepagalvojusi. 

Aila pabudo kaip niekada pailsėjusi ir atsigavusi. Ji tingiai pati sau nu- 
sišypsojo ir siekė Jondalaro, tačiau jis jau buvo atsikėlęs ir išėjęs. Truputį 
nusivylusi ji galiausiai prisiminė, kad Jondalaras ją pažadinęs priminė, jog 


eina medžioti su Ladunio vyrais, ir paklausė, ar ji tikrai nenori eiti kartu. 

Kaip ir išvakarėse, Aila atsisakė, nes tą dieną turėjo kitų planų, todėl liko 
gulėti, mėgavosi reta prabanga vėl susisukti šiltuose kailiuose. 

Vis dėlto Aila nusprendė keltis. Ji pasirąžė, rankomis perbraukė per 
plaukus, džiaugėsi jų šilkiniu švelnumu. Solandija pažadėjo Ailai pamo- 
kyti gaminti tokias putas, kuriomis nusipraususi ji jautėsi tokia švari, o 
plaukai buvo neįtikėtinai minkšti. 

Pusryčiams buvo tas pats, ką žmonės čia valgė kiekvieną dieną, - sul- 
tinys su išmirkyta džiovinta gėlavandene žuvimi, metų pradžioje sugauta 
Didžiojoje Motinoje Upėje. 

Jondalaras minėjo, kad urvui stinga maisto atsargų, todėl vyrai ir eina 
medžioti, nors žmonėms labiausiai trūko ne mėsos ar žuvies. Niekas neba- 
davo, maisto tikrai buvo užtektinai, valgyti jie turėjo pakankamai, tačiau 
žiemai artėjant prie pabaigos ėjo įvairūs kiti maisto produktai. Visiems pa- 
bodo džiovinta žuvis ir mėsa. Netgi šviežia mėsa būtų pajvairinimas, nors 
stovyklos poreikių visiškai nepatenkintų. Žmonės buvo išsiilgę žalėsių, 
ūglių ir daržovių, šviežių vaisių, pirmųjų pavasario dovanų. Aila paskubo- 
mis apėjo teritoriją aplink urvą, tačiau losadunojiečiai rinkdavo pioduktus 
kiaurus metus, ir viskas buvo švariai nurinkta. Urve dar buvo pakankamai 
riebalų atsargų. Vadinasi, žmonėms pakako baltymų, kad nebadautų, ir 
jie gaudavo užtektinai kalorijų, tad buvo gana sveiki, nes paprastai riebalų 
būdavo dedama į vakare valgomas sriubas. 

Kitos dienos puota Motinos šventės proga nenustebins patiekalų įvairo- 
ve. Aila jau nusprendė paaukoti visą savo druską ir kai kurias žoleles mais- 
tui paskaninti, suteikti jam kvapnumo ir papildyti vertingomis maistinėmis 
medžiagomis: organizmui jau trūko vitaminų bei mineralų, todėl norėjosi 
kitokių patiekalų. Solandija parodė nedideles atsargas raugintų gėrimų, dau- 
giausia iš beržų sulos, kurie kartkartėmis suteikdavo šventinę nuotaiką. 

Iš dalies riebalų atsargų Solandija nusprendė pagaminti naują muilo 
partiją. Ailai susirūpinus, kad jos sunaudos maisto atsargas, Solandija atsa- 
kė, kad Losaduna mėgsta naudoti muilą per apeigas, ir tvirtino, kad ir šios 
puikios priemonės atsargos jau beveik išsekusios. Kol vyresnioji moteris 
pasirūpino savo vaikais ir viską paruošė, Aila su Vilku išėjo į lauką pažiūrė- 
ti, kaip laikosi Yhaha su Lenktynininku. Reikėjo ir su jais truputį pabūti. 

Solandija išėjo iš urvo pasakyti Ailai, kad jau yra pasiruošusi, tačiau 
kurį laiką stovėjo angoje ir stebėjo viešnią. Ką tik šuoliais ant Yhaha lauką 

perjojusi Aila juokėsi ir žaidė su gyvūnais. Iš viešnios.elgesio vyresniajai 
dingojosi, kad gyvūnai — tarsi jos vaikai. Nuo viešnios akių nenuleido ir 
urvo mažyliai, įskaitant porelę pačios Solandijos atžalų. Jie šūksniais kvie- 
tė Vilką, kuris atsigręžė į Ailą lyg prašydamas leidimo bėgti pas vaikus. 
Pamačiusi angoje stovinčią moterį Aila nuskubėjo į urvą. 

— Tikėjausi, kad Vilkas prižiūrės kūdikį, - tarė Solandija. - Verdegija 
su Madenija ateina padėti, tačiau darbui reikia susitelkti. 

— O, mama! - numykė vyresnioji mergaitė, Dosalija. Ji buvo viena iš tų 
vaikų, kurie kvietė Vilką ateiti. - Jis visada žaidžia su mažyliu... 

— Na, jei nori pati prižiūrėti kūdikį... 

Mergaitė susiraukė, paskui nusišypsojo. 

— Ar galima išsivesti jį į lauką? Vėjo nėra, šiltai aprengsiu. 

— Tikriausiai gali, - leido Solandija. 

Aila pažvelgė į Vilką, kuris viltingai stebeilijo į ją. 

— Prižiūrėk Mikerį, Vilke, — tarė Aila, o žvėris amtelėjo tarsi jai atsa- 
kydamas. 

— Paėmiau truputį mamutų taukų, kurių išlydžiau praėjusį rudenį, — 
pasakojo Solandija joms einant į uždarą gyvenamąją erdvę. - Praėjusiais 
metais mums puikiai pavyko mamutų medžioklė. Štai kodėl vis dar turi- 
me tiek daug taukų, taip pat ir kitų gerų dalykų. Be jų žiema būtų sunki. 
Pradėjau tirpinti taukus, - tarpduryje jos vos nesusidūrė su išbėgančiais 
vaikais, kurie nešėsi ir mažiausiąjį. - Nepameskite Mikerio pirštinių, — 
įkandin šūktelėjo Solandija. 

Verdegija su Madenija jau buvo viduje. 

— Atnešiau pelenų, - pasakė Verdegija. Madenija truputį dvejodama 
nusišypsojo. 

„Solandija apsidžiaugė pamačiusi, kad mergaitė pagaliau atsikėlė iš lo- 
vos ir vėl panoro būti su žmonėmis. Kad ir kas įvyko prie karštojo šaltinio, 
tai, regis, padėjo. 

— Įdėjau į laužą virimo akmenų arbatai. Madenija, gal paruoštum vi- 
soms? - paprašė Solandija. - Paskui kitais akmenimis vėl pašildysiu van- 
denį, kuriame tirpsta riebalai. 

— Kur padėti pelenus? - pasiteiravo Verdegija. 

— Gali supilti prie manųjų. Neseniai pradėjau juos plauti. 


- Losaduna sakė, kad naudoji pelenus ir taukus, - tarstelėjo Aila. 


654 


JEAN M. AUEL 


- Ir vandenį, - pridūrė Solandija. 

- Atrodo keistas derinys. 

— Taip, tikrai. 

— Kaip nusprendei šiuos dalykus sumaišyti? Kaip viską sumanei? 

Solandija nusišypsojo. 

- Tai tikrai buvo atsitiktinumas. Mes medžiojome. Lauko laužavietėje, 
tokioje gilioje duobėje, užkūriau ugnį, pamoviau kepti riebų mamutienos 
kepsnį. Pradėjo lyti. Labai smarkiai. Stvėriau mėsą su visu iešmu ir greitai 
nubėgau slėptis. Vos lietus liovėsi, grįžome į urvą, tačiau aš pamiršau gerą- 
jį medinį virimo dubenį ir kitą dieną grįžau jo pasiimti. Laužavietė buvo 
pilna vandens, ant jos matėsi kažkokios tirštos putos. Tikrai nebūčiau į tai 
kreipusi dėmesio, tačiau įmečiau ten samtį ir turėjau įkišti ranką ir jį iš- 
traukti. Nuėjau prie upelio nuplauti tų putų. Jos atrodė glotnios ir lipnios, 
kaip gerai suputojusios muilo šaknies, tik dar stipresnės. Mano rankos taip 
švariai nusiplovė! Ir samtis. Visi riebalai nusiplovė. Taigi prisėmiau į dube- 
nį tų putų ir parsinešiau į urvą. 

— Arjas taip lengva pagaminti ? 

— Ne, tiesą sakant, nelengva. Nėra sunku, bet reikia šiek tiek prakti- 
kos, - atsakė Solandija. - Pirmą kartą man pasisekė, viskas buvo taip, kaip 
ir reikia. Nuo to laiko visaip bandau, bet kartais nepasiseka. 

— Kaip tu jas gamini? Juk tikrai išgalvojai kokių būdų, kurie dažniau- 
siai pasiteisina? 

— Nesunku paaiškinti. Ištirpinu lydytus taukus - tinka bet kokios rūšies, 
tačiau kaskart putos išeina kiek skirtingos. Labiausiai man patinka mamutų 
taukai. Tada imu medžio pelenų, maišau juos su šiltu vandeniu ir leidžiu 
truputį pamirkti. Tada nukošiu pro tinklelį arba krepšį su skylutėmis. Nu- 
tekantis skystis yra stiprus. Išsiaiškinau, kad jis gali kąsti arba deginti odą. 
Reikia iš karto nusiplauti. Šiaip ar taip, to stipriojo skysčio įmaišai į riebalus. 
Jei pasiseka, gauni minkštas putas, kurios išvalo viską, net odą. 

— Bet tau ne visada pasiseka, - pastebėjo Verdegija. 

— Ne. Daugybė dalykų gali nepavykti. Kartais gali vis maišyti, ir putos 
nesusimaišys. Jei taip nutinka, jas pašildau ir bandau iš naujo. Kartais su- 
sisluoksniuoja. Gaunasi du sluoksniai - vienas per stiprus, kitas per daug 
riebus. Būna, kad viskas sušoka į gumulus. Kartais mišinys gaunasi kietes- 


nis, bet tai nėra blogai. Vis tiek stovėdamos putos sukietėja. 

— O kartais pavyksta taip gerai, kaip ir pirmąjį kartą? — toliau klausi- 
nėjo Aila. 

— Viena sužinojau, kad ir riebalai, ir pelenų skystis turi būti maždaug 
tokio paties šiltumo kaip riešo oda, - pasakė Solandija. - Užtiškus lašeliui 
neturėtum justi nei šalčio, nei karščio. Dėl pelenų skysčio nuspręsti sun- 
kiau, nes jis stiprus ir gali nudeginti, tada reikia greitai nusiprausti šaltu 
vandeniu. Jei jis per daug degina, reikia įpilti daugiau vandens. Jei nede- 
gina, irgi blogai, tačiau nenorėčiau, kad jo patektų į akis. Kartais jas gelia 
net priėjus per arti garų. 

- Ir dvokia! - pastebėjo Madenija. 

- Tiesa, - nesiginčijo Solandija. - Gali dvokti. Štai kodėl maišyti pa- 
prastai išeinu į urvo vidurį, nors viską maišymui pasiruošiu čia. 

— Mama! Mama! Ateik greičiau! - į urvą kaip žaibas įskriejusi Neladi- 
ja, antroji Solandijos duktė, iš karto vėl išlėkė. 

— Kas nutiko? Ar kas nors atsitiko mažyliui? - skubindamasi laukan 
spėliojo moteris. Visos kitos paskui ją irgi nubėgo prie urvo angos. 

- Žiūrėk! - tarė Dosalija. Visi sužiuro į lauką. - Kūdikis vaikšto. 

Savimi patenkintas, plačiai šypsodamasis Mikeris atsargiai žengė įsiki- 
bęs į Vilko kailį, o žvėris atsargiai ir iš lėto judėjo pirmyn. Visi su palengvė- 
jimu nusišypsojo, o paskui jau džiaugsmingai juokėsi. 

— Ar tas vilkas šypsosi? - paklausė Solandija. - Man atrodo, tarsi jis 
šypsotųsi. Jis atrodo toks patenkintas savimi, kad net šypsosi. 

— Man irgi atrodo, kad jis šypsosi, - tarė Aila. - Neretai manau, kad jis 


moka šypsotis. 


— Versmės skirtos ne tik apeigoms, Aila, - pasakė Ladunis. - Mes daž- 
nai einame į karštuosius vandenis paprasčiausiai pamirkti juose. Jei nori 
ten nusivesti Jondalarą ir pailsėti, neprieštarauju. Motinos šventieji vande- 
nys yra lygiai tokie patys kaip ir kitos jos dovanos savo vaikams. Jos skirtos 
naudoti, mėgautis ir vertinti. Visai kaip šita tavo išvirta arbata — tikras pa- 


simėgavimas, - pridūrė vyras stipriau suimdamas puodelį. 

Kone visas urvas, tie, kurie nėjo medžioti, sėdėjo aplink ugniakurą 
atviroje centrinėje urvo aikštelėje. Nebuvo įprasta valgyti visiems kartu 
nustatytu laiku, išskyrus ypatingas progas. Žmonės kartais valgė atskirai, 
šeimų grupėmis, o kartais visi kartu. Šį kartą tie, kurie pasiliko urve, per- 
traukė darbus ir pavalgyti susirinko drauge, labiausiai dėl to, kad visus do- 
mino svečiai. Buvo išvirta daug mėsiškos sriubos iš liesos, sausos elnienos, 
truputį pariebintos mamutų taukais, todėl patiekalas buvo sotesnis. Visi 
jau baigė gerti Ailos išvirtą arbatą ir nuolat ją gyrė. 

— Kai medžiotojai grįš, gal ir pasinaudosime baseinu. Manau, Jonda- 
larui patiks pamirkti karštame vandenyje, o ir aš norėčiau pabūti kartu su 


juo, - tarė Aila. 


— "Tu geriau ją įspėk, Losaduna, - išmanančiai šypsodamasi pasakė vie- 
na moteris, anksčiau pristatyta kaip Ladunio pora. 

— Dėl ko įspėti, Laronija? - nustebo Atila. 

— Kartais tarp Motinos dovanų reikia pasirinkti. 

— Ką nori pasakyti ? 

- Ji nori pasakyti, kad kartais Motinos vandenys per daug atpalaiduo- 
ja, - pasakė Solandija. 

— Vis dar nesuprantu, - suraukė antakius Aila. Ji suprato, kad visi kal- 
ba apie tą patį ir šiek tiek pokštauja. 

— Jei pasiimsi Jondalarą karštai pamirkti, atsipalaiduos ir jo vyrišku- 
mas, — atviriau nei kiti pasisakė Verdegija. - Gali užtrukti porą valandų, 
kol jis vėl pakils. Todėl per daug iš jo nesitikėk. Ne iš karto. Kai kurie vyrai 
dėlto ir nebrenda į šventąsias Motinos versmes. Jie bijo, kad jų vyriškumas 
išsilies į karštuosius vandenis ir niekada nebegrįš. 

— Ar taip gali nutikti? - žiūrėdama į Losaduną pasiteiravo Aila. 

— Niekada nesu to matęs nei girdėjęs, - atsakė vyras. - Manyčiau, vis- 
kas yra priešingai. Po kiek laiko vyrai tampa nekantresni, tačiau tikriausiai 
dėl to, kad pailsi ir jaučiasi gerai. 

— Aš tikrai jaučiausi nuostabiai pamirkusi karštame vandenyje. Ir mie- 
gojau labai gerai, tačiau manau, kad prie to prisidėjo ne tik vanduo, - tarė 


Aila. - Gal arbata? 

Vyras nusišypsojo. 

— Tai buvo svarbios apeigos. Ceremonijose visada slypi šis tas daugiau. 

— Ką gi, aš pasiruošusi grįžti į šventuosius vandenis, tačiau palauksiu 
Jondalaro. Kaip manote, ar medžiotojai greitai grįš? 

„- Esu tuo tikra, - tarė Laronija. - Ladunis žino, kad reikia dar daug ką 
padaryti rytdienos Motinos šventei. Nemanau, kad apskritai būtų šian- 
dien išėję, jei nebūtų norėję pažiūrėti, kaip veikia Jondalaro medžioklės 
įnagis. Kaip jis jį vadina? 

- Iečių mėtykle. Jis veikia labai gerai, - patikino Aila. - Žinoma, kaip 
ir viskam kitam, reikia praktikos. Šioje kelionėje daug treniravomės. 

— Ar tu naudoji jo iečių mėtyklę? — pasiteiravo Madenija. 

— Turiu savo, - atsakė Aila. - Aš visada mėgau medžioti. 

— Kodėl šiandien nėjai su vyrais? - paklausė mergaitė. 

— Nes norėjau išmokti gaminti šias putas. Be to, turiu drabužių, ku- 
riuos noriu išvalyti ir sutaisyti, - tarė Aila, atsistojo ir nuėjo link apeigų 
erdvės. Tada stabtelėjo. - Norėčiau šį tą visiems parodyti, — pasakė ji. - Ar 
kada matėte siūlo traukiklį? - žmonės sutrikę ėmė purtyti galvas. - Jei 
truputį palauksite, atsinešiu savąjį ir jums parodysiu. 

Iš gyvenamosios erdvės Aila grįžo su siuvimo rinkiniu ir taisytinais dra- 
bužiais. Kai visi susibūrė aplink pažiūrėti dar vieno nuostabaus keliautojų 
atgabento daikto, ji iš krepšelio išėmė mažą indelį, padarytą iš lengvasvo- 
rės, tuščiavidurės paukščio kojos, ir iš jo iškratė dvi mamuto ilties adatas. 
Vieną padavė Solandijai. 

Moteris atidžiai apžiūrėjo dailiai nupoliruotą miniatiūrinį kotelį. Vie- 
name gale jis buvo išaštrintas, panašiai kaip yla. Kitas galas buvo vos vos 
storėlesnis ir, keista, turėjo mažą skylutę. Solandija susikaupusi pagalvojo 
ir staiga ėmė nuvokti, kam ji skirta. 

— Sakei, tai siūlo traukiklis? — pasitikslino ji, perduodama daiktelį La- 
ronijai. 

- Taip. Parodysiu, kaip juo naudotis, - tarė Aila. 

Nuo sukietėjusios, plaušėtos sruogos atskyrusi ploną sausgyslės giją ji 
jos galą sudrėkino seilėmis, sulygino, kad būtų kuo smailesnis, tada pa- 
laukė, kol sudžius. Sausgyslės gija šiek tiek sukietėjo ir išlaikė formą. Aila 
pervėrė tą siūlą per skylutę mažo mamuto ilties kotelio gale ir trumpam 


atidėjo į šalį. Moteris paėmė mažą titnago įrankį aštriu galiuku, kurį 

naudojo skylėms pradurti, ir drabužį, kurio šoninės siūlės buvo iširusios, 
o oda keliose vietose perplėšta. Naujas skyles moteris pradūrė kiek toliau 
nuo krašto nei buvusios. 

Pradūrusi skyles naujoms siūlėms Aila patogiai įsitaisė demonstruoti 
įnagio. Ji kaulo adatos galiuką prakišo pro skyles odoje ir suėmusi mažą 
kotelį pertraukė siūlą, veiksmą užbaigdama plačiu mostu. 

— Oho! - šalia sėdėję žmonės, ypač moterys, sutartinai atsiduso. - Tik 
pažiūrėkit! Nereikėjo siūlo stumti, ji paprasčiausiai jį prakišo. Ar galima 
pabandyti? 

Aila drabužį paleido ratu. Ji leido visiems bandyti, aiškino ir rodė, pa- 
sakojo žmonėms, kaip kilo tokia mintis ir kaip visi Liūto stovyklos mamu- 
tojai tobulino sumanymą, kol sukūrė šį siūlų traukiklį. 
dija. 

— Ją padarė Vaimezas iš Liūto stovyklos. Taip pat jis padarė grąžtą, ku- 
riuo buvo pragręžta skylė siūlui įverti, - paaiškino Aila. 

— Tokį įrankį labai sunku padaryti, - pastebėjo Losaduna. 

— Jondalaras tvirtina, kad Vaimezas yra vienintelis jo sutiktas titnago 
apdirbėjas, kuris įgūdžiais prilygsta Dalanarui, ir, gali būti, netgi yra už jį 
truputį geresnis. 

— Labai jį išgyrei, — tarė Losaduna. — Visi pripažįsta Dalanarą kaip ti- 
krą akmens apdirbimo meistrą. Jo įgūdžiai žinomi net šiapus ledyno, tarp 
losadunojiečių. 

— Vaimezas taip pat yra tikras meistras. 

Visi nustebę atsisuko pažiūrėti, kas tai pasakė, ir pamatė į urvą lendan- 
čius Jondalarą, Ladunį bei kitus medžiotojus. Vyrai nešėsi nudobtą kalnų 
ožką. | 

— Jums pasisekė! — apsidžiaugė Verdegija. - Jei niekas neprieštarauja, 
prašyčiau odos. Norėčiau gauti truputį ožkų vilnos ir pagaminti patalus 
Madenijos jungtuvėms, - ji norėjo pirma kitų paprašyti daikto. 

— Mama! — sutrikusi papriekaištavo jai Madenija. - Kaip gali kalbėti 
apie jungtuves? 

— Prieš svarstant apie jungtuves Madenija turi patirti pirmąjį ritualą, — 
pabrėžė Losaduna. 

— Atiduokite jai tą odą, - tarė Laronija. - Tegu naudoja kam panorė- 


jusi. 


Ters 


KELIONĖ PER LYGUMAS 


Moteris suprato, kad Verdegijos prašyme slypi godumas. Losaduno- 
jiečiams nedažnai pavyksta sumedžioti mitrią kalnų ožką. Jos kailis yra 
retas, todėl vertingas, ypač žiemos pabaigoje, kai visą sezoną jis storėjo bei 
tankėjo ir dar nespėjo išsišerti. 

. — Man irgi nesvarbu, tegu Verdegija turisi, — pritarė Solandija. - Švie- 
žia kalnų ožkos mėsa bus maloni permaina, kad ir kam atiteks kailis. Ypač 
tiks Motinos šventei. 

Kitos moterys irgi sutiko, niekas neprieštaravo. Verdegija šypsojosi ir 
stengėsi neatrodyti tokia patenkinta savimi. Pirmoji pareiškusi norą ji pel- 
nė vertingą kailį, visai kaip ir tikėjosi. 

— Prie šviežios ožkienos labai tiks džiovinti svogūnai, dar atsinešiau 
mėlynių. 

Visi vėl sužiuro link urvo angos. Aila pastebėjo anksčiau nematytą 
kūdikiu nešiną jauną moterį. Už rankos ji vedėsi mažą mergytę, o šalia 
stovėjo jaunas vyras. 

— Filonija! - choru sušuko keletas žmonių. 

Link jos nuskubėjo Laronija su Laduniu, paskui prisijungė visas urvas. 
Jaunoji moteris akivaizdžiai nebuvo čia svetima. Po džiaugsmingų pasi- 
sveikinimo apsikabinimų Laronija paėmė mažylį, o Ladunis pakėlė ir ant 
pečių pasisodino pribėgusią mergaitę. Ji iš aukštai į visus dairėsi ir paten- 
kinta šypsojosi. 

Jondalaras stovėdamas šalia Ailos su šypsena stebėjo malonų vaizdelį. 

- Šita mergaitė atrodo kaip mano sesuo! - pasakė jis. 

— Filonija, pažiūrėk, kas pas mus svečiuojasi, - tarė Ladunis, vesdamas 
jaunąją moterį prie jų. 

„- Jondalarai? Ar tai tu? — jaunoji moteris įsmeigė į jį akis. Ji atrodė 
sukrėsta ir nustebusi. - Nemaniau, kad kada sugrįšit. Kur Tonolanas? No- 
rėčiau jį su kai kuo supažindinti! 

— Man labai gaila, Filonija. Dabar jis vaikštinėja kitame pasaulyje, — 
pasakė Jondalaras. 

— Ach, kaip liūdna tai girdėti. Norėjau, kad susipažintų su Tonolija. 
Esu tikra, tai jo dvasios vaikas. 

— Aš irgi tuo neabejoju. Ji atrodo visai kaip mano sesuo, jie abu gimė 


prie to paties židinio. Norėčiau, kad mano mama galėtų ją pamatyti, 

neabejoju, kad apsidžiaugs nors išgirdusi, kad ir šiame pasaulyje liko To- 
nolano dalelė, jo dvasios vaikas, - pasakė Jondalaras. 

Jaunoji moteris pastebėjo Ailą. 

— Matau, tu grįžti ne vienas, - tarstelėjo ji. 

— Ne, ne vienas, - pareiškė Ladunis. - Luktelk, kol pamatysi kitus jo 
kelionės bičiulius. Nepatikėsi tuo, ką išvysi. 

— Atėjai pačiu laiku. Rytoj švenčiame Motinos šventę, - pridūrė La- 


ronija. 

Žmonės iš Karštųjų šventųjų versmių urvo entuziastingai laukė šven- 
tės Motinos garbei. Gilią žiemą, kai gyvenimas paprastai tampa lėtas ir 
nuobodus, pasirodę Aila su Jondalaru sužadino pakankamai jaudulio, kad 
urvas ilgam išsijudintų. Paskui neišvengiamai pasklis pasakojimai, ir susi- 
domėjimo pakaks ne vieniems metams. Nuo tos akimirkos, kai jie pasiro- 
dė raiti ant arklių, lydimi Vilko, Kuriam Patinka Arkliai (tokį vardą jam 
davė urvo žmonės), visi nepaliovė svarstę ir spėlioję, kokie tai žmonės. Aila 
su Jondalaru pasakojo pavergiančias istorijas apie savo keliones, dalijosi 
įspūdingais naujais sumanymais ir demonstravo stulbinamus prietaisus, 
tokius kaip iečių mėtyklė ar siūlo traukiklis. 

Dabar visi tik ir kalbėjo apie kažkokį stebuklą, kurį moteris parodys 
jiems per apeigas, kažką susijusio su ugnimi, kaip ir jų degantys akmenys. 
Losaduna kartą užsiminė apie tai per eilinę vakarienę. Svečiai taip pat 
pažadėjo lauke prie urvo surengti pasirodymą su iečių mėtykle, kad visi 
pamatytų jos galimybes, o Aila pademonstruos, ką galima nuveikti su svai- 
dykle. Vis dėlto jokių pasirodymų pažadai nekaustė žmonių dėmesio taip, 
kaip paslaptys, susijusios su ugnimi. 

Aila suvokė, kad nuolatinis buvimas dėmesio centre irgi vargina, nors 
kitaip nei begalinė kelionė. Kiekvieną vakarą žmonės užgriūdavo su nesi- 
baigiančiais klausimais ir teiravosi jos nuomonės bei požiūrio į dalykus, 
kurių ji gerai neišmanė. Besileidžiant saulei ji jausdavosi pavargusi ir dau- 
giau nebenorėdavo kalbėti. Ir šventės išvakarėse vos sutemus ji paliko cen- 
trinėje urvo dalyje susirinkusius žmones ir nuėjo gultis. Vilkas nuėjo su ja, 
netrukus atėjo ir Jondalaras, palikęs losadunojiečius nevaržomai svarstyti 
ir spėlioti, kodėl svečiai pasišalino. 

Miego erdvėje, kuri jiems buvo paskirta apeiginės ir gyvenamosios 
Losadunos erdvės viduje, jie dar padirbėjo ruošdamiesi rytojaus dienai, 
o paskui įropojo į savo kailius. Jondalaras apkabino moterį ir jau ketino 
pradėti meilinimosi įžangą, kurią Aila vadino „signalu poruotis“, tačiau ji 
atrodė susinervinusi ir išsiblaškiusi, o vyras norėjo save patausoti. Niekas 
nežino, ko tikėtis per Motinos šventę, ir dar Losaduna užsiminė, kad būtų 
neblogai susilaikyti, luktelti ir pagerbti Motiną po ypatingo jų planuoja- 
mo ritualo. 

Jondalaras užsiminė tam, kuris tarnauja Motinai, apie nuolatinį neri- 
mą dėl tikimybės nesulaukti savo židinio vaikų. Taip pat jis nebuvo tikras, 
ar Didžioji Motina laiko jo dvasią priimtina naujai gyvybei. Jie nusprendė 
asmenišku ritualu prieš pat šventę tiesiai kreiptis į Motiną pagalbos. 

Išgirdusi lygėjant greta gulinčio vyro alsavimą Aila dar ilgai gulėjo atsi- 
merkusi. Buvo pavargusi, tačiau nepajėgė užmigti. Ji dažnai vartėsi, drauge 
stengdamasi nepažadinti Jondalaro. Nors ji užsnūdo, gilus miegas artinosi 
lėtai, mintyse plaukė neaiškūs reginiai, sąmonė šokinėjo tarp vaizduotės 


ir sapnų... 


Pieva buvo šviežiai žalia, vešlų pavasarinį kilimą ryškino įvairiausios 
visokių spalvų ir atspalvių gėlės. Tolumoje, iš aukšto, giedro, mėlyno 
dangaus tvieskiančiuose spinduliuose, kone žvilgėjo kaulo baltumo stati 
akmeninė atodanga, išakijusi urvais ir paryškinta juodais erdvių akmeni- 
nių iškyšų dryžiais. Saulė mirgėdama atsispindėjo nuo upės, kuri sruvo 
palei uolą kartais visai arti, kartais nutoldama, bet daugiausia sekdama 
akmens kontūrais. 

Maždaug viduryje lauko, kuris driekėsi per lygumą toliau nuo upės, 
stovėjo ir ją stebėjo genties vyras. Jis apsisuko ir nuėjo link uolos, pasi- 
ramsčiuodamas lazda ir vilkdamas koją, tačiau žingsniavo gana greitai. Jis 
nepasakė ir neparodė nė žodžio, bet Aila suprato, kad turi jį sekti. Ji nu- 
skubėjo paskui, o kai prisivijo, jis pažvelgė į ją sveikąja akimi, tamsiai ruda, 


vaiskia, kupina užuojautos ir galios. Ji pažino lokenos apsiaustą, dengiantį 


682 


KELIONĖ PER LYGUMAS 


strampą rankos, kuri vaikystėje buvo amputuota ties alkūne. Berniuką už- 
puolė urvinis lokys, ir jo senelei, pagarsėjusiai gydytojai, teko nupjauti be- 
vertę, paralyžiuotą, pradėjusią gangrenuoti galūnę. Per tą patį susidūrimą 
Krebas neteko ir akies. 

Besiartindama prie uolos sienos ji pastebėjo keistą formaciją jos viršuje. 
Virš atodangos stūksojo pailgas, truputį suplotas kolonos formos riedulys, 
kiek tamsesnis nei visa gana šviesi jį laikanti klintis. Riedulys keistai laikėsi 
virš krašto, atrodė tarsi būtų prišalęs bevirsdamas žemyn. Susidarė įspūdis, 
kad akmuo bet kuriuo metu gali nukristi, dėl to jai darėsi neramu, maža 
to, ji žinojo kažką svarbaus, ką privalėjo prisiminti. Ji turėjo kažką padary- 
ti, o gal buvo tikimasi, kad kažko nepadarys. 

Aila užsimerkė stengdamasi prisiminti. Ji matė tamsą, tankią, aksomi- 
nę, apčiuopiamą tamsą, tokį šviesos trūkumą, koks įmanomas tiktai urvo 
gilumoje, koks gali būti tiktai giliai kalne. Tolumoje sumirguliavo šviese- 
lė, ir Aila apgraibomis siauru koridoriumi ėmė slinkti jos link. Priartėjusi 
pamatė Krebą drauge su kitais šamanais ir staiga pajuto didžiulę baimę. Ji 
nenorėjo šito prisiminimo ir greitai atsimerkė... 

„. ir pasijuto stovinti ant nedidelės upės, vingiuojančios uolos papėde, 
kranto. Ji dirstelėjo kitapus ir pamatė Krebą, kepėstuojantį taku link pri- 
šalusio akmens. Ji atsiliko ir dabar nežinojo, kaip persikelti per upę, kad 
pasivytų vyrą, todėl pašaukė: 

— Krebai, atleisk, nenorėjau sekti paskui tave į urvą. 

Jis atsisukęs jai pamojo, ragindamas paskubėti. 

— Greičiau, - ženklais rodė jis iš kito upės kranto. Upė vis platėjo, gilė- 
jo ir dengėsi ledu. - Ilgiau nebelauk! Paskubėk! 

Ledas plėsdamasis jį nusinešė. 

— Palauk manęs! Krebai, nepalik manęs čia! - suriko Aila. 


- Aila! Aila, pabusk! Tu vėl sapnuoji, - švelniai ją purtydamas kalbėjo 
Jondalaras. 
Ji atsimerkė ir pajuto gilų netekties jausmą ir keistai stiprią baimę. 


Paskui pastebėjo kailiu apmuštas gyvenamosios erdvės sienas ir rausvą 

švytėjimą nuo ugniakuro, kai žvelgė į šalia esančio vyro siluetą. Ištiesusi 
rankas ji įsikibo į Jondalarą. 

— Turime paskubėti, Jondalarai! Turime išeiti iš karto, - neramiai kal- 
bėjo ji. 

— Išeisime, — pažadėjo jis, — vos tik galėsime. Tačiau rytoj Motinos 
šventė, ir dar reikia nuspręsti, ką pasiimti į kelionę per ledą. 

- Ledą! - pakartojo ji. - Mes turėsime kirsti ledo upę! 

— Taip, žinau, — tarė jis apkabinęs Ailą ir mėgindamas ją nuraminti. — 
Reikia pagalvoti, kaip tai padaryti su arkliais ir Vilku. Reikės maisto ir su- 
galvoti būdą, kaip visiems apsirūpinti vandeniu. Ledas ten visiškai kietas. 

— Krebas liepė paskubėti. Turime išeiti! 

— Vos tik galėsime, Aila, pažadu, vos tik galėsime, - pažadėjo Jonda- 
laras, pajutęs kylant graužiantį nerimą. Tikrai reikia kuo greičiau išeiti ir 
kirsti ledyną, tačiau negalima išeiti prieš Motinos šventę. Ar galima? 


Vėlyvos popietės saulė, nors vargiai šildė stingdantį orą, sruvo pro me- 
džių šakas, kurios laužė blizgančius spindulius, tačiau neužstojo akinančios 
vakarinės šviesos. Rytuose ledu padengtos kalnų viršūnės, atspindinčios 
švytintį rutulį, kuris jau leidosi į liepsnojančius debesis, buvo apgaubtos 
minkšto, rausvo švytėjimo, kuris, atrodė, sklinda iš paties ledo. Netrukus 
sutems, tačiau Jondalaras su Aila vis dar buvo lauke, už urvo. Zelandonie- 
tis stovėjo tarp Žiūrovų. 

Aila giliai įkvėpė ir sulaikė kvapą, kol rūpestingai nusitaikė, nes ne- 
norėjo temdyti vaizdo iš burnos virstančiu garu. Išėmusi iš kapšelio du 
akmenis Aila vieną įdėjo į svaidyklės kišenėlę, užsimojo ir sviedė. Paskui, 
braukdama kita ranka nuo to virvelės galo, kurį tebelaikė, greitai sučiupo 
laisvąjį, įmetė antrą akmenį į įdubą, užsimojo ir sviedė. Du akmenis ji ga- 
lėjo sviesti neįtikėtinai greitai. 

- Oho! Tik pažiūrėkit! - Žmonės, kurie susispietę urvo angoje stebėjo 
pasirodymą su iečių mėtykle ir akmenų svaidykle, taip pat iškvėpė orą, 
reiškė savo nuostabą ir vertinimus. - Ji numušė abi sniego gniūžtes kitoje 
lauko pusėje. Mačiau, kad ji įgudusiai naudojasi iečių mėtykle, tačiau dar 


geriau valdo šitą svaidyklę. 

- Jie sakė, kad reikia treniruotis norint taip tiksliai svaidyti ietis, tačiau 
kiek laiko reikia mokytis, kad galėtum šitaip svaidyti akmenis? - pasiteira- 
vo Larogis. - Manau, išmokti naudotis iečių mėtykle būtų lengviau. 

Pasirodymas baigėsi, artinosi naktis. Į priekį išėjo Ladunis ir pasakė, 
kad puota beveik paruošta. 

— Vaišės bus prie centrinio židinio, tačiau pirmiausia Losaduna prie 
apeigų židinio paaukos šventę Motinai, ir Aila dar šį tą parodys. Tai, ką ji 
ketina jums parodyti, nepaprastai svarbu. 

Kai susijaudinę žmonės pro didelę, atvirą angą pradėjo gužėti į urvą, 
Aila pastebėjo, kad Madenija kalbasi su keliomis draugėmis ir apsidžiaugė 
pamačiusi, jog mergaitė jau šypsosi. Ne vienas sakė, kad labai džiaugiasi 
matydami ją vėl įsitraukiančią į grupės veiklą, nors mergina tebebuvo dro- 
vi ir visų šalinosi. Aila negalėjo susilaikyti negalvojusi, kaip svarbu kam 
nors rūpėti. Visai ką kita patyrė ji, kai visiems atrodė, kad Braudas turi 
teisę ją prievartauti kada užsigeidęs. Visi laikė ją keistuole dėl to, kad ji jam 
priešinasi ir jo nekenčia. Madenija sulaukė žmonių paramos. Jie stojo į jos 
pusę. Madenijos žmonės pyko ant tų, kurie ją prievartavo, suprato, kokį 
išmėginimą ji patyrė, ir norėjo ištaisyti jai padarytą blogį. 

Kai visi įsitaisė uždaroje apeigų židinio erdvėje, iš šešėlių išniręs Lo- 
saduna atsistojo priešais uždegtą laužą, apsuptą beveik vienodų apvalių 
akmenų. Jis paėmė mažą pagaliuką degutuotu galu ir palaikė prie liepsnų, 
kol jis įsidegė, tada apsisuko ir nuėjo prie akmeninės urvo sienos. 

Kadangi Losaduna savo kūnu užstojo vaizdą, Aila nematė, ką jis daro, 
tačiau aplinkui pasklidus žaižaruojančiai šviesai suprato, kad vyras įžiebė 
kažkokią liepsną, tikriausiai lempelę. Losaduna atliko keletą judesių ir pra- 
dėjo giedoti jau žinomą litaniją: kartoti įvairius Motinos vardus, kaip ir per 
Madenijos apvalymo ritualą. Tas, kuris tarnauja, žadino Motinos dvasią. 

Kai jis atsitraukė ir veidu atsisuko į susirinkusius žmones, Aila pamatė, 
kad švytėjimas sklinda iš akmeninės lempelės, kuri apšviečia nišą urvo sie- 
noje. Liepsna metė didesnius nei natūralaus dydžio šokančius šešėlius nuo 
mažos Dunos, išryškino kruopščiai ir dailiai išraižytą Motinos figūrėlę su 
dosniomis moteriškomis formomis - didelėmis krūtimis, apvaliu pilvu, 
ne besilaukiančios, bet labai apkūnios moters. | 

- Didžiojo Motina Žeme, pirmoji pramote ir visos gyvybės kūrėja, 


tavo vaikai susirinko parodyti tau dėkingumo, padėkoti už visas dideles 

ir mažas tavo dovanas ir tavęs pagerbti, - progiesmiu traukė Losaduna, 
o urvo žmonės jam pritarė. - Už uolas ir akmenis — žemės kaulus, kurie 
suteikia jai dvasios maitinti dirvą, mes atėjome pagerbti tavęs. Už dirvą, 
kuri atiduoda savo dvasią augalams, kad jie augtų, atėjome pagerbti tavęs. 
Už augalus, kurie atiduoda dvasią gyvūnams pamaitinti, atėjome pagerbti 
tavęs. Už gyvūnus, kurie atiduoda savo dvasią, kad pamaitintų mėsą val- 
gančius, atėjome pagerbti tavęs. Už visus tuos, kurie atiduoda savo dvasią, 
kad išmaitintų, aprengtų ir saugotų tavo vaikus, mes susirinkome pagerbti 
tavęs. 

Žodžius mokėjo visi. Aila pastebėjo, kad prisijungė net Jondalaras, 
nors žodžius jis tarė zelandoniškai. Netrukus refreną „atėjome pagerbti 
tavęs“ pradėjo kartoti ir ji. Nors kitų žodžių nemokėjo, suvokė, kad jie 
labai svarbūs, o kartą išgirdusi žinojo, kad niekada jų nepamirš. 

— Už didžią žėrinčią saulę, kuri nušviečia dieną, ir tavo skaistųjį švy- 
tintį sutuoktinį, kuris saugo naktį, atėjome pagerbti tavęs. Už gyvybę tei- 
kiančius tavo gimdymo vandenis, kurie pripildo upes ir jūras, kurie išlyja 
iš dangaus, atėjome pagerbti tavęs. Už gyvybės dovaną, už palaimintas 
moteris, kurios gimdo gyvybę taip, kaip ir tu, atėjome pagerbti tavęs. Už 
vyrus, kuriuos sukūrei, kad padėtų moterims pasirūpinti nauja gyvybe, ir 
kurių dvasią tu pasitelki padėdama moteriai kurti, atėjome pagerbti tavęs. 
Už tavo malonumų dovaną, kurią ir vyrai, ir moterys randa vienas kitame, 
kuri atveria moteris, kad jos galėtų gimdyti, atėjome pagerbti tavęs. Di- 
džioji Motina Žeme, tavo vaikai šią naktį susirinko kartu pagerbti tavęs. 

Po bendros maldos urvą užpildė visiška tyla. Paskui pravirko kūdikis, 
ir tai atrodė visiškai tinkama. | 

Losaduna žengė atgal ir tarsi ištirpo šešėliuose. Tada atsistojo Solandi- 
ja, paėmė krepšį, stovėjusį netoli apskritojo apeigų ugniakuro, ir, užpylusi 
žemės bei pelenų ant liepsnų, užgesino apeigų ugnį. Visą urvą apgaubė 
kone aklina tamsa. Iš minios pasigirdo nuostabos šūksniai, žmonės atsisė- 
do tiesiau, buvo kupini laukimo. Vienintelė šviesa sklido iš nišos, kurioje 
liepsnojanti nedidelė riebalų lempelė tol augino šokančius Motinos figū- 
rėlės šešėlius, kol jie, regis, užpildė visą erdvę. Nors ugnis niekada anksčiau 
nebuvo šitaip užgesinta, Losaduna įsiminė, kokį poveikį tai turėjo. 

Abu svečiai ir prie apeigų židinio gyvenantys žmonės jau buvo surepe- 


tavę veiksmus ir tiksliai žinojo, ką daryti. Kai visi nusiramino, Aila nuėjo į 

užtemdytą plotą prie kito ugniakuro. Buvo nuspręsta, kad ugnies akmens 
galimybės bus parodytos ryškiausiai ir turės didžiausią poveikį, jei užge- 
sinus apeigų ugnį Aila šaltame ugniakure kuo greičiau įkurs naują laužą. 
Jame buvo padėta greitai užsiliepsnojančių sausų samanų, greta - prakurų 
ir keletas didesnių medžio pagaliukų. Paskui, kad laužas neužgestų, bus 
pridėta rudųjų anglių. 

Praktikuodamasi Aila pastebėjo, kad kibirkštį padeda įkurti vėjas, 
ypač skersvėjis, kuris traukia pakėlus apeigų erdvės angos užuolaidą, to- 
dėl Jondalaras atsistojo greta jos. Aila atsiklaupė ir viena ranka laikydama 
geležies piritą, kitoje — titnago gabalą, juos sudaužusi įžiebė kibirkštį, kuri 
buvo aiškiai matoma užtemdytoje erdvėje. Laikydama akmenis kiek kitu 
kampu, kad šokusi kibirkštis nukristų ant prakurų, ji akmenis sudaužė dar 
kartą. 

Tai buvo ženklas Jondalarui, ir jis atvėrė įėjimo uždangalą. Kai patrau- 
kė šaltas skersvėjis, Aila pasilenkusi prie kibirkšties, smilkstančios sausose 
samanose, švelniai papūtė. Staiga samanos užsiliepsnojo. Ugniai apgaubus 
prakurus pasigirdo nuostabos ir susijaudinimo kupini balsai. Aila pridėjo 
daugiau prakurų. Užtamsintoje pastogėje liepsna rausvu švytėjimu žaidė 
žmonių veiduose ir atrodė didesnė nei buvo iš tikrųjų. 

Žmonės pradėjo greitai kalbėti, buvo susijaudinę, nustebę. Tai išsklai- 
dė įtampą, kurią buvo sukėlusi nežinomybė. Labai greitai - losadunojie- 
čiams atrodė, kad kone akimirksniu, - buvo įkurtas laužas. Aila nugirdo 
kelis komentarus: 

— Kaipji tai padarė? Kaip galima šitaip greitai įžiebti ugnį? 

Nuo naujojo laužo buvo uždegtas ir kitas laužas, įtaisytas apeigų ugnia- 
kure. Tas, kuris tarnauja Motinai, atsistojo tarp dviejų švytinčių ugnių ir 
prabilo: 

— Nemačiusieji netiki, kad dega akmenys, nebent mes atnešame juos 
parodyti. Degantys akmenys yra Didžiosios Motinos Žemės dovana lo- 
sadunojiečiams. Mūsų svečiai taip pat įteikė dovaną - tai ugnies akmuo; 
akmuo, kurį sudaužus su titnagu galima įskelti laužą įžiebiančią kibirkštį. 
Aila su Jondalaru noriai padovanos mums gabalėlį ugnies akmens. Ne tik 
tam, kad naudotume, bet kad ir galėtume atpažinti, jei tokį rastume. Mai- 
nais jie prašo maisto ir kitų atsargų, kad užtektų pereiti ledyną, - pasakė 


Losaduna. 

— Aš tai jau pažadėjau, - atsakė Ladunis. — Jondalarui esu skolingas 
ateities pažadą. Šito jis ir prašo — ne toks ir didelis reikalavimas. Vis tiek 
būtume davę jiems maisto ir viso kito. 

Susirinkusieji pritarė. 

Jondalaras žinojo, kad losadunojiečiai duos jiems maisto, lygiai taip 
pat kaip jiedu su Aila būtų padovanoję urvui ugnies akmenį. Vis dėlto 
jis nenorėjo, kad jie gailėtųsi atidavę maistą, kai pavasarį patiems teks pa- 
sispausti, o naujasis augimo sezonas vėluos. Jis norėjo, kad jie jaustųsi lyg 
atlikę mainus. Jondalaras atsistojo ir prakalbo: 

— Mes padovanojome Losadunai ugnies akmenį, kuriuo visi galėsite 
naudotis, — tarė jis. — O mano prašymas rimtesnis nei atrodo. Maisto ir 
kitų atsargų reikia ne tik mums. Keliaujame ne vieni. Kartu su mumis eina 
du arkliai ir vilkas, mums reikia pagalbos įveikiant ledą kartu su gyvūnais. 
Maisto reikia visiems, tačiau, daug svarbiau, reikia vandens. Jeigu būtume 
tik dviese su Aila, galėtume po tunikomis prie kūno neštis vandenmaišius, 
pilnus ledo ir sniego. Šitaip ištirpintume pakankamai vandens mudviem 
ir dar tikriausiai vilkui. O arkliai geria daug vandens. Šitaip jiems pakanka- 
mai neištirpdysime. Pasakysiu jums atvirai - reikia sugalvoti būdą gabenti 
ar tirpinti tiek vandens, kad pajėgtume pereiti ledyną. 

Pasigirdo balsų choras, žmonės išsakė daugybę pasiūlymų ir minčių, 
tačiau Ladunis juos numalšino: 

— Pagalvokime apie tai ir rytoj susirinksime, išsakysime pasiūlymus. 
Šiąnakt yra šventė. 

Jondalaras su Aila jau įnešė džiaugsmingo jaudulio ir paslaptingumo, 
pagyvino paprastai tykius žiemos mėnesius urve, tad pasakojimų pakaks 
keliems vasaros susirinkimams. Maža to, jie padovanojo ugnies akmenį ir 
paprašė pagalbos sprendžiant unikalią problemą — tai buvo stulbinama 
praktinė proto mankšta, kuri visiems suteiks progą gerai pagalvoti. Visi 


troško ir nekantravo padėti keliautojams. 


Madenija atėjo prie apeigų židinio pasižiūrėti pasirodymo su ugnies 
akmeniu. Jondalaras negalėjo nepastebėti, kad mergina atidžiai jį stebi. Jis 

kelis kartus jai nusišypsojo, į tai ji atsakė nurausdama ir nusukdama akis. 
Kai susirinkusieji pradėjo skirstytis, jis nuėjo tiesiai prie jos. 

— Sveika, Madenija, — tarė Jondalaras. - Ką manai apie ugnies akme- 
nį? 

Jau ne pirmą kartą jis juto potraukį prie drovių jaunų moterų, besiren- 
giančių pirmajam ritualui, kurios nelabai žino, ko tikėtis, ir yra truputį 
išsigandusios. Ypač vyrą traukė prie tų, kurioms buvo pakviestas pristatyti 
Motinos malonumų dovaną. Jis visada mėgaudavosi rodydamas joms do- 
vaną per pirmąjį ritualą ir turėjo tam ypatingą talentą, štai kodėl buvo taip 
dažnai kviečiamas. Madenijos baimė buvo gerai pagrįsta, ne neaiškus ne- 
rimas, kaip daugumos jaunų moterų, ir jis būtų laikęs dar didesniu iššūkiu 
padėti jai pažinti malonumų džiaugsmą. 

Jondalaras žvelgė į merginą savo stulbinamai gyvomis mėlynomis aki- 
mis ir staiga ėmė trokšti pasilikti čia tiek ilgai, kad būtų galima dalyvauti 
losadunojiečių vasaros apeigose. Jis nuoširdžiai troško padėti Madenijai 
įveikti baimes. Palankumas jaunai moteriai išryškino visą jo žavesio, jo 
vyriškos traukos jėgą. Dailus ir jautrus vyras nusišypsojo, ir mergina liko 
kone be kvapo. 

Madenija nebuvo patyrusi panašaus jausmo. Visa esybe ji juto šilumą, 
kone degė, pajuto nenumaldomą norą tą vyrą paliesti ir būti jo liečiama, ta- 
čiau nenutuokė, kaip suvaldyti tokius jausmus. Ji pabandė nusišypsoti, tada 
sutrikusi plačiai atsimerkė ir aiktelėjo dėl savo įžūlumo. Ji atsitraukė ir kone 
išbėgo iš gyvenamosios erdvės. Jos motina pamatė ją išeinančią ir nusekė iš 
paskos. Jondalaras jau buvo matęs tokią kaip Madenijos reakciją. Jaunos, 
drovios merginos dažnai šitaip elgdavosi. Dėl to jos buvo tik dar žavesnės. 

— Ką padarei tam vargšui vaikui, Jondalarai ? 

Jis dirstelėjo į prakalbusią moterį ir jai nusišypsojo. 

— Prisimenu, kai šitoks žvilgsnis vos neįveikė manęs. Tavo brolis taip 
pat turėjo žavesio. 

- Ir paliko tave palaimintą, - pastebėjo Jondalaras. - Atrodai puikiai, 
Filonija, atrodai laiminga. 

— Taip, Tonolanas tikrai paliko sa manimi savo dvasios dalelę, ir aš.esu 
laiminga. Tu taip pat atrodai laimingas. Kur susitikai šitą Ailą? 

— Tai ilga istorija. Ji išgelbėjo man gyvybę. Tonolanui jau buvo per vėlu 


padėti. 

— Girdėjau, kad urvinis liūtas jį sudraskė. Apgailestauju. 

Jondalaras linktelėjo ir užsimerkė, skausmingai susiraukė. 

— Mamyte? - kreipėsi mergaitė. Tai buvo Tonolija. Ji stovėjo už rankų 
susikibusi su vyriausiąja Solandijos dukterimi. - Ar galiu pavalgyti prie 
Salijos židinio ir pažaisti su vilku? Žinok, jam patinka vaikai. 

Filonija neramiai pažvelgė į Jondalarą. | 

— Vilkas jos nesužeis. Jam tikrai patinka vaikai. Paklausk Solandijos. 
Jis prižiūri jos kūdikį, - paaiškino Jondalaras. - Vilkas užaugo su vaikais, 
Aila jį to išmokė. Tu neklysti - ji nuostabi moters, ypač moka elgtis su 
gyvūnais. 

— Tikriausiai gali eiti, Tonolija. Nemanau, kad šitas vyras leistų, kad 
tau kas bloga atsitiktų. Jis yra brolis to vyro, kurio vardu tu pavadinta. 

Kilo garsus bruzdesys. Jie atsisuko pažiūrėti, kas kelia triukšmą, o mer- 
gaitės tuo metu nubėgo. 

— Kada kas nors ketina ko nors griebtis... dėl Karolio? Kiek motina 
turės laukti? - Laduniui skundėsi Verdegija. - Gal reikia sušaukti motinų 
tarybą, jei vyrai nesusitvarko? Esu tikra, jos supras, kaip jaučiasi motina, ir 
greitai paskelbs nuosprendį. 

Į pagalbą Laduniui atėjo Losaduna. Motinų tarybos šaukimas papras- 
tai buvo kraštutinė priemonė - galėjo kilti įvairiausių atgarsių, todėl buvo 
pasitelkiama tiktai tada, kai negalima buvo rasti kito būdo problemai 
spręsti. 

— Neskubėkime šitaip, Verdegija. Bėgūnas, kurį pasiuntėme su žinia 
Tomasiui, bet kuriuo metu gali grįžti. Juk gali truputį ilgiau luktelti. Ma- 
denijai kur kas geriau, ar taip nemanai? 

— Nesu tikra. Ji parbėgo prie mūsų židinio ir nesako, kas įvyko. Ivirti- 
na, kad nieko, liepia man nesijaudinti, tačiau kaip aš galiu nesijaudinti? — 
atsakė Verdegija. 

— Galiu pasakyti, kas negerai, - po nosimi sumurmėjo Filonija. - Tik 
nesu tikra, ar Verdegija suprastų. Nors ji teisi, kažką reikia daryti dėl Ka- 
rolio. Visi urvai apie tai kalba. 

— Ką galima padaryti? - paklausė prie jų priėjusi Aila. 

— Nežinau, - šypsodamasi moteriai pasakė Filonija. Aila atėjo pažiū- 
rėti jos mažylio ir atrodė laiminga jį nešiodama. - Manau, kad Ladunio 


planas geras. Jis mano, kad visi urvai išvien turėtų surasti jaunuolius ir juos 

parsivesti namo. Jis norėtų, kad toji gauja būtų išskirstyta, kad visi atsidur- 
tų kuo toliau nuo Karolio įtakos. 

— Atrodo, sumanymas geras, — tarė Jondalaras. 

— Problemų yra dėl Karolio urvo. Neaišku, ar Tomasis, kuris yra Ka- 
rolio motinos giminaitis, tam pritars, - aiškino Filonija. - Daugiau su- 
žinosim, kai bėgūnas grįš, tačiau suprantu, kaip jaučiasi Verdegija. Jei kas 
panašaus kada nutiktų Tonolijai... - ji papurtė galvą. 

— Manau, dauguma žmonių supranta, kaip jaučiasi Madenija ir jos 
motina, - pastebėjo Jondalaras. - Paprastai žmonės yra geri, tačiau vienas 
netikęs gali pridaryti daug bėdų visiems. 

Aila prisiminė Ataroją ir pagalvojo tą patį. 

— Kažkas ateina! Kažkas ateina! - į urvą šūkaudami įbėgo Larogis su 
keliais draugais. Aila nusistebėjo, ką vaikai veikė lauke, šaltyje ir tamsoje. 
Po kelių minučių paskui juos įėjo vidutinio amžiaus vyras. 

— Rendoli! Negalėjai sugrįžti tinkamesniu metu, - su akivaizdžiu pa- 
lengvėjimu pasakė Ladunis. - Leisk nuimti tau kuprinę, atnešiu ko šilto 
atsigerti. Grįžai kaip tik į Motinos šventę. 

- Čia pasiuntinys, kurį Ladunis nusiuntė pas Tomasį, - nustebusi pa- 
aiškino Filonija. 

— Na, ir ką jis sako? — neištvėrė Verdegija. 

— Verdegija, - sudraudė Losaduna, - leisk žmogui pailsėti ir atgauti 
kvapą. Jis ką tik atėjo! 

— Viskas gerai, - nuramino jį Rendolis, traukdamas nuo pečių kuprinę 
ir iš Solandijos rankų imdamas karštos arbatos puodelį. - Karolio gauja 
apiplėšė urvą žmonių, gyvenančių netoli dykvietės, kur tie jaunuoliai ir 
slapstosi. Pavogė maisto ir ginklų, vos nenužudė moters, mėginusios juos 
sustabdyti. Ji smarkiai sužeista, gali ir neatsigauti. Visi urvai įtūžę. Žinia 
apie Madeniją buvo paskutinis lašas. Nepaisant giminystės su Karolio mo- 
tina, Tomasis pasiruošęs jungtis su kitais urvais, ieškoti tų jaunuolių ir mė- 
ginti juos sustabdyti. Tomasis kvietė į susirinkimą kuo daugiau urvų, štai 
kodėl taip ilgai negrįžau. Laukiau susirinkimo. Kone iš visų artimesnių 
urvų atėjo po keletą žmonių. Turėjau kai ką nuspręsti už mus. 

— Esu tikras, nusprendei tinkamai, — tarė Ladunis. - Džiaugiuosi, kad 


ten buvai. Ką jie mano apie mano pasiūlymą? 

- Jie jau priėmė jį, Laduni. Visi urvai ruošiasi pasiųsti pėdsekius jų ieš- 
koti - kai kurie jau išėjo. Kai Karolio gauja bus išaiškinta, būrys medžio- 
tojų iš visų urvų juos užpuls ir parsives. Niekas nebenori su jais taikstytis. 
"Tomasis nori su jais susidoroti iki vasaros susirinkimo, - vyras atsisuko į 
Verdegiją. - Jie norėtų, kad tu ten būtum, pateiktum kaltinimą ir pareika- 
lautum atpildo, - pasakė jis. 

Verdegija beveik nurimo. Vis dėlto ji nesidžiaugė Madenijos nenoru 
dalyvauti apeigose, kuriose ji oficialiai taptų moterimi, ir, jei pasisektų, vė- 
liau pagimdytų vaikų, Verdegijos vaikaičių. 

- Su džiaugsmu pateiksiu kaltinimus ir pareikalausiu atlygio, - pareiš- 
kė ji. - Jei mano mergaitė nesutiks dalyvauti pirmajame rituale, galite būti 
ramūs, aš to taip nepaliksiu. 

— Viliuosi, kad iki vasaros ji persigalvos. Po apsivalymo apeigų tikrai 
matau pagerėjimą. Ji vėl būna tarp žmonių. Manau, ir Aila padėjo, - pa- 
stebėjo Ladunis. 

Kai Rendolis nuėjo prie savo židinio, Losaduna akimis susiieškojo Jon- 
dalarą ir jam linktelėjo. Aukštaūgis atsiprašė ir nuėjo paskui Losaduną prie 
apeigų židinio. Aila būtų norėjusi eiti kartu, tačiau iš vyrų laikysenos juto, 
kad jie norėtų pabūti vieni. 

— Įdomu, ką jie ketina daryti? — tarstelėjo Aila. 

— Spėju, kad atliks kažkokias asmenines apeigas, - atsakė Filonija, dar 
labiau pakurstydama Ailos smalsumą. 


— Ar atsinešei tai, ką pagaminai? — pasiteiravo Losaduna. 

— Padariau antgalį. Neturėjau laiko pritvirtinti kotą, tačiau jis geriau- 
sias, kokį moku padaryti, - atsakė Jondalaras iš tunikos užančio imdamas 
mažą į odą įvyniotą ryšulėlį. Jis parodė nedidelį akmeninį antgalį su ne- 
retušuota briauna, kuri buvo pakankamai aštri, tinkama skustis. Vienas 
galas buvo visiškai nusmailintas. Kitas turėjo dalį, kurią buvo galima įtvir- 
tinti į rankeną. 

Losaduna labai atsargiai jį apžiūrėjo. 

— Puiki meistrystė, — tarė jis. - Tikrai jaučiu, kad tiks. 

Jondalaras su palengvėjimu atsiduso, nors nė nesuvokė, kaip nerimauja. 

— O ar paėmei ką nors jos? 

— Tai buvo sunkiau. Mes keliaujame tik su pačia būtiniausia manta, 
ji puikiai žino, kur sudėti visi jos daiktai. Ji turi supakuotų daiktų, dau- 
giausiai kitų žmonių dovanų, nenorėjau prie jų lįsti. Tada prisiminiau, kad 
sakei, jog nesvarbu, kokio dydžio, svarbu, kad būtų labai asmeniška, - tarė 
Jondalaras, iš odos paketėlio imdamas mažutį daiktelį. Paskui paaiškino: - 
Ji nešioja amuletą, mažą dekoruotą kapšelį su nuo vaikystės išsaugotais 
daiktais. Jis jai labai svarbus, nusiima tik tada, kai plaukioja ar maudosi, ir 
tai ne visada. Paliko, kai ėjo į šventąją karštąją versmę, ir aš nupjoviau vieną 
iš kapšelį puošiančių karoliukų. 

Losaduna nusišypsojo. 

— Gerai! Kuo puikiausiai tinka. Labai sumanu. Mačiau tą amuletą, jis 
labai asmeniškas. Vėl viską suvyniok ir duok man paketėlį. 

Jondalaras padarė, kaip lieptas, tačiau Losaduna jo akyse pastebėjo lyg 
ir nerimą. 

— Negaliu tau pasakyti, kur jį padėsiu, tačiau Motina žinos. Dabar pri- 
valau tau šį tą paaiškinti bei užduoti keletą klausimų, - pasakė Losaduna. 

Jondalaras linktelėjo. 

— Pamėginsiu atsakyti. 

— Tu nori savo židinio vaiko, kuris gimtų moteriai Ailai, teisingai ? 

- Taip. 

— Supranti, kad prie tavo židinio gimęs vaikas gali būti ne tavo dva- 
sios? 

— Taip. 

- Kaip tada jausiesi? Ar tau svarbu, kieno dvasia bus panaudota? 

— Norėčiau, kad jis būtų mano dvasios, tačiau... Mano dvasia gali ne- 
tikti. Gal ji nepakankamai stipri? Gal Motina negali arba nenori jos pa- 
naudoti? Šiaip ar taip, niekas niekada nėra tikras, kieno būna dvasia, ta- 
čiau jei vaikas gimtų Ailai prie mano židinio, to pakaktų. Manau, aš pats 
jausčiausi beveik kaip motina, - atsakė Jondalaras, ir jo nuoširdumas buvo 
akivaizdus. 

Losaduna linktelėjo. 

- Gerai. Šiąnakt mes pagerbiame Motiną, tam labai palankus metas. 
Juk žinai, kad tos moterys, kurios ją labiausiai pagerbia, yra dažniausiai 
palaiminamos. Aila yra graži moteris, ir be vargo ras vyrą ar vyrų pasidalyti 

Losaduna pamatė, kaip zelandonieris susiraukia, ir suprato, kad Jonda- 
laras yra iš tų, kuriems sunku matyti, kaip jų pasirinkta moteris malonu- 
mams išsirenka ką nors kitą, net jei tai tik apeigos. 

— Tu turi ją padrąsinti, Jondalarai. Tai pagerbia Motiną. Visų svarbiau- 
sia, ar tu nuoširdžiai nori, kad Aila prie tavo židinio pagimdytų kūdikį. 
Mačiau, kaip tai padeda. Dauguma moterų kone iš karto pastoja. Motina 
gali būti labai tavimi patenkinta, ji gali netgi panaudoti tavo dvasią, ypač 
jei ir tu tinkamai ją pagerbsi. 

Jondalaras užsimerkė ir linktelėjo. Losaduna matė, kaip jis sukando 
dantis. Nebus lengva. 

— Ji niekada nedalyvavo šventėje Motinai pagerbti. Kas, jei ji... Jei ji 
nenorės nieko kito? - pasiteiravo Jondalaras. - Ar turėčiau ją atstumti ? 

— "Turi ją padrąsinti dalytis malonumais su kitais, tačiau renkasi, žino- 
ma, ji. Per Motinos šventę negalima atsakyti jokiai moteriai, ypač tai, kurią 
renkiesi savo pora. Aš nesijaudinčiau dėl to, Jondalarai, dauguma moterų 
įsijaučia į tą dvasią ir be jokių rūpesčių mėgaujasi Motinos švente, — pa- 
aiškino Losaduna. - Tačiau keista, kad augdama Aila nepažino Motinos. 
Nežinojau, kad yra žmonių, kurie jos nepripažįsta. 

— Ją užauginę žmonės buvo daugeliu atžvilgių... neįprasti, - paaiškino 
Jondalaras. 

— Neabejoju, - tarė Losaduna. - O dabar prašykime Motinos. 

Prašyti Motinos. „Prašyk Motinos“ Šie žodžiai persmelkė Jondalaro 
mintis einant į apeigų erdvės gilumą. Staiga jis prisiminė, jog jam vis buvo 
sakoma, kad Motina jam palanki, tokia palanki, kad jokia moteris jam ne- 
atsispirs, netgi pati Doni; tokia palanki, kad, jei jis kada nors ko prašys 
Motinos, ji tikrai išpildys jo prašymą. Taip pat jis buvo įspėtas saugotis 
tokio palankumo - gali gauti tai, ko paprašys. Tą akimirką jis karštligiškai 
troško, kad tai būtų tiesa. 

Jie sustojo prie nišos, kur tebedegė lempelė. 

- Paimk Duną ir laikyk ją rankose, - paliepė tas, kuris tarnauja Motinai. 

Jondalaras ištiesė ranką į nišą ir švelniai paėmė Motinos figūrėlę. Tai 
buvo vienas gražiausių jo kada matytų raižinių. Kūnas buvo išskaptuotas 
tobulai. Figūrėlė rankoje atrodė taip, tarsi skulptorius būtų ją raižęs pa- 
gal gyvą puikiai sudėtos, gana apkūnios moters modelį. Normaliai tekant 
gyvenimui ankštose patalpose jis pakankamai dažnai matydavo nuogų 
moterų, tad žinojo, kaip jos atrodo. Rankų, besiilsinčių ant putnių krūtų, 

buvo tik užuomina, tačiau buvo išryškinti pirštai ir net apyrankės ant dil- 
bių. Dvi kojos buvo išskaptuotos kaip savotiškas kaištis įsmeigti į žemę. 

Labiausiai stebino galva. Daugumos jo matytų Doni vietoj galvos bū- 
davo ne ką daugiau nei gumbas, kartais su veidu, apibrėžtu plaukų linijos, 
bet be jokių bruožų. Šitoji Doni turėjo prašmatnią šukuoseną iš tankiai 
susiraičiusių garbanėlių eilučių, kuri gaubė visą galvą ir veidą. Išskyrus for- 
mą, tarp veido pusės ir pakaušio skirtumų nebuvo. 
kakmenio. Kaulą, mamuto iltį ar medį būtų kur kas lengviau apdirbti, o fi- 
gūrėlė buvo taip smulkmeniškai ir taip dailiai pagaminta, kad buvo sunku 
patikėti, jog ji padaryta iš akmens. „Tikriausiai daug titnago įrankių teko 
atbukinti tam, kuris ją darė“, - pagalvojo Jondalaras. 

Staiga Jondalaras suvokė, kad tas, kuris tarnauja Motinai, gieda. Jis taip 
atsidėjęs apžiūrinėjo Doni, kad iš pradžių to nė neišgirdo. Jondalaras pa- 
kankamai pramoko losadunojiečių kalbą, tad atidžiau įsiklausęs išgirdo 
tariamus Motinos vardus ir suprato, kad Losaduna pradėjo ritualą. Jis lau- 
kė vildamasis, kad estetinių raižinio savybių vertinimas jo neatitraukė nuo 
svarbesnės — dvasinės - apeigų esmės. Nors buvo mokoma, kad Doni yra 
Motinos simbolis ir vienos iš daugybės jos dvasinių formų poilsio vieta, 
Jondalaras suprato, kad tokia išraižyta figūrėlė nėra Motina. 

— Dabar aiškiai galvok ir savais žodžiais, iš širdies, prašyk Motinos, 
ko nori, - tarė Losaduna. - Laikydamas Duną lengviau sutelksi mintis 
ir jausmus. Nedvejodamas sakyk viską, kas ateina į galvą. Atmink, tavo 
prašymas yra malonus Visų Motinai. 

Jondalaras užsimerkė, pagalvojo ir susitelkė. 

— O Doni, Didžioji Motina Žeme, - pradėjo jis. - Mano gyvenime 
būta akimirkų, kai maniau... Padariau tokių dalykų, kurie tikrai tau ne- 
patiko. Nenorėjau tavęs nuliūdinti, tačiau taip nutinka. Buvo laikas, kai 
maniau, kad niekada nerasiu moters, kurią pamilsiu, ir svarsčiau, ar tai dėl 
to, kad tu pyksti dėl... tų dalykų. 

„Tikriausiai kažkas labai blogo nutiko šio vyro gyvenime. Jis toks šau- 
nus, atrodo toks pasitikintis savimi; sunku patikėti, kad jis gali kęsti tokią 
gėdą ir nerimą“, - galvojo Losaduna. 

— Nukeliavau iki tavo upės galo, netekau brolio... Brolio, kurį mylėjau 
labiau už viską. Ir tada tu į mano gyvenimą atvedei Ailą. Galiausiai suži- 
nojau, ką reiškia pamilti. Aš toks dėkingas už Ailą. Jei mano gyvenime 

daugiau nieko nebūtų, jokių draugų, jokių giminaičių, būčiau patenkintas 
tol, kol yra Aila. Jei tai pamalonins tave, didžioji Motina, norėčiau... no- 
rėčiau... dar šio to paprašyti. Noriu paprašyti... vaiko. Vaiko, kuris gimtų 
Ailai, gimtų prie mano židinio ir, jei įmanoma, būtų mano dvasios arba 
gimtų iš mano syvų, kaip yra įsitikinusi Aila. Jei tai neįmanoma, jei mano 
dvasios nepakanka, tada leisk Ailai turėti mažylį, kurio ji taip nori, ir tegu 
jis gimsta prie mano židinio, o aš nešiosiu jį savo širdyje. 

Jondalaras jau norėjo padėti Doni, tačiau dar nebaigė kalbėti. Jis stab- 
telėjo ir abiem rankom suėmė figūrėlę. 

— Dar vienas dalykas. Jei Aila kada sulauks mano dvasios vaiko, aš no- 
rėčiau žinoti, kad šitas vaikas yra mano dvasios. 

„Įdomus prašymas, - pamanė Losaduna. - Gal daugumai vyrų norė- 
tųsi žinoti, tačiau tai iš tikrųjų nėra labai svarbu. Įdomu, kodėl jam taip 
svarbu? Ir ką galėtų reikšti „vaikas iš jo syvų... Aila įsitikinusi? Norėčiau 
jos paklausti, tačiau tai asmeninės apeigos. Negaliu jai pasakoti, ką jis čia 
kalbėjo. Gal kurį kartą galėsime apie tai pasišnekučiuoti. 


Aila stebėjo iš apeigų židinio išeinančius vyrus. Ji jautėsi tikra, kad abu 
įvykdė tai, ką ketino, tačiau mažėlesnis vyras išėjo su klausiama išraiška 
veide, pečių linijoje buvo matyti nepasitenkinimams, o aukštasis atrodė 
visas sutingęs, lyg nelaimingas, bet ryžtingai nusiteikęs. Keistos užuomi- 
nos vertė ją dar labiau smalsauti, kas įvyko. 

— Viliuosi, ji persigalvos, - kalbėjo Losaduna, kai Aila priėjo arčiau. — 
Manau, geriausias būdas pamiršti šią siaubingą patirtį — tai dalyvauti pir- 
majame rituale. Tačiau reikės labai atidžiai parinkti jai vyrą. Norėčiau, kad 
pasiliktum, Jondalarai. Atrodo, ji tavimi susidomėjo. Manau, geras žen- 
klas, kad ji ramiau žvelgia į vyrus. 

— Mielai padėčiau, bet mes paprasčiausiai negalime pasilikti. Turime 
išeiti kuo greičiau, rytoj ar poryt, jei tik bus įmanoma. 

- Žinoma, tu teisus. Metų laikai bet kuriuo metu gali pasikeisti. Būk 
budrus, kad pastebėtum, jei kuris darysitės irzlus, - patarė Losaduna. 

— Slogučiai, - tarstelėjo Jondalaras. 

- Kas yra slogučiai? — nustebo Aila. 


T eo6 


KELIONĖ PER LYGUMAS 


— Slogučius atpučia fenas, sniegą tirpinantis pavasarinis vėjas, — paaiš- 
kino Ladunis. - Iš pietvakarių ima pūsti šiltas ir sausas vėjas, pakankamai 
stiprus, kad su šaknimis rautų medžius. Jis taip greitai tirpina sniegą, kad 
aukščiausios pusnys per vieną dieną pragaišta. Jei jis pradės pūsti jums esant 
ant ledyno, gali ir nepavykti jį pereiti. Ledas pradeda tirpti tiesiog po kojo- 
mis, netruksi įgriūti į plyšį, arba skersai kelio paplūs upė, arba tiesiai priešais 
prasivers duobė. Vėjas lekia taip greitai, kad blogio dvasios, kurioms patin- 
ka šaltis, nespėja pasitraukti jam iš kelio. Jis jas veja, šluoja iš slaptaviečių, 
stumia pirmyn. Štai kodėl blogio dvasios atkeliauja su priešiniais fenui vė- 
jais, ir paprastai pasirodo anksčiau už jį. Jos vadinamos slogučiais. Jei žinai, 
ko tikėtis, ir gali jas suvaldyti, jos gali būti kaip įspėjimas, tačiau slogučius 
sunku pastebėti, be to, sunku blogio dvasias paversti pranašumu. 

— Kaip suprasti, kada pasirodo blogio dvasios? - nesuprato Aila. 

— Kaip jau sakiau, reikia stebėti, ar nesijauti dirglus. Jos gali susargdinti, 
ojeigu jau sergi, gali pabloginti būklę, tačiau dažniausiai jos paprasčiausiai 
nori, kad tu ginčytumeisi ar kovotum. Kartais žmonės net įtūžta, tačiau 
visi žino, kad tai sukelia slogučiai, ir niekas nieko nekaltina, nebent rim- 
tai ką sužalotų ar pakenktų, bet netgi už tai atleidžiama. Vėliau žmonės 
džiaugiasi, kad sniegas tirpsta, nes tai atneša naują augimą, naują gyvybę, 
tačiau niekas nelaukia slogučių. 

— Eime valgyti! — pakvietė Solandija. Jie nepastebėjo jos ateinant. — 
Žmonės jau grįžta antros porcijos. Jei nepaskubėsite, nieko neliks. 

Jie nuėjo link centrinio židinio, kur liepsnojo didelis laužas, plaiksto- 
mas skersvėjų, traukiančių pro urvo angą. Neatitvertose urvo vietose, ku- 
rios buvo atviros vėjams ir šalčiui, dauguma sėdinčių žmonių vilkėjo šil- 
tais drabužiais. Kalnų ožkos kepsnys viduje buvo pusžalis, nors laikomas 
karštai kiek labiau apkepė. Visi buvo labai pasiilgę šviežios mėsos. Taip pat 
buvo iš džiovintos mėsos, mamutų taukų, kelių gabalėlių džiovintų šaknų 
ir juodųjų varnauogių, kone paskutinių vaisių bei daržovių atsargų, išvirtos 
riebios mėsiškos sriubos. Visi su ilgesiu laukė šviežių pavasarinių žalėsių. 

Stiprus, šaltas vėjas nerimo ir Jondalaras, kad ir kaip laukė pavasario, 
dar labiau norėjo, kad žiema užsitęstų kiek ilgiau. Tol, kol jie pereis prie- 
kyje plytintį ledyną. 


Visiems pavalgius Losaduna pranešė, kad prie apeigų židinio bus dar 
kažko pasiūlyta. Aila su Jondalaru žodžio nesuprato, tačiau netrukus suži- 
nojo, jog tai yra gėrimas, patiekiamas šiltas, malonaus ir keistai pažįstamo 
skonio. Aila pagalvojo, jog tai tikriausiai kokios nors švelniai raugintos vai- 
sių sultys, paskanintos žolelėmis. Ji nustebo iš Solandijos sužinojusi, kad 
svarbiausia sudedamoji dalis yra beržų sula, nors pilama ir vaisių sulčių. 

Paaiškėjo, kad gėrimo skonis yra klaidinantis. Gėralas buvo stipresnis 
nei Aila manė, o Solandija pasakė, kad daugiausiai stiprumo jam suteikia 
žolelės. Tada Aila suprato, kad tarsi pažįstamas skonis atsiranda dėl pely- 
nų, labai stiprių žolelių, kurių vartoti per daug arba per dažnai gali būti 
pavojinga. Jas gali būti sunku pajusti dėl malonaus kvapiųjų krunių ir kitų 
aromatinių žolelių teikiamo skonio bei kvapnumo. Aila pradėjo spėlioti, 
ko dar pridėta į tą skystį, todėl ragavo jo lyg tyrinėdama. 

Ji pasiteiravo Solandijos apie stipriąsias žoleles, kartu užsiminė ir apie 
galimą pavojų. Moteris paaiškino, kad augalas, kurį Aila vadina pelynu, 
naudojamas retai, išskyrus šitą gėrimą, saugomą tik Motinos šventėms. 
Dėl jo šventos prigimties Solandija paprastai nenoriai išduodavo ypatin- 
gąsias sudedamąsias gėrimo dalis, tačiau Ailos klausimas buvo toks tikslus 
ir išmoningas, kad jai neliko nieko kita, tik atsakyti. Aila suprato, kad gė- 
rimas visai nėra toks, koks atrodo. Pirmąkart paragavus paprastas, malo- 
naus skonio, švelnus skystis iš tikrųjų buvo stiprus, sudėtingas mišinys, pa- 
gamintas tam, kad žmonės atsipalaiduotų, taptų spontaniškesni ir šilčiau 
bendrautų, kaip ir tikimasi per Motinos pagerbimo šventes. 

Urvo žmonėms pradėjus rinktis prie apeigų židinio, Aila pirmiau- 


sia pastebėjo, kad prisiragavus gėrimo sustiprėjo dėmesingumas, tačiau 

netrukus jis užleido vietą maloniai, apatiškai šilumai, kuri vertė užsimiršti 
ir apie nieką nebegalvoti. Ji pastebėjo, kad Jondalaras ir keli losadunojie- 
čiai šnekučiuojasi su Madenija, ir staiga palikusi Solandiją nuėjo jų link. 
Vyrai matė ją ateinant, ir jiems patiko tai, ką matė. Eidama prie grupės 
Aila šypsojosi, ir Jondalaras pajuto stiprią meilę, kurią jam visada suža- 
dindavo mylimosios šypsena. Nebus lengva laikytis Losadunos nurodymų 
ir drąsinti ją visiškai pasinerti į Motinos šventę, netgi prisiragavus atpa- 
laiduojančio gėrimo, kurio tas, kuris tarnauja Motinai, taip primygtinai 
ragino gerti. Zelandonietis giliai įkvėpė ir iki dugno išmaukė visą puodelį 
svaigalų. 

Filonija ir ypač jos pora Daraldis, su kuriais moteris jau buvo supažin- 
dinta, buvo tarp tų, kurie šiltai pasveikino Ailą. 

— Tavo puodelis tuščias, — tarė vyras ir iš medinio dubens pasėmė pilną 
samtį gėrimo, po to jo įpylė Ailai į puodelį. 

— Ir man dar gali trupuųį kliūstelėti, - pernelyg energingu balsu papra- 
šė Jondalaras. Losaduna pastebėjo vyruko priverstinį draugiškumą, tačiau 
pagalvojo, kad kiti gal pernelyg dėmesio į tai nekreips. Vis dėlto vienam 
žmogui tai neprasprūdo pro ausis. Aila dirstelėjo į Jondalarą, pamatė ne- 
rimstančius jo žandikaulius ir suprato, kad kažkas jam kelia nerimą. Taip 
pat ji pastebėjo Losadunos atidą. Kažkas tarp jų vyksta, suvokė Aila, tačiau 
gėrimas jau veikė, ir ji nusprendė apie tai pagalvoti vėliau. Staiga uždarą er- 
dvę pripildė būgnų garsai. 

— Šokiai prasideda! - apsidžiaugė Filonija. - Eime, Jondalarai, paro- 
dysiu tau žingsnelius, - ji paėmė vyrą už rankos ir nusivedė į aikštelės vi- 
durį. 

— Madenija, ir tu eik, - paragino Losaduna. 

— Tikrai, - pritarė Jondalaras, - ir tu ateik. Ar moki žingsnelius? - jis 
šypsojosi merginai, ir Aila pagalvojo, kad vyras atrodo atsipalaidavęs. 

Jondalaras visą dieną rodė dėmesį Madenijai ir kalbėjosi su ja. Nors 
ji drovėjosi ir nedrįso daug kalbėti, labai aiškiai juto aukštaūgio buvimą. 
Kaskart, kai Jondalaras pažvelgdavo savo prikaustančiomis akimis, jos: 
širdis imdavo plakti kaip pašėlusi. Kai jis paėmė ją už rankos norėdamas 
nusivesti į šokių aikštelę, ji vienu metu pajuto dilgčiojant šaltį ir perliejant 
karštį. Nebūtų pajėgusi atsisakyti, jei ir būtų norėjusi. 


Filonija iš pradžių susiraukė, paskui nusišypsojo merginai. 

— Abi galėsime pamokyti jį žingsnelių, - tarė moteris sukdama į šokių 
aikštelę. 

— Gal aš galiu... - kreipėsi į Ailą Daraldis kaip tik tada, kai Ladunis 
tarė: 

- Su džiaugsmu... 

Vyrai nusišypsojo vienas kitam, rodė suteikiantys varžovui galimybę 
kalbėti. 

Aila nusišypsojo abiem. 

- Gal abu galite parodyti man žingsnelius, - pasiūlė ji. 

Daraldis pritariamai linktelėjo, o Ladunis patenkintas išsiviepė, tada 
abu paėmė ją už rankų ir nusivedė į aikštelę, kur jau rinkosi daugiau norin- 
čiųjų pašokti. Kol visi rikiavosi ratu, svečiams buvo parodyti pagrindiniai 
žingsneliai; pasigirdus Heitai visi susikibo rankomis. Aila krūptelėjo išgir- 
dusi muziką, nebuvo girdėjusi Aeitos nuo tada, kai per mamutojų vasaros 
susirinkimą ja grojo Manenas. Ar gali būti, kad nuo susirinkimo praėjo 
mažiau nei metai? Viskas atrodė taip tolima. Daugiau jų nebepamatys... 

Ji mirktelėjusi nuvijo ašaras, tačiau prasidėjus šokiui mažai liko laiko 
puoselėti širdį gniaužiančius prisiminimus. Pradžioje ritmą buvo lengva 
sekti, tačiau vakarui įsibėgėjant jis darėsi greitesnis ir sudėtingesnis. Aila 
neabejotinai buvo dėmesio centre. Visiems vyrams ji atrodė žavi. Jie būrėsi 
aplink ją, varžėsi dėl jos dėmesio, laidė užuominas ir netgi atvirus pasiūly- 
mus, menkai pridengtus pokštais. Jondalaras švelniai Airtavo su Madenija 
ir akivaizdžiau — su Filonija, tačiau labai gerai matė aplink Ailą ratus su- 
kančius vyrus. 

Šokis darėsi sudėtingesnis, su painiais žingsniukais ir keitimusi vieto- 
mis. Aila šoko su visais, juokėsi iš pokštų ir nepadorių pastabų. Kartais 
žmonės išsiskirstydavo prisipilti gėrimo arba poros pasitraukdavo į nuoša- 
lius kampus. Į rato aikštelės vidurį iššokęs Ladunis atliko energingą pasi- 
rodymą, jam bebaigiant prie jo prisijungė Laronija. 

Aila pasijuto ištroškusi, ir keletas žmonių kartu su ja nuėjo įsipilti gėri- 
mo. Ji pastebėjo, kad šalia eina Daraldis. 

— Aš irgi norėčiau, - paprašė Madenija. 

— Apgailestauju, - pasakė Losaduna, dengdamas delnu jos puodelio 
viršų. - Dar neturėjai pirmojo malonumo ritualo, brangioji. Turėsi ten- 
kintis arbata. 

Madenija susiraukė ir norėjo prieštarauti, paskui įsipylė puodelį šiltos 
arbatos, kurią visą vakarą ir gurkšnojo. 

Losaduna neketino suteikti jai jokių privilegijų, kol ji nepatyrė mote- 
rystės apeigų. Jis kiek įmanydamas stengėsi, kad tik paskatintų ją atlikti 
tas svarbias apeigas. Tuo pat metu jis leido visiems suprasti, kad, nepaisant 
baisios patirties, ji yra apvalyta ir sugrąžinta į ankstesnę būklę, kai galioja 
tie patys apribojimai jos atžvilgiu ir su ja reikia elgtis ypač rūpestingai ir 
dėmesingai, kaip ir su kiekviena moterystės slenkstį pasiekusia mergaite. 
Losaduna juto, jog tai vienintelis būdas, padėsiantis Madenijai visiškai at- 
sigauti po patirto baisaus užpuolimo ir grupinio išprievartavimo. 

Aila su Daraldžiu gėrimo įsipylė paskutiniai. Kai visi kiti išsivaikščiojo 
ir jie liko vieni, vyras atsisuko į Ailą. 

— Aila, tu tokia graži, - tarė jis. 

Vaikystėje ji nuolat girdėjo, kad yra didelė ir bjauri. Kad ir kiek kartų 
Jondalaras kartojo, jog ji gražuolė, ji visada manė, kad jis taip kalba iš mei- 
lės. Ji niekada nemanė, jog yra graži, ir Daraldžio žodžiai ją nustebino. 

— Ne, - nusijuokė ji, - aš nesu graži! 

Jos pastaba nustebino jį, jis nesitikėjo to išgirsti. 

— Tačiau... esi, - pakartojo jis. 

Daraldis visą vakarą stengėsi ją sudominti. Nors jiedu šnekučiavosi 
draugiškai ir šiltai, nors Aila, iš prigimties mokanti judėti jausmingai, aki- 
vaizdžiai mėgavosi šokiu ir dar labiau viliojo Daraldį, jam niekaip nesisekė 
įžiebti tos kibirkšties, kuri leistų bendravimui pasistūmėti toliau. Jis žinojo, 
kad nėra nepatrauklus, ir nors čia buvo Motinos šventė, jam niekaip nepa- 
vyko atskleisti savo troškimų. Galiausiai jis nusprendė eiti tiesesniu keliu. 

— Aila, - tarė jis apkabindamas ją per liemenį. Pajuto, kaip moteris aki- 
mirką sustingo, tačiau nepasidavė, pasilenkė ir ėmė nosimi knebenti jos 
ausį. — Tu tokia graži, - sušnibždėjo vyras. 

Ji atsisuko, tačiau, užuot noriai palinkusi artyn, atsitraukė. Jis apkabi- 
no ją abiem rankom ir prisitraukė artyn. Ji atsilošė, uždėjo rankas jam ant 
pečių ir pažvelgė tiesiai vyrui į veidą. 

Aila nevisiškai suprato tikrąją Motinos šventės prasmę. Galvojo, kad tai 
tiesiog šiltas ir draugiškas susibūrimas, nors visi kalbėjo apie Motinos pa- 
gerbimą. Aila žinojo, ką paprastai tai reiškia. Kai pastebėjo poras, o kartais 
trijules ir didesnes grupeles pasitraukiant į tamsesnius užkaborius aplink 

kailių pertvaras, ji ėmė daugiau nutuokti, kas vyksta. Vis dėlto tik pažvel- 
gusi į Daraldį ir jo akyse pamačiusi geismą ji galiausiai suprato, ko tikėtis. 

Jis prisitraukė ją arčiau ir pasilenkė pabučiuoti. Aila juto vyro šilumą ir 
atsakė panašiu jausmu. Daraldis palietė jos krūtis, pabandė rankas pakiš- 
ti po tunika. Jis buvo patrauklus, pojūtis nebuvo nemalonus, ji pati buvo 
atsipalaidavusi ir visai nusiteikusi dalytis malonumais, tačiau reikėjo lai- 
ko pagalvoti. Buvo sunku atsispirti kylančiam geismui, ji mąstė neaiškiai. 
Staiga pasigirdo ritmingi garsai. 

— Grįžkime prie šokėjų, — tarė ji. 

— Kam? Ir taip nedaug liko šokančiųjų. 

— Noriu parodyti mamutojų šokį, - nutarė ji. 

Daraldis nusileido. Ji atsiliepė į jo jausmus, taigi galima palaukti ir il- 
gėliau. 

Pasiekusi aikštelės vidurį Aila pastebėjo, kad Jondalaras vis dar čia. Jis 
šoko su Madenija: paėmęs už rankų rodė žingsnelius, kurių išmoko pas ša- 
ramudojus. Filonija, Losaduna, Solandija ir dar keletas žmonių netoliese 
plojo rankomis; Aeitininkas ir būgnininkas jau buvo susiradę partnerius. 

Aila su Daraldžiu prisijungė prie plojančiųjų. Moteris pastebėjo Jon- 
dalaro žvilgsnį ir, užuot pliaukšėjusi delnais, pradėjo ploti per šlaunis, 
mamutojiškai. Madenija stabtelėjo pažiūrėti, paskui atsitraukė, nes Jonda- 
laras priėjo prie Ailos ir kartu su ja ėmė per šlaunis ploti sudėtingą ritmą. 
Netrukus jie jau judėjo kartu: atsitraukė, suko ratus, žvalgėsi į kits kitą per 
pečius. Atsidūrę akis į akį, siekė vienas kito rankos. Nuo tos akimirkos, kai 
pažvelgė jam į akis, Aila nematė nieko kito, tik Jondalarą. Šiluma ir drau- 
giškumas, kurį juto Daraldžiui, ištirpo visa apimančiame atsake į geismą, 
troškimą ir meilę mėlynose akyse, kurios tą akimirką žvelgė į ją. 

Tarp jų tvyranti įtampa buvo akivaizdi kiekvienam. Losaduna kurį lai- 
ką atidžiai juos stebėjo, paskui nepastebimai linktelėjo. Žinoma, Motina 
aiškiai išsako savo norus. Daraldis truktelėjo pečiais, paskui nusišypsojo 
Filonijai. Madenija spoksojo išplėtusi akis. Ji suprato, kad stebi kažką reto 
ir nuostabaus. 

Aila su Jondalaru liovėsi šokę ir stovėjo apsikabinę, abejingi visiems 
aplinkiniams. Solandija pradėjo ploti, netrukus visi žiūrovai šokėjus ap- 
dovanojo aplodismentais. Galiausiai triukšmas pasiekė ir šokėjų ausis. Jie 


atsitraukė vienas nuo kito, atrodė truputį susidrovėję. 

— Man regis, dar liko vienas kitas puodelis gėrimo, — pastebėjo Solan- 
dija. - Pabaigsim? 

— Puikiai sumanyta! - apsidžiaugė Jondalaras. Jis stovėjo apsikabinęs 
Ailą ir nė nesiruošė jos paleisti. 

Daraldis paėmė didelį medinį dubenį, išpylė paskutinius ypatingojo 
gėrimo lašus, tada pažvelgė į Filoniją. „Man tikrai labai pasisekė, - pa- 
galvojo jis. - Tokia graži moteris prie mano židinio pagimdė du vaikus. 
Vien dėl to, kad yra Motinos šventė, nereiškia, kad reikia ją pagerbti su 
kita moterimi: 

Jondalaras baigė gėrimą vienu mauku, padėjo savo puodelį, staigiai pa- 
kėlė Ailą ir nusinešė ją į patalus. Moteris jautėsi keistai apsvaigusi, kupina 
džiaugsmo, tarsi būtų išvengusi kažkokios nemalonios lemties. Vis dėl- 
to jos džiaugsmas buvo menkas, palyginti su Jondalaro. Jis stebėjo ją visą 
vakarą, matė, kaip vyrai jos geidžia, bandė suteikti jai progą, kaip patarė 
Losaduna, ir buvo tikras, kad galiausiai ji ką nors pasirinks. 

Ir jis pats ne vieną kartą galėjo pasišalinti su kokia moterimi, tačiau taip 
būtų pasielgęs tik įsitikinęs, kad išėjo ir Aila. Jondalaras bendravo su Ma- 
denija žinodamas, kad ji dar neprieinama nė vienam vyrui. Jis mėgavosi 
rodydamas jai dėmesį, matydamas, kad ji greta jo atsipalaiduoja, vertino 
besikalantį daigą moters, kuria ji netrukus taps. Jis nebūtų kaltinęs ir Filo- 
nijos, jei būtų nuėjusi su kuo kitu, - ji turėjo daug progų, tačiau džiaugėsi, 
kad ji lieka šalia. Baisiausiai nenorėjo likti vienas, jei Aila būtų pasirinkusi 
ką nors kitą. Jiedu su Filonija kalbėjosi apie įvairiausius dalykus: Tonolaną 
ir jų bendrą kelionę, jos vaikus, ypač Tonoliją, apie Daraldį, koks jis mylin- 
tis, tačiau Jondalaras negalėjo prisiversti daug pasakoti apie Ailą. 

Jis sunkiai patikėjo tuo, kad ji galiausiai atėjo pas jį. Jis atsargiai ant 
miego pakylos paguldė moterį ir į ją pažvelgė. Jos akyse pamatęs meilę 
Jondalaras gerklėje pajuto geliantį skausmą, nes bandė sulaikyti ašaras. Jis 
padarė viską, ką liepė Losaduna, suteikė jai visas galimybes, netgi pabandė 
ją padrąsinti, tačiau ji atėjo pas jį. Jondalaras svarstė, gal tokiu būdu Moti- 
na parodo, kad, jei Aila pastos, vaikas bus jo dvasios. 

Jondalaras perkėlė patalpos pertvarą, o kai Aila pakilo ir ėmė nusiren- 
ginėti, jis švelniai ją vėl paguldė. 

- Ši naktis yra mano, - tarė jis. - Aš noriu viską daryti. 

Ji atsigulė ir šypsodamasi linktelėjo, juto laukimo drebulį. Iš už pertva- 


ros vyras atsinešė degantį pagaliuką ir uždegęs nedidelę lempelę įstatė ją į 

nišą. Ji daug šviesos neskleidė, jos vos pakako, kad ką įžiūrėtum. Pradėjęs 
nurenginėti Ailą, Jondalaras staiga liovėsi. 

— Kaip manai, ar pasišviesdami tik šita lempele surastume kelią prie 
karštųjų versmių? — paklausė jis. 

— Sakoma, kad jos išsunkia vyrus, ir jų vyriškumas suminkštėja, - at- 
sakė Aila. | 

— Patikėk manimi, šią naktį to nenutiks, - išsišiepė Jondalaras. 

— Tada tikriausiai būtų smagu, - pritarė ji. 

Jie apsivilko skrandas, pasiėmė lempelę ir tyliai patraukė į lauką. Losa- 
duna svarstė, ar jie eina nusilengvinti, paskui nusišypsojo. Karštosios vers- 
mės jo niekada labai ilgam nesulėtindavo, tik padėdavo ilgiau tvardytis. 
Vis dėlto juos stebėjo ne vienas Losaduna. 

Vaikai niekada nebūdavo išvejami iš Motinos šventės. Patirčių ir vei- 
klos, kurias jie, kaip tikimasi, turės mokėti suaugę, mažieji mokėsi stebėda- 
mi vyresniuosius. Žaisdami jie dažnai mėgdžiojo suaugusiuosius. Iš tikrųjų 
nepajėgūs atlikti lytinį aktą berniukai mėgdžiodami savo tėvus užšokdavo 
ant mergaičių, mergaitės apsimestinai „gimdydavo“ lėles, nes mėgdžiojo 
savo motinas. O po pirmųjų ritualų jie pereidavo į suaugusiųjų pasaulį: 
įgydavo ne tik suaugusiojo statusą, bet ir suaugusiojo atsakomybę, nors 
dar kelerius metus nebūtinai ieškodavo poros. Kūdikiai gimdavo atėjus 
laikui, kai Motina panorėdavo palaiminti moteris, tačiau stebėtinai retai 
gimdydavo labai jaunos moterys. Visi vaikai buvo labai laukiami, globoja- 
mi, jais rūpinosi visa plati šeima ir artimi draugai, gyvenantys urve. 

Madenija, kiek pamena, dalyvavo Motinos šventėse, tačiau šį kartą vis- 
kas įgavo naują prasmę. Ji stebėjo keletą porų — neatrodė, kad kam nors 
skaudėtų, kaip kad buvo jai; kai kurios moterys pasirinko net keletą vyrų. 
Madenija ypatingai domėjosi Aila ir Jondalaru. Vos jie išėjo iš urvo, ji už- 


simetė skrandą ir nusekė įkandin. 


Jie surado kelią į palapinę dvigubomis sienelėmis ir įėjo į antrąją jos 


patalpą, džiaugėsi ten susikaupusiais šiltais garais. Vos atsidūrę viduje jie 

sustojo, apsidairė, tada ant žemės pakylos pastatė lempelę. Nusivilko savo 
skrandas ir susėdo ant veltų vilnos kilimėlių, kurie dengė žemę. 

Pirmiausia Jondalaras nuavė Ailos batus, paskui nusiavė pats. Jis ilgai 
ir su meile ją bučiavo, kol atrišinėjo tunikos ir apatinių kelnių raiščius, per 
galvą nutraukė drabužius, tada pasilenkė pabučiuoti spenelio. Vyras atrišo 
kailiu pamuštas moters kelnes ir strėnjuostę primenančius apatinius — iš- 
eidami jie nesivargino mautis viršutinių kelnių, kurių kailis buvo išorė- 
je. Numovęs apatinius vyras stabtelėjo paglamonėti mylimosios gaktos, 
apaugusios švelniais plaukeliais. Tada jis nusirengė pats, apkabino Ailą, 
džiaugėsi jausdamas jos odą prie savo kūno ir iš karto moters įsigeidė. 

Jis nusivedė ją į garuojantį baseiną, abu kartą paniro, paskui nuėjo į 
prausimosi patalpą. Jondalaras iš dubens pasėmė saują minkštų muilo 
putų ir pradėjo jomis trinti Ailos nugarą ir sėdmenų kauburius, kol kas 
dar vengdamas gundomai šiltų, drėgnų moters kūno vietelių. Putos buvo 
lygios ir lipnios, jam patiko, kaip jos apgaubia odą. Aila užsimerkė. Juto, 
kaip jo rankos glamonėja ją taip, kaip jai labiausiai patinka, ir atsidavė jo 
nuostabiems, švelniems prisilietimams. Moteris juto kiekvieną kūno dilg- 
telėjimą. 

Jondalaras paėmė dar vieną saują putų ir jomis įtrynė Ailos kojas. Jis 
po vieną kėlė pėdas ir juto, kaip jos lengvai trūkčioja kutenant padus. Tada 
jis ją apsuko, atsistojo priešais ir neskubėdamas išbučiavo. Švelniai ir lėtai 
tirdamas jos lūpas ir liežuvį, juto jos atsaką. Vyriškumas išbrinko, judėjo 
tarsi savo valia, stengdamasis pasiekti moterį. 

Dar viena nedidele muilo saujele jis pradėjo trinti jos pažastis, malo- 
niai lipniomis putomis glamonėjo jos tvirtas, kuplias krūtis, delnais pa- 
juto sukietėjusius spenelius. Virpuliai kaip žaibas sklido jos kūnu vyrui 
lytint nuostabiai jautrius spenelius ir telkėsi vietelėje giliai viduje, kur ir 
kilo geismas. Jam judant žemyn, link pilvo ir šlaunų, ji suaimanavo. Vis dar 
muilinomis rankomis vyras glamonėjo jos moteriškumo klostes ir, suradęs 
malonumų vietelę, ją tik švelniai patrynė. Tada paėmė dubenį, iš karšto 
šaltinio prisėmė vandens ir pradėjo jį pilti ant moters. Nupylęs dar kelis 
dubenis vandens, vyras vėl Ailą nusivedė į karšto vandens baseiną. 

Jiedu susėdo ant akmeninių sėdynių. Sėdėjo susiglaudę, šilta oda glaus- 
damiesi vienas prie kito, giliau paniro į vandenį, kol tik galvos kyšojo. Tada 
paėmęs už rankos Jondalaras dar kartą Ailą išsivedė iš vandens. Jis paguldė 

ją ant minkštų kilimėlių ir kurį laiką paprasčiausiai stebėjo - visą blizgan- 
čią ir šlapią, jo laukiančią. 

Jos nuostabai, jis pirmiausia praskėtė jos šlaunis ir liežuviu perbėgo 
rausvas klostes. Jis nepajuto jokio sūrumo, Ailai būdingas skonis buvo 
dingęs; tai buvo nauja patirtis: ragauti ją ir kartu jos nejausti, tačiau mė- 
gaudamasis nauju potyriu vyras išgirdo, kaip moteris pradeda aimanuoti 
ir šaukti. Atrodė, viskas vyksta pernelyg greitai, tačiau ji suvokė, jog jau yra 
pasiruošusi. Susijaudinimas stiprėjo, pasiekė viršūnę, o paskui viską nušla- 
vė džiugesio protrūkis. Staiga Jondalaras vėl pajuto mylimosios skonį. 

Ji siekė jo, jis užgulė ir įsiskverbė, nukreipė vyriškumą vidun. Ji spaudė- 
si jam nyrant giliau, abu giliai atsiduso, jautėsi patenkinti. Kai jis traukėsi, 
ji troško, kad jis grįžtų. Jis juto, kaip jos šilta glamonė visiškai apgaubia 
jo varpą, ir kone pasiekė pulsuojančią kulminaciją. Vėl atsitraukęs vyras 
suprato, kad jau yra visiškai pasirengęs, ir iš jo lūpų išsprūdo aukšta aima- 
na. Moteris spaudėsi prie jo, vyras nebesitvardė, ir išsiveržusi pulsuojanti 
jėga užliejo jos gilų šulinį. Džiaugsmingas vyro šūksnis susiliejo su moters 
palaima. 

Jondalaras kiek pagulėjo ant Ailos, žinojo, kad ji mėgsta jausti jo svorį. 
Kai galiausiai nusirito į šoną, pažvelgęs į ją pamatė besišypsančią, pasilen- 
kė pabučiuoti. Jų liežuviai vienas kitą tyrinėjo minkštai, švelniai, lėtai, ir 
Ailą vėl užplūdo geidulys. Vyras tai pastebėjo, atsiliepė į moters kvietimą. 
Šį kartą be didelės skubos jis bučiavo jos lūpas, paskui akis, ausis ir švel- 
nias vieteles ant kaklo. Pasislinkęs žemiau surado spenelį. Neskubėdamas 
jis čiulpė ir krimsnojo vieną, kol glamonėjo ir spusčiojo kitą. Aila spaudėsi 
prie mylimo vyro, geismas vis stiprėjo, ji nebepaleido jo iš glėbio. | 

Ir jo geismas stiprėjo. Kiek pavargęs vyriškumas vėl brinko. Tai pajutusi 
Aila staiga atsisėdo ir pasilenkusi jį apžiojo. Vyras gulėjo ant nugaros, mė- 
gavosi pojūčiais, kurie pulsavo kūnu. Moteris vyriškumą stengėsi apžioti 
kuo daugiau, stipriai čiulpė, paskui paleido ir nuslydo žemyn. Ji surado 
kietą rumbelį apačioje. ir greitai jį lyžtelėjo, paskui, truputį atitraukusi 
švelnią odelę, liežuviu vis greičiau ėmė sukti ratus aplink glotnią galvutę. 
Vyras aimanavo, jo kūnu vilnijo liepsningos bangos. Jis apsuko moterį, ji 
apsižergė jį, o jis siekė paragauti šilrų jos žiedo klosčių. 

Beveik tą pačią akimirką abu pajuto, kad yra vienas kitam pasiruošę. Vėl 


jos paragavęs Jondalaras atsitraukė, moterį apsuko, parklupdė, nukreipė 

savo vyriškumą į jos ertmę ir vėl pajuto gilų šulinį. Su kiekvienu smūgiu ji 
kilnojosi, judėjo, traukėsi atgal ir stūmėsi į priekį, juto kiekvieną postūmį, 
kiekvieną atsitraukimą. Pagaliau Jondalaras pajuto užplūstant nuostabią 
Motinos malonumo dovaną. 

Abu susmuko, jautėsi nuostabiai, bet visiškai išsekę. Jie akimirką paju- 
to pūstelint vėją, tačiau nesujudėjo ir netgi trumpam užsnūdo. Kai pabu- 
do, vėl nusiprausė ir pamirko karštuose vandenyse. Išbridę iš vandens Aila 
su Jondalaru prie įėjimo rado švarius, sausus aksominio švelnumo odos 


apklotus nusišluostyti. 


Madenija į urvą grįžo apimta jausmų, kokių niekada nebuvo patyrusi. 
Ją sujaudino stipri, tačiau valdoma Jondalaro aistra, jo meilė ir rūpestingu- 
mas, Ailos nekantrus atsiliepimas ir nesuvaržytas noras atsisakyti savęs dėl 
vyro, visiškas pasitikėjimas juo. Tai, ką jie darė, visiškai nebuvo panašu į 
tai, ką jai teko patirti. Jų malonumas buvo liepsningas ir fizinis, bet nebru- 
talus; tai nebuvo kito žmogaus vertimas patarnauti aistrai, bet davimas ir 
dalijimasis pamaloninant ir apdovanojant vienam kitą. Aila jai nemelavo: 
Motinos malonumai gali būti jaudinantis, jausmingas džiugesys, maloni 
meilės šventė. 

Madenija buvo susijaudinusi ir fiziškai, ir emociškai. Ji nežinojo, kaip 
elgtis užplūdus tokiems jausmams. Mergaitės akyse susitelkė ašaros. Tą aki- 
mirką ji geidė Jondalaro. Ji troško, kad jis būtų tas, su kuriuo ji dalysis mo- 
terystės ritualais, nors suprato, jog tai neįmanoma. Vis dėlto tą akimirką ji 
nusprendė, kad, jei yra tikimybė sutikti vyrą, panašų į jį, ji sutiks dalyvauti 


apeigose ir per vasaros susirinkimą patirs pirmojo malonumo ritualą. 


4 
Kitą rytą niekas nesijautė pernelyg gyvybingas. Aila paruošė „kito 
ryto“ gėrimo, kurį buvo išradusi nuo pošventinių galvos skausmų Liūto 


stovykloje, tačiau pakankamai sudėtinių dalių turėjo tik apeigų židinio 

žmonėms. Ji rūpestingai peržiūrėjo savo rytinės arbatos atsargas ir nu- 
sprendė, kad jų turėtų užtekti iki kito augimo sezono, kai tų paslaptingųjų 
augalų galės pasirinkti daugiau. Laimei, ruošiamam gėrimui šių žolelių 
reikėjo nedaug. 

Prieš vidudienį aplankyti svečių atėjo Madenija. Droviai šypsodamasi 
Jondalarui ji pranešė, kad nusprendė dalyvauti pirmajame rituale. 

— Nuostabu, Madenija. Tikrai nesigailėsi, - tarė aukštas, dailus, nuos- 
tabiai švelnus vyras. Ji pažvelgė į jį tokiu dievinančiu žvilgsniu, kad jis pa- 
silenkė, pabučiavo jai į skruostą, tada prisilietė nosimi prie kaklo ir švel- 
niai pūstelėjo į ausį. Atsitiesęs jis nusišypsojo Madenijai, ir ji pasiklydo 
nepamirštamai mėlynose vyro akyse. Jos širdelė taip daužėsi, kad mergina 
vos galėjo kvėpuoti. Tą akimirką labiau už viską Madenija troško, kad Jon- 
dalaras būtų pasirinktas jos pirmojo malonumo ritualui. Paskui staiga ji 
sutriko, išsigando, kad jis supras, ką ji galvoja. 

— Blogai, kad mes negyvename arčiau losadunojiečių, - tarė Jonda- 
laras, stebėdamas ją nueinančią. - Norėčiau padėti šiai jaunai moteriai, 
tačiau esu tikras, jie ką nors suras. 

— Taip, ir aš esu tuo tikra. Tikiuosi, ji nepuoselės pernelyg didelių 
lūkesčių. Pasakiau jai, kad kurią dieną gali rasti ką nors panašaus į tave, 
Jondalarai. Kad ji pakankamai prisikentėjo ir to nusipelnė. To jai linkiu, 
tarė Aila. - Tik tokių kaip tu nėra daug. 

— Visos jaunos moterys turi didelių vilčių ir lūkesčių, - atsakė Jondala- 
ras. — Iki pirmojo karto visa tai tik vaizduotė. 

— Na, ji turi kuo grįsti savo vaizduotę. | 

- Žinoma, jos visos daugiau ar mažiau žino, ko tikėtis. Nėra taip, kad 
nebūtų mačiusios vyrų ar moterų, - pasakė Jondalaras. 

— Yra šis tas daugiau, Jondalarai. Kaip manai, kas mums paliko tuos 
sausus paklotus praėjusią naktį ? 

— Maniau, Losaduna arba Solandija. 

— Jie nuėjo gultis anksčiau negu mes; jie ir patys turėjo ką pagerbti. 
Klausiau jų - jie net nežinojo, kad mes einame į šventąsias versmes, nors 
Losaduna ypač dėl to apsidžiaugė. 

- Jei ne jie, tada kas... Madenija? 

— Beveik neabejoju. 


Jondalaras suraukė antakius. 

— Mes vieni taip seniai keliaujame, kad... Niekada anksčiau to nesa- 
kiau, bet jaučiuosi truputį... nežinau... Nenoriu būti toks audringas, toks 
laisvas, kai šalia yra žmonių. Maniau, praėjusią naktį buvome vieni. Jei bū- 
čiau žinojęs, kad ji ten, gal nebūčiau buvęs toks... nesivaldantis, — tarė jis. 

„ Aila nusišypsojo. 

- Suprantu, - pasakė ji. Ji vis labiau suvokė, kad jam nepatinka atskleis- 
ti gilią, jausmingą savo prigimties pusę, ir jautėsi patenkinta, kad jis žo- 
džiais ir veiksmais atsiveria jai. - Džiaugiuosi, kad nežinojai, jog ji ten yra. 
Ir dėl manęs, ir dėl jos. 

— Kodėl dėl jos? - nustebo Jondalaras. 

— Manau, būtent tai paskatino ją ryžtis moterystės apeigoms. Ji taip 
dažnai matydavo poras dalijantis malonumais, kad apie tai nė negalvojo, 
kol tie vyrai jos neišprievartavo. Po to ji galėjo galvoti tik apie skausmą ir 
baimę būti panaudotai kaip daiktas, negalvojant apie ją kaip moterį. Tai 
sunku paaiškinti, Jondalarai. Dėl tokių dalykų pasijunti... baisiai. 

— Esu tikras, kad tai tiesa, bet manau, jog yra šis tas daugiau, — tarė 
vyras. - Po pirmojo mergaitės mėnulio laiko, tačiau prieš pirmuosius ritu- 
alus, moteris yra pažeidžiamiausia ir labiausiai geidžiama. Visus vyrus prie 
jos traukia, gal dėl to, kad ji yra nepaliesta. Bet kuriuo kitu metu moteris 
laisvai gali pasirinkti bet kurį vyrą arba nepasirinkti nė vieno, tačiau tuo 
metu jai kyla pavojų. 

— Latijai nebuvo leidžiama net galvoti apie savo brolius, — tarė Aila. — 
Mamuta jai tai paaiškino. 

- Gal nevisiškai tai noriu pasakyti, — tarė Jondalaras. - Mergaitei, kuri 
greitai taps moterimi, reikia susivaldyti, o tai ne visada lengva. Ji yra dėme- 
sio centre; visi vyrai jos trokšta, ypač jaunesni. Gali būti sunku atsispirti. 
Vyrai ją sekioja, išbando visus įmanomus būdus paskatinti jiems atsiduoti. 
Kai kurios mergaitės pasiduoda, ypač tos, kurioms ilgai reikia laukti iki va- 
saros susirinkimo. Vis dėlto, jeigu mergina leidžiasi atveriama be tinkamų 
apeigų, apie ją ne itin gerai manoma. Jei tai paaiškėja arba jei Motina ją pa- 
laimina dar netapus moterimi ir šitaip visi sužino ją buvus atvertą, žmonės 
gali būti žiaurūs. Jie kaltina tokią merginą ir visaip iš jos šaiposi. 

— Kodėl ją kaltina? Jie turėtų kaltinti vyrus, kurie nepaliko jos ramybė- 
je, - metė Aila, suirzusi dėl tokios neteisybės. 

- Žmonės sako, kad jei mergina negali susivaldyti, jai stinga gebėji- 


mo prisiimti atsakomybę dėl motinystės ir lyderystės. Ji niekada nebus 

išrinkta į motinų ar seserų tarybą ar kad ir kaip žmonės vadintų didžiau- 
sios valdžios tarybą, todėl ji netenka statuso, būna mažiau geidžiama kaip 
pora. Ji nepraranda savo motinos ar savo židinio statuso - niekas, su kuo ji 
gimusi, nėra atimama, tačiau jos niekada nepasirinks aukšto statuso vyras 
arba netgi toks, kuris turi galimybių įgyti aukštą statusą. Manau, Madenija 
labiau už viską to bijojo, - paaiškino Jondalaras. 

— Nieko keista, kad Verdegija tvirtino, jog ji sužlugdyta, - Ailos kaktą 
išvagojo nerimo raukšlės. - Jondalarai, ar jos žmonės pripažins Losadunos 
apvalymo apeigas? Juk žinai, kad kartą atvėrus moterį ji iš tikrųjų niekada 
nebebūna kaip buvusi. 

— Manau, priims. Juk ne ji nesusivaldė. Ji buvo išprievartauta. Žmonės 
gana smarkiai pyksta ant Karolio, ir šią situaciją panaudos prieš jį. Gal vie- 
nas kitas ir suabejos, tačiau ji turės daugybę gynėjų. 

Aila kurį laiką patylėjo. 

- Žmonės labai sudėtingi, tiesa? Kartais svarstau, ar bent kas nors yra 


taip, kaip atrodo. 


— Manau, tai tiks, Laduni, - apsidžiaugė Jondalaras. - Tikrai manau, 
kad pasiteisins. Leisk man dar kartą pakartoti. Savo valtyje gabenamės 
šieno, pakankamai degančių akmenų ledui tirpinti ir papildomų akme- 
nų, ant kurių kursime laužą, bei sunkią mamuto odą, ant kurios sudėsime 
akmenis, kad įkaitę jie neįsmuktų į ledą. O maistą sau ir Vilkui galime 
susidėti į krepšius ir kuprines. 

— Krovinys bus sunkus, - perspėjo Ladunis, - tačiau jums nereikės vir- 
ti vandens - taip mažiau sunaudosite degančių akmenų. Tereiks tirpin- 
ti tiek, kad atsigertų arkliai, taip pat judu ir vilkas. Vanduo neturi būti 
karštas, svarbiausia, kad nebūtų ledinis. Gerkite pakankamai, nesistenkite 
sutaupyti. Jei šilrai apsirengsite, pakankamai ilsėsitės ir gersite užtektinai 
vandens, galėsite pasipriešinti šalčiui. 

— Manau, reikėtų iš anksto pabandyti, kad pamatytų, kiek jiems rei- 
kės, - pasiūlė Laronija. 


Aila pirmoji išgirdo Ladunio moters pasiūlymą. 

— Puiki mintis, - tarė ji. 

— Ladunis teisus, krovinys bus sunkus, - pridūrė Laronija. 

— Tada mes turėsime peržiūrėti savo mantą ir atsikratyti visko, ko tik 
galime, - pasakė Jondalaras. - Mums daug nereikia. Kai pereisime ledyną, 
atsidursime netoli Dalanaro stovyklos. 

Jie ir taip jau gabenosi tik būtiniausius dalykus. „Ko dar galima atsikra- 
tyti?“ — galvojo Aila, kai žmonės išsiskirstė. Jai beeinant į miego vietą greta 
atsidūrė Madenija. Moterimi betampanti mergaitė ne tik stipriai žavėjosi 
Jondalaru, tačiau ir truputį garbino Ailą. Aila dėl to jautėsi kiek nejaukiai. 
Vis dėlto Madenija jai patiko, ir ji paklausė mergaitės, ar ji nenorėtų pasė- 
dėti drauge, kol rūšiuos savo daiktus. 

Ėmusi vynioti ir dėliotis savo mantą Aila pabandė prisiminti, kiek jau 
kartų šioje kelionėje tai darė. Bus sunku pasirinkti. Kiekvienas daiktelis 
jai ką nors reiškė, tačiau ruošiantis pereiti tą sunkiai įveikiamą ledyną, dėl 
kurio Jondalaras nuo pat pradžių nerimauja, su Yhaha, Lenktynininku ir 
Vilku, reikia pasilikti kuo mažiau daiktų. 

Pirmajame išvyniotame pakete buvo dailusis drabužis iš gemzės odos, 
kurį jai padovanojo Rošarija. Aila pakėlė drabužį, paskui patiesė priešais. 

— Oho! Kaip gražu! Ir išsiuvinėti raštai, ir kirpimas, niekada nemačiau 
nieko panašaus, - tarė Madenija, nepajėgdama atsispirti norui paliesti ap- 
darą. - Koks minkštutis! Niekada nečiuopiau nieko minkštesnio. 

— Šitą apdarą man padovanojo šaramudojų moteris. Tie žmonės gy- 
vena toli nuo čia, netoli Didžiosios Motinos Upės galo. Ten upė tikrai 
atrodo didinga. Nepatikėtum, kokia didelė Motina Upė pasidaro. Šara- 
mudojai iš tikrųjų yra dvi žmonių grupės. Šamudojai gyvena sausumoje 
ir medžioja gemzes. Pažįsti tą gyvūną? - paklausė Aila. Madenija papurtė 
galvą. - Tai kalnų gyvūnas, panašus į kalnų ožką, bet mažesnis. 

— Taip, tokį žinau, bet vadiname jį kitaip, - pasakė mergaitė. 

— Ramudojai yra upės žmonės ir medžioja eršketus - tai milžiniškos 
žuvys. Kartu jie ypatingu būdu išdirba gemzių odas, ir jos tampa štai to- 
kios minkštos ir lanksčios. | 

Aila paėmė išsiuvinėtą tuniką ir pagalvojo apie anksčiau sutiktus šara- 
mudojus. Atrodo, viskas buvo taip seniai. Ji norėjo likti gyventi su jais ir 


dabar jautėsi taip pat, tačiau žinojo, kad daugiau jų nebepamatys. Ji labai 

nenorėjo palikti Rošarijos dovanos. Tada pažvelgė į spindinčias susižavė- 
jusios Madenijos akis ir apsisprendė. 

— Ar norėtum šitai turėti, Madenija? 

Madenija atitraukė rankas tarsi prisilietusi prie karšto akmens. 

— Negaliu! Jį padovanojo tau, - pasakė mergaitė. 

— Mes turime palengvinti krovinį. Manau, Rošarija apsidžiaugtų, jei tu 
tai priimtum, nes tau taip patiko. Jis skirtas jungtuvėms, tačiau jau turiu 
jungtuvių apdarą. 

— Tikrai? - paklausė Madenija. 

Aila matė, kaip blizga akys mergaitės, negalinčios patikėti, kad tikrai 
turės tokį gražų, išskirtinį apdarą. 

— Taip, tikrai. Gali paskirti jį savo jungtuvėms, jei manai, kad tiks. Tai 
bus mano prisiminimo dovana. 

— Man nereikia dovanų, kad tave primintų, - tarė Madenija, o jos akys 
pritvinko ašarų. - Niekada tavęs nepamiršiu. Nes tik dėl tavęs aš vieną die- 
ną galbūt susijungsiu, ir jei tai įvyks, tada apsivilksiu, - ji negalėjo sulaukti, 
kol galės parodyti drabužį motinai, o paskui draugėms ir bendraamžiams 
per vasaros susirinkimą. 

Aila džiaugėsi nusprendusi padovanoti drabužį Madenijai. 

— Ar norėtum pamatyti mano vestuvių apdarą? 

— O, taip, - apsidžiaugė Madenija. 

Aila išvyniojo tuniką, kurią Nezė pasiuvo, kai Aila ruošėsi jungtuvėms 
su Raneku. Ji buvo ochros geltonumo, Ailos plaukų spalvos. Viduje buvo 
įvyniotas arklio raižinys ir du beveik vienodi medaus spalvos gintaro ga- 
balėliai. Madenija negalėjo patikėti, kad Aila turi du apdarus, kurie tokie 
neįtikėtinai puošnūs, tačiau taip smarkiai skiriasi. Mergaitė bijojo pasakyti 
ką nors daugiau, kad Aila nepasijustų prašoma ir šitą padovanoti. 

Aila apžiūrinėjo drabužį mėgindama nuspręsti, ką su juo daryti. Paskui 
papurtė galvą. Ne, ji negali su juo skirtis, tai jos jungtuvių tunika. Ji dėvės 
ją tuokdamasi su Jondalaru. Tam tikra prasme joje yra ir Raneko dalelė. 
Ji paėmė mažą iš mamuto ilties išraižytą arkliuką ir jį paglostė. Šitą ji irgi 
pasiliks. Ji prisiminė Raneką, ėmė galvoti, kaip jis laikosi. Niekas labiau 
jos nemylėjo, ir ji niekada jo nepamirš. Ji galėjo susijungti su juo ir būti 


laiminga, jei nebūtų taip stipriai mylėjusi Jondalaro. 

Madenija stengėsi suvaldyti savo smalsumą, tačiau galiausiai nebeištvė- 
rė: 

— Kokie čia akmenys? 

— Jie vadinami gintaru. Man juos padovanojo Liūto stovyklos vadė. 

“ - Ar čia išraižytas tavo arklys? 

Aila nusišypsojo. 

— Taip, čia išraižyta Yhaha. Ją man padarė vyras besijuokiančiomis aki- 
mis ir Lenktynininko plauko odos spalva. Netgi Jondalaras pripažino, kad 
nepažįsta geresnio raižytojo. 

— Vyras ruda oda? - negalėjo patikėti Madenija. 

Aila kreivai nusišypsojo. Negali jos kaltinti, kad netiki. 

— Taip, jis yra mamutojas ir jo vardas Ranekas. Kai pirmą kartą jį pa- 
mačiau, negalėjau susilaikyti nespoksojusi. Bijojau, kad tai labai neman- 
dagu. Man papasakojo, kad jo motina buvo tokia tamsi kaip... gabalėlis to 
degančio akmens. Ji gyveno toli pietuose, už didžiosios jūros. Mamutojas 
vardu Vaimezas leidosi į ilgą kelionę. Jis su ja susijungė ir prie jo židinio 
gimė sūnus. Ji mirė pakeliui namo, todėl jis grįžo tik su berniuku. Vaiką 
užaugino to vyro sesuo. 

Madenija susijaudinusi suvirpėjo. Ji manė, kad vienintelis dalykas pie- 
tuose yra kalnai, ir jie tęsiasi amžinai. Aila taip toli nukeliavo ir tiek daug 
žino. Gal kurią dieną ir ji kaip Aila leisis į kelionę ir sutiks rudaodį žmogų, 
kuris jai išraižys dailų arkliuką, susipažins su žmonėmis, kurie jai padova- 
nos gražių drabužių, suras arklių, kurie leis joti jiems ant nugaros, vilką, 
kuris myli vaikus, ir vyrą, tokį kaip Jondalaras, kuris jodinės arkliais ir kar- 
tu leisis į ilgą kelionę. Madenija pradėjo svajoti apie didžius nuotykius. 

. Ji niekada nebuvo sutikusi panašios į Ailą moters. Ji idealizavo gražiąją 
svetimšalę, kuri gyveno tokį jaudinantį gyvenimą, ir vylėsi, kad taps tokia 
kaip ji. Aila kalbėjo su keistu akcentu, tačiau tai tik suteikė jai paslaptin- 
gumo. Argi ji, būdama dar maža, taip pat nepatyrė priverstinių vyro už- 
puolimų? Aila tai ištvėrė ir suprato, kaip jaučiasi kita moteris. Madeniją 
supančių žmonių šiluma, meilė ir supratingumas padėjo atsigauti po bai- 
saus nutikimo. Ji pradėjo įsivaizduoti save, brandžią ir išmintingą, pasa- 
kojančią kokiai šitaip užpultai jaunai mergaičiukei apie savo patirtį, kad 


padėtų jai įveikti baimę. 

Madenija svajodama stebėjo, kaip Aila paima dailiai surištą paketą. 
Moteris jį laikė, bet neišvyniojo; ji tiksliai žinojo, kas yra viduje, ir neke- 
tino jo palikti. 

— Kas ten? - pasiteiravo mergaitė, kai Aila padėjo paketą. 

Aila vėl pakėlė ryšulį; ji jau pati seniai bebuvo mačiusi tą daiktą. Ji 
apsidairė, kad įsitikintų, jog niekur nematyti Jondalaro, ir atrišo mazgus. 
Viduje buvo skaisčiai balta tunika, išpuošta baltomis šermuonėlių uode- 
gomis. Madenijos akys tapo didelės ir apskritos. 

— Ji balta kaip sniegas. Gyvenime nemačiau šitaip baltai nudažytos 
odos, — tarė ji. 

— Šitokia balta oda yra gervės židinio paslaptis. Išmokau ją gaminti iš 
senos moters, kuri paveldėjo žinias iš savo mamos, - paaiškino Aila. - Ji 
neturėjo kam perduoti amato paslapčių, todėl paprašyta pamokyti ne- 
prieštaravo. 

— Tu tai pasiuvai? — stebėjosi Madenija. 

- "Taip. Jondalarui, tačiau jis to nežino. Ketinu padovanoti, kai pasiek- 
sime jo namus, manau, mūsų jungtuvėms, — atsakė Aila. 

Aila pakėlė drabužį. Iš jo klosčių iškrito mažas paketėlis. Madenija ap- 
menų; jokių siuvinėtų raštų, jokių kriauklelių ir karoliukų, tačiau nieko 
ir nereikėjo. Puošmenos būtų atitraukusios žvilgsnį. Tunika stulbino pa- 
prastumu, tyru spalvos baltumu. 

Aila išvyniojo paketėlį. Viduje buvo keista moters figūrėlė išraižytu 
veidu. Jei mergaitė nebūtų regėjusi stebuklo po stebuklo, būtų išsigandu- 
si: dunos niekada neturi veidų. O dabar kažkodėl atrodė teisinga, kad Aila 
turi kitokią. 

- Širą man padarė Jondalaras, - paaiškino Aila. - Jis pasakė, kad norėjo 
įkalinti mano dvasią. Išraižė fgūrėlę mano moterystės apeigoms, pirmam 
kartui, kai mokė mane malonumo dovanos. Niekas daugiau nedalyvavo, 
tačiau mums ir nereikėjo. Jondalaras atliko apeigas. Vėliau jis atidavė man 
ją saugoti, nes, pasak jo, joje slypi didelė galia. 

- Tikiu, - tarė Madenija. Ji nenorėjo figūrėlės paliesti, tačiau neabejo- 
jo, kad Aila gali valdyti bet kokią galią. 

Aila pajuto nerimą ir vėl suvyniojo figūrėlę. Ji įkišo ją tarp rūpestingai 
sulankstytos baltos tunikos klosčių, tada viską suvyniojo į plonus susiūtus 


kiškių kailiukus ir užrišo virvelėmis. 

Kitame pakete buvo dovanos, gautos per įdukrinimo apeigas, kai ji 
buvo priimta tarp mamutojų. Jas ji pasilaikys. Vaistų krepšelis, žinoma, ke- 
liaus kartu, taip pat ugnies akmenys ir ugnies įžiebimo rinkinys, siuvimo 
rinkinys, viena apatinių drabužių pamaina, velti batų įklotai, miegmaišiai 
ir. medžioklės įrankiai. Ji peržiūrėjo dubenis bei virimo rykus ir atsisakė 
daugumos, pasiliko tik būtiniausius. Nuspręsti dėl palapinių, virvių ir ki- 
tos mantos paliko Jondalarui. 

Kai jiedvi su Madenija susiruošė išeiti, į gyvenamąją erdvę atėjo Jon- 
dalaras. Jis su kitais vyrais ką tik grįžo su rudųjų akmenų kroviniu ir atėjo 
peržiūrėti savo daiktų. Atėjo dar keletas žmonių, įskaitant Solandiją ir jos 
vaikus su Vilku. 

— Aš tikrai ėmiau kliautis tuo žvėrimi ir jo pasiilgsiu. Nemanau, kad 
norėtumėte jį palikti, - tarstelėjo moteris. 

Aila davė ženklą Vilkui. Nepaisant meilės vaikams, jis tučtuojau atėjo 
prie šeimininkės ir sustojęs prie jos kojų įsmeigė į ją akis. 

— Ne, Solandija, nemanau, kad galėčiau jį palikti. 

- Ir nesitikėjau, bet turėjau paklausti. Žinia, ir tavęs pasiilgsiu, — pri- 
dūrė vyresnioji. 

— Ir aš tavęs pasiilgsiu. Sunkiausia šioje kelionėje buvo užmegzti drau- 
gystę, o paskui iškeliauti žinant, kad tikriausiai niekada tų žmonių nepa- 
matysi, - pasakė Aila. 

— Laduni, - į vadą kreipėsi Jondalaras, paėmęs mamuto ilties atplai- 
šą su keistais įrėžtais ženklais. - Liūto stovyklos vadas Talutas nubraižė 
vietovės toli rytuose žemėlapį, jame matyti pirmoji mūsų kelionės dalis. 
Tikėjausi pasilikti kaip jo atminimą. Jis nėra būtinas, tačiau nenorėčiau jo 
išmesti. Ar pasaugotum? Kas žino, gal kurią dieną grįšiu jo pasiimti ? 

“- Gerai, pasaugosiu, - pažadėjo Ladunis imdamas kaulinį žemėlapį ir 
jį apžiūrinėdamas. - Atrodo įdomiai. Gal prieš išeidamas galėsi man pa- 
aiškinti? Viliuosi, kad tu tikrai grįši, o jei ne, gal kas nors, keliaujantis ta 
krypti, turės pakankamai vietos, ir aš tau jį perduosiu. 

— Taip pat palieku keletą įrankių. Gali juos pasilikti arba išmesti. Nie- 
kada nemėgau palikti akmeninio kūjo, prie kurio esu įpratęs, tačiau esu 
tikras, rasiu, kuo jį pakeisti, kai pasieksim Zelandoniją. Dalanaras visada 
turi gerų atsargų. Taip pat palieku kaulo kūjus ir kai kurias geležtes. Nors 
skliutą ir kirvuką skaptuoti ledui pasiliksiu. 

Atėjęs prie miego vietos, Jondalaras pasiteiravo: 

— Kątuimi, Aila? 

— Viskas čia, ant miego pakylos. 

Jondalaras tarp kitų daiktų pamatė mįslingąjį paketą. 

— Kad ir kas ten yra, turi būti labai vertingas, - pastebėjo jis. 

— Pati jį nešiu, - pareiškė Aila. | 

Madenija gudriai nusišypsojo - ji buvo patenkinta, kad žino paslaptį. 
Dėl to jautėsi labai ypatinga. 

— O kas čia? - paklausė jis rodydamas į kitą paketą. 

- Čia dovanos iš Liūto stovyklos, - atsakė ji išvyniodama ir jam rody- 
dama daiktus. Jondalaras pastebėjo dailyjį ieties antgalį, kurį jai padova- 
nojo Vaimezas, ir paėmęs parodė Laduniui. 

— Pažvelk į šitą. 

Tai buvo didelis antgalis, ilgesnis už jo plaštaką, tokio pločio kaip del- 
nas, tačiau mažesnio nei mažylio pirštelio galiukas storio ir kūgiškai smai- 
lėjantis iki tobulo aštrumo briaunose. 

- Jis dvipusis, - vartydamas tarė Ladunis. - Kaip jam pavyko šitaip iš- 
ploninti? Maniau, kad apdirbimas iš dviejų pusių yra grubi technika, nau- 
dojama paprastiems kirviams, tačiau čia tikrai negrubu. Tai puikiausias 
mano matytas meistrystės pavyzdys. 

— Jį padarė Vaimezas, - tarė Jondalaras. - Sakiau, kad jis šaunus. Prieš 
apdirbdamas jis pakaitina titnagą. Taip pakeičiamos akmens savybės, len- 
gviau atskirti plonas skeveldras, štai kaip išgaunamas toks plonumas. Vos 
galiu sulaukti, kol parodysiu tą daiktą Dalanarui. 

— Esu tikras, jis įvertins, — pritarė Ladunis. 

Jondalaras atidavė antgalį Ailai, ir ji vėl rūpestingai suvyniojo ryšulį. 

— Manau, pasiimsime tik viengubą palapinę, labiau kaip užtvarą nuo 
vėjo, - tarstelėjo Jondalaras. 

— O apatinis paklotas? - pasitikslino Aila. 

— Tie akmenys tokie sunkūs, nenorėčiau imti nieko, ko nebūtinai rei- 
kia. 

- Juk ten ledas. Džiaugsimės turėdami apatį paklotą. 

— Tikriausiai tu teisi, — tarė jis. 

— O kaip šitos virvės? 


— Tikrai manai, kad mums jų reikia? 

— Aš siūlyčiau paimti, - patarė Ladunis. - Virvės ledyne gali labai pra- 
versti. 

— Jei tu taip manai, pasinaudosiu tavo patarimu, - nesiginčijo Jonda- 
laras. 

Tą dieną jie susikrovė kuo daugiau daiktų ir vakarą praleido atsisvei- 
kindami su žmonėmis, kuriuos taip pamilo per tokį trumpą viešnagės lai- 
ką. Verdegija pabrėžtinai atėjo pasikalbėti su Aila. 

— Noriu tau padėkoti, Aila. 

— Nereikia man dėkoti. Tai mes turime jums visiems dėkoti. 

— Dėkoju už tai, ką padarei dėl Madenijos. Jei atvirai, nelabai žinau, ką 
tu padarei ar ką jai pasakei, tačiau ji pasikeitė. Prieš tau pasirodant ji slėpėsi 
tamsiame kampe ir norėjo mirti. Net su manimi nekalbėjo ir nė girdėti 
nenorėjo apie tapimą moterimi. Maniau, viskas baigta. Dabar ji beveik 
tokia pati, kokia ir buvo, ir laukia pirmojo ritualo. Viliuosi, kad iki vasaros 
nenutiks nieko, kas priverstų ją persigalvoti. 

— Manau, viskas bus gerai tol, kol visi ją rems, - pasakė Aila. - Žinok, 
tai buvo didžiausia pagalba. 

— Vis tiek noriu pamatyti Karolį nubaustą, - pareiškė Verdegija. 

— Manau, visi to nori. Dabar, kai visi sutarė eiti jo ieškoti, tikriausiai 
taip ir bus. Už Madeniją bus atkeršyta, ji turės pirmąjį ritualą ir taps mote- 


rimi. Tu sulauksi vaikaičių, Verdegija. 


Ryte jie atsikėlė anksti, baigė krautis daiktus ir grįžo į urvą paskutinį- 
kart papusryčiauti su losadunojiečiais. Visi susirinko palinkėti jiems geros 
kloties. Losaduna padeklamavo Ailai dar kelis tradicinius posmus, o pas- 
kui beveik susigraudino, kai ji atsisveikindama jį apkabino, todėl greitai 
nuėjo šnektelti su Jondalaru. Solandija neslėpė, kaip jaučiasi, pasakė, kad 
labai gailisi matydama juos išeinančius. Netgi Vilkas, regis, suprato, kad 
daugiau nepamatys vaikų, tai buvo aišku ir vaikams. Kai jis paskutinį kartą 
palaižė Mikeriui veidelį, mažylis pravirko. 

Labiausiai visus iš urvo išeinančius žmones nustebino Madenija - ji 


buvo apsivilkusi puošnų Ailos padovanotą apdarą. Mergaitė apsikabino 

jaunąją moterį, stovėjo stengdamasi nepravirkti. Jondalaras pasakė, kad ji 
labai graži, - tikrai taip ir buvo. Drabužis jai suteikė neįprasto grožio ir 
brandos, buvo lyg užuomina apie tikrą moterį, kokia ji kurią dieną taps. 

Užlipę ant arklių, jau pailsėjusių ir nekantraujančių keliauti, Aila su 
Jondalaru atsigręžė į žmones, susibūrusius prie urvo angos. Iš visų išsiskyrė 
Madenija. Vis dėlto ji buvo dar kupina vaikiškumo ir jiems pamojavus jos 
veidu pasruvo ašaros. 

— Niekada jūsų nepamiršiu, jūsų abiejų, - sušuko ji ir nubėgo į urvą. 

Jodama atgal link Didžiosios Motinos Upės, kuri dabar tepriminė 
upeliuką, Aila galvojo, kad niekada nepamirš Madenijos ir jos žmonių. 
Jondalarui taip pat buvo gaila atsisveikinti su losadunojiečiais, tačiau jis 
mąstė apie sunkumus, su kuriais jiems teks susidurti. Jis žinojo, kad sun- 


kiausia kelionės atkarpa dar priešaky. 


Aila su Jondalaru traukė į šiaurę, vėl link Didžiosios Motinos Upės, 
kuri didžiąją kelionės dalį kreipė jų žingsnius. Pasiekę Donau jie pasuko 
į vakarus ir toliau ėjo palei upę link jos ištakų. Didysis vandentakis buvo 
pasikeitęs. Nebeliko didžiulio, vingiuojančio, per plokščias lygumas oriai 
ir sunkiai vilnijančio srauto, priimančio nesuskaičiuojamus intakus ir gau- 
sybę nešmenų, paskui skylančio į atšakas ir formuojančio užutėkius. 

Artėliau ištakų upė buvo gaivesnė, žvitresnė, siauresnė ir seklesnė, pla- 
čia akmenuota vaga sruvo žemyn stačiu kalno šlaitu, tačiau keliaujant į 
vakarus palei sraunią upę teko nuolat kopti aukštyn. Vis artėjo neišvengia- 
mas susitikimas su storu sluoksniu niekada netirpstančio ledo, kuris buvo 
sukaustęs aukštą, griovų išraižytą plokščiakalnį priekyje. 

Pagal dydį ir formą ledynai būna nišų - susidarantys šiaurinių šlaitų 
įdubose, karų - jau kiek didesnės ledo masės, užklojančios taurės pavidalo 
daubas kalnuose, slėnių ledynai, kurie slenka iš juos maitinančių karų, ir 
priekalnių ledynai, kurie susidaro kalnų papėdėse iš susiliejusių slėnių le- 
dynų. O pačios didžiausios ledo masės, kurios nuo centro driekiasi į visas 
puses ir užkloja didžiulius žemės plotus, išskyrus aukštų kalnų viršūnes, 
vadinamos ledo kepurėmis, arba skydais. Toliausiai į pietus pasistūmėju- 
siai plataus žemyną užklojusio ledo skydo, kurio bene žemiausias taškas 
buvo aukščio sulig aplinkiniais kalnais, atšakai trūko mažiau nei penkių 
platumos laipsnių, kad susitiktų su šiauriniais priekalnių ledynų pakraš- 
čiais. Teritorija tarp šių ledynų buvo šalčiausia vieta žemėje. 

Kitaip nei slėnių ledynai, kurie lėtai slenka buvusių upių vagomis tarp 
stačių šlaitų, vakaruose jų laukiantis ledynas, dėl kurio Jondalaras tiek ne- 
rimavo, buvo ledo skydas - storas ledo sluoksnis, dengiantis gana lygią, 


19 A 


JEAN M. AUEL 


kone plokščią aukštumą, sakytum, sumažinta versija didžiojo ledo skydo, 
kuris driekėsi per žemyno lygumas šiaurėje. 

Toliau eidami palei upę Aila su Jondalaru sulig kiekvienu žingsniu kilo 
aukštyn. Jie kopė nepamiršdami pailsinti sunkiai apkrautų arklių, kur kas 
dažniau juos vedė nei jais jojo. Aila ypač nerimavo dėl Yhaha, kuri tem- 
pė didžiąją dalį degiųjų akmenų, kurie, kaip tikėjosi žmonės, užtikrins jų 
kelionės bičiulių išgyvenimą kertant ledo paviršių, tokią vietovę, kurios 
arkliai nieku gyvu nemėgintų pereiti patys. 

Be Yhaha valkčių, abu arkliai nešė sunkius krepšius, nors krovinys ant 
kumelės nugaros buvo lengvesnis. Vienintelis Vilkas lakstė laisvas, ir Aila, 
stebėdama jo nevaržomą judėjimą, pradėjo galvoti, kad jis taip pat galėtų 
ką nors panešti. 

- Šitas akmenų tempimas... - vieną rytą dėdamasi kuprinę tarstelėjo 
Aila. - Žmonės laikytų mus keistuoliais, kad.per kalnus tempiame tokį 
akmenų krovinį. 

— Kur kas didesni keistuoliai atrodome todėl, kad keliaujame su vil- 
ku ir arkliais, — atsiliepė Jondalaras. - Jei jau ketiname persivesti juos per 
ledyną, turime temptis tuos akmenis. Yra vienas dalykas, kuriuo reikia 
džiaugtis. 

— Koks gi? 

— Kaip bus lengva, kai pasieksime kitą pusę. 

Upės aukštupys kirto šiaurinę atšaką pietuose nusidriekusios kalnų 
grandinės, kuri buvo tokia didžiulė, kad keliautojai iš tikrųjų nelabai suvo- 
kė visą jos mastą. Losadunojiečiai gyveno regione kiek į pietus nuo upės, 
apvalesniuose kreidiniuose kalnuose su plačiomis sąlyginai lygiomis ply- 
naukštėmis. Eroduotos aukštumos, nors per amžius nudėvėtos vėjo ir van- 
dens, buvo pakankamai aukštai, tad kiaurus metus puošėsi ledo karūnomis. 
"Tarp upės ir kalnų žiemos ramybėje snaudžianti augmenija dengė smiltai- 
nio flišą. Šis buvo padengtas lengva žiemos sniego mantija, kuri nutrynė 
netirpstančio ledo ribas, o mirguliuojantis mėlis atskleidė ledo prigimtį. 

Tolėliau pietuose kaip milžiniškos alebastro šukės saulėje žvilgėjo cen- 
trinės kalnyno dalies viršukalnės — kone atskiras kalnagūbris, kūpsantis 
virš aplinkinių aukštumų. Jos tyliai stebėjo vis aukštyn besiropščiančius 
keliautojus, o visus tarsi prižiūrėjo dvi gerokai virš kitų dunksančios smai- 


lės, 

Senovinio kristalinio masyvo šiaurėje, kitapus upės, banguotą pavir- 
šių raižė stačios uolos ir akmenų nuobirynai pramaišiui su aukštikalnių 
pievomis. Priekyje, vakaruose, kitame ledo sukaustytos upės krante, kilo 
aukštesni, apvalesni kalnai, kai kurie buvo pasipuošę nedidukėmis ledo 
karūnomis. Šaltis atrodė beribis. Ledas jungė senovinį masyvą ir jaunesnes 
pietinio kalnagūbrio smailes. 

Artėjant prie šalčiausios žemyno dalies, srities tarp šiauriausio kalnų 
ledyno kyšulio ir pietinių pirštų beribio, kontinentą gniaužiančio ledo 
skydo, sausas miltelių pavidalo sniegas krito dažniau. Netgi vėjuotos ryti- 
nių platumų lioso stepės negalėjo prilygti šio geliančio šalčio atšiaurumui. 
Sausumą nuo visiško atkirtimo ledo skydais tesaugojo raminanti vande- 
nyno įtaka. 

Jei ne neužšąlančio vandenyno sušildytas oras, kuris prilaikė besibrau- 
nantį ledą, aukštikalnių ledynas būtų išsiplėtęs ir taptų nepereinamas. Van- 
denynas taip pat sulaikė ledyną nuo slinkimosi į Zelandoniją, apsaugojo ją 
nuo sunkaus ledo, kuris dengė kitas teritorijas toje pačioje platumoje. 

Jondalaras su Aila lengvai sugrįžo į kelionės ritmą, nors Ailai dingojosi, 
kad jie keliauja amžinai. Ji troško pasiekti kelionės pabaigą. Prisiminimai 
apie ramią žiemą Liūto stovyklos žeminėje švysčiojo mintyse Žygiuojant 
monotonišku žiemos peizažu. Ji sa malonumu prisiminė nedidelius nuti- 
kimus ir pamiršo kančią, temdžiusią tas dienas, kai ji manė, kad Jondalaras 
liovėsi ją mylėjęs. 

Nors visą vandenį reikėjo atitirpinti, dažniau upės ledą nei sniegą, - 
žemė buvo plika ir bergždžia, vos kur ne kur pamatysi pusnį, - Aila nu- 
sprendė, jog geliantis šaltis turi savų privalumų. Mažesnius užšalusius Di- 
džiosios Motinos Upės intakus kirsti buvo lengviau. Žmonės stengėsi kuo 
greičiau įveikti upių ir upelių slėnius - savotiškas properšas dešiniajame 
krante - dėl nuožmių juose siaučiančių vėjų. Šie kryptingi stingdančio oro 
gūsiai iš aukšto slėgio zonų pietiniuose kalnuose dar pridėdavo šalčio jau 
ir taip lediniam orui. 

Net vilkėdama šiltus kailius nuo šalčio virpanti Aila pajuto palengvėji- 
mą, kai jie galiausiai kirto platų slėnį ir atsidūrė kiek aukštesnio skardžio 
užuovėjoje. 

— Suledėjau! — pareiškė ji kalendama dantimis. - Norėčiau, kad tru- 


putį atšiltų. 

Jondalaras sunerimo. 

— Nenorėk, Aila! 

— Kodėl ne? 

- Turime kirsti ledyną, kol oras nepasikeitė. Šiltas vėjas — tai fenas. 
Pradeda tirpti sniegas, keičiasi metų laikai. Tada turėsime eiti iš šiaurės, 
per genties teritorijas. Užtruktume kur kas ilgiau, o kai Karolis tiems žmo- 
nėms pridarė tiek rūpesčių, nemanau, kad jie būtų labai svetingi, - paaiš- 
kino Jondalaras. 

Ji supratingai linktelėjo, žvelgė į šiaurinį upės krantą. Kurį laiką jį tyri- 
nėjusi Aila nusprendė: 

- Jų pusė geresnė. 

— Kodėl taip sakai? 

— Netgi iš čia matyti, kad lygumose vešli žolė, vadinasi, daugiau me- 
džiojamų gyvūnų. Šioje pusėje daugiausia žemaūgės pušys, vadinasi, smė- 
lėta dirva ir skurdi žolė. Išskyrus kelias vietas. Šita pusė turbūt gana arti 
ledo, tad čia šalčiau, ir mažiau turtinga, - paaiškino Aila. 

— Manau, neklysti, - atsakė Jondalaras pagalvojęs, kad jos vertinimas 
sumanus. - Nežinau, kaip viskas čia atrodo vasarą. Buvau tik žiemą. 

Aila neapsiriko. Pamatinę uolieną - klintį - šiaurinėse Didžiosios Upės 
slėnio lygumose dengė liosas, todėl dirva buvo trąšesnė. Be to, pietų pusėje 
ledo skydas, kad ir mažesnis, buvo arčiau, todėl žiemos čia buvo atšiauręs- 
nės, o vasaros vėsesnės. Vasarą vargiai sušildavo tiek, kad žiemą susikaupęs 
sniegas ir ledas ištirptų iki praėjusios vasaros sniego ribos. Nors lėtai, le- 
dynai vėl didėjo. Tai buvo užuomina, kad po kiek šiltesnio tūkstantmečio 
vėl ateis šaltesni laikai. Didžioji ledo kepurė dar kartą, jau paskutinį, pa- 
sislinks pirmyn, o paskui atsitrauks ir pasiliks tiktai poliarinėse srityse. 

Ramybės būsenoje esančių medžių Aila dažnai neatpažindavo, kol ne- 
paragaudavo šakelės viršūnėlės, pumpuro ar vidinės žievės. Ten, kur palei 
upę ir žemesniuose jos intakų slėniuose vyravo alksniai, Aila žinojo, kad 
vasarą būtų pelkėti durpynai; ten, kur alksniai buvo susimaišę su gluos- 
niais ir tuopomis, būtų drėgniausios vietos, o kartkartėmis pasitaikantys 
uosiai, vinkšnos ir skroblai, panašesni į sumedėjusius krūmus, rodė sau- 
sesnes žemes. Reti žemaūgiai ąžuolai, besistengiantys išgyventi labiau nuo 
vėjų apsaugotose nišose, vargu ar priminė masyvius ąžuolynus, kurie vieną 


dieną padengs vidutinio klimato zonas. Medžių visiškai nebuvo tose smė- 

lėtose, viržiais apaugusiose dykynėse, kurios galėjo išmaitinti tik šilinius 
viržius, prožirnius, retas žoles, samanas ir kerpes. 

Netgi stingdančiame klimate veisėsi kai kokie paukščiai ir gyvūnai, 
buvo gausu prie šalčio prisitaikiusių stepių ir kalnų gyvių, tad medžioti 
buvo nesunku. Keliautojai retai išsitraukdavo losadunojiečių padovanotas 
maisto atsargas, norėjo jas pataupyti ledynui. Pasiekus suledėjusius tyrus 
teks visiškai pasikliauti gabenamais daiktais. 

Aila pastebėjo ir Jondalarui parodė retą nykštukinę baltąją pelėdą. 
Jondalaras įgudo ieškoti tetervinų, kurių skonis buvo labai panašus į balta- 
plunksnių žvyrių, - jas buvo pamėgęs, ypač pagamintas ypatinguoju Ailos 
būdu. Margas plunksnų apdaras leido šiems paukščiams geriau pasislėpti 
kraštovaizdyje, nevisiškai padengtame sniegu. Jondalarui dingojosi, kad 
praėjusį kartą einant sniego čia buvo daugiau. 

Regionui įtakos turėjo ir žemyninis klimatas iš rytų, ir jūrinis iš vakarų, 
todėl susidarė neįprastas derinys augalų ir gyvūnų, kurie šiaip retai sugy- 
vena kartu. Aila stebėjosi vienoje teritorijoje matydama tiek daug rūšių 
mažų, gauruotų padarėlių. Tiesa, šaltuoju sezonu pelės, miegapelės, kiš- 
kėnai, starai ir žiurkėnai retai tebuvo matomi, tačiau Aila išardydavo jų 
lizdelius ieškodama mažųjų gyvių maisto atsargų. Kartais ji paimdavo ir 
gyvūnėlius, Vilkui arba, ypač aptikusi didžiųjų žiurkėnų, sau, o šiaip ma- 
žieji padarai dažniau atitekdavo kiaunėms, lapėms ir nedidelėms miški- 
nėms katėms - vilpišiams. 

Aukštose lygumose ir palei upės slėnius jie dažnai pastebėdavo gau- 
ruotųjų mamutų, paprastai klajojančių giminiškų patelių bandomis. Kar- 
tais dėl draugijos kartu keliaudavo ir patinai, nors paprastai šaltuoju metu 
jie būrėsi į atskiras grupes. Raganosiai kaip visada buvo vienišiai, išskyrus 
pateles, kurios turėjo po vieną ar du nesubrendusius jauniklius. Šiltesniu 
sezonu čia buvo gausu bizonų, taurų ir visokiausių rūšių elnių, nuo didžių- 
jų elnių iki mažų drovių stirnų, tačiau žiemoti likdavo tik šiaurės elniai. 
Užtar iš vasarinių užuoglaudų aukštumose nusileisdavo muflonai, gemzės 
ir kalnų ožkos, be to, Jondalaras niekur nebuvo matęs šitiek avijaučių. 

Atrodo, buvo metai, kai avijaučių populiacija ypatingai padidėjo, Ki- 
tais metais jų skaičius tikriausiai smarkiai sumažės, tačiau šiuo metu Ailos 
su Jondalaru iečių mėtyklė buvo ypač naudinga. Pajutę grėsmę avijaučiai, 


ypač agresyvūs patinai, sustodavo ratu, nuleisdavo ir į išorę atsukdavo 

ragus, kad apgintų veršelius ir pateles. Šitoks elgesys gyvulius efektyviai 
saugojo nuo daugumos plėšrūnų, tačiau ne nuo iečių mėtyklės. 

Kadangi Aila su Jondalaru galėjo taikytis į nusižiūrėtą grobį iš saugaus 
atstumo, patiems nereikėjo saugotis bėgančių gyvūnų. Medžioti buvo be- 
veik per lengva, tereikėjo taiklumo ir sviesti ietį pakankamai stipriai, kad 
ji prasiskverbtų pro tankią gyvūno pavilnę. 

Buvo galima rinktis, ką medžioti, tad keliautojams retai stigo maisto. 
Aila su Jondalaru dažnai palikdavo prastesnius mėsos gabalus kitiems 
plėšrūnams ir maitėdoms. Tai nebuvo maisto švaistymas, tačiau daug bal- 
tymų turinti liesa mėsa nebuvo soti net jos suvalgius daug. Trumpam pa- 
lengvėjimo suteikdavo vidinė medžių žievė ir arbata, ruošiama iš medžių 
spyglių ir šakelių viršūnėlių. 

Visavalgiai gali išgyventi misdami įvairiu maistu, be to, baltymai yra 
būtini, tačiau jų vienų nepakanka. Yra žinoma, kad žmonės mirdavo, jei 
valgydavo vien baltymų turintį maistą, be jokių daržovių ar riebalų. Ke- 
liaujant žiemos pabaigoje, kai gamtoje tegalima rasti taip mažai augalinio 
maisto, žmonėms reikėjo riebalų. Deja, medžiojami gyvūnai jau buvo iš- 
naudoję didumą savo riebalų atsargų. Keliautojai išsirinkdavo riebiausią 
mėsą ir vidaus organus, o liesą palikdavo kitiems plėšrūnams arba atiduo- 
davo Vilkui. Jis pats miškuose ir lygumose pakankamai susimedžiodavo 
įvairiausių gyvūnų. 

Tame regione veisėsi dar viena gyvūnų rūšis. Aila su Jondalaru visada 
juos pastebėdavo, tačiau negalėjo prisiversti jų medžioti - tai buvo arkliai. 
Jų kelionės bičiuliams — Yhaha ir Lenktynininkui — paėsti pakako šiurkš- 
čios, sausos žolės, samanų, kerpių ir netgi mažų krūmų šakelių bei plonos 


žievės. 


Aila su Jondalaru keliavo palei upės vagą, kurią į šiaurę šiek tiek kreipė 
kalnų masyvas. Kai upė ėmė sukti į pietvakarius, Jondalaras suprato, kad 
ledynas jau netoli. Įduba tarp senovinio masyvo šiaurėje ir pietinių kalnų 
kilo aukštyn, link atšiaurių uolų atodangų. Jie praėjo vietą, kur susilieja 
trys upelės — atpažįstamą Didžiosios Motinos Upės pradžią, tada ją kir- 

to ir ėmė eiti kairiuoju vidurinės vagos krantu, palei Viduriniąją Motiną. 
Jondalaras žinojo, jog vidurinioji atšaka laikoma tikrąja Motina Upe, nors 
ja galėjo būti bet kuri iš trijų upių. 

Aila tikėjosi, kad pasiekus pačias didelės upės ištakas apims kažkoks 
„nepaprastas pojūtis. Deja, Didžioji Motina Upė neprasidėjo kokioje nors 
aiškiai apibrėžtoje vietoje, kaip kad didžiulė vidinė jūra, į kurią ji įtekėjo. 
Ryškios ištakos nebuvo. Nebuvo netgi aišku, kur eina riba šiaurinės teri- 
torijos, laikomos plokščiagalvių žeme, tačiau Jondalarui aplinka atrodė 
pažįstama. Jis manė, kad jie jau atsidūrė prie pat ledyno krašto. 

Dar popietę Aila su Jondalaru nusprendė pasiieškoti vietos stovyklai 
ir ėjo iki stambesnio intako dešiniojo kranto. Jie nusprendė sustoti kiek 
toliau, perėję šios gana didelės, iš šiaurės įtekančios upės slėnį. 

Pamačiusi atvirą žvirgždo ruožą greta upės Aila stabtelėjo pasirinkti 
lygių, apvalių akmenukų, puikiai tinkamų svaidyklei, ir susidėjo juos į 
kapšelį. Moteris pagalvojo, kad vėliau, o gal rytoj iš ryto, eis medžioti te- 
tervinų arba baltųjų kiškių. 

Trumpos viešnagės pas losadunojiečius prisiminimai jau blėso, juos 
keitė rūpestis dėl priekyje laukiančio ledyno. Ypač nerimavo Jondalaras. 
Pėsčiomis ir sunkiai apsikrovę jie keliavo lėčiau nei planavo, ir zelandonie- 
tis baiminosi, kad ilga žiema pasibaigs per greitai. Pavasaris visada nenu- 
spėjamas, tačiau vyras tikėjosi, kad būtent šiais metais jis vėluos. 

Žmonės nukrovė arklius ir įsirengė stovyklą. Kadangi buvo dar anksti, 
jie nusprendė susimedžioti šviežios mėsos. Įėję į retą miškelį jie aptiko el- 
nių pėdsakus. Abu nustebo, o Jondalaras sunerimo. Jis vylėsi, kad sugrįžę 
elniai nėra netrukus prasidėsiančio pavasario požymis. Aila davė ženklą 
Vilkui, ir visi toliau vora traukė per giraitę, vedė Jondalaras. Aila mynė jam 
ant kulnų, Vilkas ėjo paskutinis. Moteris nenorėjo, kad jis išbaidytų grobį. 

Jie taku traukė per retą miškelį link aukštos atsikišusios atodangos, kuri 
užstojo vaizdą priekyje. Aila pastebėjo, kaip Jondalaro pečiai susmunka, 
įtampa atsileidžia, ir suprato kodėl, kai iš pėdsakų pamatė, kad elnio šokta 
į šoną. Kažkas jį išgąsdino. 

Abu sustingo išgirdę urzgiant Vilką. Žvėris kažką pajuto, o žmonės jau 
įprato paisyti jo perspėjimų. Aila buvo tikra, kad girdi kažką bruzdant už 
didelės kelią užstojančios uolų atodangos. Jiedu su Jondalaru susižvalgė; 


vyras irgi kažką išgirdo. Jie tyliai nugūrino pirmyn ir pasuko už atodan- 

gos. Staiga pasigirdo šauksmai, dunkstelėjo kažkas sunkaus ir kone tuo pat 
metu nuaidėjo veriamas riksmas. 

Nuo šito riksmo Ailai per nugarą nuėjo pagaugai, nukrėtė atpažinimo 
drebulys. 

- Jondalarai, kažkas pateko į bėdą! - suriko ji ir puolė už akmens. 

— Palauk, Aila! Gali būti pavojinga! - įspėjamai šūktelėjo Jondalaras, 
tačiau buvo per vėlu. Sugniaužęs ietį jis irgi stengėsi neatsilikti nuo mo- 
ters. 

Už atodangos keletas jaunų vyro grūmėsi su ant žemės gulinčiu žmo- 
gumi, kuris akivaizdžiai nesėkmingai bandė su jais kovoti. Kiti laidė 
šiurkščias pastabas tipui, klūpomis pusiau užgulusį žmogų, kurį kiti pa- 
dėjo prilaikyti. 

— Paskubėk, Danasi, kokios tau dar pagalbos reikia? Anas priešinasi. 

— Gal jam reikia padėti susirasti ? 

— Jis paprasčiausiai nežino, ką su juo daryti. 

— Tada duok progą kitam. 

Aila pastebėjo šviesius gulinčiojo plaukus. Kupina įtūžio ir pasibjau- 
rėjimo ji suvokė, kad vyrai laiko prispaudę moterį, ir suprato, ką jie ketina 
daryti. Lėkdama artyn ji staiga suvokė dar šį tą: gal iš kojų ar rankų for- 
mos, gal iš balso skambesio ji staiga suprato, jog tai genties moteris — švie- 
siaplaukė genties moteris! Aila apstulbo, tačiau tik akimirkai. 

Vilkas nekantriai urzgė, tačiau Aila jį prilaikė. 

— Tai tikriausiai Karolio gauja! — tarė iš paskos atbėgęs Jondalaras. 

Jis metė savo medžioklės krepšį su iečių dėklu ir keliais ilgais žingsniais 
atsidūrė prie trijų vyrų, prievartavusių moterį. Sugriebęs vieną už skran- 
dos, atitraukė jį nuo aukos, tada žengė jam iš priekio ir sugniaužęs kumštį 
žiebė į veidą. Vyras parkrito ant žemės. Kiti du aiktelėjo, paleido moterį ir 
atsisuko pulti nepažįstamąjį. Vienas šoko Jondalarui ant nugaros, o kitas 
pradėjo kumščiuoti palei veidą ir krūtinę. Zelandonietis užpuoliką nusi- 
kratė nuo nugaros ir stipriai žiebė jam į petį, o puolusiam iš priekio vyrui 
iš visų jėgų smogė į pilvą. 

Kai vyrai užpuolė Jondalarą, ant žemės gulėjusi moteris persivertė, at- 
sistojo ir nubėgo prie kitų besigrumiančių vyrų. Į pilvą smūgį gavęs užpuo- 
likas kone dvilinkas susirietė iš skausmo, o Jondalaras atsisuko į kitą vyrą. 
Aila pastebėjo, kad bando stotis tas, kurį Jondalaras parbloškė pirmąjį. 

— Vilke! Padėk Jondalarui! Pulk tuos vyrus! - davė ji ženklą žvėriui. 

Didelis vilkas nekantraudamas šoko prie vyrų, o ji metė savo kuprinę, 
nusitraukė nuo galvos svaidyklę ir iš kapšelio pasisėmė akmenukų. Vienas 
iš trijų vyrų vėl tysojo ant žemės, o ji stebėjo kirą, kuris su siaubu akyse 
mojavo ranka mėgindamas nubaidyti link jo lekiantį didžiulį vilką. Vil- 
kas pašoko ant užpakalinių letenų, dantimis įsikibo į sunkų žieminį vyro 
apsiaustą ir nuplėšė jam rankovę. Tuo metu Jondalaras stipriai žiebė į žan- 
dikaulį trečiajam. 

Dėdama akmenuką į svaidyklės kišenėlę Aila atkreipė dėmesį į kitą be- 
sigrumiančių vyrų grupę. Vienas abiem rankom iškėlė sunkią kaulo kuoką 
ir jau baudėsi ja tvoti. Ji greitai sviedė akmenį ir pamatė, kaip vyras su kuo- 
ka parkrito. Kitas vyras, kuris grasinama poza laikė nukreipęs ietį į gulintį 
ant žemės žmogų, negalėdamas patikėti savo akimis stebėjo, kaip parkrin- 
ta draugas. Jis papurtė galvą ir nepamatė atskriejančio kito akmens, tik 
suriko iš skausmo, kai akmuo stipriai kirto. Ietis iškrito, o vyras griebėsi už 
sužeistos rankos. 

Šeši vyrai grūmėsi su vienu gulinčiu žmogumi, tačiau jiems nebuvo 
lengva. Aila svaidykle parbloškė du, užpultoji moteris puolė kukinti tre- 
čiąjį. Jai sekėsi visai neblogai - vyras gindamasis iškėlė rankas. Kitas, kuris 
per daug pasilenkė prie gulinčio, gavo galingą smūgį kojomis ir svirdu- 
liuodamas atsitraukė. Aila pasiruošė dar du akmenukus. Vieną paleido į 
užpuoliko šlaunį. Smūgis nebuvo pavojingas, tačiau vyras suklupo, o už- 
pultajam, kaip Aila spėjo, genties vyrui, atsirado daugiau erdvės kovoti. 
Atsisėdęs jis griebė arčiausiai stovėjusį užpuoliką, pakėlė jį nuo žemės ir 
sviedė į kitą vyrą. 

Genties moteris kumščiavosi kaip pamišusi, ir galiausiai jai pavyko 
niuvyti žmogų, su kuriuo grūmėsi. Genties moterys, nors ir neįpratusios 
kautis, pagal sudėjimą buvo tokios pat stiprios kaip ir jų vyrai. Nors ji mie- 
liau būtų paklususi, užuot priešinusis vyrui, kuris norėjo ja pasinaudoti 
ir patenkinti savo poreikius, ši moteris kovojo norėdama apginti sužeistą 
savo vyrą. 

Jaunieji užpuolikai buvo nugalėti. Vienas, be sąmonės, buvo užgriuvęs 
genties vyro kojas. Iš žaizdos jo galvoje sunkėsi kraujas, kuris ištepė švie- 
sius jo plaukus, o sumušta vieta tino ir mėlynavo. Kitas trindamas ranką 


rūsčiai delbė į moterį, kuri laikė paruoštą svaidyklę. Kiti buvo nubrozdinti 

ir apdaužyti, vieno akis ištinusi, ja vyras jau nebematė. Trijulė, užpuolusi 
moterį, gūžėsi ant žemės, vyrų drabužiai buvo suplėšyti. Jie atrodė siau- 
bingai išsigandę vilko, kuris stovėjo iššiepęs iltis, grėsmingai urgzdamas iš 
gerklės, ir stebėjo užpuolikus. 

Jondalarui irgi teko smūgių, tačiau to tarsi nė nepastebėjęs jis atžirgliojo 
įsitikinti, ar Aila nesužeista. Tada atidžiai pažiūrėjo į gulintįjį ant žemės. 
Staiga jį pribloškė faktas, kad tai yra genties vyras. Jondalaras tai suprato vos 
pamatęs, kas vyksta, tačiau iki šiol apie tai negalvojo. Buvo keista, kad vyras 
nesikelia. Zelandonietis patraukė nejudantį užpuoliką jam nuo kojų, apver- 
tė, patikrino, ar kvėpuoja, ir tada pamatė, kodėl genties vyras tebeguli. 

Priežastis buvo akivaizdi: dešinės vyro kojos šlaunis vos virš kelio buvo 
sulenkta nenatūraliu kampu. Jondalaras su pagarba pažvelgė į žmogų. 
Su sulaužyta koja jis atsilaikė prieš tris vyrus! Zelandonietis žinojo, kad 
plokščiagalviai stiprūs, tačiau nesuvokė, kad tokie stiprūs ir ryžtingi. Vyras 
turėjo kęsti baisų skausmą, tačiau to neparodė. 

Staiga į aikštelę išdidžiai atstypino dar vienas tipas, nedalyvavęs nė vie- 
nose grumtynėse. Jis nužvelgė sutriuškintą gaują ir kilstelėjo antakį. Visi 
jaunuoliai pradėjo nejaukiai rangytis, juto atėjusiojo panieką. Jie nežino- 
jo, kaip paaiškinti, kas atsitiko. Vieną akimirką jie šiurkščiai linksminasi 
su dviem plokščiagalviais, kurie, nelaimėliai, pasipainiojo jų kelyje, o kitą 
jau tapo priklausomi nuo malonės moters, kuri stipriai svaido akmenis, 
dičkio su kietais kaip akmuo kumščiais ir didžiausio kada matyto vilko! 
Ką jau kalbėti apie du plokščiagalvius. 

— Kas nutiko? - iškošė atėjusysis. 

— Tavo vyrai pagaliau gavo truputį grąžos, - atsakė Aila. - Dabar tavo 
eilė. 

Moteris buvo visiškai nepažįstama. Iš kur ji žino, kad čia jo gauja? Ji 
kalba jų kalba, tačiau su keistu akcentu, ir jis pradėjo spėlioti, kas ji tokia. 
Išgirdusi Ailos balsą genties moteris pasuko galvą ir atidžiai ją tyrė. Vyras 
su gumbu ant galvos pradėjo busti, ir Aila nuėjo pažiūrėti, kaip smarkiai 
jis sužeistas. 

— Pasitrauk nuo jo, - pasakė jaunuolis, tačiau įžūlų drąsumą pritemdė 
baimė, kuri akivaizdžiai buvo girdėti jo balse. 

Aila stabtelėjo, atvirai jį įvertino ir suvokė, kad jo prieštaravimas dau- 

Ji apžiūrėjo nukentėjusį. 

— Kelias dienas jam skaudės galvą, bet pasveiks. Jei būčiau norėjusi 
rimtai jį sužeisti, jis nebūtų atsigavęs. Jis tysorų negyvas, Karoli. 

— Iš kur žinai mano vardą? - išsprūdo jaunuoliui. Išsigandęs jis stengėsi 
to neparodyti. „Iš kur ši sverimšalė žino, kas aš toks?“ 

Aila truktelėjo pečiais. 

— Mes žinome ne tik tavo vardą. 

Ji dirstelėjo į genties vyrą ir moterį. Daugumai žmonių jie atrodytų 
abejingi, tačiau Aila iš subtilių išraiškų ir pozų matė sukrėtimą ir nerimą. 
Jie baugščiai stebėjo kitų žmones mėgindami suprasti, kodėl taip keistai 
pakrypo įvykiai. 

„Šiuo metu, - galvojo vyras, - neatrodo, kad mums gresia kitas užpuo- 
limas, tačiau kodėl tas ilgšis mums padėjo... Arba atrodo, kad padėjo? Kam 
kitų vyrui kovoti su saviškiais, kad padėtų mums? O kaip ta moteris? Jeigu 
ji moteris. Ji naudoja ginklą. Žinau šitą ginklą. Ji valdo jį geriau nei dauguma 
mano pažįstamų vyrų. Kokios moterys naudoja ginklus? Prieš saviškius?“ 

Dar daugiau nerimo kėlė vilkas, žvėris, kuris, atrodė, grasina tą moterį 
įskaudinusiems vyrams... Labai ypatingą naują moterį. Gal ilgšis turi vil- 
ko totemą, tačiau totemai yra dvasios, o šitas vilkas tikras. Belieka laukti. 
Slėpti skausmą viduje ir laukti. 

Matydama jo vos regimą, į vilką mestą žvilgsnį ir įspėjusi baimes Aila 
nusprendė visus sukrėtimus baigti iš karto. Ji sušvilpė išskirtiniu, įsakmiu 
švilpesiu, kuris priminė paukščio klyksmą, tačiau tokio paukščio klykiant 
niekas niekada negirdėjo. Visi stebeilijo į ją baugščiai, tačiau, kai nieko 
tučtuojau neįvyko, nurimo. Per greitai. Ilgai netrukus pasigirdo kanopų 
taukšėjimas ir tiesiai prie moters priėjo du romūs arkliai, kumelė ir nej- 
prastai bėras eržilas. 

„Kokios čia keistenybės? Miriau ir esu dvasių pasaulyje?“ — svarstė 
genties vyras. 

Regis, jaunuolius arkliai išgąsdino dar labiau nei genties žmones. Nors 
jie dangstėsi sarkazmu ir įžūlia drąsa, vienas kitą bakštino vis įžūlesniems 
ir niekingesniems žygdarbiams, giliai viduje visi nešiojosi sunkius baimės 
ir kaltės gniutulus. Jie buvo tikri, kad kurią dieną bus susekti ir teks pasi- 
aiškinti dėl savo darbų. Kai kurie to netgi troško: viską baigti, kol situacija 

Danasis, tapęs pašaipų objektu, nes nepajėgė užvaldyti moters, apie 
tai buvo užsiminęs porai kitų vyrų, kuriais, manė, gali pasitikėti. Plokščia- 
galvių moterys — viena, tačiau ta mergaitė, netgi ne moteris, kuri verkė ir 
grūmėsi, visai kas kita. Be abejonės, tuo metu tai buvo jaudinama - tokio 
amžiaus moterys visada jaudina, tačiau po to jis gėdijosi ir bijojo Dunos 
keršto. Ką ji padarys jiems? . 

O dabar staiga atsiranda moteris - nepažįstama šviesiaplaukė, lydima 
aukšto šviesiaplaukio vyro. Argi jos mylimasis neturėtų būti aukštesnis ir 
dailesnis už daugelį kitų vyrų? Ir vilkas! Ir arkliai, kurie atšuoliuoja pa- 
kviesti. Nė vienas anksčiau jos nėra matęs, tačiau ji žino, kas jie tokie. Ji 
keistai kalba, tikriausiai iš toli atkeliavo, tačiau moka jų kalbą. Nejaugi ja 
kalbama ten, iš kur ji atėjo? Ar ji deivė? Motinos dvasia žmogaus kūne? 
Danasis sudrebėjo. 

— Ko tu iš mūsų nori? - kreipėsi Karolis. - Mes tau rūpesčių nekelia- 
me. Paprasčiausiai pasilinksminome su plokščiagalviais. Kas bloga truputį 
pasismaginti su gyvuliais? 

Jondalaras stebėjo, kaip Aila iš paskutiniųjų stengiasi susivaldyti. 

— O Madenija? - paklausė jis. - Ji irgi gyvulys? 

Jie žino! Jaunuoliai susižvalgė, o tada įsmeigė akis į Karolį. Vyro akcen- 
tas buvo kitoks. Jis zelandonietis. Jei zelandoniečiai žino, jie negalės, kaip 
planavo, prireikus nusigauti tenai ir pasislėpti apsimetę, kad keliauja. Kas 
dar žino? Ar yra kokia vieta, kur jie gali pasislėpti ? 

- Šitie žmonės nėra gyvuliai, - atsakė Aila su šaltu įtūžiu, kuris pa- 
skatino Jondalarą vėl į ją pažvelgti. Jis nebuvo matęs jos tokios įpykusios, 
tačiau ji taip valdėsi, kad jis nebuvo tikras, ar jaunuoliai pyktį pastebi. — 
Jei jie būtų gyvuliai, tikrai bandytumėte juos prievartauti? Prievartaujate 
vilkus? Prievartaujate arklius? Ne, jūs ieškote moterų, o jokia moteris jūsų 
nenori. Jos yra vienintelės moterys, kurių jūs galite susirasti, — rėžė ji. - Ta- 
čiau šitie žmonės ne gyvuliai, - ji dirstelėjo į genties porą. - Tai jūs esate 
gyvuliai! Jūs hienos! Slamnpinėjate palei atmatų krūvas ir dvokiate puvė- 
siais, dvokiate savo blogiu. Žeidžiate žmones, prievartaujate moteris, va- 
giate, kas jums nepriklauso. Šitaip pasakysiu: jei dabar negrįšite ten, iš kur 
atėję, viską prarasite. Neturėsite šeimos, urvo, žmonių, niekada neturėsite 
savo židinio moters. Praleisite gyvenimą kaip hienos, visada misdami kitų 

- Ji ir apie tai žino! — tarstelėjo vienas vyras. 

— Nieko nesakyk! - sudraudė Karolis. - Jie nežino, tik spėlioja. 

— Žinome, - atsakė Jondalaras. — Visi iki vieno žino. 

Jis netobulai kalbėjo jų kalba, tačiau gana suprantamai. 

— Taip jūs tik sakote, o mes jūsų net nepažįstame, - atkirto Karolis. — 
Jūs svetimi, net ne losadunojiečiai. Mes negrįšime. Mums nieko nereikia. 
Mes turime savo urvą. 

— Ar todėl jums reikia vogti maistą ir prievartauti moteris? - pasišaipė 
Aila. - Urvas be moterų prie židinio nėra urvas. 

Karolis bandė kalbėti atsainiai, 

— Mums nereikia šito klausytis. Mes imsime tai, ko norime, tada, kada 
norime, - maisto, moterų. Niekas nesustabdė mūsų anksčiau, niekas ne- 
sustabdys ir dabar. Nagi, varom iš čia, - pašaukė jis vyrus ir pasisuko eiti. 

— Karoli! - šūktelėjo Jondalaras ir keliais žingsniais pasivijo jaunuolį. 

— Ko nori? 

— Turiu tau šį tą perduoti, - pasakė ilgšis. 

Tada, be jokio įspėjimo, Jondalaras sugniaužė kumštį ir smogė pasipū- 
tėliui į veidą. Karolio galva truktelėjo atgal, jis neišsilaikė ant kojų ir griuvo 
ant žemės. 

— Čia už Madeniją! — pareiškė Jondalaras, žvelgdamas į ant žemės išsi- 
kėtojusį vyrą. Tada apsisuko ir nuėjo. 

Aila pažvelgė į apkvaitusį jaunuolį. Jam pro lūpų kamputį sunkėsi 
kraujo srovelė, tačiau moteris nepajudėjo. Atsistoti jam padėjo du sėbrai. 
Tada ji nukreipė savo dėmesį į gaują, vertino jaunuolį kiekvieną atskirai. 
Būrelis atrodė apgailėtinai, visi buvo susivėlę ir purvini, vilkėjo apdrisku- 
siais, nešvariais drabužiais. Jų liesi veidai išdavė badą. Nieko keista, kad 
jie gvelbia maistą. Jiems reikia urvo, draugų ir šeimos pagalbos. Galbūt 
nevaržomos klajonės su Karolio gauja prarado žavesį ir jie pasiruošę grįžti 
pas savo žmones? 

— Jūsų ieško, - pasakė Aila. - Visi nusprendė, kad per toli nuėjote, 
netgi Karolio giminaitis Tomasis. Jei grįšite į savo urvus ir imsitės, kas pri- 
klauso, gal ir turėsite progą vėl prisijungti prie savo šeimų. Jei lauksite, kol 
jus suras, bus blogiau jums patiems. 

„Ar todėlji čia? Ar atėjo įspėti, kol dar ne per vėlu?“ - svarstė Danasis. 

Kai Karolio gauja pasišalino, Aila priėjo prie genties žmonių. Jie ap- 
stulbę stebėjo ir Ailos tiesioginę konfrontaciją su vyrais, ir galutinį Jon- 
dalaro smūgį, kuriuo jis tą kitą vyrą parbloškė žemėn. Joks genties vyras 
niekada netrenktų kitam vyrui, tačiau visi kitų vyrai yra keisti. Jie atrodė 
panašūs į vyrus, bet nesielgė kaip vyrai, ypač tas, kuriam ką tik trinktelėjo 
šviesiaplaukis. Visos gentys girdėjo apie tą piktadarį. Genties vyrui teko 
pripažinti, kad pajuto tam tikrą pasitenkinimą pamatęs jį parblokštą. Dar 
labiau jis apsidžiaugė visiems užpuolikams nuėjus. 

Dabar jis tetroško, kad ir tiedu pasišalintų. Jų veiksmai buvo tokie neti- 
kėti, kad vyras jautėsi nejaukiai. Jis tenorėjo grįžti į savo gentį, nors nelabai 
žinojo, kaip tai padaryti su sulaužyta koja. Kitas Ailos veiksmas ir vyrą, ir 
moterį visiškai nustebino. Netgi Jondalaras pastebėjo, kaip jie apstulbsta 
ir sutrinka. Ji sukryžiavo kojas ir grakščiai nusileido priešais vyrą, droviai 
nudelbė akis į žemę. 

Jondalaras ir pats nustebo. Ji kartais taip su juo elgdavosi, paprastai 
tada, kai norėdavo ką svarbaus pasakyti, ir sutrikdavo, nes nerasdavo žo- 
džių. Dabar tai buvo pirmas kartas, kai jis pamatė ją naudojant šią pozą 
tinkamame kontekste, kaip pagarbos gestą. Ji prašė vyro leidimo į jį kreip- 
tis. Zelandonietis apstulbo matydamas, kaip Aila, kuri buvo tokia visa 
gebanti, tokia nepriklausoma, artinasi prie šito plokščiagalvio, šito gen- 
ties vyro su šitokia pagarba. Kartą ji Jondalarui mėgino paaiškinti, jog tai | 
mandagumas, tradicija, būdas kalbėti ir nebūtinai žeminimasis, tačiau jis 
žinojo, kad jokia Zelandonijos ar kuri kita jo pažįstama moteris niekada 
šitaip nesiartintų nei prie jokio vyro, nei prie kitos moters. 

Aila sėdėjo ir kantriai laukė, kol vyras parapšnos jai per petį. Ji net nebu- 
vo tikra, ar šių genties žmonių ženklų kalba yra tokia pati kaip ir ją užaugi- 
nusios genties. Jie gyveno taip toli vieni nuo kitų, o ir šitie žmonės atrodė 
kitaip. Vis dėlto keliaudama ji pastebėjo, kad verbalinės kalbos panašios, 
nors kuo toliau žmonės vieni nuo kitų gyvena, tuo labiau jos skiriasi. Ji galė- 
jo tiktai viltis, kad šitų žmonių ženklų kalba bus panaši į jos genties kalbą. 

Aila manė, kad gestų kalba, kaip ir dauguma žinių bei veiklos būdų, kyla 

gimsta visi genties vaikai. Jei šitie genties žmonės kilo iš tų pačių senovinių 
ištakų kaip ir ją užauginę žmonės, jų kalba bus bent jau panaši. 

Laukdama ji pradėjo nervintis ir spėlioti, ar šitas vyras bent jau nu- 
tuokia, ko ji prašo, o tada pajuto patapšnojimą per petį ir giliai įkvėpė. 
Ji taip seniai nesikalbėjo su jokiu genties žmogumi. Nuo tada, kai buvo 
prakeikta... Privalu tai pamiršti. Negalima leisti šitiems žmonėms sužinoti, 
kad genčiai ji yra mirusi. Jie atsisakys ją pastebėti, elgsis taip, tarsi ji neeg- 
zistuotų. Aila pažvelgė į vyrą, ir jie ėmė tyrinėti vienas kitą. 

Jis neįžvelgė jokių genties bruožų. Čia kitų moteris. Ji nepanaši į tas, 
kurios atrodo keistai išsigimusios dėl maišytų dvasių — tokių pastarosio- 
mis dienomis daug gimsta. Tik kur šita kitų moteris išmoko teisingai 
kreiptis į vyrą? 

Aila jau daugelį metų nematė genties žmogaus veido. Čia buvo tikras 
genties veidas, tačiau nepanašus į ją užauginusių žmonių veidus. Vyro 
plaukai ir barzda buvo šviesiai rudi ir atrodė minkšti, ne tokie susiraitę. 
Akys taip pat buvo šviesesnės, rudos, o ne tamsios, vaiskios, kone juodos, 
kaip jos žmonių akys. Jo bruožai buvo griežtesni, ryškesni: sunkesni an- 
takių lankai, aštresnis veidas labiau atsikišęs, kakta nusklembta atgal dar 
staigiau, galva dar ilgesnė. Atrodė, jis labiau „priklauso“ genčiai nei ją už- 
auginę Žmonės. 

Aila pradėjo kalbėti kasdienės Bruno genties kalbos gestais ir žodžiais. 
Šitą kalbą ji išmoko vaikystėje. Iš karto tapo akivaizdu, kad vyras nesu- 
pranta. Jis ištarė kelis genčiai būdingus gomurinius garsus, tarsi žodžius, 
beveik be balsių. Aila įsitempė stengdamasi suprasti. 

Vyrui buvo lūžusi koja, ji norėjo jam padėti. Kita vertus, Aila norė- 
jo daugiau sužinoti apie šiuos genties žmones. Tam tikra prasme šalia jų 
ji jautėsi jaukiau nei šalia kitų. O norint padėti reikėjo bendrauti, pasi- 
stengti, kad jis ją suprastų. Jis vėl prabilo, parodė ženklus. Gestai atrodė 
tarsi ir pažįstami, tačiau ji negalėjo jų suprasti, o žodžiai skambėjo visiškai 
nesuprantamai. Ar jos genties kalba skiriasi taip stipriai, kad ja nepavyks 
susikalbėti su čia gyvenančiomis gentimis? 


Svarstydama, ko griebtis, kad genties vyras ją suprastų, Aila dirstelėjo 
į netoliese sėdinčią jauną moterį. Ji atrodė sunerimusi ir nuliūdusi. Tada, 
prisiminusi genčių sambūrį, ji pabandė senovinę, oficialią ir visiškai tylią 
kalbą, kuri buvo naudojama kreipiantis į dvasių pasaulį ir bendraujant su 
kitomis gentimis, kurių kasdienės kalbos skyrėsi. 

Vyras linktelėjo ir parodė gestą. Suvokus, kad jį supranta, Ailą užplūdo 
ir palengvėjimas, ir susijaudinimas. Šie žmonės tiktai kilę iš tų pačių šak- 
nų, tų pačių užuomazgų kaip ir jos gentis! Kažkuriuo metu tolimoje pra- 
eityje šis vyras turėjo tuos pačius protėvius kaip ir Krebas su Iza. Su staigia 
įžvalga ji prisiminė keistą viziją ir suprato, kad ir pati su juo dalijasi dar 
senesnėmis šaknimis, tačiau jų linijos išsiskyrė, pasuko skirtingais keliais. 

Jondalaras apstulbęs stebėjo, kaip jie pradeda kalbėtis ženklais. Buvo 
sunku sekti greitus, sklandžius jų judesius, ir Jondalaras pagaliau suprato, 
jog šita kalba kur kas sudėtingesnė ir išradingesnė nei jis manė. Mokyda- 
ma Liūto stovyklos žmones kai kurių genties ženklų, kad Raidagas pirmą 
kartą gyvenime galėtų su susikalbėti su savo žmonėmis, - oficialiosios kal- 
bos, nes vaikui jos buvo lengviau mokytis, - Aila išmokė juos tik pačių 
pagrindų. Berniukas visada mieliau kalbėdavo su Aila, nei su visais kitais. 
Jondalaras spėjo, kad su ja Raidagas galėjo pasikalbėti išsamiau. Pats Jon- 
dalaras dar tik pradėjo suprasti tos kalbos apimtį ir gylį. 

Aila nustebo, kai vyras praleido kai kuriuos prisistatymo formalumus. 
Jis neišsakė vardų, vietų ir giminystės linijų. 

— Kitų moterie, šitas vyras nori žinoti, kur tu išmokai kalbėti. 

— Kai moteris buvo maža, jos žmonės ir šeima žuvo per žemės drebėji- 


mą. Šią moterį užaugino gentis, - paaiškino ji. 

- Šitas vyras nepažįsta genties, kuri būtų priėmusi kitų vaiką, - ženklais 
parodė vyras. 

- Šios moters gentis gyvena toli. Ar vyras žino upę, kurią kiti vadina Di- 
džiąja Motina Upe? 

— Tai riba, - nekantriai mostelėjo vyras. 

— Upė teka toliau nei dauguma mano, iki didelės jūros toli rytuose. Mo- 
ters gentis gyvena dar toliau nei Didžiosios Motinos Upės galas, - ženklais 
parodė Aila. 

Atrodo, vyras negalėjo tuo patikėti, paskui ėmė ją vertinti. Jis žinojo, kad, 
kitaip nei genties žmonės, kurių kalba apima ir nesąmoningus kūno judesius 
bei gestus, todėl kone neįmanoma sakyti viena, o galvoti visiškai ką kita, kitų 
žmonės, kurie kalba garsais, skiriasi. Negalėjai neabejoti moterimi. Jis nematė 
jokių apsimetinėjimo požymių, tačiau jos pasakojimas atrodė pramanytas. 

- Ši moteris keliauja nuo praėjusio šiltojo sezono pradžios, — pridūrė 
Aila. 

Vyras vėl ėmė nekantrauti, ir Aila suvokė, kad jam baisiai skauda. 

— Ko moteris nori? Kiti nuėjo, kodėl moteris neina? - jis suprato, kad 
ji išgelbėjo jam gyvybę ir padėjo jo moteriai. Vadinasi, jis skolingas jai; teks 
susigiminiuoti. Tokia mintis jam kėlė nerimą. 

- Ši moteris yra gydytoja. Moteris apžiūrėtų vyro koją, - paaiškino Aila. 

Vyras paniekinamai purkštelėjo. 

— Moteris negali būti gydytoja. Moteris nepriklauso genčiai. 

Aila nesiginčijo. Ji akimirką pagalvojo, paskui pabandė kreiptis kitaip. 

- Ši moteris nori šnektelti su kitų vyru, — paprašė ji. 

Vyras neprieštaraudamas linktelėjo. Aila atsistojo, tada atsitraukė ir tik 
paskui apsisuko ir nuėjo šnektelti su Jondalaru. 

— Ar pavyksta normaliai su juo bendrauti? - pasiteiravo zelandonietis. — 
Žinau,-kad tu labai stengiesi, tačiau tavo gentis gyvena taip toli, negaliu susi- 
laikyti nespėliojęs, kaip tau sekasi. 

— Pradėjau nuo kasdienės mūsų genties kalbos, ir mes vienas kito nesupra- 
tome. Turėjau žinoti, kad įprasti jų ženklai ir žodžiai skirsis, tačiau pasitelkiau 
senovinę oficialiąją kalbą, tad dabar bendraujame, - paaiškino Aila. 

— Ar gerai tave supratau? Sakai, kad gentys gali bendrauti būdu, kuris 
suprantamas joms visoms? Nesvarbu, kur jos gyvena? Sunku tuo patikėti: 

— Neabejoju, - atsakė ji, - tačiau senovinis būdas yra jų prisiminimuo- 
se. 

— Nori pasakyti, kad jie gimsta mokėdami kalbėti ta kalba? Ir kūdikiai 
sugeba? 

— Nevisiškai. Jie gimsta su prisiminimais, tačiau turi būti mokomi jais 
naudotis. Nelabai įsivaizduoju, kaip tai vyksta, aš neturiu prisiminimų, 
bet panašu į tai, tarsi primintum žmogui, ką jis jau žino. Paprastai jiems 
tereikia kartą priminti, ir reikalas sutvarkytas. Štai kodėl dalis jų manė, 
kad nesu protinga. Aš taip lėtai mokiausi, kol išmokau greitai įsiminti, ir 
netgi tada nebuvo lengva. Raidagas turėjo prisiminimus, bet nebuvo kas jį 
mokytų prisiminti, todėl jis nemokėjo ženklų kalbos, kol aš neatėjau. 

— Tu lėtai mokaisi! Niekada nemačiau, kad kas taip greitai išmoktų 
kalbų, - pagyrė moterį Jondalaras. 

Išgirdusi pagyrą Aila tik truktelėjo pečiais. 

— Tai visai kas kita. Manau, mes turime savotiškus „prisiminimus“ 
žodinei kalbai, tereikia įsiminti kitokius garsų derinius, o kartais tik kitą 
būdą juos sudėlioti, - atsakė ji. - Ir nekalbant laisvai galima vienam kitą 
suprasti. Mums genties kalba yra sudėtingesnė. O dabar ne bendravimo 
problema kilo tarp mūsų. Kilo įsipareigojimo problema. 

- Įsipareigojimo? Nesuprantu, - prisipažino Jondalaras. 

— Tam vyrui siaubingai skauda, nors jis nieku gyvu neišsiduos. Noriu 
jam padėti, galiu sutvarkyti tą koją. Nežinau, kaip jie grįš namo, tačiau dėl 
to galėsime pasijaudinti vėliau. Pirmiausia reikia pasirūpinti to vyro koja. 
Ojis jau yra mums skolingas ir žino, kad, jei suprantu jo kalbą, suprantu ir 
įsipareigojimus. Jei jis tiki, kad mes išgelbėjome jam gyvybę, tai giminys- 
tės skola. Jis nenori mums įsiskolinti daugiau, - pasakė Aila, mėgindama 
paprastai išaiškinti labai sudėtingus ryšius. 

— Kokia dar giminystės skola? 

— Toks įsipareigojimas, - Aila bandė sugalvoti, kaip pasakyti aiškiau. — 
Paprastai jis būna tarp genties medžiotojų. Jei vienas vyras išgelbsti kito 
vyro gyvybę, jis įgyja dalelę jo dvasios. Vyras, kuris būtų miręs, atiduoda tą 
dalelę, kad grįžtų į gyvenimą. Kadangi joks žmogus nenori, kad bent vie- 
na jo dvasios dalelė mirtų, jis darys viską, kad išsaugotų ano vyro gyvybę. 
Taip jie tampa giminėmis, artimesniais nei broliai. 

- Suprantama, - linktelėjo Jondalaras. 

— Kai vyrai kartu medžioja, - toliau pasakojo Aila, - jie padeda vienas 
kitam ir dažnai gelbsti vienas kito gyvybę. Todėl kiekvienas vyras paprastai 


turi ir po visų kitų dvasios dalelę. Jie susisaisto savotišku ryšiu, kuris siekia 

toliau giminystės ribų. Genties medžiotojus tikrai gali sieti kraujo ryšys, 
bet kraujo ryšiai negali būti stipresni nei ryšiai tarp medžiotojų, nes jie 
negali vienų vertinti labiau už kitus. Jie visi priklausomi vienas nuo kito. 

— Gana išmintinga, - mąsliai tarstelėjo Jondalaras. 

- Tai vadinama giminystės skola. Šitas vyras nežino mūsų papročių, o 
iš to, ką žino, nelabai mus vertina. 

— Po Karolio ir jo gaujos pasirodymo negali jo kaltinti. 

— Priežastys kur kas gilesnės, Jondalarai. Vis dėlto jis nesijaučia laimin- 
gas mums įsiskolinęs. 

- Jis visa tai tau pasakė? 

— Ne, žinoma, ne, tačiau genties kalba apima kur kas daugiau nei tik 
rankų gestus. Kaip žmogus sėdi arba stovi, veido išraiška, įvairios smul- 
kmenos - visa turi reikšmę. Užaugau gentyje. Tie dalykai įsišakniję many- 
je ne menkiau nei jame. Suprantu, kas kelia jam nerimą. Jei jis pripažintų 
mane kaip genties gydytoją, tai padėtų. 

— Koks skirtumas? — nesuprato Jondalaras. 

- "Tai reikštų, kad aš jau turiu dalelę jo dvasios, - atsakė Aila. 

— Tujo nė nepažįsti! Kaip gali turėti jo dvasios dalelę? 

— Gydytoja gelbsti gyvybes. Jei ji pareikalautų kiekvieno išgelbėtojo 
dvasios dalelės, gana greitai turėtų visų daleles. Todėl tapdama gydytoja ji 
iš karto atiduoda genčiai dalelę savo dvasios ir mainais gauna visų genties 
žmonių dvasių daleles. Tokiu būdu, kad ir ką ji išgelbėtų, skola jau apmokė- 
ta. Štai kodėl gydytoja turi savo statusą, - Aila susimąstė, paskui pratarė: — 
Pirmą kartą džiaugiuosi, kad genties dvasios nebuvo atsiimtos... - ji nutilo. 

Jondalaras žiojosi kažką sakyti, paskui apsižiūrėjo, kad Aila stebeilija į 
tuščią erdvę, ir suprato, kad ji žvelgia į save. 

— „. kai buvau mirtinai prakeikta, — tęsė ji. — Ilgai dėl to nerimavau. 
Kai Iza mirė, Krebas paėmė iš jos visas dvasias, kad kartu su ja nepatektų 
į dvasių pasaulį. Kai Braudas mane prakeikė, niekas iš manęs jų nepaėmė, 
nors genčiai buvau mirusi. 

— Kas būtų, jei jie sužinotų apie prakeikimą? — teiravosi Jondalaras, 
nežymiu galvos judesiu rodydamas į juos stebinčius genties žmones. 

— Nustočiau jiems egzistavusi. Jie manęs nematytų; neleistų sau mane 
matyti. Galėčiau stovėti tiesiai prieš juos ir spiegti, o jie manęs negirdėtų. 
Jie manytų, kad esu blogio dvasia, mėginanti nuvilioti juos į kitą pasaulį, - 


tarė Aila ir, užplūdus prisiminimams, sudrebėjo. 

— Kodėl sakei, kad džiaugiesi, jog tebeturi dvasių daleles? - nesuprato 
Jondalaras. 

— Todėl, kad negaliu sakyti viena, o galvoje turėti ką kita. Negaliu jiems 
meluoti. Jis suprastų. Galiu susilaikyti to nepaminėjusi. Tai leidžiama, iš 
mandagumo. Neprivalau pasakoti apie prakeikimą, nors jis tikriausiai su- 
prastų, jog kažką nuslėpiau, tačiau galiu tvirtinti, jog esu genties gydytoja, 
nes tai tiesa. Vis dar esu. Aš vis dar turiu dvasių daleles, - staiga sunerimusi 
Aila suraukė kaktą. - Vis dėlto vieną dieną aš tikrai mirsiu, Jondalarai. Jei 
nueisiu į kitą pasaulį su visos genties dvasių dalelėmis, kas jiems nutiks? 

— Nežinau, Aila, - atsakė vyras. 

Ji truktelėjo pečiais lyg mintį vydama į šoną. 

— Na, dabar turiu jaudintis dėl šio pasaulio. Jei vyras mane pripažintų 
kaip genties gydytoją, jam nereikėtų rūpintis, jog yra man skolingas. Jau 
pakankamai blogai būti skolingam giminystę vienam iš kitų, tačiau blo- 
giau, jei tai moteris, ypač tokia, kuri valdo ginklą. 

- Juk tu medžiojai, kai gyvenai gentyje, - priminė jai Jondalaras. 

— Tai buvo ypatinga išimtis. Tik todėl ir ištvėriau visą mėnulio ciklą 
trukusį mirtiną prakeiksmą už medžiojimą ir svaidyklės naudojimą. Bru- 
nas man leido medžioti, nes mane gina urvinio liūto totemas. Jis galvo- 
jo apie prakeiksmą kaip apie išbandymą, ir manau, jog galiausiai surado 
dingstį pripažinti moterį su tokiu galingu totemu. Tai jis davė man me- 
džioklės talismaną ir pavadino Moterimi, Kuri Medžioja. 

Aila palietė odos kapšelį, kurį visada ryšėjo po kaklu, ir pagalvojo apie 
pirmąjį, paprastą krepšelį, kurį jai padarė Iza. Kaip jos motina, Ailą priimarit 
į genų Iza į kapšelio vidų įdėjo gabalėlį raudonosios ochros.. Anas amuletas 
visiškai nebuvo panašus į puošnųjį, padovanotą per mamutojų įdukrinimo 
apeigas, kurį ji nešioja dabar, tačiau jame vis dar buvo jos ypatingieji simbo- 
liai, įskaitant ir tą pirmąjį raudonosios ochros gabalėlį. Jame buvo visi tote- 
mo jai padovanoti ženklai: ir raudonai nudažytas kaulinis ovalas, išpjautas 
iš mamuto ilties galiuko, kuris buvo jos medžioklės talismanas, ir juodas 
akmuo, kuris buvo jai įteiktas tapus Bruno genties gydytoja, - mažas gabalė- 
lis mangano dioksido, kuriame slėpėsi genties dvasių dalelės. 

— Jondalarai, manau, padėtų, jei tu su juo šnekteltum. Jis kupinas abe- 


jonių. Jo pažiūros labai tradicinės, ir tikriausiai vyksta per daug neįprastų 

dalykų. Jei jis pasikalbėtų su vyru, netgi kitų vyru, ne su moterimi, gal jo 
protui būtų lengviau. Ar prisimeni ženklą, kuriuo vyras sveikina vyrą? 

Jondalaras padarė judesį, ir Aila linktelėjo. Ji matė, kad gestui stinga sub- 
tilumo, tačiau prasmė buvo aiški. 

„- Tik nesistenk pasveikinti moters. Tai būtų prastas tonas ir įžeidimas. 
Tai nėra įprasta — vyrui, ypač svetimam, nepritinka kalbėti su moterimi be 
rimtos priežasties, ir netgi tada reikia prašyti jos vyro leidimo. Su giminai- 
čiais mažiau formalumų, o artimi draugai gali netgi patenkinti savo porei- 
kius - dalytis su ja malonumais, nors laikoma mandagumu pirmiausia pa- 
prašyti vyro leidimo. 

— Prašyti vyro, o ne moters leidimo? Kodėl moterys leidžia su savimi elg- 
tis taip, tarsi jos būtų mažiau svarbios nei vyrai? — pasiteiravo Jondalaras. 

- Jos šitaip negalvoja. Gentyje suprantama, kad moterys ir vyrai vienodai 
svarbūs, tačiau genties vyrai ir moterys tarpusavyje labai skirtingi, - bandė 
paaiškinti Aila. 

- Žinoma, kad skirtingi. Visi vyrai ir moterys skirtingi... Džiaugiuosi tuo. 

- Skiriasi kitaip, nei tu manai. Tu gali daryti viską, ką daro moterys, Jon- 
dalarai, tik negali gimdyti. Nors tu esi stipresnis, aš taip pat galiu beveik vis- 
ką, ką gali tu. Tačiau genties vyrai negali atlikti daugybės veiksmų, kuriuos 
daro moterys, lygiai taip kaip moterys negali atlikti to, ką daro vyrai. Jie ne- 
turi tokių prisiminimų. Kai mokiausi medžioti, dauguma žmonių labiau nu- 
stebo ne dėl to, kad pasipriešinau genties papročiui, o dėl to, kad sugebėjau 
mokytis, netgi to troškau. Jie nebūtų labiau nustebę, jei tu būtum pagimdėęs. 
Manau, moterys nustebo dar labiau negu vyrai. Tokia mintis genties mote- 
riai niekada nešautų į galvą. 

— Maniau, sakei, kad genties ir kitų žmonės labai panašūs, - stebėjosi 
Jondalaras. 

— Taip ir yra. Vis dėlto tam tikru požiūriu jie skiriasi labiau nei tu gali 
įsivaizduoti. Netgi aš negaliu to įsivaizduoti, o kurį laiką buvau viena iš jų, - 
tarė Aila. - Ar esi pasiruošęs šnektelti su tuo vyru? 

— Tikriausiai, - nesipriešino Jondalaras. 

Aukštas šviesiaplaukis nuėjo link galingo, kresno vyriškio, kuris tebe- 
sėdėjo ant žemės nenatūraliu kampu sulenkta šlaunimi. Aila ėjo iš paskos. 
Jondalaras pritūpė ir atsisėdo priešais vyrą, pirma dirstelėjęs į Ailą, kuri pri- 

Jis niekada anksčiau nėra buvęs taip arti suaugusio plokščiagalvio. Pir- 
miausia zelandonietis prisiminė Raidagą. Žvelgiant į šitą vyrą buvo dar 
akivaizdžiau, kad berniukas nevisiškai priklausė genčiai. Jondalaras su- 
vokė, kad keisto, įsimenamo, ligoto vaiko bruožai buvo labai pasikeitę — 
pirmiausia į galvą atėjo žodis „švelnesni“. Šito vyro veidas buvo stambus 
ir ilgas, platus, kažkaip styrojo, labiausiai išsikišo didelė, kumpa nosis. Iš 
pažiūros neseniai sulyginta smulkių plaukelių barzda nevisiškai slėpė nu- 
sklembtus žandikaulius, smakro visai nebuvo. 

Veido gyvaplaukiai susimaišė su kupeta tankių, minkštų, garbano- 
tų šviesiai rudų plaukų, dengiančių didelę galvą, o ant pakaušio styrojo 
kaulinis gumbas, kuris tik pabrėžė galvos ilgumą. Didžiąją dalį kaktos 
užėmė sunkūs antakių lankai, o kakta nuožulniai leidosi link žemai pra- 
sidedančios plaukų linijos. Jondalarui teko suvaldyti norą pakelti ranką 
ir apčiuopti savo stačią, aukštą kaktą ir apvalų viršugalvį. Galėjai suprasti, 
kodėl šie žmonės vadinami plokščiagalviais: tarsi kažkas būtų iš lengvai 
formuojamos medžiagos, pavyzdžiui, drėgno molio, paėmęs tokią kaip 
Jondalaro, tik didesnę galvą, o paskui performavęs ją - suspaudęs ir suplo- 
jęs kaktą, didžiąją tūrio dalį nustūmęs į pakaušį. 

Ryškius vyro antakių lankus dar labiau pabrėžė tankūs plaukai, o jo auk- 
su žybsinčiose, kone kaštonų spalvos akyse buvo matyti smalsumas, išmintis 
ir slepiamas skausmas. Jondalaras suprato, kodėl Aila norėjo jam padėti. 

Atlikdamas sveikinimosi gestą Jondalaras jautėsi tikras gremėzdas, ta- 
čiau pasitikėjimo jam suteikė nuostabos išraiška genties vyro veide. Vyras 
atsakė tokiu pačiu gestu. Jondalaras nežinojo, ką daryti toliau. Jis pagalvo- 
jo, ką darytų, jei susitiktų nepažįstamąjį iš kito urvo ar stovyklos, ir paban- 
dė prisiminti ženklus, kurių išmoko kartu su Raidagu. 

Mostais jis parodė: 

„Širas vyras yra“, — o paskui balsu išsakė savo vardą ir kilmę: - Jonda- 
laras iš Zelandonijos. 

Buvo per daug skambu, per daug skiemenų, per daug, kad genties vyras 
viską vienu metu išgirstų. Jis papurtė galvą tarsi bandydamas atsikimšti 
ausis, kiek palinko į priekį, tarsi tai padėtų geriau klausytis, tada palietė 
Jondalaro krūtinę. 

„Nesunku suprasti, ką tai reiškia“, - pagalvojo Jondalaras. Jis vėl pakar- 
tojo gestą „šitas vyras yra“, tada pasakė vardą, tačiau tik vardą, ir gerokai 
lėčiau: 


uo 

— Jondalaras. 

Vyras užsimerkė, susikaupė, tada atsimerkė, atsikvėpė ir garsiai ištarė: 

— Diondaras. 

Jondalaras nusišypsojo ir linktelėjo. Žodis buvo ištartas giliu gomuri- 
niu balsu, nevisiškai artikuliuotai, buvo justi, kaip nuryjamos balsės, ta- 
čiau gana suprantamai. Ir keistai pažįstamai. Staiga Jondalaras prisiminė! 
Žinoma! Aila! Jai kalbant vis dar buvo girdėti tokia pati tartis, nors nė 
iš tolo taip stipriai. Tai štai iš kur jos neįprastas akcentas! Nieko keista, 
kad niekas jo neatpažįsta. Ji kalba su genties akcentu, o niekas nežino, kad 
genties žmonės moka kalbėti! 

Aila nustebo, kaip gerai vyras ištarė Jondalaro vardą. Net suabejojo, 
ar pati pirmą kartą ištarė jį šitaip gerai, ir ėmė svarstyti, ar šitas vyras nėra 
anksčiau bendravęs su kitais. Jei jis buvo išrinktas atstovauti savo žmo- 
nėms arba užmegzti kokį kontaktą su tais, kurie žinomi kaip kiti, tai rody- 
tų aukštą jo statusą. Moteris suprato, jog tai dar viena priežastis nenorėti 
giminiuotis su kitais, ypač nežinomo statuso kitais. Genties vyras nenorė- 
tų sumenkinti savo statuso, tačiau įsipareigojimas yra įsipareigojimas. Be 
to, ar norėjo jis ir jo moteris tai pripažinti, ar ne, jiems reikėjo pagalbos. 
Kažkokiu būdu reikėjo vyrą įtikinti, kad Aila su Jondalaru yra tokie kiti, 
kurie supranta statuso reikšmingumą ir yra verti susisaistyti. 

Vyras, sėdintis priešais Jondalarą, paplojo sau per krūtinę, tada truputį 
palinko pirmyn. 

— Gubanas, - pasakė jis. 

Jondalaras ne mažiau vargo kartodamas jo vardą nei Gubanas Jonda- 
laro. Gubanas taip pat kilniai priėmė aukštaūgio neteisingą tarimą, kaip ir 
Jondalaras jo. 

Aila pajuto palengvėjimą. Pasikeisti vardais nėra daug, tačiau tai yra 
pradžia. Ji dirstelėjo į moterį vis dar stebėdamasi, kad genties moters plau- 
kai dar šviesesni nei jos. Jos galva buvo padengta minkštų tokių šviesių, 
kad kone baltų garbanėlių pūku, ji buvo jauna ir labai patraukli. Tikriau- 
siai antroji jo židinio moteris. Gubanas buvo vyras pačiame jėgų žydėjime, 
o ši moteris tikriausiai iš kitos genties, savotiška dovana. 

Moteris dirstelėjo į Ailą ir greitai nusuko alkis. Ailai buvo smalsu. Mo- 
ters akyse pamačiusi nerimą ir baimę ji įsižiūrėjo atidžiau, tačiau lygiai taip 
pat subtiliai, kaip ir jaunoji genties moteris. Ar ties juosmeniu matyti su- 


storėjimas? Ar jos apsiautalas truputį neveržia krūtų? Ji laukiasi! Nieko 

keista, kad yra sunerimusi. Vyras su blogai sugijusia sulaužyta koja jau 
nebėra pačiame jėgų žydėjime. Kadangi šis vyras gali būti aukšto statuso, 
neabejotinai turi rimtų įsipareigojimų. Aila galvojo, kad privalo kažkaip 
įtikinti Gubaną leisti jam padėti. 

Du vyrai sėdėjo ir stebėjo vienas kitą. Jondalaras nelabai žinojo, ko 
griebtis, o Gubanas sėdėjo ir laukė, ką darys jo gelbėtojas. Galiausiai nevil- 
ties apimtas Jondalaras atsisuko į Ailą. 

- Ši moteris yra Aila, - pasakė jis naudodamas paprastus ženklus ir 
garsiai tardamas vardą. 

Pirmiausia Aila pagalvojo, kad Jondalaras padarė šiurkščią bendravi- 
mo klaidą, tačiau matydama Gubano reakciją nusprendė, kad tikriausiai 
ne. Šitoks greitas jos pristatymas rodė didelę jai rodomą pagarbą, pritin- 
kančią gydytojai. Paskui, Jondalarui kalbant toliau, ji spėliojo, ar jis nebus 
perskaitęs jos minčių. | 

— Aila yra gydytoja. Labai gera gydytoja. Gerai gydo. Nori padėti Gu- 
banui. 

Genties vyrui Jondalaro ženklai reiškė ne daugiau nei kūdikio vapėji- 
mas. Nebuvo jokių posakių niuansų, jokių užuominų, jokio sudėtingumo, 
tačiau buvo aišku, jog kitas yra nuoširdus. Jau savaime buvo nuostabu ži- 
noti, kad kitų vyras apskritai gali tinkamai kalbėti. Dauguma jų tarškia, 
mykia arba riaumoja kaip gyvuliai. Jie kaip vaikai vartoja daugybę garsų. 
Tiesa, kiti ir nelaikomi itin protingais. 

Kita vertus, moteris stebėtinai giliai suvokia subtiliausius niuansus, 
aiškiai ir išraiškingai bendrauja. Nepastebimai subtiliai ji išvertė kai ku- 
rias Diondaro frazes, taip palengvindama bendravimą, bet nė vieno 
nesutrikdydama. Labai sunku patikėti, kad moterį tikrai užaugino gentis 
ir ji iš taip toli atkeliavo. Ji taip laisvai kalba, kad gali beveik patikėti, jog 
priklauso genčiai. 

Gubanas niekada nebuvo girdėjęs apie moters minėtą gentį, nors jis Ži- 
nojo daug, tačiau kasdienė jos vartojama kalba buvo visai nematyta. Netgi 
jo šviesiaplaukės genties kalba labiau pažįstama. Vis dėlto šita kitų moteris 
moka šventus senovinius ženklus ir vartoja juos tikrai įgudusiai ir tiksliai. 
Moterys retai tai sugeba. Matyti užuominų, jog ji kažko neišsako, tačiau 
negali būti tuo tikras. Šiaip ar taip, ji yra kitų moteris, ir jis nieku gyvu 


nesiteiraus. Be to, moterys, ypač gydytojos, šį tą linkusios pasilikti sau. 

Sulaužyta koja pradėjo tvinksėti, skausmas grasino tapti nebevaldo- 
mas, ir Gubanui teko susikaupti, kad kurį laiką jį ištvertų. 

„Kaip ji gali būti gydytoja? Ji ne iš genties. Ji neturi prisiminimų. Dion- 
daras tvirtina, kad ji gydytoja, ir labai giria jos įgūdžius... O mano koja su- 
laužyta, - Gubanas krūptelėjo, paskui sukando dantis. - Galbūt ji išmano 
gydymą, juk kiti taip pat tikriausiai turi, kas jiems suteikia pagalbą, tačiau 
dėl to ji netampa genties gydytoja. Aš ir taip jau per daug įsipareigojęs. 
Giminystės skola šitam vyrui jau pakankamai blogai, o moteriai, kuri nau- 
doja ginklą?“ 

„Tačiau kas man ir mano šviesiaplaukei būtų nutikę be jo pagalbos? 
Mano šviesiaplaukė... jau besilaukianti.“ — nuo minčių apie savo moterį 
užplūdo švelnumas. Kai tie vyrai ją užpuolė, skaudino ir mėgino ja pasi- 
naudoti, jis pajuto tokį pyktį, kokio neįmanoma apsakyti. Niekada tokio 
nejuto. Štai kodėl šoko nuo uolos. Taip ilgai ropštėsi į viršų, negalėjo gaišti 
grįždamas. 

Jis pamatė elnio pėdsakus ir užsiropštė apsidairyti, pažiūrėti, ar nepa- 
vyktų jo sumedžioti. Moteris tuo metu rinko vidinę medžių žievę ir statė 
latakus sulai, kuri netrukus pradės tekėti. Ji tvirtino, kad netrukus atšils, 
nors dauguma ja netikėjo. Urve ji vis dar buvo svetima. O ji sakė, kad turi 
tokių prisiminimų ir žino. Jis norėjo, kad ji įrodytų tai kitiems, todėl suti- 
ko ją išsivesti, nors žinojo apie užpuolikų gaują. 

Buvo šalta. Gubanas galvojo, kad jų išvengs, jei laikysis netoli ledyno. 
Nuo uolos viršaus taip ir knietėjo apžvelgti vietovę. Jis krito sunkiai, pa- 
juto, kaip trekšteli koja, apsvaigo nuo skausmo, tačiau negalėjo pasiduoti. 
Užšoko cie vyrai, teko kautis, kad ir kenčiant skausmą. Ir vėl užplūdo ši- 
luma prisiminus, kaip jo gražuolė atskubėjo jam padėti. Gubanas nustebo 
pamatęs, kaip ji kulia tą vyrą. Nenumanė, kad moterys gali taip elgtis, ir 
niekada niekam nesakys, tačiau buvo malonu, kad ji taip stengėsi. 

Pajutęs aštrų, skausmingą dūrį jis tvardydamasis perkėlė svorį. Blogiau- 
sia ne skausmas. Jau seniai išmoko atsispirti skausmui. Sunkiau buvo suval- 
dyti kicokias baimes. Kas bus, jei jis daugiau nebegalės vaikščioti? Sulau- 
žyta koja ar ranka gyja ilgai. Kartais kaulai sugyja blogai, išsiklaipo, būna 
netinkamos formos arba sutrumpėja... Kas, jei jis nebegalės medžioti? 

Jei jis negalės medžioti, praras statusą. Daugiau nebebus vadas. Bet 


pažadėjo jos genties vadui ja pasirūpinti. Ji buvo vado numylėtinė, tačiau 


743 4 


JEAN M. AUEL 


Gubano statusas aukštas, ir ji norėjo su juo eiti. Kailių vienumoje ji netgi 
prasitarė, kad jo geidė. 

Pirmoji moteris ne itin apsidžiaugė, kai jis parsivedė namo jauną ir 
gražią antrąją moterį, tačiau ji yra gera genties moteris. Ji gerai rūpinasi 
jo židiniu, ji išsaugos pirmosios moters statusą. Jis pažadėjo rūpintis ja ir 
dviem jos dukrom. Nė kiek neprieštaraudamas. Nors visada svajojo turėti 
sūnų, prie jo židinio gimusios tos moters dukros buvo tikras džiaugsmas. 
Tiesa, netrukus jos užaugs ir išeis. 

Jei jis negalės medžioti, nesugebės niekuo pasirūpinti. Bus kaip senis, 
gentis turės juo rūpintis kaip seniu. O jo gražioji šviesiaplaukė, kuri gali 
pagimdyti sūnų? Kas pasirūpins ja? Gubanas ją praras, nes ji be vargo su- 
siras vyrą, norintį ją pasiimti. 

Jei negalės paeiti, jis net nesugebės grįžti mano. Jai reikės eiti pagalbos, 
genties žmonės turės ateiti jo pasiimti. Jei jis nesugebės grįžti pats, genties 
akyse atrodys menkesnis, tačiau bus daug blogiau, jei dėl sulaužytos ko- 
jos taps lėtesnis, praras medžioklės patirtį arba niekada daugiau nebegalės 
medžioti. 

„Galbūt derėtų pasikalbėti su šia kitų gydytoja, - galvojo jis, - nors ji ir 
yra moteris, kuri valdo ginklą. Jos statusas gali būti aukštas, nes Diondaras 
ją labai gerbia. Ir jo statusas turi būti aukštas, kitaip jis nebūtų susiėjęs su 
gydytoja. Ji prisidėjo išvaikant anuos bjaurybes ne mažiau nei vyras... Ji ir 
vilkas. Kodėl vilkas jiems padeda? Mačiau ją kalbantis su žvėrimi. Signalas 
buvo paprastas ir tiesus, ji liepė jam laukti prie medžio šalia arklių, tačiau 
vilkas ją suprato ir jai pakluso. Žvėris vis dar ten, laukia“ 

Gubanas nusisuko. Buvo sudėtinga net galvoti apie tuos gyvūnus ne- 
juntant giliai slypinčios dvasių baimės. Kas dar pritrauktų vilką arba ar- 
klius prie žmonių? Kodėl gyvūnai elgiasi kaip ne gyvūnai? 

„Macyti, kad ir mano šviesiaplaukė sunerimusi; kaip galima ją kaltinti? 
Jei Diondaras manė; jog pritinka pristatyti jo moterį, gal tiktų pristatyti ir 
maniškę? Nesinori, kad jie galvotų, jog iš manęs ji įgijo menkesnį statusą 
nei Diondaro moteris“ Gubanas parodė labai subtilų judesį moteriai, kuri 
stebėjo ir matė viską, tačiau, kaip gera genties moteris, gebėjo elgtis labai 
nepastebimai. 

- Ši moteris, — jis mostelėjo, paskui paplojo jai per petį, - yra Jorga. 

Jondalarui pasirodė, kad jis du kartus nurijo orą, o tarp oro gurkšnių 
ištarė „r“. Jis niekaip negalėjo pakartoti to garso. Aila matė, kaip jis kovoja, 

ir teko sugalvoti, kaip grakščiai išsisukti iš padėties. Ji pakartojo vardą taip, 
kad Jondalaras galėtų ištarti, tačiau kreipėsi į Jorgą. 

- Jorga, - parodė rankomis Aila, — šita moteris tave sveikina. Ši mo- 
teris yra vadinama... — ji labai lėtai ir rūpestingai ištarė: — Aila, - paskui 
kartu ženklais ir žodžiais, kad Jondalaras suprastų, pasakė: — Vyras, vardu 
Diondaras, taip pat sveikina Gubano moterį. 

„Ne šitaip būtų elgiamasi gentyje, - galvojo Gubanas, - tačiau šie žmo- 
nės yra kiti, ir niekas nieko neįžeidė: Jam buvo smalsu, ką darys Jorga. 

Ji švystelėjo akimis Jondalaro link, labai trumpai, tada nudelbė akis į 
žemę. Gubanas pakankamai pakeitė padėtį, kad ji suprastų, jog jis yra pa- 
tenkintas. Ji pripažino Diondaro buvimą, bet ne daugiau. 

Jondalaras buvo mažiau subtilus. Niekada nebuvęs taip arti genties 
žmonių, jis buvo pakerėtas ir gerokai ilgiau žvelgė į moterį. Jos bruožai 
buvo panašūs į Gubano, tik moteriškai švelnesni. Jau anksčiau jis paste- 
bėjo, kad ji tvirto sudėjimo, bet žema, ūgio kaip mergaitė. Jondalaro nuo- 
mone, ji toli gražu nebuvo gražuolė, puošė tik blyškiai geltonos pūkinės 
garbanos, tačiau suprato, kad Gubanas tikriausiai mano kitaip. Staiga su- 
vokęs, kad pastarasis jį stebi, jis mechaniškai linktelėjo ir nusigręžė. Gen- 
ties vyras stebeilijo rūsčiai; reikia būti atsargesniam. 

Gubanui nepatiko dėmesys, kurį Jondalaras skyrė jo moteriai, tačiau 
jis juto, jog tai nebuvo tyčinė pagarbos stoka, be to, jam darėsi vis sunkiau 
tverti skausmą. Reikėjo daugiau sužinoti apie tą gydytoją. 

— Aš kalbėsiu su tavo... gydytoja, Diondarai, - ženklais parodė Guba- 
nas. 

Jondalaras suvokė prasmę ir linktelėjo. Aila viską stebėjo, todėl greitai 
priėjo arčiau ir pagarbia poza atsisėdo priešais vyrą. 

— Diondaras sako, kad moteris yra gydytoja. Moteris sako, kad ji genties 
gydytoja. Gubanas nori žinoti, kaip kitų moteris gali būti genties gydytoja. 

Rodydama ženklus Aila kalbėjo ir balsu, kad Jondalaras tiksliai supras- 
tų, kas yra sakoma. 

— Moteris, kuri mane paėmė, kuri mane užaugino, buvo aukščiausio 
statuso gydytoja. Iza kilusi iš pačios seniausios gydytojų linijos. Iza buvo 
kaip motina šitai moteriai, mokė šitą moterį kartu su savo tikra dukteri- 
mi, - paaiškino Aila. Ji matė, kad vyras nusiteikęs skeptiškai, bet susido- 
mėjęs ir nori sužinoti daugiau. - Iza žinojo, kad šita moteris, kitaip nei jos 


tikra duktė, neturi prisiminimų. 

Gubanas linktelėjo. Žinoma, kad neturi. 

— Iza vertė šitą moterį įsiminti, vertė vis kartoti, vis rodyti, kol supra- 
to - šita moteris prisiminimų nepraras. Šita moteris laiminga mokėsi, 
daug kartų kartodama mokėsi gydytojos pareigų. 

Nors gestai išliko stilizuoti ir oficialūs, toliau aiškinant liejosi papras- 
tesni žodžiai. 

— Iza man sakė, kad šita moteris irgi kilusi iš senos gydytojų linijos, 
žmonių, vadinamų kitais, gydytojų. Iza sakė, kad aš galvoju kaip gydytoja, 
tačiau ji mokė mane galvoti apie gydymą taip, kaip galvotų genties mote- 
ris. Šita moteris negimė su gydytojos prisiminimais, tačiau Izos prisimini- 
mai dabar yra.mano prisiminimai. 

Aila sulaukė visų dėmesio. 

— Iza susirgo kosulio liga, kurios net ji negalėjo išgydyti, man teko vis 
daugiau pareigų. Netgi vadas buvo patenkintas, kai jam išgydžiau nude- 
gimą. Iza statusą atidavė genčiai. Ji buvo per daug ligota, kad keliautų į 
genčių sambūrį, o jos tikra duktė vis dar buvo per maža, tad vadas ir ša- 
manas nusprendė mane paskelbti gydytoja. Jie pasakė, kad aš turiu Izos 
prisiminimus, todėl esu jos linijos gydytoja. Kitų genčių šamanams ir 
vadams sambūryje šita mintis iš pradžių nepatiko, tačiau galiausiai ir jie 
mane pripažino. 

Aila matė, kad Gubanas susidomėjęs klauso, ir juto, jog jis nori ja tikėti, 
tačiau vis dar abejoja. Ji nusiėmė nuo kaklo puošnų kapšelį, atrišo juoste- 
les, į delną išbėrė kelis daiktelius ir padavė jam mažą juodą akmenuką. 

Gubanas žinojo, kas tai yra. Juodas žymę paliekantis akmuo slėpė pa- 
slaptį. Netgi mažiausiame tokiame gabalėlyje slypėjo mažos visų genties 
žmonių dvasių dalelės. Akmenukas buvo įteikiamas gydytojai paimant 
dalelę jos dvasios. „Ios moters amuletas keistas, - galvojo Gubanas. - Pa- 
našus į kitų darytą daiktą, tačiau nežinojau, kad jie apskritai nešioja amu- 
letus. Gal kiti vis dėlto nėra neišmanėliai gyvuliai ?“ 

Gubanas pastebėjo ir parodė kitą daiktą iš jos amuleto. 

Aila sudėjo kitus daiktelius į kapšelį ir padėjo jį ant žemės, kad galėtų 
atsakyti. 

— Čia mano medžioklės talismanas, - pasakė ji. 

„Tai negali būti tiesa, - pagalvojo Gubanas. — Tai įrodo, kad ji meluoja“ 


— Genties moterys nemedžioja. 


as 

- Žinau, tačiau aš gimiau ne gentyje. Mane pasirinkęs genties totemas 
saugojo ir atvedė į gentį, kuri tapo mana, tačiau mano totemas norėjo, kad 
medžiočiau. Mūsų šamanas sugrįžo atgal ir sutiko senas dvasias, kurios 
jam tai pasakė. Šamanas su vadu atliko specialią ceremoniją. Aš buvau pa- 
vadinta Moterimi, Kuri Medžioja. 

— Kas yra tave pasirinkęs genties totemas? 

Didelei Gubano nuostabai, Aila pasikėlė tuniką, atlaisvino juosteles 
aplink kelnių juosmenį ir vieną šoną nuleido, apnuogindama kairę šlaunį. 
Buvo aiškiai matyti keturios lygiagrečios linijos, randai, likę nuo letenų, 
išvagojusių jos šlaunį, kai Aila buvo dar visai maža. 

— Mano totemas yra urvinis liūtas. 

Genties moteris sulaikė kvapą. Totemas per stiprus moteriai. Jai bus 
sunku turėti vaikų. 

Gubanas pripažindamas suniurnėjo. Urvinis liūtas yra stipriausias 
medžiotojo totemas, vyro totemas. Jis nepažinojo nė vienos jį turinčios 
moters. Vis dėlto žymes jis pažino - tokios pat buvo įrėžtos į dešinę šlaunį 
berniukui, kurio totemas yra urvinis liūtas, po to, kai jissaumedžiojo pirmą 
grobį ir tapo vyru. 

— Koja kairė. Žymė rėžiama ant dešinės vyro kojos. 

— Aš moteris, ne vyras. Moters pusė yra kairė. 

— Ar šamanas tave taip pažymėjo? 

— Pats urvinis liūtas mane taip pažymėjo, kai buvau maža, dar prieš 
genčiai mane randant. 

— Tai paaiškintų ginklo valdymą, - ženklais parodė Gubanas. - O kaip 
vaikai? Ar šitas vyras tokiais kaip Jorgos plaukais turi pakankamai stiprų 
totemą, kad įveiktų tavo totemą? 

Jondalaras pasijuto nesmagiai. Kažką panašaus svarstė ir pats. 

- Urvinis liūtas ir jį pasirinko, ir žymę paliko. Šitokius dalykus supran- 
tu, nes šamanas man papasakojo, kad urvinis liūtas mane pasirinko ir ant 
mano kojos paliko tai įrodančią žymę. Lygiai taip pat jį pasirinkdamas ur- 
vinis lokys pasiėmė jo akį... 

Gubanas, akivaizdžiai sukrėstas, atsisėdo. Jis perėjo prie kasdienės kal- 
bos, tačiau Aila jį suprato. 


— Vienakis šamanas! Tu pažįsti vienakį šamaną? 

— Gyvenau prie jo židinio. Jis mane augino. Jiedu su Iza - brolis ir se- 
suo. Kai Izos pora mirė, jis pasiėmė ją ir vaikus. Genčių sambūryje jis vadi- 
namas šamanu, tačiau tie, kurie gyveno prie jo židinio, vadino jį Krebu. 

— Netgi mūsų genčių sambūriuose kalbama apie vienakį šamaną, koks 
jis galingas... - jis norėjo pasakyti daugiau, tačiau nusprendė susilaikyti. 
Nėra priimta, kad vyrai prie moterų kalbėtų apie tik siauram ratui skirtas 
paslaptingas apeigas. Tai paaiškintų, iš kur moteris taip puikiai moka se- 
novinius ženklus, - juk ją mokė vienakis šamanas. Gubanas dar prisiminė, 
kad didysis vienakis šamanas tikrai turėjo seserį, kuri buvo gerbiama senos 
linijos gydytoja. Staiga jis tarsi atsipalaidavo, o skausminga mina iškreipė 
jo veido bruožus. Vyras giliai įkvėpė, tada pažvelgė į Ailą, kuri sėdėjo su- 
kryžiavusi kojas, nuleidusi akis, derama genties moteriai poza. Jis palytėjo 
jai petį. 

— Gerbiama gydytoja, šitas vyras turi... nedidelę bėdą, - senovine cylia 
urvinio lokio genties kalba parodė Gubanas. - Šitas vyras prašo gydytojos 
apžiūrėti jo koją. Koja gali būti lūžusi. 

Aila užsimerkė ir iškvėpė. Pavyko jį įtikinti, galės gydyti jo koją. Ji žen- 
klais parodė Jorgai paruošti Gubanui miego vietą. Lūžęs kaulas neperplėšė 
odos, todėl, Ailos nuomone, buvo nemaža tikimybė, kad genties vyras vėl 
galės ja naudotis, tačiau, kad koja tinkamai sugytų, ją reikia ištiesinti, kau- 
lus sudėti į vietą, o paskui teks padaryti beržo tošies įtvarą, kad ji tvirtai 
laikytųsi ir nejudėtų. 

— Tiesinant skaudės, tačiau duosiu vaistų, kurie atpalaiduos koją ir tave 
užmigdys, - ji atsisuko į Jondalarą. - Gal gali čia perkelti mūsų stovyklą? 
Žinau, kad daug krapštymosi su tais degiaisiais akmenimis, tačiau aš noriu 
jam pastatyti palapinę. Šitie žmonės neplanavo išeiti visai nakčiai. Guba- 
nui reikės pasislėpti nuo šalčio, ypač išgėrus migdomųjų. Taip pat reikės 
malkų, nenoriu naudoti degiųjų akmenų, be to, teks nupjauti medžių įtva- 
rui. Kol jis miegos, atsinešiu beržo tošies, gal pavyks ir lazdas jam paga- 
minti. Vėliau jis norės pajudėti. 

Jondalaras stebėjo, kaip ji perima vadovavimą, ir nusišypsojo sau. Ze- 
landonietis nenorėjo gaišti, netgi viena diena atrodė per daug, tačiau jis 
irgi norėjo padėti tiems žmonėms. Be to, Aila dabar niekur neis. Jis tik 

Jondalaras nuvedė arklius į stovyklą, sukrovė daiktus, atgabeno į naujai 
pasirinktą vietą, vėl viską iškrovė, tada nuvedė Yhaha ir Lenktynininką į 
proskyną, kur buvo šiek tiek sausos žolės. Proskyna buvo kiek atokiau nau- 
josios stovyklos, toliau ir nuo genties žmonių akių, kad arkliai mažiau juos 
trikdytų. Atrodo, jie manė, kad gyvūnai tėra dar viena keisto kitų elgesio 
apraiška, tačiau Aila pastebėjo, kad ir Jorga, ir Gubanas tarsi atsipalaidavo, 
kai nenatūraliai paklusnūs arkliai dingo iš akių, ir džiaugėsi, kad Jondala- 
ras apie tai pagalvojo. 

Vos jis grįžo, Aila iš kuprinės išsitraukė vaistų krepšelį. Gubanui, kuris 
jau buvo apsisprendęs priimti jos kaip gydytojos pagalbą, palengvėjo pa- 
mačius seną genties būdu pagamintą ūdros kailio vaistų krepšelį, praktišką 
ir neišpuoštą. Aila ir Vilką laikė taip, kad jis nesipainiotų aplinkui. Keista, 
bet gyvūnas, paprastai smalsus ir draugiškas tiems, su kuriais Aila ir Jonda- 
laras susidraugaudavo, nerodė jokio noro bičiuliautis su genties žmonėmis. 
Atrodo, jis patenkintas tupėjo nuošalyje, buvo budrus, bet ne grėsmingas, 
ir Ailai pasidarė smalsu - gal jis jaučia genties žmonių nerimą? 

Jondalaras padėjo Jorgai su Aila perkelti Gubaną į palapinę. Jis nustebo, 
kad genties vyras toks sunkus, - daug svėrė vien to stipraus kūno raumenys, 
kad šešiems vyrams vos pavyko jį išlaikyti pargriautą. Jondalaras taip pat 
suvokė, kad judinimas labai skausmingas, nors abejingame Gubano veide 
neatsispindėjo jokios emocijos. Vyro atsisakymas pripažinti skausmą vertė 
Jondalarą spėlioti, ar jis tikrai jį jaučia, kol Aila paaiškino, kad toks atka- 
klus skausmo neigimas genties vyrams įskiepytas nuo vaikystės. Jondalaro 
pagarba vyrui išaugo - šitas plokščiagalvis tikrai nesilpnavalis. 

Moteris taip pat buvo stulbinamai stipri, nors kiek žemesnė už vyrą. Ji 
galėjo pakelti tiek par, kiek ir Jondalaras. Jos gniaužtas buvo neįtikėtinai 
galingas, tačiau plaštakas ji valdė labai tiksliai. Zelandoniečiui buvo įdo- 
mu stebėti genties žmonių ir kitų panašumus, taip pat kaip ir skirtumus. 
Jis negalėjo pasakyti, kada tiksliai tai nutiko, tačiau jis suvokė, kad daugiau 
niekada, jokia dingstimi, nekels klausimo, ar jie tikrai žmonės. Žinoma, 
jie buvo kitokie, tačiau visiškai aišku, kad genties žmonės yra žmonės, o 

Galiausiai Aila vis dėlto panaudojo kelis degiuosius akmenis, kad 
ugnis būtų karštesnė ir pavyktų greičiau paruošti durnaropių gėrimą. Mo- 
teris karštus virimo akmenis dėjo tiesiai į vandenį, kad jis užvirtų. Guba- 
nas atsisakė išgerti tiek, kiek, Ailos manymu, reikėjo. Jis tvirtino nenorįs 
ilgai laukti, kol jų poveikis praeis, tačiau Ailai dingojosi, kad jis abejoja, ar 
ji moka tinkamai paruošti durnaropes. Padedant ir Jorgai, ir Jondalarui, 
Aila ištiesino koją, tada pridėjo tvirtą įtvarą. Kai viskas buvo baigta, Gu- 
banas pagaliau užmigo. 

Jorga užsispyrė pagaminti valgyti, nors Jondalaro domėjimasis valgio 
gamybos procesu ir produktų skoniu ją trikdė. Vakare prie laužo jis pradėjo 
drožinėti Gubanui porą vaikščiojimo lazdų, o Aila mėgavosi pažintimi su 
Jorga ir aiškino jai, kaip ruošti vaistus nuo skausmo. Aila papasakojo, kaip 
naudotis lazdomis ir kam reikia minkštesnės vietos po pažastimis. Jorgą vis 
nustebindavo Ailos žinios apie gentį ir genties papročius, tačiau jau anks- 
čiau moteris buvo pastebėjusi gydytoją kalbant su genties akcentu. Galiau- 
siai ji papasakojo Ailai apie save, o Aila išvertė pasakojimą Jondalarui. 

Jorga norėjo pririnkti vidinės medžių žievės ir pragręžti medžių sulai. 
Gubanas ėjo kartu jos saugoti, nes padažnėjus Karolio gaujos antpuoliams 
moterims nebebuvo leidžiama išeiti vienoms. Genčiai buvo sunku. Vyrai 
turėjo mažiau laiko medžioti, nes teko gaišti lydint moteris. Štai kodėl, 
kol Jorga rinko vidines žieves, Gubanas nusprendė užsiropšti ant aukštos 
uolos ir pasidairyti medžiojamų žvėrių. Karolio vyrai tikriausiai galvojo, 
kad moteris viena. Gal jie ir nebūtų puolę, jei būtų matę Gubaną, o jis, 
pastebėjęs užpuolikus, šoko nuo skardžio jos ginti. 

— Stebiuosi, kad susilaužė tik vieną koją, - tarstelėjo Jondalaras, dirste- 
lėjęs į stačios uolos viršų. 

— Genties žmonių kaulai labai sunkūs, - atsakė Aila, — ir tankūs. Jie 
nelengvai lūžta. 

— Tiems vyrams nereikėjo būti tokiems šiurkštiems su manimi, - žen- 
klais pastebėjo Jorga. - Jei jie būtų davę man ženklą, aš būčiau paklususi. 
Vėliau išgirdau Gubano riksmą ir supratau, kad nutiko kažkas baisaus. 

Aila vertė toliau: 

— Keli vyrai puolė Gubaną, o trys bandė išprievartauti Jorgą. Iš skaus- 
mingo riksmo supratusi, kad Gubanui kažkas negerai, Jorga pabandė iš- 
trūkti, todėl du vyrai prispaudė ją prie žemės. Tada staiga atsiradęs Jonda- 
laras parbloškė kitų vyrus, o paskui iššoko vilkas ir juos sukandžiojo. 

Jorga gudriai dirstelėjo į Ailą. 

— Tavo vyras labai aukštas, jo nosis labai maža, matydama jį kovojantį 
su kitais vyrais, šita moteris pamanė, kad jis vaikas. 

Iš pradžių Aila sutriko, paskui nusišypsojo. 

 — Ne visai supratau, ką ji sako arba ką nori pasakyti, - tarstelėjo Jon- 
dalaras. 

- Ji truputį pašmaikštavo. 

— Pašmaikštavo? - nusistebėjo Jondalaras. Jis nė negalvojo, kad genties 
žmonės sugeba juokauti. 

- Ji pasakė štai ką: „Nors tu esi bjaurus pažiūrėti, kai atėjai jos gelbėti, 
ji norėjo tave išbučiuoti“, - atsakė Aila, o tada paaiškino Jorgai. 

Moteris iš pradžių sutriko, tačiau dirstelėjo į Jondalarą, paskui vėl į 
Ailą. 

— Aš dėkinga tau, didelis žmogau. Jei vaikas, kurį nešioju, yra berniu- 
kas, ir Gubanas leis man pasiūlyti vardą, pasakysiu, kad Diondaras ne toks 
jau prastas vardas. 

— Tai nebuvo pokštas? Ar pokštas, Aila? — tarė Jondalaras nustebęs, 
staiga apimtas jausmų. 

— Ne, nemanau, jog tai pokštas, tačiau ji gali tiktai siūlyti. Be to, tai 
būtų sudėtingas vardas genties berniukui, nes labai neįprastas. Nors Gu- 
banas gali to norėti. Kaip genties vyras jis išskirtinai atviras naujoms idė- 
joms. Jorga papasakojo man apie jų sąjungą. Man regis, jie įsimylėję, o tai 
gana reta. Dauguma sąjungų planuojamos, dėl jų tariamasi. 

— Iš ko sprendi, kad jiedu įsimylėję? - teiravosi Jondalaras. Jam buvo 
įdomu išgirsti genties meilės istoriją. 


— Jorga yra antra Gubano moteris. Jos gentis gyvena gana toli nuo čia. 


Gubanas tenai nuėjo pranešti apie didelį genčių sambūrį ir apie planus 
tartis su mumis, su kitais. Pirmiausia Karolis kelia grėsmę jų moterims, ir 
aš jai papasakojau apie losadunojiečių planą jį sustabdyti, be to, jei gerai 
supratau, keli mūsiškių urvai kreipėsi į porą genčių dėl prekybos. 

— Tai bent staigmena! 

- Taip. Didžiausia problema yra bendravimas, be to, genčių vyrai, įskai- 
tant Gubaną, nepasitiki kitais. Beviešėdamas tolimoje gentyje Gubanas pa- 
matė Jorgą, o Jorga pastebėjo Gubaną. Gubanas jos panoro, tačiau pateikė 

gyvenančiomis gentimis, kad galima būtų dalytis naujienomis, ypač viso- 
kiais naujais sumanymais. Jis parsivedė ją namo! Genties vyrai šitaip nesi- 
elgia. Dauguma jų pirmiausia apie savo ketinimus praneštų vadui, paskui 
grįžtų ir aptartų viską su saviškiais, leistų savo pirmajai moteriai apsiprasti 
su mintimi, kad židiniu teks dalytis su kita moterimi, - paaiškino Aila. 

— Pirmoji jo židinio moteris nieko nežinojo? Drąsus žmogus, - tarste- 
lėjo Jondalaras. 

— Jo pirmoji moteris turi dvi dukteris, Gubanas nori moters, kuri pa- 
gimdytų sūnų. Genties vyrai daug vilčių deda į savo moterų sūnus ir, žinos 
ma, Jorga tikisi, kad vaikelis, kurį ji nešioja, bus taip trokštamas berniu- 
kas. Buvo sunku pritapti naujoje gentyje, žmonės nenoriai ją priėmė. Jei 
Gubano koja tinkamai nesugis ir jis praras statusą, ji bijo, kad jie pradės 
kaltinti ją. 

— Nieko keista, kad ji atrodo nuliūdusi. 

Aila susilaikė nepaminėjusi Jondalarui, kad papasakojo Jorgai taip pat 
esanti pakeliui į savo vyro namus, toli nuo savo žmonių. Ji nematė priežas- 
ties didinti jo nuogąstavimus, tačiau pati vis dar nerimavo dėl to, kaip jo 
žmonės ją priims. 

Aila su Jorga troško, kad būtų galima lankyti vienai kitą ir dalytis patir- 
timi. Jos jautėsi beveik kaip giminaitės, nes tarp Gubano ir Jondalaro įsi- 
galiojo giminystės skola. Per tą trumpą laiką, kol pažino viena kitą, Jorga 
pasijuto artimesnė Alilai nei kuriai kitai pažįstamai moteriai. Deja, genties 
žmonės nesisvečiuoja pas kitus. 

Gubanas pabudo vidury nakties, bet vis dar jautėsi silpnas. Ryte jis 
jau atrodė budrus, tačiau dėl praėjusios dienos įtampos buvo išsekęs. Kai 
Jondalaras po pietų įkišo galvą į palapinę, Gubanas pats nustebo, kaip 
apsidžiaugė matydamas ilgšį, tačiau nežinojo, ką daryti su jo atneštomis 
lazdomis. 

— Tokias pačias naudojau po liūto užpuolimo, - paaiškino Jondala- 
ras. - Padėjo man vaikščioti. 

Gubanas staiga susidomėjo ir norėjo jas išbandyti, tačiau Aila nelei- 
do - per greitai. Gubanas galiausiai nusileido, tačiau tik pažadėjus, kad ga- 
lės jas išbandyti kitą dieną. Vakare Jorga pranešė Ailai, kad Gubanas nori 
pasikalbėti su Jondalaru apie kažkokius labai svarbius dalykus ir prašo jos 
kaip vertėjos pagalbos. Ji žinojo, kad tai rimta, spėjo, apie ką bus kalbama, 

ir iš anksto šnektelėjo su Jondalaru, kad padėtų jam suprasti, kokių sun- 
kumų gali kilti. 

Nepaisant priimtinų gydytojos ir genties nario dvasių mainų, Gubanas 
vis dar nerimavo dėl giminystės skolos Ailai, nes ji padėjo išgelbėti jo gy- 
vybę naudodama ginklą. 

— Mums reikia įtikinti Gubaną, kad jis skolingas tik tau, Jondalarai. 
Jei pasakysi jam, kad aš tavo pora, galėsi pridurti, kad aš tau priklausau, ir 
visos skolos man, iš tikrųjų yra skolos tau. 

Jondalaras sutiko, ir po kelių įžanginių sakinių prasidėjo rimtas pokal- 
bis. 

— Aila yra mano moteris, ji priklauso man, - kalbėjo jis, o Aila vertė su 
visais niuansais. - Aš už ją atsakingas, skolos jai yra skolos man, - paskui, 
Ailos nuostabai, Jondalaras pridūrė: - Aš taip pat turiu įsipareigojimų, 
kurie sveria mano dvasią. Aš irgi turiu giminystės skolą genčiai. 

Gubanui pasidarė smalsu. 

— Skola sunkiai slegia mano dvasią, nes nežinau, kaip ją atmokėti. 

— Papasakok, - ženklais parodė Gubanas. - Gal galėsiu padėti. 

— Mane, kaip Aila minėjo, užpuolė urvinis liūtas. Esu pažymėtas, pasi- 
rinktas urvinio liūto, kuris dabar yra mano totemas. Kai Aila mane rado, 
buvau prie mirties. Mano brolis, kuris buvo su manimi, jau vaikšto po dva- 
sių pasaulį. 

— Apgailestauju tai girdėdamas. Sunku netekti brolio. 

Jondalaras tik linktelėjo. 

- Jei Aila nebūtų manęs radusi, aš taip pat būčiau negyvas, tačiau, kai 
Aila buvo maža ir pati prie mirties, gentis ją priglaudė ir užaugino. Jei gen- 
tis nebūtų priėmusi Ailos vaikystėje, ji nebūtų išgyvenusi. Jei Aila nebūtų 
išgyvenusi ir nebūtų mokyta genties gydytojos, manęs gyvo nebūtų. Aš 
dabar irgi vaikščiočiau kitame pasaulyje. Esu skolingas už gyvybę genčiai, 
bet nežinau, kaip ir kam sumokėti skolą. 

Gubanas užjaučiamai linktelėjo. Problema buvo rimta, o skola didelė. 

— Norėčiau pateikti prašymą Gubanui, - toliau kalbėjo Jondalaras. - 
Kadangi Gubanas skolingas giminystę man, prašau jo mainais priimti 
mano giminystės skolą genčiai. | 

Genties vyras rimtai apsvarstė pasiūlymą. Jis džiaugėsi sužinojęs apie 

priimtiniau nei paprasčiausiai įsiskolinti kitų vyrui už gyvybę ir atiduoti 
jam savo dvasios dalelę. Galiausiai jis linktelėjo. 

— Gubanas priims mainus, — tarė jis, drauge jausdamas didelį palen- 
gvėjimą. 

Gubanas nuo kaklo nusiėmė savo amuletą ir jį atrišo. Iškratęs turinį 
ant delno paėmė vieną iš daiktų — savo dantį, vieną pirmųjų krūminių. 
Jo dantys neturėjo linkių, buvo labai keistai nudilę, tikriausiai todėl, kad 
naudojo juos kaip įrankius. Dantis Gubano rankoje taip pat buvo nudilęs, 
tačiau nė iš tolo ne taip, kaip nuolatiniai dantys. 

— Prašau priimti šitą dantį kaip giminystės simbolį, - tarė Gubanas. 

Jondalaras sutriko. Jis nenumanė, kad vyks apsikeitimas kažkokiais 
asmeniniais daiktais, taip pažymint apsikeitimą dvasių dalelėmis. Zelan- 
donietis nežinojo, ką tokio pat reikšmingo padovanoti genties vyrui. Jie 
keliavo pasiėmę tik būtiniausius daiktus ir neką galėjo atiduoti, tačiau stai- 
ga susiprotėjo. 

Jis iš diržo kilpos ištraukė kapšelį ir jo turinį išpylė ant rankos. Gubanas 
nustebęs stebėjo. Jondalaro rankoje buvo keletas nagų ir du iltiniai urvi- 
nio lokio dantys - to lokio, kurį jis nugalabijo praėjusią vasarą, pačioje 
ilgos kelionės pradžioje. Jis iškėlė vieną tų dantų. 

— Prašau priimti tai kaip giminystės simbolį. 

Gubanas suvaldė savo nekantrumą. Urvinio lokio dantis buvo galin- 
gas simbolis, vertas aukšto statuso. Jo dovanojimas rodė didelę garbę. Jam 
buvo malonu galvoti, kad kitų vyras šitaip deramai pripažįsta Gubano 
padėtį ir skolą visai genčiai. Padarys tinkamą įspūdį, kai kitiems papasakos 
apie mainus. Jis priėmė giminystės simbolį ir sugniaužė jį saujoje. 

— Gerai! - galiausiai pareiškė Gubanas, tarsi užbaigęs kokį sandorį. 
Paskui pateikė prašymą: - Kadangi mes dabar giminės, galbūt derėtų ži- 
noti vienam kito genties vietą ir teritoriją. 

Jondalaras bendrais bruožais apsakė, kur yra jo tėviškė, - beveik visa 
teritorija kitapus ledyno buvo Zelandonija arba kažkaip su ja siejosi, o 
paskui konkrečiai apibūdino Devintojo Zelandonijos urvo vietą. Guba- 
nas pavaizdavo, kur yra jo tėviškė, ir Ailai susidarė įspūdis, kad jie gyvena 
ne taip toli vieni nuo kitų, kaip kad ji manė. 

Dar nebaigus pokalbio vėl iškilo Karolio vardas. Jondalaras kalbėjo 


apie problemas, kurias jaunuoliai kėlė visiems, ir trumpai paaiškino, kaip 

ketinama juos sustabdyti. Gubanas pagalvojo, kad informacija pakanka- 
mai svarbi ir verta papasakoti kitoms gentims, paskui mintyse svarstė, ar 
jo sulaužyta koja nepasirodys esanti didelis privalumas. 

Gubanas turės daug ką papasakoti savo genčiai. Ne vien tai, kad kiti 
patys turi problemų dėl to žmogaus ir planuoja imtis priemonių. Daug 
svarbiau tai, jog yra kitų, kurie pasiruošę kautis su saviškiais, kad padėtų 
genties žmonėms. Taip pat yra tokių, kurie sugeba deramai kalbėti! Mote- 
ris, kuri labai gerai bendrauja, ir vyras ribotais, bet naudingais gebėjimais, 
kurie tam tikru atžvilgiu yra dar vertingesni, nes jis yra vyras, o dabar dar 
ir giminaitis. Toks kontaktas su kitais, įžvalgos ir žinios apie juos gali dar 
labiau pakelti Gubano statusą, ypač jei jis vėl galės tinkamai naudotis su- 
laužytąja koja. 

Vakare Aila vyrui ant kojos uždėjo beržo tošies įrvarą, ir Gubanas atsi- 
gulė miegoti jausdamasis labai gerai. Koją apskritai vos skaudėjo. 

Ryte Aila pabudo jausdama stiprų nerimą. Ji vėl sapnavo keistą sapną, 
labai gyvą, su urvais ir juose vaikštinėjančiu Krebu. Ji apie tai užsiminė 
Jondalarui, paskui jiedu pasitarė, kaip reikėtų pargabenti Gubaną namo. 
Jondalaras pasiūlė gabenti arkliais, tačiau labai nerimavo dėl gaišaties. Aila 
juto, kad Gubanas niekada su tuo nesutiks. Prijaukinti arkliai jam kėlė ne- 
rimą. 

Vėliau ryte jie padėjo Gubanui išeiti iš palapinės ir, kol Aila su Jorga 
ruošė pusryčius, Jondalaras demonstravo, kaip naudotis vaikščiojimo laz- 
domis. Gubanas, nepaisydamas Ailos prieštaravimų, panorėjo jas išbandy- 
ti pats ir truputį pasitreniravęs nustebo, kokios jos patogios. Jis iš tikrųjų 
galėjo eiti visiškai nesiremdamas sužalotąja koja. 

— Jorga, - padėjęs lazdas šūktelėjo savo moterį Gubanas, - pasiruošk 
išeiti. Po pusryčių mes išeinam, laikas grįžti į gentį. 

— Per greitai, - genties kalba ir žodžiais pasakė Aila. - Tau negalima 
varginti kojos, arba ji tinkamai nesugis. 

— Einant su šitomis mano koja ilsėsis, - jis mostelėjo lazdų link. 

— Jei privalai dabar išeiti, galite joti arkliais, - pasiūlė Jondalaras. 

Gubanas išsigando. 

- Ne! Gubanas eina savo kojomis. Arba su šitomis vaikščiojimo lazdomis. 


Dar kartą pavalgysime kartu su naujaisiais giminaičiais, ir tada išeisime, 


Po pusryčių abi poros pasiruošė sukti skirtingais kelias. Susiruošę eiti 
Gubanas su Jorga paprasčiausiai žvelgė į Ailą su Jondalarą, stengdamiesi 
nematyti vilko ir dviejų manta apkrautų arklių. Tada pasiramsčiuodamas 
lazdomis Gubanas pradėjo kėblinti, Jorga nusekė įkandin. 

Jokių atsisveikinimų, jokių padėkų - toks elgesys genties žmonėms 
būtų nesuprantamas. Nebuvo įprasta aptarinėti ir taip akivaizdų žmo- 
gaus išvykimą, o pagalba ir draugiškumas, ypač iš giminaičių pusės, yra 
natūralus dalykas. Už suprantamus įsipareigojimus nedera dėkoti, tik 
prireikus būtina tinkamai atlyginti. Aila suprato, kaip būtų sudėtinga, 
jei Gubanui kada prireiktų atlyginti. Pasąmonėje jis buvo skolingas jiems 
daugiau nei galėtų atiduoti. Jam buvo suteikta daugiau nei jo gyvenimas; 
jam buvo suteikta galimybė susigrąžinti padėtį, statusą, o tai reiškė dau- 
giau nei paprasčiausiai būti gyvam, ypač jei gyventi būtų reikėję kaip 
luošiui. 

- Viliuosi, jiems netoli eiti. Bet kokį atstumą su tomis vaikščiojimo 
lazdomis įveikti nelengva, - pastebėjo Jondalaras. - Viliuosi, jam pa- 
vyks. 

— Pavyks, - patikino Aila, - kad ir kaip toli jis eis. Jis grįžtų net ir be 
vaikščiojimo lazdų, tačiau visą kelią turėtų ropoti. Nesijaudink, Jonda- 
larai. Gubanas yra genties vyras. Jam pavyks... arba jis mirs besistengda- 
mas. 

Jondalaro kakta mąsliai susiraukšlėjo. Jis stebėjo, kaip Aila ima Yhaha 
pavadį, paskui papurtė galvą ir surado Lenktynininko virvę. Nepaisant 
Gubanui kilusių sunkumų, zelandonietis turėjo pripažinti, kad džiaugiasi 


jiems atsisakius joti į gentį arkliais. Jau ir taip pernelyg ilgai čia sugaišta. 

Iš stovyklos jie jojo per retą giraitę, kol pasiekė pakilimą; ten sustoję 
apžvelgė įveiktą kelią. Jau senokai Motinos upės krantus saugojo aukštos, 
kaip sargybinės tiesios pušys, vora išėjusios iš spygliuočių tankumyno, ku- 
ris buvo matyti tolumoje, pietinių kalnų papėdėje. 

Priekyje šlaitas trumpam išsilygino, pušys nuo upės pabiro po mažą 
slėnį, sutankėjo. Įjoję į mišką jie nulipo nuo arklių. Potamsėje, paslaptin- 
goje erdvėje buvo visiškai tylu. Tiesūs, tamsūs medžių kamienai kėlė iš- 
sikėtojusias šakas ilgais spygliais, žema laja užstojo saulę ir stabdė miško 
pakloto augimą. Per amžius susikaupęs rudų adatėlių sluoksnis slopino ir 
žmonių, ir arklių žingsnius. 

Po medžiu Aila pastebėjo grybų kelmą ir atsiklaupė jo apžiūrėti. Prač- 
jusį rudenį staiga užklupti šalčio jie kietai sušalo ir styrojo tykiame, šalta- 
me miške. Šalia atsidūręs Vilkas įkišo snukį į Ailos delną. Moteris paglostė 
žvėries pakaušį, dirstelėjo į iš jo nasrų, paskui iš savo burnos besiverčiantį 
garą, ir staiga užplūdo jausmas, kad šita nedidelė keliautojų draugija yra 
vienintelės gyvos būtybės visame miške. 

Tolimajame slėnio gale teko kopti labai stačiu šlaitu. Pasirodė tviskan- 
čių balteglių, kurių pilkumą dar labiau pabrėžė įspūdingos tamsiai žalios 
eglės. Pelkinės pušys darėsi vis skurdesnės ir galiausiai visai išnyko, Viduri- 
niąją Motiną lydėti liko balteglės ir eglės. 

Jojant Jondalaro mintys vis sugrįždavo prie sutiktų genties žmonių - 
jis niekada daugiau negalės galvoti apie juos kitaip nei apie žmones. „Pri- 
valau tuo įtikinti savo brolį. Jis galėtų pamėginti užmegzti su jais ryšius, jei 
vis dar yra vadas“ Keliautojams sustojus pailsėti ir išgerti karštos arbatos, 
Jondalaras savo mintis išsakė garsiai. 

— Kai grįšime namo, ketinu šnektelti su Joharanu apie genties žmones, 
Aila. Jei kiti žmonės gali su jais prekiauti, mes irgi galime. Taip pat Joha- 
ranas turėtų žinoti, kad vyks atokiai gyvenančių genčių sambūris aptarti 
dėl mūsų kylančius sunkumus, — tarė Jondalaras. — Visko gali nutikti, o aš 
nenorėčiau kovoti su panašiais į Gubaną žmonėmis. 

— Nemanau, kad reikia skubėti. Ilgai užtruks, kol jie pasieks kokių 


sprendimų. Jiems sunku keistis, - tarė Aila. 

— O kaip dėl prekybos? Kaip manai, jie norėtų mainytis daiktais? 

— Manau, Gubanas norėtų labiau nei dauguma. Jis domėjosi mumis, 
norėjo išbandyti vaikščiojimo lazdas, nors ir atsisakė joti arkliais. Tai, kad 
iš tolimos genties atsigabeno tokią neįprastą moterį, taip pat šį tą apie jį 
sako. Jis rizikavo, nors ji ir gražuolė. 

— Manai, ji graži ? 

— O tutaip nemanai? 

— Galiu suprasti, kodėl Gubanui taip atrodo, - tarė Jondalaras. 

— Spėju, kokią moterį vyras laiko gražuole, priklauso nuo to, koks jis 
pats yra, — atsakė Aila. 

— "Taip, ir aš manau, kad tu esi graži. 

Aila nusišypsojo, taip priversdama Jondalarą dar labiau patikėti jos 
grožiu. 

— Džiaugiuosi, kad taip manai. 

— "Tai tiesa, pati žinai. Prisimink, kiek dėmesio sulaukei per Motinos 
apeigas. Ar sakiau tau, kaip apsidžiaugiau, kad pasirinkai mane? - tarė jis 
ir nusišypsojo prisiminęs savo nerimą. 

Aila prisiminė, ką jis sakė Gubanui. 

— Aš priklausau tau, argi ne? — tarstelėjo ji ir šyptelėjo. - Gerai, kad 
itin sklandžiai nemoki genties kalbos. Gubanas būtų pastebėjęs, kad sakai 
netiesą, kai pasakei, kad aš tavo pora. 

— Ne, nebūtų. Gal mes dar nesusijungę, tačiau mano širdyje mudu esa- 
me pora. Tai nebuvo melas, - atsakė Jondalaras. 

Aila buvo sujaudinta. 

— Ir aš panašiai jaučiuosi, — tyliai pasakė ji nuleidusi akis žemyn, nes 
norėjo parodyti pagarbą ją užplūdusioms emocijoms. - Nuo slėnio taip 
jaučiuosi. 

Jondalaras pajuto tokį stiprų meilės antplūdį, kad pagalvojo, jog sprogs 
nuo emocijų. Jis ištiesė rankas ir apkabino Ailą, į tą akimirką, į tuos kelis 
žodžius sutalpindamas visas jungtuvių apeigas. Jokio skirtumo, ar įvyks 
tokios, kurias pripažins jo žmonės. Jis dalyvaus tose apeigose, kad pamalo- 
nintų Ailą, tačiau jam to nereikia. Jam tereikia ją sveiką ir gyvą parsivesti 
namo. 

Staigus vėjo gūsis atvėsino Jondalarą, išsklaidė jį užliejusią šilumą ir 


paliko keistą, dvilypį jausmą. Jis atsistojo ir toldamas nuo nedidelio lauže- 

lio šilumos giliai įkvėpė, tada žioptelėjo, nes džiovinanrtis, stingdantis oras 
nudegino plaučius. Jis vėl užsimaukšlino kailinį gobtuvą ir tvirtai jį susiri- 
šo aplink veidą. Nors mažiausiai troško pajusti šiltą vėją, vyras žinojo, kad 
šitoks geliantis šaltis ypač pavojingas. 

Šiaurėje nuo jų esantis didžiulis žemyninis ledynas slinko į pietus, tar- 
si visa apimančiame stingdančiame glėbyje stengdamasis įkalinti dailius, 
ledu padengtus kalnus. Jie buvo pačioje šalčiausioje žemės vietoje, tarp 
žaižaruojančių uolėtų viršukalnių ir neaprėpiamo šiaurinio ledo, o buvo 
žiemos vidurys. Visą drėgmę buvo sausai iščiulpęs ledyno ledas, godžiai 
pasiglemžiantis kiekvieną lašą ir taip didinantis išpampusią, akmenis traiš- 
kančią masę ir kaupiantis atsargas vasaros kaitros antpuoliui ištverti. 

Mūšis tarp ledyno ir jį tirpdančios šilumos dėl galios Didžiajai Motinai 
Žemei dabar buvo sustojęs, tačiau artėjo permainos. Ledynas dar kartą pa- 
sistūmės ir pasieks patį piečiausią tašką, bet paskui bus nuvytas į poliarines 


žemes. O tūnodamas ten jis tik lauks geros progos vėl plėstis. 


Kylant aukštyn kiekvieną akimirką buvo vis šalčiau. Vis didėjantis 
aukštis neišvengiamai artino susitikimą su ledu. Arkliams vis sunkiau 
buvo rasti ėdesio, — reta, suvytusi žolė palei kietą ledo upę buvo visai pri- 
plota prie sušalusios žemės. Vis nerimstantis vėjas gainiojo kietus, sausus, 
geliančius sniego grūdelius. 

Jie jojo tylėdami, vėliau įkūrė stovyklą ir susirangę šiltoje palapinėje 
pradėjo šnekučiuotis. 

— Jorgos plaukai gražūs, - pasakė Aila, jaukiau įsitaisydama kailiuose. 

— Taip, tikrai, — sąžiningai prisipažino Jondalaras. 

— Norėčiau, kad Iza juos būtų pamačiusi. Arba Bruno genties žmonės. 
Jie visą laiką manė, kad mano plaukai labai neįprasti, nors Iza visada saky- 
davo, kad jie didžiausia mano puošmena. Jie buvo tokie pat šviesūs kaip 
Jorgos, tačiau dabar patamsėjo. | 

— Man patinka tavo plaukų spalva, Aila, ir kaip jie krinta bangomis, 
kai nešioji juos palaidus, - patikino Jondalaras, liesdamas prie pat jo veido 


esančią sruogą. 

— Nežinojau, kad genties žmonės gyvena ir taip toli nuo pusiasalio. 

Jondalaras suprato, kad ji mąsto ne apie plaukus ar ką nors artima bei 
asmeniška. Ji galvoja apie genties žmones. 

— Nors Gubanas atrodo kitaip. Jis atrodo... nežinau, sunku paaiškinti. 
Jo antakiai sunkesni, nosis didesnė, veidas labiau atsikišęs. Visi jo bruožai 
ryškesni, labiau būdingi genčiai. Man regis, jis net raumeningesnis už Bru- 
ną. Taip pat pasirodė, kad jis ne toks jautrus šalčiui. Jo oda buvo šilta palie- 
tus netgi jam gulint ant suledėjusios žemės. Ir jo širdis plaka greičiau. 

— Gal jie prisitaikė prie šalčio? Ladunis sakė, kad į šiaurę nuo čia daug 
jų gyvena. Vargiai čia labiau sušyla, netgi vasarą, - spėjo Jondalaras. 

— Gal ir taip. Nors mąsto jie panašiai. Kas paskatino tave pasakyti Gu- 
banui, kad nori atlyginti giminystės skolą genčiai? Tai buvo geriausias ar- 
gumentas, kokį tik galėjai sugalvoti. 

— Nežinau, bet tai tiesa. Aš tikrai skolingas už gyvybę genčiai. Jei jie 
nebūtų tavęs paėmę, tu nebūtum išgyvenusi, vadinasi, ir aš nebūčiau dabar 
gyvas. 

— O duodamas jam tą urvinio lokio dantį negalėjai išrinkti geresnio 
simbolio. Tu greitai perpranti jų papročius, Jondalarai. 

— Jų papročiai ne taip ir skiriasi nuo mūsų. Zelandoniečiai taip pat la- 
bai rūpinasi įsipareigojimais. Jei turi neatlygintų įsipareigojimų, patekęs 
į kitą pasaulį tas, kuriam tu skolingas, įgyja galią valdyti tavo dvasią. Esu 
girdėjęs, kad tos, kurios tarnauja Motinai, kartais stengiasi, kad žmonės 
liktų joms skolingi, kad galėtų kontroliuoti jų dvasias, tačiau tai tikriausiai 
tik kalbos. Vien dėl to, kad žmonės kalba, dar nereiškia, kad tai tiesa, — 
pasakė vyras. 

— Gubanas ciki, kad jo ir tavo dvasios dabar susipynusios. Ir šiame, ir ki- 
tame gyvenime. Dalelė tavo dvasios visada bus su juo, o tu visada nešiosies 
jo dalelę. Štai kodėl jis buvo toks susirūpinęs. Savo dalelę jis prarado, kai 
išgelbėjai jam gyvybę, tačiau tu jam tiek pat grąžinai, todėl neliko skylės, 
tuštumos. 

— Ne aš vienas išgelbėjau jam gyvybę. Tu prisidėjai tikrai ne mažiau, jei 
ne daugiau. 

— Aš esu moteris, o genties moteris - ne tas pats, kas genties vyras. 
Mainai nelygūs, nes vienas negali daryti to, ką daro kitas. Jie neturi tokių 
prisiminimų. 


1o60 


KELIONĖ PER LYGUMAS 


— Tu gydei jo koją ir pasirūpinai, kad jis galėtų grįžti į gentį. 

- Jis ir taip būtų grįžęs. Ne dėl to aš nerimavau. Bijojau, kad koja netin- 
kamai sugis ir jis negalės medžioti. 

— Nejaugi taip blogai nemedžioti? Argi jis negali daryti ko nors kito? 
Kaip tie sarmunojų vaikai? 

— Genties vyro statusas priklauso nuo gebėjimo medžioti, o statusas 
jam vertesnis už gyvybę. Gubanas yra atsakingas. Prie jo židinio gyvena 
dvi moterys. Jo pirmoji moteris turi dvi dukteris, o Jorga laukiasi. Jis paža- 
dėjo visomis pasirūpinti. 

— O kas, jei negalėtų? - teiravosi Jondalaras. - Kas jiems nutiktų? 

— Jie nebadautų, gentis jais pasirūpintų, tačiau pasikeistų jų statusas. 
Jų gyvenimo būdas, maistas ir drabužiai, jiems rodoma pagarba priklauso 
nuo statuso. Be to, Gubanas prarastų Jorgą. Ji jauna ir graži, kitas vyras ją 
su džiaugsmu pasiimtų, o jei ji pagimdys Gubano taip norėtą sūnų, moterį 
pasiimtų kartu su sūnumi. 

— O kas nutinka, kai vyras tampa per senas medžioti ? 

- Senis apleidžia medžioklę iš lėto, ramiai. Jis apsigyvena prie savo po- 
ros sūnų arba dukterų, jei jos liko gyventi gentyje, židinio, jis netampa 
našta visai genčiai. Zougas buvo taip įsimiklinęs naudotis svaidykle, kad 
vis dar sumedžiodavo maisto. Ir netgi Dorvo patarimai vis dar buvo verti- 
nami, nors jis vos matė. O Gubanas yra vyras pačiame jėgų žydėjime, be to, 
vadas. Visko iš karto netekti jam būtų nepakeliamai sunku. 

Jondalaras linktelėjo. 

— Man regis, suprantu. Ne tik dėl medžioklės sunerimau. Nekas būtų, 
jei man kas nutiktų ir daugiau nebegalėčiau darbuotis su titnagu, - jis ty- 
lėdamas pasvarstė, paskui pasakė: —- Tu daug dėl jo padarei, Aila. Net jei 
gėntiės moterys kitokios, argi tai nevertinama? Ar jis negalėjo to bent jau 
pripažinti? 

— Gubanas išsakė man savo padėką, Jondalarai, tačiau beveik nepaste- 
bimai, kaip ir turėjo būti. 


— Tikrai nepastebimai. Aš nemačiau, - nustebo Jondalaras. 


- Jis bendravo tiesiai su manimi, ne per tave, jis paisė mano nuomonės. 


Jis leido savo moteriai su tavimi kalbėti, šitaip pripažindamas mane lygia 
jai. Kadangi jo labai aukštas statusas, tai aukštas ir jos. Jis labai tave vertina, 


supranti? Pasakė tau komplimentą. 

— Tikrai? 

— Jis mano, kad tavo įrankiai gerai padaryti, žavėjosi tavo meistryste. 
Kitu atveju nebūtų priėmęs vaikščiojimo lazdų arba tavo dovanos, - pa- 
aiškino Aila. 

— O ką būtų daręs? Juk aš priėmiau jo dantį. Pamaniau, kad dovana 
keistoka, tačiau supratau jos reikšmę. Aš būčiau priėmęs jo dovaną, kad ir 
kas tai būtų. 

- Jei jis būtų laikęs dovaną nepriimtina, būtų jos atsisakęs, tačiau šitas 
daiktas yra daugiau nei atminimo dovana. Gubanas rimtai įsipareigojo. 
Jeigu tavęs negerbtų, nepriimtų mainais tavo sielos dalelės, nes pernelyg 
vertina savąją. Verčiau pasiliktų tuštumą, skylę, nei priimtų nevertos dva- 
sios dalelę. 

— Tu buvai teisi. Bendravimas labai sudėtingas. Nežinau, ar kada pajėg- 
siu visa tai perprasti, - pastebėjo Jondalaras. 

— Manai, jūs kitokie? Aš kartais vis dar sunkiai suprantu jūsų bendravi- 
mą, - atkirto Aila. - Tik tavo žmonės pakantesni, jie dažniau svečiuojasi 
vieni pas kitus, daugiau keliauja nei genties nariai, jie labiau įpratę prie 
nepažįstamųjų. Esu tikra, dariau klaidų, tačiau tavo žmonės pažiūrėjo į tai 
pro pirštus, nes aš viešnia, ir jie suvokia, kad kitų žmonių papročiai gali 
skirtis. 

— Aila, mano žmonės yra ir tavo žmonės, - švelniai pastebėjo Jonda- 
laras. 

Ji dirstelėjo į jį, atrodė lyg nesupratusi, ką jis pasakė. Tada tarė: 

- Tikiuosi, Jondalarai. Tikiuosi. 


Kopiant aukštyn eglės ir kėniai retėjo ir žemėjo. Nors augmenija buvo 
reta, kelias palei upę vedė šalia atodangų ir per gilius slėnius, kurie užstojo 
vaizdą į supančias aukštumas. Ties linkiu į Viduriniąją Motiną, kuri tekėjo 
iš aukštėliau, liejosi aukštumų upeliukas. Kaulus stingdantis šaltis sušaldė 
besiliejantį vandenį, o stiprūs vėjai iš jo išskaptavo keistas, groteskiškas fi- 
gūras. Tarsi gyvi padarai, šalčio paversti ledo skulptūromis, jos nekantriai 
laukė, kol ištirps ir veržliai pasileis ilga upės vaga, tarsi žinotų, kad metų 


laikai netrukus pasikeis ir jas išlaisvins iš sąstingio. 

Vyras ir moteris atsargiai vedė arklius per susigrūdusių ledų krūvas, ėjo 
link sušalusio krioklio. Prie jo žmonės sustojo lyg pakerėti, nes visa didybe 
atsiskleidė masyvus plokščiakalnio ledynas. Jau anksčiau jis švystelėdavo šen 
bei ten, o dabar atrodė gana arti, tačiau šis pribloškiantis vaizdas klaidino. 
Didingai dunksantis ledas beveik lygiu paviršiumi buvo toliau nei atrodė. 

Greta tekėjęs upelis buvo suledėjęs ir nuščiuvęs. Žmonės akimis sekė jo 
vingiuotą kelią, žiūrėjo, kaip jis kraiposi ir sukiojasi, tada dingsta iš akių. Jis 
vėl pasirodė aukščiau, išniro kartu su keliomis kitomis siauromis atšako- 
mis, išsidėsčiusiomis nevienodais atstumais. Upelės tekėjo iš ledyno kaip 
sauja sidabro kaspinų, kraštuojančių masyvią ledo kepurę. Tolimi kalnai 
ir artimesni kalnagūbriai rėmino plynaukštę dantytomis, aštriabriaunė- 
mis sustingusiomis viršukalnėmis, tokiomis baltomis, kad iš apačios vos 
prasimušantis mėlynas ledo atspalvis atrodė kaip vaiskiai ryškaus dangaus 
atspindys. 

Aukščiausios viršūnės dvynės, kurios ilgai lydėjo keliautojų grupelę, 
jau seniai buvo dingusios iš akių, toliau vakaruose pasirodęs naujas aukš- 
tas kalnas jau tolo į rytus, savo žvilgančias karūnas vis dar kėlė palei kelią 
išsirikiavusios pietinio kalnagūbrio smailės. 

Šiaurėje dunksojo dvigubas senesnių uolų kalnagūbris, tačiau masy- 
vas, formavęs šiaurinį upės slėnio kraštą, liko užpakaly, ties vingiu, kur upė 
nuo savo šiauriausio taško suko atgal, kiek arčiau tos vietos, kur Aila su 
Jondalaru susitiko genties žmones. Upė priartėjo prie naujos kalkakme- 
nio aukštumos, kuri pasitarnavo kaip šiaurinė riba keliautojams kopiant į 
pietvakarius, link upės ištakų. 

Augmenija vis keitėsi. Eglės ir balteglės užleido vietą maumedžiams ir 
pušims, tačiau rūgščiose dirvose, kurios plonai dengė vandeniui nelaidžią 
uolieną, augo į išlakias žemesnių aukštumų sargybines pušis nepanašūs 
medžiai. Kalnuotos taigos lopinėlyje spygliuočiai buvo išsiklaipę, jų laja 
puošėsi tankiai suslėgto sniego ir ledo karūnomis, kurios didesnę metų 
dalį įkalindavo šakeles. Nors vietomis medžiai augo gana tankiai, kiekvie- 
na ilgesnė šakelė būdavo greitai vėjo ir šalčio nugnybama, todėl visi me- 
džiai buvo vienodo aukščio. 

Nedideli gyvūnėliai nevaržomi lakstė tarp medžių suplūktais takeliais, 
ostambesni gyvūnai palikdavo ryškesnius pėdsakus. Jondalaras nusprendė 


pasukti nuo mažo upeliuko, vieno iš daugelio, kurie galiausiai suformuos 

didžiosios upės pradžią, ir per plačią žemaūgių spygliuočių juostą eiti žvė- 
rių taku. 

Pasiekus medžių augimo ribą kamienai praretėjo. Netrukus neliko nė 
vieno stačiakamienio, tačiau gyvybė yra atkakli — vis dar vešėjo žemaūgiai 
krūmai ir žolės, platūs laukai buvo padengti velėna, iš dalies palaidota po 
sniego antklode. 

Panašūs regionai, tik kur kas platesni, egzistavo ir žemesnėje šiaurinėje 
žemyno dalyje. Išlikę vidutinio klimato lapuočių plotai laikėsi tam tikrose 
nuo šalčio apsaugotose teritorijose ir žemesnėse aukštumose, o atspares- 
ni spygliuoti visžaliai pasirodydavo šiauriniuose regionuose. Dar toliau į 
šiaurę medžiai buvo išsikraipę ir žemi. Dėl neaprėpiamų ledynų aukštikal- 
nių pievos, supusios nuolatinį kalnų ledą, buvo panašios į bekraštes stepes 
ir tundrą; jose gyvavo tik trumpo gyvenimo ciklo augalai. 

Virš medžių augimo linijos prie atšiaurios aplinkos prisitaikė daugy- 
bė augalų. Vesdama kumelę Aila susidomėjusi stebėjo augmenijos kaitą 
ir troško turėti daugiau laiko ją patyrinėti. Kalnai ten, kur ji užaugo, buvo 
kur kas labiau į pietus, ir dėl vidinės jūros įtakos vešėjo vidutiniam klima- 
tui būdinga augmenija. Sausringuose geliančio šalčio regionuose didesnė- 
se aukštumose vešintys augalai moterį stebino. 

Didingi gluosniai, kurie grakščiai kilo kone prie kiekvienos upės, 
upokšnio ar griovio, kuriame dar buvo likęs nors koks drėgmės pėdsakas, 
čia augo kaip žemi krūmai, o aukšti, tvirti beržai ir pušys tapo išsikėtojusiu 
sumedėjusiu krūmynu, besidriekiančiu palei žemę. Storais kilimais drie- 
kėsi vos keturių colių aukščio mėlynojai ir bruknienojai. Aila spėliojo, ar 
šitie krūmeliai, kaip ir tie, kurie augo greta šiaurinio ledyno, nokina tokias 
pat dideles, tačiau saldesnes ir skanesnes uogas. Nors iš plikų, apvytusių 
šakelių dažniausiai būdavo galima nuspėti, kokios rūšies tai augalas, Aila 
ne visada juos atpažindavo, be to, jie labai skyrėsi nuo anksčiau matytųjų. 
Ji spėliojo, kaip aukštikalnių pievos atrodytų šiltesniu metų laiku. 

Keliaudami žiemą Aila su Jondalaru nepamatė pavasarinių ir vasarinių 
aukštumų grožio. Nė viena rožė ar rododendras savo rausvais žiedais ne- 
spalvino aplinkos; nė vienas krokas, plukė, nuostabūs mėlyni gencionai, 
nė geltoni narcizai nesigundė mesti iššūkį aštriems vėjams; raktažolės ar 


našlaitės kalnų pievose nepratrūks įvairiaspalve prabanga iki pat pirmo- 

sios pavasarinės šilumos. Geliančio šalčio monotonijos nepraskaidrino 
katilėliai, jonažolės, žilės, baltagalvės, lelijos, uolaskėlės, gvazdikėliai, kur- 
pelės, dailutės mažos liūtpėdėlės nepuošė sustingusių žiemos laukų. 

Vis dėlto žmonių akims atsivėrė kitoks, dar didingesnis reginys. Prie- 
šais dunksojo akinanti žaižaruojančio ledo tvirtovė. Ji žvilgėjo saulėje kaip 
didingas, daugiabriaunis deimantas. Skaidri ledo baltuma žėravo švytin- 
čiais mėlynais atspalviais, kurie slėpė įtrūkius: plyšius, tunelius, urvus ir 
įdubas, varpiusias didžiulį deimantą. 

Aila su Jondalaru pasiekė ledyną. 

Artėdami prie keteros - nudilusio pirmykščio kalno strampo, kuris 
dabinosi plokščia ledo karūna, jie netgi nebuvo tikri, ar siauras kalnų upe- 
liukas vis dar yra ta pati, taip ilgai juos lydėjusi upė. Mažulytis pėdsakas 
lede niekuo nesiskyrė nuo daugybės kitų sustingusių vandens srautų, lau- 
kiančių pavasario, kad kristalinėmis plokščiakalnio uolomis galėtų kaska- 
domis pasrūti žemyn. 

Didžioji Motina Upė, palei kurią jie keliavo nuo plačios deltos ties vi- 
dine jūra, platus vandenkelis, kuris kreipė jų žingsnius toje įtemptoje, sun- 
kioje kelionėje, buvo dingęs. Netgi ledo surakintas vingiuotas pėdsakas 
netrukus liks už nugarų. Keliautojai daugiau nebejus guodžiančio kelią 
rodančios upės artumo. Jie turės tęsti kelionę į vakarus vadovaudamie- 
si daugiau nuojauta nei kokiais aiškiais ženklais, kelią rodys tik saulė ir 
žvaigždės bei orientyrai, kuriuos Jondalaras tikėjosi prisiminti. 

Pakilus virš aukštikalnių pievų augmenija vis retėjo. Išnykus kilimi- 
niams augalams ir keletui kitų retų jų rūšių, kažkaip išgyventi pajėgė tiktai 
dumbliai, kerpės ir samanos, kurios kabinosi į uolas ir akmenų nuobiras. 
Aila arklius pradėjo maitinti kartu gabenamu šienu. Be sunkių, gauruotų 
kailių ir tankios pavilnės nei arkliai, nei Vilkas nebūtų čia išgyvenę, tačiau 
gamta padėjo jiems prisitaikyti prie šalčio. O žmonės patys pasistengė pri- 
sitaikyti: jie naudojosi anksčiau sumedžiotų gyvūnų kailiais; be jų žmonės 
nebūtų išgyvenę. Kita vertus, neturėdami nuo šalčio saugančių kailių ir 
ugnies jų protėviai niekada nebūtų atsidūrę šiaurėje. 

Kalnų pievos, netgi tikrai aukštos, stačios raižytos uolos, buvo gemzių, 
muflonų ir kalnų ožkų namai, nors paprastai žiemą gyvūnai nusileisda- 


vo žemiau. Arkliai tokiose aukštybėse negyveno. Netgi į nuožulnesnius 

masyvo šlaitus jie nedrįsdavo keberiotis, tačiau Yhaha su Lenktynininkų 
žengė drąsiai. 

Arkliai panarinę galvas kopė ledyno papėdės šlaitu, tempė rudai juodų 
degiųjų akmenų atsargas. Šie akmenys jiems visiems padės išgyventi. 

Žmonės, atsivedę gyvulius į tokias vietas, kur jie paprastai negyveno, 
ieškojo lygios vietos palapinei pastatyti ir stovyklai įkurti. Visi buvo išsekę 
po grumtynių su dideliu šalčiu ir ašttiu vėju, pavargę nuo kopimo stačia 
įkalne. Tai buvo sekinantis darbas, netgi Vilkas liko stovykloje, užuot bė- 
gęs patyrinėti apylinkių. 

— Aš taip pavargau, - pasiskundė Atila jiems abiem su Jondalaru besi- 
stengiant pastatyti palapinę, plėšomą aštrių vėjo gūsių. - Pavargau nuo 
vėjo, šalčio. Abejoju, ar kada apskritai atšils. Nežinojau, kad gali būti šitaip 
šalta. 

Jondalaras pritariamai linktelėjo, tačiau žinojo, kad šaltis, su kuriuo 
netrukus teks susidurti, bus dar baisesnis. Jis matė, kaip Aila žvilgčioja į 
didelę ledo masę, o paskui nusisuka, tarsi nenorėtų jos matyti, ir įtarė, kad 
ji nerimauja ne vien dėl šalčio. 

— Ar mes tikrai ketiname pereiti visą tą ledą? - galiausiai Aila garsiai 
išsakė savo baimę. - Ar tai įmanoma? Nė neįsivaizduoju, kaip reikės pa- 
siekti viršūnę. 

— Nelengva, bet įmanoma, - atsakė Jondalaras. - Mudu su broliu jį 
įveikėme. Kol dar šviesu, norėčiau paieškoti geriausio kelio ten užvesti ar- 
klius. 

— Atrodo, lyg mes keliautume amžinai. Kiek mums dar reikės eiti, Jon- 
dalarai? 

— Dar gabalėlis iki Devintojo urvo, bet ne per toliausiai. Didžiąją kelio 
dalį jau nuėjome. Perėjus ledą, iki Dalanaro urvo visai netoli. Trumpam 
ten sustosime; tau bus proga susipažinti su juo, Jerika ir visais kitais. Vos 
galiu sulaukti, kol parodysiu Dalanarui ir Joplajai kelis titnago apdirbimo 
būdus, kurių išmokau iš Vaimezo. Net jei apsistosime paviešėti, dar vasa- 
ros nesulaukę būsime namie. 

Aila nusiminė. „Vasaros! O dabar dar tik žiema“, - galvojo ji. Jei būtų 
suvokusi, kokia ilga bus kelionė, spėliojo, ar tikrai būtų norėjusi su Jonda- 
laru eiti tokį kelią iki jo namų. Gal būtų labiau mėginusi įkalbėti jį likti 


pas mamutojus. 

— Eime iš arčiau pasižiūrėti į šitą ledyną, - pasiūlė Jondalaras. - Reikia 
sugalvoti geriausią būdą ant jo užkopti. Paskui reikės įsitikinti, kad turime 
viską, ko reikia. Tada būsime pasiruošę kirsti ledą. 

- Šią naktį laužui turėsime panaudoti degiųjų akmenų, - pasakė 
Aila, - Čia nėra, ko deginti, ir turėsime tirpinti ledą vandeniui. Neturėtų 
kilti problemų jo ieškant. 

Išskyrus kelias sniego prineštas įdubas, stovyklos apylinkėse, kaip ir 
visą kelią į viršų, sniego beveik nebuvo. Jondalaras tik kartą ėjo šiuo keliu, 
tačiau visa teritorija atrodė kur kas sausesnė nei jis prisiminė. Jie atsidūrė 
vadinamajame lietaus šešėlyje, pavėjinėje pusėje; retas sniegas šiame regio- 
ne paprastai iškrisdavo kiek vėliau, pradėjus keistis metų laikams. O jiedu 
su Tonolanu besileisdami nuo ledyno buvo patekę į sniego pūgą. 

Visą žiemą šiltesnis, vandens prisotintas oras, vyraujančių vėjų nešamas 
nuo vandenyno vakaruose, kilo šlaitais, kol pasiekdavo didelį, lygų šalto 
ledo plotą su virš jo esančia aukšto slėgio sritimi. Čia drėgnas oras vėso, 
drėgmė kondensavosi, virto sniegu ir tarsi iš milžiniško piltuvo krisdavo 
tiktai ant ledo apačioje, maitindama alkaną reiklaus ledyno ryklę. Kritu- 
liai lygiai pasklisdavo virš viso ledyno ploto, ir jo paviršius tapdavo beveik 
lygus, išskyrus pakraščius. Atšalęs oras be šlakelio drėgmės šlaitais leidosi 
žemyn, už ledo kraštų nenunešdamas nė žiupsnelio sniego. 

Žygiuodami ledyno papėde ir dairydamiesi lengviausio kelio į viršų 
Aila su Jondalaru pastebėjo, kad vietomis žemė atrodo naujai sujudinta, 
akmenys iškilnoti besislenkančio ledo pirštų. Ledynas augo. 

Ledyno papėdėje daug kur buvo atsidengusios senovinio masyvo uo- 
los. Šis kažkada kietas kristalinio granito blokas apėmė ir panašią aukštu- 
mą vakaruose. Jėgos, kurios spaudė ir kilnojo nepajudinamus senovinius 
kalnus, pačias seniausias žemės uolas, tos pačios, kurios sukūrė kalnus pi- 
tuose, paliko dar vieną įrodymą - didelį įskilimą, sprūdį, kuris suskaldė 
bloką į gabalus. 

Tiesiai į vakarus, kitoje ledyno pusėje, vakarinis masyvo šlaitas buvo 
status ir visiškai atitiko į rytus atsigręžusią lygiagrečią keterą kitoje sprū- 
džio slėnio pusėje. Plačios lomos viduriu, saugoma aukštų, lygiagrečių 
suskilusio masyvo sienų, sruvo upė. Jondalaras planavo traukti į pietva- 


karius - kirsti ledyną įžambiai ir nusileisti nuolaidesniu šlaitu. Jis norėjo 

persikelti per upę arčiau jos ištakų pietiniuose kalnuose, dar jai nepasiekus 


apledėjusio masyvo ir slėnio. 


— Iš kur šitas atsirado? — pasiteiravo Aila iškėlusi keistą daiktą. Jį su- 
darė du ovalūs mediniai diskai, įtvirtinti rėme gana arti vienas kito. Prie- 
šinguose diskų galuose buvo pritvirtintos odos juostos. Medinius ovalus 
beveik per pusę dalijo plonas plyšelis, išpjautas viduryje beveik per visą 
disko ilgį. 

— Padariau prieš mums išeinant. Vieną tau, kitą man. Tai akims. Kartais 
ledyno ledas žaižaruoja taip ryškiai, kad nematai nieko, tik baltą spalvą. 
Tada žmonės sako, kad sniegas apakina. Apakimas paprastai po kiek laiko 
praeina, tačiau akys siaubingai parausta ir ima skaudėti. Šitos plokštelės 
saugos tavo akis. Pamėgink, užsidėk, - pasiūlė Jondalaras. Paskui, pama- 
tęs, kaip Aila grabaliojasi, pridūrė: — Štai, žiūrėk. 

Jis užsidėjo neįprastus skydus nuo saulės ir pakaušyje susirišo juoste- 
les. 

— Kaip tu gali matyti? - nesuprato Aila. Ji vos įžiūrėjo jo akis už ilgų, 
horizontalių plyšių, tačiau užsidėjo jai duotą diskų porą. - Matyti beveik 
viskas! Tik galvą reikia pasukti į šoną, kad matytum pakraščius, - nustebo 
ji, tada nusišypsojo. - Taip juokingai atrodai su didelėmis tuščiomis aki- 
mis, kaip kokia keista dvasia... Arba vabalas. O gal vabalo dvasia? 

— Tu irgi atrodai juokingai, - atsikirto Jondalaras ir nusišypsojo. - Ši- 
tos vabalo akys gali išgelbėti tau gyvybę. Kai eini ledu, turi matyti, kur 
statai koją. 

- Štai Madenijos motinos padovanoti muflonų vilnos batų įklotai, la- 
bai pravers, - tarstelėjo Aila pasidėdama juos arčiau, kad vėliau lengviau 
surastų. — Jie netgi sušlapę saugo kojas. 

— Kai atsidursime ant ledo, būsime dėkingi už atsarginę įklotų porą, - 
pasakė Jondalaras. 

— Kai gyvenau gentyje, į apavą prikišdavau viksvų. 

- Viksvų? 


— Taip. Kojos būna šiltos ir greitai išdžiūna. 

— Naudinga tai žinoti, - tarė Jondalaras, tada paėmė apavą. 

— Reikia batų su mamutų odos padais. Jie beveik nepraleidžia vandens 
ir yra tvirti, nes ledas kartais būna aštrus, be to, jie pakankamai šiurkštūs, 
kad neslystum, ypač kylant aukštyn. Pažiūrėkim, mums reikės skliuto le- 
dui skaptuoti, - jis padėjo daiktą ant krūvos, - ir virvės. Taip pat geros sti- 
prios juostos. Reikės palapinės, miego kailių, maisto. Ar galime palikti dalį 
virimo rykų? Ant ledo daug nereikės, o Lanzadonijoje gausime naujų. 

— Valgysime kelioninį maistą. Aš nieko neruošiu, o ledui tirpinti nu- 
sprendžiau naudoti odą, pritvirtintą prie rėmų, - didįjį puodą, kurį gavau 
iš Solandijos. Jį kabinsime tiesiai virš laužo. Šitaip bus greičiau. Be to, van- 
dens nereikės virinti, pakaks jį tirpinti, - pasakė Aila. 

— Nepamiršk pasilikti ieties. 

— Kam? Argi ant ledo yra gyvūnų? 

— Ne, bet ja galėsi baksnoti į priekį, kad įsitikintum, jog ledas tvirtas. 
O kaip šitas mamuto kailis? — teiravosi Jondalaras. - Gabename jį nuo 
kelionės pradžios, tačiau ar mums tikrai jo reikia? Jis sunkus. 

- Tai geras kailis, dailus ir lankstus, be to, puikus vandeniui nelaidus 
valties dangalas. Sakei, kad ant ledyno sninga, - ji tikrai nenorėjo odos 
išmesti. | 

— Gal kaip dangalą galime panaudoti palapinę? 

— Tiesa, bet... - pradėjo Aila ir svarstydama užsičiaupė. Tada pastebėjo 
dar kažką. 

— Iš kur gavai tuos deglus? 

— Iš Ladunio. Kelsimės prieš saulėtekį, reikės šviesos daiktams susi- 
krauti. Noriu pasiekti plokščiakalnio viršų saulei dar ne itin pakilus, kol 
viskas kietai sušalę, - paaiškino Jondalaras. - Netgi kai šitaip šalta, saulė 
po truputį tirpdo ledą, ir būtų gana sunku pasiekti viršų. 

Jie anksti atsigulė, tačiau Aila negalėjo užmigti. Ji nervinosi ir jaudino- 
si. Štai tas ledynas, apie kurį Jondalaras kalbėjo nuo pat pradžių. 


— Kas atsitiko? - krūptelėjusi plačiai atsimerkė Aila. 

— Nieko neatsitiko, laikas keltis, - laikydamas deglą pareiškė Jondala- 
ras. Jis jo kotą įkišo į žvirgždą, tada moteriai padavė puodelį garuojančios 
arbatos. - Užkūriau laužą. Prašau išgerti arbatos. 

Moteris nusišypsojo, ir Jondalaras pasijuto pamalonintas. Aila kone kiek- 
vieną kelionės dieną virė jam ryto arbatą, ir jis džiaugėsi, kad bent kartą atsi- 
kėlė pirmas ir paruošė arbatos jai. Tiesą sakant, Jondalaras taip ir neužmigo. 
Negalėjo - per daug nervinosi, per daug jaudinosi, pernelyg nerimavo. 

Vilkas stebėjo žmones, jo akyse atsispindėjo deglo šviesa. Nujausda- 
mas kažką neįprasta jis zujo pirmyn ir atgal. Arkliai taip pat buvo judrūs, 
nepaliaujamai prunkštė, žvengė ir pūtė virpančius garų kamuolius. Užkū- 
rusi degiuosius akmenis Aila ištirpdė vandens, arklius pašėrė grūdais. Vil- 
kui ji padavė paplotėlį losadunojiečių kelioninio maisto, dar vieną padavė 
Jondalarui ir vieną pasiėmė sau. Deglo šviesoje jis sudėjo palapinę, mie- 
go kailius ir rykus. Keletą mažmožių paliko: tuščią grūdų talpyklą, kelis 
akmeninius įrankius, tačiau paskutinę minutę Aila ant rudų anglių valtyje 
visgi užmetė mamuto odą. 

Jondalaras paėmė deglą keliui pašviesti. Paėmęs Lenktynininką už 
pavadžio jis pradėjo eiti, tačiau liepsnos blaškė dėmesį. Jis matė nedidelį 
apšviestą plotą visai arti ir beveik nieko tolėliau. Nieko nebuvo matyti net 
iškėlus deglą. Švietė beveik pilnatis, ir Jondalarui ėmė dingoris, kad geriau 
eiti be deglo. Galiausiai vyras jį numetė ir tamsoje nuėjo pirmyn. Aila sekė 
iš paskos. Ilgai netrukus jų akys apsiprato su tamsa. Ant žvirgždo tebe- 
liepsnojantis deglas vis tolo. 

Mėnulio, kuriam tik skiltelės trūko iki pilnaties, šviesoje galinga ledo 
tvirtovė švytėjo paslaptinga, greitai išnykstančia šviesa. Juodas dangus at- 
rodė net padūmavęs nuo gausybės žvaigždžių, oras buvo gaivus ir spragsė- 
jo nuo šalčio. Beformė stichija turėjo savo gyvenimą. 

Kad ir kaip buvo šalta, artėjant prie ledo sienos stingdantis šaltis vis 
gilėjo, tačiau Aila labiau virpėjo nuo baimingos pagarbos ir įvairių nuo- 
jautų. Jondalaras stebėjo jos žėrinčias akis, kiek pravirą burną. Moteris 
ėmė giliau, greičiau alsuoti. Zelandonietį visada sužadindavo jos susijau- 
dinimas, ir jis pajuto slėpsnose kirbant vyriškumą. Vyras tik papurtė galvą: 
dabar tam netinkamas laikas. Laukia ledynas. 

Iš kuprinės Jondalaras išsiėmė ilgą virvę. 

— Reikia susirišti, - pasakė jis. 

— Arklius irgi? 

— Ne. Mes pajėgsime vienas kitą paremti, tačiau jei slys arklys, jis ir mus 
nusitrauks kartu, - kad ir kaip nenorėtų prarasti Yhaha ar Lenktyninin- 


ko, Aila Jondalaras rūpinosi labiausiai. 

Aila susiraukė, bet pritariamai linktelėjo. 

Jie kalbėjosi pašnibždomis. Tyliai dunksantis ledas juos tildė, žmonės 
nenorėjo trikdyti mieguistos didybės ar pranešti jai apie planuojamas pa- 
stangas ją įveikti. 

„ Jondalaras vieną virvės galą apsirišo sau aplink juosmenį, o kitą - aplink 
Ailos, laisvąjį galą apsivyniojo aplink plaštaką ir, prakišęs ranką, užsimovė 
ant peties. Tada abu paėmė savo arklių pavadžius. Vilkui teks eiti pačiam. 

Prieš žengiant pirmyn Jondalarą apėmė panika. Ką jis sau manė? Kas 
vertė jį galvoti, kad gali Ailą ir arklius vestis per ledyną? Reikėjo leistis il- 
guoju keliu aplinkui. Nors ilgesnis, tas kelias saugesnis. Galiausiai vis tiek 
būtų jį įveikę. Vis dėlto vyras žengė ant ledo. 

Ledyno papėdėje paprastai būdavo riba tarp ledo ir žemės - susikurda- 
vo savotiška tuštuma po ledu arba virš morenos žvirgždo susiformuodavo 
ledo iškyša. Toje vietoje, kurią pradžiai pasirinko Jondalaras, iškyša buvo 
įgriuvusi, susidarė laipsniškas pakilimas. Be to, čia ledas buvo susimaišęs 
su žvirgždu, todėl eiti buvo lengviau. Pradedant nuo įgriuvusio krašto, 
sunkus žvirgždo telkinys - morena - vedė ledyno šlaitu kaip gerai api- 
brėžtas takas ir, išskyrus patį viršų, neatrodė per status nei jiems, nei ar- 
kliams. Problemų gali kilti lipant per kraštą, tačiau, kol neatsidursi viršuje, 
to nesužinosi. 

Jondalarui vedant visi pradėjo kilti šlaitu. Lenktynininkas spyriojosi. 
Nors jau mažesnis, jo krovinys vis dar buvo gremėzdiškas, ir įkalnės poky- 
tis nuo vidutinio statumo iki visiškai stačios jį gąsdino. Iš pradžių kanopa 
slystelėjo, paskui rado tvirtą atramą, ir kiek padvejojęs jaunasis eržilas žen- 
gė pirmyn. Iš paskos ėjo Aila ir valkčius tempianti Yhaha. Kumelė juos 
tempė jau taip seniai ir tokiomis skirtingomis vietovėmis, kad buvo prie jų 
įpratusi. Be to, kitaip nei gremėzdiškas Lenktynininko nešulys ant nuga- 
ros, plačiai išdėstyti basliai padėjo kumelei išlaikyti pusiausvyrą. 

Vilkas ėjo paskutinis. Jam buvo lengviau - Vilkas buvo arčiau žemės, 
jo kietos letenos neslydo. Žvėris juto visai grupei kilusį pavojų ir sekė įkan- 
din tarsi užnugarį saugantis sargybinis, budriai stebintis aplinką. 

Ryškioje mėnesienoje žaižaravo kyšančių ledo luitų atspindžiai, o 
veidrodiniai visiškai plokšti jų paviršiai atrodė giliai vaiskūs, tarsi ramūs 


juodi baseinai. Nebuvo sunku įžiūrėti žemyn byrančią moreną, tarsi lėtai 


771 i 


JEAN M. AUEL 


judančią smėlio ir akmenų upę, tačiau menka nakties šviesa neišryškino 
daiktų dydžio ir apimties, slėpė mažas detales. 

Jondalaras žengė lėtai ir atsargiai, aplink kliūtis pamažu vesdamas 
savo arklį. Aila labiau rūpinosi tuo, kaip surasti geriausią kelią arkliui, nei 
savo saugumu. Šlaitui ėmus statėti, arkliai, vis prarasdami pusiausvyrą dėl 
staigesnio pakilimo ir sunkių nešulių, žengė sunkiau. Jondalarui bandant 
pervesti Lenktynininką statesne įkalne prie pat luito viršaus, kanopa slys- 
telėjo, arklys sužvengė ir atsistojo piestu. 

— Nagi, Lenktynininke, — ragino Jondalaras, tvirčiau tempdamas pava- 
dį, tarsi galėtų pats paremti arklį. - Jau beveik-viskas baigta. Tau pavyks. 

Eržilas stengėsi, tačiau kanopa slystelėjo ant apgaulingo ledo po plo- 
nu sniego sluoksniu, ir arklys pradėjo tempti Jondalarą. Vyras atlaisvino 
virvę, kad Lenktynininkas galėtų elgtis savo nuožiūra, o galiausiai visai 
ji paleido. Krepšyje buvo daiktų, kurių nesinorėjo prarasti, dar skaudžiau 
būtų netekti arklio. Jondalaras baiminosi, kad eržilas neįveiks ledo. 

Kanopoms atsimušus į žvirgždą Lenktynininkas nustojo slysti, o pasi- 
jutęs laisvas pakėlė galvą ir metėsi pirmyn. Staiga eržilas perlipo per ledo 
šlaito kraštą ir mitriai peržengė siaurą plyšį įtrūkio gale. Glostydamas arklį 
ir šiltai jį kalbindamas Jondalaras pastebėjo, kad dangaus spalva iš juodos 
pasikeitė į tamsiai mėlyną su kiek šviesesniu atspalviu rytiniame horizon- 
te. 

Staiga jis pajuto, kaip į petį įsirėžė virvė. „Aila tikriausiai slysta atgal, — 
pagalvojo jis ir labiau atleido virvę. - Tikriausiai jau pasiekė statų pakili- 
mą. Staiga virvė nuslydo nuo jo rankos ir Jondalarą ėmė stipriai traukti 
per juosmenį. „Tikriausiai ji laiko Yhaha pavadį, - pagalvojo Jondalaras. - 
Reikia, kad paleistų“ 

Jis abiem rankom sugriebė virvę ir šūktelėjo: 

— Paleisk, Aila! Ji nusitemps ir tave! 

Aila negirdėjo, o jei ir girdėjo, tai nesuprato. Yhaha lipant aukštyn, jos 
kanopos nerado atramos, ir ji pradėjo slysti. Aila laikė pavadį, tarsi galėtų 
kumelę sulaikyti nuo kritimo, tačiau slydo atgal kartu su ja. Jondalarą vir- 
vė pavojingai pritraukė prie pat ledo krašto. Ieškodamas, ko įsitverti, jis 
sugriebė Lenktynininko pavadį. Eržilas sužvengė. 

Yhaha kritimą sustabdė valkčiai - vienas baslių pateko į plyšį ir pakan- 
kamai ilgai laikėsi įstrigęs, tad kumelė atgavo pusiausvyrą. Tada ji įbrido į 

sniego pusnį ir kanopomis susirado žvirgždą. Pajutęs, kad tempimas su- 
silpnėjo, Jondalaras paleido Lenktynininko pavadį. Įsispyręs į plyšį lede 
Jondalaras ėmė tempti virvę. 

— Truputį atlaisvink virvę! - šūktelėjo Aila laikydama pavadį, kol Yha- 
ha stūmėsi pirmyn. 

Pamatęs moterį Jondalaras likusį atstumą ją tempte užtempė. Tada pa- 
sirodė Yhaha. Kumelė persiropštusi per ledo šlaito kraštą peršoko įtrūkį 
lede ir atsistojo lygioje vietoje. Dubens formos valtis liko ant krašto, o bas- 
liai stirksojo ore. 

Staiga prie Ailos pasileido plyšį peršokęs Vilkas. Jis jau norėjo ant jos 
užšokti, tačiau stabiliai vis dar nesijaučiantis moteris davė jam ženklą liau- 
tis. Žvėris atsitraukė, dirstelėjo į Jondalarą, tada į arklius. Pakėlęs galvą ir 
keliskart amtelėjęs, jis pratisai ir garsiai užkaukė. 

Nors keliautojai užkopė stačiu šlaitu ir ledo paviršius išsilygino, jie dar 
nepasiekė ledyno viršūnės. Prie krašto buvo įtrūkių ir krūvos atskilusių be- 
siplečiančio ledo luitų. Jondalaras įveikė sniego kauburį, kuris dengė dan- 
tytą skeveldrų krūvą prie ledo krašto, ir galiausiai pastatė koją ant lygios 
ledo plokštės paviršiaus. Lenktynininkas ėjo spardydamas nulūžusius ledo 
gabalus, jie šokinėjo ir tarškėdami vertėsi per luito kraštą. Vyras laikė įtem- 
pęs virvę, užrištą aplink juosmenį, Aila žengė jam iš paskos. Vilkas nubėgo 
į priekį, o Yhaha ėjo paskutinė. 

Dangus trumpam nusidažė nepakartojamu aušros mėliu, o iš už žemės 
krašto pradėjo sklisti žvilgantys šviesos spinduliai. Aila dirstelėjo atgal ir 
nusistebėjo, kad jie apskritai įveikė šlaitą. Žiūrint iš viršaus tai neatrodė įma- 
noma. Tada moteris pasisuko eiti, ir atsivėręs reginys jai užgniaužė kvapą. 

Kylanti saulė jau dairėsi pro rytinį dangaus pakraštį ir akinamu švie- 
sos pliūpsniu atskleidė neįtikėtiną vaizdą. Vakaruose priešais juos driekėsi 
plokščia, visiškai niekuo neišsiskirianti, akinamo baltumo lyguma. Dan- 
gus virš jos buvo tokio mėlyno atspalvio, kokio Aila gyvenime nebuvo re- 
gėjusi. Jis sugėrė raudoną aušros spindesį bei žaliai mėlyną ledyno atspalvį 
ir vis dar išliko mėlynas. O mėlyna spalva taip stulbinamai švytėjo, kad 
atrodė, jog nenusakoma spalva švyti pats dangus. Ties tolimu horizontu 
pietvakariuose spalva bluko, keitėsi į padūmavusią juodai mėlyną. 

Rytuose kylant saulei, blykštantis kiek mažiau tobulas apskritimas, taip 
ryškiai švytėjęs juodame priešaušrio danguje, dabar kabojo ties vakariniu 

kraštu; liko tik blausūs buvusio grožio atspindžiai. Niekas netemdė neže- 
miškos bekraštės suledėjusio vandens dykumos: joks medis, joks akmuo, 
joks judėjimas nedarkė iš pažiūros vientiso paviršiaus didybės. 

Aila garsiai atsikvėpė. Nė nejuto, kad buvo sulaikiusi kvapą. 

— Jondalarai! Tai nuostabu! Kodėl man nepasakojai? Būčiau nuėjusi 
dvigubą atstumą, kad tai pamatyčiau, - tarė ji baimingos pagarbos kupinu 
balsu. 

- Įspūdinga, - tarstelėjo jis šypsodamasis dėl jos reakcijos, tačiau ir pats 
buvo užvaldytas gamtos grožio. - Negalėjau papasakoti. Šito anksčiau ne- 
regėjau. Nedažnai čia taip tyku. Pūgos čia irgi įspūdingos. Judėkime, kol 
matome kelią. Ledas ne toks kietas, kaip atrodo. Kai šitoks giedras dangus 
ir ryški saulė, gali atsiverti įtrūkiai arba nukristi koks pakibęs luitas. 

Jie patraukė per ledo lygumą savo ilgų šešėlių vedami. Dar saulei aukš- 
tai nepakilus net vilkint šiltus drabužius buvo karšta. Aila nusivilko viršu- 
tinę kailio skrandą su gobtuvu. 

— Nusivilk, jei nori, - tarė Jondalaras, - bet per daug neapsinuogink. 
Čia galima baisiai nudegti saulėje, ir ne tik iš viršaus. Ledas, kai į jį tvieskia 
saulė, irgi gali nudeginti. 


Ryte pradėjo formuotis nedideli kamuoliniai debesys. Apie vidudienį 
jie susitelkė į didelius tumulus. Po pietų sukilo vėjas. Maždaug tuo metu, 
kai keliautojai nusprendė sustoti ir išsitirpinti ledo, Aila vėl su džiaugsmu 
apsivilko kailinę skrandą. Saulė pasislėpė už drėgmės kupino audros debe- 
sies, kuris jau bėrė kaip milteliai smulkų, sausą sniegą. Ledynas augo. 

Šitas plokščiakalnio ledynas prasidėjo uolinguose kalnuose toli pie- 
tuose. Kylantis drėgnas oras, užkliuvęs už aukštų barjerų, kondensavosi į 
miglos lašelius, tačiau nuo temperatūros priklausė, ar iškris šaltu lietumi, 
ar sniegu. Ne dėl amžinojo įšalo susiformuoja ledynai - jie susidaro metų 
metus kaupiantis sniegui, susilieja ir virsta ledo skydais, pamažu įkalinan- 
čiais žemynus. Nepaisant keleto karštų dienų, nuolatinės šaltos žiemos 
kartu su vėsiomis, debesuotomis vasaromis, kai pasibaigus žiemai nevisiš- 
kai ištirpsta sniego ir ledo likučiai, - kitaip tariant, esant žemesnei viduti- 


nei metinei temperatūrai, - pusiausvyra pakrypsta ledyno naudai. 

Kiek žemiau kyšančių pietinių kalnų smailių, per daug stačių, kad pa- 
čios ilsėtųsi po sniegu, prigludę prie šlaitų susiformavo nedideli sniego tel- 
kiniai, vadinamosios karos. Tose karose ir gimdavo ledynai. Uolų plyšiuo- 
se vanduo užšaldamas plėsdavosi, atsirasdavo didesnių įtrūkių ir įdubų. Į 
tas įdubas aukštai kalnuose tingiai gulė ir kaupėsi lengvos snaigės. Pamažu 
dėl sustingusio vandens svorio snaigės sušokdavo į nedidelius sniego grū- 
delius - grūdėtą sniegą, vadinamą firnu. 

Firnas formuojasi ne paviršiuje, o giliai karoje. Iškritus daugiau sniego, 
sunkesni grūdeliai, kone apvalūs sniego rutuliukai, yra taip spaudžiami 
svorio iš viršaus, kad dėl trinties išsiskiria šiluma. Vos akimirkai jie ištirpsta 
ir akimirksniu vėl sušąla — grūdeliai tarsi susilydo. Gilėjant ledo sluoks- 
niams, vis didesnis slėgis sniego molekulių struktūrą pakeičia į tvirtą kris- 
talinį ledą. Jis subtiliai skiriasi nuo įprasto ledo - šitas ledas slenka. 

Ledynų ledas, susiformavęs dėl milžiniško slėgio, yra tankesnis; žemes- 
ni didelės, kietos ledo masės sluoksniai slenka taip pat tolygiai kaip bet 
kuris skystis. Išsišakodamas ties kliūtimis, tokiomis kaip styrančios kalnų 
viršūnės, ir vėl susijungdamas kitapus jų, dažnai netgi kartu nusinešdamas 
nemenką uolienos dalį ir palikdamos salas aštriomis viršūnėmis, ledynas 
slenka palei sausumos kontūrus, kartu juos trindamas ir naujai formuo- 
damas. 

Kieto ledo upėje yra ir srovių, ir verpetų, ir užsistovėjusių duburių, ta- 
čiau ji juda kitaip - gremėzdiškai, lėtai. Reikia metų pajudėti kelis colius. 
Tik čia laikas nėra svarbus, juk ledynui priklauso visas pasaulio laikas. Tol, 
kol vidutinė oro temperatūra lieka žemiau kritinės linijos, ledynas auga. 

Kalnų karos nėra vienintelės ledynų užuomazgų vietos. Ledynai for- 
muojasi ir lygumose. Kai ledas padengia gana didelę teritoriją, dėl šalčio 
poveikio krituliai iškrinta ir pačiuose pakraščiuose, todėl ledo storis maž- 
daug visur lieka vienodas. 

Ledynai niekada visiškai neišdžiūsta. Kažkiek vandens visada smel- 
kiasi gilyn dėl slėgio nulemto tirpsmo. Jis kaupiasi nedideliuose plyšiuose 
ir įtrūkiuose, o kai atšąla ir vėl sustingsta, plečiasi visomis kryptimis. Le- 
dynas nuo pradinės formavimosi vietos visomis kryptimis juda į išorę, jo 
judėjimo greitis priklauso nuo paries ledyno paviršiaus nuolydžio, ne nuo 
apačioje esančios žemės nuolydžio. Jei paviršiaus nuolydis didelis, van- 


duo ledyno viduje per įskilimus lede srūva žemyn greičiau ir, vėl suledėjęs, 

išplečia ledą. Ledynai auga sparčiau, kol jauni, jei yra greta didelių vande- 
nynų ir jūrų, arba kalnuose, kur gausiai sninga. Išsklidę jie didėja lėčiau, jų 
platus paviršius atspindi saulės spindulius, oras virš ledyno vidurio pasida- 
ro šaltesnis ir sausesnis, vadinasi, mažiau sninga. 

Ledynai slinko iš pietinių kalnų, užpildė slėnius iki aukštų kalnų perė- 
jų lygio ir persiliejo per jas. Ankstyvuoju laikotarpiu priekalnių ledynai 
pripildė gilų tarpeklį sprūdžio linijoje, skiriančioje kalnų kyšulį ir senovinį 
masyvą. Jie uždengė aukštumą, tada pasklido senais erodavusiais šiaurinio 
pakraščio kalnais. Per laikiną atšilimą, kuris jau artėjo prie pabaigos, ledas 
iš sprūdžio slėnio atsitraukė, liko tik didelė upė ir ilgas moreninės kilmės 
ežeras, tačiau plokščiakalnio ledynas, kurį kirto Aila su Jondalaru, liko kur 
buvęs. 


Žmonės negalėjo kurti laužo tiesiog ant ledo. Jie planavo kaip pagrin- 
dą upės akmenims, ant kurių ruošėsi kurti laužą, panaudoti valtį, bet pir- 
miausia iš apskrito laivelio reikėjo iškrauti visus degiuosius akmenis. Imant 
mamuto odą Ailai toptelėjo, kad kaip pagrindą galima panaudoti šią odą. 
Gal ji kiek ir apdegs, tačiau tai nesvarbu. Jai buvo smagu, kad sugalvojo ją 
paimti. Įsikūrus visi keliautojai, įskaitant arklius, gavo vandens ir truputį 
maisto. 

Saulė visiškai pasislėpė už sunkių debesų, ir prieš grupelei vėl leidžian- 
tis į kelią niūriai ir nepaliaujamai pradėjo kristi gausus sniegas. Lediniuose 
tyruose kaukė šiaurės vėjas. Ant visos plačios masyvą dengiančios ledo pa- 


klotės nebuvo nieko, kas jam sukliudytų. Artinosi pūga. 

Sniegui sutirštėjus staiga sustiprėjo ir šiaurės vakarų vėjas. Jis bloškė į 
keliautojus šalto oro gūsius, stumdė žmones, tarsi jie būtų tik menkučiai 
trupinėliai ant horizontalaus balto juos supančio pakloto. 

— Manyčiau, geriau palaukti, - suriko Jondalaras, stengdamasis būti 
išgirstas per vėjo gausmą. 

Jiems teko grumtis su vėju, kad pastatytų palapinę. Lediniai gūsiai 
stvarstė mažą pastogę, iš ledo plėšė kaiščius, palapinė pūtėsi ir plaikstė- 
si. Nuožmus, nepalaužiamas vėjas grasinosi išplėšti odos paklotą iš dviejų 
geibių gyvų dvaselių, mėginančių nugalėti ledyną, o dabar dar ir drįstan- 
čių statyti kliūtį lygiame niršios, sniegu springstančios pūgos kelyje. 

— Kaip išlaikysime palapinę prie žemės? — pasiteiravo Aila. - Ar visada 
čia taip baisu? 

— Neprisimenu, kad kada būtų pustę taip stipriai, tačiau tuo nesiste- 
biu. 

Arkliai stovėjo nuleidę galvas, stoiškai tvėrė audrą. Vilkas spaudėsi ar- 
tėliau žmonių, paskui sniege išsikasė duobutę. 

"- Gal pavyktų vieną arklį pastatyti ant laisvojo odos galo, kad jį prilai- 
kytų, kol mes prismeigsime odą, - pasiūlė Aila. 

Vienas pasiūlymas vedė prie kito, ir galiausiai jie priėmė trumpalaikį 
sprendimą: panaudojo arklius ir kaip stulpus, ir kaip palapinės atramas. Jie 
permetė odinę palapinę per abiejų arklių nugaras, tada Aila įkalbėjo Yha- 
ha užlipti ant vieno kraštų tikėdamasi, kad kumelė per daug nesiblaškys ir 
jo nepaleis. Aila su Jondalaru susiglaudę susėdo beveik arklių papilvėse, 
o kitą palapinės galą pasikišo po savimi. Vilkas susirangė prie sulenktų jų 
kelių. 

Jau buvo tamsu, kai pūga išsikvėpė. Nakčiai teko apsistoti toje pačioje 
vietoje, tačiau pirmiausia žmonės tinkamai pasistatė palapinę. Ryte Ailą 
nustebino kelios tamsios dėmės prie palapinės krašto, kur stovėjo Yhaha. 
Aila sunerimusi svarstė, kas tai galėtų būti, kai jie ankstyvą rytą skubėda- 
mi ardė stovyklą. 

Kitą dieną, nors teko ropštis per suslėgtus sulaužyto ledo kauburius ir 
apeiti keletą ta pačia kryptimi žiojinčių plyšių, keliautojai gerokai pasistū- 
mėjo į priekį. Po pietų vėl kilo pūga, tačiau vėjas nė iš tolo neprilygo vaka- 
rykščiam ir išsikvėpė greičiau. Vėlyvą popietę grupelė jau tęsė kelionę. 

Vakarop Aila pastebėjo, kad Yhaha šlubčioja. Moters širdis pradėjo sti- 
priau daužytis iš baimės, kai įsižiūrėjusi atidžiau ant ledo ji pamatė raudo- 
nas dėmes. Ji pakėlė Yhaha koją ir apžiūrėjo kanopą. Ji buvo iki gyvuonies 
įpjauta ir kraujavo. 

— Jondalarai, pažiūrėk. Jos kojos visos suraižytos. Kas nutiko? - nesu- 
prato Aila. 

Jis dirstelėjo, paskui apžiūrėjo Lenktynininko kanopas. Aila tuo metu 
apžiūrinėjo visas Yhaha kanopas. Pamatęs tokius pačius sužeidimus Jon- 
dalaras susiraukė. 

- Tikriausiai jie susipjaustė į ledą, - pasakė jis. - Apžiūrėk ir Vilką. 

Ant pilkio pėdų taip pat buvo įpjovimų, tik nė iš tolo ne tokių baisių 
kaip arklių. 

— Ką darysime? - klausė Aila. - Jie jau klupinėja, netrukus šlubčios 
kaip reikiant. 

— Man nė netoptelėjo, kad ledas gali būti toks aštrus ir įpjauti kano- 
pas, - labai nusiminęs teisinosi Jondalaras. - Viską stengiausi apgalvoti, o 
šitai pražiopsojau, — jis buvo sukrėstas, jį graužė sąžinė. 

— Kanopos yra tvirtos, tačiau ne kaip akmuo. Jos labiau primena nagą 
ir gali būti pažeistos. Jondalarai, negalima eiti toliau. Kitą dieną jie bus 
taip suluošinti, kad visai negalės paeiti, - tarė Aila. - Reikia jiems padėti. 

— Ką galime padaryti? — teiravosi Jondalaras. 

— Na, vis dar turiu savo vaistų krepšelį. Sužeidimus galiu išgydyti. 

— Juk negalime čia pasilikti, kol arkliai pasveiks. Vos pradėjus keliauti 
vėl tas pats nutiks, — vyras nutilo ir užsimerkė. Jis nenorėjo net galvoti apie 
tai, juo labiau ištarti minčių garsiai, tačiau matė vienintelę išeitį. — Aila, 


mums teks juos palikti, - kuo švelniau pasakė jis. 

— Palikti? Ką čia kalbi? Negalima palikti Yhaha ir Lenktynininko. Kur 
jie ras vandens? Maisto? Jie nugaiš iš bado arba sušals. Negalima šitaip 
pasielgti! - piktinosi Aila, jos veide atsispindėjo neviltis. - Negalime jų 
tiesiog palikti! Negalime, Jondalarai! 

- — Tu teisi, negalime jų šitaip palikti. Būtų nesąžininga. Jie per daug 
kentėtų... tačiau... mes turime iečių ir mėtykles... — pralemeno zelando- 
nietis. 

— Ne! Ne! - suriko Aila. - Aš tau neleisiu! 

— "Taip būtų geriau negu juos palikti čia lėtai dvėsti, kankintis. Juk ar- 
kliai ir anksčiau buvo medžiojami. Taip daro dauguma žmonių. 

— Čia ne tokie arkliai. Yhaha ir Lenktynininkas yra draugai. Mes tiek 
kartu ištvėrėme. Jie mums padėjo. Yhaha išgelbėjo man gyvybę. Negaliu 
jos palikti. 

— Nenoriu jų palikti ne mažiau nei tu, - spyrėsi Jondalaras. - Tik ką 
dar galime padaryti? - jam buvo labai sunku galvoti, kad teks nudėti eržilą 
šitaip toli drauge nukeliavus. Jis suprato, kaip Aila išgyvena dėl Yhaha. 

— Mes grįšime, tereiks apsisukti. Sakei, kad yra aplinkkelis! 

— Jau dvi dienas keliaujame šituo ledu, ir arkliai jau beveik šlubuoja. 
Galime grįžti, Aila, tačiau nemanau, kad jie įstengs įveikti tokį kelią, - at- 
sakė Jondalaras. Jis net nebuvo tikras, ar įstengs keliauti ir Vilkas. Jį graužė 
sąžinė, kankino kaltė. - Atsiprašau, Aila, tai mano kaltė. Buvau kvailys, 
kad pamaniau, jog galėsime kirsti šitą ledyną su arkliais. Turėjome eiti il- 
guoju keliu aplink, tik bijau, kad jau per vėlu tai daryti. 

Aila matė ašaras Jondalaro akyse. Nedažnai matė jį verkiantį. Nors ne- 
buvo neįprasta, kad kitų vyrai verktų, Jondalaras iš prigimties slėpė tokius 
jausmus. Tam tikra prasme jis dėl to tik stipriau mylėjo Ailą. Jis kone vi- 
siškai atidavė jai save, atsidavė tik jai, ir ji už tai jį mylėjo, tačiau negalėjo 
atsisakyti Yhaha. Kumelė buvo jos draugė. Vienintelė bičiulė slėnyje, kol 
nepasirodė Jondalaras. 

- Privalome rasti išeitį, Jondalarai! - sriūbavo ji. 

- Kokią? - dar niekada jis nesijautė toks bejėgis, toks visiškai sužlug- 
dytas negebėjimo rasti kokį sprendimą. | 

- Ką gi, kol kas, - tarė Aila šluostydamasi akis. Prie veido šalo ašaros, 
pagydysiu jų žaizdas. Bent jau šitiek galiu padaryti, — ji atsinešė ūdros 

kailio vaistų krepšelį. - Reikia užkurti laužą, pakankamai karštą, kad už- 
virtų vanduo, o ne tik ledui tirpinti. 

Aila nuo rudų degiųjų akmenų nuėmė mamuto odą ir patiesė ją ant 
ledo. Ant pakloto buvo nudegimų žymių, tačiau kietos odos jie nepažeidė. 
Ji kitoje vietoje, arčiau odos vidurio, iš upės akmenų sudėjo pagrindą lau- 
žui kurti. Bent jau nereikės nerimauti, ar pakaks kuro. Ramiai galės viską 
palikti. 

Ji nekalbėjo, negalėjo ištarti nė žodžio. Ir Jondalaras neturėjo, ką pa- 
sakyti. Jis negalėjo patikėti tuo, kas įvyko. Šitiek svarstė, šitiek planavo ir 
ruošėsi kelionei per ledyną, ir viskas tik tam, kad sustabdytų nenumatyta 
kliūtis. Aila stebeilijo į nedidelį lauželį. Vilkas prišliaužė prie jos ir suinkš- 
tė. Ne iš skausmo, žvėris suprato, kad kažkas negerai. Aila vėl apžiūrėjo jo 
letenas. Jos nebuvo taip jau baisiai sužalotos. Vilkas geriau matė, kur stato 
kojas, o sustojus pailsėti rūpestingai iš letenų išsilaižydavo sniegą ir ledą. 
Moteris negalėjo nė pagalvoti, kad tektų prarasti ir jį. 

Kurį laiką ji nesąmoningai galvojo apie Durką. Nors jis visada prisi- 
minimuose buvo greta, kaip nežymus skausmas, kuris niekada nenuslops, 
Aila pradėjo apie jį galvoti. Ar jis jau pradėjo medžioti su gentimi? Ar 
išmoko naudotis svaidykle? Uba bus jam gera motina, ji juo pasirūpins, 
gamins jam maistą, aprengs šiltais žieminiais drabužiais... 

Aila sudrebėjo galvodama apie šaltį, tada prisiminė pirmuosius Izos jai 
pasiūtus žieminius drabužėlius. Ji labai mėgo triušio kailio kepurę kailiu- 
ku į vidų. Žieminis apavas taip pat buvo nešiojamas kailiu į vidų. Ji prisi- 
minė save trypčiojančią su nauja pora batukų, paskui pagalvojo apie tai, 
kaip siuvamas paprastas apavas. Tai būdavo paprasčiausios odos skiautės, 
surauktos ir surištos ties čiurna. Po kiek laiko apavas įgydavo pėdos formą, 
nors iš pradžių būdavo tikrai gremėzdiškas. Vis dėlto tai buvo naujo apavo 
smagumo dalis. 

Aila vis stebeilijo į ugnį, matė, kaip pradeda virti vanduo. Kažkas kir- 
bėjo jai galvoje. Ji buvo tikra, jog kažkas svarbaus. Kažkas apie... 

Staiga ji įtraukė oro. | 

- Jondalarai! Jondalarai! 

Ji atrodė susijaudinusi. 

— Kas atsitiko, Aila? 

— Nieko neatsitiko, viskas gerai, - suriko ji. - Tiesiog šį tą prisimi- 

Jondalarui dingojosi, jog Aila elgiasi keistai. 

— Nesuprantu, - pasakė jis. Dar pagalvojo, ar tik mintis netekti dviejų 
arklių nėra jai per sunki. O Aila ėmė tampyti sunkią mamuto odą, karštos 
anglys iš laužo pažiro į visas puses. 

— Duok man peilį, Jondalarai. Savo aštriausią peilį. 

- Peilį? - nusistebėjo jis. 

— Taip, peilį, - tarė Aila. 

— Ką ketini daryti? 

- Ketinu pasiūti arkliams batus, taip pat ir Vilkui. Iš širo mamuto kai- 
lio! 

— Kaip tu pasiūsi arkliams batus? 

— Iš mamuto odos išpjausiu apskritimus, tada pakraščiuose išpjausiu 
skylutes, perversiu odos juosteles ir užrišiu arkliams ties čiurnomis. Jei ma- 
mutų oda apsaugo mūsų kojas, kad nesusipjaustytume į ledą, apsaugos ir 
jų, - paaiškino Aila. 

Jondalaras akimirką galvojo, bandė įsivaizduoti tai, ką ji ką tik pasakė, 
paskui nusišypsojo. 

- Aila! Man regis, pavyks. Didžioji Motina, mums pasiseks! Nuostabi 
mintis! Kas paskatino tave apie tai pagalvoti? 

- Šitaip man apavą siuvo Iza. Toks ir visų genties žmonių apavas. Taip 
pat ir rankų apdangalai. Bandau prisiminti, ar tokius avėjo Gubanas su 
Jorga. Sunku pasakyti, nes panešioti jie įgauna pėdos formą. 

— Ar odos pakaks? 

— Turėtų pakakti. Kol laužas dega, baigsiu ruošti vaistus įpjovimams 
gydyti, ir galbūt mums išvirsiu karštos arbatos. Nieko karšto negėrėme 
jau porą dienų ir tikriausiai negersime, kol nenusileisime nuo šito ledo. 
Turėtume tausoti kurą, bet manau, kad puodelis karštos arbatos būtent 
šiuo metu itin pagelbės. 

— Manai teisingai! — vėl šypsodamasis ir gerai pasijutęs pritarė Jonda- 
laras. 

Aila labai atidžiai apžiūrėjo visas abiejų arklių kanopas, pašalino šiurkš-- 
čias vietas, uždėjo vaistų, tada užrišo jiems mamuto odos batus. Iš pradžių 
jie bandė nusikratyti keistų kojų apdangalų, tačiau virvelės buvo užrištos 
stipriai, ir arkliai greitai prie jų priprato. Paėmusi dar keturias odos skiautes 


Aila padarė apavą ir Vilkui. Žvėris letenas purtė ir kandžiojo, mėgindamas 

nusikratyti nežinomo trukdžio, tačiau netrukus liovėsi kovojęs. Jo didžiu- 
lės vilkiškos letenos buvo kur kas mažiau sužalotos. 

Kitą rytą arkliams žmonės sukrovė truputį lengvesnę naštą: jau sude- 
gino dalį rudųjų anglių, o sunki mamuto oda atsidūrė ant kojų. Sustojus 
pailsėti Aila dalį krovinio nukrovė, taip pat truputį daugiau nešulių apsiė- 
mė nešti pati. Vis dėlto ji negalėjo panešti tiek, kiek gabeno kresni arkliai. 
Nepaisant kelionės, arklių kanopų būklė iki vakaro labai pagerėjo. Vilkas 
atrodė visiškai normaliai, dėl ko ir Ailai, ir Jondalarui smarkiai palengvėjo. 
Batai teikė ir netikėtą naudą: jie veikė kaip savotiški sniego batai - dideli, 
sunkūs gyvūnai į gilų sniegą grimzdo mažiau. 

Kiekviena kelionės diena tik su menkais pasikeitimais priminė prač- 
jusią. Geriausias laikas keliauti buvo rytas; popietė atnešdavo įvairaus in- 
tensyvumo vėją ir sniegą. Kartais po pūgos keliautojai dar kiek paėjėdavo, 
kartais ir per naktį turėdavo pasilikti ten, kur sustojo, buvo ir taip, kad 
palapinėje tūnoti teko net dvi dienas, tačiau nė viena pūga nebuvo tokia 
stipri kaip pirmoji. 

Ledyno paviršius visai nebuvo toks plokščias ir glotnus, koks pasirodė 
tą pirmąją dieną, kai žvilgėjo saulėje. Žmonėms teko kepurnėtis per gilias 
minkšto, biraus sniego pusnis, suneštas sniego audrų. Kitais kartais, kai 
vėjai nupūsdavo paviršių, jie traiškė aštrius ledo spyglius arba slysdavo į 
seklius griovius, jų pėdos pakliūdavo į siauras ertmes, kulkšnys krypdavo 
ant nelygaus paviršiaus. Trumpos pūgos kildavo be įspėjimo, nuožmūs vė- 
jai kone niekuomet neščiuvo. Keliautojai nuolat nerimavo dėl neregimų 
įtrūkių, uždengtų netvirtais ledo liepteliais ar svyrančiomis sniego karū- 
nomis. 

Tekdavo apeiti atsivėrusius plyšius, ypač artėliau ledyno vidurio, kur 
sausame ore buvo tiek mažai drėgmės, kad snigdavo retai, tad plyšiai likda- 
vo atviri. Šaltis, gilus, geliantis, kaulus stingdantis šaltis, niekaip neslūgo. 
Iš burnos išsiveržę garai užšaldavo ant gobtuvų kailių, iš puodelio išsipylęs 
vandens lašas sušaldavo dar nenukritęs ant žemės. Žmonių veidai, atviri 
žvarbiems vėjams ir ryškiai saulei, skeldėjo, oda luposi ir tamsėjo. Nuolat 
grėsė nušalti odą. 

Pradėjo jaustis nuovargis. Keliautojų reakcija pradėjo silpnėti, taip pat 
menko ir nuovoka. Nuožmiai popietės audrai užsitęsus į naktį, ryte Jon- 


dalaras nekantraudavo leistis į kelią. Jie sugaišo kur kas ilgiau nei jis plana- 

vo. Geliančiame šaltyje ilgiau tirpdavo ledas, ir degiųjų akmenų atsargos 
seko. 

Aila ėmė raustis kuprinėje, paskui graibytis po miegmaišį. „Neprisime- 
nu, kiek dienų jau esame ant to ledo, tačiau man to jau per daug, - galvojo 
ji kažko ieškodama. 

— Paskubėk, Aila! Ko taip gaišti? - kirto Jondalaras. 

— Nerandu akių apsaugos, - atsakė ji. 

— Sakiau, nepamesk. Gal nori apakti? - pratrūko Jondalaras. 

— Ne, nenoriu apakti. Kodėl, tavo manymu, jų ieškau? - atirto Aila. 
Jondalaras pastvėrė jos miego kailį ir smarkiai papurtė. Mediniai diskeliai 
nukrito ant žemės. 

— Kitą kartą prisimink, kur pasidedi, — tarė jis. - Judinkimės. 

Jie greitai susikrovė mantą, tačiau Aila buvo paniurusi ir atsisakė kalbė- 
tis su Jondalaru. Jis priėjo, kaip paprastai, dar kartą patikrinti jos krovinio. 
Aila griebė Yhaha virvę ir nuėjo pirma, nuvedė arklį, Jondalarui nespėjus 
patikrinti jos kuprinės. 

— Nemanai, kad aš pati moku susikrauti daiktus? Sakei, judinamės. 
Kam švaistai laiką? — metė ji per petį. 

„Tik bandžiau būti rūpestingas, - piktai galvojo Jondalaras eidamas 
iš paskos. -— Ji net kelio nežino. Reikia palaukti, tegu paklaidžioja ratais. 
Tada grįš ir paprašys, kad aš vesčiau. 

Aila buvo sušalusi ir pavargusi nuo sunkaus žygio. Ji nėrė pirmyn nesi- 
rūpindama aplinka. „Jei jis taip nori skubėti, tada ir skubėkim, - galvojo 
ji. - Jei nusigausime iki galo, tikiuosi gyvenime daugiau neregėti ledo“ 

Vilkas nervingai bėgiojo tarp Ailos ir Jondalaro. Jam nepatiko staigus 
jų pasikeitimas vietomis. Anksčiau ilgšis visada droždavo priekyje. Vilkas 
užbėgo iš priekio moteriai, kuri drožė aklai, abejinga viskam, išskyrus ap- 
gailėriną šaltį ir savo įžeistus jausmus. Staiga jis sustojo tiesiai priešais ją, 
užstodamas kelią. 

Kumele vedina Aila jį apėjo. Jis vėl apibėgo ir vėl sustojo priešais. Ji 
vėl nekreipė dėmesio. Žvėris bakstelėjo snukiu jai į koją, Aila nustūmė jį 
į šoną. Jis truputį pabėgėjo pirmyn, tada atsitūpė, ėmė inkšti prašydamas 
jos dėmesio. Ji praėjo pro šalį. Jis atbėgo atgal prie Jondalaro, inkšdamas 
pašoko, tada vis taip pat nerimaudamas kelis žingsnius šoko link Ailos, 


tada dar kartą nubėgo prie vyro. 

— Ar kas negerai, Vilke? - pasiteiravo Jondalaras matydamas gyvūno 
susijaudinimą. 

Staiga jis išgirdo bauginantį prislopintą triokštelėjimą ir pakėlęs galvą 
priekyje pamatė pažyrant lengvo sniego fontanus. 

— Ne! O, ne! - sielvarto apimtas suriko Jondalaras ir nubėgo į priekį. 
Kai sniegas nusėdo, ant žiojinčio plyšio krašto stovėjo vienišas gyvūnas. 
Vilkas pakėlė snukį ir pratisai, liūdnai užkaukė. 

Jondalaras kniūbsčias puolė ant ledo prie plyšio krašto ir pažvelgė že- 
myn. 

— Aila! - suriko jis nevilties kupinu balsu. — Aila! 

Pilve jam susisuko kietas gniutulas. Žinojo, kad rėkti beviltiška. Ji nie- 
kada jo neišgirs. Ji nebegyva guli gilaus plyšio dugne. 

— Jondalarai? 

Jis išgirdo silpną, išgąstingą balselį, sklindantį iš kažkur toli. 

— Aila? - Jondalaras pajuto užplūstant viltį ir pažvelgė žemyn. Toli 
apačioje, ant siaurutės ledo atbrailos, prikibusios prie gilaus griovio sienos, 
stovėjo persigandusi moteris. - Aila, nejudėk! - paliepė jis. Stovėk visiškai 
ramiai. Ta atbraila irgi gali nulūžti. 

„Ji gyva, - džiaugėsi jis. - Negaliu patikėti. Tai stebuklas. Tik kaip 
man ją iš ten ištraukti?“ 

Aila atsišliejo į ledo bedugnės sieną, iš paskutiniųjų laikėsi įsikibusi į 
plyšį ir kažkokį atsikišusį ledo gabalėlį. Moteris tiesiog sustingo iš baimės. 
Iki šio kritimo ji iki kelių plumpino per sniegą, buvo pasiklydusi savo min- 
tyse. Ji buvo pavargusi; baisiausiai pavargusi nuo viso šito: nuo šalčio, nuo 
plūkimosi per gilų sniegą, ledyno. Žygis per ledą išsunkė jos energiją, ji. 
buvo baisiausiai išsekusi. Nors moteris nepasidavė, vienintelis jos troški- 
mas buvo pasiekti šito didžiulio ledyno pabaigą. 

Staiga iš niūrių minčių ją ištraukė gąsdinantis, garsus trekštelėjimas. 
Kai kietas ledas po kojomis sujudėjo, moteris staiga prisiminė prieš daugelį 
metų įvykusį žemės drebėjimą. Ji pajuto pykinimą ir instinktyviai ieško- 
jo, ko įsikibti. Deja, sniego ir ledo sūkuryje nieko nebuvo. Ji pajuto, kaip 
krinta, kone duso tarp griuvėsių sniego tilto, kuris ką tik sutrupėjo po jos 
kojomis, ir neturėjo nė supratimo, kaip atsidūrė ant šitos siauros atbrailos. 

Aila pakėlė akis bijodama krustelėti, baiminosi, kad nuo menkiausio 
svorio pokyčio jos nepatikima atrama atitrūks. Viršuje dangus atrodė be- 


veik juodas, jai pasidingojo, kad regi blyškiai mirguliuojančias žvaigždes. 

Kartais moterį pasiekdavo nuo krašto krintanti kokia atitrūkusi ledo ske- 
veldra ar sniego sauja. 

Atbraila, ant kurios stovėjo Aila, buvo siaura iškyša kito paviršiaus, se- 
niai palaidoto po šviežiu sniegu. Jis rėmėsi į didelį dantytą riedulį, kuris 
buvo atplėštas nuo kietos uolos ledui lėtai pildant slėnį ir slenkant uo- 
los papėde. Didingai srūvanti ledo upė iš kietos uolos išplėšė daug dul- 
kių, smėlio, žvirgždo ir riedulių, kuriuos lėtai nešė link greitesnės srovės 
centre. Šios morenos, judėdamos kartu su srove, ant paviršiaus suformavo 
ilgas nuolaužų juostas. Kai temperatūra pagaliau pakils tiek, kad masyvų 
ledynas ištirptų, įvairiausios moreninės kilmės akmenų kalvos ir sankau- 
pos liks kaip jo slinkimo įrodymas. 

Aila laukė bijodama net krustelėti ir stengėsi stovėti labai tyliai, tad 
girdėjo prislopintus murmesius ir tylų grumėjimą giliame ledo tarpeklyje. 
Iš pradžių ji pamanė, kad juos įsivaizduoja. Vis dėlto ledo masė nebuvo 
tokia tvirta, kaip atrodo sprendžiant pagal kietą jos paviršių: ji nuolat 
persitvarkydavo, plėtėsi, keitėsi, slinko. Pokštelėjimas kaip sprogimas kur 
nors toli, paviršiuje ar giliai ledyno gelmėje atsiveriant naujam plyšiui, per 
keistos struktūros masyvą siuntė virpesius. Didelis ledo kalnas buvo visas 
išvagotas urvų: praėjimų, kurie staiga užakdavo, ilgų galerijų, kurios su- 
kiojosi ir vingiavo, leidosi žemyn arba kilo į viršų. Įdubos ir urvai netikėtai 
atsiverdavo ir staiga aklinai užsidarydavo. 

Aila pradėjo dairytis. Stačios ledo sienos žaižaravo švytinčia, neįtikėti- 
nai sodria mėlyna, su giliu žaliu atspalviu spalva. Staiga sukrėsta ji prisimi- 
nė jau mačiusi tą spalvą - Jondalaro akys buvo tokios pat ryškiai, stulbi- 
namai mėlynos! Ji troško dar kartą jas pamatyti. Milžiniško ledo kristalo 
sienelės buvo sueižėjusios, atrodė, lyg kas paslaptingai šmėsčiotų. Ailai 
dingojosi, kad staiga pasukusi galvą spėtų išvysti kažkokią efemerišką bū- 
tybę, pranykstančią veidrodinėse sienose. 

Tai buvo iliuzija, magiškas ledo briaunų ir šviesos triukas. Kristalinis le- 
das praleido iš liepsnojančio šviesulio danguje krintančią raudonąją regimo- 
sios šviesos dalį ir atspindėjo gilią mėlynai žalią spalvą, o neįtikėtiną atspalvį 
įgavusių paviršių briaunos ir sienelės žaidė šviesos lūžiais ir atspindžiais. 

Pajutusi krintant sniegą Aila galvą pakėlė į viršų. Ji pamatė Jondalarą, 
išsitiesusį per plyšio kraštą, tada link jos kaip gyvatė pradėjo vingiuoti ilga 


virvė. 

— Apsirišk virve juosmenį, Aila, - šūktelėjo jis. - Ir patikrink, ar gerai 
užsirišai. Kai pasiruoši, pasakyk. 

„Vėl tą patį darau, - sugavo save Jondalaras. - Kodėl vis tikrinu, kas 
jos padaryta, kai žinau, kad ji puikiausiai sugeba viskuo pasirūpinti pati? 
Kodėl liepiu jai daryti tai, kas yra savaime suprantama? Ji žino, kad virvė 
turi būti užrišta tvirtai. Juk todėl ji supyko ir nudrožė pirmyn, ir štai kur 
atsidūrė... tačiau turėjo susivokti: 

— Aš pasiruošusi, Jondalarai, - šūktelėjo Aila apsivyniojusi virvę ir už- 
rišusi ne vienu mazgu. — Šitie mazgai neišslys. 

— Gerai. Dabar įsikibk į virvę. Mes tave ištrauksime, - pasakė jis. 

Aila pajuto, kaip virvė įsitempia, o tada kilsteli ją nuo atbrailos. Kojoms 
tabaluojant ore ji lėtai kilo link įtrūkio krašto. Ji matė Jondalaro veidą ir 
jo sunerimusias mėlynas akis. Moteris griebė ištiestą ranką, ir vyras padėjo 
jai persiropšti per kraštelį. Atsidūrusią ant paviršiaus mylimąją Jondalaras 
suspaudė savo glėbyje. Ji taip pat tvirtai į jį įsikibo. 

— Neabejojau, kad pražuvai, - tarė jis ją spausdamas ir bučiuodamas. — 
Atsiprašau, kad rėkiau ant tavęs, Aila. Žinau, kad sugebi susikrauti savo 
daiktus. Aš tiesiog pernelyg nerimauju. 

— Tai aš kalta. Taip nerūpestingai elgiausi su akių apsauga ir neturėjau 
šitaip lėkti priekyje. Aš vis dar nepažįstu ledo. 

— Aš tau leidau taip elgtis, o turėjau žinoti geriau. 

— Aš turėjau žinoti geriau, - tuo pat metu atsakė Aila. Jiedu nusišypso- 
jo vienas kitam atsitiktinai sutapus žodžiams. 

Aila pajuto truktelint už juosmens ir pamatė, kad kitas virvės galas pri- 
rištas prie bėrojo eržilo. Tai Lenktynininkas ištraukė ją iš plyšio. Ji knebi- 
nėjosi stengdamasi atsirišti mazgus palei juosmenį, o Jondalaras prilaikė 
kresną arkliuką. Galiausiai teko pasinaudoti peiliu: ji užrišo galybę mazgų 
ir tvirtai juos užveržė, o keliant jie dar stipriau užsiveržė, kad tapo nebej- 


manoma jų atrišti. 


Apėję įtrūkį, kuris per plauką netapo pražūtingas, jie toliau ledu traukė 
į pietvakarius. Sparčiai senkant degiųjų akmenų atsargoms žmonės pradė- 
jo nerimauti. 


- 

— Kiek dar liko iki kitos pusės, Jondalarai? - paklausė Aila ryte, ištirpi- 
nusi vandens. - Nebedaug degiųjų akmenų beliko. 

- Žinau. Tikėjausi, kad tokiu metu jau būsime ledyną perėję. Dėl pūgų 
per ilgai gaištame ir vis labiau nerimauju, kad mums tebesant ant ledo oras 
pasikeis. Tai įvyksta taip greitai, - kalbėjo Jondalaras ir tuo pat metu ati- 
džiai stebėjo dangų. - Bijau, kad fenas netruks papūsti. 

— Kodėl? 

— Vis galvoju apie tą kvailą ginčą, po kurio tu įkritai į įtrūkį. Prisimeni, 
kaip visi mus įspėjo dėl blogio dvasių, kurios skrieja priekyje ledo tirpin- 
tojo feno? 

— Taip! - prisiminė Aila. - Solandija ir Verdegija sakė, kad dėl jų jau- 
tiesi suirzęs, o aš vis dar jaučiuosi labai suirzusi. Taip pavargau, tiesiog blo- 
ga nuo to ledo, turiu versti save toliau eiti. Ar gali būti, jog tai kaltos jos? 

— Aš irgi apie tai galvoju, Aila. Jei tai tiesa, turime paskubėti. Jei fenas 
papūs, kol esame ant ledyno, visi sukrisime į plyšius, - pasakė Jondalaras. 

Jie stengėsi rūpestingiau naudoti degiuosius rudus akmenis, vandenį 
gėrė vos aptirpusį. Aila su Jondalaru pradėjo neštis pilnus sniego vanden- 
maišius po skrandomis, kad nuo kūno šilumos ištirptų pakankamai van- 
dens jiems ir Vilkui atsigerti. Vis dėlto šių pastangų nepakako - vien savo 
šiluma jie negalėjo ištirpinti tiek sniego, kad vandens pakaktų visiems. Su- 
naudojus paskutinį degųjį akmenį, vandens arkliams nebeliko. Jau baigėsi 
ir pašaras, tačiau vanduo buvo svarbiau. Aila pastebėjo, kad arkliai kramto 
ledą, tačiau dėl to nerimavo. Dėl dehidratacijos ir dar kramtant ledą ant 
stingdančiai šalto ledyno galima taip atšalti, kad organizmui nepavyks pa- 
laikyti gyvybei būtinos kūno temperatūros. 

Keliautojai pasistatė palapinę, ir abu arkliai atėjo prašyti vandens. Aila 
tegalėjo jiems duoti kelis gurkšnius iš vandenmaišio ir atlaužti ledo. Tą- 
dien nebuvo popietinės audros ir jie vis ėjo, kol tapo beveik per tamsu ką 
nors įžvelgti. Jie įveikė nemažą atstumą ir turėjo būti tuo patenkinti, ta- 
čiau jautėsi keistai nemaloniai. Tą naktį Aila vargiai galėjo užmigti. Ji ban- 
dė nusikratyti keistų pojūčių, tvirtino sau, jog visa tėra nerimas dėl arklių. 

Jondalaras irgi ilgai gulėjo nemiegodamas. Jis manė, kad horizontas 
artėja, tačiau bijojo, kad tai tik troškimo atspindys, ir nenorėjo garsiai iš- 


sakyti savo minčių. Galiausiai užsnūdęs jis pakirdo vidury nakties ir rado 

Ailą taip pat nemiegančią. Jie atsikėlė sulig pirmu vos pastebimu juodo 
dangaus pamelsvėjimu ir iškeliavo dar žvaigždėms tebespingsint. 

Įpusėjus rytui pasikeitė vėjas. Jondalaras buvo tikras, kad pasitvirtino 
baisiausi jo nuogąstavimai, Vėjas nebuvo šiltas, tik ne toks šaltas, tačiau jis 
pūtė iš pietų. 

— Greičiau, Aila! Turime paskubėti, - kone bėgte pasileido jis. Moteris 
linktelėjo ir stengėsi neatsilikti. 

Vidudienį dangus buvo giedras, ir į žmonių veidus padvelkė gaivus bri- 
zas, šiltas, kone glamonėjantis vėjas. Jis sustiprėjo tiek, kad lėtino keliau- 
tojų tempą, jiems teko eiti pasilenkusiems. O cie šilti gūsiai buvo mirtinos 
glamonės šaltam ledo paviršiui. Sauso sniego pusnys sudrėko ir susmego, 
paskui virto tiže. Mažose paviršiaus įdubose pradėjo telktis nedidelės ba- 
lutės. Jos vis gilėjo ir įgavo gyvą mėlyną atspalvį, kuris, atrodė, sklinda iš 
paties ledo vidurio. Vyras ir moteris neturėjo nei laiko, nei nuotaikos ver- 
tinti tokį grožį. Arkliai lengvai numalšino troškulį, tačiau dabar keliauto- 
jus tai menkai teguodė. 

Pakilo minkšta migla, ji liko tvyroti ledo paviršiuje; energingas šiltas 
pietų vėjas ją nešė nespėjusią pakilti aukščiau. Jondalaras ilga ietimi tikri- 
no kelią priekyje, ėjo labai greitai. Aila stengėsi neatsilikti. Ji troško už- 
šokti ant Yhaha nugaros ir leistis kumelės išnešamai iš to pavojingo ploto, 
tačiau lede vėrėsi vis daugiau plyšių. Jondalaras jau beveik neabejojo, kad 
horizontas arti, tačiau žemai tvyrantis rūkas juos klaidino. 

Ledo paviršiumi paplūdo maži upeliukai, jie telkėsi į klanus. Eiti darėsi 
pavojinga. Keliautojai brido per vandenį jausdami, kaip smelkia stingdan- 
tis šaltis, paskui apavas permirko kiaurai. Staiga vos per kelias pėdas prie- 
šais juos prasmego didžiausias iš pažiūros kieto ledo luitas it liko žiojinti 
praraja. Vilkas amtelėjęs suinkštė, arkliai baimingai žvengdami pasibaidė. 
Jondalaras apsisuko ir nuėjo plyšio pakraščiu ieškodamas aplinkkelio. 

— Jondalarai, nebegaliu toliau eiti. Pervargau. Turiu sustoti, - sukūk- 
čiojo Aila ir pradėjo verkti. - Mes niekada nepereisime to ledyno. 

Vyras sustojo, paėjėjo atgal ir ėmė ją guosti. 

— Jau beveik atėjome, Aila. Pažiūrėk. Macyti, kaip arti kraštas. 

— Bet mes vos neįkritome į plyšį. Tos balos - tai gilios, mėlynos skylės 
su vidun garmančiais upeliais. 


— Nori čia pasilikti? — paklausė vyras. 


1088 


KELIONĖ PER LYGUMAS 


Aila giliai įkvėpė. 

— Ne, žinoma, nenoriu, - patikino moteris. - Nė nežinau, kodėl pra- 
virkau. Jei čia pasiliksime, tikrai žūsime. 

Jondalaras rado, kaip apeiti didžiulę įgriuvą, tačiau pietų vėjas stipru- 

- mu nenusileido šiauriui, ir žmonės juto, kaip kyla temperatūra. Upeliukai 
virto ledą raižančiais upokšniais, kurie peraugo į tikras upes. Teko apeiti 
dar du didelius plyšius, jau matėsi ledo pakraštys ir paskutinius metrus 
žmonės kone nubėgo. Tada sustojo ir pažvelgė žemyn. Jie pasiekė kitą le- 
dyno kraštą. 

Vos žemiau tiesiai iš ledo sruvo pieniško drumsto vandens - ledynų 
pieno - krioklys. Tolumoje, žemiau sniego linijos, buvo matyti plona švie- 
siai žalia danga. 

— Ar nori čia stabtelti ir truputį pailsėti? — pasiteiravo Jondalaras, ta- 
čiau atrodė sunerimęs. 

— Tenoriu dingti nuo šito ledo. Galėsime pailsėti, kai atsidursime toje 
pievoje, - atsakė Aila. 

- Ji toliau nei atrodo. Čia ne tokia vieta, kur gali paskubėti ar būti ne- 
rūpestingas. Vėl susirišime virve. Manau, tu turi eiti pirma. Jei paslysi, aš 
tave išlaikysiu. Kelią žemyn rinkis atsargiai. Arklius vesime? 

— Ne, nemanau, kad derėtų. Tikriausiai reikėtų nuimti jų apynasrius, 
visus krepšius ir baslius, ir leisti jiems patiems susirasti kelią žemyn, - tarė 
Aila. 

— Tikriausiai tu teisi, tačiau tada krepšius teks čia palikti, nebent... 

Aila matė, kur jis žiūri. 

— Sudėkime viską į valtį ir paleiskime ją slysti! — garsiai ištarė ji. 

— Išskyrus nedidelę kuprinę su būtiniausiai daiktais, kurią pasiimsime 
patys, - šypsodamasis pritarė jis. 

- Jei viską gerai pririšime ir stebėsime, kur link ji leidžiasi, turėtume ją 
surasti. 

— Ojei sulūš? 

— Kas gali sulūžti? | 

— Rėmas gali suskilinėti, - atsakė Jondalaras. — Bet, jei jis ir neišlaikys, 
oda tikriausiai viską išsaugos. 


— O kas bus viduje, liks nepažeista, tiesa? 

— Turėtų taip būti, - nusišypsojo Jondalaras. - Man regis, sumanymas 
geras. 

Kai apskritasis laivelis buvo prikrautas daiktų, Jondalaras paėmė nedi- 
delę kuprinę su būtiniausiais daiktais, o Aila vedėsi Yhaha. Bijodami nu- 
slysti jie ėjo palei ledo kraštą dairydamiesi leistis žemyn tinkamos vietos. 
Tarsi atlygį už gaišarį ir pavojus, kuriuos patyrė ledyne, jie netrukus rado 
nuožulnų morenos šlaitą, nusėtą žvyru, kuriuo, atrodė, įmanoma nusileis- 
ti, tereiks įveikti menką statesnę slidaus ledo atkarpą. Žmonės valtį nu- 
tempė prie šlaito. Aila atrišo valkčius, paskui nuo arklių nuėmė apynasrius 
ir pavadžius, bet mamuto odos batus paliko. Aila patikrino, ar jie tvirtai 
aprišti. Gyvūnų apavas jau buvo prisitaikęs prie arklių kanopų formos ir 
dabar puikiai jiems tiko. Tada žmonės arklius nusivedė prie morenos vir- 
šaus. 

Yhaha sužvengė. Aila raminamai kreipėsi į ją vardu, taip primenančiu 
žvengimą, — prie jo kumelė buvo labiausiai įpratusi, šnekino ženklų, garsų 
ir pačios susigalvotų žodžių kalba. 

— Yhaha, tau pačiai reikės nulipti, - kalbėjo moteris. - Niekas kitas 
neras tau geresnio kelio šiame lede nei tu pati. 

Jondalaras maldė jaunąjį eržilą. Nusileidimas bus pavojingas, bet kas 
gali nutikti, tačiau jie bent jau pervedė arklius į kitą ledyno pusę. Žemyn 
gyvuliams teks nulipti patiems. Vilkas nervingai lakstė pirmyn ir atgal pa- 
lei ledo kraštą, lygiai taip pat kaip prieš šokdamas į upę. 

Ailai paraginus Yhaha pirmoji perlipo ledo kraštą atsargiai rinkdamasi 
kelią. Lenktynininkas lipo jai ant kulnų ir netrukus ją pralenkė. Užlipę 
ant slidžios vietos jie suklupo ir ėmė slysti, bet vėliau energingai pasileido 
žemyn. Reikėjo tikėtis, kad jie sveiki ir gyvi Ailos su Jondalaru lauks kalno 
apačioje. 

Vilkas inkštė, bėgiojo pabrukęs uodegą, aiškiai rodė baimę, kurią juto 
stebėdamas besileidžiančius arklius. 

— Nustumkime laivelį ir pradėkime leistis patys. Žemyn kelias ilgas, 
lengva nebus, - tarė Jondalaras. 

Srumiant laivelį arčiau stataus ledo krašto, Vilkas staiga į jį įšoko. 

— Jis tikriausiai mano, kad ruošiamės kirsti upę, - tarė Aila. - Norė- 
čiau, kad galėtume nuplaukti žemyn ledu. 


Abu dirstelėjo vienas į kitą. 

— Ką manai? — pasiteiravo Jondalaras. 

— Kodėl ne? Sakei, kad laivelis turėtų atlaikyti. 

— O mes? 

- Išsiaiškinkim! 

Jie truputį pertvarkė daiktus, kad atsirastų daugiau vietos, paskui įsi- 
ropštė į dubens formos valtį kartu su Vilku. Jondalaras pasiuntė viltingas 
mintis Motinai ir, paėmęs baslį, atsistūmė nuo krašto. 

— Laikykis! - šūktelėjo Jondalaras, kai jie persisvėrė per kraštą. 

Laivelis sparčiai greitėjo, tačiau iš pradžių lėkė tiesiai pirmyn. Paskui 
jis atsitrenkė į grumstą, šoktelėjo, kryptelėjo ir pasisuko, ėmė slysti į šoną, 
lėkė lengvu nuolydžiu ir staiga atsidūrė ore. Žmonės ėmė rėkti, sėdėjo įsi- 
tvėrę į laivelio kraštus. Vilkas mėgino gūžtis prie dugno ir tuo pat metu 
kaišiojo nosį per valties kraštą. Kai ji krestelėjusi nusileido, visi pašoko. 

Aila su Jondalaru laikėsi iš visų jėgų; tik tiek ir galėjo padaryti. Jie visiš- 
kai nevaldė apskritojo laivelio, kuris vingiuodamas skriejo ledyno šlaitu, 
šokinėjo ir sukosi, sakytum, liuoksėjo iš džiaugsmo. Vis dėlto daug pri- 
krautas laivelis buvo pakankamai sunkus, ypač ties dugnu, tad neapsivertė. 
Nors vyras ir moteris buvo gerokai išsigandę, jie negalėjo susilaikyti nesi- 
šypsoję. Tai buvo greičiausias, labiausiai jaudinantis pasivažinėjimas. 

Jie nepagalvojo apie tai, kaip tas pasivažinėjimas baigsis. Tik laiveliui 
artėjant prie ledo kalno apačios Jondalaras prisiminė paprastai papėdėje 
esantį plyšį, ledą skiriantį nuo apačioje esančios žemės. Jis išsigando, kad, 
laiveliui sunkiai driokstelėjus ant žvyro, jie iškris ir susižeis ar net žus. Jis 
neatkreipė dėmesio į gausmą. Tiktai kai valtelė sunkiai pūkštelėjo į riau- 
mojančio drumzlino vandens krioklio vidurį, Jondalaras suvokė, kad be- 
sileisdami drėgnu, slidžiu ledu jie nuslydo link tirpsmo upės, kuri žemė- 
liau sruvo iš ledyno. Valtelė dar kartą laimingai nusileido per kitą upės 
slenkstį ir netrukus jau ramiai plūduriavo nedideliame drumsto, žalsvo 
ledyno tirpsmo vandens ežeriuke. Vilkas buvo toks laimingas, kad šoki- 
nėjo ir abiem žmonėms laižė veidus. Galiausiai jis atsitūpė, pakėlė snukį 
ir užkaukė. 

Jondalaras dirstelėjo į moterį. 

— Aila, mums pavyko! Pavyko! Mes perėjome ledyną! 


— Nejaugi? - plačiai šypsojosi ji. 

— Vis dėlto širas pokštas buvo pavojingas, - pastebėjo Jondalaras. — 
Galėjome susižeisti ar net užsimušti. 

— Gal ir pavojinga, tačiau smagu, — iš susijaudinimo tebežėrinčiomis 
akimis atsakė Aila. 

Jos entuziazmas buvo užkrečiamas ir, nepaisant visų rūpesčių, kilusių 
stengiantis ją sveiką ir gyvą pargabenti namo, vyras taip pat nusišypsojo. 

— Tu teisi. Buvo smagu, ir viskas pavyko. Nemanau, kad dar kada ban- 
dysiu kirsti ledyną. Dukart gyvenime to visiškai pakanka, tačiau džiau- 
giuosi galėdamas pasakyti, kad tai padariau, ir niekada nepamiršiu šito 
pasivažinėjimo. 

— Dabar belieka pasiekti sausumą, - tarė Aila rodydama į krantą, - o 
paskui susirasti Yhaha su Lenktynininku. 

Leidosi saulė. Tarp akinamo švytėjimo horizonte ir apgaulingų saulė- 
lydžio šešėlių buvo sunku ką nors matyti. Vakare oras vėl gerokai atšalo. 
Žmonės matė guodžiančią juodos dirvos ir kietos žemės juostą, palei eže- 
ro krantą plytinčią pramaišiui su sniego lopinėliais, tačiau nežinojo, kaip 
ten atsidurti. Irklų jie neturėjo, o baslius paliko ledyno viršuje. 

Vis dėlto, nors ežeras atrodė ramus, greitai srūvantis vanduo formavo 
slaptas sroves, kurios valtelę lėtai plukdė kranto link. Prisiartinę prie kran- 
to žmonės iššoko, paskui juos liuoktelėjo ir Vilkas, o tada jie ištempė laive- 
lį ant kranto. Vilkas nusipurtė, paskleisdamas vandens purslus, tačiau nei 
Aila, nei Jondalaras to nepastebėjo. Jie stovėjo apsikabinę, apimti meilės 
vienas kitam ir palengvėjimo pagaliau pasiekus kietą žemę. 

— Mes tai įveikėme. Mes beveik namuose, Aila. Beveik namuose, - ap- 
sikabinęs moterį kalbėjo Jondalaras. Jis jautėsi dėkingas už tai, kad turi ką 
apkabinti. | 

Sniegas aplink ežerą vėl pradėjo stingti, minkšta tižė virto ledu kie- 
ta plutele. Jie ėjo per žvirgždą susikibę rankomis, kol pasiekė lauką. Čia 
nebuvo malkų laužui, tačiau tai buvo nesvarbu. Žmonės užvalgė sauso 
kelioninio maisto, kuris palaikė jų jėgas ant ledo, gėrė vandenį iš maišų, 
pripildytų sniego. Paskui pasistatė palapinę ir pasitiesė miego kailius, ta- 
čiau prieš įsitaisydama miegoti Aila po tamsėjančias apylinkes pasidairė 
arklių. 

Ji sušvilpė Yhaha ir palaukė, ar nepasigirs kanopų dundesys, tačiau joks 


arklys nepasirodė. Pasidairiusi į danguje sūkuriuojančius debesis moteris 

ėmė galvoti, kur nuklydo arkliai, tada vėl sušvilpė. Buvo per tamsu dabar 
jų ieškoti. Teks laukti ryto. Aila įropojo į miego kailius, įsitaisė greta savo 
ilgšio ir apsikabino Vilką, kuris susirangė šalia jos. Ji užmigo labai greitai, 


vis dar galvodama apie arklius. 


Vyras žiūrėjo į susitaršiusius šviesius greta gulinčios moters plaukus, 
jos galvą, patogiai atremtą į duobutę po jo petimi, ir nusprendė dar ne- 
sikelti. Nebebuvo reikalo skubėti, tačiau nejusdamas nerimo Jondalaras 
jautėsi kažkoks sutrikęs. Jam vis reikėjo sau priminti, kad ledynas pereitas, 
kad galima pailsėti. Jei nori, gali sau kailiuose gulinėti visą dieną. 

Ledynas liko už nugaros, o Aila - saugi. Jis sudrebėjo prisiminęs, kaip 
per plauką jos neprarado, ir dar stipriau ją apkabino. Moteris pabudo, pa- 
sirėmė ant alkūnės ir pažvelgė į jį. Ji mėgo į jį žiūrėti. Blausi šviesa odinės 
palapinės viduje švelnino gyvų Jondalaro akių mėlį, o jo kakta, taip dažnai 
raukšlėta nuo rūpesčių, dabar buvo atsipalaidavusi. Ji lengvai perbraukė 
pirštu tas nerimo linijas, tada ėmė glostyti jo veidą. 

— Ar žinai, kad iki tavęs bandžiau įsivaizduoti, kaip atrodo vyras. Ne 
genties vyras, o toks kaip aš. Nepavyko. Tu gražus, Jondalarai, - pasakė ji. 

Jondalaras nusijuokė. 

— Aila, moterys yra gražios, ne vyrai. 

— O kokie tada vyrai? 

— Na, stiprūs arba drąsūs. 

— Tuesi ir stiprus, ir drąsus, tačiau tai ne tas pats kas gražus. Kaip pava- 
dintum vyrą, kuris yra gražus? 

— Gal dailus? - jis jautėsi truputį sutrikęs. Pernelyg dažnai buvo vadi- 
namas „dailiu“. 

- Dailus. Dailus, - pakartojo sau Aila. - Man labiau patinka gražus. 
„Gražus aš suprantu. 

Jondalaras vėl nusijuokė sodriu, stulbinamai gyvu juoku. Nevaržoma 
šiluma buvo netikėta, ir Aila pajuto, jog spokso į jį. Jis buvo toks rimtas 
šioje kelionėje. Nors šypsodavosi, retai juokėsi balsu. 


Aila pajuto, kaip jis krūpčioja iš juoko, ir pati pradėjo kikenti. 

— Man patinka, kai tu juokiesi, Jondalarai. 

— Ir aš tave myliu, linksmuole. 

Vyras nustojo juokęsis ir apkabino moterį. Jusdamas jos šiltas, minkš- 
tas, kuplias krūtis jis siekė jas paliesti, pasilenkė pabučiuoti mylimosios. Ji 
įslydo liežuviu į jo burną ir pajuto, kaip siaubingai jo išsiilgo. Jau praėjo 
šiek tiek laiko, suvokė ji. Ant ledyno abu buvo tokie sunerimę ir išsekę, kad 
dalytis malonumais neturėjo nuotaikos, buvo per daug įsitempę. 

Jis pajuto jos nekantrų troškimą ir savo staigų geismą. Bebučiuodamas 
paguldė moterį, paskui, nutraukęs kailius, iki pat krūtų išbučiavo jos ka- 
klą. Tada apžiojo kietą spenelį ir pradėjo jį čiulpti. 

Ji suaimanavo. Stiprus neįtikėtino malonumo drebulys nuvilnijo per 
kūną taip stipriai, kad teko gaudyti kvapą. Ją apstulbino jos pačios reak- 
cija. Jondalaras ją vos palietė, o ji jau jautėsi pasiruošusi jam ir net tokia 
nekantri. Juk ne taip jau ilgai jie nesidalijo malonumais. Ar ilgai? Ji ėmė 
stumtis link jo. 

Jondalaras palietė malonumų vietelę tarp jos šlaunų, apčiuopė kietą 
gumbelį ir jį patrynė. Kelis kartus surikusi ji staiga pasiekė viršūnę, buvo 
pasiruošusi ir geisminga. Jis pajuto jos staigią, drėgną šilumą ir suprato, 
kokia ji susijaudinusi. Nustūmusi kailius Aila atsivėrė artėjančiam vyrui. 

Ji traukė prie savęs vis giliau besiskverbiantį vyrą. Jis juto jos stiprų 
apkabinimą. Aila suriko iš džiaugsmo. Jai jo reikėjo, ir dėl to jis jautėsi 
nuostabiai — tai buvo daugiau nei džiaugsmas, daugiau nei malonumas. 
Jis taip pat buvo pasiruošęs. Dar vieną kartą atsitraukė, vėl įsiskverbė ir 
pajuto užliejant potvynį. Išsekęs Jondalaras susmuko ant moters. 

Aila gulėjo ramiai, užsimerkusi, jausdama jo kūno svorį. Ji jautės nuos- 
tabiai, nenorėjo nė pajudėti. Kai vyras galiausiai pažvelgė į ją, ji atsimerkė 
ir įsmeigė į jį akis. 

— Buvo nuostabu, Jondalarai, — tarė ji. Moteris atrodė tingi ir paten- 
kinta. 

— Tikrai. Tu buvai pasiruošusi, mes abu buvome vienas kitam pasiren- 
gę. O dabar šypsaisi keisčiausia šypsena. 

— Tai todėl, kad aš laiminga. 

- Ir aš laimingas, - patikino jis, dar kartą ją pabučiavo ir nusirito ant 


šono. 

Jie tyliai gulėjo, po to vėl užsnūdo. Jondalaras pabudo pirmas ir stebėjo 
miegančią mylimąją. Vėl atsiradusi keista šypsenėlė vertė jį spėlioti, ką ji 
sapnuoja. Negalėjo atsispirti jos traukai, tad švelniai ją pabučiavo ir ėmė 
glamonėti krūtis. Ji atsimerkė - akys buvo išsiplėtusios, tamsios ir vaiskios, 
kupinos gilių paslapčių. 

Jis pabučiavo jos akies voką, žaismingai pakramsnojo ausies lezgelį, pas- 
kui spenelį. Ji nusišypsojo, kai jis siekė jos kauburėlio ir apčiuopė švelnius 
plaukelius. Jis norėjo vėl dalytis malonumais. Staiga jis stipriai ją apkabino, 
niršiai išbučiavo, ėmė glostyti kūną, krūtis, klubus ir šlaunis. Jis vos galėjo 
patraukti nuo jos rankas, tarsi šitaip priartėjus prie galimos netekties būtų 
atsiradęs poreikis pasisotinti mylimąja, toks gilus kaip įtrūkis lede, kuris 
vos jos nepasiglemžė. Jam vis nepakako ją liesti, ją laikyti, ją mylėti. 

— Niekada nemaniau, kad pamilsiu, - tarė Jondalaras vėl kiek atsipalai- 
davęs ir tingiai glamonėdamas Ailą. - Kodėl reikėjo nukeliauti už Didžio- 
sios Motinos Upės galo, kad rasčiau moterį, kurią galėčiau mylėti ? 

Jis apie tai galvojo nuo tada, kai pabudo, ir suvokė, jog jie jau beveik 
namie. Gera būti šioje ledyno pusėje, tačiau jis vis dar nerimavo, galvojo 
apie saviškius ir nekantravo juos pamatyti. 

— Nes mano totemas tave man paskyrė. Urvinis liūtas tave atvedė. 

— Tai kodėl tada Motina lėmė, kad gimtume taip toli vienas nuo kito? 

Aila pakėlė galvą ir pažvelgė į vyrą. 

— Mokiausi, bet vis dar labai mažai suprantu Didžiosios Motinos Že- 
mės darbus ir ne ką daugiau išmanau saugančias genties totemų dvasias, 
tačiau žinau štai ką: tu mane suradai. 

— O paskui vos nepraradau, - staiga jį užplūdo ir sukaustė stingdan- 
ti baimė. — Aila, ką aš darysiu, jei tave prarasiu? — tarė jis prikimęs nuo 
emocijų, kurias retai rodydavo taip atvirai. Vyras persivertė, pridengė ją 
savo kūnu, įsikniaubė į jos kaklą ir apkabino taip tvirtai, kad ji vos galėjo 
kvėpuoti. - Ką aš daryčiau? 

Aila įsikibo į Jondalarą galvodama, ar yra koks būdas tapti jo dalimi. 
Ji jautėsi dėkinga už šalia esantį vyrą ir vėl jam atsivėrė pajutusi išbrinkusį 
jo vyriškumą. Su nekantra, tokia pat reiklia kaip ir jo meilė, Jondalaras 
paėmė jam pasirengusią moterį. 

Atlėgus stiprių emocijų įtampai juos apgaubė šiltas švelnumas. Kai vyras 


norėjo pasitraukti, moteris jį sulaikė, nes vis dar nenorėjo nuo jo atsiskirti. 

— Aš nenorėčiau gyventi be tavęs, Jondalarai, - tarė Aila prisiminusi 
pokalbį prieš jiems mylintis. - Dalelė manęs keliautų su tavimi į dvasių 
pasaulį, jau nebebūčiau vientisa. Mums sekasi. Pagalvok apie visus tuos 
žmones, kurie taip ir nesuranda meilės, arba tuos, kurie myli negalinčius 
jų mylėti. 

— Kaip Ranckas? 

- Taip, kaip Ranekas. Man vis dar skauda širdį, kai pagalvoju apie jį. 

Jondalaras atsisėdo. 

— Manjo gaila. Ranekas man patiko, arba būtų patikęs, — staiga Jonda- 
laras sujudo. - Šitaip niekada nepasieksime Dalanaro, - tarė jis ir pradėjo 
vynioti miego kailius. - Negaliu sulaukti, kol jį pamacysiu. 


— Pirmiausia reikia surasti arklius, - pastebėjo Aila. 


Aila atsikėlė ir išėjo iš palapinės. Rūkas tvyrojo prie pat žemės, oras 
atrodė šaltas ir drėgnas. Ji girdėjo gausmą tolumoje, tačiau paties krioklio 
pro tankų rūką matyti nebuvo. Žalsvas vanduo ilgame; siaurame telkinyje 
buvo toks drumstas, kad atrodė kone matinis. 

Ji buvo tikra, jog tokioje vietoje nesiveisia jokios žuvys, lygiai taip kaip 
pakrantėse nebuvo jokios augmenijos. Jis buvo per naujas gyvybei, per 
šviežias. Čia buvo tik vanduo ir akmenys, laikas prieš laiką, senovinė pra- 
džia prieš gyvybės pradžią. Aila sudrebėjo pajutusi akivaizdų, siaubingą 
Didžiosios Motinos Žemės vienišumą, kol ji pagimdė visas gyvas būty- 
bes. 

Moteris stabtelėjo nusišlapinti, tada, nuskubėjusi per aštrų žvirgždo 
krantą, įbrido į vandenį ir paniro į jį. Vanduo buvo šaltas kaip ledas, jame 
buvo dumblo. Ji norėjo išsimaudyti, tai buvo neįmanoma einant per ledy- 
ną. Deja, šiame ežerėlyje nepavyks to padaryti — ne dėl šalčio, tiesiog Aila 
norėjo švaraus, gėlo vandens. 

Ji patraukė atgal į palapinę apsirengti ir padėti Jondalarui sudėti daik- 
tus. Eidama ji pro miglą dairėsi į kraštovaizdį be gyvybės žymių, ten, kur 
žemėliau lyg ir buvo matyti medžių. Staiga moteris nusišypsojo. 

- Štai kur jūs! - pasakė ji ir garsiai sušvilpė. 

Jondalaras akimirksniu išėjo iš palapinės. Jis nusišypsojo taip pat pla- 
čiai kaip Aila, kai šuoliais link jų atlėkė abu arkliai. Iš paskos lėkė Vilkas, 
ir Ailai pasidingojo, kad jis atrodo patenkintas savimi. Kai jie atsikėlė, žyė- 
ries šalia nebuvo. Ailai pasidarė smalsu, ar jis kaip nors neprisidėjo prie 
arklių grįžimo. Moteris papurtė galvą suvokdama, kad tikriausiai niekada 


to nesužinos. 

Abu arklius žmonės pasitiko apkabinimais, meiliais paglostymais, 
draugiškais pakasymais ir jausmingais žodžiais. Aila atidžiai juos apžiū- 
rėjo, norėjo įsitikinti, kad jie sveiki. Bato ant Yhaha dešinės užpakalinės 
kojos trūko, ir kumelė tarsi krūptelėjo, kai moteris apžiūrinėjo jos koją. 
Gal ji pralaužė ledą ledyno pakraštyje ir, traukdama koją, kad išsilaisvin- 
tų, pametė batą ir susižeidė? Tik tokią bato praradimo priežastį moteris 
galėjo sugalvoti. 

Pakėlusi po vieną kanopą Aila nurišo ir kitus kumelės batus, o Jonda- 
laras stovėjo šalia ir ramino gyvulį. Lenktynininkas tebeturėjo visus savo 
batus, nors Jondalaras pastebėjo, kad jie visai nusidėvėję ir prasitrynę ties 
aštriais kraštais - netgi mamuto oda ilgai netveria dėvima ant kanopų. 

Surinkę visus daiktus ir arčiau atsitempę apskritąją valtį jie pastebėjo, 
kad jos dugnas drėgnas ir įmirkęs. Kažkurioje vietoje oda buvo pažeista. 

— Vargu ar norėsiu ta valtimi plaukti per upę, - pastebėjo Jondalaras. — 
Gal jau laikas ją palikti ? 

— Reikės palikti, nebent norime ją tempti patys. Neturime baslių valk- 
čiams. Juos palikome sugalvoję nuskrieti ledu, o medžių naujiems padary- 
ti aplinkui nėra, - pastebėjo Aila. 

— Ką gi, nutarta! — nusprendė Jondalaras. - Gerai, kad nebereikia 
tempti akmenų, o mes taip palengvinome savo krovinį, kad, manau, net 
patys, be arklių, viską paneštume, 

- Jei jie nebūtų grįžę patys, tai ir būtume darę, - pastebėjo Aila. - La- 
bai džiaugiuosi, kad mums nereikėjo jų ieškoti. 


— Aš taip pat dėl jų nerimavau, - pastebėjo Jondalaras. 


Grupelei keliautojų nusileidus stačia pietvakarine puse erodavusio se- 
novinio masyvo, kurį dengė šiurpus ledo laukas, palijo lengvas lietus. Re- 
tame eglyne, per kurį jie ėjo, sutežo paskutinės purvino sniego sankaupos, 
užsilikusios pavėsingose daubose. Nuo vandens tarsi teptuko potėpiu žaliu 
atspalviu pasidabino ruda šlaito žemė, nusidažė gretimų krūmų viršūnėlės. 
Pro miglos properšas švysčiojo upė, aplinkinių aukštumų priversta sukti iš 
vakarų į šiaurę giliu kaip tarpeklis slėniu. Kitapus upės pietuose, purpuri- 


1108 


KELIONĖ PER LYGUMAS 


nėje migloje, bluko dantytas alpinis kyšulys, kaip šmėkla rūke dunksojo 
aukštas kalnagūbris, iki pusės paskendęs lede. 

— Tu pariksi Dalanarui, - tarė Jondalaras jiems patogiai jojant vienas 
greta kito. — Patiksi visiems lanzadoniečiams. Dauguma jų anksčiau buvo 
zelandoniečiai, kaip ir aš. 

— Kas paskatino jį įkurti naują urvą? 

— To nežinau. Buvau visai mažas, kai jiedu du motina atsiskyrė. Iš tikrų- 
jų jo nė nepažinojau, kol nepersikrausčiau pas jį gyventi. Jis mokė mane ir 
Joplają apdirbti akmenį. Manau, kad įkurti naują urvą jis sugalvojo sutikęs 
Jeriką, tačiau šią vietą pasirinko todėl, kad surado titnago kasyklą. Buvau 
dar mažas, kai žmonės pradėjo šnekėti apie Lanzadonijos akmenis. 

- Jerika yra jo pora, o... Joplaja — tavo pusseserė, teisingai ? 

— Taip. Artima pusseserė. Jerikos duktė, gimusi prie Dalanaro židinio. 
Ji taip pat puiki titnago apdirbėja, bet šiukštu jai neužsimink, kad aš taip 
sakiau. Ji labai mėgsta erzintis, nuolat juokauja. Smalsu, ar ji susirado porą. 
Didžioji Motina! Tai buvo taip seniai. Jie taip nustebs mus pamatę! 

— Jondalarai! — garsiai ir nekantriai sušnibždėjo Aila. Vyras staigiai su- 
stojo. — Pažiūrėk štai ten, prie tų medžių. Ten elnias! 

Vyras nusišypsojo. 

— Pasigaukim! - tarė jis siekdamas ieties, traukdamas mėtyklę ir keliais 
duodamas ženklą Lenktynininkui. Nors savo eržilą jis valdė kiek kitokiais 
nei Aila būdais, beveik metus jodinėjęs Jondalaras tapo neprastu raiteliu. 

Kone tuo pat metu Aila apsuko besidžiaugiančią laisve, valkčių nevar- 
žomą Yhaha ir taip pat įstatė ietį į mėtyklę. Staigių judesių išgąsdintas el- 
nias pasileido šuoliais, tačiau jie nusivijo iš paskos, artinosi prie jo iš abiejų 

„pusių ir, pasitelkę iečių mėtykles, greitai pribaigė jauną, nepatyrusį patinė- 

lį. Medžiotojai išsipjovė savo mėgstamus mėsos gabalus, atrinko kitų gerų 
gabalų nunešti dovanų Dalanaro žmonėms, paskui leido Vilkui prisiėsti 
to, kas liko. 

Vakarop keliautojai pasiekė sraunų, kunkuliuojantį upokšnį ir jo pa- 
krante nujojo iki didelio, atviro lauko. Prie vandens augo keli medžiai ir 
krūmai. Aila su Jondalaru nusprendė anksti įsirengti stovyklą ir išsikepti. 
šiek tiek elnienos. Lietus liovėsi, be to, nebuvo kur skubėti, nors jiems vis 


tekdavo sau patiems apie tai priminti. 


709 A 


JEAN M. AUEL 


Kitą rytą išėjusi iš palapinės Aila apstulbusi aiktelėjo. Reginys buvo 
pribloškiantis: kraštovaizdis atrodė nerealus, tarsi gyvas sapnas. Atrodė 
neįmanoma, kad, vos prieš kelias dienas slėgus atšiauriai žiemai, staiga at- 
ėjo pavasaris! 

— Jondalarai! Ei, Jondalarai! Ateik pažiūrėti! 

Vyras mieguistas iškišo galvą iš palapinės. Aila stebėjo, kaip skleidžiasi 
jo šypsena. 

Jie buvo nedideliame aukštyje, o vakar purškęs lietus ir rūkas užleido 
vietą ryškiai, skaisčiai saulei. Dangus buvo sodriai mėlynas, padabintas 
baltais debesų kauburiais. Medžiai ir krūmai pasipuošė ryškiais žalių nau- 
jų lapelių kuokšteliais, o žolė lauke atrodė visai tinkama ganytis arkliams. 
Gausiai žydėjo žonkiliai, lelijos, sinavadai, vilkdalgiai ir kitokios gėlės. Vi- 
sokiausių spalvų ir rūšių paukščiai švysčiojo ir suko ratus ore, garsiai čirpė 
ir giedojo. 

Aila atpažino daugumą skrajūnų - strazdus, lakštingalas, mėlyngurkles, 
riešutines, juodgalvius genius bei upinius žiogelius, ir jiems atsakydama 
švilpavo giesmeles. Jondalaras atsikėlė ir išlindo iš palapinės kaip tik tuo 
metu, kai Aila kantriai kalbino ant rankos nutūpusią plėšriąją medšarkę. 

— Nesuprantu, kaip tau tai pavyksta, - tarė jis, kai paukštis nuskrido. 

Aila nusišypsojo. 

— Ketinu šios dienos pusryčiams paieškoti ko nors šviežio ir nuosta- 
baus, - pažadėjo ji. 

Vilko vėl nebuvo. Aila neabejojo, kad jis tyrinėja apylinkes arba me- 
džioja. Ir jam pavasaris atnešė nuotykių. Ji patraukė link arklių, kurie ga- 
nėsi pavasario pievos viduryje ir gremžė smulkius, trumpus žolės stiebe- 
lius. Tai buvo turtingas sezonas, augimo laikas visoje žemėje: 

Didžiąją metų dalį plačiose lygumose, supančiose mylios storio ledo 
plokštes ir aukštas kalnų pievas, buvo sausa ir šalta. Retai iškrisdavo lietus 
ar sniegas; ledynai paprastai patys pasiglemždavo visą ore cirkuliuojančią 
drėgmę. Nors senovinėse stepėse, kaip ir drėgnesnėse vėlyvesnių laikų šiau- 
rės tundrose, buvo paplitęs amžinasis įšalas, dėl nuo ledynų pučiančių vėjų 
vasara būdavo sausa, žemė išdžiūvusi ir sukietėjusi, pelkių nedaug. Žiemą 
lengvą sniegą vėjas sunešdavo į pusnis, didžioji dalis sušalusios žemės lik- 
davo be sniego, ją dengdavo tik sudžiūvusi žolė; šitas maistas išmaitino 


nesuskaičiuojamą daugybę stambių žolėdžių. 

Vis dėlto ne visos pievos buvo vienodos. Ledynmečio lygumų gausa 
susikūrė ne dėl didelio kritulių kiekio. Svarbu buvo tai, kad jie iškrisdavo 
tinkamu metu. 

Dėl saulės spindulių kritimo kampo žemesnėse aukštumose šiluma 
žemę pasiekdavo netrukus po žiemos saulėgrįžos. Kur buvo susikaupusio 
ledo ar sniego, dauguma ankstyvo pavasario saulės šviesos būdavo atspin- 
dima atgal į atmosferą, o tas nedidelis kiekis, kuris susigerdavo į žemę ir 
virsdavo šiluma, būdavo sunaudojamas sniego dangai tirpinti. 

Senovinėse pievose, kur vėjai plikai nupūsdavo lygumas, saulė energi- 
ją liejo ant tamsios dirvos, kuri mielai priėmė šilumą. Sausi, kieti viršuti- 
niai amžinojo įšalo sluoksniai pradėdavo tirpti ir šilti. Nors visa žemė dar 
buvo šalta, saulės energijos gausa skatino sėklas ir šaknis dygti, greitai augo 
ūgliai. Tam, kad jie suvešėtų, buvo reikalingas vanduo. 

Žaižaruojantis ledas atsispyrė šildantiems pavasario spinduliams ir at- 
spindėjo saulės šviesą. Vis dėlto šitiek drėgmės susikaupus kalnų aukštu- 
mo ledo skyduose, jis negalėjo visiškai atstumti saulės ar vėjo glamonių. 
Ledynų viršus pradėdavo tirpti, dalis vandens pasrūdavo žemyn per įtrū- 
kius ir lėtai pildė upelius, paskui upes, kurios vasarą tą brangų skystį neš 
sausringai, suskeldėjusiai žemei. Rūkai ir miglos, kylantys nuo sustingusio 
vandens masių, dangų uždengdavo lietaus debesimis. 

Pavasarį saulės šiluma didžiąsias ledo mases versdavo atiduoti drėgmę 
žemei. Vienintelį kartą per visus metus lietus iškrisdavo ne ant ledyno, bet 
ant vandens ištroškusių, derlingų jį juosiančių lygumų. Ledynmečio vasa- 
ra būdavo trumpa, bet karšta. Pirmykštis pavasaris būdavo ilgas ir drėgnas, 
augalai augo greitai ir vešliai. 

Ledynmečio gyvūnai taip pat augdavo pavasarį, kai viskas šviežia ir 
žalia, kai gausu taip reikalingų maistinių medžiagų. Gamtoje pavasaris — 
ar sausas, ar dosnus - yra tas metų laikas, kai gyvūnams, ir jaunikliams, 
ir senesniems, stambėja kaulai, auga iltys ir ragai, nusišeria storas Žiemos 
kailis ir pradeda augti naujas. Kadangi pavasaris prasidėdavo anksti ir 
tęsdavosi ilgai, gyvūnų augimo sezonas taip pat buvo ilgas, dėl to jie pa- 
siekdavo įspūdingų dydžių ir pasipuošdavo įspūdingiausiomis ragų puoš- 
menomis. 

Ilgą pavasarį visi žolėdžiai rupšnodavo gausiai augančią žolę, tačiau be- 


sibaigiant augimo sezonui jie susidurdavo su nuožmia tarpusavio kova dėl 

bręstančių ir mažiau maistingų, sunkiau virškinamų žolių. Tos kovos reiš- 
kėsi ne kivirčais, kas ės pirmas arba gaus daugiau žolės, ir net ne ganyklų 
ribų saugojimu. Lygumose besiganantys gyvūnai teritorijomis nesidalijo. 
Jie keliaudavo didelius atstumus ir vieni kitų nevarydavo iš vešlių pievų, 
ieškodavo savo gentainių draugijos ir dalijosi savo teritorija su kitais žolė- 
džiais, labiau prisitaikiusiais prie atvirų pievų. 

Vis dėlto tada, kai daugiau nei vienos rūšies gyvūnai turi beveik iden- 
tiškus maitinimosi ir gyvenimo įpročius, neišvengiamai įsivyrauja tik vie- 
nos rūšies gyvūnai. Kiti ištiria naujas teritorijas, pripranta prie kokio kito 
prieinamo ėdesio, persikelia į naujus plotus arba išnyksta. Niekas iš žolė- 
džių dėl maisto tiesiogiai nesivaržė su kitų rūšių gyvūnais. 

Kaudavosi visada tos pačios rūšies patinai ir tik per rujos sezoną, kai 
dažnai vien puikuotis ypač įspūdingais ragais ar iltimis pakako, kad im- 
tum dominuoti ir įgytum teisę apvaisinti patelę, — tai svari priežastis pava- 
sarį užsiauginti kuo didingesnes puošmenas. 

Pasibaigus pavasario šėlsmui klajojančių stepių gyventojų gyvenimas 
nusistovėdavo. Jis niekada nebuvo lengvas. Vasarą jie palaikydavo įspūdin- 
gas kūno apimtis, kurias įgydavo pavasarį, ir sukaupdavo riebalų artėjan- 
čiam atšiauriam metų laikui. Ruduo kai kuriems žolėdžiams vėl atnešdavo 
daug jėgų reikalaujančią rują, o kitiems reikėjo užsiauginti sunkų kailį. 
Visų sunkiausia būdavo žiemą —- tuomet tiesiog reikėdavo išgyventi. 

Žiema lemdavo, kiek gyvūnų saugiai gali peržiemoti tam tikroje terito- 
rijoje; Žiema nuspręsdavo, kas išgyvens, kas žus. Tuomet būdavo sunkiau 
stambesniems patinams su didesniais ragais ar didesnėmis iltimis, mat jas 
reikėjo išlaikyti ar atauginti. Šaltuoju metų laiku buvo sunku ir mažes- 
nėms patelėms, nes jos ne tik turėjo išgyventi pačios esant tokiam pačiam 
prieinamo maisto kiekiui, bet ir išmaitinti naująją kartą arba dar įsčiose 
nešiojamą mažylį, o neretai - ir vienus, ir kitus. Žiemą ypač buvo sunku 
jaunikliams, kuriems dar nepavykdavo prikaupti pakankamai riebalų at- 
sargų, o tai, kas sukaupta, būdavo išeikvojama augimui. Išgyvenus pirmus 
metus, tikimybė išlikti smarkiai padidėdavo. 

Sausose, šaltose senovinėse pievose prie ledyno įvairiomis turtingos že- 
mės gėrybėmis dalijosi didžiulė faunos įvairovė. Ji išliko dėl to, kad vienų 


gyvūnų mitybos ir gyvensenos ypatumai derėjo arba papildė kitų gyvių 

gyvenimo ritmą. Netgi plėšrūnams pakako grobio. Tačiau atsirado naujų, 
išradingų ir kūrybingų gyventojų, kurie ne taikėsi prie aplinkos, o saviškai 
ją keitė. Žemėje jau pradėjo ryškėti jų buvimas. 


Aila buvo keistai tyli, kai jie sustojo pailsėti prie kito gurguliuojančio 
kalnų upokšnio. Keliautojai rengėsi užvalgyti elnienos su šviežiais žalu- 
mynais, kurių išsikepė tą rytą. 

— Dabar jau nelabai toli eiti. Mudu su Tonolanu irgi buvome kažkur 
čia sustoję, - tarė Jondalaras. 

— Užima kvapą, - atsiliepė Aila, tačiau tik dalis jos proto vertino kvapą 
gniaužiantį reginį. 

— Kodėl tu tokia tyli, Aila? 

— Galvoju apie tavo giminaičius. Imu suvokti, kad aš giminaičių netu- 
riu. 

- Turi! O kaipgi mamutojai? Argi tu nesi Aila iš mamutojų? 

— Tai ne tas pats. Aš jų ilgiuosi, visada juos mylėsiu, tačiau išeiti nebuvo 
labai sunku. Sunkiau buvo tą kartą, kai reikėjo palikti Durką, - skausmas 
pripildė moters akis. 

- Aila, suprantu, kad sunku palikti sūnų, - Jondalaras apkabino savo 
moterį. — Tai jo nesugrąžins, tačiau Motina gali tau kurią dieną padovano- 
ti kitų vaikų... Galbūt net mano dvasios vaikų. 

Neatrodė, kad ji girdėtų. 

- Jie sakė, kad Durkas išsigimęs, tačiau jis toks nebuvo. Jis buvo gen- 
ties, tačiau ir mano. Jis turėjo po dalelę mūsų abiejų. Jie juk negalvojo, kad 
aš išsigimusi, tik bjauri, buvau aukštesnė už visus genties vyrus, didelė ir 
bjauri... 

- Aila, tu nesi didelė ir bjauri. Tu graži. Nepamiršk, kad mano giminai- 
čiai yra tavo giminaičiai. 

Ji pakėlė akis. | 

— Kol tu nepasirodei, aš nieko neturėjau, Jondalarai. Dabar turiu tavo 
meilę ir galbūt kurią dieną turėsiu tavo vaikų. Būsiu laiminga, - nusišyp- 
sojo ji, 

Jam palengvėjo pamačius jos šypseną, o dar labiau - išgirdus kalbant 
apie vaikus. Jis dirstelėjo į saulės padėtį danguje. 

— Jei nepaskubėsime, šiandien nepasieksime Dalanaro urvo. Eime, 
Aila, arkliams reikia pajudėti. Aplenksiu tave toje pievoje. Nemanau, kad 
ištversiu dar vieną naktį palapinėje, kai esame taip arti tikslo. 

Iš miškelio iššoko kupinas energijos, žaismingai nusiteikęs Vilkas. Jis 
pašokęs uždėjo letenas Ailai ant krūtinės ir lyžtelėjo jai žandikaulį. „Štai 
mano šeima, - pagalvojo ji sugriebusi jo sprando kailį. Šitas didingas vil- 
kas, ištikima ir kantri kumelė, energingas eržilas ir šitas vyras, nuostabus 
mylintis vyras“ Netrukus ji susipažins su jo šeima. 

Kraudama menką mantą ji tylėjo. Staiga pradėjo traukti daiktus iš skir- 
tingų krepšių. 

— Jondalarai, aš išsimaudysiu šitame upelyje, apsivilksiu švarią tuniką ir 
kelnes, — tarė ji traukdamasi per galvą odos tuniką, kurią vilkėjo. 

— Kodėl tau nepalaukus, kol ten nusigausime, Aila? Suledėsi. Vanduo 
tikriausiai teka tiesiai iš ledyno. 

— Nesvarbu. Nenoriu pasirodyti tavo giminaičiams visa purvina ir dė- 


mėta po kelionės. 


Pasiekę nuo ledynų nuotėkio drumstai žalią ir gana patvinusią upę, 
kuri tikriausiai dar labiau pakils, kai vėliau pasieks visą savo plotį, keliau- 
tojai pasuko į rytus. Jie rado gana seklią brastą, paskui ėmė kilti pietryčių 
kryptimi. Jau buvo vėlyva popietė, kai jie pasiekė nuožulnų šlaitą, kuris iš- 
silygino ties akmenų siena. Po išsikišusia atbraila buvo matyti urvo anga. 

Ant žemės nugara į juos sėdėjo jauna moteris, apsupta akmens skevel- 
drų ir titnago gniutulų. Viena ranka prie tamsiai pilko akmens šerdies ji 
laikė smailią medinę lazdelę ir, susitelkusi į konkrečią vietą, buvo pasiruo- 
šusi trenkti per ją sunkiu kaulo kūju, kurį laikė kitoje rankoje. Ji buvo taip 
užsiėmusi, kad nepastebėjo, kaip Jondalaras tyliai prislinko jai iš nugaros. 

— Praktikuokis, Joplaja. Vieną dieną būsi tokia pat šauni kaip aš, - tarė 
jis ir plačiai nusišypsojo. 


- 

Kaulinis plaktukas netinkamai nusileido ir suskaldė akmenį, kurį ji jau 
tuoj būtų atskėlusi. Moteris apsisuko ir apstulbo negalėdama patikėti tuo, 
ką išvydo. 

— Jondalarai! O, Jondalarai, ar čia tikrai tu? - suriko ji mesdamasi jam 
į glėbį. Suėmęs rankomis už juosmens jis ją kilstelėjo ir apsuko. Ji stipriai 
įsikibo į jį, tarsi nenorėdama paleisti. - Mama! Dalanarai! Jondalaras su- 
grįžo! - suriko ji. 

Iš urvo ėmė bėgti žmonės, ir vyresnis vyras, toks pats aukštas kaip Jon- 
dalaras, pasileido prie jo. Jie stvėrė vienas kitą, paskui atsitraukę nužiūrėjo, 
vėl apsikabino. 

Aila davė ženklą Vilkui, kuris glaudėsi prie jos, o pati stovėjo atokiai ir 
stebėjo, laikydama abiejų arklių virves. 

— Taigi sugrįžai! Tavęs taip ilgai nebuvo, maniau, nebesugrįši, - tarė 
vyras. 

Tada per Jondalaro petį vyras išvydo stulbinamą reginį. Du arkliai su 
pririštais krepšiais ir ryšuliais, su ant nugarų užmestomis odomis ir dide- 
lis vilkas glaudėsi prie aukštos moters, apsivilkusios kailio skranda ir kel- 
nėmis. Drabužiai buvo keistai sukirpti ir papuošti nematytais raštais. Jos 
gobtuvas buvo nusmauktas, ir sodriai geltoni moters plaukai bangomis 
vilnijo apie jos veidą. Jos bruožai aiškiai buvo svetimšališki, visai kaip ne- 
matytas drabužių kirpimas, tačiau tai jai suteikė neregėto grožio. 

— Nematau tavo brolio, tačiau grįžai ne vienas, - pastebėjo vyras. 

- Tonolanas žuvo, - nevalingai užsimerkdamas tarstelėjo Jondalaras. — 
Ir aš būčiau žuvęs, jei ne Aila. 

— Apgailestauju tai girdėdamas. Man patiko tas vaikinas. Vilomaras ir 
tavo motina bus sukrėsti. Kaip matau, tavo skonis moterims nepasikeitė. 
Tau visada patiko dailios zelandonės. 

Jondalarui pasidarė įdomu, kodėl jis pagalvojo, kad Aila yra ta, kuri 
tarnauja Motinai. Tada pažvelgė į ją, apsuptą gyvūnų, staiga išvydo ją vy- 
resniojo vyro akimis ir nusišypsojo. Jis nudrožė prie proskynos krašto, pa- 
ėmė už pavadžio Lenktynininką ir ėmė eiti atgal, o Aila su Vilku ir Yhaha 
sekė iš paskos. 

— Dalanarai iš Lanzadonijos, prašom susipažinti su Aila iš mamuto- 


jų, - tarė jis. 

Dalanaras ištiesė abi rankas delnais į viršų, atvirai ir draugiškai pasi- 
sveikino. Aila abiem rankom suėmė jo rankas. 

- Doni, Didžiosios Motinos Žemės, vardu, sveikinu tave Aila iš ma- 
mutojų, - pasakė Dalanaras. 

— Sveikinu tave, Dalanarai iš Lanzadonijos, - oficialiai atsakė Aila. 

— Kaip arkakusi iš taip toli, puikiai kalbi mūsų kalba. Tikrai smagu su 
tavimi susipažinti, - oficialumą sušvelnino Dalanaro šypsena. Jis pastebė- 
jo moters kalbos manierą ir pagalvojo, jog tai labiausiai intriguoja. 

- Jondalaras išmokė mane kalbėti, - atsakė ji sunkiai stengdamasi ne- 
spoksoti į ką tik sutiktą vyrą. Ji dirstelėjo į Jondalarą, paskui vėl į Dalanarą, 
ir buvo apstulbinta jų panašumo. 

Dalanaro šviesūs, ilgi plaukai ties viršugalviu buvo kiek retesni, jis buvo 
stambesnis per juosmenį, tačiau jo akys buvo tokios pat ryškiai mėlynos, su 
keliomis raukšlelėmis kampučiuose, tokia pati aukšta kakta su kiek giliau 
įsirėžusiomis nerimo linijomis. Jo balsas buvo be galo panašus į Jondalaro, 
tokio pat tembro, tokio paties tono. Netgi žodį „malonumas“ jis pabrėžė 
lygiai taip pat, lyg suteikdamas jam dvejopą prasmę. Tai buvo paslaptinga. 
Jo rankų šiluma netgi sužadino joje dilgčiojantį atsaką. Vyrų panašumas 
akimirką netgi sutrikdė jos kūną. 

Dalanaras pajuto jos atsaką ir nusišypsojo tokia kaip Jondalaro šypse- 
na, atrodė suprantąs atvykėlės sutrikimo priežastį. Jam dar labiau patiko 
ta moteris. Ji kalba tokiu keistu akcentu, taigi tikrai atėjo iš labai toli. Kai 
jis paleido jos rankas, staiga prie jo priėjo vilkas, visai be baimės. Vilkas 
pakišo galvą po Dalanaro plaštaka ir laukė jo dėmesio, tarsi pažinotų tą 
vyrą. Dalanaras pats nustebo, kaip drąsiai ėmė glostyti didelį žvėrį, tarsi 
būtų visiškai natūralu liesti didžiulį gyvą vilką. 

Jondalaras išsišiepė. 

— Vilkas galvoja, kad tu esi aš. Visi visada sakė, kad mes atrodome vieno- 
dai. Tuojau atsidursi ant Lenktynininko nugaros, - jis ištiesė vyrui pavadį. 

— Sakei, ant Lenktynininko nugaros? - pasitikslino Dalanaras. | 

— "Taip. Didumą kelio atgal mes jojome raiti ant tų arklių. Lenktyni- 
ninkas yra vardas, kurį daviau eržilui, - paaiškino Jondalaras. - Ailos ar- 
klys yra Yhaha, o šitas didelis žvėris, kuriam tu taip patikai, vardu Vilkas. 
Mamutojiškai tai ir reiškia „vilkas“. 

— Iš kur tu apskritai ištraukei vilką ir arklius... - pradėjo Dalanaras. 

— Dalanarai, kur tavo mandagumas? Ar nemanai, kad ir kiti žmonės 
nori su ja susipažinti ir išgirsti jų pasakojimus? 

Aila, vis dar truputį sutrikusi dėl stulbinamo Dalanaro panašumo į 
Jondalarą, atsisuko į kalbėjusią moterį ir nebegalėjo nuo jos nuleisti akių. 
Panašios į šią moterį Aila nebuvo mačiusi. Jos plaukai, sušukuoti nuo vei- 
do atgal ir viršugalvyje suimti į kuodą, buvo visiškai juodi, ties smilkiniais 
išvagoti žilų sruogų. Ailos dėmesį labiausiai patraukė jos veidas: jis buvo 
apskritas ir plokščias, su aukštais skruostikauliais, mažute nosimi ir tam- 
siomis įkypomis akimis. Moters šypsena kontrastavo su griežtu jos balsu, 
o Dalanaras nušvito pažvelgęs į ją. 

- Jerika! - džiugiai nusišypsojo Jondalaras. 

— Jondalarai! Kaip šaunu, kad tu grįžai! - jie akivaizdžiai jausmingai 
apsikabino. - Kadangi šitas mano dičkis labai neišauklėtas, kodėl tu nepri- 
statai man savo bičiulės? O tada galėsi pasakyti, kodėl tie gyvūnai stovi čia 
ir nebėga tolyn, - pasakė moteris. 

Ji atsistojo tarp dviejų vyrų ir todėl atrodė dar žemesnė. Dalanaras su 
Jondalaru buvo vienodo ūgio, o moters viršugalvis vos siekė jų krūtinės 
vidurį. Jerika vaikščiojo greitai ir energingai, ir Ailai priminė paukštį. Šį 
įspūdį dar labiau sustiprino nedidelis moters ūgis. 

- Jerika iš Lanzadonijos, prašau susipažinti su Aila iš mamutojų. Tai dėl 
jos gyvūnai taip elgiasi, - atsakė Jondalaras, kaip Dalanaras šypsodamasis 
mažajai moteriai. - Ji geriau nei aš sugebės paaiškinti, kodėl jie nebėga. 

— Esi čia laukiama, Aila iš mamutojų, - ištiesusi abi rankas pasakė Jeri- 
ka. - Ir gyvūnai taip pat, jei pažadi, kad jie ir toliau taip neįprastai elgsis, — 
kalbėdama ji akimis varstė Vilką. 

— Sveikinu tave, Jerika iš Lanzadonijos, - šypsena atsakė Aila. Mažo- 
sios moters gniaužtuose buvo jėgos, kuri Ailą nustebino, ir buvo justi, kad 
ta jėga atitiko jos būdą. 

— Vilkas niekam nepadarys žalos, nebent kas nors grasintų mums. Jis 
draugiškas, bet labai budrus. Arkliai prie svetimų žmonių tampa nervingi 
ir gali atsistoti piestu, o tai gali būti pavojinga. Bus geriau, jei žmonės iš 
pradžių laikysis atokiau, kol arkliai geriau visus pažins. | 

— Tai suprantama, tačiau džiaugiuosi, kad tai pasakei, — atsakė ji, pas- 
kui pažvelgė į Ailą su nerimą keliančiu tiesumu. - Nuėjai ilgą kelią. Ma- 


mutojai gyvena už Donau galo. 

- Žinai, kur yra mamutų medžiotojų žemės? — nustebo Atila. 

— Taip, ir dar toliau į rytus, nors nelabai ką atsimenu. Hokamanas su 
džiaugsmu tau viską papasakos. Niekas nesuteikia jam didesnio malonu- 
mo kaip nauja ausis jo istorijoms klausytis. Mano motina ir jis atėjo iš Že- 
mių prie Begalinės jūros, taip toli į rytus, kiek tik žemė tęsiasi. Aš gimiau 
pakeliui. Mes gyvenome su daugybe žmonių, kartais po kelerius metus. 
Prisimenu mamutojus. Geri žmonės, puikūs medžiotojai. Jie norėjo, kad 
liktume su jais, - papasakojo Jerika. 

— Kodėl nepasilikote? 

— Hokamanas dar nebuvo pasiruošęs apsistoti vienoje vietoje, jis sva- 
jojo nueiti iki pasaulio krašto, pažiūrėti, kiek tęsiasi žemė. Dalanarą su- 
sitikome netrukus po to, kai mirė mano mama. Nusprendėme pasilikti 
ir padėti jam naudotis titnago kasykla. Hokamano svajonei buvo lemta 
išsipildyti, — tarė Jerika dirstelėjusi į Dalanarą. - Jis įveikė visą kelią nuo 
Begalinės jūros rytuose iki Didžiųjų Vandenų vakaruose. Prieš kelerius 
metus Dalanaras padėjo jam baigti kelionę, kone visą kelią nešė ant nu- 
garos. Hokamanas apsiverkė pamatęs Didžiąją vakarų jūrą ir nusiplovė 
ašaras sūriu jos vandeniu. Dabar jis nebedaug tevaikšto, tačiau nėra kito 
žmogaus, nukeliavusio taip toli kaip Hokamanas. 

— Tu, Jerika, - išdidžiai pridūrė Dalanaras. - Tu nukeliavai beveik taip 
pat toli. 

— Hm, - ji truktelėjo pečiais. - Juk ne pati rinkausi. Išbariau Dalanarą, 
o pati šitiek kalbu. 

Jondalaras apkabino per juosmenį moterį, kurią sutiko pačią pirmą. 

— Norėčiau, kad ir man pristatytum savo kelionės draugus, - pasakė ji. 

- Žinoma, atsiprašau, — atsakė Jondalaras. - Aila iš mamutojų, tai 
mano pusseserė Joplaja iš Lanzadonijos. 

- Sveikinu tave, Aila iš mamutojų, - ištiesusi abi rankas pasakė moteris. 

- Sveikinu tave, Joplaja iš Lanzadonijos, - tarė Aila, staiga pajutusi 
savo akcentą ir patenkinta, kad po skranda vilki švarią tuniką. Joplaja buvo 
tokia pat aukšta kaip ir ji, gal net kiek aukštesnė. Ji paveldėjo aukštus mo- 
tinos skruostikaulius, tačiau veidas nebuvo toks plokščias, o nosis - tokia 
pat kaip Jondalaro, tiktai subtilesnė, lyg kruopščiau išskapruota. Moters 
veidą puošė lygūs, tamsūs antakiai, ilgi juodi plaukai, o tankios juodos 


blakstienos rėmino vos įkypas, tačiau neįtikėtinai mėlynas akis. 

Joplaja buvo stulbinamai graži. 

— Labai malonu su tavimi susipažinti, - pasakė Aila. - Jondalaras daug 
apie tave pasakojo. 

— Džiaugiuosi, kad jis apskritai manęs neužmiršo, - atsakė Joplaja. Ji 
žengė atgal, ir Jondalaras vėl apkabino ją per juosmenį. 

Aplinkui būrėsi kiti žmonės, ir Ailai teko susipažinti su kiekvienu urvo 
nariu. Visiems buvo smalsu pamatyti moterį, kurią parsivedė Jondalaras, 
tačiau dėl jų atidaus nužiūrinėjimo ir klausimų ji jautėsi nesmagiai ir apsi- 
džiaugė, kai įsiterpė Jerika. 

— Manau, klausimus derėtų palikti vėlesniam laikui. Esu tikra, jie abu 
turi daug ką papasakoti, tačiau tikriausiai yra pavargę. Eime, Aila, parody- 
siu, kur gali apsistoti. Ar gyvūnams reikia ko nors ypatingo? 

— Tik reikia nuimti krovinį ir surasti vietą ganytis. Vilkas liks viduje su 
mumis, jei neprieštarausite, - pasakė Aila. 

Ji matė, kad Jondalaras įsijautęs kalbasi su Joplaja, todėl abiejų arklių 
krepšius nukrovė pati. Jondalaras atskubėjo padėti sunešti daiktus į urvą. 

— Man regis, žinau itin arkliams tinkamą vietą, — tarė jis. - Nuvesiu 
juos tenai. Ar paliksi Yhaha pavadį? Ketinu Lenktynininką pririšti ilga 
virve. 

— Ne, nemanau. Ji pasiliks greta Lenktynininko, - Aila pastebėjo, kad 
jis jaučiasi visiškai laisvai, jam net nereikia ko klausti ar prašyti. Kodėl gi 
ne? Šie žmonės - jo giminaičiai. — Aš eisiu su tavimi, palydėsiu Yhaha. 

Jie nuėjo į nedidelį miškingą slėnį, kurio pakraščiu tekėjo upeliukas. 
Vilkas pėdino kartu. Saugiai pririšęs Lenktynininką Jondalaras patraukė 
atgal. 

— Eini? — pasiteiravo jis. 

— Truputį pabūsiu su Yhaha, - atsakė Aila. 

— Tada aš nueisiu ir sunešiu mūsų daiktus. 

— Gerai, eik. 

Atrodė, jis nekantrauja grįžti pas tuos žmones. Ji jo nekaltino. Davė 
ženklą Vilkui pasilikti. Jam taip pat viskas buvo nauja. Jiems visiems reikė- 
jo kiek laiko įsikurti, išskyrus Jondalarą. Grįžusi ji pasidairė ir pamatė jį vėl 
įsišnekėjusį su Joplaja. Dvejojo, ar verta prie jų eiti. 

— Aila, - pašaukė jis pastebėjęs ją. - Pasakoju Joplajai apie Vaimezą. Ar 
vėliau jai parodysi jo padovanotą ieties antgalį ? 

Ji linktelėjo. Jondalaras vėl atsisuko į Joplają. 

— Palauk, kol pamatysi. Mamutojai yra puikūs mamutų medžiotojai, 
jų iečių antgaliai ne kaulo, o titnago. Jie geriau perveria storą odą, ypač 
jei ašmenys ploni. Vaimezas atrado naują būdą. Jo antgaliai išskaptuoti iš 
abiejų pusių, tačiau ne taip kaip grubių kirvių. Jis kaitina akmenis, todėl 
atskyla smulkesnės, plonesnės skeveldros. Jis gali pagaminti už mano del- 
ną ilgesnį antgalį tokio nedidelio skersmens ir tokia aštria briauna, kad 
nepatikėtum, jog tai iš viso įmanoma. 

Jie stovėjo taip arti vienas kito, kad jų kūnai lietėsi. Jondalarui jausmin- 
gai pasakojant titnago apdorojimo detales, jų kasdieniškas artumas trikdė 
Ailą. Jie kartu gyveno paauglystėje. Kokias paslaptis jis jai pasakojo? Ko- 
kius vienas kito džiaugsmus ir liūdesius jie pažino? Kokiais nusivylimais ir 
pergalėmis dalijosi mokydamiesi titnago apdirbimo vingrybių? Ar Joplaja 
daug geriau pažįsta Jondalarą nei ji? Anksčiau kelionėje susitikę žmonių 
jie abu būdavo svetimi, dabar svetima buvo tik ji. 

Jondalaras atsisuko į Ailą. 

— Gal aš geriau nueisiu ir atnešiu tą antgalį? Kuriame jis krepšy? - dar 
paklausė jis, jau apsisukęs eiti. 

Aila jam pasakė ir nervingai nusišypsojo tamsiaplaukei moteriai, tačiau 
likusios vienos jos nesikalbėjo. Jondalaras grįžo kone tučtuojau. 

- Joplaja, pakviečiau Dalanarą ateiti, norėjau ir jam parodyti tą antgalį. 
Palauk, kol pamatysi. 

Jis atsargiai išvyniojo ryšulėlį ir atskleidė dailiai padarytą titnago ant- 
galį kaip tik tuo metu, kai pasirodė Dalanaras. Pamatęs puikų antgalį Da- 

— Tai neįtikėtinas dalykas! Niekada nemačiau tokios puikios meistrys- 
tės, — sušuko jis. — Pažiūrėk į jį, Joplaja. Jis skaptuotas iš abiejų pusių, ta- 
čiau labai plonas, pašalintos net mažos arplaišėlės. Pagalvojus, kaip stipriai 
reikia susitelkti... Čiuopiant šitas titnagas lyg ir kitoks, net švyti. Jis atrodo 
tarsi... riebaluotas. Kur tu jį gavai? Ar rytuose kitoks titnagas? 

— Ne, tai naujas būdas, kurį sugalvojo mamutojas, vardu Vaimezas. Jis 
vienintelis mano sutiktas titnago apdirbėjas, kurį galėčiau lyginti su tavi- 
mi, Dalanarai. Jis kaitina akmenis. Tai jiems suteikia švytėjimo ir to rie- 
bumo. Pakaitinus galima atskirti tokias smulkias atplaišas, - išraiškingai 


gestikuliuodamas aiškino Jondalaras. 

Aila atidžiai jį stebėjo. 

— Jos kone pačios atskyla. Todėl ir gali jas suvaldyti. Parodysiu jums, 
kaip jis daro. Man ne taip puikiai pavyksta, dar reikia tobulinti metodą, 
tačiau suprasite, apie ką kalbu. Kol esame čia, noriu gauti gero titnago. Tu- 
rėdami arklius galime panešti daugiau, todėl norėčiau namo parsigabenti 
šiek tiek Lanzadonijos akmenų. 

— Čia irgi tavo namai, Jondalarai, - tyliai pasakė Dalanaras. - Žinoma, 
rytoj galėsime nueiti į titnago kasyklą ir parinkti šviežių akmenų. Norė- 
čiau pamatyti, kaip šitas padarytas. Ar tai tikrai ieties antgalis? Jis toks 
plonas ir grakštus, kad atrodo pernelyg trapus medžioti. 

- Tokius iečių antgalius jie naudoja mamutams medžioti. Šie antgaliai 
tikrai lengviau lūžta, tačiau aštrus titnagas geriau nei kaulinis antgalis pra- 
siskverbia pro storą mamuto odą ir praslysta tarp šonkaulių, - paaiškino 
Jondalaras. - Turiu jums dar šį tą parodyti. Sugalvojau šitai, kai sveikau 
urvinio liūto sumaitotas Ailos slėnyje. Tai iečių mėtyklė. Su ja ietis skrieja 
dukart toliau. Palauk, kol pamatysi, kaip ji veikia! 

— Man regis, mūsų jau laukia. Eime valgyti, Jondalarai, - tarė Dalana- 
ras, pastebėjęs urvo angoje mojančius žmones. — Visi norės išgirsti jūsų 
pasakojimus. Eime vidun, kur ir jums bus patogu, ir visi galės girdėti, ką 
pasakojate. Tu erzini mus šitais gyvūnais, kurie paklūsta tavo norams, 
užuominomis apie puolančius liūtus, iečių mėtykles ir naujus titnago ap- 
dirbimo būdus. Apie kokius dar nuotykius ir stebuklus galėsi papasakoti? 

Jondalaras nusijuokė. 

— Dar nė nepradėjome. Ar gali patikėti, kad matėme akmenų, kurie 
įžiebia ugnį, ir tokių, kurie dega? Iš mamutų kaulų pastatytų būstų, ilčių 
kaulų smaigų siūlams traukti ir milžiniškas valtis, naudojamas gaudyti to- 
kioms stambioms žuvims, kad tik penki tavo ūgio vyrai, užsilipę vienas ant 
kito, pasiektų jos uodegos galiuką. 

Aila nebuvo mačiusi Jondalaro tokio laimingo ir ramaus, tokio laisvo 
ir nesusivaržiusio. Ji suvokė, kad jis laimingas būdamas tarp savo žmonių. 

Jondalaras apsikabino Ailą ir Joplają, ir visi kartu nuėjo prie urvo. 

— Ar dar neišsirinkai poros, Joplaja? - pasiteiravo Jondalaras. - Nema- 
tau nė vieno aplink tave besisukinėjančio vyro. 

Joplaja nusijuokė. 

— Ne, laukiau tavęs, Jondalarai. 

— Ką gi, kaip visada pokštauji, - sukikeno Jondalaras. Jis atsisuko pa- 
aiškinti Ailai: - Supranti, artimi giminaičiai negali jungtis. 

— Aš viską suplanavau, - toliau kalbėjo Joplaja. - Pamaniau, kartu pa- 
bėgsime ir pradėsime naują urvą kaip Dalanaras. Žinoma, priimsime tik 
titnago apdirbėjus, — jos juokas atrodė priverstinis, ir žiūrėjo ji tik į Jon- 
dalarą. 

— Supranti, apie ką kalbėjau, Aila? — tarė Jondalaras atsisukęs į Ailą, 
tačiau spustelėjęs Joplają. - Ji visada juokauja. Joplaja baisiausiai erzinasi. 

Aila nebuvo tikra, kad suprato pokštą. 

- Joplaja, turėtum būti pasižadėjusi. 

— Ekauzaras prašė, bet dar nenusprendžiau. 

- Ekauzaras? Nesu tikras, kad jį pažįstu. Jis zelandonietis? 

- Jis lanzadonietis. Prisijungė prie mūsų prieš kelerius metus. Dala- 
naras išgelbėjo jam gyvybę - rado beveik prigėrusį. Tikriausiai jis vis dar 
urve. Jis drovus. Kai susipažinsi, suprasi kodėl. Jis atrodo... na, kitaip. Jam 
nepatinka pažindintis su svetimais, sako, kad nenori eiti su mumis į zelan- 
doniečių vasaros susirinkimą. Vis dėlto geriau su juo susipažinęs supranti, 
kad jis mielas ir viską padarytų dėl Dalanaro. 

— Ar šiais metais eisi į vasaros susirinkimą? Tikiuosi, bent jau jungtu- 
vėms. Mudu su Aila ketiname susijungti, - šį kartą jis spustelėjo Ailą. 

— Nežinau, - nudelbė į žemę akis Joplaja. Tada vėl pažvelgė į Jonda- 
larą. - Visada žinojau, kad nesusijungsi su Marona, moterimi, kuri tavęs 
laukia nuo tada, kai išėjai, tačiau negalvojau, kad parsivesi moterį. 

Jondalaras išraudo paminėjus moterį, kuriai pažadėjo susijungti ir ku- 
rią paliko. Jis nepastebėjo, kaip Aila sustingsta Joplajai skubinantis prie 
vyro, ką tik išėjusio iš urvo. | 

— Jondalarai! Tas žmogus! - jis išgirdo išgąstį jos balse ir atsisukęs pa- 
žvelgė į savo moterį. Aila buvo mirtinai išblyškusi. 

- Jis atrodo kaip Durkas. Arba šitaip atrodys užaugęs mano sūnus. Jon- 
dalarai, tas žmogus yra pusiau genties! 

Jondalaras įsižiūrėjo atidžiau. Tiesa. Vyras, kurį Joplaja ragino prie jų 
prieiti, atrodė iš genties. Jiems artinantis Aila pastebėjo vieną ryškų skir- 
tumą tarp šito vyro ir jos pažinotų genties vyrų. Šitas buvo kone toks pat 


aukštas kaip ir ji. 

Kai jis priėjo, ji ranka padarė judesį. Tai buvo subtilus, vargiai kam nors 
dar pastebimas judesys, tačiau didelės rudos vyro akys išsiplėtė. 

— Kur šito išmokai? — pasiteiravo jis darydamas tokį patį gestą. Jo bal- 
sas buvo gilus, tačiau ryškus ir aiškus. Jis kalbėjo lengvai; aiškus ženklas, 
kad jis maišytas. 

— Mane užaugino gentis. Surado, kai buvau maža mergytė. Neprisime- 
nu jokios šeimos iki tol. 

— Gentis užaugino tave? Jie prakeikė mano motiną už tai, kad mane 
pagimdė, - karčiai pasakė jis. - Kokia gentis būtų tave auginusi? 

— Ir nemaniau, kad jos akcentas yra mamutojiškas, - įsiterpė Jerika. 
Aplinkui stovėjo keletas žmonių. 

Jondalaras giliai įkvėpė ir ištiesino pečius. Nuo pat pradžių jis žinojo, 
kad Ailos kilmė anksčiau ar vėliau išaiškės. 

— Kai mudu susitikome, ji net nemokėjo kalbėti, Jerika, bent jau ne žo- 
džiais. Tačiau išgelbėjo man gyvybę užpuolus urviniam liūtui. Mamutojai 
ją įdukrino prie mamutų židinio, nes ji tokia patyrusi gydytoja. 

- Ji yra mamuta? Ta, kuri tarnauja Motinai? Kur jos žymė? Nematau 
tatuiruotės ant skruosto, - nustebo Jerika. 

— Aila išmoko gydyti iš ją užauginusios moters, gydytojos žmonių, ku- 
riuos ji vadina gentimi, kitaip sakant, plokščiagalvių. Ji tokia pat gera kaip 
bet kuri zelandonė. Mamuta prieš mums išeinant buvo pradėjęs mokyti 
ją tarnauti Motinai; ji nebuvo įvesdinta. Štai kodėl neturi tatuiruotės, — 
paaiškino Jondalaras. 

- Supratau, kad ji zelandonė. Turi tokia būti, kad šitaip valdytų žvėris, 
tačiau kaip ji galėjo išmokti gydyti iš plokščiagalvės? - sušuko Dalana- 
ras. - Kol nesusitikau Ekauzaro, maniau, jie gyvuliai. Iš jo supratau, kad 
jie gali tam tikru būdu kalbėti, o dabar sakai, kad jie turi gydytojų. Turėjai 
man pasakyti, Ekauzarai. 

— Iš kur man žinot? Aš ne plokščiagalvis! — išspjovė žodį Ekauzaras. - 
Pažinojau tik savo motiną ir Andovaną. 

Ailą nustebino pagieža jo balse. 

— Sakei, tavo motina buvo prakeikta? Vis dėlto išgyveno ir užaugino 
tave? Ji turėjo būti ypatinga moteris. | 

Ekauzaras pažvelgė tiesiai į pilkai mėlynas aukštos šviesiaplaukės akis. 


Nebuvo jokių dvejonių, jokio atsitraukimo, jokio vengimo žiūrėti į jį. Jis 

juto, kad jį keistai traukia prie šios moters, kurios niekada anksčiau nema- 
tė; jis greta jos jautėsi gerai. 

- Ji daug apie tai nekalbėjo, - pasakė Ekauzaras. - Ją užpuolė kažkokie 
vyrai ir nužudė jos porą, kuris bandė ją ginti. Jis buvo genties vado brolis, 
ir ji buvo apkaltinta dėl jo mirties. Pasakyta, kad ji neša nelaimes. Vėliau, 
paaiškėjus, kad ji laukiasi, vadas paėmė ją kaip antrą moterį. Kai gimiau, 
jis pareiškė, jog aš esu įrodymas, kad ji neša nelaimes. Ji ne tik nužudė savo 
porą, ji pagimdė išsigimusį vaiką. Tada jis ją prakeikė mirtimi, — su atvy- 
kėle Ekauzaras kalbėjo atviriau nei su kitais žmonėmis, ir pats dėl to nu- 
stebo. 

— Nežinau, ką reiškia mirtinas prakeiksmas, - toliau kalbėjo Ekauza- 
ras. — Ji tik kartą man užsiminė, visko nepasakojo. Tik sakė, kad visi nuo 
jos nusigręžė, tarsi jos nė nematytų. Jie tvirtino, kad ji mirusi. Motina ban- 
dė juos priversti pažvelgti į ją, bet atrodė, kad jos ten nė nebūtų buvę, tarsi 
ji būtų nebegyva. Turėjo būti baisu. 

— Taip ir yra, -— tyliai patikino Aila. - Sunku toliau gyventi, jei nebeeg- 
zistuoji tiems, kuriuos myli, - jos akis aptraukė prisiminimų migla. 

— Mano motina mane pasiėmė ir išėjo mirti, kaip tikriausiai ir buvo 
numatyta, tačiau ją rado Andovanas. Jis jau tada buvo senas ir gyveno vie- 
nas. Jis niekada taip ir nepapasakojo, kodėl paliko savo urvą, kažkas ten 
susiję su vado žiaurumu... 

— Andovanas... - pertraukė jį Aila. - Ar jis buvo sarmunojas? 

— Taip, tikriausiai, - atsakė Ekauzaras. - Jis nedaug kalbėjo apie savo 
žmones. 

— Mes žinome apie jų nuožmųjį vadą, - niūriai tarstelėjo Jondalaras. 

— Andovanas mumis rūpinosi, - toliau pasakojo Ekauzaras. — Jis iš- 
mokė mane medžioti. Iš mano motinos jis išmoko kalbėti gėnties ženklų 
kalba, tačiau ji niekada nesugebėjo ištarti daugiau nei keleto žodžių. Aš 
išmokau abi kalbas, nors ją ir stebino, kad galiu tarti jo žodžių garsus. An- 
dovanas mirė prieš kelerius metus, o kartu su juo ir mano motinos noras 
gyventi. Mirtinas prakeiksmas galiausiai ją pasiglemžė. 

— Ką tu tada darei? - pasiteiravo Jondalaras. 

— Gyvenau vienas. 

— Tai nelengva, - pastebėjo Aila. 

— Ne, nėra lengva. Mėginau susirasti, su kuo gyventi. Nė viena gentis 


neleido prie jų artintis. Jie svaidė į mane akmenis rėkdami, kad aš - ne- 

sėkmes nešantis išsigimėlis. Nė vienas urvas taip pat nenorėjo turėti su 
manimi nieko bendra. Jie sakė, kad aš maišytų dvasių bjaurybė, pusiau 
žmogus, pusiau gyvulys. Po kiek laiko pavargau. Nebenorėjau būti vienas. 
Vieną dieną šokau nuo uolos į upę. Toliau tik prisimenu į mane žvelgiantį 
Dalanarą. Jis priėmė mane į savo urvą. Dabar aš esu Ekauzaras iš Lanzado- 
nijos, — išdidžiai baigė jis žvelgdamas į aukštaūgį vadą, kurį garbino. 

Aila pagalvojo apie savo sūnų, jautėsi dėkinga, kad jis buvo priimtas 
dar kūdikis ir kad atsirado žmonių, kurie jį myli ir norėjo juo pasirūpinti, 
kai jai pačiai teko jį palikti. 

— Ekauzarai, nepuoselėk neapykantos savo motinos žmonėms, - tarė 
ji. - Jie nėra blogi, jie tiesiog tokie senoviški, kad jiems sunku keistis. Jų 
tradicijos nusidriekia be galo toli į praeitį ir jie nesuvokia naujų papročių. 

— Be to, jie yra žmonės, - Dalanarui pasakė Jondalaras. - Tai vienas 
dalykas, kurio išmokau šitoje kelionėje. Prieš pat ledyną sutikome vieną 
porą - tai jau kita istorija, tačiau genties žmonės ruošiasi sukviesti sambūrį 
dėl problemų, kurias jiems kelia kai kurie iš mūsų, ypač keli jauni losadu- 
nojiečių vyrai. Yra netgi pradėjusių su gentimi derybas dėl mainų. 

- Plokščiagalviai rengia susirinkimus? Mainosi? Šis pasaulis keičiasi 
greičiau, nei aš pajėgiu suprasti, - pareiškė Dalanaras. - Kol nesutikau 
Ekauzaro, nebūčiau tuo patikėjęs. 

- Žmonės gali vadinti juos plokščiagalviais, gyvuliais, kaip tik nori, ta- 
čiau žinok, kad tavo motina buvo narsi moteris, Ekauzarai, - pasakė Aila, 
tada ištiesė jam rankas. - Žinau, koks jausmas neturėti žmonių. Dabar aš 
esu Aila iš mamutojų. Ar pasveikinsi mane, Ekauzarai iš Lanzadonijos? 

Vyras paėmė Ailos rankas, ir moteris pajuto, kaip virpa jo plaštakos. 

— Būk čia pasveikinta, Aila iš mamutojų, - tarė jis. 

Jondalaras taip pat žengė į priekį ir ištiesė rankas. 

— Sveikinu tave, Ekauzarai iš Lanzadonijos, - pasakė jis. 

— Ir aš sveikinu tave, Jondalarai iš Zelandonijos, - atsiliepė Ekauza- 
ras. - Tavęs nereikia čia sveikinti. Esu girdėjęs apie Dalanaro židinio sūnų. 
Nėra jokių abejonių, kad gimei jo dvasios. Tu-toks panašus į jį. 

Jondalaras išsišiepė. 

— Visi taip sako, tačiau nejaugi nemanai, kad šita nosis kiek stambesnė 
nei mano? 

— Nemanau. Aš manau, kad tavoji didesnė nei mano, - nusijuokė Da- 


lanaras plodamas jaunajam vyrui per petį. - Eime vidun. Maistas aušta. 

Aila akimirką padelsė, nes norėjo šnektelti su Ekauzaru, o kai jau suko- 
si eiti, ją sulaikė Joplaja. 

— Noriu šnektelti su Aila, Ekauzarai, bet tu irgi dar neik vidun, noriu 
pasikalbėti ir su tavimi, - tarė ji. Jaunuolis greitai nuėjo šalin, moteris pa- 
likęs vienas, tačiau Aila vis tiek spėjo pastebėti susižavėjimą jo akyse, kai 
jis žvelgė į Joplają. 

— Aila, aš... - pradėjo Joplaja, - ... man regis, suprantu, kodėl Jondala- 
ras tave pamilo. Linkiu jums abiem laimės. 

Aila įdėmiai tyrė tamsiaplaukę moterį. Juto, kaip toji pasikeitė, užsi- 
sklendė, išgyveno niūrią savo lūkesčių baigtį. Staiga Aila suprato, kodėl 
taip neramiai jautėsi greta šios moters. 

— Dėkoju, Joplaja. Labai jį myliu, man būtų sunku gyventi be Jondala- 
ro. Viduje liktų žiojėti didžiulė tuštuma, kurios nepajėgčiau ištverti. 

- Taip, labai sunku ištverti, - akimirkai užsimerkusi paantrino Joplaja. 

— Nejaugi nesiruošiate eiti valgyti? - išlindęs iš urvo moteris pakvietė 
Jondalaras. 

— Tu eik, Aila, aš dar šį tą privalau padaryti. 


Ekauzaras žvilgtelėjo į didelę obsidiano skeveldrą ir nusisuko. Spin- 
dinčio juodo vulkaninio stiklo raibuliai iškraipė jo atspindį, tačiau veido 
bruožų niekas nepakeis. Vyras šiandien nenorėjo savęs matyti. Jis vilkė- 
jo elnenos tuniką, apkraštuotą kailių kuokštais, išpuoštą karoliukais iš 
paukščių tuščiavidurių kaulų, dažytomis plunksnomis ir aštriais gyvūnų 
dantimis. Jis niekada neturėjo tokio puikaus apdaro. Joplaja pasiuvo jam 
drabužį ceremonijai, per kurią vyras buvo oficialiai priimtas į Pirmąjį Lan- 
zadonijos urvą. 

Eidamas į pagrindinę urvo erdvę jis juto švelnią odą, pagarbiai glos- 
tė ją Žinodamas, kad jos rankos tai pagamino. Kone gėlė kūną vien apie 
ją galvojant. Ekauzaras pamilo Joplają iš pirmo žvilgsnio. Tai ji stengėsi 
jį prakalbinti, išklausyti, bandė išjudinti. Tik dėl jos tais metais keliavo į 
zelandoniečių vasaros susirinkimą, tačiau matydamas ratus aplink ją su- 
kančius vyrus norėjo mirti. Prireikė kelių mėnesių, kol Ekauzaras sukaupė 
pakankamai drąsos į ją kreiptis: kaip apskritai šitaip atrodantis žmogus 
drįso svajoti apie tokią moterį ? Joplaja jo neatstūmė, todėl Ekauzaras ėmė 
puoselėti viltį. Tik ji taip ilgai nedavė jokio atsakymo, kad jis ėmė galvoti, 
jog tai jos būdas pasakyti „ne“. 

Tą dieną, kai pasirodė Aila su Jondalaru, Joplaja paklausė, ar jis vis dar 
jos nori. Ekauzaras negalėjo tuo patikėti. Nori! Nieko kito savo gyvenime 
jis nebuvo taip troškęs. Jis laukė, kada galės šnektelėti su Dalanaru akis į 
akį, bet su juo nuolat buvo svečiai. Ekauzaras nenorėjo trukdyti. Be to, bi- 
jojo klausti. Tik mintis, kad delsdamas praras vienintelę progą rasti laimės 


daugiau, negu kada galėjo svajoti, suteikė jam drąsos. 

Dalanaras atsakė, kad Joplaja yra Jerikos dukra, todėl privalo šnektelti 
su ja. Jis neklausinėjo nieko daugiau, tik ar Joplaja sutinka ir ar jis ją myli. 
Arjis ją myli? Ar jis ją myli? O Motina, ar jis ją myli! 

Ekauzaras atsistojo tarp viltingai laukiančių žmonių. Jo širdis ėmė grei- 
čiau plakti pamačius, kaip Dalanaras atsistoja ir eina link ugniakuro urvo 
vidury. Priešais ugniakurą buvo įsmeigta maža medinė apvalainos moters 
skulptūrėlė. Pakankamai didelės krūtys, apvalus pilvas ir plačios šlaunys ti- 
kroviškai vaizdavo Doni, bet galvą simbolizavo tik rutuliukas su keliomis 
detalėmis, o rankos ir kojos buvo neišryškintos. Dalanaras atsistojo prie 
laužo ir atsisuko į susirinkusius žmones. 

— Pirmiausia noriu pranešti, kad šiais metais eisime į zelandoniečių 
vasaros susirinkimą, - pradėjo vadas. - Kviečiame jungtis visus norinčiuo- 
sius. Kelionė ilga, tačiau viliuosi prikalbinti kelis jaunus zelandoniečius 
grįžti ir įsikurti mūsų namuose. Neturime lanzadonės, mums reikia tos, 
kuri tarnauja Motinai. Mūsų daugėja, netrukus įsikurs antras urvas, ir vie- 
ną dieną Lanzadonija surengs savo vasaros susirinkimą. Yra ir dar viena 
priežastis eiti: jungtuvėmis bus pašventintas ne tik Ailos ir Jondalaro ry- 
šys, šiais metais turėsime dar vieną priežastį švęsti. 

Dalanaras paėmė medinį Didžiosios Motinos Žemės atvaizdą ir linkte- 
lėjo. Ekauzaras nervinosi, nors žinojo, kad tai tik pranešamosios apeigos ir 
kur kas kasdieniškesnės nei prašmatnios jungtuvės su apvalomaisiais ritua- 
lais ir kitomis apeigomis. Kai abu atsistojo priešais jį, Dalanaras prabilo: 

— Ekauzarai, sūnau Doni palaimintos moters iš Pirmojo Lanzadonijos 
urvo, tu prašei Joplajos, Jerikos, kuri susijungusi su Dalanaru, dukters, tap- 
ti tavo pora. Ar tai tiesa? 

— Tiesa, - tokiu silpnu balsu, kad vos buvo girdėti, atsiliepė Ekauzaras. 

- Joplaja, Jerikos, kuri susijungusi su Dalanaru, dukterie... 

Žodžiai buvo kiek kitokie, tačiau prasmė ta pari, tad Aila suvirpėjo ir 
sukūkčiojo. Ji prisiminė panašias apeigas, kai pati stovėjo greta tamsaus 
gymio vyro, kuris žvelgė į ją taip, kaip Ekauzaras žvelgia į Joplają. 

— Aila, neverk, tai linksma proga, - švelniai apkabinęs ramino ją Jon- 
dalaras. 

Ji vargiai galėjo kalbėti; žinojo, ką reiškia stovėti greta ne to žmogaus. 
O Joplaja neturėjo vilties, net nesapnavo, kad žmogus, kurį ji myli, kurią 
dieną dėl jos pamins papročius. Jis net nežinojo, kad ji jį myli, ir ji nega- 
lėjo apie tai kalbėti. Jis buvo artimas pusbrolis, labiau brolis nei pusbrolis, 

vyras, su kuriuo draudžiama jungtis. Be to, jis mylėjo kitą. Aila aiškiai juto 
Joplajos skausmą, kai kūkčiojo stovėdama greta vyro, kurį jos abi mylėjo. 

— Galvoju apie tą kartą, kai šitaip stovėjau greta Raneko, - galiausiai 
išspaudė ji. 

Jondalaras irgi tai prisiminė, net pernelyg gerai. Jam spaudė krūtinę, 
jis juto skausmą gerklėje ir iš paskutiniųjų tvardėsi, kad neparodytų savo 
jausmų. 

— Ei, moterie, netrukus ir aš apsiverksiu. 

Jis dirstelėjo į Jeriką. Toji sėdėjo oriai, lyg sustingusi, tačiau jos skruos- 
tais ritosi ašaros. 

— Kodėl moterys tokiomis progomis visada verkia? - paklausė jis. 

Jerika dirstelėjo į Jondalarą neįskaitoma veido išraiška, paskui į Ailą, 
tyliai kūkčiojančią jo glėbyje. 

— Susijungdama moteris paaukoja neįmanomas savo svajones. Ne vi- 
soms pavyksta gauti tobulą vyrą, - sušnibždėjo ji tyliai ir vėl atsisuko į ap- 
eigas. 

— „„ Pirmasis Lanzadonijos urvas priima šią sąjungą? - pakėlęs galvą 
pasiteiravo Dalanaras. 

— Priimame, - vienu balsu atsakė visi. 

— Ekauzarai, Joplaja, judu pasižadėjote susijungti. Doni, Didžioji Moti- 
na Žemė, laimina jūsų sąjungą, - pabaigė vadas mediniu raižiniu paliesda- 
mas Ekauzaro viršugalvį ir Joplajos pilvą. Jis padėjo Doni priešais ugniaku- 
rą - kaiščio pavidalo kojas įsmeigė į žemę, kad statulėlė stovėtų neparemta. 

Pora atsisuko į susirinkusiuosius ir pradėjo lėtai eiti aplink centrinį 
ugniakurą. Iškilmingoje tyloje neapsakomo liūdesio aura gaubė labai gražią 
moterį ir suteikė jai savybių, dėl kurių ji atrodė dar puikesnė ir dailesnė. 

Vyras greta jos buvo truputį žemesnis. Jo didelė, kumpa nosis kyšojo virš 
sunkių žandikaulių, kurie buvo atsikišę į priekį. Jo kyšančius antakių lankus, 
susijungiančius per vidurį, dar pabrėžė stori, nepaklusnūs antakiai, kaktą 
ribojo tankių plaukų linija. Ekauzaro rankos buvo raumeningos, o stambi 
krūtinė ir ilgas liemuo rėmėsi į trumpas, plaukuotas, išlinkusias kojas. Šie 
bruožai išskyrė jį kaip genties žmogų. Vis dėlto jo negalėjai pavadinti plokš- 
čiagalviu. Jam stigo žemos, nusklembtos kaktos, tarsi atitrauktos į didelės, 
ilgos galvos pakaušį - dėl tokios išvaizdos ir atsirado genties pavadinimas. 
Atvirkščiai, aukšta Ekauzaro kakta kilo tiesiai virš kaulėtų, genties žmo- 
nėms būdingų antakių lankų. 

Ekauzaras buvo neįtikėtinai bjaurus. Tikra greta einančios gražuolės 
priešingybė. Tiktai jo atsidavusios akys švelnino šį kontrastą: didelės, vais- 
kios, rudos vyro akys buvo tokios sklidinos švelnaus susižavėjimo mylima 
moterimi, kad sklaidė nenusakomą liūdesį, liekantį tvyroti ore ten, kur 
praėjo Joplaja. 

Net akivaizdi Ekauzaro meilė neįveikė skausmo, kurį Aila juto dėl Jo- 
plajos. Įsikniaubusi į Jondalaro krūtinę, nes per daug skausminga buvo ste- 
bėti šią sceną, ji iš paskutiniųjų stengėsi įveikti slegiančius išgyvenimus. 

Kai pora užbaigė trečią ratą, tyla buvo pralaužta, visi atsistojo ir ėmė 
sakyti linkėjimus. Aila atsitraukė nuo mylimojo, stengėsi susitvardyti. Ga- 
liausiai, Jondalarui paraginus, jie nuėjo išsakyti laimės linkėjimų. 

— Joplaja, aš taip džiaugiuosi, kad kartu sa mumis švęsite jungtuves, - 
apkabindamas moterį pasakė Jondalaras. Pusseserė tiesiog įsikibo į jį. Jon- 
dalarą nustebino šitoks stiprus apkabinimas. Jam pasidingojo, kad moteris 
atsisveikina taip, tarsi jie daugiau niekada nesusitiktų. 

— Nereikia linkėti tau laimės, Ekauzarai, - tarė Aila. - Noriu palinkėti, 
kad visada būtum toks laimingas kaip dabar. 

— Su Joplaja negali būti kitaip, - atsakė jis. Aila spontaniškai jį apkabi- 
no. Jai Ekauzaras nebuvo bjaurus, atrodė maloniai pažįstamas. Akimirką 
užtruko, kol jis atsakė į jos jausmus; gražios moterys nedažnai jį apkabin- 
davo, be to, jis pajuto šviesiaplaukės meilę. 

Tada Aila atsisuko į Joplają. Kai ji pažvelgė į tokias pat kaip Jondalaro 
mėlynas akis, žodžiai, kuriuos buvo paruošusi, įstrigo gerklėje. Stengda- 
masi nepravirkti ji ištiesė į Joplają rankas, buvo tiesiog užvaldyta beviltiško 
tos moters nuolankumo. Joplaja ją apkabino ir paglostė nugarą, tarsi rei 
kėtų guosti Ailą, o ne ją pačią. 

— Viskas gerai, Aila, - tuščiu balsu pasakė Joplaja. Jos akys buvo sau- 
sos. - Ką dar galėjau padaryti? Niekada nerasiu vyro, kuris mane mylės 
labiau nei Ekauzaras. Jau seniai žinojau, kad jungsiuosi su juo. Tiesiog ne- 
beliko priežasčių ilgiau tai atidėlioti. 

Aila pasitraukė mėgindama suvaldyti ašaras ir pamatė, kaip Ekauzaras 
priėjo arčiau prie savo išrinktosios. Jis droviai apkabino Joplają per juos- 
menį, vis dar sunkiai galėjo patikėti, kad ši moteris bus jo. Bijojo, kad tuo- 
jau pabus ir paaiškės, kad visa tai tik sapnas. Jis nežinojo, kad apkabinęs 
laiko tik mylimosios kūną. Nesvarbu, to kūno pakako. 

— Na, ne. Savo akimis nemačiau, - pasakė Hokamanas. - Negaliu sa- 
kyti, kad tikiu tuo. Tik jei galite joti arkliais ir išmokyti vilką sekti įkandin, 
kodėl gi negalima sėdėti ant nugaros mamutui? 

— Kur, sakei, apie tai girdėjai? — pasitikslino Dalanaras. 

— Pačioje kelionės pradžioje, toli rytuose. Tai tikriausiai buvo mamutas 
su keturiais kojos pirštais, - pasakė Hokamanas. 

— Mamutas su keturiais kojos pirštais? Niekada negirdėjau nieko pana- 
šaus, — pasakė Jondalaras, - netgi iš mamutojų. 

— Supranti, ne jie vieninteliai medžioja mamutus, - paaiškino Hoka- 
manas. - Jie gyvena nelabai toli į rytus. Patikėk manimi, mamutojai - pa- 
lyginti artimi kaimynai. Gerokai toliau rytuose, arčiau Begalinės jūros, 
mamutai ant užpakalinių kojų tikrai turi keturis pirštus. Taip pat jie yra 
tamsesni. Nemažai jų būna beveik juodi. 

— Na, jei Ailai pavyko joti ant urvinio liūto nugaros, neabejoju, kad 
galima išmokti joti mamutu. Ką manai? - žiūrėdamas į Ailą paklausė Jon- 
dalaras. 

— Jei paimi auginti pakankamai mažą, - atsakė ji. - Manau, bet kurį 
gyvūną auginant prie žmonių nuo mažumės, galima jį ko nors išmokyti. 
Bent jau nebijoti žmonių. Mamutai yra protingi. Jie gali daug išmokti. Ma- 
tėme, kaip jie atlaužia ledo vandeniui, kurį paskui vartoja daug gyvūnų. 

— Taip par jie iš labai toli užuodžia vandenį, - pasakė Hokamanas. — 
Rytuose kur kas sausiau. Ten žmonės sako: jei pasibaigė vanduo, ieškok 
mamuto. Jei prireikia, jie gali gana toli nueiti negėrę, tačiau galiausiai vis 
tiek atveda prie vandens. 

— Gerai tai žinoti, - pastebėjo Ekauzaras, 

— Taip, ypač jeigu daug keliauji, - pritarė Joplaja. 

— Neplanuoju daug keliauti, - atsakė jis. 

— Vis dėlto eisi į zelandoniečių vasaros susirinkimą, - tarė Jondalaras. 

— Į mūsų jungtuves. Taip, žinoma, - atsakė Ekauzaras. - Norėsiu vėl 
su tavimi susitikti, — jis droviai nusišypsojo. - Būtų nuostabu, jei judu su 
Aila gyventumėte čia. 

- Viliuosi, judu apsvarstysite mūsų pasiūlymą, - pridūrė Dalanaras. - 
Žinai, kad čia visada buvo tavo namai, Jondalarai, be to, mes neturime 
gydytojo, išskyrus Jeriką, kuri iš tikrųjų to nesimokė. Mums reikia lanza- 

donės ir manome, kad Aila puikiai tam tiktų. Galėtumėte aplankyti tavo 
motiną ir po vasaros susirinkimo grįžti sa mumis. 

— Parikėk, vertinu tavo pasiūlymą, Dalanarai, - atsakė Jondalaras. - 
Tikrai jį apsvarstysime. 

Aila dirstelėjo į Joplają. Ji užsisklendė, užsidarė savyje. Ailai patiko toji 
moteris, tačiau jos kalbėjosi beveik vien tik apie paviršutiniškus dalykus. Aila 
negalėjo liautis sielvartavusi dėl Joplajos būklės - juk ir ji buvo atsidūrusi 
pernelyg panašioje situacijoje. Jos pačios laimė jai nuolat priminė Joplajos 
skausmą. Kad ir kaip jai patiko lanzadoniečiai, ji džiaugėsi, kad ryte iške- 
liaus. 

Ji ypač ilgėsis Jerikos ir Dalanaro bei karštų jų ginčų. Moteris buvo smul- 
kutė. Dalanarui ištiesus rankas, ji galėjo po jomis praeiti ir dar likdavo vietos, 
tačiau ji turėjo nepalenkiamą valią. Jerika buvo tokia pati urvo vadė kaip ir 
jis ir balsingai ginčijosi, kai jų nuomonės išsiskirdavo. Dalanaras rimtai jos 
klausė, tačiau tikrai ne visada jai nusileisdavo. Šis vyras rūpinosi savo žmo- 
nių gerove ir dažnai iškeldavo visiems rūpimus klausimus, tačiau daugumą 
sprendimų, savaime suprantama, kaip ir visi vadai, priimdavo pats. Dalana- 
ras niekada nereikalaudavo pagarbos, jis paprasčiausiai ją pelnė. 

Kelis pirmus kartus neteisingai supratusi ginčus, vėliau Aila pamėgo jų 
klausytis ir net nesivargino slėpti šypsenos matydama, kaip vaiko augumo 
moteris karštai ginčijasi su milžinu. Labiausiai ją stulbino tai, kad į nirtų 
ginčą jiedu įterpdavo kokį jausmingą žodelytį arba pradėdavo kalbėti apie 
ką nors kitką, tarsi nė nebūtų kibę vienas kitam į gerkles, o paskui atnau- 
jindavo žodžių mūšį lyg aršiausi priešai. Ginčui išsisprendus jis tuojau pat 
būdavo pamirštas. Atrodė, jie mėgaujasi žodinėmis dvikovomis ir, nepaisant 
ūgių skirtumo, tai būdavo lygių mūšis. Jie ne tik vienas kitą mylėjo, jie vienas 


kitą didžiai gerbė. 


Oras atšilo ir pavasaris buvo gerai įsibėgėjęs, kai Aila su Jondalaru vėl iš- 
keliavo. Dalanaras perdavė linkėjimų Devintajam Zelandonijos urvui ir dar 
kartą priminė pasiūlymą. Jie abu jautėsi pageidaujami, tačiau šitaip įsijautus į 
Joplajos padėtį Ailai buvo sunku net pagalvoti apie gyvenimą su lanzadonie- 
čiais. Abiem būtų per sunku, tačiau Jondalarui šito aiškinti ji negalėjo. 

Jis irgi juto savotišką įtampą tarp abiejų moterų, nors atrodė, kad jiedvi 
viena kitai patinka. Ir su juo Joplaja elgėsi kitaip. Ji buvo labiau nutolusi, 
nejuokavo ir nesierzino kaip anksčiau. Vis dėlto Jondalarą nustebino jos 
karštas apkabinimas atsisveikinant. Joplajos akys paplūdo ašaromis. Teko 
„priminti, kad jis ne į ilgą kelionę leidžiasi, atvirkščiai, ką tik iš jos grįžo ir 
netrukus, vasaros susirinkime, jie vėl pasimatys. 

Jondalarui palengvėjo, kad jie abu su Aila buvo taip šiltai priimti. Jis 
nusprendė būtinai apsvarstyti Dalanaro pasiūlymą, ypač jei zelandoniečiai 
nepripažins Ailos. Buvo gera žinoti, kad jiems atsiras vieta. Širdyje Jonda- 
laras žinojo, kad jo žmonės buvo zelandoniečiai. Jei tik bus įmanoma, su 
Aila jis norėjo gyventi tenai. 

Jiems galiausiai išėjus Aila jautėsi tarsi naštą nusimetusi. Nors nuolat 
lijo, ji džiaugėsi, kad oras šyla, o saulėtos dienos buvo pernelyg gražios, 
kad ilgai liūdėtum. Ji buvo įsimylėjusi, keliavo su savo vyru, vyko susitikti 
su jo žmonėmis, į savo naujus namus. Vis dėlto jautėsi prieštaringai, buvo 
kupina ir vilties, ir nerimo. 

Šitą kraštą Jondalaras pažinojo, džiaugsmingai susijaudinęs pasveikin- 
davo kiekvieną atpažintą orientyrą, neretai ką nors pakomentuodavo ar 
papasakodavo. Jie jojo perėja tarp dviejų kalnagūbrių, paskui pasileido 
palei upę, kuri sukiojosi ir vingiavo, bet vedė ten, kur reikia. Prie išrakų 
atsisveikinę su upe, jie kirto keletą didelių vandentakių, žemu slėniu srū- 
vančių iš šiaurės į pietus, paskui ropštėsi per didelį masyvą su stūksančiais 
ugnikalniais — vienas teberūko, kiti buvo nurimę. Kirsdami plokščiakalnį 
prie dar vienos upės ištakų jie priėjo kelis karštus šaltinius. 

— Esu tikras, čia prasideda upė, kuri teka tiesiai priešais Devintą- 
jį urvą, - kupinas entuziazmo pareiškė Jondalaras. - Jau beveik atėjom, 
Aila! Iki nakties galime būti namie. 

— Ar čia tie karšti gydomieji vandenys, apie kuriuos man pasako- 
jai? — pasiteiravo Aila. 

— Taip. Vadiname juos Doni gydomaisiais vandenimis, — atsakė jis. 

— Pasilikime šiąnakt čia, - pasiūlė Aila. 

— Bet mes jau beveik parėjome, - nustebo Jondalaras. - Beveik bai- 
gėme savo kelionę. Aš taip seniai nebuvau namie. 

- Štai kodėl aš noriu praleisti naktį čia. Mūsų kelionė baigiasi. Noriu 
išsimaudyti karštame vandenyje ir praleisti paskutinę naktį dviese prieš 


susitinkant su tavo giminaičiais. 

Jondalaras dirstelėjo į ją ir nusišypsojo. 

— Tu teisi. Po šitiek laiko dar viena naktis nieko nebepakeis. Paskui 
nebeteks ilgai būti vienumoje. Be to, - jis šiltai nusišypsojo, - man pa- 
tinka būti su tavimi prie karštųjų versmių. 

Jie pasistatė palapinę vietoje, kuri akivaizdžiai buvo naudota anks- 
čiau. Paleidus arklius laisvai ganytis ant šviežios plokščiakalnio žolės 
Ailai pasidingojo, kad jie susijaudinę. Moteris pastebėjo jaunų šalpus- 
nių ir rūgštynių lapelių, o nuėjusi jų pasiskinti pamatė keletą šviežių 
pavasarinių grybų ir žydinčius senesnius obelų ūglius. Ji į stovyklą grįžo 
tunikos priekį laikydama kaip krepšį, pilną šviežių žalėsių ir kitų ska- 
nėstų. 

— Man regis, bus puota, - pasakė Jondalaras. 

— Nebloga mintis. Mačiau lizdą, norėčiau grįžti ir patikrinti, ar nėra 
kiaušinių, - pasakė Aila. 

— Ką tada pasakyti apie šitą? — pasiteiravo vyras ir iškėlė upėtakį. 
Aila džiugiai nusišypsojo. - Pasirodė, kad pamačiau upelyje, paaštrintą 
žalią šakelę panaudojau kaip kabliuką, išsikasiau slieką pamauti. Ta žu- 
vis taip greitai užkibo, tarsi būtų manęs laukusi. 

— Tikrai puotausime! 

— Tai gali palaukti, tiesa? — tarstelėjo Jondalaras. - Manau, dabar pat 
panirsiu į karštą vandenį. 

Mėlynose Jondalaro akyse atsispindėjęs geismas sužadino Ailos re- 
akciją. 

— Nuostabi mintis, - atsakė moteris ir, iš tunikos skreito gėrybes iš- 
bėrusi prie laužo duobės, ji žengė į Jondalaro glėbį. 


Jie sėdėjo vienas greta kito kiek atokiau nuo laužo, jautėsi pasisotinę, 
patenkinti ir visiškai atsipalaidavę. Žmonės stebėjo, kaip kibirkštys pašo- 
ka ir pradingsta naktyje, greta snaudė Vilkas. Staiga jis pakėlė galvą ir pa- 
kreipė ausis į tamsaus plokščiakalnio pusę. Jie išgirdo garsų nepažįstamą 
žvengimą. Tada sužvengė kumelė ir Lenktynininkas. 

— Lauke yra svetimas arklys, - pašoko Aila. Naktį, nešviečiant mėnu- 
liui, buvo sunku ką įžiūrėti. 

- Niekaip nerasi kelio tenai tokią naktį. Leisk, paieškosiu, iš ko pada- 
ryti deglą. 

Yhaha vėl sužvengė, svetimas arklys atsakė, ir jie išgirdo naktyje nutols- 
tant kanopų dundesį. 

- Štai taip, — tarė Jondalaras. - Šiąnakt jau per vėlu. Ji nubėgo. Arklys 
vėl ją pagrobė. 

- Šį kartą, man regis, ji išėjo dėl to, kad pati to norėjo. Man pasidin- 
gojo, kad ji sunerimusi; tikriausiai turėjau atkreipti į tai dėmesį, - pasakė 
Aila. - Dabar jos sezonas, Jondalarai. Esu tikra, tai buvo eržilas. Manai, 
Lenktynininkas nubėgo su jais? Jis dar per jaunas, tačiau esu tikra, kad 
kitoms kumelėms irgi ruja, ir jį prie jų traukia. 

— Dabar per tamsu jų ieškoti, tačiau šias apylinkes aš pažįstu. Ryte ga- 
lėsime juos susekti. | 

— Praėjusį kartą, kai ją išsivedžiau, pas ją atėjo bėras eržilas. Vėliau ji 
pati pas mane sugrįžo ir atsivedė Lenktynininką. Manau, ji pasiruošusi vėl 
pradėti mažylį, - įsitaisiusi prie ugnies pasakė Aila. Ji dirstelėjo į Jondalarą 
ir nusišypsojo. - Atrodo teisinga, kad mudvi abi vienu metu lauksimės. 

Jos žodžiai ne iš karto pasiekė vyro ausis. 

— Abi jūs... lauksitės... tuo pat metu? Aila! Sakai man, kad laukiesi? Tu 
turėsi kūdikį? 

— Taip, - linktelėjo ji. - Aš turėsiu tavo kūdikį, Jondalarai. 

— Mano kūdikį? Tu turėsi mano kūdikį? Aila! Aila! - jis ją pakėlė, ap- 
suko ir pabučiavo. - Tu tuo tikra? Ar tikrai turėsi kūdikį? Dvasia gali būti 
kokio kito vyro iš Dalanaro urvo arba net losadunojiečio... Viskas gerai, 
jei šito nori Motina. 

- Mano mėnulio laikas praėjo be kraujo, ir pasijutau besilaukianti. Mane 
netgi šiek tiek rytais pykina, tik nestipriai. Manau, pradėjome jį nusileidę 
nuo ledyno, - pasakė Aila. - Tai tavo kūdikis, Jondalarai. Esu tuo tikra. Jis 
negali būti niekieno kito. Pradėtas iš tavo syvų. Tavo vyriškumo syvų. 

— Mano kūdikis? - pakartojo jis su švelnia nuostaba akyse. Jis uždėjo 
delną jai ant pilvo. - Tu turi ten vaikelį. Aš taip to troškau, - pasakė jis, 
tada nusigręžė ir sumirksėjo. - Ar žinai, kad šito net prašiau Motinos? 

- Ar ne pats man sakei, kad Motina visada duoda tau tai, ko jos prašai, 
Jondalarai? - ji nusišypsojo džiaugdamasi ir jo, ir savo laime. - Pasakyk, 
berniuko prašei ar mergaitės? 

— Tiesiog vaikelio, Aila. Nesvarbu. 

— Tada neprieštarauji, jei šįkart aš viliuosi mergaitės? 
Jis papurtė galvą. 
— Tiesiog vaikelis, ir galbūt mano. 


— Bėda sekant arklius pėsčiomis ta, kad jie gali keliauti kur kas greičiau 
nei mes, - pasakė Aila. 

— Man regis, žinau, kur jie galėjo nubėgti, - pasakė Jondalaras, - ir žinau 
trumpesnį kelią per to kalnagūbrio viršų. 

- Kas, jeigu jų nebus ten, kur tu ieškosi ? 

— Tada turėsime grįžti ir vėl ieškoti pėdsakų, tačiau jų pėdos rodo ta 
kryptimi, - patikino jis. - Nesijaudink, Aila. Mes juos rasime. 

— Privalome rasti, Jondalarai. Mes per daug patyrėme visi kartu. Negaliu 
leisti arkliams dabar išeiti į kaimenę. 

Jondalaras vedė į nedidelį lauką, kur anksčiau ne kartą buvo matęs ar- 
klių. Ten jų pamatė daugybę. Ilgai netruko, kol Aila atpažino savo bičiulius. 
Jie nusikeberiojo žemyn į žolėtą žemumą. Jondalaras truputį sunerimęs ati- 
džiai stebėjo Ailą - jam dingojosi, kad ji menkai saugosi. Moteris sušvilpė 
savo arkliams. 

Yhaha pakėlė galvą ir šuoliais pasileido link moters, paskui ją lėkė dide- 
lis šyvas eržilas ir jaunasis bėris. Šyvis padarė lankstą, kad užkirstų kelią jau- 
najam, tas greitai atsitraukė. Lenktynininkas, nors ir buvo susijaudinęs dėl 
rujojančių patelių artumo, dar nebuvo pasiruošęs dėl savo motinos mesti iš- 
šūkį bandos eržilui. Jondalaras nubėgo prie Lenktynininko su iečių mėtykle 
rankoje, buvo pasiruošęs jį ginti nuo galingo dominuojančio patino, tačiau 
jaunasis eržilas pars atsitraukė. Šyvis vėl pasuko link juslios kumelės. 


Aila stovėjo apsikabinusi Yhaha kaklą, kai vėl pasirodė eržilas, atsistojo 
piestu, demonstravo visą savo galią. Yhaha atsitraukė nuo moters ir atsiliepė 
į eržilo kvietimą. Jondalaras atsivedė Lenktynininką, buvo jam prie apynas- 


rio pririšęs tvirtą virvę. Vyras atrodė sunerimęs. 

— Galėtum jai uždėti apynasrį, - pasakė jis. 

— Ne. Turėsime šičia nakvoti. Ji dar nepasiruošusi eiti. Jie pradės mažylį, 
ir Yhaha jo nori. Aš noriu jai leisti pabūti su eržilu, - tarė Aila. 

Jondalaras pritariamai gūžtelėjo pečiais. 

— Kodėl gi ne? Nėra kur skubėti. Galime trumpam apsistoti čia, - jis 
stebėjo, kaip Lenktynininkas veržiasi link kaimenės. - Jis taip pat nori pri- 
sijungti prie kitų. Kaip manai, ar saugu leisti jam eiti? 

— Nemanau, kad jie išeis į kitą vietą. Laukas didelis. Jei vis dėlto išeis, 
galėsime palypėti aukštėliau ir pamatysime, kur link jie traukia. Jam bus 
naudinga trumpai pabūti su kitais arkliais. Gal iš jų galės ko pasimokyti, - 
pasakė Aila. 

— Ko gero, tu teisi, - nesiginčijo Jondalaras. Jis nuėmė apynasrį ir stebė- 
jo, kaip Lenkrynininkas šuoliais pasileidžia per lauką. - Svarstau, ar Lenk- 
tynininkas kada bus kaimenės eržilas? Ar kada dalysis malonumais su viso- 
mis kumelėmis? „Ir galbūt jų viduje pradės mažus kumeliukus“, - pagalvojo 
vyras. 

— Mes taip pat galime susirasti vietą stovyklai ir jaukiai įsikurti, - pasiūlė 
Aila. - Gal pavyks sumedžioti ką pavalgyti? Tuose medžiuose prie upelio 
gali būti žvyrių. 

— Labai negerai, kad netoliese nėra karštųjų versmių, - pastebėjo Jonda- 
laras. - Stebėtina, kaip atpalaiduoja karštos maudynės. 


Aila iš didelio aukščio stebeilijo į neaprėpiamas vandens platybes. Prie- 
šinga kryptimi kiek akys užmatė plytėjo plačios, žolėtos lygumos. Greta 
buvo jau pažįstama kalnų pieva su mažu urvu uolos sienoje. Jo angą slėpė 
lazdyno krūmas. 

Ji bijojo. Lauke snigo, įėjimą užstojo krūmas, tačiau kai jį nustūmusi ji 
išėjo laukan, buvo pavasaris. Žydėjo gėlės ir giedojo paukščiai. Visur buvo 
pilna naujos gyvybės. Iš urvo pasigirdo naujagimio verksmas. 

Ji paskui kažkokį žmogų sekė žemyn nuo kalno, nešė vaiką pasisodinusi 
ant šlaunies, skraistės klostėse. Tas žmogus šlubčiojo, ėjo su lazda ir kažką 
nešėsi skraistėje ant nugaros. Tai buvo Krebas, jis globojo jos naujagimį. 
Jie ėjo, regis, amžinai, tačiau toli nukeliavo per kalnus ir bekraštes lygu- 
mas, kol priėjo slėnį su žolėtu lauku, į kurį dažnai užklysdavo arkliai. 

Krebas sustojo, nusiėmė pūpsančią naštą ir paguldė ją ant žemės. Jai 
pasidingojo, kad viduje matyti kaulų baltuma, tačiau iš skraistės žengė 
bėras arklys ir nubėgo prie pelėkos kumelės. Ji sušvilpė kumelei, tačiau ji 
nušuoliavo su eržilu. 

Krebas apsisuko ir jai pamojo, tačiau ji nevisiškai suprato ženklą. Tai 
buvo kasdienė kalba, kurios ji nemokėjo. Jis parodė naują ženklą. 

- Eime, turime ten atsidurti iki tamsos. | 

Ji buvo ilgame tunelyje, slypinčiame giliame urve. Priekyje švysčiojo 
šviesa. Ten buvo anga į išorę. Ji ėjo stačiu keliu palei baltų akmenų sieną, 
sekė paskui vyrą, žengiantį ilgais, nekantriais žingsniais. Ji žinojo tą vietą 
ir skubėjo pasivyti vyrą. 

— Palauk! Palauk manęs! Ateinu, - sušuko ji. 


- Aila, Aila! - Jondalaras ją purtė. - Ar sapnavai blogą sapną? 

— Keistą, bet jis nebuvo blogas, - atsakė ji. Atsikėlusią Ailą užplūdo 
pykinimo banga, tad ji vėl atsigulė tikėdamasi, kad blogumas praeis. 

Jondalaras priešais šyvą eržilą mosikavo odiniu apatiniu paklotu, o 
Vilkas lodamas jį vijo, kol Aila uždėjo apynasrį Yhaha. Moteris turėjo tik 
mažą kuprinę. Diduma naštos buvo sukrauta prie medžio saugiai pririš- 
tam Lenktynininkui ant nugaros. 

Aila užšoko ant kumelės nugaros ir paragino ją šuoliais, kreipė ją link 
ilgo lauko krašto. Eržilas juos vijosi, bet sulėtino žingsnį, kai jie nutolo 
nuo kitų kumelių. Galiausiai jis sustojo, atsistojo piestu ir kviesdamas 
Yhaha sužvengė. Paskui dar kartą atsistojo piestu ir nušuoliavo atgal prie 
kaimenės. Keletas eržilų jau bandė pasinaudoti jo nebuvimu. Jis vėl stojosi 
ant užpakalinių kojų, metė iššūkį kitiems patinams. 

Aila su Yhaha jojo nesustodamos, tik kiek lėčiau, o išgirdusios kanopų 
dundesį sustojo ir palaukė Jondalaro su Lenktynininku, kuriems ant kul- 
nų lipo Vilkas. 

— Jei paskubėsime, į mano namus sugrįšime prieš sutemstant, - pasakė 
Jondalaras. 

Aila su Yhaha pradėjo joti greta Jondalaro. Ailai keistai pasidingojo, 


jog jau yra dariusi tai anksčiau. 


Tuos 


KELIONĖ PER LYGUMAS 


— Manau, mes abi dabar turėsime mažylius, - tarė Aila. - Mūsų an- 
truosius, o pirmą kartą abi turėjome sūnus. Manau, tai gerai. Galėsime 
kartu išgyventi šį laiką. 

— Man regis, bus daug žmonių, norinčių kartu su tavimi išgyventi šitą 
nėštumą, — pastebėjo Jondalaras. 

— Neabejoju, tačiau bus smagu laukti kartu su Yhaha, nes mudvi abi 
pastojome kelionėje, - kurį laiką jie jojo tylėdami. - Nors ji daug jaunesnė 
už mane. Aš jau per sena turėti kūdikį. 

— Tu nesi sena, Aila. Tai aš esu senis. 

- Šį pavasarį man sueis devyniolika metų. Kūdikių paprastai susilaukia 
jaunesnės moterys. 

— Aš daug vyresnis. Jau pragyvenau dvidešimt ir trejus metus. Esu ge- 
rokai per senas pirmą kartą įsikurti prie savo židinio. Ar suvoki, kad ne- 
buvau namie penkerius metus? Įdomu, ar kas nors mane prisimins? — tarė 
Jondalaras. 

— Žinoma, visi tave prisimins. Dalanarui nebuvo jokių sunkumų, nė 
Joplajai, - pasakė Aila. „Visi jį pažins, - galvojo ji, - tačiau niekas nepaži- 
nos manęs. 

- Žiūrėk! Matai tą akmenį štai ten? Vos už upės vingio? Tai ten nudė- 
jau savo pirmą grobį! - pasakė Jondalaras ir paragino Lenktynininką. — 
Tai buvo didelis elnias. Nežinau, ko labiau bijojau, — tų didelių ragų ar 
nepataikyti į elnią ir grįžti namo tuščiomis. 

Aila nusišypsojo. Ji džiaugėsi jo prisiminimais, tačiau pačiai nebuvo ko 
prisiminti. Ji vėl bus svetima. Visi į ją spoksos, klausinės apie jos keistą 
akcentą ir iš kur ji atkeliavusi. 

— Kartą čia rengėme vasaros susirinkimą, - pasakojo Jondalaras. - Štai 
šioje vietoje buvo įrengta daug laužaviečių. Tai buvo mano pirmasis vasaros 
susirinkimas tapus vyru. O, koks pasipūtęs aš vaikščiojau, stengiausi elgtis 
kaip sėnis, tačiau baisiausiai bijojau, kad nė viena jauna moteris nepakvies 
manęs į pirmąjį ritualą. Spėju, nereikėjo jaudintis. Buvau pakviestas į tris, 
ir tai mane dar labiau išgąsdino. 

- Ten yra žmonių, Jondalarai, jie mus stebi, - pastebėjo Aila. 

— Tai Keturioliktas urvas! — tarė jis ir pamojavo. Niekas nepamojo at- 
gal. Visi dingo po gilia iškyša. 

— Tikriausiai dėl arklių, - tarstelėjo Aila. 

Jondalaras susiraukė, paskui papurtė galvą. 


JEAN M. AUEL 


— Pripras. 

„Viliuosi, - pagalvojo Aila, - ir prie manęs irgi. Vienintelis pažįstamas 
žmogus man bus Jondalaras“ 

- Aila! Štai ten! — sušuko Jondalaras. - Devintasis Zelandonijos ur- 
vas. 

Aila dirstelėjo jo nurodyta kryptimi ir pajuto, kaip blykšta. 

- Jį visada lengva surasti dėl tos atodangos viršuje. Matai, atrodo kaip 
akmuo, kuris tuojau nukris? Nenukris, nebent viskas sugriūtų, - Jondala- 
ras atsisuko. — Aila, tau bloga? Tu tokia išbalusi. 

Ji sustojo. 

— Jau mačiau šitą vietą, Jondalarai! 

— Kaip galėjai maryti? Juk niekada čia nebuvai. 

Sraiga viskas susidėliojo. „Tai urvas iš mano sapnų! Tas, kuris kilo iš 
Krebo prisiminimų, - galvojo ji. - Dabar jau žinau, ką sapnuose jis mėgi- 
no man pasakyti. 

— Sakiau, kad mano totemas mane tau paskyrė ir pasiuntė tave manęs 
parsivesti. Jis norėjo, kad parvestum mane namo, į tokią vietą, kurioje ur- 
vinio liūto dvasia bus laiminga. Čia toji vieta. Aš grįžau namo, Jondalarai. 
Tavo namai yra mano namai, - pasakė Aila. 


Jis nusišypsojo, tačiau jam dar nespėjus atsakyti pasigirdo balsas, šau- 


kintis jį vardu. 

— Jondalarai! Jondalarai! 

Jie dirstelėjo aukštyn link uolos iškyšos ir ant tako pamatė jauną mo- 
terį 

— Mama! Ateik greičiau, - šaukė ji. - Jondalaras sugrįžo. Jondalaras 
grįžo namo. 


„Ir aš grįžau“, - pagalvojo Aila. 

Kelionė per ledynmečio Europą ant 
meilės sparnų į glėbį to, kurio Aila 
net nesvajojo pamatyti... 


ašlaitė Aila ir keliautojas Jondalaras palieka saugią mamutojų 

žemę prie Juodosios jūros ir leidžiasi į pavojingą ir iššūkių 

kupiną kelionę per visą žemyną į kromanjoniečių gyvenvietę 
dabartinėje Pietų Prancūzijoje, iš kur kadaise iškeliavo Jondalaras su 
broliu. Odisėja suveda porą su įvairiais nepažįstamaisiais retai 
gyvenamose Europos lygumose. Vienus žavi atvykėlių sugebėjimai 
naudotis įrankiais ir „susikalbėti“ su žvėrimis, kiti šalinasi jų bijodami to, 
ko nesupranta, treti net kelia grėsmę gyvybei. Lydimi prijaukinto vilko, 
puikaus ristūno Lenktynininko ir kumelės Yhaha jie narsiai pasitinka 
tiek žiaurius priešus, tiek negailestingus gamtos išmėginimus 
ieškodami vietos, kurią galėtų pavadinti savo namais. 


Kelionė per lygumas - tai ketvirtoji Jean M. Auel didingos epopėjos 
apie gyvenimą baigiantis paskutiniam ledynmečiui, kai Zeme dalijosi 
neandertaliečiai ir kromanjoniečiai, dalis. Jean Marie Auel (g. 1936) - 
Amerikoje gimusi rašytoja, pakerėjusi pasaulį Zemės vaikų saga. Kad 
atvertų langą į pirmykščių žmonių pasaulį, J. Auel išstudijavo visą 
įmanomą archeologinę medžiagą, dalyvavo išlikimo kursuose, mokėsi 
primityviųjų amatų, gydymo vaistažolėmis. Rezultatas - šešios 
knygos, pelniusios pasaulio archeologų, antropologų ir paleontologų 
pagarbą, tačiau milijonus skaitytojų visame pasaulyje sužavėjo ne tik 
įtikimas Europos priešistorės vaizdas, bet ir jaudinantis pasakojimas 
apie tarpusavio santykius, meilės ribas ir moterį, kurios rankose 
atcidūrė žmonijos likimas. 

